
*DENGAN NAMA ALLAH, YANG MAHA PENGASIH, LAGI 

MAHA PENYAYANG 


*SEORANG hamba yang mengharap rahmat Allah Yang Kaya 
bernama Abd-ar-Rahman bin Muhammad Khaldun al-Hadrami - 
semoga Allah Taala memberinya taufik berkata: 

Segala puji bagi Allah! Yang Maha Berkuasa dan Maha Besar. 
Ditangan-Nya, Dia menggenggam kekuasaan bumi dan 
kerajaan malakut. Dia mempunyai nama-nama yang indah- 
indah dan sifat-sifat yang bagus-bagus. Dia Yang Maha 
Mengetahui. Sehinggakan, tiada sesuatu apa pun sama ada 
yang terungkapkan oleh bisikan rahsia, atau yang terselip tak 
dikatakan yang tersembunyi daripada pengetahuan-Nya. Dia 
Yang Maha Kuasa sehinggakan tiada sesuatu pun yang ada di 
langit dan di bumi, akan terlepas daripada kekuasaan-Nya. 

Dia menciptakan kita daripada tanah, makhluk yang 
bernafas. Dia menempatkan kita di muka bumi ini berlainan 
keturunan dan berbangsa-bangsa. Dari bumi itu, Dia telah 
memberi rezeki, dan khazanah. Rahim ibu-ibu kita, dan 
rumah-rumah menjadi kediaman kita. Rezeki dan makanan 
membenarkan kita terus hidup. Hari dan waktu yang berlalu 
itu menguji kita. Batas-batas kematian yang telah ditulis untuk 
kita di dalam Buku Takdir, dengan setia membayangi kita. 
Namun Dia Kekal dan Abadi. Dialah Tuhan yang tidak akan 
mati. 

Selawat dan salam ke atas junjungan kita, Muhammad 
s.a.w. nabi berbangsa Arab. Yang namanya disebut dan 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

dituliskan di dalam Taurat dan Injil. Yang untuk melahirkan- 
nya dunia telah berasakan begitu sakit, sebelum hari-hari 
Ahad dan hari-hari Sabtu silih berganti, dan sebelum Satum 
atau Zuhal dan Yahamut 1 saling menjauh. 

Burung merpati dan labah-labah bersaksi akan kebenar- 
annya. 

Selawat dan salam juga tercurah kepada keluarga dan 
sahabat-sahabatnya yang dengan menjadi sahabat dan 
pengikut-pengikutnya, memperoleh banyak pengaruh dan 
kemasyhuran. Dengan menyokongnya, mereka beroleh perpa- 
duan, sementara musuh-musuh mereka mengalami perpeca- 
han. 

Semoga Allah mencucuri rahmat ke atasnya, dan 
kepada para sahabat, selagi agama Islam diterima umum. 
Mereka yang ingkar akan merasai padahnya. Rahmat Allah 
yang berganda-ganda ke atas mereka itu!* 


1 Pada hamisy teks Muqaddimah disebutkan: Yahamut bererti ikan paus atau 
Nun. Sedangkan di dalam Al-Mazhar dan Ruh al-Bayaan , Yehemoth juga 
bererti lotia. Kita kenal bahawa Yehemoth dengan Satum atau Zuhal sangat 
jauh jaraknya. Zuhal berada di dalam falak yang ketujuh. Asy-Syihab al- 
Khafaji menyebutkan pada catatan kaki Tafsir al-Baidhawi, pada awal Surat 
Nun: Yehemoth yang kadang ditulis dengan Behemoth, salah. Yang benar 
adalah Yehemoth. Demikian pula disebutkan di dalam Ruh al-Bayaan. Namun 
F. Rosenthal menyebutkan Behemoth, lihat The Mugaddimah, New York, 1967. 

SEJARAH adalah disiplin ilmu yang dipelajari secara luas oleh 
banyak bangsa dan kaum. Masyarakat umum mempunyai se- 
mangat yang tinggi untuk mengetahuinya. Para Raja dan pe- 
mimpin-pemimpin pula berlumba-lumba untuk memahaminya. 

Tidak dapat dinafikan ramai orang terpelajar dan yang ku- 
rang cerdik dapat memahaminya. Sebab, pada permulaannya seja- 
rah tidak lebih daripada sekadar keterangan tentang peristiwa-per- 
istiwa politik, negara-negara, dan kejadian-kejadian masa lampau 
yang ditampilkan dengan pelbagai bentuk ungkapan dan perum- 
pamaan. Ia berusaha untuk memuaskan ramai orang, berasak-asak 
dan berkumpul untuk memahami hal ehwal kemanusiaan. Ia mem- 
buktikan bagaimana keadaan membentuk perubahan (hal ehwal 
manusia), bagaimana dinasti-dinasti tertentu memperluas wilayah- 
nya, dan bagaimana mereka memakmurkan bumi sehingga waktu 
mereka telah tiba untuk melakukan suatu perjalanan yang jauh. 

Pada hakikatnya sejarah, dalam kata lainnya, mengandungi 
penelitian dan usaha mencari kebenaran ( tahqiq ), penjelasan yang 
halus tentang sebab dan asal benda; pengertian dan pengetahuan 
tentang substansi, esensi, dan pengetahuan tentang bagaimana dan 
sebab terjadinya peristiwa-peristiwa. Dengan demikian, sejarah 
benar-benar berakar tunjang dalam falsafah. Ia patut dianggap 
sebagai salah satu cabangnya. 


* Terjemahan berpandukan teks disi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi bahasa Arab / 
Inggeris. 

[*] Teks ‘gugur’ edisi bahasa Indonesia dikekalkan - Editor. 

Para sejarawan Islam yang terkemuka telah membuat 
pengumpulan yang bersungguh-sungguh tentang peristiwa sejarah 
dan menuliskannya ke dalam buku. Malangnya, mereka yang 
sepatutnya tidak berhak mencampuri sejarah telah memasukkan 
perkara-perkara tidak benar, yang sengaja direka-rekakan dan 
yang palsu, laporan yang tidak sahih sebagai menyedapkan kisah. 
Pewaris mereka mengikuti tingkah laku itu dan menyampaikan 
maklumat itu kepada kita sebagaimana mereka telah mendengar- 
nya. Mereka tidak pula berusaha untuk melihat, atau memerha- 
tikan sebab kejadian-kejadian dan keadaan-keadaan itu berlaku 
atau membuang atau menolak cerita-cerita yang tidak masuk akal 
itu. Kajian yang dilakukan kurang sedikit, sedangkan ulasan yang 
adapun lemah dan dangkal. Kekeliruan dan andaian yang tidak 
berdasar menjadi akrab dan menjadi elemen-elemen yang biasa di 
dalam maklumat sejarah. Taklid buta mengikuti tradisi merupakan 
sifat warisan anak-anak Adam. Mencampuri disiplin ilmu yang 
bukan bidangnya terus berkembang luas. 

Tak seorang pun akan mampu menentang kembali kekuasaan 
kebenaran, dan ancaman kebatilan perlu dilawani dengan agakan 
yang bijaksana. Seorang penukil hanya mampu menyatakan dan 
menyampaikan bahan. Dia memerlukan pandangan yang kritis 
untuk menyingkap kebenaran yang tersembunyi itu. Ia menghen- 
daki pengetahuan demi menjernihkan serta memperbaiki agar 
wawasan yang kritis boleh digunakan. 

Para sarjana telah membukukan - dan memperbanyak - 
secara sistematis peristiwa-peristiwa sejarah. Mereka juga telah 
mengumpulkan dan menuliskan sejarah sesuatu bangsa-bangsa dan 
negara-negara. Tetapi begitu sedikit sejarawan yang diakui telah 
menuliskan kembali hasil yang dicapai para pendahulu mereka di 
dalam karya mereka sendiri. Tetapi jumlah mereka sedikit sekali, 
hampir dapat dihitung dengan jari. Misalnya Ibn Ishaq ; 1 at- 
Thabari ; 2 Ibn al-Kalbi ; 3 Muhammad bin ‘Umar al-Waqidi ; 4 Sayf 


1 Muhammad bin Ishaq, penulis riwayat hidup terkenal, Sirah Muhammad. 
Wafat tahun 150 atau 151 (767/68 M). 

2 Muhammad bin Jarir at-Thabari, penulis Taariikh al-Umam wal Muluk, hidup 
224/25-31 C 839-923). 

3 Hisyam bii: Muhammad, wafat 204 atau 206 (819/20 atau 821/22). 

4 Penulis ‘Al L ; faghpzi, 130-207 (747-823). 

ibn Umar al-Asadi ; 5 al-Mas‘udi ; 6 dan sejarawan lainnya yang lebih 
menonjol daripada golongan umumnya. 

Hanya mereka yang arif dan pakar yang dapat dipertang- 
gungjawabkan sahaja yang mengetahui bahawa karya al-Mas‘udi 
dan al-Waqidi diragukan dan tidak disetujui pada beberapa hal 
sahaja. Sungguhpun begitu, penghasilan kaedah penulisan dan 
penyajian bahan-bahan mereka diterima umum. Kritik yang tajam 
merupakan hakim bagi diri pengkritik terhadap bahagian-bahagian 
bahan yang dia lihat mereka palsukan dan yang dipercayai. 
Peradaban dalam pelbagai keadaan, mengandungi elemen-elemen 
yang berbeza-beza yang mana maklumat-maklumat sejarah dapat 
dihubungkan dengannya dan riwayat-riwayat serta bahan sejarah 
dapat diteliti. 

Sebahagian besar sejarah yang ditulis oleh pengarang- 
pengarang itu mencakupi pernyataan luas kerana luasnya daerah 
geografis yang universal dua dinasti Islam dahulu 7 dan kerana 
banyaknya pemilihan sumber-sumber, baik yang mereka gunakan 
mahupun yang tidak mereka gunakan. Di antara sejarawan 
tersebut, misalnya al-Mas‘udi dan sejarawan sepertinya, melaku- 
kan penyelidikan mendalam terhadap kerajaan dan bangsa sebelum 
Islam, dan terhadap hal-hal lain secara umum. Ada pula sejarawan 
terkemudian, dalam kata lainnya yang lebih cenderung kepada 
membataskan, ragu-ragu pada yang bersifat umum dan kompre- 
hensif. Mereka mencatat peristiwa-peristiwa yang terjadi di masa 
mereka, dan memberikan laporan terperinci mengenai sejarah 
dunia mereka. Penulis membatasi penulisan itu mengenai ke- 
rajaan-kerajaan dan bandar-bandar negara itu. Demikianlah 
dilakukan oleh Abu Hayyan, sejarawan Sepanyol tentang Bani 
Umaiyah di Andalus, dan oleh Ibn ar-Rafiq, sejarawan Ifri- 


5 Wafat tahun 180 (796 atau 957). 

6 Ali ibn al-Husain al-Mas‘udi, wafat 345 atau 346 (956 atau 957). Nama Al- 

Mas’udi tidak disebutkan di dalam al-Muqaddimah terbitan Dar el Kutub al- 
Kairo, tapi disebutkan di dalam Muqaddimah t terbitan Daar el Kutub al- 
Lubnani, Libanon dan di dalam The Muqaddimah, terjemahan Franz 
Rosenthal, New York. Tambahan-tambahan kata atau kalimat yang dari 
kami, yang tidak kami dapatkan dalam teks bahasa Arabnya, sengaja kami 
masukkan dalam dua tanda kurung, pembuka dan penutup = ( ). 

7 Maksudnya: Bani Umaiyah dan Bani Abbas. 

qiyah 8 dan kerajaan di Kairouan (Qayrawan ). 9 

Sejarawan sesudah mereka itu adalah mugallid (pengikut 
tradisi), dan tak mengenal sesuatu yang asli serta tumpul akal, atau 
tidak berusaha menghindari ketumpulan itu. Mereka hanya 
menciplak penghasilan orang terdahulu dan mengikuti contoh 
yang mereka berikan. Mereka tidak mempedulikan terhadap 
perubahan keadaan dan adat resam bangsa-bangsa itu dan kaum- 
kaum yang sudah berubah oleh peredaran waktu. 

Hasilnya, mereka menyajikan sejarah tentang kerajaan- 
kerajaan dan kejadian-kejadian dalam bentuk seadanya tanpa 
bentuk yang substantif, bagai pisau yang tidak bersarung. Sebagai 
pengetahuan yang seharusnya dianggap jahil, kerana tidak 
mengetahui apa yang tidak tepa i dan apa pula yang asli. 

Ia lebih menegaskan peristiwa-peristiwa yang mana keaslian- 
nya belum diketahui. Ia lebih menumpukan kepada penggolongan 
yang mana perbezaan-perbezaan khasnya belum jelas. Mereka 
mengabaikan betapa pentingnya perubahan daripada satu generasi 
ke satu generasi semasa meneliti bahan sejarah itu, kerana tidak 
ada sesiapa yang dapat membantu menginterpretasikan untuk 
mereka. 

Kesannya, hasil mereka tidak cukup menerangkan. Dan bila 
mereka berusaha memberikan ulasan deskriptif terhadap kerajaan 
tertentu, mereka hanya menyusun dan menukilkan berita-berita itu 
sebagaimana yang mereka terima, baik dalam bentuk rabaan 
(wham), mahupun sebenarnya. 

Mereka tidak berbicara tentang permulaan kerajaan itu. 
Penulis tidak menyebutkan sebab-musabab mengapa dikibarkan 
bendera itu dan berjaya menampakkan tanda-tanda kebesarannya. 
Penulis juga tidak menyebutkan apa yang menyebabkannya 
berakhir ketika sampai tempohnya. Sehingga si pelajar itu 
terpaksa mencari permulaan keadaan dan tingkatan-tingkatan- 


8 Di dalam The Muqaddimah terjemahan F. Rosenthal, ditulis Ibn Hayyan dan 

bukannya Abu Hayyan. Terjemahan kami mengikuti teks Arabnya: Abu 

Hayyan, yang bererti ayahnya Hayyan. Dan Ibn Hayyan, bererti anaknya 
Hayyan. Abu Hayyan 377-469 (987/88-1067). 

9 Nama yang diberikan orang-orang Arab terhadap negeri Barbar bahagian 
Timur. Sedangkan Barbar bahagian Barat disebut Maghribi. Sejarawan Arab 
berbeza pendapat tentang batas-batas geografinya. Ada yang menyatakan 
klagribi Tengah dan Libya, yang luasnya lebih kurang lebih negeri Tunisia 
sekarahg. ‘Intilah, ini (Ifriqiyafa) sering dipergunakan Ibn Khaldun. 

nya. Dia harus berusaha menyingkap dan bertanya mengapa 
kerajaan-kerajaan itu saling bertelagah dan menguasai. Dia harus 
mencari keterangan yang meyakinkan, menciptakan pemisahan 
yang mutual, atau terus mengadakan perhubungan antara beberapa 
kerajaan. Semuanya itu akan disebutkan di dalam pendahuluan 
(mugaddimah) buku ini. 

Para sejarawan lain telah membuat penyajian bahan yang 
ternyata singkat. Mereka berasa puas hati sekadar menyenaraikan 
nama raja-raja dan kota-kota , 10 tanpa membicarakan salasilah 
dan 11 maklumat sejarah. Hal semacam ini dilakukan oleh Ibn 
Rasyiq di dalam Mizaan al-Amal, dan diteruskan pula oleh orang 
yang kesasar mengikuti kaedahnya. Apa yang dinyatakan’ tidak 
harus diterima sebagai sesuatu yang sewajarnya. Mereka itu tidak 
berupaya meyakinkan, dan bahan yang dihasilkan tidak patut 
diperkembangkan kerana mereka melenyapkan banyak bahan yang 
sangat bererti, dan telah merosakkan kebiasaan yang dianggap 
dipraktikkan di kalangan sejarawan. 

Ketika sa^a membaca karya para sarjana itu, dan menyelidiki 
pengerjaan bahan hari-hari kelmarin dan kini, saya berusaha 
meny edarkan diri daripada berasa berpuas hati dan bersikap alpa. 
Meskipun tidak banyak menulis, saya berusaha setakat yang 
terdaya dan kemudian saya menghasilkan sebuah buku tentang 
sejarah. Melalui buku ini saya berusaha menyingkap keadaan yang 
wujud di pelbagai generasi. Saya menyusunnya dengan teratur 
mengikut bab-bab berhubung dengan fakta sejarah dan gambaran- 
gambarannya. Di dalamnya saya jelaskan bagaimana dan mengapa 
kerajaan-kerajaan dan peradaban ( umran Ar.) tumbuh. Buku itu 
saya tulis berdasarkan fakta-fakta sejarah tentang dua bangsa yang 
menjadi penduduk kota Mahgribi pada masa itu dan mereka yang 
tinggal di pelbagai daerah dan bandar. Juga tentang kerajaan- 
kerajaan yang memerintah bertahan lama atau yang singkat 
zamannya termasuk raja-raja dan sekutu-sekutu yang digauli 
pada masa dahulu. Mereka itu adalah dua bangsa, iaitu orang- 
orang Arab, dan orang-orang Barbar. Mereka adalah dua bangsa 
(jail) yang diketahui telah bermastautin di Maghribi dalam jangka 


10 Di dalam terjemahan F. Rosenthal, kata amshaar (jamak dari mishra ) yang 
ertinya kota-kota), tidak dicantumkan, lihat The Muqaddimah hlm. 7. 

11 Dalam The Muqaddimah, kata wa diterjemahkan dengan or, yang ertinya 
semula: dan. 

waktu yang agak lama sehingga hampir membuatkan kita tidak 
terfikirkan bahawa mereka pernah menetap di suatu tempat yang 
lain. Dan penduduknya bagaikan tidak mengenal akan wujudnya 
bangsa-bangsa yang lain. 

Saya memperbaiki isi buku tersebut dengan teliti dan 
menyerahkannya untuk ditatapi oleh para sarjana dan golongan 
elit. Sewaktu menyusun dan membahaginya ke dalam bab, saya 
mempergunakan kaedah yang berlainan daripada kebiasaan. Dari 
pelbagai kemungkinan itu, saya menggunakan kaedah yang luar 
biasa dan asli. Dalam karya itu, saya terangkan tentang peradaban 
(umran Ar., civilization Ing.), urbanisasi {tamadun), dan ciri hakiki 
organisasi sosial manusia. Ia dilakukan dalam satu usaha untuk 
menerangkan kepada pembaca bagaimana dan mengapa sesuatu 
itu sebagaimana adanya, dan menjelaskan bagaimana manusia itu 
membina kerajaan dan memasuki lembaran sejarah. Kesannya, 
pembaca akan membebaskan dirinya daripada mempercayai tradisi 
secara semberono ( taqlid ). Pembaca sudah tentunya akan menge- 
tahui keadaan pada sesuatu zaman itu dan bangsa-bangsa yang 
wujud sebelum ini dan apa yang ada sesudah itu. 

Usaha saya itu dibahagikan ke dalam sebuah Pengantar 
{mukadimah) dan tiga buah buku: 

Mukadimah menghuraikan manfaat besar historiografi (ilmu 
sejarah), mengemukakan pengertian {tahqiiq) segala bentuk kaedah 
historiografi, dan menyebutkan kesilapan para sejarawan. 

Buku Pertama menghuraikan tentang peradaban dan ciri- 
cirinya yang hakiki. Yakni kekuasaan, pemerintahan, mata 
pencarian {kasab), penghidupan {ma’asy), keahlian-keahlian, dan 
ilmu pengetahuan, dengan segala sebab dan alasannya. 

Buku Kedua menghuraikan sejarah, bangsa, dan kerajaan 
orang-orang Arab, sejak terciptanya alam hingga kini. Buku ini 
juga mengandung rujukan tentang bangsa-bangsa yang terkenal 
dan kerajaan-kerajaan yang sezaman dengan mereka, seperti 
bangsa Nabti, Siryani, Parsi, Israel, Qibti, Yunani, Romawi, 
Turki, dan Eropah . 12 

Buku Ketiga menghuraikan sejarah bangsa Barbar dan Zena- 
tah, yang merupakan sebahagian dari mereka, dari segi keturunan 
dan bangsa keluarga bangsawan dan kerajaan-kerajaan Maghribi. 


12 Afranjah, yang bererti Franka atau orang-orang Eropah tidak disebutkan 
dalam teijemahan F. Rosenthal, lihat hlm. 8. 


XIV 



AMMA BA'DU 


Akhirnya, perjaianan ke Timur saya lakukan kerana telah 
terpesona oleh banyak keindahan. Demi menunaikan kewajipan 
agama (ibadah haji) dan tawaf mengelilingi Kaabah serta 
mengunjung Madinah, dan berusaha mempelajari karya-karya 
sejarah yang sistematis. Hasilnya, saya dapat mengisi maklumat 
yang cetek tentang sejarah raja-raja bukan keturunan Arab (orang- 
orang Parsi) yang berkerajaan di tempat itu, dan perihal kerajaan- 
kerajaan Turki di daerah yang mereka kuasai. Saya menambah 
maklumat itu kepada bahan yang dituliskan. Saya mengisi kepada 
perluasan tentang bangsa di pelbagai daerah dan raja-raja di 
pelbagai bandar dan rantau yang sezaman dengan bangsa tersebut. 
Dalam hubungan itu saya meringkaskannya dan cuba menepati 
dan memilih cara mudah daripada sketsa yang sukar. Saya 
meneruskan daripada jadual-jadual salasilah ke maklumat pense- 
jarahan yang terperinci. 

Dengan demikian, buku ini berisi sejarah dunia yang lengkap. 
Ia memaksa apa yang seharusnya dinyatakan secara jujur tetapi 
diketepikan supaya berada pada tempatnya yang sebenarnya. Ia 
memberi sebab dan alasan mengapa ianya berlaku di dalam 
pelbagai kerajaan atau bangsa. Ternyata ia menjadi bejana bagi 
falsafah, dan wadah bagi pengetahuan sejarah. 

Buku ini mencakup sejarah bangsa Arab dan bangsa Barbar, 
iaitu golongan yang menetap dan yang hidup berpindah- randah. Ia 
juga memuatkan ulasan-ulasan tentang wangsa yang agung yang 
sezaman dengan mereka, dan lebih dari itu, ia memuatkan 
pengajaran yang boleh dijadikan iktibar daripada masa awalnya 
dan sejarah sesudah itu. Kerana itu, saya berpendapat karya 
tersebut Kitaab al-‘Ibar, wa Diiwaan-al Mubtada’ wal Khabar, Fii 
ayyaa-mil Arab wal Ajam wal Barbar wa man Aaa-sharahum min 
Dzawis-Sulthaan al-Akbar (Buku Pengajaran dan Arkib Sejarah 
Zaman Permulaan dan Sejarah Berikutan, Mencakup Peristiwa 
Politik mengenai Orang-orang Arab, Bukan Arab, dan bangsa 
Barbar, serta Raja-raja Agong yang sezaman dengan mereka). 

Saya tidak mengetepikan sesuatu pun yang berkenaan dengan 
asal usul sesuatu bangsa dan wangsanya, sinkronisme bangsa- 
bangsa pada abad permulaan, sebab-sebab perubahan dan variasi 
di abad-abad lampau dan dalam perkumpulan-perkumpulan 
keagamaan {millah). Juga yang berkenaan dengan wangsa dan 
millah , kota dan desa, kekuatan dan kelemahan banyak dan sedikit, 
ilmu pengetahuan dan keahlian, mata pencarian {kasab) dan 

kerugian, keadaan umum yang berubah-ubah, hidup berpindah- 
randah dan menetap, peristiwa sebenar dan yang akan datang - 
yang mana semuanya itu terjadi di dalam peradaban {umrari). 
Semuanya itu saya bicarakan secara mudah dan terperinci dan 
mengemukakan perbahasan dan sebab mengapa ianya terjadi. 

Dengan demikian, buku ini menjadi unik kerana ia berisi 
pengetahuan yang luar biasa, dan hikmah yang selama ini ter- 
lindung. Meskipun begitu, saya menyedari kelemahan-kelemahan- 
nya apabila saya meneliti hasil usaha para sarjana yang terdahulu 
dan masa kini. 

Saya mengakui kelemahan untuk menerobos bidang yang 
sukar itu. Saya amat berharap para sarjana yang berkeupayaan dan 
mempunyai pengetahuan luas akan melihat buku tersebut secara 
yang lebih kritis, dan tidak menerima seada-adanya sahaja, dan 
secara senyap-senyap akan memperbaiki dan tidak terganggu oleh 
kesalahan yang mereka temukan. Modal ilmu yang dimiliki oleh 
seseorang sarjana itu adalah terhad. Dan mengakui (kekurangan 
seseorang itu) akan menyelamatkan dia daripada dikecam. 

Kebaikan teman-teman selalu diharapkan. Hanya kepada 
Allah s. w. t. saya memohon, untuk menjadikan segala usaha ini 
dipandang mulia. Allah s.w.t. adalah sebaik-baik Pelindung. 

Setelah 13 saya sempurnakan pemeliharaannya, saya terangi 
lubangnya yang tidak tembus 14 bagi orang yang mahu memerha- 
tikan, saya jelaskan kaedah dan sistematiknya di antara disiplin 
ilmu pengetahuan lain, saya perluas wilayahnya di tengah keluasan 
ilmu pengetahuan, buku ini saya persembahkan kepada perpusta- 
kaan junjungan kita, sultan, imam, mujahid, penakluk yang berani. 
Yang sejak dilepasnya azimat-azimat mengenakan baju zahid , yang 
menghias diri dengan manakib dan puji-pujian indah, dengan budi 
tinggi dan hiasan gemerlapan. Yang punya cita-cita tinggi, 
semangat teguh, kemuliaan tersendiri, yang punya kekuasaan 
kukuh, mulia, agung. Pengumpul pelbagai cabang ilmu, yang 
membaca seluruh perbendaharaan ilmu, penerang tanda-tanda 
kebesaran Rabbi , mengenai keutamaan pengetahuan manusia, 


13 Sejak kata ini hingga kata terakhir Amma Ba'du ini tidak kami temukan 
terjemahannya dalam buku The Muqaddimah terjemahan F. Rosenthal. 

14 Yang dimaksud dengan “lubang yang tidak tembus” ( misykat ), ialah suatu 
lubang di dinding rumah yang tidak tembus sampai ke sebelahnya, biasanya 
digunakan untuk tempat lampau, atau barang-barang lain. 

dengan fikirannya yang tajam menembus dan kritis, dengan 
pendapatnya yang benar. Pembawa kedamaian, yang mampu 
menjelaskan mazhab dan kepercayaan, cahaya Allah yang terang 
benderang dan merupakan nikmat-Nya yang jernih sumbernya, 
merupakan kasih sayang-Nya yang menyembunyikan kesukaran- 
kesukaran; merupakan rahmat-Nya yang dapat memperluas 
kebaikan terhadap keadaan yang bobrok, dapat meluruskan hal- 
ehwal dan kebiasaan-kebiasaan yang bengkok, membawa perubah- 
an-perubahan dan menarik kecerahan masa muda dari perputaran 
zaman, serta merupakan hujah-Nya yang tidak dapat ditentang 
oleh orang yang ingkar mahupun oleh keragu-raguan orang yang 
biadab. 

Beliau (yang mempunyai gelar tersebut) adalah Amirul 
Mukminin Abu Faris Abdul Aziz, putera (Maulana Sultan 
Agung, Terkenal Syahid), Abu Salim Ibrahim, putera (Maulana 
Sultan Muqaddas Amirul Mukminin) Abui Hasan, putera Raja- 
raja Bani Marin, yang membawa pembaruan dalam agama, 
melapangkan jalan bagi semua orang untuk memperoleh petun- 
juk, dan menghapus jejak-jejak kaki pemberontak pembawa 
kerosakan. 

Semoga Allah s.w.t. melebarkan naungan-Nya kepada umat- 
Nya dan yang lemah berjaya mencapai cita-cita mereka. 

Buku tersebut saya kirimkan ke perpustakaan mereka yang 
diwakafkan kepada para mahasiswa yang memburu ilmu di masjid 
al-Qarawiyyin yang terletak di kota Fez, ibu kota kerajaan dan 
tempat berdirinya kerusi kekuasaan (Bani Marin). Kota itu adalah 
tempat memperoleh petunjuk, taman ilmu pengetahuan, lapangan 
luas pusat rahsia ketuhanan yang terpendam. Dengan pengawasan 
dan keutamaan Imamat Mulia Farisiyah, insya- Allah buku 
tersebut akan banyak mendapat perhatian, diterima dengan 
tangan terbuka, dengan harapan hujah-hujahnya terbukti kukuh. 
Di kedai-kedai buku, karya-karya para penulis diperdagangkan, 
dan di atas jalannya gerobak-gerobak ilmu pengetahuan dan 
kesusasteraan dijalankan, dan berasal dari tinta mata hatinya 
yang cemerlang, muncullah karya para sarjana. 

Semoga Allah s.w.t. menyebarluaskan kurnia agar kita 
mensyukuri nikmat-Nya, memperbanyak kurnia rahmat-Nya 
kepada kita, membantu kita melaksanakan kewajipan berkhidmat 
demi kurnia itu, serta menjadikan kita orang-orang yang lebih dulu 
menerjuninya, yang bergelut di dalamnya, serta memberikan baju 

mempertahankannya dan menghormatinya (nikmat-nikmat terse- 
but) kepada orang-orang yang berada di dalam wilayah kurnia itu, 
dan yang berada di dalam wilayah kerja usaha yang tidak boleh 
diganggu, menurut Islam. 

Maha Suci Allah tempat meminta. Semoga Dia menjadikan 
amal perbuatan kita tulus ikhlas, lepas daripada sebarang celaan 
kerana kelalaian, dan melakukan perbuatan yang meragukan. 
Cukuplah Allah s.w.t. menjadi penolong bagi kita, dan Allah s.w.t. 
adalah sebaik-baik Pelindung]. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
*[ ] Teks ‘gugur’ edisi bahasa Indonesia/Inggeris dikekalkan - Editor. 

Kelebihan ilmu sejarah - Analisis terhadap mazhab-mazhab- 
nya. Ulasan sepintas lalu tentang pelbagai kesalahan yang 
dilakukan oleh para sejarawan. Sebab kesalahan-kesalahan itu 
terjadi. 

*SUATU yang harus diketahui ialah bahawa sejarah itu adalah 
disiplin ilmu yang memiliki pelbagai pendekatan. Aspek penggu- 
naannya adalah sangat banyak. Tujuannya pula dapat dibeza- 
bezakan. 

Sejarah membuat kita faham akan hal-ehwal sesuatu bangsa 
yang terdahulu kerana ia tercermin melalui perilaku mereka. Me- 
lalui sejarah kita dapat mengetahui biografi para nabi, sesebuah 
kerajaan dan dasar-dasar raja-rajanya. Ia membolehkan sesiapa 
yang berminat menteladani contoh-contoh sejarah sebagaimana 
dalam bidang agama dan perkara-perkara duniawi. 

Untuk menulis sesuatu sejarah menghendaki sumber yang 
banyak dan pengetahuan yang bermacam-macam. Ia memerlukan 
agakan yang tepat dan ketekunan yang membolehkan para 
sejarawan itu menemui kebenaran dan menjauhkannya daripada 
melakukan pelbagai ketersasulan dan kesalahan. Sekiranya 
seseorang sejarawan itu menerima catatan sejarah dalam bentuk 
yang dinukilkan dan tidak mempunyai pengetahuan yang jelas 
tentang prinsip-prinsip yang didasarkan oleh kebiasaan, tentang 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
*[ ] Teks ‘gugur’ edisi bahasa Indonesia/Inggeris dikekalkan - Editor. 

fakta-fakta politik yang asas, tentang watak peradaban, atau 
keadaan-keadaan yang mempengaruhi organisasi sosial manusia, 
dan sekiranya lanjutan daripada itu, dia menilai antara bahan yang 
terpencil atau yang lama, melalui perbandingan di antara yang baru 
atau semasa, maka pastinya dia tidak akan dapat mengelak 
daripada tergelincir dan menyimpang daripada jalan yang benar. 

Ramai ahli sejarah tafsir dan ulama terkenal telah melakukan 
kesalahan ketika menyampaikan hikayat-hikayat dan peristiwa- 
peristiwa. Hal itu terjadi kerana mereka mengambil dengan begitu 
sahaja tanpa memikirkan nilainya. Mereka tidak memeriksa prin- 
sip-prinsip yang berlaku pada situasi historis, juga tidak memper- 
bandingkannya dengan bahan-bahan yang serupa. Mereka juga 
tidak menyelidikinya menurut ukuran falsafah, dengan bantuan 
pengetahuan tentang watak alam semesta atau perenungan, dan 
dengan pengetahuan yang mendalam tentang peristiwa-peristiwa 
sejarah. Oleh itu, mereka menyimpang daripada kebenaran dan 
mendapati diri mereka sesat di tengah kewahaman suatu kesalahan 
yang melulu. 

Hal ini, khususnya, terjadi di waktu menghitung jumlah harta 
dan tentera sebagaimana yang dikemukakan di dalam cerita-cerita 
hikayat. Melalui cerita-cerita itu dimasukkan maklumat yang tidak 
tepat dan dijadikan wadah untuk memasukkan keterangan yang 
bukan-bukan. Oleh demikian ia harus dikawal dan diteliti melalui 
pengetahuan tentang fakta-fakta yang fundamental. 

Sebagai contoh ialah al-Mas‘udi dan beberapa sejarawan 
yang melaporkan bahawa Nabi Musa a. s. telah menghitung tentera 
Israel di Padang Pasir Tiih. 1 Dia memasukkan ke dalam hitungan- 
nya mereka yang berupaya membawa senjata, khususnya yang 


1 Tiih , adalah nama padang pasir yang amat luas, terletak di perbatasan Mesir 

dan Palestin, di tengah anak-Sina. Geologi Arab menamakannya Padang Bani 
Israel, kerana lama didiami oleh orang Israel. Tiih di sini diertikan dengan lama 
waktu Bani Israel tinggal di Padang Tiih. Dalam istilah al-Quran: Taaihiin, 
yang ertinya berputar-putar kebingungan. Mereka tinggal di sana - menurut 
hitungan al-Quran - selama 40 tahun, sejak keluar dari Mesir hingga dapat 
menguasai Kanaan. Al-Quran menyebutkan kisah itu, setelah Musa berdialog 
dengan kaumnya yang takut memasuki Tanah Suci, lihat ayat-ayat 20 - 25 
surah al-Maidah = (“Allah berfirman: ‘Jika demikian, maka sesungguhnya 
negeri itu diharamkan atas mereka selama 40 tahun, (selama itu) mereka akan 
berputar-putar kebingungan di bumi padang Tiih) itu” (QS. al-Maidah, ayat 
26). 

berumur 20 tahun ke atas. Kekuatan anggota yang dihitung ialah 
600 000 orang atau lebih daripada jumlah tersebut. 2 Dalam hal ini 
dia lupa untuk memastikan apakah Mesir dan Syria berupaya 
mempunyai kekuatan tentera sebanyak itu. Tiap-tiap kerajaan 
akan mempunyai jumlah tentera yang setara dengan wilayah yang 
dapat dipertahankan dan disokongnya, tak lebih daripada itu. 
Fakta ini terbukti oleh kebiasaan yang berlaku, dan keadaan yang 
sudah dikenal. 

Suatu yang harus disedari ialah jumlah tentera sebanyak itu 
akan menyulitkan pergerakan atau membuat serangan sebagai satu 
ketumbukan. Sebabnya ialah luas sesuatu kawasan itu akan 
menyulitkan pergerakan. Jika berada dalam kedudukan tempur, 
ia akan meluas menjadi dua, tiga atau lebih daripada apa yang 
boleh dipandang. Berada dalam situasi yang sedemikian, bagai- 
mana mungkin kedua-dua pasukan itu dapat bertempur atau 
pasukan tempur medan dapat menguasai kedudukan lawan 
sekiranya salah satu sayap tempur itu tidak mengetahui apa yang 
terjadi di rusuk yang lain. Situasi pada hari ini membuktikan 
kesahihan kenyataan tersebut. Masa silam itu adalah menyerupai 
masa hadapan melebihi daripada setitik air dan seterusnya. 

Tambahan pula Kerajaan Parsi adalah jauh lebih besar 
daripada kerajaan Bani Israel. Fakta tersebut dibuktikan melalui 
kemenangan Nebukadnezzar mengalahkan tentera Israel. Dia 
berjaya menawan seluruh daerah mereka dan menguasainya. Dia 
menghancurkan Baitulmaqdis, pusat agama dan ibu negaranya. 
Dan Nebukadnezzar adalah salah seorang pegawai di daerah Fars. 
Diriwayatkan bahawa dia merupakan gabenor bahagian sempadan 
sebelah barat. Wilayah Parsi yang meliputi dua kerajaan Iraq, 
Khurasan, Transoxania, dan kawasan Derbend di Laut Kaspian 
adalah jauh lebih luas daripada jajahan Bani Israel. 

Anehnya jumlah tentera Parsi tidak sampai sebanyak itu atau 
tak pula mencapai jumlah tersebut. Jumlah tentera Parsi yang 
bertempur di medan al-Qadisiyah adalah 120 000 anggota, 
semuanya mempunyai pembantu. Hal ini disebutkan oleh Saif, 
yang menyatakan bahawa tentera tersebut termasuk tukang masak 
dan lain-lain menjadikan lebih daripada 200 000. Sebagaimana 


2 Mungkin al-Mas‘udi menukilkannya dari Pembetulan 12 Kitab Perjalanan 
Keluar, alenea 37. Disebutkan jumlah mereka yang keluar 600 000, selain anak- 
anak di bawah umur. 

yang dikisahkan oleh Aisyah dan az-Zuhri, jumlah tentera Rustum 
yang menjadi satu pasukan menyerang Sa‘ad di al-Qadisiyah hanya 
lebih 60 000 orang dan semuanya mempunyai pembantu. 

Oleh itu, sekiranya Bani Israel mencapai jumlah sebesar itu, 
pastinya daerah di bawah pemerintahan mereka akan menjadi lebih 
luas kerana saiz unit pentadbiran dan jajahan takluk di bawah 
sesuatu kerajaan adalah sebanding dengan kekuatan ten teranya 
dan kabilah-kabilah yang mendukung kerajaan-kerajaan tersebut. 
Hal ini kami terangkan di dalam Buku Pertama mengenai 
Kerajaan-kerajaan. Sebagaimana kita ketahui, wilayah kerajaan 
Bani Israel tidak lebih luas dari wilayah Jordan dan Palestin di 
Syria, dan wilayah Madinah dan Khaibar di Hijaz, 

Dan juga, sebagaimana dinyatakan oleh ahli-ahli tahqiq (best 
informed scholars ) bahawa jarak waktu yang merenggang antara 
Musa dan Bani Israel adalah empat keturunan. 3 Musa putera 
Amran, putera Jitsehar, putera Kehath, putera Levi, putera 
Yaakub, dia yang kita kenal dengan Israel- Allah. Demikian di- 
sebutkan di dalam Taurat sebagai salasilah Musa. Sedang- 
kan jarak waktu antara keduanya (Musa dan Israel) adalah se- 
bagaimana disebutkan oleh al-Mas‘udi yang mengatakan bahawa 
Israel memasuki Mesir bersama cucu-cucu dan putera-puteranya, 
yang ketika menghadap Yusuf berjumlah 70 orang. 4 Mereka 
bertempat tinggal di Mesir, hingga waktu keluar - menuju padang 
Tiih - selama 220 tahun. 5 Selama waktu tersebut raja-raja Kapta, 


3 Disebutkan di dalam Taurat bahawa Musa adalah putera Amram. Amram 
putera Kehath, Kehath putera Levi. Dan Levi putera Ya‘qub. Jadi, Musa 
dengan Ya‘qub dibatasi tiga keturunan, bukannya empat. Di antara 
saudaranya, tidak ada yang bernama Jitsehar, seperti disebutkan oleh Ibn 
Khaldun, (lihat Pembetulan 9, Kitab Keluaran, alenea 16, 18, 20). Jetsehar 
adalah putera Amram, bukan bapanya. Diterangkan pula di dalam Taurat 
bahawa Levi hidup selama 137 tahun, Kehath 133 tahun, dan Amram 137 
tahun. 

Terjemahan F. Rosenthal, sudah merupakan pembetulan langsung, iaitu 
menyebutkan tiga keturunan (generasi). 

4 Hal ini sesuai dengan yang disebutkan di dalam Taurat (lihat Kitab Kejadian, 
pembetulan 6, alenea 27). 

5 Yang tersebut di dalam Taurat ialah bahawa mereka tinggal di Mesir 430 tahun 
(lihat alenea 40, Pembetulan 12, kitab Keluaran). Tidak hairan kalau mereka 
tinggal di Mesir dalam waktu yang demikian lama, hanya dengan tiga generasi, 
sebab dua di antara ketiga saudara itu, masing-masing berumur 137 dan 133 
tahun, seperti disebutkan di dalam Taurat. 

Firaun, menjadikan mereka sebagai rakyat jelatanya, daripada satu 
kepada yang lainnya. Adalah suatu yang mustahil bahawa 
keturunan daripada seorang sahaja akan bercambah menjadikan 
jumlah yang sedemikian banyaknya, dengan hanya melalui empat 
generasi. 6 

Sejarawan beranggapan bahawa jumlah tentera itu adalah 
yang hidup di masa Nabi Sulaiman dan para pengganti 
sesudahnya. Sekali lagi, ia tak mungkin dapat diterima. Sebab 
antara Sulaiman dan Israel hanya dibatasi oleh 1 1 generasi, iaitu: 
Sulaiman, putera Daud, putera Isayya, putera Ufeidza - ada yang 
mengatakan Ufldza - putera Ba‘aza - ada yang mengatakan Bu‘aza 

- putera Salamon, putera Nahsyun, putera Amyunudzab - ada 
yang mengatakan Hamminadzab - putera Ramma, putera Hashrun 

- ada yang berpendapat Hasrun - putera Baras - ada yang 
menyebutnya Bairas - putera Yahudza, putera Yaakub. Melalui 
seorang dan 11 generasi itu dirasakan tidak mungkin mencapai 
jumlah yang sebegitu banyak sebagaimana yang dianggap oleh al- 
Mas‘udi. Adalah suatu yang mungkin ialah, mencapai ratusan atau 


6 Pernyataan Ibn Khaldun yang terakhir ini, merupakan sebuah teori tentang 
pertambahan bilangan penduduk yang empat abad sesudah dia, disistemas- 
tiskan oleh Malthus (1766-1843). 

Di dalam buku Increase of Population disebutkan oleh Malthus bahawa 
setiap 35 tahun, penduduk bertambah menurut hitungan matematis = 1, 2, 4, 
8, 16, 32, ... dan seterusnya), dengan syarat pertambahan tersebut tidak 
terbentuk pada suatu gangguan. Berdasar teori ini, jumlah Bani Israel, baik 
laki-laki mahupun perempuan serta anak-anaknya yang turun-temurun selama 
220 tahun, adalah 35 840 orang, dengan syarat bahawa mereka tidak mendapat 
bencana dan gangguan. 

Ternyata, bahawa pada masa-masa terakhir ketika mereka tinggal di Mesir, 
mereka mendapat perlakuan yang sewenang-wenang. Disebutkan di dalam al- 
Quran dan Peijanjian Lama, mereka mendapat seksa yang amat pedih. Mereka 
membunuh anak-anak mereka, dan memperlakukan wanita sebagai tiang 
keturunan dengan biadab. Kita memang boleh bertanya, dari mana al-Mas‘udi 
memperoleh data bahawa tentera Bani Israel sahaja berjumlah 600,000 orang? 
Jadi berapa jumlah mereka seluruhnya? 

Menurut riwayat Perjanjian Keluaran/Taurat (Pembetulan 12, ayat 40), 
Bani Israel tinggal di Mesir hingga keluar bersama Musa ke padang Tiih, 
adalah 430 tahun. Dengan lama ini, terhitung bahawa - menurut teori Malthus 
- jumlah mereka 3 975 040 orang. Dan mungkin jumlah tenteranya 600 000 
orang sebagaimana dinyatakan oleh al-Mas‘udi. Namun al-Mas‘udi menya- 
takan bahawa mereka tinggal di Mesir selama 220 tahun. Di sini letak keraguan 
itu! 

ribuan orang sahaja. Hal sedemikian kerap terjadi. Tetapi 
peningkatan melebihi jumlah itu ke angka yang tertinggi adalah 
tidak mungkin sama sekali. Perbandingan dengan apa yang dapat 
disaksikan pada hari ini dan fakta yang boleh dipercayai 
membuktikan bahawa andaian dan laporan itu sebagai suatu 
yang tidak benar. Suatu pernyataan pasti di dalam Israeliyyat 
menyebutkan bahawa tentera Sulaiman hanya berjumlah 12 000 
orang, dan kudanya berjumlah 1 400 ekor sebagaimana yang 
ditambatkan di istananya. Maklumat tersebut boleh diterima 
sebagai benar. Maklumat daripada sumber yang tidak harus 
dipercayai sebagaimana yang berlaku di kalangan umum tidak 
wajar diberikan perhatian. Di masa pemerintahan dan kerajaan 
Sulaiman, negara Bani Israel menunjukkan kemajuannya dan 
kerajaan mereka bertambah luas. 

Apabila seseorang pembicara pada sesuatu zaman ingin 
menggambarkan tentang jumlah tentera sesuatu kerajaan itu atau 
semasanya dan apabila mereka bercakap fasal tentera Islam atau 
Kristian, atau ketika hendak menggambarkan hasil-mahsul dan 
jumlah wang yang dibelanjakan, apa yang dilakukan oleh orang 
yang berada dan kaya, semuanya itu didapati bagai sengaja dilebih- 
lebihkan, sesuatu yang melampaui apa yang sepatutnya, dan 
sesuatu yang hanya untuk membangkitkan perhatian umum 
semata. Apabila seseorang pegawai yang bertanggungjawab disoal 
tentang jumlah tenteranya, apabila barang-barang dan harta benda 
itu ditaksirkan, dan apa yang dibelanjai oleh si kaya-raya dilihat 
mengikut keadaan biasa, ternyata jumlah itu hanya mencapai 1/10 
daripada apa yang telah dinyatakan tadi. Sebabnya mudah sekali. 
Ia sengaja direka-reka untuk menarik perhatian. 

Adalah mudah sekali mengucapkan sesuatu yang berlebih- 
lebihan dan mengetepikan orang-orang yang berupaya menyelidiki 
dan mengkritiknya. Ia membawa kepada kegagalan untuk tidak 
mencuba mengamalkan kritikan peribadi akan kesilapan sendiri 
dan kesan dorongan kecenderungan, yang menghendaki seseorang 
itu bersederhana dan adil sewaktu membuat laporan, yang 
menghendaki seseorang itu menggunakan pengajian dan penyeli- 
dikan. Sejarawan sedemikian membenarkan diri mereka dikuasai 
oleh angan-angannya sendiri. Mereka mengusahakan cerita-cerita 
yang menyebabkan orang lain menjadi sesat. Mereka mengguna- 
kan firman Allah s. w. t. sebagai suatu yang olok-olok. Mereka 
menggunakan perkataan-perkataan kosong semata-mata untuk 

menyesatkan manusia dari jalan Allah . 7 Sesungguhnya, ia ada 
suatu usaha yang amat keji. 

* [Adalah suatu yang boleh dikatakan bahawa pertumbuhan 
keturunan kepada jumlah yang besar itu adalah dibatasi dalam 
keadaan biasanya di mana, sungguhpun begitu, tidak digunakan 
terhadap Bani Israel. Pertambahan bilangan dalam hal mereka 
adalah suatu keajaiban sehubungan dengan apa yang dinyatakan di 
dalam hadis yang telah dinyatakan kepada mereka yang terdahulu, 
Nabi Ibrahim, Isa dan Yaakub a. s. Sehinggakan bilangan mereka 
amat banyak melebihi bintang-bintang di langit dan kerikil-kerikil 
di bumi. Allah s. w. t. menunaikan janji-Nya terhadap mereka 
sebagai satu kemuliaan yang dianugerahi pada mereka dan sebagai 
suatu keajaiban yang berpihak kepada mereka. Maka, keadaan- 
keadaan yang lazim tidak dapat menghalangnya dan tidak seorang 
pun yang dapat membantahnya. 

Tentu ada pihak yang menyanggah hadis itu dengan 
pemulangan bahawa ianya hanya terdapat (dinyatakan) di dalam 
kitab Taurat yang mana, sebagaimana dimaklumi, telah diubah- 
ubah oleh orang Yahudi. Sebagai bidasan terhadap hujah tadi 
mengenai pindaan Taurat oleh orang-orang Yahudi adalah tidak 
dapat diterima oleh para sarjana yang serba tahu dan sukar 
dimengertikan dalam maknanya yang biasa, kerana adat kebiasaan 
menghalang orang yang menerima agama Allah berbuat sesuatu 
terhadap kitab Allah. Maka, pertumbuhan umat yang banyak 
sebagaimana halnya dengan Bani Israil suatu yang sangat luar 
biasa. Adat kebiasaan, dalam perkataannya yang sebenar, akan 
menghalang kejadian sedemikian terhadap orang lainnya. 

Adalah benar bahawa pergerakan (kumpulan sedemikian) 
adalah suatu yang munasabah, tetapi tidak satu pun berlaku, dan 
tiada diperlukan ianya berlaku. Adalah benar juga bahawa tiap- 
tiap kerajaan mempunyai pasukan tenteranya yang tertentu. Te- 
tapi Bani Israel pada mulanya bukanlah pejuang-pejuang dan tiada 
berkerajaan. Bilangan mereka meningkat sekian banyak, supaya 
mereka berkuasa di bumi sebagaimana Allah s. w. t. telah menjan- 
jikan dan wilayah di mana Allah telah tetapkan kepada mereka. 
Semuanya itu adalah keajaiban. Allah s. w. t. memandu kepada apa 
yang benar.] 


7 Al-Quran surah 31 Luqman, ayat 6. 

Sejarah 8 tentang at-Tababi‘ah , 9 raja-raja Yaman dan jazirah 
Arab, sepertimana yang dikisahkan secara umum itu, adalah 
>ebahagian daripada contoh betapa tidak benarnya apa yang 
disampaikan oleh para sejarawan itu. Dikatakan, daripada kediam- 
an mereka di Yaman, orang-orang at-Tababi‘ah telah menyerang 
Ifriqiyah dan masyarakat Barbar di negeri Maghribi. Dikatakan 
Afriqus ibn Qais ibn Shaifiy adalah di antara raja-iraja mereka 
yang awal - yang hidup di zaman Nabi Musa a.s. atau tak lama 
sesudahnya - dikatakan telah menyerang Ifriqiyah. Dia menye- 
babkan berlakunya pembunuhan beramai-ramai ke atas bangsa 


8 Sebelum paragraf ini, dalam terjemahan F. Rosenthal, terdapat tambahan yang 
lengkapnya kami nukilkan di sini: 

"It may be said that the increase of descendant t o such number would be 
prevented under ordinary conditions which, however, do not apply to the Israelites. 
The increase in their case would be a miracle in accordance with the tradition 
which said that one of the things revealed to their forefathers, that prophets 
Abraham, Isaac, and Jacob, was that God would cause their descendants t o 
increase until they were more numerous than the stars of heaven and the pebbles of 
the earth. God fulfilled this promise to them as an act of divine grace bestowed 
upon them and as an extraordinary miracle in their favour. Thus, ordinary 
conditions could not hinder it and nobody should speak against it. 

Someone might come out against ihis tradition with the argumen t that is 
occurs only in the Torah which, as is will known, was altered by the Jews. The 
reply to this argument would be that the statement concerning the alteration of the 
Torah by the Jews in unacceptable to through scholars and cannot be understood 
in its plain meaning, since custom prevents people who have a revealed religion 
from dealing with their divine scriptures in such a manner. Thus, the great increase 
in numbers in the case of the Israelites would be an extraordinary miracle. 
Custom, in the proper meaning of the world, would prevent anything of the sort 
from happening to other peoples. 

It is true that a movement of (such a large group) would hardly be possible, 
but none took place, and there was no need for one. It is also true that each realm 
has only its particular number of militia. Their power over the land of Canaan 
which God had promised them and the territory of which He had purified for them. 
AU these things are miracles. God guides to the truth. 

9 at-Tababi‘ah adalah Daulat Arabia yang berdiri di Yaman, setelah Daulat 
Homerian. Rajanya yang pertama adalah al-Harts ar-Raisy, yang sekaligus 
merupakan salah seorang di antara raja-raja Saba’ Homerious yang terakhir. 
Mereka hidup bermegah-megahan, sehingga keadaan menjadi kucar-kacir, 
hingga kemudian kerajaan mereka jatuh ke tangan al-Harts. Dia berusaha 
untuk menguatkan kembali kedudukan kerajaan, oleh sebab itu disebut at- 
tababi‘ah. Dikatakan bahawa jumlah raja-rajanya 16 orang, yang terakhir 
bernama Dzu Nu-an, raja Najran, abad ke-6. 

Barbar. Dialah yang menggelar mereka itu bangsa Barbar ketika 
dia mendengar mereka berbicara sesuatu yang dia tidak mengerti, 
lalu bertanya apa yang dimaksudkan dengan perkataan barbar ah. 
Daripada perkataan itu, wujudlah nama Barbar, terus kekal 
disebut Barbar sejak masa itu. 

Ketika dia meninggalkan Maghribi, dia memerintahkan agar 
beberapa kabilah Himyar ditempatkan di sana. Bangsa itu tinggal 
di daerah tersebut dan bercampur gaul dengan penduduk aslinya. 
Keturunan mereka adalah Sanhajah dan Kutamah. Ini menyebab- 
kan al-Thabari, al-Jurjani, al-Mas‘udi, Ibn al-Kalbi dan al-Billy 
berpendapat Sanhajah dan Kutamah adalah berasal daripada 
bangsa Himyar. 

Pengkaji asal usul Barbar secara terus terang telah menolak 
pendapat tersebut. Dan tiada dapat disangkalkan lagi, mereka 
memang benar. Al-Mas‘udi juga menyebutkan salah seorang Raja 
Himyar selepas Afriqus, yakni Dzul al-Idz‘ar yang hidup di masa 
Sulaiman - telah memerangi Maghribi dan memaksanya berada di 
bawah naungannya. Cerita yang serupa telah dinyatakan oleh al- 
Mas‘udi tentang Yasir, putera dan pengganti Dzual-Idz‘ar. Dia 
dikatakan telah berjalan hingga sampai ke lembah Pasir (Wadi al- 
Raml) di negeri Maghribi. Disebabkan lembah itu terlalu luas dia 
tidak dapat menemukan jalan untuk ke sana. Dengan demikian, dia 
terpaksa pulang sahaja. 

Demikian juga, pernyataan para sejarawan tentang Tubba 
yang terakhir, As‘ad Abu Karab, yang hidup di masa Yastasib - 
raja Persia Kayyanid. Dikatakan bahawa dia menguasai Mosul dan 
Azerbaijan. Adalah didakwa bahawa dia telah bertembung dengan 
orang-orang Turki dan menyimpangkan mereka ke arah yang 
lainnya dan akhir sekali membunuh mereka itu secara beramai- 
ramai. Kemudian, dia menyerang mereka untuk kali yang kedua 
dan ketiganya. Selepas itu, dia telah mengirimkan ketiga-tiga 
puteranya untuk menyerang serta menaklukkan negeri Fars, 
seorang ke Soghdian, seorang lain ke wilayah Turki di Transoksa- 
nia, dan seorang lagi ke negeri Rom (Byzantinum). 

Puteranya yang sulong menguasai Samarkand dan melintasi 
padang pasir ke negeri China. Di sana dia bertemu saudaranya 
yang kedua, yang telah menyerang Soghdian dan telah berada di 
negeri China sebelum saudaranya tiba. Kedua-dua saudara itu 
telah melakukan banyak pembunuhan dan pulang dengan 

membawa banyak harta rampasan perang. Di China , 10 mereka 
tinggalkan beberapa kabilah Himyar. Mereka telah menetap di 
negeri itu hingga ke hari ini. Manakala saudara mereka yang ketiga 
telah sampai di Konstantinopel. Dia telah mengepung dan me- 
maksa negeri Rom tunduk di bawah kekuasaannya. Kemudian dia 
pun pulang. 

Kesemua maklumat ini, adalah jauh daripada kebenarannya. 
Ia berakar tunjang pada andaian yang tidak beralasan dan banyak 
silapnya. Ia lebih kepada perkisahan seorang tukang cerita sahaja, 
Kerajaan at-Tababi‘ah adalah terhad kepada Semenanjung Arab. 
Pusat dan pentadbiran raja-rajanya adalah San‘a di Yaman. 
Jazirah Arab itu dikelilingi oleh lautan dari tiga arah yakni: 
Lautan Hindi di bahagian selatan, Teluk Parsi yang membujur dari 
Lautan Hindi ke Basrah di arah timur, dan Laut Merah yang 
membujur dari Lautan Hindi ke Suez di Mesir di sebelah barat. 
Keadaan tersebut dapat dilihat di dalam peta. Tidak ada jalan lain 
dari Yaman ke Maghribi melainkan melalui Suez. Jarak di antara 
Laut Suez (Laut Merah) dengan Laut Syam (Laut Tengah) adalah 
dua hari perjalanan atau kurang daripada itu. Dan jarak yang 
demikian jauhnya itu tidak mungkin dapat dilalui oleh seorang raja 
yang agung dengan jumlah tenteranya yang ramai kecuali dia telah 
menguasai wilayah tersebut. 

Hal tersebut, sebagai suatu peraturan adalah suatu yang tidak 
mungkin terjadi. Sebabnya, di wilayah tersebut terdapat bangsa 
Amalika dan Kanaan di Syria, serta bangsa Kopta di Mesir. 
Kemudiannya bangsa Amaliqah telah menguasai Mesir dan Bani 
Israel telah menguasai Syria. Namun begitu, tidak pula ada laporan 
yang mengatakan bahawa orang-orang at-Tababi‘ah pernah me- 
merangi salah satu dari bangsa tersebut, atau menguasai sebaha- 
gian daripada wilayah tersebut. 

Tambahan pula jarak dari Yaman ke Maghribi adalah sangat 
jauh dan tentunya pasukan perang itu memerlukan perbekalan dan 
rumput yang banyak. Dan apabila pasukan perang itu bergerak 
melalui daerah yang bukan berada di bawah kekuasaan mereka, 
mereka terpaksa merampas tanam-tanaman dan binatang ternak- 
an dan merosakan negeri-negeri yang mereka lalui itu. Sebagai- 
mana lazimnya, tindakan sebegitu tidak mendatangkan makanan 


10 Di dalam The Mugaddimah terjemahan F. Rosenthal, disebut Tibet, bukan 
China. Lihat hlm. 15. 

dan rumput yang mencukupi. Sebaliknya, sekiranya mereka mahu 
membawa perbekalan yang secukup-cukupnya dari negeri mereka, 
sudah tentu sekali mereka tidak mempunyai binatang yang cukup 
untuk mengangkutnya. Oleh yang demikian, pergerakan itu harus 
melewati daerah-daerah yang harus dikuasai dan memaksa mereka 
akur bagi memastikan perolehan perbekalan yang dikehendaki. 

Sekali lagi ia adalah suatu yang mustahil dan andaian yang 
tidak benar bahawa sekiranya tentera-tentera itu dapat melintasi 
tanpa mengganggu-gugat masyarakat tempatan dan mengambil ke- 
perluan-keperluannya dengan jalan damai. Hal sedemikian mem- 
buktikan bahawa laporan sebegitu adalah tidak masuk akal dan 
rekaan semata. 

Lembah Pasir yang dianggap tidak mungkin boleh dilalui itu 
tidak pernah disebut-sebut di Maghribi. Padahal, Maghribi banyak 
dilalui orang. Jalan-jalannya sudah dijelajahi oleh para pengem- 
bara dan penjahat di sepanjang masa dan dari setiap arahnya. 
Disebabkan ianya suatu yang luar biasa maka hal itu amat 
cenderung untuk diceritakan. 

Dalam hal serangan yang dilakukan oleh Tubba ke atas 
negeri-negeri Timur dan tanah Turki, ia harus diakui bahawa 
barisan pergerakan dalam pengertian ini haruslah lebih luas dari 
jalan-jalan yang sempit di Suez. Jaraknya pula, sesungguhnya 
adalah lebih jauh dan bangsa Parsi dan Rom akan menghalang 
mereka daripada sampai ke bumi Turki. Dan tiada laporan yang 
menyebut bangsa Tubba‘ah itu menguasai negeri Parsi dan 
Bizantium. Apa yang disebutkan ialah serangan yang mereka 
lakukan ke atas bangsa Parsi di sempadan Iraq dan wilayah Arab 
di antara Bahrain, dan Al-Hirah dan, yang mana ia adalah 
perbatasan yang umum kepada dua bangsa itu.* 

Dan hal itu terjadi antara Dzul al-Idz‘ar - yang masih terma- 
suk golongan mereka (bangsa Tubba‘ah), Kikawus - salah seorang 
raja Kiyaniah - dan antara Tubba’ Yang Bongsu, Abu Kariba dan 
Yastasif yang termasuk bangsa' Tubba‘ah pula, serta dengan 


* Al-Hirah di Euphrat adalah ibu negara Lakhnaid, negeri naungan di bawah 
kekuasaan Parsi. Al-Bahraya (Bahrair) termasuk negeri di bahagian pantai 
Barat Daya. Teluk Parri, dan tidak hanya kepulauan itu pada hari ini dikenali 
dengan nama tersebut. 

raja-raja Tawaif 11 setelah Kiyaniah dan Sasaniah setelah mereka . 12 

Jelaslah, adalah suatu yang mustahil boleh berlaku peperang- 
an kerana bangsa Tubba‘ah terpaksa melalui daerah Parsi untuk 
menyerang negeri Turki dan Tibet. Tentunya peperangan semacam 
itu tidak mungkin dapat dilakukan oleh bangsa Tubba‘ah kerana 
bangsa-bangsa lain akan menghalangi mereka daripada menembusi 
jalan ke Turki untuk meneruskan perjalanan itu. Mereka tentu 
sekali memerlukan perbekalan dan makanan binatang, di samping 
jauhnya jarak yang harus ditempuh, sebagaimana telah disebutkan 
sebelum ini. Dan semua perkisahan mengenai peperangan ke Timur 
dan ke tanah Turki adalah suatu yang lucu dan tidak berasas. 

Kalaupun maklumat itu diterima sebagai benar, bahagian- 
bahagiannya yang tertentu taap akan diragukan. Selanjutnya 
maklumat itu akan dirasa suatu yang meragukan kerana cara 
penyampaiannya itu dirasakan tidak tepat. Dalam hubungannya 
dengan Yathrib (Madinah), Aus dan Khazraj, Ibn Ishaq menyata- 
kan bahawa Tubba’ yang terakhir berjalan ke arah Timur menuju 
Iraq dan negeri Fars (Parsi). Namun, serangan bangsa Tubba‘ah ke 
negeri Turki dan Tibet, tidak dapat diterima apabila dihadapkan 
kepada fakta yang mapan atau established. Penegasan fakta-fakta 
seperti itu tidak harus dipercayai; semua maklumat harus diselidiki 
dan diperiksa dengan norma-norma yang wajar. Kesannya ialah, 
apa yang kelihatan sangat indah itu akan dimusnahkan. Suatu yang 
tidak mungkin, dan berakar umbi dalam andaian yang tidak 
berasas ialah tafsiran Surah al-Fajr: 

“Tidakkah engkau memperhatikan, bagaimana Tuhanmu 
berbuat terhadap kaum Aad? (iaitu) penduduk Iram - 
terhadap tiang-tiangnya .” 13 

Ahli tafsir beranggapan bahawa perkataan Iram adalah nama 
sebuah kota 14 yang digambarkan mempunyai tiang-tiang bangun- 


11 Raja-raja Thawaif, adalah nama yang diberikan orang Arab kepada dua 
kelompok raja, yang satu menghancurkan Daulat Irsyaqiyah, abad ke-3 SM, 
dan yang kedua menghancurkan Daulah Umaiyah di Andalusia pada abad ke- 
11 . 

12 Sejak dari kata Cuma disebutkan ... hingga ... setelah mereka , tidak ada dalam 
terjemahan F. Rosenthal. 

13 Al-Quran, surah 89 (al-Fajr) ayat 5-6. 

t 

14 "Demikian pula disebutkan pada catatan kaki al-Quran dan Terjemahannya, 
milik Departmen Agama RI, lihat catatan kaki nombor 1574, hlm. 1057. 

an-bangunan, iaitu ruang-ruang. Mereka menukilkan, Aad ibn Ush 
ibn Iram mempunyai dua orang putera iaitu, Syadid dan Syaddad, 
yang menjadi raja menggantikan Aad. Syadid mati, maka Syaddad 
menjadi peneraju kerajaan yang tunggal, dan raja-raja di situ 
terpaksa tunduk kepada kekuasaannya. Apabila Syaddad men- 
dengar gambaran tentang syurga, lalu dia berkata. Katanya: 

“Saya akan bina seperti itu.” 

Dan dia kemudian membangunkan Kota Iram di tengah 
Padang Pasir Aden, yang memakan waktu selama 300 tahun. Dan 
dia hidup selama 900 tahun. Dikatakan Iram adalah sebuah kota 
yang amat besar. Istananya diperbuat daripada emas dan perak 
dan tiang-tiangnya daripada batu zamrud dan tumbuh-tumbuhan 
yang wangi baunya. Di dalam kota itu tumbuh pelbagai jenis 
tanaman dan terdapat sungai-sungai yang bebas mengalir. 

Sebaik sahaja kota itu siap dibina, Syaddad dan rakyatnya 
pun berpindah ke sana. Malangnya, setelah berjalan selama sehari 
semalam, secara tiba-tiba Allah s.w.t. telah menurunkan bala dan 
kesemuanya pun mati. Kejadian ini dinukilkan oleh al-Thabari, 
ats-Tsaliabiy, az-Zamakhsyari dan oleh pentafsir al-Quran 
lainnya. 

Mereka dasarkan cerita itu daripada salah seorang sahabat 
Muhammad iaitu Abdullah ibn Qilabah. Diceritakan, ketika itu dia 
keluar mencari untanya, dia pun sampai di kota itu dan pulang 
membawa apa yang dapat dibawanya dari kota itu. Kisahnya itu 
sampai kepengetahuan Muawiyah, lalu dia memanggilnya datang 
menghadap. Abdullah telah menceritakan segalanya itu kepada 
beliau. Lalu Muawiyah memanggil Ka‘ab al-Akhbar 15 dan 
bertanya tentang kota itu. Menurut Ka’ab: 

“Kota itu adalah Iram, yang bertiang-tiang. Iram akan 
menjadi pusat pada masa tuan kelak oleh seorang laki-laki 
Muslim yang berkulit kemerah-merahan, dan bertubuh 
rendah, pada keningnya pula ada tahi lalat, dan sebiji pada 
tengkuknya. Dia keluar mencari unta-untanya.” 


15 Abu Ishaq Ka‘ab ibn Mati (wafat 32 H/652 M). Perawi hadis terdahulu. 
Yahudi dari Yaman. Beliau kemudian memeluk Islam dan datang ke Madinah 
di masa Umar. Lalu beliau ke Syam (Syria), dan dijadikan penasihat oleh 
Muawiyah. Wafat di Humesh. 

Lalu dia pun menoleh dan pandangan matanya tertumpu 
pada Ibn Qilabah, lantas dia pun berkata: 

“Ya, sesungguhnya dialah orangnya!” 

Tiada apa-apa maklumat tentang kota itu pernah diketahui di 
mana-mana muka bumi ini. Kota tersebut dijangka yang mana 
telah didirikan di tengah Padang Pasir Aden adalah berada di 
tengah-tengah Negeri Yaman. Ia telah dijelajahi oleh para 
pengembara dan penunjuk arah dari segenap sudut. Namun, tidak 
ada laporan tentang penemuan kota itu. 

Tidak ada seorang pengagum barang-barang antik atau satu 
bangsa pun pernah menyebutkannya. Jika pengulas al-Quran 
berpendapat kota itu telah lenyap sebagaimana hilangnya barang 
purba lainnya, ada kemungkinan cerita itu benar. Akan tetapi 
mereka tetap mengatakan kota itu masih wujud. Sebahagian 
daripada mereka itu beranggapan bahawa kota itu berada di 
Damaskus. Alasannya ialah kaum ‘Aad masih menguasainya. 
Sementara yang lain pula beranggapan bahawa kota itu lenyap 
daripada pandangan inderawi, ia hanya boleh dilihat oleh ahli silap 
mata dan tukang-tukang sihir. Semua andaian-andaian itu lebih 
tepat kalau dikatakan sebagai perkara yang tidak masuk akal. 

Apa yang disarankan oleh para pengulas al-Quran adalah 
hasil daripada pertimbangan-pertimbangan daripada segi nahu, 
kerana tatabahasa Arab menghendaki pernyataan “Tiang-tiang 
bangunan,” sebagai suatu yang dikaitkan dengan Kota Iram. 
Perkataan “tiang-tiang” itu diertikan sebagai ruang-ruang. De- 
ngan demikian, mereka berpendapat bahawa Iram mestilah sebuah 
bangunan. 

Pentafsir al-Quran sebenarnya telah dipengaruhi oleh tulisan 
ibn az-Zubair yang telah membaca kontruksi genitif: Aadi Irama. 
Mereka kemudiannya mengambil cerita tersebut, yang lebih 
baiknya disebutkan sebagai suatu kisah yang direka-reka. 

Yang sebenarnya, ‘tiang-tiang’ itu tidak lain daripada tiang- 
tiang khemah. Sekiranya “ruang-ruang” itu yang dimaksudkan 
daripada perkataannya, ia sudah tentunya suatu yang diperbesar- 
besarkan. Hal sedemikian itu kerana kemampuan kaum Azad 
sudah dimaklumi, dan mereka itu dapat disebut sebagai kaum 
dengan bangunan-bangunan dan tiang-tiang tinggi secara yang 
lebih umumnya. Dan adalah suatu yang dilebih-lebihkan sekiranya 
dikatakan bahawa satu bangunan khusus atau di sebuah kota 

khusus (sebagaimana yang dimaksudkan). Dan sekiranya ia adalah 
pembentukan genetif ( idlafah , dalam Ilmu Nahu), sebagaimana 
dimaksud dalam pengertian Ibn az-Zubair, maka ia akan menjadi 
pembentukan genetif yang dipergunakan untuk mengungkapkan 
hubungan kesukuan, sebagai contohnya, Quraisyhnya Kinanah, 
Ilyas di Mudhar, dan Rabi‘ahnya Nizar. Tidak ada perlunya 
tafsiran yang tidak masuk akal sebagai usaha awal cerita-cerita 
yang lucu ini. Ia tidak harus dikaitkan dengan al-Quran kerana 
ianya tidak dapat diterima akal. 

Satu lagi cerita yang direka oleh para sejarawan, sebagaimana 
yang dikisahkan ialah tentang kerosakan yang dilakukan oleh ar- 
Rasyid kepada keluarga Barmak (Barmecides ). 16 Ia adalah cerita 
tentang al-Abbas, saudara perempuan ar-Rasyid, dan Ja‘far ibn 
Yahya ibn Khalid, menterinya. Dikatakan, ar-Rasyid berasa gusar 
tentang di mana hendak meletakkan mereka itu ketika mereka 
sedang minum khamr. Dia inginkan mereka itu berada di dalam 
kumpulannya. Oleh itu, dia mengizinkan mereka diijabkabulkan 
dalam suatu majlis perkahwinan yang tidak diraikan. Dikatakan 
bahawa al-Abbasah membuat helah untuk mengajak Ja‘far 
bersama-samanya. Sebenarnya dia telah jatuh hati padanya. 
Akhirnya Ja‘far menyetubuhinya - dikatakan ketika dia dalam 
keadaan mabuk. Hasilnya, al-Abbasah jadi hamil. Kejadian itu 
dilaporkan kepada ar-Rasyid dan mengetahui hal tersebut dia jadi 
sangat marah. 

Kisah itu adalah suatu yang tidak benar sama sekali. Hal 
sedemikian adalah berdasarkan kepada al-Abbasah, agama yang 
dianutinya, keturunannya dan kedudukannya yang disegani. Dia 
adalah daripada keturunan Abdullah ibn Abbas dan dipisahkan 
oleh empat generasi dan mereka itu adalah pemuka agama dan 
pembesar Islam selepasnya. Al-Abbasah adalah puteri Muhammad 


16 Al-Baramikah atau Keluarga Barmak: sebuah keluarga berkebangsaan Parsi 
(Farsi) dari Balkh. Terkenal sebagai keluarga mulia, yang berasal daripada 
saudaranya Barmak Sadin binti an-Naar, di Balkh. Asalnya beragama Majusi, 
lalu menganut Islam. Putera-puteranya turun-temurun menjadi menteri di masa 
Bani Abbas 750-803. Di antara mereka yang terkenal: Khalid ibn Barmak , 
wafat 163 H/782 M, yang di masa As-SafTah menduduki jabatan mengurusi 
tentera dan cukai, Yahya ibn Khalid , wafat 190 H/805 M, menteri ar-Rasyid; al- 
Fadil bin Yahya, wafat 198H/808M, saudara sesusu ar-Rasyid, wafat di penjara 
di Riqa, dan Jafar ibn Yahya, wafat di masa terjadi malapetaka yang terkenal, 
198 H/803 M. 


XXXIII 



MUKADIMAH IBN KHALDUN 


al-Mahdi, putera Abdullah, Abu Ja‘far al-Manshur , 17 putera 
Muhammad as-Sajjad, anak kepada Khalifah Ali. 

Khalifah Ali pula adalah putera Abdullah, pentafsir al- 
Quran, putera al-Abbas iaitu bapa saudara Nabi Muhammad 
s. a. w, Al-Abbasah adalah puteri khalifah dan saudara perempuan 
khalifah. Dia dilahirkan di kalangan keluarga bangsawan, ke 
dalam keturunan khalifah nabawiyah, dan adalah daripada 
keturunan Nabi Muhammad s. a. w. dan bapa saudaranya. 

Dia mempunyai hubungan darah dengan pemimpin Islam, 
dengan nur-wahyu, dan dengan tempat di mana malaikat turun 
membawa wahyu. Dia dilahirkan menyerupai sikap sebenar orang- 
orang Arab di padang pasir yang hidup bersederhana dan jauh 
daripada menikmati hidup mewah dan kehidupan yang bergelu- 
mang dosa dan noda 

Oleh itu, di manakah seseorang itu dapat mencari kesucian 
dan kesopanan, sekiranya ia tidak dimiliki oleh al-Abbasah? Di 
manakah kebersihan dan kemurnian dapat ditemui sekiranya ia 
tidak ditemui di rumahnya? Bagaimana mungkin dia sanggup 
mengaitkan keturunannya dengan Ja‘far ibn Yahya dan mengotori 
darah kebangsawanan Arabnya dengan seorang nasabah Parsi? 

Nenek moyang Ja‘far adalah berasal dari Parsi dan dijadikan 
hamba abdi atau dijadikan sebagai pesuruh, oleh salah seorang 
nenek moyang al-Abbasah, bapa saudara Nabi dan bangsawan 
Quraisy. Dan apa yang berlaku ialah Ja‘far dan bapanya 
menumpang bernaung di bawah kegemilangan kerajaan Abba- 
siyah dan dengan demikian bersedia untuk diangkat menjadi orang 
yang berdarjat. Dan soal yang timbul ialah bagaimana boleh terjadi 
pada ar-Rasyid dengan ketinggian akal bicaranya dan disegani 
akan merelakan dirinya beripar-duai dengan seorang yang berasal 
daripada kalangan bukan Arab (ajam)\ Sekiranya seseorang yang 
berfikiran kritis menghayati cerita tersebut dengan pandangan yang 
saksama dan membandingkan kedudukan al-Abbasah sebagai 
puteri seorang raja yang disegani pada masa itu, nescaya seseorang 
itu akan memandang hina dan tidak dapat mempercayai 
bagaimana dia sanggup melakukan perkara semacam itu dengan 
salah seorang hamba-sahayanya, sedangkan keluarganya berada di 
tahap kedudukan yang tinggi. Dia tentunya akan membantah dan 


17 Di dalam terjemahan F. Rosenthal disebutkan: Abu Ja'far Abdullah al-Mansur 
hlm. 18. 

berpendapat bahawa cerita itu adalah suatu yang palsu. Dan 
siapakah yang akan membandingkan martabat al-Abbasah dan ar- 
Rasyid? 

Keluarga Barmakiyah dibinasakan kerana mereka cuba 
menerajui kerajaan dan menyimpan hasil cukai negara. Keadaan 
menjadi lebih buruk lagi apabila ar-Rasyid gagal mendapatkan 
walaupun sedikit hasil perbendaharaan itu di saat dia memerlu- 
kannya. Mereka mengurusi apa yang seharusnya al-Rasyid sendiri 
lakukan, dan berkongsi kuasa dengan sewenang-wenangnya. Dia 
tidak berkuasa untuk mentadbir negara. Pengaruh mereka menjadi 
semakin kuat dan kemasyhuran mereka semakin meluas. Mereka 
melantik ahli keluarga dan orang-orang tertentu memegang 
pelbagai jawatan dalam pemerintahan negara. Dengan demikian 
menghalang orang lain daripada menjawat jawatan wazir, 
setiausaha, panglima angkatan perang, penjaga pintu dan daripa- 
da jabatan pentadbiran tentera dan awam. Dikatakan, di istana ar- 
Rasyid terdapat 25 pegawai tinggi - tentera dan awam, yang mana 
kesemuanya adalah putera Yahya i bn Khalid. Melalui kedudukan 
itu mereka mengambil tempat pembesar-pembesar negara dan 
menjatuhkan mereka daripada kedudukan itu secara kekerasan. 

Mereka berupaya melakukan hal sedemikian kerana kedu- 
dukan ayah mereka. Ayah mereka Yahya adalah penasihat kepada 
Harun yang menjadi putera mahkota dan khalifah. Harun dengan 
demikian diasuh mengikut pembentukannya dan memperolehi 
segala macam pendidikan sebagaimana yang dia kehendaki. 

Berada di bawah naungannya menyebabkan Harun mem- 
biarkan segalanya berjalan menurut kemahuannya, malah me- 
manggilnya ayah. Akibatnya, keluarga Barmakiyah dan bukan 
kerajaan yang berkuasa sebagaimana yang diandaikan. Pengaruh 
mereka menjadi semakin nyata. Kedudukan mereka menjadi 
semakin teguh. Mereka menjadi pusat perhatian rakyat jelata. 

Orang semakin akur kepada arahan mereka. Kesemua 
masalah dirujuk kepada mereka. Banyak hadiah daripada 
pembesar negara dan para amir mereka terima, kebanyakannya 
dari daerah-daerah perbatasan yang jauh. Hasil cukai mengalir ke 


18 Harun ar-Rasyid adalah saudara sesusu al-Fadl, putera Yahya bin Barmak. Al- 
Fadl yang lahir beberapa hari sebelum ar-Rasyid, disusui oleh Khairuzan, ibu 
ar-Rasyid. Demikian pula dengan ar-Rasyid, disusui oleh ibu al-Fadl. Kerana 
itu ar-Rasyid menyebut ayah kepada Yahya, ayah al-Fadl. 

dalam perbendaharaan mereka. Kekayaan itu dijadikan hak 
mereka dan sebagai hadiah kepada orang yang mentaati mereka. 

Mereka memberi pelbagai hadiah kepada para pembesar 
Syi’ah dan kaum kerabat nabi. Mereka menyara keturunan nabi 
yang miskin. Mereka membebaskan para tawanan. Kesannya, 
mereka memperolehi sanjungan yang tak pernah diberikan kepada 
khalifah mereka. Mereka memberikan keistimewaan dan hadiah 
kepada orang-orang yang meminta kebaikan mereka. Dan mereka 
berjaya menguasai banyak desa-desa dan pekebunan-pekebunan 
dan kawasan yang berhampiran dengan bandar di setiap wilayah. 

Akhirnya, keluarga Barmakiyah mula bertindak menyakiti 
hati mereka di dalam golongan bangsawan. Ini menyebabkan 
golongan terpelajar berasa tidak puas hati dan tidak selesa di 
kalangan pegawai-pegawai tinggi. Perasaan cemburu dan iri hati 
dan sebagainya mula bertunas dan perasaan berpuak-puak mula 
meresap ke dalam pentadbiran kerajaan. Keluarga Qahthabah, 
iaitu bapa saudara Ja‘far di sebelah ibunya telah bertindak 
mengetuai puak yang menentang mereka. 

Kesedaran tentang hubungan darah dan tali persaudaraan 
tidak berupaya menghindarkan keluarga Qahthabah daripada 
menentang mereka. Keadaan menjadi lebih buruk apabila 
menyedari perasaan kurang senang hati yang ditunjukkan oleh 
tuan-tuan mereka itu, di samping pelbagai halangan yang tidak 
digemari, dan sikap bertindak ikut sesuka hati serta perasaan 
marah yang terpendam akibat daripada tingkah laku oleh beberapa 
ahli keluarga Barmakiyah. Apabila mereka yang menentang itu 
menjadi semakin berpengaruh seperti mana yang dijangkakan 
mereka bertindak semakin berani untuk menentang.* 

[*Hal ini nampak 19 dalam cerita mereka dengan Yahya ibn 
Abdillah ibn al-Hasan ibn Ali ibn Abi Thalib, saudara Muhammad 
al-Mahdi, yang diberi gelar ‘Jiwa yang Suci’, yang muncul hendak 
membunuh al-Mansur. Yahya inilah yang dimintakan kepada ar- 
Rasyid - dengan perintah tertulis - oleh al-Fadl ibn Yahya agar di- 
datangkan dari Negeri Dailami, supaya tinggal bersamanya. 
Disebutkan oleh at-Thabari bahawa untuk maksud ini, ar-Rasyid 
mengeluarkan biaya sejuta dirham. 


19 Paragraf ini, yang dimulai dari kata: Hal ini nampak ... hingga dan merahsiakan 
sesuatu dalam dirinya, tidak tercantumkan dalam terjemahan F. Rosenthal, 
lihat The Muwaddimah , hlm. 20. 

Wang ini diserahkan kepada Ja‘far, ditetapkan bahawa 
Yahya ibn Abdillah ditahan di rumahnya, dan Ja‘far diberi tugas 
mengawasinya. Ja‘far memang menahannya, tapi cuma sebentar. 
Dia dibawa lari keluar oleh seorang wanita yang menjadi petunjuk 
jalan, dan bersikap keras melepaskannya sebagai penghormatan 
terhadap darah keluarga rasul - seperti dia katakan - dan sebagai 
bukti hukumnya kepada sultan. 

Ja‘far berbohong, ketika ar-Rasyid menanyakan perihal 
Yahya ibn Abdillah. Ja‘far mencari alasan dan mengatakan: 
“Saya telah melepaskannya.” Ar-Rasyid tetap menampakkan 
muka baik dan merahsiakan sesuatu di dalam dirinya.] 

Ja‘farlah yang bertanggungjawab merintis jalannya sendiri 
dan yang dilakukan oleh ahli keluarganya. Akibatnya mereka 
mengalami kesulitan dan terlucut daripada kedudukan yang 
disandang. Mereka menerima balasan yang setimpal dengan 
perbuatan mereka. Keindahan masa lalu menjadi kenang-kenang- 
an, dan contoh teladan kepada keturunan akan datang. 

Melihat apa yang dinukilkan oleh Ibn Abdi Rabihi 20 
mengenai bencana yang dilakukan oleh keluarga Barmakiyah, 
oleh ar-Rasyid kepada bapa saudara ibunya, Daud ibn Ali. Dan 
melihat keterangannya perbualan di antara al-Ashma‘ie dengan ar- 
Rasyid dan al-Fadl ibn Yahya dalam pembicaraan malam hari, 
yang disebutkan oleh Ibn Abdi Rabihi dalam kitab “Al-Iqd” bab 
Para Penyair . 22 Dikatakan mereka semua terbunuh kerana berebut 
kuasa. Faktor lainnya ialah usaha-usaha musuh-musuh keluarga 
Barmakiyah, melalui syair-syair yang didendangkan oleh penyanyi 
istana. Mereka mendedahkan perlakuan buruk musuh-musuh itu. 
Dilakukan sedemikian dengan harapan agar khalifah mendengar 
dan dia mencetuskan rasa permusuhannya di kalangan mereka. 
Antara syair-syair itu ialah: 

Semoga Hindun menepati janjinya kepada kami. Dan melepas- 
kan kami dari kesulitan yang kami alami, Dan sekali bertindak 


20 Ahmad ibn Muhammad (860-940), lahir di Corrdova. Sasterawan Andalusia. 
Al-Mutanabbi memanggilnya: Malih Andalus. 

21 Al-Iqd al-Farrid, karya Ibn Abdi Rabbihi, berisi ucapan para ahli falsafah, 
ulama, pidato syair, tentang peradaban dan masyarakat. 

22 Paragraf sebelum kata-kata ini tak tercantumkan dalam terjemahan F. 
Rosenthal. 

berdasar kehendaknya sendiri. Orang yang bacul adalah dia 

'j -i 

yang tidak bertindak berdasar kehendaknya sendiri. 

Mendengar syair ini ar-Rasyid pun bertitah: 

“Ya! Sesungguhnya akulah orang yang bacul itu.” 

Dengan cara sedemikian dan cara lainnya, musuh-musuh 
keluarga Barmakiyah berhasil membangkitkan perasaan kurang 
senang hati ar-Rasyid. Dengan cara demikian mereka berhasil 
membangkitkan dendam kesumatnya. Allah s. w. t. tempat kami 
berlindung daripada hasrat manusia yang mahu berkuasa dan 
daripada segala bencana. 

Cerita tentang ar-Rasyid yang kaki arak dan selalu mabuk 
apabila berada dengan teman-temannya tentulah menjijikkan. Ia 
tentunya tidak wajar dilakukan sementelah pula dia seorang yang 
beragama Islam dan harus memenuhi tanggungjawabnya sebagai 
seorang khalifah. 

Baginda telah berdamping dengan para ulama dan para wali. 
Dia selalu berbincang-bincang dengan al-Fudlail ibn Iyadl, Ibn as- 
Sammak, dan al-Umari. Dia kerap berutus surat dengan Sufyan 
ats-Tsauri. Mendengar nasihat-nasihat mereka, dia pun menangis. 
Dan di Makkah dia berdoa. Dia menjadi seorang yang warak, 
menunaikan sembahyang apabila tiba waktunya dan mengerjakan 
solat subuh pada waktunya yang paling awal. 

At-Thabari dan sejarawan lain menceritakan bahawa ar- 
Rasyid mengerjakan solat nafilah (sunat) sebanyak 100 rakaat pada 

A J 

setiap hari. Selama setahun dia berperang melawan orang-orang 
yang tidak beriman, dan setahun lagi melakukan ibadah haji. Dia 
pernah mengherdik tukang lawaknya iaitu Ibn Abi Maryam yang 
melakukan sesuatu yang tidak seharusnya dilakukan ketika dia 
sedang melakukan ibadat sembahyang. 

Ketika itu Ibn Abi Maryam mendengar ar-Rasyid berkata: 


23 Syair-syair Umar ibn Abi Rabi‘ah (644-711), penyair jenaka yang berasal 
daripada keluarga suku Quraisy. Gaya bahasanya indah dan halus rasanya. Di 
akhir hayatnya dia bertaubat dan menjadi zahid. Punya “kumpulan puisi” 
( Diwaan ). 

24 Kalimat ini tidak tercantum dalam terjemahan F. Rosenthal. 

“Mengapa aku tidak akan menyembah Dia yang menjadikan 
aku ?” 25 

Ibn Abi Maryam menjawab, “Sungguh aku tidak tahu 
mengapa?” 

“Bersenda gurau walaupun sedang bersembahyang?” 

Ujarnya. “Awas, jangan persendakan al-Quran dan agama 
Islam. Selain daripada itu, terserahlah kepada kehendakmu!” 

Di samping itu, ar-Rasyid mempunyai kemampuan untuk 
belajar dan bersikap sederhana. Sebabnya ialah kehidupannya 
menyerupai kehidupan nenek moyangnya yang juga mempunyai 
ciri-ciri itu. Jarak waktu di antara ar-Rasyid dan datuknya, al- 
Mansur tidaklah begitu jauh berselang. Dia ketika itu dalam usia 
remaja apabila datuknya meninggal dunia. Dan al-Mansur 
mempunyai pendidikan yang baik dan berpengetahuan agama, 

/T 

baik sebelum mahupun sesudah menjadi khalifah. 

Ketika dia menasihati, menyuruh, dan memberi petunjuk 

'5 *7 

kepada Malik agar mengarang al-Muotha\ dia mengatakan 
kepadanya: 

“Abu Abdillah di atas permukaan bumi ini tidak ada orang 
yang lebih pandai dari saya dan dari anda. Saya sendiri sudah 
disibukkan oleh urusan pemerintahan, maka tinggal engkau. 
Karanglah sebuah buku yang bermanfaat bagi manusia. 
Hindari keringanan-keringanan Ibn Abbas, dan kekerasan- 
kekerasan Ibn Umar. Jadikan ia dimengerti sekali oleh orang 
yang membacanya.” 

Seketika Malik menjawab: “Demi Allah. Anda sudah 
mengajari saya mengarang .” 28 

Puteranya al-Mahdi iaitu ayah ar-Rasyid mengambil contoh 
jimat cermat Abu Ja‘far. Baginda tidak menggunakan wang 
baitulmal untuk membeli sepasang baju baru untuk keluarganya. 
Pada suatu hari al-Mahdi menemuinya ketika dia sedang duduk di 
pejabat dan berbual-bual dengan tukang jahitnya. Dia ketika itu 

25 Al-Quran, surah 36 (Yasin), ayat 22. 

26 Kata keterangan: Baik sebelum, mahupun sesudah menjadi khalifah, ini tidak 
tercantumkan dalam terjemahan F. Rosenthal. 

27 Abu ‘Abdillah Malik ibn Anas al-Ashbahie (93-179 H). 

28 Paragraf ini, sejak dari kata; Ketika dia menasihati ... hingga ... saya mengarang : 
tidak terdapat dalam terjemahan F. Rosenthal. 

sedang berbincang untuk menampal baju keluarganya yang telah 
koyak. Al-Mahdi yang tidak bersetuju itu berkata: 

“Wahai Amirul Mukminin tahun ini saya akan membelikan 

baju untuk keluargaku daripada pendapatan aku sendiri.” 

Jawab al-Mansur ialah, “Buatlah semahumu.” 

Dan baginda tidak menghalang asalkan tidak menggunakan 
wang awam untuk kepentingan peribadi. 

Jarak waktu antara ar-Rasyid dengan khalifah Abu Ja‘far 
adalah berdekatan. Dia dibesarkan di bawah pengaruh dan tingkah 
laku semacam ini oleh keluarganya dan kesemuanya itu telah 
membentuk keperibadiannya. Soalnya ialah bagaimanakah orang 
seperti ar-Rasyid boleh dianggap gemar meminum khamr dan 
melakukan perbuatan itu secara terbuka? Adalah diketahui bahawa 
golongan bangsawan Arab pada zaman awal Islam menjauhkan 
diri daripada meminum khamr. Malah, anggur itu bukannya 
tanaman yang mereka usahakan. Mereka beranggapan bahawa 
meminum khamr adalah suatu perbuatan yang harus dipandang 
hina. Ar-Rasyid dan mereka sebelumnya dipercayai berupaya 
menjauhkan diri daripada melakukan perbuatan yang dipandang 
cela oleh agama atau kehidupan duniawi. Mereka sebaliknya telah 
berhasil memiliki akhlak dan peribadi yang terpuji juga apa yang 
dicipta-ciptakan oleh orang-orang Arab, suatu yang mulia, sebagai 
peribadi mereka sendiri .... 

[* Sebagaimana yang diceritakan oleh at-Thabari dan al- 
Mas’udi tentang Jibril ibn Bakhtaisyu‘a, Si Tabib, ketika dihidang- 
kan ikan di meja makannya. Dia tidak memakannya, tapi 
menyuruh pemilik meja makan membawa pulang ikan tersebut. 
Memperhatikan hal itu, ar-Rasyid curiga. Ia menyuruh pelayannya 
memperhatikan gelagatnya. Si pelayan menemukan Ibn Bakhtai- 
syu‘a sedang menyiapkan tiga potong ikan pada tiga piring. 
Potongan yang satu di campur dengan daging yang sudah dimasak 
dengan rempah dan sayuran, dilengkapi dengan air dingin dan 
gula. Sedangkan pada potongan kedua dicampurkan ais, dan 
potongan ketiga dicampur dengan Khamr , “Ini makanan Amirul 
Mukminin,” kata Bakhtaisyu‘a memegang piring yang pertama 
dan yang kedua, “Dan ini makanan Bakhtaisyu‘a,” katanya 
memegang piring ketiga, yang diserahkannya kepada pemilik meja 
makan. 

Ketika ar-Rasyid menyedari hal itu, dia naik marah. Dia 

menyuruhnya mengambil ketiga-tiga piring tersebut. Tiba-tiba dia 
melihat bahawa piring yang pertama sudah bercampur isinya. 
Sedangkan kedua piring lainnya sudah busuk baunya. Dalam hal 
ini ar-Rasyid mempunyai wewenang memberi maaf. Dari peristiwa 
ini jelas bahawa ar-Rasyid sudah dikenal di kalangan pembantu 
dan pelayannya sebagai orang yang menjauhi khamr. Suatu hal 
yang sangat pasti ialah ar-Rasyid pernah mengizinkan supaya Abu 
Nawas dipenjarakan sehingga dia bertaubat dan tidak mengulangi 
perbuatannya. Sebabnya ialah baginda mendapat aduan bahawa 
Abu Nawas sering mabuk disebabkan terlalu banyak minum arak. 

Suatu yang jelas ialah ar-Rasyid memang minum air kurma. 
Dan menurut beberapa pendapat ulama-ulama Iraq ianya boleh 
diminum. Dan adalah suatu yang tidak berapa tepat untuk 
menuduh ar-Rasyid sebagai kaki arak. Laporan yang tidak 
berasas itu tentunya berita palsu dan tidak harus diperaku sebagai 
benar. 

Tentu sekali ar-Rasyid bukan orang yang akan sesuka hati 
melakukan apa yang dilarang oleh agama dan suatu dosa yang 
besar. Tidak seorang pun di antara mereka daripada (Bani 
Abbasiyah) yang melakukan sesuatu yang melampaui batas (israf. 
Ar.) atau bermewah di dalam soal berpakaian, perhiasan dan 
makanan yang mereka makan. Mereka tetap bersederhana dan 
bersyukur dengan apa yang ada. Soalnya ialah apakah mungkin 
seseorang itu akan hidup daripada seorang yang patuh mengerja- 
kan apa yang disuruh kepada melakukan keingkaran atau meng- 
halalkan sesuatu yang tentunya diharamkan? 

Para sejarawan seperti at-Thabari, al-Mas‘udi dan beberapa 
lagi bagaikan sepakat dalam menyatakan bagaimana seluruh 
khalifah Bani Umaiyah dan Bani Abbasiyah telah menggunakan 
perhiasan dari perak yang ringan pada ikat pinggang, pedang, 
kekang kuda dan pelana. Dan khalifah pertama yang mengguna- 
kan perhiasan emas ialah al-Mu‘tazz bin al-Mutawakkil, khalifah 
ke-8 setelah ar-Rasyid. Begitu juga dalam soal pakaian. Dan 
dapatkah diduga tentang minuman yang mereka minum? Ia akan 
menjadi lebih jelas apabila kita dapat mengetahui keadaan sebenar 
tentang kehidupan mereka di tengah-tengah padang pasir dan adab 
sopan itu dapat dimengertikan. Hal ini akan menjadi jelas apabila 
keadaan di permulaan kerajaan dalam kehidupan di padang pasir 
dan bersederhana itu dapat dimengertikan .... 

* Sebuah cerita yang terbaharu ialah sebagaimana yang 

dinukilkan pada sejarawan tentang Yahya ibn Aktsam, kadi 
(hakim) dan sahabat al-Makmun. Dikatakan, dia minum khamr 
sehingga mabuk. Pada suatu malam dia telah mabuk, lalu 
dipendam di dalam (gundukan) bunga-bunga yang harum baunya 
sehinggalah dia tersedar. Para sejarawan tersebut mendendangkan 
puisi yang pernah didendangkan Yahya ibn Aktsam ketika sedang 
mabuk: 

Ya sayyidi, tuan dan amir manusia, seluruhnya 
Orang yang memberiku minum telah berlalu menurut hukumnya 
Aku lupa pada pemberi minum itu, hingga tuan lihat aku begini 
hilang akal hilang agama. 

Mengenai hal ini, Aktsam dan al-Makmun terasa tidak 
berbeza dengan ar-Rasyid. Minuman mereka hanyalah perahan 
kurma. Dan minuman itu tidak ditegah oleh agama. Adalah suatu 
yang tidak benar mereka telah menuduh mabuk. Suatu yang nyata 
ialah persahabatan antara Aktsam dan al-Makmun adalah rasa 
persahabatan orang yang seagama. Dan pada malam itu Aktsam 
telah tidur di rumah al-Makmun. Esok paginya Aktsam menemui 
teman-temannya di tempat yang ditetapkan. 

Berhubung tentang rasa hormat dan kebaikan tingkah laku 
al-Makmun itu, disebutkan bahawa pada suatu malam dia 
terbangun kerana kehausan. Dia telah berjalan dengan begitu 
perlahan menuju ke tempat minuman. Dia berhati-hati kerana 
takut Yahya bin Aktsam akan tersedar. Terbukti lagi bahawa 
mereka sembahyang subuh secara bersama-sama. Dengan semua- 
nya ini, mana boleh dia kecanduan mabuk-mabukan? 

Di samping itu, Yahya ibn Aktsam adalah seorang ahli hadis 
(- muhaddits )* terkenal. Imam Ahmad ibn Hambal dan Kadi Ismail, 
sama-sama memujinya. Dari Aksamlah At-Turmidzi menerbitkan 
bukunya al-JamV. Kesalahan yang terdapat dalam buku itu, bererti 
kesalahan mereka semua. 

Desas-desus yang dilontarkan para pelawak terhadap 
Aktsam, bahawa dia cenderung kepada sikap keanak-anakan, 
adalah sebuah kesengajaan bohong terhadap Allah dan para 
ulama. Lontaran itu mereka dasarkan kepada kisah fiktif para 
tukang cerita, yang mungkin disengaja oleh musuh-musuhnya. 

Cerita semacam ini adalah suatu hasutan terhadap kesem- 
purnaan sifat dan persahabatannya dengan sultan. Kedudukannya 
sebagai seorang ulama sangat tak memungkinkannya berlaku 

demikian. Pernah ucapan seperti itu didengar oleh Ibn Hambal. 
Dan tanggapannya: 

“Subhanallah! Subhanallah! Siapa yang menyatakan demi- 
kian?” 

Beliau sama sekali menolak cerita itu. Pernah Kadi Ismail 
memujinya. Lalu dikatakan padanya cerita tersebut. Serentak dia 
menjawab: 

“Masya-Allah. Aku berlindung kepada Allah! Bahawa 
keadilan akan lenyap kerana desas-desus orang yang zalim 
dan hasut.” 

Dan katanya pula: 

“Yahya ibn Aktsam akan lebih dekat diselamatkan Allah 
daripada terjerumus ke dalam cerita semacam itu. Saya sudah 
tahu persis selok-belok dirinya. Saya temukan dia sangat takut 
kepada Allah. Dia memang senang bermain-main, dan punya 
sifat yang baik.” Di dalam ats-Tsiqaat Ibn Hibban menye- 
butkan: “Jangan disibukkan oleh cerita tentang dirinya, sebab 
sebahagian besar tak ada benarnya !” 29 

Cerita palsu lain adalah tentang keranjang yang berhubungan 
dengan sebab-sebab al-Makmun meminang puteri al-Hasan ibn 
Sahi yang bernama Buran. Cerita ini dituturkan Ibn Abdi Rabbihi, 
pengarang al-Iqd di dalam bukunya. 

Pada suatu malam, ketika berkeliling menyusuri lorong Kota 
Baghdad, al-Makmun menemukan keranjang yang terjulur keluar 
dari anjung rumah. Ia diturunkan dengan menggunakan takal dan 
talinya daripada benang sutera. Kemudian, beliau pun duduk di 
dalam keranjang itu, dan dia pun terangkat ke atas oleh tali yang 
mulai ditarik. Dia sampai di sebuah bilik dengan tempat tidur 
terhias indah. 

Tiba-tiba seorang wanita muncul daripada balik tirai. 
Wajahnya sangat cantik dan memukaukan perasaan. Perempuan 
itu memberinya salam serta mengajaknya bermesra-mesraan pada 
malam itu. Demikianlah al-Makmun mabuk sampai pagi. Lalu dia 


29 Cerita tentang Jibril ibn Baktaisyu'a dan Aktsam ini tidak tercantum dalam 
terjemahan F. Rosenthal. 

pulang menuju tempat rakan-rakannya yang sedang menunggunya. 
Al-Makmun tergoda oleh kecantikan wanita tersebut. Akhirnya dia 
mengirim utusan untuk meminang. 

Bagaimana mungkin ianya boleh terjadi dengan mengambil 
kira kedudukan al-Makmun dan ehwalnya? Dia mempunyai 
kedudukan yang sudah dikenal, baik dalam bidang agama 
mahupun ilmu pengetahuan. Dia mengikuti dan meniru langkah 
Khalifah al-Rasyidin. Dia menghayati dasar-dasar agama, khalifah 
yang pertama daripada yang empat. 

Bagaimana mungkin semua itu terjadi melihat pembicaraan- 
nya dengan para ulama, dan benar-benar menjaga ketentuan- 
ketentuan Allah dalam hal solat dan hukum-hukum-Nya. Bagai- 
mana mungkin tindakannya itu menyerupai perlakuan kaum fasik 
yang menyenangi segala perbuatan yang terlarang itu berkeliling 
malam hari, menyusuri lorong-lorong yang gelap, janji dengan sang 
kekasih untuk bercumbu rayu di tempat yang gelap sebagaimana 
yang dilakukan oleh orang-orang Arab lainnya? Bagaimana 
mungkin semuanya itu terjadi dengan mengambil kira kedudukan 
dan kemuliaan puteri al-Hasan ibn Sahi, moral yang ketat dan 
kesucian yang selalu diperhatikan di dalam rumah ayahnya? 

Cerita-cerita semacam ini banyak sekali. Ia laksana cendawan 
tumbuh di dalam buku yang ditulis oleh para sejarawan. Dorongan 
untuk mereka-rekakan dan melaporkannya adalah suatu kecende- 
rungan untuk tenggelam dalam keasyikan dan menjatuhkan 
martabat orang lain. Mereka berasa puas menceritakan apa yang 
orang lain lakukan. Dengan demikian, mereka gemar kepada hal- 
hal semacam itu dan memasang telinga apabila mendengarnya. 
Kerana itu sebahagian besar sejarawan terus menulis cerita 
semacam ini. Cerita asyik maksyuk semacam itulah yang mereka 
cari sewaktu membacanya. 

Pada suatu hari saya pernah mencela sebahagian amir yang 
masih ada hubungan keluarga dengan raja-raja, atas keghairahan 
mereka hendak belajar menyanyi dan kecintaan mereka bermain 
gitar. Saya katakan kepadanya: 

“Hal ini tidak sesuai dengan kedudukan tuan!” 

Katanya menempelak: “Tidakkah tuan melihat bagai- 
mana Ibrahim ibn al-Mahdi jadi pemuka dalam bidang ini? 
Bagaimana dia jadi pemimpin para penyanyi pada waktu itu?” 
“Wahai, Subhanallah!” Kata saya menanggapi. “Me- 
ngapa tuan tidak mencontohi ayah dan saudara tuan? Atau, 

tidakkah tuan melihat bagaimana Ibrahim terhalang mencapai 

kedudukan mereka kerana mengejar ilmu tersebut?” 

Namun, sang amir itu tidak sudi mendengar kritik saya, dan 
memusingkan badannya. [^Maklumat yang tidak masuk akal telah 
diterima oleh para sejarawan. Mereka tidak mengambil hirau sama 
ada ianya hakikat dan maklumat terperinci yang menghendaki kita 
menyelidiki bahawa yang sebaliknya itu adalah suatu yang benar 
....] 

Cerita palsu lainnya adalah tentang kaum Ubaydiyyin, 
khalifah-khalifah Syi‘ah di Qairawan dan Kairo, yang keturunan- 
nya dianggap tidak bersambung dengan keluarga Nabi Muham- 
mad s. a. w. dan menganggapnya bersambung keturunan dengan 
Ismail al-imam ibn Ja‘far as-Shadiq. Cerita itu ditulis oleh para 
sejarawan dan ulama terpercaya {tsabat) berdasar cerita yang 
dipalsukan untuk khalifah-khalifah Bani Abbas (Abbasiyah) yang 
lemah, sebagai dukungan atas hinaan bagi orang yang memusuhi 
mereka dan sebagai taktik mencaci musuh mereka. 

Para sejarawan yang demikian tidak berusaha memahami 
bukti-bukti faktual dan dalil-dalil alam yang, apabila bertentangan, 
dapat balik menyalahkan anggapan serta menolak pendapat 
mereka. 

Dalam pembicaraan mengenai permulaan berdirinya daulat 
Syi‘ah, mereka berpendapat bahawa ketika Abu Abdillah al- 
Muhtasib berada di tengah Bani Kutamah , 30 dia diminta menerima 
keluarga Muhammad. Khabar beritanya tersebar ke mana-mana, 
dan permusuhannya terhadap Ubaidillah al-Mahdi dan puteranya 
Abu al-Qasim sudah dikenal orang. Keduanya takut, lalu lari 
meninggalkan Masyriq, pusat pemerintahan khalifah, melintasi' 
Mesir, dan keluar melalui Iskandariyah dengan mempergunakan 
baju pedagang. 

Kemudian terdengar beritanya oleh Isa an-Nausyari, Gabe- 
nor Mesir dan Iskandariyah. Dia mengutus pasukan berkuda untuk 
mengesan jejaknya. Ketika mereka diketahui, pengenalan mereka 
sudah tidak dikenal lagi oleh pasukan berkuda itu, kerana 
pengenalan dan pakaian mereka sudah berubah. Dari Iskandar- 
iyah mereka berangkat menuju Maghribi. 


30 Bani Kutamah, adalah kabilah Barbar, yang membantu keluarga Fatimi 
menaklukkan al-Aghalibah di Maghribi pada abad ke-10. Mereka menganut 
mazhab Syiah yang disebarkan Abu Abdillah asy-Syi‘i di kalangan mereka. 

Al-Mu‘tadlid mengirimkan perintah ke al-Aghalibah, para 
amir Afrika di Qairawan, dan kepada Bani Midrar, amir-amir 
Sijilmasah, agar supaya mengirimkan utusan serta menyebarluas- 
kan mata-mata ke segenap penjuru mencari kedua orang tersebut. 
Daripada Bani Midrar, Al-Yisya’, penguasa Sijilmasah, mendapat 
maklumat mengenai tempat persembunyian mereka di daerahnya. 
Dia lalu memenjarakan mereka untuk menyenangkan hati 
khalifah. 

Peristiwa ini terjadi sebelum Syiah muncul di kalangan 
Aghalibah di Qairawan. Setelah itu, seruan para pengikut Syi‘ah 
muncul di Magribi, Ifriqiyah, Yaman, Iskandariyah, lalu di Mesir, 
Syam, mereka pecah belah bersuku-suku. Bahkan hampir saja 
mereka menghancurkan kota-kota yang banyak didiami Bani 
Abbas, dan melenyapkan mereka dari permukaan bumi. Di 
Baghdad, seruan mereka direalisasi oleh al-Amir al-Basasiri, 
Gabenor Dailami yang dapat mengalahkan Bani Abbas dalam 
permusuhan dengan para amir bukan Arab. Selama setahun dia 
berkhutbah untuk kepentingan Syi‘ah di Baghdad. Bani Abbas 
selalu merasa dipersempit ruang lingkup daerah dan daulat mereka. 
Sedangkan raja-raja Bani Umayyah selalu mengancam dan 
mengajak mereka berperang dari seberang laut. 

Bagaimana semuanya ini boleh terjadi atas orang yang 
mengubah nasab keturunan, yang berbohong? Ambillah pelajaran 
daripada ehwal al-Qarmathi, ketika dia mengaku bersaudara 
dengan orang yang sebenarnya bukan keluarganya. Bagaimana 
seruannya lumpuh dan pengikut-pengikutnya kucar-kacir. Dengan 
cepat kebusukan dan tipu muslihat mereka tampak. Dan begitu 
buruknya akibat yang diterimanya, mereka pun merasakan akibat 
pekerjaannya. Jika Ubaydyyin bertindak demikian, pasti usahanya 
akan bocor atau diketahui, meskipun secara perlahan-lahan. 

Meski seseorang memiliki budi pekerti, 

Walau dia menganggapnya tak diketahui orang, pasti 

diketahui. 

Negara mereka berdiri selama 270 tahun. Mereka (kaum 
Syiah) telah menguasai makam dan mushalla Ibrahim a. s, 
menguasai tempat kediaman, dan makam Rasul, serta menguasai 
tempat melakukan ibadah haji, dan tempat malaikat turun 
membawa wahyu. Kemudian, kekuasaan dan persatuan mereka 
hancur terpecah-pecah, sesempurna ketaatan, kecintaan serta 

keyakinan mereka sebagai keturunan Ismail al-imam ibn Ja‘far as- 
Shadiq. 

Setelah lenyap dan terhapus jejak negara, berkali-kali mereka 
menyerukan bidaah, menyebut nama anak-anak pewaris mereka, 
yang mereka katakan berhak menjadi khalifah. Penentuan itu 
mereka lakukan melalui wasiat dari imam-imam terdahulu. Jika 
mereka meragukan asal keturunan mereka, pastilah mereka tidak 
terjun ke dalam mara bahaya dalam usaha mencari kemenangan 
bagi diri mereka dan anak cucu semua. Orang yang berbuat bidaah 
tidak menampakkan aib bidaahnya, tidak membuat keragu-raguan 
dalam bidaahnya, dan tidak menampakkan dusta dalam seruan- 
nya. 

Dan yang aneh adalah al-Qahdi Abu Bakar al-Baqilani - 
syeikh ulama mutakallimin; bagaimana dia cenderung (mem- 
benarkan) cerita yang meragukan dan mengemukakan pendapat 
yang lemah ini? Jika tindakan demikian dilakukan kerana mereka 
ateis dan terjerumus ke dalam Rafidlah , maka mereka tidak akan 
mendapat dukungan di awal munculnya seruan mereka. Dalam 
kekufuran mereka tidak ada penetapan orang yang dianggap 
keturunan mereka dengan sesuatu yang tidak dapat melepaskan 
mereka dari (takdir) Allah. 

Allah telah berfirman kepada Nuh a. s. perihal puteranya: 

“Dia bukan termasuk keluargamu. Dia telah melakukan amal 

yang tidak salih. Maka janganlah sekali-kali engkau tanyakan 

pada-Ku tentang sesuatu yang tidak engkau ketahui.” 

Nabi s. a. w. pun pernah bersabda kepada Fatimah: 

“Bekerjalah, sedikit pun aku tidak dapat melepaskanmu 

daripada (takdir) Allah.” 

Jika seseorang sudah mengetahui sesuatu masalah atau 
meyakini kebenaran suatu persoalan, dia wajib menyatakannya 
terang-terangan. Sebab Allah mengatakan yang hak, dan memberi 
petunjuk ke jalan yang benar. 

Rakyat tersebut di atas berada dalam kekhuatiran atas 
kekuasaan negara terhadap mereka, dan berada di bawah 
pengawasan orang-orang yang zalim kerana banyaknya golongan 
mereka. Mereka sendiri bertaburan di daerah-daerah yang jauh 
menyatakan seruan, serta kerana berulang-ulang mereka keluar. 

Tokoh-tokoh mereka bersembunyi, dan hampir tidak lebih seperti 
dikatakan oleh penyair: 

Jika anda tanya pada hari-hari: siapa namaku. 

Ia tidak tahu. 

Mana tempatku? 

Tak tahu juga. 

Sehingga Muhammad ibn Ismail, sang imam, saudara 
Ubaidillah al-Mahdi, disebut dengan al-maktum (orang yang 
tersembunyi). Golongannya memberi nama demikian kerana dia 
bersembunyi, takut menghadapi mereka yang hendak memerangi- 
nya. Ketika mereka muncul mencela nasab-keturunan mereka, para 
pengikut Bani Abbas melanjutkan hal itu dan mengemukakan 
pendapat yang ditujukan kepada khalifah-khalifah mereka yang 
lemah. Pendapat itu memukau para gabenor, dan amir yang 
memimpin peperangan menyerang musuh. 

Dengan demikian mereka membela diri dan sultan mereka, 
malu akan kelemahan mereka untuk menghadapi dan memperta- 
hankan diri daripada orang Barbar dan kaum Katamiyyin, 
pendukung Abdiyyin dan penyebar dakwahnya, yang menguasai 
Syam, Mesir, dan Hijaz. Sehingga hakim-hakim di Baghdad 
melenyapkan namanya daripada daftar keturunan mereka, di- 
saksikan oleh para tokoh masyarakat, di antaranya as-Syarif ar- 
Radli, al-Murtadla saudara ar-Radli, Ibn al-Bathhawi, dan 
beberapa orang ulama, di antaranya Abu Hamid al-Isfirayini, al- 
Qaduri, as-Shaimari, Ibn al-Akfani, al-Abiywardi, dan Abu 
Abdillah ibn Nu‘man - fakih Syi‘ah, serta tokoh-tokoh Baghdad 
masa itu, iaitu pada tahun 460 di masa pemerintah al-Qadir. 

Kesaksian mereka berlangsung secara auditif, kerana persoal- 
annya sudah dikenal di kalangan orang banyak di Baghdad, 
khususnya para pengikut Bani Abbas yang mencela keturunan ini. 
Demikianlah dinukilkan para tukang cerita dari mulut ke mulut, 
sebagaimana yang mereka dengarkan, menurut kecenderungan- 
kecenderungan mereka. Padahal cerita sebenarnya sama sekali 
berbeza dengan dongeng-dongeng tersebut. 

Di dalam surat al-Mu‘tadlid yang dikirim kepada Ibn al- 
Aghlab di Qairawan, dan kepada Ibn Midrar di Sijilmasah, 
mengenai Ubaidillah, terdapat keterangan yang jelas dan perincian 
yang lengkap tentang kebenaran salasilah keturunan mereka. 
Sebab al-Mu‘tadlid lebih wajar duduk dalam urutan atau salasilah 

keturunan nabi ( ahlul-bait ) daripada masing-masing mereka.] 

Negara dan pemerintahan merupakan pasar dunia, tempat 
karya-karya ilmiah dan ketrampilan ditarik ke dalamnya. Kata 
hikmah yang bernada menentang dan adat yang terlupakan 
dihadirkan di dalamnya. Di dalam pasar ini cerita dituturkan dan 
pokok-pokok berita sejarah diungkapkan. Apa yang laku di pasar 
ini akan laku bagi semua orang di mana saja. 

Dan apabila negara yang mapan itu menjauhi ketidakadilan, 
prasangka, kekurangan, dan bermuka-muka, dengan ketentuan 
menjaga sistem yang benar dan tidak membelokkannya, maka 
pelbagai barangan di pasarnya itu akan setulen barang-barang 
daripada jenis perak dan emas. Dan apabila negara dipengaruhi 
oleh kepentingan peribadi, dan persaingan, atau dipenuhi oleh 
kezaliman, tirani dan ketidakjujuran, maka barang-barang di 
pasarnya akan menjadi barang-barang yang tidak berharga dan 
benda-benda logam yang tidak bernilai. Kritikus yang berpandang- 
an tajam harus membuat pertimbangan dalam dirinya sebagaimana 
dia melihat di sekitarnya, menguji yang ini, dan kemudiannya 
memilih yang lainnya. ... 

[Satu cerita lain seperti itu, yang malah lebih mungkin tidak 
objektif lagi, ialah cerita yang sering menjadi perbincangan di 
kalangan tertentu oleh orang-orang yang suka menyerang 
keturunan Alawiyah (dari garis keturunan) Idris ibn Idris ibn 
Abdullah ibn Hasan ibn al-Hasan ibn ‘Ali ibn Abi Talib - semoga 
ridlallah tercurah kepada mereka - yang menjadi imam al- 
Maghribi jauh menggantikan ayahnya. Mereka mencari alasan 
seolah-olah telah terjadi perzinaan. Mereka menyatakan bahawa 
anak kandungan yang belum lagi lahir (dari rahim ibunya) sewaktu 
Idris tua meninggal dunia tidak lain adalah anak (zina) dari Rasyid, 
pohon keturunan ( mawla . Arab) kaum Idrisiyah tersebut. Allah 
membenci mereka. Alangkah toloknya mereka itu! 

Mereka seharusnya mengetahui, isteri Idris tua adalah wanita 
yang berasal daripada suku bangsa Barbar. Sejak tiba di Maghribi, 
hingga wafat, beliau telah sedarah-sedaging dengan penghidupan 
padang pasir itu. Dan di padang pasir, tindakan semacam itu tidak 
mungkin dapat dirahsiakan. Di sana tidak mungkin seorang dapat 
melakukan sesuatu yang sifatnya rahsia. Tak ada tempat 
bersembunyi untuk itu. 

Para tetangga wanita akan selalu dapat melihat, dan tetangga 
lelaki akan selalu mendengar segala sesuatu yang telah dilakukan 

para wanita mereka. Kerana rumah di sana rendah-rendah, juga 
jendelanya, dan satu dengan lainnya tidak berjarak. 

Rasyid tersebut - atas anjuran para sahabat dan pengikut 
Idrisiyah sendiri - dipercaya untuk menjaga para wanita ( hareem , 
Ar.) yang ditinggal mati oleh mawlanya. Selanjutnya, suku-suku 
bangsa Barbar di Maghribi umumnya sepakat untuk membaiat 
Idris Muda (putera Idris tua) sebagai pengganti ayahnya yang telah 
wafat. 

Dengan sukarela mereka mentaati segala perintahnya. 
Mereka bersumpah, bersedia mati untuknya, dan mereka telah 
menghadapi pelbagai bahaya maut dalam usaha melindunginya 
dalam peperangan dan pertempuran. Andaikata salah seorang di 
antara mereka yang menceritakan riwayat kotor seperti tersebut di 
atas, atau mendengar dari orang lain - musuh atau bukan - paling 
tidak mereka akan menolaknya. Tidak! Demi Allah s. w. t. cerita 
kotor itu sungguh berasal daripada lawan-lawan atau musuh- 
musuh bani Idris, yang terdiri daripada kalangan Banu Abbas dan 
Banu Aghlab, yang menjadi gabenor-gabenor dan pegawai-pegawai 
tinggi Abbasiyah di Ifriqiyah. 

Ceritanya begini: 

Ketika Idris Tua melarikan diri ke Maghribi sewaktu terjadi 
peristiwa Fakh , al-Hadi mengirimkan perintah kepada Bani Aghlab 
supaya bersiap-siap dan mengawasi segala tindak-tanduk Idris Tua 
di daerah mereka. Namun mereka tidak berhasil menangkapnya. 
Idris lolos, dan lari ke Maghribi. 

Dia memperkuat kedudukannya di sana, dan berhasil 
mempropagandakan dirinya. Kelak ar-Rasyid mengetahui bahawa 
Wadlih - mawla dan gabenor Bani Abbas di Iskandariyah - telah 
memihak (Bani) Alawiyah dan membantu Idris lari ke Maghribi. 
Dengan demikian ar-Rasyid membunuh Wadlih. 

Sesudah itu, asy-Syammakh - salah seorang di antara mawla 
al-Mahdi, ayah ar-Rasyid - menyatakan kesanggupannya membu- 
nuh Idris. Asy-Syammakh datang ke Maghribi, menampakkan diri 
seakan-akan sudah lepas ikatan dengan Bani Abbas, dengan 
maksud mendekatinya. Idris melindunginya, dan membolehkan- 
nya bergaul seharian dengannya. 

Pada suatu kesempatan, ketika Idris sedang sendirian, asy- 
Syammakh memberikan racun kepada Idris, dan Idris pun mati 
oleh racun itu. Berita kematiannya diterima Bani Abbas dengan 
gembira, kerana dengan itu mereka mengharap akar propaganda 

Alawiyah di Maghribi tercabut. Berita tentang kelahiran anak Idris 
yang ditinggalkannya semasa dalam kandungan ibunya belum lagi 
sampai pada mereka, 

Tidak lama setelah kelahiran anak itu, propaganda Alawiyah 
di Maghribi muncul kembali. Kejadian ini merupakan pukulan 
yang berat bagi daulah Abbasiyah, yang kala itu sudah mulai 
lemah dan tampak lesu. Daulah Abbasiyah tidak lagi mampu 
mengawasi daerah kekuasaannya yang jauh dan terpencil. 

Kerana Idris Tua memerintah begitu jauhnya di Maghribi, di 
bawah sokongan bangsa Barbar, maka kekuasaan ar-Rasyid di 
sana tidak begitu terasa, cukup hanya mampu meracuninya sahaja 
melalui satu muslihat licik, tidak lebih. Dengan demikian kini Bani 
Abbasiyah lari kepada wali-wali mereka di Ifriqiyah, iaitu Bani 
Aghlab. Mereka meminta bantuan Bani Aghlab untuk memulihkan 
kembali keretakan berbahaya yang diakibatkan propaganda kaum 
Idrisiyah itu, mengambil langkah positif untuk menghadapi 
ancaman kaum Idrisiyah, dan sekaligus berusaha menghancurkan 
kaum Idrisiyah sebelum propagandanya meluas. 

Al-Makmun dan khalifah-khalifah penggantinya sama me- 
nyerukan agar Bani Aghalibah terus mengambil tindakan meng- 
hancurkan kaum Idris. Namun kaum Aghalibah juga sudah terlalu 
lemah untuk dapat menguasai suku Barbar di Maghribi itu. 
Bahkan, sebaliknya, kaum Idris dapat mengancam mereka, kerana 
kekuasaan khalifah kini telah dikuasai oleh kerajaan-kerajaan 
asing. Raja-rajanya telah mengambil alih seluruh pengawasan dan 
kekuasaan khalifah, cukai dan para pegawainya, untuk kepenting- 
an mereka sendiri. Keadaan waktu itu tidak berbeza dengan tamsil 
yang didendangkan seorang penyair Abbasiyah: 

Seorang khalifah dalam sangkar 31 

Di antara Washif dan Bugha 

Mengatakan apa saja yang mereka ucapkan padanya seperti 

burung kakaktua . 

Dengan demikian, para amir kaum Aghalibah khuatir 
terhadap kemungkinan persekongkolan musuh yang dapat meng- 


31 Syair ini ditujukan kepada Khalifah al-Musta‘in, khalifah dari kalangan Bani 
Abbas yang dipengaruhi dan dikuasai oleh dua jeneral Turki yang bernama 
Washif dan Bugha. 

hancurkan mereka. Maka untuk menolak permintaan para 
khalifah Bani Abbas itu, mereka pun mencari pelbagai alasan. 
Misalnya dengan mencela dan memburuk-burukkan Maghribi 
serta rakyatnya, atau menimbulkan rasa takut terhadap kekua- 
saan Idris dan keturunannya, yang telah menggantikan mereka di 
sana. 

Mereka menulis surat kepada Bani Abbas bahawa mereka 
telah dapat melintasi (menguasai) batas-batas kekuasaan Bani 
Idris. Di dalam bungkusan hadiah dan cukai - yang disampaikan 
kepada khalifah di pusat daulah Abbasiyah - mereka sertakan 
mata wang yang dikeluarkan Bani Idris, untuk menunjukkan 
bahawa kaum Aghalibah telah dapat mempengaruhi mereka, untuk 
menolak bahaya yang boleh timbul apabila terpaksa menyerang 
atau menghalang propaganda kaum Idris. 

Kadang-kadang mereka menyampaikan berita bohong ke- 
pada para khalifah Bani Abbas, yang mereka anggap bodoh dan 
lemah otaknya. Mereka tidak peduli apakah berita itu benar atau 
tidak. Bani Abbas pasti akan menerima segala berita yang 
disampaikan. Demikianlah yang mereka lakukan hingga Idrisiyah 
hancur. 

Tuduhan kotor terhadap keturunan Idris itu kemudian 
diketahui orang banyak. Setiap kali pertentangan muncul, selalu 
kata-kata kotor dipergunakan oleh musuh Bani Idris. Upaya, dan 
menjauhnya, mereka dari garis syariat agama, sehingga tidak dapat 
membezakan yang benar dan yang meragukan, membuat Allah 
s. w. t. benci pada mereka. 

Idris lahir di tempat tidur ayahnya. Dan seorang anak apakah 
dia anak si anu atau si polan, ditentukan oleh tempat dia 
dilahirkan. 

Kemudian, menghindarkan keturunan nabi daripada ber- 
dusta seperti tersebut adalah termasuk ke dalam akidah orang 
beriman. Allah s.w.t. menjauhkan dan menyucikan mereka dari 
setiap kejahatan. Menurut hukum al-Quran, tempat tidur Idris suci 
daripada segala kekotoran dan kejahatan. Bila seseorang meyakini 
yang sebaliknya, maka dia harus mengakui kesalahannya, dan 
berada di pintu dosa. 

Panjang lebar saya telah menolak tuduhan yang ditujukan 
kepada Idris, dengan maksud menutup pintu keraguan dan 
menolak pendapat orang dengki yang langsung saya dengar 
dengan kedua telinga saya. Orang memusuhi kaum Idris dan 

menolak kebenaran salasilah keturunan itu dengan merangkai 
berita bohong. Sambil menipu diri sendiri, pendusta itu meminjam 
kemasyhuran nama-nama besar dari para sejarawan Maghribi yang 
telah keluar dari keturunan keluarga nabi, dan goncang imannya 
terhadap nenek moyangnya. Idris suci daripada tuduhan semacam 
itu. 

Sebaliknya, janganlah kita memberi peluang kepada orang 
yang ingin membentangkan tuduhan semacam itu. Menolak suatu 
cela yang sebenarnya sudah tidak mungkin ada, adalah suatu cela 
pula. Namun, saya akan tetap membela mereka di dunia, dan saya 
harap di hari kiamat mereka akan membela saya. 

Hendaknya kita ketahui orang-orang yang mengemukakan 
tuduhan terhadap keturunan Alawiyah daripada Idris itu keba- 
nyakan terdiri dari orang-orang yang sebenarnya keturunan nabi, 
atau seolah-olah erat hubungannya dengan keturunan nabi. 
Mereka iri pada keturunan Idris, yang berasal daripada Ali, dan 
Ali daripada nabi. Mereka menuntut untuk dianggap sebagai 
keturunan nabi, kerana keturunan nabi merupakan kunci untuk 
memperoleh pangkat kebangsawanan di antara bangsa-bangsa di 
dunia. 

Maka sekarang, baik di tanah air mereka di Fez, mahupun di 
daerah lain di Maghribi, keturunan Idris begitu terkenal sehingga 
hampir tak seorang pun mampu menuliskan atau menerangkan 
salasilah keturunan yang lebih lengkap dari itu. Salasilah itu 
diturunkan terus-menerus, daripada generasi ke generasi. 

Rumah saudara Bani Idris - pendiri dan pembina kota Fez - 
adalah bakal rumah Bani Idris. Masjidnya berdekatan dengan 
rumah-rumah dan gedung-gedung mereka. Pedangnya panjang 
terhunus di atas menara azan agung di pusat kota. 

Peninggalan mereka menjadi saksi keberadaan mereka di 
sepanjang zaman. Seakan dengan melihat harta peninggalan itu 
seseorang sudah menyaksikan sendiri tradisi Bani Idris. Itulah 
bukti yang sukar dibantah kebenarannya. 

Para keturunan Nabi lainnya dapat melihat atau menyaksi- 
kan tanda kebesaran yang telah dikurniakan Allah s.w.t. kepada 
Bani Idris, iaitu kebesaran kekuasaan di Maghribi. Mereka akan 
melihat, dan mengakui, mereka tidak pernah memiliki kebesaran 
seperti itu - bahkan tidak boleh sampai separuhnya. Mereka pun 
akan melihat bahawa mereka yang mengaku keturunan nabi, dan 
tidak mempunyai tanda-tanda yang memperkuat kebenaran peng- 

akuannya seperti dimiliki Bani Idris, baiklah bergembira dan puas 
dengan seolah-olah membenarkan pengakuan mereka itu. Orang 
lain mestinya diberi bukti-bukti yang jelas mengenai kebenaran 
salasilah keturunan yang diakui itu. Sebab antara yang benar-benar 
diketahui dengan sangkaan saja berbeza, begitu pula antara ke- 
benaran yang diyakini dan yang masih merupakan kemungkinan. 

Jika kenyataan ini mereka ketahui, tentu mereka akan sesak 
nafas menelan ludah kecemburuannya. Rasa hasad dan dengki, 
yang bercokol dalam hati mereka, menyebabkan tidak sedikit di 
antara mereka yang berusaha menjatuhkan kedudukan empuk 
Bani Idris. Kerana itulah mereka mendendam, dan membuat akal 
jahat, serta tuduhan palsu yang bukan-bukan. Mereka membenar- 
kan diri sendiri dengan pendirian bahawa tidak ada keraguan di 
dunia ini. Sebaliknyalah mereka membuktikan segalanya itu! 

Kita tak pernah mengetahui salasilah keturunan nabi yang 
lebih lengkap, daripada salasilah keturunan Idris, yang bertitik 
tolak daripada al-Hasan. Kaum Idris yang terkenal sekarang ini 
adalah Bani Imran di Fez. Mereka itu keturunan Yahya al-Huthiyy 
ibn Muhammad ibn Yahya al-Awwam ibn al-Qasim ibn Idris. 
Mereka adalah naqib-naqib ahlul-bait di sana. Mereka tinggal di 
rumah nenek moyang mereka, iaitu Idris. 

Merekalah yang memegang tumpuk pimpinan atas seluruh 
Maghribi. Insya-Allah, dalam pembicaraan yang berhubungan 
dengan Idrisiyah itu tentu nanti kita akan menyebut juga nama 
mereka. (Mereka adalah keturunan Imran ibn Muhammad ibn al- 
Hasan ibn Yahya ibn Abdallah ibn Muhammad ibn Ali ibn 
Muhammad ibn Yahya ibn Ibrahim ibn Yahya al-Huthy. Kepala 
bait mereka sekarang ini ialah Muhammad ibn Muhammad ibn 
Muhammad ibn Imran. 

Keterangan-keterangan yang salah, dan kepercayaan-keper- 
cayaan yang tidak benar lainnya adalah tentang Imam al-Mahdi, 
pemimpin utama Daulah Muwahhidun. Para ahli fiqah Maghribi 
yang lemah pendirian melemparkan tuduhan kepada imam 
tersebut. Dia dituduh penipu dan tidak jujur atas tindakannya 
memegang teguh pendirian tauhidnya yang benar, menyayangkan 
tindakan-tindakan tidak adil yang dilakukan para pemuka Daulah 


32 Bahagian kalimat dalam tanda kurung ini hanya kami dapatkan dalam buku 
“Ibnu Khaldun tentang Masyarakat dan Negara ” karangan Osman Raliby, 
Bulan Bintang, Jakarta, cet. keempat, 1978, hlm. 111. 

Muwahidun sebelumnya. Segala propaganda Imam al-Mahdi 
dinyatakan bohong oleh mereka, dan bahkan tali keturunannya, 
yang berhubungan dengan keluarga nabi yang selama ini, dan 
diterima kebenarannya oleh para pengikutnya orang-orang 
Muwahidun, dinyatakan tidak benar pula oleh para fuqaha. 

Sebenarnya, iri hati terhadap kemajuan yang telah dicapai 
oleh al-Mahdi itulah yang membuat para fuqaha menuduhnya 
penipu. Sambil menipu terhadap diri sendiri mereka mengira, 
mereka dapat menandingi al-Mahdi dalam bidang ilmu pengeta- 
huan, fatwa, dan agama. Namun ternyata mereka tak lebih besar 
daripada dia. Pendapat-pendapatnya selalu diterima orang, apa 
yang dikatakannya selalu dituruti, dan dia pun mempunyai banyak 
pengikut. Mereka iri terhadap kemajuan yang dicapai al-Mahdi, 
dan mencuba mengurangi pengaruhnya itu dengan menyerang 
pendirian-pendiriannya, dan menyebarluaskan berita bahawa apa 
yang dinyatakannya tidak benar. 

Di samping itu, mereka juga sering menerima penghargaan 
dan penghormatan dari raja-raja Lamtunah - musuh-musuh al- 
Mahdi - yang tidak pernah mereka terima dari raja-raja lain, 
disebabkan kerana kesederhanaan mereka dalam beragama. Di 
bawah kekuasaan daulah Lamtunah, para ilmuwan menduduki 
tempat-tempat penting, dan diangkat menjadi anggota Majlis 
Permusyawaratan sesuai dengan kemampuan mereka untuk 
mempengaruhi rakyat. Dengan demikian, kaum ilmuwan menjadi 
pendukung raja-raja al-Murabithun dan orang-orang yang me- 
merangi musuh-musuh mereka. Mereka berusaha membalas 
dendam terhadap al-Mahdi atas penentangannya terhadap me- 
reka, dan kerana kecamannya terhadap mereka. Mereka adalah 
pendukung raja-raja Lamtunah dan sangat fanatik. Sikap demikian 
sangat menguntungkan daulah Lamtunah. 

Al-Mahdi berbeza dengan mereka. Dia tidak menyetujui ke- 
yakinan mereka. Apakah kiranya yang akan terjadi pada seorang 
lelaki, yang pernah mengecam dan mencela dinasti yang berkuasa, 
dan yang dalam tindakannya telah ditentang oleh para fuqaha dari- 
pada dinasti tersebut? Dia sendiri telah mengajak kaumnya untuk 
berjihad memerangi mereka. Dan lelaki itu pun dapat berhasil 
menghancurkan dinasti itu sampai ke akar-akarnya, dan sekaligus 
menjungkirbalikkannya meskipun dinasti itu kukuh kekuatannya, 
besar kekuasaannya, dan kuat tenaga sekutu dan tenteranya. 

Pengikut-pengikutnya yang tewas dalam pertempuran itu 

tidak terkira banyaknya. Mereka telah bersumpah setia padanya 
untuk berjuang sampai mati. Mereka telah melindunginya daripada 
maut dengan nyawa mereka sendiri. Mereka telah ber taqarrub 
kepada Allah, dengan mengorbankan jiwa mereka guna keme- 
nangan cita-cita (dakwah) al-Mahdi. Sebagai fanatik-fanatik 
penegak Kalimah Allah, yang kelak mencapai kemenangan, dan 
menggantikan daulah yang terdapat di kedua pesisir itu. 

Al-Mahdi sendiri tetap hidup sederhana, suka menyendiri, 
sabar menghadapi segala cubaan dan tidak mengendahkan soal- 
soal duniawi hingga akhir hayatnya. Beliau wafat tanpa mening- 
galkan kekayaan duniawi. Malah anak pun dia tidak punya. Tidak 
seperti biasa semua orang berusaha memilikinya, tetapi kerapkali 
tertipu dalam menuruti keinginan itu. Apalah kiranya yang 
diharapkan lelaki itu dengan gaya hidup demikian, kalau bukan 
hasrat melihat wajah Allah? Kerana itulah dia tidak hendak 
berusaha mengumpul kekayaan duniawi selama hidupnya. Tam- 
bahan lagi, jika maksudnya itu tidak baik, tentulah dia tidak akan 
berhasil, dan dakwahnya tidak akan meluas. 

“Demikianlah sunnah Allah yang sudah berlaku terhadap 

hamba-hambaNya .” 33 

Tuduhan para fuqaha terhadap kenyataan, bahawa ke- 
turunan al-Mahdi bersambung dengan keturunan Nabi tidak 
berdasar hujahan apa pun. Seandainya dia sendiri yang menyata- 
kan demikian, maka pernyataannya itu tidaklah tidak dapat 
dibenarkan, sebab seseorang harus meyakinkan tentang keturunan 
yang dia nyatakan bagi dirinya sendiri. Kiranya baik dinyatakan, 
kepemimpinan tidak dapat dilakukan kecuali atas kaum yang 
sedarah. Pernyataan ini memang benar, sebagaimana akan 
diterangkan kelak dalam Bahagian (Fasal) Pertama buku ini. 

Namun, al-Mahdi adalah seorang pemimpin yang memba- 
wahi seluruh Bani Masmudah. Mereka sama-sama sepakat untuk 
jadi pengikutnya, dan berada di bawah pimpinannya dan di bawah 
pimpinan golongannya yang bernama Harghat, sehingga Allah 
s.w.t. memberi kemenangan yang penuh dalam seluruh dakwahnya 
itu. 

Dalam hubungan ini haruslah diketahui, kekuasaan al-Mahdi 
itu tidak semata-mata bergantung kepada keturunan al-Fathi- 


33 Al-Quran 40 surah (al-Mu‘min), ayat 85. 

miyah. Orang-orang mengikutinya bukan kerana dia punya 
keturunan demikian. Akan tetapi mereka mengikutinya kerana 
kesatuan Harghanah-Masmudah, dan kerana kedudukannya yang 
sudah sebati dengan kesatuan itu. 

Keturunan Fathimiyah al-Mahdi itu telah memudar, dan 
kalangan rakyat sudah banyak yang tidak mengetahuinya, meski- 
pun nyatanya dia masih berada di tengah tradisi keturunannya itu. 
Fathimiyahnya telah terkelupas, dan Harghanah-Masmudahnya, 
lebih menonjol, sehingga dia lebih dikenal dengan kulit baju yang 
terakhir ini. Meskipun dia berasal dari keturunan Fathimiyah, na- 
mun kenyataan itu tidak jelas lagi sehingga mudah baginya hidup 
dengan kesatuan Harghanah-Masmudah . Anggota-anggota- kesa- 
tuannya tidak banyak yang tahu bahawa dia dari keluarga Fathi- 
miyah. Jarang terjadi keturunan seseorang boleh samar demikian. 

Dalam hal ini ingatlah kisah Arfajah dan Jarir, mengenai 
siapa yang berhak memimpin suku Bajilah. Sebenarnya Arfajah 
berasal daripada suku Azd. Namun, dia telah berkulitkan suku 
Bajilah dengan baik, sehingga dapat memenangkan perbalahan 
dengan Jarir (mengenai siapa yang berhak memimpin Bajilah di 
hadapan Sayyidina Ali. Peristiwa itu terkenal dalam sejarah, dan 
darinya, seseorang dapat mengetahui hakikat yang sebenarnya. 
Allah s.w.t. memberi petunjuk kepada yang benar]. 

* * * 

Pembicaraan panjang lebar tentang kesalahan-kesalahan itu 
telah membawa kita menyimpang jauh daripada tujuan peng- 
hasilan buku ini. Sungguhpun begitu ramai orang yang berke- 
mampuan dan pakar-pakar sejarawan-sejarawan telah tersilap 
ketika membicarakannya dan dakwaan-dakwaan semacam ini. 
Mereka membekukan persoalan itu di dalam kepala mereka sahaja. 
Ramai yang berfikiran lemah dan tidak kritis telah mempelajari 
daripada mereka, malah ahli sejarawan yang kompeten pun 
menerima segalanya itu tanpa membuat suatu penyelidikan yang 
kritis dan dengan demikian cerita-cerita pelik itu pun meresap ke 
dalam bahan tulisan sejarah yang mereka hasilkan. Akibatnya, 
historiografi itu menjadi tidak bererti, membingungkan dan penuh 
dengan kesalahan. Para pelajar pula teraba-raba ketika mempela- 
jarinya. Historiografi telah dianggap sebagai bidang yang dipelajari 
oleh masyarakat umum. 

Oleh itu, pada hari ini, para sarjana yang terlibat di dalam 

lapangan ini harus mempunyai pengetahuan tentang prinsip- 
prinsip politik, sifat semula jadi segala sesuatu itu, dan per- 
bezaan-perbezaan di antara bangsa-bangsa, tempat-tempat, dan 
zaman-zaman dalam hubungannya dengan cara kehidupan, nilai- 
nilai akhlak, kebiasaan, kelompok-kelompok, fahaman-fahaman 
dan segala sesuatu yang lainnya. Selanjutnya, dia memerlukan 
pengetahuan komprehensif tentang keadaan semasa dalam semua 
aspek ini. 

Dia harus juga berupaya membandingkan antara persamaan- 
persamaan, atau membezakan di antara masa, kini dan keadaan 
lalu. Dia harus mengetahui sebab berlakunya persamaan dalam 
beberapa kes situasi dan sebab adanya perbezaan dalam kes yang 
lainnya. Dia harus menyedari perbezaan asal sumber dan awal 
timbulnya sesebuah kerajaan dan kelompok-kelompok agama, 
sebagaimana juga sebab dan dorongan yang mewujudkan timbul- 
nya sesuatu itu dan keadaan serta sejarah orang-orang yang 
mendukungnya. Sasarannya tidak lain adalah untuk melengkapi 
pengetahuan tentang sebab terjadinya sesuatu peristiwa dan untuk 
saling biasa akan asal sesuatu peristiwa. Selanjutnya, dia harus 
memeriksa berita yang disampaikan dengan prinsip-prinsip dasar 
yang telah dia ketahui. Apabila ia memenuhi syarat-syaratnya, 
maka ia diterima sebagai benar. Sebaliknya, seseorang ahli sejarah 
itu boleh menganggapnya sebagai tidak berasas dan menolaknya. 

Hanya kerana alasan ini sahaja maka historiografi dianggap 
tinggi nilainya oleh orang-orang terdahulu, sehingga at-Thabari, al- 
Bukhari, dan sebelumnya Ibn Ishaq serta para sarjana Muslim lain- 
nya, memilih untuk menceburi bidang ini. Kebanyakan para sar- 
jana, sungguhpun begitu, melupakan hal ini, rahsia historiografi; 
dengan akibatnya ia menjadi suatu kerjaya yang sungguh mem- 
bebalkan. Masyarakat umum dan para sarjana yang tidak mem- 
punyai pengetahuan yang kukuh telah menganggapnya suatu 
bahan yang mudah dipelajari dan mengetahui sejarah itu, untuk 
menyelidikinya dan melupakannya. Yang tidak seharusnya terlibat 
dilibatkan, kulit telah dicampurkan dengan isi, yang benar berbaur 
dengan yang dusta. 

“Segala kesudahan sesuatu itu hanya Allah sahaja yang 

menentukannya .” 34 


34 Al-Quran surah 31 (Luqman) ayat 22. 

Suatu kelemahan yang kedapatan dalam hidang historiografi 
ialah sikap mengabaikan fakta bahawa keadaan-keadaan pada 
sesuatu negara dan bangsa dengan perubahan zaman dan 
berlangsungnya waktu. Ianya memang menjengkelkan dan sangat 
tersembunyi dan menjadi ketara hanya setelah waktu yang panjang, 
dan jarang-jarangnya ramai daripada segelintir sahaja yang 
menyedarinya. 

Ia adalah sebagaimana berikutnya. Keadaan dunia dan 
bangsa-bangsa dengan segala macam kebiasaan mereka dan 
kelompoknya, yang mana mereka tidaklah terus-menerus kekal 
dalam suatu bentuk yang sama atau dalam cara yang tetap. Ada 
terdapat perbezaan-perbezaan menurut hari-hari dan zaman- 
zaman, dan perubahan-perubahan daripada satu keadaan kepada 
keadaan yang lainnya. Begitulah halnya dengan individu-individu, 
waktu-waktu dan kota-kotanya dan demikian juga yang berlaku 
dalam hubungannya dengan daerah-daerah dan jajahan-jajahan, 
zaman-zaman dan kerajaan-kerajaan. 

'j r i/ 

Bangsa Parsi tua, bangsa Syria, bangsa Nabatea, kerajaan 
Tubba‘ah, bangsa Israel dan bangsa (Kopta) Mesir kesemuanya 
pernah wujud. Masing-masing memiliki institusi khusus dalam hal 
kerajaan dan penetapan perbatasan, ragam politik yang tersendiri, 
pertukangan, bahasa, terminologi teknikal dan juga cara tersendiri 
dalam urusan berhubung dengan mereka yang sebangsa dan dalam 
soal pengendalian lembaga adat. Peninggalan sejarah mereka 
membuktikan semuanya itu. Kemudian datang bangsa Parsi yang 
lain , 37 bangsa (Byzantium) Romawi dan bangsa Arab . 38 Institusi 
atau lembaga tua berubah dan amal adat yang lapuk digantikan, 
sama ada kepada sesuatu yang kelihatan seakan-akan, atau kepada- 
sesuatu yang sangat berbeza dan seluruhnya lain sama sekali. 
Kemudian, datanglah agama Islam. Sekali lagi, kesemua adat 
lembaga itu mengalami suatu perubahan yang lainnya, dan dalam 
banyak bentuknya telah memiliki bentuk yang dapat dilihat 


35 Kerajaan Akhaemenia. 

36 Bangsa Babylonia. 

37 Kerajaan Sassani. 

38 Tak jelas maksud bangsa Arab di sini. Mungkin Kerajaan Yaman Terakhir, 
atau Kerajaan Ghassan atau Kerajaan Hira. Setelah kata bangsa Arab, dalam 
An Arab Philosophy of History, Charles Issawi, terj. Dr. A. Mukti Ali, terdapat 
tambahan = dan bangsa Eropah (Filsafat Islam tentang Sejarah, hlro. 41). 

sekarang ini akibat daripada peralihan daripada satu generasi 
kepada yang lainnya. 

Kemudian, zaman kegemilangan bangsa Arab pun berakhir. 
Generasi-generasi terdahulu yang telah berjaya menjadikan bangsa 
Arab itu berkuasa dan mengasaskan kerajaan Arab telah 
meninggal dunia. Kekuasaan kemudiannya berpindah ke tangan 
bangsa yang lainnya, oleh bangsa bukan Arab ( ajam ) seperti orang 
Turki di Timur, bangsa Barbar di Barat dan bangsa Kristian 
Eropah di Utara. Dengan ketiadaan mereka seluruh bangsa itu 
turut musnah dan adat lembaga serta kebiasaan pun berubah. 
Kemasyhuran mereka dilupakan, dan kekuatan mereka tidak lagi 
diendahkan orang. 

Sebab-musabab yang diterima secara meluas mengenai 
perubahan dalam lembaga dan adat kebiasaan ialah suatu hakikat 
bahawa adat kebiasaan sesuatu bangsa itu adalah menurut adat 
kebiasaan raja-rajanya. Sebagaimana dinyatakan oleh peribahasa: 

“Rakyat jelata mengikuti agama yang dianuti oleh raja- 
nya .” 39 

Apabila orang-orang yang ghairah mahu berkuasa meng- 
ambil alih teraju pemerintahan negara, dan merampas kuasa, suatu 
yang tidak dapat dielakkan ialah mereka pasti akan berpegang 
kepada amalan orang-orang terdahulu dan mengamalkan keba- 
nyakan kebiasaan-kebiasaan itu. Pada masa yang mereka tidak 
melupakan adat resam bangsa mereka sendiri. Ini menyebabkan 
terjadinya semacam perselisihan di antara adat resam kerajaan 
yang baru dan adat-adat generasi yang terdahulunya. 

Kuasa yang baru, sebaliknya pula diambil alih oleh kerajaan 
yang lainnya, dan kebiasaan-kebiasaan yang ada akan bercampur- 
baur dengan kebiasaan kerajaan yang baru. Banyak ketidak- 
seragaman diperkenalkan, supaya perbezaan kebiasaan kerajaan 
yang baru dan yang pertama itu akan menjadi lebih ketara 
daripada adat kebiasaan di antara yang kedua dengan yang 
pertamanya. Pertambahan perubahan yang berbeza-beza, yang 
diperkenalkan sedikit demi sedikit itu akhirnya menyebabkan suatu 
perbezaan yang sama sekali berbeza (adat kebiasaan dan lembaga). 

39 Din ‘agama’ di sini dipergunakan dalam rasa umum daripada “cara untuk 
melakukan sesuatu pekerjaan”. 

Dan selagi adanya pengganti daripada pelbagai bangsa kepada 
kekuasaan dan kerajaan, selama itu pula akan terus ada perubahan 
dalam adat kebiasaan dan lembaga mereka. 

Pemikiran analogi dan perbandingan adalah diketahui 
dengan baik sebagai sifat semula jadi manusia. Ianya tidak dapat 
bebas daripada melakukan kesalahan. Bersama dengan sikap 
pelupa dan tidak teliti, ia mempengaruhi si penyelidik daripada 
tujuannya dan menyimpangnya jauh daripada matlamatnya. 
Lazimnya, seseorang yang telah banyak mempelajari tentang 
sejarah silam masih tidak peka pada perubahan-perubahan di 
mana keadaan-keadaan itu telah terjadi. Tanpa ada perasaan ragu- 
ragu lagi, dia secara langsung telah menggunakan pengetahuannya 
(yang semasa) terhadap bahan sejarah dan mengukur bahan 
tersebut sebagaimana yang dilihat menurut kaca matanya, meski- 
pun perbezaan antara keduanya adalah sangat besar. Akibatnya, 
sang penyelidik itu jatuh ke jurang yang penuh dengan kesalahan. 

Keadaan tersebut dapat digambarkan oleh catatan sejarawan 
tentang al-Hajjaj . 40 Disebutkan, ayahnya adalah seorang guru 
sekolah. Pada masa itu pekerjaan mengajar dianggap sebagai 
kerjaya kemahiran dan hanya untuk mencari nafkah hidup sahaja. 
Kerjaya perguruan tidak dibanggakan oleh masyarakatnya. 
Menjadi seorang guru adalah dianggap sesuai dengan orang yang 
lemah, miskin dan merempat. Maka itu banyaklah golongan 
profesional yang lemah dan ahli pertukangan tangan yang bekerja 
semata-mata untuk sumber pendapatan yang mana mereka itu 
tidak layak menceburi bidang tersebut tetapi mempercayai bahawa 
itu sahaja yang dapat dilakukan. Mereka itu disesatkan oleh 
kemahuan sendiri, bagaikan seutas tali yang sering terlepas 
daripada pegangan dan menyebabkan diri itu terjatuh ke jurang 
kehancuran. Mereka tidak menyedari bahawa apa yang diharapkan 
itu adalah sesuatu tidak mungkin dapat dicapai oleh orang seperti 


40 AI-Hajjaj ibn Yusuf as-Tsaqafi (wafat 95 H/714 M); panglima perang,-dan 
khatib daripada Arab. Lahir di Thaif, terkenal sebagai gabenor daripada Bani 
Umaiyah. Abdul Malik ibn Marwan mengirimkan tentera di bawah 
pimpinannya. Beliau dapat menaklukkan Ibn az-Zubair dan Ibn al-Asy‘ats, 
jadi gabenor di Makkah, Madinah, Taif dan Iraq. Di Iraq dia mendirikan kota 
Wasith, tempatnya wafat. Dia dapat meluaskan daerah kekuasaan Arabia 
hingga Asia Tengah. Menaklukkan Khawarij. Memperhatikan masalah 
pengairan dan perbaikan moneter. Terkenal dalam kemampuannya rqengatur 
negara, kekerasannya, dan kelancaran berpidato. 

mereka. Mereka seperti tidak menyedari bahawa mereka itu adalah 
golongan profesional dan ahli pertukangan tangan yang bertung- 
kus-lumus demi untuk terus dapat hidup dan bernafas. 

Dan mereka tidak mengetahui di masa permulaan Islam dan 
di bawah pemerintahan kerajaan Islam yang pertama (Umaiyah 
dan Abbasiyah), pekerjaan mengajar adalah suatu yang sangat 
berlainan. Secara umumnya, ilmu pengetahuan bukanlah suatu 
bidang ketukangan pada masa itu. Ia lebih merupakan penampilan 
nukilan daripada apa yang disyorkan oleh Nabi Muhammad s. a. w. 
Ia adalah menyampaikan ajaran-ajaran agama yang belum 
diketahui orang dengan cara tabligh. Hanya mereka yang berada 
dalam golongan mulia dan yang berkongsi kepentingan kelompok 
bertanggungj awab untuk mengajarkan Kitab Allah sahaja yang 
mengajar al-Quran dan sunnan Nabi (sebagaimana dilakukan) 
sebagai melanjutkan tradisi dan bukan sebagai pekerjaan yang 
profesional. 

Kitab al-Quran itu adalah Kitab Suci mereka yang diwahyu- 
kan kepada seorang Nabi yang terpilih dari kalangan mereka 
sendiri. Ia dijadikan penunjuk jalan dan Islam adalah agama 
mereka. Oleh itu mereka harus berjuang mempertahankannya dan 
rela mati kerana kesuciannya. Ia membezakan diri mereka dengan 
bangsa-bangsa lain dan menjadikan bangsa itu bangsa yang agung. 

Mereka itu didorong oleh kemahuan untuk menyampaikan 
dan menerangkan agama itu kepada setiap manusia Islam. Mereka 
didorong oleh perasaan yang tidak gentar apabila dicela oleh 
mereka yang megah dan tidak mudah ditundukkan oleh penghi- 
naan daripada mereka yang angkuh. Hal itu dibuktikan oleh 
kenyataan bahawa Nabi Muhammad s. a. w. pernah mengirimkan 
para sahabatnya dan duta-dutanya kepada orang-orang Arab, di 
mana disarankan supaya diajarkan norma dan syariat agama 
Islam. Baginda telah mengutuskan 10 orang sahabatnya dan yang 
lain sesudah mereka bagi melaksanakan misi tersebut. 

Kemudian agama Islam berdiri tegak dan kukuh akarnya. 
Bangsa-bangsa yang jauh dapat mempelajari ajaran Islam daripada 
orang-orang Islam. Kemudian, dengan berlalunya waktu, keadaan 
Islam telah berubah. Banyak hukum syariat baru digubal hasil 
daripada panduan teks-teks dasar, sesuai dengan pelbagai ragam 
dan perkembangan yang tidak putus-putus. Suatu norma atau 
hukum yang tetap diperlukan bagi menjaganya daripada pentafsir- 
an yang salah. Mengetahui hukum-hukum itu menjadi suatu 

kebiasaan. Untuk mendapatkannya, ia memerlukan pengajian. 
Maka, mempelajarinya berkembang menjadi suatu kemestian 
untuk kemahiran dan kerjaya. (Sebagaimana nanti akan diterang- 
kan dalam bab Ilmu dan Mengajar). 

Orang-orang yang menguasai kepentingan kelompok kini 
menumpukan perhatian dalam hal-ehwal kerajaan dan kekuasaan 
pemerintah. Perihal pendidikan diserahkan kepada orang lain. 
Dengan demikian sesi mengajar menjadi suatu kerjaya yang 
berfungsi untuk mencari nafkah hidup. Mereka yang hidup 
mewah dan berpengaruh dalam pemerintahan berasa tidak perlu 
untuk melakukan tugas pendidikan. Kini, mengajar menjadi suatu 
pekerjaan yang layak disandang oleh orang-orang yang lemah. 
Akibatnya, para pengajar itu dilihat sebagai orang-orang yang 
lemah dan tugas mendidik tidak dipandang suatu pekerjaan yang 
mulia oleh orang-orang yang terkemuka dan mereka yang 
berpengaruh dalam kerajaan. 

Sekarang ini, Yusof, iaitu bapa kepada al-Hajjaj merupakan 
salah seorang daripada orang terkemuka dan bangsawan di Tsaqif. 
Mereka dikenali sebagai lebih memperjuangkan kepentingan 
kelompok mereka dan penentangan dengan pihak bangsawan 
Quraisy. Pembelajaran al-Quran oleh al-Hajjaj sebagaimana yang 
diketahui adalah tidak sama dengan pembelajarannya pada masa 
ini, khususnya, ia menjadi suatu tugas semata-mata untuk mata 
pencarian hidup sahaja. Pengajaran adalah jenis yang diamalkan 
pada permulaan Islam, dan sebagaimana yang kami telah 
nyatakan. 

Contoh lain yang menggambarkan kenyataan serupa ini 
(yang salah) adalah kecaman tidak berasas daripada para peminat 
sejarah yang kritis terhadap karya-karya sejarah ketika mereka 
mendengar tentang kedudukan para kadi (hakim), pemimpin 
dalam peperangan dan pemerintahan tentera yang dipertanggung- 
jawabkan kepada para kadi. Pemikiran yang salah itu menyebab- 
kan mereka mengimpikan kedudukan seperti itu. Mereka 
beranggapan bahawa jawatan kadi di masa kini adalah sama 
hebatnya dengan yang wujud sebelum itu. Sewaktu mengetahui 
tentang Ibn Abi Amir, yang berupaya berkuasa penuh terhadap 
Hisyam, mendengarkan bahawa ayah Ibn Abbad, menguasai salah 
seorang raja Sevilla, dan mereka adalah para kadi. Mereka dengan 
demikian berpendapat bahawa para kadi terdahulu itu sama seperti 
kadi yang ada di masa kini. Mereka tidak peka kepada perubahan 

yang telah terjadi dalam jabatan kadi itu. Sebagaimana akan 
diterangkan dalam bab kehakiman dalam Buku yang Pertama. 

Ibn Abi Amir dan Ibn Abbad merupakan sebahagian 
daripada kabilah Arab yang menyokong kerajaan Umaiyah di 
Andalus dan mewakili ashabiyah 41 Bani Umaiyah. Sudah diketahui 
betapa pentingnya kedudukan mereka itu di sana. Kepemimpinan 
dan pengaruh terhadap kerajaan yang ada pada mereka tidak 
diperoleh dari jabatan kadi yang ada pada waktu itu. Dalam 
organisasi pentadbiran kuno, jabatan kadi diberikan oleh pihak 
kerajaan dan orang yang berkuasa kepada mereka yang berpihak 
kepada mereka (kerajaan itu), sebagaimana yang berlaku pada 
zaman pemerintahan seorang wazir di Maghribi. Suatu hal yang 
harus diambil perhatian ialah kadi pada zaman itu menyertai 
pasukan tentera dalam penyerangan-penyerangan serentak dan 
dipertanggungjawabkan dengan beberapa persoalan penting, 
sepertimana yang dipertanggungjawabkan kepada orang-orang 
yang berupaya mengatur kehendak kelompok mereka dan 
mencapai apa yang dihajati. Mendengar hal sedemikian itu, ada 
kalangan yang salah anggap dan akan menimbulkan pendapat 
yang salah tentang pelbagai keadaan. 

Ketika itu, mereka yang berfikiran lemah ialah penduduk 
Andalus. Perasaan satu kelompok telah hilang dari negara itu 
beberapa tahun disebabkan oleh lenyapnya kerajaan Arab di 
Sepanyol dan bebasnya orang-orang Andalus dari kekuasaan 
kelompok sosial orang-orang Barbar. 

Keturunan Arab itu masih utuh tetapi usaha untuk 
mengangkat darjat kekuasaan dan kerjasama telah luput. Bahkan 
mereka (Sepanyol) itu menjadi sejumlah rakyat biasa yang tidak 
bererti. Mereka boleh diperbudakkan dengan kekerasan dan dapat 
menerima penghinaan itu. Itulah sebabnya, di antara mereka 
terdapat orang-orang yang profesional dan tukang-tukang yang 


41 Ashabiyah adalah keketatan hubungan seseorang dengan golongan atau 
kumpulannya dan berusaha sekuat tenaga untuk menolongnya, serta berlaku 
taassub terhadap prinsip-prinsipnya (Al-Munjid, hlm. 805). 

F. Gabrieli menterjemahkannya dengan sprito di carpo atau spirito di parte. 
Sedangkan T. Kemiri menerangkan bahawa “ashabiyah” itu nasionalisme 
dalam erti yang lebih luas." 

Kami mengertikannya dengan solidaritas sosial, mengikuti terjemahan A. 
Mukti Ali. 

i 

berusaha keras untuk mendapatkan kuasa dan memperoleh 
kekuasaan. 

Sebaliknya, orang-orang yang berpengalaman tentang hal 
ehwal kabilah, perasaan kelompok dan kerajaan-kerajaan yang 
terdapat di pesisir barat dan mereka yang mengetahui bagaimana 
keagungan itu dicapai di antara bangsa-bangsa dan golongan- 
golongan suku bangsa, jarang sekali berbuat kesalahan ataupun 
memberi pengertian-pengertian yang sudah salah dalam hal ini. 

Gambaran lain yang dapat menunjukkan kesalahan yang 
serupa yang diulangi oleh para sejarawan ialah ketika menyebutkan 
pelbagai kerajaan dan raja-raja yang menerajui pemerintahan itu. 
Mereka menyebutkan nama setiap raja, keturunannya, ibu dan 
ayahnya, isteri-isterinya, nama keluarga khadamnya, kadinya, 
hajibnya. dan wazirnya. Dalam hal ini mereka telah mengikut 
secara taklid sepertimana yang dilakukan oleh para sejarawan yang 
hidup pada zaman Umaiyah dan Abbasiyah tanpa cukup 
menyedari kedudukan sebenar sejarawan di masa tersebut. 

Nenek moyang mereka telah menulis sejarah untuk ahli 
keluarga bangsawan, yang mana pewaris mereka mahu mengetahui 
riwayat hidup dan keadaan mereka itu. Dengan demikian, mereka 
boleh mengikut jejak langkah dan apa yang dilakukan, sehingga 
perkara-perkara kecil seperti mendapatkan petugas istana (pe- 
suruh) daripada orang yang ada di dalam kerajaan terdahulu dan 
pemberian pangkat dan kedudukan bagi keturunan para pelayan 
itu dan orang-orang gaji yang lainnya. Para hakim juga turut 
berkongsi peranan dalam kelompok seperti itu dan menikmati 
kebesaran sepertimana yang dinikmati oleh para wazir, yakni 
sebagaimana yang disebutkan di atas. Berdasarkan itulah, maka 
para sejarawan yang hidup di masa itu harus menyebutkan segala 
sesuatu tentang mereka itu secara terperinci. 

Tetapi kemudiannya, muncul pelbagai kerajaan baru. Masa 
pemerintahan itu menjadi makin berpanjangan. Perhatian sejarah 
kini ditujukan khusus kepada seseorang raja itu sendiri dan 
perhubungan antara kerajaan di sesebuah negara dalam hubungan 
kekuatan dan kekuasaannya. Persoalan yang timbul ialah kerajaan 
mana yang sanggup menentang sesebuah kerajaan lain yang sedang 
berkuasa ketika itu dan mana yang lemah untuk berbuat demikian. 
Oleh itu, terasa tidak ada faedahnya bagi para pengarang ketika itu 
untuk menyebutkan nama-nama anak dan isteri, ukiran khatam , 
gelar, kadi, wazir dan hajib dari sebuah negara kuno, jika sang 

pengarang itu tidak mengetahui asal usul, keturunan, atau keadaan 
mereka. Dan para pengarang hari ini hanya mengambil semuanya 
itu secara semberono tidak lain hanya meniru secara taklid apa 
yang dicatat oleh pengarang-pengarang yang terdahulu. Mereka 
mengetepikan maksud sebenarnya pengarang terdahulu itu dan 
lupa pula untuk memerhatikan tujuan sebenarnya penulisan 
sesebuah karya sejarah. 

Suatu kekecualian ialah para wazir yang mana pengaruhnya 
adalah sungguh luar biasa dan kepentingan pensejarahannya me- 
lebihi para raja. Wazir-wazir itu, sebagai contoh ialah, al-Hajjaj, 
Bani al-Muhallab, al-Baramikah, Bani Sahi ibn Nawbakht, Kafur 
al-Aikhsyidi, Ibn Abi Amir dan beberapa lagi yang boleh disentuh. 
Tidak perlu dibantah mengenai kehidupan mereka atau membi- 
carakan hal-ehwal mereka kerana apa yang utama ialah mereka 
termasuk hitungan, kepentingan mereka adalah sama dengan para 
raja itu. 

Suatu keterangan tambahan sebagai penutup pembicaraan ini 

ialah: 

Sejarah merujuk kepada peristiwa-peristiwa khusus mengenai 
suatu zaman dan bangsa. Pembicaraan umum tentang keadaan 
sesuatu daerah, bangsa dan zaman itu merupakan dasar bagi para 
ahli sejarah. Kebanyakan permasalahan sejarah dibangun di atas 
dasar tersebut dan maklumat sejarah itu menjadi jelas oleh dasar 
tersebut. 

Ia menjadi judul kepada penghasilan tertentu, khususnya, 
seperti karya al-Mas‘udi, Muruj adh-Dhahab. Di dalam karya 
tersebut, al-Mas‘udi mengulas mengenai perkembangan bangsa- 
bangsa di Barat dan daerah di Timur pada zamannya iaitu di tahun 
330-an (940-an). 

Di dalamnya, dia menyebut puak-puak dan adat istiadat 
mereka. Dia juga menerangkan pelbagai negeri, gunung, samudera, 
daerah-daerah dan kerajaan-kerajaan. Dibezakan juga di antara 
suku Arab dengan suku bukan-Arab. Dengan demikian, bukunya 
menjadi petunjuk dasar bagi para sejarawan, bahkan sumber 
mereka paling utama untuk menguji kebenaran sejarah. 

Kemudian sesudahnya muncul pula al-Bakri. Beliau menulis 
sejarah sebagaimana yang telah dilakukan oleh al-Mas‘udi, 
khususnya mengenai jalan-jalan dan daerah-daerah dan tidak 
menghuraikan persoalan lain kerana di masa itu tidak banyak 
berlaku perubahan kepada negara dan bangsa itu. Namun, di masa 

ini, yakni di akhir abad ke- 18 (1400) - keadaan di Maghribi, 
sebagaimana yang dapat diduga, sudah mengambil arah dan 
berubah secara menyeluruh. Orang-orang Barbar iaitu penduduk 
asli Maghribi telah digantikan oleh orang-orang Arab yang datang 
sejak abad ke-5 (1100). Bilangan orang-orang Arab telah melebihi 
penduduk Barbar. Mereka telah mengambil alih hak ke atas 
sebahagian besar tanah, malah memperoleh bahagian ke atas apa 
yang dimiliki. 

Demikianlah keadaan pada waktu itu sehinggalah pada 
pertengahan abad ke- 8 (1400) kemudiannya peradaban di Timur 
dan di Barat itu .dihinggapi suatu wabak yang menghancurkan 
bangsa-bangsa dan menyebabkan ramai penduduknya mati. 
Bencana itu telah melenyapkan banyak peradaban-peradaban 
yang baik dan menghapusnya sama sekali. Ia berlaku ketika 
negara-negara itu berada pada puncaknya, apabila ia berada pada 
tahap terakhir zamannya. Bencana itu telah melumpuhkan 
kekuatan dan menyekat pengaruh mereka. Ia melemahkan 
kekuasaan mereka. Keadaan itu menemukan mereka kepada titik 
kehancuran dan kemusnahan. Peradaban itu mulai luput bersama 
kurangnya bilangan manusia. Kota dan bangunan-bangunan 
terbiar begitu sahaja, jalan raya dan penunjuk arahnya jadi 
musnah. Tempat kediaman dan rumah-rumah yang tersergam 
indah kini tidak lagi dihuni. Negara dan kabilah menjadi lemah. 
Kesemuanya itu sudah berubah. Keadaan itu berlaku juga di 
Timur. Ia seakan-akan serupa dan lebih kurang. Sama sahaja 
sebagaimana yang berlaku terhadap peradabannya. Seolah-olah 
begitulah kehendak alam semesta yang akan bertemu kehancuran 
dan kemusnahan akibat kelalaian penghuninya. Alam telah 
menyahut apa yang telah ditetapkan kepadanya. 

Allah s.w.t. yang memiliki bumi ini dan segala sesuatu yang 
ada di atasnya. 

Apabila teijadi perubahan secara umumnya menyeluruh, ia 
seolah-olah menjadikan seluruh makhluk itu telah berubah dan 
seluruh dunia ini dengan segala isinya telah bertukar. Terasa 
seakan-akan ianya suatu ciptaan baru dan suatu kejadian semula. 
Alam dan isinya yang serba baru. Oleh itu terasa diperlukan ketika 
ini orang-orang yang secara sistematisnya menetapkan keadaan- 
keadaan di dunia yang mempunyai pelbagai daerah dan bangsa, 
serta adat resam dan puak-puak yang mempunyai pelbagai anutan 
yang berubah-ubah untuk pewarisnya. Pendeknya melakukan apa 

yang telah dilakukan oleh al-Mas‘udi untuk bangsanya. Ia 
seharusnya dapat dijadikan contoh kepada para sejarawan yang 
akan datang. 

Dalam buku ini, saya akan membicarakan segala persoalan 
sedapat mungkin ketika saya berada di Maghribi. Saya akan 
menuliskan, baik secara explisit ataupun secara implisit segala yang 
berhubungan dengan sejarah Maghribi, sesuai dengan tujuan saya 
untuk menulis secara khusus tentang Maghribi. Juga, tentang 
keadaan bangsanya dan negaranya dan tentang rakyat jelata dan 
kerajaan-kerajaan, tanpa menyinggung hal-hal di daerah lain.* 
Pembatasan ini adalah disebabkan oleh kurangnya pengetahuan 
saya tentang apa yang berlaku di Timur dan di antara bangsa- 
bangsa itu. Tambahan pula maklumat dari sumber yang tidak 
sahih tidak akan dapat memberikan maklumat mustahak sebagai- 
mana yang saya kehendaki. 

Al-Mas‘udi - hasil daripada ruang perjalanannya yang luas 
telah mengupayakannya memberikan suatu gambaran yang 
lengkap. Sebagaimana yang telah ditulis dalam bukunya itu. 
Namun begitu pembicaraannya tentang Maghribi terasa kurang 
lengkap. 

Dan di atas setiap ahli ilmu, Dialah yang lebih mengetahui. 
Manusia itu lemah, dan tidak sempurna. Dan mengakui ke- 
kurangan diri adalah suatu kewajipan orang yang beragama. 
Barang siapa yang mendapat pertolongan daripada Allah s.w.t. 
mendapati usahanya itu mudah dan usahanya itu berjaya. Kami 
mencari pertolongan-Nya untuk mencapai apa yang dicita-citakan. 

. Allah s.w.t. memberikan panduan dan pertolongan. Sesung- 
guhnya, Dia seharusnya dipercayai. 

Adalah menjadi tanggungjawab kami untuk menjelaskan 
metode untuk mentranskripsi sebutan bukan bahasa Arab 
sebagaimana yang dinyatakan di dalam buku kami ini: 

Ketahuilah bahawa huruf (bunyi)* pengucapan adalah 
ubahsuai bunyi yang datang daripada kotak suara. Ubahsuai itu 
adalah disebabkan oleh bunyi suara yang terpecah apabila 


Ternyata Ibn Khaldum mengubah fikiran dan memadankan sejarah tentang 
Timur ke dalam hasil kerjanya yang sedang diusahakan pada peringkat 
awalnya. 

Simbol yang tertulis dianggap sebagai menyamai dengan bunyi yang 
dinyatakan olehnya. 

bersentuhan dengan anak lidah dan tepi lidah di kerongkong, pada 
langit-langit atau gigi dan juga ketika ‘bertemu’ dengan kedua 
bibir. Bunyi suara itu diubah suai menurut pelbagai cara di mana 
sentuhan itu terjadi. Akibatnya, huruf-huruf itu pun berbunyi 
dengan cara tertentu. Penggabungan itu menjadi sebutan sebagai- 
mana yang terbetik di dalam arus fikiran seseorang itu. 

Suatu yang harus disedari ialah tidak semua bangsa 
mempunyai bunyi suara yang sama. Lazimnya sesuatu bangsa itu 
mempunyai sebutan huruf yang berbeza dengan bangsa yang lain. 
Sebagaimana yang diketahui, sebutan huruf bangsa Arab ialah 
sebanyak 28 huruf. Bangsa Hebrew mempunyai sebutan yang sama 
sekali tidak sama dengan sebutan bangsa kita. Bangsa kita pula, 
sebagaimana sebaliknya, mempunyai sebutan yang tidak sama 
dengan sebutan mereka. Begitu juga tentang bahasa Kristian 
Eropah, Turki, Barbar dan bahasa bukan Arab. 

Untuk lebih mudah melafazkan sebutan, para ilmuwan Arab 
telah memilih huruf yang konvensyional seperti “a” {alif), “b” {ba), 
“c” (jim), {r a), dan ‘t’ ( tha ) dan sebagainya hingga genap 28 huruf. 
Dan apabila mereka berdepan dengan huruf yang tidak mempunyai 
persamaan sebutan dalam bahasa mereka, ia tidak digambarkan 
dalam bentuk tulisan dan tidak disuarakan secara jelas. Penulis 
kadang-kadang akan menggambarkan tekanan suara itu dengan 
huruf yang mempunyai persamaan paling hampir dengan bahasa 
kita, sama ada yang mendahului atau yang akan menyusulnya. 
Tetapi hal ini bukanlah sesuatu yang betul untuk menandai tanda 
bunyi tetapi suatu gantian yang menyeluruh. 

Buku kita ini mengandungi sejarah bangsa Barbar dan bangsa 
bukan keturunan Arab. Nama-nama mereka dan beberapa 
perkataan lainnya, kita temui (bunyi/sebutan) yang tidak mempu- 
nyai persamaannya dengan bahasa tulisan kita dan sistem ejaan 
yang konvensyional. Dengan demikian, kita harus menandakan 
sebutan itu dengan tanda-tanda tertentu. Sebagaimana yang 
dikatakan, kita tidak berasa puas hati untuk menggunakan 
huruf-huruf yang menghampirinya. Sebabnya ialah, pada penda- 
pat kami ianya bukan suatu penandaan yang memuaskan. Dalam 
buku saya ini, dengan demikian, saya telah memilih untuk merujuk 
sebutan bukan Arab itu dengan cara menetapkan keduanya (huruf 
sebutan) yang paling hampir. Melaluinya diharapkan para 
pembaca dapat menyebutnya di antara bunyi-bunyi yang dihasil- 
kan oleh dua perkataan dan meluahkannya dengan tepat. 

Gagasan ini didasarkan daripada cara-cara ahli al-Quran 
menulis huruf-huruf yang tidak begitu tajam bunyinya, seperti 
misalnya perkataan ash-shirath menurut cara bacaan Khalaf. Di sini 
huruf “s” {shad) dibunyikan dengan gabungan antara “s” ( shad ), 
dengan “z” (zai). Dalam hal ini mereka menyebut perkataan itu 
dengan “s” {shad) dan menuliskannya dalam bentuk “z” {zai). 
Dengan cara demikian mereka ingin menunjukkan pengucapan di 
tengah-tengah di antara dua huruf. Maka kita gambarkan huruf 
“g” keras dari bangsa Barbar yang berada di antara kaf dan jim 
kita (kita gambarkan) dengan huruf kaf sambil memberi titik di 
bawah huruf itu untuk menggambarkan jim untuk menunjukkan 
bahawa huruf itu berada di antara suara kaf dengan jim ataupun 
qaf Bunyi suara ini paling banyak terpakai pada bahasa Barbar. 

Dalam hal yang sama, saya telah menuliskan setiap huruf 
yang hendak disebutkan di tengah-tengah di antara dua huruf. 
Sebagai contoh perkataan Barbar k, yang disebut di tengah-tengah 
di antara k yang jelas dan g atau q, sebagai contoh, seperti mana 
sebutan Buluggin , saya mengejanya dengan huruf k, dengan satu 
titik tambahan - daripada g — di bawah, atau satu titik atau dua 
daripada q di atasnya. Dengan demikian ia menetapkan, bahawa 
bunyi itu harus disebut pada satu suara pertengahan di antara k , 
dan g atau q. Bunyi itu kerap berlaku dalam bahasa Barbar. Dalam 
suatu kes yang lain pula, saya telah mengeja setiap bunyi yang akan 
disebut di tengah-tengah di antara bunyi bahasa kita dengan dua 
ikatan huruf yang serupa. Para pembaca akan dapat mengetahui 
bahawa ia adalah bunyi perantara dan menyebutnya selaras 
dengannya. Dengan cara ini, kita telah menyatakannya sebaik 
yang mungkin. 

Semoga Allah s.w.t. memberikan suatu kejayaan. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi bahasa Arab/ 
Inggeris. 

[*] Teks ‘gugur’ edisi bahasa Indonesia/Inggeris dikekalkan - Editor. 

Peradaban manusia pada umumnya. Peradaban masyarakat 
pengembara (Badwi), suku yang berpindah-randah dan 
golongan manusia liar. Negara secara umum, raja, khalifah 
dan tingkatan-tingkatan kesultanan. Negara-negara, kota- 
kota dan seluruh peradaban. Penghidupan dengan segala 
seginya, Ilmu Pengetahuan dengan segala macamnya. 


*SUATU hal yang harus diketahui ialah bahawa sejarah, suatu 
hakikatnya, adalah maklumat tentang organisasi sosial manusia. Ia 
adalah suatu yang serupa dengan peradaban dunia. Ia menyentuh 
tentang keadaan yang berkait rapat dengan sifat semula jadi 
peradaban, sebagai contoh, keganasan dan keramah-tamahan, 
perasaan dalam satu golongan ( asabiyah ) dan pelbagai cara di 
mana sesuatu golongan itu berjaya menundukkan yang lainnya. Ia 
menyentuh tentang kekuasaan seseorang raja dan pemerintahan- 
pemerintahan yang terhasil daripadanya dan pelbagai macam 
tingkatannya dan tentang bermacam-macam kegiatan yang wujud 
di dalamnya. Juga pelbagai kegiatan untuk mencapai taraf hidup 
dan cara-cara untuk mencari nafkah hidup itu sendiri, dengan ilmu 
pengetahuan dan pertukangan yang pada umumnya setiap manusia 
itu lakukan sebagai sebahagian daripada kegiatan dan usaha serta 
dengan pelbagai institusi lainnya yang wujud dalam tamadun itu, 
sebagaimana adanya. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

Suatu yang tidak benar lazimnya akan mempengaruhi 
keterangan sejarah. Terdapat banyak faktor yang menyebabkan 
ianya sukar dielakkan. 

Salah satu daripada sebabnya ialah pendirian tidak mahu 
turut terlibat {tasyayyu Ar., partisanship, Ing.) menyebelahi mana- 
mana pendapat dan fahaman. Jika sekiranya seseorang itu 
berfikiran tidak memihak sewaktu menerima sesuatu maklumat, 
ia akan menyumbangkan kepada suatu penyelidikan yang kritis 
yang wajar diterima oleh maklumat itu. Dengan demikian benar 
atau tidak benar akan menjadi suatu yang jelas. Malangnya, jika 
seseorang itu berpihak kepada suatu pendapat atau kelompok, 
maka dia akan dengan serta-merta menerima setiap maklumat yang 
sealiran dengan pendapat sesuatu kelompoknya. Sikap buruk 
sangka dan berpihak itu akan menghalang seseorang daripada 
berfikir secara kritis dan menghalang penyelidikan yang wajar. 
Akibatnya ialah sesuatu yang tidak sahih itu diterima dan 
disampaikan. 

Sebab kedua yang menyebabkan kepalsuan itu tidak dapat 
dielakkan ialah kerana terlalu bergantung kepada maklumat yang 
diceritakan oleh seseorang tukang cerita. Penyelidikan perkara ini 
adalah tugas (bidang) seseorang yang mempunyai peribadi yang 
kritis ( Ta'dil wa Tariih Ar. Personality Criticism. Ing .). 1 

Sebab ketiga ialah kerana tidak menyedari tujuan sesuatu 
kejadian. Kebanyakan tukang cerita tidak menyedari betapa dia 
harus lebih teliti sesuatu yang dia teliti atau tentang segala sesuatu 
yang dia pelajari melalui penceritaan itu. Dia mengaturkan 
maklumat itu, menyatakan peri pentingnya sebagaimana yang dia 
andaikan atau membayangkan ianya ada. Hasilnya ialah suatu 
kepalsuan semata. 

Sebab yang keempat ialah andaian yang tidak berasas tentang 
kebenaran sesuatu hal. Hal sebegini sering kali terjadi. Ia berlaku 
disebabkan terlalu mempercayai apa yang disampaikan oleh si 
tukang cerita. 

Sebab yang kelima ialah ketidaktahuannya tentang bagai- 
mana keadaan-keadaan itu sesuai dengan realiti. Keadaan-keadaan 


I at-Ta‘diil wat Tarjiih (personality criticism), secara luas digunakan oleh sarjana- 
saijana Muslim untuk penelitian hadis atau ucapan-ucapan Nabi Muhammad 
s.a.w. Dengan proses penelitian yang demikian, kita banyak mengenal hadis- 
hadis yang palsu. 

itu sering dipengaruhi oleh kekaburan dan tokok tambah yang 
palsu. Seseorang informan itu akan melaporkan seperti apa yang 
dilihatnya, tetapi mengenai tokok tambah yang palsu itu dia sendiri 
tidak berupaya untuk memberikan suatu gambaran yang benar 
mengenainya. 

Sebab yang keenam ialah pada hakikatnya kebanyakan 
cenderung menemu bual orang-orang yang berkuasa dan berkedu- 
dukan tinggi dengan puji-pujian dan sanjungan. Mereka juga 
menggembar-gemburkan sikap baik mereka dan menghebohkan 
kemasyhuran mereka. Maklumat yang dihebahkan itu adalah tidak 
dibuat secara jujur. Manusia sememangnya berasa senang apabila 
dipuji, dan manusia itu memberikan banyak tumpuan untuk 
mendapatkan kesenangan di dunia ini dan sentiasa berusaha 
mendapatkan kedudukan serta kekayaan yang boleh dicapai. 
Lazimnya, mereka tidak suka melakukan perbuatan yang mulia 
dan tidak menyukai orang-orang yang berbuat amal kebaikan. 

Sebab ketujuh yang membenarkan kepalsuan itu tidak dapat 
dihindarkan - dan ianya adalah terpenting daripada sebab-sebab 
yang telah disebutkan - ialah ketidaktahuan tentang sifat semula 
jadi keadaan yang wujud dalam peradaban ( umran . Ar). Setiap 
peristiwa (atau fenomena), baik yang berhubungan dengan 
bahagian intipati mahupun yang (disebabkan oleh) perbuatan, 
tidak dapat tidak pasti mempunyai hal semula jadi yang khas untuk 
intipatinya, dan juga untuk keadaan-keadaan yang akibat 
dikaitkan dengannya. Sekiranya seseorang pelajar itu mengetahui 
sifat semula jadi sesuatu peristiwa itu dan keadaan serta syarat- 
syarat di dalam dunia eksistensi, pengetahuan itu akan membantu- 
nya untuk membezakan yang benar daripada yang tidak benar 
sewaktu memeriksa maklumat sejarah itu secara kritisnya. Ia 
adalah jauh lebih berkesan dalam memeriksa maklumat yang kritis 
daripada aspek lain yang berbangkit dalam hubungannya dengan 
hal tersebut. 

Seringkah terjadi ialah para pelajar itu menerima -dan 
menyampaikan semula maklumat tentang absurd itu, dipercayai 
kerana pengaruh yang mereka depani. Al-Mas‘udi misalnya, yang 
telah menceritakan pengalaman Iskandar Yang Agung. Dikatakan 
bahawa Iskandar Yang Agung telah dihalang oleh binatang- 
binatang laut (dawaabul-bahr . Ar., sea monster s. Ing.) sewaktu 
hendak mendirikan Kota Pelabuhan Iskandariah. Baginda dikata- 
kan telah masuk ke dalam sebuah peti kayu yang di dalamnya 

terdapat sebuah peti kaca, dan diturunkan ke dasar laut. Sewaktu 
di dasar laut itulah dia bertemu dengan binatang laut yang sangat 
mengerikan itu. Berdasarkan apa yang disaksikan itu, dia 
mengarahkan tukang patung membentuk binatang tersebut yang 
diperbuat daripada logam, dan meletakkannya bersetentang 
dengan bangunan yang sedang didirikan. Apabila binatang- 
binatang itu muncul ke permukaan laut dan melihat patung- 
patung itu, mereka lari tunggang-langgang. Dengan demikian 
Iskandar Yang Agung dapat menyelesaikan pembangunan kota 
Iskandariah. 

Ia adalah suatu kisah yang panjang, yang mengandung 
perkara-perkara tidak benar dalam banyak hal dan sesuatu yang 
absurd. Dengan demikian, dikatakan Iskandar telah memasukkan 
dirinya ke dalam peti kaca dan dengan beraninya berada di dalam 
laut dan menempuh segala cabaran itu seorang diri. Suatu yang 
jelas ialah, seseorang raja tentunya tidak mahu melakukan kerja 
berbahaya itu. Sesiapa yang bercita-cita sedemikian akan memba- 
talkan hasratnya itu, berkeberatan dan akan menggantikannya 
dengan orang lain. Itu merupakan suatu pekerjaan yang sengaja 
menempuh maut. Dan pasti sekali tiada sesiapa pun yang akan 
tinggal untuk menyaksikan dan menunggu kepulangannya. 

Tambahan pula makhluk jin itu tidak mempunyai bentuk dan 
susuk tubuh yang khas. Jin-jin itu boleh menjelma ke dalam 
berbagai-bagai bentuk. Cerita bahawa jin-jin itu mempunyai 
banyak kepala hanya untuk menunjukkan betapa rupanya yang 
buruk dan amat menakutkan. Ianya bukan bertujuan untuk 
diterima dengan erti kata yang sebenar-benarnya. 

Semuanya ini menimbulkan kecurigaan di dalam hikayat- 
hikayat tersebut. Malangnya, segala perkara yang terdapat dalam 
cerita dongeng itu dan dari alasan-alasan berdasarkan fakta-fakta 
kewujudannya menjadikan ianya lebih diterima daripada hujah- 
hujah lainnya. Sekiranya seseorang itu mahu berada di dalam air 
yang dalam, meskipun mempergunakan sebuah kotak yang 
tertutup, pastinya dia akan menghadapi kekurangan udara untuk 
bernafas secara semula jadinya. Sebabnya udara yang sedikit itu 
akan menyebabkan rohnya* cepat menjadi panas. Orang berke- 
naan akan menghadapi kekurangan udara dingin yang diperlukan 


‘ROH Yang Penting’, yang mana menurut Galenia dan Perubatan Islam, 
dipercayai berasal di sebelah kiri bahagian jantung. 

untuk menjaga keseimbangan paru-paru dan rohnya yang 
mustahak itu ( ar-ruuh al-qalbi. Ar.). Tentunya, dia akan mati 
secara serta-merta. 

Itulah sebabnya mengapa orang akan mati ketika mandi di 
kamar mandi air panas jika tidak dapat menyedut udara dingin. 
Itulah sebabnya mengapa orang yang berada di dalam perigi yang 
dalam dan di dalam bilik gelap bawah tanah akan mati kerana 
udara yang terdapat di dalamnya menjadi panas oleh pembusukan 
( putrefaction ), dan tidak ada angin yang masuk ke dalamnya untuk 
membolehkan berlakunya peredaran udara busuk itu. Sesiapa yang 
berada dalam keadaan berkenaan akan mati dengan serta-merta. 
Ini juga menjadi sebab mengapa ikan akan mati apabila ia tidak 
berada di dalam air kerana udara itu tidak cukup untuk 
menyeimbangkan paru-parunya ( ri-atun . Ar.). Udara di mana 
ikan itu berada terasa sangat panas, dan air yang mengimbangi 
keperluannya adalah sejuk. Udara yang ia bernafas adalah panas. 
Bahang panas itu, dengan demikian, menguasai haiwaninya, maka 
ia pun mati. Hal ini adalah sebab mengapa seseorang itu tiba-tiba 
sahaja meninggal dunia dan banyak contoh-contoh lain selain 
daripada itu. 

Cerita yang tidak masuk akal lainnya sebagaimana yang 
diceritakan al-Mas‘udi, ialah tentang Patung Burung Jalak yang 
terdapat di Kota Rom. Pada suatu hari tertentu dalam setahun, 
burung-burung jalak datang berkumpul di sekelilingnya membawa 
buah zaitun. Dan dari buah zaitun itulah orang-orang Rom 
membuat minyak. Perhatikanlah, alangkah tidak masuk akalnya 
untuk menyatakan bahawa proses pembuatan minyak adalah 
seperti ini! 

Di samping itu, cerita karut lain adalah sebagaimana yang 
diceritakan oleh al-Bakri. Ia adalah mengenai pembinaan Kota 
Gerbang {dzal el abwab. Ar. gate city. Ing.). Luas kawasan kota itu 
ialah perjalanan lebih 30 hari dan ia memiliki 10 000 pintu. Kota- 
kota dibina sebagai benteng dan tempat perlindungan. Kota seperti 
itu, sudah tentunya, tidak akan dapat dikawal dan tidak berupaya 
memberikan keselamatan atau perlindungan. 

Selanjutnya, ada sebuah cerita lainnya sebagaimana yang 
diceritakan oleh al-Mas‘udi iaitu ‘Kota Tembaga’ {Madinah an- 
Nuhas. Ar. copper city. Ing.). Dikatakan, kota itu dibangun 
seluruhnya daripada tembaga di padang pasir Sijilmasah, yang 
dikuasai oleh Musa ibn Nushair ketika menyerang Maghribi. 

Dikatakan bahawa pintu-pintunya itu ditutup. Apabila ada 
seseorang yang hendak memasukinya dengan cara memanjat 
dinding tembok itu, kemudian dia bertepuk-tepuk tangan dan 
orang itu terlempar ke bawah' dan tidak akan mencubanya lagi. 
Semuanya ini adalah cerita yang tidak munasabah. Ia adalah 
dongengan tukang-tukang cerita yang sengaja suka bercerita. 

Padang pasir Sijilmasah sudah dilintasi oleh para pengembara 
dan para penunjuk jalan. Namun mereka sama sekali tidak pernah 
mendengarkan berita tentang kewujudan kota tersebut. Semua 
yang dinyatakan itu adalah suatu yang tidak masuk akal. Ia 
bertentangan dengan fakta-fakta alami mengenai pembinaan kota- 
kota dan perancangan bandar-bandar. Dan benda-benda tambang 
lebih bererti apabila digunak m untuk dibuat peralatan dan 
perabot-perabot. Adalah suatu yang mustahil dan tidak mungkin 
bahawa barang-barang tambang itu akan cukup untuk menutupi 
sebuah kota. 

Banyak lagi perkara-perkara lain yang sama. Hanya 
pengetahuan tentang alam semula jadi tentang tamadun akan 
membolehkan suatu penyelidikan yang kritikal berupaya dilaku- 
kan. Itulah cara yang paling baik dan paling meyakinkan untuk 
menyelidiki maklumat sejarah secara kritis dan untuk membezakan 
yang benar dengan suatu yang palsu. Ia adalah lebih berasas 
daripada usaha penyelidikan yang bergantung kepada kritik-kritik 
yang dibuat oleh tukang-tukang cerita. Orang-orang yang dianggap 
berwibawa dalam memberikan pandangan yang kritis itu tidak 
harus ditanyakan sehingga dipercayai sama ada maklumat yang 
terkandung di dalamnya adalah munasabah, atau tidak. Sekiranya 
ia tidak munasabah, maka tiada gunanya menanyakan kepada 
orang yang dianggap berwibawa untuk mendapatkan pandangan 
yang kritis ( ta'diil wa tajriih Ar. personality criticism, Ing.). 

Para sarjana yang kritis beranggapan bahawa apa yang 
dianggap munasabah itu adalah sebahagian maklumat sejarah 
dalam erti kata yang sebenar-benarnya. Atau interpretasi yang 
tidak dapat diterima akal oleh golongan cendekiawan itu adalah 
sesuatu yang akan membuatkan maklumat itu diragui kesahihan- 
nya. Kritikan terhadap personaliti akan diambil perhatian dalam 
hal yang berhubungan dengan kewajarannya (atau yang dilihat 
kurang wajar) dalam hal agama Islam. Sebabnya, maklumat yang 
berhubungan dengan Islam adalah yang menyentuh hukum-hakam 
sebagaimana, yang ditetapkan oleh “Yang Menetapkan Hukum” 

(syar-ri, Nabi Muhammad s.a.w). Ia adalah suatu perintah dan 
larangan yang menghendaki setiap orang Islam mematuhinya. 
Sebagaimana yang dijangkakan, undang-undang itu adalah asli. 
Cara untuk mempastikan ianya sebagai benar adalah dengan 
memastikan ianya datang daripada seorang yang berkelakuan jujur 
{adalah, Ar. probitv , Ing.) dan penyampai-penyampai yang dapat 
diterima sebagai dapat dipertanggungjawabkan. 

Sebaliknya, untuk memastikan benar dan munsabahnya 
sesuatu maklumat itu atau tentang fakta kejadian-kejadiannya, 
suatu syarat yang harus difikirkan ialah sama ada ianya sesuai atau 
tidak sesuai sebagaimana yang dilaporkan dengan syarat-syarat 
umum. Oleh itu, adalah perlu untuk kemungkinan bahawa 
peristiwa-peristiwa yang dilaporkan itu harus telah berlaku. Hal 
ini adalah lebih penting dan lebih diutamakan daripada meneliti 
kritikan-kritikan terhadap peribadi-peribadi itu. Suatu pendapat 
yang dapat diterima sebagai benar tentang sesuatu yang seharusnya 
demikian dapat dicapai melalui kritikan-kritikan peribadi, semen- 
tara anggapan tentang sesuatu yang dianggap benar sebagaimana 
adanya dapat diusahakan melalui kritikan-kritikan peribadi dan 
(bukti) yang luar dengan cara (menyelidik) kesejajarannya dengan 
laporan sejarah dengan syarat-syarat umum. 

Apabila demikian halnya, maka metode normatif untuk 
membezakan apa yang benar daripada yang salah dalam 
maklumat persejarahan di atas dasar-dasar kemungkinan yang 
wujud di dalamnya atau ketidakmungkinan adalah melalui cara 
mempelajari organisasi masyarakat manusia {ijtima basyari, Ar. 
human social organization, Ing.), yang mana ianya adalah sama 
dengan tamadun. 

Kita harus membezakan gejala yang ada hubungannya 
dengan intipati ketemadunan sebagaimana yang harus ada 
padanya. Perkara-perkara yang terjadi secara tidak sengaja dan 
yang tidak penting, serta perkara-perkara yang tidak boleh 
dikaitkan dengannya. Apabila kita telah melakukan hal demi- 
kian, kita telah memiliki metode normatif yang dapat kita 
pergunakan untuk membezakan di antara yang benar dengan 
yang salah, dan yang tulen daripada yang palsu sebagaimana yang 
terdapat di dalam maklumat sejarah, dengan cara demonstrasi yang 
logik dan yang tidak dapat diragukan. Selanjutnya, apabila kita 
berhadapan dengan sesuatu perkara yang terjadi dalam peradaban, 
itu kita sudah mengetahui apa yang patut kita terima dan apa yang 

perlu kita buang. Kini kita sudah memiliki kayu pengukur yang 
munasabah dengan dibantu oleh para sejarawan itu akan 
menemukan jalan yang benar dan ketepatan dalam sesuatu 
laporan itu. 

Dan inilah tujuan Buku Pertama yang kita usahakan ini. 
Hanya pengetahuan ini dalam suatu caranya adalah bidang sains 
yang berdiri sendiri dan memiliki objeknya yang tersendiri - yakni 
peradaban manusia dan organisasi sosialnya. Ia juga memiliki 
permasalahan-permasalahannya yang tersendiri - yakni, me- 
nerangkan secara tersusun akan gejala-gejala yang ada hubungan- 
nya dengan hakikat peradaban. Dengan demikian, keadaan itu 
adalah sama dengan sains itu sebagaimana sains lainnya, sama ada 
ianya berbentuk konvensyional ataupun intelektual. 

Suatu yang harus disedari ialah pembicaraan tentang 
persoalan ini adalah perkara baru, luar biasa, dan sangat 
berguna. Penyelidikan yang mendalam telah menemukan ilmu 
tersebut. Ilmu pengetahuan ini tidak ada hubungannya sama sekali 
dengan retorika (ilmu al-Khithabah. Ar.), salah satu disiplin logika 
(dipersembahkan dalam Aristotle melalui Organon), yang menitik- 
beratkan penggunaan perkataan, perkataan yang dapat meyakini 
orang ramai di mana mereka akan menyokong atau menolak 
sesuatu pendapat. Juga ia tidak ada hubungannya dengan ilmu 
politik, sebab ilmu politik itu menitikberatkan tentang cara 
mengatur rumahtangga atau kota, sesuai dengan tuntutan- 
tuntutan etika dan hikmah kebijaksanaan, supaya masyarakat 
mahu mengikuti jalan menuju ke arah pemeliharaan dan 
pengekalan sesuatu keturunan. 

Ilmu pengetahuan ini adalah tidak sama dengan dua disiplin 
ilmu tadi, walaupun demikian, selalunya hampir serupa dengannya. 
Dalam satu segi, ia adalah suatu bidang sains yang amat tulen. 
Malah, saya belum lagi bertemu dengan suatu perbahasan tentang- 
nya oleh sesiapa jua pun. Saya tidak pasti sama ada ianya tidak 
disedari oleh mereka yang tidak memahami betapa pentingnya, 
tetapi tidak ada sebab untuk menyatakan bahawa mereka telah 
tidak menyedarinya. Mungkin mereka telah banyak menulis ten- 
tangnya, dan hasil karya mereka itu tidak sampai kepada penge- 
tahuan kita. Cabang ilmu pengetahuan itu terlalu banyak. Dan 
ahli-ahli yang bijaksana daripada pelbagai bangsa adalah ramai 
bilangannya. Ilmu pengetahuan yang tidak kita ketahui adalah 
lebih banyak daripada cabang-cabang ilmu yang kita kuasai. 

Ke manakah ilmu pengetahuan bangsa Parsi yang telah 
diperintahkan oleh Umar r.a. supaya dihancurkan sewaktu bangsa 
Arab menaklukkan negeri itu ? 3 Dan di manakah ilmu pengetahuan 
bangsa Khaldaea, bangsa Syria, dan bangsa Babylonia, dan hasil 
peninggalan cendekiawan dan hasil yang ternyata adalah hak 
mereka? Dan di manakah ilmu pengetahuan Mesir, bangsa-bangsa 
yang mendahului mereka? Kita hanya mewarisi ilmu pengetahuan 
satu bangsa sahaja, iaitu Yunani, dan itu adalah usaha terjemahan 
yang dibuat oleh Khalifah al-Makmun . 4 Beliau berhasil dalam hal 
ini kerana dibantu oleh ramai penerjemah yang boleh digunakan 
khidmat bakti mereka dan telah membelanjakan banyak wang yang 
bukan sedikit jumlahnya untuk menterjemahkan buku-buku 
Yunani itu ke dalam bahasa Arab. Tentang ilmu pengetahuan 
lainnya, tidak ada yang telah menarik perhatian kita. 

Tiap-tiap sesuatu yang terjadi itu yang melibatkan banyak 
hubungan dan kepakaran haruslah dipelajari. Setiap tajuk yang 
boleh difahami dan benar menghendaki kajiannya yang tersendiri. 
Sehubungan dengannya, para cendekiawan hanya tertarik kepada 
hasil sesuatu bidang ilmu. Hasilnya, sebagaimana yang telah kita 
lihat, hanyalah maklumat sejarah sahaja. Walaupun permasalahan 
yang dibangkitkan itu adalah penting, sama ada intisari mahupun 
soal tertentunya, mengenai, (perhatian ekslusif) telah mengarah 
kepada satu hasil sahaja: hanya kepastian terhadap maklumat 
sejarah. Ia tidaklah banyak. Disebabkan itu, para sarjana telah 
banyak mengelak daripada menyelidiki ilmu ini. 

Allah lebih mengetahui. 

“Dan kamu telah diberikan tetapi dengan ilmu yang sedikit .” 5 

Dalam bidang yang kita teliti di sini, kita ditemukan dengan 


2 Umar r.a. adalah khalifah ar-Rasyidin yang kedua, yang sempat menaklukkan 
Iraq, Syria, dan Mesir, Di daerah-daerah tersebut dia dirikan berbagai-bagai 
lembaga sosial, politik dan pentadbiran Islam. 

3 Dongengan ini sebenarnya tidak ada dasar fakta sejarahnya. ‘Umar tidak 
pernah memerintahkan demikian, baca The Arab Conquest of Egypt, A. J. 
Butler. 

4 Al-Makmun (786-833) putera Harun ar-Rasyid, pengganti saudaranya al- 
Amin, TH. 813. Pencinta ilmu, kesusasteraan dan pernah mendirikan 
pengamatan bintang. 

5 Al-Quran surah 17 (al-Isra’), ayat 85. 

beberapa persoalan. Ia dibicarakan secara iringan oleh para sarjana 
sebagai argumentasi yang sesuai dengan bidang ilmu mereka. 
Namun, dilihat dari segi objek dan pendekatannya, ianya sama 
jenisnya dengan persoalan-persoalan yang sedang kita bicarakan. 

Dalam hubungan dengan soal yang membincangkan tentang 
kenabian, misalnya, para sarjana menyatakan bahawa manusia itu 
saling bantu membantu demi untuk terus hidup dan dengan itu, 
memerlukan seseorang yang boleh sewenang-wenangnya dan 
berwibawa untuk mengawal mereka. Atau, seperti dalam masalah 
ushulul fiqh , dalam bab pembicaraan berkenaan peri pentingnya 
bahasa, apa yang disebutkan ialah bahawa pada hakikatnya 
manusia itu memerlukan cara-cara untuk membuat pengungkapan 
tentang maksud-maksud sebab dengan sebab semula jadinya, saling 
membantu dan hidup bermasyarakat adalah dipermudahkan 
melalui pernyataan yang betul. Atau, yang sehubungan dengan 
penjelasan bahawa hukum syariat itu diciptakan dengan tujuannya 
yang tertentu. 

Para fuqaha menegaskan bahawa perzinaan itu akan 
mengacaubilaukan keturunan dan boleh merosakkan zuriat 
manusia. Bahawa pembunuhan juga akan membuat rumpun 
manusia itu rosak, dan kezaliman akan menyebabkan hancurnya 
peradaban yang mana akibatnya yang pasti akan menyebabkan 
kemusnahan dirinya juga. 

Pelbagai contoh lainnya telah dinyatakan dalam hubungan 
dengan matlamat yang telah ditetapkan dalam hukum syariat. 
Semua itu diciptakan sebagai dasar usaha menjaga kelangsungan 
peradaban. Semuanya berlaku untuk segala sesuatu yang bersang- 
kutan dengan soal peradaban. Hal sedemikian adalah jelas 
daripada rujukan berhubung dengan persoalan yang telah 
dinyatakan sebagai mewakili situasi umumnya. 

Kita juga telah menemui beberapa daripada permasalahan 
itu yang menjadi pokok persoalan dalam keterangan-keterang- 
an yang bertalian oleh manusia-manusia yang bijaksana. Malang- 
nya, penelitian mereka itu tidak secara mendalam. Misalnya, 
Mobedhan 6 sewaktu di hadapan Bahram bin Bahram, di da- 
lam cerita burung hantu sebagaimana yang dinukilkan oleh al- 
Mas‘udi. 


6 Mobedh ( < magupat ) adalah nama pendeta Zoroaster. 

Katanya: “Wahai tuanku, sesungguhnya kekuasaan itu tidak 
akan mencapai puncak kemuliaannya kecuali dengan adanya 
syariat agama, taat kepada Tuhan dan akur dengan perintah- 
Nya dan menghindari larangan-Nya. Syariat tidak akan tegak 
kecuali dengan kekuasaan seorang raja. Kemuliaan seseorang 
raja itu akan tercapai hanya melalui rakyat jelatanya. Dan 
mereka itu akan dapat melanjutkan kehidupan ini hanya 
dengan bantuan harta benda. Cara untuk mendapatkan harta 
ialah melalui usaha. Satu cara ke arah usaha itu ialah melalui 
keadilan. Keadilan adalah timbangan yang wujud di tengah- 
tengah manusia. Tuhan mewujudkannya dan melantik seorang 
penyelia untuk menjaganya, dan penyelia itu ialah seorang 
raja.” 

Terdapat suatu pernyataan oleh Anusyirwan 7 yang menyo- 
kong hal tersebut. 

“Kekuasaan seseorang raja itu diwujudkan melalui pasukan 
tentera, ketenteraan melalui wang. Wang itu ialah melalui 
pencukaian, hasil cukai adalah melalui hasil-mahsul, adalah 
kerana adanya keadilan, keadilan melalui kesempurnaan para 
karyawannya, kesempurnaan para karyawannya melalui 
kejujuran para wazir, dan berada di atas semua itu adalah 
penyeliaan raja terhadap rakyat jelatanya dan kemampuannya 
untuk bertindak sebaik-baiknya dalam mendidik mereka, 
supaya baginda dapat menguasai mereka dan bukan mereka 
yang menguasainya.” 

Di dalam Book on Politics - Buku tentang Ilmu Politik yang 
dikaitkan dengan Aristotles, dan yang sudah luas peredarannya di 
kalangan umum, kita telah menemukan banyak tentang perkara 
yang penting itu. Namun, pembicaraannya tidak luas, topik 
persoalannya tidak pula disokong oleh pembahasan-pembahasan 
yang seharusnya terdapat padanya, bahkan, ia bercampur-baur 
dengan perkara-perkara yang lainnya. 

Di dalam buku itu, pengarangnya telah mengulangi penda- 
pat-pendapat yang umum sebagaimana yang kami nukilkan 
mengenai kekuasaan Mobedhan dan Anusyirwan. Pengarangnya 
telah mengaturkan pembicaraannya menjadi suatu lingkaran luar 
biasa yang dibincangkan agak panjang lebar sekali. Ia adalah 
sebagaimana berikutnya. 


7 Anusyirwan (531-579), Raja Sasan, terkenal akan keadilannya. 

“Dunia adalah kebun yang mana pagarnya adalah kerajaan. 
Sesebuah kerajaan itu adalah kekuasaan yang mana hidup ini 
dikawali oleh tingkah laku yang sopan ( sunnah . Ar.). Tingkah 
laku yang baik adalah suatu dasar yang diatur oleh seorang 
raja. Raja adalah sebuah institusi yang diperkuatkan oleh 
sokongan tentera. Tentera adalah pembantu-pembantu yang 
diselenggarakan dengan wang. Wang adalah kekuatan yang 
dikumpulkan oleh rakyat. Rakyat adalah hamba yang 
dilindungi oleh keadilan. Keadilan adalah sesuatu yang akrab 
(ma’luuf. Ar .) 8 dan melahirnya, dunia ini dapat ditegakkan. 

Dunia adalah sebuah kebun 

Dan selepas itu dia mengulangi kembali daripada awalnya. 
Inilah lapan baris ayat tentang kebijaksanaan politik. Ia saling kait- 
mengait antara satu dengan yang lainnya, yang akhir disambung- 
kan kepada yang awal bahagian teks itu. Ianya dalam satu bulatan 
tanpa awalan atau hujungan yang pasti. Pengarangnya ternyata 
begitu bangga dengan apa yang dinyatakan dan telah menjadikan 
ayat-ayatnya itu begitu penting sekali. 

Setelah perbincangan kita di dalam bab berhubung dengan 
kekuasaan raja dan pemerintahannya telah dikaji dan diberikan 
perhatian yang kritis, kita akan mendapati ianya suatu usaha yang 
memenatkan, jelas, diikuti oleh interpretasi yang terperinci dan 
pendedahan ayat-ayat yang cukup menerangkan soalan-soalannya. 
Semuanya, sebagaimana yang kita sedari adalah di atas pertolong- 
an Allah, tanpa adanya arahan Aristotles dan tanpa diajar oleh 
Mobedhan. 

Kenyataan-kenyataan oleh Ibn al-Muqaffa 9 dan lanjutan- 
lanjutan tentang persoalan politik yang kita bicarakan panjang 
lebar juga menyentuh banyak masalah dalam pekerjaan kita. 
Sungguhpun begitu, dia tidak membezakan antara kenyataannya 
dengan pembicaraan-pembicaraan yang kami lakukan. Dia hanya 
membicarakannya secara sepintas lalu dalam bentuk prosa yang 
jelas dan kemahiran berbahasa seorang pemidato. 

Kadi Abu Bakar at-Thartusyi 10 juga mempunyai idea yang 
sama sepertimana yang tercatat di dalam kitab Siraj al-Muluk. Dia 


8 Sesuatu yang akrab (ma'luf), lebih sesuai jika diertikan dengan harmonis. 
Bahasa Arab ta'lif adalah terjemahan dari bahasa Yunani: apuovia. 

9 Abdullah ibn al-Muqaffa, wafat 142 (759/60). 

10 Muhammad ibn al-Walid, wafat 520 (1126). 

membahagi buku itu ke dalam bab-bab yang hampir menyamai 
bab-bab dan persoalan-persoalan yang terdapat di dalam buku ini. 
Namun, dia tidak menyudahi matlamatnya atau mencapai apa 
yang menjadi tujuannya. Dia tidak membicarakan masalah itu 
secara mendalam dan memberikan bukti-buktinya yang jelas. Dia 
menyediakan suatu bab khusus untuk persoalan yang tertentu, 
kemudian dia bercakap tentang banyak cerita dan tradisi-tradisi 
dan melaporkan pelbagai catatan yang bertaburan tentang bijak 
pandai Parsi, seperti Bazrajamhara dan Mobedhan, dan bijak 
pandai India, dan juga bahan-bahan yang dikutip daripada ucapan 
Daniel, Hermes, dan beberapa pembesar lainnya. Dia tidak pula 
mengesahkan keterangan-keterangan atau menjelaskannya dengan 
bantuan hujah-hujah yang alamiah. Penghasilan itu tidak lebih 
daripada kerja pengumpulan bahan yang seakan-akan sama 
dengan syarahan-syarahan yang bertujuan memberangsangkan 
perasaan. Dalam satu segi, at-Tharthusyi berjaya menegasi suatu 
arus pemikiran, tetapi tidak mengenainya. Dia tidak menyedari 
tujuannya dan membicarakan permasalahan itu sedalam-dalam- 
nya. 

Kita, dalam kata lainnya, diilhamkan oleh Allah s. w. t. Dia 
telah tunjukkan ilmu di mana kebenarannya adalah sesuatu yang 
amat sukar untuk dilalui. Jika saya berhasil menyajikan permas- 
alahan-permasalahan ilmu ini secara mendalam dan berupaya 
menunjukkan bagaimana ilmu tersebut berbeza dalam pelbagai 
aspek dan sifatnya daripada kemahiran lainnya. Semuanya itu 
diperolehi melalui taufik dan hidayah Allah s.w.t. Jika, sebaliknya 
pula, saya telah mengabaikan beberapa hal tertentu atau 
persoalannya menjadi kacau oleh beberapa hal lainnya, maka 
tugas memperbaiki apa selebihnya adalah tertanggung kepada para 
pengkritik yang berkemampuan, tetapi keuntungan itu menjadi hak 
saya kerana telah merintis jalan dan menandakan laluan itu. 

Allah s.w.t. membimbing dengan cahaya-Nya siapa sahaja 
yang Dia kehendaki. 

Dalam buku ini, sekarang, kita akan mula menerangkan 
segala aspek yang menyentuh tentang peradaban yang telah 
mempengaruhi umat manusia dalam hubungannya dengan organi- 
sasi sosialnya ( ijtima . Ar.) } seperti kekuasaan seorang raja, ikhtiar 
hidup, ilmu pengetahuan, dan keahlian (shinaa'ah. Ar.). Semuanya 
berada di bawah sinar pelbagai hujah yang akan menunjukkan 
watak yang benar dari pelbagai macam pengetahuan yang dimiliki 

oleh kaum elit dan masyarakat awam, menolak perasaan waswas, 
dan menghilangkan keraguan. 

Kita sering menyebutkan bahawa manusia itu berbeza dengan 
makhluk hidup yang lain kerana ia mempunyai ciri-ciri tersendiri. 
Iaitu: 

(1) Ilmu pengetahuan dan keahlian yang merupakan hasil 
fikiran yang membezakannya daripada binatang dan 
mengangkatnya sebagai makhluk yang berfikir; 

(2) Perlu kepada pengaruh yang sanggup mengendalikan 
dan kekuasaan yang ampuh, kerana manusia, sendirian 
dibandingkan dengan binatang-binatang lain tidak 
boleh hidup tanpanya. Adalah benar, ada sesuatu yang 
telah dikatakan dalam hubungan ini mengenai lebah 
dan belalang. Akan tetapi, sekiranya mereka memiliki 
sesuatu yang seakan-akan, ia datang kepadanya melalui 
inspirasi bukan melalui fikiran atau pertimbangan; 

(3) Usaha manusia untuk hidup dan perhatiannya dengan 
pelbagai cara untuk mendapatkan dan mencapai hidup 
yang lebih bermakna. Itulah sebabnya mengapa 
manusia memerlukan makanan untuk terus hidup dan 
mendapatkan nafkah, sebagaimana yang Allah adakan 
di dalam dirinya, membantunya untuk berkemahuan 
dan berusaha untuk suatu penghidupan. Sebagaimana 
firman-Nya: 

“Dia yang telah memberikan segala-galanya sifat-sifat 
semula jadinya, kemudian memberinya petunjuk.” 4 * * * * * * 11 

(4) Peradaban ( umran ). Maksudnya ialah manusia harus 

menghuni di suatu tempat yang umum dan sama-sama 

tinggal di kota-kota dan di perkampungan untuk 

keselesaan beramah-tamah serta memenuhi keperluan 
kepuasan manusia, sesuai dengan sifat semula jadi 

manusia yang perlu bantu-membantu demi mencapai 

suatu taraf hidup, sebagaimana akan diterangkan. 
Peradaban ini sama ada yang di padang pasir (Badwi) 
sepertimana yang terdapat di luar sesuatu daerah dan di 
gunung-gunung, di tempat terpencil (dekat) padang 


1 1 Surah Thaha, ayat 50. 

rumput di kawasan terbiar dan di pinggiran-pinggiran padang 
pasir; atau peradaban yang berbentuk tinggal menetap 
sebagaimana terdapat di kota-kota, di desa-desa, 
bandar-bandar, dan masyarakat kecil yang mengisi 
keperluan sebagai tempat berlindung dan pertahanan 
dengan cara membina tembok-tembok. Dalam semua 
keadaan yang berbeza-beza ini, terdapat sesuatu yang 
mempengaruhi peradaban khususnya dalam erti kata 
suatu organisasi sosial ( ij tinta . Ar.). 

Selanjutnya, pembicaraan tentang penyelidikan ini secara 
semula jadinya dibahagikan kepada enam bab utama: 

(1) Tentang peradaban manusia secara umum, dengan 
kepelbagaian jenis, dan bahagian bumi yang disifatkan 
berperadaban. 

(2) Tentang peradaban di padang pasir, termasuklah 
laporan tentang masyarakat pengembara, dan bangsa- 
bangsa yang tidak bertamadun. 

(3) Tentang kerajaan-kerajaan, khalifah dan kuasa raja, 
termasuk suatu perbincangan tentang tingkatan dalam 
kerajaan. 

(4) Tentang peradaban mereka yang tinggal menetap, 
negara-negara dan bandar-bandar besarnya. 

(5) Tentang keahlian, cara mendapatkan pencarian hidup, 
usaha hidup ( kasab ) dengan pelbagai aspeknya. Dan 

(6) Tentang ilmu pengetahuan, cara memperolehi dan 
mempelajarinya. 

Saya telah membincangkan tentang peradaban di padang 
pasir terlebih dahulu, sebab ianya adalah peradaban yang 
mendahului yang lainnya, yang akan menjadi lebih jelas kelak. 
Pembicaraan mengenai kuasa seseorang raja dibicarakan sebelum 
sesebuah negara dan kota-kota besarnya di atas sebab yang serupa. 
Pembicaraan mengenai usaha hidup didahulukan sebelum mem- 
perkatakan mengenai ilmu pengetahuan, sebab usaha hidup adalah 
suatu kemestian dan semula jadi, sedangkan mempelajari ilmu 
pengetahuan itu adalah suatu bentuk kemewahan atau keselesaan. 
Segala sesuatu yang sifatnya alami harus didahulukan daripada 
soal-soal kesenangan. Saya memasukkan kerja tangan bersama 
dengan kegiatan mencari penghidupan yang menguntungkan, 

sebab ia tergolong ke dalam kumpulan yang akhir dari beberapa 
segi tertentu sebagaimana halnya dengan peradaban, sepertimana 
yang akan menjadi jelas nanti. 

Allah s.w.t. memberi kejayaan dan pertolongan. 


* Terjemahan berp&ndukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

PERADABAN MANUSIA SECARA UMUM 

PEMBICARAAN PENDAHULUAN YANG PERTAMA 


ORGANISASI sosial ( ijtima insani. Ar.) manusia itu adalah suatu 
yang harus. Ahli-ahli falsafah ( al-hukama . Ar.) menyatakan 
hakikat ini dengan berkata: 

“Manusia itu politikal secara semula jadinya” ( al-insanu 

madaniyyun biath-thab'i. Ar.). 

Iaitu, manusia itu tidak boleh hidup tanpa organisasi sosial 
yang mana menurut ahli falsafah diistilahkan “kota” ( al-madinah . 
Ar. politis. L). 

Itulah yang dimaksud dengan peradaban ( umran . Ar.). (Sifat 
yang harus ada tentang organisasi sosial manusia atau peradaban) 
telah diterangkan oleh kenyataan bahawa Allah s. w. t. telah 
menciptakan dan menetapkan bahawa manusia itu wujud dalam 
satu bentuk yang dapat hidup dan bertahan hanya dengan bantuan 
makanan. Dia memberi petunjuk kepada manusia itu kepada 
keperluan semula jadi memerlukan makanan dan memberikannya 
kesanggupan untuk mendapatkannya. 

Tetapi, kesanggupan manusia itu tidak cukup menggerak- 
kannya untuk mendapatkan (makanan) yang diperlukan, dan tidak 
memberinya secukup makanan sebagaimana yang dia perlukan 
untuk hidup. Walaupun kita andaikan makanan paling minimum 
yang mutlak - iaitu makanan yang cukup untuk sehari (sedikit 
sahaja) sedikit gandum, sebagai contoh - jumlah makanan itu 

* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

boleh didapatkan hanya setelah melakukan persediaan seperti 
menggiling, menguli dan membakar. Bagi ketiga-tiga peringkat itu 
memerlukan beberapa perkakas dan alatan yang boleh diadakan 
hanya dengan bantuan beberapa tukang, seperti kepandaian 
seorang tukang besi, tukang kayu, dan tukang buat tembikar. 
Katakanlah bahawa seseorang manusia itu boleh memakan biji- 
bijian yang tidak dikupas, malahan beberapa peringkat lagi adalah 
perlu demi mendapatkan biji-bijian itu: menyemai dan menuai dan 
menumbuk untuk memisahkan kulitnya. Setiap peringkat itu 
memerlukan beberapa alat perkakas dan banyak keahlian lagi 
daripada apa yang sempat dinyatakan tadi. Adalah di luar 
kemampuan seseorang manusia itu secara sendiriannya, untuk 
melakukan seluruhnya, ataupun sebahagian daripadanya, olehnya 
sendiri. Dengan demikian, dia tidak berupaya melakukannya tanpa 
adanya kombinasi tenaga daripada teman-temannya yang lain, 
sekiranya dia mahu mendapatkan makanan untuk dirinya dan 
untuk mereka juga. Dengan cara bekerjasama, {taawun. Ar.) maka 
keperluan kepada bantuan beberapa orang, beberapa kali lebih 
banyak daripada jumlah mereka telah dapat dipenuhi. 

Begitu juga halnya, setiap individu itu memerlukan perto- 
longan orang lain untuk menjamin keselamatan dirinya. Ketika 
Tuhan mengatur segala sifat semula jadi setiap makhluk yang 
bernyawa , 1 dan membahagi-bahagikan pelbagai kemampuan di 
kalangan mereka, banyaklah haiwan bisu 2 3 telah dianugerahi 
kemampuan lebih baik daripada yang dikurniakan kepada 
manusia. Tenaga seekor kuda, sebagai contohnya, adalah lebih 
ampuh daripada kudrat yang ada pada diri manusia dan begitu 
juga dengan tenaga seekor keldai atau seekor lembu. Tenaga seekor 
singa atau seekor gajah adalah lebih berganda daripada tenaga 
yang terdapat pada diri seorang manusia. 

Sikap ganas adalah suatu tabiat yang semula jadi pada diri 
setiap makhluk bernyawa. Oleh itu, Tuhan memberinya anggota 
tertentu untuk mempertahankan dirinya daripada serangan. 
Kepada manusia pula diberi oleh-Nya kemampuan untuk 


1 Al-hyawaanaat, binatang-binatang. Termasuk juga manusia dan semua 
makhluk yang bernyawa. 

2 Haiwan bisu, istilah Ibn Khaldun untuk binatang-binatang selain manusia. 

3 Al-udwaan, bererti bermusuhan. Namun kata ini lebih tepat kiranya diertikan 
dengan suka serang (agressiveness). 

berfikir, dan tangan. Dengan bantuan kebolehan berfikir, tangan 
itu dapat digunakan untuk mencipta pelbagai keahlian. Alat 
pertukangan tangan ini, pada gilirannya, digunakan oleh manusia 
sebagai alat-alat .yang menolongnya menggantikan anggotanya 
yang dimiliki oleh i haiwan untuk mempertahankan dirinya. 
Lembing, misalnya, menggantikan tanduk yang berguna untuk 
menanduk, pedang menggantikan kuku untuk melukai, perisai 
menggantikan kulit yang tebal, dan begitulah seterusnya. Banyak 
lagi yang serupa dengannya. Kesemua itu telah dinyatakan oleh 
Galenus di dalam bukunya De usu partium . 4 

Tenaga yang dimiliki oleh manusia itu tidak akan dapat 
menandingi tenaga seekor binatang apa pun terutamanya binatang 
buas. Pada umumnya, tenaganya itu tidak mencukupi untuk 
mempertahankan dirinya. Tidak juga keupayaannya yang tidak 
dibantu itu cukup untuk menjadikan peralatan yang ada sebagai 
alat pertahanan, sebab ianya begitu banyak dan memerlukan 
banyak keahlian dan sebagainya. Adalah suatu yang mesti bagi 
manusia itu mendapatkan pertolongan daripada orang lain. 
Sekiranya tiada bantu-membantu dia tidak akan mendapat 
sebarang makanan atau khasiat dan kehidupan itu tidak akan 
dipenuhinya. Sebabnya ialah, Allah s. w. t. telah menciptakannya 
supaya memerlukan makanan sekiranya dia hendak terus hidup. 

Begitu juga halnya, tanpa senjata yang cukup itu dia tidak 
dapat mempertahan dirinya. Maka, dia boleh menjadi mangsa 
kepada binatang-binatang dan mati banyak kali sebelum kematian- 
nya yang sebenar-benarnya. Di bawah keadaan-keadaan itu, 
manusia {naw'ul basyhar, Ar.) itu akan lenyap. Sebaliknya, jika 
dia bekerjasama antara satu sama lainnya, manusia itu akan 
memperoleh makanan untuk keperluannya dan alat persenjataan 
untuk mempertahankan dirinya daripada serangan. Dengan 
demikian, terpenuhlah kebijaksanaan Allah s.w.t. untuk memasti- 
kan agar manusia itu dapat hidup dan spesies manusia supaya 
dikekalkan atau dapat terus terpelihara. 

Oleh sebab itu, organisasi sosial adalah suatu keharusan bagi 
manusia, (al-ijtimaa’ dharuuriyyun li an-naw’i al-insaani. Ar.). 
Tanpanya, kewujudan manusia tidak akan sempurna. Allah s.w.t. 
mahu memakmurkan dunia ini dengan makhluk manusia dan 


4 Claudius Galenus, tabib masyhur sebelum Nabi Isa. Ahli anatomi dan fisiologi 
Romawi. De usu partium = Faedah-faedah anggota badan. 

menjadikan mereka itu sebagai khalifah di permukaan bumi ini 
tentulah tidak akan terhasil. Inilah ertinya suatu peradaban ( umran . 
Ar.), objek ilmu yang diperbincangkan itu. 

Pembicaraan terdahulu adalah berhasrat untuk memastikan 
kewujudan objek dalam bidang yang berkenaan. Seseorang sarjana 
itu tidak diharuskan melakukannya kerana pada segi logiknya 
diterima bahawa seseorang sarjana dalam ilmu tertentu seharusnya 
menentukan kewujudan objek pembicaraannya di dalam bidang 
ilmu* tersebut. Sebaliknya, para ahli logika tidak pula melarang 
daripada melakukannya. Maka, ianya adalah suatu sumbangan 
secara sukarela. 

Allah, dengan kemudian-Nya, memberi jalan bagi mencapai 
kejayaan itu {taufik). 

Apabila manusia itu telah mencapai organisasi kemasya- 
rakatan, sepertimana yang kita sebutkan itu, dan ketika peradaban 
dunia telah menjadi kenyataan, manusia itu memerlukan seseorang 
yang akan melaksanakan kewibawaan dan menguasai mereka, 
kerana permusuhan dan ketidakadilan adalah watak haiwani yang 
dimiliki oleh manusia. Senjata yang dibuat oleh manusia untuk 
mempertahankan dirinya daripada serangan binatang tidaklah 
mencukupi bagi pertahanan terhadap serangan sesama manusia 
kerana kesemua mereka itu memiliki senjata tersebut. Oleh itu 
sesuatu yang lainnya diperlukan untuk mempertahankan dirinya 
daripada keganasan seseorang insan terhadap yang lainnya. Ia 
tidak mungkin datang dari luar, sebab binatang-binatang lainnya 
itu adalah tidak berkemampuan daripada segi persepsi dan inspi- 
rasi sebagaimana yang manusia miliki. Maka dengan sendirinya 
orang yang akan melaksanakan kewibawaan itu haruslah salah 
seorang di antara mereka sendiri. Dia haruslah menguasai mereka, 
dan mempunyai kekuatan dan wibawa melebihi mereka, sehingga 
tidak seorang pun di antara mereka akan menyerang yang lainnya. 
Dan inilah yang dimaksudkan kekuasaan ( mulk . Ar.), atau 
kedaulatan. 

Dengan demikian ianya adalah nyata bahawa kekuasaan 
wibawa {mulk) itu merupakan watak (tabiat) khusus manusia yang 


‘Objek’ ( maudu ) sesuatu ilmu adalah elemen utama pada dasarnya, seperti 
kuantiti (sukatan) dalam geometri, penomboran dalam ilmu hisab, bahan 
dalam fizik, dan sebagainya. Objek menurut Ibn Khaldun menerapi ilmu ialah 
organisasi sosial manusia, atau tamadun. 

secara mutlaknya adalah perlu ada. Beberapa ahli falsafah 
berpendapat bahawa watak itu juga dimiliki oleh beberapa jenis 
binatang seperti lebah dan belalang. Dapat kita saksikan bagai- 
mana di kalangan sekumpulan lebah dan belalang itu terdapat 
kekuasaan dan kepatuhan kepada ketua. Mereka mematuhi yang 
dianggap sebagai pemimpin melalui ciri-ciri semula jadi dan bentuk 
tubuhnya. Namun demikian makhluk selain daripada manusia 
semuanya terjadi berkat fitrah dan hidayah Tuhan, dan bukan 
sebagai fikrah (kemampuan berfikir) atau mentadbir. 

“Dialah yang telah memberikan kepada tiap sesuatu kejadian 

masing-masing kemudian Ia beri petunjuk .” 5 

Ahli-ahli falsafah memberikan sesuatu yang lebih lagi. 
Mereka berusaha memberikan dalil logis tentang nubuwwah, dan 
bahawa nubuwwah (prophecy) itu merupakan suatu watak yang 
khas dalam diri manusia. Dalam hubungan ini, mereka memper- 
panjangkan hujah itu sampai ke hujungnya dan mengatakan 
bahawa manusia secara mutlaknya memerlukan kekuasaan untuk 
melaksanakan pengaruh mencegah. Mereka menambah, bahawa 
kuasa menghalang seperti itu hanya terdapat pada syariat Islam 
yang diwajibkan oleh Allah s.w.t. dan telah disampaikan kepada 
manusia-manusia oleh seorang manusia. Dia sungguh berbeza 
dengan seluruh manusia lainnya oleh keistimewaan hidayah yang 
dikurniakan oleh Allah, sehingga dapat menyaksikan manusia lain- 
nya akur kepadanya dan bersedia untuk menerima segala sesuatu 
yang diperkatakannya. Akhirnya, kewujudan suatu pengaruh di 
kalangan mereka dan ke atas mereka menjadi suatu hakikat yang 
diterima tanpa ada sedikit pun bantahan atau perselisihan. 

Saranan ahli falsafah ini nampaknya tidak logis, sepertimana 
yang dapat kita lihat. Kewujudan dan kehidupan manusia itu dapat 
terlaksana tanpa adanya {nubuwwah Ar. prophet. Ing.) iaitu melalui 
peraturan-peraturan yang dibuat oleh seorang yang berkuasa 
dengan kemahuannya atau dengan pertolongan. Perasaan sekum- 
pulan yang memungkinkannya untuk memaksa orang lain agar 
mengikutinya ke mana saja arah yang hendak ditujuinya. Mereka 
yang memiliki Kitab Suci dan yang mengikuti nabi-nabi adalah 


5 Al-Quran surah 20 (Thahah ayat 50). 

kecil jumlahnya jika dibandingkan dengan kaum Majusi 6 yang 
tidak memiliki Kitab Suci. Yang tersebut ini merupakan bahagian 
terbesar penduduk dunia. Malah, mereka juga mempunyai 
kerajaan-kerajaan dan monumen-monumen, tidak disebutkan 
kehidupan itu sendiri. Hingga sekarang mereka masih memiliki 
segalanya itu di daerah-daerah yang tidak terlalu sejuk di utara dan 
di selatan. Ini adalah suatu yang bertentangan dengan penghidupan 
manusia yang berada dalam keadaan kacau-bilau, di mana tidak 
seorang pun yang akan melaksanakan kewibawaan itu sama sekali. 
Hal seperti ini adalah suatu yang tidak mungkin. 

Keadaan sedemikian membuktikan bahawa ahli falsafah itu 
telah melakukan kesalahan ketika mereka mengatakan, bahawa 
nubuwwah itu wujud sebagai suatu keperluan. Kewujudan 
nubuwwah itu tidak diperlukan menurut logiknya. Hal ini sifat- 
sifat yang harus, itu ditandai oleh hukum syariat, seperti yang 
dipercayai oleh orang-orang Islam terdahulu (Mazhab Salaf)- 

Allah pemberi taufiq dan hidayah. 


6 Majusi di sini dimaksudkan dengan kaum Zarathustra atau Zoroaster. Sebelum 
Islam, mereka merupakan segolongan umat yang mengikuti nabi, namun tidak 
memiliki Kitab Suci. 

BAHAGIAN-BAHAGIAN DUNIA DI MANA TERDAPATNYA 
PERADABAN BEBERAPA MAKLUMAT TENTANG LAUTAN, 
SUNGAI DAN DAERAH 


DI DALAM buku-buku ahli falsafah ( al-hukama ) mereka telah 
membuat agakan tentang keadaan dunia, telah diterangkan 
bahawa bumi adalah bulat dan dikelilingi oleh air. Perbandingan- 
nya ialah ia diumpamakan sebiji buah anggur yang terapung-apung 
di atas permukaan air. 

Air itu mengosongi beberapa bahagian bumi, sebabnya ialah 
bahawa Allah s. w. t. hendak menciptakan pelbagai makhluk yang 
hidup di atas muka bumi itu dengan manusia-manusia yang 
menghuninya sebagai khalifah Allah s. w. t. di atas kehidupan yang 
lainnya. Seseorang itu akan beranggapan bahawa air itu berada di 
sebelah bawah bumi, sebenarnya ia adalah suatu kesilapan. Apa 
yang dianggap di sebelah bawah permukaan bumi adalah di 
terasnya dan di tengah-tengah sfera, di bahagian tengah di mana 
segalanya ditarik oleh tarikan graviti. Semua bahagian sudut bumi 
yang selebihnya, dan air yang menggelilingi dunia adalah pada 
sebelah atasnya. Apabila sebahagian permukaan bumi dikatakan di 
‘sebelah bawah’, ia dikatakan sedemikian dengan merujuk 
beberapa daerah yang lainnya. 

Bahagian bumi di mana air mengosonginya adalah separuh 
daripada permukaan sfera bumi. Ia berbentuk bulat dan dikelilingi 
pada semua sudutnya oleh unsur air yang menjadi lautan yang 
disebut dengan “Laut yang Mengitar” ( al-bahru al-muhiith. Ar.). 

Bahagian bumi yang tidak menakungi air (dengan demikian 
sesuai) untuk peradaban manusia lebih banyak tandus dan tanah 
kosong (daripada daerah yang ditempati orang). Daerah kosong di 
bahagian selatan bumi ini adalah lebih luas daripada daerah 
kosong di bahagian utara. Bahagian-bahagian yang diusahakan 

orang menganjur lebih ke sebelah utara. Berbentuk bulatan ia 
menganjur lebih ke khatulistiwa dan di utara ke suatu lingkaran, di 
belakangnya pula adalah deretan gunung-ganang yang memisah- 
kan bahagian (yang diusahakan) daripada unsur-unsur air. 

Bahagian bumi yang tidak menakungi air dikatakan meliputi 
setengah atau kurang daripada sfera bumi ini. Bahagian yang 
diusahakan manusia adalah kira-kira seperempat daripadanya. 
Bahagian itu adalah dibahagikan kepada tujuh daerah.* 

Khatulistiwa membahagikan dunia ini kepada dua daripada 
barat ke timur. Ia mewakili ukuran panjang dunia ini. Ia adalah 
garisan terpanjang sfera bumi, sebagaimana juga garis-garis 
Ekliptik itu dan Ekuinoks adalah garis-garis membujur yang 
paling panjang di bumi ini. 

Ekliptik itu dibahagikan kepada 360 darjah. Tiap darjah 
adalah 25 farsakh panjang. Satu farsakh adalah 12 000 hasta (atau 
tiga batu, sebab setiap satu batu itu adalah 4 000 hasta). Satu hasta 
adalah 24 jari, dan setiap panjang jari adalah enam biji buah gerst 
(semacam gandum yang digunakan untuk membuat bir) yang 
diletakkan berbaris pada satu jajaran. Jarak di antara Ekuinoks, 
yang selari dengan Equator (khatulistiwa) dunia dan membaha- 
gikan cakerawala kepada dua bahagian, adalah 90 darjah dari 
kedua-dua kutub. Namun bahagian bumi yang diusahakan oleh 
manusia pada bahagian utara khatulistiwa adalah 64 darjah. 
Sementara yang lainnya adalah kosong dan tidak diusahakan 
kerana terlalu dingin dan beku, sebagaimana juga bahagian- 
bahagian di sebelah selatan khatulistiwa yang tidak didiami 
kerana terlalu panas. Kita akan menjelaskannya nanti, jika Allah 
s. w. t. mengizinkannya. 

Maklumat tentang bahagian bumi yang diusahakan dan 
batas-batasnya serta tentang kota-kota besar, bandar-bandar, 
gunung-ganang, sungai, daerah yang terbiar dan padang pasir 
yang ada, telah disebutkan oleh Ptolemy di dalam bukunya Ilmu 
Bumi dan sesudahnya, oleh penulis Buku tentang Roger* 1 ( Book of 
Roger). Mereka telah membahagikan daerah-daerah ini kepada 
tujuh bahagian yang mana dipanggil sebagai tujuh zon. Perbatasan 
ketujuh-tujuh daerah itu adalah satu khayalan sahaja. Ia 


* Iklim, Greek, xA.ipa ‘climate’. 

Oleh Muhammad al-Idris, ca 1099-1162 S. M., yang telah menulis karya 
geografi yang penting untuk Roger II of Sicily (1129-1154). 


8 



PERADABAN MANUSIA SECARA UMUM 


terbentang dari Timur ke Barat. Dalam perjuangan garis lintang 
ianya adalah seakan-akan, sedangkan garisan bujur pula adalah 
berbeza. Daerah yang pertama adalah lebih panjang daripada yang 
kedua. Hal yang sama pada yang kedua dan begitulah seterusnya. 
Daerah yang ketujuh adalah yang terpendek. Ianya terjadi oleh 
bentuknya yang membulat yang terjadi akibat daripada pengaliran 
air dari sfera bumi. 

Menurut pandangan ahli-ahli falsafah ini, setiap tujuh daerah 
itu dibahagikan dari barat ke timur kepada 10 seksyen secara 
beruntun. Maklumat tentang keadaan umum dan peradaban 
adalah diberikan untuk setiap seksyen itu. 

(Para ahli ilmu bumi) menyebutkan bahawa Laut Tengah 
(Mediterranean) sebagaimana yang kita ketahui itu adalah 
meranting daripada lautan yang mengitamya di sebelah barat 
daerah yang keempat. Ia dimulai dari selat-selat yang sempit kira- 
kira selebar 12 batu di sekitar Tangier dan Tarifa, yang disebut 
‘The Street’ [of Gibraltar]. Kemudian ia memanjang dan meluas 
selebar 600 batu. Ia berakhir di bahagian hujung seksyen keempat 
daerah yang keempat, suatu jarak sebanyak 1 160 farsakh dari 
tempat permulaannya. Di sana ia dibatasi oleh pantai Syria. Di 
sebelah selatan, ia dibatasi oleh pantai Maghribi, yang dimulai oleh 
Tangier di selatnya, kemudian Afriqia, Barqah dan Iskandariyah. 
Di sebelah utara, ia dibatasi oleh pantai Konstantinopel, kemudian 
Venice, Roma, Perancis dan Sepanyol, kemudian balik ke Tarifa di 
‘Street’ (of Gibraltar), berhadapan dengan Tangier. Laut (Medi- 
terranean) Tengah juga dikenali sebagai Laut Roma, atau Laut 
Syria. Ia mempunyai banyak pulau yang berpenghuni. Ada yang 
besar, seperti Creta, Cyprus, Majorca dan Sardinia. 

Di utara, sebagaimana yang mereka kata, ada dua laut lain 
yang meranting dari Laut Tengah melewati dua selat. Satu dari- 
padanya ialah bersetentang dengan Konstantinopel. Ia dimulai dari 
Laut Tengah di teluk-teluk yang sempit, hanya selebar satu panah- 
an. Alirannya adalah tiga hari berlari dan sampai di Konstanti- 
nopel. Kemudian, ia mempunyai luas selebar empat batu. Ia meng- 
alir di terusan ini sekitar 60 batu, dan ia dikenali sebagai Selat Kon- 
stantinopel. Melalui muaranya yang selebar enam batu, ia kemu- 
dian mengalir ke Laut Hitam, dan menjadi laut di mana dari sana 
cenderung ke arah timur. Ia melalui tanah Herakliyah, dan ber- 
akhir di negeri Khazariyah, 1 300 batu dari muaranya. Sepanjang 
dua pesisirnya adalah penghuni Roma, Turki, Burjan, dan Rusia. 

Laut yang kedua yang meranting dari dua selat itu adalah 
Teluk Venice. Ia muncul dari kawasan di puncak utaranya 
kemudian, dari Sant Angelo (de Lombardi). Perbatasan baratnya 
menganjur dari negeri Venice ke daerah Aquileia, 1 100 batu 
jaraknya dari tempat ia bermula. Di kedua-dua pantai itu adalah 
bangsa Venice, Byzantine/Romawi, dan bangsa-bangsa lainnya. 
Laut itu dikenali sebagai Selat Venice (Laut Adriatik). 

Daripada Lautan yang Melingkar, menurut mereka, suatu 
lautan yang besar dan luas mengalir dari sebelah timur pada 13 
darjah di sebelah utara Eguator. Ia kemudiannya mengalir ke 
sebelah timur, memasuki daerah yang pertama. Kemudian 
mengalir ke arah barat dalam zon yang pertama sehingga bertemu 
negeri Abesinia, Negroes, dan Batel-Mandeb di dalam seksyen 
kelima zon yang pertama, 4 500 farsakh dari tempat ianya bermula. 
Laut ini disebut Laut China. Laut India, atau Laut Abesinia 
(Lautan Hindi). Ia dibatasi di sebelah selatannya oleh negeri orang- 
orang Negro dan negeri Barbara sebagaimana yang disebut oleh 
Umrul-ul Qasy di dalam puisinya. Dan “bangsa Barbar” itu adalah 
tidak sama dengan Barbar yang menjadi masyarakat di Maghribi. 
Lautan itu kemudian disempadani oleh daerah Mogadisyu, 
Sufalah, dan tanah al-Waqwaq dan oleh bangsa-bangsa lain yang 
kemudiannya oleh daerah-daerah yang tandus dan kosong. Di 
utara, tempat di mana ia bermula, ia disempadani oleh China, 
kemudian oleh India Timur dan Barat dan selanjutnya oleh pantai 
Yaman - iaitu, al-Ahqaf, Zabid dan kota-kota lainnya. Di mana ia 
berakhir, ia disempadani oleh negara orang-orang Negro, dan 
setelah itu, bangsa Beja. 

Dua laut yang lainnya, menurut mereka, meranting dari Laut 
India ( al-bahr al-habasyi. Ar.). Satu di antaranya bercabang dari 
tempat Laut India berakhir, di Bab el-Mandeb. Laut ini pada 
mulanya sempit, kemudian mengalir melebar ke arah utara, dan 
sedikit ke barat hingga berakhir di bandar al-Qulzum di belahan 
kelima daerah yang kedua, 1 400 batu jaraknya dari bahagian 
permulaannya. Laut ini disebut Laut al-Qulzum atau Laut Suez 
(Laut Merah). Dari Laut Suez (Laut Merah) di Suez ke Fustat 1 


1 Fustat, kota pertama yang dibangun oleh orang-orang Arab di Mesir, dekat 
Babaliyun, tanggul timur Nil. Didirikan oleh Amru ibnul-As, sekitar 643, dan 
di sana beliau dirikan masjid. Menjadi pusat khilafah (Abbasiyah, kemudian 
Thouluniyah, dan Fathimiyah). 

adalah sejauh tiga hari perjalanan. Laut Merah dibatasi di sebelah 
timur oleh pantai Yaman, Hijaz dan Jeddah, dan kemudiannya, di 
tempat di mana ia berakhir, oleh Midyan, Aila dan Faran. Di 
sebelah barat, ia dibatasi oleh pantai Egypt Utara, Aidzab, Suakin, 
dan Zayla, dan kemudian, di tempat ia bermula, oleh negeri Beja. 
Ia tamat di al-Qulzum. Ia akan sampai Laut Tengah di al-Arisy. 
Jarak antara Laut Merah dengan Laut Tengah adalah enam hari 
perjalanan. Ramai raja-raja, baik zaman Islam mahupun sebelum 
Islam, berhasrat untuk melintasi kawasan yang menjadi pengantar 
bagi kedua-dua daerah tersebut 2 tetapi ianya tidak berhasil. 

Laut kedua yang bercabang dari Laut India dan disebut 
dengan Teluk Parsi (Teluk Hijau) adalah mengalir di daerah antara 
pantai barat India dan al-Ahqaf di Yaman. Laut itu mengalir ke 
arah utara dan membelok sedikit ke barat hingga sampai di al- 
Ubullah di pantai al-Basrah di belahan keenam dari daerah yang 
kedua, 440 farsakh dari mana ianya bermula. Laut ini disebut Teluk 
Parsi (Laut Parsi). Ia dibatasi pada sebelah timur oleh pantai India 
Barat, Mukran, Kirman, Fars, dan al-Ubullah tempat di mana ia 
berakhir. Di sebelah barat, ia dibatasi oleh pantai al-Bahrain, 
Yamamah, Oman, asy-Syihr, dan al-Ahqaf tempat ianya bermula. 
Di antara Teluk Parsi dan al-Qulzum terhampar Jazirah Arab, 
menonjol keluar dari tanah besar ke laut. Jazirah itu dikelilingi oleh 
Laut India di selatan, Laut al-Qulzum (merah) di barat, dan Teluk 
Parsi di timur. Jazirah ini terhampar ke Iraq di antara Syria dan 
Basrah, di mana antara Syria ke Iraq ialah 1 500 batu. Di Iraq ialah 
al-Kufah, al-Qadisiyah, Baghdad, Balai Resepsi Khosraw (di 
Ctesiphon), dan al-Hirah. Selepas itu terdapat bangsa-bangsa 
bukan Arab, misalnya bangsa Turki, Khazar, dan lain-lainnya. 
Jazirah Arab itu mencakupi Hijaz di barat; Yamamah, al-Bahrayn, 
dan Oman di sebelah timur, dan di selatannya Yaman sepanjang 
pantai Laut India. 

Di kawasan yang diusahakan, menurut mereka, terdapat laut 
lainnya ke arah utara di tanah Daylam. Laut ini tidak ada 
hubungannya dengan laut-laut yang lainnya. Ia dikenali sebagai 
Laut Jurjan dan Tabaristan (Laut Kaspian). Panjangnya ialah 
1 000 batu, dan lebarnya ialah 600 batu. Ke sebelah baratnya pula 


2 Yakni menghubungkan antara Laut Merah dengan Laut Tengah di daerah 
tempat digalinya terusan Suez beberapa waktu kemudian (1859-1869) oleh 
Ferdinant De Lesseps, atas perintah al-Khudaiwi Sa’id Pasha. 

terbentang Azerbaijan dan daerah Daylam; ke sebelah timurnya 
ialah tanah bangsa Turki dan Khuwarizmi ke sebelah selatannya 
adalah Tabaristan; dan ke sebelah utaranya pula ialah tanah 
Khazar dan Alans. 

Kesemuanya itu adalah laut-laut termasyhur sebagaimana 
yang disebutkan oleh ahli-ahli ilmu bumi. 

Selanjutnya mereka mengatakan bahawa di bumi yang telah 
diusahakan itu terdapat banyak sungai. Yang paling besar di 
antaranya ada empat ‘yakni’, Nil, Euphrat, Tigris, dan Sungai 
Balkh yang disebut Oxus (Jayhun). 

Sungai Nil berhulu di sebuah gunung yang besar, 16 darjah 
melampaui dari Equator di sempadan belahan keempat dari daerah 
yang pertama. Gunung itu disebut Gunung Qumr. Tidak ada 
gunung yang tertinggi diketahui di bumi. Dari gunung-ganang itu 
mengalir mata air, dan ada yang mengalir ke dalam tasik yang ada 
di sana, dan sebahagian lagi ke tasik yang lain. Dari kedua tasik 
tersebut, mengalir pula beberapa sungai, dan kesemuanya mengalir 
ke satu danau yang terdapat di Equator yang jaraknya dari gunung 
itu adalah 10 hari perjalanan. Dari tasik itu, mengalir pula dua 
buah sungai. Satu di antaranya mengalir ke arah utara, melintasi 
tanah Nubah dan kemudian melewati Egypt. Setelah merentasi 
Egypt, ia berpecah menjadi anak-anak sungai yang mengalir 
berdekatan. Setiap anak sungai itu disebut “saluran” ( khalij . Ar.). 
Kesemuanya mengalir ke Laut Tengah di Iskandariyah. Sungai itu 
disebut Nil Mesir. Ia dibatasi oleh Dataran Tinggi Mesir di sebelah 
timurnya dan oasis di bahagian barat. Sungai yang lain mengalir ke 
arah barat, mengalir terus ke barat hingga ke “Laut yang 
Melingkar”. Sungai ini adalah Sungai Nil Sudan. Semua bangsa 
Negro tinggal di sepanjang perbatasannya. 

Sungai Euphrat berhulu di Armenia di belahan keenam 
daerah iklim yang kelima. Sungai itu mengalir ke selatan di atas 
tanah Rumawi (Anatolia), melewati Malatya menuju Manbij, lalu 
melintasi SifTm, ar-Raqqah, dan al-Kufah hingga sampai di Marsh 
(al-Batha’) antara al-Basrah dan Wasit. Dari sana ia mengalir ke 
Lautan Hindi. Dalam perjalanannya itu, banyak sungai yang 
mengalir seiring dengan laluannya. Beberapa sungai yang lainnya 
bercabang darinya dan mengalir ke dalam Sungai Tigris. 

Sungai Tigris itu bermula daripada beberapa mata air yang 
terdapat di negeri Khilath, yang mana ia juga di Armenia. Ia 
mengalir ke selatan melalui Mosul, Azerbaijan, dan Baghdad ke 

Wasit. Di sana sungai-sungai itu berpecah ke beberapa terusan, 
kesemuanya itu mengalir ke Tasik al-Basrah dan terus ke Laut 
Parsi. Sungai Tigris pula mengalir di sebelah timur Sungai Euphrat. 
Banyak sungai yang besar mengalir ke dalamnya dari semua sudut. 
Daerah di antara Euphrat dan Tigris, tempat di mana ia mula 
terbentuk, adalah Jazirah Mosul, berhadapan dengan Syria di 
kedua-dua tebing Sungai Euphrat, dan berhadapan Azerbaijan di 
kedua-dua tebing Tigris. 

Sungai Oxsus (Jayhun) adalah berhulu di Balkh, yang terletak 
di belahan ke delapan daerah iklim yang ketiga, dari mata air yang 
banyak sekali terdapat di sana. Banyak sungai besar mengalir ke 
dalamnya, tatkala ia mengalir dari selatan ke utara. Ia melewati 
negeri Khurasan, kemudian melintasi negeri Khurazan ke Khu- 
warizm yang terletak di belahan ke delapan daerah iklim yang 
kelima. Ia mengalir ke Tasik Aral (Tasik Danau Gurganj) yang 
terletak di kaki bandar Gurganj. Ukuran panjang sebagaimana 
lebarnya, ia sama dengan jarak perjalanan selama sebulan. Sungai 
Farghanah dan Tasykent (asy-Syasy) yang bermula dari daerah 
Turki, mengalir ke sungai tersebut. Di sebelah barat Oxsus adalah 
Khurasan dan Khuwarizm. Di sebelah timurnya terhampar kota- 
kota Bukhara, at-Tirmidz, dan Samarkand. Dan selanjutnya 
adalah negeri-negeri Turki, Farghanah, al-Kharlukh, dan bangsa- 
bangsa bukan Arab lainnya. 

Kesemuanya itu telah disebutkan oleh Ptolemy di dalam 
bukunya, dan oleh asy-Syarif ‘al-Idrisi di dalam Buku tentang Roger 
(Book of Roger). Semua gunung-ganangnya, lautan dan sungai- 
sungainya, yang boleh ditemui di kawasan yang diusahakan telah 
diperinci di dalam peta-peta dan secara telitinya dibicarakan di 
dalam buku-buku Ilmu alam. Kami tidak perlu lagi memperpan- 
jang pembicaraan tentang hal itu. Ianya suatu perkara yang terlalu 
panjang, dan perhatian utama kita ialah Maghribi, tanah air 
bangsa Barbar, dan kampung halaman orang-orang Arab di 
Timur. 

Allah s.w.t. memberi petunjuk kejayaan. 

CATATAN PELENGKAP UNTUK PEMBICARAAN 
PENDAHULUAN YANG KEDUA 


PELOSOK UTARA BUMI MEMPUNYAI BANYAK 
PERADABANNYA BERBANDING DENGAN PELOSOK 
SELATAN. SEBAB-SEBAB: DARIPADA ITU 


KITA mengetahui melalui pengamatan dan daripada tradisi yang 
berkesinambungan bahawa yang pertama dan yang kedua dari 
daerah-daerah yang dimakmurkan (diolah dan dibangun oleh 
manusia) mempunyai peradaban yang sedikit jika dibandingkan 
dengan daerah lainnya. Daerah yang dimakmurkan di bahagian 
yang pertama dan yang kedua adalah di selang-selikan oleh 
kawasan yang tandus, berpadang pasir, serta di sebelah timurnya 
pula ialah Lautan Hindi. Bangsa-bangsa dan penduduk-penduduk 
di daerah iklim yang pertama dan yang kedua ini adalah tidak 
seberapa banyak. Hal yang sama juga mengenai kota-kota besar 
dan bandar-bandarnya. 

Daerah iklim yang ketiga, yang keempat, serta selanjutnya 
adalah suatu yang sebaliknya. Kawasan terbiar di situ adalah 
begitu sedikit. Kawasan berpadang pasir juga sedikit atau tidak ada 
sama sekali. Bangsa dan penduduknya adalah lebih banyak. Kota- 
kota besar dan bandar-bandar adalah ibarat cendawan tumbuh 
selepas hujan. Peradaban berakar umbi di daerah iklim yang ketiga 
dan keenam. Bahagian selatan pula kosong. 

Ramai ahli falsafah telah menyatakan bahawa ia adalah 
disebabkan oleh cuaca panas yang keterlaluan dan sedikitnya 
peralihan matahari dari zenith di selatan. Marilah kita jelaskan dan 
buktikan kenyataan ini. Keputusannya akan menjelaskan sebab 
mengapa peradaban di daerah-daerah iklim ketiga dan keempat 
berkembang pesat dan merebak ke daerah iklim kelima, keenam 
dan ketujuh. 

Kami katakan: Apabila kutub cakerawala selatan dan utara 
berada di horizon, maka terbentuklah satu lingkaran besar yang 

membahagi cakerawala menjadi dua bahagian. Lingkaran ini 
adalah yang paling besar dan melintas dari barat ke timur. Ia 
disebut garisan ekuinoks ( equinoctial line. Ing.). Di dalam astro- 
nomi, ia telah diterangkan dengan baik bahawa falak (sfera) yang 
paling tinggi (bola bumi) bergerak dari timur ke barat dalam gerak 
harian {daily motion. Ing.). Dengan itu, falak-falak lain yang ada 
dalam lingkungannya dipaksa supaya bergerak juga. Gerakan 
tersebut dapat diamati oleh indera. Juga telah dijelaskan bahawa 
bintang-bintang di sferanya mempunyai gerak yang bertentangan 
dengan gerak tersebut dan adalah, dengan itu, suatu pergerakan 
dari barat ke timur. Masa pergerakan itu adalah berbeza-beza 
menurut perbezaan kelajuan pergerakan bintang-bintang. 

Sejajar dengan arah perjalanan kesemua bintang-bintang di 
dalam sferanya di sana suatu lingkaran besar yang dipunyai oleh 
cakerawala yang paling tinggi dan membahagikannya kepada dua 
belahan. Inilah yang disebut ekliptik (zodiak). Ia dibahagi kepada 
dua belas “tanda”. Sebagaimana yang telah diterangkan menurut 
kesesuaiannya, garis ekuinoks memintas ekliptik di dua titik yang 
bertentangan, yakni, di permulaan Aries, dan pada permulaan 
Libra. Garis ekuinoks membahagi zodiak kepada dua belahan. 
Satu daripadanya bergerak ke arah utara daripada garis ekuinoks 
dan mencakup tanda-tanda bermula dari Aries hingga ke hujung 
Virgo. Sebahagian lagi melampaui ke arah selatan daripada garis 
ekuinoks dan mencakup tanda-tanda yang dimulai dari Libra 
hingga berakhir dengan Pisces. 

Apabila kedua khutub itu jatuh di atas horizon di antara 
kesemua daerah bumi, suatu garisan terbentuk di atas permukaan 
bumi yang berhadapan dengan garis ekuinoks dan bergerak dari 
barat ke timur. Garis ini disebut Equator, Menurut pemerhatian 
ahli astronomi garis ini dipercayai telah berlaku serentak dengan 
permulaan daerah iklim yang pertama daripada daerah-daerah 
yang berjumlah tujuh itu. Semua peradaban adalah di sebelah 
utaranya. 

Khutub utara meninggi secara perlahan-lahan ke horizon di 
mana tanahnya dimakmurkan itu mencapai ketinggian 64 darjah. 
Di sini, semua peradaban berakhir. Ini adalah akhir daerah iklim 
yang ketujuh. Apabila ketinggiannya mencapai 90 darjah di atas 
horizon - yakni jarak antara khutub dengan garis ekuinoks - maka 
ia berada di mercunya, dan garis ekuinoks berada di horizon. Enam 

tanda-tanda mengenai zodiak, yang utara itu adalah berada di atas 
horizon, dan enam, yang di bahagian selatan, adalah berada di 
bawahnya. 

Peradaban adalah tidak mungkin terjadi di daerah yang 
terletak antara 64 hingga 90 darjah, kerana tiadanya campuran 
panas dan dingin di sana disebabkan oleh waktu reda di antara 
keduanya yang sangat lama. Generasi, dengan demikian tidak 
berlaku di tempat tersebut. 

Matahari berada di kemuncaknya di atas khatulistiwa atau 
Equator pada permulaan Aries dan Libra. Ia kemudiannya menu- 
run dari kemuncaknya ke bawah ke permulaan Cancer dan Capri- 
corn. Penurunannya yang paling besar dari garis ekuinok itu ialah 
24 darjah. 

Sekarang, apabila kutub utara mendaki di horizon, garis 
ekuinoks menurun dari kemuncaknya sesuai dengan ketinggian 
khutub utara, dan khutub selatan menurun sesuai dengannya, 
berhubung dengan ketiga-tiganya (jarak-jarak yang merupakan 
garis lintang geografi). Para sarjana yang menetapkan waktu solat 
menamakannya sebagai garis lintang sesuatu tempat. Apabila garis 
ekuinok menurun daripada kemuncaknya, tanda-tanda zodiak 
yang terdapat di belahan utara akan naik perlahan-perlahan, sesuai 
dengan kecepatannya naik, hinggalah permulaan Cancer itu 
dicapai. Dalam pada itu, tanda-tanda zodiak di belahan selatan 
akan turun dari bawah horizon hingga mencapai permulaan 
Capricorn, sebab kecenderungan kedua-duanya (kedua-dua belah 
zodiak) meninggi atau menurun dari horizon khatulistiwa, 
sebagaimana yang kami dinyatakan. 

Horizon utara terus meninggi, hingga mencapai puncak 
paling utara yang menjadi permulaan Cancer, adalah berada di 
puncaknya. Di sini garis lintangnya ialah 24 darjah di Hijaz dan 
kawasan yang berdekatan dengannya. Ini adalah kemerosotan 
daripada ekuinoktikal di horizon khatulistiwa di permulaan 
Cancer. Dengan ketinggian khutub utara Cancer akan naik, 
sehingga ia mencapai kemuncaknya. 

Apabila khutub meningkat lebih daripada 24 darjah, mata- 
hari akan turun dari kemuncaknya, dan terus turun berkeadaan 
sedemikian hinggalah ketinggian khutub mencapai 64 darjah dan 
matahari menurun dari kemuncaknya, sama juga dengan kerendah- 
an khutub selatan di bawah horizon, adalah jarak yang sama. Ke- 
mudian, generasi terhenti disebabkan oleh kedinginan yang tidak 

terbatas dan pembekuan dan terlalu lama tanpa apa-apa haba. 

Di dan dekat kemuncaknya, matahari mengalirkan sinarnya 
ke bumi pada sudut tegak lurus. Di lain kedudukan, matahari 
mengalirkan sinarannya ke bawah dengan sudut-sudut yang tidak 
terik atau pada sudut yang tajam. Apabila ia adalah sinaran cahaya 
dari sudut-sudut sinar tegak lurus, cahayanya terasa perit dan 
terpancar ke merata tempat, berbeza dengan ketika di mana ia 
terpancar dari sudut-sudut sinar matahari yang tidak terik dan 
sudut tajam. Oleh itu, di dan dekat kemuncaknya, panasnya adalah 
lebih terasa daripada kedudukan-kedudukannya yang lain, kerana 
cahaya (matahari) adalah penyebab terasanya bahang panas dan 
pembahangan ( taskhiin . Ar. calefaction. Ing.). Matahari mencapai 
kemuncaknya di khatulistiwa sebanyak dua kali dalam setiap tahun 
di dua titik Aries dan Libra. Tidak berlaku kelemahan (matahari) 
menjadi begitu. Bahang panasnya jarang menjadi tidak berapa 
panas, apabila matahari sudah mencapai had kemerosotannya di 
permulaan Cancer atau Capricorn dan mendaki semula ke 
mercunya. Sinar-sinar dari sudut tegak kemudian jatuh pada 
horizonnya dan bertahan hingga beberapa waktu, kalau tidak 
suatu yang berkekalan. Udaranya menjadi terlalu panas, malah 
terlalu sangat. Hal yang sama juga benar apabila matahari 
mencapai kemuncaknya di dalam satu kawasan di antara 
khatulistiwa dan garis lintang 24 darjah, sebagaimana yang terjadi 
dua kali setahun. Sinaran matahari terasa bertenaga ke atas 
horizon di sana sepertimana yang dilakukannya di khatulistiwa. 
Panasnya yang berlebih-lebih itu menyebabkan udara menjadi 
terlalu kering dan menghalang generasi. Apabila panasnya menjadi 
begitu kuat, air dan pelbagai benda yang lembap akan menjadi 
kering, dan kekuatan untuk generasi akan musnah di dalam galian, 
tumbuhan, dan hai wan. Sebabnya ialah, proses generasi itu adalah 
bergantung kepada kelembapan. 

Kemudian, apabila permulaan Cancer menurun dari kemun- 
caknya pada paras garis lintang 25 darjah dan selanjutnya, mata- 
hari juga akan menurun dari kemuncaknyaa. Bahang matahari 
menjadi lebih atau kurang panas. Maka proses penciptaan 
(generation) pun dapat berlangsung. Hal ini berlangsung hingga 
dingin menjadi begitu mencengkam disebabkan kekurangan cahaya 
dan sudut sinar matahari yang tidak terasa lagi. Sekali lagi proses 
generasi berkurangan dan rosak. Namun kerosakan akibat haba 
panas adalah lebih besar daripada disebabkan oleh hawa dingin. 

sebab bahang panas mempercepatkan pengeringan lebih cepat 
daripada sejuk yang mengakibatkan pembekuan. 

Oleh yang demikian, peradaban terlalu sedikit di daerah 
beriklim sepertimana yang pertama dan yang kedua. Daerah 
peradaban yang sederhana di daerah iklim yang ketiga, keempat 
dan kelima, kerana bahang di sana adalah sederhana kerana 
berkurangnya sinaran matahari. Dan peradaban yang pesat di 
daerah iklim keenam dan ketujuh kerana kurangnya kadar panas di 
situ. Pada mulanya, cuaca dingin tidak mendatangkan kesan ke- 
rosakan yang sama terhadap proses penciptaan sebagaimana haba 
panasnya. Ia menyebabkan berlakunya pengeringan hanya apabila 
sudah keterlaluan dan seterusnya mendapat tambahan pengering- 
an. Hal ini terjadi di daerah-daerah yang melampaui daerah iklim 
yang ketujuh. Semuanya ini, dengan demikian, merupakan sebab 
mengapa peradaban itu lebih kukuh dan banyak di pelosok utara. 

Dan Allah s.w.t. itu lebih mengetahui! 

Ahli falsafah membuat kesimpulan daripada fakta-fakta itu 
bahawa daerah yang terletak di khatulistiwa dan lebih jauh lagi 
adalah kosong. Berdasarkan kekuatan pengamatan dan tradisi 
yang berlangsung, pendapat mereka itu disanggah dengan 
pandangan bahawa daerah tersebut telah dibangun (dimakmur- 
kan). Bagaimanakah cara-cara yang munasabah untuk membuk- 
tikan hal itu? Adalah suatu yang jelas bahawa para ahli falsafah 
tidak bermaksud menolak sama sekali adanya peradaban di sana. 
Akan tetapi, hujah-hujah itu memaksa mereka mengandaikan 
bahawa tenaga generasi (penciptaan) itu telah ke peringkat yang 
sangat luas, dirosakkan kerana adanya haba panas yang berlebih- 
lebihan. Akibatnya, peradaban di sana akan menjadi sama ada 
suatu yang tidak mungkin, atau boleh jadi secara minimumnya 
suatu yang mungkin, ia adalah sedemikian. Daerah yang di 
khatulistiwa atau Equator dan daerah-daerah yang jauh daripada 
itu, walaupun peradabannya sebagaimana yang dilaporkan, hanya 
ada sangat sedikit sekali. 

Averroes* mengandaikan bahawa khatulistiwa itu berada 
dalam kedudukan yang simetris dan apa yang berada selepas 
khatulistiwa ke selatannya adalah sama dengan apa yang terdapat 


* Averroes - Muhammad bin Ahmad bin Rush, 520-595 (1126-1198). 

di kejauhan sana di daerah-daerah utara. Dengan demikian, 
banyak daerah-daerah di bahagian selatan akan diusahakan 
sebagaimana yang di bahagian utaranya. Andaiannya itu bukan- 
lah suatu yang tidak mustahil, sejauh mana hujahan tentang 
kerosakan terhadap proses generasi itu sendiri. Walaupun 
demikian, berhubung dengan daerah-daerah di selatan khatulisti- 
wa, ia menjadi suatu yang mustahil oleh fakta bahawa elemen air 
yang menutupi permukaan bumi di selatan, di mana kawasan yang 
bersesuaian di sebelah utara memungkinkan berlakunya proses 
penciptaan. Mengambil kira tentang jumlah air yang banyak di 
selatan, pandangan Ibn Rusyd (Averroes) tentang (kedudukan) 
simetris (khatulistiwa) yang ternyata menjadi sesuatu yang 
mustahil. Kesemua selepas itu adalah mengikuti, kerana perada- 
ban itu berkembang sedikit demi sedikit dan memulakan 
pertumbuhan secara beransur-ansur di mana ia wujud, bukan di 
mana ia tidak boleh wujud. 

Andaian bahawa peradaban itu tidak boleh wujud di 
khatulistiwa itu adalah suatu yang bertentangan dengan tradisi 
yang selanjutnya (nukilan yang dapat dipertanggungjawabkan). 
Dan Allah s.w.t. itu adalah lebih mengetahui!. 

Setelah pembicaraan ini, kita berharapkan dapat melakarkan 
peta tentang dunia ini, sebagaimana yang dilakukan oleh penulis 
Buku tentang Roger..} 


1 Sesudah ini Ibn Khaldun menuliskan secara terperinci sekali bentuk bumi 
(dalam edisi ini tidak diusahakan sebagaimananya). 



PEMBICARAAN PENDAHULUAN YANG KETIGA 


DAERAH-DAERAH SEDERHANA DAN TIDAK SEDERHANA. 
PENGARUH UDARA TERHADAP WARNA KULIT MANUSIA DAN 
TERHADAP PELBAGAI ASPEK KEADAAN MEREKA 


KAMI telah menerangkan bahawa daerah yang dimakmurkan 
(diolah, dibangun, didiami manusia) dari bahagian bumi yang tidak 
dilapisi air (kering) mempunyai pusat di bahagian utara, kerana 
daerah-daerah utara terlalu dingin dan daerah-daerah selatan pula 
terlalu panas untuk didiami orang. Bahagian utara dan bahagian 
selatan merupakan dua puncak yang berlawanan dingin dan 
panasnya. Dengan demikian sudah pastinya daerah yang terletak 
di antara dua tempat itu makin kurang dingin atau makin kurang 
panasnya, sehingga daerah yang ada di tengah antara dua hujung 
itu adalah sedang hawanya. Daerah keempat adalah bahagian 
bumi yang sedang hawanya. Daerah yang bersempadan ketiga dan 
kelima adalah hampir-hampir menjadi kawasan yang sederhana 
panasnya. Daerah keenam dan kedua yang berdekatan adalah 
makin kurang daripada berkeadaan sederhana, dan selanjutnya 
tentulah makin kurang lagi di daerah pertama dan ketujuh. 

Dengan demikian, ilmu pengetahuan, pertukangan, bangun- 
an-bangunan, pakaian, makanan, dan buah-buahan, bahkan bina- 
tang-binatang dan segala apa yang hidup di tiga daerah tengah itu 
mempunyai ciri-ciri sedang dan sederhana. Manusia yang men- 
diami daerah tersebut adalah sederhana susuk tubuhnya, warna 
kulitnya, sikapnya dan keadaan keseluruhannya. Mereka didapati 
bersikap sederhana sama ada terhadap tempat tinggalnya, pakaian, 
makanan dan pertukangan tangan. Mereka memiliki rumah yang 
dibina daripada batu dan dihiasi perhiasan pertukangan tangan. 
Mereka bersaing sesama sendiri untuk menghasilkan peralatan ter- 
baik <Jan alat perkakas. Di antara mereka itu, seorang daripadanya 
menjumpai galian asli, seperti emas, perak, besi, tembaga, plum- 

bum dan timah. Dalam urusan berjual beli mereka menggunakan 
dua logam yang berharga (emas dan perak). Mereka mengelak 
daripada bersikap melampaui dalam banyak hal secara umumnya. 

Sebahagian besar wahyu suci turun di daerah-daerah tengah 
itu. Kita tidak pernah mendengar ada wahyu diturunkan di daerah- 
daerah utara dan selatan. Ini disebabkan, Nabi-nabi dan Rasul- 
rasul Allah hanya diutus kepada umat yang paling sempurna, baik 
tubuh mahupun fikiran, iaitu umat yang lebih boleh menerima 
ajaran yang dibawa oleh Nabi-nabi dan Rasul-rasul itu. Allah s. w. t. 
telah bersabda: 

“Kamu adalah sebaik-baik umat yang telah diciptakan untuk 

segenap umat manusia.”' 

*Mereka ini ialah penduduk Maghribi, Syria, Hijaz, Yaman, 
dua bahagian Iraq, India Barat, China dan juga Sepanyol dan 
orang-orang Franka (Eropah) yang dekat dengan orang-orang 
Galisia, Romawi dan Yunani, serta orang-orang yang tinggal 
bersama atau berdekatan dengan mereka di daerah-daerah iklim 
yang sedang ini. Syria dan Iraq adalah daerah-daerah yang paling 
sedang hawanya kerana berada dalam kedudukan yang paling 
tengah dari segala jurusan . 1 2 


1 Al-Quran surah 3 (Ali Imran) ayat 110. 

Dr. Ali Abdul Wahid Wafi mengulasnya: “Ayat ini tidak cocok untuk 
dijadikan dalil dari pernyataannya, sebab ayat tersebut tidak ditujukan kepada 
semua bangsa tempat diturunkannya para nabi. Ayat itu khusus untuk orang- 
orang Arab Muslim.” Kalimat-kalimat dan perkataan-perkataan yang ada di 
antara dua kurung lempang tidak terdapat dalam penerbitan Quatremere dan 
tidak terdapat pula dalam penerbitan F. Rosenthal. 

2 Tentang pengetahuan Ibn Khaldun mengenai ilmu bumi, Charles Issawi 
mengulasnya dalam catatan kaki “An Arab Philosophy of History”: 
“Pengetahuan Ibn Khaldun tentang ilmu bumi tidaklah lebih dari pengetahuan 
sarjana-sarjana yang sezaman dengan dia. Khususnya penempatan tujuh 
daerah iklim teranglah salah. Sebab, apabila daerah-daerah itu sama 
panjangnya, maka tiap daerah harus meliputi kira-kira 13 darjah garis -lin- 
tang. Maka daerah pertama dan kedua akan meliputi daerah-daerah sebelah 
selatan Mesir Hulu, termasuk Yaman, India Selatan, Indo-China dan hujung 
selatan Tiongkok. Daerah ketiga akan berada di antara 26 darjah utara dan 39 
darjah, jadi termasuk Sepanyol, Sisilia Selatan, Yunani, Syria dan Iraq, juga 
Parsi, sebahagian besar Tiongkok dan Jepun. Daerah keempat akan berada di 
antara 3S darjah utara dan 52 darjah utara, jadi termasuk Inggeris Selatan, 
Perancis, Itali, sebahagian besar Jerman dan Rusia Selatan. Daerah kelima 
akan sampai ke-64 darjah utara dan meliputi sebahagian besar Inggeris, Jerman 

Para penduduk yang mendiami di daerah-daerah yang tidak 
beriklim sederhana di dalam daerah iklim pertama, kedua, keenam, 
dan ketujuh - adalah jauh daripada sederhana dalam segala hal. 
Kediaman mereka diperbuat daripada tanah liat atau dari sejenis 
rumpun buluh. Makanan mereka ialah durra dan herba. Pakaian 
mereka adalah daripada daun-daunan yang mereka ikat untuk 
menutupi anggota mereka, atau daripada kulit binatang. Keba- 
nyakan mereka masih bertelanjang bulat. Buah-buahan dan perasa 
makanan mereka adalah aneh dan kurang sedap rasanya. Dalam 
urusan berjual beli, mereka tidak menggunakan dua logam yang 
berharga tetapi tembaga, besi, atau kulit, di mana mereka 
meletakkan sesuatu nilai untuk memudahkan urusan berjual beli. 
Nilai sikap mereka adalah sanga menyerupai watak binatang buas. 
Dilaporkan bahawa sebahagian besar orang-orang Negro yang 
mendiami di daerah iklim yang pertama masih menghuni di dalam 
gua-gua dan kawasan hutan, memakan daun-daunan, hidup 
terasing dan tidak bercampur gaul dan memakan satu sama lain. 
Hal yang sama juga berlaku kepada golongan Slav. 

Apa yang menyebabkan keadaan, terjadinya kejadian ini 
ialah kerana mereka itu tidak menikmati keadaan sederhana dan 
ianya melahirkan suatu pembawaan dan sikap yang menyamai 
perilaku binatang-binatang, dan mereka itu ternyatanya tidak ber- 
peri kemanusiaan. Hal yang sama juga berlaku dalam keagamaan. 
Mereka tidak mengetahui tentang kenabian dan tidak mempunyai 
hukum-hukum agama, kecuali sekumpulan kecil yang hidup ber- 
hampiran dengan daerah-daerah yang beriklim sederhana: sebagai 
contohnya, bangsa Abesinia, yang berjiran dengan masyarakat 
Yaman, dan menganut agama Kristian sejak sebelum zaman Islam 
dan zaman Islam sehinggalah ke hari ini, penduduk Mali , 3 Koko 


Utara, Denmark, bahagian-bahagian selatan dari Norwegia dan Swedia, 
negeri-negeri Baltik dan sebahagian besar dari Polandia dan Rusia. Apabila 
perubahan-perubahan yang semestinya ini dilakukan, maka mungkin sekali 
keterangan Ibn Khaldun dapat diterima, iaitu bahawa peradaban berkembang 
sebahagian besar hanya di tiga daerah yang ada di tengah-tengah. 

3 Republik di Afrika Barat. Ia adalah Sudan, Perancis dahulu. Ibu kotanya 
Bamako. Membujur dari utara dataran padang pasir, ke selatan hingga lembah 
Sinegal dan Nigeria. Mali juga sebuah kota dekat Nigeria yang sekarang sudah 
ljdak ada lagi. Dahulu merupakan pusat ibu kota kerajaan Mandingo yang 
ditaklukkan pada abad ke- 17. 

(Gawgaw), dan Takrur 4 yang tinggal berdekatan dengan Maghribi 
pada masa ini, mereka dikatakan menganut agama Islam dalam 
abad ketujuh (13). Atau, di bahagian utara, bangsa-bangsa Slav, 
Franka (Kristian Eropah) dan orang Turki yang menganut agama 
Krisitian. 

Para penduduk yang tinggal di kawasan yang beriklim tidak 
sederhana di selatan dan di utara adalah sama sekali tidak 
mengetahui apa-apa agama. (Pengetahuan tentang agama) kesar- 
janaan itu mereka tidak miliki sama sekali. Keadaan mereka sama 
sekali berbeza dengan manusia biasa dan menghampiri perilaku 
binatang-binatang buas. 

Dan Dia Tuhan menciptakan apa-apa yang tidak kamu 

ketahui . 5 

Kenyataan terdahulu bukanlah sesuatu yang bertentangan 
dengan kewujudan Yaman, Hadramaut, al-Ahqaf, Hijaz, Yama- 
mah dan daerah-daerah yang hampir dengan Jazirah Arab di 
daerah iklim yang pertama dan kedua. Sebagaimana yang telah 
kami terangkan, Jazirah Arab itu dikitari oleh laut dari tiga 
penjurunya. Kelembapan udara laut itu mempengaruhi kelem- 
bapan udaranya. Ini menghapuskan pengeringan dan panas yang 
amat terasa yang disebabkan oleh sinaran matahari itu. Disebab- 
kan kelembapan udara daripada arah laut, tanah Arab pada suhu 
tertentunya adalah beriklim sederhana. 

Ahli-ahli genealogi yang tidak mempunyai pengetahuan 
sebenar-benarnya tentang keadaan semula jadi sesuatu benda 
( kaainaat . Ar.) berpendapat bahawa orang-orang Negro adalah- 
daripada keturunan Ham, anak Nabi Noh a. s. dan kulit mereka itu 
menjadi hitam adalah diakibatkan oleh sumpahan Nabi Noh 
kepada Ham, mengakibatkan warna kulit itu menjadi seperti Ham 
dan keturunan-keturunannya pula menjadi hamba abdi. Sebagai- 
mana dinyatakan di dalam kitab Taurat* bahawa Nabi Noh telah 
menyumpahkan anaknya Ham. Namun tiada pula disebutkan 
tentang kulit yang berwarna hitam itu. Dia cuma mendoakan agar 


4 Takrur, bangsa Negro di Senegal dan Kenya. 

5 Al-Quran surah 16 (an-Nahl) ayat 8. Ayat ini tidak tercantumkan dalam 
terjemahan F. Rosenthal. 

* Cf. Gen. 9: 25. 

keturunan anak-anaknya itu akan menjadi hamba abdi kepada 
pewaris abang-abangnya. 

Menyentuh tentang kulit bangsa Negro yang berwarna hitam 
itu dan mengaitkannya dengan Ham, menunjukkan betapa ia tidak 
mengaitkannya dengan bahana panas dan dingin dan kesan yang 
terjadi terhadap cuaca dan makhluk-makhluk yang hidup di situ. 
Kulit berwarna hitam itu sebagaimana yang lazim dimiliki oleh 
penduduk di daerah iklim pertama dan kedua adalah disebabkan 
campuran udara panas di sekitar di mana mereka berada, ada yang 
diakibatkan oleh kesan panas yang bertambah di bahagian 
selatannya. Matahari berada di kemuncaknya sebanyak dua kali 
dalam setahun dan dalam masa yang singkat sekali. Dalam setiap 
musim, matahari itu beredar dalam keadaannya yang tertinggi 
pada suatu masa yang sangat panjang. Cahaya matahari, dengan 
demikian, adalah begitu terik. Masyarakat di kawasan itu terpaksa 
mengalami musim panas yang sangat terasa sekali, dan kulit-kulit 
mereka menjadi gelap disebabkan oleh bahang panas yang kuat. 
Suatu yang serupa berlaku pada zon-zon yang bersempadan ke 
utara, zon ketujuh dan keenam. Di sana, kulit yang cerah adalah 
suatu yang lazim di kalangan penduduknya, begitu juga sebagai 
hasil daripada komposisi udara di mana mereka tinggal, dan yang 
berada di bawah pengaruh cuaca terlalu sejuk di utara. Matahari 
selalu berada di horizon dalam lapangan yang boleh dilihat, atau 
berhampiran dengannya. Ia jarang sekali mendekati puncaknya 
ataupun mendekatinya. Dengan demikian, bahang adalah terlalu 
sedikit di daerah ini, dan hawa udara yang terlalu dingin itu 
melewati sepanjang tahun. Sebagai akibatnya, warna kulit 
penduduknya adalah putih, dan mereka didapati mempunyai 
paling sedikit bulu roma. Sebagai akibat selanjutnya daripada 
cuaca dingin yang amat sangat itu ialah mata mereka biru 
warnanya, berambut keperang-perangan dan kulit yang berbintik- 
bintik. Daerah kelima, keempat, dan ketiga adalah menguasai 
kedudukan yang pertengahan. Mereka mendapat bahagian hawa 
udara sedang yang melimpah-limpah, yang merupakan suatu 
keberuntungan yang besar sebagai hasil daripada kedua-duanya. 

Daerah yang keempat, suatu kawasan yang paling dekat 
dengan bahagian tengah, adalah suatu kawasan yang sederhana 
iklimnya. Hal ini telah kami nyatakan dahulunya. Orang-orang 
yang berada di daerah itu memiliki fizikal dan tingkah laku yang 
sederhana, sesuai dengan diperlukan oleh komposisi udara tempat 

mereka hidup. Daerah ketiga dan kelima berada di sisi daerah 
keempat, tetapi tidak pula berada pada bahagian pusatnya. Ia 
adalah lebih dekat kepada bahagian selatan yang panas melampaui 
daerah yang ketiga dan bahagian kelima lebih ke utara yang dingin. 
Meskipun begitu, keduanya tidak pula sampai menjadi kawasan 
beriklim tidak sederhana. Tempat daerah yang lahirnya adalah 
kawasan yang tidak berhawa sederhana, dan perbezaan itu dapat 
dilihat daripada segi fizik dan tingkah laku masyarakatnya. Daerah 
yang pertama dan kedua adalah terlalu panas dan hitam dan 
daerah keenam dan ketujuh adalah dingin dan putih. Penduduk 
yang mendiami zon pertama dan kedua di selatan disebut bangsa 
Abesinia, Zanj, dan Sudan. Ia adalah sinonim yang digunakan 
untuk menyatakan bangsa-bangsa tertentu yang berkulit hitam- 
legam. Nama Abesinia, walau bagaimanapun, adalah khusus 
digunakan untuk merujuk orang-orang Negro yang tinggal 
berhadapan dengan Makkah dan Yaman, dan nama Zanj adalah 
terkhusus diperuntukkan kepada orang-orang Negro yang tinggi 
berhadapan dengan Lautan Hindi. Sebutan tersebut tidak 
diberikan kepada mereka kerana mereka itu dikatakan daripada 
keturunan orang-orang yang berkulit hitam-legam, sama ada Ham 
ataupun lain-lainnya. 

Orang-orang Negro dari kawasan selatan yang tinggal di 
daerah keempat yang sedang atau di daerah ketujuh lebih kepada 
keputihan, mereka didapati melahirkan pewaris yang kulitnya 
berwarna keputih-putihan secara beransur-ansur mengikuti perja- 
lanan waktu. Sebaliknya, orang yang menghuni kawasan di 
bahagian utara, atau dari daerah keempat di selatan telah 
menghasilkan anak-anak cucu mereka yang mana warna kulit 
mereka itu adalah hitam-legam. Ini menunjukkan bahawa warna 
kulit itu adalah ditentukan oleh komposisi udaranya. 

Ibn Sina bermadah di dalam kumpulan puisinya tentang 
kedoktoran . 6 

Panas menerpa Zanj yang merubah warna tubuh, 
hingga kulitnya berselimutkan hitam. 

Orang Shiklib menerima warna putih, 
hingga kulitnya berselimutkan putih. 


6 Bait-bait puisi ini, tidak terdapat dalam terjemahan F. Rosenthal. 

Sedangkan para penduduk di wilayah utara itu tidak 
dipanggil menurut warna kulit mereka, sebab penduduk yang 
memberikan pengertian yang konvensional itu adalah daripada 
kalangan berkulit putih. Dengan demikian, putih itu adalah sesuatu 
yang biasa dan umum di kalangan mereka, dan mereka tidak 
melihat ianya suatu hal yang luar biasa yang boleh menyebabkan 
mereka menjadikannya suatu istilah yang khusus. 

Dan kita dapati penduduk-penduduknya yang terdiri dari- 
pada orang-orang Turki, Slav, Thghurghur, Khazar, al-Lan, dan 
banyak orang-orang Franka serta Yajuj wa Majuj. Mereka 
mempunyai nama yang bermacam-macam serta generasi yang 
beragam, yang juga mempunyai nama yang bermacam-macam 
pula. 

Sedangkan para penduduk di daerah-daerah tengah adalah 
sederhana dari segi fizik dan perwatakan serta cara hidup mereka. 
Mereka memiliki seluruh keadaan diperlukan untuk suatu 
kehidupan yang beradab, seperti cara mencari penghidupan, 
membuat tempat kediaman, keahlian, ilmu pengetahuan, kepe- 
mimpinan serta wibawa kekuasaan. Mereka mempunyai nubuat- 
nubuat, wibawa kekuasaan, negara, syariat agama, ilmu pengeta- 
huan, negeri, kota besar, bangunan-bangunan, hortikultur, keah- 
lian yang tinggi, serta seluruh keadaan yang sederhananya sahaja. 

Selanjutnya, di antara para penduduk di daerah-daerah yang 
kami ada maklumat sejarahnya adalah, misalnya, orang-orang 
Arab, orang-orang Romawi, Persia, Bani Israel, Yunani, orang- 
orang Shinde, India dan Cina. Melihat bahawa tiap-tiap golongan 
manusia (bangsa-bangsa) tersebut mempunyai sifat fizikal yang 
berbeza-beza, maka para ahli genealogi telah mengambil kesimpul- 
an bahawa hal ini disebabkan oleh perbezaan keturunan. Mereka 
pun menyimpulkan bahawa kesemua masyarakat Negro di selatan 
adalah daripada keturunan Ham. Mereka telah berprasangka salah 
terhadap warna kulit dan dengan itu telah menukilkan cerita-cerita 
sebagaimana telah dinyatakan terdahulu suatu yang tidak masuk 
akal . 7 Mereka telah mengisytiharkan kesemuanya atau seluruh 
penduduk di bahagian utara sebagai keturunan Japheth, dan 
mengisytiharkan seluruh bangsa-bangsa yang berada di kawasan 
beriklim sederhana, yang menetap di daerah-daerah bahagian 


7 Cerita bahawa bangsa Negro keturunan Ham, yang disebabkan oleh doa Nabi 
Noh. 

tengah, yang mengamalkan ilmu pengetahuan dan keahlian, dan 
yang menguasai agama dan kelompok syariatnya termasuk juga 
kepemimpinan politiknya serta wibawa pemerintahan - sebagai 
daripada keturunan Ham. 

Meskipun dalam menisbahkan keturunan itu adalah suatu 
yang benar, ianya merupakan hasil daripada suatu agakan sahaja, 
bukan suatu yang meyakinkan, suatu hujahan yang logik. Ia 
hanyalah suatu pernyataan fakta sahaja. Adalah suatu yang tidak 
tepat bahawa penduduk yang tinggal di selatan itu disebut bangsa 
“Abesinia” dan bangsa “Negro” sebab mereka adalah daripada 
keturunan Ham, yang ‘berkulit hitam’. Kesalahan ini disebabkan 
oleh anggapan bahawa perbezaan antara bangsa-bangsa itu boleh 
timbul hanya kerana perbezaan keturunan sahaja. Ia adalah suatu 
anggapan yang sebenarnya tidak betul. Bangsa tertentu berbeza 
dari lainnya kerana keturunan seperti bangsa Arab, Bani Israel dan 
Parsi. Atau dalam hal lainnya, adalah lokasi kerana geografi dan 
tanda-tanda fizikal seperti bangsa Zanj, Abesinia, Slav, dan Negro 
dan Sudan. Sekali lagi, dalam hal yang lainnya, ia disebabkan oleh 
adat dan sifat-sifat yang jelas, dan juga keturunan, seperti mana 
orang-orang Arab, atau ia boleh disebab-kan oleh apa-apa sahaja 
di kalangan keadaan sifat-sifat dan rupa yang khusus kepada 
pelbagai bangsa itu. Tetapi untuk merumuskan dan menyatakan 
bahawa para penghuni di satu-satu lokasi geografi di selatan atau 
di utara adalah daripada keturunan sekian-sekian orang yang 
ternama disebabkan mereka mempunyai warna yang sama, tingkah 
laku, atau tanda fizikal yang dimiliki oleh pendahuluannya adalah 
satu daripada kesalahan-kesalahan yang timbul oleh kecuaian, oleh 
suatu yang semula jadinya diciptakan pada makhluk dan oleh fakta 
geografinya. (Juga suatu pengabaian fakta bahawa keadaan fizikal 
dan suasana) adalah suatu yang boleh berubah-ubah yang 
mengaitkan generasi kemudiannya. 

Sunah Allah berlaku pada hamba-hamba-Nya. Sekali-sekali 
kamu tidak akan mendapatkan Sunah Allah itu berubah. 

Allah dan Rasul-Nya lebih mengetahui dan lebih bijak 
terhadap yang ghaib. Allah s.w.t. adalah Tuhan Maha 
Mengurus, mencurahkan nikmat, Yang Belas Kasih, dan 
Maha Penyayang! 

PENGARUH IKLIM TERHADAP KEPERIBADIAN MANUSIA 


KITA telah melihat secara umumnya bahawa orang-orang Negro 
mempunyai sikap kurang berhati-hati ( khiffah . Ar.), mudah 
gempar (excitability . Ing.) dan terlalu emosional. Mereka didapati 
mudah menari apabila mendengar alunan melodi. Di mana-mana 
sahaja mereka dianggap sebagai orang-orang yang dungu. Alasan 
sebenar terhadap pendapat-pendapat ini ialah sebagaimana telah 
dinyatakan oleh para ahli falsafah pada tempat-tempat tertentu- 
nya, bahawa perasaan sukacita dan sukaria merupakan watak yang 
ditimbulkan oleh pengembangan dan resapan roh kebinatangan. 
Perasaan sedih adalah yang sebaliknya, iaitu ‘contraction’ dan 
‘concentration’ roh kebinatangan 

Telah dinyatakan bahawa bahang panas itu menyebabkan 
pengembangan dan menjadikan udara itu berkurangan serta 
mengwapkan dan memperbesar kuantitinya. Orang yang mabuk 
akan mengalami perasaan girang yang sukar hendak dinyatakan 
dan berasa suka kerana wap roh yang terdapat di dalam hatinya 
itu diresapi oleh panas semula jadi - sesuatu yang ditimbulkan oleh 
kekuatan khamr di dalam rohnya. Akibatnya, roh itu mengembang 
dan berlakulah perasaan sukacita. Hal yang serupa terjadi kepada 
orang-orang yang mandi wap. Ketika menghirup udara panas itu 
sampai ke roh mereka, dan akibatnya, mereka pun merasa sukacita 
dan berasa riang gembira. Apa yang sering terjadi ialah mereka 
mula bernyanyi-nyanyi, sebab menyanyi mempunyai asal usul 
daripada perasaan sukacita. 

Sekarang, orang-orang Negro itu tinggal di daerah yang 
beriklim panas. Cuaca panas itu menguasai resmi dan pembentuk- 

an mereka. Dengan demikian, mereka memiliki roh yang 
mempunyai kadar kepanasan yang sesuai dengan apa yang ada di 
dalam tubuh dan dengan yang wujud di daerah di tempat di mana 
mereka tinggal. Dibanding dengan roh para penduduk yang tinggal 
di daerah iklim yang keempat, mereka berasa lebih panas dan ianya 
lebih kembang. Akibatnya, mereka lebih mudah untuk berasa 
gembira dan bersukacita, dan mereka lebih periang. Mudah 
dirangsangi {excitability. Ing.) adalah akibatnya yang langsung. 

Dalam hal yang serupa, para penduduk yang tinggal di 
kawasan pantai adalah menyerupai dengan mereka yang tinggal di 
kawasan selatan. Udara di tempat mereka tinggal itu sangat panas 
disebabkan oleh pancaran sinar dan cahaya matahari dari 
permukaan laut. Dengan demikian, pengalaman daripada nilai- 
nilai yang disebabkan oleh panas, iaitu, sukacita dan bersikap 
sambil lewa terhadap sesuatu, sememangnya lebih serius daripada 
para penduduk di kawasan iklim bercuaca sejuk dan berbukit- 
bukau atau negeri-negeri yang bergunung-ganang. Pada suatu 
peringkat, hal ini dapat kita saksikan terhadap penduduk Jarid 
yang tinggal di daerah iklim yang ketiga. Di sana panasnya lebih 
terasa, kerana ia berada di selatan kawasan pantai dan bukit- 
bukau. Contoh yang lainnya adalah dengan menyaksikan para 
penduduk Mesir. Mesir berada di garis lintang yang sama seperti 
Jarid. Orang-orang Mesir itu ternyata lebih gembira, bersikap 
ambil mudah dan kurang mengambil berat terhadap masa depan. 
Mereka tidak menyediakan simpanan bekalan makanan sama ada 
selama sebulan atau setahun lebih awal tetapi mendapatkannya di 
pasar. 

Fez di Maghribi, sebaliknya, berada lebih jauh dari pantai 
dan dikelilingi oleh perbukitan yang bercuaca dingin. Para pen- 
duduknya didapati lebih bersedih dan muram serta memikirkan 
secara bersungguh-sungguh akan masa hadapan mereka. Sungguh- 
pun orang lelakinya masih memiliki simpanan gandum yang boleh 
tahan dimakan selama beberapa tahun, mereka sering pada pagi- 
pagi lagi ke pasar untuk membeli bahan makanan untuk hari itu. 
Sebabnya, dia berasa khuatir akan termakan apa yang tersimpan. 

Jika diteliti segala-galanya itu dipelbagai daerah dan negeri, 
ternyata cuaca yang pelbagai itu mempengaruhi tingkah laku 
penduduk-penduduknya akan menjadi sangat nyata. 

Al-Mas‘udi telah mengambil usaha untuk menyiasat sebab 
yang menjadikan orang-orang Negro bersikap ambil mudah, 

mudah terusik dan terlalu mengikut perasaan serta berusaha untuk 
menerangkan semuanya itu. Malangnya, usahanya itu tidak lebih 
daripada hanya melaporkan apa yang menjadi pendapat Galen, 
dan Ya‘qub bin Ishaq al-Kindi - bahawa kelemahan itu adalah 
disebabkan oleh otak yang lemah yang diakibatkan oleh daya 
intelektual yang rendah. Pernyataan ini adalah suatu yang tidak 
pasti dan tidak dapat dibuktikan. 

Allah s. w. t. memberi petunjuk ke jalan yang lurus kepada 

siapa yang dikehendaki-Nya. 

PERBEZAAN-PERBEZAAN BERHUBUNG DENGAN 
MELIMPAH-RUAH DAN KEKURANGAN MAKANAN DI PELBAGAI 
DAERAH YANG DIDIAMI OLEH MANUSIA SERTA BAGAIMANA 
IA MEMPENGARUHI TUBUH DAN PERIBADI MANUSIA ITU 


SUATU yang harus disedari ialah tidak semua daerah-daerah yang 
bercuaca sederhana mempunyai bahan makanan yang banyak, 
tidak juga mereka itu menikmati hidup yang selesa. Di beberapa 
tempat, para penduduknya menikmati hasil biji-bijian yang sangat 
banyak, bahan perasa, gandum dan buah-buahan. Ini disebabkan 
tanahnya yang diseimbangkan dengan baik dan sesuai kepada 
tumbuh-tumbuhan dan membolehkan terdapat dengan banyaknya 
peradaban. 

Manakala di bahagian yang lain, keadaan tanahnya adalah 
berbatu-batan dan tidak ada biji-bijian ataupun tidak ada tumbuh- 
tumbuhan yang boleh hidup. Di situ, para penduduknya 
mengalami suatu kehidupan yang serba sulit. Keadaan-keadaan 
itu adalah seperti masyarakat yang menjadi penduduk Hijaz dan 
Yaman atau orang-orang berkerudung keturunan Sanhajah yang 
hidup di pinggir padang pasir dekat Maghribi dan yang didiami 
oleh kaum Barbar dan Negro Sudan. Kesemua mereka itu tidak 
mempunyai bekalan biji-bijian dan bahan perasa yang cukup. 
Makanan mereka adalah susu dan daging. 

Orang-orang yang seperti mereka juga adalah masyarakat 
Arab yang hidup berpindah-randah di kawasan-kawasan yang 
terbiar. Mereka boleh mendapatkan biji-bijian dan perasa 
makanan di kawasan dataran tinggi, tetapi ianya mungkin pada 
masa-masa tertentu sahaja dan boleh diperolehi oleh mereka yang 
menguasai sesuatu tempat itu. Apa yang mereka dapat hanyalah 
terlalu sedikit kerana mereka tidak mempunyai wang. Apa yang 
mereka dapat adalah tidak lebih daripada suatu keperluan sahaja, 

dan kadangkalanya kurang dan sudah pasti sekali tidak cukup 
untuk membolehkan mereka itu menikmati suatu kehidupan yang 
selesa atau hidup yang serba mewah. 

Pada keseluruhannya mereka itu lebih bergantung kepada 
susu, yang mana pada mereka adalah pengganti yang baik kepada 
gandum. Sungguhpun begitu, penduduk di padang pasir yang 
kekurangan biji-bijian dan pelazat makanan didapati bertubuh 
badan sihat dan berperibadi lebih baik daripada mereka yang 
menetapi di bukit-bukau yang boleh menikmati segala-galanya 
dengan banyak. Kulit mereka adalah lebih cerah, badan mereka 
lebih bersih, bentuk tubuh mereka lebih seimbang dan bagus, sikap 
mereka kurang melampau, otak mereka lebih tajam dalam hal 
mencari ilmu pengetahuan dan membuat persepsi. 

Hal itu dapat dibuktikan daripada pengalaman yang dialami 
oleh kumpulan-kumpulan itu. Terdapatnya begitu banyak perbe- 
zaan di antara orang Arab dan Barbar (di satu segi yang lainnya), 
dan orang berkerudung (dari suku Sanhajah) dan penduduk 
dataran tinggi (yang lain). Fakta-fakta itu diketahui oleh mereka 
yang menyelidiki perkara itu. 

Berhubung dengan sebabnya, boleh dibuat suatu saranan 
yang tidak muktamad bahawa makanan yang berlebih-lebihan dan 
kelembapan yang tinggi akan menghasilkan sesuatu yang memu- 
daratkan kepada bahan-bahan yang berlebihan di dalam tubuh, 
yang mana, ia sebaliknya, mengakibatkan pertumbuhan tubuh 
yang tidak seimbang, juga menghasilkan sesuatu yang merosakkan, 
suatu yang amat tidak menyenangkan. Akibatnya ialah kulit yang 
pucat dan tubuh badan yang hodoh, sebabnya orang yang 
berkenaan mempunyai banyak daging, sebagaimana yang telah 
dinyatakan. Apabila kelembapan itu dengan baunya yang kurang 
menyenangkan naik ke kepala, ke otak maka kebolehan berfikir 
menjadi tumpul. Ia mengakibatkan kedunguan, tidak berhati-hati 
dan secara amnya adalah tidak ada kesabaran. 

Hal ini dapat diperbandingkan dengan binatang-binatang 
yang hidup di kawasan terbiar dan padang tandus - seperti rusa, 
lembu liar, burung unta, zirafah, keldai, dan kerbau hutan, dengan 
binatang-binatang yang sejenisnya yang hidup di kawasan bukit- 
bukau, pesisir pantai dan padang ragut yang subur. Terdapat 
begitu banyak perbezaan di antara mereka berhubung soal bulunya 
yang lebih berkilat, susuk badannya dan rupanya, bandingan 
kakinya, dan pancainderanya yang lebih tajam. Rusa adalah jenis 

yang dapat diperbandingkan dengan kambing, zirafah adalah jenis 
yang boleh disamakan dengan unta, keldai dan kerbau hutan 
adalah seakan-akan serupa dengan keldai dan kerbau yang sudah 
dijinakkan. Ternyata, terdengar suatu perbezaan yang ketara di 
antara binatang-binatang itu. Satu sebabnya yang nyata ialah 
makanan yang berlebih-lebihan di kawasan bukit-bukau itu akan 
menghasilkan bahan lebihan yang memudaratkan dan mengganggu 
keadaan tubuh badan binatang-binatang yang dijinakkan, yang 
mana kesan-kesan itu dapat dilihat pada mereka. Sebaliknya, 
kelaparan pula, boleh memperbaiki susuk tubuh dan bentuk 
binatang-binatang di kawasan terbiar. 

Hal yang sama berlaku pada manusia. Secara umum, pen- 
duduk negeri-negeri yang subur tanahnya di mana terdapat banyak 
hasil pertanian dan binatang ternakan dan juga bahan perasa dan 
buah-buahaji yang banyak, adalah sebagaimana yang terjadi di- 
dapati kasar tubuhnya dan tumpul fikirannya. Inilah yang terjadi 
kepada orang Barbar yang memiliki banyak rempahratus dan 
gandum jika dibandingkan dengan mereka yang menikmati hidup 
yang terpaksa berjimat cermat dan hanya dapat makan “beras 
belanda” atau jawawut, sebagaimana di Mashamadah Barbar dan 
penduduk Ghimarah dan Sus. Golongan yang akhir itu adalah 
lebih intelektual dan bertubuh lebih tegap. Hal yang serupa berlaku 
terhadap orang-orang Maghribi yang mempunyai bahan makanan 
berempah-ratus yang banyak dan gandum yang baik dengan orang- 
orang Sepanyol yang tidak menikmati mentega dan makanan 
utamanya ialah jawawut sahaja. Orang-orang Sepanyol itu didapati 
mempunyai ketajaman fikiran, tubuh yang segak, dan patuh 
kepada arahan bagaikan orang lainnya tidak memilikinya. Hal 
yang sama berlaku terhadap mereka yang menghuni di kawasan 
pinggiran Maghribi sekiranya dibandingkan dengan mereka yang 
tinggal di kawasan penempatan tetap dan kota. Mereka sama-sama 
menggunakan perasa makanan dan hidup serba ada tetapi 
penghuni kota menggunakan pelazat makanan setelah dimasak 
dan setelah dibumbui dan dilembutkan oleh campuran. Dengan 
demikian makanan itu kehilangan banyak lemak dan tidak begitu 
banyak. Makanan utama mereka ialah daging kambing dan ayam. 
Mereka tidak menggunakan dengan mentega kerana rasanya yang 
tidak sedap. Dengan demikian kadar kelembapan dalam makanan 
mereka adalah rendah, dan ianya mengurangkan benda-benda 
yang memudaratkan tubuh badan. Akibatnya, tubuh orang-orang 

di kota itu adalah lebih halus jika dibandingkan dengan tubuh 
mereka yang tinggal di padang pasir yang mengalami hidup yang 
lebih mencabar. Begitulah, mereka yang hidup di padang pasir dan 
biasa berlapar didapati mempunyai tubuh yang tidak mempunyai 
bahan yang memudaratkan, sama ada tebal atau nipis. 

Suatu yang harus diketahui ialah pengaruh berlebih-lebihan 
terhadap tubuh badan dan segala aspeknya dan adalah sangat jelas 
dalam soal agama dan ibadah. Kesempitan hidup oleh mereka yang 
tinggal di padang pasir, dan mereka yang menetap di kawasan yang 
biasa dengan hidup berlapar-lapar serta tidak menikmati kesele- 
saan didapati lebih beriman dan bersedia untuk melaksanakan 
amal ibadah berbanding dengan orang-orang yang hidup dalam 
kemewahan dan berlebih-lebihan. Bahkan, kita dapat menyaksikan 
bahawa tidak ramai orang yang beriman di kota-kota dan bandar- 
bandar besar sehinggakan kebanyakan mereka itu begitu ingkar 
dan leka yang mana ianya ada hubungannya dengan makanan 
daging yang berlebih-lebihan, pelazat makanan, dan gandum yang 
terbaik. Kewujudan mereka yang bertakwa dan beramal adalah, 
dengan jelasnya, mereka yang hidup di padang pasir, yang hidup 
sedapat yang ada sahaja. Sebaliknya, keadaan hidup para pen- 
duduk di dalam sesuatu negeri dapat dilihat berbeza bergantung 
kepada perbezaan taburan kemewahan dan kekayaan. 

Suatu dapat kita simpulkan bahawa mereka yang tinggal di 
padang pasir atau di kawasan penempatan dan di kota, yang hidup 
berlebihan dan memakan makanan yang enak-enak, lebih cepat 
mati daripada mereka yang ditimpa kemarau atau kebuluran. Ini- 
lah halnya, misalnya, pada orang-orang Barbar Maghribi dan pada 
penduduk Kota Fez, sebagaimana yang kita dengar, di Kaherah. Ia 
tidaklah sebagaimana orang-orang Arab yang menetap di kawasan 
terbiar dan di padang pasir, atau penghuni di daerah yang ditum- 
buhi oleh pohon kurma dan makanan utama mereka ialah kurma, 
atau tidak seperti penduduk Ifriqiyah masa kini yang menjadikan 
makanan utama mereka ‘beras belanda’ dan minyak zaitun' Atau 
seperti mana penduduk Sepanyol yang menjadikan makanan 
utama mereka ialah jawwawut dan minyak zaiton. Apabila mereka 
ditimpa kemarau atau kebuluran ianya tidak membunuh mereka 
beramai-ramai sebagaimana manusia yang lainnya, dan hanya 
sebilangan kecil sahaja, sekiranya ada, yang mati kebuluran. 

Sebagai sebab kepada semuanya itu, suatu yang tidak dapat 
diputuskan ia atau tidaknya bahawa perut orang-orang memakan 

makanan dengan banyaknya dan yang biasa dengan pelazat 
makanan dan, khususnya, mentega - memerlukan kelembapan 
tambahan di samping kelembapan yang sedia ada, dan kelembapan 
yang didapati itu akhirnya menjadi berlebih-lebihan. Apabila pula, 
perut itu tidak mendapat makanan yang secukupnya, mengalami 
kekurangan pelazat makanan, dan oleh makanan yang kasar yang 
tidak biasa dimakan, maka perut itu, yang merupakan anggota 
tubuh yang paling lemah, dan berasaskan sebab itu dianggap alat 
yang vital, akhirnya kekeringan dan mengecut. Tiba-tiba jatuh sakit 
dan kematian mengejut merupakan akibat utama mereka yang 
memiliki perut seperti itu. Mereka yang mati kerana kebuluran 
adalah mangsa kepada sikapnya yang terlalu tamak, kerana 
kebuluran yang menimpa mereka buat pertama kalinya. 

Sedangkan mereka yang telah biasa dengan kehausan dan 
tidak memakan makanan yang berempah dan mentega, kelembap- 
an asas, yang baik dalam semua makanan semula jadi, tetap berada 
dalam hadnya dan tidak bertambah. Dengan demikian, perut 
mereka itu tidak diganggu oleh kekeringan dan tidak terganggu 
oleh perubahan pemakanan. Sebagaimana terjadi, mereka tersela- 
mat daripada kejadian menimpa mereka yang biasa makan 
berlebihan dan mengambil banyak makan makanan berperisa. 

Perkara asas yang wajar diketahui ialah makanan, dan sama 
ada mahu menggunakannya atau tidak, adalah suatu kebiasaan. 
Barang siapa yang membiasakan diri dengan jenis makanan yang 
sesuai dengan seleranya akan menjadi suatu yang biasa kepadanya. 
Dia mendapati amat payah untuk meninggalkan kebiasaan itu atau 
membuat sebarang perubahan dengan syarat (makanan itu) bukan 
hanya berperanan sebagai bahan makanan, seperti racun atau 
alkali atau apa sahaja yang sama sekali tidak sesuai di makan. Apa 
sahaja makanan yang boleh dimakan dan dipersetujui boleh 
dijadikan sebagai makanan yang menjadi kebiasaan. Jadi sese- 
orang itu sudah membiasakan dirinya meminum susu dan 
memakan sayur-sayuran sebagai ganti gandum, maka susu dan 
sayuran itu menjadi makanan kelaziman baginya dan dia tidak lagi 
memerlukan gandum dan makanan biji-bijian lainnya. 

Hal yang sama dengan mereka yang sudah biasa menahan 
lapar dan tidak menikmati makanan. Perihal itu adalah biasa bagi 
orang-orang yang melakukan pertapaan (i riyadlah ). Kita telah 
banyak mendengar cerita-cerita aneh tentang mereka. Mereka yang 
tidak mempunyai pengetahuan sedemikian akan berasa sukar 

untuk mempercayai maklumat semacam itu. Penjelasan itu terbit 
daripada suatu yang telah menjadi kebiasaan apabila jiwa sese- 
orang menjadi biasa dengan sesuatu hal, ia menjadi sebahagian 
daripada pembentukan jiwa dan menjadi tabiatnya. Sebabnya, jiwa 
itu boleh dibentuk-bentuk mengikut kemahuan seseorang. Dengan 
secara latihan perlahan-lahan seseorang itu sudah tentu akan biasa 
dengan kelaparan maka (lapar itu) akhirnya, menjadi suatu 
kebiasaan pada roh. 

Andaian para doktor kesihatan bahawa lapar akan menga- 
kibatkan kematian adalah tidak benar, kecuali apabila seseorang 
tiba-tiba terdedah kepada kelaparan dan tidak mendapat makanan 
sama sekali. Dengan demikian, perut itu tidak diisi dan dihinggapi 
penyakit yang boleh membahayakan. Apabila secara sedikit-sedikit 
melalui latihan, kadar makanan itu dikurangkan sudah pasti 
seseorang itu tidak akan menghadapi ancaman maut. Sebagai- 
mana yang mampu dibuat oleh ahli sufi adalah melalui latihan - 
yang beransur-ansur menahan dirinya. 

Mengambil semula makanan secara beransur-ansur adalah 
sangat perlu apabila seseorang itu tidak lagi mahu melakukan 
riyadlah ini. Jika sekiranya seseorang itu mahu memakan 
makanannya seperti semulanya, dia akan terdedah kepada bahaya 
maut. Oleh itu, dia harus mengakhiri riyadhlah sepertimana dia 
memulakannya iaitu - secara beransur-ansur. 

Kami telah menyaksikan sendiri bagaimana seseorang itu 
berlapar selama 40 hari berturut-turut. Syeikh kami pernah hadir di 
majlis Sultan Abu al-Hasan* bilamana dua orang wanita dari 
Algesira dan Ronda juga telah menghadap baginda. Kedua-dua 
wanita itu telah selama bertahun-tahunnya tidak memakan apa- 
apa makanan pun. Pengalaman mereka itu diketahui umum. 
Mereka telah diperiksa dan apa yang didakwa itu adalah benar. 
Kedua-dua wanita itu meneruskan niat mahu berlapar sampailah 
mereka meninggal dunia. Dan kebanyakan orang yang kami kenali 
cuma meminum air susu kambing. Mereka meminumnya dari tetek 
kambing pada sebelah siang harinya atau sewaktu bersarapan pagi. 
Itulah makanan mereka selama 15 tahun lamanya. 

Sesuatu yang harus diketahui ilahah barang siapa yang 
sanggup berlapar atau mengambil hanya sedikit makanan adalah 


‘Merinid di Fez yang memerintah dari 1331 hingga 1351 dan adalah nenek 
moyang kepada Abu Inan, semasanya Ibn Khaldun datang ke Faz. 


36 



PERADABAN MANUSIA SECARA UMUM 


berkesihatan lebih baik daripada mereka yang terus berlapar atau 
mengambil makanan yang berlebih-lebihan. Berlapar itu mempu- 
nyai kesan yang sangat baik terhadap kesihatan dan kebaikan pada 
tubuh badan dan akal fikiran - sebagaimana yang telah kami 
nyatakan. Ini dapat diselidiki daripada pelbagai kesan hasil 
daripada berjenis-jenis makanan terhadap tubuh badan. Kita 
dapat melihat bagaimana orang-orang yang memakan daging 
binatang yang bertubuh kuat dan besar itu akan menjadi sasa 
seperti binatang yang kuat dan bertubuh besar itu. Perbandingan di 
antara penghuni padang pasir dengan mereka yang hidup menetap 
di suatu kawasan menunjukkan penyataan ini. Hal yang sama pula 
dengan orang-orang yang meminum susu dan memakan daging 
unta. Kesemuanya itu mempengaruhi peribadi mereka, yang 
menjadikan mereka bersikap lebih sabar, tahan lasak dan 
berupaya memikul beban sebagaimana yang termampu dipukul 
oleh unta. Perut mereka pula menjadi seperti perut unta yang sihat 
dan tegar. Mereka tidak boleh dialahkan dengan kelemahan atau 
ketidakupayaan, tidak juga dialahkan oleh makanan yang sedikit. 
Mereka boleh mengambil makanan (mengandung alkaloid yang 
tinggi) yang tidak mudah hadam/ tidak rosak untuk membersihkan 
perut mereka, seperti sebagai contohnya, sebiji peria, buah diryas 
dan gerbayun , — ( unripe colocynth, desly carrot and Euphorbio). 
Namun, perut mereka tidak berasa sakit sedikit pun. Dan 
sekiranya, penduduk yang telah tinggal tetap di sesuatu kawasan 
- yang perutnya memang tipis dan telah biasa dengan makanan 
yang lembut-lembut, mahu meninggalkan tabiat pemakanan itu, 
mereka tentunya akan menghadapi bahaya maut dengan serta- 
merta. Sebabnya ialah makanan katartik itu mengandung racun. 

Suatu tanda yang menunjukkan pengaruh makanan terhadap 
tubuh ialah sebagaimana yang disebutkan oleh para sarjana 
pertanian dan disaksikan oleh orang-orang yang berpengalaman, 
bahawa apabila telur ayam yang diberi makan biji-bijian dan 
dibiarkan berlumuran dengan tahi unta dan dibiarkan menetas, 
maka anak ayam yang dilahirkan itu akan lebih besar daripada apa 
yang dapat kita bayangkan. Seseorang itu tidak perlu memasak 
biji-bijian tersebut untuk memberinya makan, apa yang perlu ialah 
melumurkan tahi unta tersebut kepada telur yang akan ditetaskan 
dan anak ayam yang menetas itu juga akan lebih besar. Banyak lagi 
contoh-contoh yang lainnya yang serupa. 

Apabila kita telah memerhatikan pelbagai cara di mana 

pemakanan itu mempengaruhi tubuh, tidak dapat disangkalkan 
lagi bahawa lapar juga mempengaruh tubuh, sebabnya ialah kedua- 
dua hal itu mengikut pola yang sama. Lapar itu mempengaruhi 
tubuh di dalam membebaskannya daripada sesuatu yang memu- 
daratkan serta yang mengandungi cairan campuran yang boleh 
merosakkan tubuh dan daya akal, sebagaimana makanan itu juga 
mempengaruhi keaslian kewujudan sesuatu tubuh itu. 

Allah sahaja yang mengetahui akan segala-galanya. 

KEENAM 


PELBAGAI JENIS MANUSIA YANG MEMILIKI TANGGAPAN YANG DI 
LUAR KEMAMPUAN SAMA ADA MELALUI PENDEDAHAN SEMULA 
JADINYA ATAU MELALUI LATIHAN, YANG DIDAHULUI OLEH 
PEMBICARAAN TENTANG WAHYU DAN ALAMAT DARIPADA MIMPI 


SESUATU yang harus diketahui ialah bahawa Allah s. w. t. itu telah 
memilih beberapa orang daripada kalangan umatnya. Allah 
mengangkat darjat mereka itu melalui firman-Nya. Dia telah 
menjadikan manusia itu supaya dapat mengenali-Nya. Dia telah 
menjadikan insan terpilih sebagai perantara antara Allah s. w. t. 
dengan hamba-Nya. Manusia-manusia pilihan-Nya itu haruslah 
memperkenalkan kepada umatnya apa yang paling baik bagi 
mereka, serta menggerakkan mereka untuk mencari sendiri 
petunjuk yang benar. Mereka berusaha untuk menyelamatkan 
umat manusia itu daripada seksaan api neraka, serta memberi 
petunjuk ke jalan yang selamat. 

Pengetahuan yang diberikan Allah s.w.t. kepada manusia- 
manusia yang menjadi pilihan-Nya, serta keajaiban-keajaiban yang 
Dia manifestasikan melalui perkataan manusia-manusia pilihan- 
Nya, menunjukkan bahawa ada perkara-perkara ghaib yang tidak 
berupaya diketahui oleh akal manusia dan yang boleh diketahui 
daripada Allah s.w.t. dan hanya melalui perantara manusia- 
manusia pilihan-Nya, dan manusia-manusia pilihan itu pun tidak 
mengetahuinya kecuali apabila diajarkan oleh Allah sahaja. Nabi 
Muhammad s.a.w. bersabda: 

“Malah, aku hanya mengetahui apa yang diajarkan oleh Allah 

s.w.t. sahaja.” 

Suatu yang perlu diketahui bahawa maklumat yang mereka 
disampaikan adalah begitu dalam dan pastinya benar, ia akan 
menjadi semakin jelas apabila hak : kat kenabian itu diperjelaskan. 

Tanda di mana golongan manusia pilihan ini dapat diketahui 
ialah, ketika menerima wahyu, mereka kelihatan sangat aneh pada 
pandangan mereka yang hadir. Ia diikuti oleh perasaan seperti 
dicekik yang kelihatannya seperti orang yang hilang ingatan buat 
seketikanya atau seperti orang yang sedang pengsan tetapi ia tidak 
ada kaitannya dengan kedua-dua keadaan itu. Apa yang 
sebenarnya, ia ada suatu perasaan di mana dia tenggelam dan 
berhadapan dengan kekuasaan spiritual, disebabkan oleh persepsi- 
persepsi yang secocok dengan mereka tetapi sama sekali luar biasa 
untuk ditanggapi oleh manusia umumnya. Persepsi luar biasa ini 
dibawa kepada tingkat tanggapan manusia dalam bentuk suara 
kepada orang yang menerimanya dan berupaya memahami atau 
muncul dalam bentuk seorar ; manusia yang menyampaikan 
wahyu daripada Allah kepadanya. Keadaan itu kemudiannya 
berakhir, tetapi dia dapat mengingati isi kandungannya. Ketika 
ditanya tentang wahyu, Nabi Muhammad s. a. w. bersabda: 

“Pada masa tertentu, ia datang kepadaku bergemerincing 
seperti bunyi loceng. Ianya sungguh menyakitkan. Apabila ia 
meninggalkan aku, aku dapat mengingati apa yang telah 
diajarkan. Pada ketika yang lain pula malaikat mendatangi 
diriku sebagai seorang lelaki. Dia bercakap-cakap denganku, 
dan aku dapat mengingati apa yang dikatakan olehnya.” 

Selama proses itu, orang yang menerima wahyu akan 
kelihatan berkeadaan sesuatu yang sukar hendak diterangkan 
yakni seperti dalam kepayahan dan kelemasan. 

Menurut Aisyah: 

“Wahyu itu diturunkan kepadanya pada hari-hari yang terlalu 
dingin. Namun begitu, apabila malaikat meninggalkannya, di 
dahinya terdapat peluh.” 

Sebagaimana firman Allah s. w. t. di dalam al-Quran: 

“Kami akan turunkan kepadamu sesuatu pesan (tugas) yang 
amat berat .” 1 

Disebabkan nabi berkeadaan sedemikian sewaktu sedang 
mtpierima wahyu, kaum musyrikin telah bertindak menuduh 


— ■ i t 

1 Al-Qurari, surah 73 (Muzammil), ayat 5. 

bahawa nabi sedang dikuasai oleh suatu kuasa yang aneh. Apa 
yang mereka saksikan itu menyebabkan mereka membuat 
anggapan yang salah. 

“Barang siapa disesatkan oleh Allah s. w. t., maka tidak ada 

orang yang sanggup memberinya petunjuk .” 2 

Tanda-tanda lainnya yang dimiliki oleh insan yang menerima 
wahyu ialah bahawa sebelum mereka itu menerima wahyu - 
mereka mempunyai akhlak yang baik, terpelihara daripada berbuat 
dosa, dijauhi segala sifat tercela atau melakukan perbuatan- 
perbuatan keji. Inilah yang dimaksudkan dengan “maksum” 
( ishmah . Ar. infallibility. Ing.). Ia kelihatan seolah-olah, secara 
semula jadinya, dia memang diciptakan dalam fitrah yang suci dan 
terhindar daripada noda. Dan seolah-olah semasa perbuatan keji 
itu memang suatu yang tidak dimilikinya sama sekali sebagai 
tabiatnya yang semula jadi .... 

[*Di dalam hadis sahih disebutkan bahawa ketika masih 
muda belia, baginda telah mengangkat batu bersama bapa 
saudaranya untuk membina Kaabah. Batu itu baginda letakkan 
di dalam pakaiannya, sehingga tubuhnya (auratnya) kelihatan ter- 
buka. Namun tiba-tiba baginda jatuh pengsan, sehingga (auratnya) 
tertutup oleh pakaiannya. 

Pernah baginda diundang ke suatu majlis perkahwinan yang 
dimeriahkan oleh persandingan pengantin serta hiburan. Apa yang 
berlaku ialah baginda telah tertidur sehingga terbitnya matahari, 
dan dengan demikian baginda tidak menyaksikan apa yang berlaku 
sepanjang berlangsungnya majlis itu. Allah s. w. t. telah menghin- 
darkan daripada baginda kesemuanya itu, sehinggakan baginda 
dihindarkan daripada makan makanan yang haram. Nabi 
Muhammad s. a. w. tidak pernah memakan bawang. Ketika 
ditanya, baginda menjawab: 

“Aku berbicara (bermunajat) dengan siapa yang tidak kamu* 

semua berbicara.” 

Cubalah perhatikan riwayat ini; ketika datangnya wahyu 
secara tiba-tiba, Nabi memberitahunya kepada Khadijah. Khadijah 
ingin menguji: 


2 AI-Quran, surah 39 (Az-Zumar), ayat 36. 

“Cubalah aku letakkan di antara dirimu dengan bajumu” 

(tinggal bersama dalam satu selimut). 

Nabi melakukan sebagaimana yang dipinta oleh isterinya. 
Anehnya, secara tiba-tiba beliau tidak lagi berada di dalam selimut 
itu. Khadijah pun berkata: 

“Dia sesungguhnya adalah malaikat dan bukan syaitan.” 

Hal ini bererti bahawa beliau tidak boleh mendekati wanita. 
Dan ketika Khadijah menanyakan tentang warna pakaian yang 
paling disenangi, yang diperlukan oleh nabi, beliau memberitahu: 
“putih dan hijau”. 

Khadijah segera mengerti. 

“Dia adalah malaikat.” 

Maksudnya, bahawa warna putih dan hijau merupakan 
lambang kebaikan dan malaikat; sedangkan hitam merupakan 
lambang kejahatan dan syaitan. Dan banyak lagi contoh-contoh 
lainnya. 

Di antara tanda-tanda kenabian itu ialah mereka selalu 
menyerukan syiar agama dan mengerjakan solat, bersedekah, dan 
berhemah tinggi (chastity. Ing.). Khadijah, dan begitu juga dengan 
Abu Bakar, telah bersependapat bahawa perilaku itu adalah sikap 
terpuji Nabi Muhammad s. a. w. Mereka tidak menghendaki bukti- 
bukti yang lainnya yang melampaui tingkah laku dan peribadinya. 
Dikatakan bahawa ketika Heraklius menerima surah yang dikirim 
oleh Nabi Muhammad s. a. w. di mana baginda telah mengajaknya 
menjadi orang Islam, dia telah memanggil orang-orang Quraisy 
yang ada di negerinya, di antaranya termasuklah Abu Sufyan, 
untuk bertanyakan siapakah manusia Muhammad itu. Di antara 
pertanyaan yang diajukannya ialah tentang perkara-perkara yang 
disuruh oleh Muhammad supaya dilakukan. “Abu Sufyan mem- 
beritahu: 

“Disuruh supaya melakukan solat, zakat, bersedekah dan 

berperibadi mulia.” 

Jawapan yang serupa diberikan terhadap soalan-soalan yang 
lainnya. Heraklius mengulang: 

“Jika benar sebagaimana apa yang kamu katakan, sahlah dia 
adalah seorang nabi. Dia akan menguasai bumi tempatku 
berdiri ini.” 

“Bersih diri” sebagaimana yang dirujuk oleh Heraklius itu 
ialah ishmah. Suatu yang wajar dicatatkan bahawa Heraklius 
menanggap ishmah , dan menyeru supaya beragama dan beriman 
adalah suatu bukti ketulenan tugas sebagai seorang nabi, dan tidak 
perlu lagi dibuktikan oleh mukjizat. Cerita ini, dengan demikian, 
adalah bukti bahawa kesemuanya itu merupakan tanda-tanda 
kenabiannya. 

Di antara tanda-tanda yang lainnya ialah bahawa mereka itu 
dihormati oleh kaumnya. Di dalam hadis sahih disebutkan: 

“Allah tidak mengutus seorang nabi kecuali dia berada dalam 
tentangan kaumnya.” 

Dan dalam riwayat lain yang diketahui oleh al-Hakim, hanya 
disebutkan di dalam Sahih Bukhari dan Sahih Muslim: 

“Berada dalam (tentangan) kekayaan kaumnya.” 

Dikatakan, bahawa ketika ditanya tentang kedudukan Muhammad 
di tengah-tengah kaum Quraisy, Abu Sufyan menjawab: 

“Dia disegani di kalangan mereka.” 

Selanjutnya Heraklius mengatakan: 

“Apabila para rasul itu diutus, dia mestilah disegani oleh 
kaumnya.” 

Maksudnya bahawa (rasul itu) mempunyai rasa kesatuan 
(ushbah. Ar. group feeling. Ing.) serta pengaruh yang dapat 
menghindarnya daripada diganggu oleh orang-orang kafir, sehing- 
ga dia dapat menyampaikan ajaran Tuhannya dan mencapai tahap 
kesempurnaan beragama dalam hubungan agamanya dan millah- 
nya (organisasi keagamaan) sebagaimana yang diharapkan un- 
tuknya. 

Di antara tanda-tanda orang itu nabi ialah mereka berupaya 
melakukan sesuatu yang luar biasa, yang membuktikan kebenaran 
mereka. “Hal-hal aneh” adalah tingkah laku yang tidak mungkin 

dapat dilakukan oleh orang lain. Dengan demikian, ianya dikenali 
sebagai mukjizat. Semuanya itu adalah bukan di dalam kemam- 
puan manusia, bahkan sesuatu yang di luar kemampuan mereka. 
Terdapat perbezaan pendapat tentang bagaimana mukjizat itu 
terjadi dan bagaimana mukjizat itu membuktikan kebenaran para 
nabi. 

Beberapa ahli ulama mutakallimin - superlative theologions - 
berpendapat bahawa ia adalah disebabkan oleh “berlaku menurut 
kemahuan” ( voluntary agent. Ing.) dan berpendapat bahawa 
mukjizat-mukjizat itu terjadi atas kekuasaan Allah dan bukan 
atas tindakan Nabi. Golongan Mu‘tazilah* menegaskan bahawa 
tindakan-tindakan seseorang manusia itu adalah berpunca daripa- 
da dirinya sendiri. Jelaslah, mukjizat itu bukanlah suatu tindakan 
yang boleh dilakukan oleh manusia. Menurut kesemua mazhab, 
kemampuan para nabi melakukan mukjizat adalah dibatasi oleh 
adanya cabaran yang timbul dan dilakukannya dengan izin 
daripada Allah. Dengan demikian, seorang nabi itu memperlihat- 
kan mukjizat yang ada padanya sebelum mereka menjadikannya 
sebagai bukti di atas kebenaran tuntutan-tuntutannya. Dengan 
mukjizat itu - ia dapat dijadikan pernyataan yang eksplisit 
daripada Allah bahawa nabi tersebut adalah benar, dan mukjizat- 
mukjizat itu menjadi bukti kepada kebenarannya. Mukjizat yang 
dibuktikan adalah kombinasi sesuatu hal yang sangat mengagum- 
kan dan cabaran yang dihadapkan kepadanya. Dengan demikian, 
yang terakhir itu merupakan sebahagian daripada mukjizat. 

[Sedangkan apa yang dikatakan oleh ulama mutakallimin 
bahawa tentangan adalah sifat dari mukjizat itu. Tentangan adalah 
satu, sebab bagi mereka, tentangan adalah makna yang sebenar- 
nya. “Tentangan”, merupakan pembeza antara mukjizat dengan 
karamah dan sihir, dalam karamah dan sihir tidak diperlukan 
adanya pembenaran ( tashdiq . Ar.). Tentangan hanya ada bila 
kebetulan diketemukan ada. 

Pada pandangan mereka yang menyangkut adanya karamah , 
(f divine grace Ing.) sekiranya tentangan lebih awal itu terjadi dalam 
hubungannya dengan karamah, dan ia menjadi bukti bagi mereka 
karamah itu, adalah bukti tentang kesucian menjadi wilayah 
(sainthness. Ing.) yang mana ia adalah berbeza dengan kenabian. 


Mu'tazillah ialah fahaman agama dari mana muncul pula pandangan spekulatif 
dogmatik dalam Islam. 

Itulah sebabnya mengapa Profesor Abu Ishaq dan yang lain- 
lainnya tidak menerima terjadinya hal-hal yang menakjubkan itu 
sebagai karamah. Mereka ingin menghindarkan terjadinya keke- 
liruan di antara tentangan yang dihadapkan kepada para wali dan 
nabi. Apa yang telah kita lakukan ialah - sudah memperlihatkan 
perbezaan di antara kedua-duanya itu. Tentangan awal yang 
dihadapi oleh wali adalah sesuatu yang lain daripada apa yang 
dihadapi oleh nabi. Dengan demikian tak ada kekacauan antara 
keduanya. Tidak dapat diragukan bahawa pandangan Profesor 
Abu Ishaq itu tidak jelas dan sering mendorong untuk menolak 
pendapat bahawa hal-hal aneh yang dialami oleh nabi itu dialami 
juga oleh para wali - berdasarkan bahawa kedua-dua kumpulan itu 
memiliki kebolehan melakukan hal-hal yang anehnya menurut cara 
masing-masing. 

Adalah suatu yang tidak munasabah bahawa mukjizat itu 
boleh dilakukan oleh seorang manusia yang pembohong. Menurut 
Asy-ariyah, ianya adalah suatu yang mustahil kerana apa yang 
menjadi bahagian penting pada mukjizat itu ialah ia didefinisikan 
sebagaimana kepastian tashdiq dan hidayah. Sekiranya mukjizat itu 
boleh terjadi mengikut suatu keadaan yang bertentangan - 
ketulenan akan diragukan, hidayah menyesatkan dan ingin 
ditambah bahawa tashdiq menjadi palsu. Kebenaran akan menjadi 
mustahil, dan sifat-sifat yang perlu ada akan songsang terbalik. 
Sesuatu, kejadian yang boleh dianggap sebagai mustahil, tidak 
boleh menjadi yang mungkin. 

Kerana dalil itu meragukan dan hidayah itu menyesatkan, 
maka - menurut Muktazilah — sesuatu yang keji itu tidak mungkin 
berasal daripada Allah s. w. t.]. 

Ahli falsafah tetap dengan pendapat bahawa hal-hal yang 
menakjubkan itu adalah sesuatu yang boleh dilakukan oleh nabi, 
meskipun kesemuanya itu tidak berupaya dilakukan dengan 
kemampuannya sendiri. Pendapat itu didasarkan pada doktrin 
yang harus dan penting (sebab akibat) (al~iijaab adz~dzaati. Ar.) 
dan daripada peristiwa-peristiwa yang terjadi secara timbal 
baliknya menurut keadaan dan sebab (lazimnya) menjadi sesuatu 
yang baru, dan akhirnya, berbalik kepada harus secara per se dan 
tidak boleh dipilih. 

Pada pendapat mereka, jiwa seseorang nabi itu mempunyai 
ciri-ciri paling perlu yang menimbulkan banyak ketakjuban dengan 
bantuan kekuasaan (yang harus secara per 5e) dan kepatuhan 

elemen-elemen kepada-Nya untuk tujuan penciptaan ( takwiin . Ar.). 
Pada pendapat mereka peranan kenabian (dalam proses ini) ialah 
melalui nilai-nilai tersebut yang Allah s. w. t. berikan kepadanya, dia 
menurut kejadian semula jadinya layak untuk bertindak lebih giat 
di kalangan apa yang diciptakan, bila sahaja dia menyeru mereka 
dan menumpukan perhatian terhadap mereka. Mereka tetap 
mengatakan bahawa ketakjuban adalah dibuat oleh nabi itu 
sendiri, sama ada terdapat cabaran yang bakal dihadapinya 
ataupun tidak. Terdapat banyak bukti akan kebenaran seseorang 
nabi, oleh sebab - sebagai yang mereka buktikan bahawa - dirinya 
adalah lebih giat di antara benda-benda yang diciptakan, kegiatan 
tersebut merupakan suatu ciri khas kenabian, bukan kerana ianya 
mengambil tempat dalam memastikan kebenarannya yang sangat 
jelas. Pada pendapat mereka, dengan demikian peristiwa-peristiwa 
yang membangkitkan rasa takjub itu bukanlah bukti yang pasti 
(terhadap kebenaran seseorang nabi), sebagaimana yang menjadi 
pendapat ulama-ulama mutakallimin. Terlebih dahulu, pada 
mereka, tidak dikira sebahagian daripada mukjizat. Ia tidak dapat 
dikira sebagai perkara-perkara yang membezakan di antara 
‘mukjizat’, dengan karamah . 

Mereka tetap dengan pendapat bahawa (mukjizat) adalah 
berbeza dengan sihir atas alasan bahawa seseorang nabi itu dilantik 
oleh suatu yang semula jadinya dilengkapkan dengan peribadi 
mulia dan dihindarkan dari melakukan kejahatan. Dengan 
demikian seseorang nabi itu tidak berupaya melakukan kejahatan 
melalui ketakjuban yang boleh dilakukan. Sesuatu yang sebaliknya 
adalah tentang ahli sihir. Semua yang dilakukannya adalah untuk 
tujuan jahat. Tambahan pula (mukjizat) adalah berbeza daripada 
karamah oleh hakikat bahawa apa yang menakjubkan sepertimana 
yang boleh dilakukan oleh nabi adalah suatu sifatnya yang luar 
biasa - seperti naik ke langit, menembusi benda-benda yang padu, 
menghidupkan orang yang sudah mati, berbicara dengan para 
malaikat dan terbang di udara. Sedangkan ketakjuban yang boleh 
dilakukan oleh para wali suatu yang sebaliknya, adalah suatu yang 
kurang hebat seperti memperbanyakkan apa yang sedikit sahaja, 
berbicara tentang sesuatu yang akan terjadi di masa mendatang, 
dan hal-hal lainnya yang ternyata tidak sehebat dengan apa yang 
termampu dilakukan oleh para nabi. 

Seseorang nabi pula berupaya melakukan hal-hal aneh 
sepertimana yang dapat dilakukan oleh para wali. Sebaliknya 

pula, para wali itu tidak mampu melakukan sesuatu yang 
menakjubkan yang dilakukan oleh para nabi. Kesemuanya ini 
lebih disahkan oleh ahli-ahli sufi di dalam tulisan mereka tentang 
tarekat mistik serta dinukilkan pengalaman-pengalaman mereka 
yang ekstatik itu. 

Sekarang semuanya telah disebutkan, suatu yang perlu 
diketahui ialah bukti yang terdapat di dalam al-Quran, yang telah 
disampaikan kepada nabi kita, adalah yang terhebat, terbagus dan 
mukjizat yang paling nyata. Pada galibnya, peristiwa-peristiwa 
aneh yang dilakukan oleh nabi junjungan secara terpisah, dan 
selain daripada wahyu yang diterima oleh baginda. Peristiwa- 
peristiwa aneh - mukjizat itu adalah untuk membuktikan 
kebenaran baginda. 

Di suatu sisi lainnya, al-Quran itu dengan sendirinya 
merupakan wahyu yang dituntut. Ia dengan sendirinya sudah 
merupakan suatu mukjizat. Ia dengan sendirinya membuktikan. Ia 
tidak menghendaki bukti yang lainnya, seperti mukjizat yang lain- 
lainnya yang didakwa ada hubungannya dengan wahyu. 

Ia adalah bukti yang paling nyata, sebab ia telah menyatakan 
ke dalamnya apa yang terbukti dan apa yang perlu dibuktikan. 
Inilah yang dimaksud dengan sabda Nabi Muhammad s. a. w.: 

“Setiap nabi itu diberi kebesaran yang dapat menjaminkan 
keyakinan semua umatnya. Namun apa yang diturunkan 
kepadaku adalah wahyu yang diwahyukan kepadaku. Dengan 
demikian, aku berharap akan mendapat lebih ramai umat 
pada hari kiamat nanti.” 

Baginda merujuk kepada hakikat bahawa mukjizat yang 
seakan-akan sama dengan wahyu (yang disahkan) yang begitu jelas 
dan bukti yang kuat bahawa ia akan terbukti benar - disebabkan 
kejelasannya, dengan jumlah pengikutnya yang ramai. Dengan 
demikian bilangan yang ramai yang mempercayai nabi itu sebagai 
benar dan mempercayainya. Mereka adalah ‘pengikutnya’, disebut 
sebagai “umat Islam .” 3 


3 Setelah ini, kami dapatkan tiga paragraf tambahan dalam terjemahan The 
Mugaddimah oleh F. Rosenthal. Selengkapnya kami cantumkan berikut ini: 
Ali this indicates that the Quran is alone among the divine books, in that 
our Prophet received it directly in the words and phrases in which it appears, in 

Kesemuanya itu membuktikan bahawa al-Quran sahaja di 
antara kitab Allah, yang mana nabi junjungan telah menerimanya 
secara langsung dalam perkataan dan frasa sebagaimana ianya 
disampaikan. Dalam hal ini, ia adalah berbeza dengan kitab 
Taurat, Injil dan kitab-kitab suci lainnya. Nabi menerimanya 
dalam bentuk ilham semasa dalam keadaan menerima wahyu. 
Setelah malaikat-malaikat itu meninggalkannya baginda kembali 
kepada keadaan sebagaimana sebelumnya, mereka mengatakan 
ilham-ilham itu dalam bahasa mereka sendiri. Dengan demikian, 
kitab-kitab itu tidak dikaitkan dengan “sesuatu yang ditiru”. Al- 
Quran itu sangat sukar untuk ditiru. Nabi-nabi yang lainnya telah 
menerima kitab-kitab mereka dalam keadaan yang serupa 
sebagaimana Nabi Muhammad s. a. w. menerima ilhamnya daripa- 
da Allah s. w. t., sebagaimana yang dinyatakan oleh hadis-hadis. 
Hakikat bahawa baginda menerima al-Quran itu secara langsung- 
nya, adalah dalam bentuk hurufiahnya - adalah dibuktikan oleh 
kenyataan berikutnya tentang Nabi Muhammad s. a. w. sebagai 
pesuruh-Nya telah berkata: 

“Jangan gerakkan lidah kamu itu terlalu cepat untuk 
menghafaz wahyu ini. Kami sendiri akan menyaksikan 
pengumpulannya dan pengucapannya .* 1 


this respect, it differs from the Torah, the Gospel, and other heavenly books. 
The prophets received them in the form of ideas during the State of revelation. 
After their return to a human State, they expressed those books do not have the 
attribute of ‘inimitability’. Inimitability is restricted to the Quran. The other 
prophet received ideas that he attributed to God, such as are found in many 
traditions. The fact that he received the Quran directly, in its literal form, is 
attested by the following statement of Muhammad on the authority of his Lord 
who said: “Do not move your tongue too fast to con this revelation. We ourself 
shall see to its collection and recital/ (QS. 75/al-Qiyamah/ayat 16). 

Many verses of the Quran show that He directly and literally revealed the 
Quran, of which every surah is inimitable. Our Prophet wrought no greater 
miracle. “He had you given away all the riches of the earth, you could not have 
so united them. But God has united them” (QS. Surah 8 (al-Anfal‘/verses; 63 or 
64). 

This should be known. It should be pondered. It will be found to be correct, 
exactly as I have stated. One should also consider the evidence that lies in the 
superiority of Muhammad’s rank over that of the other prophets and in the 
exaltedness of his position. 

The Muqaddimah, P. 74. 

Al-Quran 75. 

Banyak surah di dalam al-Quran menunjukkan bahawa Allah (Dia) 
yang secara langsungnya dan secara hurufiahnya telah mewahyu- 
kan al-Quran, yang mana setiap surah itu adalah terlalu sukar 
untuk ditiru. Nabi junjungan kita telah menunjukkan tidak ada 
mukjizat yang paling besar daripada al-Quran dan suatu hakikat 
bahawa baginda telah menyatupadukan orang-orang Arab dalam 
melaksanakan tugasnya itu. 

“Sekiranya kamu berikan kesemua kekayaan yang terdapat di 
muka bumi ini, kamu tidak akan dapat menyatupadukan 
mereka. Tetapi Allah s.w.t. telah mempersatukan mereka .* 2 

Ini haruslah diketahui. Ia haruslah difikirkan. Ia kemudiannya 
akan didapati benar, tepat sebagaimana yang saya katakan. 
Seseorang itu harus mengambil kira bukti yang terdapat pada diri 
Nabi Muhammad s. a. w. sebagai yang berdarjat lebih tinggi 
berbanding dengan nabi-nabi yang lainnya dan dalam martabat 
yang diangkatkan sebegitu tinggi. 

Kami akan terangkan erti sebenarnya tentang kenabian 
menurut penjelasan beberapa sarjana yang sungguh peneliti. 
Kemudian kami akan dengan ini menyebutkan erti sebenar 
menujumkan ( kahanah Ar.), ilham mimpi telahan serta pelbagai 
cara yang sakti dalam membuat tanggapan. Kami katakan: 


(PENGERTIAN YANG SEBENAR-BENARNYA 
TENTANG KENABIAN) 

Dunia ini dengan segala-galanya yang diciptakan mengandung di 
dalamnya beberapa peraturan tertentu dan pembinaannya yang 
berasas. Ia menunjukkan pertalian di antara sebab-sebabnya dan 
benda-benda yang mengakibatkan gabungan beberapa bahagian 
penciptaan dengan yang lainnya, dan transformasi beberapa benda 
yang wujud itu menjadi yang lainnya, ke dalam satu bentuk yang 
sungguh menakjubkan dan tidak putus-putus. Bermula dengan 
dunia yang berjasad dan persepsi sensual, dan dengan itu 
pertamanya dengan dunia yang mengandung unsur-unsur yang 
kelihatan, seseorang itu akan mendapati bagaimana elemen-elemen 
itu disusun secara beransur-ansur dan berterusan di dalam suatu 
bentuk yang bertingkat-tingkat. Dari bumi kepada air, kepada 


* 2 aI-Quran 8.63 (64). 

udara dan kepada api. Tiap-tiap anasir itu adalah bersedia untuk 
diubahkan menjadi suatu yang lebih tinggi atau rendah dan 
kadang-kadang, adalah ditransformasikan. Yang tinggi itu selalu- 
nya lebih halus daripada yang mendahuluinya. Akhirnya ia sampai 
kepada alam angkasa ( alam al-aflak. Ar. the world of the spheres. 
Ing.). Alam angkasa itu adalah lebih murni daripada apa jua pun. 
Ia adalah lapisan-lapisan yang kait-mengait antara satu sama 
lainnya dalam satu bentuk di mana pancaindera itu dapat 
menanggapinya hanya melalui geraknya yang wujud sahaja. 
Gerakan-gerakan ini membantu sebilangan orang dengan pengeta- 
huan sukat-menyukat dan kedudukan sfera-sfera, dan juga 
pengetahuan mengenai esensi yang ada pada yang selebihnya, 
suatu pengaruh yang mana adalah dapat dilihat di dalam sfera- 
sfera melalui hakikat bahawa kesemuanya itu mempunyai 
pergerakan. 

Seseorang itu haruslah melihat kepada dunia yang dijadikan 
ini {alam at-takwiin. Ar. the world of creation. Ing.). Ia dimulai 
daripada bahan-bahan galian dan melalui kemajuan, menurut 
prosesnya yang sangat mahir, secara beransur-ansur kepada 
tumbuh-tumbuhan dan binatang-binatang. Tahap yang paling 
tinggi daripada barang-barang galian mempunyai hubungannya 
dengan tingkat pertama tumbuh-tumbuhan yang tidak berbiji. 
Tumbuh-tumbuhan yang berada pada tingkat yang paling akhir 
umpamanya pohon palma dan pohon-pohon yang batang menjalar 
atau memanjat, dihubungkan dengan tingkat yang pertama 
daripada binatang-binatang - seperti siput dan yang berkulit 
keras yang hanya mempunyai kekuatan melakukan sentuhan. 
Perkataan “perhubungan” dalam hubungannya dengan benda- 
benda yang diciptakan itu bermaksud bahawa tingkat yang paling 
tinggi daripada setiap kumpulan itu sudah cukup bersedia untuk 
mengubah dirinya kepada tahap yang pertama daripada kumpulan 
yang berikutnya. 

Dunia haiwan kemudiannya meluas, dengan pelbagai spesies 
yang menjadi semakin banyak, dan melalui proses kejadian yang 
secara beransur-ansur, ia berakhir dengan manusia — yang 
berkeupayaan untuk berfikir dan melakukan renungan. Peringkat 
tertinggi yang dicapai oleh manusia ialah perubahannya daripada 
tidak bertamadun. Yang mana kebijaksanaan dan membuat 
persepsi adalah ditemui tetapi belum mencapai tahap membuat 
pertimbangan yang sebenar-benarnya dan berfikir. Pada peringkat 

ini kita berbalik semula pada tahap yang pertama manusia itu. Apa 
yang dapat dibuat setakat ini ialah pemerhatian secara (fizikalnya) 
sahaja. 

Sekarang di dalam alam yang pelbagai itu kita akan temui 
banyak pengaruh-pengaruhnya. Dalam dunia persepsi yang sensual 
terdapatnya pengaruh-pengaruh tertentu terus menyentuh per- 
gerakan sfera-sferanya dan unsur-unsurnya. Dalam dunia yang 
diciptakan itu terdapat pula pengaruh-pengaruh tertentu tentang 
pergerakan yang menyangkuti pertumbuhan dan pengertian. 
Kesemuanya itu merupakan bukti daripada hakikat bahawa ada- 
nya suatu yang mengenakan pengaruhnya dan adalah berlainan 
daripada benda-benda yang berjasad. Ia adalah suatu yang sifatnya 
adalah rohaniah. Ia dihubungkaitkan dengan dunia, penuh dengan 
benda-benda yang diciptakan sebab pelbagai dunia itu harus ada 
hubungannya dengan kewujudannya. Apa yang spiritual itu adalah 
roh, yang mempunyai persepsi dan yang menyebabkan terjadinya 
pergerakan. Pada tingkat atas jiwa/roh itu harus ada sesuatu yang 
lainnya yang memberikan jiwa itu kekuatan melakukan usaha 
pengertiannya dan pergerakan, dan ia juga adalah mempunyai 
kaitan dengannya. Saripatinya haruslah persepsi yang tulen dan 
pengertian yang mutlak. Ia adalah dunia malaikat. Jiwa itu, 
akhirnya, haruslah bersedia menukarkan peribadinya sebagai 
seorang manusia kepada malaikat sekiranya mahu sebenar- 
benarnya menjiwa. Sebahagiannya adalah malaikat pada masanya 
yang tertentu dalam waktu yang paling singkat sekali. Ianya terjadi 
setelah esensi spiritual roh berkenaan telah menjadi sebenar- 
benarnya sempurna. Sebagaimana yang akan kami jelaskan 
kemudian nanti. 

Jiwa itu adalah dikaitkan dengan tahap yang selanjutnya, 
sebagaimana hal dengan susunan tentang existentia sebagaimana 
yang kami sudah terangkan. Ia dihubungkan oleh satu yang di 
bawahnya dan satu lagi yang di atas. Dari bawah jiwa itu 
dihubungkan dengan tubuh yang daripadanya ia mendapatkan 
daya rasa persepsinya yang mana ianya bersedia untuk mencapai 
kesanggupan berfikir yang sebenar-benarnya. Dari atas jiwa itu 
dihubungkan dengan dunia kemalaikatan. Di sana ia memperolehi 
pengetahuan, saintifik yang tidak boleh dicapai oleh pancaindera 
(i al-ghaibiyyah . Ar. supernatural perceptions. Ing.). Sebabnya ialah 
pengetahuan tentang benda-benda yang maujud ini lebih wujud 
pada pengetahuan malaikat sejak dahulu kalanya lagi. Inilah akibat 

daripada susunan yang dibuat dengan sesempurnanya yang 
dinyatakan di atas, yang menghendaki bahawa kewujudan dan 
kekuatan (tentang dunia yang maujud/fana ini) saling kait-mengait 
antara satu dengan yang lainriya. 

Syahdan, roh manusia itu tidaklah dapat dilihat, tetapi 
pengaruh-pengaruhnya ada jelas pada tubuh sekiranya kesemua 
bahagian-bahagiannya dicantumkan atau dipisah-pisahkan adalah 
merupakan organ-organ roh dan kekuatan-kekuatannya. Kekuat- 
an-kekuatan melakukan gerak (al-fa'illiyah Ar. power of Action, 
Ing.) itu ialah menyentuh dengan tangan, berjalan dengan meng- 
gunakan kaki, bicara dengan menggunakan lidah, atau pergerakan 
seluruhnya dengan badan. Kekuatan membuat persepsi sensual ( al - 
mudrikah. Ar.) adalah dinilai dan meningkat kepada kekuatan yang 
tertinggi, yakni - kekuatan melakukan kerja berfikir, yang mana 
terdapat suatu yang diistilahkan - ‘kekuatan merasionalkan’ yang 
meliputi pelbagai kecekapan yang ( al-mufakkirah . Ar. rational 
power. Ing.) maka, kekuatan-kekuatan membuat persepsi yang 
lahiriah, dengan organ-organ yang berupa penglihatan, pendengar- 
an, dan kesemua (organ) yang lainnya, telah menuju kepada 
persepsi yang batiniah. 

Yang pertama daripada rasa-rasa batiniah ini ialah ‘Rasa 
Umum’ ( ctl-hiss al musytarak. Ar. common sense, Ing.) yakni — 
kekuatan yang secara berlanjutannya dapat memahami barang- 
barang yang boleh ditangkap oleh rasa - baik yang boleh dilihat, 
atau yang boleh didengar, atau dapat dipegang atau apa sahaja 
yang lainnya. Dalam hubungan ini, ia adalah lain daripada 
kekuatan tanggapan lahiriah, sebagaimana barang-barang yang 
boleh ditangkap oleh rasa lahiriah ia tidak berkumpul pada 
tanggap luaran pada satu dan dalam waktu yang sama . 4 

Rasa umum itu memindahkan (persepsi itu) kepada khayalan. 
Yang menjadi kuasa yang menggambarkan sesuatu objek yang 
dapat ditanggap oleh yang kelihatan di dalam jiwanya - ia adalah 
barang itu disimpulkan daripada anasir yang ada di luar. Dan 
organ untuk kegiatan kepada aktiviti kedua kekuatan ini (iaitu 


4 Dalam teori Sensus Communis Aristotle terdapat kesamaan dengan teori Ibn 
Khaldun ini, iaitu bahawa barang-barang yang dapat ditangkap oleh rasa, 
dihubungkan satu sama lain yang dapat dikatakan suatu “kesatuan kefahaman 
yang sintesis” (Mengutip catatan kaki An Arab Philosophy of History, Charles 
Issawi). 

Rasa Umum dan Khayalan) adalah mempergunakan rongga 
pertama otak. Bahagian hadapan kaviti otak itu adalah untuk 
Rasa Umum dan bahagian di belakangnya untuk khayalan. 

Kemudian khayalan itu membawa kepada kekuatan mem- 
buat perkiraan ( al-wahimah . Ar. estimative power. Ing .) 5 dan 
kekuatan untuk mengingat ( al-hafidzah . Ar. power of memory. 
Ing.). Kekuatan membuat perkiraan itu berperanan untuk 
membuat tanggapan pengertian-pengertian yang ada hubungan- 
nya dengan individu-individu seperti sifat permusuhan Zaid dan 
sifat persahabatan Amru, perasaan kasih dan sayang seorang bapa, 
atau perilaku buas seekor serigala. Kekuatan mengingat adalah 
laksana peti yang menyimpan semua objek yang menjadi 
tanggapan, baik yang dikhayalkan ataupun tidak. Ia adalah 
seperti sebuah gudang yang menyimpannya buat beberapa waktu 
apabila ianya diperlukan. Dan alat badani yang menjadi aktiviti 
kedua-dua kekuatan itu ialah rongga belakang otak. Bahagian 
hadapan rongga itu adalah untuk kekuatan memperhitungkan dan 
bahagian yang di belakangnya adalah untuk kekuatan mengingat- 
kan. 

Semua kekuatan ini membawa kepada kekuatan untuk 
berfikir, apa yang menjadi organnya ialah rongga di bahagian 
tengah otak. Ia adalah kuasa yang menyebabkan berlakunya proses 
pernyataan dan ke arah kecerdasan pemikiran. Dan jiwa itu selalu 
digerakkan oleh kekuatan ini. Sebagai suatu sebab daripada 
keinginan dalam diri seseorang untuk berfikir. Ia selalu berusaha 
untuk membebaskan dirinya daripada cengkaman (martabat 
manusia yang rendah) kekuatan dan jenis persediaan yang 
dilakukan oleh manusia itu. Ia mahu menuju kepada kecerdasan 
berfikir dengan mengasimilasikan dirinya dengan kumpulan 
spiritual yang tertinggi (sebagaimana yang dicapai oleh para 
malaikat) dan memasuki kumpulan daripada jenis yang pertama 
- spiritualia — dengan cara menanggapinya tanpa dibantui oleh 
organ-organ jasadnya. 

Dengan demikian, jiwa itu terus bergerak ke arah itu. Ia 
menukarkan sama sekali sifat dan kerohaniannya sebagai seorang 


5 Istilah ini sering muncul dalam pelbagai tulisan ahli falsafah Muslim dan tidak 
pernah terdapat dalam tulisan falsafah Aristotle. Istilah al-wahiman ini sering 
kita dapatkan dengan terjemahan: estimative power, estimative faculty, virtus 
aestimative , atau vis aestimativa. 

manusia dan masuk kepada tingkat yang lebih tinggi, ialah 
kemalaikatan tanpa bantuan sesuatu usaha, tetapi melalui sifat- 
sifat mumi yang secara semula jadinya ditanamkan oleh Allah 
s. w. t. ke dalam dirinya. 

Jiwa manusia itu dibahagikan kepada tiga jenis kumpulan. 
Yang pertama ialah jiwa yang secara semula jadinya adalah tidak 
kuat imannya. Dengan demikian, ia lebih terdorong untuk tunduk 
kepada tuntutan pancainderanya dan khayalan dan organ-organ 
yang timbul daripada kekuatan menganggar-anggarkan dan 
kekuatan mengingati sesuai dengan hukum-hukum yang terhad 
dan tuntutannya yang khusus. Dalam hal yang sedemikian, 
manusia itu mempunyai pengetahuan untuk menanggapi dan 
menyedari akan pentingnya ta ggapan pengalaman, yang meru- 
pakan hasil daripada pemikiran di dalam tubuh. Semuanya ini 
merupakan hasil daripada kekuatan khayalan dan adalah terbatas 
pada suatu peringkat, kerana sejak ia bermula ia boleh mencapai 
kepada yang utama ( intelligibilia ) tetapi tidak boleh pergi lebih jauh 
daripada itu. Dan, sekiranya ia tidak benar, maka seluruhnya akan 
menjadi tidak benar. Semua ini, atas keperluannya, adalah takat 
tanggapan fizikal seseorang manusia. Ia adalah matlamat tangga- 
pan para cendekiawan. Selalunya di dalam hal tersebut mereka 
menghadapi suatu jalan yang membuntukan. 

Dan jenis roh yang kedua, melalui pemikirannya adalah yang 
bergerak ke arah kecerdasan spiritual (sejenis daripada) tanggapan 
yang tidak memerlukan organ tubuh - sebabnya ialah ia 
merupakan sesuatu yang secara nalurinya memang bersedia untuk 
tujuan itu. Persepsi yang dibuat oleh roh jenis ini adalah melampaui 
batasan yang utama ( intelligibilia ) di mana persepsi yang utama 
manusia itu adalah terbelenggu dan meliputi pembinaan tentang 
pemerhatian dalaman yang mana kesemuanya adalah secara naluri- 
nya. Kesemuanya itu adalah tidak terhad sebagaimana ianya ber- 
mula dan berakhir. Semuanya itu adalah tanggapan, yang dimiliki 
oleh para wali/ulama, orang-orang yang mempunyai pengetahuan 
mistik dan pengetahuan tentang ketuhanan yang mendalam. 
Rahmat itu diperolehi setelah mereka mati, di alam barzah. 

Golongan yang ketiganya adalah terdiri daripada orang- 
orang yang secara semula jadinya sanggup menukarkan sifat-sifat 
kemanusiaan yang ada pada diri mereka baik yang sifat badaniah 
mahupun kemanusiaan yang bersalutkan rohaniah kerana untuk 
mencapai, tingkatan sebagai malaikat yang tinggi martabatnya - 

supaya dalam waktu yang singkatnya mereka dapat bertukar 
menjadi malaikat, imbasan mereka yang tinggi darjatnya di dalam 
kalangan mereka dan dapat mendengarkan bicaranya yang 
penting-penting dan kalimat suci pada waktu itu. Insan yang 
memiliki jiwa seperti ini - mereka itu adalah para nabi - semoga 
rahmat dan salam dilimpahi kepada mereka. Sebab Allah s.w.t. 
telah mengurniakan pada diri mereka, di waktu itu, dengan 
menanggalkan sifat mereka sebagai manusia pada saat-saat sedang 
menerima wahyu. Allah s.w.t. membebaskan daripada diri mereka 
berkat sesuatu yang menjadi rasmi dan rintangan badaniah - yang 
mana ianya merupakan sesuatu yang ada pada diri seseorang 
manusia. Sebabnya ialah Allah s.w.t. itu telah menanamkan di 
dalam diri mereka — (' ismah . Ar. infallibility , Ing.) - yang bersifat 
maksum dan selalu mengikuti jalan yang lurus, dan memberi 
mereka suatu pandangan yang khusus serta keinginan melakukan 
ibadah. Dia (Allah) telah memusat perhatian mereka dan yang 
bertumpu daripada kesemua sudutnya - ke arah matlamat itu. 
Maka mereka berusaha mengarahkan diri kepada peringkat yang 
lebih tinggi, menanggalkan sifat mereka sebagai manusia dengan 
rela hati. Oleh kebaikan yang terdapat secara semula jadinya di 
dalam diri mereka, bukannya dengan bantuan apa-apa yang 
disengaja-sengajakan. 

*Maka mereka menanggalkan sifat mereka sebagai manusia 
dan menerima isi wahyu dari langit, kemudian menuangkannya ke 
dalam bentuk tutur bahasa manusia, agar dapat difahami oleh 
setiap orang. 

Para nabi seringkah, berusaha ke arah yang sedemikian, 
meninggalkan perilakunya sebagai manusia dan tatkala berada - 
bersama-sama dengan kumpulan yang mulia (malaikat-malaikat), 
mempelajari segala apa yang harus diketahui. Kemudian mereka 
membawa pulang apa yang telah dipelajari sesuai dengan tingkat 
kekuatan kefahaman manusia, kerana melalui cara itu sahaja ia 
dapat disampaikan kepada manusia. Atau adakalanya, apa yang 
berlaku itu dalam bentuk suara yang didengarinya. Ianya seperti 
suara yang tidak berapa jelas, dari mana dia mendapatkan ilham, 
daripada apa yang disalurkan kepadanya. Sebaik sahaja bunyi itu 
berhenti, dia mengingatinya dan memahami apa yang telah 
disampaikan (wahyu itu). Di masa yang lainnya, malaikat yang 
menyampaikan (pesan itu) datang kepada nabi dengan rupanya 
sebagai seorang manusia dan bercakap-cakap dengannya, dan nabi 

itu dapat memahami apa yang diperkatakan olehnya. Mempelajari 
pesan yang disampaikan oleh malaikat, memindahkan kepada 
tahap kefahaman manusia dan mengerti akan segala isi yang 
disampaikan padanya - semuanya terjadi dalam masa yang 
sekejap, atau mungkin juga dalam masa sekelip mata sahaja. 
Kesemuanya ini tidak berlaku pada waktu-waktu yang tertentu 
tetapi segala-galanya berlaku secara berurutan. 

[*]Dan ketahuilah kadangkala wahyu itu diturunkan dalam 
bentuk suara. Wahyu tingkat ini diterima oleh para nabi yang 
bukan utusan. Dan kali lain wahyu turun dibawa oleh seorang 
malaikat yang menyerupai seorang lelaki. Malaikat itu berbicara 
secara langsung dengan sebab si penerima wahyu. Ini adalah 
tingkatan para nabi yang diutus (rasul-rasul). Oleh sebabnya, 
tingkatan wahyu yang kedua lebih sempurna dari tingkatan yang 
pertama. Dan inilah yang dimaksud dengan wahyu yang 
diterangkan oleh nabi di dalam sebuah hadis, ketika baginda 
ditanya al-Harits bin Hisyam: 

“Bagaimana wahyu datang kepada Nabi?” 

Nabi bersabda: 

“Kadang-kadang wahyu itu turun seperti gemerincingnya 
genta, dan ini yang paling berat bagiku. Ia pun kemudian 
terputus, ketika aku sudah menyedari apa yang dimaksudkan. 

Dan kadang-kadang pula wahyu itu turun dibawa oleh 
seorang malaikat yang berbentuk seorang lelaki, ia datang 
berkata-kata denganku, sehingga aku menyedari apa yang 
dikatakannya.” 

Namun, proses penerimaan wahyu yang pertama adalah yang 
paling berat, sebab hal ini merupakan pintu keluar dari kekuatan 
menuju gerak dalam proses berhubungan tersebut. Dalam proses 
keluar ini tentunya ia mengalami beberapa kesukaran. Oleh sebab 
itu, ketika dalam proses ini hanya bergantung kepada kekuatan- 
kekuatan pengetahuan manusia, ia hanya dapat mempergunakan 
pendengaran dan sukar untuk mempergunakan selain indera 
pendengaran. Namun begitu wahyu datang berulang kali dan 
berkali-kali diturunkan, proses berhubungan itu menjadi mudah. 
Begitu ia bergantung kepada kekuatan pengetahuan manusia, ia 
datang melalui semua kekuatan itu, dan terutama yang paling peka 
di antaranya, iaitu kekuatan melihat. 

Dalam hubungannya dengan erti bahasa yang dikandung 
dalam sabda Nabi di atas, maka proses penerimaan wahyu yang 
pertama dipergunakan “kata kerja masa lalu,” sedangkan dalam 
proses yang kedua dipergunakan “kata kerja sedang.” Ini mem- 
punyai erti sendiri ditinjau dari segi balaghah. Dalam kalimat- 
kalimat hadis tersebut terkandung pengumpamaan dari kedua 
proses penerimaan wahyu. Proses yang pertama diumpamakan 
dengan suara, yang dalam Kamus ( al-Muta’arif Ar.) suara adalah 
bukan perkataan. Nabi memberitahukan bahawa pemahaman dan 
kesedaran datang sesudah suara itu lenyap. Maka di dalam 
pengungkapan lenyap dan hilangnya suara terdapat kesesuaian 
antara ungkapan tentang kesedaran dengan kata kerja masa lalu 
(past tense ) yang sesuai untuk lenyap dan hilangnya suara. 
Sedangkan dalam proses yang kedua, malaikat diumpamakan 
sebagai seorang lelaki yang berbicara dan berkata-kata, dan 
pembicaraannya diikuti oleh kesedaran. Maka ungkapan tersebut 
sesuai dengan kata kerja sedang (present tense) yang diperlukan 
untuk hal-hal yang baru terjadi ( tajaddud . Ar.)]. 

Sesuatu yang harus disedari ialah, pada amnya, keadaan 
semasa menerima wahyu itu adalah paling menyukarkan dan 
menyulitkan. 

Al-Quran sendiri sudah mengisyaratkan tentang sukar dan 
beratnya proses penerimaan wahyu tersebut: 

“Kami akan menyampaikan perkataan (tugas) yang berat 
kepadamu.” 

Dan Aisyah menerangkan: 

“Sewaktu wahyu diturunkan, baginda nampak mengalami 
kepayahan.” 

Juga katanya: 

“Wahyu itu diturunkan kepadanya di hari yang begitu dingin. 
Namun begitu selesai wahyu diturunkan, dahinya nampak 
mencucurkan keringat.” 

Oleh sebab itu dalam proses tersebut beliau mengalami seperti 
pengsan atau tidak sedarkan diri. 

Menerima wahyu bermakna dia memisahkan dirinya dari- 

pada kemanusiaannya, demi mencapai tanggapan pada tingkat 
seorang malaikat dan untuk mendengarkan pengucapan roh. Inilah 
yang menyebabkan kesakitan, kerana ini bermakna yang wujud itu 
meninggalkan kewujudan dirinya sendiri dan menukarkan pe- 
ringkatnya yang asal kepada suatu tahap yang tertinggi. Inilah 
yang dimaksud dengan perasaan lemas sebagaimana yang 
disebutkan oleh Nabi Muhammad s. a. w. sewaktu mula-mula 
menerima wahyu. Baginda bersabda: 

“Lalu dia (Jibril) mematukku sehingga aku kehabisan tenaga, 
kemudian dia melepaskanku. Kemudian dia berkata: 
“Bacalah,” dan saya menjawab: “Aku tidak tahu membaca.” 

Dia melakukannya untuk kali kedua dan ketiga kalinya, 
sebagaimana yang diriwayatkan dalam satu hadis. 

Penerimaan secara beransur-ansur dalam proses turunnya 
wahyu itu telah dapat memberikan sedikit kelegaan. Atas sebab 
itulah maka sebahagian-bahagiannya, surah-surah dan ayat-ayat 
al-Quran yang diturunkan kepada Nabi Muhammad s. a. w. di 
Makkah adalah lebih pendek daripada yang diturunkan semasa di 
Madinah. 

[*Perhatikanlah isi surah Baraah yang diturunkan di waktu 
Peperangan Tabuk. Baginda menerima seluruh atau sebahagian 
besar surah tersebut dengan begitu mudah tatkala berada di atas 
untanya, setelah sebelumnya beliau pernah menerima surah yang 
pendek-pendek secara terpisah-pisah, dari waktu ke waktu. 
Demikianlah dengan ayat-ayat tentang hutang 6 yang diturunkan 
di Madinah, yang begitu panjangnya, di mana sebelumnya telah 
diturunkan surah-surah pendek di kota Makkah, seperti ayat-ayat 
dari Surah ar-Rahman , adz-Dzaariyat, al-Mudststsir, adl-Dluha, al - 
Falaq, dan surah-surah lain yang ayatnya pendek sahaja. Ia 
dijadikan asas perbandingan yang membezakan di antara surah 
Makkiyah dengan surah Madaniyah. 

Dan Allah s.w.t. sahajalah yang memberikan petunjuk-Nya 
kepada apa yang benar. Inilah intipati tentang kenabian. 


(PERBINTANGAN) 

Perbintangan (atau telah^n) (kahanah Ar. soothying, Ing.) adalah 


6 Ayat 282 dari Surah al-Baqarah. 

merupakan salah satu ciri khas roh (jiwa) manusia. Ia adalah 
sebagaimana berikutnya. 

Di dalam pembicaraan yang terdahulu, telah kita nyatakan 
bahawa jiwa manusia itu bersedia untuk menukarkan daripada 
manusia menjadi roh yang berada tingkat paling tinggi. Manusia 
itu mempunyai kecenderungan untuk berubah (suatu pertukaran) 
kepada sebagaimana yang dimiliki oleh para rasul, kerana mereka 
memang diciptakan dengan fitrah yang sedemikian. Suatu yang 
telah ditegaskan, bahawa mereka itu tidak pula memerlukan kualiti 
yang diperolehi, dan tidak juga bergantung pada mana-mana 
bantuan daripada tanggapan, daya khayal atau melalui gerakan 
tubuh, baik berupa pembicaraan atau gerak, atau apa jua pun. Ia 
adalah suatu perubahan yang berlaku secara semula jadinya 
daripada yang bersifat sebagai seorang manusia menjadi sifat 
malaikat dengan sekelip mata sahaja. 

Jika demikian keadaannya, dan jika persiapan tersebut ada di 
dalam tabii manusia, maka klasifikasi logis menghendaki bahawa 
harus ada jenis manusia yang lainnya, selemah sebagaimana yang 
pertama kepada sesuatu yang terbagus sebagai yang sebaliknya 
pula - haruslah dengan yang serba kekurangan sebagaimana yang 
sebaliknya. Bebas daripada menerima apa-apa bantuan di dalam 
usaha untuk berhubung dengan yang supernatural itu sendiri 
adalah sebaliknya daripada terlalu bergantung kepada bantuan 
yang ada hubungan dengannya. Ianya adalah dua hal yang sama 
sekali berbeza. 

Sekarang, penjenisan tentang alam yang wujud ini menuntut 
harus adanya golongan manusia yang menurut fitrahnya berke- 
mampuan untuk berfikir secara sukarelanya di bawah dorongan 
kekuatan rasional, bila mana kekuatan itu menginginkannya. Akan 
tetapi kekuatan rasional itu bukan menurut keadaan semula jadi- 
nya berkemampuan melakukan (persepsi supernatural). Maka, 
apabila ketidakmampuannya menghalangnya daripada berhubung 
dengan (supernatural) adalah suatu yang semula jadi baginya 
untuk terlibat dengan perkara-perkara - sama ada yang berupa 
persepsi sensual ataupun yang berupa khayalan, seperti jasmaniah 
yang terang dan nyata, tulang-temulang binatang, percakapan 
dalam bentuk prosa lirik, atau apa pun juga burung atau binatang 
yang menampilkan dirinya. (Seseorang yang kekuatan rasionalnya 
dengan itu dilibatkan) berusaha untuk mengekalkan daya rasa atau 
tanggapan-tanggapan khayalan, kerana dia bergantung bantuan- 

bantuan itu untuk mendapatkan persepsi supernatural yang dia 
impikan. Kesemuanya itu memberikan semacam pertolongan. 

Kekuatan yang mana bagi (mereka yang berkenaan) merupa- 
kan langkah permulaan di dalam persepsi yang supernatural itu 
ialah perbintangan. Jiwa orang-orang yang sedemikian secara 
semula jadinya adalah rendah dan tidak berupaya untuk mencapai 
kesempurnaan. Dengan demikian, mereka memiliki persepsi yang 
lebih baik terhadap hal-hal yang tertentu daripada yang sifatnya 
adalah sejagat. Mereka lebih terlibat dengan membuat tanggapan 
yang tertentu dan mengabaikan yang bersifat sejagat. Dengan 
demikian daya kekuatan mengkhayalkan itu begitu kuat terbina di 
dalam diri orang-orang berkenaan, sebab ia adalah alat hal yang 
berkenaan. Hal-hal yang tertentu itu secara keseluruhannya telah 
meresapi (kekuatan mengkhayalkan), di waktu tidur dan jaganya. 
Mereka adalah sentiasa bersiap sedia dan hadir di dalamnya. 
Kekuatan imaginasi itu membawa (hal-hal yang tertentu itu) 
kepada perhatian (orang-orang berkenaan) dan bertindak seperti 
cermin yang dapat dilihatnya secara terus-menerus. 

Ahli perbintangan (penelaah) tidak berupaya untuk menda- 
patkan kesempurnaan dalam persepsinya terhadap intelligibilia (al- 
ma‘quu laat. Ar.), sebab ilham yang dia terima itu adalah bisikan- 
bisikan syaitan. Kemuncak tertinggi yang dicapai oleh manusia 
jenis ini ialah bersikap mengetepikan keupayaan pancainderanya - 
dengan bantuan jampi {rhymed prose. Ing.) dan penggunaan kata- 
kata yang mempunyai strukturnya yang sama ( wazn-wazn . - Ar. 
succesive cola. Ing) di setiap penghujungnya dan dengan itu 
mencapai perhubungan yang tidak sempurna sepertimana yang 
disebutkan. Daripada gerakan itu dan daripada sokongan suatu 
yang asing yang turut mengiringinya, hatinya akan menerima 
beberapa inspirasi yang selanjutnya akan diluahkan dalam bentuk 
kata-kata. Penelah itu, dengan demikian, lazimnya akan bercakap 
benar dan bersetuju dengan apa yang menjadi realitinya. Kerapnya, 
walaupun demikian, apa yang disebutnya itu adalah semata-mata 
pembohongan kerana dia menambahkan apa yang merupakan 
kekurangannya itu dengan sesuatu yang asing kepada, berbeza dan 
tidak sesuai dengan apa yang menjadi intipati tanggapannya. 
Dengan demikian, apa yang memang benar dan yang palsu itu 
bercampur-baur dan dirinya itu bukanlah seorang yang dapat 
dipercaya. Kerap kalinya dia bersandar pada agakan-agakan dan 
andaian-andaian, sebab, dalam perlakuan menipu dirinya sendiri, 

dia mengimpikan untuk memiliki persepsi supernatural dan adalah 
berkesanggupan untuk menipu sesiapa sahaja yang ingin menda- 
patkan sesuatu maklumat daripadanya. 

Mereka yang menggunakan jampi atau mentera itu adalah 
dapat dikenali melalui nama pentelahannya. Mereka menduduki 
tingkat yang tertinggi di dalam golongan mereka. 

Tentang mereka, Nabi Muhammad s. a. w. pernah bersabda: 

“Ini adalah kata-kata bersajak ahli-ahli perbintangan.” 

Baginda menjadikan kata-kata bersajak sebagai ciri khas 
mereka, sesuai dengan maksud rangkaian sabda Nabi (kata-kata 
sajak ahli-ahli perbintangan). Ketika bertanya tentang diri Ibn 
Shiyyad, Nabi menyatakan kembali jawapan Ibn Shiyyad yang 
menelanjangi ehwal dirinya. 

“Bagaimana hal ini sampai kepadamu?” 

Jawabnya: “Sampai kepadaku, kadang benar dan 

kadang bohong.” 

Nabi lalu bersabda: “Persoalan itu sudah bercampur- 

aduk padamu.” 

Maksudnya ialah bahawa kenabian itu mempunyai ciri khas - 
“benar,” tidak pernah berisi kebohongan. 

Kenabian itu adalah secara langsung dan perhubungan 
tersendiri esensi (zat) nabi dengan malaikat ( al-malaul a'la Ar. 
Prophet. Ing.). Disebabkan oleh kelemahan dirinya sendiri, 
perbintangan (penelah) itu adalah bergantung kepada bantuan 
kefahaman asing. Kesemua ini meresap ke dalam persepsinya dan 
bercampur-baur dengan persepsi yang mana dia menghendakinya. 
Dia dengan demikian dikelirukan oleh mereka. Dengan itu mereka 
terdedah kepada melakukan pembohongan. Dengan demikian 
adalah tidak mungkin kegiatan ahli perbintangan itu adalah 
termasuk ke dalam kenabian. ... 

Sebahagian orang mengatakan bahawa perbintangan ini 
sudah tidak ada lagi sejak zaman kenabian, ketika syaitan-syaitan 
dilempar dengan batu-batu api di masa kerasulan, untuk mencegah 
mereka mendengarkan berita yang datang dari langit, sebagaimana 
disebutkan di dalam aI-Quran . 7 Padahal para ahli perbintangan 


7 Lihat al-Quran surah 72 (al-Jinn) ayat 9.) 

mengetahui berita-berita dari langit melalui syaitan-syaitan, 
sehingga sejak itulah perbintangan sudah tidak ada lagi. Asumsi 
ini tidak benar, sebab argumentasinya tidak mendasar, kerana ilmu 
ahli-ahli perbintangan, di samping diterima daripada syaitan, juga 
berasal daripada diri mereka sendiri, sebagaimana telah kita 
nyatakan sebelum ini. 

Di samping itu, sebabnya pula ialah bahawa ayat (dalam 
surah al-Jinn) itu, hanya menunjukkan tercegahnya salah satu 
macam berita dari langit saja, dan tidak tercegah untuk berita yang 
lain. Berita dimaksud adalah yang berhubungan dengan berita 
tentang kebangkitan ( ba'tsah . Ar.). Dan dengan demikian terpu- 
tusnya perbintangan telahan {kahanah. Ar. soothsayer. Ing.) hanya 
di masa kenabian saja, dan mungkin setelah itu ia kembali seperti 
semula. Inilah yang nampak jelas, sebab persepsi-persepsi super- 
natural ini semuanya beku, di masa kenabian, sebagaimana 
bekunya planet-planet dan bintang-bintang begitu ada matahari. 
Sebab kenabian merupakan cahaya yang mana dahsyat, yang 
melenyapkan segala cahaya lain. 

Sebahagian ahli falsafah berpendapat, perbintangan hanya 
ada di zaman kenabian, lalu terputus. Demikianlah setiap kenabian 
terjadi, sebab adanya kenabian pasti mempunyai letak astronomis 
yang diperlukannya. Dalam kesempurnaan letak astronomis itulah 
terletak kesempurnaan kenabian yang ditunjukinya. Dan kurang 
sempurnanya letak itu menghajatkan adanya suatu watak dari jenis 
yang memerlukan tabiat itu kurang sempurna. Inilah erti ahli 
perbintangan, sebagaimana telah kita terangkan terlebih dahulu. 
Sebelum letak astronomis yang sempurna itu benar-benar sempur- 
na, pasti terjadi letak yang tidak sempurna, dan ini memerlukan 
adanya ahli perbintangan, baik seorang ataupun banyak. Apabila 
letak astronomis itu benar-benar sempurna, maka sempurnalah 
wujud nabi dengan segala kesempurnaannya. 

Letak-letak yang menunjukkan kepada watak (alam) seperti 
itu lenyap, dan tidak ada satu pun tersisa. Hal ini berdasar pada ke- 
nyataan bahawa sebahagian letak astronomis memerlukan sebaha- 
gian bekasnya. Pendapat ini tidak boleh diterima. Mungkin letak 
itu cuma perlu bekas itu dengan gerakannya yang bekas. Apabila 
sebahagian daripada partikel-partikel gerak itu kurang, maka letak 
itu pun tidak lagi memerlukan apa-apa, bukan kerana letak itu 
memerlukan bekas tersebut kerana tidak sempurna, seperti mereka 
katakan. 

Ahli-ahli perbintangan itu yang hidup semasa dengan nabi, 
mereka menyedari kebenaran yang ada pada baginda dan ke- 
hebatan mukjizat itu, kerana mereka juga mendapatkan sebahagian 
daripada pengalaman gerak hati itu ( wijdan . Ar. intuitive. Ing.) 
daripada kenabian, sebagaimana setiap manusia mempunyai 
pengalaman daripada tidurnya itu. Kesedaran intelektual dalam 
hubungan ini adalah lebih kuat pada diri ahli perbintangan itu 
daripada seorang yang tidur. Apa yang menghalangi ahli-ahli 
perbintangan itu daripada mengakui kebenaran yang ada pada 
nabi, dan menyebabkan mereka menyangkalnya tidak lain kerana 
keinginan mereka sendiri untuk menjadi nabi juga. Ini mendorong 
mereka melakukan pencarian. Tetapi apabila kebenaran yang 
sebenar-benarnya terserlah dan mereka pun memendamkan niat 
untuk menjadi seorang nabi mereka akhirnya menjadi seorang 
insan yang beriman. 

Sehingga mereka memusuhi nabi, seperti yang terjadi pada 
diri Umayyah Ibn Abu ash-Shalt yang dicita-cita untuk menjadi 
nabi, demikian pula Ibn ash-Shayyad, Musailamah, dan lain- 
lainnya. Seandainya mereka tidak mempunyai cita-cita sedemikian, 
dan iman menguasai dada mereka, pastilah mereka akan menjadi 
orang yang benar-benar mantap imannya, seperti yang terjadi pada 
diri Thalaihah al-Asadi dan Sawad Ibn Qarib yang sama-sama 
mengadakan penaklukan-penaklukan yang menunjukkan betapa 
kuat iman mereka berdua.] 

(ALAMAT MIMPI) 

Hakikat visi mimpi ialah suatu kesedaran yang timbul dalam jiwa 
rasional ( an-Nafs an-Nathiqah. Ar.), di dalam esensi spiritualnya, 
sebagai percikan-percikan dari bentuk-bentuk peristiwa. Selagi jiwa 
itu menjadi jiwa spiritual, maka bentuk-bentuk peristiwa itu 
memiliki eksistensi yang aktual di dalamnya, sebagaimana yang 
terjadi dengan semua esensi spiritual lainnya. Jiwa menjadi spiritual 
(i rohaniyyah . Ar.) dengan melepaskan dirinya dari materi badaniah 
dan persepsi jasmaniah. Ia terjadi pada jiwa (dalam bentuk) 
percikan-percikan yang muncul di kala tidur, di mana ia 
memperolehi pengetahuan tentang kejadian-kejadian mendatang 
yang dimainkan dan memperoleh semula persepsi yang menjadi 
bahagiannya. Apabila proses ini lemah dan tidak jelas, jiwa 
mengusahakannya melalui gambaran-gambaran kiasan dan gam 

baran-gambaran khayalan, demi mendapatkan pengetahuan yang 
dikehendaki. Bayangan kiasan itu, kemudiannya menghendaki 
adanya suatu pentafsiran. Apabila, di sebaliknya proses tersebut 
kuat, maka ia tidak memerlukan pada kiasan. Dengan demikian 
tidak diperlukan lagi adanya pentafsiran, sebab proses itu telah 
bebas daripada gambaran-gambaran khayalan. 

Apa yang terjadinya di dalam jiwa, suatu percikan bayangan- 
bayangan adalah disebabkan adanya hakikat bahawa jiwa itu 
secara potensialnya merupakan suatu esensi spiritual, yang 
diperlengkapi dengan tubuh dan persepsi-persepsi tubuh. Sesuatu 
esensinya - dengan demikian, akhirnya ia menjadi suatu kearifan 
( ta‘aqqul . Ar. pure-intellection, Ing.) dan eksistensinya pada 
sebenarnya menjadi suatu kearifan sempurna. Kini, jiwa itu sudah 
menjadi sebuah esensi spiritual yang memiliki persepsi tanpa ban- 
tuan salah satu organ-organ tubuh. Namun, di antara spiritualia, ia 
adalah spesies terendah dibandingkan dengan malaikat-malaikat 
yang berada pada tempat yang tertinggi, dan yang tidak perlu 
memperlengkapi esensi mereka dengan persepsi jasmaniah atau 
apa-apa pun. Kesediaan (untuk rohaniah) datang ke dalam (jiwa), 
selama ianya masih berada di dalam badan. Di sana terdapat 
semacam kesediaan yang khusus, seperti yang dimiliki oleh para 
wali, dan adanya kesiapan yang umum dimiliki oleh semua insan. 
Inilah apa yang dimaksudkan dengan ‘visi mimpi’. 

Dalam hal para nabi, kesediaan itu ialah kesediaan untuk ber- 
ubah daripada manusiawi menuju kemalaikatan yang murni, yang 
merupakan tingkatan spiritualia yang paling tinggi. Ia menyatakan- 
nya secara berkali-kali selama dalam keadaan menerima wahyu. Ia 
terjadi sewaktu nabi kembali semula ke tingkat persepsi badaniah. 
Apa pun persepsi yang dia miliki selama itu benar-benar sama 
dengan yang terjadi sewaktu sedang tidur, meskipun tidur adalah 
sama sekali berbeza dan jauh daripada setara dengan wahyu. 

Disebabkan oleh kesamaan itulah, Muhammad s.a.w. telah 
mendefinisikan bahawa mimpi merupakan yang ke-46 atau 
menurut riwayat lainnya, yang ke-43 atau ke-70 - bahagian 
kepada kenabian. Tidak satu pun pecahan-pecahan ini, dimaksud 
untuk diertikan secara harfiah. Ianya adalah dimaksudkan untuk 
menunjukkan perbezaan-perbezaan di antara pelbagai tingkatan 
persepsi supernatural. Hal ini dibuktikan melalui rujukan ‘70’ 
dalam salah satu daripada riwayat-riwayatnya. Angka ‘70’ adalah 

digunakan oleh orang-orang Arab untuk mengungkapkan erti 
banyak {tak tsiir. Ar.). 

[Kemudian, apabila diperhatikan pendapat sebahagian di 
antara mereka mengenai maksud ‘46’, dikatakan bahawa pada 
mulanya wahyu diterima melalui mimpi selama enam bulan atau 
setengah tahun. Sedangkan lama kenabian seluruhnya - baik di 
Makkah mahupun di Madinah - adalah 23 tahun. Kemudian 
dikatakan bahawa setengah tahun di antaranya merupakan 
bahagian daripada 46, sungguh ini sama sekali tidak dapat 
dibuktikan. Sebab hal itu cuma terjadi pada diri Nabi s. a. w. Dari 
mana kita beroleh pendapat dan sumber bahawa jarak waktu ini 
terjadi kepada nabi-nabi selain beliau, padahal itu hanya untuk 
menunjukkan nisbah (relasi dan korelasi) zaman mimpi dari zaman 
kenabian, dan bukannya untuk menunjukkan nisbah hakikat 
mimpi dari hakikat kenabian. 

Jika keterangan ini sudah jelas, seketika akan diketahui 
bahawa makna daripada bahagian di sini adalah nisbah antara 
persiapan pertama yang umum dimiliki oleh manusia, dengan 
persiapan spesifik yang dimiliki secara fitri oleh para nabi - semoga 
selawat tetap tercurahkan kepada mereka. 

Ketidak sediaan itu lazimnya terdapat pada manusia. Sung- 
guhpun begitu, begitu banyak kesukaran dan rintangan yang 
menghalangi manusia daripada menerjemahkannya menjadi suatu 
kenyataan. Satu di antara hambatan yang paling besar ialah indera 
eksternal. Allah s. w. t. dengan demikian telah menciptakan manusia 
sedemikian rupa sehingga apa yang menutupi indera-inderanya itu 
dapat diangkat sewaktu dia sedang tidur, yang merupakan fungsi 
semula jadi bagi manusia. Apabila tutup tabir itu sudah terbuka, 
jiwa manusia itu berkesempatan untuk mengetahui apa sahaja yang 
dia kehendaki di dalam dunia kebenaran. Pada suatu waktunya ia 
dapat menangkap percikan-percikan daripada apa yang dia cari. 

Dengan demikian. Nabi Muhammad s. a. w. menjadikannya 
sebagai salah satu dari berita gembira (yang diberikan kepada 
manusia). Sabda baginda: 

“Tak ada yang tersisa dari kenabian kecuali khabar-khabar 
gembira (mubasysyiraat. Ar.).” 

Mereka (para sahabat) bertanya: “Apa itu khabar 
gembira wahai Rasulullah? 

Beliau menjawab: “Mimpi yang salih (baik) akan dilihat 
oleh orang yang salih, atau diperlihatkan kepadanya.” 

Mengenai sebab tersingkapnya tabir indera itu melalui tidur, 
adalah seperti mana berikutnya. 

Persepsi dan tindakan jiwa rasional adalah merupakan hasil 
daripada roh binatang badaniah. Roh itu adalah suatu wap halus 
yang terpusatkan di rongga kiri jantung, sebagaimana disebutkan 
di dalam buku-buku anatomi karya Galen dan sarjana-sarjana lain- 
nya. Roh itu mengalir bersama darah di pembuluh-pembuluh da- 
rah dan urat-urat nadi, dan menimbulkan persepsi sensual, gerak, 
dan memungkinkan seluruh tindakan badaniah. Kebagusan dan 
kejernihan wap itu naik menuju ke otak. Di sana, ia dilunakkan 
oleh kedinginan (etak^ dan ia mengakibatkan timbulnya tindakan- 
tindakan dari kekuatan-kekuatan yang berada di dalam rongga- 
rongga otak. Jiwa yang rasional membuat persepsi dan bertindak 
hanya dengan adanya roh yang berwap ini {ar-ruuh al-bukhari. Ar. 
vapours spirit. Ing.). Ia adalah dihubungkan dengannya, sebagai 
akibat oleh kebijaksanaan penciptaan yang menetapkan bahawa 
tiada yang halus boleh mempengaruhi sesuatu yang kasar. Dari- 
pada semua benda-benda badaniah, hanya roh haiwani sahaja yang 
halus. Dengan demikian, ia mudah menerima pengaruh-pengaruh 
yang perlu, yang berbeza dengannya di dalam hubungannya 
dengan kejasmaniahannya, yakni jiwa yang rasional. Maka, 
melalui perantaraan (roh haiwani), pengaruh jiwa rasional sampai 
ke dalam tubuh. 

Sebelum daripada ini telah kami diterangkan bahawa persepsi 
jiwa rasional adalah terdiri daripada dua macam. Adanya persepsi 
luaran yang terwujud melalui pancaindera yang lima dan persepsi 
dalaman yang terwujud melalui kekuatan otak. Kesemua persepsi 
ini mengalihkan jiwa rasional daripada persepsi yang dipersiapkan 
secara fitrahnya - persepsi daripada esensi-esensi spiritualia, yang 
mana adalah lebih tinggi daripadanya. 

Oleh sebab persepsi luaran adalah sifatnya badani, ia adalah 
terdedah kepada kelemahan dan kealpaan, disebabkan oleh 
tekanan dan keletihan, dan kelemahan tenaga roh kerana terlalu 
banyak kegiatan. Dengan demikian, Allah s.w.t. menganugerahi 
mereka supaya berkeinginan untuk beristirahat, supaya persepsi 
yang sempurna dapat diperbarui kembali sesudah itu. Hal ini dapat 
dilaksanakan setelah roh haiwan dapat dilepaskan daripada 
seluruh persepsi luaran, dan kembalinya ia kepada rasa batiniah. 
Proses ini disokong oleh kedinginan malam yang menyelimuti 
tubuh. Di bawah pengaruh kedinginan malam, panas semula jadi 

memperbaiki bahagian-bahagian dalaman tubuh yang rosak dan 
beralih daripada luarannya ke dalamannya. Ia dengan itu 
memandu penyalurannya, roh haiwani, masuk ke dalam tubuh. 
Itulah sebabnya mengapa manusia, sebagaimana lazimnya, tidur 
hanya di malam hari. 

Roh dengan itu berundur dari indera-indera luarannya dan 
kembali kepada kekuatan-kekuatan dalamannya. Keasyikan dan 
halangan persepsi sensual semakin melepaskan cengkamannya 
terhadap jiwa, dan sekarang kembali kepada bentuk-bentuk yang 
ada di dalam kekuatan mengingat. Kemudian melalui proses 
sintesis dan analisis, (bentuk-bentuk ini) dibentuk menjadi 
gambaran-gambaran khayalan. Kebanyakan gambar-gambar ini 
adalah yang biasa, sebab (jiwa) hanya ada dalam waktu yang 
singkat sebelum kembali daripada objek-objek konvensional 
tentang persepsi sensual. Kemudian ia memindahkan objek-objek 
tersebut ke dalam rasa umum yang bergabung semua pancaindera- 
pancaindera luaran, supaya dapat ditanggapi menurut pancaindera 
yang lima itu. Selalunya, sungguhpun begitu, jiwa itu kembali 
kepada esensi spiritualnya sesuai dengan kekuatan batiniah. Maka 
ia pun mencapai jenis persepsi spiritual yang sudah difitrahkan 
kepadanya. Ia mengambil sebahagian bentuk sesuatu hal yang telah 
sedia ada di dalam esensinya pada masa itu. Khayalan mengambil 
bentuk yang ditanggapi itu, dan menggambarkannya sebagaimana 
biasanya - sama ada dalam bentuknya yang nyata atau kiasan. 
Digambarkan secara kiasannya, ia memerlukan pengungkapan 
(, ta'biir . Ar. Interpretation. Ing.). Pergerakan tiruan ini dan analitik 
yang diungkapkan oleh jiwa di dalam bentuk daya ingat, sebelum 
ia menanggapi apa yang ia boleh (tentang supernatural) adalah 
yang disebutkan di dalam al-Quran sebagai “mimpi-mimpi yang 
mengelirukan” (adlghaatsu ahlaam. Ar. confused dreams. Ing.). 

Di dalam hadis sahih, Rasulullah menyatakan: 

“Mimpi itu ada tiga jenis yakni: mimpi yang datangnya 
daripada Allah s.w.t., mimpi yang datangnya daripada 
malaikat, dan mimpi yang datangnya daripada syaitan.” 

Pernyataan ini sesuai dengan keterangan kita kelak. Demi- 
kianlah, mimpi yang jelas adalah mimpi yang datangnya daripada 
Allah, sedangkan kiasan yang menyebabkan perlunya suatu 
tafsiran adalah mimpi yang berasal daripada malaikat. Dan semua 

‘mimpi yang serba mengelirukan’ itu adalah berasal daripada 
syaitan, sebab tidak satu pun mimpi itu benar, dan syaitan adalah 
sumber ketidakbenaran (kebatilan). 

Inilah apa yang sebenarnya yang disebut “apa yang terlihat di 
dalam mimpi” dan bagaimana ianya terjadi dan muncul di kala 
tidur. Ia adalah salah satu ciri khas jiwa manusia yang dimiliki 
secara umumnya oleh manusia. Tiada seorang pun di antara 
mereka yang tidak mengalaminya. Bahkan setiap manusia itu 
berkesempatan lebih daripada sekalinya, melihat sesuatu sewaktu- 
dalam tidurnya dan segala sesuatu itu didapati benar sewaktu dia 
terjaga. Dia mengetahuinya dengan pasti bahawa jiwa pasti boleh 
melihat sesuatu yang ghaib (supernatural) sewaktu dalam tidur. 
Sekiranya hal itu mungkin terjadi di alam tidur, maka ianya tidak 
mustahil dalam keadaan lainnya - sebab esensi menanggapi cuma 
satu dan kualiti-kualitinya adalah selalunya ada. 

Allah memberi petunjuk kepada kebenaran, atas nikmat dan 

kurnia-Nya. 


(KATA-KATA MIMPI) 

Catatan: Sebahagian besar daripada (penerangan yang terdahulu 
tentang persepsi supernatural melalui apa yang terlihat di dalam 
mimpi) terjadi pada diri manusia tanpa disengajakan dan tidak 
dengan kemampuan ke atasnya. Jiwa berkenaan menyibukkan 
dirinya sendiri dengan sesuatu hal. Sebagai akibatnya, dia pun 
menemukan percikan-percikan (dari supernatural) itu ketika dia 
sedang tidur dan berupaya melihat sesuatu itu. Dia tidak 
merencanakannya supaya terjadi sedemikian. 

Di dalam kitab al-Ghayah dan buku-buku lain yang 
digunakan oleh mereka yang mempraktiskan ilmu sakti, rujukan 
dibuat terhadap kata-kata yang harus disebut-sebutkan sewaktu 
hendak tidur yang dapat menyebabkan timbulnya mimpi tentang 
sesuatu yang dihajati. Kata-kata ini disebut sebagai ‘kata-kata 
mimpi’. Di dalam al-Ghayah, Maslamah menyebutkan kata-kata 
mimpi yang dia namakan sebagai ‘kata-kata mimpi untuk peribadi 
yang sempurna.’ Ia mengandungi kata-kata, ketika berasa hendak 


8 Ghayat al-hakim, karya Maslaman ibn Ahmad al-Majrithi, ilmuwan Sepanyol 
abad ke-10 (950-1007). 

tertidur dan setelah mendapatkan kebebasan daripada indera- 
indera batin dan mendapati satu jalan yang sudah terang (untuk 
melakukan persepsi supernatural), kata-kata tersebut yang bukan 
berbahasa Arab: 

tamaaghis ba’daan yaswaadda waghdaas nawfanaa ghaadis . 9 

Selanjutnya, seseorang itu harus menyebutkan apa yang 
diinginkannya, dan sesuatu yang dia mahukan itu akan dilihatnya 
di dalam tidurnya itu. 

[Diceritakan bahawa pernah seseorang mempraktiskannya 
setelah melakukan riyadhah beberapa malam di tempat makannya. 
Setelah menyebutkannya, muncul seseorang yang mengatakan 
kepadanya: 

“Aku adalah watakmu yang sempurna.” 

Maka dia pun menanyakannya dan memberitahukan keingin- 
annya. 

Dengan bantuan bacaan tersebut, saya sendiri pernah 
bermimpi sesuatu yang menakjubkannya iaitu saya mengetahui 
tentang diri saya sebagaimana yang mahu saya ketahui. Namun 
(kewujudan kata-kata mimpi itu) bukanlah suatu bukti bahawa 
keinginan untuk mendapatkan petanda mimpi dapat menghasil- 
kannya. Kata-kata mimpi itu menghasilkan suatu persiapan di 
dalam jiwa untuk mendapatkan petanda daripada mimpi. Jika 
persiapan itu suatu yang kuat, (jiwa) itu akan, berkemungkinan 
besar akan mendapatkan apa yang telah dipersiapkan untuknya. 
Seseorang itu boleh mengaturkan apa sahaja persiapan menurut 
kehendaknya, tetapi tidak dapat dijamin bahawa sesuatu yang 
telah dipersiapkan itu akan benar-benar terjadi. Kemampuan 
untuk mempersiapkan sesuatu bukanlah sama seperti kekuasaan 
terhadap sesuatu hal itu. Ini perlu diketahui dan dipertimbangkan 
dengan contoh-contoh yang serupa dengannya. 

(TELAHAN-TELAHAN YANG LAINNYA) 

Di kalangan beberapa manusia kita temui individu-individu yang 
memberitahukan tentang sesuatu sebelum ianya terjadi. Mereka ini 


9 Kata-kata magik ini hanya dengan Bahasa Aram. 

mempunyai kebolehan semula jadi yang khusus untuk melakukan- 
nya. Melalui kebolehan tersebut, mereka adalah berbeza daripada 
manusia-manusia lainnya. Mereka tidak mempergunakan sesuatu 
cara (shinaah. Ar. craft. Ing.) untuk mendapatkan ramalan 
mereka, tidak juga mendapatkan pengaruh bintang atau lain- 
lainnya. Telahan mereka adalah hasil daripada fitrah yang telah 
dianugerahi kepada mereka. Di antara mereka itu ialah tukang- 
tukang ramal: orang-orang yang dapat memandang ke dalam 
benda-benda yang nyata seperti cermin-cermin dan mangkuk- 
mangkuk air; mereka yang menyelidiki hati, jantung dan tulang- 
temulang binatang; mereka yang dapat membuat ramalan daripada 
burung dan binatang buas; dan mereka yang dapat melemparkan 
batu kerikil dan biji-biji gandum atau biji kurma. Kesemuanya itu 
terdapat di kalangan manusia; tidak ada seorang pun dapat 
memungkirinya ataupun menolaknya. Kenyataan-kenyataan ten- 
tang sesuatu yang ghaib juga dianugerahi pada orang-orang yang 
gila, mereka dengan demikian berupaya memberikan maklumat 
mengenai hal-hal yang ghaib. Orang yang 10 sedang tidur dan yang 
akan mati, orang yang sedang menghadapi kematiannya atau akan 
tertidur, juga berbicara tentang hal-hal yang ghaib. Orang-orang 
yang mengikuti latihan menjadi seorang sufi adalah, sebagaimana 
yang diketahui umum, sebagai suatu kurniaan daripada Yang 
Maha Kuasa suatu perlakuan karamah. Ar. divine grace. Ing.) 
mendapatkan persepsi-persepsi tentang sesuatu yang supernatural 
(ghaib). 


(PELBAGAI JENIS PERSEPSI SUPERNATURAL) 

... Kesemua jenis tanggapan (supernatural) yang telah disebutkan 
adalah terdapat di dalam diri manusia. Orang-orang Arab kerap 
menemui ahli perbintangan (kahannah. Ar. soothsayer Ing.) untuk 
mengetahui peristiwa yang akan terjadi. Mereka mendapatkan 
konsultansi ketika berbalah, untuk mengetahui akan kebenaran 
sesuatu melalui persepsi supernatural. Kesusasteraan mereka 
banyak memuatkan maklumat tetang persoalan ini. 

Di antara mereka yang terkenal di zaman Jahiliah ialah Syiqq 


10 Setelah paragraf ini, Ibn Khaldun menerangkan tentang orang-orang yang 
dapat menerima persepsi supernatural: orang gila, orang tidur, orang mati, dan 
seterusnya. Dalam terjemahan ini, sengaja tidak kami cantumkan. 

ibn Anmar ibn Nizar dan Sathin ibn Mazin ibn Gnassan, yang 
dapat melipat diri seperti pakaian yang dilipat, tidak mempunyai 
tulang, kecuali tengkorak kepala. Hikayat paling masyhur yang 
berkenaan dengan mereka ialah: takwil mimpi Rab‘ah ibn Mudhar, 
cerita mereka tentang Raja Habsyah untuk Yaman, yang diganti 
oleh Raja Mudhar setelah itu, tentang muncul Nabi Muhammad 
dari kalangan bangsa Quraisy, dan tentang mimpi Mubadzan yang 
ditafsirkan oleh Sathih - iaitu ketika Khosru hamba al-Masih 
datang kepadanya, diberitakan tentang khabar munculnya nabi 
baru serta kehancuran Kerajaan Parsi. Semuanya ini merupakan 
hikayat-hikayat yang sudah masyhur. 

Demikian pula para peramal. Banyak mereka yang terkenal 
di kalangan Arab dan disebutkan di dalam syair-syair mereka. 
Seorang penyair mengatakan: 

Aku berkata kepada tukang-tukang ramal Yamamah: Ubah- 
lah aku. Kalau engkau mengubati aku, engkau adalah seorang 
tabib. 

Penyair lain pula bermadah: 

Jika dapat menyembuhkanku, 

akan aku tetapkan suatu hukum bagi tukang ramal 

Yamamah dan Najed. 

Mereka menjawab: 

Allah menyembuhkan Anda. Demi Allah kami tak punya kuasa 
dengan penyakit rusuk Anda. 

Tukang ramal Yamamah adalah Rab‘ah ibn Ijlah. Dan 
tukang ramal Nejed adalah al-Ablaq al-Asadi). 

Setengah-setengah orang mempunyai cara yang lain untuk 
mengetahui sesuatu yang ghaib. Ia berlaku ketika di peringkat per- 
pindahan (transisi) daripada berkeadaan jaga kepada sedang tidur, 
dan dalam keadaan, (tidak sedar) atau bersawai akan bercakap 
tentang sesuatu yang mana seorang ingin mengetahuinya dan 
dengan demikian mengetahui sesuatu hal yang ghaib tentang 
sesuatu perkara yang dia mahukan. Ianya terjadi hanya sewaktu 
dalam perpindahan daripada berkeadaan jaga ke keadaan sedang 
tidur, ketika seseorang itu telah kehilangan kemampuan untuk 
mengawal tutur katanya. Orang berkenaan akan bercakap tentang 
sesuatu yang seolah-olahnya suatu dorongan batin. Apa yang boleh 

dilakukan ialah mendengar dan memahami apa yang dia katakan. 

Kata-kata seperti itu lazimnya diluahkan oleh orang-orang 
yang akan dihukum bunuh, tatkala kepalanya terpenggal daripada 
batang lehernya. Kita telah dimaklumkan bahawa penzalim- 
penzalim kriminal kerapnya akan membunuh tahanan mereka 
dengan tujuan untuk mengetahui apa yang akan terjadi pada diri 
mereka melalui perkataan yang disebutkan oleh korban itu. Ia 
adalah maklumat yang tidak sedap didengar yang diterima 
daripada mereka. 

Sebagaimana dinyatakan dalam al-Ghayah, Maslamah me- 
nyebutkan hal yang serupa apabila seorang anak Adam dimasuk- 
kan ke dalam tong berisi minyak bijan dan dibiarkan selama 40 
hari. Dia diberi makan daun-da n lebar dan kacang sehinggalah isi 
tubuhnya bercerai daripada tuiang dan hanya saluran nadi dan 
sendi di bahagian kepala sahaja yang tinggal, dan kemudiannya 
keluarkan daripada minyak dan dikeringkan oleh angin. Dia akan 
menjawab kesemua soalan khusus dan soalan am tentang masa 
depan yang ditanyai. Ini adalah suatu kerja sihir yang amat keji. 
Sungguhpun begitu, ia membuktikan apakah keajaiban yang 
terdapat di dunia manusia ini. 

Terdapat pula orang-orang yang berusaha untuk mendapat- 
kan persepsi supernatural melalui suatu amalan ( riyadhah . Ar. 
exercise. Ing.). Mereka (mujahadah. Ar. artijicial State of death. 
Ing.) mematikan diri dengan cara bertapa. Mereka mematikan 
seluruh tuntutan jasmaniah yang ada di dalam diri mereka, dan me- 
mansuhkan kesemua nafsu-nafsi yang mewarnai jiwa melalui 
pelbagai cara itu. Ini dapat dicapai melalui zikir yang khusyuk, 
dan berpuasa untuk beberapa waktu. Suatu yang diketahui 
sungguh-sungguh ialah apabila kematian menghampiri jasad, 
tanggapan daya rasa dan tabir yang ada akan lenyap. Dan jiwa 
itu menguasai intipatinya dan dunianya. Mereka itu berusaha 
mengadakan suatu pengalaman yang diada-adakan sebelum 
mengalami kematian yang sebenar-benarnya - suatu pengalaman 
yang akan diperolehi selepas mati, dan supaya roh mereka melihat 
hal-hal yang ghaib. Mereka yang selain daripada golongan itu 
adalah orang yang telah melatih diri dalam perbuatan sihir. Mereka 
melatih diri untuk melakukan perkara-perkara itu, demi untuk 
berupaya melihat yang supernatural dan untuk bergiat cergas di 
berbagai-bagai kemampuan. 

Keb&rfyakap mereka itu tinggal di daerah-daerah yang tidak 


72 



PERADABAN MANUSIA SECARA UMUM 


beriklim sederhana di bahagian utara dan selatan terutama di India 
di mana mereka dikenali sebagai yogi. Mereka memiliki banyak 
bahan tentang bagaimana hendak melakukan latihan. Kisah-kisah 
tentang mereka dalam hal ini adalah sangat menakjubkan! 

Riyadhah yang dilakukan oleh ahli-ahli sufi adalah suatu yang 
sungguh-sungguh. Ia sama sekali bebas daripada tujuan yang 
tercela. Mereka memberikan sepenuh- penuh tumpuan dan pen- 
dekatan terhadap ketuhanan, demi mencapai suatu pengalaman 
ghaib yang arif dan tauhid. Sebagai tambahan kepada amalan 
berzikir dan berlapar, para sufi melakukan riyadhah yang mana 
kesungguhan melakukan amalan itu akan menghasilkan kejayaan. 
Apabila jiwa itu sudah betah dengan zikir, ia akan lebih dekat 
dengan Allah s. w. t. di mana, tanpa dengan zikir, ia lebih mirip 
kepada pekerjaan syaitan. 

Apa pun juga pengetahuan supernatural atau kegiatan 
dicapai oleh para sufi adalah secara kebetulan, dan tidak suatu 
dihajati pada asalnya. Sekiranya ia dilakukan dengan niat, maka 
segala tumpuan yang dilakukan oleh ahli sufi itu adalah didorong 
kepada sesuatu selain daripada Allah s. w. t. iaitu terhadap kegiatan 
supernatural dan visi. Alangkah ruginya perbuatan seumpama itu. 
Sebenarnya mereka itu telah menyekutukan Allah s. w. t. 

Sebahagian mereka ada yang berkata: 

“Barang siapa mengutamakan ma’rifah untuk ma’rifah, maka 

dia telah mengakui (Tuhan) yang kedua.” 

Melalui pengabdian itu, (ahli sufi) berhasrat (mendekati) 
Tuhan yang disembah dan tidak ada maksud lainnya. Jika, dalam 
pada itu, sebahagian (persepsi supernatural) diperolehi, semuanya 
itu adalah secara kebetulan dan tidak disengajakan. Ramai (kaum 
sufi) menjauhkan diri daripada (persepsi supernatural) apabila 
ianya berlaku secara tidak sengaja pada diri mereka, dan tidak 
pada mengendahkannya. Mereka cuma mahukan Allah hanya 
kerana kebesaran-Nya, dan tiada yang lainnya. Adalah suatu yang 
sudah diketahui bahawa (persepsi supernatural) berlaku di 
kalangan ahli-ahli (sufi). Mereka menyifatkan pengalaman-penga- 
laman ghaib dan kebolehan membaca menerusi fikiran itu sebagai 
firasat (physiognomy) dan kasyf (uncovering). Manakala penga- 
laman-pengalaman tentang kegiatan ghaib pula disebut sebagai 
kearifan ( karamah . Ar. Acts of divine grace. Ing.). Tidak ada satu 
pun di antaranya itu tidak berharga pada mereka. ... 

Ulama yang menolak dan mengingkari terjadinya peristiwa 
supernatural pada kaum Sufi adalah Ustaz (Professor) Abu Ishaq 
al-Isfirayini dan Abu Muhammad ibn Abi Zaid al-Maliki, dengan 
alasan untuk menghindari campur aduknya mukjizat dengan 
peristiwa aneh lainnya. Namun ulama mutakallimin berpendapat 
bahawa ada perbezaan (antara mukjizat dengan peristiwa aneh 
lainnya), iaitu tentangan, sudah cukup untuk bukti (berlakunya 
peristiwa-peristiwa aneh selain mukjizat). Di dalam hadis sahih 
disebutkan bahawa Rasulullah s. a. w. pernah bersabda: 

“Di antara kalian terdapat orang-orang yang memiliki 
pengalaman-pengalaman berbicara (dengan fikiran, yang 
disebut muhaddits). Di antaranya bernama Umar.” 

Peristiwa-peristiwa ghaib sudah diketahui kerap terjadi dan 
dialami oleh para sahabat. Di antaranya adalah yang terjadi pada 
diri Umar - semoga Allah meredainya - ketika dia mengatakan: 

“Hai Sariyah, bukit!” 

Sariyah dimaksud adalah Sariyah ibn Zanim, panglima 
perang tentera-tentera Muslimin di Iraq di masa penaklukan. 
Ketika itu dia bertempur melawan kaum musyrik di medan tempur 
dan hampir mengalami kekalahan, hampir terkepung di sebuah 
bukit yang berada di dekatnya. Hijab yang menutup penglihatan 
Umar kemudian terbuka, dan ketika berpidato di atas mimbar di 
Kota Madinah, Umar memanggil memberi perhatian kepada 
Sariyah: “Hai Sariyah, bukit!” Suara panggilan Umar tersebut 
didengar oleh Sariyah yang ketika itu sedang berada di medan 
tempur. Sariyah melihat wajah Umar (memanggilnya memberi 
perhatian). Kisah ini sudah diketahui ramai. 

Kejadian semacam ini dialami pula oleh Abu Bakar, ketika 
dia memberi wasiat kepada Aisyah, puterinya - semoga Allah 
memberikan keredaan-Nya kepada mereka, tentang buah tamar 
(kurma) yang dipetik dari kebunnya, ya‘ng diberikan kepada 
Aisyah, agar diberikan kepada ahli warisnya. Dalam penggalan 
kata-kata Umar: 

“Kedua-duanya adalah saudara laki-laki dan saudara 
perempuanmu.” 

Aisyah membantah: “Bukankah dia cuma Asma’, masih 
adakah’ yangdain?” 

Abu Bakar menjawab: “Kandungan ini adalah anak 

perempuan, yang saya lihat.” 

Maka kandungan itu benar-benar melahirkan bayi perem- 
puan. Di dalam kitab al-Mowattha peristiwa tersebut diterangkan 
dalam Bab pemberian yang tidak diperolehkan. 

Peristiwa semacam ini banyak dan sering terjadi di kalangan 
para sahabat, para solihin, dan para tabiin. Namun kaum Sufi 
mengatakan bahawa peristiwa semacam itu jarang terjadi di masa 
kenabian, sebab dengan kehadiran nabi, orang yang ahli (tasawuf) 
tidak berperanan. Dan bahkan dikatakan bahawa apabila nabi 
datang ke Kota Madinah, selama nabi berada di dalamnya, seorang 
ahli Sufi tidak boleh berbuat apa-apa, hingga beliau meninggal- 
kannya. 

Dan hanya Allah s. w. t. sahaja yang memberikan kita kurnia 
petunjuk-Nya dan membimbing kita kepada kebenaran. 

Di antara orang yang benar-benar bertawajuh dalam hal 
kesufian ada pula yang taksun dan bongok, yang ada yang menjadi 
bodoh serta berbuat yang bukan-bukan, persis seperti orang yang 
gila jika dibandingkan dengan orang yang siuman. Namun mereka 
sudah patut mendapat kedudukan kewalian dan keadaan mistik 
dari para siddiqin. Mereka yang berpengalaman dalam hal mistik 
yang telah mempelajari mereka itu akan mengetahui keadaan 
mereka itu walaupun, meskipun secara sahnya mereka tidak boleh 
dipertanggungjawabkan. Maklumat yang mereka sampaikan 
mengenai hal ghaib benar-benar luar biasa. Mereka tidak 
terkekang oleh apa pun. Dengan secara bebas berbicara tentang 
kesemuanya itu dan menyebutkan keajaiban yang sangat luar 
biasa. Apabila ahli-ahli fikah melihat bahawa secara sahihnya 
mereka itu tidak dapat dipertanggungjawabkan, mereka pun 
menyangkal pendapat yang mendakwa bahawa mereka telah 
mencapai suatu kedudukan yang mistikal, kewalian itu hanya 
dapat dicapai melalui bertawajuh. Ia adalah suatu kesilapan. 
Pencapaian taraf wali Allah itu adalah tidak terbatas kepada 
amalan yang tawajuh atau apa sahaja. Apabila jiwa seseorang 
manusia itu telah memiliki suatu kewujudan amnya yang tetap, 
maka Allah s. w. t. akan menganugerahi apa-apa ganjaran yang 
sesuai menurut kehendak-Nya. Jiwa rasional orang-orang yang 
sedemikian bukanlah tidak wujud, tidak pula ia dicemari, 
sebagaimana halnya dengan jiwa orang-orang yang gila. Mereka 

cuma kehilangan akal yang merupakan dasar sah yang dipertang- 
gungjawabkan ( takliif Ar. legal responsibility. Ing.). Akal tersebut 
adalah sifat khas bagi jiwa. Ia bermakna pelbagai macam ilmu 
pengetahuan yang diperlukan oleh manusia dan yang membimbing 
kemampuannya untuk berspekulasi, serta yang mengajarkannya 
meneruskan suatu penghidupan dan mengatur rumahtangganya. 
Seseorang boleh menyatakan bahawa sekiranya dia mengetahui 
bagaimana mahu menciptakan penghidupan, maka tidak ada 
alasan baginya untuk tidak menerima beban suatu tanggung- 
jawab, demi mempersiapkan diri untuk hidup setelah mati. Dan 
orang yang tidak memiliki sifat khas bagi jiwa yang disebut akal 
masih tidak kehilangan jiwanya itu dan tidak lupa akan 
hakikatnya. Dia memiliki hakikat, meskipun dia memiliki akal 
yang kurang dalam kaitannya dengan suatu yang dipertanggungja- 
wabkan yakni pengetahuan tentang bagaimana menciptakan 
penghidupan. Ini bukanlah suatu yang mustahil. Allah s.w.t. tidak 
memilih hamba-hamba-Nya untuk memiliki pengetahuan {mak- 
rifat. Ar. gnosis. Ing.) hanya pada dasar melakukan sesuatu yang 
dipertanggungjawabkan kepadanya. 

Jika ianya adalah benar, suatu yang harus diketahui ialah 
bahawa keadaan orang-orang tersebut selalunya dikelirukan seperti 
yang dialami oleh orang yang gila, yang jiwa rasionalnya telah 
dicemarkan dan yang dikategorikan sebagai binatang. Ada tanda- 
tanda yang boleh dipergunakan untuk membezakan antara kedua- 
dua golongan manusia tersebut. Satu di antaranya ialah bahawa 
orang-orang yang bodoh didapati kerap mengabdikan diri mereka 
berzikir dan beribadah, meskipun tidak berdasar syarat syariat 
yang ditetapkan oleh agama, sebagaimana telah kita terangkan 
terdahulu daripada ini, mereka adalah tidak dipertanggungjawab 
secara sahnya. Sedangkan orang yang gila, sebaliknya sama sekali 
tidak memiliki apa-apa pengabdian apa-apa pun. 

Tanda yang lain ialah orang-orang tolol dijadikan sebagai 
bodoh dan bebal sejak awalnya. Orang-orang yang gila, sebaliknya, 
telah kehilangan akal fikiran setelah sebahagian hidupnya berlalu, 
akibat daripada kecederaan tubuh secara semula jadinya. Apabila 
hal ini terjadi pada diri mereka dan jiwa rasional mereka telah 
tercemar, mereka telah kehilangan arah. 

[Di antara tanda-tanda lainnya ialah banyaknya kegiatan 
yang dilakukan oleh orang-orang yang bodoh berbuat yang tidak- 
tidak itu di kalangan manusia. Aktiviti tersebut berupa kebaikan 

mahupun kejahatan. Mereka tidak perlu mendapatkan keizinan, 
sebab pada mereka tidak ada tanggungjawab yang sah. Orang- 
orang gila, sebaliknya, tidak menunjukkan aktiviti seperti itu]. 

Arah pembicaraan kita ini menyebabkan kita memasukkan 
paragraf yang terdahulu. 

Allah s. w. t. memberi petunjuk-Nya kepada apa yang benar. 


(CARA-CARA LAIN UNTUK MELAKUKAN PERSEPSI 

SUPERNATURAL) 

Setengah-setengah orang berpendapat bahawa ada banyak cara 
untuk melakukan persepsi supernatural tanpa melibatkan persepsi 
sensual secara yang tersendiri. Mereka ialah para astrologi yang 
berasa yakin akan kebenaran daripada alamat astrologi, akibat 
yang ditimbulkan oleh kedudukan (bintang-bintang) di angkasa, 
pengaruh (binatang-binatang) terhadap elemen, serta akibat yang 
dihasilkan oleh pencampuran antara watak (bintang) ketika 
bertentangan antara satu sama lain, juga kesan-kesan yang 
diakibatkan oleh pencampuran tersebut terhadap udara. 

Para astrologi sebetulnya tidak ada kena-mengena dengan 
hal-hal yang ghaib. Semua usaha itu adalah agakan dan perkiraan 
yang didasarkan kepada (jangkaan kewujudan) pengaruh astral 
dan suatu akibat campuran udaranya. Sangkaan-sangkaan itu 
ditambah dengan kecerdikan yang dimiliki oleh para sarjana di 
dalam menerangkan agihan (pengaruh astral) terhadap individu 
tertentu di dunia, sebagaimana yang Ptolemy katakan. Menurut 
kesesuaiannya, insya-Allah kami akan menerangkan dengan izin 
Allah, tentang usaha sia-sia para astrologi itu. Ia tidak ada kaitan 
sama sekali dengan persepsi supernatural sebagaimana telah 
diterangkan terdahulu daripada ini. 

‘TULIS PASIR’ 

Orang yang lainnya termasuk manusia tertentu di kalangan orang 
biasa, yang telah menemui hal-hal yang ghaib dan mengetahui 
peristiwa-peristiwa yang akan terjadi, telah mencipta suatu 
keahlian ( shina’ah . Ar. craft, Ing.) yang mereka panggil “tulis 
pasir” {lihat ar-raml. Ar. geomancy. Ing.), sempena nama suatu 
bahan yang digunakan untuk melakukannya. Keahlian ini 

mengandung bentuk daripada titik-titik yang dikombinasi dalam 
empat “tingkat”. 

Mereka yang arif itu telah memberikan nama-nama yang 
berbeza terhadap kombinasi yang berbeza dan menjeniskannya 
sebagai yang mujur dan yang sial, sebagaimana dilakukan orang 
terhadap bintang-bintang. Mereka telah menciptakan suatu disiplin 
yang berlaku secara sejajar dengan astrologi dan pertimbangan 
sistem-sistem astrologi. Namun, sistem-sistem astrologi adalah di- 
dasarkan kepada indikasi alamiah, sebagaimana yang dikemuka- 
kan oleh Ptolemy. Sedangkan pernyataan melalui ‘tulis pasir’ 
adalah secara konvensional. 

Ptolemy hanya membincangkan tentang kelahiran dan 
hubungan di mana, pada pendapatnya wujud di dalam pengaruh 
bintang-bintang dan kedudukan sfera-sfera terhadap dunia yang 
mengandung pelbagai unsur. Para astrologi selanjutnya, walaupun 
demikian, membicarakan persoalan-persoalan ( interrogations ), di 
mana mereka berusaha untuk meneroka apa yang menjadi suatu 
pemikiran mendalam dengan mengaitkannya kepada pelbagai 
cakerawala dan membuat kesimpulan-kesimpulan berhubung 
dengannya, menurut pertimbangan yang ada sangkut-pautnya 
dengan setiap gugusan bintang, la adalah sebagaimana yang telah 
disebutkan oleh Ptolemy. 

Suatu yang harus disedari bahawa suatu pemikiran mendalam 
pengetahuan mengenai jiwa, yang mana adalah tidak termasuk ke 
dalam dunia yang berunsur-unsur. Ianya tidak termasuk di dalam 
pengaruh bintang-bintang ataupun kedudukan sfera-sfera tidak 
juga (bintang-bintang dan kedudukan sfera-sfera) memberikan 
apa-apa indikasi dalam hubungan dengannya. Cabang persoalan- 
persoalan ( interrogationes ) malah telah diterima dalam bidang 
astrologi sebagai cara membuat suatu kesimpulan daripada 
bintang-bintang dan kedudukan sfera-sfera. Sungguhpun begitu, 
ianya digunakan di mana secara semula jadinya ianya harus 
digunakan. 

Mereka yang arif dalam melakukan ‘tulis pasir’ berusaha me- 
lakukan persepsi supernatural, di mana mereka menggunakan pan- 
caindera mereka dengan kajian berhubung dengan kombinasi 
angka-angka. Mereka dengan demikian telah mencapai tingkat 
bersiap sedia, sebagaimana mereka yang secara semula jadinya di- 
anugerahi suatu kesediaan, sepertimana yang akan kami nyatakan 
nanti. Mereka adalah ‘tukang tulis pasir’ yang bermartabat...)* 

Mereka mengatakan bahawa tulis pasir itu berasal daripada 
kelahiran dan ada hubungannya dengan nabi yang terdahulu. 
Daniel atau Nabi Idris - semoga salam tercurah kepadanya - 
sebagaimana keahlian lainnya. Di dalam menghubungkan dengan 
syariat agama, mereka mengemukakan hadis Nabi: 

“Seorang nabi itu menulis. Maka barang siapa sesuai dengan 

tulisannya, itulah dia.” 

Dalam hadis ini sebenarnya tidak terkandung suatu dalil 
mengenai tulis pasir, sebagaimana diungkapkan oleh orang yang 
tidak mencapainya. Sebab makna hadis tersebut ialah bahawa se- 
orang nabi itu menulis, dan bersama itu turunlah wahyu. Dan tidak 
mustahil bahawa makna demikian biasa terjadi pada sebahagian 
nabi. Maka barang siapa tulisannya sama dengan nabi, itulah dia! 
Maksudnya ia benar-benar termasuk tulisan yang berasal daripada 
wahyu nabi yang biasanya menerima wahyu ketika dia menulis. 
Sedangkan apabila hal itu diambil daripada tulisan yang tidak 
sejalan dengan sesuatu wahyu, tulisan tersebut keluar dari makna 
hadis tersebut di atas. Inilah maksud dari hadis itu. 

Geomancy banyak terdapat di daerah-daerah yang didiami 
oleh manusia. Terdapat tulisan berhubung dengan tulis pasir itu. 
Ramai tokoh-tokoh lama dan baru yang arif tentang bidang 
tersebut. Akan tetapi jelasnya ia didasarkan pada anggapan 
sewenang-wenangnya dan pemikiran ikut sesuka hati dan fikiran 
yang tidak benar. 

Kebenaran yang harus hadir di fikiran seseorang ialah hal-hal 
yang ghaib itu adalah suatu yang tidak dapat ditanggapi melalui 
apa-apa keahlian pun. Orang yang mengetahui ilmu tentang super- 
natural adalah orang-orang tertentu sahaja yang sudah dianugerahi 
secara fitrahnya untuk kembali ke dunia indera kepada dunia roh. 
Para astrologi, dengan demikian menggelar orang-orang berkenaan 
sebagai “Venusians”, yang dinisbahkan dengan Venus, sebab 
mereka beranggapan bahawa kedudukan Venus dalam hu- 
bungannya dengan kelahiran orang-orang tersebut menjadi tanda 
kemampuan mereka memiliki kemampuan persepsi supernatural. 

Tanda di mana seseorang itu dianugerahi secara fitrahnya ke- 
pada persepsi supernatural dapat dikesani sebagai berikut. Apabila 
orang-orang berkenaan menceburi sesuatu usaha untuk mengeta- 
hui tentang segala ciptaan, mereka seperti meninggalkan keadaan 
diri mereka sebenar. Mereka akan menguap dan menggeliat, dan 

memperlihatkan gejala-gejala meninggalkan persepsi sensual. Hal 
itu berbeza dalam segi kehebatannya sesuai dengan peringkat per- 
bezaan yang mereka miliki. Sesiapa yang terdapat tanda-tanda ter- 
sebut tidak kedapatan adalah tidak ada kena-mengenanya dengan 
persepsi supernatural itu. Mereka hanya melakukan usaha untuk 
menyebarkan kepalsuan yang sememangnya mereka lakukan. 

Terdapat pula sekumpulan yang lain yang sama-sama 
menetapkan peraturan tertentu untuk menyingkap hal-hal yang 
ghaib. Peraturan-peraturan itu adalah tidak termasuk ke dalam 
kategori yang pertama, yang ada kena-mengenanya dengan per- 
sepsi spiritual tentang jiwa, dan juga berbeza dengan agakan-agak- 
an yang didasarkan kepada pengaruh-pengaruh astral (perbintang- 
an), sebagaimana yang diandaikan oleh Ptolemy, juga dengan 
agakan-agakan dan tekaan-tekaan yang menjadi kerja para 
peramal. Kesemuanya itu adalah tidak lebih hanyalah kepalsuan- 
kepalsuan yang diciptakan untuk memerangkap orang-orang yang 
lemah akalnya. 

Dan Allah lebih mengetahui bagaimana sesuatu itu harus 

terjadi. 

Kesemua cara untuk menganggapi hal-hal yang ghaib adalah 
tidak berdasar kepada bukti dan tidak dapat disahkan. Pembaca 
harus menyelidiki hal ini secara kritis, jika sekiranya dia benar- 
benar seorang sarjana yang berilmu pengetahuan. Jelaslah bahawa 
daripada hubungan di antara data-data yang terdapat, seseorang 
itu akan mengetahui sesuatu yang tidak diketahui dari yang 
diketahui. Ini, sesungguhnya, cuma berlaku kepada peristiwa- 
peristiwa yang berlaku dalam dunia yang wujud atau di dalam 
dunia ilmu. Segala sesuatu tentang masa hadapan adalah milik 
supernatural dan tidak akan diketahui sekiranya sebab-sebab 
terjadinya diketahui dan kita mempunyai maklumat yang dapat 
dipercayai tentang hal itu. 

Allah mengetahui dan kamu tidak. 11 


1 1 al-Quran: Surah 2 (al-Baqarah), ayat 232). 

PERADABAN BADWI, BANGSA-BANGSA DAN KABILAH-KABILAH 
LIAR, SERTA KEADAAN-KEADAAN KEHIDUPAN MEREKA, 
TERMASUK BEBERAPA KETERANGAN DASAR DAN 
KENYATAAN PENJELASAN 


1 Orang-orang Badwi dan orang-orang yang tinggal tetap 

merupakan golongan tidak ada kemajuan 

SUATU yang harus diketahui ialah perbezaan-perbezaan keadaan 
di antara penduduk adalah diakibatkan oleh perbezaan cara-cara 
mereka mendapatkan nafkah hidup. Organisasi sosial memboleh- 
kan mereka saling bantu-membantu ke arah itu dan ianya bermula 
dengan keperluan hidup secara sederhana, sebelum mereka beroleh 
kesenangan dan kemewahan. 

Ada di antara mereka itu hidup secara bertani, menanam 
sayur-sayuran dan menanam biji-bijian; ada pula yang hidup 
berternak kambing biri-biri, lembu, kambing, lebah, dan ulat 
sutera, untuk dikembangbiakkan dan untuk mendapatkan hasil 
keluarannya. Mereka yang hidup dengan bertani atau memelihara 
binatang tidak boleh mengelak daripada harus berada di padang 
pasir, sebab ianya mempunyai tanah yang luas, padang rumput 
untuk mengembala binatang, dan lain-lainnya yang tidak kedapat- 
an di kawasan tinggal menetap. Oleh yang demikian adalah 
mustahak untuk membatasi diri mereka di padang pasir sahaja. 
Organisasi sosial dan perlunya saling membantu demi memenuhi 
keperluan hidup dan peradaban, seperti makanan, perlindungan, 
dan perasaan sayang-menyayangi tidak membenarkan mereka 
mengadakan segala apa lebih daripada batas secukup hidup dise- 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

babkan daripada keperluan-keperluannya. Bersyukur dengan apa 
yang ada dan tidak bersikap terlalu kebendaan serta mengutama- 
kan keselesaan yang lebih daripada apa yang diperlukan sahaja, 
telah menyebabkan mereka tidak bekerja keras dan bersikap ambil 
mudah. Kemudiannya, mereka bekerjasama untuk mendapatkan 
segala sesuatu selebihnya daripada apa yang diperlukan sahaja. 
Mereka memakan banyak makanan dan mempunyai banyak 
pakaian, dan berasa megah dengannya. Mereka membina rumah- 
rumah besar dan memperluaskan kota-kota dan bandar-bandar 
sebagai tempat berlindung. 

Ia disusuli oleh peningkatan menikmati kemewahan dan 
keselesaan, lalu menjadikan kepada pembentukan hidup mewah 
yang melampaui batas. Mereka berasa bangga diri dalam 
menyediakan makanan dan penyajian makanan yang lazat-lazat, 
di dalam memakai pakaian sutera yang cantik-cantik dan kain 
berbenang emas dan pelbagai macam kain lagi, berusaha membina 
bangunan yang tinggi dan menara-menara, daripada segi memper- 
indah bangunan, dan dengan keahlian yang cukup tinggi. Mereka 
bina istana-istana dan rumah-rumah yang tersergam megah, 
dilengkapi dengan air yang mengalir, dengan menara-menara 
yang bertingkat-tingkat dan bersaingan untuk memperindahkan 
bangunan tersebut (dengan cara yang melampaui batasnya). 
Mereka berbeza-beza hendak memakai pakaian yang baik, tempat 
tidur, pakaian, tempat menyimpan air dan alat-alat yang mereka 
gunakan untuk mengisi tujuan mereka. ‘Mereka yang tinggal secara 
menetap’ di sesuatu tempat bermakna yang menjadi penduduk di 
kota-kota dan negeri-negeri, di antara mereka ada yang hidup 
dengan menggunakan keahlian dan ada pula yang hidup dengan 
cara berniaga. Mereka memprolehi pendapatan yang lebih dan 
hidup lebih mewah jika dibandingkan dengan orang-orang Badwi, 
sebab mereka hidup melebihi batas keperluan dan corak hidup 
mereka adalah sesuai dengan kekayaan yang dicapai. 

Dengan demikian sudah dijelaskan bahawa orang-orang 
Badwi dan orang-orang yang tinggal menetap adalah kelompok 
yang mundur yang hidup secara secukup ada sebagaimana yang 
telah kami terangkan. 

2 Orang-orang Badwi adalah kelompok yang tidak mencapai 

kemajuan di dunia ini 

Telah kita sebutkan di dalam bahagian yang terdahulu bahawa 

orang-orang yang tinggal di padang pasir adalah bersikap tidak 
mengendahkan kemajuan hidup, yakni yang terlibat meng- 
usahakan pertanian dan menternak binatang. Mereka membatasi 
diri untuk hidup sekadar mengisi keperluan secukup makan, 
berpakaian dan tempat kediaman, dan terhadap keadaan-keadaan 
yang perlu dan adat kebiasaan. Mereka tidak memiliki keselesaan 
dan kemewahan. Mereka membuat khemah-khemah daripada 
bulu-bulu binatang, atau membina rumah-rumah daripada kayu, 
tanah liat dan batu, yang tidak dihiasai (secara berlebihan). 
Tujuannya adalah sebagai tempat berlindung dan berteduh, dan 
tidak lebih daripada itu. Mereka juga berlindung di lubang-lubang 
dan di gua-gua. Makanan yang mereka makan adalah dimasak 
secara ala kadar sahaja atau tidak dimasak langsung, atau sekadar 
di panggang sahaja. 

Orang yang mengusahakan kehidupan secara bercucuk tanam 
biji-bijian dan melalui kerja bertani, adalah lebih baik tinggal me- 
netap daripada hidup berpindah-randah. Mereka itu adalah terdiri 
daripada kelompok yang tinggal di dalam suatu masyarakat yang 
kecil, di desa-desa, dan kawasan-kawasan pergunungan. Mereka 
dalam kumpulan ini adalah orang-orang Barbar dan bukan-Badwi. 

Mereka yang hidup dengan cara menggembala binatang 
ternak, seperti kambing dan lembu, biasanya terpaksa hidup ber- 
pindah-pindah untuk mencari padang rumput dan air untuk 
ternakan mereka. Dengan demikian adalah lebih baik bagi mereka 
untuk hidup mengembara dari satu tempat ke tempat yang lainnya. 
Mereka digelar “syawiyyah” atau penggembala kambing iaitu, 
mereka yang hidup daripada hasil kambing dan lembu. Mereka 
tidak pergi ke padang pasir yang tandus, sebab mereka tidak akan 
menemui padang rumput yang baik di sana. Orang-orang itu 
termasuklah orang-orang Barbar, bangsa Turki, Turkoman serta 
Slavia, sebagai contohnya. 

Manakala orang-orang yang hidup dengan cara memeli- 
hara unta lebih banyak berpindah-pindah. Mereka mengembara 
jauh di tengah-tengah padang .pasir, sebab padang rumput di 
kawasan pergunungan dengan tumbuh-tumbuhan dan pepohonan- 
nya itu adalah tidak cukup untuk makanan unta. Mereka harus 
hidup dengan memakan tumbuh-tumbuhan yang terdapat di 
padang pasir dan minum air padang pasir yang agak masin itu. 
Mereka harus berpindah-pindah selama musim dingin, untuk 
menghindarkan diri daripada kesejukan kepada udara padang 

pasir yang panas. Di tengah-tengah pasir, unta-unta dapat mencari 
tempat untuk melahirkan anaknya. Di antara binatang-binatang 
itu, unta merupakan binatang yang paling sukar untuk melahirkan 
anak dan sangat memerlukan udara panas yang sesuai dengan- 
nya. 

Penternak unta dengan itu terpaksa berada jauh di tengah- 
tengah padang pasir. Kerapnya, mereka diusir daripada daerah 
perbukitan oleh pihak militia, dan mereka terpaksa beredar ke 
tengah-tengah padang pasir kerana mereka tidak mahu pihak 
militia itu mendera mereka atau menghukum kerana perlakuan 
mereka yang tidak menyenangkan perasaan mereka itu. Akibatnya, 
mereka menjadi suatu kaum yang sangat liar. Berbanding dengan 
masyarakat kota, mereka adalah setingkatan dengan binatang yang 
buas, binatang yang tidak dapat dijinakkan dan binatang yang 
boleh dikorbankan. Mereka adalah orang-orang Badwi. Di Barat, 
bangsa pengembara Barbar dan Zenatah merupakan masyarakat 
yang sekumpulan dengan mereka, sedangkan di Timur pula ialah 
puak Kurdi, Turkoman dan bangsa Turki. Orang-orang Badwi, 
dengan itu, berada lebih jauh di padang pasir dan lebih sesuai hidup 
dengan kehidupan di padang pasir kerana mereka terlalu ber- 
gantung hidup pada unta-unta, sementara golongan yang lainnya 
tadi hidup dengan cara mentemak kambing domba, dan juga unta. 

Dengan demikian telah menjadi nyata bahawa orang-orang 
Badwi adalah golongan yang tidak menikmati kemajuan hidup di 
mana hanya secukup apa yang perlu ada sahaja wujud dalam satu 
peradaban. 

3 Orang-orang Badwi adalah lebih awal daripada orang-orang 

yang tinggal menetap. Padang pasir merupakan asas dan suaka 

peradaban dan kota-kota 

Telah kita sebutkan bahawa orang-orang Badwi membatasi diri 
mereka pada apa yang ada sahaja di dalam cara hidup mereka dan 
tidak berupaya untuk berada lebih daripada itu, sedangkan orang- 
orang yang tinggal menetap menitikberatkan kesenangan dan 
kemewahan di dalam semua ehwal dan kebiasaan hidup mereka. 
Dan tidak dapat diragukan lagi bahawa hidup dengan apa yang 
ada adalah lebih mendahului daripada kesenangan dan kemewahan 
hidup. Keperluan hidup yang seada-adanya sahaja, dalam satu 
caranya, adalah asas dan kemewahan hidup itu adalah hal 

sekunder. Orang-orang Badwi dengan itu, merupakan asas dan 
terlebih dahulu daripada orang-orang kota dan penduduknya yang 
tinggal menetap. Manusia pada awalnya berusaha mendapatkan 
apa yang perlu sahaja. Hanya setelah dia mendapatkan keperluan- 
keperluan yang asas, barulah dia berusaha mencari suatu 
kehidupan yang selesa dan mewah. Kekerasan hidup mengembara 
di tengah padang pasir mendahului kelembutan hidup secara 
tinggal menetap. Dengan demikian, urbanisasi ( tamaddun . Ar.) 
didapati menjadi matlamat orang-orang Badwi. Melalui usahanya 
sendiri, dia berusaha mencapai apa yang dicita-citakannya. Apabila 
dia sudah memiliki secukupnya dan bersedia mendepani keadaan- 
keadaan dan kebiasaan hidup bermewah, dia pun mengalami suatu 
kehidupan yang aman tenteram dan mengabdikan dirinya untuk 
menikmati kebiasaan hidup di kota. Demikianlah halnya dengan 
kabilah-kabilah Badwi seluruhnya. Penduduk tinggal menetap, 
padahal sebaliknya, sama sekali tidak berminat untuk hidup 
dengan keadaan di padang pasir, kecuali didorong oleh keadaan 
darurat, atau mereka tidak dapat menyesuaikan diri bersama-sama 
wargakota. 

Bukti terhadap hakikat bahawa Badwiah itu merupakan asas 
kepada, dan lebih dahulu daripada masyarakat yang tinggal secara 
tetap, adalah dapat disaksikan melalui penduduk-penduduk di 
sesebuah kota. Kita akan mendapati bahawa kebanyakan pen- 
duduknya bermula di kalangan orang-orang Badwi yang tinggal di 
pinggir kota dan kampung-kampung berdekatan. Sebahagian 
daripada mereka itu menjadi orang yang berada, hidup di kota 
dan menikmati kehidupan selesa dan mewah. Hal ini menunjukkan 
bahawa kota tumbuh daripada kehidupan padang pasir. Keadaan 
padang pasir merupakan asas kepada keadaan kota. 

Orang-orang Badwi dan warga kota adalah berbeza di antara 
mereka dalam hal keadaan-keadaan hidup. Banyak kaum menjadi 
lebih besar daripada kaum yang lainnya, banyak kabilah yang lebih 
besar daripada yang lainnya, banyak kota kecil lebih banyak 
penduduknya dibanding kota kecil yang lainnya. ... Jelaslah, 
bahawa desa lebih awal daripada kota-kota besar dan kota-kota 
kecil, dan merupakan asasnya, sebab kebiasaan hidup mewah dan 
tenteram yang terdapat di kota muncul setelah adanya kebiasaan 
hidup dengan keperluan yang terbatas. 

Dan Aliahlah yang lebih mengetahui. 

4 Orang-orang Badwi iebih cenderung menjadi insan yang baik 
daripada penduduk yang tinggal menetap 

Sebabnya ialah kerana jiwa, apabila berada dalam keadaan semula 
jadinya adalah bersedia untuk menerima kebajikan mahupun 
kejahatan yang datang dan meninggalkan kesan padanya. Nabi 
Muhammad s. a. w. telah bersabda: 

“Setiap bayi itu dilahirkan menurut fitrahnya. Ibu bapanyalah 
yang menjadikannya sama ada sebagai seorang Yahudi, atau 
Nasrani atau Majusi.” 

Menurut kadarnya jiwa itu dipengaruhi untuk pertama kali- 
nya oleh salah satu daripada ke. lua-dua sifat (baik buruk) tersebut. 
Jiwa itu menjauhi daripada satu sifat lainnya dan mendapati amat 
sukar untuk mendapatkannya. Apabila kebiasaan berbuat keba- 
jikan terbentuk buat pertama kalinya ke dalam jiwa seseorang yang 
baik, dan jiwanya akan terbiasa dengan kebajikan. Maka orang 
tersebut akan menjauhkan dirinya daripada perbuatan buruk dan 
berasa sukar untuk melakukan apa-apa yang bersifat jahat. Hal 
yang sama berlaku dengan orang yang jahat. 

Masyarakat yang tinggal secara tetap lebih berminat dengan 
kehidupan yang penuh keseronokan. Mereka sudah biasa dengan 
kehidupan yang mewah dan berjaya mendapatkan apa sahaja yang 
terhajat, dan tunduk kepada tuntutan nafsu syahwat sahaja. 
Dengan demikian, jiwa mereka itu telah dicemari oleh berbagai- 
bagai macam akhlak yang tercela dan nilai-nilai yang berunsurkan 
kejahatan. Semakin banyak kejahatan itu, semakin jauh mereka 
dengan kebaikan. Akhirnya mereka telah kehilangan kemampuan 
untuk menahan diri daripada desakan hawa nafsu. Ramai di antara 
mereka yang didapati dengan sebebas-bebasnya menuturkan 
perkataan-perkataan lucah sewaktu mereka berkumpul dan juga 
sewaktu berada di antara orang-orang berdarjat dan di kalangan 
wanita ( harriim . Ar.). Mereka sudah tidak terhalang lagi oleh apa- 
apa bentuk kesusilaan, sebabnya ialah kebiasaan berkelakuan 
buruk secara terang-terangan, baik melalui perkataan mahupun 
dengan perbuatan, telah menguasai diri mereka. 

Orang-orang Badwi itu mungkin menitikberatkan kehidupan 
duniawi sepertimana (orang-orang kota). Namun, keasyikan 
mereka itu hanya menyentuh apa yang menjadi suatu keperluan 
hidup atau apa sahaja dan bukannya yang bersifat kemewahan 


86 



PERADABAN BADWI 


atau yang menyebabkan atau menimbulkan nafsu syahwat dan ke- 
seronokan semata. Kebiasaan yang mereka lakukan dalam tindak- 
tanduk mereka, dengan demikian, adalah yang sewajarnya. 
Sekiranya dibandingkan dengan warga kota, perlakuan terkutuk 
dan sifat-sifat keji yang ada pada mereka adalah jauh lebih sedikit. 
Peribadi mereka adalah lebih hampir kepada fitrah yang awal, dan 
sangat terpisah daripada amalan buruk yang sudah meresap masuk 
ke dalam jiwa (warga kota) melalui pelbagai budaya yang buruk, 
jijik dan terkutuk itu. Dengan demikian, mereka itu lebih mudah 
disembuhkan daripada orang kota. Hal ini cukup jelas. 

Ia kemudiannya akan menjadi jelas bahawa hidup menetap 
merupakan tingkat peradaban yang paling akhir dan menjadi titik 
mula yang menuju kepada kebinasaannya. Ia juga merupakan 
tingkat terakhir kepada kejahatan dan jauh daripada kebajikan. 
Jelaslah, bahawa orang Badwi itu lebih cenderung kepada kebaikan 
jika dibandingkan dengan warga kota. ... 

Dan Allah s.w.t. berasa senang kepada orang-orang yang 

bertakwa. 


5 Orang-orang Badwi lebih bersikap berani daripada 
penduduk yang tinggal secara tetap 

Sebabnya ialah penduduk yang tidak berpindah randah itu telah 
bersikap malas dan bersikap ambil mudah. Mereka tenggelam 
dalam kenikmatan dan kemewahan. Mereka meletakkan tang- 
gungjawab menjaga keselamatan harta benda dan diri mereka 
kepada gabenor ( al-wali . Ar.) dan kepada raja yang memerintah 
mereka, serta kepada pasukan tentera yang ditugaskan menjaga 
keamanan negara. Mereka berasa amat yakin dengan pertahanan 
kota-kota yang mengelilingi mereka dan benteng-benteng yang 
melindungi mereka. Tidak ada suara yang mengganggu mereka dan 
tidak ada masa untuk berburu. Mereka hidup dengan bersikap 
tidak kisah dan saling mempercayai, dan tidak mahu ikut serta 
memikul senjata. Secara turun-temurun mereka telah mewarisi 
kehidupan begini. Mereka tidak ubahnya seperti wanita dan anak- 
anak, yang berada di bawah pengawasan kepala sesebuah rumah 
tangga. Akhirnya, ianya telah menjadi suatu sifat yang alah bisa 
tegai biasa yang telah menggantikan sifat semula jadinya ( at - 
thabi'ah. Ar.). 

Orang-orang Badwi, sebaliknya pula, hidup terpisah daripada 
masyarakat. Mereka menghadapi hidup tanpa bantuan dan tidak 
pernah mendapat perlindungan pihak tentera. Mereka tidak mem- 
punyai tembok-tembok atau pintu-pintu kota. Dengan demikian, 
mereka terpaksa mempertahankan diri mereka sendiri dan tidak 
meminta bantuan atau bergantung pada bantuan orang lain. 
Mereka selalu membawa senjata-senjata. Mereka mengawasi 
setiap penjuru jalan. Mereka hanya sekadar melelapkan mata 
yang mengantuk apabila mereka berada dalam kumpulan atau 
ketika berada di atas pelana. Mereka sentiasa mengambil berat 
meskipun cuma suatu salakan atau bunyi riuh yang begitu jauh 
sekali. Mereka berkelana sendirian di padang-padang pasir, di- 
pandu oleh suatu semangat yang teguh, mempercayai diri mereka 
sendiri. Keteguhan jiwa telah menjadi sifat mereka dan keberanian 
merupakan suatu sikap yang semula jadinya. Mereka akan meng- 
gunakannya apabila dikehendaki sahaja atau dicabar. 

Apabila penduduk kota bergaul dengan mereka di padang 
pasir atau bersama dalam suatu perjalanan, mereka amat ber- 
gantung pada orang-orang Badwi. Mereka tidak berupaya berbuat 
apa-apa tanpa mereka. Ini merupakan suatu fakta nyata. Keter- 
gantungan itu meliputi hal mengetahui pelosok negara, arah, punca 
air, simpang-simpang dan jalan-jalan. 

Manusia itu adalah hamba abdi kepada adat kebiasaan dan 
perkara-perkara yang dia sudah sebati dengannya. Dia bukanlah 
hasil daripada kebijaksaan yang sedia ada dan yang menjadi 
resamnya. Keadaan-keadaan di mana dia telah menjadi sangat 
biasa, sehinggalah ianya menjadi ukuran sifat dan kebiasaan serta 
adat, telah menggantikan perangai semula jadinya. Sekiranya 
seseorang mempelajari hal ini dalam diri insan, seseorang itu akan 
dapat banyak mengetahui dan akan mendapati bahawa ianya 
adalah suatu penelitian yang benar. 

5 Kepercayaan penduduk yang tinggal tetap terhadap hukum- 

hakam merosak keteguhan jiwa dan ketahanan diri 

Tidak ada seorang pun yang dapat bertindak menyelesaikan segala 
urusannya. Ketua-ketua dan para pemimpin yang berupaya 
sepenuhnya untuk menyelesaikan masalah-masalah mereka adalah 
terlalu sedikit jika dibandingkan dengan yang lain-lainnya. Telah 
menjadi suatu peraturan bahawa seseorang manusia itu harus 

tunduk di bawah kekuasaan orang lain. Sekiranya peneraju kuasa 
itu bertimbang rasa dan adil, dan orang-orang yang berada di 
bawah naungannya tidak berasa tertekan oleh hukum-hakam dan 
larangan, mereka akan terpimpin oleh perasaan berani atau berasa 
gentar sebagaimana yang ada di dalam diri mereka. Mereka akan 
berasa lega kiranya tidak ada kekuasaan yang mengekang. Sikap 
berdikari dengan sendirinya menjadi suatu sifat yang semula jadi 
pada diri mereka. Mereka tidak mengetahui yang lain-lainnya. 

Dan sekiranya, pengongkongan dengan hukum-hakamnya 
adalah suatu yang zalim dan penuh penghinaan, maka ia akan 
merosak keteguhan diri dan tidak memberi mereka kehendak 
untuk menolaknya sebagai akibat daripada kelalian sikap yang 
wujud di dalam jiwa orang yang tertekan, sebagaimana yang akan 
diterangkan nanti. 

[*Hal seperti ini pernah dialami Zuhrah dalam Perang 
Qadisiyah. Ketika itu Umar melarang Sa‘ad - semoga Allah 
meredai mereka - untuk bertindak keras. Zuhrah waktu itu 
mengambil harta rampasan yang harganya 75 ribu dinar emas, 
daripada Galinus, setelah sebelumnya dia kejar dan dia bunuh 
dalam Perang Qadisiyah. Sa‘ad mengambil rampasan itu dari 
tangan Zuhrah, seraya berkata: 

“Kau tidak menunggu perintah daripadaku?” 

Langsung setelah itu dia menulis surat kepada Umar, minta 
izin untuk mengambil rampasan tersebut. Daripada Umar dia 
menerima surat: 

“Engkau juga bertindak seperti Zuhrah. Dia mendapat 
tindakan keras. Kini tinggallah perang yang masih berkeca- 
muk, sedangkan kau hancurkan hikmahnya dan kau rosakkan 
hatinya.” 

Dan Umar pun memberikan rampasan tersebut kepada 
Zuhrah.] 

Apabila hukum-hakam itu dilaksanakan secara deraan, ia 
akan menghapus keteguhan jiwa itu sama sekali. Sebab pengguna- 
an deraan terhadap seseorang yang tidak berupaya mempertahan- 
kan diri, akan membangkitkan di dalam dirinya perasaan terhina, 
dan tak dapat diragukan lagi keteguhan jiwanya akan hancur. 

Apabila hukum-hakam itu dilaksanakan (dengan tujuan- 

tujuan) untuk pendidikan dan pengarahan dan diterapkan sejak 
masih kecil lagi, ia memiliki pada suatu ukurannya kesan yang 
sama, sebab orang itu akan membesar dengan perasaan ketakutan 
dan sentiasa patuh dan akhirnya dia tidak percaya kepada 
keteguhan jiwanya sendiri. 

Oleh itu, sikap mempunyai peribadi yang teguh itu adalah ter- 
dapat pada orang Badwi Arab yang hidup penuh cabaran daripada 
orang-orang yang terpaksa akur pada hukum-hakam. Tambahan- 
nya mereka yang bergantung kepada hukum-hakam dan dikuasai 
olehnya daripada sejak mula menerima pendidikan dan pengajaran 
di dalam bidang kerja tangan, ilmu pengetahuan dan masalah-mas- 
alah agama, dengan demikian tidak memiliki suatu keteguhan jiwa. 
Mereka bagaikan tidak berupaya untuk mempertahankan diri dari- 
pada segala bentuk ancaman. Keadaan beginilah yang terjadi ke- 
pada para pelajar, yang mana tugas mereka adalah belajar dan me- 
nerima pendidikan daripada guru dan para tuk guru agama, dan 
dalam banyak hal lebih bertindak mengarahkan dan berceramah di 
khalayak ramai. Keadaan begini dan hakikat bahawa ia merosak- 
kan kemampuan ketahanan diri dan keteguhan jiwa perlu dike- 
tahui. 

Ia bukanlah bertujuan untuk menyatakan bahawa para 
sahabat Nabi Muhammad s. a. w. sentiasa patuh pada hukum- 
hukum agama dan syariat, dan tidak pula mengalami kemerosotan 
keteguhan jiwa, bahkan mempunyai keteguhan jiwa yang lebih baik 
lagi. Ketika umat Islam menerima agama itu daripada Nabi 
Muhammad s.a.w., apa yang menjadi hambatan ialah diri mereka 
sendiri akibat daripada larangan dan galakan yang dinyatakan 
sebagaimana disebut di dalam al-Quran. Ia bukanlah diakibatkan 
oleh arahan teknikal atau pendidikan saintifik. Hukum-hakam itu 
adalah hukum-hakam dan petunjuk agama yang mereka terima 
secara lisannya dan mempercayai dengan akidah yang teguh akan 
kebenarannya atau apa yang disampaikan itu serta menyebabkan 
mereka mentaatinya. Keteguhan jiwa yang ada di dalam diri 
mereka tetap kukuh dan belum dirosakkan oleh pendidikan atau 
kekuasaan. Umar berkata: 

“Barang siapa yang tidak dibentuk oleh syariat agama, maka 

dia tidak mendapat pengajaran daripada Allah.” 

Umar menginginkan agar di dalam diri setiap individu itu ada 

kesedaran untuk membatasi dirinya. Apa yang dia sungguh yakin 
ialah lebih mengetahui apa yang baik untuk umatnya. 

Pengaruh agama kemudiannya, merosot di kalangan manu- 
sia, dan mereka memperkenalkan undang-undang yang menjadi 
pencegahnya. Syariat agama menjadi salah satu cabang ilmu dan 
suatu keahlian, yang boleh diperoleh melalui arahan-arahan dan 
pendidikan. Manusia menumpukan perhatian mereka kepada 
kehidupan tinggal menetap dan memiliki sifat yang patuh kepada 
undang-undang. Ini mengakibatkan lunturnya suatu keteguhan 
jiwa yang ada pada diri mereka. 

Sudah jelas, sekarang ini, bahawa peraturan-peraturan peme- 
rintah dan undang-undang pendidikan telah merosakkan keteguh- 
an jiwa, sebab pengaruh yang mencegah itu datangnya dari luar. 
Hukum-hakam agama, sebaliknya, tidak merosakkan keteguhan 
jiwa, sebab kuasa pengekangan itu adalah suatu yang inherent. 
Dengan demikian, peraturan-peraturan pemerintah dan pendidikan 
mempengaruhi masyarakat yang tinggal secara tetap di sesuatu 
kawasan, ia melemahkan jiwa dan mengurangkan stamina mereka 
sebab mereka terpaksa menanggung kedua-duanya sebagai kanak- 
kanak dan orang dewasa. Orang-orang Badwi, dalam hal 
sebaliknya, tidak sepertimana mereka, sebab mereka itu hidup 
terpisah daripada larangan-larangan pemerintah, pengarahan, dan 
pendidikan. ... 

[*01eh sebab itulah, Muhammad ibn Abi Zaid mengatakan di 
dalam bukunya Ahkaam al Mu’allimien wal Muta’allimien , bahawa 
seorang pengajar tidak memukul anak-anak yang masih dalam 
pendidikan lebih dari tiga pukulan. Dinukilkan daripada Syraih al- 
Qadhi. Sebahagian di antara mereka mengemukakan hujahan 
daripada fakta peristiwa turunnya wahyu yang pertama kali, ketika 
nabi dalam keadaan pengsan, yang terjadi tiga kali, dan nabi 
tampak lemah. Keadaan pengsan ini, sebenarnya tidak layak untuk 
dijadikan hujahan (dari keharusan memukul anak cukup tiga kali 
sahaja), sebab hal itu tidak ada hubungannya dengan pendidikan 
yang sudah popular. 

Allah Maha Bijaksana dan Maha Mengetahui.* 


7 Hanya suku-suku yang berpegang kepada ‘Bulat Air kerana 
Pembetung’ sahaja berupaya hidup di padang pasir 

Ketahuilah bahawa Allah - Maha Suci Dia - telah menetapkan 

baik dan buruk sebagai tabiat semula jadi manusia. Demikianlah, 
dalam al-Quran Allah s. w. t. berfirman: 

“Dan telah Kami tunjukkan dia dua jalan .” 1 

Firman-Nya lagi: “Maka Allah mengilhamkan kepada jiwa itu 

(jalan) kefasikan dan ketakwaan .” 2 

Kejahatan adalah sifat yang paling dekat kepada manusia 
apabila dia gagal di dalam memperbaiki kebiasaannya dan jika 
agama itu tidak dipergunakan sebagai landas untuk memperbaiki 
dirinya. Sebahagian besar umat manusia berada dalam keadaan ini, 
kecuali mereka yang mendapat taufik daripada Allah. 

Sifat jahat yang terdapat pada diri manusia ialah kezaliman 
dan sikap bermusuhan sesama sendiri. Seseorang yang berasa iri 
hati akan harta milik saudaranya akan berusaha untuk mengam- 
bilnya, kecuali ada suatu kuasa yang mencegahnya. Sebagaimana 
sebuah sajak: 

Ketidakadilan itu adalah satu sifat manusia. 

Jika kau dapatkan Manusia bermaruah, tentu ada sebab 

mengapa dia tidak berlaku adil. 

Sifat saling bertelagah oleh penduduk bandar-bandar dan 
kota-kota besar biasanya dicegah oleh pihak berkuasa dan kera- 
jaan, yang mengekang masyarakat yang berada di bawah kekuasa- 
annya daripada serang-menyerang dan bermusuhan sesama sendiri. 
Mereka dengan demikian dilindungi daripada kuasa yang menggu- 
nakan kekerasan dan kuasa kerajaan daripada ketidakadilan, 
diselamatkan daripada penganiayaan sama ada daripada rajanya 
sendiri. 

Serangan daripada luar kota dapat dihalang oleh tembok- 
tembok, sewaktu berada dalam keadaan tidak bersedia, suatu 
serangan mengejutkan di malam hari, atau disebabkan oleh 
ketidakupayaan penduduknya menangkis serangan di waktu siang 
hari. Atau ianya dapat ditangkis dengan bantuan pasukan-pasukan 
bantuan pihak kerajaan, kalau (para penduduknya) sentiasa 
berwaspada dan bersiap sedia untuk memberikan tentangan. 

Pengaruh yang menghalang di kalangan masyarakat Badwi 


1 Al-Quran: Surah 90 (al-Balad), ayat 10. 

2 Al-Quran: Surah 91 (asy-Syaruh), ayat 8. 

adalah datangnya daripada syeikh dan ketua-ketua suku. Ia dise- 
babkan oleh ketinggian rasa hormat dan penghargaan yang diberi- 
kan oleh kaum-kaumnya. Kampung-kampung masyarakat Badwi 
dikawal daripada diserang musuh daripada luar oleh satu pasukan 
yang terdiri daripada pemuda-pemuda yang berjiwa seorang wira 
dan disegani kerana sifat mereka yang berani itu. Pertahanan dan 
pengawasan itu akan berhasil sekiranya mereka itu terdiri daripada 
mereka yang saling kait-mengait daripada satu keturunan. Ia akan 
menguatkan mereka dan akan terbit perasaan ditakuti kerana pe- 
rasaan sayang-menyayangi ahli keluarga dan sesama sendiri adalah 
lebih utama (daripada yang lain-lainnya). Perasaan belas kasihan 
dan sayang menyayangi saudara sedarahnya dan sahabat-handai- 
nya wujud di dalam diri manusia sebagai suatu yang dianugerahi 
Allah s.w.t. ke dalam kalbu hamba-hamba-Nya. Sifat ini me- 
nimbulkan perasaan bantu-membantu dan gotong-royong, dan 
menambahkan rasa gentar yang dialami oleh pihak musuh itu. 

Ambillah daripada cerita yang disebutkan dalam al-Quran 
tentang saudara-saudara Yusuf - selawat tetap tercurah padanya - 
ketika mereka mengatakan kepada ayahnya: 

“Jika dia dimakan serigala, padahal kami segolongan, sung- 
guh kami orang-orang yang merugi”. 

Maksudnya, dengan adanya rasa segolongan {ushbab. Ar.), 
tidak mungkin terbetik dalam diri seseorang untuk memusuhi 
lainnya. Mereka yang tidak mempunyai sesiapa daripada keturun- 
annya (untuk menjaga) jarang dapat berasa kasih akan saudaranya. 
Jika ada bahaya ketika meletusnya peperangan orang-orang seperti 
mereka akan secara senyap-senyap akan menghilangkan dirinya 
dan berusaha menyelamatkan diri, sebab dia dikuasai oleh pera- 
saan bimbang akan ditinggalkan sendirian tanpa menerima apa- 
apa pertolongan. Orang-orang seperti ini, dengan demikian, tidak 
boleh hidup di padang pasir, sebab mereka akan menjadi mangsa 
bangsa-bangsa yang ingin membinasakan mereka. 

Jika hal ini benar dalam hubungannya dengan tempat di 
mana seseorang itu tinggal, yang selalu memerlukan pertahanan 
dan perlindungan ketenteraan, ia adalah sama halnya dengan 
kegiatan manusia yang lainnya, seperti kenabian, membangunkan 
kedaulatan raja atau dakwah. Tidak akan tercapai apa-apa tanpa 
berlakunya perjuangan, kerana di dalam diri setiap manusia itu 
memang ada sifat menentang. Dan untuk berjuang ia tidak dapat 

dilaksanakan tanpa adanya perasaan kekitaan ( ashabiyah . Ar. 
group feeling. Ing.), sebagaimana yang telah kita terangkan di 
permulaan tadi. 

8 Perasaan keserumpunan adalah diakibatkan oleh pertalian 

darah atau yang lain sehubungan dengannya 

(Menghormati) pertalian saudara adalah suatu yang semula jadi di 
kalangan manusia. Tidak menyayangi pertalian darah itu me- 
rupakan suatu hal yang jarang-jarang sekali terjadi. Ianya 
melahirkan suatu perasaan saling menyayangi antara satu sama 
lain dan mereka yang ada pertalian keluarga, (suatu perasaan di 
mana) mereka tidak mahu sebarang kesusahan menimpa mereka 
ataupun tidak seharusnya mereka itu dilandai kemusnahan. Ibarat 
cubit paha kiri, paha kanan akan terasa sakitnya juga, apabila 
saudara-maranya itu ditindas atau diserang, mereka tentu sekali 
akan masuk campur. Mereka tidak biarkan sahaja apa juga 
bencana menimpa mereka itu. Ini sesungguhnya adalah suatu 
rangsangan semula jadi yang terdapat di dalam diri manusia, selagi 
mana mereka itu menjadi manusia. 

Sekiranya hubungan langsung di antara mereka yang saling 
bantu-membantu itu amat dekat sekali, yang mendorong kepada 
saling perlu memerlukan dan bersatu, dan nyata ia memerlukan 
(wujudnya perasaan keserumpunan) tanpa memerlukan adanya 
campur tangan daripada pihak lainnya. Sekiranya, pertalian itu 
agak berjarak, ia selalunya ibarat jauh di mata, jauh di hati. 
Sungguhpun demikian, sedikit ingatan terhadap mereka masih ada 
dan ini mendorong seseorang itu membantu kaum kerabatnya atas 
motif yang telah diketahui itu. Bantuan yang dihulurkan adalah 
untuk membasmi rasa bersalah yang terlekat pada jiwa mereka 
sekiranya tidak membantu orang yang ada pertalian darah 
dengannya diperlakukan dengan cara yang tidak sewajarnya. 

Kenalan dan rakan taulan adalah tergolong ke dalam 
kelompok yang sama. Perasaan ‘mengambil berat’ sebagaimana 
yang ada di sudut hati setiap orang terhadap kenalan dan rakan- 
taulannya itu adalah disebabkan oleh perasaan rasa terhina yang 
timbul pada diri seseorang apabila menyaksikan jiran tetangga atau 
saudara-mara yang ada hubungan darah berada dalam keadaan 
yang terhina. Sebabnya ialah sepertimana hubungan hamba dan 
(tuan) yang memerlukan adanya perhubungan yang dekat ataupun 

lebih kurang sedemikian, sebagaimana juga halnya dengan 
pertalian kekeluargaan. 

Berdasarkan itulah maka seseorang harus memahami sabda 
Nabi Muhammad s. a. w. 

“Pelajarilah sebanyak mungkin salasilah keturunan kamu 
sebagaimana perlunya untuk mengukuhkan perasaan perta- 
lian kekeluargaan”. 

Ini bermakna bahawa keturunan adalah penting hanya 
apabila ia bermaksud kepada membawa kerjasama yang disebab- 
kan oleh pertalian darah dan yang akhirnya membawa kepada 
saling bantu-membantu dan sayang-menyayangi apa yang selebih- 
nya adalah suatu yang berlebih-lebihan. 

Kenyataannya ialah bahawa hubungan yang demikian itu 
adalah suatu khayalan dan tidak suatu yang tidak benar. 
Hubungan itu hanya berguna untuk menghasilkan ikatan dan 
hubung-menghubungi. Apabila rasa persaudaraan itu sudah 
terlihat dengan jelas, ia akan membangkitkan sesuatu di dalam 
diri insan itu perpaduan yang semula jadinya. Tetapi sekiranya ia 
didasarkan hanya sekadar pengetahuan tentang keturunan nenek 
moyang, ia boleh mengusik ingatan, tetapi sedikit sahaja. 
Kegunaan tidak kelihatan, dan ingatan itu hanya sedikit sahaja, 
semacam suatu permainan dan yang sedemikian adalah tidak 
digalakkan. Dalam hal ini, seseorang harus faham peringatan: 

“Ilmu tentang keturunan adalah suatu ilmu yang tidak ada 
gunanya untuk diketahui dan tidak pula membawa mudarat 
jika tidak mengetahuinya.” 

Ini bererti bahawa jika salasilah keturunan itu menjadi suatu 
yang sudah tidak jelas lagi, dan menjadi suatu persoalan ilmu 
pengetahuan, golongan ia tidak lagi dapat membangkitkan ikatan 
dan hilanglah rasa cinta yang disebabkan oleh perasaan keserum- 
punan. Jadilah ia sesuatu yang tidak mendatangkan manfaatnya. 

Allah s.w.t. Yang Maha Suci dan Lebih Mengetahui. 

9 Ketulenan keturunan hanyalah terdapat pada masyarakat Arab 
di padang pasir yang tidak bertamadun dan kumpulan semacam 
itu 

Ini adalah disebabkan oleh kesusahan hidup, keadaan yang serba 

menyulitkan, dan amalan buruk yang khususnya terdapat pada 
masyarakat Badwi. Ia adalah disebabkan oleh keperluan, terlalu 
bergantung hidup kepada hasil yang diperoleh daripada unta dan 
pemeliharaan unta dan padang rumput. Unta-unta adalah 
penyebab kepada kehidupan yang serba liar, kerana ia memakan 
tumbuh-tumbuhan di padang pasir dan melahirkan anaknya di 
sana. 

Padang pasir adalah tempat yang banyak cabaran dan 
kebuluran, akan tetapi mereka telah dapat menyesuaikan diri dan 
telah sebati dengan kehidupan sebegitu. Generasi demi generasi 
orang Badwi hidup sedemikian rupa di padang pasir. Akhirnya, ia 
menjadi sebati dengan tingkah laku dan sikap semula jadinya. 
Tidak ada satu bangsa pun di dunia ini yang sanggup hidup di 
padang pasir seperti mereka. Dan tidak ada bangsa yang sanggup 
hidup dengan mengembara dan ikut merasakan sebagaimana nasib 
mereka. Tetapi sekiranya ada di kalangan mereka bertindak 
mengalah kepada kehidupan sebegitu tentunya seseorang itu tidak 
dibiarkan bertindak begitu. 

Oleh yang demikian, keturunan masyarakat pengembara ini 
dapat diperakui tidak bercampur aduk atau tidak dicemari oleh 
perbuatan kurang sihat. Keturunan mereka adalah terpelihara baik 
melalui susunan yang tidak terputus. 

Hal tersebut, sebagai contoh ialah suku bangsa Mudhar 
seperti Quraisy, Kinanah, Tsaqif, Banu Asad, Hudzail dan tetangga 
mereka suku Khuza‘ah. Mereka hidup serba kekurangan di tempat 
yang tiada kegiatan pertanian atau penternakan binatang. Mereka 
hidup jauh daripada tanah-tanah subur negeri Syria dan Iraq, jauh 
daripada sumber perasa makanan dan biji-bijian. Bagaimana 
tulennya asal keturunan mereka itu! Dalam banyak hal semuanya 
itu tidak bercampur baur dan diketahui umum sebagai tidak 
tercemar. 

Masyarakat Arab yang lainnya menghuni di bukit-bukau dan 
di ladang-ladang yang subur dan makmur penghidupannya. Antara 
masyarakat Arab ini ialah suku-suku Himyar dan Kahlan, seperti 
Lakhm, Judzam, Ghassan, Thayy, Qudha‘ah, dan Iyad. Keturunan 
mereka sudah bercampur-baur dan golongan-golongan mereka 
sudah saling bergaul. Adalah diketahui bahawa (genealogis) me- 
reka mempunyai perbezaan pendapat terhadap setiap keluarga- 
keluarga itu. Ini disebabkan oleh campur-aduk dengan golongan 
bukan Arab. Mereka sama sekali tidak bertindak untuk menjaga 

ketulenan keturunan keluarga dan kumpulannya. Ia sebenarnya 
berlaku terhadap bangsa-bangsa Arab yang tulen sahaja. 
*Khalifah ‘Umar berkata: 

“Pelajarilah asal usul keturunanmu dan janganlah seperti 
orang Nabatea dari Mesopotamia yang apabila ditanya 
tentang asal usulnya menjawab: “Saya berasal dari desa anu 
dan anu.” 

Tambahan pula, orang-orang Arab yang tinggal di kawasan 
yang subur tanahnya dipengaruhi oleh desakan masyarakat umum 
untuk berusaha mencari tanah yang lebih subur dan padang 
rumput yang baik. Ini menyebabkan berlakunya campur-baur dan 
kekaburan dalam asal usul keturunan. 

Inilah yang terjadi pada permulaan tahun-tahun Islam, 
sewaktu orang-orang mulai dibezakan yang satu dari yang lain 
dengan daerah tempat mereka tinggal. Maka orang akan menyebut 
daerah Qinnasrin 3 atau Damaskus, atau al-Awasim . 4 (Kawasan 
perbatasan di utara Syria). Kemudian kebiasaan ini sampai ke 
Sepanyol. 

Tetapi ini tidak bererti bahawa bangsa Arab tidak lagi 
ditandai oleh asal-usul keturunan mereka. Mereka hanyalah 
menambahi nama-nama kesukuan mereka dengan nama tempat 
yang telah ditakluki itu. Mereka akhirnya dikenali melalui tempat 
yang menjadi kediaman mereka. Ini menambahkan usaha 
membezakan mereka sebagai tambahan kepada keturunan, yang 
digunakan oleh orang-orang Arab untuk memperkenalkan diri 
mengikut Amir yang memerintah. Tetapi kemudiannya, orang- 
orang Arab yang tinggal menetap bercampur dengan orang-orang 
Parsi dan bukan Arab ketulenan keturunan itu tetap sama sekali 
dan hasilnya semangat keserumpunan itu lenyap dan tidak diterima 
lagi. Akhirnya, suku-suku itu dengan sendirinya lenyap dan pupus, 


3 Kota Qinnasrin di Syria Utara menjadi pusat daerah ketenteraan yang meliputi 
Aleppo dan Antioche. Kota itu sangat makmur di masa keemasan Arab, tapi 
sedikit demi sedikit beransur gersang dan mati diporakporandakan oleh perang 
dengan Byzantium dalam abad-abad ke- 10 dan ke-11. 

4 Perbatasan-perbatasan yang berbenteng di Syria Utara, membujur sepanjang 
pergunungan Taurus, mulanya - termasuk daerah ketenteraan Qinnasrin. Di 
zaman Harun ar-Rasyid, didirikan sebuah daerah tersendiri dengan nama al- 
‘Awasim (benteng-benteng) yang membujur dari Taurus ke Euphrat. 

dan bersama itu berakhirlah perasaan keserumpunan. Sebaliknya 
suku-suku pengembara melanjutkan keadaan sebagaimana kehi- 
dupan mereka sebelumnya. 

Dan Allah s. w. t. akan mewarisi bumi ini dan segala apa yang 
ada di atasnya. 


10 Bagaimana keturunan-keturunan itu menjadi bercampur-aduk 

Telah menjadi nyata bahawa orang yang berasal daripada sesuatu 
keturunan akan bersemenda dengan keturunan yang lainnya, sama 
ada dia berasa lebih serasi dengan mereka, atau kerana adanya 
perasaan pertalian atau kerana wujudnya hubungan hamba (tuan) 
atau disebabkan oleh kemahuan menghindarkan diri daripada 
kaumnya kerana kesalahan jenayah yang telah dilakukannya. 
Orang tersebut dikira termasuk ke dalam golongan mereka dan 
dianggap seketurunan dalam hubungan yang disebabkan oleh 
(daripada keturunan yang sama) seperti kasih sayang, hak dan 
kewajipan yang menyangkut hukum pembalasan dan wang 
tebusan, ( diyat . Ar. blood money. Ing.), dan lain-lainnya. Apabila 
perkara-perkara yang dianggap daripada seketurunan itu wujud ia 
dengan itu seakan-akan daripada (keturunan yang sama), kerana 
pengertian seketurunan kepada seseorang atau kepada kumpulan 
yang lainnya ialah bahawa seseorang itu harus akur kepada 
undang-undang dan keadaan-keadaan, seolah-olah seseorang itu 
sudah hampir dengannya. 

Bersama waktu yang terus berlalu, asal usul itu hampir- 
hampir dilupakan sahaja. Mereka yang arif dengan salasilah itu 
pun sudah ramai yang meninggal dunia, dan ianya sudah banyak 
yang tidak diketahui oleh kebanyakan orang. 

Keturunan keluarga dalam hal ini terus berubah daripada 
satu keturunan kepada yang lainnya dan terdapat pula sebilangan 
orang yang berhubung rapat dengan kaum yang lain (daripada ke- 
turunan yang lainnya). Hal ini terjadi di zaman pra-Islam dan di za- 
man Islam, dan di antara orang-orang Arab dengan bukan Arab. ... 

Bandingkan dengan perbezaan pendapat di antara manusia 
mengenai keturunan keluarga al-Mundzir dan lain-lainnya. Akan 
jelas kebenaran pernyataan di atas, di antaranya tentang ehwal 
Arjafah ibn Hartsamah di kalangan kaum Bajilah, ketika Umar 
mengangkatnya sebagai gabenor. Kaum Bajilah meminta kepada 

Umar agar Arjafah diberhentikan daripada kedudukannya menjadi 
gabenor. 

Kata mereka: “Dia masuk kepada (keturunan) kami kerana 
ditempelkan.” 

Dan diminta Jarir sebagai penggantinya. Umar bertanya 
kepada Arjafah tentang kebenaran tuduhan rakyatnya. Arjafah 
menjawab: 

“Benar wahai Amirul Mukminin, saya berasal dari Bani Aad, 
kerananya saya ada hubungan darah dengan kaum saya, dan 
saya pun punya hubungan dengan mereka.” 

Perhatikan bagaimana Arjafah bercampur-baur dengan kaumnya 
dari Bani Bajilah dan berkulitkan kulit mereka. Keturunannya 
semula diragukan, tapi kemudian atas pembenaran salasilah 
keturunannya dengan mereka, kepemimpinannya semakin kukuh. 
Jika tidak ada seorang pun yang mengetahuinya, atau lupa kerana 
sudah terlalu lama untuk diingat, mungkin semuanya itu akan 
lenyap, dan Arjafah akan dianggap dengan segala yang bukan- 
bukan. Perlulah anda fahami hal ini dengan saksama. Dan 
ambillah Ibrah dari rahsia Allah yang terdapat di dalam ciptaan- 
Nya. Di samping itu, banyak contoh lain, baik yang baru mahupun 
yang lama. 

Allah s. w. t. memberi petunjuk kepada kebenaran, atas 
rahmat, kebesaran, dan kemuliaan-Nya. 


1 1 Sifat kepemimpinan selalu dimiliki oleh orang tertentu yang 
memiliki sotidariti sosial 

Ketahuilah bahawa setiap kampung atau setiap puak dan suku, di 
samping terikat kepada keturunan mereka yang bersifat umum, 
mereka pun terikat kepada kesatuan keturunan lain yang sifatnya 
khusus. Kesatuan yang terakhir ini lebih daripada kesatuan 
keturunan yang sifatnya umum. Seperti kesatuan yang terdapat 
pada satu marga, pada satu keluarga, atau satu saudara sekandung; 
dan tidak terdapat pada seperti - saudara sepupu, baik yang dekat 
mahupun yang jauh salasilah keturunannya. Orang-orang yang 
tersebut di atas lebih dekat kepada kesatuan keturunan mereka 

yang khusus daripada kesatuan keturunan mereka yang sifatnya 
umum. Sebabnya tidak lain kerana kesatuan keturunan yang 
khusus lebih terikat erat oleh tali persaudaraan sedarah. Pemimpin 
yang ada di kalangan mereka, cuma dimiliki oleh dia yang khusus 
memperoleh bahagian, bukan oleh seluruhnya. 

Oleh sebab kepemimpinan hanya dapat dilaksanakan dengan 
kekuasaan, maka solidariti sosial yang dimiliki oleh pemimpin itu 
harus lebih kuat daripada solidariti lain yang ada, sehingga dia 
memperoleh kekuasaan dan sanggup memimpin rakyatnya dengan 
sempurna. Jika kewajipan atau keharusan itu dia laksanakan, maka 
kepemimpinan akan tetap dimilikinya. Namun apabila kepemim- 
pinan itu keluar dari mereka dan berada dalam solidariti lain yang 
lepas daripada golongan mereka, maka kepemimpinan itu tidak 
akan berhasil. Dan dalam golongan itu, kepemimpinan akan terus 
berpindah-pindah tangan daripada satu golongan kepada golongan 
lain yang lebih kuat, sebagaimana telah diterangkan mengenai 
rahsia kekuasaan. 

Kesatuan masyarakat dan solidariti sosial menjadi semacam 
sifat alam. Sifat itu tidak akan berguna apabila unsur-unsur yang 
ada sama, tidak berbeza. Maka di antara unsur itu ada yang berada 
di atas dan menguasai unsur yang lain. Hanya dengan itulah 
penciptaan (alam) ini berlangsung. Inilah rahsianya, mengapa 
solidariti sosial menjadi syarat bagi kekuasaan. Dan dari itu 
pulalah kepemimpinan dapat ditentukan keberlangsungannya, 
sebagaimana telah diterangkan di atas. 

12 Kepemimpinan terhadap orang-orang yang memiliki perasaan 

kekitaan tertentu tidak dapat diterapkan kepada mereka yang 

bukannya daripada satu keturunan 

Sebabnya ialah kerana kepemimpinan itu diwujudkan kerana 
adanya kekuasaan, dan kekuasaan itu ada kerana adanya 
perasaan kekitaan. Kepemimpinan terhadap kaum, dengan 
demikian haruslah, terbentuk daripada satu perasaan kekitaan 
yang lebih mantap daripada perasaan kekitaan di kalangan 
individu. Perasaan kekitaan daripada individu yang mengakui 
keunggulan perasaan kekitaan sang pemimpin akan mempersiap- 
kan mereka untuk tunduk dan mematuhinya. 

Ternyata, seseorang yang telah menyebatikan dirinya dengan 
orang mempunyai hubungan darah tidak berkongsi perasaan 

kekitaan yang diperolehi daripada keturunan yang umum dengan 
mereka. Dia hanya mengaitkan diri dengan mereka. Hubungan 
paling kukuh antara dia dengan golongannya terjalin kerana 
pembelaan terhadap sahabat atau kerana sekutu. Sama sekali 
tidak dapat dipastikan dia berkuasa ke atas mereka. Dan apabila 
kita beranggapan bahawa dia telah mengadakan hubungan yang 
kukuh dengan mereka, bahawa dia telah campur-baur dengan 
mereka, bahawa masa keterikatannya yang semula telah dilupakan 
orang, dan bahawa dia telah menjadi salah satu di antara mereka 
dan dianggap termasuk keturunan mereka, bagaimana dia atau 
salah seorang di antara nenek moyang mereka telah memperoleh 
kepemimpinan sebelum proses itu berlangsung, padahal kepemim- 
pinan itu tumbuh di satu persemaian yang ditentukan kemenang- 
annya melalui perasaan kekitaan? Fakta bahawa dia telah meng- 
ikatkan diri kepada suku itu sudah dikenal secara pasti sejak 
semula dia melakukannya. Tapi bersamaan dengan itu dia 
dinafikan (atau mungkin juga, nenek moyangnya, turut daripada 
menerajui kepemimpinan itu. Maka, kepemimpinan itu tentunya 
tidak dapat diwariskan daripadanya, padahal dia masih terikat 
(dengan suku kaumnya). Kepemimpinan harus menurut keper- 
luannya diwarisi daripada seseorang yang berhak memilikinya, 
sesuai dengan kenyataan, sebagaimana telah kita terangkan, 
bahawa kekuasaan itu diperoleh daripada perasaan kekitaan. 

Banyak pemuka suku dan golongan manusia yang ingin 
mendapatkan suatu hubungan darah. Mereka menginginkannya, 
kerana orang-orang yang memiliki hubungan darah tertentu itu 
memiliki suatu kemuliaan yang khusus, seperti keberanian, atau 
kebangsawanan, atau kemashyuran, walau bagaimanapun hal ini 
diusahakan agar diperoleh. Mereka berusaha mewujudkan keluar- 
ga sebegitu, dan melibatkan diri dengan perakuan bahawa mereka 
adalah tergolong sebahagian daripada keluarga itu. Mereka tidak 
menyedari bahawa perbuatan mereka itu dalam hal kepemimpinan 
dan kemuliaan telah membangkitkan perasaan curiga dan 
keraguan. ... 

Keturunan-keturunan yang sedemikian adalah sengaja diada- 
adakan oleh orang-orang yang ingin menikmati limpah kurnia 
pihak pemerintah, melalui perilaku (seorang pengampu) dan 
melalui pendapat-pendapat (mulus) yang mereka kemukakan. 
(Kelicikan-kelicikan) mereka adalah suatu yang cukup diketahui 
hingga tidak dapat dibantah lagi. ... 

Allah s. w. t. mengetahui yang ghaib dan yang nampak oleh 
mata manusia. 

13 Hanya orang-orang yang mengongsi perasaan kekitaan sahaja 
yang memiliki “lembaga” dan kemuliaan menurut 
pengertiannya yang dasar dan yang sebenar-benarnya, 
sementara selainnya hanya memilikinya menurut pengertian 
yang metaforik dan figuratif sahaja 

Sebabnya ialah kerana bangsawan dan kemegahan itu merupakan 
hasil daripada sifat seseorang. Apa yang dimaksudkan dengan 
lembaga ialah bahawa seseorang itu dianggap orang-orang 
terhormat dan orang-orang terkenal di kalangan nenek moyang- 
nya. Suatu hakikat bahawa dia adalah anak cucu dan keturunan 
mereka telah memberinya suatu kedudukan yang tinggi di kalangan 
masyarakatnya. Penghormatan yang diberikan oleh ahli masyar- 
akatnya itu adalah sebagai menghormati martabat dan kebangsa- 
wanan yang diperolehi oleh nenek moyangnya melalui kelebihan 
sifat mereka itu. [* Dalam pertumbuhan dan menurunkan generasi, 
manusia adalah barang tambang. Sabda Nabi Muhammad s.a.w. 

“Manusia adalah barang tambang, yang baik di masa jahiliah 
adalah yang baik dalam Islam, jika mereka mengerti.” 

Maka erti martabat tergantung kepada keturunan.] 

Telah kita terangkan bahawa keberuntungan daripada suatu 
keturunan yang sama adalah terkandung di dalam peranan 
keserumpunan yang dilahirkan daripadanya dan yang menimbul- 
kan perasaan kasih sayang dan saling bantu membantu. Apabila 
perasaan keserumpunan itu benar-benar mantap dan buminya 
dipelihara dengan baik, keberuntungan daripada suatu keturunan 
yang sama akan menjadi semakin jelas dan perasaan kekitaan akan 
menjadi lebih berkesan. Adalah suatu tambahan kepada keber- 
untungan untuk memiliki beberapa orang nenek moyang yang 
berdarjat. Kerana adanya suatu keturunan, maka martabat dan 
kemuliaan akan kukuh menancap di dalam diri orang-orang yang 
memiliki perasaan kekitaan. Kemuliaan sesebuah lembaga adalah 
suatu bandingan langsung kepada perbezaan darjah perasaan 
keserumpunan, sebab kemuliaan itu adalah rahsia daripada 
perasaan keserumpunan. 


102 



PERADABAN BADWI 


Wargakota yang tinggal tersisih boleh memiliki lembaga 
hanya menurut suatu pengertian secara metaforika. Andaian 
bahawa mereka mempunyai suatu itu tidak lebih daripada suatu 
anggapan yang dilebih-lebihkan sahaja. Jika diperhatikan dengan 
sebenar-benarnya, akan didapati bahawa “kemegahan” pada 
pengertian warga kota - adalah orang yang menganggap bahawa 
salah seorang di antara nenek moyang mereka memiliki sifat-sifat 
(keperibadian) yang baik dan yang bergaul dengan orang-orang 
yang baik, dan (tambahnya, mereka) berusaha seboleh mungkin 
berkelakuan sopan. Ini adalah berbeza dengan pengertian perasaan 
kekitaan yang sebenar-benarnya, kerana perasaan kekitaan adalah 
lahir daripada keturunan dan jumlah nenek moyang. Istilah prestij 
dan lembaga dalam hubungan ini dibuat secara metaforika, sebab 
dalam persoalan ini terdapatnya beberapa keturunan nenek 
moyangnya yang secara konsisten melakukan kebajikan dan 
perbuatan baik. Ini adalah kemegahan yang tidak benar dan tidak 
wajar diambil kira. Jika ditinjau dari segi bahasa memang nampak 
seakan kedua istilah tersebut, benar. Namun jika ditinjau secara 
saksama, akan nampak bahawa di beberapa seginya, ada hal-hal 
yang meragukan. 

Lembaga mempunyai kemuliaan yang asli yang terpupuk 
melalui perasaan kekitaan dan hemah seseorang. Kemudiannya 
orang (yang memiliki lembaga) membebaskan dirinya daripada 
terus menikmati kemuliaan tersebut apabila perasaan kekitaan 
lenyap sebagai akibat daripada kehidupan tinggal ‘menetap’ dan 
mereka bercampur gaul dengan rakyat umumnya. Di sudut hati 
mereka masih terbetik perasaan bangga diri kerana memiliki 
martabat itu dan menganggap diri mereka sebagai orang-orang 
daripada golongan bangsawan. Padahal mereka sudah tidak lagi 
memiliki martabat itu sebab perasaan kekitaan telah pupus sama 
sekali. Kebanyakan warga kota yang mempunyai susur-galur 
sebagai golongan bangsawan Arab atau non-Arab masih meng- 
impi-impikan ‘ketuanan’ semacam ini. 

Dan orang-orang Israel adalah golongan yang benar-benar 
tenggelam dengan angan-angan ini. Mereka pada asalnya memiliki 
lembaga yang paling terbilang di dunia, sebab, pertamanya nenek 
moyang mereka adalah terdiri daripada nabi-nabi dan rasul-rasul — 
bermula sejak Nabi Ibrahim a.s. hinggalah kepada Nabi Musa a. s. 
- pendiri millah dan syariat agama mereka! Yang keduanya, kerana 
perasaan kekitaan dan kedaulatan yang telah dijanjikan oleh Allah 

s. w. t. dan yang memperolehi kesemuanya itu melalui perasaan 
kekitaan. Kemudiannya, apa yang mereka miliki dimansuhkan, 
dan mereka pun ditimpa kehinaan dan kemiskinan. Mereka telah 
ditakdirkan untuk hidup sebagai orang buangan di permukaan 
bumi ini. Dan selama beribu-ribu tahun lamanya mereka hanya 
diperbudakkan dan kekafiran. Dan angan-angan (kemuliaan) itu 
masih tidak dapat dikekangkan daripada diri mereka. Mereka 
didapati mendakwa: 

“Dia adalah orang-orang Harun”; “Dia adalah daripada 

keturunan Yoshua”; “Dia salah seorang anak cucu Kalib”; 

“Dia berasal daripada suku kaum Yahuda.” 

Ini adalah me&Kipun tt rnyata bahawa perasaan kese- 
rumpunan mereka itu telah lenyap dan selama bertahun-tahun 
lamanya f elah te/dedah kepada penghinaan. Ramai lagi wargakota 
yang lainnya yang masih menganggap keturunan mereka itu adalah 
golongan bangsawan tetapi tidak lagi memiliki perasaan kekitaan 
adalah semata-mata bertindak melakukan sesuatu yang tidak dapat 
diterima akal. 

Abu al-Walid ibn Rusyd (Averoes) ternyata alpa dalam hal 
ini. Beliau telah menyebutkan tentang kemegahan di dalam 
bukunya Retorika. Martabat, katanya, “adalah menjadi milik 
orang yang sudah lama tinggal di dalam sesebuah kota.” Dia tidak 
pernah memperhitungkan tentang segala sesuatunya yang telah 
kami sebutkan. Saya perlu tahu berapa lamakah mereka yang 
tinggal di dalam sesebuah kota boleh (membantu seseorang 
memperoleh martabatnya), sekiranya dia tidak tergolong kepada 
satu kumpulan yang membuatkan dirinya ditakuti dan yang 
menyebabkan orang lain mentaatinya. Ibn Rusyd menganggap 
bahawa kemegahan itu adalah tergantung khususnya kepada 
jumlah nenek moyangnya. Padahal, retorik itu bererti mengesam- 
pingkan pendapat orang-orang yang mana pendapatnya itu 
memang diterima, iaitu, mereka yang bijaksana dan dapat 
menyelesaikan persoalan ( ahlul-hilli wal-‘aqdi. Ar. the man in 
command. Ing.) Ia tidak pula memberikan perhatian yang 
sewajarnya daripada kalangan mereka yang tidak berpengaruh. 
Mereka tidak dapat mengesampingkan pendapat sesiapa pun, 
bahkan pendapatnya itu tidak pun diminta. 

Wargakota yang hidup menetap adalah termasuk ke dalam 
kategori ini. Adalah benar bahawa Ibn Rusyd itu dibesarkan di 

dalam generasi dan tempat di mana masyarakatnya tidak pernah 
mengalami perasaan kekitaan, dan tidak pula betah dengan 
keadaan-keadaan yang ada kaitan dengannya. Oleh itu, dia tidak 
membincangkannya lebih jauh daripada yang diketahui sangat- 
sangat (definisi) tentang lembaga dan kemegahan sebagai sesuatu 
yang sama sekalinya bergantung kepada jumlah nenek moyang 
seseorang dan tidak merujuk kepada hakikat perasaan kekitaan 
dan pengaruhnya di kalangan manusia. 

Allah s. w. t. mengetahui segala sesuatu. 


14 Lembaga dan kemuliaan dimiliki oleh para Mawla 5 dan 
pengikutnya hanya melalui tuan dan bukan melalui keturunan 
mereka 

Sebabnya ialah, sebagaimana telah kita terangkan sebelumnya, 
hanya orang yang mengongsi perasaan kekitaan sahaja yang 
memiliki dasar dan kebangsawanan yang sebenar-benarnya. 
Apabila orang berkenaan menjadikan orang yang tidak seke- 
turunan dengannya sebagai para pengikutnya, atau apabila mereka 
mengambil hamba sahaya dan mawla untuk berkhidmat dengan- 
nya, atau beramah-tamah dengan mereka, sebagaimana yang kami 
telah katakan, mawla dan para pengikutnya yang mengongsi 
perasaan kekitaan tuannya itu akan turut mengongsi perasaan 
kekitaan tuannya bagaikan milik mereka juga. Dengan mengambil 
kedudukan mereka yang istimewa di dalam perasaan kekitaan itu, 
mereka turut mengambil bahagian sampai tingkat tertentunya di 
dalam keturunan itu, di mana perasaan kekitaan itu selalunya ada.* 
Sebagaimana sabda nabi: 

“Mawla suatu kaum adalah termasuk bahagian daripada 
kaum itu,” 

Demikian pula mawla melalui perbudakan, melalui tang- 
gungan, mahupun melalui janji (membela). 

Keturunan dan kelahirannya sendiri tidak memberi apa-apa 
erti dalam segi perasaan kekitaan, kerana perasaan kekitaan itu 
tidak ada hubungannya dengan keturunannya sendiri. Perasaan 
kekitaan yang dimiliki oleh keluarganya sendiri menjadi lenyap, 


5 Mereka yang dilindungi dan orang-orang yang menjadi tanggungan. 

sebab pengaruhnya terhapus ketika dia beramah mesra dengan 
keluarga yang lainnya dan semakin terpisah dengan mereka yang 
dahulunya dia mengongsi perasaan kekitaan. Dengan demikian dia 
menjadi salah seorang di antara mereka dan memberikan erti 
kehadirannya di kalangan mereka. Sekiranya beberapa orang 
nenek moyangnya juga turut mengongsi perasaan kekitaan orang- 
orang tersebut, maka dia akan menikmati (di kalangan mereka itu) 
sedikit kemuliaan dan Lembaga di antara mereka, sesuai dengan 
kedudukannya sebagai mawla dan pengikut mereka. Meskipun 
demikian, dia tidaklah berdarjat sebagaimana mereka tetapi tetap 
berada di bawah naungan mereka. 

Demikianlah ehwalnya dengan mawla-mawla dinasti-dinasti 
dan seluruh pelayannya. Mereka memperolehi kemuliaan melalui 
hubungan tuan dan hamba yang telah berakar umbi dan melalui 
khidmat mereka terhadap dinasti tersebut, dan dengan dengan 
memiliki bilangan nenek moyang yang ramai yang telah berada di 
dalam naungan negara. Mawla-mawla berbangsa Turki yang ada di 
bawah naungan Kerajaan Bani Abbas, dan yang sebelumnya, Bani 
Barmak, juga Banu Nawbakht, kesemuanya telah memperolehi 
lembaga dan kemuliaan dan membangunkan kebesaran dan 
kepentingan untuk diri mereka sendiri melalui hubungan mereka 
yang sangat akrab dengan kedaulatan (Bani Abbas). Seorang 
tokoh, Ja‘far ibn Yahya ibn Khalid merupakan orang yang 
memiliki lembaga dan kemuliaan. Hal itu diperolehi melalui 
kedudukannya sebagai mawla ar-Rasyid dan keluarganya. Ia 
bukanlah sesuatu yang dia perolehi melalui darjatnya yang tinggi 
di kalangan orang-orang Parsi. Demikian pula halnya dengan 
mawla dan pelayan setiap negara mana pun. Mereka memiliki 
lembaga dan kemegahan melalui hubungan yang kukuh dengan 
negara tertentu dan menjadi hamba rakyat yang cukup setia. Ke- 
turunan mereka yang asal akan lenyap sekiranya bukan disebabkan 
oleh kerajaan tersebut. Ia kekal terselindung dan dianggap tidak 
ada apa-apa hubungannya dengan kepentingan dan kebesaran 
yang mereka miliki. Hal yang menjadi perhatian hanyalah ke- 
dudukan mereka sebagai mawla dan hamba rakyat, sebab ia adalah 
sejajar dengan perasaan kekitaan yang menjadi suatu rahsia yang 
telah melahirkan Lembaga dan bangsawan. 

Kemuliaan seorang mawla adalah di suatu seginya, diperolehi 
melalui kebangsawanan tuan-tuannya, dan lembaganya itu diper- 
olehi melalui apa yang telah mereka bangunkan. Keturunan dan 

kelahirannya tidak membantunya apa-apa. Kebesarannya itu 
dibangun melalui hubungannya sebagai seorang mawla di sese- 
buah negara (dinasti), dan berdasarkan hubungannya yang sangat 
akrab dengannya sebagai seorang hamba rakyat dan hasil daripada 
pendidikannya sendiri. Darah keturunannya yang pertama mung- 
kin telah mewujudkan pertalian hubungan yang sangat akrab 
dengan beberapa kumpulan yang mengongsi perasaan kekitaan dan 
negara, jika (hubungan yang sangat akrab) itu telah lenyap dan 
orang berkenaan telah menjadi seorang mawla dan hamba rakyat 
sebuah (negara) lainnya, maka (keturunan)nya yang terawal itu 
tidak menyumbangkan apa-apa erti lagi baginya, sebab sudah 
terbetiknya perasaan keserumpunan. 

Apa yang dinyatakan itu ada benarnya dengan keluarga 
Barmak. Menurut suatu laporan dikatakan bahawa mereka adalah 
berasal daripada suatu Lembaga Persia, ahli keluarganya telah 
berkhidmat sebagai para pengawal rumah berhala di sana. Sewaktu 
mereka dijadikan mawla kepada Bani Abbas, (keturunan) mereka 
yang terdahulu itu tidak diambil sebagai suatu asas pertimbangan. 
Kemuliaan yang mereka capai itu adalah datang daripada ke- 
dudukan mereka sebagai mawla dan hamba rakyat dinasti (Bani 
Abbas). 

Pendapat-pendapat selainnya adalah suatu yang tidak berasas 
dan tidak lebih daripada suatu khayalan yang tidak dapat diterima 
yang disarankan oleh jiwa-jiwa yang tidak terdidik dengan baik. 
Fakta-fakta tentang kewujudan adalah mendukung pernyataan 
yang kita lakukan. 

15 Kemegahan itu paling eloknya adalah yang bertahan selama 

empat generasi di dalam satu-satu salasilah 

Dunia yang mengandungi pelbagai elemen dan segala yang 
terdapat di dalamnya dan yang akan musnah. Bahan galian 
tumbuh-tumbuhan, dan semua binatang termasuk manusia, serta 
makhluk yang lain yang diciptakan yang terdapat di mayapada ini 
akan binasa, sebagaimana yang seseorang itu dapat lihat 
dengannya matanya sendiri. Hal yang sama berlaku pada benda- 
benda yang diciptakan, dan khususnya keadaan yang akan dialami 
oleh manusia. Ilmu pengetahuan berkembang dan kemudiannya 
mengalami kepupusan. Hal yang sama terjadi pada keahlian 
( shina'ah . Ar. craft. Ing.) dan hal-hal yang serupa dengannya. 

Kemegahan itu adalah suatu yang berlaku secara tidak 
disengajakan pada diri manusia. Dan tidak dapat disangkal ialah 
ia muncul dan akan binasa. Tidak ada seorang insan pun yang 
dapat mengekalkan kemuliaan asal usulnya dari sejak Adam se- 
hinggalah kepadanya. Hanya yang terkecuali ialah Nabi Muham- 
mad, sebagai kebesaran yang dianugerahi kepadanya, dan sebagai 
langkah untuk memelihara sifatnya yang maksum. 

Kebangsawanan itu wujud sebagai sesuatu keadaan yang 
berada di luarnya. Iaitu, di luar kepemimpinan dan kemuliaan dan 
berada di kedudukan yang merendahkan dirinya dan tidak ada rasa 
megah sama sekali. Ini bermakna bahawa setiap kemuliaan dan 
kemegahan adalah didahului oleh ketidakwujudan kemuliaan dan 
kemegahan sebagaimana halnya dengan setiap sesuatu yang 
diciptakan. 

Ia akan mencapai penghujungnya di dalam sesuatu keluarga 
setelah melalui empat keturunan. Ia adalah seperti berikut: Orang 
yang membina keagungan keluarga itu tahu apakah harga yang 
mesti dibayarnya bagi melakukan kerja-kerja itu dan dia berusaha 
menjaga kualiti yang menyebabkan keagungannya itu serta 
mempertahankannya supaya ia terus kekal. Anaknya yang lahir 
setelah itu mempunyai hubungan peribadi dengan bapanya, dan 
dengan demikian mempelajari tentang kesemuanya itu daripada 
bapanya. Namun dalam hal ini, dia berada di bawah naungan 
bapanya, sebab seseorang yang mempelajari sesuatu hal melalui 
pembelajaran adalah lebih rendah kemampuannya daripada orang 
yang mengetahui semuanya itu melalui amalan secara praktikalnya. 
Generasi ketiga pula mestilah berpuas hati dengan peniruan dan, 
khususnya, lebih cenderung kepada tradisi taklid. Generasi ini ada 
lebih rendah kemampuannya daripada generasi yang kedua, sebab 
seseorang yang cenderung kepada taklid akan lebih rendah 
kemampuannya daripada orang yang menggunakan budi bicara- 
nya sendiri {ijtihad. Ar. independent judgment. Ing.). 

Generasi yang keempat, kemudiannya pula, ada lebih rendah 
daripada generasi yang telah mendahuluinya di dalam banyak hal. 
Generasi ini telah kehilangan sifat-sifat yang berupaya mengekal- 
kan keteguhan keagungannya. Bahkan dia mencela sifat-sifat ter- 
sebut. Dia beranggapan bahawa keteguhan itu bukan didirikan me- 
lalui amalan dan usaha. Dia berpendapat hal tersebut merupakan 
sesuatu yang dibuat daripada rakyatnya sejak daripada mulanya 
berdasarkan hakikat keturunannya dan bukan pula yang diakibat- 

kan oleh (usaha) suatu golongan atau (sifat-sifat) seseorang. Ke- 
rana dia melihat penghormatan yang diberikan oleh orang-orang- 
nya tetapi dia tidak mengetahui bagaimana penghormatan itu ber- 
mula dan apabila yang menyebabkan ianya terjadi. Dia lantas ber- 
pendapat bahawa hal itu cuma diperoleh melalui keturunan sahaja 
dan tidak lebih daripada itu. Dia bertindak menjauhkan dirinya 
daripada orang-orang yang mana dia berkongsi perasaan kekitaan, 
dengan anggapan bahawa dirinya adalah lebih baik daripada me- 
reka. Dia percaya bahawa (mereka akan mematuhinya, sebab) dia 
sudah terdidik untuk secara pastinya menerima kepatuhan mereka, 
dan dia tidak mengetahui sifat-sifat yang menjadikan kepatuhan itu 
harus ada. Sifat-sifat itu adalah seperti kerendahan hati ketika ber- 
hadapan dengan (orang-orang tersebut) dan menghormati perasaan 
mereka. Dengan demikian, dia menganggap mereka adalah hina, 
dan mereka sebaliknya membantahnya dan memandangnya bagai- 
kan tidak punya harga diri. Mereka memindahkan kepemimpinan 
daripadanya dan daripada garis salasilahnya yang langsung kepada 
cabang-cabangnya yang lain yang ada hubungan, sejajar dengan 
semangat kekitaan mereka, setelah mereka meyakinkan diri mereka 
sendiri bahawa sifat-sifat (pemimpin yang baru) adalah memuas- 
kan hati mereka. Keluarganya pun berkembang, sedangkan 
keluarga yang asal (pemimpin) menjadi binasa dan keteguhan 
(lembaganya) mengalami kemusnahannya. 

Beginilah halnya sebagaimana yang terjadi pada raja-raja 
yang mempunyai kuasa. Ia juga suatu yang terjadi terhadap seluruh 
lembaga, suku-suku, amir-amir, dan siapa jua pun yang mengongsi 
perasaan seresam dan juga dengan lembaga penduduk-penduduk 
bandar. Apabila sesebuah lembaga itu menghadapi kemusnahan- 
nya, sebuah yang lainnya akan muncul di dalam golongan lain 
daripada keturunan yang sama. 

Ketentuan setakat dapat bertahan selama empat generasi 
dalam soal kemegahan itu biasanya benar. Suatu yang boleh terjadi 
di mana sesuatu lembaga itu menghadapi kemusnahannya, lenyap 
dan runtuh kurang daripada empat, ia boleh berlangsung sehingga 
yang kelima ataupun kepada enam keturunan, meskipun berada di 
dalam kemunduran dan kehancuran. Generasi keempat dapat pula 
didefinisikan sebagai pembina, orang yang mempunyai perhubung- 
an peribadi dengan pendirinya, mereka yang bergantung kepada 
taklid, dan yang menghancurkan. 

Nabi Muhammad s.a.w. bersabda: 

Putera bangsawan daripada anak seorang bapa yang bangsa- 
wan, daripada datuknya yang bangsawan dan moyangnya 
yang bangsawan. Yusuf, putera kepada Yakub, putera kepada 
Ishaq, putera kepada Ibrahim. Ini menandakan bahawa Yusof 
itu telah mencapai kemuncak kemuliaannya. 

Di dalam kitab Taurat, ada bahagian yang menyebutkan: 

“Allah, Tuhanmu yang berkuasa 6 dan iri hati, mewarisi dosa- 
dosa para bapa kepada anak-anak(nya) selama tiga dan 
generasi yang keempatnya.” 

Ini menunjukkan bahawa empat generasi adalah puncak 
daripada segi pertumbuhan kemegahan dalam garis salasilah. ... 


16 Bangsa-bangsa yang liar adalah lebih berupaya memiliki 
kekuasaan daripada bangsa yang lainnya 

Oleh sebab kehidupan di padang pasir merupakan sumber 
keberanian, kumpulan-kumpulan yang hidup secara liar adalah 
lebih berani jika dibandingkan golongan yang lainnya. Dengan 
demikian mereka adalah lebih mampu memiliki kekuasaan dan 
merampas segala sesuatu yang berada dalam genggaman bangsa 
lainnya. Keadaan seseorang dan sesuatu golongan di dalam kum- 
pulan yang sama adalah berbeza, dalam hal ini ia sesuai dengan 
perubahan waktu. Bilamana mereka tinggal menetap di daerah- 
daerah yang subur muka buminya dan mengumpul kemewahan 
hidup dan sudah mula biasa dengan hidup yang makmur dan 
bersopan santun, keberanian mereka pun berkurangan sesuai 
dengan berkurangnya kadar keliaran dan tabiat buas mereka 
sewaktu hidup di padang pasir. 

Ini dapat dibandingkan dengan binatang-binatang seperti 
kijang, kerbau liar dan keldai yang telah dijinakkan. Apabila 
binatang-binatang itu sudah tidak seliar dahulunya sebagai akibat 
daripada saling bertemu dengan manusia, dan apabila sudah hidup 
serba makmur, ketangkasan dan kekuasaannya pun melalui per- 


6 De Slane memberikan hasil pemerhatiannya yang begitu berharga, bahawa 
tambahan “kuasa” di dalam Keluarga 20:5 hanya diketemukan di dalam 
Vulgate (terjemahan Injil dalam bahasa Latin), yang pasti merupakan sumber 
pokok pengambilan Ibn Khaldun (F. Rosenthal). 


110 



PERADABAN BADWI 


ubahan. Ini melibatkan juga pergerakan dan kecantikan kulitnya. 
Hal yang sedemikian boleh terjadi pada diri manusia-manusia yang 
hidup secara liar yang suka bergaul mesra dan berbaik sangka. 

Sebabnya ialah bahawa kebiasaan hidup itu menentukan 
tabiat dan perwatakan. Kemantapan itu dapat dimiliki oleh sesuatu 
bangsa melalui kegigihan usaha dan keberanian. Semakin berakar 
umbinya golongan ini dengan kehidupan di padang pasir dan 
menjadi lebih liar lagi kumpulan itu semakin hampir pula untuk 
memiliki kemantapan daripada golongan yang lainnya sekiranya 
kedua-duanya golongan itu adalah hampir sama daripada segi 
bilangan, kekuatan dan perasaan keserumpunan. 

Di dalam hubungan ini, seseorang itu bolehlah membanding- 
kan antara golongan Mudhar dengan Himyar dan Kahian yang 
sebelum daripada mereka, yang melebihi daripada kedaulatan dan 
hidup yang serba mewah, dan juga dengan Rabi' ah yang tinggal di 
daerah subur negeri Iraq. Mudhar masih tetap dengan kebiasaan 
hidup di padang pasir sedangkan golongan lainnya telah menikmati 
hidup serba merah dan serba menyenangkan. Kehidupan di padang 
pasir itu lebih efektifnya mempersiapkan bangsa Mudhar itu untuk 
memperolehi kemantapan hidup. Bangsa Mudhar telah merampas 
dan menggunakan segala sesuatu yang dimiliki oleh kumpulan- 
kumpulan itu. 

17 Tujuan terakhir perasaan keserumpunan ialah kedaulatan 

Sebabnya ialah perasaan keserumpunan itu memberikan perlin- 
dungan dan memungkinkan perlindungan bersama, ketika mem- 
buat tuntutan, dan setiap aktiviti sosial yang lainnya. Didesak oleh 
suatu yang telah semula jadinya, setiap manusia itu menghendaki 
seseorang yang dapat berfungsi untuk mencegah, dan perantara di 
dalam setiap organisasi sosial, demi mengelakkan ahli-ahlinya 
daripada saling berbalah sesama sendiri. Pimpinan yang semacam 
itu haruslah menurut keperluannya, mempunyai kemantapan diri 
mengatasi diri yang lain-lainnya di dalam hal perasaan keserum- 
punan. Sekiranya dia tidak memilikinya, kuasa yang ada padanya 
tidak akan berkesan. Kemampuan yang sedemikian adalah 
kedaulatan berkuasa. Ia adalah lebih daripada kepemimpinan. 
Kepemimpinan bermakna menjadi seorang kepala suku, dan 
seorang ketua itu dipatuhi, tetapi ada kuasa untuk memaksa yang 
lain-lainnya itu menerima pentadbirannya. Kedaulatan berkuasa 

bermaksud kemantapan dan kuasa untuk memerintah secara 
paksa. 

Apabila seseorang itu yang mengongsi perasaan keserumpun- 
an telah menjawat jawatan ketua suku dan memperolehi ketaatan 
dan apabila dia menemukan jalan ke arah kedaulatan dan 
menggunakan kuasanya, dia akan mengambil kesempatan daripa- 
danya sebab sememangnya ia adalah sesuatu yang dikehendaki. 
Dia tidak akan mencapai (matlamatnya) kecuali dia dibantui oleh 
semangat keserumpunan yang menyebabkan orang lain itu tunduk 
patuh kepadanya. Dengan demikian, kedaulatan kerajaan adalah 
merupakan matlamat perasaan keserumpunan, sebagaimana yang 
seseorang dapat saksikan. 

Meskipun sesuatu suku itu memiliki lembaga yang berbeza 
dan perasaan kekitaan yang pelbagai, masih harus ada satu 
perasaan kekitaan yang lebih kuat daripada seluruh perasaan 
kekitaan yang disatukan yang ternyata lebih mengatasi dan 
menjadikan yang lainnya mematuhinya. Perasaan kekitaan yang 
pelbagai itu seolah-olahnya menjadi satu perasaan kekitaan yang 
lebih besar. Jika tidak, akan terjadi perpecahan dan ini akan 
membawa kepada pertentangan dan persengketaan. 

“Seandainya Allah tidak menolak (keganasan) sebahagian 

manusia dengan sebahagian yang lain, pasti rosaklah bumi 

ini.” 7 

Apabila perasaan kekitaan telah memantapkan kedaulatan- 
nya ke atas rakyat yang menjadi golongannya, ia akan, sesuai 
dengan keperluan semula jadinya, akan berusaha mendapatkan 
perasaan kekitaan daripada golongan yang mempunyai perasaan 
kekitaan yang tidak ada hubungannya dengan yang pertama tadi. 
Sekiranya perasaan kekitaan yang satu itu adalah sama dengan 
yang lainnya atau berupaya membantutkan (cabarannya), orang- 
orang yang bertelagah itu adalah setara dan sama setara satu 
dengan yang lainnya. Setiap perasaan kekitaan itu akan berusaha 
mengekalkan pengaruhnya di daerah dan terhadap masyarakatnya, 
sebagaimana halnya dengan suku-suku dan bangsa-bangsa di 
seluruh dunia. 

Namun, sekiranya sesuatu perasaan kekitaan itu dapat 


7 Al-Quran, surah 2 (al-Baqarah) ayat 251. 

menguasai perasaan kekitaan yang lainnya dan menjadikannya 
patuh kepadanya, kedua-dua perasaan kekitaan itu akan bercam- 
pur-baur dengan akrabnya, dan perasaan kekitaan yang kalah akan 
menyumbangkan suatu kekuatan yang lainnya dan menjadikannya 
patuh kepadanya, kedua-dua perasaan kekitaan itu akan bercam- 
pur-baur dengan akrabnya, dan perasaan kekitaan yang kalah akan 
menyumbangkan suatu kekuatan tambahan kepada yang menang, 
yang mana, sebagai akibatnya, akan meletakkan matlamat supaya 
lebih berkuasa dan lebih mempengaruhi daripada apa yang di- 
milikinya sebelum itu. Dengan cara ini, ia berterusan sehinggalah 
kekuatan perasaan kekitaan tersebut sama dengan kekuatan kera- 
jaan yang berkuasa. Akhirnya, apabila kerajaan yang berkuasa itu 
menampakkan kelemahannya dan tiada kedapatan tokoh-tokoh 
yang dapat mempertahankannya di kalangan mereka yang ber- 
kongsi perasaan kekitaan itu, perasaan kekitaan yang baru itu akan 
menerajui kuasa dan memansuhkan kuasa kerajaan yang sedang 
memerintah. Dan dengan demikian, memperolehi seluruh kedau- 
latannya. 

Kekuatan sesuatu perasaan kekitaan itu mungkin sampai 
pada puncaknya ketika kerajaan yang berkuasa belum lagi menam- 
pakkan tanda-tanda kelemahannya. Peringkat ini mungkin berse- 
suaian dengan peringkat di mana kerajaan yang sedang berkuasa 
itu memerlukan bantuan rakyat jelatanya yang mewakili pelbagai 
perasaan kelompok demi untuk menguasai suasana. Dalam situasi 
sedemikian, kerajaan yang sedang berkuasa memasukkan mereka 
yang mengongsi perasaan kekitaan yang lebih kukuh, di kalangan 
orang yang menjadi mawlanya yang telah dipergunakan sebagai 
alat untuk melaksanakan pelbagai tujuan negara. Ini, dengan demi- 
kiannya, terbentuknya suatu kedaulatan yang baru, yang kurang 
berdaulat dibandingkan dengan kerajaan yang sedang memerintah. 
Hal sedemikian adalah sebagaimana yang terjadi terhadap orang- 
orang Turki yang berada di bawah kedaulatan Bani Abbas. Dan 
sebagaimana yang terjadi dengan orang-orang Sanhajah dan 
Zenatah yang berhubungan dengan orang-orang Kutamah, serta 
yang terjadi dengan Bani Hamdan yang berhubungan dengan raja- 
raja Syi‘ah dari keluarga Alawi dan Bani Abbas. 

Dengan demikian adalah nyata bahawa kedaulatan itu me- 
rupakan matlamat kepada perasaan kekitaan. Apabila ia telah 
mencapai matlamatnya sesuatu suku (yang mewakili perasaan 
kekitaan tersebut) akan mendapatkan kedaulatannya, sama ada se- 

cara merampas kuasa ataupun melalui pemberian bantuan (kepada 
kerajaan yang sedang memerintah), sejajar dengan keadaan yang 
berlaku. Jika perasaan kekitaan tersebut menemui tentangan di 
dalam usaha mencapai apa yang menjadi tujuannya, ia akan ter- 
bantut di situ sahaja, sehinggalah Allah s. w. t. menentukan untung 
nasibnya. 

Allah s. w. t. memberikan kedaulatan-Nya kepada siapa yang 
dikehendaki-Nya. 


1 8 Rintangan-rintangan ke arah jalan mencapai kedaulatan adalah 
kemewahan dan tenggelamnya sesuatu suku itu ke dalam 
kehidupan yang serba mewah 

Sebabnya ialah, apabila sesuatu suku itu telah memperolehi 
kekuasaan melalui bantuan perasaan seresam, ia akan menguasai 
kekayaan yang agak banyak dan mula berkongsi kenikmatan dan 
hidup serba senang itu dengan orang-orang yang telah memiliki- 
nya. Mereka sama-sama berkongsi di dalam hal itu menurut kadar 
kekuatannya dan kepentingannya terhadap kerajaan yang sedang 
menerajui pemerintah tersebut. Sekiranya kerajaan yang berkuasa 
itu berada dalam kedudukan yang kuat, sehingga tidak ada seorang 
pun yang terfikir untuk menggugat kekuasaannya atau berkongsi 
kuasa dengannya, suku berkenaan akan tunduk kepada ke- 
kuasaannya dan berasa puas dengan bahagian yang mereka 
nikmati daripada hasil kekayaan negara itu dan pendapatan cukai 
yang dia diizinkan untuk menikmatinya. Harapan-harapan mereka 
tidaklah membumbung lagi, seperti berfikir tentang hak istimewa 
kekuasaan atau cara-cara untuk memperolehi kedaulatan. Ahli-ahli 
sesuatu golongan itu akan hanya memikirkan kenikmatan daripada 
kemakmuran, keuntungan dan suatu kehidupan yang serba-serbi 
ada. Mereka berasa syukur, hidup selesa di bawah naungan 
kerajaan yang memerintah dan menteladani sikap sebagai orang 
bangsawan dalam hal membina bangunan dan berpakaian, suatu 
yang mereka tegaskan dan di mana mereka bersikap bermegah- 
megah, lebih banyak kemewahan dan kesenangan yang diperolehi, 
juga benda-benda lainnya yang termasuk ke dalam kemewahan dan 
serba-serbinya ada. 

Sebagai akibatnya, kekerasan hidup di padang pasir mula 
lenyap. Perasaan keserumpunan dan keberanian menjadi semakin 

lemah. Mereka bersenang-senang menikmati keselesaan hidup yang 
telah dianugerahi oleh Allah s. w. t. Putera-putera serta keturunan 
mereka dibesarkan dengan sikap bangga diri meskipun untuk 
menjaga diri hidup mereka sendiri atau berusaha memenuhi apa 
yang menjadi keperluan mereka sendiri. Mereka juga mengabaikan 
segala sesuatu yang diperlukan dalam hubungannya dengan 
perasaan kekitaan. Sehingga hal ini akhirnya menjadi suatu 
peribadi dan tingkah laku mereka yang semula jadinya. Perasaan 
seresam dan keberanian mereka menjadi semakin berkurang pada 
generasi-generasi sesudah mereka. Dan pada gilirannya, perasaan 
kekitaan seluruhnya menjadi lenyap sama sekali. Dengan demikian 
mereka mengundang kebinasaannya sendiri. 

Semakin banyak kemewahan dan kenikmatan hidup yang 
dirasai, semakin dekatlah mereka itu dengan kehancuran, tidak 
pula disebutkan (kesempatan yang terlepas untuk mendapatkan) 
kedaulatan kerajaan. Segala sesuatu yang seiring dengan kemewah- 
an dan tenggelam di dalam hidup yang serba ambil mudah dan 
merosakkan kecemerlangan perasaan kekitaan, yang secara 
tersendirinya melahirkan kemantapan. Apabila perasaan kekitaan 
itu menjadi binasa, suku kaum tersebut tidak akan mampu lagi 
mempertahankan diri sendirinya, apalagi mengajukan apa-apa 
tuntutan. Mereka akan dikuasai oleh bangsa-bangsa yang lainnya. 
Jelaslah bahawa kemewahan merupakan salah satu penghalang 
untuk mencapai kedaulatan. 

Allah memberikan kedaulatan-Nya kepada siapa yang 

dikehendaki -Nya. 


19 Bersikap ‘pak turut 1 dan mengenggeh sahaja kepada orang lain 
sebagaimana yang mungkin terdapat pada sesuatu suku itu 
merupakan penghalang ke arah mencapai kedaulatan kerajaan 

Sebabnya ialah ‘menghidung dan mengenggeh’ akan menghan- 
curkan semangat perasaan kekitaan. Sekiranya masyarakat itu ber- 
sikap bagaikan seekor kerbau yang dicucuk hidungnya maka se- 
mangat kekitaan sudah tidak wujud lagi. Mereka tidak akan ber- 
sikap bagaikan seekor kerbau yang dicucuk hidungnya sehinggalah 
mereka itu tidak mampu untuk mempertahankan dirinya. Mereka 
yang sudah tidak mampu untuk mempertahankan dirinya sendiri 
akan menjadi lebih lemah untuk menentang serangan musuh- 


115 



MUKADIMAH IBN KHALDUN 


musuh mereka dan tidak berupaya untuk mengajukan sebarang 
tuntutan. 

Bangsa Israel adalah suatu contoh yang terbaik. Pada suatu 
ketika mereka telah diajak oleh Nabi Musa a. s. untuk berhijrah ke 
Syria dan menjadi raja-rajanya. Dia memberitahu mereka bahawa 
Allah s.w.t. telah mentakdirkan segala-galanya itu untuk mereka. 
Malangnya, mereka tidak berupaya menyahut seruan itu. Mereka 
berkata: 

“Sesungguhnya di dalam negeri itu ada orang-orang yang 

gagah perkasa, dan sekali-kali kami tidak akan memasukinya 

o 

sebelum mereka telah beredar.’ 

Maksudnya, Allah s.w.t. yang bertindak mengusir mereka 
dari situ melalui kekuasaan-Nya, tanpa melakukannya melalui 
perasaan kekitaan sebagaimana yang harus ada pada diri kita, dan 
itu menjadi salah satu di antara mukjizat Nabi Musa. Dan ketika 
Musa terus mendesak, mereka tetap berkeras dan bertindak 
membantah dan menyatakan: 

“Pergilah sendiri dan bersama Tuhanmu, dan berperang!” 8 9 

Sudah berakar umbi di dalam diri mereka untuk bersikap 
terlalu lemah. Mereka tidak membuat apa-apa tentangan dan 
mengajukan sebarang tuntutan. Ayat tersebut harus ditafsirkan 
dalam pengertian yang sedemikian. Keadaan ini merupakan hasil 
daripada sikap taat dan kerelaan untuk berada di bawah naungan 
orang-orang Mesir yang mana telah diwarisi oleh bangsa Israel itu 
selama bertahun-tahun, dan yang akhirnya menumpaskan sama 
sekali perasaan kekitaan mereka. Sebagai tambahannya, mereka 
tidak mempercayai sama sekali betapa benarnya apa yang dikata- 
kan oleh Musa kepada mereka bahawa Syria akan menjadi milik 
mereka, dan bahawa orang-orang Amalika yang berada di Jeriha 
akan menjadi mangsa mereka, berdasar ketetapan Allah s.w.t. yang 
dibuat dengan berpihak kepada mereka. Mereka tidak berupaya 
melakukan (apa yang diarah supaya dilakukan) dan mereka berasa 
begitu lemah untuk melakukannya. Mereka menyedari bahawa 


8 Al-Quran, surah 5 (al-Ma‘idah) ayat 22. 

9 Al-Quran, surah, 5 (al-Ma‘idah) ayat 24. 

mereka tidak berupaya untuk mengajukan sebarang tuntutan, 
kerana di dalam diri mereka sudah sebati perasaan rendah diri dan 
hina. Mereka mencurigai (kebenaran) cerita yang telah disampai- 
kan oleh Nabi mereka serta perintah yang dia berikan kepada 
mereka. Kerana itu, Allah s. w. t. telah mendera mereka dengan 
mengekalkan mereka itu di Padang Pasir Tiih. Mereka terus hidup 
di Padang Pasir Tiih, sebuah padang mereka hidup tanpa ada 
perhubungan dengan peradaban ataupun menetap di sesuatu 
kota, 10 sebagaimana telah disebutkan di dalam al-Quran. Ini 
adalah disebabkan oleh kekerasan yang telah dilakukan oleh 
orang-orang Amalika di Syria dan orang-orang Qibti di Mesir 
terhadap mereka. Maka, mereka beranggapan bahawa mereka 
tidak akan mampu untuk menentangi mereka itu. 

Daripada konteks dan pengertian ayat tersebut, jelaslah ia di- 
maksudkan kepada implikasi daripada suatu pelarian hidup bebe- 
rapa waktunya di padang pasir, iaitu, hancurnya suatu generasi 
yang mana peribadinya telah terbentuk dan perasaan kekitaannya 
telah dihancurkan oleh penghinaan, tekanan dan kekuasaan yang 
mana mereka telah dapat melepaskan diri. Dan selanjutnya muncul 
di Padang Pasir Tiih itu suatu generasi lain yang lebih perkasa, 
yang tidak mengenal apa-apa hukum mahupun tekanan, dan tidak 
lagi mempunyai ciri-ciri ‘terserah’ sahaja. Dengan demikian, suatu 
generasi baru telah dapat dipupuk, dan yang membolehkan mereka 
mengajukan tuntutan dan untuk mendapatkan kewibawaan 
(kekuasaan). Ini menjelaskan bahawa masa 40 tahun itu merupa- 
kan suatu waktu yang paling singkat di mana sesuatu generasi itu 
boleh lenyap, dan suatu generasi yang baru boleh muncul. 

Puji-pujian yang Maha Bijak, dan Yang Maha Mengetahui. 

Ini merupakan bukti yang paling jelas tentang apa yang 
dimaksudkan dengan perasaan kekitaan. Perasaan kekitaan itu 
telah melahirkan kemampuan untuk mempertahankan diri sese- 
orang untuk melindungi diri sendiri, dan untuk mengemukakan 
tuntutan seseorang. Sesiapa yang tidak memilikinya, dia pastinya 
tidak akan berdaya untuk melakukan semuanya itu. 

Pengenaan cukai ( Gharamah . Ar. Impost Ing.) dan cukai 
kepala (Dharibah. Ar.) adalah termasuk ke dalam pembicaraan 


10 Al-Quran surah 4 (al-Ma’idah) ayat 26. 

yang memaksakan kepatuhan kepada sesuatu suku. 

Suku yang membayar pungutan-pungutan wang tidak akan 
melakukannya kecuali mereka rela untuk membayarnya. Wang 
kutipan dan cukai kepala merupakan tanda daripada penekanan 
dan kepatuhan yang mana jiwa yang mempunyai harga diri tidak 
akan dapat menerimanya, kecuali sekiranya beranggapan adalah 
lebih baik membayarnya daripada dihukum bunuh dan dibinasa- 
kan. Di dalam hal sedemikian, perasaan kekitaan (sesuatu kaum) 
itu adalah terlalu lemah untuk mempertahankan dirinya dan 
menjaga diri daripada diserang oleh musuh. Masyarakat yang 
mana perasaan kekitaannya tidak membolehkan dia memperta- 
hankan dirinya daripada penganiayaan sudah tentunya tidak akan 
dapat melakukan apa-apa tei angan atau mengajukan barang 
tuntutan. Mereka sudah bersikap patuh sahaja dan bagaimana 
yang telah kita nyatakan dahulu, kepatuhan itu adalah sesuatu 
hambatan. Apabila sesuatu suku itu diharuskan membayar 
pelbagai cukai, kita tentunya tidak boleh mengharapkan suku itu 
akan memperolehi kedaulatannya sampai bila-bila pun. ... 

20 Suatu tanda tentang kedaulatan ialah kesungguhan seseorang 

untuk memiliki sifat-sifat yang terpuji, dan begitu yang 

sebaliknya 

Kedaulatan adalah sesuatu yang semula jadinya wujud pada diri 
manusia, ia disebabkan implikasi-implikasi sosialnya. Mengambil 
kira kecenderungan semula jadi dan kekuatan berfikir secara 
logisnya, manusia adalah lebih cenderung kepada sifat-sifat yang 
baik daripada sifat-sifat yang mungkar, sebab kejahatan yang ada 
di dalam dirinya merupakan akibat daripada adanya kekuatan- 
kekuatan kebinatangan (animal powers. Ing.) di dalam dirinya, dan 
sebagaimana dirinya sebagai seorang manusia, dia lebih cenderung 
kepada melakukan kebajikan dan memperlihatkan sifat-sifat yang 
terpuji. Kemudian, kedaulatan dan kekuasaan politik muncul pada 
diri manusia sebagai seorang ( qua ) manusia, kerana ianya 
merupakan khusus terdapat pada manusia dan tidak terdapat 
pada binatang. Dengan demikian, sifat-sifat murni yang ada pada 
manusia itu adalah yang sejajar dengan kedaulatan dan kekuasaan 
politik, kerana kebaikan itu adalah sesuatu yang sejajar untuk 
kekuasaan politik. 

Telah kami nyatakan bahawa kegemilangan itu mempunyai 

dasar di mana ianya dibina dan melaluinya ia mendapatkan 
hakikatnya: perasaan kekitaan dan kumpulan kesukuan. 

Kegemilangan juga bergantung kepada suatu perincian yang 
melengkapkan dan menyempurnakan kewujudannya: kualiti- 
kualiti (pada diri seseorang). Kedaulatan adalah suatu matlamat 
perasaan kekitaan. Dengan demikian, ia adalah sepertimana suatu 
matlamat melengkapi perincian, iaitu kualiti-kualiti peribadi. 
Wujudnya kuasa (kedaulatan) tanpu perincian-perincian yang 
menyempurnakannya adalah laksana hadirnya seorang insan 
dengan anggota tubuhnya yang terpotong, atau seperti berke- 
adaan telanjang bulat di khalayak ramai. 

Kewujudan perasaan kekitaan tanpa mengamalkan sifat-sifat 
yang terpuji hanyalah suatu kekurangan pada orang-orang yang 
memiliki Lembaga dan kemegahan. Tambahannya ia akan menjadi 
sebagai suatu kekurangan pada orang-orang yang telah memiliki 
kedaulatan, suatu kemungkinan terbesar dari segi keagungan dan 
kemegahan. 

Tambahan pula kekuasaan politik dan kedaulatan adalah 
suatu jaminan Tuhan untuk umat manusia dan merupakan wakil 
Tuhan di kalangan manusia untuk melaksanakan hukum-hukum- 
Nya. Dan hukum-hukum Allah s. w. t. yang diperkenalkan kepada 
hamba-hamba-Nya kesemuanya adalah untuk kebaikan dan 
kepentingan-kepentingannya. Hal ini dibuktikan oleh syariat- 
syariat agama. Daripada sudut yang lain pula, hukum-hukum 
yang kurang baik adalah disebabkan oleh kebodohan dan 
datangnya daripada syaitan, suatu yang bertentangan dengan 
takdir dan kekuasaan Tuhan. Dia telah menciptakan baik dan 
buruk serta menetapkannya, kerana tidak ada yang boleh melaku- 
kannya kecuali Dia. 

Mereka yang telah memperolehi perasaan kekitaan dijamin 
kekuasaan Tuhan, dan mereka yang terkenal kerana bersifat mulia 
yang sesuai untuk melaksanakan hukum-hukum Allah s. w. t. 
berhubung dengan makhluk ciptaan-Nya, bersedia untuk bertugas 
sebagai khalifah Allah dan pelindung umat manusia. Dia memiliki 
kelayakan untuk itu. Bukti ini adalah lebih berguna dan kukuh 
daripada yang pertama. 

Ia dengan demikian menjadi jelas bahawa sifat-sifat yang baik 
membuktikan (potensi) wujudnya kedaulatan pada orang yang 
memiliki perasaan kekitaan. Apabila kita dapat menyaksikan 
orang-orang yang memiliki perasaan kekitaan dan telah dapat 

menakluki banyak daerah dan bangsa-bangsa, kita dapati pada diri 
mereka suatu keinginan yang sungguh-sungguh untuk melakukan 
kebajikan dan berhemah tinggi, seperti bermurah hati, memberi 
maaf terhadap kesalahan, bertolak ansur terhadap orang yang 
lemah, hormat kepada tetamu, membantu mereka yang memerlu- 
kan bantuan, menyara orang yang kurang berada, sabar apabila di- 
timpa sesuatu yang tidak diingini, taat dalam melakukan kewajip- 
annya, sanggup menggunakan kekayaannya untuk memelihara ke- 
hormatan, menyanjung tinggi syariat agama dan memuliakan para 
ulama yang mempelajarinya, mengerjakan apa yang disuruh atau 
meninggalkan apa yang dilarang oleh para ulama, taat dan meng- 
hormati tokoh-tokoh agama dan sentiasa memohon doa mereka, 
menghormati orang-orang tua dan para guru, mengakui kebenaran 
mereka yang mengajak kepada jalan yang benar, adil mengurusi 
dan mengambil berat terhadap mereka yang tidak berdaya untuk 
mengurusi diri mereka sendiri, bersikap rendah diri terhadap orang 
yang miskin, bersedia untuk mendengar keluh-kesah orang yang 
memerlukan bantuan, melaksanakan tugas sebagaimana di dalam 
syariat agama dan beribadah dalam segala halnya, menjauhkan diri 
daripada melakukan penipuan, licik, berbohong, dan mengabaikan 
tanggungjawab serta lain-lain yang seumpamanya. Dengan demi- 
kian, kita mengetahui bahawa kesemuanya itu adalah sifat-sifat 
seorang pemimpin di mana (orang-orang yang layak memiliki 
kedaulatan), telah memilikinya dan ianya telah melayakkan mereka 
menjadi pemimpin kepada orang-orang yang berada di bawah 
naungan mereka, atau menjadi pemimpin secara umumnya. Ini 
merupakan suatu kebaikan yang telah Allah s.w.t. anugerahi 
kepada mereka, sesuai dengan semangat kekitaan dan kekuasaan 
mereka. [*Hal itu bukan tidak ada ertinya bagi dan dari mereka. 
Kedaulatan merupakan martabat dan kebajikan yang paling sesuai 
dengan perasaan kekitaan mereka. Dengan demikian kita tahu 
bahawa Allah s.w.t. telah memberi izin kepada mereka untuk 
memperoleh kedaulatan dan memberikannya kepada mereka]. 

Sebaliknya, apabila Allah menghendaki hancurnya suatu 
kedaulatan daripada sesuatu umat, Allah mendatangkan sebab 
yang mendorong mereka ke arah melakukan pekerjaan yang keji 
dan melakukan pelbagai perkara mungkar. Ini akan membawa 
kepada kehancuran seluruhnya kemurniaan mereka, yang akan 
terus-menerus hancur hinggalah mereka tidak lagi menikmati 
kedaulatan itu. Kemudian orang lain datang menggantikan 

mereka. Ini bertujuan untuk mendera mereka, di mana kedaulatan 
yang telah dianugerahi oleh Allah s.w.t. kepada mereka serta 
nikmat yang telah mereka kecapi diambil kembali daripada 
mereka. Daripada suatu penelitian, banyak kisah-kisah seumpama 
itu ditemui di kalangan bangsa-bangsa di zaman silam. 

“Dan jika Kami hendak membinasakan sesuatu negeri, maka 
Kami perintahkan kepada orang-orang yang hidup mewah di 
negeri itu (supaya mentaati Allah) tetapi mereka melakukan 
kederhakaan dalam negeri itu, maka sudah sebaiknya berlaku 
terhadap perkataan (ketentuan Kami) kemudian Kami 
hancurkan negeri itu sehancur-hancurnya.” 11 Dan Allah 
menciptakan apa yang Dia kehendaki dan memilihkan. 

Suatu yang harus diketahui ialah bahawa suatu sifat yang 
perlu ke arah kesempurnaan, yang mana suku-suku yang memiliki 
perasaan kekitaan beriya-iya benar mahu menyemainya dan men- 
jadi bukti kepada (hak) mereka terhadap kedaulatan, ialah: hormat 
kepada para ulama, orang-orang salih, orang-orang dihormati 
(saudara-mara Nabi) orang-orang yang berdarjat, dan pelbagai 
golongan pedagang dan orang asing, serta kebolehan meletakkan 
setiap orang kepada kedudukannya yang sesuai. Rasa hormat yang 
ditunjukkan oleh orang-orang yang menguasai perasaan kekitaan 
serta keluarga, terhadap orang-orang yang memiliki kemuliaan 
yang setara kedudukan kesukuannya, perasaan kekitaan, dan ke- 
dudukan, adalah suatu hal yang semula jadi. Kebanyakan hal itu 
adalah disebabkan oleh cita-cita untuk berkedudukan, atau di- 
dorong oleh perasaan takut terhadap seseorang yang mana 
sanjungan itu diberikan, atau demi mengharapkan perlakuan- 
perlakuan timbal baliknya. 

Walaupun demikian, dalam hal terhadap orang-orang yang 
tidak memiliki perasaan kekitaan yang boleh membuat mereka itu 
ditakuti, dan tidak pula berkedudukan (untuk menganugerahi) 
seseorang harap-harapkan, tidak ada sebarang keraguan tentang 
mengapa mereka itu dimuliakan, dan menjadi agak jelas apa yang 
seseorang inginkan melalui mereka, seperti kegemilangan, me- 
nyempurnakan sifat-sifat peribadi, dan kemajuan sepenuhnya ke 
arah kepemimpinan politiknya. Menghormati saingan seseorang 


11 Al-Quran surah 17 (al-Isra’) ayat 16. 

dan yang sedarjat harus wujud dalam hubungannya dengan 
kepemimpinan politik yang khusus yang melibatkan sesuatu suku 
dan saingan-saingannya (dan orang-orang yang sedarjat). Meng- 
hormati suatu kecemerlangan dan khususnya orang-orang yang 
layak bermakna penyempurnaan di dalam kepemimpinan politik 
secara umumnya. Orang-orang yang beramal salih dengan 
demikian dihormati kerana agamanya, para ulama, disebabkan 
mereka diperlukan untuk menetapkan ketentuan syariat agama; 
para pedagang, untuk memberi dorongan (terhadap kerjaya me- 
reka), supaya manfaat itu sedapat mungkin disebarkan. Orang- 
orang yang tidak dikenali dihormati kerana rasa bermurah hati 
demi untuk mengajak mereka turut terlibat mengerjakan aktiviti 
yang tertentu. Menugaskan seseorang menurut kemampuannya 
adalah semata-mata untuk berlaku adil, dan dengan pertimbangan 
yang wajar bermakna adanya keadilan. Apabila mereka yang 
memiliki perasaan kekitaan telah memilikinya, seseorang itu akan 
tahu bahawa mereka telah bersedia untuk melibatkan diri sebagai 
pemimpin politik secara umumnya, yang bererti kedaulatan kuasa. 
Allah s. w. t. telah mengizinkan (pemimpin politik) hadir di 
kalangan mereka, sebab tanda-tanda (kepemimpinan politik itu) 
sudah terdapat di kalangan mereka. Oleh itu, suatu yang pertama 
dilenyapkan daripada sesuatu suku - yang mengamalkan kedau- 
latan kuasa - apabila Allah s. w. t. tidak menganugerahi ahli-ahlinya 
kedaulatan dan kekuasaan kerajaan mereka - ialah perasaan 
hormat terhadap orang-orang yang sedemikiannya. Apabila 
sesuatu bangsa itu telah kehilangannya, dapatlah difahami 
bahawa kemuliaannya mulai lenyap dan dapat diduga bahawa 
kedaulatan akan luput daripada mereka. 

“Dan apabila Allah menghendaki keburukan bagi sesuatu 

kaum, tak ada tempat berlari dari itu .” 12 

Dan Allah s. w. t. lebih mengetahui. 


21 Apabila sesuatu bangsa itu hidup secara tidak bertamadun, 
kedaulatannya akan tambah merebak 

Sebabnya ialah kerana bangsa yang sedemikian adalah lebih 


12 Al-Quran surah 13 (ar-Ra’du) ayat 11. 


122 



PERADABAN BADWI 


mampu memperolehi kekuasaan dan mengadakan pengawasan 
secara menyeluruh dan menakluki golongan yang lainnya. 
Anggota-anggota daripada bangsa tersebut mempunyai kekuatan 
untuk memerangi bangsa lain, dan mereka adalah di kalangan 
manusia sebagai binatang buas di antara binatang yang boleh 
dijadikan mangsanya. Mereka adalah, sebagai contohnya orang- 
orang Badwi dan Zanatah, serta kumpulan yang serupa, yakni, 
bangsa Kurdi, orang-orang Turkoman, dan orang-orang Sanhajah 
yang masih berselubung. 

Tambahan pula, orang-orang yang tidak bertamadun ini 
tidak mempunyai tanah air yang dapat mereka jadikan sebagai 
tempat penghidupan (sebagai kawasan rumput), dan mereka pun 
tidak mempunyai tempat untuk dikunjungi kembali. Semua daerah 
dan tempat adalah sama sahaja kepada mereka. Oleh itu, mereka 
tidak mengehadkan diri dengan menguasai daerah mereka sahaja 
dan daerah yang berjiran dengannya. Mereka tidak mengehadkan 
pergerakan pada daerah yang menjadi sempadan mereka. Mereka 
menceroboh daerah yang jauh dan menguasai bangsa-bangsa yang 
lainnya. ... 

[* Saksikanlah cerita tentang Khalifah Umar r. a. ketika 
beliau dibaiat dan kemudian mengirimkan tenteranya ke Iraq. 
Pidatonya kepada mereka: 

“Di Hijaz kalian tidak memiliki rumah selain kawasan 
rumput. Mana penganut yang tidak percaya pada ketetapan 
Allah? Berjalanlah di tanah yang Allah janjikan untuk kalian 
di dalam al-kitab, pasti kalian akan dapat memilikinya.” 

Katanya pula: “Untuk dimenangkan-Nya atas segala agama, 
walaupun orang-orang musyrik tidak menyukai .” 13 

Demikianlah perihal bangsa-bangsa yang hidup liar. Oleh 
sebab itulah kedaulatan mereka amat luas, dan daerah kekuasaan- 
nya sangat jauh daripada pusatnya. 

“Dan Allah s.w.t. menetapkan malam dan siang .” 14 Dialah 
Satu-satunya Yang Maha Kuasa, tidak ada syarikat bagi-Nya. 


13 A!-Quran surah 9 (At-Taubah) ayat 33. 

14 Al-Quran surah 73 (al-Muzammil) ayat 20. 

22 Selagi sesuatu bangsa itu masih mengutuhkan perasaan 

kekitaan, kedaulatan yang pupus daripada salah satu cabang- 
nya, pasti menurut keperluannya, akan berpindah kepada 

cabang yang lain daripada bangsa yang sama 

Sebab berlakunya yang sedemikian ialah bahawa (anggota-anggota 
daripada bangsa tertentu itu) memperolehi kedaulatan hanya 
setelah (mereka membuktikan) kekuatan mereka dan menjadikan 
bangsa lain tunduk kepada mereka. Hanya (segelintir) di antara 
mereka yang dilantik menjadi penguasa-penguasa yang sebenarnya 
dan dihubungkan secara langsungnya dengan singgahsana kedau- 
latan. Ia tidak boleh diduduki oleh mereka semuanya, sebab di sana 
tidak akan ada ruang yang cukup untuk membolehkan mereka 
bersaing dan kerana adanya perasaan cemburu ( Ghirah . Ar.) telah 
membantutkan keinginan mereka untuk menjawat kedudukan 
yang tinggi itu. 

Mereka yang dipilih untuk menjadi orang-orang besar 
kerajaan telah tenggelam dalam suatu kehidupan serba mewah 
dan kesenangan yang serba ada. Mereka yang menerajui kuasa 
telah bertindak menjadikan rakan-taulan dan rakan sebaya sebagai 
orang suruhan serta memperkudakan mereka untuk melaksanakan 
pelbagai hasrat dan kegiatan-kegiatan negara. Mereka yang berada 
di luar pemerintahan dan dihalang daripada ikut terlibat dalam 
urusan pemerintahan adalah tetap terbiar daripada menikmati 
keselesaan-keselesaan itu. Mereka hanya terlibat berdasarkan 
keturunan mereka sahaja; mereka tidak terlibat dengan pelbagai 
salah guna kuasa, sebab mereka adalah terpisah daripada 
menikmati suatu kehidupan yang serba mewah dan sesuatu yang 
menghasilkan kemewahan. 

Waktu akhirnya menjadi penentu kepada golongan yang asal 
tadi (yang berkuasa). Kekuasaan mereka mula lenyap disebabkan 
oleh penyalahgunaan kuasa. Tugas-tugas terhadap negara telah 
banyak menghabiskan tenaga mereka. Waktu terus melekakan 
mereka, tenaga mereka telah dihakiskan oleh kesenangan dan ke- 
kuatan mereka telah dikeringkan oleh kebiasaan hidup bermewah- 
mewah. Mereka telah tiba kepada batasannya, suatu pembatasan 
yang telah ditentukan oleh pembandaran manusia ( Tamaddun 
Insani . Ar.) secara semula jadinya dan kekuasaan politik. Pada 
ketika itu, perasaan kekitaan kumpulan yang lainnya (di dalam 
bangsa yang sama) telah menjadi begitu kuat. Kekuatan mereka 

tidak dapat dihancurkan. Lambang mereka dikenali sebagai 
memastikan suatu kemenangan. Akibatnya, hasrat mereka untuk 
mendapatkan kedaulatan adalah begitu tinggi, yang mana selama 
ini mereka telah ditundukkan beberapa waktunya oleh suatu kuasa 
di dalam golongan mereka. Kemantapan mereka diperakui dan, 
dengan demikian, tidak ada seorang pun yang berani mencabar 
kedaulatan mereka. Mereka telah merampas teraju pemerintahan. 
Mereka dengan demikian mempunyai pengalaman yang serupa 
(sebagaimana orang yang terdahulu) oleh golongan yang lainnya di 
dalam bangsa itu yang mengasingkan diri daripada mengambil 
bahagian dalam pemerintahan. Kedaulatan terus dilanjutkan oleh 
bangsa tertentu tadi sehinggalah kekuatan daripada perasaan 
kekitaan mereka itu dihancurkan dan musnah, atau sehingga 
seluruh yang berada di dalam golongannya pupus. Demikianlah 
ketetapan Allah s. w. t. berhubung dengan kehidupan di dunia ini. 

“Dan akhirat itu berada di sisi Tuhanmu diperuntukkan 

kepada orang-orang yang takwa.” 

Hal ini dapat digambarkan melalui apa yang terjadi terhadap 
beberapa bangsa. Ketika kedaulatan kaum Azd dihancurkan, 
saudara-saudara mereka, kaum Tsamud, menggantikan mereka. 
Mereka pula digantikan oleh orang-orang Amalika; dan orang- 
orang Amalika digantikan pula oleh bangsa Himyar; bangsa 
Himyar digantikan oleh orang-orang Tubba yang termasuk 
kepada suku Himyar. Dan mereka pun digantikan oleh Adzwa. 
Kemudian kedaulatan itu berpindah ke tangan puak Mudhar. 

Hal yang sama terjadi kepada bangsa Parsi. Ketika kerajaan 
Kayani dihancurkan, orang-orang Sassan pula menggantikan 
mereka. Hinggalah Allah s. w. t. menghendaki kehancuran mereka 
oleh orang-orang Muslim. 

Hal yang sama juga terjadi pada bangsa Yunani. Kekuasaan 
mereka dihancurkan dan digantikan oleh Romawi. Demikianlah 
ketetapan Allah s.w.t. terhadap hamba-hamba-Nya dan segala 
makhluk ciptaan-Nya. 

Kesemuanya itu mempunyai asal-usulnya daripada perasaan 
kekitaan, yang berbeza-beza di dalam golongan yang berbeza. 
Kemewahan itu telah merosakkan kedaulatan dan menggulingkan- 
nya. Apabila sesebuah kerajaan itu dimansuhkan kuasa diambil 
daripada kerajaan itu oleh mereka yang mengongsi perasaan 

seresam di dalam kumpulan yang telah mantap, kerana ianya 
diperaku bahawa orang-orang itu tunduk dan bertaut setia kepada 
perasaan kekitaan yang telah mapan dan kerana mereka telah biasa 
terhadap hakikat bahawa mempunyai kekuasaan terhadap pe- 
rasaan kumpulan yang lainnya. Perasaan seresam yang sama 
sekarang ini, wujud di kalangan mereka yang sedarjat (kepada 
kerajaan yang ditundukkan) kerana perasaan sekumpulan adalah 
nisbah kepada darjah perhubungan itu. Akhirnya terjadi suatu 
perubahan yang besar di dunia ini, seperti transformasi sesuatu 
agama, atau lenyapnya peradaban, atau hal-hal lain yang 
dikehendaki oleh Allah s. w. t. Kemudian, kedaulatan itu dipindah- 
kan daripada suatu golongan kepada yang lainnya - kepada 
golongan yang dikehendaki oleh Allah untuk melakukan perubah- 
an tersebut. 

23 Yang ditaklui selalunya mahu meniru yang menang dalam hal 
perilaku, caranya berpakaian, pekerjaannya dan pelbagai 
keadaan dan adat resam 

Sebabnya ialah kerana jiwa selalunya melihat kesempurnaan pada 
diri orang yang berupaya menakluki jiwa itu dan kepada orang 
yang menjadi tempatnya bernaung. Dia melihat tokoh berkenaan 
sebagai sempurna, sama ada disebabkan jiwa itu dipengaruhi oleh 
rasa hormat terhadapnya, atau kerana jiwa itu silap dalam 
mengandaikan bahawa perasaan patuh kepada orang tersebut 
bukanlah disebabkan oleh kekalahan tetapi kerana kesempurnaan 
yang menakluki itu. Sekiranya andaian yang salah itu telah berse- 
bati di dalam jiwa, maka ia akan membentuk suatu keyakinan yang 
kukuh. Jiwa itu kemudiannya akan menerima seluruh perilaku dan 
tindak-tanduk orang yang menang dan mengasimilasikan diri 
dengannya. Inilah yang dimaksudkan dengan suatu peniruan. 

Atau, jiwa tadi melihat bahawa kekuasaan orang yang 
menakluki itu bukanlah disebabkan oleh perasaan kekitaan atau 
suatu kekuatan yang besar, tetapi oleh kebiasaan dan perilakunya. 
Ini juga merupakan suatu konsep tentang kemantapan yang salah, 
dan (akibatnya) adalah sama sepertimana yang terdahulu tadi. 

Dengan demikian, orang yang ditakluki sering dilihat mem- 
biasakan dirinya dengan orang yang jadi juara dalam hal meng- 
gunakan stail berpakaian, menunggangi dan persenjataan. Malah, 
dalam banyak hal. 

Dalam hubungan ini, seseorang bolehlah membandingkan 
bagaimana anak-anak yang selalu meniru perilaku ayah mereka. 
Mereka melakukannya kerana mereka melihat ada kesempurnaan 
pada diri si bapa tadi. Seseorang boleh juga membandingkan 
bagaimana kebanyakan orang hampir di serata tempat telah 
dipengaruhi (dari segi fesyen) oleh pakaian pihak pejuang dan 
tentera kerajaan, sebab mereka adalah diperintah oleh mereka. 

Suatu hal yang lebih jauh bahawa sesuatu bangsa yang telah 
dikuasai oleh bangsa yang lain, bangsa yang berjiran akan memper- 
lihatkan suatu penerimaan dan peniruan yang amat ketara sekali. 
Pada masa ini, hal itu adalah berlaku di Andalus. Orang-orang 
Sepanyol didapati cuba membiasakan diri mereka dengan perilaku 
orang-orang Galisia dalam hal berpakaian, pemilihan lambang- 
lambang, dan sebahagian besar adat kebiasaan dan keadaan. 
Bahkan mereka juga telah melukiskan gambar-gambar di dinding- 
dinding, dan di bangunan-bangunan. Seorang peneliti yang peka 
akan membuat suatu kesimpulan daripadanya bahawa ia me- 
rupakan satu tanda dikuasai oleh yang lainnya. 

Berdasarkan pertimbangan ini, seseorang harus memahami 
apa yang menjadi rahsia suatu pernyataan “Orang kebanyakan 
akan mengikuti agama rajanya.” Kata-kata ini adalah termasuk 
kepada perkara yang menjadi pembicaraan ini. Seseorang raja itu 
menguasai orang-orang yang berada di bawahnya. Rakyat jelata 
bertindak menirunya, kerana mereka melihat ada kesempurnaan 
pada dirinya, setepat, sebagaimana anak-anak yang meniru tingkah 
laku ibu bapa mereka, dan para pelajar yang meneladani guru-guru 
mereka. 

Allah itu Maha Bijaksana dan Yang Maha Mengetahui. 

24 Suatu bangsa yang telah dikalahkan dan berada di bawah 

kekuasaan bangsa yang lainnya akan cepat lenyap 

Sebabnya ialah kerana adanya sikap tidak peduli di dalam diri 
seseorang apabila mereka tidak lagi berupaya menguasai tindak- 
tanduk mereka sendiri dan, kerana diperhambakan, menjadi alat 
kepada orang lain dan terlalu bergantung padanya. Harapan itu 
menjadi susut dan lemah. Dan kemudian, perkembangan serta 
peningkatan peradaban (penduduk) berlaku hanya sebagai hasil 
daripada suatu harapan yang besar dan hasil daripada tenaga yang 
timbul daripada harapan itu di dalam kekuatan-kekuatan kebina- 

tangan (manusia). Apabila harapan dan segala sesuatu yang 
menjadi pendorong lenyap melalui sikap tidak peduli (apathy), 
dan apabila perasaan kekitaan telah hilang di bawah tekanan 
penaklukan, peradaban menjadi berkurangan dan urusan serta 
segala usaha lainnya akan terhenti. Dengan kekuatan yang menjadi 
semakin kurang oleh tekanan kekalahan, mereka menjadi semakin 
tidak lagi mampu untuk mempertahankan diri mereka sendiri. 
Mereka menjadi mangsa kepada setiap orang yang berusaha 
menguasai mereka dan habuan kepada sesiapa sahaja yang 
bernafsu. Tidak kelihatan apa-apa bezanya apakah mereka sudah 
mencapai puncak kedaulatan ataukah tidak. 

Di sini, kita kemungkinannya sudah memperolehi suatu 
rahsia lain, yakni, bahawa manusia itu adalah pemimpin berdasar 
hakikat yang murni bahawa dia telah dijadikan sebagai “wakil 
Allah s. w. t. di atas muka bumi ini”. Apabila seseorang pemimpin 
itu dimansuhkan hak kepemimpinannya dan dihalang daripada 
menggunakan bidang kuasanya, dia akan menjadi seseorang yang 
tidak ambil hirau, hinggakan kepada soal makan dan minuman. Ini 
merupakan watak yang terdapat di dalam diri seorang manusia. 
Penelitian yang sama boleh dilakukan terhadap binatang-binatang 
buas. Binatang-binatang tersebut tidak akan berpasangan apabila 
berada di dalam peliharaan manusia. Kumpulan yang tidak lagi 
menguasai kebebasannya seterusnya akan menjadi lemah dan tiada 
keutuhan hinggalah ia menjadi lenyap sama sekali. 

Yang kekal hanyalah Allah s.w.t. sahaja. 

Ini dapat digambarkan melalui bangsa Parsi. Pada masa 
dahulu orang-orang Parsi telah menduduki dunia ini dalam jumlah 
yang besar. Apabila kekuatan ketenteraan mereka dibinasakan 
oleh orang-orang Arab, mereka masih ramai lagi. Dikatakan 
bahawa Saad bin Abi Waqqas telah menghitung jumlah penduduk 
yang ada di daerah yang di luar Ctesiphon. Ia berjumlah seramai 
137 000 orang, termasuk 37 000 yang menjadi kepala keluarga itu. 
Tetapi apabila mereka berada di bawah kekuasaan orang-orang 
Arab dan ditundukkan, orang-orang Parsi dapat bertahan untuk 
tempoh beberapa waktu sahaja dan telah dilenyapkan seolah-olah 
mereka tidak pernah wujud sama sekali. Suatu yang seseorang 
harus terfikir ialah bahawa ia adalah disebabkan oleh peng- 
aniayaan atau kezaliman yang dilakukan ke atas mereka. Peraturan 
Islam adalah dikenali kerana keadilannya. Perpecahan yang 

sedemikian adalah suatu yang lumrah pada setiap manusia. Ianya 
terjadi apabila manusia itu sudah tidak lagi dapat mengendalikan 
urusan-urusannya dan menjadi alat kepada orang lain. 

Dengan demikian, bangsa Negro, adalah sebagaimana 
menurut peraturannya, bersikap lebih rela dijadikan abdi, kerana 
(orang-orang Negro) memiliki sedikit (daripada apa yang diperlu- 
kan) sebagai seorang manusia dan memiliki ciri-ciri yang seakan- 
akan sama dengan binatang-binatang yang bodoh, sepertimana 
yang kami nyatakan. 

25 Orang-orang Badwi boleh menguasai di daerah yang datar 

Mengambil pertimbangan peribadi mereka yang liar, orang-orang 
Badwi adalah orang yang menjarah dan menyebabkan banyak 
kerosakan. Mereka merampas apa sahaja yang dapat dirampas 
tanpa perlu menentang ataupun mendedahkan diri mereka kepada 
bahaya. Mereka kemudiannya akan berundur ke kawasan rumput 
di tengah-tengah padang pasir. Mereka tidak pernah menyerang 
atau menentang kecuali demi mempertahankan diri sahaja. Setiap 
tempat yang kelihatan payah atau sukar untuk diserang, akan 
ditinggalkan begitu sahaja dan berusaha mencari mana-mana 
sasaran yang lebih mudah. Kaum yang dibentengi oleh gunung- 
ganang yang sukar dilalui akan terselamat daripada ancaman dan 
kehancuran. Orang-orang Badwi tidak akan melintas bukit-bukau, 
atau terpaksa menempuh kesukaran dan bahaya semata-mata 
untuk menentangi mereka. 

Daerah-daerah yang datar, dalam kata lainnya, adalah 
tempat yang menjadi sasaran mereka untuk melakukan rompakan 
dan sering menjadi mangsa apabila mereka berkesempatan untuk 
melakukannya. Apabila tidak kelihatan pasukan pertahanan yang 
menjaganya, atau ketika negara di dalam keadaan yang lemah. 
Mereka kemudiannya akan menyerang, menyamun dan menyerang 
daerah tersebut berulang-ulang kali, sebab ianya mudah dicero- 
bohi) bagi mereka. Akhirnya, para penduduknya terpaksa tunduk 
kepada mereka dan selanjutnya dikotak-katikkan sesuai dengan 
peralihan kuasa dan perubahan pucuk pimpinan. Akibatnya, 
peradaban mereka dilenyapkan sama sekali. 

Allah itu berkuasa ke atas setiap ciptaan-Nya. Dialah satu- 

satunya yang Maha Berkuasa, tiada Tuhan melainkan Allah. 

26 Tempat-tempat yang dikalahkan oleh orang-orang Badwi akan 

cepat hancur 

Sebab terjadinya yang sedemikian ialah orang Badwi adalah suatu 
bangsa yang ganas, yang telah biasa dengan kehidupan yang buas 
dan perkara yang menyebabkannya. Kebuasan telah menjadi sifat 
dan peribadi mereka. Mereka menyukainya kerana ini bermakna 
mereka bebas daripada kekangan pihak berkuasa dan tidak perlu 
tunduk kepada seorang pemimpin. Tabii yang sedemikian adalah 
suatu penafian dan yang sebaliknya daripada suatu peradaban. 
Seluruh aktiviti biasa orang Badwi terdorong kepada hidup 
mengembara dan sentiasa bergerak dari suatu tempat ke tempat 
yang lain. Ini adalah suatu yang bertentangan dan penafian 
perlunya hidup secara tetap, yang melahirkan suatu peradaban. 
Sebagai contoh, mereka memerlukan batu-batan untuk membuat 
tungku periuk. Maka mereka mengambilnya daripada bangunan- 
bangunan yang telah mereka runtuhkan, dan dijadikannya sebagai 
tungku untuk menanak. Kayu-kayan juga diperlukan untuk me- 
nyangga khemah, dan sebagai tiang-tiang membina tempat tinggal 
mereka. Maka, mereka telah merobohkan bumbung-bumbung 
rumah untuk mendapatkan kayu-kayu itu. Suatu tabiat kewujud- 
an mereka ialah tidak menghiraukan pembinaan bangunan- 
bangunan yang merupakan asas kepada adanya suatu peradaban. 
Demikianlah perihal tentang mereka secara umumnya. 

Tambahan pula adalah tabii mereka untuk menyamun apa 
sahaja yang menjadi milik orang lain. Rezeki mereka itu berada di 
mana sahaja yang difikirkan. Mereka tidak mengenal batasan 
sewaktu mengambil apa yang menjadi hak milik orang lain. Apa 
sahaja yang berkenan di mata, sama ada harta, alat perabot atau 
perkakas, akan ambil sahaja. Apabila mereka sudah berkuasa dan 
berdaulat, mereka menjarah sesuka hati sahaja. Tiada lagi kuasa 
politik untuk menjaga harta benda itu, dan akhirnya peradaban itu 
pun hancur menemui kesannya. 

Tambahan pula mereka menggunakan kuasa untuk memaksa 
tukang-tukang dan pekerja profesional melakukan pekerjaan 
mereka. Mereka tidak pula menghargai usaha-usaha itu dan tidak 
membayar upah yang sewajarnya. Pada masa ini, tenaga buruh 
adalah asas sebenar untuk keuntungan. Apabila pekerja tidak 
dihargai dan dilakukan tanpa dengan upahnya, hasrat untuk 
memperolehi laba pun hilang, dan tidak menghasilkan suatu mutu 

kerja yang baik. Penduduk yang tinggal secara tetap pun membawa 
diri dan peradaban itu pun hancur. 

Selanjutnya, orang-orang Badwi adalah tidak mematuhi 
peraturan, atau mencegah orang daripada berbuat kejahatan atau 
melindungi mereka yang teraniaya. Mereka hanya berminat untuk 
mendapatkan harta orang secara paksa dan cukai. Apabila mereka 
telah mendapatkan apa yang dihajati, mereka tidak berniat dengan 
sesuatu yang selanjutnya, seperti bersikap mengambil tahu 
kebajikan orang lain, mengambil perhatian apa yang mereka 
usahakan atau mencegah mereka daripada melakukan perkara- 
perkara yang mungkar. Mereka sering mengenakan denda ke atas 
hak milik, sebabnya ialah mereka ingin mendapatkan beberapa 
faedah, sedikit cukai atau keuntungan daripadanya. Inilah amalan 
mereka. Kebiasaan itu tidak mencegah berlakunya kemungkaran, 
atau menghalang orang lain daripada melakukan keburukan. Bah- 
kan, ia menggalakkan lagi perilaku yang buruk, sebab dibanding- 
kan dengan cara mendapatkan apa yang seseorang ingin kerugian 
daripada segi kewangan melalui denda-denda itu adalah sangat 
kecil sekali. 

Di bawah pemerintahan orang-orang Badwi, masyarakatnya 
sekan-akan hidup di dalam suatu suasana yang kacau-bilau, tanpa 
undang-undang. Kekacauan itu menghancurkan umat manusia dan 
merosakkan peradaban, kerana, sebagaimana yang telah kita 
terangkan, wujudnya kedaulatan itu adalah suatu yang menjadi 
sifat yang semula jadinya kepada manusia. Hanya ia sahaja yang 
akan menjamin kewujudannya dan organisasi sosial manusia. 

Tambahan pula, setiap orang Badwi itu bersungguh-sungguh 
untuk menjadi seorang pemimpin. Hampir tiada seorang pun di 
antara mereka itu yang dengan rela hati mahu menyerahkan kuasa 
yang ada padanya kepada yang lain, meskipun kepada ayahnya 
sendiri, saudara kandungnya, mahupun kepada anggota ke- 
luarganya yang paling tua. Ia jarang terjadi dan didesak oleh 
pertimbangan supaya berlaku sopan. Daripada kalangan mereka 
terdapat banyak penguasa dan para amir. Orang bawahan terpaksa 
akur kepada tuan-tuannya yang rasmi itu dalam hal penguasaan 
cukai dan perundangan. Peradaban akhirnya mengalami keruntuh- 
an dan dilenyapkan. 

Adalah suatu yang wajar diperhatikan bagaimana peradaban 
itu runtuh di tempat-tempat yang dikuasai dan dikalahkan oleh 
orang-orang Badwi, dan bagaimana kawasan penempatan tersebut 

semakin kurang penduduknya, dan ditinggalkan terbiar menemui 
kehancuran. Bumi Yaman yang menjadi tempat tinggal orang- 
orang Badwi mengalami kehancurannya, kecuali di beberapa buah 
kota sahaja. Begitu juga halnya dengan peradaban orang-orang 
Parsi di Iraq Arab yang hancur sama sekali. Perkara yang serupa 
terjadi terhadap masyarakat semasa di Syria. Dahulunya, sebuah 
daerah yang terletak di antara Sudan dan Mediterranean ditempati 
orang. Hal ini dapat disahkan oleh peninggalan peradaban yang 
terdapat di sana, seperti monumen-monumen, seni-pahat arkitek- 
tural, dan sisa-sisa desa dan dusun kecil yang jelas masih kelihatan. 

Allah s. w. t. mewariskan bumi dan seisinya. Allah s. w. t. adalah 

sebaik-baiknya pewaris. 


27 Orang-orang Badwi boleh mendapatkan kedaulatan hanya 
dengan menggunakan rona agama, seperti kenabian, atau 
kewalian, atau peristiwa-peristiwa agama yang hebat secara 
umumnya 

Sebabnya ialah kerana sifat liar yang pada diri mereka. Orang 
Badwi merupakan suatu bangsa yang paling enggan atau sukar 
untuk patuh mematuhi sesama mereka. Mereka bersikap biadap, 
bangga diri, bercita-cita dan berkeinginan menjadi ketua. Mereka 
jarang sepakat daripada segi keinginan. Tetapi apabila adanya 
ajaran agama (di antara mereka) melalui kenabian atau kewalian, 
maka di dalam diri itu terdapat sedikit pengaruh yang dapat 
mengawal tingkah lakunya. Sifat angkuh dan dengki sudah dapat 
dikikis daripada diri mereka. Ianya dengan demikian, memudah- 
kan mereka untuk bersikap patuh dan bersatu dalam (membentuk 
suatu kesatuan sosial). Ini dicapai oleh agama yang satu yang kini 
mereka anuti. Agama itu melenyapkan sifat bongkak dan bangga 
diri, dan mencegah daripada bersikap dengki dan cemburu. Apa- 
bila di kalangan mereka itu terdapat seorang nabi atau wali, yang 
menyeru mereka supaya melaksanakan perintah Allah, melenyap- 
kan sifat buruk yang ada pada diri mereka, dan membuatkan 
mereka memiliki sifat-sifat terpuji, serta mendesak mereka supaya 
bersungguh-sungguh demi menegakkan suatu kebenaran, mereka 
menjadi bersatu sepenuhnya dan memperolehi kekuasaan serta 
kedaulatan. Sebaliknya, tiada siapa pun akan cepat menerima 
kebenaran (beragama) dan petunjuk yang benar, kerana telah 

menjadi suatu yang semula jadinya mereka itu dipelihara daripada 
mempunyai akhlak yang buruk dan tercela. Hanya yang sukar 
adalah nilai kejahatan itu, yang mana sungguhpun begitu, mudah 
diatasi dan yang bersedia untuk menerima nilai yang baik 
sebagaimana dengan fitrah awalnya yang semula jadinya, jauh 
daripada amalan buruk dan perilaku yang tercela yang telah 
meninggalkan kesan pada jiwa mereka. 

28 Orang-orang Badwi adalah suatu bangsa jika dibandingkan 
dengan bangsa-bangsa yang lainnya adalah yang tidak tunduk 
kepada kedaulatan kerajaan 

Sebabnya ialah orang-orang Badwi merupakan bangsa yang sudah 
biasa dengan kehidupan di padang pasir dan menetap di tengah 
padang pasir jika dibandingkan dengan bangsa-bangsa yang lain. 
Mereka kurang memerlukan hasil dan biji-bijian yang terdapat di 
kawasan bukit sebab mereka sudah biasa dengan kehidupan yang 
terdedah kepada pelbagai ujian. Dengan demikian, mereka tidak 
perlukan masyarakat lain. Adalah suatu yang sukar kiranya 
mereka mahu bertuankan orang lain, sebab mereka tidak betah 
dengan pengawasan dan kerana kehidupan mereka yang ganas itu. 
Pemimpin mereka memerlukan khidmat mereka untuk mewujud- 
kan semangat kekitaan yang sangat penting untuk tujuan 
pertahanan. Oleh itu, dia terpaksa mentadbir mereka dengan 
perasaan kasih sayang dan tidak bertindak menyakiti perasaan 
mereka. Jika tidak tentu dia akan mendapat kesukaran dalam hal 
yang berkaitan semangat kekitaan, yang disebabkan oleh kesilapan 
dirinya dan mereka. Kedaulatan kepemimpinan dan pemerintahan, 
daripada suatu segi yang lainnya, mengharuskan si pemimpin itu 
bertindak mencegah secara kekerasan. Sekiranya tidak, kepemim- 
pinan tidak akan kekal lama. 

Tambahan pula, adalah menjadi sikap semula jadi mereka 
bukan sahaja bertindak mengambil apa yang menjadi milik orang 
lain, tetapi lebih daripada itu mencegah menjadi pendamai sesama 
mereka dan juga gagal menghalangi berlakunya permusuhan se- 
sama sendiri. Apabila mereka berjaya menguasai sesuatu bangsa, 
mereka menjadikan suatu matlamat utama untuk menangguk di air 
yang keruh (daripada kedudukan mereka) dengan mengambil apa 
yang menjadi milik bangsa itu. Mereka sering mengenakan denda 
ke atas harta, dengan tujuan meningkatkan kutipan cukai dan 

untuk memperoleh sedikit keuntungan kewangan. Perkara itu tidak 
dapat mencegah berterusannya jenayah. Selalunya ia menjadi 
pendorong melakukan jenayah itu, dilihat daripada hakikat 
bahawa ia menjadi pendorong ke arah melakukan pelbagai kesa- 
lahan itu (dan mungkin menjadi bertambah menjadi-jadi lagi) dan 
bahawa, pada pendapat (si penjenayah), bayaran denda yang di- 
kenakan itu tidaklah menyusahkan, kiranya di-hitungkan dengan 
perbuatan mengambil apa dia mahukan. Dengan demikian, 
kemungkaran semakin menjadi-jadi dan peradaban itu menjadi 
hancur. Bangsa yang berada di bawah naungan orang-orang Badwi 
adalah seakan-akannya berada di dalam keadaan yang kacau- 
bilau, di mana sesama mereka saling bermusuhan. Peradaban se- 
begitu tidak dapat bertahan lama dan dengan cepat menjadi mus- 
nah, sebagaimana terjadi di dalam negara yang dilanda kekacauan, 
sebagaimana yang kami telah disebutkan terdahulu daripada ini. 

Secara semula jadinya orang-orang Badwi memang tidak 
dapat dinaungi oleh pengawasan sesebuah kerajaan yang berdaulat. 
Kedaulatan itu dicapai hanya setelah berlakunya perubahan sikap 
mereka secara menyeluruh yang dipengaruhi oleh rona keagamaan 
yang dapat melunturkan kesemua nilai-nilai itu dan menyebabkan 
orang-orang Badwi itu memiliki suatu pengaruh yang mencegah 
diri, mereka serta menjarakkan mereka antara satu dengan yang 
lainnya. 

Ini digambarkan oleh dinasti Arab menerusi kerajaan Islam. 
Ajaran agama memperkukuhkan jiwa pemimpin mereka dengan 
syariat dan ketetapan-ketetapannya, yang mana secara eksplisit 
dan implisit, adalah menitikberatkan dengan apa yang baik untuk 
peradaban manusia. Para khalifah dilantik silih berganti. Sebagai 
akibatnya, kedaulatan kuasa dan pemerintahan orang-orang Arab 
menjadi gemilang dan kuat. Apabila Rustum melihat kaum 
muslimin berkumpul untuk mendirikan solat, dia mengatakan: 

“Umar makan hatiku, mengajarkan adat sopan santun kepada 

anjing.” 

Kemudiannya orang-orang Arab telah terputus hubungannya 
dengan kerajaan itu selama beberapa generasi. Mereka telah meng- 
abaikan keperluan beragama. Maka, mereka lupa akan kepemim- 
pinan politik dan kembali hidup di tengah padang pasir. Mereka 
sudah tidak betah dalam hal hubungannya dengan perasaan 
kekitaan mereka dengan orang-orang yang menerajui pemerintah- 

an negara, sebab keakuan dan undang-undang kerajaan telah 
menjadi suatu yang asing kepada mereka. Sekali lagi mereka 
menjadi suatu bangsa yang sebagaimana sebelumnya. Ungkapan 
bangsawan sudah tidak dikenal lagi, kecualinya kepada mereka 
daripada golongan khalifah yang mana adalah berketurunan Arab 
dari segi keturunannya. Apabila khalifah telah hapus dan sama 
sekalinya ditiadakan, kuasa kerajaan sama sekalinya telah terlepas 
daripada pegangan mereka. Bangsa-bangsa bukan Arab telah 
mengambil alih kekuasaan mereka, dan mereka kekal sebagai 
orang Badwi yang tinggal di padang pasir, yang jahil tentang 
kedaulatan dan kepemimpinan dalam bidang politiknya. Keba- 
nyakan orang Arab tidak menyedari bahawa pada suatu masa 
dahulu mereka memiliki kuasa berdaulat, atau bahawa tidak ada 
suatu bangsa pun (di dunia) yang memiliki suatu kedaulatan 
sebagaimana yang pernah dimiliki oleh keturunan mereka. Dinasti- 
dinasti Ad dan Tsamud, Amelika, Himyar, dan Tubba, telah 
membuktikan betapa benarnya dakwaan tersebut, dan kemudian- 
nya, dinasti Mudhar semasa dinaungi oleh Islam, termasuklah Bani 
Umaiyah dan Bani Abbas juga. Tetapi apabila orang-orang Arab 
sudah tidak lagi mentaati agama yang mereka anuti, mereka sudah 
terputus hubungannya dengan kepemimpinan dari segi politiknya, 
dan mereka kembali kepada kehidupan di padang-padang pasir 
seperti mana asalnya. Pada sesuatu masa, mereka berjaya me- 
nakluki kerajaan-kerajaan yang lemah, sebagaimana di Maghribi 
pada zaman itu. Tetapi penguasaan itu tidak lebih daripada bersifat 
menghancurkan peradaban negara yang telah mereka kuasai, 
sebagaimana telah kita terangkan terdahulu. 

“Dan Allah memberikan kedaulatan-Nya kepada siapa yang 

dikehendaki-Nya. ” 1 5 


29 Suku-suku dan golongan-golongan pengembara adalah dikuasai 
oleh orang-orang kota 

Telah disebutkan sebelum ini bahawa peradaban yang terdapat di 
padang pasir adalah rendah mutunya jika dibandingkan dengan 
peradaban yang terdapat di kota - sebab, tidak semua keperluan 
peradaban itu boleh diperolehi daripada orang-orang yang menjadi 


15 Al-Quran surah 2 (al-Baqarah) ayat 147. 

penghuni di padang-padang pasir. Mereka ternyata melibatkan diri 
dengan kegiatan pertanian tetapi tidak pula memiliki bahan-bahan 
untuk usaha pertanian yang sewajarnya - kebanyakan peralatan itu 
adalah terhasil daripada usaha pertukangan. Di kalangan mereka 
itu tidak ada tukang kayu, tukang jahit, pandai besi, dan 
sebagainya yang akan melengkapi keperluan hidup mereka di 
bidang pertanian dan sebagainya. 

Begitu juga, mereka tidak memiliki mata wang. Yang setara 
ada pada mereka ialah hasil biji-bijian, binatang ternakan, dan 
hasil daripada binatang seperti susu, wool, rambut atau bulu unta, 
dan belulang, yang mana ianya diperlukan oleh warga kota, dan 
membayar mereka dengan wang. Sungguhpun begitu, orang-orang 
Badwi memerlukan kota itu unt ,k membekalkan apa yang menjadi 
keperluan asas untuk kehidupan mereka dan warga kota pula 
memerlukan orang-orang Badwi untuk tujuan kesenangan dan 
kemewahan hidup. Dengan itu, selagi mereka terus tinggal di 
padang pasir, dan belum memiliki kedaulatan atau belum 
menguasai kota-kota, mereka akan selalu memerlukan orang- 
orang kota. Mereka harus aktif di dalam mengisi kepentingan 
mereka dan tunduk kepada mereka apabila diminta (oleh orang- 
orang kota) dan menghendaki kepatuhan daripada mereka. 

Apabila di kota itu ada seorang raja, ketundukan dan 
kepatuhan orang-orang Badwi adalah kerana kemantapan sang 
raja itu. Dan apabila di kota itu tidak diperintah oleh seorang raja, 
sudah pastinya terdapat seorang yang menjadi pemimpin politik 
dan menyelia masyarakat yang selebihnya. Sekiranya tidak, 
peradaban di kota itu akan menemui kehancurannya. Pemimpin 
yang sedemikian telah menjadikan orang-orang Badwi tunduk serta 
patuh kepadanya dan berusaha membuat mereka memenuhi 
keperluannya. Dia melakukannya sama ada melalui bujukan - 
dengan cara membiayai mereka dan membiarkan mereka meng- 
ambil apa sahaja keperluan yang diperlukan sebagaimana yang 
terdapat di kotanya, yang membolehkan peradaban itu dapat 
bertahan atau, sekiranya dia berkuasa melakukannya, dia akan 
memaksa mereka mematuhinya, meskipun dengan cara menimbul- 
kan perasaan tidak senang hati sesama mereka demi mendapatkan 
sokongan daripada sesebuah pihak. Dengan bantuan mereka itu 
dia tentunya dapat menundukkan yang lain-lainnya, dan dengan 
demikian memaksa mereka patuh kepadanya, kerana mereka 
berasa khuatir peradaban itu akan hancur akibat daripada 

keadaan yang tidak tenteram. Orang-orang Badwi ini tidak boleh 
meninggalkan daerah-daerah tertentu dan pergi ke daerah yang 
lain. Sebabnya ialah mereka sudah saling lindung melindungi 
daripada orang-orang % Badwi lainnya yang cuba menganiayai 
mereka dan berusaha menyisihkan mereka. Dengan demikian, 
mereka tidak ada harapan untuk terus hidup kecuali dengan cara 
mentaati mereka yang berada di kota. Secara terpaksa, mereka 
telah dikuasai oleh orang-orang yang menetap di kota. 

Dan Allah Maha Berkuasa ke atas hamba-hamba-Nya, Dialah 

Tuhan satu-satunya yang Maha Berkuasa. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu teijemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

DINASTI, KUASA RAJA, KHALIFAH, PANGKAT DALAM 
KERAJAAN DAN SEGALA SESUATU YANG BERHUBUNGAN DENGAN- 
NYA. BAB INI DILENGKAPI DENGAN KAEDAH DASAR DAN PERSOALAN 

TAMBAHAN 


1 Kuasa raja dan kekuasaan sesebuah dinasti secara meluas 
hanya boleh ditegakkan melalui usaha sesuatu kumpulan dan 
perasaan kekitaan 

SEBABNYA ialah oleh sikap agresif dan defensif hanya dapat 
dicapai melalui perasaan kekitaan yang bermakna bahawa setiap 
anggota-anggotanya saling sayang menyayangi dan sanggup 
berjuang serta rela terkorban demi menjaga kepentingan bersama. 

Pada masa ini, kedudukan sebagai seorang raja adalah suatu 
yang dihormati dan menyeronokkan. Ia memberikan kepada orang 
yang memegang teraju itu segala-gala yang terbaik di dunia ini, 
kepuasan daripada segi lahir dan keseronokan daripada sudut 
batinnya. Dengan itu, sebagaimana adanya, terdapat saingan yang 
sengit untuk mendapatkannya. Ia jarang sekali mahu dilepaskan 
secara sukarelanya, tetapi ia boleh dirampas secara paksa. Maka, 
persengketaan itu menjadi berlanjutan. Perebutan itu membawa 
kepada peperangan dan perbalahan dan sentiasa berusaha 
menegakkan kekuasaan. Kesemuanya itu tidak mungkin dapat 
dicapai kalau tidak adanya perasaan kekitaan sepertimana yang 
telah kami nyatakan. 

Hal-hal yang semacam itu tidak semua difahami oleh rakyat 
terbanyak. Mereka melupakannya, kerana mereka tidak lagi ingat 
sewaktu dinasti itu buat pertama kalinya ditegakkan. Mereka telah 
dibesarkan, di suatu kawasan penempatan tetap pada suatu waktu 

* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

yang sangat lama. Mereka telah tinggal di sana selama beberapa 
keturunan. Dengan itu, mereka tidak tahu sama sekali apa yang 
berlaku dengan kekuasaan Allah s. w. t. pada waktu permulaan 
pembinaan dinasti itu. Mereka hanya menyaksikan bagaimana 
orang-orang yang bernaung di dalam sesebuah kerajaan itu 
bersikap ‘di mana bumi dipijak, di situ langit dijunjung’, bahawa 
orang-orang yang berada di bawah naungannya itu akur dan 
perasaan kekitaan tidak lagi diperlukan demi menjamin kelang- 
sungan kuasa pemerintahan. Mereka tidak tahu bagaimana 
keadaan pada awalnya dan apakah kesukaran-kesukaran yang 
harus di atasi oleh para pendiri dinasti itu. Para penduduk Andalus 
khususnya telah lupa akan perasaan kekitaan dan pengaruhnya 
kerana masa yang berlalu sudah terlalu lama dan sebagaimana 
lazimnya mereka tidak lagi memerlukan kuasa perasaan kekitaan. 
Alasannya ialah negara itu telah dimusnahkan dan tidak 
mempunyai langsung kumpulan-kumpulan puak. 

Allah Maha Kuasa ke atas apa yang Dia kehendaki. Dia 
mengetahui segala-gala tentang sesuatu. Dan Dialah cukup 
bagi kita dan Penolong yang paling baik. 


2 Apabila sesebuah negara itu telah berdiri teguh, ia boleh 
mengetepikan perasaan kekitaan 

Sebabnya ialah bahawa masyarakat di dalam sesebuah negara yang 
baru didirikan itu pada mulanya berasa sukar untuk patuh kepada 
kekuasaan umum, kecuali mereka dipaksakan oleh suatu kuasa 
yang sangat berpengaruh. Kerajaan yang baru, tegasnya adalah 
suatu yang sangat asing pada mereka. Rakyatnya belum lagi biasa 
dengannya, atau sudah betah, dengan pemerintahannya. Akan 
tetapi apabila pimpinan seseorang ahli keluarga itu telah didapati 
layak untuk mempergunakan hak kedaulatannya di dalam 
sesebuah kerajaan, dan apabila (kedaulatan kuasa itu) diwarisi 
keturunan demi keturunan, dan melalui dinasti yang silih berganti 
keadaannya yang mula akan dilupakan, dan ahli-ahli keluarga itu 
dilihat dengan jelas sebagai para pemimpin. Ia sudah menjadi suatu 
waad - bahawa seseorang itu harus taat dan patuh kepada mereka. 
Rakyat jelata akan berjuang menegakkan bagi pihak diri mereka, 
sebagaimana mereka berjuang untuk menegakkan agamanya. Pada 
masa ini ‘orang yang memerintah’ tidak memerlukan lebih banyak 

sokongan daripada segi perasaan untuk menegakkan kekuasaan 
mereka. Ia seolah-olah suatu kepatuhan terhadap kerajaan, 
sebagaimana yang dikehendaki oleh Allah s. w. t. - suatu yang 
tidak boleh diubah ataupun ditentang. 

Seseorang raja itu akan mengekalkan kedudukannya di dalam 
kerajaan dan raja dinastinya dengan bantuan, dengan itu - sama 
ada oleh orang-orang yang diberikan perlindungan dan para 
pengikut yang dilindungi dan kekuatan perasaan kekitaan, 
ataupun kumpulan puak daripada keturunan yang lainnya yang 
telah menjadi anak-anak buahnya. 

Sesuatu yang sedemikian terjadi ke atas dinasti Abbasiyah. 
Perasaan kekitaan orang-orang Arab telah menjadi pupus pada 
zaman Khalifah al-Mu‘tasim dan anaknya aI-Warsiq. Mereka 
berusaha mengekalkan teraju itu dengan bantuan orang-orang 
Parsi, Turki, Dailam, Saljuk dan lain-lainnya. Maka orang-orang 
itu (bukan Arab) dan orang-orang yang diberi perlindungan telah 
dapat menguasai daerah-daerah kerajaan itu. Bidang kekuasaan 
kerajaan Abbasiyah menjadi semakin terbatas dan tidak lagi 
tersebar melampaui kawasan Baghdad. Akhirnya bangsa Dailam 
telah menawan Kota Baghdad dan menguasai kawasan itu. Mereka 
telah berkuasa terhadap khalifah-khalifahnya. Kemudiannya 
bangsa Dailam, mengikut gilirannya, telah kehilangan kuasa. 
Bangsa Saljuk telah mengambil alih kuasa dan melantik khalifah 
daripada kalangan mereka kemudian bangsa Saljuk itu, mengikut 
gilirannya, kehilangan kuasa. Akhirnya, bangsa Tartar pula yang 
membuat serangan. Mereka telah membunuh khalifahnya dan 
menghapuskan sama sekali segala sesuatu yang menjadi tanda 
wujudnya dinasti itu. 

[*Hal yang serupa terjadi pada orang-orang Sanhajah di 
Maghribi. Perasaan kekitaan mereka itu hancur lebur lima abad 
yang lampau atau sebelumnya. Negara mereka mengalami kemun- 
duran secara terus-menerus sejak dari Mahdiyah, Bijayah, hingga 
Qal’at, dan seluruhnya di Afrika. Mungkin benteng-benteng ter- 
sebut diserang oleh orang yang sudah jadi raja dan memperkuat 
diri di sana, sultan dan rajanya terpaksa menyerah kepada mereka, 
sehingga Allah s. w. t. menghancurkan dinasti-dinasti tersebut. 
Kemudian golongan Muwahiddun menyerang mereka dengan 
suatu kekuatan perasaan kekitaan yang sangat kuat, dan menyapu 
bersih dinasti-dinasti tersebut]. 

Perkara yang sama terjadi terhadap Dinasti Umaiyah di 

Sepanyol. Apabila perasaan kekitaan bangsa Arab itu dapat 
dipupuskan, raja-raja yang tidak berapa menonjol telah merampas 
kuasa dan membahagi-bahagikan daerah taklukan sesama mereka. 
Sebagai bersaing sesama sendiri, mereka mengagih-agihkan sesama 
mereka kerajaan Bani Umaiyah itu. Setiap mereka cuba berkuasa 
di sesuatu daerah dan menonjol-nonjolkan dirinya. Raja-raja itu 
mengetahui hubungan yang terjalin di antara orang-orang bukan 
Arab di Timur dengan kerajaan Abbasiyah. Mencontohi apa yang 
mereka lakukan mereka mengambil gelaran-gelaran yang mema- 
parkan kebangsawanan dan menggunakan tanda-tanda yang 
memperlihatkan kebesaran. Tidak kelihatan ancaman bahawa 
ada pihak yang akan mengambil, (suatu hak istimewa yang 
mereka dakwa) daripada mereka atau mengubah (menurut 
keadaannya) sebab Sepanyol (Andalus) bukan lagi menjadi pusat 
kepada kumpulan-kumpulan ataupun suku-suku. 

Mereka berusaha mengukuhkan kekuasaan itu dengan 
bantuan mereka yang diberikan . perlindungan dan para pengikut- 
nya, dan dengan sokongan dari orang-orang Barbar, Zenatah dan 
suku-suku lain yang masuk ke Sepanyol dari pantai Afrika. Mereka 
meniru perkara-perkara yang dilakukan semasa kerajaan Bani 
Umaiyah dan dengan sokongan mereka telah berusaha mengukuh- 
kan kuasa. Ibn Abi Amir berkuasa penuh atas negara. 1 Pendatang- 
pendatang baru itu telah mengasaskan suatu kerajaan yang besar. 
Setiap mereka berkuasa terhadap sebahagian atas daerah-daerah di 
Sepanyol. Mereka menguasai kuasa kedaulatan yang begitu luas 
sebanding dengan luasnya daerah dinasti yang telah mereka 
bahagi-bahagikan. Mereka kekal berkuasa sehinggalah datang 
kaum Murabith ( Almoravidis . Ing.) - yang memiliki perasaan 
kekitaan Lamtunah yang lebih kuat. Mereka telah menyeberangi 
lautan. Mereka telah datang dan mengganti serta menyingkir 
mereka dari pusat-pusat pemerintahan. Mereka telah menghapus- 
kan tanda-tanda wujudnya dinasti yang didirikan oleh raja-raja 
yang kurang berpengaruh, tidak berdaya untuk mempertahankan 
diri kerana semangat kekitaan itu sudah tidak mereka miliki lagi. 

[* Dengan kesatuan ini persiapan untuk menegakkan sebuah 
kerajaan dan penyeliaannya sudah terencana sejak mulanya. Di 
dalam bukunya “ Siraj al-Muluk'\ at-Tharthusyi menganggarkan 


1 Maksudnya: Tindak kesewenangannya terhadap Hisyam, salah seorang raja di 
Andalusia (Sepanyol). 

bahawa tentera yang mempertahankan dinasti tersebut adalah 
terdiri daripada mereka yang dibayar dengan gaji bulanan. Dalam 
pembicaraannya, At-Tharthusyi mengetepikan sejarah awal ter- 
tubuhnya kerajaan tersebut. Yang dibicarakan hanyalah perkara- 
perkara yang berkisar pada bahagian akhir dinasti-dinasti itu 
setelah persiapan lama berlangsung dan kedaulatannya telah di- 
miliki secara kukuh oleh ahli keluarganya. At-Tharthusyi menge- 
tahui bahawa dinasti tersebut ketika itu sedang berada dalam 
zaman kemundurannya, ketika dinasti itu sudah mencapai kemun- 
caknya, serta ketika sudah mula mendapatkan bantuan orang- 
orang yang diberikan perlindungan dan hamba sahaya yang telah 
dimerdekakan dan digajikan untuk mempertahankan kekuasaan- 
nya. Dia hanya mengetahui hal-ehwal negara-negara Thawaif, 
ketika Bani Umaiyah mulai masuk hendak menguasai, dan ketika 
semangat dan kesatuannya sudah lenyap daripada orang-orang 
Arab, serta masing-masing amir dengan sewenang-wenangnya 
berkuasa di daerah-daerah. Di Iyalah terdapat al-Musta‘in ibn 
Hud dan puteranya al-Mudzaffir dari Sirqasthah. Mereka sama 
sekali sudah tidak memiliki perasaan kekitaan, kerana orang-orang 
Arab telah dimanjai oleh kehidupan serba mewah, dan mulai 
mengalami kehancuran sejak tiga abad yang lampau. Yang ada di 
sana hanyalah seorang sultan yang memerintah secara diktator. 
Dia telah dikuasai oleh jiwa seorang diktator sejak berdirinya 
dinasti itu. Dengan demikian dia tidak lagi dapat bertindak secara 
adil dan hanya membayar upah kepada orang-orangnya yang 
membantunya. At-Tharthusyi membiarkan pembicaraan itu ber- 
kisar pada masalah-masalahnya dan tidak mengetahui segala 
persoalannya sejak awal berdirinya dinasti, dan itu hanya berlaku 
untuk orang-orang yang memiliki kesatuan sosial. 

Hendaknya anda menguasai persoalan itu, dan memahami 
rahsia Allah s.w.t. yang tersimpan di dalamnya. 

“Allah memberikan kedaulatan-Nya kepada siapa yang 

disukai-Nya” 2 .] 

3 Kaum kerabat raja boleh mengasaskan sebuah dinasti dengan 

tidak lagi mengutamakan adanya perasaan kekitaan 

Sebabnya ialah perasaan kekitaan yang mana (kaum kerabat 
2 Al-Quran surah 2 (aI-Baqarah) ayat 247. 

keluarga bangsawan) turut sama terlibat lebih berpengaruh ter- 
hadap bangsa-bangsa dan kaum-kaumnya. Didapati juga pendu- 
duknya yang menetap di kawasan terpencil begitu menyokong dan 
mentaati mereka. Jadi, apabila seseorang itu meletakkan jawatan- 
nya, mengosongkan takhta kekuasaannya dan kebesaran yang ada, 
dan menyertai penduduk-penduduk yang menetap di kawasan yang 
terpencil, mereka ternyata sangat sedia menerima kehadirannya. 
Mereka menyokong pemerintahannya dan bersedia membantunya. 
Mereka berusaha menjaga supaya kerajaan yang didirikan itu 
dibina pada asasnya yang kukuh. Mereka mengharapkan agar 
ketokohan keluarganya itu diterima dan menyerahkan kekuasaan 
itu daripada ahli masyarakatnya. Mereka tidak berhasrat untuk 
sama-sama terlibat di dalam urusan pemerintahannya, sebagai- 
mana mereka dengan rela hati tunduk kepada tuntutan perasaan 
kekitaannya, dan patuh kepada kehendak kelebihan daripada segi 
materialnya yang sudah dimapan pada dirinya itu dan orang- 
orangnya. Mereka percaya, sebagaimana yang terkandung di 
dalam rukun agama, supaya terus taat (kepada dia dan orang- 
orangnya). Sekiranya mereka menyimpan cita-cita untuk sama- 
sama berkongsi kuasa mentadbirkan negara dengannya atau 
memerintah tanpanya, bumi ini akan bergoncang. ...” 

[*Demikianlah sebagaimana yang terjadi terhadap Bani Idris 
di Maghribi jauh, dan Bani Ubaidi di Ifriqiyah dan Mesir, ketika 
Thalibiyyun menyingkir dari Timur, menjauhkan dirinya daripada 
khilafah serta berusaha untuk merampasnya daripada tangan Bani 
Abbas. Hal itu terjadi setelah bentuk kelebihan material yang 
dimiliki oleh Bani Abdi Manaf bagi Bani Umaiyah pertama kali, 
kemudian bagi Bani Hasyim sesudahnya. Dari daerah yang jauh 
dari Maghribi, mereka keluar dan melakukan propaganda. Berkali- 
kali orang Barbar membantu usaha mereka, iaitu suku Aurubah 
dan Maghilah untuk Bani Idris, serta Kutamah, Sanhajah dan 
Hawwarah untuk Bani Ubaidi. Suku-suku tersebut memperkuat 
dan memperkukuh negara dan pemerintahan mereka dengan 
perasaan kekitaan yang mereka miliki. Kerajaan yang bernaung 
di bawah pemerintahan Bani Abbas semuanya mereka kuasai, 
pertama yang ada di Maghribi dan kemudian yang terdapat di 
Ifriqiyah. Dinasti Abbasiyah telah bergerak menuju kehancuran- 
nya. Sementara itu Dinasti Bani Ubaidi meluaskan kekuasaannya 
sehingga ke Mesir, Syria dan Hijaz serta membahagi-bahagikan 
sesama mereka (memerintah) kerajaan-kerajaan Islam. Dan 

bersama itu, orang-orang Barbar yang memerintah, semuanya 
tunduk kepada Bani Ubaidi dan patuh kepada raja. Namun, 
sebenarnya mereka berlumba-lumba untuk menduduki jabatan 
penting sebagai suatu penyerahan kepada kedaulatan yang telah 
dicapai oleh Bani Hasyim, serta atas kemenangan yang telah 
dicapai orang-orang Quraisy dan Mudhar terhadap semua bangsa. 
Kedaulatan tetap dimiliki turun-temurun oleh generasi mereka, 
hingga dinasti Arab hancur bersama marga seluruhnya. 

“Dan Allah menetapkan hukum (menurut kehendak-Nya), 

tidak ada yang dapat menolak ketetapan-Nya .” 3 


4 Kerajaan-kerajaan yang sangat berkuasa dan memiliki kuasa 
kedaulatan yang sangat hebat mempunyai asal-usulnya yang 
berteraskan agama sama ada yang berpunca daripada kenabian 
ataupun seruan melakukan kebenaran 

Sebabnya ialah kedaulatan kuasa adalah diakibatkan oleh 
kekuatan. Kekuatan itu adalah diakibatkan oleh perasaan ke- 
kitaan. Hanya dengan pertolongan Allah s.w.t. yang merestui 
agama-Nya maka individu itu bersikap ‘bulat air kerana pembe- 
tung, bulat manusia kerana muafakat’ dan berpegang kepada ‘hati 
gajah sama dilapah, hati nyamuk sama dicicah’. 

“Walau kamu membelanjakan semua kekayaan yang berada 
di bumi, nescaya kamu tidak dapat mempersatukan hati 
mereka .” 4 

Rahsianya ialah bahawa apabila di hati itu sudah terbetik 
untuk melakukan kebatilan dan cenderung kepada duniawi, maka 
perasaan cemburu sesama sendiri dan perbezaan akan timbul 
secara yang meluas. Dan apabila mereka cenderung kepada 
kebenaran dan mengetepikan hal keduniaan dan apa sahaja yang 
bersifat batil, serta menuju kepada Allah, maka dan arah mereka 
akan menjadi satu sahaja. Perasaan cemburu sesama sendiri akan 
menjadi lenyap. Saling tolong-menolong dan bantu-membantu 
menjadi lebih pesat. Sebagai akibatnya, daerah kekuasaan menjadi 


3 Al-Quran surah 13 (ar-Ra’d) ayat 41. 

4 Al-Quran surah 8 (al-Anfal) ayat 63. 

semakin luas, dan kerajaan menjadi bertambah kuat, sebagaimana 
yang akan dijelaskan nanti, insya-Allah. 

Dengan Allah kita memperoleh taufik, tidak ada Tuhan selain 
Dia. 


5 Kegiatan dakwah akan memberikan pada dinasti itu pada 
permulaannya berkuasa, suatu kekuatan tambahan selain 
daripada perasaan kekitaan yang ada padanya sebagai hasil 
daripada jumlah penyokongnya 

Sebabnya ialah, sebagaimana yang telah diterangkan terdahulu, 
semangat beragama boleh meredakan pertentangan dan iri hati di 
kalangan orang yang mengongsi perasaan kekitaan, dan menye- 
babkan tumpuan kepada arah kebenaran. Apabila perhatian telah 
terpusat kepada kebenaran, maka tak ada sesuatu pun yang dapat 
menghalangi mereka, sebab pandangan mereka sama dan tujuan- 
nya pun serupa dan satu. Mereka rela berkorban demi mencapai 
cita-cita perjuangan. Rakyat di negara yang akan mereka perangi 
kemungkinannya adalah lebih ramai bilangannya berbanding 
dengan mereka. Tetapi tujuan mereka adalah berbeza-beza, 
tambahan pula tujuannya adalah palsu dan masyarakat di dalam 
dinasti yang mengutamakan kebendaan itu bersiap sedia untuk 
menyelamatkan diri masing-masing, kerana takut akan terkorban. 
Dengan demikian, golongan ini tidak akan sanggup menentang 
sekalipun jumlahnya adalah lebih besar terhadap mereka yang 
berjuang kerana syiar agamanya. Mereka itu dapat dialahkan oleh 
mereka dan dengan cepat dikucar-kacirkan akibat daripada hidup 
bermewah-mewah dan rendah diri yang wujud di kalangan mereka, 
sebagaimana yang telah kami terangkan terdahulu daripada ini. 

Inilah yang terjadi pada bangsa Arab di permulaan Islam 
semasa zaman penaklukannya. Bilangan tentera-tentera Islam di 
Yarmuk dan Qadisiyah adalah berjumlah lebih kurang 30 000 
orang, padahal tentera Parsi di Qadisiyah adalah berjumlah 
120 000 orang, dan tentera Heraklius, menurut sebagaimana al- 
Waqidi adalah seramai 400 000 orang. Sungguhpun bilangan 
mereka adalah lebih besar - kedua-dua pihak itu tidak dapat 
mengalahkan tentera-tentera Islam, yang telah memburu mereka 
dan merampas apa yang mereka miliki. 

Ia boleh juga digambarkan sebagaimana yang terjadi pada 

masa itu apabila kekuatan beragama itu berubah dan dibinasakan. 
Kuasa (kerajaan yang memerintah) kemudiannya dimasukkan. 
Kekuasaan yang ada dengan demikian adalah sesuai dengan 
kewujudan semangat kekitaan, tanpa adanya (kekerapan) tam- 
bahan daripada agama. Sebagai akibatnya, dinasti itu dikalahkan 
oleh golongan yang dahulunya adalah berada di bawah kekua- 
saannya, yang sama atau lebih tinggi daripada segi kekuatannya. Ia 
telah pada suatu ketika dahulu menyalahkan golongan yang 
mempunyai semangat kekitaan yang telah tinggi dan yang telah 
sebati dengan kehidupan di padang pasir, ini adalah dibantu oleh 
kekuatan tambahan yang dinafasi oleh agama itu. ... 

[*Inilah yang terjadi pada Muwahiddun dan Zenatah; sebab 
suku Zenatah lebih liar dan lebih pengembara wataknya diban- 
dingkan dengan suku Musamidah. Tetapi dengan sebab suku 
Musamidah ini menjadi pengikut Imam Mahdi, maka mereka men- 
dapatkan semangat agama yang melipatgandakan kekuatan dan 
memungkinkan mereka mengusir dan menundukkan suku Zenatah, 
sekalipun suku Zenatah ini lebih bersatu dan lebih bersifat 
pengembara. Kemudian, setelah semangat agama suku bangsa 
Musamidah mulai menurun, suku Zenatah bangkit memberontak 
melawan dan mengalahkan serta merebut kekuasaan daripada 
tangan mereka. 

Allah menang atas kekuasaan-Nya.] 


6 Gerakan keagamaan tidak akan berhasil tanpa perasaan 
kekitaan 

Sebabnya ialah penglihatan rakyat terbanyak (siasah) menurut 
keperluannya menghendaki perasaan kekitaan. Ini dinyatakan 
melalui sabda Nabi Muhammad s. a. w. 

“Allah s.w.t. tidak akan mengutuskan seorang nabi kecuali dia 
berada dalam penjagaan kaumnya.” 

Sekiranya inilah sebagaimana yang berlaku terhadap para nabi, 
yang mana di antara kalangan manusia dia boleh melakukan 
pelbagai perkara aneh, seseorang itu boleh mengharapkan mereka 
melakukan pelbagai kelebihan, melebihi daripada yang lain- 
lainnya. Seseorang itu tidak boleh mengharapkan mereka ber- 
upaya mendapatkan kelebihan tanpa perasaan kekitaan. 

[*Hal ini telah terjadi pada Ibn Qosie - syeikh ahli sufi dan 
pengarang buku “ Khal-‘un Na’lain tentang tasawuf. Dia telah 
melakukan pemberontakan di Sepanyol dan mengajak kepada 
kebenaran. Rakan-rakannya menggelarnya dengan nama al- 
Murabithun. Peristiwa ini terjadi tidak lama sebelum tersebarnya 
dakwah Imam Mahdi. Dia hanya mendapat perhatian yang singkat 
disebabkan oleh kesibukan Lamtunah oleh persoalan Muwahid- 
dun. Di sana tidak ada kesatuan mahupun suku yang menjadi pen- 
dukungnya. Maka begitu al-Muwahiddun menguasai Maghribi, 
mereka langsung ditundukkan dan masuk ke dalam dakwah al- 
Muwahiddun, serta membawa mereka ke tempat persembunyian- 
nya di benteng Arkasy. Dia adalah pendukung pertama daripada 
al-Muwahiddun di Sepanyol. Pemberontakannya disebut dengan 
pemberontakan al-Murabithun). 

Bab ini khusus membincangkan persoalan mengenai orang- 
orang yang melakukan pemberontakan daripada golongan ahli 
hukum dan daripada golongan rakyat jelata yang bangkit untuk 
memperbetulkan pelbagai bentuk penyelewengan. Ramai ahli 
agama yang mematuhi ketetapan agama telah bangun untuk 
menentang ketua-ketua negara yang melakukan pelbagai kemung- 
karan. Mereka telah mengajak masyarakatnya menentang kezalim- 
an dan kejahatan. Mereka berharap agar amal kebajikan yang 
dilakukan itu diberi ganjaran pahala oleh Allah s. w. t. Mereka 
berjaya mendapatkan ramai penyokong serta mereka yang 
bersimpati dengannya tetapi mereka sebenarnya terdedah kepada 
bahaya dibunuh dan ramai yang terbunuh akibat daripada 
kegiatan mereka sebagai orang yang berdosa, tidak mendapatkan 
penghargaan, melainkan celaan, kerana Allah tidak mentakbirkan 
mereka melakukan perkara-perkara seumpama itu. 

Allah menuntut supaya mereka melakukan perkara itu hanya 
apabila mereka mempunyai kekuatan untuk melaksanakannya 
dengan jaya. Nabi Muhammad s.a.w. bersabda: 

“Barang siapa di antara kamu melihat perbuatan jahat, 
maka hendaklah diubahnya dengan tangannya. Apabila dia 
tidak berupaya bertindak demikian, maka hendaklah dilaku- 
kan dengan lidahnya. Sekiranya cara itu pun tidak dapat 
dilakukan, maka hendaklah diubah dengan hatinya .” 5 


5 Bahagian yang akhir daripada nukilan ini yang ditinggalkan oleh Ibn Khaldun 
berbunyi “dan itu adalah iman yang paling lemah”. 

Para raja dan dinasti sudah berakar umbi. Asasnya boleh 
digugat dan ditumbangkan hanya melalui usaha yang sungguh- 
sungguh, didukungi oleh perasaan kekitaan sesuatu puak, dan 
keluarga, sebagai yang telah kita katakan terdahulu. Suatu hal 
yang serupa, para Nabi di dalam usaha mereka menyiarkan ajaran- 
ajaran yang mereka bawa memerlukan sokongan kumpulan dan 
keluarga meskipun merekalah yang seharusnya mendapat sokong- 
an daripada Allah dengan apa sahaja yang wujud, sekiranya dia 
menghendaki terjadi yang demikian. Tetapi dengan kebijaksanaan 
Allah semuanya berlaku mengikut apa yang menjadi ketetapan- 
Nya. 

Sekiranya seseorang yang berada di jalan yang benar hendak 
melaksanakan (pembaharuan keagamaan) dengan cara ini peng- 
asingan diri itu akan menghalangnya daripada (mendapatkan 
sokongan daripada) perasaan kekitaan, dan dia akan mengalami 
kegagalan. Dan sekiranya seseorang itu berpura-pura hendak 
(melaksanakan pembaharuan keagamaan) dengan maksud untuk 
memperoleh kedudukan (sahsiah) menjadi pemimpin, dia wajar 
berhadapan dengan pelbagai cabaran dan menjadi mangsa di atas 
kecurangannya sendiri. Pembaharuan keagamaan adalah suatu hal 
yang menyangkuti tentang ketuhanan. Ia akan terlaksana hanya 
dengan keizinan dan bantuan Allah s.w.t. dilakukan dengan hati 
yang ikhlas kerana-Nya dan dengan tujuan yang baik terhadap 
setiap orang Islam. Tidak ada seorang Muslim pun, tiada seorang 
pun yang arif, boleh meragukannya. ... 

[*Pemberontakan keagamaan semacam ini pertama kali ter- 
jadi di Baghdad ketika terjadi peristiwa Thahir. Waktu itu al-Amin 
terbunuh. Al-Makmun sendiri menunda memasuki Iraq dan tinggal 
di Khurasan. Ali ibn Musa ar-Ridla, keluarga al-Husain. Banu 
Abbas berusaha untuk menyingkap wajah orang yang pura-pura 
mengikutinya dan mengajak memberontak dan melepaskan diri 
daripada berlaku taat kepada al-Makmun serta penyokongnya 
yang lain. Ibrahim ibn al-Mahdi lalu dibaiat menjadi khalifah. 
Maka terjadilah huru-hara di Baghdad. Para penjahat mulai ber- 
aksi mengganggu orang yang baik-baik dan suci serta merampas 
harta benda orang, serta menjualnya di pasar-pasar secara bebas. 
Para pemiliknya memberitahukan semuanya itu kepada para 
penguasa, tapi tidak ada tanggapan dari mereka. Maka pemuka- 
pemuka agama pun mulai bangkit banyak sekali menentang orang- 
orang fasik dan menghentikan kebiasaan-kebiasaan mereka. Di 

Baghdad ada orang yang menamakan dirinya Khalid ad-Durbus. 
Dia mengajak orang melakukan amar makruf riahi munkar. Orang 
pun menyambut seruannya itu. Dia memerangi serta mengalahkan 
orang-orang jahat. Untuk itu dia sendiri terjun ke medan tempur. 

Sesudah itu dia diikuti oleh orang lain daripada kalangan 
Negro Baghdad, yang dikenal dengan nama Sahi ibn Salamah al- 
Anshari dan panggilannya: Abu Hatim. Di leher dia ikatkan 
sebuah mushaf al-Quran seraya mengajak manusia melakukan 
amal kebajikan dan mencegah perbuatan munkar, serta mengajak 
agar bekerja berdasar al-Quran dan hadis Nabi Muhammad s. a. w. 
Banyak orang mengikutinya, terdiri daripada orang-orang ter- 
hormat daripada keluarga Hasyim dan yang di bawahnya. Dia 
masuk ke istana Thahir, mendirikan pejabat dan berkeliling ke 
seluruh kota Baghdad. Dia mengajar setiap orang yang meng- 
ganggu para pejalan dan yang suka merompak. Khalid ad-Duryus 
berkata padanya: 

“Saya tidak menghina kepada Sultan.” Langsung Sahi 
menjawab: “Tapi saya akan memerangi siapa saja yang 
menentang al-Kitab dan as-Sunnah.” 

Hal ini terjadi pada tahun 201. Ibrahim ibn al-Mahdi 
mempersiapkan ten teranya untuk menyerangnya. Al-Mahdi me- 
nang dan menawannya. Dengan cepat persoalannya diselesaikan. 
Lalu Sahi pergi menyelamatkan diri]. 

Begitu ramai orang yang terpedaya telah terikut-ikut hendak 
menegakkan apa yang dikatakan sebagai benar. Mereka tidak 
menyedari bahawa mereka memerlukan perasaan kekitaan untuk 
melaksanakannya. Mereka tidak menyedari bagaimana usaha 
mereka ini seharusnya berakhir dan apa yang mereka akan temui 
akhirnya. Terhadap orang-orang seperti ini adalah wajar untuk 
mengambil salah satu daripada tindakan yang berikutnya. Sese- 
orang itu boleh mengubati mereka sekiranya mereka itu gila atau 
seseorang itu boleh menghukum mereka sama ada melalui 
hukuman bunuh atau dipukul apabila mereka melakukan keka- 
cauan, atau seseorang itu boleh dipersendakan menganggap 
mereka sebagai orang yang bodoh. 

[*Sebahagian mereka mengakui keturunan al-Fatimi al- 
Muntadzar, atau memang dia orang yang dimaksudkan itu (yang 
ditunggu kedatangannya). Pada hal tidak ada yang tahu siapa al- 
Fatimi yang dimaksudkan dan bagaimana pula persoalannya. 

Sebahagian besar orang yang melakukan hal semacam ini 
mempunyai tujuan yang serong, atau orang yang gila, atau orang 
yang berpura-pura melakukannya dengan tujuan memperoleh 
kedudukan sebagai seorang pemimpin. Mereka tak pernah berjaya 
menemukan jalan yang lumrah untuk ke sana. Mereka mengira 
bahawa rintangan-rintangan itu merupakan sebahagian daripada 
jalan yang harus mereka tempuh untuk sampai kepada tujuan yang 
mereka impikan. Mereka tidak pernah memikirkan bahaya yang 
akan menimpa, sehingga mereka pun cepat menemui ajalnya 
kerana melakukan kekacauan, menyemarakkan pemberontakan, 
dan padahlah akibatnya yang mereka dapat. 

Permulaan abad ini, di as-Sus muncul seorang lelaki ahli sufi, 
yang mengaku bernama at-Tuh idzri. Dia tinggal di sebuah masjid 
di Masah yang terletak di tepi sungai di as-Sus. Dia mengaku 
bahawa dialah al-Fatimi al-Muntadzar - yang ditunggu-tunggu 
kedatangannya itu sambil mempengaruhi orang-orang yang 
berkunjung datang bahawa memang dialah Fatimi sebagaimana 
yang dimaksudkan. Dia mengatakan pula bahawa masjid itu 
merupakan pusat pergerakannya. Maka banyaklah orang Barbar 
yang terpikat dengan dakyahnya. Para pemimpin mereka berasa 
khuatir akan terjadi suatu pergolakan yang besar. Akhirnya tokoh 
Musamidah, yang waktu itu adalah Umar as-Saksiwi, segera 
mencari orang yang sanggup membunuh sufi tersebut ketika 
sedang berada di atas tikarnya]. 

Pada permulaan abad ini, seorang lelaki bernama al-Abbas 
muncul di Ghumarah. Orang-orang yang paling bebal di antara 
yang bebal daripada puak itu mempercayai beberannya dan dungu. 
Dia pun menuju ke Badis, salah satu daripada kota Ghumarah dan 
menyerangnya dengan kekerasan. Dia kemudiannya telah ter- 
bunuh, 40 hari setelah dia memulakan misinya. Dia gugur seperti - 
mana terkorbannya orang-orang yang terdahulu daripadanya. 

Banyak lagi kes-kes yang serupa itu. Kesilapan yang mereka 
lakukan ialah tidak mengendahkan betapa pentingnya perasaan 
kekitaan ‘demi mencapai kemenangan’ berhubung dengan hal-hal 
seumpama itu. Sekiranya dilakukan suatu penipuan, adalah lebih 
baik sekiranya dia tidak berhasil mendapatkan apa yang dicita- 
citakan dan menerima balasan yang setimpal dengan perbuatan 
mereka itu. 


Allah s.w.t. lebih mengetahui. Melalui-Nya kita memperoleh 

taufik, tak ada Tuhan selain Dia, tak ada yang patut disembah 
selain Dia. 


7 Setiap kerajaan mempunyai beberapa bahagian wilayah dan 

jajahan, dan tidak lebih daripada itu 

Sebab baginya ialah bahawa sesuatu kumpulan di mana sesebuah 
kerajaan itu wujud dan orang-orang yang menyokongnya dan 
menegakkan kekuatannya, mestilah menurut keperluannya berada 
di setiap wilayah dan daerah-daerah perbatasan yang telah 
ditakluki. Hanya melalui cara itu sahaja mereka berkemungkinan 
menjaganya daripada ancaman pihak musuh, dan melaksanakan 
undang-undang kenegaraan daripada segi hasil cukai dan yang 
sebagainya. 

Apabila (pelbagai) kumpulan itu tersebar di seluruh pelosok 
perbatasan dan wilayah, bilangan mereka menurut kepastiannya 
akan menjadi kurang. Keadaan sebegini, dengan demikian, adalah 
ketikanya di mana perbatasan (dinasti itu) telah mencapai tahap 
jangkauannya yang paling jauh, di mana daerah-daerah sempadan 
itu akan menjadi suatu lingkungan kepada kerajaan pusat. Sekira- 
nya sesebuah kerajaan itu bertindak meluaskan lagi wilayahnya, 
daerah-daerah yang baru itu akan terbiar tanpa dilindungi oleh 
tentera dan akan terdedah kepada kemungkinan diserang oleh 
pihak musuh atau negeri yang berjiran dengannya. Ini menyum- 
bangkan suatu kesan yang amat merugikan terhadap negara 
berkenaan yang berusaha membina keangkuhannya dan menyu- 
sutkan perasaan hormat terhadapnya. Tetapi sekiranya kumpulan 
itu terlalu besar dan jumlahnya tidak berkurangan apabila diagih^ 
agihkan ke setiap pelosok negeri dan jajahannya, maka kerajaan itu 
berupaya mengekalkan daya kekuatannya untuk melampaui 
keupayaannya (yang boleh dilakukan), sehingga perkembangan- 
nya mencapai perbatasan sejauh yang mungkin. 

Keterangan yang wajar mengenainya (keadaan ini) terletak 
pada kekuatan perasaan kekitaan, yang mana ia merupakan salah 
satu kekuatan yang secara semula jadinya. Apa jua kekuatan yang 
mengakibat apa sahaja jenis tindakan seharusnya bergerak 
menurut tindakannya. 

Sesebuah kerajaan adalah sangat berkuasa di pusat negara 
berbanding dengan wilayah perbatasannya. Apabila ia telah 
menjangkau perkembangan yang paling jauh, ia menjadi tidak 

berdaya lagi untuk memperluaskan kawasan takluknya. Ia dapat 
dibandingkan dengan sinaran cahaya yang lebih terang di bahagian 
tengahnya atau lingkaran riak di permukaan air yang dikocak. 

Apabila kerajaan itu telah menjangkau masa yang terlalu 
lama dan memperlihatkan kelemahan, kuasanya di kawasan ping- 
giran semakin tercabar. Kerajaan pusat masih dapat dipertahankan 
sehinggalah Allah s.w.t. mengizinkan keruntuhan seluruh dinasti 
itu. Maka, kerajaan pusat itu dimusnahkan. Tetapi apabila sese- 
buah kerajaan dikalahkan di bahagian pusat tadbirannya ia tidak 
akan dapat menguruskan bahagian-bahagian di daerah-daerahnya 
yang masih ada itu. Negara berkenaan pasti lenyap. Bahagian 
pusat adalah laksana jantung di mana kesungguhan (yang penting) 
itu merebak. Sekiranya jantung itu telah dikuasai dan ditawan, 
segala apa yang selebihnya akan menjadi simpang-perenang. 

Ini dapat disaksikan melalui kerajaan Parsi. Ibu negaranya 
ialah al-Madaiin (Ctesiphon). Sewaktu orang-orang Islam mengua- 
sai al-Madaiin, seluruh kekuatan Parsi itu dapat dilenyapkan. 
Menguasai daerah-daerah yang jauh daripada ibu negara dan yang 
belum jatuh ke tangan orang Islam dirasakan tidak ada gunanya 
bagi Jazdegerd . 6 

Sebaliknya, pusat kerajaan Byzantium di Syria ialah 
Konstantinopel. Apabila orang-orang Islam telah menguasai Syria 
daripada kerajaan Byzantium, mereka telah berundur dan meng- 
utuhkan pentadbiran di ibu negaranya, Konstantinopel. Kejatuhan 
Syria tidak mendatangkan apa-apa kerugian kepada mereka. Kera- 
jaan mereka dapat dilanjutkan tanpa diganggu-gugat sehinggalah 
Allah s.w.t. mengizinkan ianya menemui penghujungnya. 

Suatu contoh lain ialah keadaan orang-orang Arab pada 
masa permulaan Islam. Oleh sebab jumlah tentera mereka yang 
besar, mereka dengan mudah telah dapat mengalahkan Syria, Iraq 
dan Mesir. Kemudiannya, mereka memasuki kawasan barat India 
ke Sind, Abesinia, Tunisia, dan Maroko, dan kemudiannya 
Sepanyol. Angkatan perang mereka menjadi semakin berkurangan 
disebabkan oleh usaha penaklukan itu. Mereka tidak dapat me- 
lanjutkan usaha penaklukan itu lagi, dan pengembangan empayar 


6 Jazdegerd III, raja Sassan terakhir, terkenal keadilan dan kekuatannya. 
Hubungannya dengan raja-raja Byzantium sangat baik. Lahir tahun 617, 
cucu Khosru II. Setelah kalah di Qadisiyah, baginda lari ke wilayah-wilayah 
sebelah timur kerajaannya, tempat baginda terbunuh, tahun 651. 

Islam telah mencapai tahap kesungguhannya. Keadaan kerajaan 
yang seterusnya adalah sama sahaja. Tiap-tiap kerajaan itu ber- 
gantung kepada bilangan penduduk di negara itu. Apabila jumlah 
mereka menjadi kurang melalui usaha penaklukan, tidak mungkin 
dapat dilanjutkan usaha menguasai daerah-daerah yang lainnya. 

Begitulah hukum Allah s. w. t. ke atas makhluk ciptaan-Nya. 


8 Kehebatan sesebuah kerajaan, keluasan daerahnya, dan tempoh 
masanya adalah tergantung kepada bilangan kekuatan pendu- 
kung-pendukungnya 

Sebab berlakunya ialah bahawa kedaulatan itu hanya boleh 
diwujudkannya melalui perasaan sekumpulan sahaja. Wakil-wakil 
perasaan seresam (sekumpulan) adalah terdiri daripada tokoh- 
tokoh tentera yang menjadi pelindung dan tinggal bertaburan di 
seluruh pelosok tanah air itu. Semakin ramai bilangan suku dan 
kumpulan orang-orang di sebuah negara yang besar, semakin kuat 
dan luas pula wilayah dan jajahannya. Dengan demikian, 
kedaulatan sesebuah kerajaan itu akan menjadi lebih luas pula. 

Suatu contohnya ialah sebagaimana yang terjadi terhadap 
Daulat Islamiyah, ketika Allah s. w. t. menyatupadukan orang- 
orang Arab itu menerusi syiar Islam. Jumlah orang-orang Muslim 
sewaktu peperangan Tabuk, perang terakhir di bawah pimpinan 
Nabi, adalah seramai 1 10 000 orang iaitu pasukan tentera berkuda 
dan infantri daripada suku Mudhar dan Qahtan. Jumlah ini 
dipertikaikan oleh mereka yang menganut agama Islam selepasnya 
(serangan) hingga wafatnya Nabi. Ketika mereka bergerak hendak 
menguasai kekuasaan yang ada di tangan bangsa-bangsa lainnya 
belum ada tempat perlindungan daripada serangan mereka atau 
melarikan diri. Mereka menyerangi daerah pertahanan, Parsi dan 
Byzantium, yang ketika itu merupakan dua buah negara terkenal. 
Kemudiannya mereka menyerang pertahanan Turki di Timur, 
Franka (Kristian Eropah) dan Barbar di Maghribi, serta Goth di 
Sepanyol. Mereka lalu bergerak dari Hijaz menuju as-Sus di Timur 
Jauh, dan dari Yaman ke Turki di bahagian utara yang paling jauh. 
Mereka telah dapat menguasai seluruh daerah iklim yang tujuh. 

[*Ingat pula sesudah itu negara Sanhajah dan al-Muwahid- 
dun serta al-Ubaydiyyun sebelumnya; ketika suku Kutamah yang 
tinggal di negara al-Ubaydiyyin lebih banyak daripada Sanhajah 

dan Musamidah. Dengan demikian negara mereka lebih besar. 
Lalu mereka pun menguasai Ifriqiyah, Maghribi, Syria, Mesir serta 
Hijaz. 

Ingat pula sesudah itu Zenatah yang jumlah penduduknya 
lebih sedikit dibanding Musamidah. Kerajaan mereka tidak 
bertahan lebih lama dan dikuasai oleh al-Muwahiddun, kerana 
sejak semula jumlah mereka lebih sedikit jika dibandingkan dengan 
jumlah penduduk Musamidah. 

Bandingkan pula dengan timbul tenggelamnya dua kerajaan 
Zenatah Bani Marin dan Bani Abdil Wad pada masa ini. Beberapa 
kali kerajaan yang pertama dapat mengalahkan kerajaan yang 
kedua. Dikatakan bahawa semula penduduk Bani Marin berjumlah 
3000 orang, sedangkan penduduk Bani Abdil Wad berjumlah 1000 
jiwa, meskipun jumlah itu kerana mendapat bantuan dan jumlah 
pengikut atau pendukungnya. Berdasarkan kepada jumlah orang- 
orang yang menang pada awal berdirinya kerajaan inilah 
bergantung luas dan kuatnya suatu negara]. 

Dengan demikian, perluasan dan kekuasaan adalah bergan- 
tung kepada bilangan kekuatan mereka yang mendapat kekuasaan 
pada permulaan pentadbiran. Lama tempoh waktu adalah juga 
tergantung kepadanya. Hayat sesuatu apa pun yang wujud adalah 
bergantung kepada kekuatan daya tahannya. Hayat suatu kerajaan 
adalah berdasarkan kepada perasaan kekitaannya. Sekiranya 
perasaan kekitaannya itu ternyata kuat, hayat (sesuatu dinasti) 
itu sudah tentunya teguh, dan kehidupannya pun tentulah akan 
panjang. Perasaan kekitaan, sebaliknya, adalah bergantung kepada 
kekuatan daripada segi bilangannya. 

Sebab yang pasti tentang kenapa sesebuah kerajaan yang 
besar lebih panjang umurnya ialah kerana kerajaan itu memiliki 
bilangan penyokong yang ramai. Kelemahan kerajaan itu bermula 
di daerah-daerah pinggirannya. Setiap kelemahan yang berlaku 
mengikut keperluannya menghendaki tempoh waktu tertentu. 
Tempoh masa bila mana sesebuah kerajaan itu tumbang dalam 
hal ini adalah lebih panjang kerana daerah taklukannya adalah 
luas. Dan setiap satunya akan jatuh mengikut tempoh masanya 
yang tersendiri. Maka, tempoh sesebuah kerajaan yang besar untuk 
tumbang adalah lebih panjang. 

Hal tersebut dapat dibuktikan dengan melihat negara-negara 
Islam Arab. Ia adalah paling lama dengan mengambil kira kerajaan 
Bani Abbas di pusat dan kerajaan Bani Umaiyah yang berada jauh 

di Sepanyol. Pemerintahan mereka dapat ditumbangkan setelah 
abad yang keempat belas. 

[*Kcrajaan al-Ubaidiyyin hanya bertahan selama 280 tahun. 
Kerajaan Sanhajah agak kurang daripada itu iaitu dari tahun 358 
557 (ketika Balkin bin Ziri berkuasa atas Ifriqiyah) dan ketika al- 
Muwahiddun menguasai Qal’at dan Bijayah. Sedangkan tempoh 
pemerintahan kerajaan al-Muwahiddin adalah mencapai 270 
tahun]. 

Dengan demikian, tempoh kekuasaan sesebuah kerajaan 
adalah bergantung kepada (jumlah) pendukungnya 


9 Sesebuah kerajaan jarang sekali dapat ditegakkan di tempat 
yang didiami oleh banyak suku dan kumpulan 

Sebabnya ialah di tempat itu terdapat pelbagai perbezaan daripada 
segi pandangan dan keinginan. Di belakang setiap pandangan dan 
keinginan itu perasaan sesama kita yang menyokongnya. Dengan 
demikian, pada bila-bila masa pun, akan berlaku penentangan 
terhadap kerajaan dan pemberontakan terhadapnya, sekalipun 
kerajaan itu memiliki perasaan kekitaan, kerana setiap perasaan 
kekitaan yang ada di bawah dinasti yang berkuasa itu merasa 
dirinya mempunyai penyokong dan kekuatan yang secukupnya. 

Seseorang itu boleh membandingkan dengan apa yang terjadi 
di Ifriqiyah dan Maroko bermula sejak ianya ditakluki oleh tentera 
Islam sampailah sekarang ini. Penduduk-penduduknya adalah 
suku Barbar serta dengan kumpulan-kumpulannya. Penaklukan 
pertama oleh Ibn Abi Sarh dan kemudiannya oleh orang-orang 
Kristian Eropah (di Maghribi) adalah tidak memberikan apa-apa 
kesan pun. Mereka terus memberontak dan bersikap menentangi 
kepercayaan Islam dari masa ke masa. Orang-orang Islam telah 
membunuh ramai kaum itu. Setelah syiar Islam itu tersebar di 
kalangan mereka, mereka masih bersikap menentangi dan 
melakukan pemberontakan serta terus menganut aliran Kharijiyah 
yang ortodoks. Menurut Ibn Abi Zaid: Orang-orang Barbar dari 
Moroko (Maghribi) membuang kepercayaan Islam sebanyak 12 
kali, dan agama itu tidak tertanam dengan kuatnya hingga ber- 
kuasanya Gabenor Musa ibn Nushair, atau malahan setelah itu. Ini 
menerangkan apa yang khabarnya dikatakan Umar: Ifriqiyah 
memecahbelahkan hati penduduknya. Dengan ini dia bermaksud 

untuk mengatakan bahawa banyaknya jumlah suku dan golongan 
menyebabkan mereka itu tidak mahu tunduk dan selalu menentang 
pemimpinnya). 

Pada waktu itu Iraq dan Syria berada di dalam keadaan yang 
sangat berlainan. Pasukan-pasukan tenteranya adalah dianggotai 
oleh orang-orang Parsi dan Byzantium. Rakyatnya adalah terdiri 
daripada penduduk bandar dan kota. Apabila orang-orang Islam 
tidak lagi memberikan apa yang menjadi kuasa mereka, tidak ter- 
dapat di kalangan mereka yang bersedia untuk memikul tanggung- 
jawab mempertahankan ataupun melakukan penentangan. 

Suku Barbar di bahagian Barat adalah terlalu ramai. 
Kesemuanya adalah orang Badwi dan menjadi ahli kumpulan- 
kumpulan dan keluarga-keluarga. Apabila sesuatu suku itu 
dikalahkan, suku yang lain pula akan mengambil alih tempatnya 
dan bersikap menentangi sebagaimana yang terdahulunya. Dengan 
demikian, bangsa Arab itu terpaksa mengambil tempoh waktu 
yang sangat panjang untuk menegakkan kekuasaan di Ifriqiyah 
dan Maghribi (Maroko). 

Pada zaman kekuasaan orang-orang Israel hal yang sama 
terjadi di Syria. Pada waktu itu negeri itu adalah dipenuhi oleh 
banyak suku dengan pelbagai perasaan kekitaan, seperti suku 
Palestin dan keturunan Esau, Midian, anak cucu Luth, orang- 
orang Edom, Armenia [!]. Amalekit, Girgasy, dan Nabatea dari 
Jazirah dan Mousul. Dengan demikian, adalah menyukarkan bagi 
pihak bangsa Israel itu untuk memantapkan dinasti mereka. Dari 
masa ke masa, kedaulatan mereka menghadapi bahaya. Semangat 
untuk menentangi (di dalam negeri itu) beralih kepada bangsa 
Israel. Mereka menentangi kerajaan mereka sendiri dan melakukan 
pemberontakan terhadapnya. Maka mereka tidak pernah memiliki 
suatu kedaulatan yang mapan dan berkesinambungan. Akhirnya 
mereka itu ditewaskan oleh, pertamanya bangsa Parsi, sesudah itu 
oleh bangsa Yunani, dan kemudiannya oleh bangsa Romawi, 
apabila kekuasaan mereka berakhir dengan kehidupan yang tiada 
bertanah air lagi. 

Sebaliknya, adalah sangat mudah untuk membina sebuah 
dinasti di negeri yang bebas daripada belenggu perasaan kekitaan. 
Pentadbiran kerajaan di sana akan menjadi aman damai, kerana 
kurangnya kekacauan, dan dinasti di situ tidak memerlukan 
banyak perasaan kekitaan. Keadaan inilah sebagaimana pada 
masa itu di negara Mesir dan Syria. Rakyatnya adalah bebas dari- 

pada dikongkongi oleh berpuak-puak dan semangat kekitaan; 
malah, seseorang itu tidak akan terfikir bahawa di Syria pada suatu 
masa dahulu adalah sebuah tempat yang mengundang kesemuanya 
itu, sebagaimana yang telah kami nyatakan. Kedaulatan kuasa raja 
di Mesir adalah sangat aman dan kukuh. Sebabnya ialah, di Mesir 
tidak terdapat ramai pemberontakan atau orang yang mewakili 
kumpulan pihak Mesir mempunyai seorang sultan dan rakyatnya. 
Kerajaan yang memerintah mempunyai raja-raja Turki dan 
kumpulan-kumpulannya. Kekuasaan berpindah daripada satu 
ketua kepada yang lainnya, dan pemerintahan negara berpindah 
tangan di kalangan mereka, berpindah daripada satu salasilah 
kepada yang lainnya. Khalifah sebenarnya wujud daripada segi 
namanya sahaja al-Abbasiyah, keturunan khalifah-khalifah Abba- 
siyah dari Baghdad. Hal yang sama sebagaimana yang berlaku 
pada zaman yang sama di Sepanyol. ... 

10 Sebagaimana yang menjadi resamnya, kuasa kebangsawanan 
akan menuntut segala kemegahan itu untuk dirinya dan 
kemudiannya hidup dalam keadaan serba mewah dan mengenai 
ketenangan dan menyukai keamanan 

Sebagaimana didakwakan kemegahan itu untuk dirinya sendiri, ia 
adalah disebabkan sebagaimana yang telah kami terangkan dahulu 
bahawa kedaulatan kuasa itu adalah dibangunkan di atas dasar 
perasaan kekitaan. Perasaan sekumpulan itu adalah suatu yang 
rencam yang terhasil daripada penyatuan beberapa golongan yang 
satu di antaranya adalah lebih berpengaruh daripada yang lainnya. 
Dengan demikian, (perasaan sekumpulan) itu berupaya mengatasi 
dan menguasai yang lain-lainnya dan akhirnya, akan menguasai 
kesemuanya mengikut telunjuknya. Melalui cara ini, organisasi 
sosial dan berkuasa di atas yang lain-lainnya dan negara boleh 
berlaku. 

Apa yang menjadi rahsianya di sini ialah perasaan sekum- 
pulan ini akan tersebar ke seluruh puak sesuai dengan perasaan 
terhadap perkara-perkara yang ditimbulkan. Jalan tengah adalah 
hasil daripada campuran pelbagai elemen. Apabila elemen-elemen 
itu disatukan mengikut nisbahnya yang sama, tidak akan terjadi 
percampuran. Satu (element) itu haruslah lebih menonjol daripada 
yang lain-lainnya dan apabila dia (melaksanakan) kekuasaannya 
terhadap yang lain berlakulah suatu percampuran. Dalam keadaan 

yang sama, satu daripada pelbagai perasaan kekitaan puak-puak 
itu seharusnya lebih menonjol daripada yang lain - demi membawa 
mereka berkumpul untuk lebih menonjol daripada yang lain - 
membawa mereka berkumpul, untuk menyatupadukan mereka dan 
mengikat mereka ke dalam perasaan kekitaan yang satu - meng- 
undang pelbagai kumpulan itu. Semua kumpulan yang pelbagai itu 
dengan demikian akan berada di bawah naungan perasaan 
kekitaan yang lebih berpengaruh. 

Perasaan kekitaan yang paling ketara boleh terdapat di 
kalangan orang yang memiliki ‘lembaga’ dan kepemimpinan di 
kalangan puak. Salah seorang di antara mereka harus bertindak 
sebagai ketua yang mempunyai kekuasaan terhadap yang lain- 
lainnya. Dia terpilih menjadi ketua daripada pelbagai perasaan 
kekitaan, kerana dia adalah lebih mengatasi yang lain-lainnya oleh 
kelahirannya. Apabila dia terpilih untuk menjadi pemimpin dia 
begitu enggan membahagi-bahagikan kekuasaan yang dimilikinya 
atau membenarkan orang lain mengambil bahagian. Sebabnya 
ialah sifat bongkak dan bangga diri adalah suatu yang memang 
terdapat di dalam watak binatang. Maka, dia memiliki sifat 
keakuan, suatu yang sedia tertanam di dalam diri seorang manusia. 

Tambahan pula, politik itu menghendaki seseorang itu 
melaksanakan. Sekiranya terdapat banyak pemimpin sudah pasti 
akan bercanggah antara satu dengan yang lainnya, dan pelaksa- 
naan kuasa itu akan menimbulkan kekacauan akibatnya ialah 
kemusnahan yang menyeluruh. 

“Dan kalau saja di alam ini ada Tuhan selain Allah, maka 

T 

pasti akan terjadi kekacauan. 

Maka, cita-cita pelbagai perasaan kekitaan itu menjadi terbantut. 
Orang menjadi tidak mengendahkan dan tidak berhasrat berkongsi 
kuasa menyelia bersama ketuanya. Perasaan kekitaan mereka 
dipaksa untuk mengekang daripada aspirasi yang sedemikian. 
Ketua tadi menggondol kesemuanya itu kepada dirinya, seboleh 
mungkinnya. Akhirnya, dia tidak meninggalkan apa-apa pun dari 
kekuasaannya itu kepada orang lain. Dia dengan demikian 
mendapatkan kebesaran-kebesaran itu untuk dirinya dan tidak 
memberikan orang lain berkongsi keuntungan itu. Hal itu boleh 


7 Al-Quran surah 21 (al-Anbiyaa) ayat 22. 

dinikmati oleh raja di dalam dinasti pertama, atau mungkin 
dilanjutkan dengan yang keduanya atau yang ketiganya - ber- 
gantung kepada bantahan dan kekuatan daripada pelbagai 
perasaan kekitaan, tetapi ia adalah suatu yang tidak dapat 
dielakkan di dalam dinasti itu. 

Sebagaimana dengan keremehan, sebabnya ialah - apabila 
sesebuah bangsa itu telah berkuasa dan mewarisi apa yang menjadi 
milik nenek moyangnya yang memiliki kedaulatan - kemakmuran 
dan kekayaan itu akan bertambah. Daripada kehidupan yang 
menurut keperluannya sahaja dan kehidupan yang berjimat cermat, 
mereka terus menikmati kemewahan dan kehidupan yang serba 
selesa dan indah. Mereka telah menerima kebiasaan-kebiasaan itu 
dan (berasa seronok) dengan keadaan-keadaan yang dikecapi oleh 
nenek moyang mereka. Kemewahan menghendaki kemajuan dari- 
pada kebiasaan yang harus untuk menghasilkannya. Masyarakat 
itu ternyata cenderung kepada kemewahan dalam segi - makanan, 
berpakaian, perhiasan dan peralatan rumahtangga. Mereka berasa 
megah dengan benda-benda itu dan berlumba-lumba dengan 
bangsa-bangsa yang lainnya dari segi - makanan, berpakaian 
yang menampakkan kebesaran, dan kenderaan yang baik. Setiap 
generasi baru mahu yang terbaik daripada yang terdahulunya 
dalam hal ini, ia berlanjutan semakin besar pula kecenderungannya 
dan masyarakatnya terhadap kemewahan. Akhirnya penghujung 
itu tiba jua terhadap dinasti itu oleh kekuasaannya sendiri dan oleh 
sebab adat kebiasaan pendahuluannya. 

Mengenai kemahuan mewujudkan suasana tenang dan aman, 
sebabnya ialah bagi bangsa yang mahu mempertegaskan kedaulat- 
an kuasanya itu hanyalah dengan membuat tuntutan-tuntutan, 
dengan sentiasa mengingatkan tujuan mendapatkan yang berkuasa 
dan kedaulatan kuasanya. Setelah kesemuanya tercapai - segala 
usaha yang lainnya akan terhenti di situ sahaja. 

Apabila masyarakat itu sudah memperolehi kedaulatan 
kuasa, mereka tidak perlu lagi melakukan kerja yang memenatkan 
badan yang pernah dilakukan ketika sedang mencarinya. Mereka 
menggemari istirahat dan kelengangan serta ketenangan. Sekarang 
mereka mahukan hasil daripada kedaulatan kuasa itu - seperti 
dalam hal bangunan, kediaman dan pakaian. Mereka membina 
istana dan memasang air yang sentiasa mengalir. Mereka mem- 
punyai kebun-kebun bunga dan berfoya-foya. Mereka bangga 
daripada segi berpakaian, makanan, barang-barang rumahtangga 

dan perhiasan - sedapat yang mungkin. Mereka sudah sebati 
dengan tingkah laku itu dan mewariskannya kepada generasi yang 
kemudiannya. 

Ia terus berlanjutan, hinggalah Allah s.w.t. mentakdirkan 
ianya dilenyapkan. 


12 Sudah termasuk watak negara menumbuhkan sifat menurut dan 
malas 

Sebabnya ialah, suatu golongan umat manusia hanya boleh 
mendapat kekuasaan dengan berjuang, iaitu perjuangan yang 
membawa kemenangan, dan berdirinya suatu negara. Apabila 
tujuan itu telah tercapai, perjuangan akan berhenti. Seorang 
penyair berkata: 

Saya hairan atas perjuangan masa 
di antara daku dengannya 
begitu perjuangan berhenti 
masa pun jadi leha-leha 

Apabila pada suatu waktu mereka mendirikan negara, 
mereka tidak lagi akan berjuang dengan gigih, sebagaimana yang 
tadinya telah mereka lakukan. Mereka malahan memilih hidup 
menganggur, bersenang-senang, dan bermalas-malasan. Kini 
mereka mencuba menikmati buah kekuasaan; seperti rumah yang 
indah dan pakaian yang cantik-cantik. Mereka mendirikan istana, 
menyalurkan air ke istana dan membina taman. Mereka mulai 
tertarik pada kebagusan yang luar biasa pada pakaian, makanan, 
perkakas rumah dan alat rumahtangga dan secara umum dapat 
dikatakan, mereka memiliki hidup serba selesa jika dibandingkan 
dengan kerja yang keras. Demikianlah dengan cepat mereka 
menjadi terbiasa dengan cara hidup yang mewah. Cara hidup 
mewah itu lalu mereka wariskan kepada keturunan mereka. 
Demikianlah, makin hari makin menjadi, dan sampai pada 
saatnya Allah mengakhiri kemewahan itu. 

Allah adalah Hakim yang paling baik. Dan Allah Taala lebih 
mengetahui. 


8 Dia adalah Abu Shakhar. 

13 Apabila kecenderungan semula jadi kekuasaan golongan 
bangsawan untuk menuntut segala keagungan untuk dirinya 
sahaja dan mendapatkan kemewahan serta keamanan itu sudah 
dapat dimantapkan, kerajaan tersebut akan menghadapi tahap 
kemundurannya 

Ia dapat dijelaskan menurut beberapa cara: 

Pertama : Sebagaimana yang kami telah nyatakan, (kedau- 
latan kuasa), secara semula jadinya, harus menuntut semua 
kegemilangan itu untuk dirinya sahaja. Selagi kemegahan itu 
menjadi hak bersama oleh kumpulan itu dan mereka menganggap 
ia adalah usaha bersama, segala daya usaha hendak menguasai 
terus lainnya, dan demi mempertahankan apa yang jadi milik 
mereka adalah dinyatakan melalui perilaku liar dan kurangnya 
hambatan. Mereka menuju kepada satu tujuan, yakni kemasyhur- 
an. Dengan demikian, mereka menganggap kematian di dalam 
usaha mengejar kemegahan adalah suatu perjuangan yang murni 
dan mereka rela berputih tulang daripada berputih mata. Kini, 
apabila salah seseorang di antara mereka telah mendakwakan 
kegemilangan itu untuk dirinya sahaja, bertindak menekankan 
yang lain dan sentiasa berwaspada menghadapi mereka. Lebih dari 
itu, dia menghalangi usaha mereka mengumpulkan kekayaan dan 
mengambilnya untuk kepentingan dirinya sendiri. Akibatnya, 
orang-orang yang ada di dalam golongan itu menjadi sangat 
malas untuk berusaha mendapatkan kegemilangan hidup. Mereka 
menjadi lemah semangat dan suka merendah diri dan ingin 
berbakti. 

Keturunan yang berikutnya akan dibesarkan di dalam 
suasana yang sedemikian. Mereka memikirkan pemberian-pem- 
berian yang diberikan oleh raja kepada mereka sebagai balasan 
khidmat ketenteraan dan sokongan yang mereka berikan. Tidak 
ada yang lain-lainnya yang difikirkan, (tetapi) seseorang itu kurang 
daripada segi kerelaan untuk mengorbankan jiwa raganya. 

Keadaan ini akan melemahkan negara itu dan memundurkan 
kekuatannya. Perasaan kekitaan mereka menjadi rosak sebab 
orang-orang yang mewakili perasaan kekitaan itu telah kehilangan 
usaha. 

Kedua: Sebagaimana yang telah kami katakan terdahulu, ke- 
daulatan kuasa menurut yang semula jadinya menghendaki kepada 
kemewahan. Masyarakat telah menjadi biasa dengan beberapa 

perkara. Perbelanjaan mereka adalah lebih tinggi daripada elaun- 
elaun dan pendapatan yang diperolehi itu tidak cukup untuk 
membayar segala perbelanjaan mereka. Mereka yang tidak berada 
akan hidup melarat. Orang-orang yang berada akan membelanja- 
kan hartanya untuk menikmati hidup yang mewah. Keadaan ini 
akan menjadi lebih teruk pada keturunan yang berikutnya. 
Akhirnya, semua pendapatan mereka tidak lagi dapat membayar 
keperluan untuk kehidupan yang serba mewah dan segala-galanya 
yang telah menjadi kebiasaan mereka. Mereka lalu bertindak ibarat 
diberikan betis hendak paha. 

Apabila para raja memerintahkan supaya rakyatnya turut 
menyumbang perbelanjaan serangan dan peperangan, mereka tidak 
berupaya berbuat begitu. Dengan demikian, raja-raja itu akan ber- 
tindak mengenakan dendaan terhadap orang-orang itu dan 
menyita kekayaan daripada kebanyakan mereka. Barang sita itu 
disimpan untuk keperluan raja-raja itu sendiri, atau dibahagi- 
bahagikan kepada keluarga dan orang yang menyokong usaha 
kerajaan itu. Dalam hal ini, mereka menjadikan masyarakat itu 
lemah untuk mentadbirkan urusan mereka, dan kelemahan mereka 
kemudiannya membeliti golongan yang memerintah dan melemah- 
kan mereka juga. 

Juga, apabila kehidupan bermewah itu semakin menjadi-jadi 
dan pendapatan mereka tidak lagi mencukupi untuk membiayai 
keperluan dan perbelanjaan, raja - yakni kerajaan harus menam- 
bah tunjangan demi memperbetulkan keadaan dan memperbaiki 
keadaan yang tidak seimbang. Pada hal, jumlah cukai yang di- 
pungut adalah tetap. Ia tidak pula bertambah ataupun berkurang. 
Apabila cukai yang baru dinaikkan kutipan tambahannya akibat 
daripada kenaikan kadar cukai mempunyai hadnya dan tidak boleh 
dinaikkan lagi. Dan apabila kutipan cukai itu harus digunakan 
untuk membayar tunjangan untuk membiayai kemewahan yang 
bertambah pengeluaran, dan perbelanjaan yang tinggi - orang- 
orang yang menganggotai angkatan bersenjata terpaksa dikurangi 
daripada apa yang ada sebelum kenaikan elaun-elaun.* 

Kemewahan, dalam pada itu, terus meningkat. Sebagai 
akibatnya, elaun-elaun menjadi lebih besar, dan jumlah angkatan 


Yakni, oleh sebab elaun-elaun yang harus dibayar adalah tinggi daripada 
dahulunya dan cukai pendapat tidak pula bertambah, sedikit sahaja anggota 
yang boleh diambil berkhidmat. 


162 



DINASTI, RAJA, KHALIFAH, PANGKAT DAN PEMERINTAHAN 


bersenjata akan makin berkurangan. Ini terjadi pada kali ketiga 
dan keempatnya. Akhirnya, angkatan bersenjata dikurangkan 
kepada jumlah yang kecil. Akibatnya pertahanan ketenteraan 
menjadi lemah dan kekuatan negera menurun. Negara tetangga 
atau suku-suku dan gerombolan-gerombolan yang berada di 
bawah naungan, menjadi berani dan menyerang. 


Dan Allah s. w. t. mengizinkan negara itu menghadapi 
kehancurannya. Bahawa Dia mentakdirkan apa yang menjadi 
nasib makhluk-makhluknya. 

Lebih-lebih lagi, kemewahan itu merosakkan akhlak, melalui 
kemewahan jiwa itu terlibat dengan pelbagai kejahatan dan 
kebiasaan yang sungguh sofistikated, sebagaimana yang akan 
disebutkan di dalam bahagian tentang peradaban tinggal mene- 
tap. Masyarakat mengabaikan sikap berhemah tinggi, sebagai 
alamat dan petanda kedaulatan berkuasa. Mereka mengamalkan 
sifat yang sebaliknya. Ia membuka jalan yang tidak diredai dan 
kehancuran sebagaimana yang Allah s. w. t. (telah tentukan) untuk 
makhluk-Nya. Negara itu memperlihatkan tanda-tanda kemundur- 
an dan perpecahan. Ia dihinggapi oleh penyakit-penyakit yang 
sangat sukar untuk terus ditangguhkan dan akhirnya ia menemui 
ajalnya. 

Ketiga: Sebagaimana yang kami telah sebutkan, kedaulatan 
kuasa, menurut yang semula jadinya - menghendaki suasana 
damai. Apabila masyarakat itu sudah biasa dengan kehidupan 
yang damai dan bermalas-malas dan menjadi kenyataan suatu 
keresaman, ia menjadi sebahagian kebiasaannya. Inilah keadaan- 
nya dengan segala sesuatu yang seseorang itu telah menjadi biasa. 

Generasi muda telah dibesarkan dalam kemewahan, dan 
hidup yang serba selesa dan kedamaian. Kebiasaan lama yang tidak 
bertamadun (yang dimiliki oleh generasi terdahulu) ditinggalkan 
melalui peralihannya. Mereka terlupa akan kebiasaan hidup di 
padang pasir dan yang membolehkan mereka mendapatkan 
kedaulatan kuasa, mempunyai tenaga yang kuat, bersikap sentiasa 
tamak, dan keupayaan menjelajah di kawasan gurun dan menemui 
jalan keluar dari daerah yang terbiar. Tidak ada perbezaan di 
antara mereka dengan masyarakat kita yang biasa, kecuali di 
dalam segi kebolehan mereka beradu tenaga dan lambang- 
lambang. Apa yang tidak baik daripada keadaan ini terhadap 

kerajaan ialah dalam bentuk kemundurannya. Masyarakat, dalam 
pada masa itu, terus mengambil bentuk kemewahan yang baru dan 
kebudayaan tinggal menetap. Mereka menyukai - keamanan, 
kesenangan, dan sopan santun di dalam banyak keadaan, dan 
mereka semakin menggemarinya. Maka, mereka semakin tidak 
betah dengan kehidupan di padang pasir dan kekuasaan hidup 
yang sebegitu. Secara beransur, mereka kehilangan apa yang 
pernah mereka miliki. Mereka terlupa nilai bersifat berani yang 
diperlukan untuk perlindungan dan pertahanan. Akhirnya, mereka 
menjadi terlalu bergantung kepada kehadiran pasukan tentera 
asing, sekiranya mereka memilikinya. Sebagai contohnya ialah 
bangsa-bangsa yang mana sejarahnya sebagaimana yang tercatat di 
dalam buku-buku yang anda miliki. Apa yang telah saya sebutkan 
didapati benar dan yang tidak dapat diragukan. 

Di dalam kerajaan yang diserang oleh kemundurannya yang 
diakibatkan oleh kemewahan dan suka bermalas-malas, kadang- 
kalanya terjadi orang yang menerajui negara itu akan memilih 
pembantu dan puak daripada kumpulan yang tidak ada kaitannya 
dengan kerajaan yang memerintah tetapi cekal dengan kepayahan. 
Dia akan menggunakan tenaga itu sebagai anggota tentera yang 
lebih tahan menanggung derita perang, berlapar dan kehidupan 
yang tertekan. Ini mungkin dapat membuktikan cara penyembuhan 
kepada kerajaan yang menghadapi kemundurannya apabila sampai 
pada waktunya tetapi hanya sekiranya Allah s.w.t. mengizinkan 
kerajaan itu menghadapi kehancurannya. 

Inilah yang terjadi kepada kerajaan Turki di Timur. 
Sebahagian besar anggota tenteranya adalah terdiri daripada 
‘orang yang dinaungi’. Raja-rajanya kemudiannya memilih 
pasukan soldadu berkuda dan pasukan tentera daripada kalangan 
hamba abdi berkulit cerah (Mamelukes) yang dibawa menghadap 
mereka. Mereka lebih bersedia untuk berjuang dan lebih tahan 
lasak menanggung deraan daripada anak-anak generasi terdahulu, 
hamba abdi yang berkulit cerah yang telah dibesarkan dalam 
kemewahan sebagai golongan yang memerintah di dalam lin- 
dungan kerajaan. 

Beginilah juga keadaan kerajaan al-Muwahiddun di Ifriqiyah. 
Raja-rajanya sering memilih anggota-anggota tentera daripada 
suku Zenatah dan yang berbangsa Arab. Ramai yang diambil 
untuk berkhidmat, dan mengetepikan rakyatnya sendiri yang sudah 
terbiasa dengan kehidupan yang serba mewah. Maka kerajaan itu 

memperolehi suatu lagi, hidup yang baru, yang tidak digugat oleh 
kemusnahan. 

Allah adalah pewaris bumi dan orang yang ada di atasnya. 


14 Dinasti-dinasti itu mempunyai hayat semula jadinya seperti 
juga manusia 

Hayat semula jadi manusia, sebagaimana menurut pendapat ahli 
perubatan dan astrologi adalah selama 120 tahun. Tempoh masa 
itu disebut oleh para astrologi sebagai ‘The Great Lunar Year’. Di 
dalam generasi yang sama, tempoh hayatnya adalah berbeza 
menurut beberapa gabungannya. Hayat itu boleh lebih ataupun 
boleh kurang daripada 120 tahun. Hayat seseorang itu boleh di 
bawah beberapa keadaannya akan mencapai genap 100 tahun. 
Sementara lain-lainnya - boleh mencapai 50 atau 80, atau 70, sesuai 
dengan indikasi-indikasi gabungan ( giraanaat . Ar. conjuntions. 
Ing.) yang dapat diteliti oleh para pengamat tersebut. Dalam 
hadis disebutkan bahawa umur seseorang Muslim itu adalah antara 
60 dan 70. Hayat semula jadi 120 tahun itu dapat dijangkaui sekali- 
sekalanya oleh bentuk yang satu-satunya sahaja dan kedudukan 
luar biasa di atas muka bumi ini. Sepertimana halnya dengan Nabi 
Noh a. s. dan beberapa orang di kalangan kaum Azzd dan Tsamud. 

Hal yang sama boleh berlaku terhadap hayat sesebuah 
dinasti. Tempohnya boleh berbeza menurut gabungannya. Sung- 
guhpun begitu, secara umumnya dapatlah dikatakan bahawa hayat 
dinasti itu jarang melampaui tiga keturunan. 9 Satu generasi itu 
adalah sama dengan purata umur seseorang, yakni - 40 tahun,, 
suatu waktu yang diperlukan untuk menyempurnakan pertumbu- 
han dan mencapai kematangannya. 

Firman Allah: 

“sehingga apabila dia telah dewasa dan umurnya sampai 40 
tahun. ...” 10 

Kenyataan kami ini dapat diperkuatkan oleh bermaknanya 
kenyataan yang menyebutkan bahawa anak cucu Bani Israel telah 


9 Andaian tentang period 40 ini tidak sesuai dengan pernyataan Ibn Khaldun 
tentang panjang umur umat manusia (F. Rosenthal). 

10 Al-Quran surah 46 (al-Ahqaf) ayat 15. 

bermastautin di Padang Pasir Tiih di Semenanjung Sinai selama 40 
tahun lamanya. Tempoh 40 tahun itu dimaksudkan untuk 
menyatakan lenyapnya generasi yang dahulunya hidup dan 
tumbuhnya generasi lain yang tidak pernah menyaksikan dan 
tidak pernah merasakan penghinaan semasa di Mesir. Ini adalah 
bukti daripada andaian bahawa masa 40 tahun, yang mana adalah 
sama dengan (purata) usia seseorang, haruslah dianggap sebagai 
tempoh usia satu generasi. 

Telah kami nyatakan bahawa hayat sesuatu dinasti tidak 
menurut peraturannya melampaui tiga generasi. Generasi pertama 
mengekalkan sifat-sifat masyarakat padang pasir, kekasarannya 
dan kebiadaban hidup kaum pengembara. Anggota masyarakat itu 
sudah lali dengan kehidupan yang serba terdesak dan ‘berat sama- 
sama dijunjung, ringan sama-sama dijinjing, mereka adalah 
‘berjiwa besar’ dan tamak. Dengan demikian, kekuatan perasaan 
kekitaan terus dipupuk di kalangan mereka. Mereka disegani dan 
digentari. Ramai yang tunduk kepadanya. 

Di bawah pengaruh kedaulatan kuasa dan hidup yang serba 
selesa - generasi yang kedua telah mengubah daripada cara hidup 
pengembara kepada cara hidup masyarakat yang menetap dan 
kemewahan - daripada suatu kehidupan yang kesempitan kepada 
melimpah-ruah, daripada suatu kehidupan di mana mereka sama- 
sama mendapatkan kemasyhuran kepada seseorang yang men- 
dakwa kemasyhuran itu untuk dirinya sendiri, sementara yang 
selebihnya adalah malas untuk berusaha mendapatkan kemegahan, 
dan daripada berperasaan megah kepada penuh keakuran sahaja. 
Maka, keberanian itu pada satu tahapnya sudah tiada lagi. 
Masyarakatnya sudah terbiasa dengan merendah diri dan bersikap 
boleh dicucuk hidung. Tetapi mereka masih mengekalkan sebaha- 
gian daripada sifat-sifat yang asli. Sebabnya ialah - mereka 
mempunyai hubungan langsung dengan generasi yang pertama 
dan keadaan-keadaannya dan telah menyaksikan dengan mata 
kepala sendiri kegigihan mengejar kemasyhuran dan kekuatan 
keinginan untuk mempertahankan serta melindungi diri sendiri. 
Mereka tidak boleh meninggalkan sifat asli ini sekaligus, meskipun 
sebahagiannya terpaksa dikesampingkan. Mereka mengharapkan 
keadaan yang pernah dimiliki oleh generasi yang sudah lalu dapat 
mereka kecapi, atau hidup penuh khayalan bahawa keadaan itu 
masih wujud. 

Generasi ketiga, kemudian, sama sekali telah lupa akan 

kehidupan di padang pasir dan kesulitannya, seolah-olah ianya 
suatu yang tidak pernah wujud. Mereka telah kehilangan merasa- 
kan nikmat daripada kegemilangan dan perasaan kekitaan. Sebab 
mereka sudah berada pada kebiasaan diperintah. Kemewahan telah 
merosakkan mereka, kerana telah dibesarkan oleh kehidupan yang 
senang dan mudah. Mereka terlalu bergantung kepada kerajaan 
dan seperti para wanita dan kanak-kanak yang perlu dilindungi. 
Perasaan kekitaan sama sekali telah lenyap. Mereka telah lupa 
untuk melindungi dan mempertahankan diri serta menyatakan apa 
yang menjadi hak mereka. 

Mereka mengelabui mata rakyat dengan kebesaran pangkat, 
pakaian, dan menunggang kuda dan ketangkasan bermain senjata. 
Padahal mereka adalah lebih pengecut daripada seorang perem- 
puan. Apabila ada yang meminta sesuatu, mereka tidak berupaya 
mengusirnya. Akibatnya, peneraju negara terpaksa menyerahkan 
tugas mempertahankan kedaulatan negara kepada orang lain. 
Orang yang diambil bagi memikul tanggungjawab itu ialah sekutu 
dan hamba sahaya. Mereka sedikit sebanyaknya telah mengangkat 
martabat kerajaan itu hinggalah Allah s. w. t. memutuskan 
kehancurannya dan melenyapkan seluruhnya yang dipertahankan. 

Sebagaimana yang seseorang boleh saksikan, kita miliki tiga 
generasi sahaja. Semasa tiga generasi itu dinasti tersebut melalui 
zaman kemundurannya dan akhirnya runtuh. Dengan demikian, 
kebanggaan itu mulai luntur pada generasi yang keempatnya. [*Hal 
ini telah kita bincangkan sebelumnya tentang kebanggaan dan 
kemegahan keturunan yang terbatas sampai pada empat generasi 
atau empat keturunan. Semua itu telah kita terangkan berdasar 
bukti-bukti alami, dan memadai berdasar premis yang telah kita 
nyatakan sebelum ini. Para pembaca jika benar-benar objektif, 
hendaknya boleh memikirkan hal itu, sehingga jelas kebenarannya]. 

Tiga generasi ini, sepertimana telah kita katakan, dapat ber- 
tahan selama 120 tahun. Biasanya, hayat dinasti-dinasti itu adalah 
tidak lebih daripada beberapa tahun, hanya secara kebetulan, tidak 
ada yang mengganggu-gugatnya. Apabila kemunduran suatu 
dinasti telah menjadi sangat menonjol - kemungkinannya tidak 
ada yang mahu merampas kuasa dan tidak ada apa-apa yang 
berlaku. Dan sekiranya ada yang bersedia, maka tidak ada sesiapa 
yang dapat mengatasi keupayaannya. Apabila telah sampai waktu- 
nya, (berakhirnya hayat kerajaan itu) tidak dapat ditangguh-tang- 
guhkan walaupun sejam lagi, dan tidak pula boleh dilanjutkan lagi. 

“Kalau ajal mereka telah tiba, mereka tak kuasa menunda 

atau mempercepat kematiannya, walau sesaat pun .” 11 

Di dalam hal ini, hayat suatu dinasti adalah sama dengan 
umur seseorang. Ia tumbuh dan melalui suatu masa di mana ianya 
tidak giat dan mundur. Oleh itu, umum mendakwa bahawa hayat 
sesuatu dinasti itu adalah 100 tahun. ... 

i 'y 

[■"Maka ambillah pelajaran dan buatlah dari situ suatu teori 
yang dapat membuktikan kebenaran jumlah nenek moyang dalam 
satu salasilah keturunan dengan mengetahui tahun-tahun yang 
telah lampau. Jika sudah menemukan jumlah nenek moyang dan 
tahun-tahun sejak nenek pertama hingga yang terakhir, maka 
hitunglah tiap 100 tahun dan ba .iagi dengan tiga moyang. Apabila 
jumlah itu habis dibahagi dan sesuai dengan jumlah moyang, maka 
jumlah itu benar. Namun apabila moyang-moyang itu kurang satu 
generasi, bererti jumlah itu salah kerana bertambah satu generasi di 
dalam salasilah keturunan itu. Sebaliknya bila moyang-moyang itu 
terhitung lebih satu generasi, itu pun salah kerana berkurangnya 
satu generasi. Demikianlah dapat dihitung jumlah tahun daripada 
jumlah moyang, jika yang terakhir ini sudah diketahui. Renung- 
kanlah, sering kali ini benar. 

“Dan Allah menetapkan malam dan siang ].” 13 


15 Peralihan dinasti daripada kehidupan di padang pasir kepada 
kebudayaan tinggal menetap 

Suatu yang harus diketahui ialah bahawa tahap ini merupakan 
pertumbuhan yang semula jadi bagi dinasti. Lebih berkuasa yang 
mana telah melahirkan kedaulatan itu adalah diakibatkan oleh 
perasaan kekitaan dan usaha yang keras, dan tabiat yang tidak 
berpuas hati dengan apa yang diperolehi. Biasanya, hal ini adalah 
mungkin dalam hubungannya dengan kehidupan di padang pasir. 


11 Al-Quran surah 16 (an-Nahl) ayat 61. 

12 Melalui sumber-sumber auditif dan riwayat tertulis, Ibn Khaldun menyebutkan 
100 orang saudara dalam salasilah keturunannya (lihat at-Tarifh\m, 1). Namun 
berdasarkan teorinya ini, dia meragukan kebenaran 100 saudara itu. Dia yakin 
bahawa jumlah saudaranya 200 orang (baca lengkapnya Ibn Khaldun, Dr. Abd. 
Wahid Wafi, hlm. 12). 

13 Al-Quran surah 73 (al-Muzammil) ayat 20. 

Dengan demikian, tahap pertama dinasti adalah kehidupan di 
padang pasir. 

Apabila kedaulatan berkuasa itu telah dicapai, ia diikuti pula 
oleh kehidupan yang bersenang-lenang dan peluang yang bertam- 
bah. Kebudayaan hidup menetap ( hadlarah . Ar. sedentary culture 
Ing.) sebenarnya hanyalah satu pelbagaian daripada kemewahan, 
dan pengetahuan tentang keahlian yang diperhalusi untuk 
bermacam-macam aspek dan caranya. Misalnya mengenai ma- 
kanan, pakaian, bangunan, permaidani, peralatan dan keperluan 
rumah tangga yang lain-lainnya. Setiap barang-barang ini 
memerlukan keahlian tersendiri demi memperhalusi dan memper- 
baiki bentuknya. Keahlian ini semakin bertambah sesuai dengan 
pelbagai kemewahan dan hiburan dan cara-cara serta keupayaan 
menikmati kesenangan hidup yang ingin dipenuhi oleh hawa nafsu. 
Juga, bertambahnya berbagai-bagai benda yang sudah terbiasa 
kepada masyarakatnya. 

Peringkat budaya menetap bagi kerajaan yang berdaulat itu 
adalah terikut-ikut dengan kehidupan mengembara. Ia terjadi 
sedemikian menurut keperluannya, sebagai akibat daripada 
hakikat bahawa kedaulatan berkuasa itu seharusnya diikuti oleh 
kehidupan yang bersenang-lenang. Pada peringkat menetap dan 
keadaan-keadaan tinggal menetap, masyarakat itu akan menela- 
dani cara hidup orang-orang yang terdahulu daripada mereka. 
Mereka adalah ibarat - bagaimana acuan begitulah kuihnya - dan, 
sebagaimana lazimnya, banyak belajar daripada kehidupan orang 
yang terdahulunya. 

Lebih kurang begitulah sebagaimana yang terjadi terhadap 
bangsa Arab, sewaktu mreka menakluki dan memerintah Kerajaan 
Parsi dan Byzantium, serta mengambil putera dan puterinya 
sebagai hamba mereka sahaja. Pada masa itu, orang-orang Arab 
sama sekali tidak mempunyai peradaban tinggal menetap. 
Dikisahkan bahawa sewaktu mereka diberikan sebiji bantal, 
mereka menyangka ianya adalah sebuntil kain perca. Kapur barus 
yang mereka jumpai di dalam perbendaharaan raja Parsi telah 
digunakan sebagai garam tepung yang diuli. Banyak lagi hal-hal 
yang serupa dengannya. Orang-orang Arab kemudiannya - telah 
memperhamba rakyat kerajaan yang terdahulu itu dan memberi- 
kan pekerjaan dan mengurusi rumahtangga. Daripada kalangan 
mereka itu, mereka memilih yang paling cekap mengikut keahlian 
yang ada pada diri masing-masing, dan bangsa Arab itu belajar 

bagaimana melakukannya - dan menggunakannya secara yang 
semestinya. Sebagai tambahannya, keadaan-keadaan orang-orang 
Arab itu menjadi bertambah baik dan menemui banyak pelba- 
gaiannya. Dengan itu, telah sampai kepada tingkatan yang lebih 
halus. Memang telah mencapai tingkatan budaya hidup tinggal 
menetap - daripada segi kemewahannya, makan dan minuman, 
berpakaian, pembinaan bangunan, persenjataan, hamparan, ke- 
lengkapan rumah tangga, muzik dan barangan serta hiasan lain- 
lainnya. Kesempurnaan yang serupa mereka perlihatkan semasa 
berlangsungnya keramaian, jamuan makan, dan malam-malam 
pernikahan. Dalam hal ini, mereka sudah melebihi batasnya. 

Membaca nukilan yang dibuat oleh al-Mas‘udi dan at- 
Thabari serta ahli sejarawan lainnya, mengenai perkahwinan al- 
Makmun dengan Buran, puteri al-Hasan ibn Sahi seseorang itu 
akan berasa takjub. Mereka bercerita tentang barang pemberian 
yang diberikan oleh ayah Buran kepada ahli rombongan al- 
Makmun ketika khalifah itu datang dengan perahu ke rumah (al- 
Hasan) di Fumm as-Silh untuk meminangnya. Mereka menyebut- 
kan perbelanjaan pernikahan dan pemberian al-Makmun kepada 
Buran. 

Pada hari pernikahan, al-Hasan ibn Sahi telah menyuguhkan 
makanan yang mewah kepada ahli rombongan al-Makmun. 
Kepada ahli rombongan yang termulia, al-Hasan memberikan 
sebungkus kertas yang memberikannya hak ke atas ladang dan 
kebun. Tiap satunya akan membolehkan seseorang itu mendapat- 
kan kesempatan dan keberuntungannya. Anggota kelas kedua pula 
diberikan pundi-pundi yang berisi 10 000 dinar. Anggota daripada 
kelas tiga pula diberikan pundi-pundi yang di dalamnya adalah 
dirham mengikut jumlahnya yang sama juga. Sebagai tambahan 
kepada semuanya itu, dia telah berbelanja besar sewaktu al- 
Makmun berada di rumahnya. 

Juga al-Makmun telah memberikan seribu biji yaqut kepada 
Buran sebagai maharnya, pada malam pernikahannya. Dia juga 
telah menyalakan pelita yang masing-masingnya adalah seberat 100 
mann - satu mann adalah seberat 1 2/3 paun. Dia juga telah 
menghamparkan permaidani yang ditenun dengan benang emas, 
dan yang dihiasi mutiara dan yaqut. [*Begitu al-Makmun 
melihatnya, serentak dia berucap: “Tuhan bunuh Abu Nawas”, 
seakan-akan dia hendak memperlihatkan hal ini di mana dia 
mengatakan tentang khamr : 

Kecil dan besar warna cemerlangnya 

bagai butir mutiara di atas bumi emas. 

Untuk kerja masak-memasak pada hari perkahwinan nanti - 
sebanyak 140 muatan {bagal. Ar. mule loads. Ing.) telah diangkut 
sebanyak tiga kali sehari selama setahun. Kesemua kayu bakar itu 
telah digunakan untuk malam-malam tersebut. Pelepah-pelepah 
dinyalakan dengan menyiram minyak ke atasnya. Tukang-tukang 
perahu telah dipanggil untuk mengangkut tetamu terhormat di 
Sungai Tigris. Perahu yang disediakan untuk tujuan tersebut 
berjumlah 30 000 buah dan mereka menyeberangkan para tamu 
sehari suntuk. Terdapat banyak lagi perkara-perkara yang 
seumpama itu. 

Hal yang sama juga terjadi sewaktu berlangsungnya pesta 
perkahwinan al-Makmun ibn Dzin-nun di Toledo. Itu dinukilkan 
oleh Ibn Bassam di dalam bukunya adz-Dzakhirah dan Ibn Hibban. 

Kesemua itu telah terjadi sewaktu mereka pada peringkat 
pertama melangsungi hidup di padang pasir. Mereka tidak 
berkeupayaan melakukan yang seumpama itu - kerana - taraf 
hidup mereka yang rendah dan bersyukur dengan apa yang ada, 
mereka kekurangan daripada segi keupayaan dan orang-orang 
yang mempunyai kemampuan teknikalnya. ... 

Kebudayaan hidup menetap selalunya diwarisi daripada 
dinasti yang terdahulu kepada dinasti yang sesudahnya. Kebu- 
dayaan hidup menetap orang-orang Parsi telah diwarisi oleh 
bangsa Arab Bani Umaiyah dan Bani Abbas. Kebudayaan hidup 
menetap Bani Umaiyah di Andalusia diwarisi oleh raja-raja 
Maghribi, daripada keturunan al-Muwahiddun dan Zenatah yang 
hidup pada masa itu. Kebudayaan Bani Abbas telah diwarisi oleh 
Dailam, kemudiannya oleh Saljuk Turki, oleh bangsa Turki di 
Mesir, dan kepada orang-orang Tartar di Iraq. 

Semakin besar negara itu, semakin pentinglah budaya hidup 
menetapnya. Sebabnya ialah budaya hidup menetap itu merupakan 
akibat daripada kehidupan yang mewah, kemewahan adalah 
diakibatkan oleh kekayaan dan kemakmuran, kekayaan dan 
kemakmuran adalah diakibatkan oleh kedaulatan kuasa dan ada 
kaitannya dengan sejauh mana sesebuah dinasti itu telah mencapai 
kedaulatannya. Kesemua unsur budaya hidup menetap itu, dengan 
demikian adalah sejajar dengan besar atau kecilnya kedaulatan 
kuasa itu. Sesudah direnungi dan diteliti akan didapati bahawa 

pernyataan tersebut adalah benar berhubung dengan peradaban- 
peradaban dan dinastinya. 

Dan Allah s. w. t. adalah pewaris bumi dan segala sesuatu yang 
ada di atasnya. Dia adalah sebaik-baik pewaris. 


16 Pada mulanya kemewahan itu akan menambah kekuatan 

sesebuah dinasti 

Sebabnya ialah suatu suku yang telah mendapatkan kedaulatan 
kuasa dan kemewahan adalah subur daripada segi kelahiran dan 
mempunyai bilangan anak yang ramai. Dengan itu - masyarakat 
itu menjadi besar. Maka, golongan itu berkembang. Tambahannya, 
bilangan orang yang bernaung dan pengikut semakin bertambah. 
Generasi muda itu telah dibesarkan di dalam suasana yang penuh 
dengan kemakmuran dan kemewahan. Kehadiran mereka itu 
membolehkan dinasti menjadi bertambah kuat disebabkan oleh 
bilangannya yang menjadi bertambah besar. 

Tetapi, setelah berlangsungnya keturunan yang pertama dan 
yang kedua, negara itu pun berada di dalam keadaan yang mundur. 
Orang-orang yang dinaungi dan dilindungi tidak dapat berbuat 
apa-apa untuk terus memperteguhkan kedaulatan negara. Sebab- 
nya ialah mereka tidak pernah memiliki keupayaan yang menonjol, 
melainkan selama ini bergantung harap kepada orang-orang yang 
menerajui kuasa dan bertindak hanya membantu mereka sahaja. 
Oleh itu, apabila akar tunjangnya terbongkah, dahan-dahannya 
tidak akan dapat berdiri dengan sendirinya, melainkan akan 
tumbang bersama-samanya. Dan dinasti itu tidak lagi dapat 
mempertahankan kekuatannya yang asal. 

Ini dapat dibuktikan melalui apa terjadi terhadap negara 
Arab semasa Islam. Pada zaman Nabi Muhammad s.a.w. dan 
khalifah yang pertama, umat Islam daripada suku Mudhar dan 
Qahtan adalah berjumlah sekitar 1 50 000 orang. Kemewahan hidup 
itu mencapai kemuncaknya pada zaman dinasti ini. Bilangan 
penduduknya bertambah mengikut pertambahan kekayaan yang 
mereka miliki. Para khalifah mempunyai ramai orang-orang yang 
dinaungi dan pengikut. Maka, jumlah mereka meningkat berlipat 
kali ganda. Dikatakan bahawa pada masa penaklukan oleh al- 
Mu‘tasim telah mengepung bandar itu dengan kekuatan tentera 
berjumlah 900 000 orang. Jumlah itu terasa sangat tidak tepat, 

sekiranya difikirkan bilangan tentera Islam di kawasan perbatasan 
jauh dan dekat - juga di Timur dan di Barat, dan dicampurkan 
dengan jumlah tentera yang sedang berkhidmat untuk rajanya, 
termasuklah mereka yang dinaungi dan yang menjadi pengikut- 
nya. ... [*A1-Mas‘udi berkata: 

“Anak cucu al-Abbas bin Abd al-Mutalib dihitung, khusus di 
masa pemerintahan al-Makmun, untuk pembiayaan hidup 
mereka, tercatat sebanyak 30 000 orang, lelaki dan wanita.” 

Jumlah mereka itu dicapai kurang daripada 200 tahun. 
Sebabnya ialah hidup enak dan mewah yang dicapai oleh negara. 
Mereka dibesarkan dengan kehidupan yang demikian. Tanpa 
keadaan yang demikian, pada masa pembukaan pertama, orang- 
orang Arab tidak akan mencapai jumlah sebanyak itu, mendekati 
saja pun tidak mungkin. 

Allah Maha Pencipta dan Maha Mengetahui. 


17 Tahap-tahap yang dilalui oleh dinasti. Bagaimana sikap hidup 
di padang pasir itu berbeza di kalangan penduduknya menurut 
tahap-tahap yang berbeza 

Sesebuah dinasti itu melalui tahap yang berbeza, dan mengalami 
keadaan-keadaan yang baru. Melalui keadaan-keadaan khas pada 
tahapnya yang tertentu, orang-orang yang menjadi pendukung 
dinasti itu memiliki resmi yang tidak terdapat pada tahap yang 
lain-lainnya. Resmi itu merupakan hasil semula jadi daripada 
situasi khas yang mana ianya ditemukan. 

Keadaan dan tahap sesuatu dinasti biasanya adalah tidak 
lebih dari lima (daripada segi perkiraannya): 

Tahap yang pertama ialah mengenai kejayaan, memban teras 
semua penentang, dan mendapatkan kedaulatan berkuasa daripada 
dinasti yang sebelumnya. Pada tahap ini, raja itu menjadi model 
kepada rakyatnya melalui cara mendapatkan kegemilangan, 
mengutip cukai, mempertahankan hak milik, dan memberikan 
perlindungan ketenteraan. Dia tidak mendakwa apa-apa pun untuk 
dirinya sahaja dengan mengetepikan orang yang menjadi anak- 
anak buahnya; sebab sikap yang sedemikian adalah ditetapkan oleh 
perasaan kekitaan, dan kesatuan sesama kita itulah yang mem- 

berikan kekuasaan kepada dinasti, dan (semangat kekitaan) itu 
terus dipupuk sebagaimana sebelumnya. 

Tahap yang kedua ialah bila mana penguasa itu bertindak 
sewenang-wenangnya terhadap rakyatnya, bersikap ‘beraja di 
mata, bersultan di hati’, mengetepikan orang yang di bawahnya 
dan menghalang mereka daripada mengambil bahagian di dalam 
urusan pemerintahan. Pada tahap ini, orang yang menerajui dinasti 
itu berusaha mengumpulkan dan memperbanyak pengikut, orang- 
orang yang dinaungi serta para penyokong di dalam jumlah yang 
sangat ramai. Matlamatnya ialah untuk memadamkan hasrat 
orang-orang yang berkongsi perasaan kekitaan dengannya dan 
tergolong ke dalam kelompoknya, yang seketurunan dengannya 
dan mempunyai hak yang sama terhadap teraju negara sebagai- 
mana yang ada pada dirinya. Dia berusaha mencegah mereka dari- 
pada berkuasa dan menghalangi mereka daripada menghampiri 
sumber-sumber kuasa itu. Dia menghalang mereka daripada 
mendapatkannya dan akhirnya - kuasa itu jatuh ke dalam 
genggaman keluarganya sahaja. Dia bermegah-megah bahawa dia 
berusaha memantapkan kebangsawan mereka. Dia mendapatkan 
sebanyak-banyaknya ataupun lebih - berusaha mencegah mereka 
daripada berkuasa dan mengekang mereka - sebagaimana yang 
dilakukan oleh orang yang pertama di dalam dinasti itu untuk 
mendapatkan kuasa. Orang yang terdahulu itu berusaha menyi- 
sihkan mereka yang asing kepada kumpulannya, dan orang-orang 
yang berkongsi perasaan kekitaan menyokong usahanya itu. Dia, 
di sebaliknya pula - menyisihkan kaum kerabatnya, dan usahanya 
itu hanya disokong oleh segelintir orang sahaja - yang tidak ada 
hubungan darah dengannya. Maka, dia memikul satu tugas yang 
sangat berat. 

Tahap yang ketiga ialah suatu yang bersenang-lenang dan 
aman sentosa, di mana hasil daripada kedaulatan berkuasa itu 
dinikmati. Perkara-perkara yang menjadi keinginan manusia secara 
semula jadinya seperti mendapatkan harta benda, mencipta 
bangunan yang dapat bertahan lama serta masyhur. Seluruh 
keupayaan raja dicurahkan kepada usaha mengumpulkan cukai, 
mengatur pendapatan dan perbelanjaan, menyelia simpanan dan 
perancangan perbelanjaan, membina bangunan-bangunan besar, 
pembinaan-pembinaan besar, kota-kota yang luas, dan monumen- 
monumen yang tinggi menjulang; memberikan hadiah kepada 
orang-orang terhormat dari negara asing dan pemuka-pemuka 

suku yang disegani; serta memberikan anugerah kepada rakyatnya 
sendiri. 

Sebagai tambahannya, dia mengabulkan permohonan yang 
diajukan oleh para pengikutnya dan rombongannya baik yang 
berupa wang mahupun kedudukan. Dia sendiri yang menyelia 
pasukan tenteranya, memberikan imbuhan yang sebaik-baiknya, 
dan mengagihkan tunjangan bulanan yang saksama. Akhirnya, 
hasil daripada sikapnya yang pemurah itu akan tampak pada 
pakaian, persenjataan yang baik, dan kelengkapan yang mereka 
perlihatkan pada hari-hari perbarisan. Dengan demikian, sang raja 
tadi dapat mempesonakan negara bersahabat dan menakut- 
nakutkan negara yang berseteru. Tahap ini adalah yang terakhir 
di mana raja berkuasa sepenuhnya terhadap orang-orangnya 
seluruhnya pada tahap ini dan sebelumnya, mereka adalah bebas 
dengan pendapatnya. Mereka telah membangunkan kekuatan dan 
menunjukkan jalan untuk diikuti oleh calon sesudah mereka. 

Tahap yang keempat adalah berasa berpuas hati dan 
kedamaian. Raja itu bersyukur dengan segala sesuatu yang telah 
diusahakan oleh para pendahulunya. Dia menikmati hidup yang 
damai bersama dengan golongan bangsawannya. Dia meneruskan 
tradisi para pendahulunya dan menteladani apa yang mereka 
lakukan. Kebiasaan itu diikuti secara berhati-hati. Pada pendapat 
mereka, melanggar adat bererti suatu mala petaka akan menimpa 
ke atas dirinya, dan bahawa mereka lebih tahu tentang apa yang 
baik untuk memelihara keagungan yang telah mereka bina. 

Tahap yang kelima adalah penuh dengan pembaziran dan 
hidup berbelanja besar. Pada tahap ini, pemegang tampuk 
pemerintahan gemarkan keseronokan dan berfoya-foya - mem- 
belanjakan kekayaan yang telah dikumpulkan oleh para pen- 
dahulunya dengan cara berbelanja berlebih-lebihan untuk golong- 
an bangsawan. Dia juga mengambil orang bawahannya yang ber- 
watak jahat untuk melakukan tugas-tugas penting. Pada hal 
mereka tidak mampu memikul beban seberat itu, dan tidak 
mengetahui apa yang harus dilakukan dan yang mana pula harus 
dibiarkan begitu sahaja. Sang raja berusaha merosak hubungan 
orang-orang berpengaruh yang disenangi oleh rakyatnya dan para 
pendukung pendahulunya. 

Mereka pun akhirnya membenci raja itu, dan bermuafakat 
untuk tidak menyokongnya lagi. Dia kehilangan sebilangan 
anggota tentera dengan cara membelanjakan akaun mereka untuk 

keseronokannya. Dia juga menghalangi mereka daripada berjumpa 
dengannya dan tidak mengawasi mereka secara yang sebaik- 
baiknya. Dia dengan itu telah merosakkan asas-asas yang telah 
dibina oleh para pendahulunya dan merobohkan apa yang telah 
mereka bangunkan. Pada tahap ini, dinasti itu telah berada dalam 
kemunduran, dan dihinggapi oleh sejenis penyakit yang sangat 
merbahaya di mana ia tidak mungkin dapat dihindari lagi. Ia juga 
tidak mungkin dapat diubati, dan - akhirnya ia pun mengalami 
kehancurannya. 

Dan Allah s. w. t. adalah sebaik-baik pewaris. 


18 Monumen hasil peninggalan sesuatu dinasti adalah setara 

dengan kekuatannya yang asal 

Sebabnya ialah, monumen-monumen itu memperlihatkan asal usul 
kepada kekuatan yang membuat dinasti itu dapat diwujudkan. Apa 
yang ditinggalkan oleh dinasti itu adalah setara dengan kekuatan- 
nya. 

Monumen sesuatu dinasti adalah berupa bangunan dan 
gedung-gedung yang besar. Kesemuanya itu adalah setara dengan 
kekuatan asal yang dimiliki oleh dinasti itu. Monumen itu terhasil 
apabila terdapatnya banyak pekerja dan bermuafakat, serta saling 
tolong-menolong. Apabila dinasti itu besar dan tersebar dengan 
luas, dengan memiliki banyak daerah dan hamba rakyatnya yang 
ramai - para pekerjanya adalah sangat banyak dan dapat 
dikumpulkan dari semua arah dan daerah. Dengan demikian, 
bangunan yang terbesar sekalipun boleh dibina. 

Bayangkanlah apa yang telah diusahakan oleh kaum ‘Azd 
dan Tsamud, sebagaimana yang telah dikisahkan di dalam al- 
Qur’an. Atau, seseorang dapat melihat dengan mata kepala sendiri 
Balai Pertemuan Khusrow, yang merupakan pencapaian terbesar 
dari segi seni bina orang Parsi. Ar-Rasyid telah bertekad hendak 
menghancurkan dan merobohkannya. Dia tidak mampu merun- 
tuhnya sesudah berusaha sungguh-sungguh. Namun dia tidak 
patah hati dan masih juga tidak berjaya. [* Dikisahkan tentang 
bagaimana dia meminta nasihat daripada Yahya ibn Khalid yang 
sangat terkenal itu. Suatu hal yang amat berharga ialah bahawa 
sesuatu dinasti itu berupaya mendirikan bangunan yang tidak 
boleh dirobohkan oleh dinasti yang lainnya. Pada hal merobohkan 

bangunan adalah lebih mudah daripada membinanya. Gambaran 
ini menunjukkan betapa jelasnya perbezaan di antara kedua-dua 
dinasti tersebut]. 

Seseorang itu boleh membuat perbandingan terhadap Masjid 
al-Walid di Damaskus, Masjid Jamik Bani Umaiyah di Cordova, 
jambatan yang dibina merentangi sungai di Cordova. Juga 
lengkungan pembetung yang mengalirkan air ke Carthage, monu- 
men-monumen Syarsyal di Maghribi, piramid yang terdapat di 
Mesir, dan banyak lagi monumen lainnya yang masih boleh dilihat. 
Kesemuanya itu menunjukkan perbezaan daripada segi kekuatan 
dan kelemahan yang wujud di pelbagai dinasti itu. 

Semua hasil orang-orang kuno itu hanya boleh tercipta 
melalui keahlian daripada segi kejuruteraan dan kegigihan usaha 
begitu ramai pekerjanya. Hanya melaluinya sahaja bangunan- 
bangunan yang itu dapat dibina. Seseorang itu tidak seharusnya 
berfikiran - sebagaimana yang sering dilontarkan - bahawa semua 
itu dapat didirikan kerana orang-orang kuno mempunyai tubuh 
yang lebih sasa kiranya dibandingkan dengan tubuh kita. Insan itu 
sebenarnya tidak berbeza antara satu sama lainnya, sepertimana 
perbezaan yang boleh kita lihat pada monumen dan tinggalan 
daripada sejarah. 

Para tukang cerita telah mengambil kesempatan daripadanya 
untuk membuat beberapa tokok tambah kepada cerita dongeng itu. 
Mereka menulis tentang Azd, Tsamud, serta Amalika dalam 
bentuk cerita yang fiktif sekali. Di antara cerita yang paling 
menakjubkan ialah tentang Og ibn Inaq , 14 salah seorang lelaki 
daripada bangsa Amalika (Cananites) yang ditemui oleh orang- 
orang Israel di Syria. Sebagaimana yang diceritakan oleh tukang 
cerita - dia boleh menangkap ikan di laut, kemudian disuakan ke 
matahari untuk dipanggang. Apa yang digambarkan itu adalah 
ganjaran kejahilan mereka terhadap hal-ehwal manusia, ditambah 
oleh kejahilan mereka mengenai hal-hal astronomi. Mereka 
percaya bahawa matahari mempunyai haba 15 dan haba itu 


14 Dalam kamus “al-Munjid” disebut: Aug bin Anag, Raja Basyan yang amat 
kejam. Raja itu disebut di dalam kitab Taurat. Di dalam fabel-fabel Arab, ia 
dikenal dalam pelbagai versi berbeza. 

15 Pendapat Ibn Khaldun: matahari tidak panas, bertentangan dengan kesepakat- 
an para ilmuwan yang menyatakan bahawa matahari memiliki panas yang 
amat tinggi, bahawa di dalam matahari itu sendiri terdapat tenaga panas yang 
amat besar. 

menjadi semakin terasa apabila semakin dekat dengannya. Mereka 
tidak tahu bahawa panas itu adalah sinarnya dan sinar itu menjadi 
lebih kuat apabila dekat dengan bumi daripada berdekatan dengan 
matahari, sebab refleksi cahaya dari permukaan bumi sewaktu 
mendapat penyinaran. Dengan demikian, habanya adalah berkali- 
kali lebih besar daripada berdekatan dengan matahari. Tempat di 
mana cahaya yang dipantulkan secara efektifnya telah dilampaui, 
di sana tidak lagi ada panas, dan ia menjadi dingin. Yakni di 
kawasan terdapatnya awan-gemawan. Matahari itu secara tersen- 
dirinya tidak pula panas dan tidak juga dingin, tetapi hanya 
sekadar suatu benda yang tidak dapat dipastikan bahagian- 
bahagiannya dan yang mengeluarkan sinar. 

[*Di samping itu, Og ibn Inaq, sebagaimana disebutkan oleh 
tukang-tukang cerita, termasuk bangsa Amelika atau Kan’an yang 
menjadi mangsa orang Israel sewaktu mereka menakluki Syria. 
Perawakan orang Israel waktu itu tidak jauh berbeza dengan kita. 
Hal itu terbukti dengan pintu-pintu Baitulmaqdis yang meskipun 
pernah roboh dan dipugar, masih tetap terjaga menurut bentuk dan 
ukuran aslinya. Bagaimana mungkin Og dan orang-orang yang 
semasa dengannya akan berbeza dalam ukuran]. Kesilapan para 
pencerita itu adalah disebabkan oleh hakikat bahawa mereka 
terpesona melihat betapa besarnya monumen-monumen yang 
ditinggalkan oleh bangsa-bangsa yang telah lalu itu. Malangnya 
mereka tidak mengerti perbezaan situasi di mana dinasti-dinasti 
wujud di dalam hubungannya dengan kesatuan sosial dan saling 
bekerjasama. Mereka tidak memahami bahawa kesatuan sosial 
mantap bersama dengan kemahiran daripada segi kejuruteraan 
membolehkan terhasilnya suatu pembinaan monumen yang 
menakjubkan. Dengan demikian, mereka beranggapan bahawa 
monumen itu terbina disebabkan oleh kekuatan dan tenaga orang- 
orang purba daripada tubuh badan mereka yang sasa. Pada hal 
ianya bukanlah sedemikian. ... 

Satu lagi bentuk yang menunjukkan kehebatan sesuatu 
dinasti ialah bagaimana ia mengendalikan pesta perkahwinan dan 
jamuan makan, sebagaimana telah kita sebutkan mengenai pesta 
perkahwinan Buran. ... 

Suatu monumen lain tentang sesebuah dinasti ialah pemberi- 
an-pemberian hadiah. Barang pemberian itu adalah setara dengan 
pentingnya sesuatu dinasti. Hal ini akan berlangsung meskipun 
dinasti itu sudah menghampiri kemundurannya. 

Apa yang dilakukan oleh Bani Baramki di dalam pemberian 
elaun dan hadiah serta membelanjakan wang mereka dapat 
menggambarkan keadaan itu. Apabila mereka membantu mereka 
yang sedang memerlukan, ia adalah pemberian dalam bentuk 
tanah, jawatan yang tinggi, serta kemakmuran hidup orang itu 
untuk masa yang selanjutnya. Ia bukanlah sekadar elaun yang 
boleh dibelanjakan dalam sehari atau dalam masa yang singkat. ... 

Seseorang yang meneliti maklumat ini harus memikirkan 
suatu (kepentingan) yang relatif tentang berbagai-bagai dinasti itu. 
Seseorang itu tidak seharusnya menolak mentah-mentah maklumat 
yang didapati tidak sejajar pada masanya. Jika tidak, banyak hal- 
hal yang mungkin (dianggap tidak mungkin) dan akan terlepas 
daripada perhatiannya. Begitu ramai tokoh-tokoh terkemuka, 
setelah mendengar cerita-cerita tentang dinasti pada zaman 
lampau, telah bertindak tidak mempercayai kesahihannya. Ini 
seharusnya tidak berlaku. Keadaan-keadaan di dunia dan di dalam 
peradaban tidak berlaku selalunya sama. Mereka yang mengetahui 
secara ala kadar sahaja atau boleh dianggap tahu tentang 
(tingkatan peradaban) itu tidak mengetahuinya kesemuanya sekali. 

Apabila kita memikirkan keterangan tentang Bani Abbas, 
Bani Umaiyah, dan Bani Ubaidi (Fatimi), dan apabila kita mem- 
bandingkan apa yang kita anggap diterima akal berdasarkan pe- 
merhatian kita terhadap dinasti-dinasti yang kurang berpengaruh 
pada hari ini, apa yang kita temui ialah suatu perbezaan yang amat 
ketara di antara kesemuanya itu. Perbezaan itu adalah disebabkan 
oleh perbezaan-perbezaan daripada segi kekuatannya yang asal 
(dinasti-dinasti tersebut) dan di dalam segi peradaban (kerajaan- 
kerajaannya). Sebagaimana yang telah kita nyatakan sebelum ini, 
kesemua monumen sesebuah dinasti itu adalah sejajar dengan 
kekuatannya yang asal. Kita tidak diberi kuasa untuk menolak 
sebarang maklumat tentang mereka. Kebanyakannya membicara- 
kan persoalan yang sangat diketahui dan amat jelas. Sebahagian 
daripada maklumat itu telah diketahui melalui warisan yang 
berlaku secara terus-menerus (m.utawatir). Sebahagian lagi adalah 
yang secara langsungnya diperolehi berdasarkan pengamatan sese- 
orang tentang senibina monumen dan yang lain-lain seumpama itu. 

Seseorang itu harus memikirkan tentang pelbagai macam 
tingkatan kekuatan dan kelemahan, besar dan kecil, di dalam 
berbagai-bagai dinasti sebagaimana yang diketahui melalui 
warisan, dan membandingkan maklumat tersebut dengan cerita 

menarik sebagaimana berikutnya. Pada masa pemerintahan Sultan 
Bani Marin, Abu Inan, seorang syeikh dari Tangier, yang dikenali 
dengan nama Ibn Battutah , 16 telah kembali ke Maghribi. Dua 
puluh tahun sebelumnya, dia telah bertolak menuju ke arah Timur 
dan melewati Iraq, Yaman, dan India. Dia pernah singgah di kota 
Delhi - pusat kerajaan raja India, Sultan Muhammad Syah . 17 Raja 
tersebut memberi penghargaan yang tinggi kepada Ibn Battutah, 
serta mengangkatnya sebagai hakim Mazhab Maliki sebagaimana 
menurut bidang keahliannya. Kemudian, dia telah pulang ke 
Maghribi, dan menghadap Sultan Abu Inan. Dia selalu bercerita 
tentang apa yang dialami sewaktu perjalanannya, dan keajaiban 
yang telah dilihatnya di berbagai-bagai kerajaan. Kebanyakannya 
adalah cerita tentang raja di India. Dia melaporkan hal-hal baginda 
yang mana para pendengarnya menganggap sungguh aneh. 

Satu - sebagai contoh, ialah ketika raja kerajaan India itu 
melakukan suatu kunjungan. Baginda telah menghitung para 
penduduk di kotanya, lelaki, wanita, dan anak-anak, dan 
menitahkan agar keperluan mereka selama enam bulan yang akan 
datang harus dibayar daripada hasil pendapatannya sendiri. 
Apabila baginda pulang daripada suatu perjalanan dan memasuki 
kota - hari itu adalah hari keramaian. Semua rakyat telah bergegas 
keluar ke kawasan lapang dan berkerumun. Di hadapan raja, di 
kalangan orang ramai - pelontar-pelontar - ( manjaniq-manjaniq . 
Ar. mangonels. Ing.) diletakkan pada belakang binatang-binatang 
yang digunakan untuk tugas angkut mengangkut . 19 Daripada 
pelontar-pelontar itu, kepingan-kepingan dirham dan dinar dilepas- 
kan bertaburan di antara penduduknya, hinggalah sang raja itu 
memasuki balairung serinya. 

Ibn Battutah telah menceritakan kisah-kisah yang seperti ini. 


16 Muhammad bin Abdillah (1303-1377), dilahirkan di Tangier. Terkenal sebagai 
penjelajah dunia. Ketiga perjalanannya dilakukan selama 29 tahun. Ibn 
Battutah punya pandangan yang peka dan tajam, dan pandai merangkai 
kata-kata. Bukunya: Tuhfah an-Nadz-dzaar fi Gharaa-ibil ams-haar wa ajaa-ibil 
asfaar - terkenal dengan “Perjalanan Ibn Battutah”. 

17 Muhammad Syah memerintah 1325-1351, Pada masa pemerintahannya Ibn 
Battutah sampai di Delhi. 

18 Manjaniq: alat untuk melempar panah berapi. Di sini dipergunakan sebagai 
pelempar kepingan-kepingan dirham dan dinar. 

19 Yang dimaksudkan adalah gajah. 

dan para pembesar berbisik-bisik sesama sendiri menuduhnya 
sebagai seorang pendusta. Pada suatu masa, di hari itu saya telah 
bermuka dengan wazir sultan yang sangat terkenal yakni Faris bin 
Wadrar . 20 Saya telah membincangkan masalah ini dengannya dan 
memberitahunya bahawa saya tidak mempercayai cerita tersebut, 
sebab pada umumnya orang-orang beranggapan bahawa dia ada- 
lah pendusta. Maka Wazir Faris pun memaklumkan kepada saya; 

“Berhati-hatilah supaya jangan menyangkal maklumat sebe- 
gitu berhubung dengan keadaan-keadaan dinasti, sebab anda 
tidak melihatnya sendiri. Anda akan sepertimana putera 
Wazir yang dibesarkan di dalam penjara. Wazir itu telah 
dipenjarakan oleh sultannya, dan hidup di dalam penjara 
selama beberapa tahun. Puteranya telah dibesarkan di dalam 
penjara. Ketika putera itu telah baligh dia telah bertanya 
bapanya tentang daging yang dimakannya itu. Bapanya telah 
memberitahunya bahawa ia adalah daging kambing dan anak 
itu lalu bertanya apakah pula kambing. Apabila bapanya 
menggambarkan seekor kambing secara yang terperinci, 
(anaknya) lalu berkata “Ayah, apakah yang dimaksudkan 
itu seperti seekor tikus?” Mendengarnya si bapa tadi berasa 
terlalu marah dan berkata; “Apa kena-mengenanya kambing 
dengan tikus?” Hal yang sama berlaku kemudiannya antara 
daging dengan daging lembu. Satu-satunya binatang yang dia 
lihat di dalam penjara hanyalah tikus, maka dia menyimpul- 
kan bahawa kesemua binatang itu adalah daripada spesies 
yang sama dengan tikus.” 

Apa yang selalu terjadi ialah masyarakat berasa ragu-ragu 
terhadap kesahihan maklumat sejarah, sepertimana yang terjadi 
ialah mereka sering membuat tokok- tambah terhadap maklumat 
itu. Ia adalah bertujuan supaya apa yang dilaporkan itu sangat 
aneh dan menarik. Kami telah menyatakan hal ini pada bahagian 
awal buku ini. Dengan demikian seseorang itu hendaklah merujuk 
kepada sumber-sumbernya dan percaya pada dirinya sendiri. 
Dengan Fikiran yang jelas dan terus terang, dengan (rasa umum) 
yang semula jadi - dia akan dapat membezakan sesuatu yang 
secara semula jadinya mungkin dengan sesuatu yang tidak 
mungkin. Semuanya yang termasuk di dalam wilayah yang 
mungkin haruslah diterima, dan yang terkeluar seharusnya 


20 Dalam terjemahan F. Rosenthal tertulis: Wadrar. 

ditolak. Kami tidak memikirkan ‘mungkin’ dalam pengertiannya 
yang absolute tentang apa yang secara intelektualnya adalah 
mungkin. Ia mempunyai ruang lingkupnya terlalu luas, supaya 
ianya tidak dapat dipergunakan untuk menetapkan apa yang 
mungkin menurut pengertian yang sebenar-benarnya. Apa yang 
difikir-fikirkan ialah kemungkinan yang terdapat di dalam benda 
yang menjadi milik kepada sesuatu hal. Apabila kita mempelajari 
asal sesuatu hal, genusnya, perbezaan (spesifik), ukuran, dan 
kekuatannya, kita dapat membuat kesimpulan-kesimpulan sama 
ada mungkin atau tidak mungkinnya - tentang data yang 
ditimbulkan dalam hubungan dengannya. Kita menetapkan 
adalah tidak mungkin sesuatu yang terkeluar daripada wilayah 
mungkin, mengikut pengertian ni. 

“Dan katakanlah: “Tuhan, berilah aku tambahan ilmu ”’ 21 
dan Engkau Maha Pengasih. Allah yang Maha Suci dan Maha 
Tinggi lebih mengetahui. 


19 Seseorang raja itu berusaha untuk mendapatkan bantuan 
daripada orang yang dinaungi dan sekutu-kutunya untuk 
menentangi mereka daripada kalangannya dan yang mengong- 
si perasaan kekitaan 

Orang yang menerajui pemerintahan hanya dapat berkuasa dengan 
bantuan daripada rakyatnya sendiri. Rakyat jelata itulah yang 
menjadi kumpulannya dan pembantu di dalam melangsungkan 
segala usahanya. Mereka itulah yang dipilih untuk menjawat 
jawatan di jabatan pentadbirannya, yang dilantik menjadi menteri 
dan diberi kepercayaan untuk mengumpulkan wang kutipan cukai. 
Merekalah yang membantunya untuk mendapatkan kemenangan. 
Mereka memainkan peranan untuk menguruskan hal-hal yang 
bersangkutan dengan kenegaraan. Mereka juga berkongsi di dalam 
kegiatan penting yang lain-lainnya. 

Kesemua keadaan ini berlaku pada negara di dalam tingkat- 
nya yang pertama, sebagaimana yang telah kita terangkan. Tetapi 
pada tingkat yang kedua, raja itu telah kita menunjukkan kecen- 
derungan tidak bergantung kepada rakyatnya, menuntut ke- 
megahan untuk dirinya sahaja serta bertindak menjauhkan diri 
daripada rakyatnya dengan memperlihatkan kekasaran sifatnya. 

21 al-Quran mah 20 (Thaha) ayat 114. 

Sebagai akibatnya, orang-orang yang menyokongnya, pada 
sebenarnya, adalah seterunya. Kemudian, untuk menjauhkan para 
kawan lama itu daripada ikut serta dalam soal-soal kenegaraan, 
dan untuk mencegah mereka daripada merampas kuasa, raja itu 
memerlukan kawan yang lain, bukannya mereka daripada saudara- 
maranya, tetapi yang boleh diperkudakan untuk menentangi 
(mereka) dan yang boleh dijadikan ‘orang suruhan’ di istananya, 
Orang-orang ini adalah lebih hampir dengannya kira dibandingkan 
dengan hamba rakyatnya sendiri. Orang-orang luar inilah yang 
diberikan perhatian yang baik melebihi sahabat akrabnya, dan 
menjadi pengikutnya, serta melayani keperluannya. Mereka 
diberikan kedudukan yang tinggi, sebab mereka sedia berkorban 
jiwa untuknya, menghalangi rakyatnya sendiri daripada menda- 
patkan kedudukan yang sebenarnya adalah milik mereka dan 
menyisihkan mereka daripada jabatan yang pada suatu ketika 
dahulu mereka sandang. Dalam hal ini, orang yang memerintah 
hanya bertindak ‘menganak-emaskan’ para pengikutnya yang baru. 
Dia ‘memilih bulu’ dalam memberikan ganjaran dan penghor- 
matan. Dia mengagihkan banyak harta kekayaan kepada mereka 
sebagaimana yang dibuat terhadap orang-orangnya. Dia melantik 
mereka memegang jawatan-jawatan pentadbiran yang penting - 
seperti di pejabat wazir, panglima dan pengutip cukai, juga gelaran 
bangsawan yang menjadi haknya yang istimewa, yang tidak pula 
dikongsi bersama dengan orang-orangnya. Dia melakukan ini 
semata-mata mereka itu sekarang ini adalah sahabatnya yang 
paling akrab dan penasihat yang paling setia. 

Kesemua ini, dengan itu membuka jalan ke arah kehancuran 
kerajaan itu, dan memperlihatkan berjangkitnya suatu penyakit 
yang amat sukar untuk diubati. Ia adalah disebabkan hilangnya 
perasaan kekitaan, yang mana suatu ketika dulu dinasti itu telah 
dibina. Perasaan hamba rakyatnya dibangkitkan oleh perasaan jijik 
dan sikap permusuhan yang ditunjukkan oleh rajanya. Mereka 
amat membencinya dan menunggu kesempatan untuk mengubah 
nasibnya. Apa yang menjadi suatu bahaya besar daripada keadaan 
ini adalah suatu mala petaka kepada negara. Penyakit ini tidak 
dapat diubati. Ibarat duri dalam daging, kesilapan masa lalu 
menjadi semakin bertambah dan akhirnya menghilangkan identiti 
kerajaan itu sendiri. 

Ini dapat disaksikan melalui apa yang terjadi terhadap dinasti 
Umaiyah. Para rajanya telah meminta bantuan untuk urusan 

peperangan dan pentadbiran daripada bangsa Arab, seperti Amr 
ibn Sa‘d ibn Abi Waqqas, Ubaidillah bin Ziad bin Abi Sufyan, al- 
Hajjaj ibn Yusuf, al-Muhallab ibn Abi Shufrah, Khalid ibn 
Abdillah al-Qasriy, Ibn Hubirah, Musa ibn Nushair, Bilal ibn 
Burdah ibn Abi Musa al-Asy‘ari, Nashr ibn Sayyar, dan pemuka 
Arab lainnya. Juga dalam masa permulaan dinasti Abbasiyah, 
pembantu raja diambil di antara bangsa Arab. Tetapi setelah raja- 
raja dinasti itu memusatkan kekuasaan di tangan mereka sendiri, 
dan menghalangi bangsa Arab daripada menjawat jawatan pen- 
tadbir, kuasa wazir telah jatuh ke tangan pembantunya daripada 
keturunan Parsi, seperti keluarga Barmakiyah, Bani Sahi ibn 
Naubakht, Bani Thahir, dan kemudian Bani Buwaihi, dan kepada 
sekutu-sekutunya berbangsa Turki, seperti Bugha, Shifin, Anamisy, 
Bakinak, Ibn Tholun berserta putera-puteranya, dan sekutu bukan 
Arab lainnya. 

Dengan demikian, negara itu lalu menjadi milik orang lain 
yang bukannya daripada kalangan yang mendirikannya. Ke- 
kuasaan itu berpindah ke tangan orang yang bukannya telah 
mendapatkannya. 

Demikianlah hukum Allah s.w.t. sebagaimana yang berlaku ke 

atas hamba-Nya. Allah s.w.t. yang lebih mengetahui. 


20 Keadaan orang-orang yang dilindungi dan hamba sahaya di 
dalam negara itu 

Kedudukan orang yang menjadi hamba sahaya adalah berbeza- 
beza di dalam sesuatu negara. Ibarat ‘telur di hujung tanduk’ - 
hubungan itu adalah tergantung sama ada ianya sudah lama 
ataupun setakat ‘kenal tetapi belum berapa biasa’ dengan baginda. 
Sebab baginya ialah hasrat perasaan kekitaan, yang mana usaha 
mempertahankan dan kekerasan itu akan dapat dicapai dengan 
bantuan keturunan yang sama. Kerana, sebagaimana yang telah 
kita terangkan terdahulu - hubungan darah dan kaum kerabat 
yang dekat itu saling membantu, sementara orang luar dan asing 
tidak mengukuhkan hubungan. Hubungan orang yang dinaungi 
dan hubungan dengan hamba sahaya atau sekutu juga mengha- 
silkan kesan yang sama sebagaimana hubungan daripada satu 
keturunan. Hasil daripada hubungan seketurunan, meskipun ianya 
bersifat semula jadi, masih sesuatu yang diangan-angankan. Suatu 

yang sebenar di dalam usaha mewujudkan perasaan - ibarat 
tercubit paha kiri, paha kanan juga terasa - hubungan sosial, 
pergaulan yang melahirkan perasaan persahabatan, keakraban 
yang panjang, dan sudah dapat memahami hati budi yang 
diakibatkan oleh pertumbuhan sama-sama dibesarkan, diasuh 
oleh orang yang sama, dan bersama dalam hanyak hal yang 
menyangkuti soal hidup dan mati. Apabila hubungan kekerabatan 
itu telah dapat diwujudkan, maka apa yang terhasilkan adalah 
perasaan kasih sayang dan saling tolong menolong. Pengamatan 
tentang manusia memperlihatkan kebenaran hal itu. 

Suatu yang hampir serupa dapat ditelitikan dalam kaitannya 
daripada segi hubungan di antara tuan dan hamba. Di antara ke- 
dua-duanya, wujud suatu hubungan akrab yang mempunyai kesan 
yang sama (seperti daripada satu keturunan) dan memperkukuh- 
kan hubungan yang akrab itu meskipun tidak ada perasaan satu 
keturunan, namun hasil daripada keturunan yang sama itu ada. 

Apabila hubungan bernaung itu terjalin di antara sesuatu 
kabilah (suku) dengan orang yang dinaungi sebelum suku itu 
memperoleh kedaulatan, akar hubungan itu akan terjalin lebih 
kukuh. Juga perasaan dan kepercayaan adalah lebih tulus ikhlas 
dan hubungan itu sendiri akan menjadi lebih jelas, kerana dua hal. 

Pertama : Sebelum rakyat itu memperoleh kedaulatan, cara 
hidup mereka adalah menjadi contoh kepada yang lain-lainnya. 
Hanya di dalam hal-hal tertentu sahaja terdapat perbezaan di 
antara orang-orang yang sedarah dengan orang-orang yang di- 
naungi. Kedudukan orang-orang yang dinaungi itu adalah seperti- 
mana mereka yang sedarah atau bersaudara. Namun, apabila 
mereka memilih ‘bulu’ sesudah kedaulatan itu dicapai, kebangsa- 
wanan mereka mewujudkan perbezaan di antara tuan dan orang 
yang dinaungi, dan satu lagi ialah di antara orang-orang yang 
sedarah dengan orang-orang yang dinaungi atau hamba sahaya. 
Keadaan kepemimpinan dan kuasa kedaulatan itu memaksa 
adanya perbezaan dan ketidaksamaan daripada segi tarafnya. 
Keadaan hamba sahaya, dengan demikiannya - adalah tidak sama. 
Mereka kini adalah setara dengan orang asing. Hubungan yang 
akrab di antara raja dengan hamba sahayanya menjadi renggang, 
dan saling bantu membantu dengan demikian - menjadi kurang 
diperlukan. Ini bererti bahawa hamba sahaya itu kini kurang akrab 
kiranya dibandingkan dengan keadaan sebelum dia mencapai 
kedaulatan berkuasa. 

Kedua: Orang-orang yang diangkat menjadi hamba sahaya 
raja - sebelum raja itu memperoleh kedaulatan kuasa memiliki 
status tersebut sebelum kerajaan itu mendapatkan kekuasaannya. 
Ia, dengan demikian, tidak menjadi jelas bagaimana hubungan 
yang akrab itu terjalin sebagaimana biasanya, ia dianggap sebagai 
sesuatu yang menyentuh seketurunan, dan dalam hal ini perasaan 
kekitaan dapat diperlukuhkan lagi. 

Sebaliknya, hubungan hamba sahaya yang terjadi setelah raja 
itu memperolehi kedaulatan berkuasa adalah suatu yang baru dan 
diketahui oleh banyak orang. Asal usul hubungan yang akrab 
menjadi jelas dan dapat dibezakan daripada orang yang daripada 
keturunan yang sama. Perasaan kekitaan dalam hal yang kemudian 
ini adalah lebih lemah kiranya dibandingkan dengan perasaan 
kekitaan yang terhasil daripada hubungan orang yang dinaungi 
sebagaimana yang telah ada sebelum dinasti itu mendapat 
kekuasaannya. 

Satu pandangan terhadap dinasti dan hal yang lain daripada 
segi kepemimpinan politik akan memperlihatkan yang ianya adalah 
sedemikian. Perhubungan hamba yang terbentuk sebelum kepe- 
mimpinan dan kedaulatan kuasa itu dicapai, akan didapati 
mewujudkan suatu hubungan lebih erat dan akrab di antara tuan 
dan hamba sahayanya yang berkenaan mempunyai kedudukan 
yang sama dengan tuannya sebagaimana anak-anaknya, saudara- 
nya dan rakan-taulan yang lain-lainnya. Sebaliknya, hubungan 
hamba yang terbentuk setelah kedaulatan berkuasa dan kepemim- 
pinan politik itu telah dicapai tidak memperlihatkan keakraban 
hubungan sebagaimana yang wujud pada golongan pertama tadi. 

Pada tahap akhir kekuasaannya negara akhirnya mengguna- 
kan khidmat bakti orang luar, dan menerima mereka sebagai 
hamba sahayanya. Orang-orang itu, sungguhpun begitu tidak 
memperolehi kebanggaan yang dicapai sebagaimana oleh mereka 
yang menjadi hamba sahaya sebelum negara itu mencapai 
kedaulatannya. Status mereka sebagai hamba rakyat adalah 
terlalu baru daripada sudut bermulanya. Tambahan pula, kehan- 
curan kerajaan itu adalah sesuatu yang tidak dapat dielakkan lagi. 
Oleh itu, mereka berada pada kedudukan yang tidak penting dan 
rendah martabatnya. 

Dalam usaha menggunakan khidmat mereka sebagai hamba 
rakyat dan menggantikan orang-orang yang dahulunya dinaungi 
dan orang-orang yang dahulunya adalah hamba sahaya mereka, 

sang raja itu telah didorong oleh suatu hakikat bahawa - orang- 
orang yang dinaungi dan hamba sahayanya itu - telah bersikap 
‘diberi betis hendakkan paha’. Mereka itu sudah bersikap mahu 
memijak kepalanya. Baginda melihat tingkah laku mereka itu 
adalah sama sebagaimana suku-sakatnya dan kaum kerabatnya 
juga. Hubungan yang rapat sudah terjalin antara dia dengan 
mereka dalam waktu yang amat panjang sekali. Mereka telah 
dibesarkan bersamanya, mempunyai hubungan dengan leluhur dan 
anggota-anggota keluarganya yang paling tua, dan telah sefaham 
dengan pembesar-pembesar yang lahir di kalangan kaumnya. 
Sebagai akibatnya, mereka menjadi bangga diri dan bertindak 
hendak memijak kepalanya. Inilah sebabnya mengapa orang yang 
memegang teraju bertindak mengetepikan mereka dan mengganti- 
kan kedudukan mereka dengan orang yang lainnya. Hanya dalam 
waktu yang singkat sahaja dia bertindak memihak kepada orang- 
orang tersebut dan memperkudakan mereka sebagai hamba 
sahayanya. Oleh itu, mereka tidak mendapatkan kedudukan yang 
membanggakan tetapi mengekalkan kedudukan sebagai orang 
asing sahaja. 

Demikianlah keadaan yang dialami oleh dinasti pada 
peringkatnya yang akhir. Sebagaimana lazimnya, istilah “hamba 
sahaya” dan “yang dinaungi” adalah digunakan untuk golongan 
yang pertama. Hamba sahaya yang terbaru adalah disebutkan 
sebagai “pelayan” dan “pembantu”. 

Allah adalah pembantu kepada orang-orang yang beriman, 

dan menolong atas segala sesuatu. 


2 1 Pengasingan terhadap, dan penguasaan ke atas, raja (oleh yang 
lain) boleh terjadi di dalam dinasti 

Apabila kedaulatan berkuasa itu diperkukuhkan oleh suatu 
keluarga tertentu dan cabang suku yang mendukung dinasti itu, 
dan apabila keluarga itu menuntut semua kedaulatan berkuasa 
untuknya sendiri dan berusaha menyisihkan suku yang lain 
daripadanya, dan apabila putera-putera daripada keluarga terse- 
but secara bersilih gantinya menguasai kedaulatan itu melalui 
perlantikan - maka yang sering terjadi ialah para wazir dan 
pegawai-pegawainya akan menguasai takhta kerajaan itu. Ini sering 
terjadi apabila putera yang masih kecil atau ahli keluarga yang 

lemah itu dipilih sebagai pengganti oleh bapanya atau dijadikan 
raja oleh orang-orang yang bermuslihat atau para pembantunya. 
Suatu yang sangat jelas ialah - dia tidak berupaya berperanan se- 
bagai seorang raja. Dengan demikian, peranan itu akan dilaksa- 
nakan oleh penjaganya, salah seorang daripada wazir bapanya, 
seorang daripada pegawainya, salah seorang daripada orang yang 
dinaunginya atau salah seorang daripada kalangan sukunya. Orang 
berkenaan memperlihatkan bahawa dia telah dipertanggungjawab- 
kan mengawal kedudukan raja yang belum cukup dewasa itu. 
Akhirnya, ia menjadi nyata bahawa dialah yang melaksanakan 
penguasaan - mempergunakan kesempatan itu untuk mendapatkan 
kedaulatan berkuasa. Dia menyisihkan anak itu daripada hamba 
rakyatnya. Dia memanjakannya dengan kehidupan bersenang- 
lenang, dan memberikan kesempatan yang sebaik mungkin 
kepadanya untuk memperturutkan apa yang menjadi kehendak 
hatinya. Dia membuatnya lupa untuk memikirkan soal pemerin- 
tahan. Akhirnya, dia menguasai seluruh kehidupan putera itu. Dia 
meyakinkan putera raja yang masih kecil itu bahawa tugas seorang 
raja di dalam kerajaan hanyalah duduk di atas singgahsana, ber- 
jabat tangan, dipanggil dengan sapaan sebagai Tuanku Yang 
Mulia, dan berfoya-foya dengan wanita di dalam haremnya.. Semua 
(pelaksanaan) eksekutif yang sebenar, dan urusan peribadi, serta 
pengawasan terhadap urusan yang berkaitan dengan pemerintahan 
misalnya pemeriksaan tentera, kewangan, dan pertahanan di 
kawasan perbatasan, adalah diyakini (oleh raja muda) itu sebagai 
bidang kuasa para wazir. Kesemuanya itu diserahkan kepadanya. 
Akibatnya wazir itu secara yang pastinya mengambil alih kuasa 
kepemimpinan, orang yang memegang teraju. Kedaulatan kuasa 
itu berpindah kepadanya. Dia mengekalkan kuasa itu untuk 
keluarganya, dan anak-anaknya sesudahnya. 

Itulah yang terjadi pada Bani Buwaihi dan orang-orang 
Turki, Kafur al-Aikhsyidi dan lain-lainnya di Timur, serta al- 
Manshur ibn Abi Amir di Andalusia. 

Suatu hal yang berlaku ialah raja yang tersisih dan yang 
dinafikan haknya untuk berkuasa itu mula menyedari apa yang 
berlaku pada dirinya, dan berusaha untuk melepaskan diri 
daripada belenggu itu. Dia dengan itu telah dapat mengembalikan 
hak kedaulatan untuk keluarganya. Dia mengahalang orang-orang 
yang telah berusaha untuk mengetepikannya, sama ada dengan 
cara membunuhnya ataupun dengan cara menyingkirkannya. 

Namun, hal ini jarang-jarang sekali terjadi. Apabila sahaja negara 
itu berada dalam kekuasaan para wazir dan sekutunya, ia akan 
terus kekal berkeadaan yang sedemikian. Jarang-jarang yang dapat 
menyelamatkan diri, sebab (penguasaan oleh orang lain itu) 
kebanyakannya diakibatkan oleh hidup yang serba mewah, dan 
suatu hakikat bahawa putera-putera daripada golongan bangsawan 
itu telah dibesarkan dalam kemakmuran. Mereka telah hilang cara- 
cara menjadi seorang lelaki yang sebenar-benarnya dan telah 
dibiasakan meneladani sikap pengasuh mereka dan dibesarkan 
sedemikian cara. Mereka tidak tidak bercita-cita menjadi seorang 
pemimpin mereka. Mereka tidak betah untuk melaksanakan kata 
pemutus, suatu hak istimewa yang terbit daripada kekuasaan. Apa 
yang dicita-citakan ialah kepuasan daripada berfoya-foya, dan 
menikmati sebaik-baik kesenangan hidup dan kemewahan orang 
yang dinaungi dan hamba sahaya berupaya mendapatkan ke- 
kuasaan bilamana ahli keluarga raja itu tersisih daripada 
rakyatnya, dan mendakwakan semua kedaulatan kuasa itu untuk 
dirinya dengan cara mengetepikan mereka. Inilah yang terjadi 
terhadap dinasti, sebagaimana yang telah kami nyatakan dahulu. 

Inilah dua penyakit tentang dinasti yang tidak dapat di- 
sembuhkan, kecuali di dalam hal yang jarang berlaku. 

“Dan Allah memberikan kedauiatan-Nya kepada siapa yang 

dikehendaki-Nya ” 22 dan Dia Maha Kuasa atas segala sesuatu. 


22 Mereka yang merampas kuasa daripada raja tidak berkongsi 
gelaran khusus yang wujud bersama dengan kedaulatan 
berkuasa 

Sebabnya ialah orang yang terawal mendapatkan kebangsawanan 
dan wewenang berkerajaan pada permulaan berdirinya negara 
dapat melakukannya melalui bantuan perasaan kekitaan rakyatnya 
dan dengan sokongan perasaan kekitaan kumpulannya. Perasaan 
itu menyebabkan rakyat tersebut mematuhi mereka hinggalah 
mereka dan rakyatnya telah secara pastinya dapat menyerap corak 
kedaulatan berkuasa dan bermartabat. Corak itu, selanjutnya, 
terus dikekalkan. Melaluinya identiti dan ketahanan negara itu 
terjamin. 


22 Al-Quran surah 2 (al-Baqarah) ayat 247. 

Orang yang telah memperolehi kekuasaan (terhadap rajanya) 
mungkin berkongsi perasaan kekitaan yang menjadi milik suku 
yang telah memiliki kedaulatan berkuasa atau kepada orang yang 
dinaungi dan hamba rakyatnya. Sungguhpun begitu, perasaan 
kekitaannya itu masih merupakan sebahagian, atau tunduk kepada 
perasaan kekitaan keluarga raja. Dia tidak boleh menggunakan 
corak yang menjadi petanda kedaulatan berkuasa. Maka, setelah 
memperolehi kuasa, dia tidak merencanakan untuk merampas 
kedaulatan itu secara terbuka bagi kepentingan dirinya sendiri, tapi 
cuma mengambil apa yang menjadi hasilnya - yakni perlaksanaan 
tugas pentadbiran, eksekutif, dan semua kekuasaan lainnya. Dia 
memperlihatkan kepada hamba rakyat bahawa dia hanya bertin- 
dak menjalankan apa yang raja itu arahkan, dan melaksanakan apa 
yang diputuskan daripada sebalik tirai. Dia menyekang dirinya 
daripada menggunakan ciri-ciri, lambang-lambang, atau gelaran- 
gelaran seorang raja. Dia cuba menghindarkan diri daripada 
menimbulkan sebarang kecurigaan, meskipun dialah yang ber- 
kuasa sepenuhnya. Sebab, sewaktu melaksanakan sebenar-benar- 
nya tugas pengawasan, dia mengambil kedudukan dengan cara 
bersembunyi di balik tirai sang raja, dan nenek moyangnya ter- 
dahulu yang telah cuba melindungi dirinya sendiri daripada suku 
mereka sendiri ketika negara itu dibentuk. Dia merahsiakan 
muslihat sebenar dengan cara bertindak sebagai mewakili rajanya. 

Sekiranya dia beriya-iya melakukan apa sahaja yang menjadi 
hak keistimewaan raja, hamba rakyat yang mewakili perasaan 
kekitaan dan suku kepada raja itu tidak akan berasa, tidak senang 
hati, dan mencari helah mendapatkan semula hak istimewa tersebut 
untuk kepentingan mereka sendiri. Dia sebetulnya tidak layak 
untuk memperlihatkan dirinya sebagai seorang raja, atau memaksa 
orang lain supaya taat dan mematuhi arahannya. Sebarang usaha 
untuk menggunakan hak-hak istimewa golongan bangsawan akan, 
dengan serta-mertanya membawa pada kepada dirinya sendiri. ... 

[*Hal ini pernah terjadi, misalnya, pada Abdurrahman ibn 
an-Nashir ibn Mansur ibn Abi Amir, ketika berusaha memperoleh 
kesamaan gelar khalifah dengan Hisyam dan keluarganya. Dia 
tidak memperoleh kepuasan sebagaimana diperoleh ayah dan 
saudaranya dalam berkuasa penuh atas menetapkan keputusan 
eksekutif, dan kekuasaan lainnya. Dia minta kepada khalifahnya, 
Hisyam, agar dia diangkat menjadi khalifah. Namun, keluarga 
Marwan dan seluruh bangsa Quraisy mendahuluinya, dan mereka 

mengangkat putera bapa saudara khalifah, Hisyam Muhammad 
ibn Abdiljabbar ibn an-Nashir. Di sinilah terletak hancurnya 
dinasti Bani Amir, dan musnahnya orang yang didukung, khalifah 
mereka]. 

Dan Allah adalah Pewaris yang paling baik. 


23 Peribadi sebenar dan pelbagai macam kedaulatan kuasa 

Kedaulatan berkuasa ( al-mulk . Ar. royal authority. Ing.) adalah 
Lembaga yang semula jadi kepada manusia. Sudah kami terangkan 
sebelum ini bahawa manusia itu tidak dapat hidup dan wujud 
kecuali melalui kesatuan sosial dan saling membantu dengan tujuan 
mendapatkan makanan dan keperluan hidup yang lain-lainnya. 
Apabila mereka telah dapat diaturkan, keperluan memaksa mereka 
supaya saling berhubungan, dan memenuhi keperluan-keperluan 
mereka. 

Setiap orang itu akan berusaha untuk memenuhi apa yang di- 
perlukan dan berusaha mendapatkannya, tambahan pula ketidak- 
adilan dan keganasan itu sudah menjadi sikap semula jadi makhluk 
yang bersifat haiwan. Sebaliknya orang yang lain pula, akan ber- 
usaha untuk menghalangi seseorang yang lain daripada men- 
dapatkannya. Semua itu digerakkan oleh rasa amarah, benci, dan 
reaksi manusia yang keras apabila apa yang menjadi hak miliknya 
diganggu-gugat. Ini menyebabkan terjadinya pertikaian, yang 
menimbulkan persengketaan, dan persengketaan itu mendorong 
kepada kekacauan dan pertumbuhan darah, serta kehilangan jiwa 
manusia. Ini membawa kepada kemusnahan kepada umat manusia 
itu sendiri. Padahal, manusia itu adalah satu daripada banyak 
perkara lainnya yang diperintahkan oleh Allah s.w.t. untuk 
dipelihara dengan baik. 

Maka manusia itu tidak dapat melangsungkan kehidupannya 
di dalam suasana yang kacau-bilau dan tappa adanya seorang 
ketua negara yang dapat merenggangkan mereka. Oleh itu, mereka 
memerlukan seseorang untuk menghalang mereka. Orang itu ialah 
yang menjadi raja mereka. Sebagaimana yang dikehendaki oleh 
manusia itu sendiri - orang itu haruslah seorang yang raja yang 
‘tegas’ - orang yang melaksanakan bidang kuasa yang ada 
padanya. Dalam hubungan ini, perasaan kekitaan merupakan 
suatu yang harus ada kerana sebagaimana telah kita katakan 

sebelum ini, usaha-usaha agresif dan defensif hanya boleh berhasil 
dengan bantuan perasaan kekitaan sahaja. 

Sebagaimana yang seseorang dapat menyaksikan - kedau- 
latan kuasa itu merupakan suatu lembaga yang dihormati. Ke- 
padanya semua tuntutan dibuat dan yang perlu dipertahankan. 
Tiada suatu apa pun daripadanya akan terlaksana kecuali dengan 
sokongan perasaan kekitaan sebagaimana yang telah kita bicara- 
kan dahulu. 

Perasaan seresam itu adalah berbeza-beza. Setiap satunya 
melaksanakan kuasa sebenar yang ada padanya dan menguasai 
rakyat dan keluarga yang bernaung di bawahnya. Tidak semua 
perasaan seresam itu mempunyai kedaulatan. Kedaulatan kuasa, 
pada hakikatnya, adalah dimiliki oleh mereka yang telah 
menguasai orang di bawahnya, memungut hasil cukai, dan 
mengirimkan ekspedisi angkatan bersenjata, melindungi daerah- 
daerah perbatasan, dan tiada seorang pun daripada kalangan 
mereka yang lebih gagah daripada dirinya. Ini secara umumnya 
telah diterima sebagai pengertian yang sebenar-benarnya tentang 
makna kedaulatan berkuasa. 

Terdapat pula mereka yang perasaan seresamnya tidak 
memenuhi pencapaian (satu atau yang lain daripada perkara yang 
menjadi bahagian kepada kedaulatan berkuasa yang sebenar- 
benarnya), seperti melindungi daerah sempadan atau mengumpul- 
kan cukai, atau mengerahkan angkatan perang. Kedaulatan 
berkuasa yang semacam itu adalah kedaulatan yang ada cacat- 
celanya, dan bukanlah kedaulatan berkuasa yang sebenar-benar- 
nya. [* Demikianlah yang terjadi terhadap kebanyakan raja Barbar 
dari daulat Aghalibiyah di Qairawan, dan dengan raja-raja Parsi 
pada permulaan daulah Abbasiyah]. 

Kemudian, ada pula mereka yang perasaan seresamnya tidak 
cukup kuat untuk menguasai ke atas yang lain-lainnya atau 
mengekang seluruhnya, supaya akan timbul suatu kekuasaan baru 
yang lebih berkuasa daripada mereka. Kedaulatan berkuasa seperti 
itu juga merupakan suatu kedaulatan yang ada cacat-celanya, dan 
bukanlah suatu kedaulatan berkuasa daripada istilah yang sebenar- 
benarnya. 

Tanggung jawab itu, sebagai misalannya, dipikul oleh para 
amir di wilayah-wilayah, dan para ketua daerah yang kesemuanya 
adalah berada di bawah satu dinasti. Keadaan seperti ini sering 
didapati di dalam kerajaan yang sangat jauh. Apa yang sama 

maksudkan ialah terdapatnya raja di wilayah atau daerah yang 
terpencil yang memerintah hamba rakyatnya sendiri tetapi masih 
patuh kepada kekuasaan pusat dinasti itu. 

[*Demikianlah misalnya hubungan dari Sanhajah dengan 
daulat Ubaydiyah (al-Fatimiyyah); dari Zenatah dengan daulat 
Bani Umaiyah, dan kadang-kadang dengan Bani Ubaidi; seperti 
raja-raja asing (Parsi) dengan daulat Abbasiyah; (dari pangeran- 
pangeran serta raja-raja Barbar dengan orang-orang Kristian 
Eropah di Maghribi sebelum Islam ); 23 dan dari raja-raja Parsi 
kuno dengan rakyat Alexandar dari Yunani dan bangsa Yunani 
sendiri. 

Banyaklah contoh lain yang dapat kita petik dari sejarah, jika 
kita mahu menyemaknya]. 

Dan Allah itulah “yang berkuasa ke atas hamba-hamba- 
Nya .” 24 


24 Kekerasan yang berlebihan akan memudaratkan kedaulatan 
berkuasa dan boleh menyebabkan kehancurannya 

Tumpuan hamba rakyat terhadap rajanya 25 bukanlah terletak pada 
orangnya dan tubuhnya, sebagai contoh - ketampanannya, 
wajahnya yang kacak, bertubuh sasa, pengetahuan luas, tulisan- 
nya yang cantik atau otaknya yang pintar. Minat mereka 
terhadapnya ialah daripada segi hubungannya dengan rakyat 
jelata. Kebangsawanan dan kuasa pemerintahan adalah suatu 
yang relatif - suatu hubungan di antara raja dengan rakyat. Sebuah 
kerajaan menjadi suatu yang benar-benar wujud apabila (raja) 
mengawasi hamba rakyatnya dan mengendalikan apa yang menjadi 
urusan mereka. Seorang raja adalah orang yang mempunyai hamba 
rakyat dan hamba rakyat mempunyai orang yang memerintah. 
Kualiti yang berkembang daripada seseorang raja itu adalah 
terhasil daripada pertalian hubungannya dengan rakyatnya dan ia 


23 Bahagian kalimat ini, kami temukan dari Ibn Khaldun; Tentang Masyarakat 
dan Negara, karya Osman Raliby, Bulan Bintang, 1962, Jakarta. 

24 Al-Quran surah 6 (al-An‘am) ayat 18. 

25 Raiyyah, erti lohgatnya adalah “sekelompok (haiwan peliharaan) yang 
digembala”. Biasanya kata ini dipergunakan oleh raja-raja/khalifah-khalifah 
Arab dan Uthmaniyah untuk menunjukkan rakyatnya, kaumnya. 

disebut sebagai ‘ketuanan’. Yakni, dia yang memerintah mereka, 
dan sekiranya ketuanan dan yang berkaitan dengannya adalah 
sangat memuaskan, maka tujuan untuk berkerajaan itu telah 
benar-benar dipenuhi. Sekiranya ketuanan itu baik dan meman- 
faatkan, ia akan memenuhi kemahuan para rakyatnya. Sekiranya 
ia tidak baik dan tidak adil, rakyat yang akan menerima padahnya 
dan menyebabkan kebinasaan mereka. 

Ketuanan yang baik adalah sama dengan kelembutan. 
Sekiranya raja tersebut menggunakan kekerasan dan bersedia 
mengenakan hukuman yang setimpal dan bersungguh-sungguh 
untuk mendedahkan kesalahan yang dilakukan oleh hamba 
rakyatnya, dan menghitung-hitung perbuatan salah yang dilaku- 
kan - rakyatnya akan menjadi takut dan bersedih serta berusaha 
melindungi diri daripadanya dengan jalan berdusta, bermuslihat 
dan penipuan. Sifat-sifat ini menjadi ciri-ciri tingkah laku mereka. 
Fikiran dan tingkah laku mereka menjadi tercemar. Mereka sering- 
kalinya akan meninggalkan raja iaitu sewaktu di medan perang dan 
gagal membantunya di dalam usaha memperkukuhkan pertahanan. 
Kerosakan daripada segi niat yang murni itu menyebabkan 
kehancuran daripada segi ketenteraan. Hamba rakyatnya sering- 
kah bermuafakat bagaimana hendak membunuh raja itu. Dengan 
itu, dinasti akan musnah dan ‘harapkan pagar, pagar yang makan 
padi’. Sekiranya raja itu terus mencengkam hamba rakyatnya, 
perasaan kekitaan akan menjadi rosak. Sekiranya orang yang 
memegang teraju negara itu bersikap lemah lembut dan tidak 
‘memperbesar-besarkan kesilapan kecil’ yang dilakukan oleh 
hamba rakyatnya, mereka akan berasa yakin terhadapnya dan 
banyak bergantung harap padanya. Mereka menyayangi raja itu 
dengan sepenuh hati, dan rela berkorban nyawa di medan per- 
juangan menentang musuh-musuhnya. Segala apa yang lainnya 
adalah berkeadaan tenang dan aman. 

Apa yang menjadi syarat seorang pemerintah yang disegani 
ialah baik hati budinya, dan membela nasib hamba rakyatnya. 
Pengertian sebenar tentang kedaulatan berkuasa adalah apabila 
raja itu bersikap melindungi hamba rakyatnya. Bersikap mempu- 
nyai hati budi dan berbuat kebajikan adalah daripada sifat lemah 
lembut seorang ketua negara terhadap rakyatnya dan memperli- 
hatkan sikap mengambil berat kesejahteraan hidup hamba rakyat. 
Kesemuanya itu adalah penting kepada raja yang cuba memenangi 
kecintaan hamba rakyatnya. 

Seorang yang sentiasa berhati-hati dan sungguh pintar jarang 
mempunyai sikap lemah lembut. Sifat lemah lembut itu boleh di- 
temui pada orang yang tidak berhati-hati dan bersikap semberono 
sahaja. Paling sedikit (daripada banyak kelemahan) pemerintah 
yang sentiasa berwaspada ialah dia membebani hamba rakyatnya 
melampaui daripada apa yang menjadi keupayaan mereka se- 
babnya ialah dia menyedari perkara-perkara yang tidak mereka 
tanggapi. Melalui kebijaksanaannya dia dapat melihat sesuatu 
sejak awal-awal lagi. Tuntutan yang berlebih-lebihan oleh seorang 
raja itu membawa padah kepada rakyat. Sebagaimana sabda Nabi 
Muhammad s. a. w. 

‘ikutilah langkah orang yang paling lemah di antara kamu.” 

Itulah sebabnya mengapa Nabi Muhammad s. a. w. men- 
syaratkan bahawa seseorang raja itu tidak seharusnya bersikap 
terlalu cerewet. Sebabnya ialah, sifat sebegitu akan mendorong 
kepada perbuatan kejam dan pemerintahan yang penuh dengan 
kezaliman serta akan mendorong atau memaksa hamba rakyat 
melakukan apa yang bukannya kelaziman mereka melakukannya. 
Gambarannya boleh dilukiskan daripada kisah Ziyad ibn Abi 
Sufyan, ketika diturunkan oleh Umar dari jabatannya di Iraq. 
Tanyanya kepada (Umar): 

“Apa alasan tuan Amirul Mukminin, apakah kerana lemah 
atau khianat?” 

Umar menjawab: “Saya tidak memecat kerana satu di 
antara kedua alasan tersebut. Tapi saya tidak mahu mem- 
bebankan kehebatan otakmu (di pundak) manusia.” 

Kesimpulannya ialah adalah suatu kelemahan seorang 
pemimpin sekiranya mereka bersikap terlalu pintar dan cerewet. 
Kecerdasan dan cerewet memperlihatkan bahawa seseorang itu 
terlalu memikir-mikirkan sebagaimana kedunguan memperlihatkan 
sifat seseorang itu yang terlalu tegar. Dalam hal yang menjadi sifat 
semua manusia, apa yang melampaui batas adalah ditegah, dan 
yang menjadi jalan tengah itu adalah yang harus dipuji. Ia sebagai 
contohnya, adalah hal yang berkaitan dengan kedermawanan 
dalam hubungannya dengan sifat boros dan kikir, atau keberanian 
dalam hubungannya dengan berani secara membuta tuli dan 
pengecut. Dan seterusnya dengan sifat-sifat manusia yang lain- 
lainnya. Berasaskan sebab itulah maka orang yang terlampau 

pandai dikatakan mempunyai sifat-sifat syaitan. Dia dipanggil 
sebagai ‘syaitan’, atau ‘bakal syaitan’, dan sebagainya. 

“Dan Allah menjelmakan apa yang Ia kehendaki dan Ia 
adalah Maha Tahu dan Maha Kuasa”. 


25 Erti khalifah dan imamah 

Maksud kedaulatan kuasa ialah suatu bentuk organisasi yang 
harus ada kepada manusia. Ia menghendaki ketokohan dan pak- 
saan, yang menyatakan sifat bengkeng dan sifat-sifat kebinatangan 
(yang terbit daripada sikap semula jadi manusia). Apa yang di- 
putuskan oleh seseorang raja itu sebagaimana lazimnya akan me- 
nyimpang daripada yang benar. Ia akan mencelakakan kepenting- 
an duniawi hamba rakyat yang berada di bawah naungannya itu. 
Sebab, sebagaimana yang lazimnya, agar sang raja akan memaksa 
mereka memenuhi keinginan dan kehendak hatinya tanpa mem- 
perhitungkan keupayaan mereka. Keadaan-keadaan itu adalah 
berbeza-beza mengikut kemahuan raja yang silih berganti itu. 
Berasaskan sebab itulah agak sukar untuk mematuhi apa yang 
diperintahkan itu. Keingkaran menjadi jelas dan mendorong 
kepada terjadinya kekacauan dan pertumpahan darah. 

Oleh itu, adalah suatu yang seharusnya untuk membuat 
rujukan kepada hukum politik yang telah ditetapkan - yang 
diterima oleh hamba rakyat, dan di bawah undang-undang itu 
mereka patuhi. Bangsa Parsi dan bangsa-bangsa yang lainnya 
mempunyai norma-norma itu. Sesebuah negara yang tidak 
mempunyai dasar itu tidak akan dapat meneguhkan kedaulatan 
pemerintahannya. 

“Hukum Allah berlaku bagi orang-orang yang telah ber- 
lalu.” 26 

Sekiranya hukum itu didalangi oleh orang yang arif, dan 
mereka yang terkenal serta kalangan cerdik pandai, apa yang 
menjadi akibatnya ialah suatu (institusi) politik yang mempunyai 
asas intelektual (rasional). Sekiranya hukum-hukum itu dianuge- 
rahi oleh Allah s. w. t. melalui perantaraan seorang Rasul-Nya, yang 


26 AI-Quran 33 (al-Ahzab) ayat 38. 

meneguhkannya sebagai undang-undang yang berteraskan agama 
ia akan berguna, untuk kehidupan di dunia dan di akhirat. 

Sebabnya ialah manusia itu tidak dijadikan hanya untuk 
tujuan keduniaan sahaja. Seluruh dunia ini adalah penuh dengan 
keremehan dan kesia-siaan. Yang menjadi akhirnya adalah 
kematian dan kesirnaan belaka. Dan Allah berfirman: 

“Apakah kamu mengira bahawa Kami menjadikan kamu 

dengan sia-sia .” 27 

Tujuan manusia itu dijadikan adalah untuk agama mereka 
yang membawa kepada kebahagiaan hidup di akhirat kelak. 

“Inilah jalan Allah, Tuhan yang mempunyai langit dan 

bumi .” 28 

Dengan demikian, hukum-hukum Allah s. w. t. adalah bertu- 
juan untuk mengatur perbuatan manusia dalam segala urusan 
dengan pencipta-Nya dan sesama manusia. Keadaan ini juga ada 
kaitannya dengan kedaulatan berkuasa, suatu yang semula jadi di 
dalam organisasi sosial manusia. (Perundangan syariah) meman- 
dunya supaya mengikut landasan agama, supaya kesemuanya itu 
berada di bawah penyeliaan syariat agama. Segala apa yang 
dilakukan oleh kuasa berdaulat yang didorong oleh paksaan, 
kekuasaan atau ‘beraja di mata, bersultan di hati’ - adalah suatu 
penindasan dan ketidakadilan, dan dianggap perbuatan yang 
tercela pada pandangan kebijaksanaan politiknya. Begitu juga 
apa juga yang dilakukan (oleh kuasa kedaulatan) yang didorong 
oleh perimbangan dasar atau keputusan daripada sudut politiknya 
tanpa penyeliaan hukum syariah, juga dicela - kerana ianya suatu 
visi yang kurang cahaya kebesaran yang maha kuasa. 

“Dan barang siapa tidak mengambil Allah sebagai cahayanya, 

maka tidaklah ia mempunyai cahaya . 29 

Di akhirat kelak, semua perilaku manusia, sama ada ianya 


27 Al-Quran surah 23 (al-Mukminun) ayat 115. 

28 Al-Quran surah 42 (asy-Syura) ayat 53. 

29 Al-Quran surah 2 (an-Nur) ayat 40. 

ada kaitannya dengan kedaulatan berkuasa atau apa sahaja yang 
lain-lainnya, kesemuanya itu akan dikembalikan kepada mereka. 

Sabda Nabi Muhammad s. a. w. 

‘itulah amal perbuatanmu yang akan dikembali kepadamu.” 

Hukum politik hanyalah memperhitungkan hal-hal kedu- 
niaan. 

Mereka hanya mengetahui yang lahir (sahaja) daripada 

kehidupan dunia . 30 

Sebaliknya, apa yang menjadi tujuan Allah s. w. t. untuk 
manusia adalah kesejahteraan hidup manusia di akhirat kelak. 
Yang berkuasa untuk melakukannya adalah wakil undang-undang 
syariah - para nabi - kemudiannya oleh mereka yang mengambil 
alih tempat mereka - para khalifah. 

Ini memperjelaskan apa yang dimaksudkan dengan kekhali- 
fahan. Melaksanakan bidang kuasa kedaulatan kuasa yang ada 
bermaksud untuk menyebabkan rakyat bertingkah laku sesuai 
dengan tujuan dan keinginan yang memerintah (untuk melaksa- 
nakan) tindakan politik (kedaulatan berkuasa-Nya) bermaksud - 
memerintah rakyat supaya bertingkah laku sesuai dengan petunjuk 
akal (rasional) ke arah memajukan kepentingan duniawi dan 
mengelak apa sahaja yang mendatangkan kejahatan. Melaksana- 
kan tugas kekhalifahan adalah bermaksud menyebabkan rakyat 
bertingkah laku sesuai dengan petunjuk agama ke arah kemajuan 
dalam soal-soal keakhiratan dan juga dunia ini. (Soal-soal 
keduniaan) mempunyai kaitannya dengan (soal-soal dunia yang 
lainnya), sebab menurut nabi junjungan - semua soal keduniaan itu 
harus dianggap ada kaitan daripada segi kepentingannya dengan 
dunia yang lainnya. 

Oleh itu, (kekhalifahan) pada sebenar-benarnya adalah 
pengganti Nabi Muhammad s. a. w., sebagaimana dia berperanan 
- seperti dirinya - untuk menyelamat agama dan melaksanakan 
tugas pemimpin dunia. 

Dan Allah s.w.t. itu Maha Bijaksana dan Maha Mengetahui. 


30 Al-Quran surah 30 (ar-Rum) ayat 7. 

26 Perbezaan pendapat umat Islam tentang hukum serta 
syarat-syarat berhubung dengan kekhilafahan 

Kami telah menerangkan pengertian sebenar tentang khalifah. 
Jawatan ini merupakan pengganti kehadiran Nabi Muhammad 
s. a. w. sebagaimana tugas, seperti baginda - untuk mempertahan- 
kan agama dan menjalankan kepemimpinan politik di dunia ini. 
Lembaga ini disebut khilafah atau imamah. Orang yang men- 
jalankan tugas itu disebut khalifah atau imam. 

Pada masa yang kemudiannya, dia dikenali sebagai sultan, 
apabila terlalu ramai (yang mendakwa berkelayakan mengisi 
kedudukan itu) atau apabila, mengambil kira jaraknya (yang 
memisahkan wilayah itu) dan tidak memperhitungkan keadaan 
yang ada sangkut-pautnya dengan institusi - rakyat dipasksa 
melakukan waad kepada sesiapa sahaja yang merampas kuasa. ... 

[*Menandakan orang yang berkuasa itu ‘imam’ bererti 
mengidentifikasikannya dengan imam solat, dalam hal mengikuti 
dan menuruti segala tingkah laku dan perbuatannya. Oleh sebab 
itulah jawatan itu disebut ‘imamah kubra’ (keimaman paling 
besar); dan menamakannya dengan ‘khalifah’, kerana orang 
berkuasa itu menggantikan tugas-tugas Nabi - semoga selawat 
tercurah padanya - terhadap umatnya. Lalu dikatakanlah padanya 
‘khalifah’ saja, atau ‘khalifah Rasulullah’. 

Tentang penamaan ‘khalifah Allah’ sering terdapat perten- 
tangan. Sebahagian orang membolehkannya, berdasarkan kekha- 
lifahan universal yang diperuntukkan kepada seluruh anak Adam, 
yang dikandung dalam firman (Allah) yang Maha Tinggi; 

“Sesungguhnya Aku akan menciptakan khalifah di permu- 
kaan bumi,” Dan: “Dia menciptakan mereka sebagai 
khalifah-khalifah.” 

Jumhur ulama melarang memberi nama demikian, kerana, 
menurut mereka, ayat tersebut tidak bermaksud begitu. Lagi pula, 
Abu Bakar menolak ketika beliau dipanggil dengan nama tersebut. 

“Saya bukan khalifah Allah, tapi khalifah Rasulullah].” 

Kedudukan sebagai ‘imam’ adalah suatu yang harus. Para 
sahabat nabi dan tabiin telah sependapat melalui ijmak, bahawa 
lembaga ‘imamah’ adalah wajib menurut syariat agama. Sesudah 

Rasulullah wafat, para sahabat telah berikrar taat kepada Abu 
Bakar dan menyerahkan kepadanya tugas menyelia segala urusan 
yang ada sangkut-pautnya dengan diri mereka. Demikian pula di 
masa-masa yang berikutnya. Pada zaman itu rakyatnya tidak 
mengalami kacau-bilau. Kesemuanya itu dimungkinkan kerana 
adanya ijmak ulama, yang membuktikan wajibnya jawatan imam 
itu. 

Ada pula yang berpendapat bahawa keharusan jawatan imam 
itu adalah jelas untuk sebab yang rasional, dan bahawa ijmak yang 
itu hanyalah untuk menguatkan kekuasaan akal di dalam 
persoalan ini. Sebagaimana yang mereka katakan - apa yang 
membuatkan jawatan imam itu harus menurut kata akalnya ialah 
keperluan manusia untuk org. nisasi kemasyarakatan dan tidak 
mungkinnya mereka hidup dan wujud secara sendiri-sendiri. Salah 
satu daripada akibat yang harus daripada organisasi sosial ialah 
timbulnya pertikaian {at-tanazu. Ar. disagreement. Ing.), disebab- 
kan oleh tekanan silang tujuan. Selama tidak ada ketua negara 
yang dapat mengenakan pengaruh mengekang, ia akan membawa 
kepada kekacauan, yang selanjutnya akan mengakibatkan kehan- 
curan dan kacau-bilaunya kehidupan manusia. Pada hal, memeli- 
hara kesejahteraan hidup manusia merupakan salah satu tujuan 
pokok syariat agama. 

Pengertian yang terlintas pada fikiran para ahli falsafah 
sewaktu mereka membicarakan tentang kenabian {nubuwwah. Ar. 
prophethood. Ing.) sebagai suatu yang menurut akalnya adalah 
harus bagi umat manusia. Kami telah membuktikan salahnya 
pendapat mereka itu. Salah satu di antara premisnya ialah bahawa 
pengaruh mengekang dapat diwujudkan hanya melalui syariat 
agama yang datang daripada Allah s. w. t., yang mana semua orang 
berserah diri kepadanya sebagai satu tuntutan keimanan dan 
keyakinan beragama. Premis ini tidak diterima. Pengaruh kendali 
atau mengekang itu dapat diwujudkan melalu dorongan kuasa 
berdaulat dan kekerasan yang berkuasa, meskipun tidak ada 
syariat agama sebagaimana yang terjadi kepada bangsa-bangsa 
Majusi dan bangsa lainnya yang sama tidak mempunyai kitab suci, 
dan tidak pernah menerima dakwah agama. 

Atau, kita boleh mengatakan: Untuk meniadakan pertentang- 
an, memadailah sekiranya setiap orang mengetahui bahawa 
ketidakadilan adalah diharamkan ke atasnya berdasarkan hukum 
kata akalnya. Dengan itu, dakwaan mereka bahawa pembasmian 

pertentangan itu berlaku hanya melalui syariat dari satu seginya, 
dan kedudukan imam di suatu sisi yang lainnya adalah tidak benar. 
Pertentangan itu boleh dihapuskan, sama ada melalui kewujudan 
para pemimpin yang berpengaruh atau melalui usaha rakyat yang 
mahu menghindarkan tercetusnya pertikaian dan saling tidak 
berlaku adil, sebagaimana melalui kedudukan seorang imam. 
Dengan demikian, dalil daya akal yang didasarkan kepada premis 
itu adalah suatu yang tidak tahan diuji. Ini membuktikan bahawa 
harus adanya imam adalah dinyatakan oleh undang-undang 
syariat, iaitu melalui persetujuan, sebagaimana yang telah kita 
jelaskan terdahulu daripada ini. 

Ada segelintir orang menonjolkan pendiriannya dengan 
mengatakan bahawa kedudukan imam adalah sama sekali tidak 
penting, baik berdasarkan daya akal mahupun undang-undang 
syariat. Mereka yang berpegang kepada pendapat itu termasuklah 
daripada golongan Mu‘tazilah yakni al-Ashamm, dan beberapa 
orang daripada golongan Khawarij, di antara yang lain-lainnya. 
Pada hemat mereka, apa yang harus hanyalah mentaati apa yang 
telah disyariatkan. Apabila umat Islam telah sepakat dalam hal 
pelaksanaan keadilan dan mentaati hukum-hukum Allah s. w. t., 
imam tidak lagi diperlukan, dan imamah adalah suatu yang tidak 
dikehendaki. Mereka yang membuat bantahannya - akan di- 
sangkal oleh ijmak. Mereka berfikiran sedemikian kerana mereka 
berusaha untuk membebaskan diri daripada kuasa berdaulat dan 
kongkongannya, cengkam-annya, dan cara-cara yang keduniaan. 
Mereka melihat bahawa undang-undang syariat sangat mengecam 
dan menyalahkan hal-hal yang semacam itu dan orang-orang yang 
mengamalkannya, dan ia menganjurkan supaya ianya dihapuskan. 

Undang-undang syariah tidak mengecam kuasa berdaulat 
sebagaimananya dan tidak pula melarang pelaksanaannya. Syariat 
itu hanya mencela keburukan yang timbul daripadanya - seperti 
kezaliman, ketidakadilan dan menyukai keseronokan. Nyatalah, 
tidak diragukan, kita telah melarang kejahatan. Perbuatan itu 
adalah yang seiring dengan kekuasaan. Syariat agama memuji 
keadilan, kesaksamaan, pengisian tanggungjawab keagamaan, dan 
mempertahankan agama. Ia menyatakan bahawa hal-hal tersebut 
akan menurut keharusannya mendapat pahala di dunia akhirat. 
Dan, hal-hal ini adalah termasuk juga sebahagian daripada 
kedaulatan berkuasa. Maka, celaan itu adalah tertuju kepada 
kedaulatan berkuasa atas pertimbangan sebahagian daripada sifat- 

sifatnya dan keadaan-keadaannya, bukannya yang lain-lain. 
Syariat agama tidak pula mencela kedaulatan itu sebagaimana- 
nya, dan tidak pula cuba membasminya secara menyuruh. Syariat 
juga mencela nafsu syahwat, dan sifat ‘beraja di mata, bersultan di 
hati’ orang-orang mukalaf, tetapi tidak pula mahu melihat sifat- 
sifat sebegitu terhapus sama sekali, sebab keperluan itu menghen- 
daki kewujudannya. Ia hanya mahukan penggunaannya itu 
dipergunakan dengan sebaik-baiknya. Nabi Daud dan Sulaiman 
pernah mempunyai kedaulatan yang tidak pernah dimiliki oleh 
orang lainnya, malah mereka adalah nabi-nabi yang tinggi 
martabatnya, dan tergolong, pada pandangan Allah s.w.t., di 
antara makhluk paling mulia yang dicipta-Nya. 

Selanjutnya, kita katakan kepada mereka: Usaha untuk 
memansuhkannya dengan kedaulatan kuasa dengan (mengandai- 
kan) bahawa lembaga imamah itu tidak diperlukan sama sekali 
tidak akan membantu anda. Anda bersetuju bahawa melaksanakan 
hukum syariat itu adalah suatu yang seharusnya. Apa yang jelas, 
ianya diperoleh hanya melalui perasaan kekitaan dan kekuasaan, 
mengikut semula jadinya, memerlukan kedaulatan kuasa. Dengan 
demikian, akan ada kedaulatan kuasa meskipun belum dihadirkan 
diri seorang imam. Jelaslah, itulah apa yang anda mahu mansuh- 
kan. 

Sekiranya ia telah dipertegaskan bahawa lembaga imamah itu 
harus menurut ijmaknya, suatu yang harus ditambahkan bahawa 
lembaga itu, merupakan suatu tanggungjawab masyarakat (fardl 
al-kifayah. Ar. community duty. Ing.) dan adalah terserah kepada 
kebijaksanaan orang-orang Islam yang beriman (ahl-al-'aqd wa al- 
hilli. Ar. Competent. Ing.). Adalah menjadi kewajipan mereka 
untuk memastikan bahawa imamah itu didirikan, dan setiap orang 
harus patuh (kepadanya) sesuai dengan surah di dalam al-Quran: 

“Taat kepada Allah, dan taatlah kepada Rasul, dan orang- 

orang yang berkuasa di antara kamu .” 31 

Adalah suatu yang tidak munasabah untuk melantik dua 
orang untuk mengisi tugas imam pada waktu yang sama. Secara 
umumnya para ulama adalah sependirian dalam soal ini, ber- 
dasarkan daripada beberapa hadis. 


31 Al-Qurhn ‘^l-Kapm, surah 4 (an-Nisa’) ayat 59. 

Sebilangan yang lainnya pula berpendapat bahawa (larangan 
adanya dua imam) itu hanya dimaksudkan kepada dua imam di 
dalam suatu kawasan, atau apabila mereka itu akan berdekatan 
antara satu dengan yang lainnya. Jika tempat itu berjauhan, dan 
sang imam itu tidak dapat memainkan peranannya di daerahnya 
yang berjauhan itu, diperbolehkan melantik seorang imam yang 
lain untuk menjalankan tugas memenuhi kepentingan masyarakat- 

32 

nya. ... 

Prasyarat untuk mendirikan lembaga imamah itu ada empat, 
iaitu: (1) pengetahuan (2) berhemah tinggi, (3) berkesanggupan, 
dan (4) pancaindera dan anggota badan yang tidak mempunyai 
sebarang kecacatan yang boleh mempengaruhi pertimbangan dan 
tindakan. Terdapat sedikit perbezaan pendapat mengenai prasyarat 
yang kelima, iaitu, (5) berketurunan Quraisy. 

(1) Keharusan berpengetahuan sebagai suatu prasyarat ada- 
lah cukup jelas. Seorang imam itu boleh melaksanakan hukum- 
hukum Allah s. w. t. hanya apabila dia mengetahui ketentuan itu. 
Mana yang tidak diketahui, dia tidak akan dapat mengemukakan- 
nya secara tepat. Pengetahuannya boleh dianggap memuaskan 
sekiranya dia mampu membuat suatu keputusan yang tersendiri 
{mujtahid. Ar. independent decisions. Ing.). Taklik buta merupakan 
satu kekurangan, dan seseorang imam itu dituntut supaya 
mempunyai peribadi dan keadaan yang sempurna. 

(2) Berhemah tinggi adalah dituntut kerana imamah itu 
merupakan suatu lembaga keagamaan dan menyelia lembaga yang 
lain-lainnya. Maka berhemah adalah suatu yang dituntut. Tiada 
percanggahan pendapat kepada hakikat bahawa hemahnya akan 
tercemar sekiranya dia melakukan perbuatan yang dilarang dan 
yang seumpamanya. Akan tetapi terdapat perbezaan pendapat 
sama ada hemahnya akan tercemar sekiranya dia membuat 
perubahan-perubahan di dalam hal iktikad. 

(3) Bersanggupan bermaksud bahawa dia bersedia melak- 
sanakan hukuman yang telah ditetapkan oleh undang-undang dan 
pergi untuk berperang. Dia seharusnya mengerti cara melakukan 
peperangan, dan seharusnya sanggup memikul tanggungjawab 
untuk mengerahkan umat supaya berperang. Dia juga harus tahu 
tentang perasaan kekitaan dan peka tentang diplomasi. Dia seha- 


32 Paragraf ini tidak kami dapatkan pada Muqadimah terbitan Dar-el-Sya’b yang 
kami terjemahkan. Kami mendapatkannya pada terjemahan F. Rosenthal. 

rusnya cukup tabah untuk memikul tugas-tugas politik. Kesemua- 
nya itu akan membolehkan dia mengisi fungsinya sebagai pelin- 
dung agama, memimpin usaha berjihad menentangi pihak musuh, 
menegakkan syiar Islam, dan mentadbir kepentingan umum. 

(4) Memiliki pancaindera dan anggota badan yang tidak cacat 
atau tidak upaya seperti gila, buta, bisu atau tuli, dan daripada 
kekurangan anggota badan yang mengganggu kesanggupannya 
untuk berurusan seperti - kudung tangan, kaki atau tidak 
mempunyai buah pelir. Semuanya itu menjadikan prasyarat 
menjadi seorang imam kerana kekurangan yang demikiannya 
akan mengganggu kemampuannya untuk bertindak dan memenu- 
hi tugas yang dipertanggung)' awab terhadapnya. Malah, dalam hal 
suatu kecacatan yang hanya mengurangi kesegakannya, sebagai 
misalnya ketiadaan sebelah kakinya, apa yang menjadi syarat tiada 
kecacatan itu tetap sebagai suatu syaratnya dengan maksud 
bahawa adalah terarah kepada kesempurnaan. 

Kurangnya kebebasan untuk bertindak adalah berkaitan erat 
dengan kekurangan anggota badan. Kekurangan tersebut dapat 
dibahagi kepada dua jenis. Yang pertama ialah dipaksa (tidak 
berkuasa) dan sama sekali tidak berupaya untuk bertindak dengan 
cara memenjara atau yang seumpamanya. Tiadanya halangan 
untuk bertindak adalah suatu syarat bagi imamah, sebagaimana 
seharusnya tidak mempunyai sebarang kecacatan tubuhnya. Yang 
satu lagi adalah di dalam kategori yang berbeza. Kekurangan 
untuk bertindak secara bebas bermaksud bahawa sebilangan di 
antara orang-orang imam itu mungkin lebih berkuasa daripadanya, 
meskipun tiada melibatkan perbuatan tidak taat atau pertikaian 
dan membuatnya terus disisihkan. Maka, permasalahan itu ber- 
pindah kepada orang yang telah mendapatkan kuasa. Sekiranya 
dia bertindak mengikut lunas-lunas Islam dan bersikap adil, serta 
melaksanakan dasar-dasar yang terpuji, adalah diwajarkan supaya 
dia diperakui sebagai seorang imam. Jika tidak, umat Islam 
seharusnya mendapatkan bantuan orang-orang yang boleh menge- 
kangnya dan menghapuskan keonaran yang telah dilakukannya, 
sehinggalah kekuasaan khalifah untuk bertindak itu dapat 
diwujudkan semula. 

(5) Prasyarat keturunan Quraisy adalah didasarkan kepada 
ijmak yang diperolehi daripada para sahabat pada hari Abu Bakar 
diangkat menjadi khalifah. ... sejarah itu. [*Pada hari itu kaum 
Ansar bermaksud membaiatkan Sa’ad ibn Ubaidah. “Dari kami 

seorang amir dan dari kalian seorang amir (lain)!”, seru mereka. 
Namun kaum Quraisy menentang mereka dengan mengutip ucapan 
Nabi yang mewasiatkan mereka supaya “berbuat baik kepada 
semua kaum Ansar yang berbuat jahat”. Orang-orang Quraisy 
yang ada ketika itu mengatakan, jika imamah (tampuk kepemim- 
pinan) harus diberikan kepada kaum Ansar, tentu yang kemudian 
ini tidak diwasiatkan Nabi supaya dijaga oleh kaum Quraisy, 
sebagaimana tersebut dalam hadis di atas. Hujahan tersebut 
diterima oleh kaum Ansar dan mereka pun menarik kembali per- 
nyataan mereka: ‘dari kami seorang amir dan dari kalian seorang 
amir (lain)’. Demikian pula keinginan mereka membaiat Sa‘ad 
mereka tarik kembali. Dalam salah satu hadis sahih ditegaskan 
bahawa “barang ini (yakni negara Islam) akan tetaplah selalu 
berada (di tangan) kaum Quraisy itu”. Dalil-dalil lain yang seperti 
itu tidak sedikit. 

Namun, lambat-laun kekuasaan kaum Quraisy menjadi 
lemah. Perpaduan di antara mereka menjadi lenyap sebagai akibat 
daripada hidup mewah dan berlebihan, dan sebagai akibat dari 
kenyataan, bahawa di seluruh pelosok dunia daulah memper- 
gunakan mereka. Dengan demikian mereka sudah terlalu lemah 
untuk dapat melaksanakan kewajipan khalifah. Bangsa-bangsa 
bukan Arab pun menaklukkan mereka, dan merebut kekuasaan 
eksekutif. 

Kenyataan ini menyebabkan timbulnya perbezaan pendapat 
tentang keturunan Quraisy sebagai prasyarat (kelima) dari imamah. 
Lebih jauh mereka menolak sama sekali dijadikannya keturunan 
Quraisy sebagai prasyarat dalam imamah berdasar sabda Nabi: 

“Dengarlah dan patuhlah, meskipun seorang budak Habsyi 

yang hitam pekat yang menjadi kepala pemerintahanmu!” 

Namun sayang, pernyataan ini tidak dapat dijadikan alasan bagi 
persoalan yang diperbincangkan. Sebab hadis tersebut hanyalah 
merupakan satu tamsil hipotetis yang secara mubalaghah dimak- 
sudkan untuk menekankan pentingnya erti wajib taat itu. ...] 

Di antara mereka yang menolak keturunan Quraisy sebagai 
prasyarat bagi imamah ialah Qadli Abu Bakar al-Baqillani. 
Perasaan kekitaan orang-orang Quraisy telah mulai pudar dan 
lenyap di masa Abu Bakar al-Baqillani, dan para penguasa bukan 
Arab telah menguasai kedudukan sebagai khalifah. Oleh itu, 


205 



MUKADIMAH IBN KHALDUN 


apabila mereka menyedari keadaan yang memerlukan para 
khalifah pada waktu itu, mereka pun menghapus prasyarat 
imamah daripada keturunan Quraisy, meskipun sebenarnya 
mereka menyetujui pendapat kaum Khawarij. 

Sungguhpun begitu, para sarjana umumnya tetap berpegang 
kepada pendapat perlunya keturunan Quraisy dijadikan prasyarat 
imamah. Mereka bertegas bahawa hak menjadi imamah adalah 
dimiliki oleh orang Quraisy meskipun orang Quraisy itu tidak 
berkemampuan untuk memenuhi kepentingan kaum muslimin. 
Menentangi kehadiran mereka ialah hakikat bahawa syarat yang 
menuntut seorang yang berkesanggupan diabaikan, yang menuntut 
supaya dirinya berkuasa untuk menjalankan kewajipannya. Jika 
dia ibarat telah ‘kehilangan taring’ bersama lenyapnya perasaan 
kekitaan ( ashabiyah ), maka kesanggupannya juga turut lenyap. 
Dan sekiranya syarat berkeupayaan itu tidak diambil kira, ianya 
akan mempengaruhi ilmu pengetahuan dan agama. Dalam keadaan 
yang sedemikian, maka kesemua prasyarat yang ada kaitannya 
dengan imamah akan tidak lagi diperhitungkan, dan hal ini adalah 
suatu yang bertentangan dengan ijmak. ... 

[* Baiklah kini kita perbincangkan hikmah yang dikandung 
dalam prasyarat dijadikannya keturunan Quraisy sebagai prasyarat 
imamah , sehingga kita dapat mengetahui fakta sebenar yang 
mendasari semua pendapat itu. Menurut hemat saya begini: 

Semua hukum syariat, tidak boleh tidak, memiliki maksud 
dan hikmah tertentu. Apabila kita telaah hikmah dari dijadikannya 
keturunan Quraisy sebagai prasyarat dalam imamah , dan tujuan 
yang dimaksud oleh si pemberi syariat (yakni Muhammad s. a. w.) 
darinya, kita akan tahu bahawa di balik itu tidak semata 
terkandung berwasilah dengan Nabi, seperti banyak dikatakan 
orang. Wasilah (hubungan keturunan dengan Nabi) memang ada 
jika jelas seseorang berasal dari keturunan Quraisy, sebab Nabi 
sendiri berasal dari keturunan itu. Wasilah demikian merupakan 
tabarruk (bagi orang yang punya wasilah demikian). Namun, 
seperti diketahui, tabarruk bukanlah tujuan syariat. Jika keturunan 
tertentu dijadikan prasyarat imamah, tentunya harus ada maslahah 
umum di balik tujuan penetapan demikian. Namun, apabila 
persoalan itu kita teliti dan kita analisa, kita akan dapati bahawa 
maslahah umum dimaksud tidak lain diungkapkan dalam perasaan 
kekitaan yang dimiliki oleh para imam daripada keturunan Arab. 
Perpaduan itu memberikan perlindungan dan tuntutan, serta dapat 

melepaskan sang imam daripada penentangan dan perpecahan. 
Agama dan pemeluknya tentu akan dapat menerima dia berserta 
keluarganya, dan dia pun dapat mengadakan hubungan yang akrab 
dengan mereka. 

Kaum Quraisy termasuk golongan suku Mudhar, cikal bakal 
dan paling perkasa, dibanding suku-suku Mudhar lainnya. Jumlah 
mereka banyak, perpaduan serta kebangsawanan mereka telah 
membuat mereka berwibawa di kalangan suku Mudhar lainnya. 
Suku-suku Arab yang lain sama mengakui kenyataan itu, dan 
tunduk patuh pada kekuatan kaum Quraisy. Sekiranya pemerin- 
tahan diserahkan kepada pihak lain di luar mereka, pastilah 
pertentangan dan ketidaktaatan akan merosak segala-galanya. 
Tidak satu suku Mudhar pun yang akan sanggup menyelesaikan 
sikap penentangan, serta menarik mereka tanpa kemahuan mereka 
sendiri. Jika demikian adanya, maka masyarakat Islam tentu akan 
berpecah belah dan tidak ada lagi kesatuan pendapat. Pada hal 
Nabi, sebagai pembuat undang-undang syariat, telah memper- 
ingatkan pentingnya semua itu. Beliau ingin agar mereka bersatu, 
menghindari perpecahan dan kekacauan, demi terciptanya persau- 
daraan, perpaduan, dan perlindungan (Himayah. Ar.). 

Apabila orang-orang Quraisy yang berkuasa, jelas kenyataan 
sebaliknya yang akan terjadi. Dengan kekuatan yang ada, mereka 
akan sanggup menyuruh manusia melakukan apa saja sekehendak 
mereka. Mereka tidak khuatir akan munculnya orang yang 
menentang mereka, atau kelak akan timbul perpecahan dan 
menyisihkan siapa saja dari sisinya. Itulah sebabnya kemudian 
keturunan Quraisy dijadikan prasyarat bagi lembaga imamah. 

Kini jelaslah bagi kita bahawa dijadikannya keturunan 
Quraisy sebagai satu prasyarat dalam imamah dimaksudkan untuk 
melenyapkan perpecahan dengan bantuan perpaduan dan lebih 
berpengaruh. Kita tahu pula bahawa Nabi, si pembawa syariat 
tidak membuat hukum khusus bagi suatu generasi, zaman, atau 
bangsa tertentu. Oleh sebab itulah kita dapat memasukkan 
keturunan Quraisy ke dalam kategori prasyarat berkesanggupan, 
dan kita rumuskan maksud yang terkandung di dalamnya, iaitu 
perasaan kekitaan. 

Kerana itu, kita pun menganggapnya sebagai satu prasyarat 
yang mendesak bagi seseorang yang bertugas mengurusi persoalan 
kaum muslimin supaya dia termasuk dalam golongan orang-orang 

yang kuat perpaduannya, dan mengatasi perpaduan bangsa-bangsa 
lain yang semasa dengan mereka, sehingga mereka dapat memaksa 
bangsa-bangsa itu bersatu demi kepentingan bersama. Kenyataan 
demikian tidak akan pernah ditemukan di seluruh pelosok dunia 
sebagaimana terjadi pada masa kekuasaan keturunan Quraisy; 
sebab dakwah Islamiyah yang ada pada mereka sifatnya adalah 
universal, sehinggakan mereka dapat mengalahkan bangsa yang 
lainnya. Namun dewasa ini setiap daerah mempunyai orangnya 
sendiri yang .mewakili perasaan kekitaan terbesar di sana]. 

Apabila kita mempertimbangkan apa yang dimaksudkan oleh 
Allah s. w. t. mengenai khilafah, tidak banyak yang perlu dibicara- 
kan tentangnya. Allah s. w. t. telah menjadikan khalifah itu sebagai 
wakil-Nya untuk mengendalikan hal-ehwal hamba-hamba-Nya. 
Dia dipertanggungjawabkan menyuruh mereka melakukan amal 
makruf demi kebaikan diri mereka sendiri dan mencegah 
melakukan perbuatan munkar yang boleh merosakkan. Dia telah 
dimaklumkan untuk melakukannya sendiri. Orang yang tidak 
berkeupayaan untuk melakukan sesuatu apa pun tidak pernah 
dimaklumkan untuk melakukannya. Seorang pemuka agama iaitu 
Ibn al-Khatib, mengatakan bahawa kebanyakan syariat agama 
adalah dimaksudkan kepada golongan wanita sebagaimana juga 
yang ditujukan untuk kaum lelaki. Sungguhpun begitu, golongan 
wanita tidak dinyatakan secara langsung (untuk mematuhi hukum- 
hukum agama) melalui pernyataan yang disebutkan di dalam teks, 
tapi - menurut Ibn al-Khatib - mereka digolongkan secara kiasan 
sahaja. Yakni, kerana wanita itu tidak memiliki kuasa apa pun. 
Golongan lelaki itu menguasai semua tindak-tanduk mereka, 
kecuali yang menyentuh soal ibadah di mana setiap orang itu 
adalah bertanggungjawab terhadap dirinya sendiri. Oleh itu, pada 
wanita itu dimaklumkan secara langsung untuk mengisi tanggung- 
jawab terhadap Tuhannya dan tidak hanya berdasar kias sahaja. 

Tambahan pula, kewujudan (alam semesta ini) membuktikan 
pentingnya perasaan kekitaan terhadap seorang khalifah. Hanya 
orang yang telah dapat menunduki sesuatu bangsa atau kaum yang 
berupaya mengurusi permasalahan mereka. Syariat agama tidak 
mungkin membuat keterapan yang bertentangan dengan keperluan 
kewujudan. ... 

Dan Allah s.w.t. yang lebih mengetahui. 

12 Mazhab Syi‘ah mengenai imamah 

f 

[*Syi‘ah menurut bahasa bererti sahabat dan pengikut. Para fuqaha 
dan mutakallimin, baik khalaf mahupun salaf, mengertikan syi'ah 
sebagai pengikut Ali dan putera-puteranya - semoga Allah meredai 
mereka. Semua mazhab mereka sepakat menyatakan bahawa 
imamah bukan termasuk kepentingan umum yang segala persoal- 
annya diserahkan kepada pendapat umat, dan yang pelaksananya 
dipilih atas kehendak mereka. Mereka menyatakan bahawa 
imamah merupakan salah satu rukun agama dan tiang Islam, dan 
seorang nabi tidak boleh meremehkannya dan tidak pula 
menyerahkan pengurusannya kepada umat. Seorang nabi wajib 
menetapkan imam yang akan menjadi pemimpin mereka. Nabi itu 
haruslah terbebaskan (maksum) dari dosa besar dan kecil. Mereka 
juga menyatakan bahawa Ali - semoga keredaan Allah s. w. t. 
dilimpahkan kepadanya - telah ditunjuk sebagai imam oleh Nabi 
Muhammad - salam sejahtera dilimpahkan kepadanya - berda- 
sarkan hadis yang mereka kutip dan mereka pergunakan sesuai 
dengan kecenderungan mazhab mereka. Teks-teks itu tidak pernah 
dikenal oleh ulama-ulama hadis dan perantara hukum-hukum 
terkemuka; bahkan kebanyakan teks itu maudhu , atau terdapat hal- 
hal yang sumbang, atau jauh menyimpang dari takwil mereka yang 
rosak. 

Menurut mereka, teks itu dibahagi kepada teks eksplisit 
( jaliy ) dan teks implisit ( khafiy ). 

Teks eksplisit {nash jaliy), misalnya sabda Nabi Muhammad 
s. a. w.: 


“Barang siapa di antara kamu menjadi sekutu yang dilin- 
dunginya ( mawla ), maka Ali adalah sekutu (mawla) nya”. 

Menurut mereka, wilayah hanya terpusat kepada Ali. Oleh sebab 
itulah Umar mengatakan kepada Ali: 

“Anda menjadi mawla setiap mukmin lelaki dan perempuan”. 

Misal yang lain adalah sabda Nabi: 

“Ali bertugas memutuskan hukum kepada kalian”. 

Dalam pengertian ini, kata imamah tidak lain bererti 
menetapkan hukum-hukum Allah. Allah yang dimaksudkan 

dengan uli al-amr yang wajib ditaati segala perintahnya, berdasar 
firman Allah: Taatlah kepada Allah, dan taatlah kepada Rasul, dan 

T 1 

orang-orang yang berkuasa (uli al-amr) di antara kamu. 
Kerananya, dialah yang menyelesaikan persoalan imamah pada 
sengketa di Saqifah, dan bukan lainnya. 

Misal teks implisit ( khafiy ) - menurut mereka - ialah 
diutusnya Ali oleh Nabi Muhammad s. a. w. - semoga selawat dan 
salam dilimpahkan kepadanya - untuk membacakan surah 
Baraah 34 di musim haji, begitu surah tersebut diturunkan. 
Semula, Nabi mengurus Abu Bakar untuk membacakannya. 
Kemudian Nabi menerima wahyu yang memerintahkan supaya 
Nabi mengutus seorang lelaki dari kalangan keluarga atau dari 
suku Nabi. Dan Allah yang kemudian diutus untuk membacakan 
dan menyampaikan surah tersebut. Kata mereka, hal ini menun- 
jukkan bahawa Ali lebih terkemuka (daripada Abu Bakar). 
Tambahan pula, belum pernah terjadi Nabi mendahulukan 
seseorang di depan Ali. Dengan Abu Bakar dan Umar, Nabi 
pernah mendahulukan Usamah bin Zaid, kemudian Amr bin al- 
Ash, dalam dua peristiwa perang. Semua ini menunjukkan bahawa 
Alilah yang layak dipilih menjadi khalifah, dan bukan lainnya. Di 
samping itu, ada teks lain yang tidak popular dan sukar difahami. 

Di antara para fuqaha dan ulama mutakallimin tersebut ada 
pendapat bahawa teks ini mengisyaratkan dipilihnya Ali. Kemu- 
dian setelah Ali wafat khalifah berpindah kepada para pemuka 
imamiyah. Mereka menyatakan putus hubungan dengan Abu 
Bakar dan Umar, di mana mereka tidak menampilkan Ali. 
Mereka membaiatnya, berdasar tuntutan teks-teks ini. Sama sekali 
mereka tidak tahu menahu atas diangkatnya Abu Bakar dan Umar 
sebagai imam. Sedikit pun mereka tidak menaruh perhatian 
terhadap Abu Bakar dan Umar, apalagi memilihnya. 

Di antara mereka ada pendapat bahawa dalil-dalil ini 
menuntut supaya Ali dipilih secara deskriptif ( washf) dan bukan 
secara peribadi (syakhsh). Mereka ternyata pendek fikiran dan 
tidak meletakkan deskripsi pada tempatnya. Mereka adalah 


33 al-Quran surah 4 (an-Nisa’) ayat 59. 

34 Baraah atau at-Taubah, diturunkan sekembalinya Nabi dari peperangan Tabuk 
yang terjadi pada tahun 9. Surah yang berisikan pengumuman pembatalan 
perjanjian damai dengan kaum musyrikin ini dibacakan oleh Saidina Ah pada 
musim haji akbar tahun itu juga. 

golongan az-Zaidiyyah. Golongan ini tidak mencela atau memaki- 
maki Abu Bakar dan Umar atau tidak mengakui imamahnya. 
Mereka cuma menyatakan bahawa Ali lebih mulia daripada kedua- 
duanya. Namun mereka menyatakan boleh memilih orang yang 
dimuliakan (al-mafdhul) menjadi imam, meskipun ada orang yang 
lebih mulia daripadanya. 

Kemudian, golongan-golongan Syiah berbeza pendapat 
mengenai siapa yang harus diangkat menjadi khalifah sesudah 
Ali wafat. 

Sebahagian mereka mengatakan bahawa khalifah-khalifah 
harus diserahkan kepada putera-putera Fatimah secara tetap satu 
demi satu, bergantian. Mereka disebut golongan Imamiyyah, 
dinisbahkan kepada pendapat mereka dengan prasyarat menge- 
tahui imam dan memilihnya di dalam iman. Hal ini merupakan 
prinsip bagi mereka. 

Sebahagian lagi mengatakan bahawa khalifah itu diserahkan 
kepada putera-putera Fatimah, tetapi berdasarkan pertimbangan 
para pemuka agama (syekh). Menjadi prasyarat bahawa imam 
harus berasal daripada kalangan keluarga Fatimah, alim, taat 
beragama, pemurah, pemberani, dan bertindak mengisytiharkan 
imamahnya. Mereka adalah golongan az-Zaidiyyah , dinisbahkan 
kepada pemimpinnya, Zaid ibn Ali ibn al-Husain. 

Sebahagian lagi menyatakan bahawa setelah Ali dan kedua 
puteranya - meski dengan penuh pertentangan - khalifah itu 
diserahkan kepada saudara daripada kedua putera Ali, Muham- 
mad ibn al-Hanafiyyah, lalu kepada putera-puteranya. Mereka 
adalah golongan al-Kayasaniyyah, dinisbahkan kepada Kayasan, 
mawlanya. 

Di dalam golongan-golongan itu sendiri banyak terjadi 
perbezaan pendapat (mengenai imamah). Secara singkat kami 
sebutkan sebagai berikut: 

Di antaranya ada golongan fanatik. Mereka bebas berfikir 
melampaui batas akal dan ketentuan keimanan. Mereka men- 
jadikan Tuhan, menuhankan pemimpin-pemimpin terkemuka, baik 
dengan menyatakan bahawa mereka adalah manusia yang 
menyandang sifat-sifat Tuhan, atau dengan menyatakan bahawa 
Tuhan melengket pada substansi (dzat) kemanusiaannya. Hal ini 
merupakan faham hului (inkarnasi), seperti pendapat umat Nasrani 
terhadap Nabi Isa - selawat Allah dilimpahkan kepadanya. Mereka 
yang berfahaman demikian telah dibakar oleh Ali - semoga reda 


211 



MUKADIMAH IBN KHALDUN 


Allah padanya. Mendengar berita kemunculan faham demikian, 
Muhammad ibn al-Hanafiyyah mencaci-maki al-Mukhtar ibn Abi 
Ubaid, dengan lantang mengutuknya dan memohon dihindarkan 
daripadanya. Demikian pula yang dilakukan Jaafar as-Shadiq - 
semoga reda Allah kepadanya - begitu mendengar berita tersebut. 

Ada lagi yang berpendapat bahawa kesempurnaan Imam 
(Ali) tidak ada tandingannya, tidak dimiliki siapa pun. Apabila 
wafat, rohnya berpindah ke imam lain agar kesempurnaan itu 
berpindah pula kepadanya. Pendapat demikian adalah faham 
tanasukh. ... 

Ada lagi dari kalangan al-Waqifiyyah (Syiah fanatik) yang 
mengatakan bahawa (Ali) belum mati, tetapi tidak menampakkan 
diri kepada penglihatan orang. ... Golongan Imamiyyah, khususnya 
golongan al-Itsna Asyariyyah juga berpendapat demikian. ... 
Kiranya, kami cukupkan keterangan mengenai golongan fanatik 
Syiah. Kami tegaskan bahawa ulama-ulama terkemuka dari 
mazhab Syiah tidak pernah berpendapat demikian. Mereka 
menolak semua argumentasi golongan fanatik tersebut. 

Golongan al-Kayasaniyyah - sesudah Muhammad ibn al- 
Hanafiyyah wafat - menyerahkan imamah kepada puteranya Abu 
Hasyim. Golongan ini lalu disebut al-Hasyimiyyah. Golongan ini 
kemudian pecah. ... 

Golongan az-Zaidiyyah mengiringi imamah sesuai dengan 
pendapat mazhab. Imamah ditentukan oleh ahl hilliwa al-‘aqdi 
(para eksekutif), bukan berdasar teks. Mereka mengakui imamah 
Ali, kemudian beruntun imamah puteranya al-Hasan, lalu 
saudaranya al-Husain, dan kemudian puteranya Zaid ibn Ali, 
pendiri mazhab (< az-Zaidiyyah ). Dia tampil mengisytiharkan dirinya 
menjadi imam di Kufah. Hingga dia terbunuh dan disalib di al- 
Kunasah. Golongan az-Zaidiyyah menetapkan puteranya, Yahya, 
sebagai imam pelanjutnya. Dia berangkat ke Khurasan, dan 
terbunuh di al-Jauzjan setelah mewasiatkan imamahnya. kepada 
Muhammad ibn Abdillah ibn Hasan ibn al-Hasan, sang cucu, yang 
dijuluki an-nafs az-Zakiyyah (jiwa yang suci). Dia muncul di al- 
Hijaz dengan mengambil gelar al-Mahdi. Pasukan-pasukan al- 
Mansur lalu datang menggerebek. Muhammad ibn Abdillah 
terbunuh. Imamah diserahkan kepada saudaranya Ibrahim. Dia 
muncul di Basrah didampingi Isa ibn Zaid ibn Ali. Al-Mansur 
segema mengutus bala tenteranya ke sana. Ibrahim dan Isa kalah 
dan terbumjh. Jaafar as-Syadiq telah memberitakan tentang 

semuanya itu dan dianggap sebagai karamahnya. ... 

Sedangkan golongan al-Imamiyyah menuntut imamah dari Ali 
ibn Abi Thalib kepada puteranya Hasan melalui wasiat, kemudian 
beruntun kepada saudaranya Husain, lalu kepada puteranya Ali 
Zain al-Abidin, kepada puteranya Muhammad al-Baqir, lalu 
kepada puteranya Jaafar as-Shadiq. Dari sini golongan tersebut 
pecah dua: golongan yang melanjutkan imamah kepada puteranya 
Ismail, yang mereka anggap sebagai imam. Mereka adalah 
golongan al-IsmaViyyah; golongan yang melanjutkan imamah 
kepada puteranya Musa al-Kadzim. Mereka adalah golongan al- 
Itsna Asyariyyah, kerana mereka berada pada urutan kedua belas 
para pemuka Syiah, dan anggapan mereka bahawa Musa 
menghilang hingga akhir zaman. ... 

Mereka disebut golongan al-IsmaHliyyah kerana dihubung- 
kan dengan pendapat yang mengakui imamah Ismail. Mereka juga 
disebut golongan al-Bathiniyyah, dihubungkan kepada anggapan 
tentang adanya imam yang tersembunyi. Mereka juga disebut 
golongan al-Mulhidah, kerana sebahagian pendapat mereka 
mengandung unsur ateisme. Mereka memiliki ‘Perkataan-perka- 
taan Lama dan Perkataan-perkataan Baru’, yang disebarluaskan 
oleh Hasan ibn Muhammad al-Sabah pada akhir abad kelima. ... 

Pada masing-masing pendapat daripada golongan dan 
mazhab Syiah ini terdapat banyak perbezaan. Namun yang telah 
kami sebutkan ini adalah pendapat-pendapat paling terkenal 
daripada mazhab mereka, sehubungan dengan imamah. Pembaca 
yang hendak mendalaminya dan menelaahnya dapat membaca 
buku al-Milal wa al-Nihal karya Ibn Hazm dan as-Syihristani, dan 
lain-lainnya. 

Allah memberi jalan sesat kepada siapa yang dikehendaki-Nya 
dan memberi petunjuk orang yang dikehendaki-Nya kepada 
jalan yang lurus. Dia Maha Tinggi, Maha Besar. 


28 Peralihan peranan daripada kekhalifahan kepada kuasa 
berdaulat 

Kedaulatan berkuasa itu adalah matlamat semula jadi yang 
dibangkitkan oleh perasaan kekitaan. Ia dihasilkan oleh perasaan 
kekitaan, bukannya oleh pilihan, tetapi melalui keperluan (yang 
sediakalanya ada) dan aturan daripada kewujudan, sebagaimana 
yang telah kita terangkan dahulu. Kesemua syariat agama dan 

amalannya serta apa sahaja masyarakat umumnya dikehendaki 
melakukannya menghendaki adanya perasaan kekitaan. Hanya 
melalui perasaan kekitaan sahaja yang membolehkan terhasilnya 
sebarang tuntutan, sebagaimana yang telah kita nyatakan dahulu. 
Dalam hadis sahih disebutkan: 

“Tidaklah Allah mengutuskan seorang Nabi kecuali berada 
dalam tentangan kaumnya.” 

Perasaan kekitaan itu adalah suatu yang harus ada di dalam 
masyarakat Islam. Kewujudannya membolehkan (masyarakat 
Islam itu) pengisian peranan yang Allah s. w. t. kehendaki. 

Kita boleh temui bahawr Muhammad s. w. t. itu mengecam 
adanya perasaan kekitaan dan mendesak supaya kita mengikisnya 
dan usah membangkit-bangkitkannya. Sabda baginda: 

“Allah s.w.t. telah menghapuskan daripada kamu keangkuhan 
di masa zaman Jahiliah dan perasaan bangga terhadap darah 
keturunan. Kalian adalah keturunan. Kalian adalah ke- 
turunan daripada Adam, dan Adam itu adalah diciptakan 
daripada tanah.” 

Allah berfirman: 

“Sesungguhnya orang yang paling mulia di antara kamu ialah 
mereka yang paling bertakwa ”. 35 

Kita juga mendapati bahawa Muhammad s.a.w. itu men- 
cemuh kedaulatan kuasa dan orang yang menjadi wakil-wakilnya. 
Baginda menyelar tingkah laku mereka yang menikmati untung 
nasib yang baik, tidak menyedari pemborosan yang dilakukan itu, 
serta penyimpangan dari jalan yang diredai oleh Allah s.w.t. 
Baginda menyeru perasaan bersaudara di antara sesama Islam dan 
menasihati supaya dijauhi perbalahan dan perpecahan. 

Suatu yang harus diketahui bahawa pada pendapat Nabi 
Muhammad s.a.w. seluruh dunia ini merupakan saranan menuju ke 
alam akhirat. Mereka telah kehilangan saranan itu tidak akan pergi 
ke mana pun. Apabila Nabi Muhammad s.a.w. melarang atau 
mencela tingkah laku tertentu, atau menyuruh meninggalkannya, 
baginda sebenarnya tidak mahu mereka itu tersesat. Baginda tidak 


35 Al-Quran surah 49 (al-Hujuraat) ayat 13. 

pula sampai bermaksud mereka itu dihapuskan sama sekalinya, 
atau bidang kuasa yang terhasil daripadanya tidak dimanfaatkan. 
Baginda mahukan bidang kuasa yang ada itu diguna untuk 
tujuannya yang betul. Setiap tujuan itu dengan demikian harus 
akhirnya menjadi suatu yang sesungguhnya benar dan semua 
aktiviti manusia adalah satu dan sama sahaja. Baginda bersabda: 

“Barang siapa hijrahnya mengarah menuju Allah dan Rasul- 
Nya, maka hijrahnya akan sampai kepada Allah dan Rasul- 
Nya. Barang siapa hijrahnya diniatkan kepada dunia dia pun 
akan memperolehnya, atau hijrahnya kepada wanita dia pun 
akan mengahwininya. Hijrahnya adalah sesuai dengan tujuan 
yang ingin dia capai.” 

Nabi Muhammad s. a. w. tidak pula mengecam perbuatan 
zalim dengan maksud untuk menghapuskannya sebagai suatu sifat 
manusia. Sekiranya kekuasaan daripada bersifat zalim itu tidak lagi 
ada di dalam diri manusia, dia tentunya tidak berkemampuan 
untuk menolong orang yang memperjuangkan kebenaran mencapai 
kemenangan. Sudah tentu tiada lagi peperangan jihad atau usaha 
meninggikan kalimatullah. Nabi Muhammad s.a.w. mencela 
perbuatan zalim yang didorong oleh hasutan syaitan dan tujuan 
yang sewajarnya dicela. Akan tetapi kekerasan demi kerana Allah 
s.w.t. dan kepada jalan-Nya adalah dipuji. Kebencian yang terpuji 
ini adalah merupakan salah satu di antara peribadi Nabi 
Muhammad s.a.w. 

Begitu juga, apabila baginda mencela nafsu-nafsi, tidak pula 
baginda bermaksud untuk meniadakannya sama sekali sebab- 
tiadanya sama sekali nafsu-nafsi itu bererti akan mencacat-celakan 
dan merendahkan martabatnya. Baginda mahukan keinginan itu 
digunakan untuk memenuhi kemaslahatan umum, supaya insan itu 
bertindak menjadi hamba Allah yang rela untuk melakukan apa 
yang diperintahkan oleh Allah s.w.t. 

Begitu juga, apabila syariat agama itu mencela perasaan 
kekitaan dan mengatakan: 

“Tiada sesiapa pun, sama ada keluargamu, ataupun anak- 
anakmu yang dapat menolongmu di hari akhirat.” 

Pernyataan itu adalah ditujukan kepada perasaan kekitaan 
yang digunakan untuk maksud yang sia-sia sahaja, sebagaimana 

yang terjadi pada masa Jahiliah. Ia juga ditujukan terhadap 
perasaan kekitaan yang membuatkan seseorang itu bersikap 
bangga diri dan sombong kerana orang-orang bijaksana yang 
akan bersikap sedemikian adalah suatu perbuatan yang sia-sia 
sahaja, yang tidak ada faedahnya untuk hidup yang sesudah mati, 
di akhirat. Sebaliknya, perasaan seresam yang digunakan demi 
kebenaran dan melaksanakan apa yang Allah s. w. t. perintahkan 
adalah yang dituntut sekiranya ashabiyah itu tidak lagi ada syariat 
agama tentunya tiada sebab syariat itu hanya terlaksana melalui 
perasaan kekitaan, sebagaimana yang telah kami nyatakan sebelum 
ini. 

Begitu juga, sewaktu Nabi Muhammad s. a. w. itu mencela ke- 
daulatan berkuasa. Baginda tidaklah mencelanya dengan menda- 
patkan kekuasaan melalui kebenaran, dengan memaksa massa 
supaya menerima ajaran itu, tidak pula dengan memelihara kepen- 
tingan umum. Baginda mencela kuasa berdaulat yang digunakan 
untuk memperoleh kebesaran dengan cara yang sia-sia, dan dengan 
memperlakukan manusia semata-mata untuk mengisi keinginannya 
dan nafsu-nafsi, sebagaimana yang telah kami terangkan. Sekira- 
nya kuasa berdaulat itu digunakan dengan maksud yang bukan 
ikhlas terhadap manusia demi Allah s.w.t. dan membuatkan me- 
reka menyembah-Nya serta berjihad memerangi musuh-musuh- 
Nya, maka kekerasan yang sedemikian tidaklah dicela. ... 

[*Nabi Sulaiman - semoga dicucuri rahmat ke atasnya - 
bersabda: 

“Ia berdoa, Ya Tuhanku! Ampunilah aku, dan berilah aku 
kerajaan yang tiada seorang pun sesudahku layak memiliki- 
nya .” 36 

Dia merasakan dirinya bebas daripada kebatilan dalam jabatannya 
sebagai nabi dan raja. 

Sewaktu Muawiyah menemui Umar ibn Khathab - semoga 
Allah meredai mereka - ketika dia datang ke negeri Syam dengan 
kekuasaannya yang besar dan pakaiannya yang terbuat daripada 
sutera, Umar menegurnya: 

“Muawiyah, apakah engkau meniru-niru Kaisar dalam 
bertindak dan berpakaian?” 


36 Al-Quran surah 38 (Shaad) ayat 35. 

Muawiyah menjawab: “Wahai Amirul Mukminin, 
dengan cara begini ini sebenarnya kami membentengi diri 
daripada serangan musuh, dan bermegah diri dengan pakaian 
perang dan jihad seperti ini merupakan satu keharusan.” 

Umar Ibn Khathab diam tak bicara, kerana alasan yang 
dikemukakan oleh Muawiyah itu adalah berdasarkan salah satu 
tujuan kebenaran dan agama. ... Kerana itulah, para sahabat 
menjauhi kekuasaan raja berserta ehwalnya serta melupakan 
kebiasaan yang dilakukan raja demi menghindari agar semua itu 
tidak bercampur aduk dengan kebatilan]. 

Ketika Rasulullah s. a. w. sedang nazak, baginda telah 
melantik Abu Bakar untuk menggantikan tempat sebagai imam 
solat, sebab solat itu merupakan kegiatan agama yang terpenting. 
Masyarakat dengan demikian, menerimanya sebagai khalifah, 
yakni, sebagai seorang yang mengajak masyarakatnya melaksana- 
kan apa yang wajar mengikut hukum agama. Tidak pula 
dinyatakan tentang kedaulatan berkuasa sebab kedaulatan berkua- 
sa dianggap suatu yang tidak mendatangkan apa-apa kebaikan, 
dan kerana pada ketika itu ia merupakan hak istimewa orang- 
orang kafir dan musuh-musuh agama (Islam). Abu Bakar 
melaksanakan tugas yang dipertanggungjawabkan kepadanya 
menurut kehendak Allah s. w. t. mengikuti apa yang menjadi tradisi 
nabi. Dia telah memerangi orang-orang yang murtad sehinggalah 
kesemua orang Arab itu bersatu di dalam Islam. Dia kemudiannya 
melantik Umar sebagai penggantinya. Umar meneladani apa yang 
telah dilakukan oleh Abu Bakar, serta memerangi bangsa-bangsa 
(asing). Beliau telah mengalahkan mereka dan mengizinkan orangT 
orang Arab merampas harta benda itu serta kedaulatannya. Orang- 
orang Arab itu telah bertindak mendapatkannya. 

Selanjutnya, tugas sebagai seorang khalifah itu berpindah ke 
tangan Usman ibn Affan dan Ali. Semua khalifah itu menolak 
kuasa berdaulat, dan menghindari perbuatan seumpama itu. 
Peribadi mereka diperkukuhkan ajaran Islam yang menghendaki 
supaya sentiasa bersyukur di atas nikmat-Nya dan pandangan 
Badwiah orang-orang Arab. 

Duniawi dan kemarahannya adalah suatu yang tidak mereka 
kejari jika dibandingkan dengan bangsa yang lainnya, dengan 
mengambil kira agama mereka yang menginspirasikan sikap zuhud 
di dalam soal keseronokan hidup, daripada segi pandangan 

badwiah serta suasana hidup serba mencabar yang sudah menjadi 
kebiasaan kepada mereka. Tiada suatu bangsa pun yang lebih 
betah dengan kehidupan yang lapar daripada bangsa Mudhar. Di 
Hijaz, bangsa Mudhar itu hidup di dalam sebuah negeri yang tidak 
mempunyai kawasan pertanian atau hasil daripada binatang 
ternakan. Mereka tidak pernah memiliki tanaman subur yang 
banyak buahnya. Mereka tidak mempunyai kawasan pertanian 
yang subur, yang kaya dengan tanaman biji-bijian dan ia dikuasai 
oleh orang-orang Rabi‘ah serta Yaman. Mereka tidak pula berasa 
iri hati terhadap hasil yang berlimpah dari daerah-daerah itu. 
Mereka sering makan kala jengking dan kumbang. Mereka berasa 
bangga memakan ' ilhis , iaitu bulu unta yang digiling menggunakan 
batu, dicampur dengan darah, dan kemudiannya dimasak. Orang- 
orang Quraisy berkeadaan menyerupai mereka di dalam soal 
makanan dan tempat tinggal. 

Akhirnya, perasaan kekitaan orang-orang Arab diperkukuh- 
kan oleh ajaran Islam melalui kenabian Muhammad s.a.w. yang 
mana Allah s.w.t. telah mengangkat darjah mereka itu. Mereka 
kemudiannya mara menyerangi orang-orang Parsi dan Romawi 
dan menguasai tanah yang telah dijanjikan dan ditakdirkan oleh 
Allah s.w.t. untuk mereka. Mereka telah merampas kedaulatan 
berkuasa bangsa Parsi dan Romawi dan menyita kekayaan duniawi 
yang mereka miliki. Mereka telah mengumpul kekayaan yang 
sangat banyak. Ia membolehkan tentera berkuda memperolehi 
sekitar 30 000 keping emas sebagai bahagiannya hasil daripada 
suatu peperangan yang disertainya. Jumlah harta kekayaan yang 
mereka perolehi tidak terhitung banyaknya. Meskipun begitu, 
mereka masih terus hidup dengan kekasaran. Umar dikatakan 
pernah menampal bajunya (yang sehelai sahaja itu) dengan kulit. 
Dan Ali pernah berkata: 

“Emas dan perak! Pergi dan pikatlah orang lain, bukannya 

saya!” 

Abu Musa pula dikatakan mencegah makan ayam, kerana 
binatang ini jarang dimiliki oleh orang-orang Arab, dan pada 
umumnya mereka tidak mengenalnya. Tapisan sama sekali tidak 
diketahui oleh orang-orang Badwi, dan mereka memakan gandum 
dengan kulitnya sekali. Sungguhpun demikian hasil yang diperolehi 
ternyata lebih besar daripada bangsa-bangsa yang lainnya. 

Al-MasTidi mengatakan: 

“Pada masa pemerintahan Usman, para sahabatnya telah 
mendapat harta tanah dan wang. Pada hari Usman dibunuh, 
sejumlah 150 000 dinar dan 1 000 000 dirham telah dimiliki 
oleh bendaharinya. Nilai hartanahnya di Wadi I-Qura dan 
Hunain, dan d: tempat lainnya adalah kira-kira 2000 000 
dinar. Dia juga meninggalkan sejumlah unta dan kuda. Satu 
perlapan bahagian daripada hartanah az-Zubair sesudah 
kematiannya adalah berjumlah 50 000 dinar. Dia juga 
meninggalkan 1000 ekor kuda dan 1000 orang wanita yang 
menjadi amahnya. Talhah daripada orang-orang Iraq adalah 
1 000 dinar untuk setiap hari, dan pendapatannya dari wilayah 
as-Sarah adalah lebih daripada itu. Kandang Abd-ar-Rahman 
bin ‘Auf mempunyai sebanyak 1 000 ekor kuda. Dia juga 
memiliki 1 000 ekor unta dan 10 000 ekor kambing. Satu 
perempat daripada hartanahnya sesudah kematiannya adalah 
berjumlah sehingga 84 000. Zaid bin Tsabit meninggalkan 
perak dan emas yang dipecah-pecah dengan kapak, ditambah 
dengan harta benda (yang lainnya) dan hartanah yang 
ditinggalkan, adalah bernilai 100 000 dinar. Az-Zubair telah 
membina rumah untuk dirinya di al-Basrah dan kediaman 
lainnya di Mesir, Kufah dan Iskandariah. Talhah telah 
membina sebuah rumah di Kufah dan kediamannya di 
Madinah telah diperbaiki. Dia menggunakan plaster, batu- 
batan dan kayu jati. Sa‘ad bin Abi Waqqas telah membina 
rumahnya di al-‘Aqiq, (sebuah kawasan di pinggir kota 
Madinah). Rumah itu dibinanya tinggi dan tersergam, dan 
memasang birai-birai di puncaknya. Al-Miqdad telah mem- 
bina kediaman di Madinah dan di plaster pada bahagian luar 
dan dalamnya. Ya‘la bin Munyah telah meninggalkan wang 
sebanyak 50 000 dinar dan hartanah serta barang-barang 
lainnya yang bernilai 300 000 dirham”. 

Berakhirnya suatu petikan daripada al-Mas‘udi. 

Demikianlah keberuntungan yang mereka miliki. Agama 
mereka sama sekalinya tidak melarang pengumpulan harta 
kekayaan, sebab, sebagai harta rampasan perang ( ghanimah . Ar. 
Booty. Ing.), harta yang diperolehi daripada pihak musuh adalah 
harta yang dihalalkan. Mereka tidak menggunakan harta kekayaan 
itu secara tidak berfaedah tetapi menggunakannya dengan cara 
yang terancang, sebagaimana yang telah kita nyatakan. Mengum- 
pulkan harta kekayaan dengan sebanyak-banyaknya adalah suatu 

perbuatan yang tidak dicela, tetapi ia tidaklah tertuju ke atas 
mereka, kerana kesalahan yang dimaksud hanya apabila seseorang 
itu menyalahgunakannya dan tidak merancangkannya dengan 
baik, sebagaimana yang telah kami nyatakan. Oleh sebab 
perbelanjaan mereka adalah mengikuti rencananya dan menda- 
tangkan manfaat untuk kebenaran dan segala sesuatu yang 
berkaitan dengannya (kekayaan yang melimpah-ruah itu) meno- 
long mereka menunjuk kepada jalan yang benar, dan membantu 
mengisi tujuan mencapai matlamat dunia akhirat. 

Akhirnya sikap hidup di padang pasir ( badawiah ) orang- 
orang Arab dan kehendak hidup mereka yang ala kadar secara 
perlahan-lahan sampai ke penghujungnya. Kedaulatan berkuasa, 
yang semula jadinya yang mana ia adalah akibat yang harus 
daripada perasaan kekitaan sebagaimana yang kita sebutkan di 
depan memperlihatkan dirinya, dan bersama-samanya, muncullah 
kekuasaan dan kekuatan. Kedaulatan berkuasa, sebagaimana yang 
diper-lihatkan oleh orang-orang yang terawal adalah tidak 
termasuk ke dalam kategori mengumpulkan harta dan kemewah- 
an. Mereka tidak mempergunakan kekuasaan itu untuk kebatilan, 
dan tidak mengabaikan tujuan beragama atau jalan ke arah 
kebenaran. 

Ketika terjadi perselisihan di antara Ali dan Muawiyah 
sebagai akibat yang harus daripada perasaan kekitaan, mereka 
telah dipandui oleh jalan kebenaran dan ijtihad. Mereka tidak 
bertelagah untuk tujuan duniawi atau terhadap kecenderungan 
yang remah-temeh, atau berdasarkan sebab pertelingkahan 
peribadi. Hal sebegitu boleh diduga, dan orang-orang yang telah 
murtad gemar kepada pemikiran yang sedemikian. Akan tetapi, 
sebab perselisihan mereka adalah daripada segi ijtihad tentang 
letaknya kebenaran itu. Persoalan itulah yang menyebabkan 
mereka saling bercanggah pendapat. Meskipun apa yang didakwa 
oleh Ali sememangnya benar, Muawiyah pula tidak berniat jahat. 
Dia sangat menginginkan kebenaran tetapi tidak tercapai. 
Daripada segi maksudnya, masing-masing ada benarnya. Kemu- 
dian watak kedaulatan mengharuskan bahawa seseorang mengakui 
semua kemuliaan miliknya sendiri, dan dia pun berusaha untuk 
memilikinya. Muawiyah tidak boleh menolak keperluan alami dari 
kedaulatan untuk dirinya dan rakyatnya. Kedaulatan merupakan 
sesuatu yang alami dengan perasaan kekitaan, yang begitu 
mewatak, membawanya masuk ke dalam gerombolannya. Bani 

Umaiyah dan pengikut mereka yang tidak mengikuti Muawiyah di 
dalam {mengikuti kebenaran merasakannya. Mereka berkumpul 
mengelilinginya dan bersedia mati untuknya. Apabila Muawiyah 
berusaha membawa mereka keluar dari jalan itu, menentang 
mereka dan tidak lagi menuntut semua kekuasaan menjadi 
miliknya dan milik mereka, maka tindakan demikian bererti 
pembubaran keseluruhannya daripada apa yang telah dikonsoli- 
dasikan. Apa yang lebih penting baginya ialah untuk menyatu- 
kannya daripada bersusah-susah memikirkan tindakan yang tidak 
meminta banyak kritikan. Kalau kita melihat al-Qasim ibn 
Muhammad ibn Abi Bakar, Umar ibn Abdul Azi-z mengatakan: 

“Kalau saya punya wewenang, pasti jabatan khalifah saya 

nobatkan kepada anda.” 

Kalau dia ingin mengangkatnya sebagai penggantinya, 
tentulah dia boleh. Namun dia takut terhadap Bani Umaiyah 
ahVl-hilli wa‘l-aqdi , sebagaimana kita sebutkan sehingga dia tidak 
kuasa membelokkan segala sesuatunya dari ketetapan mereka, agar 
tidak terjadi perpecahan. Semua ini terjadi atas tarikan kedaulatan, 
yang merupakan akibat perasaan kekitaan yang harus ada. 

Ketika kedaulatan telah dicapai, dan kita berandaian bahawa 
seseorang itu memiliki kesemuanya untuk dirinya sendiri, tidak ada 
keberatan yang bakal muncul apabila dia mempergunakannya 
untuk berbagai-bagai jalan dan aspek kebenaran. Sulaiman dan 
bapanya Daud - semoga selawat tercurah kepada mereka - telah 
menguasai kedaulatan orang-orang Israel untuk diri mereka 
sendiri, sebagaimana watak kedaulatan, menghendaki demikian, 
dan sesuatu yang telah diketahui umum bagaimana bahagian yang 
besar di dalam kenabian dan kebenaran yang mereka miliki. 

Demikian pula, Muawiyah memilih Yazid sebagai pengganti- 
nya, kerana dia berasa khuatir akan terjadinya pembubaran 
seluruhnya lantaran orang-orang Bani Umaiyah tidak ingin 
melihat kekuasaan berpindah tangan kepada orang lain. Seandai- 
nya Muawiyah memilih orang lain menjadi penggantinya, Bani 
Umaiyah akan menentangnya. Lagi pula, mereka menganggap 
Yazid orang yang salih. Muawiyah tahu tidak ada seorang pun 
yang memilih Yazid menjadi penggantinya, maka dia pun tidak 
memilihnya sekiranya dia percaya dia seorang yang buruk 
peribadinya. Andaian sedemikian harus sama sekali lenyap dalam 
hal Muawiyah. 

Hal yang sama terjadi pada diri Marwan ibn Hakam dan 
puteranya. Meskipun mereka adalah raja, sikap mereka dalam 
berkuasa bukanlah sikap orang yang tidak punya harga dan yang 
suka pada penindasan. Mereka mengerahkan segala tenaga sesuai 
dengan tujuan kebenaran, kecuali apabila terpaksa mereka harus 
melakukan sesuatu yang tidak penting. Misalnya ketika ada 
kekhuatiran bahawa sesuatu yang sebulat kata itu dibubarkan. 
Menghindarinya lebih penting bagi mereka daripada tujuan yang 
lain. Sifat demikian terbukti oleh fakta bahawa mereka mengikuti 
dan meniru orang-orang Islam yang terdahulu. Di dalam al~ 
Moutha, Malik telah mengemukakan hujahan-hujahannya me- 
ngenai tindakan Abdul Malik. Marwan berada pada tingkatan 
yang pertama dari para tabiin, yang keadilan mereka amat 
diketahui. Kemudian menapak pada putera-putera Abdul Malik 
yang mempunyai kedudukan dalam agama yang mereka anut. 
Umar ibn Abdul-Aziz menegahi sikap mereka. Segala usaha yang 
dikerahkannya selalu mengikuti langkah para khalifah yang empat, 
dan para sahabat. Dia tidak pernah meremehkan. 

Kemudian, muncul pula Bani Umaiyah yang terakhir. 
Mereka mempergunakan watak kedaulatan di dalam tujuan dan 
maksud duniawi mereka. Mereka melupakan sikap berhati-hati 
dalam menentukan maksud tujuan, serta ketergantungan kepada 
kebenaran yang telah menuntun tindak-tanduk para leluhur 
mereka. Hal ini menyebabkan rakyat mengecam tindakan mereka 
dan kalangan Bani Umaiyah menerima propaganda Bani Abbas. 
Lalu, Bani Abbas mengambil alih permerintahan. Keadilan Bani 
Abbas begitu menonjol. Mereka berusaha sebaik mungkin, mem- 
pergunakan kedaulatan dalam berbagai-bagai aspek dan jalan ke 
arah kebenaran. Keluarga Abbasiyah yang terdahulu itu kemu- 
diannya digantikan oleh putera-putera ar-Rasyid. Di antara me- 
reka itu ada yang salih dan ada juga yang buruk tingkah lakunya. 
Selanjutnya, ketika kekuasaan berada di tangan anak cucu mereka, 
mereka telah mengutamakan kedaulatan dan kemewahan sebagai 
hak mereka. Mereka tenggelam dalam kehidupan duniawi yang 
tidak bernilai apa-apa itu serta membelakangi agama Islam. Kemu- 
dian, Allah mengizinkan supaya mereka mengalami kehancuran 
dan orang-orang Arab telah kehilangan kekuasaannya secara total, 
dan Dia memberikannya kepada bangsa lain. Allah tidak berlaku 
zalim biarpun sebesar biji sawi. Barang siapa menelaah riwayat 
para khalifah dan raja-raja ini, serta pelbagai pendekatan yang me- 

reka lakukan terhadap kebenaran dan kebatilan, akan dapat dike- 
tahui bahawa apa yang telah kita sebutkan di atas adalah benar. 

[*A1-Mas‘udi telah juga menceritakan ehwal Bani Umaiyah, 
mengenai Abu Jaafar al-Mansur. Abu Jaafar datang menemui 
bapa-bapa saudaranya. Mereka bertanya mengenai orang-orang 
Umaiyah. Katanya: 

“Kalau Abdul Malik, orangnya sangat berkuasa, tetapi ego 
terhadap apa yang telah diperbuatnya. Sedangkan Sulaiman, 
dia pentingkan perut dan alat kelaminnya. Umar adalah salah 
seorang yang buta. Dan orang yang terkemuka di kalangan 
rakyatnya adalah Hisyam.” Katanya: “Bani Umaiyah tetap 
konsisten dengan kekuasaan yang telah diberikan kepada me- 
reka, menguasainya serta menjaga dengan terus menjunjung 
masalah-masalah mulia serta menghindari yang jahat. Hingga 
kemudian, akhirnya khalifah diserahkan kepada putera-putera 
mereka yang lebih suka berfoya-foya, yang tujuan mereka 
terutama adalah pemenuhan nafsu syahwat serta kesenangan 
yang merupakan jnaksiat. Mereka masa bodoh dengan tipu 
daya yang diperbuatnya, dan seenaknya melakukan muslihat 
dengan tidak memperhatikan lagi tugas khalifah dan me- 
remehkan hak kepemimpinan. Mereka pun lemah dalam ber- 
politik. Sehingga Allah mengambil kemuliaan yang ada pada 
mereka, dan menggantikannya dengan kehinaan, serta me- 
lenyapkan kenikmatan yang selama ini mereka rasakan.” 

Lalu dia memanggil Abdullah ibn Marwan. Dan dia pun 
menceritakan kisah pertemuannya dengan raja Naubah ketika dia 
masuk ke daerah itu kerana melarikan diri di masa pemerintahan 
as-Saffah. Katanya: 

“Saya tinggal cukup lama di siang hari itu. Kemudian saya 
didatangi raja mereka. Dia duduk di atas tanah, pada hal dia 
menghamparkan alas yang mahal untuk saya. Saya tanyakan 
kepadanya mengapa dia tidak mahu duduk di atas alas yang 
tersedia? 

Raja menjawab: “Saya seorang raja, dan setiap raja 
harus tunduk kepada kebesaran Allah, sebab Allah yang telah 
mengangkatnya” . 

Lalu raja itu bertanya kepada saya: “Mengapa anda 
minum khamr pada hal di dalam kitab suci anda khamr itu 
diharamkan?” 

Saya jawab: “Hamba dan pengikut-pengikut kami 
berani melakukan yang demikian.” 

Tanyanya lagi: “Mengapa tuan merosak tanaman 
dengan ternakan tuan, pada hal melakukan kerosakan adalah 
diharamkan kepada tuan-tuan?” 

Jawab saya: “Hamba dan pengikut-pengikut kami 
melakukannya tanpa pengetahuan.” 

Tanyanya pula: “Kenapa tuan-tuan memakai baju 
daripada sutera ( dibaj ) dan emas, pada hal semua itu 
diharamkan kepada tuan-tuan dalam kitab suci tuan?” 

Kata saya “Kami punya kekuasaan, lalu kami mengua- 
sai bangsa bukan Arab yang lalu masuk ke dalam agama 
kami. Kemudian sebahagian di antara kami melakukan hal- 
hal terlarang itu.” 

Dia terpekur menggerakkan-gerakkan tangannya di 
atas tanah. Katanya: “Hamba kami, pengikut-pengikut kami 
serta orang-orang bukan Arab masuk agama kami!” 

Raja itu mengangkat wajahnya menatap saya, seraya 
mengatakan: 

“Tidak, bukan seperti yang anda katakan! Tapi, 
sebaliknya, anda adalah orang yang menghalalkan segala 
yang diharamkan Allah, melakukan larangan-Nya, dan 
menyelewengkan kekuasaan yang telah anda miliki. Allah 
pun merampas kemuliaan anda, dan menggantikannya dengan 
kehinaan atas dosa-dosa yang telah anda lakukan. Saya 
khuatir balasan seksa akan menimpa tuan, pada hal sekarang 
anda berada di negeri saya. Bila azab itu jatuh, saya akan 
terkena kesannya. Dan batas bertamu tiga hari. Kerana itu, 
ambillah segala barang perbekalan yang diperlukan, lalu 
berangkatlah, tinggalkan negeri kami”. 

Al-Mansur hairan, takjub, dan tafakur. 

Sudah jelas, bagaimana khalifah berubah menjadi peme- 
rintahan berdasarkan kedaulatan. Pada mulanya, bentuk pemerin- 
tahan adalah khalifah. Tiap-tiap peribadi itu memiliki pengaruh 
kendalinya dalam diri sendiri, iaitu pengaruh kendali agama 
(Islam). Umat Islam lebih memerhatikan agama daripada meng- 
urusi dunia, padahal mengesampingkan urusan dunia dapat 
menyebabkan kehancuran mereka sendiri). 

Ketika Usman dikepung di rumahnya, al-Hasan, al-Husain, 
Abdullah ibn Umar, Ibn Ja‘far, dan yang lain-lainnya datang serta 
menawarkan diri untuk membelanya. Namun dia menolaknya dan 
melarang terjadinya pertumpahan darah di kalangan kaum 
muslimin. Dia khuatir terjadinya perpecahan di samping ingin 

menjaga harmoni yang memelihara kebulatan kata. Dia juga 
memang sedar bahawa apabila membuat penolakan, maka 
penolakan itu akan mengakibatkan dirinya binasa. 

Pada awal pengangkatannya menjadi khalifah, Ali sendiri 
telah dinasihati oleh al-Mughirah supaya melepaskan Zubair, 
Muawiyah dan Talhah daripada kedudukan-kedudukan mereka, 
hingga rakyat sepakat memfowVzrnya dengan sebulat kata. Sesudah 
itu, dapatlah dia melakukan apa saja yang dikehendakinya. Itulah 
politik pemerintahan yang baik. Namun, Ali menolak. Dia 
menghindari ketidakjujuran, sebab dilarang oleh agama. Keesok- 
an harinya, al-Mughirah mendatanginya lagi dan mengatakan; 

“Kelmarin sudah saya sampaikan nasihat kepada anda, 
namun kemudian saya mempertimbangkannya kembali serta 
menyedari bahawa nasihat itu bukanlah satu kebenaran, dan 
tidak termasuk nasihat yang baik. Andalah yang benar! 

Ali menjawab; “Sungguh, tidak. Saya tahu bahawa 
nasihat yang anda berikan itu baik. Bagaimanapun, memang 
kebenaran mencegah saya untuk mengikuti nasihat anda yang 
baik itu.” 

Demikianlah hal-ehwal mereka di dalam memajukan agama, 
dan pada waktu urusan dunia mereka kelam-kabut. 

Kita membangun dunia dengan 
merobek-robek agama, 
tak agama kita bersisa 
tak juga bangunan kita. 

Ia sudah dijelaskan bagaimana bentuk pemerintahan berubah 
menjadi kedaulatan. Namun demikian, ciri-ciri yang merupakan 
watak khas khalifah tetap ada, yakni, keutamaan terhadap Islam 
serta mazhab-mazhabnya, dan taat mengikuti jalan kebenaran. 
Perubahan nampak hanya pada pengaruh kendali, yang adalah 
Islam, dan kini berubah menjadi perasaan kekitaan dan pedang. 
Demikianlah situasi pada masa Muawiyah, Marwan, puteranya 
Abdul Malik, dan sejak khalifah Bani Abbas muncul hingga ar- 
Rasyid dan sebahagian puteranya. Lalu, ciri khalifah lenyap, hanya 
nama yang masih tertinggal. Bentuk pemerintahan berubah 
menjadi kedaulatan mumi. Keulungan telah mencapai puncak 
wataknya, dan dipergunakan untuk maksud buruk yang terbatas, 

seperti kekerasan dan pemuasan syahwat. 

Inilah yang telah terjadi terhadap para putera Abdul Malik 
dan Bani Abbas, setelah aI-Mu‘tasim dan al-Mutawakkil. Nama 
khalifah dan kedaulatan tegak dan tumbuh sisi menyisi. Kemudian, 
dengan lenyapnya perasaan kekitaan orang-orang Arab dan 
pembinasaan ras mereka, serta kehancuran total Arabisme, 
khalifah kehilangan identitinya. Bentuk pemerintahan berganti 
dengan kedaulatan murni. 

Inilah yang terjadi, misalnya, dengan raja-raja bukan Arab di 
Timur. Mereka menampakkan rasa tunduk pada khalifah dengan 
maksud untuk memperoleh kasih sayang, namun kedaulatan tetap 
milik mereka, dengan segala gelar dan segala yang bersifat semula 
jadinya. Khalifah tidak ada bahagian di sini. Demikian pula 
keadaan raja-raja Zenatah di Maghribi, seperti Sanhajah dengan 
Bani Ubaid; Maghzawah serta Bani Yafrun dengan para khalifah 
Bani Umaiyah di Andalusia dan Bani Ubaidi di Qairawan. 

Di sini jelaslah, bahawa pada mulanya khalifah terwujud 
tanpa perasaan kekitaan. Lalu, ciri khalifah menjadi bersimpang- 
siur dan bercampur-baur. Akhirnya, ketika perasaan kekitaan 
sudah berpisah dari solidariti khalifah, kedaulatan menjadi tegak 
secara sendirinya. 

29 Erti janji setia (baiat) 

Ketahuilah bahawa baiah (janji setia) merupakan kontrak dan 
perjanjian untuk taat. Misalnya, seorang yang menyampaikan 
sumpah setia, membuat perjanjian dengan amimya, akan menya- 
takan bahawa dia akan menyerahkan pengawasan atas urusannya 
sendiri dan kaum muslimin kepadanya dan bahawa dia tidak akan 
menandingi kekuasaannya dan bahawa dia akan mentaatinya 
dengan melaksanakan semua tugas yang dibebankan kepadanya, 
baik dia bersetuju mahupun tidak. 

Apabila rakyat menyatakan janji setia kepada amir dan 
mengikat kontrak, mereka meletakkan tangan mereka di atas 
tangannya untuk mengukuhkan janji itu. Hal ini semacam tindakan 
jual beli. Oleh sebab itu, janji setia disebut dengan baiah, kata 
infinitif dari ba'a , “menjual (atau membeli)”. Baiyah adalah jabat 
tangan, menurut erti terminologi linguistik yang biasa berlaku, dan 
penggunaan kata yang diterima syariat. Dan pengertian demikian, 
yang dimaksud dari hadis mengenai baiah Nabi - semoga selawat 

dan keselamatan tercurah atasnya - di malam al-‘Aqabah, 37 dan di 
bawah pohon, 38 serta di mana pun kata ini disebutkan. Di 
antaranya adalah Baiat 'l-Khulafa' dan Ayman ‘l-Bay‘ah. Para 
khalifah mengadakan suatu perjanjian dan mereka mengerahkan 
seluruh sumpah untuk itu. Pengerahan demikian disebut ayman 7- 
bay'ah . Dalam masalah ini, pemaksaan lebih sering terjadi dan 
lebih banyak menangnya. Oleh sebab itu, ketika Malik - semoga 
ridla Allah tercurah padanya - mengemukakan fatwa tidak 
berlakunya sumpah pemaksaan, 39 para penguasa menolaknya. 
Mereka memandangnya cela di dalam sumpah-sumpah baiah. 
Maka terjadilah apa yang dialami oleh Imam (Malik) - semoga 
ridla Allah tercurah padanya. 

Janji setia yang umum berlaku pada masa sekarang ini adalah 
kebiasaan orang-orang Parsi di dalam menyambut raja-raja dengan 
mencium bumi, tangan, kaki, atau hujung kelima baju (raja-raja 
itu). Istilah baiah , dengan erti kontrak janji untuk taat, secara 
metaforik ( majazi ) telah dipergunakan untuk menunjukkan hal ini, 
selama bentuk yang hina dari penyambutan dan kesopansantunan 
merupakan salah satu akibatnya dan kesesuaian daripada kepatuh- 
an. Amalannya meluas sehingga menjadi kebiasaan, dan meng- 
gantikan jabat tangan yang dipakai pertama kali, sebab berjabatan 
tangan dengan setiap orang bererti tindakan merendahkan diri dari 
seorang raja dan membuat dia tidak berharga, hal-hal yang 
merosak kepemimpinan, dan martabat jabatan raja. Namun, jabat 
tangan masih diamalkan oleh sejumlah raja yang ingin menunjuk- 
kan kerendahan hati, dan yang, oleh sebabnya, mahu berjabatan 
tangan dengan orang-orang terhormat dari kalangan rakyatnya, 
dan dengan para pemuka agama yang terkenal dalam disiplin ilmu 
masing-masing. 

Pengertian biasa dari “janji setia” ini hendaklah difahami. 


37 laitu dua kali baiah: pertama di tahun ke- 12 kenabian, dan kedua di tahun ke- 
13 kenabian. 

38 Lihat al-Quran surah 48 (al-Fath) ayat 18. 

39 Ibn Jarir meriwayatkan bahawa ketika ada salah seorang di antara mereka 
yang angkat janji setia kepada al-Mansur mengatakan kepada Imam Malik 
bahawa kita tidak boleh tidak harus membaiatnya, Imam Malik mengatakan: 
“Kalian angkat janji setia secara terpaksa. Orang yang terpaksa tidak wajib 
mengangkat janji.” Kerana pernyataan demikian. Imam Malik mendapat seksa 
daripada penguasa. 

Setiap orang harus mengetahuinya, sebab ia menentukan tugas- 
tugas yang harus dilaksanakan untuk raja dan imam. Tindakannya 
tidak akan sia-sia atau percuma. Hal ini akan memberi pertim- 
bangan bagaimana bertindak terhadap raja. 

Dan Allah Maha Kuat dan Maha Perkasa. 


30 Pengganti 

Kita telah membincangkan imamah, dan telah menyebutkan fakta 
bahawa imamah itu merupakan sebahagian daripada syariat kerana 
ia memenuhi kepentingan umum. Kita telah menyatakan - bahawa 
erti sebenarnya daripada imamah adalah penyeliaan terhadap 
kepentingan-kepentingan bangsa Islam, baik yang berkenaan 
dengan persoalan agama mahupun duniawinya. Khalifah itu 
adalah wali dan pemegang amanah. Dialah yang mengawasi 
segala persoalan mereka selagi dia mempunyai hayat. Lanjutnya 
ialah, dia juga harus berperanan menyelia persoalan mereka setelah 
seseorang itu mati, dan dengan itu, seharusnya melantik seorang 
yang akan memikul tanggungjawab sepertimana yang telah dia 
lakukan, seseorang yang boleh dipercayai untuk menjaga sebagai- 
mana mereka telah mempercayainya. 

Perlantikan seorang pengganti adalah dianggap sebagai 
sebahagian daripada syariat agama melalui ijmak umat, (yang 
menyatakan) bahawa hal itu diperbolehkan dan sah apabila ianya 
terjadi. Dengan demikian, Abu Bakar telah melantik Umar sebagai 
penggantinya dalam suatu majlis yang dihadiri oleh para sahabat 
nabi. Mereka menganggap perlantikan itu adalah suatu hal yang 
diperbolehkan, dan berikrar bahawa mereka harus taat kepada 
Umar. Demikian pula, Umar telah melantik seramai enam dari- 
pada 10 40 orang sahabatnya menjadi ahli jemaah pemilihan. [*Satu 
sama lain saling memilih, sehingga pilihan itu akhirnya jatuh 
kepada Abdurrahman bin ‘Auf. Dia lalu berijtihad dan meminta 
pendapat kaum muslimin. Daripada pendapat umum itu dia 
mengetahui bahawa mereka sepakat untuk memilih Usman dan 
Ali. Maka Usman pun di baiat, atas kesepakatannya untuk 
meminta nasihat kepada dua orang syeikh mengenai suatu 
persoalan yang dia hadapi dan tidak terpecahkan tanpa ijtihad. 


40 Iaitu sepuluh sahabat Nabi yang sudah dijamin oleh Rasulullah masuk syurga. 

Usman diangkat menjadi khalifah, dan kaum muslimin meng- 
haruskan diri taat kepadanya. Beberapa orang sahabat mulia dan 
terkemuka hadir dalam pertemuan yang pertama dan yang kedua, 
dan tidak seorang pun di antara mereka menolaknya. Ertinya, 
mereka setuju akan keabsahan perjanjian ini, mengakui bahawa 
ikrar setia merupakan sebahagian daripada syariat. Dan seperti 
kita ketahui, ijmak dapat berlaku sebagai argumentasi]. 

Seseorang imam itu tidak sewajarnya dicurigai, meskipun dia 
telah melantik ayah atau pu teranya sendiri sebagai penggantinya. 
Dia telah dipertanggungjawabkan untuk menguruskan kebajikan 
kaum muslimin selagi dia masih hidup. Lebih daripada itu dia 
bertanggung]' awab untuk membasmi, semasa hidupnya (kemung- 
kinan mewabaknya perkara-perkara yang tidak diingini) setelah 
kematiannya. Apa yang dinyatakan tadi adalah bagi menyangkal. 
Berbeza dengan dakwaan yang menyatakan bahawa dia seharusnya 
melantik putera atau ayahnya, dan juga terhadap orang yang 
berasa curiga di dalam soal melantik puteranya sahaja, bukan pula 
ayahnya. Malah, dia tidak harus sama sekalinya dicurigai dalam 
apa jua hal pun. Lebih-lebih lagi sekiranya ada alasan untuk 
(melantik seorang pengganti itu), seperti keinginan untuk mening- 
katkan kepentingan umum, atau kekhuatiran akan terjadinya suatu 
mala petaka (sekiranya tidak dilantik seorang pengganti), oleh itu 
meragui seorang imam itu adalah bukan persoalannya. 

Hal yang sedemikian sebagai suatu contoh adalah sebagai- 
mana yang berlaku apabila Muawiyah melantik puteranya, Yazid. 
Tindakan itu diambil dengan persetujuan rakyat dan, dengan 
kerana itu, dengan sendirinya menjadi suatu bahan hujah kepada 
persoalan yang sedang dibincangkan. Akan tetapi, Muawiyah' 
sendiri bersikap lebih menyokong puteranya Yazid berbanding 
dengan bakal penggantinya yang lain sebabnya ialah dia menitik- 
beratkan kepentingan umum yang menghendaki adanya perpaduan 
dan harmoni di kalangan masyarakat itu, kerana orang yang mene- 
rajui kuasa eksekutif, iaitu Bani Umaiyah, pada waktu itu bersetuju 
melantik Yazid. Tidak ada motif lainnya daripada Muawiyah. 
Hemahnya yang tinggi dan hakikat bahawa dia merupakan salah 
seorang daripada sahabat-sahabat nabi mencegah keterangan yang 
lain-lainnya. [*Fakta bahawa dia sering datang kepada para 
sahabat terkemuka, untuk dimintai nasihat, dan kenyataan 
bahawa mereka tidak memberikan pendapat merupakan bukti 
tidak adanya kecurigaan atas dirinya. Mereka tidak termasuk 

orang gegabah yang mengambil keputusan dalam masalah 
kebenaran, dan demikian pula Muawiyah tidak mudah seenaknya 
menerima kebenaran. Mereka mempunyai peranan masing-masing 
dalam masalah ini, dan keadilan mereka menahan diri mereka 
untuk bertindak sewenang-wenang. 

Kalaupun Abdullah ibn Umar melarikan diri daripada per- 
soalan ini, tidak lain kerana memang sifatnya suka menghindarkan 
diri daripada ikut campur dalam persoalan apa pun, baik yang 
boleh mahupun yang terlarang, sebagaimana sudah banyak 
diketahui orang. Penentang penunjukan yang sudah disetujui oleh 
jumhur ulama itu hanyalah Ibn Az-Zubir. Tentang sedikitnya 
penentang ini sudah banyak diketahui orang. 

Setelah Muawiyah, khalifah-khalifah yang telah biasa untuk 
memilih apa yang benar, dan melakukan segala sesuatu itu sejajar 
dengannya, bertindak serupa itu juga. Khalifah-khalifah itu ter- 
masuklah Abdal-Malik dan Sulaiman daripada Bani Umaiyah, 
serta as-Saffah, al-Mansur, al-Mahdi, dan ar-Rasyid, dari Bani 
Abbas dan beberapa lagi sebagaimana mereka yang mana hemah- 
nya dan perhatian serta sikap ambil berat mereka terhadap kaum 
muslimin sudah diketahui umum. Mereka, dalam hubungan itu 
mereka telah terkeluar daripada sunnah yang pertama daripada 
keempat orang khalifah . 41 Situasi mereka sememangnya berbeza 
daripada situasi keempat-empat orang khalifah yang hidup tatkala 
kedaulatan berkuasa itu belum diwujudkan lagi, dan apa yang 
mengekang pengaruh itu adalah hal-hal agama. Maka, setiap 
peribadi itu memiliki kekangan pengaruh di dalam dirinya sendiri. 
Akhirnya, mereka telah melantik orang yang diterima oleh Islam, 
dan memilihnya daripada calon-calon lainnya. Mereka berasa 
yakin bahawa setiap calon itu memiliki kekangan pengaruhnya 
sendiri. 

Sesudah mereka, daripada Muawiyah dan seterusnya, pera- 
saan seresam orang-orang Arab telah mencapai puncaknya, kuasa 
berdaulat. Kendali agama telah menjadi lemah. Pengaruh kendali 
kerajaan dan kelompok adalah diperlukan. Sekiranya, di dalam 
keadaan sedemikian, orang yang tidak diterima oleh kelompok 
telah dicalonkan menjadi pengganti, pencalonan itu akan ditolak. 
Peluang calon dilantik akan dihapuskan, dan masyarakat itu akan 


41 Abu Bakar, Umar, Usman dan Ali - semoga reda Allah dilimpahkan kepada 
mereka. 

pecah-belah dan dimusnahkan oleh perbalahan. 

Seseorang telah bertanya kepada Ali: “Mengapakah ada 
orang yang tidak bersetuju mengenai perlantikan anda, dan 
mengapa mereka tidak bertelagah mengenai perlantikan Abu 
Bakar dan Umar?” 

Ali menjawab: “Sebabnya ialah Abu Bakar dan Umar 
adalah bertanggungjawab terhadap orang seperti diri saya, 
dan saya sekarang adalah bertanggungjawab terhadap orang 
seperti anda.” 

Dia menunjuk kepada kendali pengaruh Islam. 

Apabila al-Makmun melantik Ali ibn Musa ibn Ja‘far as- 
Shadiq sbagai calon penggantinya, dan menggelarnya ar-Rida, 
Bani Abbas mencanggah tindakan itu. Mereka mengisytiharkan 
waadah yang telah dilafazkan kepada al-Makmun terbatal dan 
mengaku taat setia kepada bapa saudaranya Ibrahim ibn al-Mahdi. 
Berlakulah banyak kekacauan, pertikaian, dan kesenjangan 
komunikasi, dan terdapat ramai pemberontakan serta pembelot 
hingga menyebabkan negara hampir kepada keruntuhan. Akhir- 
nya, al-Makmun telah pergi dari Khurasan ke Baghdad, dan 
memulihkan keadaan kepada asalnya. 

Pertikaian sebagaimana yang telah dinyatakan di antara 
khalifah dan kuasa berdaulat, harus diambil kira sebagai perkara 
yang ada hubungannya dengan masalah bakal peneraju. Zaman 
adalah berbeza menurut perbezaan masalahnya suku-sakatnya dan 
perasaan kekitaan yang wujud pada masa itu. Perselisihan dalam 
hal itu menghasilkan perbezaan dari segi kepentingan umumnya 
dan setiap kepentingan (umum itu) mempunyai hukumnya yang 
tersendiri. 

Walau bagaimanapun, Islam tidak menganggap bahawa 
pengekalan turunan (raja itu) kepada para puteranya dengan 
tujuan yang jelas untuk melantik calon penggantinya. Bakal 
peneraju tahta kerajaan adalah suatu yang datangnya daripada 
Allah s.w.t. yang membezakannya dengan melantik sesiapa sahaja 
yang dikehendaki-Nya. 

Dalam soal melantik calon pengganti, seharusnya dilakukan 
dengan niat yang benar-benar bersih. Sekiranya tidak terdapat ba- 
haya bahawa seseorang itu akan mempersenda-sendakan perkara 
yang telah ditentukan oleh: 

Kekuasaan milik Allah diberikan-Nya kepada orang yang 
dikehendaki-Nya, ... 

Segelintir manusia tersalah anggap bahawa imamah itu 
merupakan satu daripada tiang (rukun) agama. Imamah merupa- 
kan satu daripada perkara yang diperkatakan oleh masyarakat 
umum. Masyarakat telah dipertanggungjawabkan untuk meng- 
urusinya. Sekiranya ia tergolong sebagai salah satu daripada rukun 
kepercayaan, ia tentunya tidak ada bezanya dengan solat, dan Nabi 
Muhammad s. a. w. telah melantik seorang wakil, sebagaimananya 
beliau melantik Abu Bakar untuk mewakilinya melaksanakan 
solat. Seandainya baginda telah menetapkannya, pastinya ia 
dimaklumi oleh umum, sebag .imana halnya dengan solat. Para 
sahabat menyatakan bahawa knalifah itu merupakan sesuatu yang 
dapat disamakan dengan solat, dan berdasarkan dalil bahawa: 

“Rasulullah merelakan Abu Bakar mengurusi urusan agama, 
kenapa kami tidak menyetujui beliau mengurusi urusan dunia 
kami?” 

Hal ini merupakan bukti bahawa perlantikan waris tidak 
pernah terjadi. Ia juga memperlihatkan bahawa persoalan imamah 
dan penggantiannya adalah tidak begitu penting sebagaimana yang 
berlaku pada hari ini. Perasaan kekitaan, yang memastikan satu 
padu dan perpecahan di dalam urusan kebiasaannya, tidaklah sama 
pentingnya sebagaimana yang berlaku kemudiannya. Syiar Islam 
telah dapat memenangi hati manusia, dan menyebabkan timbulnya 
kesanggupan untuk gugur kerana kesucian agamanya sekiranya 
ianya diganggu-gugat. Hal itu terjadi kerana mereka melihat 
dengan mata kepala sendiri kehadiran para malaikat untuk 
menolong mereka, disampaikan secara berulang-ulang berita 
tentang syurga, dan selalu diperingatkan kebesaran Allah s. w. t. 
dalam hubungannya dengan setiap kejadian. Maka, adalah tidak 
perlu untuk mengambil berat terhadap perasaan kekitaan, manusia 
pada umumnya memiliki sifat patuh dan taat. Mereka sesungguh- 
nya berasa gentar dan bingung oleh kejadian-kejadian ajaib dan ke- 
jadian-kejadian ilahiyah, dan sering didatangi oleh para malaikat. 
Persoalan mengenai khalifah, kuasa berdaulat, calon peneraju, 
perasaan kekitaan, dan sebagainya, ditenggelami oleh kerusuhan 
sepertimana ianya terjadi. 

Situasi yang membantu ini berlaku bersama lenyapnya 


232 



DINASTI, RAJA, KHALIFAH, PANGKAT DAN PEMERINTAHAN 


mukjizat dan matinya generasi yang telah menyaksikan kesemua- 
nya itu dengan matanya sendiri. Sifat-sifat yang telah disebutkan 
itu berubah sedikit demi sedikit. Tanggapan daripada peristiwa luar 
biasa itu telah berlaku, dan keadaan berbalik kepada asalnya. 
Pengaruh perasaan seresam dan kelumrahan itu dapat disaksikan 
melalui amalan baik dan buruknya. Permasalahan mengenai 
khalifah dan kuasa berdaulat, serta calon penggantinya kepada 
kedua-duanya itu dianggap masyarakat umum sebagai suatu 
persoalan yang amat penting. Perihal mustahaknya itu sangat 
menonjol di masa pemerintahan para khalifah yang terawal kerana 
adanya desakan di dalam hubungannya dengan perlindungan 
tentera, peperangan jihad, murtad (oleh orang-orang Arab 
sesudah kematian Nabi Muhammad s. a. w.) dan penaklukan. 
(Para khalifah yang terawal) boleh membuat keputusan sama ada 
mereka boleh (melantik bakal penggantinya) ataupun tidak. 
Akhirnya sebagaimana pada masa akhir-akhir ini. Persoalan itu 
menjadi amat mustahak dari segi hubungannya dengan berbaik 
sangka dalam perlindungan (ketenteraan dan pentadbiran hal- 
ehwal awam). Perasaan kekitaan telah memainkan peranannya di 
dalam persoalan ini perasaan kekitaan adalah rahsia Ilahi 
(perantara yang) menghalangi masyarakat umum daripada berpe- 
cah belah dan khianat mengkhianati sesama sendiri. Ia adalah 
sumber bersatu padu dan kesepakatan, serta penjamin hasrat dan 
syariat agama Islam. Apabila ianya sudah difahami, perancangan 
Allah s. w. t. yang bijaksana berhubung dengan ciptaan-Nya dan 
makhluk-Nya akan menjadi nyata. 

Mengenai peperangan yang terjadi di dalam masyarakat 
Islam, di antara para sahabat dan tabiin, hendaklah diketahui 
bahawa perselisihan mereka hanyalah mengenai soal-soal agama 
sahaja, dan timbul daripada ijtihad daripada pembicaraannya yang 
sebenar-benarnya dan wawasan yang difikir-fikirkan. Perselisihan 
faham pasti akan timbul di kalangan orang yang membuat ijtihad. 
Ia tidak lebih daripada perbalahan di dalam hal ijtihad tentang 
permasalahan agama yang mempunyai dalil-dalilnya, dan ia 
seharusnya diperhatikan menurut sudut ini. ... 

31 Fungsi keagamaan yang dipertanggungjawabkan kepada 
khalifah 

Sudah jelas bahawa menjadi khalifah pada hakikatnya adalah 

bermaksud bertindak sebagai pengganti pembawa syariat (Mu- 
hammad) sehubungan dengan tugas menyebarkan syiar Islam dan 
menerajui kepemimpinan siasah di dunia ini. Pembawa syariat 
dibebankan dengan tugas menjalankan kedua-duanya - tugas 
menyebarkan syiar Islam mengikut kemampuannya sebagai orang 
yang diperintahkan untuk menjalankan kewajipannya menyampai- 
kan kewajipan syairah kepada manusia, serta menyebabkan 
mereka mematuhi lunas-lunasnya - menjalankan kepemimpinan 
siasah mengikut keupayaannya sebagai orang yang dipertanggung- 
jawabkan mengurusi hal-ehwal peradaban manusia. 

Kami telah menyebutkan sebelum ini bahawa peradaban itu 
adalah suatu yang harus kepada manusia, dan bahawa mengambil 
perhatian apa yang menjadi kepentingan umumnya yang berhu- 
bungan dengannya juga penting, sekiranya manusia itu tidak 
dibinasakan oleh pengabaian. Kami juga telah menyebutkan 
sebelum ini bahawa perasaan kekitaan dan rangsangannya sudah 
cukup untuk menyebabkan (institusi itu bertindak meladeni) apa 
yang menjadi kepentingan umumnya, meskipun ia akan lebih 
disempurnakan melalui perundangan syariat - sebab, ia lebih betah 
di dalam memahami apa yang menjadi kepentingan umumnya. 

Kuasa yang berdaulat, sekiranya ia seorang Islam, adalah 
dipertanggungjawabkan kepada khalifah dan adalah salah satu 
daripada gandingannya. Kuasa berdaulat sebuah negara bukan 
Islam adalah tegak dengan sendirinya. Tetapi dalam apa juga 
halnya, ia memiliki orang yang menjadi anak-anak buahnya dan 
kedudukan sebagai orang atasan yang ada hubungannya dengan 
fungsi-fungsi tertentu. Hamba rakyat yang bernaung di dalam 
sesebuah dinasti itu diberikan jabatan, dan mereka melaksanakan 
(apa yang ditugaskan itu) sebagaimana yang ditentukan oleh 
rajanya yang menguasai kesemuanya sekali. Dengan demikian, 
kekuasaan sang raja itu benar-benar terserlah, dan baginda ber- 
keupayaan melaksanakan peranannya sebagai peneraju kerajaan 
itu. 

Meskipun jabatan khalifah itu mencakupi kuasa berdaulat 
dalam pengertian yang telah disebutkan, sifatnya sebagai seorang 
ulama membawa kepadanya fungsi khas dan kedudukan yang 
khususnya ada pada diri khalifah-khalifah Islam. Kami akan 
membicarakan fungsi keagamaan yang khusus kepada khalifah, 
dan'akan disentuh kemudiannya kuasa berdaulat. 

Kesemua fungsi keagamaan berhubung dengan syariat 

agama, seperti mengerjakan solat, jabatan kehakiman, jabatan 
mufti, berjihad, dan penyeliaan dagangan ( hisbah . Ar. Market 
Supervision. Ing.), adalah dipertanggungjawabkan kepada “imamah 
besar” iaitu seorang khalifah. Khalifah itu seakan-akan terasnya 
dan suatu dasar yang menyeluruh dan daripada semua fungsi itu 
adalah cabang-cabangnya dan merimbuninya disebabkan begitu 
luas ruang lingkupnya. Bidang tanggungjawab adalah menyeluruh 
- terhadap masyarakat Islam - baik yang keagamaan mahupun 
duniawinya - dan, kuasa umumnya adalah untuk melaksanakan 
syariah agama bersangkutan dengan kedua-duanya - agama dan 
hal-ehwal keduniaan. 


(Imamah solat) 

Mengimamkan solat adalah fungsi yang paling utama dan adalah 
lebih utama daripada setakat kuasa berdaulat sahaja, yang mana, 
seperti solat, adalah dipertanggungjawabkan ke atas khalifah. Hal 
ini dibuktikan oleh (keadaan) para sahabat nabi yang disimpulkan 
daripada fakta bahawa Abu Bakar itu telah dilantik sebagai 
pengganti Nabi Muhammad s. a. w. untuk mengimamkan solat, satu 
fakta bahawa dia juga telah dipilih sebagai penggantinya sebagai 
mengetuai hal siasah. Mereka telah berkata: 

“Rasulullah telah mendapati dia sesuai untuk agama kami. 

Dengan itu, mengapa pula kami tidak mahu menerimanya 

untuk mengurusi persoalan duniawi kami?” 

Sekiranya solat itu tidak berada pada kedudukan yang lebih tinggi 
daripada kepemimpinan politik, pemikiran analogi ini tentunya 
tidak akan munasabah. 

Hukum-hukum dan keadaan berhubung dengan tugas meng- 
imamkan solat dan orang yang dipertanggungjawabkan mengerja- 
kannya, adalah diketahui dari buku-buku fikah. [*Sebagaimana 
yang dipaparkan di dalam buku-buku tentang hukum pemerin- 
tahan, seperti karya al-Mawardi dan lain-lainnya. Kami tidak perlu 
panjang lebar menerangkannya]. Khalifah-khalifah yang terawal 
tidak pernah menyerahkan tugas mengimamkan solat kepada 
orang lain. Suatu kenyataan bahawa ada di antara para khalifah 
telah ditikam sewaktu berada di masjid pada waktu azan, yang 
sememangnya diduga kehadirannya, para pembunuh akan berada 

di situ pada waktu bersolat, menunjukkan bahawa secara peribadi 
khalifah itu yang memimpin solat dan tidak mewakilkannya 
kepada orang lain. Kebiasaan ini dilanjutkan oleh para pemuka 
Daulah Bani Umaiyah kemudiannya. Mereka beranggapan tugas 
mengimami solat itu adalah suatu tugas murni yang diper- 
tanggungjawabkan ke atas mereka dan berada pada martabat 
yang tinggi untuk menjadi imam kepada jemaah. 

Kemudiannya, ketika peribadi kuasa berdaulat, dengan sifat- 
sifatnya yang bengkeng dan penuh dengan ketidakadilan terhadap 
rakyatnya - di dalam hal-ehwal keagamaan dan duniawinya - 
begitu menonjol - (raja-raja) telah memilih orang sebagai meng- 
gantikan diri mereka untuk mengimamkan solat. Mereka hanya 
menjadi imam solat pada waktu tertentu sahaja dan pada hari 
(perayaan) umum seperti pada hari raya dan sembahyang Jumaat. 
Hal ini dilakukan dengan tujuan sengaja menonjolkan dirinya dan 
menunjuk-nunjuk. Khalifah-khalifah Bani Abbas dan Ubaydiyyin 
banyak melakukannya sejak mereka berupaya menerajui kerajaan 
berdaulat itu. 


[Jabatan mufti] 

Berhubung dengan jabatan mufti, khalifah haruslah menguji para 
ulama dan guru dan mempertanggungjawabkan tugas itu kepada 
orang-orang yang layak untuk melakukan tugas itu. Dia harus 
membantu mereka dalam menjalankan tugas dan mencegah orang 
tidak berkelayakan daripada turut campur mengurusinya. Jabatan 
mufti merupakan salah satu perkara yang menjadi perhatian 
masyarakat Islam. Khalifah hendaklah mengambil perhatian, 
sekiranya orang yang tidak berkebolehan daripada berperanan 
sebagai mufti dan dengan itu menyesatkan masyarakat Islam. 

Para guru mempunyai tanggungjawab untuk mengajar dan 
menyebarkan pengetahuan agama serta mengadakan kelas untuk 
tujuan itu di masjid-masjid. Sekiranya masjid itu adalah salah satu 
daripada masjid yang ternama di bawah pengurusan pemerintah- 
annya, tempat di mana raja itu menyelia mereka dan mengimam- 
kan solat, guru-guru itu hendaklah meminta izin daripada baginda 
untuk mengajar di sana. Sekiranya masjid itu adalah satu daripada 
masjid umum, keizinan itu tidak perlu diminta. Meskipun 
demikian, setiap guru dan mufti itu memiliki pengaruh yang 
menghalang di dalam diri masing-masing. Ia menyedarkan mereka 

supaya tidak melakukan sesuatu yang bukannya kebolehan 
mereka. Ini adalah supaya perbuatan itu tidak menyesatkan 
orang-orang yang meminta petunjuk yang benar, atau mengeliru- 
kan mereka yang inginkan panduan. [*Di dalam atsar disebutkan: 

“Yang paling berani memberi fatwa di antara kalian adalah 
yang paling berani terhadap neraka jahanam.” 

Oleh itu, boleh tidaknya sultan memberi perhatian adalah 
tergantung kepada keharusan masalah. 


(Jabatan kehakiman) 

Jabatan kehakiman merupakan salah satu daripada jawatan yang 
berada di bawah seliaan khalifah. Ia adalah suatu lembaga yang 
berperanan untuk menyelesaikan gugatan serta menyelesaikan 
perselisihan dan pertikaian. Ianya berjalan, menurut garis pan- 
duan undang-undang syariah sebgaimana yang telah ditetapkan 
oleh al-Quran dan Sunnah. Oleh itu, jabatan kehakiman merupa- 
kan sebahagian daripada bidang tugas khalifah, dan secara 
umumnya berada di bawah bidang seliaannya. 

Pada masa permulaan Islam, para khalifah sendiri yang 
menguruskan jabatan kehakiman. Mereka tidak mengizinkan 
sesiapa pun untuk berperanan sebagai hakim untuk menghakimi 
apa juga pun. Khalifah pertama yang menyuruh seseorang untuk 
menjalankan fungsi ini adalah Umar. Beliau telah melantik Abu 
Darda untuk membantunya menjadi hakim di Madinah, melantik 
Syuraih untuk bertugas sebagai seorang hakim di Basrah dan Abu 
Musa al-Asy‘ari sebagai hakim di Kufah. Sewaktu melantik Abu 
Musa, Umar telah menulis sepucuk surat yang masyhur yang di 
dalamnya terkandung hukum-hakam yang ada sangkut-pautnya 
dengan jabatan kehakiman dan menjadi dasarnya. Beliau menya- 
takan: 


li Amma ba'du, jabatan kehakiman itu secara pastinya adalah 
tugas agama yang fardu dan secara umum suatu amalan yang 
diteladani. 

Fahamilah keterangan yang dibuat di hadapan kamu, 
sebab tidak ada faedahnya mempertimbangkan suatu rayuan 
yang tidak sah. 

Anggaplah semua orang yang hadir di dalam mahka- 

mah kamu serta yang berada di bawah pengadilan kamu 
sebagai setara sahaja, supaya orang-orang bangsawan tidak 
mengharap supaya kamu berpihak, dan orang-orang bangsa- 
wan tidak mengharapkan supaya kamu berpihak, dan orang- 
orang yang tidak berdarjat tidak berasa putus asa untuk 
mendapatkan suatu keadilan daripada kamu. 

“Pendakwa haruslah mengemukakan bukti; daripada 
pihak yang dituduh, pengakuan sumpah adalah suatu yang 
diminta. 

“Bertolak ansur adalah dibolehkan di kalangan kaum 
muslimin, tetapi tidak ada persetujuan menghalalkan sesuatu 
yang diharamkan, atau sesuatu yang diharamkan dihalalkan. 

“Jika kelmarinnya kamu telah membuat suatu keputus- 
an, dan pada hari ini setelah dipertimbangkan semula telah 
menemukan suatu pendapat yang benar, kamu tidak se- 
harusnya berasa terhalang daripada membatalkan keputusan 
yang terdahulu itu. Ingatlah bahawa keadilan itu adalah yang 
diutamakan, dan adalah lebih baik membatalkannya daripada 
terus kekal di dalam kebatilan. 

Gunakan akal kamu mengenai persoalan yang mem- 
bingungkan kamu dan yang tidak disebutkan sama ada di 
dalam al-Quran ataupun Sunnah. Pelajarilah peristiwa- 
peristiwa yang serupa dan nilai keadaan itu melalui sesuatu 
andaian terhadapnya. 

‘Sekiranya seseorang itu mengemukakan tuntutan, yang 
mana dia tidak berupaya mengemukakan bukti, berikan 
untuknya suatu tempoh. Sekiranya dia dapat mengemukakan 
bukti dalam tempoh itu, hendaklah kamu membenarkan 
gugatannya, kalau tidak, kamu diperbolehkan memberikan 
suatu keputusan terhadapnya. Ini adalah sebaik-baik cara 
untuk menangguhkan atau menyelesaikan apa jua kemungkin- 
an yang amat meragukan. 

Setiap orang Islam itu boleh diterima menjadi saksi 
terhadap yang lainnya, kecuali mereka yang telah dihukum jild 
oleh syariat agama, seperti telah dibuktikan memberikan 
persaksian palsu, atau dicurigai memihak berdasarkan status 
‘tuan dan hamba’ atau pun ibarat ‘bersaksi ke lutut’. 
Sesungguhnya Allah - Maha Suci Dia - memaafkan apabila 
sumpah persaksian diberikan dan menundakan hukuman 
demi mencari suatu bakti. 

Hindari kelesuan dan kelelahan, dan janganlah berasa 
jengkel terhadap para pendakwa. 

Kerana memutuskan suatu keadilan di mahkamah 
keadilan, Allah s.w.t. akan melipatgandakan pahalanya dan 

Dia akan memberikan kepadamu maruah yang baik. 
Wassalam.” 


* * * 

Meskipun pelaksanaan jabatan kehakiman itu merupakan bidang 
tugas khalifah, mereka mempertanggungjawabkannya kepada 
orang lain disebabkan oleh kesibukan mengendalikan siasah 
umumnya dan terlalu sibuk dengan peperangan jihad, penakluk- 
an-penaklukan, mempertahankan daerah-daerah di kawasan 
perbatasan, dan melindungi tanah air. Tugas-tugas itu tidak dapat 
dipertanggungjawabkan kepada orang lain kerana ia adalah suatu 
yang sangat penting. Mereka berpendapat ianya adalah suatu 
peranan yang mudah untuk bertindak sebagai hakim, dan dengan 
demikian mereka melantik wakil-wakilnya bagi melaksanakan 
(tugas seorang hakim), dengan ini akan meringankan beban yang 
terpaksa mereka hadapi. Namun, mereka selalunya mempertang- 
gungjawabkan tugas kehakiman itu kepada orang yang mengongsi 
perasaan kekitaan sama ada melalui seketurunan atau kedudukan 
mereka sebagai orang yang dinaungi. Mereka tidak mempercayai 
orang yang tidak ada kaitan dengan mereka dalam hal-hal sebegini. 

Hukum-hakam dan syarat jabatan ini telah dipaparkan di 
dalam buku-buku fikah, dan secara khusus di dalam kitab-kitab 
peraturan pemerintahan. Pada masa khalifah, tugas seorang hakim 
itu hanya untuk menyelesaikan gugatan di antara para pendakwa. 
Kemudiannya, secara bertahap-tahap masalah-masalah dirujukan 
kepadanya apabila khalifah menjadi semakin sibuk dan bertam- 
bahnya dasar raja-raja itu. Akhirnya, jabatan kehakiman itu 
mencakupi - sebagai tambahannya, disamping menyelesaikan 
tuntutan — hal-hal umum yang menyentuh masyarakat Islam, 
seperti menyelia harta benda orang yang gila, anak yatim, orang- 
orang muflis dan orang tidak yang berada di bawah pengawasan 
para penjaganya; menyelia wasiat dan sumbangan-sumbangan 
amal jariah muslimin dan menikahkan, perempuan yang tidak 
mempunyai wali supaya boleh diperisterikan, mengikut pandangan 
segelintir orang; bertugas menyelia jalan raya dan bangunannya; 
menguji kesahihan saksi, berkuasa sebagai wakil, dan pengganti- 
pengganti di mahkamah berusaha menyempurnakan pengetahuan 
dan kesahihan berhubungan sama ada boleh dipercayai ataupun 
tidaknya mereka itu. Semuanya ini telah menjadi sebahagian 
daripada kedudukan dan tugas-tugas sebagai seorang hakim. 

Khalifah-khalifah yang terdahulu telah mempertanggung- 
jawabkan kepada para hakim tugas untuk menyelia kesalahan- 
kesalahan yang berhubung dengan kecuaian melaksanakan 
tanggungjawab {madzalim). Kedudukan ini merupakan paduan 
dua elemen yakni bidang kuasa pemerintahan dan kebijaksanaan 
perundangan. Ia memerlukan mereka yang bukan calang-calang 
orang dan disegani kerana wibawanya untuk menundukkan 
pesalah dan menghalang mereka yang bersikap keras di antara 
kedua-dua pendakwa itu. Dalam kata yang lainnya, dia bersedia 
melakukan apa yang tidak dapat dilakukan oleh hakim dan orang 
lainnya. Ia adalah menyangkuti penelitian bukti, dengan mengena- 
kan hukuman yang tidak dinyatakan dengan jelas oleh syariat 
agama, dengan menggunakan bukti-bukti tidak langsung dan bukti 
yang samar-samar, menangguhkan hukuman hinggalah keadaan 
untuk menjatuhi hukuman itu menjadi jelas, dengan usaha-usaha 
untuk mendamaikan pihak yang bertelagah, dan dengan sumpah 
para saksi. Kesemuanya ini adalah lebih luas daripada apa yang 
seharusnya menjadi bidang tugas para hakim. 

Khalifah-khalifah yang pertama telah melaksanakan sendiri 
fungsi tersebut hinggalah pada masa pemerintahan Bani Abbas, al- 
Muhtadi. Mereka juga kadang kalanya mempertanggungjawabkan 
kepada para hakim untuk menjadi pemimpin peperangan jihad - 
tha’ifah, [*Sepertimana yang dilakukan oleh Umar — keredaan 
Allah s. w. t. dilimpahi ke atasnya - kepada hakim Abu Idris al- 
Hulani, dan al-Makmun kepada Yahya ibn Aktsam, serta al- 
Mu‘tasim kepada Ahmad ibn Abi Daud. Di masa pemerintahan al- 
Makmum, Yahya ibn Aktsam berangkat ke tanah Rom dalam 
rangka perang tha-ifah, demikian pula yang dilakukan Mundzir ibn 
Sa‘id - hakim ‘Abdur-Rahman ibn an-Nashir daripada Bani 
Umaiyah di Andalusia]. Mempertanggungjawabkan fungsi ini 
merupakan tugas para khalifah, atau mereka yang diamanahkan 
untuk melakukannya, seperti wazir yang mana diserahkan kuasa 
penuh, atau sultan yang telah mendapatkan kedaulatan berkuasa. 

[Polis] 

Dalam Dinasti Abbasiyah dan dinasti Umaiyyah di Andalusia, dan 
di bawah Dinasti Ubaydiyyin (Fatimiyyin) di Mesir dan Maghribi, 
pengawasan terhadap jenayah serta pengenaan hukuman-hukum- 
an yang ditetapkan oleh syariat agama ( hadd . Ar.) merupakan 

suatu tugas khusus, dan dipertanggungjawabkan kepada ketua 
polis. Kepolisian adalah suatu petugas keagamaan yang berada di 
bawah kekuasaan dinasti tersebut, dan mempunyai hubungan yang 
erat dengan hukuman agama. Lapangannya adalah sedikit lebih 
luas jika dibandingkan dengan bidang kuasa jabatan kehakiman. Ia 
memungkinkan orang yang disyaki bersalah di bawa ke pengadilan. 
Ia bertindak memutuskan hukuman pencegahan sebelum jenayah 
itu dilakukan. Ia mengenakan hukuman hadd-hadd sebagaimana 
yang telah ditetapkan oleh syariat agama mengikut kewajarannya, 
serta menetapkan bayaran ganti rugi dalam hal yang bersangkutan 
dengan kecederaan pada tubuh badan yang mana undang-undang 
qaud dan qisas. Itu wajar dikenakan. Ia mengenakan hukuman 
yang tidak ditetapkan oleh hukum-hukum agama ( takzir . Ar.), 
serta mengenakan langkah-langkah mencegah terhadap orang yang 
belum melakukan perbuatan jenayah (yang telah dirancangkan). 

Fungsi sebenar kepolisian dan dakwaan diabaikan semasa 
dinasti-dinasti yang mana peranan seorang khalifah itu tidak lagi 
diperlukan. Pendakwaan ( tort . Ing.) telah dipertanggungjawabkan 
kepada raja sama ada meraka itu dilantik oleh khalifah untuk 
mengurusinya ataupun tidak. Peranan kepolisian dipecahkan 
menjadi dua bahagian. Satu daripadanya ialah bertanggungjawab 
mengurusi para tertuduh, melaksanakan hukuman sebagaimana 
yang telah ditetapkan oleh syariat agama (hadd. Ar.) dan 
memotong anggota tubuh (bagi jenayah yang dihukum dengan 
memotong tangan/kakinya), serta memastikan undang-undang 
qisas dilaksanakan pada tempatnya yang sesuai. Untuk tugas ini, 
kerajaan itu telah melantik seorang petugas rasmi yang melaksa- 
nakan bidang kuasanya sesuai dengan (kuasa) politiknya tanpa 
perlu merujuk kepada perundangan syariat. Dia ada kalanya 
dipanggil wali (gabenor), dan kadang kalanya syurthah (polis). 
Fungsi selebihnya sebagai polis adalah bersangkutan dengan hal 
menghukum melalui hukuman yang tidak disebutkan di dalam 
hukum agama ( takzir . Ar.) dan mengenakan hukuman terhadap 
penjenayah sebagaimana yang telah ditetapkan oleh undang- 
undang syarak. Semuanya itu digabungkan dengan fungsi keha- 
kiman seperti mana yang telah dinyatakan sebelum ini. Ia menjadi 
sebahagian daripada tugas rasmi seorang hakim dan menjadi 
sedemikianlah hingga sekarang ini. 

Kedudukan ini telah diambil daripada mereka yang me- 
ngongsi perasaan kekitaan dinasti itu. Apabila terdapat khalifah 

diniyyah, khalifah-khalifah itu menyerahkan tanggungjawab itu 
memandangkan ianya jabatan keagamaan, hanya kepada orang 
Arab atau para mawla - sekutu hamba abdi, atau pengikut- 
pengikut - yang mengongsi perasaan kekitaan dan yang mana 
kecekapan dan kemampuan mereka untuk melaksanakan tugas itu 
boleh dipercayai. 

Apabila sikap dan perilaku khalifah didapati telah berubah, 
dan kerajaan serta kekuasaan kesultanan telah mengambil alihnya, 
fungsi keagamaan itu pada beberapa darjatnya telah mansuh dalam 
hubungannya dengan (kekuasaan yang berkuasa) tambahan pula ia 
bukan tergolong di antara gelaran dan martabat kuasa berdaulat. 
Selanjutnya, orang-orang Arab telah kehilangan seluruhnya 
penguasaan pemerintahan. Kedaulatan berkuasa itu berpindah 
tangan kepada bangsa Turki dan Barbar. Fungsi kekhalifahan, 
sebagaimana sikap dan perasaan kekitaan yang telah menjadi milik 
mereka selama ini, menjadi semakin tersisih daripada mereka (ber- 
banding dengan pendahulu mereka). Sebabnya ialah orang-orang 
Arab berpendapat bahawa syariat adalah agama mereka, dan Nabi 
Muhammad s. a. w. adalah salah seorang daripada kalangan me- 
reka, dan syariat agama membezakan mereka dari segi pemikiran 
dan tingkah laku daripada bangsa-bangsa yang lainnya. Orang- 
orang bukan Arab tidak berfikiran sedemikian. Sekiranya mereka 
menghormati (fungsi-fungsi tersebut) ia hanyalah kerana mereka 
telah menjadi orang Islam. Dengan demikian, mereka menye- 
rahkannya kepada mereka di luar golongan mereka yang telah 
betah dengan (fungsi ini) sewaktu dinasti khalifah-khalifah yang 
terdahulu. Sesudah didedahkan kepada kemewahan hidup, yang 
mana ‘alah bisa tegai biasa’ selama beratus-ratus tahun lamanya 
mereka itu telah melupai zaman ketika mana mereka hidup di 
tengah padang pasir dan cabaran-cabarannya. Mereka telah me- 
nikmati peradaban tinggal menetap (hadlarah), budaya hidup serba 
mewah, kesentosaan, dan kurangnya kemampuan untuk berdikari. 
Kerajaan-kerajaan yang mengambil alih tampok kuasa mengganti- 
kan pemerintahan para khalifah, fungsi khalifah menjadi hak isti- 
mewa masyarakat kota yang berperibadi lemah. Peranan itu tidak 
lagi dipertanggungjawabkan kepada orang yang berhemah tinggi, 
tetapi oleh orang-orang yang kelayakannya adalah terbatas, juga 
oleh keturunan dan peradaban tinggal menetap yang mana telah 
menjadi kebiasaannya. Mereka dikecam sebagaimana halnya 
dengan penduduk yang hidup menetap, yang sudah tenggelam 

dalam arus kemewahan hidup dan kesentosaan, mereka yang tidak 
mempunyai hubungan perasaan seresam dengan rajanya,, dan yang 
bergantung kepada orang lain untuk perlindungan. Kedudukan 
mereka di dalam kerajaan (negara) itu adalah didasarkan kepada 
kenyataan bahawa mereka bertanggungjawab terhadap masyara- 
kat Islam dan mematuhi. hukum-hukum agama, dan sesungguhnya 
mereka arif tentang undang-undang syariat dan berkeupayaan 
mentafsirkannya melalui keputusan perundangan. Mereka tidak 
mempunyai kedudukan di dalam dinasti kerana mereka dihormati 
sebagai tokoh-tokoh sahaja. Kehadiran mereka hanyalah sebagai 
suatu penghargaan terhadap kedudukan mereka di dalam dewan- 
dewan kerajaan, di mana adalah wajar untuk menghormati orang 
yang berkedudukan dalam jabatan-jabatan keagamaan. Mereka 
tidak mempunyai kuasa eksekutif untuk membuat keputusan di 
dalam dewan-dewan kerajaan, di mana adalah wajar untuk 
menghormati orang yang berkedudukan dalam jabatan-jabatan 
keagamaan. Mereka tidak mempunyai kuasa eksekutif untuk 
membuat keputusan di dalam dewan tersebut. Sekiranya mereka 
mengambil bahagian (untuk membuat suatu keputusan), ia 
hanyalah suatu syarat sahaja, tanpa apa-apa hakikat di sebalik- 
nya. Kuasa eksekutif ( al-hill wa ' Il-aqd) sebenarnya adalah dimiliki 
oleh orang-orang yang berkuasa untuk melaksanakan (apa yang 
menjadi keputusan mereka) mereka yang tidak mempunyai kuasa 
(untuk melaksanakan suatu keputusan) tidak mempunyai kuasa 
eksekutif. Mereka hanya digunakan sebagai penguasa undang- 
undang syariah dan keputusan undang-undang yang diputuskan itu 
adalah diterima. 

Sebilangan sarjana berpendapat hal yang sedemikian adalah 
tidak wajar, dan para raja yang bertindak mengetepikan ahli-ahli 
fikah dan para hakim dari, dewan musyawarah telah bertindak 
tidak wajar, kerana Nabi Muhammad s. a. w. - berpendapat: 

“Para ulama itu adalah pewaris para nabi.” 

Sesungguhnya kedaulatan dan bidang kuasa kerajaan adalah 
ditegakkan oleh keperluan-keperluan semula jadi peradaban sekira- 
nya tidak sedemikian, ia pastinya tidak ada kaitannya dengan 
bidang politik. Sifat semula jadi peradaban tidak menghendaki 
(ahli-ahli fikah dan ulama-ulama) terlibat (kekuasaan). Kuasa 
penasihat dan eksekutif hanya dimilik oleh mereka yang menguasai 

perasaan seresam dan hanya melaluinya membolehkan pelaksa- 
naan keputusan eksekutif, mahu melakukannya ataupun tidak 
mahu melakukannya. Mereka yang ‘tidak memiliki perasaan 
sekumpulan, yang tidak dapat menguasai urusannya sendiri, dan 
( yang tidak boleh mempertahankan dirinya sendiri, adalah terlalu 
bergantung kepada orang lain. Sekiranya demikian, bagaimana 
mungkin mereka boleh melibatkan diri di dalam dewan-dewan 
musyawarah, dan mengapa pula nasihat mereka harus (diberikan 
pertimbangan?) Nasihat mereka sebagaimana yang diperolehi 
daripada pengetahuan tentang hukum-hukum agama (akan 
dipertimbangkan) hanya sekiranya ditangani untuk keputusan 
perundangan. Buah fi kiran berhubung dengan urusan politik 
adalah suatu yang bukannya bidang kuasa mereka, sebab mereka 
tidak memiliki perasaan sekumpulan, dan tidak arif tentang 
keadaan-keadaan serta perundangan yang ada sangkut-pautnya 
dengan (perasaan sekumpulan). Untuk menghormati (ahli-hali 
fikah dan para ulama) adalah suatu budi bicara yang baik di 
pihak para raja dan amir. Ia adalah suatu bukti betapa tingginya 
perasaan tulus mereka itu terhadap Islam dan untuk menghormati 
mereka yang ada kena-mengenanya ia dengannya. ... 


Keadilan 42 

Ia merupakan tugas keagamaan yang bergantung kepada jabatan 
kehakiman, dan berhubung dengan amalan mahkamah. Orang 
yang memegang jawatan itu memberikan keterangan - dengan izin 
hakim - menyokong atau membantah (dakwaan) seseorang itu. 
Mereka bertindak sebagai saksi apabila keterangan itu akan di- 
ambil, memberikan keterangan ketika berlangsungnya perbicaraan 
dan mengisi buku daftar yang mencatatkan tentang hak-haknya, 
hak milik dan hutang-piutang mereka dan pelaksanaan perundang- 
an lainnya. 

(Kami telah menyebutkan “izin pihak hakim”, kerana orang 
sering menjadi keliru, dan hanya hakim sahaja yang mengetahui 
siapakah yang boleh dipercayai dan siapa pula tidak. Maka, dalam 
satu seginya, beliau akan memberi izin kepada orang yang mana 
hemahnya dia sangat yakini, supaya permasalahan seseorang itu 


42 Dalam terjemahan F. Rosenthal, judul ini berbunyi: The position of official 
witness (Kedudukan saksi rasmi). 

serta pelaksanaannya akan dapat dengan sebenar-benarnya 
dilindungi ? 43 

Apa yang menjadi prasyarat kepada tugas ini ialah orang 
yang memainkan peranan itu haruslah seorang yang boleh 
dipercayai menurut perundangan agama, dia seorang yang bebas 
daripada unsur tidak boleh dipercayai. Selanjutnya, dia haruslah 
dapat membuat catatan-catatan (mahkamah) dan membuat 
perjanjian dalam bentuknya yang betul dan urutannya yang tepat 
serta dengan sebaik-baiknya, (meneliti) keadaan dan syarat-syarat 
mengenainya berdasarkan pandangan perundangan keagamaan. 
Oleh itu, dia harus memiliki pengetahuan tentang ilmu hukum 
sebagaimana yang dikehendaki untuk tujuan tersebut. Berdasarkan 
keperluan-keperluan itu dan pengalaman, serta amalan yang 
diperlukan, jabatan itu menjadi terbatas kepada orang-orang yang 
berhemah sahaja. Berhemah kemudiannya (dianggap) sebagai 
suatu sikap orang yang melaksanakan tugas itu. Namun, 
anggapan yang sedemikian tidaklah selalunya benar. Berhemah 
itu hanya merupakan salah satu syarat awal yang membolehkan 
seseorang itu layak untuk mengisi jabatan tersebut. 

Hakim haruslah mengkaji keadaan dan mengetahui liku-liku 
kehidupan mereka hanya untuk memastikan bahawa mereka 
memenuhi tuntutan supaya mempunyai kejujuran. Dia haruslah 
tidak mengabaikan tugas untuk bersikap sedemikian, sebab adalah 
tugasnya melindungi apa yang menjadi hak manusia itu sendiri. 
Beban tugas terhadap segala sesuatu adalah terpikul di bahunya 
dan adalah bertanggungjawab menghadapi segala yang menjadi 
akibatnya. 

Setelah (para saksi rasmi) terbukti benar-benar layak untuk 
mengisi tugas itu, mereka pada umumnya adalah lebih berguna 
kepada (para hakim). Khidmat mereka boleh digunakan untuk 
memastikan kejujuran orang lain yang mana hemah mereka belum 
dapat dipastikan oleh para hakim. Ini adalah disebabkan oleh 
terlalu luasnya kota-kota dan keadaan mereka yang penuh dengan 
kekeliruan. Di dalam hal menilai (suatu kebenaran), mereka 
selalunya meminta khidmat para saksi yang profesional ini. Di 
setiap kota, mereka memiliki ruang pejabat sendiri dan tempat di 
mana mereka boleh ditemui, supaya barangsiapa yang hendak 


43 Bahagian dalam tanda kurung ini hanya kami dapatkan dalam terjemahan F. 
Rosenthal. 

membuat urusan boleh menemui mereka dan mendaftarkan 
perakuan itu secara bertulis. 

Istilah boleh dipercayai (< adalah Ar. probilty. Ing.) dengan itu 
digunakan untuk kedudukan orang yang kepentingannya telah 
dijelaskan dan yang boleh diyakini (boleh dipertanggungjawabkan) 
sebagaimana diperlukan dalam perundangan agama yang diguna- 
kan secara berpasangan dengan tidak boleh diharapkan (jarh. Ar. 
Unrealiability. Ing.) Keduanya adalah sama, tetapi sungguhpun 
begitu, adalah berbeza. 

Allah Yang Maha Tinggi dan Lebih Mengetahui. 


Penyelia n Dagangan 

Jabatan penyelia dagangan adalah suatu kedudukan daripada 
sudut keagamaan. Ia adalah tergolong di bawah bidang kewajipan 
beragama yang menghendaki “melakukan amar makruf dan men- 
cegah berlakunya nahi munkar Ia merupakan suatu kewajipan 
orang yang dipertanggungjawab menguruskan persoalan kaum 
muslimin. Dia mempunyai kuasa melantik orang untuk memegang 
jawatan itu daripada kalangan mereka yang pada anggapannya 
adalah layak. Kewajipan itu dengan demikian adalah diserahkan 
kepada mereka yang dilantik. Dia dibolehkan melantik beberapa 
orang lagi untuk membantu tugasnya itu. Dia membuat penyiasat- 
an penyalahgunaan, dan mengenakan beberapa hukuman yang 
wajar dan langkah-langkah untuk memperbaiki kepincangan itu. 
dia harus memastikan bahawa setiap orang itu akan bertindak 
sejajar menurut kepentingan umum. Sebagai contoh, dia mencegah 
terjadinya halangan terhadap lalulintas. Dia akan melarang orang 
yang menyangkut barang-barang dan tukang sampan daripada 
membawa barang yang terlalu berat. Dia mengeluarkan arahan 
terhadap pemilik bangunan yang akan roboh pada bila-bila masa 
sahaja supaya meruntuhkannya, dan dengan demikian mengelak 
kemungkinan terjadinya sesuatu yang membahayakan kepada 
orang yang lalu-lalang. Dia bertindak mencegah para guru di 
sekolah atau di tempat lainnya supaya tidak keterlaluan apabila 
memukul murid-muridnya yang masih muda itu. Bidang kuasanya 
adalah tidak terbatas untuk menyelesaikan laporan perbalahan 
atau aduan, bahkan dia harus sentiasa peka, dan menyelesaikan- 
nya, segala sesuatu yang sehubungan dengannya - yang sampai 

pada pengetahuannya atau yang dilaporkan kepadanya. Dia tidak 
ada kuasa untuk menguruskan tuntutan undang-undang secara 
umum, akan tetapi adalah termasuk di dalam bidang kuasanya 
berhubung segala sesuatu yang ada sangkut-paut atau dengan 
segala sesuatu berhubung dengan penipuan dan kecurangan yang 
ada hubungannya dengan makanan dan sebagainya serta yang ada 
kaitannya dengan soal timbang menimbang dan sukat menyukat. 
Di antara bidang tugasnya ialah berusaha membuat orang yang 
lambat membayar berhutang membayarkan apa yang dihutangnya 
dan yang seumpama itu yang tidak menghendaki pendengaran 
bukti atau suatu keputusan hukum, dengan kata lainnya - segala 
persoalan yang tidak ada kena-mengenanya dengan hakim 
disebabkan ianya begitu lumrah dan mudah. Kesemuanya itu, 
dengan demikian adalah dirujukkan kepada orang yang menjawat 
jawatan penyelia dagangan untuk menyelesaikannya. 

Jawatan itu, akhirnya, diletakkan di bawah jabatan kehakim- 
an. Di kebanyakkan kerajaan-kerajaan Islam, seperti Ubaydiyyun 
- Fatimiyyun di Mesir dan Maghribi serta Bani Umaiyah di 
Andalusia, (jabatan penyelia dagangan) adalah umumnya berada di 
bawah bidang kuasa hakim. Beliau berkuasa untuk melantik 
sesiapa sahaja untuk memegang jawatan itu menurut budi 
bicaranya. Kemudian, apabila kedudukan raja menjadi terpisah 
daripada peranan khalifah, dan apabila raja itu secara amnya 
mengendalikan semua urusan politik, jabatan penyelia dagangan 
menjadi salah satu jawatan diraja dan suatu jabatan yang terpisah. 


Percetakan wang logam 

Jabatan pencetakan wang logam ( sikkah . Ar.) mengurusi wang- 
wang logam (nuqud) yang dipergunakan oleh kaum muslimin dalam 
urusniaga (perdagangan), dengan menjaga kemungkinan terjadinya 
penipuan atau kualiti yang rendah apabila jumlah wang yang 
digunakan dan bukannya berat logam digunakan di dalam setiap 
urusniaga, dan segala yang bersangkutan dengan kewangan. 
Selanjutnya, jabatan mengambil berat untuk membubuh cetakan 
tanda raja pada kepingan wang logam, dengan demikian ia 
menunjukkan kualiti yang baik dan ketulenannya. Tanda itu 
ditekankan pada wang-wang logam dengan segel besi yang khusus 
dibuat untuk tujuan itu dan mempunyai ukiran khusus. Tanda raja 
itu pun diletakkan di atas dinar dan dirham setelah beratnya yang 

tepat sudah dipastikan atau ditetapkan, lalu ia dipukul dengan palu 
sehingga ukiran-ukiran khusus tercetak di atas wang logam itu. Ini 
kemudiannya dijadikan tanda bagi membuktikan menunjukkan 
ketinggian mutunya menurut kaedah peleburan dan ketulenan yang 
lazim dikenali oleh penduduk di sesuatu daerah yang berada di 
bawah dinasti yang berkuasa. Piawaian logam bukanlah suatu yang 
benar-benar dimantapkan, tetapi bergantung kepada ukuran yang 
bebas. Apabila penduduk-penduduk di sesuatu daerah itu telah 
memutuskan ketentuan ketulenannya, mereka lantas mengambil- 
nya sebagai dasar dan menyebutkan sebagai “pedoman” atau 
‘setaraf. Mereka menggunakannya untuk menguji wang logam 
mereka. Sekiranya ia didapati tidak mencapai mutu, ini bererti 
wang logam itu adalah tiruan. 

Penyeliaan terhadap kesemuanya ini merupakan tugas orang 
yang menerajui jabatan pencetakan wang logam. Dalam hal ini, 
tugas tersebut adalah jabatan agama, dan berada di bawah bidang 
tugas khalifah. Dahulunya ia juga berada di bawah bidang kuasa 
kehakiman tetapi kini ia telah menjadi suatu jabatan yang terpisah, 
sepertimana halnya dengan penyeliaan dagangan ( hisbah ). 

Hanya itu sahaja yang boleh dikatakan mengenai kedudukan 
kekhalifahan. Terdapat beberapa lagi hal lainnya yang telah lenyap 
apabila hal-hal yang bersangkutan dengannya menjadi langka. 
Tambahan pula, kedudukan-kedudukan hal yang menjadi peranan 
sultan selain daripada kekhalifahan. Demikian juga halnya tentang 
kedudukan amir dan wazir, serta mereka yang ada hubungannya 
dengan peperangan dan percukaian. Kesemuanya itu akan 
dibicarakan kemudiannya menurut tempatnya yang sesuai. 

Bidang tugas berhubung dengan peperangan jihad didapati 
tidak lagi diteruskan apabila ianya tidak lagi dilakukan kecuali oleh 
beberapa dinasti yang mana sebagaimana lazimnya - menggolong- 
kan hukum yang berkenaan dengannya sebagainya berada di 
bawah kekuasaan pemerintahan, (dan bukannya bidang kuasa 
seorang khalifah. Begitu juga, jabatan yang bertugas untuk 
menjaga kebajikan golongan bangsawan yang ada berhubungan 
dengan khalifah atau hak untuk mendapatkan ganjaran kewangan, 
menjadi lenyap apabila khalifah itu tidak lagi wujud. 

Pada umumnya, penghormatan dan kedudukan khalifah itu 
bersebati dengan kedaulatan dan kepemimpinan politik. Hal 
sedemikian adalah keadaan semasa yang wujud di setiap dinasti. 

Allah mengubah segala-galanya seperti yang dikehendaki- 
Nya. 


32 Gelaran ‘Amirul Mukminin’ yang menjadi ciri seorang khalifah 

Gelaran itu dicipta pada zaman para khalifah ar-Rasyidun 
(khalifah pertama daripada empat). Ini adalah disebabkan - para 
sahabat nabi dan pendahulu Islam memanggil Abu Bakar apabila 
beliau mendapat baiat , sebagai “Wakil” {khalifah) kepada 
Rasulullah s. a. w.. Panggilan yang sedemikian digunakan hingga- 
lah dia meninggal dunia. Kemudiannya baiat itu diberikan kepada 
Umar yang telah dilantik oleh Abu Bakar, dan mereka pun 
memanggilnya “Wakil kepada Wakil” {khalifah khalifati ) kepada 
Rasulullah s.a.w. Namun, mereka dapati bahawa gelaran yang 
sedemikian adalah sangat melecehkan. Gelaran itu adalah sangat 
panjang dan mempunyai gelaran yang sukar untuk disebutkan. 
Dengan bertambahnya khalifah, ia menjadi semakin panjang dan 
berakhir dengan sebutan yang berbelit-belit. Gelaran yang 
sedemikian tidak lagi boleh membezakan dan dikenali disebabkan 
ramainya bilangan penggunanya yang berhak. Dengan demikian, 
mereka berusaha menggantikan gelaran tersebut dengan gelar yang 
lebih sesuai terhadap seorang khalifah. 

Para pemimpin tentera lazimnya dipanggil “awi'r”. Di masa 
jahiliyah, orang sering menggelar memanggil Nabi Muhammad 
s.a.w. sebagai “Amir Makkah” dan “Amir Hijaz.” [*Para sahabat 
juga memanggil Sa‘ad bin Abi Waqqas “Amirul Mukminin”, 
kerana beliau telah bertindak memimpin pasukan dalam pepe- 
rangan Qadisiyyah, dan ketika itu umat Islam merupakan 
masyarakat terbanyak]. 

Lalu, berlakulah apabila salah seorang daripada para sahabat 
Nabi Muhammad s.a.w. memanggil Umar dengan sebutan “Amirul 
Mukminin.” Masyarakat Islam ternyata berasa senang hati dengan 
panggilan itu dan bersetuju untuk terus menggunakan. Dengan 
demikian, mereka pun memanggil Umar dengan gelaran tersebut. 
[♦Dikatakan bahawa orang pertama yang memanggilnya dengan 
gelaran demikian ialah Abdullah ibn Jahsy, atau Umar ibn ‘sal- 
‘Ash, atau Mughirah ibn Syu‘bah. Dalam sebuah riwayat 
disebutkan bahawa pada waktu pembebasan Kota Makkah, se- 
orang utusan datang ke Kota Madinah dan menanyakan Umar: 
“Di manakah Amirul Mukminin?” Para sahabat mendengar dan 

lantas menyetujuinya. “Anda benar. Demi Allah, itu namanya,” 
kata mereka. “Demi Allah, dia benar-benar Amirul Mukminin.” 
Mereka lalu memanggilnya demikian dan dipergunakan sebagai 
gelaran untuk Umar oleh kaum muslimin). Para khalifah yang 
dilantik sesudahnya mewarisi gelaran itu sebagai suatu ciri, yang 
mana tidak seorang pun daripada daulah Bani Umaiyah menggu- 
nakannya. ... 

[*Kemudian golongan Syiah mereka nama khusus untuk Ali, 
iaitu Imam. Kata imamah - bererti juga khalifah - dan sebagai 
suatu propaganda mazhabnya yang mengatakan bahawa Ali lebih 
berhak menduduki imamah solat daripada Abu Bakar. Ali adalah 
mazhab dan bidaah mereka, sehingga mereka membuat gelaran 
tersebut sebagai nama khusus hanya untuknya, dan untuk orang- 
orang yang menduduki jabatan khalifah sesudahnya. Mereka 
menyebut semua khalifah dengan nama imam. Demikianlah 
mereka menyebutnya secara diam-diam sampai pada saatnya 
mereka dapat menguasai kekuasaan daulah, lalu mereka pun 
memanggil para khalifah yang berkuasa sesudahnya dengan nama 
yang telah diubah: Amirul Mukminin, seperti dilakukan oleh para 
pengikut Syiah Bani Abbas. Mereka masih tetap memanggil para 
pemuka mereka Imam, hingga datang Ibrahim yang secara terang- 
terangan mempropagandakan dirinya. Dan mereka pun mengibar- 
kan bendera perang untuk merebut kekuasaan dari tangan Bani 
Umaiyah. Setelah Ibrahim wafat, saudaranya as-Saffah dipanggil 
Amirul Mukminin. Hal yang sama dilakukan oleh golongan 
Rajidlah di Afrika. Mereka menyebut para pemimpin mereka, 
putera-putera Ismail, dengan sebutan Imam sampai pada saatnya 
kekuasaan berada di tangan Ubaidillah al-Mahdi. Mereka juga 
menyebut imam kepada Abui Qasim, putera Ubaidillah. Setelah 
kekuasaan dapat dikukuhkan, mereka menyebut para pemimpin 
setelah Ubaidillah dan Abu Qasim dengan Amirul Mukminin. 
Demikian pula halnya dengan Bani Idris di Maghribi. Mereka 
menyebut Idris imam, juga puteranya Idris Kecil. Demikianlah 
ehwal mereka]. 

Gelaran Amirul Mukminin itu diwariskan daripada seorang 
khalifah kepada yang lainnya. Ia menjadi ciri raja Hijaz, Syria, dan 
Iraq, tempat asal bangsa Arab dan pusat dinasti muslim, dan 
pangkalan Islam dan penaklukan kaum muslimin. Dengan 
demikian (ia tidak lagi dikagumi) ketika kerajaan Bani Abbas 
mencapai puncak zaman keemasan, dan satu lagi bahasa sapaan 

telah mendapat perhatian, suatu yang dengan sendirinya dapat 
digunakan untuk membezakan diri seseorang dengan yang lainnya. 
Sebagaimana gelaran Amirul Mukminin yang pada suatu waktu 
dahulu sama-sama mereka gunakan. Bani Abbas telah mengambil 
nama-nama keluarga seperti as-Saffah, al-Mansur, al-Mahdi, al- 
Hadi, ar-Rasyid, dan seterusnya, yang mana kesemuanya itu 
diciptakan sebagai suatu tabir untuk melindungi nama sebenar 
mereka daripada kesalahan pengucapan orang kebanyakan, dan 
untuk menjaga daripada menjadi bahan persendaan. Mereka 
meneruskan kebiasaan itu hinggalah ke akhir daulah. Bani Ubaidi 
(Fatimiyyun) di Ifriqiyah dan Mesir meneladani apa yang mereka 
telah lakukan. 

Bani Umaiyah telah berusaha menghindarkan diri mereka 
daripada terikut-ikut dengan cara itu. Bani Umaiyah pada zaman 
permulaan di Timur telah melakukannya, sejajar dengan usaha 
supaya sentiasa bersederhana dan ala kadar sahaja. Tingkah laku 
dan aspirasi orang-orang Arab belum lagi diketepikan sewaktu di 
zaman mereka itu dan Bani Umaiyah masih belum menukar ciri- 
ciri Badawiah dengan budaya hidup suatu masyarakat yang tinggal 
secara menetap. Bani Umaiyah di Andalusia juga telah berusaha 
mengekang diri mereka daripada menggunakan gelaran-gelaran 
tersebut, ini adalah kerana mereka masih mengikuti tradisi para 
pendahulu mereka. Namun, mereka menyedari perasaan rendah 
diri yang ada pada diri mereka, hal sedemikian adalah kerana 
mereka tidak dapat menguasai khalifah-khalifah yang mana telah 
dikuasai oleh Bani Abbas, dan mereka tidak berkuasa di Hijaz - 
pangkalan utama bagi orang Arab dan Islam, dan tidak dapat 
menjawat jawatan khalifah yang mana berpusatnya perasaan 
kekitaan bangsa Arab. 

Dengan menjadi raja di daerah-daerah yang terpencil itu, 
mereka hanya berupaya mempertahankan diri daripada peng- 
aniayaan yang dilakukan oleh Bani Abbas. Akhirnya, barulah 
diketahui betapa kebebasan khalifah di Timur itu dengan nyatanya 
dikekang dan bagaimana para mawla kerajaan Abbasiah telah 
memegang kuasa dan berkuasa mutlak untuk menyingkir, 
menggantikan, membunuh atau membutakan mata para khalifah. 
Abd-ur- Rahman yang ke-3 dengan demikian telah meniru apa yang 
dilakukan oleh para khalifah di Timur dan Ifriqiyah: dengan 
menggelar dirinya sebagai Amirul Mukminin dan menggunakan 
nama an-Nashir-li-din Allah. Budaya ini, yang mana beliau adalah 

orang pertama yang menggunakannya telah diteladani oleh para 
khalifah sesudahnya, dan menjadi suatu yang mantap. 

Keadaan seperti ini terus berlangsung sehinggalah perasaan 
kekitaan bangsa Arab telah sama sekali dihancurkan dan khalifah 
itu sudah hilang identitinya. Para mawla bukan Arab telah 
merampas kuasa daripada Bani Abbas; para pengikut mereka 
sendiri yang berkuasa ke atas Bani Ubaidia (Fatimiyyun) di 
Kaherah; Sanhajah menguasai Kerajaan Ifriqiyah; Zenatah 
berkuasa ke atas Maghribi; dan reyes de taifas (raja-raja kecil) di 
Andalusia berkuasa ke atas Bani Umaiyah. Kerajaan Islam telah 
dimansuhkan. Raja-raja di Timur dan di Barat telah menggunakan 
gelaran yang berbeza. Dahulunya mereka itu dikenali dengan 
gelaran “Sultan”. 

Raja-raja bukan Arab di Timur dibezakan oleh para khalifah 
dengan gelaran kebesaran khusus yang menggambarkan sikap 
patuh dan status baik mereka sebagai pegawai. Nama-nama itu 
misalnya Sya‘afud Daulah, Adladud Daulah, Ruknud Daulah, 
Muizud Daulah, Nashirud Daulah, Nidzamul Mulk, Bahaud 
Daulah, Dakhirul Mulk, dan sebagainya. Bani Ubaidi (Fati- 
miyyun) juga menggunakannya untuk para amir di Sanhajrh. 
Ketika mereka telah dapat menguasai para khalifah, mereka berasa 
puas hati dengan gelaran-gelaran yang dianugerahi itu dan tidak 
menggunakan gelaran sebagaimana seorang khalifah sebagai rasa 
hormat terhadap lembaga khalifah, dan untuk menghindari 
daripada terjadinya pengambilan ciri-ciri khasnya seperti mana 
yang selalunya dilakukan oleh orang-orang yang berhasil me- 
rampas kuasa dan berkuasa penuh ke atas lembaga itu. Namun, 
selanjutnya, orang-orang bukan Arab di Timur telah memperku- 
kuh bidang kuasa mereka terhadap kedaulatan, dan semakin 
diketahui peranannya terhadap negara dan kerajaan. Perasaan 
kekitaan terhadap khalifah terasa semakin pudar dan akhirnya 
lenyap sama sekali. Ketika itu orang-orang bukan Arab lebih 
cenderung untuk menggunakan gelaran yang memaparkan ciri-ciri 
khusus yang merujuk pada kedaulatan, seperti an-Nashir dan al- 
Mansur. Ia adalah sebagai tambahan kepada gelaran yang telah 
mereka miliki sebelum ini dan yang menandakan bahawa mereka 
tidak lagi menjadi sekadar mawla dan pengikut. Gelaran yang 
mereka tambah ialah “rfin” sahaja, sehingga mereka dipanggil 
Salahuddin, Asaduddin, Nuruddin. 

Sedangkan reyes de taifas (raja-raja kecil) di Andalusia, yang 

telah berkuasa penuh (terhadap khalifah) berdasarkan bahawa 
mereka telah mengongsi perasaan kesukuannya, telah berpecah- 
belah dan mengagihkan gelaran-gelaran khalifah di kalangan untuk 
diri mereka sendiri. [*Mereka menggelarkan diri dengan an-Nashir, 
al-Mansur, al-Muktamid, al-Mudzfir, dan lain sebagainya. Seba- 
gaimana nyanyian Ibn Abi Syaraf yang meratapi mereka: 

Yang memuakkan daku atas tanah Andalus 

Di sana nama Muktamid dan Muktadlid 

gelar-gelar kerajaan yang tak pada tempatnya 

Kucing terengah-engah mengisahkan gambar harimau laiknya 

Sedangkan Sanhajah pula mengekang diri dan mengekalkan 
gelaran yang telah diberikan oleh Bani Ubaidi (Fatimiyyun). 
Seperti Nashirud Daulah, dan Muizud Daulah. Hal itu mereka 
capai ketika mereka berbalik daripada propaganda Bani Ubaidi 
dan tampil dengan propaganda Bani Abbas. Kemudian, apabila 
jarak antara mereka dengan khalifah menjadi semakin jauh, 
mereka melupakan sahaja gelaran-gelaran itu dan mengehadkan 
diri mereka dengan gelaran ‘sultan’. Hal yang sedemikian 
dilakukan oleh raja-raja Maghwarah di Maghribi. Gelaran yang 
mereka kekalkan ialah Sultan, sesuai dengan adat orang-orang 
Badwi dan kekerasan hidup di padang pasir]. 

Ketika nama khalifah itu telah pupus, dan tidak berpengaruh 
lagi, raja Almoravid (Murabithun) Yusuf ibn Tasyifin telah 
menonjolkan dirinya di tengah suku Barbar di Maghribi. Baginda 
telah menjadi raja di kedua-dua pantai. Baginda adalah seorang 
yang baik dan konservatif, yang mana akhirnya demi untuk akur 
pada tuntutan agama, dengan rela hati telah tunduk pada 
kekuasaan khalifah. Baginda telah berutus dengan al-Mustadzhir 
al-Abbasi, dan mengutuskan dua syekh dari Sevilla sebagai 
dutanya, iaitu Abdallah ibn al-Arabi dan puteranya. Kadi Abu 
Bakar. Mereka diarahkan untuk menyampaikan baiat kepada al- 
Mustadzhir, dan meminta baginda melantik dan menobatkan Ibn 
Tasyifin sebagai raja Maghribi. Utusan itu telah pulang dan 
membawa persetujuan melantik Ibn Tasyifin sebagai raja Magh- 
ribi, dan dengan keizinan untuk menggunakan gaya berpakaian diri 
seorang khalifah dan janjinya. Di dalam dokumen itu khalifah 
telah menggelar Ibn Tasyifin sebagai “Amirul Mukminin”, dengan 
maksud menghormati dan memuliakannya. Ibn Tasyifin, dengan 
demikian menggunakan ia sebagai gelarannya. Dikatakan, bahawa 

baginda dipanggil “Amirul Mukminin” sejak sebelumnya demi 
menghormatinya - kerana kedudukannya, di samping sebagai 
khalifah, juga kerana baginda dan sukunya Bani Murabith (Al- 
moravids) menganut agama Islam serta mengikuti Sunnah). 

Mahdi al-Muwahiddun, (Almohads) melanjutkan apa yang 
dilakukan oleh al-Murabithun (Almoravids), Baginda telah 
memperjuangkan apa yang menjadi kebenaran. Baginda telah 
menggelar pengikutnya sebagai al-Mohad (para yang memper- 
juangkan keesaan Allah s. w. t.). [*Baginda mengikuti mazhab 
Asy'ariyyah, meratapi penduduk Maghribi yang telah meninggal- 
kan mazhab tersebut kerana mengikuti tradisi kaum Salaf, iaitu 
mengenai masalah meninggalkan takwil terhadap fenomena syariat 
dan semacamnya, seperti tajsim. 

Masalah tersebut sudah terkenal dalam mazhab Asy‘ariyyah. 
Mahdi menyebut para pengikutnya al-Muwahiddun (Almohads, 
orang-orang yang meyakini wahdaniyyah Allah), sebagai pernya- 
taan menentang mereka yang ingkar yang mengemukakan 
pendapat yang menjurus pada tasybih dan tajsim. Dia mengikuti 
pendapat ahlul-bait, keluarga Ali, dengan menerima “Imam 
Maksum” (Sempurna) yang pasti ada di setiap masa, yang 
eksistensinya menjaga ketertiban dunia. Al-Mahdi adalah orang 
pertama yang disebut Imam, sesuai dengan mazhab Syiah yang 
telah kami terangkan terdahulu mengenai gelaran para khalifah 
mereka. Kata al-maksum (sempurna) berhubungan dengan Imam 
untuk mengisyaratkan ajarannya. Menurut para pengikutnya, dia 
suci daripada gelaran Amirul Mukminin, dengan alasan mengikuti 
cara-cara pemuka Syiah terdahulu, dan kerana para cucu keluarga 
khalifah yang bodoh dan masih hingusan turut campur di 
dalamnya waktu itu, di Timur...] 

Apabila kekuasaan pemerintahan di Maghribi itu hancur dan 
Zenatah mengambil alih teraju pemerintahan, raja-raja mereka 
yang terawal telah melanjutkan cara hidup di padang pasir dan 
kesederhanaannya serta menteladani Bani Murabith (Almoravids) 
di dalam menggunakan gelaran Amirul Mukminin, semata-mata 
untuk menghormati kedudukan tinggi khalifah. Pertama, mereka 
tunduk kepada Bani Abdul Mukmin, dan selanjutnya kepada Bani 
Abi Hafs. Raja-raja Zenatah yang terkemudiannya telah menggu- 
nakan gelaran Amirul Mukminin, dan menggunakannya pada 
masa ini sejajar dengan aspirasi kedaulatan dan cara serta ciri-ciri 
kuasa kedaulatan. 

Dan Allah menguasai segalanya. 


33 Suatu penjelasan tentang perkataan “Pope” dan “Patriarch” 
dalam agama Kristian, dan tentang perkataan “Kohen” yang 
digunakan oleh orang-orang Yahudi 

Suatu yang harus diketahui ialah setelah berakhirnya para nabinya, 
suatu golongan di dalam agama itu harus melantik untuk 
mengurusi hal-hal keagamaan. Orang yang dipertanggungjawab- 
kan itu harus berusaha supaya penganutnya mentaat: syariat 
agama. Daripada suatu segi, mereka bertindak sebagai pengganti 
nabi mereka, sebagaimana dia dibebankan dengan peranan yang 
mana nabi mereka telah meminta mereka lakukan. Lebih dari itu, 
ia adalah sejajar dengan keperluan yang sebelum ini telah 
dinyatakan supaya ada pemimpin politik di dalam suatu kesatuan 
sosial, insan itu menghendaki adanya seorang yang dapat 
menggerakkan dirinya untuk melakukan hal-hal yang baik untuk 
dirinya dan yang dapat mencegah memudaratkan diri mereka 
sendiri. Orang yang sedemikian disebut seorang raja. 

Dalam masyarakat Islam, jihad (perang suci) merupakan 
suatu tugas agama, kerana universalisme dakwah Islamiah dan 
kewajipan untuk mengajak setiap orang masuk Islam, baik melalui 
bujukan mahupun dengan paksaan. Dengan demikian, khalifah 
dan kuasa berdaulat menurut kaca mata Islam adalah satu, dengan 
demikian orang yang dipertanggungjawabkan dapat mengabdikan 
kekuatan yang ada untuk kedua-duanya secara serentak. 

Golongan keagamaan (mullah) yang lain tidak memiliki misi 
universal dan perang suci itu bukanlah yang dituntut oleh agama 
mereka, ia dimaksudkan tidak lebih daripada bertujuan untuk 
mempertahankan diri sahaja. Apa yang terhasil ialah orang yang 
dipertanggungjawabkan dengan agama (selain daripada Islam) 
sama sekalinya tidak berminat dengan politik kekuasaan. Di 
kalangan mereka - kedaulatan berkuasa ada pada mereka yang 
memilikinya - secara kebetulan, dan dalam beberapa halnya ia 
tidak ada kaitannya dengan agama. Ia datang kepada mereka 
sebagai - suatu tuntutan perasaan kekitaan, yang mana secara 
semula jadinya berusaha mendapatkan kedaulatan berkuasa, - 
sepertimana yang telah kami nyatakan sebelum ini - dan bukan 
kerana mereka itu dibebani dengan suatu tugas untuk menguasai 
bangsa-bangsa lainnya sepertimana yang terjadi di dalam Islam. 

Mereka hanya dituntut supaya menegakkan syiar agama itu di 
kalangan mereka sendiri sahaja. 

Itulah sebabnya mengapa bangsa Israel sesudah Musa dan 
Joshua tidak mengendahkan kedaulatan berkuasa selama lebih 
kurang 400 tahun. Apa yang menjadi perhatian utama ialah untuk 
menegakkan syiar agama mereka sahaja. Di kalangan mereka - 
orang yang memainkan peranan utama untuk menegakkan syiar 
agama ialah Kohen. Dia dalam satu seginya seolah-olah wakil 
(khalifah) Musa. Dia bertugas untuk menguruskan upacara 
sembahyang dan pengorbanan yang dilakukan oleh bangsa Israel. 
Mereka menetapkan satu syarat, agar kohen itu adalah berasal dari 
keturunan Harun, sebagaimana yang telah ditakdirkan untuknya 
dan anak cucunya melalui pernyataan Allah s.w.t. Untuk menyelia 
hal-hal politik yang secara semula jadinya timbul di kalangan 
manusia, Bani Israel telah memilih 70 orang daripada kalangan 
dewasa yang diberikan kepercayaan sebagai berkuasa dalam hal 
perundangan yang bersifat umum. Dalam kedudukan agama, 
Kohen itu adalah lebih tinggi martabatnya daripada mereka, dan 
terpisah daripada pergolakan bidang kuasa hukum. Hal sedemi- 
kian terus berlanjutan (di kalangan Bani Israel) hinggalah perasaan 
kekitaan itu menjadi suatu yang benar-benar dapat dirasakan dan 
seluruh kekuasaan menjadi suatu hal yang bersifat politik. Bani 
Israel itu telah merampas tanah air bangsa Kanaan yang telah 
diberikan oleh Allah s.w.t. kepada mereka sebagai warisan mereka 
di Jerusalem dan di daerah sekitarnya, sebagaimana yang telah 
diterangkan kepada mereka melalui Musa. 

Kemudian, bangsa-bangsa Palestin (Philistines), Kanaan 
(Canaanites), Armenia (Armenians [!], Urdun (Edomites), Amman 
(Ammonites), dan Ma‘rib (Maabites), bertindak memerangi me- 
reka. Pada waktu itu kepemimpinan politiknya diserahkan kepada 
yang lebih tua di kalangan mereka. Bangsa Israel berada di dalam 
keadaan yang sedemikian selama lebih kurang 400 tahun. Mereka 
tidak memiliki kuasa berdaulat yang sebenar-benarnya, dan selalu 
diganggu-gugat oleh bangsa-bangsa asing. Dengan demikian, 
mereka pun bermohon kepada Allah s.w.t. melalui Samuel, salah 
seorang nabi mereka, agar Dia memberikan izin supaya mereka 
melantik seseorang daripada kalangan mereka sebagai raja. Maka 
Thalut (Saul) pun menjadi raja mereka. Dia telah menewaskan 
bangsa-bangsa asing dan membunuh Jalut (Goliath), raja kepada 
bangsa Palestin. Setelah Thalut, Daud (David) pula menjadi raja, 

dan kemudiannya digantikan oleh Sulaimann (solomon). Kerajaan 
baginda berkembang maju dan meluaskan daerah hingga ke 
perbatasan Hijaz dan selanjutnya di daerah perbatasan Yaman 
dan perbatasan negeri Romawi. Setelah Sulaiman, suku-suku itu 
berpecah menjadi dua dinasti (negara). Hal ini adalah sejajar 
dengan pentingnya perasaan kekitaan di dalam negara, sebagai- 
mana yang telah kami terangkan sebelum ini. Salah satu daripada 
dinasti-dinasti itu adalah 10 suku yang berada di daerah Nablus, 
ibu kota Samaria (Sabastiyah), dan lainnya ialah diketuai oleh 
putera-putera Yahudza (Judah) dan Benjamin, di Jerusalem, 
Nebukadnezzar, raja Babylonia, kemudian merampas daripada 
mereka kekuasaan seorang raja. Pada mulanya dia bertindak 
menentangi 10 suku yang terdapat di Samaria, dan kemudiannya 
berhadapan pula dengan putera-putera Yahudza di Jerusalem. 
Kedaulatan mereka tidak diganggu-gugat selama 1000 tahun. Dia 
pun bertindak merobohkan tempat-tempat ibadat, membakar kitab 
Taurat, dan melenyapkan agama mereka. Penduduknya dipin- 
dahkan ke Isfahan dan Iraq. Akhirnya, salah seorang raja Parsi 
yang bernama Kayyanid (Achaemenid) membawa mereka pulang 
ke Jerusalem, setelah 70 tahun lamanya mereka meninggalkan 
tanah airnya. Mereka membina semula tempat-tempat ibadat dan 
memulihkan agama mereka sebagaimana asalnya dengan para 
pendeta sahaja. Kuasa berdaulat adalah menjadi hak orang 
Parsi. 

Lalu Iskandar dan orang-orang Yunani menewaskan orang- 
orang Parsi, dan orang-orang Yahudi pun berada di bawah bidang 
kuasa bangsa Yunani. Selanjutnya kekuasaan bangsa Yunani mula 
mundur, dan dengan bantuan perasaan kekitaan semula jadi itu, 
bangsa Yahudi bangun menentangi bangsa Yunani dan menum- 
pulkan pengaruh dan penguasa orang Yunani ke atas mereka. 
Kedaulatan orang Yahudi adalah terhadap pendeta-pendeta yang 
terdiri daripada Bani Hasymanai (Hasmoneans) - yang berada di 
kalangan mereka. Orang-orang Hasmenea telah bertindak menen- 
tangi orang-orang Yunani. Akhirnya, kekuasaan mereka itu dapat 
dihancurleburkan. Bangsa Romawi pula mengalahkan mereka, dan 
orang-orang Yahudi kemudiannya berada di bawah penguasaan 
bangsa Romawi. Orang-orang Romawi mara ke Jerusalem, 
kampung halaman anak cucu Herodos, hubungan persaudaraan 
melalui perkahwinan Bani Hasmenea dan waris terakhir dinasti 
Bani Hasmenea. Selama beberapa waktu mereka telah mengepung 

Bani Herodos, akhirnya menakluki Jurusalem dengan kekerasan 
setelah banyak melakukan pertumpahan darah, kerosakan dan 
pembakaran. Mereka telah membinasakan Jerusalem (Baitulmaq- 
dis), dan membuang negeri orang-orang Yahudi ke Rom dan di 
daerah-daerah yang jauh dari itu. Ini adalah kemusnahan kali 
kedua terhadap Masjid Baitulmaqdis. Orang-orang Yahudi 
menamakannya, pembuangan negeri secara ‘besar-besaran’. Sete- 
lah itu, mereka tidak mempunyai apa-apa kedaulatan lagi kerana 
mereka tidak lagi mempunyai perasaan kekitaan. Selanjutnya 
mereka berada di bawah penguasaan orang-orang Romawi dan 
pewaris mereka. Hal-ehwal keagamaan mereka telah diuruskan 
oleh pemimpin mereka, yang dipanggil kohen. 

Lalu Isa al-Masih, sebagaimana yang diketahui datang 
kepada orang-orang Yahudi membawa agamanya. Dia bertindak 
menghapus sebahagian daripada hukum-hukum yang terkandung 
di dalam kitab Taurat. Dia melakukan pelbagai keanehan yang 
amat menakjubkan, seperti menyembuhkan orang-orang yang gila, 
dan kusta (< barash ), serta menghidupkan orang yang telah mati. 
Ramai orang menyertai dan mempercayainya. Kumpulan terbesar 
yang menjadi pengikutnya ialah sahabat-sahabatnya, Hawariyyun 
(Rasul-Rasul). Mereka adalah seramai 12 orang. Dia telah 
mengutuskan sebahagian daripada mereka ke seluruh pelosok 
dunia sebagai utusannya. Mereka telah menyebarluaskan fahaman 
keagamaan itu {millah). Hal sedemikian terjadi pada zaman 
Augustus, Raja Rom yang pertama, dan masa Herodos, raja bagi 
orang-orang Yahudi, yang merampas kedaulatan berkuasa dari- 
pada Bani Hasmonea, saudara-maranya melalui ikatan perkahwin- 
an. Orang-orang Yahudi berasa iri hati terhadap Isa al-Masih dan 
menuduhnya seorang pendusta. Raja mereka, Herodos telah 
mengutas surat kepada kaisar Romawi yakni Augustus, dan 
menghasutnya supaya memusuhi Isa. Kaisar Romawi telah 
memberi izin kepada orang-orang Yahudi supaya membunuhnya, 
dan cerita sebagaimana yang dinyatakan di dalam al-Quran itu pun 
terjadilah. 

Hawariyyun (para Rasul) adalah terbahagi daripada bebe- 
rapa golongan. Kebanyakan daripada mereka telah berhijrah ke 
tanah Romawi dan melakukan dakwah untuk menyebarkan agama 
Kristian. Di antara mereka itu Petrus (Peter) adalah orang yang 
paling banyak memainkan peranannya. Dia telah bermastautin di 
Rom, pusat tadbir para kaisar Romawi. Mereka kemudiannya 

telah mencatatkan Injil yang telah diturunkan kepada Nabi Isa di 
dalam empat naskhah, sesuai dengan tradisi periwayatan mereka 
yang berbeza. Matius (Mathew) menulis Injilnya di Baitulmaqdis 
dalam bahasa Ibrani (Hebrew). Injil itu diterjemahkan ke dalam 
bahasa Latin oleh Yohanes (John) putera Zebedee, salah seorang 
daripada Rasul-rasul. Lukas (Luke) menulis Injilnya dalam bahasa 
Latin untuk ditatapi oleh pembesar-pembesar Rom. Yohanes, 
putera Zebedee, menulis Injilnya di Rom. Petrus menulis Injilnya 
dalam bahasa Latin, dan menganggapnya sebagai diusahakan oleh 
muridnya Markus. Keempat-empat naskhah Injil ini berbeza-beza 
antara satu dengan yang lainnya. Tidak kesemuanya itu suatu 
wahyu yang tulen, tetapi Injil yang telah diadunkan dengan kata- 
kata para Rasul. Apa yang terkandung adalah khutbah-khutbah 
dan pelbagai kisah. Di dalamnya sedikit sahaja tentang hukum. 

Para Rasul pada masa itu telah berkumpul di Rom dan 
menggariskan kanun untuk masyarakat Kristian. Mereka mem- 
pertanggungjawabkan tugas itu kepada Iqlimantus (Clement), 
seorang murid Petrus, mencatatkan di dalamnya senarai buku 
yang harus diterima dan sejajar dengannya seseorang itu harus 
melaksanakannya. 

Senarai buku yang termasuk ke dalam hukum agama orang 
Yahudi purba adalah sebagaimana berikutnya; 

Taurat, yang terdiri dari lima jilid. 

Buku Joshua. 

Buku Para Hakim. 

Buku Ruth. 

Buku Judith. 

Empat Buku Mengenai Raja-raja. 

Buku Benjamin . 44 (Chronicles) 

Tiga buku Maccabees, oleh Ibn Gorion 

Buku Ezra, seorang Pemimpin Agama. 

Buku Esther dan kisah mengenai Haman. 

Buku Job (Ayub) yang Serba Benar. 

Mazmur-mazmur Daud. 

Lima buku tentang putera Daud, Sulaiman. 

Enam belas ramalan mengenai Nabi-nabi besar dan kecil. 

Buku Jesus, putera Sira, menterinya Sulaiman. 

Buku-buku syariat Isa - sebagaimana yang diterima oleh para 


44 Dalam terjemahan F. Rosenthal: Buku (Kitab) Kejadian-Kejadian. 

Hawariyun (Para Rasul) adalah seperti berikut: 

Empat naskhah mengenai Injil. 

Buku (Kitab) Paulus yang terdiri dari empat belas surah. 

Katolik (Surah-surah Umum) yang terdiri dari tujuh surah, 
yang kelapan adalah (Tindakan-tindakan) Praxeis, kisah 
para rasul 

Buku Iqlimantus (Clement) yang mengandungi kanunnya 

Johanes, putera Zebedee. Buku tentang wahyu yang mem- 
punyai visi. 

Tindak-tanduk para kaisar Romawi terhadap agama Kristian 
adalah berbeza-beza. Pada masa-masa tertentu, mereka mene- 
rimanya dan menghormati para penganutnya. Di kala yang lain, 
mereka tidak memperakunya, bahkan menganiaya penganut- 
penganutnya, dan membunuh serta membuang daerah mereka 
yang berkenaan. Akhirnya, Konstantin muncul dan menerima 
agama Kristian. Sejak itu, semua kaisar Romawi adalah terdiri 
daripada penganut Kristian. 

Ketua (masyarakat) Kristian dan orang yang bertanggungja- 
wab terhadap lembaga-lembaga keagamaan Kristian disebut Petrus 
( patriarch . Ing.). Dialah pemuka agama, dan merupakan wakil 
(khalifah) Nabi Isa al-Masih di kalangan mereka. Dia mengutus- 
kan wakil-wakil dan pendakwah untuk menemui penganut-peng- 
anut Kristian ke seluruh pelosok negeri. Mereka disebut “uskup” 
(bishop) iaitu wakil Petrus. Mereka yang mengetuai upacara 
sembahyang, dan membuat ketentuan berhubung dengan masalah 
agama disebut “pastor” (priest). Manakala mereka yang memen- 
cilkan diri daripada masyarakat umum, dan berkhalwat untuk ber- 
ibadah disebut “biarawan” (monk). Biarawan ini selalunya mencari 
kedamaian perasaan di biara-biara monastik. 

Rasul Peter, ketua Hawariyyun dan pengikut paling lama, 
berada di Rom dan memantapkan agama Kristian di sana. Nero, 
kaisar Romawi yang kelima telah membunuhnya. Penggantinya 
ialah Arius. 

Pendakwah Markus telah menghabiskan waktu selama 7 
tahun untuk melakukan dakwah di Iskandariah, dan Mesir, dan di 
Maghribi. Dia telah digantikan oleh Ananias, yang digelar 
Patriarch (Petrus). Dia merupakan Petrus pertama di sana. Dia 
telah melantik seramai 12 pastor untuk bersamanya, dan telah 
ditetapkan bahawa apabila Petrus (Patriarch) mati, salah seorang 

di antara yang 12 orang itu akan menggantikannya. Dan seorang 
lagi di antara yang mukmin akan dipilih untuk menggantikan 
kedudukannya sebagai pastor yang ke- 12. Dengan demikian 
masalah petrus (patriarch) menjadi urusan para pastor. 

Kemudiannya, terjadilah perselisihan pendapat di kalangan 
orang Kristian mengenai prinsip dasar dan akidah berhubung 
dengan agama mereka. Mereka telah berkumpul di Nicaea pada 
zaman Konstantin, dengan tujuan untuk menetapkan doktrin 
Kristian yang sebenar-benarnya. Seramai 318 orang “uskup” 
akhirnya bersepakat memutuskan untuk menyetujui doktrin 
Kristian yang satu dan sama. Mereka telah menuliskannya dan 
menamakannya “kredo” (The creed). Mereka menjadikannya 
sebagai prinsip fundamental dan kesemuanya menjadikannya 
sebagai rujukan. Di antara hal-hal yang telah mereka tetapkan 
dalam tulisan itu ialah yang berkenaan dengan perlantikan Petrus 
sebagai pemimpin agama Kristian, tidak rujukan yang harus dibuat 
kepada ijtihad para pastor, sepertimana yang telah ditetapkan oleh 
Ananias, murid Markus. Titik pandangan itu telah dimansuhkan. 
Petrus haruslah berasal daripada suatu golongan besar, dan akan 
dipilih oleh para pemuka dan pemimpin umat yang beriman. 
Demikianlah sebagaimana yang berlaku. Kemudiannya suatu 
perselisihan pendapat lainnya telah berlaku berhubung dengan 
prinsip-prinsip dasar agama Kristian. Muktamar-muktamar ber- 
sangkutan dengan Gereja telah diadakan, tetapi tidak berlaku 
pertikaian mengenai prinsip dasar tentang metode pemilihan Petrus 
(Patriarch). Ia kekal sebagaimananya. 

Para Petrus lazimnya akan melantik uskup-uskup sebagai 
wakil mereka. Uskup-uskup itu pada kebiasaannya akan memang- 
gil Petrus dengan sebutan “Bapa” (Father), sebagai tanda meng- 
hormati mereka. Para pastor juga turut dipanggil dengan sebutan 
“Bapa” (Father) oleh para uskup apabila mereka tidak bersama 
dengan Petrus - sebagai suatu tanda menghormatinya. Penggunaan 
bahasa gelaran itu pada suatu masa yang agak lama, berakhir, 
sebagaimana yang dikatakan, dengan Petrus Heraklius di Iskan- 
dariyah (Alexandria). Adalah suatu yang dituntut untuk membeza- 
kan di antara Petrus dengan Uskup - sebagai tanda menghormati- 
nya - dengan gaya penyapaan. Maka, Petrus dipanggil “Paus”, 
yakni “Bapanya Para Bapa” (Father of Fathers). Nama itu per- 
tama kali muncul di Mesir, menurut teori yang dinyatakan oleh 
Jirjis ibn al-‘Amid dalam Sejarah- nya. Ia kemudiannya dilanjutkan 

kepada orang yang menduduki jabatan Paus yang terutama, yang 
terutama {Uh) uskup Rom, yang merupakan ketua jabatan paus 
Rasul Petrus, sebagaimana yang telah kami nyatakan sebelum ini. 
Gelaran paus telah menjadi ciri khas uskup yang terutama 
hinggalah ke dewasa ini. 

Dengan demikian, terdapatnya perselisihan pendapat di 
kalangan orang-orang Kristian mengenai agama mereka dan 
Kristologi. Mereka telah berpecah menjadi beberapa golongan 
dan sekte, masing-masing memperoleh sokongan daripada kalang- 
an raja Kristian. Pada waktu-waktu yang lain terdapatnya, 
pelbagai sekte atau kelompok. Akhirnya, sekte-sekte ini terbentuk 
menjadi tiga golongan yang menjadi golongan Kristian. Sementara 
yang lainnya pula tidak berapa penting. Kelompok itu ialah 
Melchites ( al-Malakiyyah ), Jacobites ( al-Ya‘gubiyyah ), dan Nes- 
torians {an-Nasthuriyyah). 

Kami berasa adalah tidak wajar untuk mengisi halaman- 
halaman buku ini dengan pembicaraan tentang dogma-dogma 
mereka yang kufur. Secara umumnya, ia memang sudah diketahui. 
Mereka semua adalah kafir. Hal tersebut dinyatakan dengan jelas 
di dalam al-Quran al-Karim. Bukanlah tugas kami untuk mem- 
bincangkan atau menyanggah hujah mereka itu. Adalah terserah 
kepada mereka untuk membuat pilihan sama ada menganut agama 
Islam, membayar jizyah, atau dihukum mati. 

Kemudiannya, setiap kelompok itu memiliki Petrusnya 
sendiri. Petrus (patriarch) Rom kini disebut “Paus”. Dia adalah 
terhasil daripada pendapat sekte Melchite (al-Malakiyyah). Rom 
adalah menjadi hak orang-orang Kristian Eropah. Kuasa berdaulat 
mereka adalah ditegakkan di daerah itu. 

Petrus yang dihasilkan oleh warganegara Kristian di Mesir 
adalah dari sekte Jacobites (al-Ya‘qubiyyah). Dia bermastautin 
bersama-sama dengan mereka. Orang-orang Abessinia (Habsyah) 
mentaati agama orang-orang Kristian di Mesir. Petrus Mesir telah 
melantik uskupnya kepada orang-orang Abesinia, dan uskup- 
uskup ini telah menguruskan persoalan tentang agama itu di sana. 
Gelaran “paus” adalah digunakan khusus untuk Petrus Rom di 
masa itu. Sekte Jacobites tidak memanggil Petrus mereka “Paus”. 
Perkataan yang dilafazkan ialah "pappa”. 

Adalah suatu perkara lazim oleh paus sebagai menghormati 
orang-orang Kristian Eropah dengan menyarankan supaya mereka 
patuh kepada seorang raja dan meminta pandangannya tentang 


262 



DINASTI. RAJA, KHALIFAH, PANGKAT DAN PEMERINTAHAN 


penyelesaiannya bagi perselisihan dan kesepakatan, demi meng- 
elakkan daripada terjadinya perbalahan yang berterus sesama 
sendiri. Tujuan daripada tindakan sedemikian adalah untuk 
mencapai suatu perasaan kekitaan yang paling kukuh di antara 
mereka, (yang terpusatkan pada diri seorang raja, supaya baginda 
mempunyai kuasa keseluruhannya di atas mereka. Raja itu disebut 
“Maharaja”. Dalam upacara perlantikan, secara peribadi paus itu 
akan meletakkan mahkota di kepala maharaja, demi memberikan 
restu kepadanya. Maharaja kemudiaannya disebut “yang dimah- 
kotakan”. Kemungkinannya inilah apa yang dimaksudkan dengan 
sebutan ‘maharaja’. 

Inilah, secara ringkasnya, penjelasan kami mengenai perka- 
taan ‘pope’ dan ‘kohen’. 

Allah s. w. t. memberi jalan sesat kepada siapa yang dikehen- 
daki-Nya, dan Dia pula yang memberi petunjuk kepada orang 
yang dikehendaki-Nya. 


34 Kedudukan kuasa berdaulat ( mulk ) dan kekuasaan pemerintah 
{sultan) serta gelaran-gelaran yang bersangkutan dengan 
kedudukan itu 

Suatu yang harus diketahui ialah, secara sendirinya, raja itu adalah 
seorang yang lemah, dan memikul tugas beban yang terlalu berat. 
Baginda haruslah meminta bantuan daripada hamba rakyatnya. 
Baginda memerlukan bantuan mereka untuk mendapatkan 
keperluan hidup yang asas dan segala sesuatu yang menjadi 
keperluannya. Berapa banyak lagi, dengan demikiannya baginda 
perlukan dalam melaksanakan tugas kepemimpinan politik 
terhadap bangsanya sendiri, terhadap makhluk dan hamba Allah 
s.w.t. yang dipertanggungjawabkan kepadanya sebagai rakyat 
jelatanya. Baginda haruslah membela dan melindungi masyarakat 
tersebut daripada ancaman pihak musuh. Baginda seharusnya 
menguatkuasakan undang-undang yang mengekang kalangan 
rakyatnya, demi menghalangi perbalahan sesama sendiri dan 
pemusnahan terhadap harta benda. Ini termasuklah memperbaiki 
keselamatan jalan raya. Baginda harus menggerakkan rakyat 
supaya bekerja demi kepentingan bersama, dan menyelia. Dia 
harus mengawasi segala hal umum yang melibatkan penghidupan 
dan urusan bersama, seperti bahan makanan, timbangan dan 

sukatan, untuk mencegah terjadinya penipuan. Baginda harus 
mengawasi pencetakan wang, demi menghindari daripada terjadi- 
nya percetakan wang palsu yang digunakan oleh mereka apabila 
berjual beli. Baginda dikehendaki melaksanakan tanggungjawab 
sebagai pemimpin politik, dan membujuk rakyat supaya tunduk 
kepadanya sebagaimana dia kehendaki dan berasa puas hati, 
sebagaimana perasaannya terhadap mereka dan hakikat bahawa 
hanya baginda sahaja yang memiliki semua kemegahan sedangkan 
hamba rakyatnya pula tidak memiliki apa-apa. Ini memerlukan 
suatu usaha secara psikologinya adalah sungguh luar biasa. 
Seorang yang bijaksana telah mengatakan: 

“Memindahkan gunung-gamng dari tempatnya adalah lebih 
mudah untuk saya lakukar daripada mempengaruhi orang 
secara psikologi!” 

Adalah lebih baik sekiranya bantuan itu diminta daripada 
orang-orang yang kedudukannya berada hampir dengan raja 
melalui pertalian keturunan, asuhan yang sama, atau kecintaan 
yang sedia ada terhadap dinasti. Ini membolehkan orang-orang 
berkenaan dan rajanya dapat bekerjasama di dalam satu semangat. 
Firman Allah: 

“Dan jadikanlah untukku seorang pembantu dari keluargaku, 

(iaitu) Harun, saudaraku. Teguhkanlah dengan dia kekuatan- 
ku, dan jadikanlah dia sekutu dalam urusanku ”. 45 

Mereka yang daripadanya baginda meminta bantuan, boleh 
membantu baginda dengan pedang, atau dengan pena, atau dengan 
nasihat dan pengetahuan, atau dengan mengawal orang supaya 
tidak mengerumuni raja dan mengalihkan perhatiannya daripada 
bertindak mengurusi masalah-masalah mereka. Raja boleh juga 
menyerahkan pentadbiran kerajaan kepadanya dan dapat meman- 
faatkan kecekapan dan kemampuannya untuk menjalankan tugas- 
tugas itu. Dengan demikian, bantuan yang dipinta oleh raja boleh 
diberikan oleh seorang insan, atau ianya dapat diagihkan oleh 
beberapa individu. 

Setiap yang berbeza (wahananya) melaluinya bantuan itu 
dapat diberikan memiliki pembahagian-pembahagiannya yang lain 
lagi. Pena (‘The Pen’) mempunyai pecahan-pecahannya, misalnya, 


45 AI-Quran surah 20 (Thaha) ayat 29-32. 

pena tentang kesusasteraan dan surat-menyurat, pena yang 
menguruskan dokumen rasmi dan tanah negara , 46 dan pena yang 
menguruskan buku simpanan kira-kira, yang bermaksud pejabat 
Ketua Jabatan cukai dan elaun-elaun dan juga tentang menteri 
pertahanan. Pedang mencakupi pembahagian berikutnya, sebagai 
contoh, pejabat, ketua turus operasi tentera, ketua polis negara, 
ketua pengarah, perkhidmatan pos, dan pentadbiran daerah- 
daerah di sempadan negara. 

Suatu yang harus selanjutnya diketahui ialah bahawa 
kedudukan kerajaan dalam Islam adalah berada di bawah 
naungan kuasa seorang khalifah, sebab lembaga kekhalifahan itu 
adalah bersifat agamawi dan duniawi. Hukum agama meliputi 
kesemua (kedudukan dalam kerajaan) dan dipergunakan kepada 
setiap satunya dalam kesemua seginya, sebab syariat agama adalah 
menyentuh kesemua tindak-tanduk semua insan. 

Ahli fikah (jurists), dengan demikian adalah lebih menumpu- 
kan perhatian mereka terhadap kedudukan raja atau sultan dan 
terhadap syarat-syarat yang mana ianya dipertanggungjawabkan, 
sama ada dengan cara menguasai khalifah - inilah yang dimaksud 
dengan sultan - atau melalui khalifah yang memberi mandatnya 
(kuasanya) - dan inilah yang mereka maksudkan dengan wazir, 
sebagaimana yang akan diterangkan nanti. (Mereka adalah lebih 
menitikberatkan) setakat mana bidang kuasa (raja) berhubung 
dengan persoalan hukum, kewangan dan persoalan politik lainnya 
baik secara mutlak mahupun secara yang terbatas. Selanjutnya, 
(mereka juga memandang berat sebab-musababnya) yang meng- 
haruskan dilaksanakan pemecatan terhadap (seseorang raja), 
sekiranya sebab-sebab tersebut timbul, dan juga terhadap hal 
lainnya berhubungan dengan raja atau sultan. Ulama fikah juga 
mempersoalkan semua kedudukan yang berada di bawah naungan 
raja dan sultan, seperti wizarah , pejabat jabatan hasil, dan fungsi- 
fungsi pentadbiran. Ulama fikah itu haruslah mengambil berat 
akan kesemuanya itu kerana, sebagaimana yang telah kita sebut- 
kan sebelum ini, dalam Islam khalifah merupakan lembaga hukum 
syariat {khalifah syariyyah ), dan dengan demikian memastikan 
kedudukan raja atau sultan. 


46 Igthaah, sebidang tanah pajak yang dipotongkan untuk tentera dan diambil 
hasilnya (lihat al-Munjid). Kami menggunakan istilah ‘tanah ganjaran’ kerana 
kemiripan ertinya, meski kurang tepat. Dalam terjemahan F. Rosenthal 
diterjemahkan: fiets. 

Bagaimanapun, apabila kita membicarakan kedudukan raja 
dan pemerintah dalam kerajaan, ia tidak akan menjadi sebagai- 
mana yang dituntut oleh lumrahnya dan kewujudan manusia. Ia 
tidak akan tergolong di bawah aspek hukum agama. Ini, 
sebagaimana yang semua ketahui, bukanlah menjadi tujuan buku 
ini. Perkara itu dibincangkan secara terperinci dalam buku-buku 
berhubung dengan pentadbiran, seperti buku yang ditulis oleh Kadi 
Abu al-Hasan al-Mawardi, dan ulama fikah lainnya. Sekiranya kita 
berbicara tentang kedudukan khalifah dan membicarakannya 
secara tersendiri ia tidak lain daripada bertujuan untuk memban- 
dingkan mereka dengan kedudukan dalam kerajaan sahaja, dan 
bukannya untuk melakukan suatu kajian menyeluruh terhadap 
status perundangannya. Ini bukanlah tujuan buku yang kami 
hasilkan ini. Dengan demikian, kami akan membicarakan 
persoalan itu hanya sebagai kelumrahan peradaban di dalam 
eksistensi manusia. 

Dan Allah s. w. t. pemberi taufik. 


Wazir 

‘Wizrah’ merupakan ibu kepada fungsi pemerintahan (kesultanan) 
dan kedudukan mulia dalam kerajaan. Nama itu sendiri secara 
mudah bererti “pertolongan”. 

Telah diterangkan sebelum ini, pada permulaan bahagian ini, 
bahawa keadaan dan kegiatan seseorang raja adalah terbatas 
kepada empat bidang: 

(1) Mereka boleh mengambil berat mengenai cara dan tujuan 
untuk melindungi masyarakat, seperti menyelia anggota tentera, 
persenjataan, gerakan-gerakan tentera, dan persoalan-persoalan 
lain yang ada hubungannya dengan perlindungan dan penceroboh- 
an. Orang yang dipertanggungjawabkan ialah wazir, sebagaimana 
istilah yang sering digunakan oleh dinasti kuno di Timur, dan 
sebagai istilah yang masih digunakan sekarang di Barat. 

(2) Atau, mereka menitikberatkan perhubungan dengan 
orang yang berada jauh daripada raja sama ada oleh ukuran 
jarak atau oleh masa dan pelaksanaan perintah-perintah berhu- 
bung dengan orang-orang yang tidak ada hubungan secara 
langsung dengan raja. Pelaksana bagi tugas ini adalah seorang 
setiausaha. 

(3) Atau, mereka yang mengambil berat mengurusi persoalan 
kutipan dan perbelanjaan cukai, dan diamanahkan menjaganya 
dengan apa cara pun. Orang yang bertanggungjawab ialah ketua, 
jabatan hasil cukai dan hal-ehwal kewangan. Di Timur sebagai- 
mana pada masa itu ia disebut sebagai wazir. 

(4) Atau, mereka yang berperanan mengawasi agar orang- 
orang yang mempunyai suatu hajat supaya tidak mengerumuni 
raja, sehingga boleh mengalihkan perhatian baginda daripada 
menyelesaikan persoalan yang dihadapinya. Tugas ini adalah 
diserahkan kepada penjaga pintu, atau orang yang mengawal 
pintu istana. 

Kegiatan seseorang raja itu tidak melampaui daripada empat 
bidang ini. Setiap fungsi kerajaan dan pemerintahan adalah 
termasuk kepada salah satu di antara empat bidang tersebut. 
Namun, bidang yang paling penting ialah yang dapat memberi 
pertolongan umum berhubung dengan segala sesuatu yang berada 
di bawah pengawasan secara langsung seseorang raja itu. Ini 
bermakna adanya hubungan yang akrab dengan raja, dan 
penglihatan di dalam semua kegiatan pemerintahannya. Kesemua 
fungsi yang melibatkan beberapa golongan manusia tertentu atau 
beberapa bahagian jabatan adalah dikelolakan oleh yang berpang- 
kat rendah. Di antaranya ialah seperti mengetuai pasukan tentera 
di daerah perbatasan, pentadbiran beberapa cukai khusus, atau 
penyeliaan beberapa persoalan khusus, seperti penyeliaan bahan 
makanan atau pengawasan pencetakan wang logam. Semua 
kegiatan ini adalah yang berhubung dengan keadaan-keadaan 
tertentu. Orang yang mengurusinya, dengan demikian, adalah 
orang-orang bawahan kepada yang bertugas membuat penyeliaan 
secara umum, dan mereka itu adalah yang lebih berpangkat. 

Demikianlah keadaan yang berlaku sebelum bertapaknya 
zaman Islam. Apabila Islam mula tersebar dan bidang kuasa itu 
dipertanggungjawabkan kepada khalifah, bentuk-bentuk kuasa 
berdaulat tidak lagi diwujudkan, dan kesemua fungsinya menjadi 
lenyap, kecuali hanya sedikit yang bersifat menasihat dan 
memberikan perundingan yang mana ia adalah suatu yang lazim 
dan terus diwujudkan kerana kewujudannya adalah suatu yang 
tidak boleh dielakkan. Nabi Muhammad s.a.w. lazimnya akan 
meminta nasihat dan bermesyuarah dengan para sahabat baginda 
mengenai perkara-perkara yang bersifat umum dan khusus. 
Sebagai tambahannya, baginda meminta nasihat Abu Bakar 

mengenai persoalan-persoalan lain yang sifatnya adalah amat 
istimewa sekali. Beberapa masyarakat Arab yang sudah masak 
benar dengan keadaan seperti itu sebagaimana di Parsi, Romawi 
dan kerajaan Abessinia telah menggelar Abu Bakar sebagai ‘wazir’ 
Muhammad s. a. w. Sebutan wazir (pada mulanya) tidak diketahui 
oleh kalangan kaum muslimin kerana Islam itu adalah suatu agama 
yang mengutamakan kesederhanaan dan tidak mementingkan 
darjah kedudukan. Demikian juga sebagaimana yang dilakukan 
oleh Umar r.a. dengan Abu Bakar dan Ali, dan Usman dengan 
Umar. 

Tidak ada kedudukan yang khusus di kalangan umat 
muslimin pada peringkat awalnya bidang pengutipan hasil cukai, 
perbelanjaan ( infaq ), dan buku simpan kira-kira. Masyarakat 
muslimin itu adalah orang-orang Arab yang buta huruf ( ummi . 
Ar.), yang tidak tahu bagaimana hendak menulis dan menghargai 
buku-buku. Untuk urusan buku simpanan kira-kira mereka 
menggajikan ahl ’l-kitab - orang-orang Yahudi dan Kristian, atau 
mawla-mawla bukan Arab yang arif mengenainya. Urusan simpan 
kira-kira adalah suatu yang mereka kurang arif. Golongan 
bangsawan juga tidak arif mengenai hal tersebut, kerana buta 
huruf itu adalah suatu gejala yang sangat menonjol di kalangan 
mereka. 

Begitu juga halnya, tiada wujud suatu jawatan yang khusus di 
kalangan (umat Islam terawal) di dalam bidang tulis menulis 
(secara rasminya) dan (catatan dalam bentuk tulisan) sebarang 
arahan yang hendak dilaksanakan. Mereka adalah buta huruf, dan 
boleh dipercayai untuk menyimpan sesuatu rahsia dan menyam- 
paikan sesuatu dengan selamat kepada tempat yang ditujukan. 
Juga, tidak ada persoalan politik yang menuntut khidmat seorang 
setiausaha sulit, sebab khalifah merupakan persoalan agama dan 
tidak ada apa-apa kaitannya dengan kuasa politik. Tambahan 
pula, apabila diberikan kesempatan untuk menemui raja, rakyat 
akan datang berduyun-duyun menemui raja itu dan ini menyebab- 
kan baginda tidak dapat menumpukan perhatiannya untuk 
mengurusi persoalan penting berhubung dengan masalah negara. 
Dengan demikian, raja telah melantik seorang petugas yang 
tugasnya adalah untuk mengurusi masalah ini dan menggelarnya 
sebagai “penjaga pintu”. 

Diceritakan, bahawa ketika Abdul Malik melantik penjaga 
pintunya, dia berkata: 

“Saya telah melantik kamu untuk menjaga pintu saya, dan 
engkau bebas bertindak kecuali tiga hal: menjadi muazzin 
solat, pegawai pos, dan pelayan makanan, supaya tidak 
menyulitkan.” 

Kemudian, kuasa berdaulat itu berkembang dengan pesatnya. 
Penasihatnya (rasmi) dan pembantu kepada hal-ehwal suku dan 
golongan pun memainkan peranannya. Gelaran wazir pun 
digunakan. Soal simpan kira-kira dipertanggungjawabkan kepada 
para mawla, dan orang-orang (kafir) dzimmi (orang-orang Yahudi 
dan Kristian). Untuk menguruskan dokumen-dokumen rasmi, 
seorang setiausaha khas telah dilantik, sebagai langkah mencegah 
kemungkinan berlakunya pembocoran rahsia raja, sesuatu yang 
akan dapat mendatangkan mala petaka kepada peranan baginda 
sebagai pemimpin politik. Setiausaha ini tidaklah sepenting diri 
seorang wazir, kerana dia hanya diperlukan apabila ada sesuatu 
yang hendak ditulis dan bukannya urusan yang boleh dibincangkan 
secara lisan sahaja. Ketika itu, pembicaraan secara lisan masih 
dikekalkan sebagaimana keadaan asalnya, dan tidak dicemarkan. 
Dengan demikian, wazir itu merupakan pangkat paling tinggi di 
seluruh dinasti Bani Umaiyah. Bidang kuasa wazir adalah sebagai 
penyelia umum terhadap semua persoalan yang dibawa kepada 
pengetahuannya dan akan bertindak sebagai tenaga perunding, dan 
juga semua persoalan lain yang menyentuh pertahanan ataupun 
serangan. Lanjutannya ialah penyeliaan Jabatan Pertahanan, 
memberikan gaji kepada anggota tentera pada setiap awal bulan, 
dan hal lainnya. 

Kemudian dinasti Bani Abbas pula yang berkuasa. Kedau- 
latan (kekuasaan raja) pun berkembang. Jabatan yang ada 
hubungan dengan kebangsawanan semakin banyak dan tinggi- 
tinggi belaka. Pada waktu itu, kedudukan sebagai wazir menjadi 
semakin berpengaruh dan penting. Dia menjadi wakil (khalifah) 
dalam melaksanakan bidang kuasa eksekutif. Kedudukannya 
dalam kerajaan menjadi perhatian umum. Semua orang menyan- 
jung tinggi kehadirannya dan tunduk kepada kuasanya. Penyeliaan 
simpan kira-kira adalah dipertanggungjawabkan kepada wazir, 
sebab adalah menjadi fungsinya untuk membuat bayaran gaji 
kepada seluruh anggota tentera. Maka dia terpaksa menyelia 
pengutipan dan pengagihan wang negara. Selanjutnya, penyeliaan 
terhadap ‘pena’ dan utusan rasmi adalah dipertanggungjawabkan 


269 



MUKADIMAH IBN KHALDUN 


juga kepadanya, demi memelihara rahsia-rahsia raja dan untuk 
memelihara gaya bahasa yang baik. Sebabnya ialah pada waktu itu 
gaya bahasa yang digunakan oleh rakyat sudah dicemari. Cap 
mohor dibubuhkan pada dokumen-dokumen baginda, demi 
memelihara supaya ianya tidak disebarkan kepada umum. Ini 
juga dipertanggungjawabkan kepada wazir. 

Dengan demikian, nama wazir mencakup fungsi-fungsi 
‘pedang’ dan ‘pena’, sebagai tambahan keapda fungsinya sebagai 
pembantu kepada raja. Di zaman ar-Rasyid, Ja‘far ibn Yahya 
dipanggil ‘sultan’, suatu penyataan betapa umumnya bidang kuasa 
sebagai orang yang berkuasa menyelia dan peranannya di dalam 
dinasti. Jawatan kerajaan yang tidak disandangnya hanyalah 
sebagai penjaga pintu, dan dia tidak menjawatnya kerana dia 
berasa amat terhina untuk menerima tugas semacam itu. 

Kemudian dinasti Bani Abbas memasuki suatu zaman di 
mana penguasaan terhadap khalifah itu berada di tangan orang 
yang lain. Penguasaan itu kadang kalanya berada di tangan wazir. 
Di ketika yang lain pula, ia berada di tangan rajanya. Apabila 
seorang wazir cukup berkuasa, adalah wajar supaya dirinya 
dilantik sebagai wakil khalifah demi memenuhi sepenuhnya apa 
yang menjadi tuntutan syariat. 

Pada ketika ini, wizarah telah dibahagikan kepada ‘wizarah 
eksekutif ( wizarah tanfidz. Ar. executive wazir etc. Ing.) - ini 
berlaku ketika raja itu dapat menguasai segala yang menjadi hal- 
ehwalnya dan wazir itu bertanggungjawab untuk melaksanakan 
apa yang menjadi keputusan baginda dan - ‘wizarah yang dilantik’ 
{wizarah tafwid . Ar. delegated wazirate. Ing.) — yang berlaku apabila 
wazir itu telah menguasai rajanya dan khalifah telah mewakilkan 
segala yang menjadi tugas seorang khalifah, menyerahkan segala- 
galanya untuk penyeliaan dan semata-mata pada kebijaksanaan 
mereka. Ini menyebabkan timbulnya pendapat yang berbeza sama 
ada dua orang wazir itu boleh dilantik pada waktu yang sama 
menjadi ‘wizarah yang dilantik’. 

Dalam hal itu raja itu terus dinaungi. Raja-raja bukan Arab 
telah bertindak merampas kuasa. Identiti sebagai khalifah telah 
lenyap. Mereka yang telah mengambil alih teraju negara itu tidak 
berminat untuk menggunakan pelbagai gelaran kekhalifahan, dan 
mereka berasa benci untuk terus mengongsi gelaran yang sama 
sebagaimana yang digunakan oleh para wazir, kerana para wazir 
adalah orang-orang suruhan mereka. Dengan demikian, mereka 

menggunakan gelaran ‘amir’ dan ‘sultan’. Mereka yang berkuasa 
terhadap dinasti disebut amir al-umara’ atau ‘ sultan ’, sebagai 
tambahan kepada gelaran kebesaran yang suatu ketika dahulu 
dianugerahi oleh khalifah. Mereka mengekalkan gelaran wazir 
kepada mereka yang bertugas sebagai pegawai peribadi khalifah. 
Demikianlah berlangsung keadaan hinggalah di akhir dinasti Bani 
Abbas. 

Sebagaimana pepatah, ‘sekali air bah, sekali pasir berubah’, 
ternyata bahasa telah mengalami banyak pencemarannya. Bahasa 
telah menjadi suatu bidang keahlian yang diamalkan hanya oleh 
orang-orang tertentu sahaja. Maka, ia pun berada berada pada 
kedudukannya yang tidak diendahkan dan para wazir berasa tidak 
sewajarnya untuk mengambil berat. Tambahan pula, para wazir 
bukanlah orang-orang Arab yang sejati dan tidak pula fasih 
berbicara (ataupun tidak juga mempunyai keindahan gaya) yang 
boleh diharapkan daripada cara mereka menggunakan bahasa. 
Untuk mengisi fungsi ini mereka telah memilih orang-orang yang 
berasal daripada kumpulan lain untuk melanjutkan usaha itu. 

Itulah keahlian mereka yang khusus, dan ia menjadi suatu 
khidmat yang pada bila-bila sahaja yang dapat disumbang kepada 
wazir. 

Gelaran amir adalah diberikan khusus kepada mereka yang 
bertugas melakukan gerakan-gerakan keten teraan, dan hal-hal 
yang bersangkutan dengannya, meskipun amir berkuasa penuh 
terhadap penjawat-penjawat lainnya dan melaksanakan bidang 
kuasanya terhadap segala hal, sama ada sebagai wakil raja, 
ataupun yang berkuasa penuh terhadap kerajaan. Demikianlah 
keadaan-keadaannya. 

Yang terbaharu, dinasti Turki telah mula bertapak di Mesir. 
Raja-raja Turki menyedari bahawa wizarah telah kehilangan 
identitinya, kerana para amir telah memperlihatkan kecenderung- 
an untuk memilikinya dan telah menyerahkannya kepada mereka 
yang berminat untuk memegang jawatan itu sebagai menggantikan 
khalifah yang telah disisihkan, dan ibarat telah kehilangan taring- 
nya itu. Kekuasaan wazir menjadi suatu yang sekunder kepada 
para amir. Wizarah telah menjadi sesuatu jabatan yang berada di 
bawah naungannya dan tidak memainkan peranannya. Akhirnya, 
orang-orang yang berkedudukan tinggi dalam sesebuah dinasti, 
(sebagai contoh, para amir), berasa amat terhina untuk meng- 
gunakan gelaran wazir. Orang-orang yang bertugas memutuskan 

suatu keputusan hukum dan penyeliaan anggota tentera pada masa 
kini disebut pemangku, (naib). Mereka menggunakan gelaran wazir 
untuk melantik orang yang bertanggungjawab untuk mengumpul- 
kan hasil cukai. 

Bani Umaiyah di Andalusia pada mulanya terus mengguna- 
kan gelaran wazir sebagaimana penyertiannya yang asal. Kemu- 
dian, mereka membahagi-bahagikan fungsi wazir menjadi beberapa 
bahagian. Untuk setiap peranan itu mereka melantik wazir yang 
khusus. Mereka melantik seorang wazir untuk menguruskan hal- 
ehwal kewangan negara; seorang untuk urusan surat menyurat 
rasmi; seorang untuk menyelia mereka yang teraniaya, dan seorang 
untuk mengawasi rakyat yang tinggal di daerah-daerah perbatasan. 
Sebuah pejabat disediakan untuk para wazir itu. Di sana, mereka 
duduk di atas hamparan permaidani, dan melaksanakan perintah 
raja, sesuai dengan bidang tugas masing-masing. Salah seorang 
wazir dilantik menjadi pegawai perhubungan antara para wazir dan 
khalifah. Martabatnya adalah lebih tinggi daripada wazir-wazir 
lainnya, kerana dia sering berhubung secara langsung dengan raja. 
Tempat duduknya adalah lebih tinggi daripada tempat yang 
diduduki oleh wazir yang lain. Dia dikenali dengan panggilan 
penjaga pintu (hajib). Demikianlah ia berlanjutan hingga ke akhir 
dinasti Bani Umaiyah. Peranan dan jawatan sebagai seorang hajib 
adalah lebih dimuliakan daripada penjawat-penjawat yang lain. 
Akhirnya, reyes (k taifas (raja-raja thawaif) telah menggunakan 
gelaran itu. Mereka yang lebih utama pada waktu itu disebut 
penjaga pintu. 

Kemudian, Dinasti Syiah (Bani Ubaidi-Fatimiyyun) wujud 
muncul di Ifriqiyah dan Qairawan. Rakyat yang mendukungnya 
adalah mereka yang benar-benar sebati dengan kehidupan di 
padang pasir (badawiah). Dengan demikian, pada mulanya mereka 
meremehkan fungsi tersebut, dan tidak menggunakan nama-nama 
yang patut bagi mereka. Namun, akhirnya, dinasti itu sampai pada 
peringkat mempunyai budaya hidup menetap, dan (rakyatnya) 
mengikuti tradisi kedua-dua dinasti yang terdahulu dalam 
hubungannya dengan gelaran-gelaran, sebagaimana yang terlihat 
di dalam lembaran sejarah mengenai perkembangan dinasti itu. 

Apabila, kemudiannya, dinasti Muwahiddun (almohads) 
mula berkuasa, pada awalnya mereka meremehkan masalah itu 
disebabkan sifat hidup yang berteraskan kehidupan di padang pasir 
itu, tetapi, akhirnya ia juga menggunakan nama dan gelaran 

tersebut. Kemudiannya tradisi Dinasti Bani Umaiyah (di Andalu- 
sia) diteladani berhubung dengan soal-soal pemerintahan dan 
gelaran wazir digunakan oleh mereka yang bertugas menemani 
raja di istananya, dan bertugas memastikan supaya para duta dan 
tamu yang menghadap raja menggunakan pengucapan yang betul 
dan panggilan yang sopan, dan supaya cara-cara yang sudah 
ditetapkan dilaksanakan ketika menghadap baginda. Jabatan 
sebagai penjaga pintu dianggap oleh pewaris Bani Muwahiddun 
sebagai satu-satunya jabatan yang paling tinggi. Keadaan sedemi- 
kian berlewatan hinggalah ke masa kini. 

Dalam dinasti Turki di Timur, pegawai yang bertanggungja- 
wab memastikan supaya hamba rakyat menggunakan panggilan 
dan pengucapan yang betul semasa di istana dan ketika para duta 
dibawa menghadap raja, disebut dawadar. Bidang tugasnya adalah 
termasuk mengawasi ‘setiausaha peribadi’, dan (‘yang bertugas 
sebagai mata dan telinga kerajaan’) yang bergiat cergas sama ada 
jauh dan dekat demi kepentingan rajanya. Demikianlah keadaan 
dinasti Turki pada waktu itu. 


Jabatan penjaga pintu 

Kami telah menyebutkan bahawa, dalam dinasti Bani Umaiyah 
dan Bani Abbas bahawa gelaran sebagai penjaga pintu adalah 
terbatas kepada orang yang melindungi raja daripada rakyat 
jelatanya dan tidak mengizinkan mereka menemui baginda, atau 
hanya dibenarkan, dan pada waktu-waktu yang ditetapkan, 
sebagaimana yang dia putuskan. Pada waktu itu, jabatan penjaga 
pintu adalah lebih rendah daripada lain-lain fungsi dan adalah di 
bawah mereka, sebab wazir boleh campur tangan apabila dia 
berasa wajar untuk berbuat sedemikian. Begitulah keadaannya 
semasa zaman Bani Abbas dan keadaan itu terus berlanjutan 
hingga kini. Di Mesir, penjaga pintu adalah diselia oleh orang yang 
memegang jawatan yang lebih tinggi, beliau dipanggil naib. 

Dalam dinasti Bani Umaiyah di Andalusia, penjaga pintu 
adalah orang yang melindungi raja daripada para pegawai dan 
rakyat jelata. Dia bertindak selaku pegawai penghubung di antara 
raja dan para wazir serta pegawai-pegawai lain-lain pangkat. 
Sewaktu dinasti Bani Umaiyah, jawatan sebagai penjaga pintu 
merupakan suatu kedudukan yang amat tinggi, sebagaimana yang 
terlihat di dalam sejarah mereka. Misalnya, Ibn Hadid dan lainnya 

yang merupakan penjaga-penjaga pintu dinasti Bani Abbas. 

Kemudiannya, apabila kerajaan Bani Umaiyah berada di 
bawah kekuasaan bangsa lain, orang yang berkuasa disebut 
penjaga pintu ( hajib), sebab sebagai jabatan, penjaga pintu 
merupakan satu-satunya jabatan yang disegani. Demikian perihal 
al-Mansur ibn Amir dan para puteranya. Selepas mereka 
muncullah raja-raja thawaif ( reyes de taifas) yang sebahagian 
besar daripada mereka telah menggunakan gelaran dan cara hidup 
golongan bangsawan, dan tidak dapat tidak menggunakan gelaran 
hajib dan dzu l-wizaratayn (Yang Memiliki Dua Wizarah), - 
maksudnya wizarah pedang dan wizarah pena. Dengan hijabah, 
mereka menghujahkan bahawa adalah menjadi tugas mereka untuk 
melindungi raja daripada dikerumuni oleh rakyat biasa dan 
golongan elit, dan dengan dzu l-wizaratayn pada cakupannya 
terhadap dua jabatan pedang dan pena. 

Di dalam kerajaan Maghribi dan Ifriqiyah, gelaran hajib , 
tidak pula disebutkan, di atas sifat kehidupan mereka yang 
badawiah itu. Pada masa-masanya, tetapi jarang-jarang, gelaran 
itu terdapat di dinasti Bani Ubaidi (Fatimiyyun) di Mesir. Hal itu 
terjadi ketika Bani Ubaidi-Fatimiyyun sangat berkuasa, dan telah 
mencapai suatu peradaban hidup secara tinggal menetap. 

Sewaktu Dinasti Muwahiddun, budaya hidup menetap - yang 
menuntut kepada penggunaan gelaran dan yang memisahkan 
fungsi kerajaan melalui nama-nama yang sangat menonjol, 
akhirnya menjadi sesuatu yang mapan. Satu-satunya jawatan 
yang mereka ada ialah wazir, ia digunakan sebagai setiausaha 
yang berganding bahu dengan rajanya di dalam mengurusi urusan 
peribadinya. Sebagai contoh, Ibn Athiyyah dan Abdus Salam al- 
Kumiy. Wazir juga bertugas mengendalikan buku simpan kira-kira 
dan semua urusan kewangan. Kemudiannya, gelaran sebagai wazir 
itu diberikan kepada pewaris Dinasti Muwahiddun, seperti Ibn 
Jami‘ dan lainnya. Ketika itu, gelar hajib belum lagi diperkenalkan 
dalam dinasti mereka. 

Semasa kerajaan Bani Abi Hafsh di Ifriqiyah, pada mulanya 
tampuk pimpinan berada di tangan wazir yang berperanan 
memberikan nasihat dan bimbingan. Dia disebut dengan gelaran 
‘ syeikh al- Muwahiddun' . Dia bertanggungjawab untuk membuat 
perlantikan dan memecat para penjawat mengetuai angkatan 
tentera, dan operasi peperangan. Buku simpan kira-kira dan 
Jabatan Hasil Dalam Negeri adalah suatu jabatan yang lain, 

suatu jawatan yang terpisah. Orang yang mengepalainya disebut 
Shahib al-asyghal (pengurus hal-ehwal kewangan). Dia bertang- 
gungjawab sepenuhnya tentang urusan pendapatan dan perbelan- 
jaan. Dia memeriksa urusan kewangan, mengutip bayaran dan 
menghukum mereka yang tidak menepati janji membayar hutang- 
nya. Satu daripada syaratnya ialah dia haruslah daripada ke- 
turunan Muwahiddun. Pena juga merupakan suatu jabatan yang 
terasing di bawah bidang kuasa al-Muwahiddun. Jawatan itu 
hanya diberikan kepada orang yang berpengetahuan yang baik 
tentang surat menyurat rasmi, dan yang dipercayai boleh 
menyimpan rahsia. Oleh sebab orang (sebagai yang terhasil di 
dalam dinasti itu) tidak mempunyai pengetahuan profesional 
tentang kerja tulis menulis dan penggunaan bahasa yang baik 
untuk urusan surat menyurat rasmi, suatu keturunan tertentu tidak 
dijadikan syarat untuk perlantikan ke jawatan itu. 

Kedaulatan kuasa raja Bani Abi Hafsh adalah begitu luas, 
dan bilangan yang menjadi hamba rakyatnya sangatlah banyak. 
Atas pertimbangan itu, baginda memerlukan seorang pembantu 
khusus untuk mengurusi apa yang menjadi keperluan istana 
baginda, yang tugasnya adalah membahagi dan menetapkan gaji, 
elaun, pakaian, perbelanjaan dapur dan kandang, serta perbelan- 
jaan lainnya. Dia mempunyai kuasa terhadap perbendaharaan dan 
memberitahu para pemungut cukai supaya menyediakan sejumlah 
wang yang diperlukan. Dia disebut hajib (penjaga pintu). Kadang- 
kalanya, tugas menandatangani dokumen adalah termasuk kepada 
bidang tugasnya, sekiranya secara kebetulan pula dia memiliki 
pengetahuan yang baik tentang tulis menulis. Sungguhpun begitu, 
tugas itu selalunya diberikan kepada orang lain. Ia terus 
berlangsung sedemikian. Raja mengasingkan dirinya, dan penjaga 
pintu menjadi pegawai penghubung di antara rakyat dan para 
pegawai. 

Pada tahun-tahun terakhir kerajaan itu, jabatan ‘pedang’ dan 
operasi tentera telah dimasukkan pada bidang tugasnya. Ketika.ini 
adalah menjadi tanggungjawabnya untuk memberi pendapat dan 
pertimbangan. Maka, jawatannya itu menjadi suatu kedudukan 
yang paling tinggi, dan mencakup semua fungsi pemerintahan. 
Untuk beberapa waktu setelah pemerintahan Raja Hafsh yang ke- 
12, kerajaan telah dikuasai oleh orang lain, dan raja terus hidup 
terasing. Kemudian, cucunya Sultan Abu 1-Abbas berjaya men- 
dapatkan kuasa sebagai peneraju negara. Baginda memansuhkan 

segala bentuk penyisihan diri dan kekuasaan (luar) dengan 
menghapuskan jawatan hijabah , yang menjadi batu loncatan 
untuk memperoleh kekuasaan penuh terhadap negara. Baginda 
menangani sendiri semua persoalan, tanpa meminta bantuan siapa 
pun. Demikianlah situasi pada masa itu. 

Di antara daulat Zenatah di Maghribi - yang penting adalah 
daulat Bani Marin - tidak pula terlihat bekas gelaran hajib. Ke- 
pemimpinan operasi peperangan dan ketenteraan berada di bawah 
bidang kuasa wazir. Pangkat ‘Pena’, sejauh ada hubungannya 
dengan buku simpan kira-kira dan surat menyurat rasmi, adalah di- 
kuasai oleh orang yang menguasai bidang ini dengan baik, meski- 
pun ia menjadi milik peribadi kalangan tertentu di dalam kerajaan 
itu. Kadang-kadang, jawatan itu kekal (dalam keluarga yang 
sama), dan ada ketikanya ia berpindah ke tangan orang lain. ... 

[*Gelaran-gelaran ini, pemberian nama tersendiri pada 
jabatan, tidak terlihat bekasnya di dalam daulat Bani Abdal 
Wadd, kerana sikap Badawiah dan kecilnya daulat mereka. 
Namun, pada keadaan tertentu mereka mengkhususkan gelaran 
hajib kepada pelayan peribadi raja, sebagaimana terjadi pada 
daulah Bani Abi Hafsh. Kadang-kadang mereka bebankan tugas 
menjaga simpan kira-kira dan surat menyurat secara bersama-sama 
kepadanya, tergiring oleh tradisi yang mereka ikuti dan mereka 
propagandakan sejak mula berdirinya negara itu.] 

Pada masa ini, orang-orang Andalus memanggil orang yang 
mengurusi simpan kira-kira dan yang menguruskan kegiatan raja 
serta semua persoalan kewangan baginda sebagai wakil (pengurus). 
Wazir memiliki tugas yang sama seperti biasanya dimiliki oleh 
wazir, tetapi dia juga bertanggungjawab terhadap semua surat 
menyurat rasmi. Raja menandatangani semua dokumen. Maka, 
orang-orang Sepanyol tidak memiliki jabatan yang berasingan 
sebagai pembubuhan tandatangan pada dokumen ( alamah ) 
sebagaimana dimiliki oleh daulat-daulat yang lain. 

Dalam kerajaan Turki di Mesir, gelaran penjaga pintu {hajib) 
diberikan kepada penguasa {hakim) daripada kalangan orang yang 
memperoleh kekuasaan {ahl al-syawkah ), iaitu orang-orang Turki. 
Para penguasa tersebut haruslah menguatkuasakan hukum di 
kalangan penduduk kota. Bilangan hajib itu sangatlah ramai. 
Jawatan hajib pada pandangan orang-orang Turki adalah lebih 
rendah daripada naib , mereka memiliki bidang kuasa umum 
terhadap golongan yang berkuasa dan rakyat jelatanya. 

Naib mempunyai kuasa untuk melantik atau memecat 
penjawat tertentu pada waktu yang bersesuaian. Dia boleh 
memberi dan menentukan gaji. Perintah dan arahannya dilaksa- 
nakan sebagaimana titah perintah seorang raja. Dia adalah wakil 
raja dalam segala halnya. Penjaga pintu ( hajib ), sebaliknya pula 
memiliki bidang kuasa terhadap rakyat jelata, dan ke atas para 
anggota tentera apabila ada aduan dibuat terhadap mereka. 
Mereka boleh menggunakan kekerasan terhadap orang yang tidak 
mahu tunduk kepada keputusan yang (mereka) buat. 

Dalam kerajaan Turki, wazir merupakan orang yang bertugas 
mengumpulkan pelbagai bentuk cukai: cukai tanah, cukai kastam, 
dan cukai untuk memperoleh hak memilih {kharaj, maks, jizyah ). 
Dia juga bertanggungjawab untuk mengagihkan pendapatan 
daripada hasil kutipan cukai itu untuk membayar semua 
perbelanjaan negara, dan membayar upah tetap kepada anggota 
tentera dan para penjawat kerajaan. Sebagai tambahan, dia 
berkuasa untuk melantik atau memecat sesiapa sahaja, apa pun 
pangkatnya dan golongan, yang bersangkut paut dengan pengutip- 
an dan perbelanjaan. Telah menjadi suatu kelaziman bahawa 
orang-orang Turki dilantik menjadi wazir daripada kalangan 
orang-orang Qibthi (Kopta), yang bertugas menyelia buku kira- 
kira dan kutipan cukai, sebab di Mesir mereka sudah biasa dengan 
urusan itu sejak zaman dahulu kala lagi. 

Pada ketika tertentu, raja akan melantik salah seorang 
daripada kalangan yang berkuasa (ahl al-syawkah) untuk menyan- 
dang jawatan itu, salah seorang daripada orang Turki yang tertua 
atau keturunan mereka, apabila didapati perlu. 

Allah mengatur segala hal, dan mengubahnya dengan hikmat- 
Nya. Tiada Tuhan selain Dia, Tuhan orang-orang yang 
pertama dan yang terakhir. 


Jabatan operasi kewangan dan kutipan cukai 

Jabatan hasil cukai merupakan sebuah jabatan penting bagi suatu 
kerajaan. Jabatan ini menitikberatkan tentang pengutipan cukai. Ia 
mempunyai senarai hak-hak negara mengenai masalah pendapatan 
dan perbelanjaan. Ia mengambil nama-nama anggota tentera, 
menetapkan gaji mereka, serta membayar elaun mereka tepat pada 
waktunya. Dalam hubungan ini mereka berpandukan kepada 

ketentuan yang telah ditata oleh ketua pengutipan cukai, dan para 
pesuruh dinasti. Semua itu telah dicatatkan di dalam sebuah buku 
yang memuat seluruh perincian mengenai jumlah kutipan dan 
perbelanjaan. Ia didasarkan kepada kemampuan akauntansi, yang 
hanya dikuasai oleh orang yang memiliki kemampuan yang mantap 
dalam hal pemungutan cukai. Buku itu disebut, Diwan. Pada waktu 
yang sama, perkataan dewan merujuk kepada tempat di mana 
pejawat-pejawat yang mengendalikan urusan ini mempunyai ibu 
pejabatnya. 

Jabatan ini diketuai oleh seorang pejawat. Dia menyelia 
semua yang ada kaitan dengannya. Setiap cabang mempunyai 
penyelianya sendiri. Di beberapa kerajaan, pengawasan terhadap 
para tentera, tanah-tanah sew. an tentera ( iqthaat ), penghitungan 
upah-upah mereka, dan yang sehubungan dengannya, dibentuk 
sebagai jabatan yang tersendiri, sesuai dengan istilah yang 
diwujudkan berlaku di negara itu, dan yang dinyatakan oleh para 
penciptanya terdahulu. 

Jabatan pengutipan hasil cukai ini akan terbentuk di dalam 
sesebuah negara itu hanya apabila kekuatan dan ‘superiority’nya, 
serta kepentingan mereka di dalam pelbagai aspek kedaulatan dan 
di dalam urusan pentadbiran yang cekap telah dapat diperkukuh- 
kan. Orang pertama yang mewujudkan Diwan di negara Islam ialah 
Umar. Dikatakan, bahawa sebabnya ialah apabila didatangi oleh 
Abu Hurairah dengan membawa sejumlah wang daripada al- 
Bahrayn. Kaum muslimin berpendapat bahawa wang itu adalah 
sangat banyak, dan berasa agak sukar untuk membahagi-bahagi- 
kannya. Mereka cuba menghitung wang itu dan memikirkan bagai- 
mana wang itu boleh digunakan untuk membayar upah dan tuntut- 
an-tuntutan. Pada masa itu, Khalid ibn Walid telah mencadangkan 
supaya diwujudkan Diwan. Katanya, 

“Saya telah melihat raja-raja Syria memanfaatkan Diwan." 

Dan Umar telah menerima apa yang disarankan oleh Khalid 
itu. 

Ada pula yang mengatakan bahawa orang yang menasihati 
Umar supaya memanfaatkan Diwan adalah al-Hurmuzan.* Ba- 


Pemerintahan kerajaan al-Ahwaz, baginda ditawan sewaktu peperangan 
terhadap Iraq. 

ginda menyedari bahawa bala tentera telah dikerahkan tanpa 
mempunyai Diwan (satu senarai menyeluruh). Baginda telah 
bertanya Umar, 

“Siapakah yang akan tahu jika sebilangan (tentera) itu 

menghilangkan dirinya. 

Mereka yang tinggal akan meninggalkan tempatnya, dan 
menggelapkan wang yang telah diperuntukkan sebagai ganjaran 
perkhidmatan mereka (sekiranya mereka mempunyai anggapan 
bahawa kehilangan mereka itu tidak akan disedari). Hal yang 
semacam itu sewajarnya dicatatkan di dalam sebuah buku. Dengan 
demikian, telah mengadakan sebuah dewan untuk mereka. Umar 
kemudiannya telah bertanya apa yang dikatakan Diwan , dan ia 
telah dijelaskan kepadanya. Kemudian, dia pun menyuruh - Aqil 
ibn Abi Thalib, Makhramah ibn Taufal, dan Jubair ibn Math’am - 
setiausaha-setiausaha Quraisy - supaya mencatatkan Diwan untuk 
tentera Islam. Ia dicatatkan secara tertib mengikut urutan salasilah 
dan dimulai dengan kerabat Rasulullah s.a.w. dan dilanjutkan 
dengan catatan berhubung dengan tahap perhubungannya. 
Demikianlah bermulanya penugasan Diwan di dalam pasukan 
tentera. Az-Zuhriy meriwayatkan daripada Sa‘id ibn al-Musayyab 
yang menyatakan bahawa peristiwa itu terjadi di bulan Muharam 
tahun ke-20. 

Pada mulanya jabatan (Diwan) cukai tanah (kharaj) dan 
kutipan cukai ( jibayat ) di Iraq menggunakan bahasa Parsi dan di 
Syria dengan bahasa Yunani Byzantium. Para setiausaha Diwan itu 
adalah orang Islam yang menjadi rakyat kepada kedua-dua 
golongan tersebut. Lalu, dengan munculnya Abdul Malik ibn 
Marwan, bentuk negara berubah kuasa berdaulat (mulk). Cara 
hidup rakyat jelata berubah daripada kehidupan di padang pasir 
yang serba kekurangan kepada budaya hidup menetap yang serba 
mewah, dan daripada kesederhanaan buta huruf kepada kecanggih- 
an aksara wi. Di kalangan orang-orang Arab dan mereka yang 
berada di bawah perlindungan (mawla) muncul para ahli tulis 
menulis dan yang arif tentang pengendalian buku simpan kira-kira. 
Maka, Abdul Malik telah menugaskan Sulaiman ibn Sa‘ad, 
Gabenor Wilayah Jordan pada ketika itu supaya Diwan Syria 
menggunakan bahasa Arab. Sulaiman melaksanakan tugas peng- 
gunaan bahasa itu genap dalam masa setahun daripada hari 
pertamanya. 

Sarhum, setiausaha Abdul Malik, pernah mengatakan di 
hadapan para penulis Romawi: 

“Carilah penghidupan selain keahlian ini. Allah telah 

memutus keahlian ini daripada mata pencarian anda.” 

Mengenai Diwan di Iraq, al-Hajjaj telah memerintahkan 
setiausahanya Salih ibn Abdur Rahman - yang dapat menulis 
dalam bahasa Arab dan Parsi - supaya menggunakan bahasa Arab. 
Salih telah melaksanakan apa yang diperintahkan oleh al-Hajjaj, 
dan mula menggunakan bahasa Arab di dalam Diwan , mengatasi 
keengganan setiausaha al-Hajjaj sebelumnya, Zadan Farrukh. Salih 
telah dilantik oleh al-Hajjaj setelah kematian Zadan dalam suatu 
peperangan bersama Abdur Rahman ibn al-Asy‘ats. Dengan 
perubahan bahasa itu, setiausaha Parsi berasa tidak senang hati 
kerana telah kehilangan sumber mata pencarian hidup mereka. 
Abdul Hamid ibn Yahya mengatakan: 

“Sungguh, sedikit kebaikan yang ada pada Salih itu, tak 

banyak perhatiannya terhadap setiausaha-setiausaha itu.” 

Kemudiannya, di dalam kerajaan Bani Abbas, jabatan 
tersebut dibebankan kepada wazir. Beliau bertanggungjawab 
menyelia orang-orang yang dipertanggungjawabkan ke atasnya. 
Demikianlah perihalnya para putera Barmak, putera-putera Sahi 
ibn Naubakht, dan para wazir kerajaan Bani Abbasiyah lainnya. 

Jabatan tersebut memiliki bahagian terbesar daripada seluruh 
kekuasaan raja (i mulk ). Bahkan, ia merupakan tiang ketiga dari- 
pada rukun-rukunnya yang dasar. Kuasa berdaulat itu menghen- 
daki adanya para perajurit, wang, dan kemudahan yang boleh 
menghubungkan dengan mereka yang tidak hadir. Raja itu, dengan 
demikian - memerlukan khidmat orang-orang yang akan mem- 
bantunya mengurusi persoalan yang berkenaan dengan ‘pedang’, 
‘pena’, dan wang. Maka, orang yang memegang jawatan sebagai 
pengutipan cukai memiliki peranan yang besar di dalam soal kuasa 
berdaulat bagi kepentingan dirinya sendiri. 

Demikianlah sebagaimana yang terjadi di bawah kerajaan 
Bani Umaiyah di Andalus, dan di bawah pemerintahan pewaris- 
pewarisnya, reyes de taifas. Di dalam kerajaan Muwahiddun, orang 
yang menerajui jabatan itu adalah seorang Muwahid. Dia 
mempunyai kuasa mutlak untuk mengenakan, mengutip, dan 

menyimpan wang, serta mengawasi kegiatan pegawai serta wakil- 
wakilnya dan kemudian membelanjakannya sesuai dengan jumlah 
yang telah ditentukan dan pada waktunya yang wajar. Dia dikenali 
sebagai Shahib al-asyghal (pengurus bahagian kewangan). Kadang- 
kalanya, di beberapa tempat, jabatan itu diuruskan oleh orang 
yang memiliki pengetahuan yang baik mengenai hal itu, meskipun 
dia bukan seorang Mu wahid. 

Bani Abi Hafsh telah berkuasa di Ifriqiyah pada masa 
berlakunya penghijrahan beramai-ramai meninggalkan Andalusia. 
Tokoh-tokoh Andalus yang dibuang negeri telah datang kepada 
Bani Hafsh. Di antara mereka itu ada yang pernah melakukan 
pekerjaan ini di Andalusia, seperti Bani Sa‘id, penguasa-penguasa 
Alkala (al-Qal*ah) dekat Granada, yang dikenal dengan Bani Abi 1- 
Husain. Bani Hafsh menyerahkan kepada mereka tugas menyelia 
hasil kutipan cukai, sepertimana yang telah mereka lakukan di 
Andalusia. Mereka dan keturunan Muwahiddun telah dilantik 
secara silih berganti untuk melaksanakan tugas tersebut. Kemu- 
dian, para akauntan dan setiausaha mengambil alih jawatan itu, 
dan kaum Muwahiddun pun kehilangan peluang pekerjaan itu. 
Apabila peranan sebagai penjaga pintu ( hajib ) menjadi begitu 
penting dan bidang kuasa eksekutifnya melampaui keseluruh 
bahagian pentadbiran negara, lembaga Shahib al-asyghal akhirnya 
menjadi tidak berpengaruh. Orang yang memegang jawatan itu 
dikuasai oleh penjaga pintu {hajib) dan menjadi tidak lebih dari- 
pada seorang pengutip cukai sahaja. Dia telah kehilangan bidang 
kuasa yang pada suatu waktu dulu pernah dia miliki. 

Semasa kerajaan Bani Murain (Merenid) pula, pengiraan 
hasil cukai tanah dan gaji para tentera adalah diuruskan oleh 
seorang penjawat. Dia memeriksa semua belanjawan kewangan. 
Bantuan ialah Dwwinya, dan bidang kuasanya adalah pada tahap 
kedua kepada kekuasaan raja atau wazir. Tandatangannya menjadi 
pengesahan terhadap pengiraan hasil cukai tanah dan pembayaran 
gaji para anggota tentera. 

Inilah kedudukan dan fungsi-fungsi utama pemerintahan. 
Kesemuanya itu adalah jawatan-jawatan tinggi yang melibatkan 
pelaksanaan bidang kuasa secara umum dan yang ada hubungan 
langsung dengan raja. 

Di dalam kerajaan Turki, peranan tersebut adalah dibahagi- 
bahagikan. Orang yang bertanggungjawab mengurusi Diwan (gaji 
tentera) dikenal sebagai inspektor tentera (nadzir al-jaysy). Orang 

yang bertugas mengurusi soal kewangan disebut wazir. Dia ada 
kuasa untuk mengawasi Diwan yang ada kaitannya dengan hasil 
kutipan cukai. Ia adalah kedudukan tertinggi di kalangan orang- 
orang yang bertanggung] awab mengurusi soal kewangan. Di 
kalangan orang-orang Turki, penyeliaan soal kewangan diagih- 
agihkan ke beberapa penjawat, kerana kerajaan itu mempunyai 
daerah takluk yang tersebar luas dan melaksanakan pemerintahan 
yang utuh, wang dan hasil negara adalah terlalu banyak untuk 
diuruskan oleh seorang sahaja, mesti pun dia berkemampuan untuk 
melakukannya. Dengan demikian, dilantik seorang wazir untuk 
melakukan pengawasan umum terhadap soal kewangan. Meskipun 
kedudukannya sangat penting dia berada pada martabat kedua 
mawla-mawla raja, yang sudah termasuk ke dalam ashabiyah raja, 
dan tergolongan di dalam golongan ketenteraan, dan dikenali 

i <7 

sebagai Ustadz-ad-daulah. Penjawat ini bermartabat lebih tinggi 
daripada para wazir, yang melaksanakan apa sahaja untuk 
mencapai apa yang dia mahukan. Dia merupakan salah seorang 
daripada para amir yang berpengaruh di dalam kerajaan itu dan 
termasuk ke dalam golongan tentera dan kasta ketenteraan. 

Fungsi-fungsi lainnya adalah diletakkan dibawah penyeliaan 
wazir di kalangan orang-orang Turki. Kebanyakan mereka adalah 
cenderung kepada soal-soal kewangan dan simpan kira-kira, dan 
adalah terbatas mengikut bidang kuasa mereka kepada persoalan- 
persoalan yang khusus. Yakni, sebagai contoh, inspektor dana 
khusus ( nadzir al-khash) iaitu seorang yang mengendalikan hal 
kewangan raja, seperti yang membabitkan tanah-tanah yang 
menjadi bahagiannya ( iqrhaat ), atau saham-sahamnya di dalam 
cukai tanah (kahraj), dan tanah-tanah yang dikenakan cukaryang 
tidak termasuk bahagian daripada harta umum yang menjadi milik 
kaum muslimin. Dia berada di bawah penyeliaan amir, Ustadz-ad- 
dar , tetapi sekiranya wazir itu seorang tentera, maka Ustadz-ad-dar 
itu tidak mempunyai wewenang ke atasnya. Inspektor dan khusus 
yang juga berada di bawah bidang pengawasan bendahari yang 
mengurusi harta raja, salah seorang di antara orang suruhannya 
(i mameluk ), yang dipanggil Khazin-ad-dar (bendahari), kerana 
jawatannya adalah khusus mengenai harta benda raja. Demikian 


47 Dalam terjemahan F. Rosenthal, kata ini ditulis Ustadz-ad-dar , yang pada 
paragraf berikut dari Mugaddimah yang kami terjemahkan i n j ditulis demikian 
pula. 

lah penjelasan tentang peranan pengurusan kewangan yang 
digunakan oleh kerajaan Turki di Timur. Sebelum ini telah 
diterangkan persoalan yang sama sebagaimana yang terdapat di 
Maghribi. 

Allah s. w. t. pengatur segala-galanya. Tiada Tuhan selain Dia. 


Jabatan perutusan rasmi dan penulisan 

Jabatan ini adalah tidak diperlukan berdasarkan secara semula jadi 
oleh kuasa berdaulat. Banyak kerajaan berupaya mengetepikan 
kewujudannya sama sekali, yakni, sebagai contoh, dinasti-dinasti 
yang berakar umbi di padang-padang pasir yang mana ia belum 
dicemari oleh perkembangan budaya tinggal menetap dan 
perkembangan kemajuan yang tinggi. 

Di dalam kerajaan Islam, keadaan bahasa Arab dan 
kebiasaan untuk menyatakan sesuatu hal melalui cara yang paling 
baik menekankan perlunya kewujudan jabatan seperti itu. Dengan 
demikian, tulis menulis ( kitabah ) menjadi cara untuk menyampai- 
kan, sebagai suatu keperluannya, saripati sesuatu hal dalam bentuk 
yang lebih teratur daripada yang boleh diungkapkan secara 
lisannya. Setiausaha kepada seorang amir (Arab) lazimnya adalah 
kaum kerabatnya dan merupakan seorang yang berpengaruh di 
dalam sukunya. Demikianlah yang terjadi di kalangan para 
khalifah dan orang-orang yang terkemuka di kalangan sahabat 
Muhammad s.a.w. di Syria dan Iraq, sebabnya mereka adalah 
sangat amanah dan memiliki kebijaksanaan yang tulen. 

Apabila ketulenan bahasa itu banyak dicemari dan kemahir- 
an menggunakannya menjadi suatu yang harus dipelajari, jabatan 
itu telah dipertanggungjawabkan kepada mereka yang benar-benar 
dapat menguasai bahasa Arab. Di bawah pemerintahan Bani 
Abbas, jabatan itu adalah sangat disegani. Setiausahanya menge- 
luarkan dokumen tanpa sebarang kerumitan dan menurunkan 
tandatangan di bawahnya. Dia kemudiannya menutup dokumen- 
dokumen tersebut dengan segel {khatam) raja. Segel itu ditekankan 
pada tanah liat merah yang dicampurkan dengan air, dan disebut 
segel tanah liat. Dokumen itu dilipat dan digamkan, selanjutnya 
kedua sisinya disegel. Kemudian, dokumen-dokumen diedarkan 
atas nama raja, dan setiausaha menurunkan tandatangannya 
(' alamah ) pada permulaan atau di akhir dokumen tersebut. Dia 

boleh memilih di mana hendak diletakkan, begitu juga dengan 
lenggok bahasanya. 

Selanjutnya, jabatan itu telah kehilangan pengaruh apabila 
ada pegawai di jabatan lain yang mendapat penghargaan daripada 
raja, atau disebabkan wazirnya mempunyai pengaruh yang 
menonjol terhadap raja. Tandatangan setiausaha menjadi suatu 
yang tidak lagi berkesan (sebagai tanda kuasa) dan digantikan 
dengan tandatangan pihak atasannya, dan keadaan ini dianggap 
sesuatu yang mutlak. Setiausaha akan menurunkan tandatangan- 
nya yang rasmi tetapi tandatangan pihak atasannya yang 
menjadikan dokumen itu sah. Keadaan yang sedemikian teijadi 
pada akhir pemerintahan daulah Bani Abi Hafsh, apabila jawatan 
penjaga pintu ( hijabah ) adalah lebih dipercayai, dan mereka 
bertindak sebagai wakil raja, dan kemudian berkuasa penuh 
terhadapnya. Tandatangan yang diperturunkan oleh setiausaha 
menjadi kurang berkesan, tetapi masih diletakkan pada dokumen- 
dokumen sebagai menyatakan bahawa pada waktu dahulu ini 
adalah penting. Penjaga pintu membuat peratumn supaya 
setiausaha menandatangani surat-suratnya dengan menyertakan 
suatu catatan ( khat ), di mana dia boleh memilih apa cara pun 
untuk membetulkannya sesuai dengan yang dimahukan. Setiausaha 
mematuhi arahan itu dan meletakkan tanda-tanda sebagaimana 
yang dikehendaki. Selagi raja dapat memainkan peranannya, 
baginda akan menyelianya sendiri dan menetapkan supaya 
setiausaha akan menurunkan tandatangannya. 

Salah satu peranan jabatan setiausaha ialah tawqi. Maksud- 
nya ialah, setiausaha akan duduk di hadapan raja sewaktu 
berlangsungnya pertemuan dengan orang ramai dan mencatat 
segala butir. Seringkalinya dengan kata-kata yang tepat dan 
dengan gaya bahasa yang baik, keputusan yang diterimanya 
daripada raja mengenai pengaduan yang diajukan. Ketetapan itu 
kemudiannya diberikan sebagaimana asalnya, atau kemudiannya 
dibuatkan salinan yang harus menjadi milik si pengadu. Orang 
yang membuat tawgi adalah perlu sekali memiliki pengetahuan 
bahasa yang sangat baik {balaghah. Ar. stylistic skill. Ing.). 

Ja‘far ibn Yahya sering ditugaskan untuk membuat tawqi 
berdasarkan pengaduan yang disampaikan kepada ar-Rasyid, dan 
akan menyerahkan pengaduan itu (dengan tawqiny&) kepada 
pengadunya. Para ahli balaghah berlumba-lumba untuk menda- 
patkan tawqmya dengan niat untuk mengetahui pelbagai cara dan 

jenis-jenis yang baik daripadanya. Hingga dikatakan bahawa setiap 
pengaduan (hasil daripada tawqi yang dibuat oleh Ja‘far ibn 
Yahya) dijual dengan harga satu dinar. Demikianlah berlangsung- 
nya perkara yang seumpama itu oleh (pelbagai) dinasti. 

Mereka yang dipertanggungjawabkan untuk memainkan 
peranan ini adalah dipilih daripada kalangan atasan, dan seorang 
yang berhemah tinggi yang terhasil daripada ilmu pengetahuannya 
yang banyak dan memiliki kemampuan menggunakan bahasa yang 
baik. Dia haruslah berusaha menguasai cabang-cabang utama ilmu 
pengetahuan, sebab hal semacam itu mungkin timbul sewaktu 
perjumpaan dan pertemuan dengan raja. Tambahan pula, untuk 
bergaul dengan raja-raja, seseorang itu haruslah mempunyai 
kelakuan yang sedap dipandang dan memiliki pembawaan diri 
yang baik. Dan dia haruslah mengetahui rahsia baiaghah , berupaya 
menulis surat, dan berkemampuan untuk memikirkan perkataan- 
perkataan yang mencakup erti yang dimaksudkan. 

Di sesetengah kerajaan, jawatan sebagai seorang setiausaha 
dipertanggungjawabkan kepada anggota tentera, sebabnya ialah, 
secara semula jadinya, dia tidak mempunyai kecenderungan ter- 
hadap ilmu pengetahuan, atas dasar kesederhanaan perasaan keki- 
taan sebagaimana yang terjalin di kalangan mereka. Seseorang raja 
biasanya menganugerahkan kedudukan dan pangkat kepada 
orang-orang yang mengongsi perasaan seresamnya ( ashabiyah ). 
Perlantikan untuk menjawat jawatan pengurusan kewangan, ‘pe- 
dang’, dan jabatan setiausaha, adalah dipilihkan daripada kalangan 
mereka. ‘Pedang’ tidak menghendaki apa-apa pembelajaran. 
Tetapi, pengurusan kewangan dan kesetiausahaan menghendaki 
pendidikan. Kesetiausahaan memerlukan gaya yang baik dan peng- 
urusan kewangan menghendaki keupayaan melakukan kira-kira. 
Dengan demikian, raja akan memilih mereka yang berasal daripada 
kalangan yang terpelajar, apabila mereka memang diperlukan, dan 
memberikan kepercayaan untuk mengurusinya. Namun, ada 48 
kekuasaan lain yang diperlakukan oleh orang-orang yang masuk 
dalam solidariti sosial raja membawahi kekuasaan setiausaha, dan 
segala tindak-tanduknya berada di bawah pengawasan atasannya. 


48 Teks aslinya berbunyi tidak ada, dengan tambahan kata la bahasa Arab yang 
ertinya tidak. Teks asli demikian kontradiktif dengan maksud yang dikandung. 
Di dalam tahqiqny& Dr. Abdul Wahid Wafi membuang kata la tersebut. 
Demikian pula yang kita dapatkan dalam teijemahan F. Rosenthal. 

seperti yang terjadi sekarang di dalam daulah Turki di Timur. 
Jabatan ketua setiausaha berada di bawah wewenang “setiausaha 
negara” ( Sahib al-insya). Setiausaha negara berada di bawah 
bidang kuasa seorang amir yang berasal dari kalangan solidariti 
sosial raja, yang disebut Dawidar. Raja selalu meminta bantuannya, 
percaya kepadanya, dan berasa tenang dengannya, sedangkan 
kepada setiausaha dia hanya meminta bantuan mengenai persoalan 
yang berhubung dengan balaghah , kesesuaian mengungkapkan 
sesuatu, membungkam rahsia, dan hal lain yang sehubungan 
dengannya. 

Seseorang raja yang memilih dan melantik seorang setiausaha 
daripada kalangan lain-lain pangkat terpaksa mengambil kira 
pelbagai pertimbangan. Kriteria yang paling wajar dan lengkap di 
dalam ‘Peraturan’ sebagaimana yang dibacakan oleh setiausaha 
Abdul Hamid 49 kepada rakan setiausaha-setiausahanya adalah 
sepertimana berikutnya: 

“ Amma ba'du. Semoga Allah s.w.t. melindungi kamu, orang 
yang melaksanakan keahlian kesetiausahaan, dan semoga Dia 
memelihara anda, dan memberi kejayaan dan petunjuk. Allah 
azza wa jalla telah menciptakan para nabi dan rasul dan raja- 
raja yang dimuliakan, dilimpahi ke atas mereka semua - dan 
raja-raja yang mulia.” 

Sesudah mereka, datang pula pelbagai jenis manusia, 
semuanya dijadikan oleh Allah s.w.t. mereka adalah daripada 
jenis yang bermacam-macam, meskipun mereka pada haki- 
katnya adalah sama sahaja. Allah s.w.t. memberi mereka 
dengan keahlian yang pelbagai, dan melakukan berbagai- 
bagai usaha, supaya mereka boleh membuat penghidupan dan 
mendapat rezeki daripadanya. 

Dia memberi kamu, para setiausaha, kesempatan yang 
baik untuk menjadi seorang manusia yang terpelajar dan 
berhemah tinggi, memiliki pengetahuan dan pemikiran yang 
sempurna. Kamu melahirkan apa yang baik bagi khalifah dan 
membetulkan banyak persoalannya. Melalui nasihat kamu, 

Allah s.w.t. memperbaiki pemerintahan untuk kepentingan 


49 Wafat tahun 132 (750). Orang pertama yang menciptakan gaya bahasa surat- 
menyurat di dalam sastera Arab. Konon dia guru kanak-kanak sebelum 
menjabat dalam bidang kesetiausahaan di istana Hisyam ibn Abdul Malik. Dia 
memiliki Enam Surat , yang terkenal adalah Surat kepada Para Setiausaha yang 
dinukilkan Ibn Khaldun dalam Muqaddimah ini. Dia sempat meneruskan 
kerjayanya hingga masa pemerintahan Marwan II. 

umat manusia, dan menjadikan negara itu bertamadun. 

“Raja tidak dapat mengetepikan kamu. Hanya kamu 
sahaja yang dapat menjadikan baginda seorang raja yang 
cekap. Kedudukan kamu dalam hubungannya dengan raja 
ialah sebagaimana sepasang telinga yang digunakan untuk 
mendengar; sepasang mata dengannya untuk melihat; lidah 
yang melaluinya untuk berbicara; dan tangan yang melaluinya 
untuk menyentuh. 

“Semoga Allah memberikan kamu, dengan demikian- 
nya kepuasan daripada suatu kemahiran yang sangat 
sempurna, yang mana Dia telah membezakan kamu, dan 
semoga Dia tidak mengambil suatu nikmat besar yang telah 
dilimpahi-Nya. Tidak ada seorang pun yang memerlukan lebih 
daripada kamu untuk mengumpulkan semua perkara baik 
yang terpuji dan dikenangi serta perilaku yang sangat 
dimuliakan. 

“Wahai para setiausaha, sekiranya kamu mahu meme- 
nuhi gambaran tentang kamu sebagaimana yang dipaparkan 
di dalam surat ini. Setiausaha itu menghendaki budi bicaranya 
sendiri, serta daripada tuannya, yang mempercayainya untuk 
melaksanakan segala urusan penting, mengharapkan daripa- 
danya, supaya berlemah lembut bila kelembutan itu dikehen- 
daki, dapat memahami apabila pertimbangan itu diperlukan, 
bersikap berani apabila keberanian itu dimahukan, berasa 
ragu-ragu apabila keraguan itu dituntut. 

Dia haruslah memilih untuk bersikap sederhana, adil, 
dan jujur. Dia harus sentiasa menjaga rahsia. Dia hendaklah 
yakin apabila berada dalam keadaan yang sukar. Dia harus 
sudah dapat menduga (terlebih dahulu) sesuatu mala petaka 
yang akan menimpa. Dia harus berupaya meletakkan sesuatu 
pada tempatnya yang wajar dan kecelakaan pada tempatnya 
yang sebenar-benarnya. Dia sepatutnya telah mempelajari 
setiap cabang ilmu pengetahuan, dan mendalaminya, dan 
sekiranya dia tidak mendalaminya hendaklah dia berusaha 
menguasai apa yang secukupnya. 

Bersandarkan kebijaksanaan yang secara semula jadi 
ada padanya pendidikan yang sempurna, dan pengalamannya 
yang luar biasa, dia harus dapat menduga sesuatu yang akan 
terjadi ke atas dirinya sebelum peristiwa itu berlaku, dan dia 
harus mengetahui akibat daripada tindakan sebelum sesuatu 
tindakan itu dilaksanakan. Dia seharusnya sudah membuat 
persiapan yang sebaik-baiknya untuk menghadapi setiap hal, 
dan dia harus meletakkan sesuatu setepat-tepatnya, sebagai- 
mana yang lazimnya. 

Dengan demikian, kumpulkan semua setiausaha, ber- 
saing sesama sendiri untuk mendapatkan pelbagai pengajaran, 
sama-sama mencapai persefahaman dalam hal-ehwal agama. 
Mulailah dengan pengatahuan tentang Kitab Allah azza wa 
jalla dan kewajipan-kewajipan agama. Setelah itu, pelaj arilah 
bahasa Arab, kerana ia akan memberikan kamu suatu bentuk 
pembicaraan yang baik. Selepas itu, pelajarilah bagaimana 
hendak menulis dengan sebaik-baiknya, kerana ia akan 
menjadi hiasan di dalam surat-surat kamu. Riwayatkan 
syair-syair dan biasakan untuk mengungkapkan perlafazan 
luar biasa dan pemikiran yang terdapat di dalam syair-syair 
itu. Biasakan untuk mengetahui peristiwa-peristiwa politik 
bangsa Arab dan bukan Arab, dan dongeng-dongeng kedua 
bangsa tersebut serta biografi yang menyatakan tentang 
bangsa itu, sebab ia akan membantu usaha yang kamu 
dilakukan. Jangan abaikan untuk mempelajari akauntasi, 
kerana ia adalah dasar utama dalam urusan cukai tanah. 

Bencilah sikap buruk sangka itu dengan sepenuh hati 
kamu, baik yang keterlaluan mahupun yang paling sedikitnya, 
dan segala sesuatu yang buruk dan penuh keji, sebab ialah 
boleh mendatangkan keaiban dan akan menghancurkan 
kerjaya kesetiausahaan. Jangan biarkan keahlian kamu itu 
menjadi sesuatu yang rendah martabatnya. Peliharalah ia 
daripada umpat caci dan hasut menghasut dan segala macam 
tindak-tanduk orang yang bodoh. 

Berhati-hatilah selalu terhadap sikap sombong, dungu 
dan bangga diri, sebab ia akan mencetuskan perasaan 
permusuhan tanpa (mempunyai sebab untuk) membangkit- 
kan rasa benci. Sayang menyayangi sesama sendiri demi Allah 
azza wa jalla di dalam keijaya kamu itu. Nasihati selalu 
teman-teman kamu supaya mengamalkannya dengan cara 
yang paling sesuai sebagaimana mereka yang dipandang 
mulia, adil dan berbakat daripada kalangan orang-orang ter- 
dahulunya. 

Sekiranya salah seorang di antara kamu menghadapi 
hidup kepayahan mengertilah keadaannya dan tenangkan 
dirinya hinggalah segalanya kembali menjadi baik. Sekiranya 
salah seorang di antara kamu sudah uzur dan tidak berupaya 
untuk mencari nafkah hidup dan mengunjungi sahabat- 
sahabatnya, lawatilah dia dan hormatilah dia serta pelajaran 
daripada pengalamannya yang berharga, dan pengetahuannya 
yang matang.’* 

Hendaknya setiap daripada kamu bersikap ambil 
perhatian terhadap pembantu-pembantu, yang kelaknya 

boleh membantu apabila diperlukan, kemudian anak-anak- 
nya atau saudara-saudaranya. Sekiranya sesuatu pujian itu 
sampai (kepada salah seorang di antara kamu) sewaktu 
melaksanakan tugasnya yang lain; sebarang celaan ditang- 
gungnya sendiri. Dia haruslah berwaspada terahdap sebarang 
kesalahan dan kesilapan yang tidak disengajakan, dan akan 
berasa terganggu apabila keadaannya sudah berubah. 

Kamu sedari bahawa setiap daripada kamu mempunyai 
seorang yang memberikan daripada miliknya sebanyak 
sebagaimana yang dituntut, dan (setiap kamu) menerimanya 
dengan kesetiaan, terima kasih, tolak ansur, kesabaran, 
nasihat yang baik, bijaksana, dan menampakkan minat yang 
ketara terhadap hal-ehwalnya, dan dengan memperlihatkan 
(maksudnya yang baik) melalui tindakannya apabila tuannya 
memerlukannya dan bantuannya. Sedanlah terhadap (tang- 
gungjawab kamu) ■ Allah s.w.t. memberikan kamu keberha- 
silan - di dalam keadaan baik dan buruk, dalam kekurangan 
sebagaimana juga di dalam kemurahan dan kebaikan, di 
dalam kebahagiaan sebagaimana di dalam kecelakaan. Sesiapa 
sahaja daripada bidang keahlian yang mulia ini, yang memiliki 
sifat-sifat sebagaimana dinyatakan, memiliki sifat-sifat yang 
amat baik.’ 

Sekiranya salah seorang di antara kamu dilantik 
menjawat suatu jawatan, atau apabila sesuatu perkara yang 
menyentuh insan ciptaan Allah s.w.t. dan keluarga-Nya (yang 
diberi-Nya nafkah ) 50 dihadapkan kepada salah seorang di 
antara kamu, hendaklah dia memikirkan Allah azza wa jalla 
dan patuh serta taat kepada-Nya. Hendaknya dia berasa kasih 
serta sayang kepada orang yang lemah, dan berlaku adil 
terhadap orang yang telah melakukan kesilapan. 

Semua makhluk adalah insan Allah s.w.t. Makhluk 
yang paling Dia cintai adalah makhluk yang paling kasih serta 
sayang terhadap keluarga-Nya. Selanjutnya, dia hendaklah 
menghakimi dengan adil, dia harus menghormati mereka yang 
dimuliakan (keluarga Rasulullah s.a.w.), membahagi-bahagi- 
kan harta rampasan yang diperoleh dalam peperangan 
melawan orang-orang kafir, serta membina peradaban untuk 
negerinya. Dia haruslah memperlakukan rakyat dengan 


50 Di dalam terjemahan F. Rosenthal, ciptaan Allah dan keluarga-Nya 
diterjemahkan dengan God's children, padahal anak-anak tak mewakili kata 
keluarga ( ‘iyaalun ) yang bererti semua orang yang segala nafkahnya ditanggung 
ketua keluarganya. 

sebaik-baiknya, dan tidak menyakiti hati mereka. Hendaknya 
dia merendahkan diri dan bersikap lemah lembut di dalam 
setiap urusannya. Hendaklah dia sentiasa ramah-tamah dalam 
menangani urusan cukai tanah, dan dalam menyelesaikan 
pengaduan yang diajukan. 

“Apabila salah seorang di antara kamu berbaik dengan 
seseorang, maka selidikilah pembawaannya. Apabila sudah 
diketahui mengenainya - apa yang baik dan apa pula yang 
buruk, kamu akan dapat melakukan sesuatu yang disenangi- 
nya serta berusaha menghindarkannya daripada melakukan 
perkara-perkara tercela yang mahu dilakukannya. Kamu 
haruslah dapat melakukannya dengan cara yang paling halus 
dan rapi. 

Kamu mengetahui bahawa seseorang yang dipertang- 
gungjawabkan untuk menjaga binatang dan mengerti akan 
pekerjaannya, akan berusaha untuk mengetahui sifat binatang 
yang dijaganya itu. Jika binatang itu cenderung untuk 
memecut apabila dipacu, dia tidak akan mengarahkannya 
sewaktu menunggangnya. Jika binatang itu gemar menendang, 
dia akan berhati-hati terhadap kaki depannya. Jika dia berasa 
khuatir bahawa binatang itu akan kaget, dia akan berwaspada 
terhadap kepalanya. Jika binatang itu suka berehat, dia 
dengan berhati-hati akan berusaha memaksanya untuk 
berjalan ke mana sahaja binatang itu akan menghalakan 
arahnya. Sekiranya ia mahu terus bergerak, dia akan 
menariknya secara perlahan-lahan menuju ke tepi dan 
kemudian melepaskan tali kekangnya. Deskripsi-deskripsi 
tentang bagaimana hendak menguruskan akan seekor bina- 
tang mengandung hal-hal baik bagi mereka yang hendak 
memimpin umat manusia, berbaik dengan mereka, serta 
mengadakan hubungan yang akrab dengan mereka. 

Setiausaha, dengan pendidikannya yang tinggi, keah- 
liannya yang dipandang mulia, cara bertindaknya yang rapi, 
serta hubungannya yang sering dengan mereka yang bermu- 
syawarah dengannya dan membincangkan sesuatu perkara 
dengannya dan belajar daripadanya atau gentar pada 
kebengisannya, haruslah bersikap bertimbang rasa terhadap 
sahabat-sahabatnya, untuk memuji mereka, serta melayani 
keinginan mereka, lebih banyak daripada orang yang 
mengurusi binatang yang tidak memberikan sebarang jawa- 
pan, tidak mengetahui apa yang benar, tidak mengerti apa 
yang dikatakan padanya, dan hanya menuruti arah yang 
dikendalikan oleh penunggangnya. 

Ramah-tamahlah - moga-moga Allah menganugerahi 

kasih sayang-Nya kepada kamu - sewaktu kamu menyelidiki 
sesuatu hal. Pergunakan sebanyak-banyak pertimbangan dan 
pemikiran sebanyak yang mungkin. Dengan izin Allah s.w.t., 
kamu akan terhindar daripada kekerasan, kejengkelan, dan 
ketidaksopanan daripada orang-orang yang menjadi teman- 
teman kamu itu. Mereka akan bersetuju dengan kamu, dan 
insya-Allah, kamu akan mendapatkan persahabatan dan 
perlindungan daripada mereka, sekiranya Allah s.w.t. meng- 
hendakinya.” 

Janganlah ada di antara kamu yang keterlaluan dalam 
bertindak, atau melampaui batas dalam berpakaian, menung- 
gang kuda, makan, minum, rumah, pembantu-pembantu, atau 
hal-hal lain yang ada hubungannya dengan kedudukannya, 
kerana, meskipun ada kemuliaan daripada keahlian yang 
secara khususnya diberikan oleh Allah s.w.t. kepada kamu, 
kamu adalah hamba yang tidak dibenarkan memberikan 
layanan yang tidak mencapai apa yang diharap-harapkan. 
Kamu adalah penanggungjawab amanat di mana tidak 
dibenarkan berkelakuan boros atau terlalu bakhil. Cubalah 
kamu kekalkan kesopanan kamu dengan secara yang 
terencana di dalam semua hal yang telah saya sebutkan dan 
telah diberitahukan. Awasilah pembaziran daripada bersikap 
boros dan akibat buruk daripada kemewahan. Semuanya itu 
akan melahirkan kemiskinan dan mendatangkan kehinaan. 
Mereka yang boros dan suka hidup secara mewah diletakkan 
dalam keadaan yang memalukan, khususnya sekiranya 
mereka itu setiausaha dan orang yang terpelajar. 

Segala-galanya itu berulang dengan sendirinya. Sesuatu 
perkara mengandung petunjuk kepada yang lain. Benarkanlah 
diri kamu dibimbing pada masa hadapan dengan pengalaman 
masa silam. Kemudian, pilihlah kaedah melakukan sesuatu 
pekerjaan yang lebih pasti, lebih tepat, dan yang menjanjikan 
hasil yang terbaik. Anda harus menyedari bahawa ada sesuatu 
yang akan menghancurkan pencapaian, yakni iaitu membi- 
carakan tentang banyak hal. Orang yang melakukannya akan 
dihalangi daripada menggunakan pengetahuannya dan ke- 
mampuannya untuk berfikir. Dengan demikian, setiap 
daripada kamu sewaktu masih berkhidmat harus berusaha 
unfuk berbicara tidak lebih daripada apa yang wajar, 
seseorang itu harus tepat dalam persoalan yang ditimbulkan 
dan jawapan yang diberikan, serta harus memberikan 
renungan terhadap kesemua hujah yang dianjurkan. Setiap 
pekerjaannya akan dimanfaatkan daripadanya. Ia juga akan 
menghindarkannya daripada diasyikkan dengan hal lainnya. 

Dia harus banyak memohon, memohon kepada Allah s.w.t. 
supaya Dia memberinya keberhasilan, dan membantunya 
dengan petunjuk-Nya, kerana dia harus berasa takut untuk 
melakukan sebarang kesalahan yang akan membahaya 
tubuhnya, dan akan menerbitkan keraguan terhadap kebijak- 
sanaannya serta pendidikannya. 

Apabila salah seorang di antara kamu berpendapat atau 
mengatakan bahawa kualiti dan kecekapan yang tinggi 
daripada pekerjaannya adalah sesuatu dihasilkan kecerdikan 
dan pengetahuannya tentang bagaimana melakukan sesuatu, 
maka dia telah membangkit kemarahan Allah s.w.t. Allah 
s.w.t. akan membiarkan dia dengan dirinya sendiri, dan 
kemudian barulah dia menyedari bahawa dirinya tidak ber- 
keupayaan untuk melaksanakan tugas itu. Hal ini bukanlah 
suatu rahsia lagi kepada orang yang menyedarinya. 

Jangan ada salah seorang pun di antara kamu yang 
mengatakan bahawa dialah yang memiliki pengetahuan paling 
baik terhadap segala persoalan, atau lebih bijak untuk 
mengendalikan segala masalah yang sukar, daripada sahabat- 
nya yang sebidang dengannya, dan daripada mereka yang 
bekeija dengannya. Daripada dua manusia, mereka yang 
bijaksana menganggap orang berkenaan paling cendekia yang 
melepaskan dirinya daripada kongkongan sifat bangga diri 
dan yang memikirkan bahawa sahabat-sahabatnya adalah 
lebih cendekia dan lebih ahli daripada dirinya. Namun dalam 
apa hal pun, kedua pihak haruslah memperakui kemurahan 
Allah azza wa jalla dalam menganugerahi nikmat-Nya. 

Jangan ada seorang pun yang membiarkan dirinya 
ditipu olah pendapatnya sendiri dan menganggap dirinya 
terlepas daripada sebarang kesalahan. Dia juga tidak 
seharusnya berusaha untuk mengatasi kebolehan sahabat- 
sahabatnya, mereka yang setara dengannya, rakan sekerjanya 
serta keluarganya. Setiap orang wajib memuji Allah s.w.t., 
tunduk akan kebesaran-Nya, berasa rendah diri atas kebesar- 
an-Nya, serta melaksanakan apa yang disuruh-Nya. 

Di dalam surat saya ini, biarlah saya merujuk kepada 
peribahasa lama: ‘Barang siapa yang mahu menerima nasihat 
yang baik akan memperoleh kejayaan’. Ini adalah intipati 
surat dan yang terbaik yang disentuh di dalamnya, selepas 
rujukan tentang Tuhan sebagaimana yang terkandung. 
Dengan demikian saya telah meletakkan ia di bahagian 
akhir, dan saya tutup surat ini dengannya. Semoga Allah 
s.w.t. memelihara kita dan juga anda, seluruh pelajar dan 
setiausaha, sebagaimana Dia memelihara orang yang sebagai- 

mana yang Dia ketahui, Dia akan membuatkan mereka berasa 
bahagia dan memberikan petunjuk-Nya yang benar Dia dapat 
melakukannya. Ia adalah di tangan-Nya.” 

“Wassalamualaikum warahmatullahi wa barakatuh, 
dan semoga Allah s.w.t. mencucuri belas dan rahmat-Nya ke 
atas kamu.” 


Polis 

Di Ifriqiyah, orang yang menjawat jawatan ketua polis pada masa 
itu dipanggil 'hakim’. Di Andalusia, dipanggil ‘wali kota’ (shahib 
al-madinah). Di kerajaan Turki (di Mesir) dia dikenali sejbagai 
‘gabenor’ (wali). Ia adalah suatu jabatan yang berada di bawah 
bidang kuasa orang yang bertanggung)' a wab terhadap ‘pedang’ di 
dalam dinasti itu yang kadang-kadangnya menggunakan ketua 
polis untuk melaksanakan perintah-perintahnya. 

Jawatan ketua polis pada mulanya adalah diwujudkan oleh 
kerajaan Bani Abbas. Orang yang menjawat jawatan itu memiliki 
dwibidang tugas. Dia harus, pertamanya melakukan siasatan 
tentang jenayah yang dilakukan dan yang keduanya, melaksana- 
kan hukumannya (hudud). Syariat agama tidak harus diasaskan 
berdasarkan tuduhan-tuduhan kemungkinan telah melakukan 
perbuatan jenayah. Ia harus terlibat dengan usaha melaksanakan 
hukuman perundangan. Kepemimpinan politik, sebaliknya, harus 
menitikberatkan soal penyiasatan, di mana (menetapkan berlaku- 
nya perbuatan jenayah) ia mengharuskan (hukuman daripada segi 
perundangannya). Ia dilakukan melalui hakim yang - apabila dia 
memiliki bukti-bukti tuduhan, akan memaksa (si penjenayah) 
untuk mengakui perbuatannya, sebagaimana yang dituntut oleh 
masyarakat. Orang yang bertugas untuk membuat siasatan dan 
kemudiannya melaksanakan hukuman yang dijatuhi, apabila 
hakim itu tidak ada kena-mengenanya lagi dengannya (kes itu), 
dipanggil ‘ketua polis’. Lazimnya, dia memberi wewenang mutlak 
terhadap perbuatan jenayah berat dan hukuman yang sah, dan 
segala yang tidak termasuk ke dalam bidang kuasa qadli (hakim). 
Jawatan itu dianggap satu yang bermaruah tinggi, dan yang 
dipertanggungjawabkan kepada ketua-ketua tentera dan pembesar 
khusus daripada kalangan mawla mereka. Ia tidak ada kekuasaan 
eksekutif umum terhadap semua kelas (golongan manusia), bidang 
kuasanya hanya menyentuh orang bawahan dan orang yang 

disyaki, dan (yang melibatkan) langkah mencegah keganasan dan 
pelaku perbuatan jenayah. 

Di kalangan kerajaan Bani Umaiyah di Andalusia, jabatan 
tersebut sangat disanjung tinggi. Ia terbahagi kepada ‘polis besar’ 
dan ‘polis kecil’. Bidang kuasa ‘polis besar’ meluas sampai kepada 
golongan atas dan bawah. Ia mempunyai bidang kuasa terhadap 
orang-orang kenamaan kerajaan, dan dalam hal melanggar 
ketetapan, boleh mengenakan tuduhan, kaum kerabat mereka, 
serta orang lain yang berkedudukan dan mempunyai hubungan 
erat dengan orang yang menjadi mawla mereka. Ketua ‘polis kecil’ 
hanya mengendalikan orang kebanyakan. Ketua ‘polis besar’ 
mempunyai pejabat di pintu istana raja. Dia memiliki rajl (orang 
suruhan) yang di tempatkan berhampiran dengan pejabatnya, 
mereka yang tidak meninggalkannya kecuali apabila hendak 
mengurusi urusan peribadinya sahaja. Jabatan itu hanya disan- 
dang oleh pembesar-pembesar negara yang dikenali. Mereka 
kadang-kadangnya dijadikan batu loncatan untuk menduduki 
jawatan wazirah dan hijabah. 

Di dalam kerajaan Muwahiddun di Maghribi, jabatan itu 
memiliki martabatnya, meskipun tidak memiliki bidang kuasa 
umum. Ia dipertanggungjawabkan hanya kepada para pemuka dan 
pembesar daripada kalangan Muwahiddun. Ia tidak mempunyai 
sebarang kuasa terhadap orang-orang kenamaan kerajaan. Kini 
peri pentingnya jabatan itu telah benar-benar merosot. Ia tidak lagi 
disandang oleh para pemuka kaum Muwahiddun, dan sudah boleh 
dipertanggungjawabkan kepada mana-mana pengikutnya (dari- 
pada kerajaan itu) untuk mengambil alihnya. 

Di dalam kerajaan Bani Marin pada ini di Barat, jabatan itu 
dipertanggungjawabkan kepada keluarga orang-orang yang men- 
jadi sekutu {mawla) dan tanggungan Bani Marin. 

Di dalam daulat Turki di Timur, (jabatan itu dipertanggung- 
jawabkan) kepada para pemuka Turki di Timur atau keturunan 
rakyat daripada Dinasti Kurdi yang lampau. Mereka dipilih (untuk 
menduduki jabatan itu) berdasarkan keupayaan dan kesungguhan 
yang mereka tunjukkan di dalam melaksanakan hukum. Tujuan- 
nya ialah untuk mengurangkan gejala rasuah, membasmi jenayah, 
menghancurkan dan membubarkan rumah dan pusat kegiatan 
jenayah, serta untuk melaksanakan hukuman yang telah ditetapkan 
oleh syariat agama dan oleh pihak berkuasa politik, sebagaimana 
yang dituntut demi kepentingan umum (awam) di kota. 

Dan Aliahlah yang menggantikan malam dengan siang. Dia 
Maha Perkasa Maha Kuasa. Dan Allah s.w.t. lebih Menge- 
tahui. 


Jabatan angkatan laut 

Angkatan laut (qiyadatul asathil) merupakan salah satu jawatan 
dan fungsi negara dalam kerajaan Maghribi dan Ifriqiyah. 
Lembaga ini adalah di bawah bidang kuasa pemangku jabatan 
‘pedang’ dan berada dalam banyak di bawah kekuasaannya. 
Dalam istilah yang biasa dipakai, ia disebut Almiland, dengan 
sebutan yang menekankan kepada perkataan /. Perkataan itu 
berasal dari bahasa Franka (orang-orang Kristian Eropah). 

Pangkat admiral atau laksamana angkatan laut menjadi suatu 
ciri khas kerajaan Ifriqiyah dan Maghribi, kerana Ifriqiyah dan 
Maghribi adalah berada di pantai selatan Laut Tengah. Di 
sepanjang pantai selatannya, tanah air bangsa Barbar memanjang 
dari Ceuta hingga ke Alexandria, dan selanjutnya ke Syria. Di 
sepanjang pantai utaranya adalah negeri-negeri Andalusia, dan 
Kristian Eropah (Franka), Slavia, dan Romawi (Byzantium), juga 
memanjang hingga ke Syria. Ia disebut Laut Romawi atau Laut 
Syria, penduduk yang mendiami pantai tersebut. Penduduk yang 
tinggal di pesisir dan pantai kedua sisi Laut Tengah ini lebih terlibat 
dengan kegiatan maritim berbanding dengan bangsa-bangsa di 
negara maritim yang lainnya. 

Bangsa Romawi, Franka, dan Goth tinggal di pantai utara 
Laut Tengah (Mediterranean). Kebanyakan peperangan dan 
perdagangan mereka adalah dilakukan melalui laut. Mereka amat 
terlatih melayari kepal di Laut Mediterranean dan menghadapi 
peperangan laut. Apabila mereka menjarah apa yang terdapat di 
pantai selatan, sebagaimana bangsa Romawi (menjarah) di 
Ifriqiyah, atau sebagaimana bangsa Goth di Maghribi, mereka 
pun menyeberang dengan armada perang mereka dan merampas- 
nya. Maka, mereka menakluki bangsa Barbar, dan merampas 
kekuasaan mereka. Mereka mempunyai ibu negeri yang masyhur, 
seperti Carthage, Sbeitla, Jalula, Murnaq, Cherchel, dan Tangier. 
Ketua negara Carthage pada silam sering memerangi raja Rom dan 
mengirimkan armada yang dilengkapi pasukan tentera dan 
peralatan peperangan untuk memeranginya. Dengan demikian, 
dunia pelayaran merupakan suatu kebiasaan bagi penduduk di 

kedua-dua pantai di Laut Tengah, yang sudah terkenal daripada 
sejak dahulu sampailah sekarang ini. 

Apabila masyarakat muslimin menguasai Mesir, Umar bin al- 
Khattab telah mengutus surah kepada ‘Amr bin al-Ash dan 
meminta supaya dia menerangkan mengenai lautan itu kepada- 
nya. ‘Amr menerangkan: 

“Laut adalah makhluk raksasa yang ditunggangi oleh 

makhluk yang kecil - bagai ulat-ulat di atas sekeping papan.” 

Dengan demikian, dia mencadangkan supaya kaum muslimin tidak 
beijinak-jinak dengan lautan. Tidak ada seorang Arab pun yang 
melayari lautan, kecuali merek i yang berbuat sedemikian di luar 
pengetahuan Umar, dan akan dihukum sekiranya dia mengetahui- 
nya mereka yang menerima seksaan, sebagaimana Afrajah bin 
Hartsamah al-Azdi - pemimpin kota Bajilah, ketika ‘Amman 
memeranginya. Sampailah berita kepada Umar bahawa dia ber- 
perang di lautan. Namun dia membantah. Tapi Umar memcerca- 
nya dengan keras kerana Afrajah menggunakan lautan untuk 
berperang. 

Keadaan demikian berlangsung hingga di masa pemerintahan 
Muawiyah. Dia mengizinkan kaum muslimin menggunakan lautan 
dan melakukan jihad dengan menggunakan kapal. Sebabnya 
adalah berdasarkan perkiraan sikap kebadwian, bangsa Arab 
pada mulanya tidak pandai dalam ilmu bahari (navigation) dan 
menyeberangi lautan, sedangkan bangsa Romawi dan Franka, 
kerana pengalaman mereka tentang lautan, serta hakikat bahawa 
mereka telah dibesarkan di dalam dunia pelayaran, telah biasa 
dengan lautan dan terlatih dalam bidang ilmu pelayaran. 

Kedaulatan dan kekuasaan kerajaan Arab telah menjadi 
semakin kukuh dan berkuasa pada masa itu. Bangsa-bangsa bukan 
Arab telah menjadi petugas kepada bangsa Arab serta berada di 
bawah kekuasaan mereka. Setiap karyawan menawarkan khidmat 
bakti mereka yang terbaik. Mereka menggaji bangsa-bangsa pelaut 
itu untuk keperluan kebaharian. Pengalaman mereka tentang 
lautan dan dalam hal pengemudian menjadi semakin maju, dan 
mereka telah menjadi sangat mahir. Timbul keinginan untuk 
melakukan jihad melalui laut. Mereka telah membina kapal dan 
bahtera perang, dan melengkapkan armada mereka dengan 
perajurit 'dcUi senjata perang. Mereka mengangkut bala tentera 

dan perwira untuk memerangi orang-orang kafir yang berada di 
seberang lautan. Hal ini adalah matlamat khusus daerah-daerah 
dan kawasan perbatasan yang hampir dengan pantai Laut Tengah, 
seperti Syria, Ifriqiyah, Maghribi, dan Andalusia. Khalifah Abdul 
Malik telah memerintahkan Hassan bin an-Nu‘man - Gebenor 
Ifriqiyah - supaya mendirikan limbungan kapal di Tunisia untuk 
membina peralatan perang sebab dia ingin melancarkan jihad. 

[*Dari sana, penaklukan ke atas Sisilia dapat dilakukan. Di 
masa pemerintahan Ziadatullah I - putera Ibrahim bin al-Aghlab, 
atas titah Asad bin al-Furath, seorang syeikh Alfutya. Dari sana, 
dan pada masa itu pula, ditaklukkan Qusharrat. Sebelumnya, 
Muawiyah bin Abi Sufyan, namun Allah belum menyerahkan kota 
itu di tangannya. Kota baru itu ditakluk oleh Ibn al-Aghlab dengan 
panglimanya Asad bin al-Furat.] 

Setelah itu, di bawah daulat Bani Ubaidi (Fatimi) dan Bani 
Umaiyah (Andalusia), armada Ifriqiyah dan Andalusia kerap 
menyerang negeri masing-masing dan menghancurkan daerah 
pantainya. Di masa pemerintahan Abdurrahman an-Nasir, ar- 
mada Andalusia telah mencapai sekitar 200 buah kapal, dan 
armada bangsa Afrika juga mencapai jumlah yang sama, atau 
menghampiri bilangan itu. Laksamana laut di Andalusia adalah 
Ibn Rumahis. 51 Pelabuhan yang digunakan oleh armada perang 
Andalusia untuk berlabuh dan menaikkan layar adalah Bijayah 
(Pechina) dan Almeria. Kapal-kapal itu disatukan daripada semua 
wilayah. Setiap daerah, di mana kapal itu digunakan, menjadi satu 
unit di bawah penyeliaan seorang komandan laut yang bertang- 
gungjawab terhadap segala yang ada kaitannya dengan pertempur- 
an, persenjataan dan hal-ehwal medan. Juga terdapat seorang 
kapten yang mengatur pergerakan armada laut, menggunakan 
sama ada angin ataupun pengayuh. Dia juga mengarahkan kapal 
itu berlabuh di pelabuhan. Apabila kapal perang disatukan dengan 
tujuan untuk melancarkan peperangan secara besar-besaran atau 
untuk urusan penting pemerintahan, kapal-kapal perang itu 
berlabuh di pelabuhan masing-masing. Raja menempatkan di 
dalam armada itu pasukannya yang terbaik serta maw/onya, dan 
meletakkan mereka di bawah pengawasan seorang pemerintah 
(amir), yang tergolong ke dalam golongan kelas atasan dan pada- 
nya semua harus akur. Lalu baginda merestui pemergian mereka, 


51 Dalam terjemahan F. Rosenthal tertulis Rumahis, 

dan menunggu kepulangan mereka dengan membawa kemenangan 
dan harta rampasan (ghanimah ). 

Di waktu pemerintahan daulat Islamiyah, masyarakat Islam 
berkuasa di seluruh sisi Laut Mediterranean. Kekuasaan dan 
pengaruh mereka adalah tersebar luas. Bangsa-bangsa Kristian 
tidak dapat berbuat apa-apa terhadap armada umat Islam, di mana 
sahaja di Laut Tengah. Sepanjang waktu itu angkatan tentera Islam 
digerakkan oleh usaha untuk mencapai kejayaan. Banyak berlaku 
episod yang masyhur tentang kejayaan dan perampasan. Orang- 
orang Islam telah menguasai kesemua pulau-pulau yang terdapat di 
luar pantai-pantainya, seperti Mallorca, Minorca, Ibiza, Sardinia, 
Sisilia, Pantelleria, Malta, Creta, Cyprus, dan semua wilayah Medi- 
terranean, Romawi dan Franka. Abu 1-Qasim asy-Syi‘i dan pe- 
warisnya telah puteranya mengirimkan armada untuk memerangi 
semenanjung Genoa dari al-Mahdiyah. Mereka pulang beroleh 
kemenangan dan harta rampasan. Mujahid al-‘Amiri, ketua di 
Denia, salah seorang muluk at-thawaif ( reyes de taifas ), menakluki 
kepulauan Sardinia dengan armadanya pada tahun 405 (1014/15). 
Orang-orang Kristian telah merebutnya kembali pada sewaktunya. 

Selama masa itu, orang Islam telah menguasai sebahagian 
besar lautan ini. Kapal-kapal mereka datang dan pergi, dan 
tentera-tentera Islam menyeberangi lautan dengan kapal dari 
Sisilia ke tanah besar yang bertentangan dengan Sisilia, di pantai 
sebelah utara. Mereka telah menyerang raja-raja Franka, dan 
melakukan banyak kehancuran kerajaan itu. Kejadian ini berlaku 
di masa pemerintahan Bani Abi 1-Husain), 53 raja-raja di Sisilia yang 
mendukung propaganda Bani Ubaidi (Fatimi) di sana. Bangsa- 
bangsa Kristian berundur bersama armada mereka ke bahagian 
timur Laut Tengah, ke pesisiran pantai yang didiami oleh orang 
Franka dan Slavia, serta ke kepulauan Aegean, dan tidak 
melampaui daerah itu. Armada tentera Islam menyerang armada 
Kristian laksana seekor singa yang bersiap sedia untuk membaham 
mangsanya. Mereka menguasai sebahagian besar perairan Laut 
Tengah dengan peralatan dan jumlah yang ramai, serta melalui 
laluan itu (kedua-dua misi) misi damai dan sedia tempur. Tidak ada 
sebuah kapal Kristian yang ditemui melayari perairan itu. 

Akhirnya, dengan demikian, daulat Bani Ubaidi (Fatimi) dan 


52 Al-Qasim, raja Bani Fatimi kedua, memerintah dari 934-946. 

53 Gabenor Sisilia di akhir abad ke- 10 dan permulaan abad ke-1 1. 

Bani Umaiyah mengalami kemunduran dan kelemahan, serta 
dipengaruhi oleh keruntuhan. Melihat kesempatan itu, orang- 
orang Kristian telah berusaha menguasai kepulauan di bahagian 
timur Laut Tengah seperti Sisilia, Crete, dan Malta dan berkuasa di 
sana. Mereka terus melancarkan serangan terhadap pantai-pantai 
Syria pada waktu yang berselang itu, dan menguasai Tripoli, 
Ascalon, Tyre, dan Acco. Mereka berjaya menawan kesemua 
pelabuhan di Syria. Mereka menawan Baitulmaqdis (Jurusalem) 
dan membina sebuah gereja sebagai melambangkan kebesaran 
agama dan amalan mereka. Mereka mengalahkan Bani Khazrun 
yang menghuni di Tripolitania, dan (menakluki) Gabes dan Sfax, 
serta mengenakan cukai kepala (jizyah . Ar. poli tax. Ing.) ke atas 
para penduduknya. Lalu mereka menakluki al-Mahdiyah, tempat 
(bermulanya) kerajaan raja-raja Bani Ubaidi (Fatimi), serta 
merampasnya daripada tangan pewarisnya Balakin bin Ziri. Pada 
abad ke- 5 (ke- 11), mereka telah memainkan peranan utama di 
Mediterranean. 

Di Mesir dan Syria, tumpuan kepada armada laut menjadi 
semakin tumpul, dan akhirnya lenyap sama sekali. Dan selanjut- 
nya, mereka tidak lagi memberikan perhatian terhadap kekuatan 
tentera laut, yang mana di masa daulat Bani Ubaidi (Fatimi) ia 
pernah mendapat perhatian yang utama. Akibatnya, identiti untuk 
jawatan laksamana lenyap sama sekali di kota-kota tersebut. 
Jabatan itu wujud di Ifriqiyah dan Maghribi, tetapi hanya di sana. 
Pada masa itu, bahagian barat Laut Tengah memiliki banyak 
kapal-kapal perang dan adalah amat kuat. Tidak ada seteru yang 
berani melintasinya, atau berbuat apa-apa di sana. 

Pada masa pemerintahan Bani Murabithun, laksamana- 
laksamana armada di (barat) adalah Bani Maymun, kepala suku 
yang berasal dari Semenanjung Cadis, yang selanjutnya mereka 
serahkan kepada Abdul Mu‘min (al-Muwahid), orang yang kepada 
mereka dicurahkan segenap taat setia. Kapal-kapal mereka dari 
kedua-dua pantai adalah mencapai bilangan 100 buah. 

Pada abad ke-6 (ke- 12), daulat Bani Muwahiddun telah 
berada pada zaman keemasannya dan berkuasa di kedua-dua 
pantai tersebut. Kerajaan Muwahiddun telah menyusun armada 
perang secara yang lebih rapi daripada yang pernah diketahui, 
terbesar daripada yang pernah disaksikan. Laksamana mereka 
adalah Ahmad as-Saqilli. Orang-orang Kristian telah menawannya, 
dan dia telah dibesarkan di kalangan mereka. Raja Sisilia (Roger 


299 



MUKADIMAH IBN KHALDUN 


II) telah memilihnya kerana perkhidmatannya dan diterima bekerja 
dengan baginda tetapi raja itu telah meninggal dunia dan 
digantikan oleh puteranya. Ternyata sikap ‘mudah naik angin’ itu 
tidak disenangi oleh Ahmad. Ahmad lari diri ke Tunis kerana 
berasakan dirinya tidak selamat. Di sana dia tinggal dengan se- 
orang sayyid, ketua Bani Abdul Mu‘min. Dia kemudian me- 
neruskan perjalanannya menuju Marakisy, dan di sana telah 
diterima oleh Khalifah Yusuf al-Asri bin Abdul Mu‘min dengan 
penuh kebajikan dan penghormatan. Khalifah itu memberinya 
pelbagai hadiah, dan melantiknya untuk mengepalai armada. 
Sebagai pemerintah armada, dia telah melakukan peperangan 
jihad memerangi orang-orang Kristian. Dia telah meninggalkan 
banyak jasa dan budi yang tetap akan dikenang semasa kerajaan 
Muwahiddun. 

Pada masanya, angkatan laut orang Islam mencapai jumlah 
dan mutu yang tidak pernah, sepanjang pengetahuan kita, telah 
dicapai sebelum mahupun sesudahnya. Apabila Salahuddin Yusuf 
bin Ayub, raja Mesir dan Syria ketika itu, berusaha menawan 
kembali pelabuhan-pelabuhan Syria daripada taklukan bangsa 
Kristian serta membersihkan dan membangun kembali Baitulmaq- 
dis (Jurusalem) daripada naungan orang-orang yang kufur, satu 
demi satu angkatan laut orang-orang kafir ke bandar-bandar 
pelabuhan itu, daripada seluruh daerah yang berhampiran dengan 
Baitulmaqdis yang telah mereka kuasai. Mereka membantunya 
dengan pelbagai peralatan dan makanan. Angkatan laut Alexan- 
dria (Iskandariah) tidak mampu menghadapi kemaraan mereka. 
Orang-orang Kristian telah menguasai di bahagian timur Laut 
Tengah sejak sekian lamanya, dan mereka memiliki banyak 
angkatan laut di situ. Angkatan perang orang Islam, sebaliknya, 
sejak sekian waktunya telah menampakkan kelemahan untuk 
memberikan sedikit tentangan terhadap mereka, sebagaimana 
telah dinyatakan sebelum ini. Dalam keadaan ini, Salahuddin 
telah mengutuskan Abdul Karim bin Munqidh, seorang anggota 
keluarga Bani Munqidh, raja-raja di Syayzar, sebagai dutanya 
untuk bertemu dengan Ya‘qub al-Mansur, raja Muwahiddun di 
Maghribi pada masa itu, meminta bantuan angkatan laut mereka 
untuk mencegah angkatan laut orang-orang kafir daripada 
memberikan bantuan kepada orang-orang Kristian di bandar- 
bandar pelabuhan Syria. Ke dalam surat itu dimasukkan kata-kata 
yang dikarang oleh al-Fadlil al-Bisani, dan dijadikan sebagai 

pembukaannya. Sebagaimana dinukilkan al-Imam al-Asfahani di 
dalam bukunya al-Fath al-Qaysi: 

“Semoga Allah membukakan pintu orang-orang yang berhasil 

dan yang memperoleh berkat bagi sayyid kita”. 

Al-Mansur tidak mengambil berat akan permintaan itu. Surat 
itu dikembalikan kepada pengirimnya, dan dia tidak memenuhi 
permintaan itu. 

Hal ini dapat menjadi bukti bahawa hanya raja Maghribi 
sahaja yang itu memiliki suatu angkatan laut, bahawa orang-orang 
Kristian sangat berperanan di bahagian timur Laut Tengah dan 
kerajaan di Mesir dan Syria pada waktu itu dan kemudiannya tidak 
berminat untuk menubuhkan angkatan laut atau membina 
angkatan laut negara. 

Ya‘qub al-Mansur kemudian telah meninggal dunia, dan 
kerajaan Muwahiddun pun menghadapi zaman gerhananya. 
Bangsa-bangsa Galisia kemudiannya telah menguasai sebahagian 
besar Andalusia. Orang-orang Islam telah berlindungan di daerah 
pesisiran pantai dan berkuasa di kepulauan bahagian barat Laut 
Tengah. Mereka telah mendapatkan kembali kekuatan mereka 
yang dahulu, dan kekuasaan mereka di perairan laut Mediterra- 
nean menjadi semakin kukuh. Angkatan laut mereka menjadi 
bertambah banyak, dan kekuatan angkatan laut orang Islam 
menjadi sepertimana kuatnya angkatan laut orang Kristian. 
Keadaan ini terjadi di masa (Bani Marin) yakni pemerintahan 
Sultan Abui Hasan, raja Zenatah di Maghribi. Sewaktu baginda 
bertindak hendak melakukan peperangan jihad, angkatan laut 
baginda sudah siap sedia dengan alat kelengkapan sama banyak 
seperti yang dimiliki oleh orang-orang Kristian. 

Kemudian, kekuatan bahari orang-orang muslim sekali lagi 
menghadapi zaman kemundurannya, disebabkan oleh kelemahan 
pemerintahan negara. Kebiasaan maritim dilupakan kerana 
dipengaruhi oleh hidup kebadwian yang wujud di Maghribi dan 
tidak melanjutkan lagi kebiasaan hidup orang-orang Andalusia. 
Orang-orang Kristian berkuasa kembali sebagaimana di masa 
silamnya, yang terkenal dengan latihan maritimnya dan meng- 
ulangi semula kegiatan di Laut Tengah dan pengalaman mereka 
dengan keadaan-keadaan di sana. Mereka (telah sekali lagi) 
memperlihatkan kembali keunggulan mereka mengatasi bangsa 
lain melayari kapal di lautan lepas di Laut Tengah. Orang-orang 

Islam seakan-akan sudah tidak biasa lagi dengan keadaan di Laut 
Tengah. Dan yang terkecuali hanyalah sebahagian sahaja yang 
mendiami di kawasan pesisirannya. Mereka seharusnya menda- 
patkan seramai mungkin para pembantu dan penyokong, atau 
seharusnya mendapatkan sokongan yang kuat daripada kerajaan- 
kerajaan demi memungkinkan mereka melatih para pembantu dan 
berusaha ke arah mencapai tujuan meningkatkan kegiatan dunia 
pelayaran. 

Jawatan laksamana tetap terpelihara hingga sekarang di 
negara barat ).* 1 Di sana, identiti angkatan laut masih tetap ter- 
pelihara, dan tentang bagaimana hendak menguruskan satu 
angkatan laut, tentang bagaimana membina serta melayari kapal- 
kapal itu, adalah diketahui. Ada kemungkinannya suatu kesempat- 
an daripada sudut politik akan di negeri-negeri pesisiran pantai, 
dan orang-orang Islam akan memohon supaya angin akan bertiup 
menyongsangi arah orang-orang yang kufur dan kafir. Penduduk 
Maghribi berasa yakin tentang apa yang dinyatakan oleh buku 
ramalan yang mendakwa bahawa orang-orang Islam pasti akan 
berhasil memerangi orang-orang Kristian dan menakluki negeri 
Franka melampaui lautnya. Semuanya itu, dikatakan berlaku me- 
lalui laut. 

Allah adalah di pihak orang Islam. Cukuplah Dia bagi kita 

dan begitu besar bantuan-Nya. 

35 Peri pentingnya kedudukan ‘pedang’ dan ‘pena’ di dalam 

kerajaan 

Suatu yang harus diketahui bahawa pedang dan pena adalah serana 
yang boleh digunakan oleh raja di dalam mengurusi segala per- 
soalan yang dihadapinya. Namum, pada permulaan sesebuah 
kerajaan, selagi rakyatnya masih menumpukan usaha untuk 
menegakkan kekuasaan, keperluan terhadap pedang adalah lebih 
mendesak daripada perlunya pena. Dalam keadaan yang sedemi- 
kian, pena hanyalah hamba sahaya dan wakil kuasa raja, tetapi 
pedang memberikan bentuk bantuan yang lebih aktif. 

Hal yang sama teijadi di akhir sesebuah kerajaan apabila 
perasaan sekumpulan ( ashabiyah ) menjadi lemah dan sewaktu 
bilangan penduduknya semakin kurang kerana dipengaruhi oleh 


*1 Dalam terjemahan F. Rosenthal termaktub Dinasti Maghribi. 


302 



DINASTI, RAJA, KHALIFAH, PANGKAT DAN PEMERINTAHAN 


kemerosotan. Negara itu dengan demikian menghendaki sokongan 
daripada pihak tentera. Keperluan kerajaan itu terhadap bantuan 
ketenteraan dengan maksud memberikan perlindungan dan per- 
tahanan adalah begitu ketara sebagaimana ketika mula mendirikan 
sebuah kerajaan dengan tujuan memantapkan kuasa. Dalam 
kedua-dua keadaan ini, maka, pedang mempunyai kelebihan 
daripada pena. Di kala itu, tentera mempunyai kedudukan yang 
paling tinggi. Mereka menikmati banyak kemudahan dan memper- 
oleh banyak tanah anugerah. 

Pada abad pertengahan sesebuah negara, raja itu pada suatu 
tahapnya boleh mengetepikan perlunya pedang. Kekuasaannya 
sudah ditegakkan dengan kukuh. Apa yang tetap kekal ialah 
keinginannya untuk menikmati hasil kedaulatan kuasa seperti 
mengutip cukai, mempunyai sebanyak-banyak harta lebih unggul 
daripada kerajaan lainnya dan melaksanakan hukum. Dalam hal 
ini, pena sangat membantu. Dengan demikian, keperluan untuk 
menggunakannya menjadi semakin bertambah. Pedang tidak lagi 
digunakan, tetapi dibiarkan tersisip di dalam sarungnya, kecuali 
terjadi sesuatu hal dan mereka dipanggil untuk membuat suatu 
perhitungan. Dalam keadaan yang sedemikian, mereka yang 
pandai tulis-menulis mempunyai lebih kuasa. Mereka menjawat 
suatu jawatan yang tinggi. Mereka menikmati banyak kemudahan 
dan kekayaan serta mempunyai hubungan yang lebih kerap dan 
lebih akrab dengan raja. Pada keadaan-keadaan begitu, wazir dan 
pihak tentera boleh dikesampingkan. Mereka disisihkan daripada 
golongan yang rapat dengan raja dan terpaksa berhati-hati akan 
perasaan baginda. 

[Termasuk dalam pengertian ini surat yang ditulis Abu 
Muslim kepada al-Mansur ketika menyuruhnya datang: 

“ Amma ba'du . Jika manusia berkumpul, yang paling kami 
takuti daripada nasihat bangsa Parsi yang kami pelihara 
adalah para wazir”.] 

Sunnah Allah berlaku atas hamba-Nya. Dan Allah 
s. w. t. lebih Mengetahui. 


36 Ciri-ciri lambang kebesaran berhubung dengan kedaulatan dan 
kekuasaan pemerintah (kesultanan) 

Suatu yang harus diketahui ialah bahawa raja memiliki lambang 

dan adat istiadat yang terhasil daripada kebesaran dan kemegahan. 
Kesemuanya itu hanya boleh digunakan oleh baginda sahaja, dan 
penggunaannya telah membezakan baginda daripada rakyat jelata, 
teman-teman akrab, dan daripada semua pemimpin yang terdapat 
di dalam negaranya. 

Kami akan sebutkan lambang yang termasyhur sedapat yang 
mungkin daripada ingatan kami tentangnya. 

“Dan di atas setiap orang berilmu adalah Allah yang Maha 

Tahu ”. 54 


Trompet dan panji-panji 

Satu daripada lambang kedaulatan kuasa ialah pengibaran panji- 
panji dan bendera, memukul genderang, meniup trompet dan 
tanduk-tanduk. Di dalam Buku-tentang Politik yang dikaitkan 
penghasilannya dengan Aristotle, dia menyatakan bahawa apa 
yang sebenar penting adalah untuk menakut-nakutkan dan boleh 
memberi kesan daripada sudut psikologinya untuk menimbulkan 
perasaan gerun. Malah, sebagaimana setiap orang ketahui melalui 
pengalamannya sendiri, ia adalah suatu unsur emosional yang 
boleh memainkan peranan di medan pertempuran. Penjelasan yang 
diberikan oleh Aristotle - jika benar dia yang menyatakannya - 
adalah benar dalam suatu seginya. Namun yang sebenarnya ialah 
bahawa mendengar muzik dan bunyi-bunyian, tidak dapat 
diragukan akan membuatkan seseorang itu berasa gembira dan 
membangkitkan suatu perasaan di jiwanya. Resmi jiwa seseorang 
manusia itu dengan demikian dipengaruhi oleh sesuatu yang boleh 
memberangsangkan, yang menyebabkan dia menganggap segala 
kesukaran itu adalah suatu hal yang enteng dan bersedia 
menghadapi maut dalam menghadapi keadaan yang berbahaya 
itu. Hal semacam ini malah wujud di dalam diri binatang-binatang. 
Unta adalah dipengaruhi oleh panggilan penunggangnya, dan kuda 
dipengaruhi oleh bunyi siulan dan sorak-sorai, sebagaimana yang 
setiap orang mengetahuinya. Kesan itu akan menjadi lebih hebat 
lagi apabila suara itu amat harmonis, sepertimana dengan muzik. 
Adalah suatu yang diketahui apa yang berlaku pada diri orang 
yang sedang mendengar muzik. Orang-orang bukan Arab, dengan 


54 Al-Quran Karim, surah 12 (Yusuf) ayat 76. 

demikian, membawa bersama-sama mereka alat muzik, bukan 55 
genderang dan trompet ke medan perang. Para penyanyi berserta 
dengan peralatan muzik mengiringi raja dan pasukannya sambil 
berdendang. Dengan demikian, mereka membangkitkan suatu 
perasaan di jiwa orang-orang itu dan menyebabkan mereka itu 
bersedia untuk gugur di medan perjuangan. 

Dalam peperangan bangsa Arab (di barat laut Afrika), kita 
telah melihat adanya sekumpulan orang di barisan hadapan pasuk- 
an raja sambil menyanyikan lagu yang puitis dan memainkan 
muzik. Fikiran para pahlawan itu dibangkitkan oleh kandungan 
nyanyian itu. Mereka pun bergegas ke medan perang, dan dengan 
rela hati mara ke hadapan menghadapi lawannya. 

[*Demikian pula yang terjadi dengan bangsa-bangsa Magh- 
ribi di Zenatah. Penyair tampil ke depan barisan, dan menyanyi. 
Dengan lagunya, dia bagaikan menggerakkan gunung-ganang yang 
tinggi, dan menimbulkan semangat berani mati dalam jiwa orang 
yang tak pernah memperkirakannya. Lagu itu mereka sebut “ Ta - 
shukayit ”.] Asal kesemuanya itu adalah kegembiraan yang timbul 
di dalam jiwa, melalui muzik. Ia merangsang sikap berani, sebagai- 
mana diakibatkan oleh mabuk akibat banyak meminum minuman 
keras, yakni sebagai akibat kegembiraan yang dihasilkannya. 

Bilangan bendera yang banyak, kepelbagaian warnanya, dan 
panjangnya, adalah bermaksud untuk menimbulkan rasa gerun, 
tidak lebih daripada itu. Perasaan takut ternyata berupaya 
membangkitkan perasaan berani yang amat mengagumkan di 
dalam jiwa seseorang. Keadaan dan reaksi psikologi adalah suatu 
yang amat menakjubkan. 

Raja-raja dan pelbagai kerajaan adalah berbeza di dalam soal 
menggunakan lambang-lambang tersebut. Sebahagian daripada 
mereka menggunakannya dengan banyak, manakala yang lain 
amat sedikit, sesuai dengan luas dan pentingnya kerajaan itu. 

Bendera-bendera telah dijadikan lambang perang sejak dunia 
ini diciptakan. Bangsa-bangsa itu telah mengibarkannya di medan 
pertempuran dan sewaktu melancarkan serangan. Demikianlah 
yang terjadi di masa Nabi Muhammad s.a.w. dan pada masa 
khalifah yang menggantikan baginda. 

Pada masa permulaan Islam, orang-orang Islam adalah 
ditegah memukul genderang dan meniup trompet. Mereka 


55 Dalam terjemahan F. Rosenthal, kata ‘ bukan ’ ditiadakan. 

berusaha menghindari sesuatu yang dianggap boleh mencemar 
kuasa berdaulat {mulk) dan melaksanakannya tanpa dibelenggu 
oleh adat istiadat. Mereka juga tidak suka kepada kemegahan yang 
tidak ada sangkut-pautnya dengan kebenaran. Kemudiannya 
khalifah menjadi kuasa berdaulat, dan masyarakat Islam telah 
belajar untuk menghargai kebagusan dan kemewahan yang 
terdapat di dunia ini. Para mawla (sekutu yang dilindungi) yang 
berasal dari Parsi dan Romawi, rakyat jelata daripada kerajaan 
pra-Islam, telah bergaul mesra dengan mereka dan menunjukkan 
cara hidup yang penuh dengan kemegahan dan pelbagai kemewah- 
an. Di antara hal yang amat disenangi oleh orang-orang Islam 
adalah lambang. Dengan demikian, mereka menggunakannya, dan 
mengizinkan para pegawai mereka menggunakannya, demi 
meningkatkan lagi kemegahan kuasa berdaulat dan segala yang 
dapat dihubungkaitkan dengannya. 

Khalifah-khalifah Bani Abbas dan Bani Ubaidi (Fatimi) 
selalunya diizinkan untuk mengibarkan panji-panji mereka, seperti- 
mana yang dilakukan oleh ketua-ketua di daerah perbatasan atau 
pegawai memerintah satu pasukan tentera. Pegawai-pegawai ber- 
kenaan kemudiannya, apabila beredar untuk melaksanakan suatu 
tugas atau beredar dari rumah khalifah atau dari rumahnya sendiri 
ke pejabat - akan diiringi oleh satu pasukan yang mengibarkan 
bendera-bendera dan meniup trompet. Apa yang membezakan di 
antara rombongan seseorang ketua dan rombongan khalifah 
adalah daripada bilangan bendera yang dibawa oleh rombongan 
itu, atau penggunaan warna-warna tertentu untuk khalifah. 
Dengan demikian, warna hitam adalah digunakan khusus untuk 
Bani Abbas. Bendera yang mereka gunakan adalah tanda sebagai 
berkabung untuk mengenangi para pahlawan - syuhada - mereka 
yang telah gugur daripada kalangan Bani Hasyim, dan sebagai 
menunjukkan bantahan terhadap perbuatan Bani Umaiyah yang 
telah membunuh mereka. Oleh sebab itu mereka memberinya nama 
al-musawwadah. 

Apabila Bani Hasyim terbagi ke dalam beberapa golongan, 
dan Bani Thalib menentangi Bani Abbas daripada setiap 
kesempatan, mereka mahu menampakkan perbezaan di dalam 
warna bendera, dan mereka pun menggunakan warna putih, serta 
menamakannya al-mubayyadlah. Warna putih digunakan oleh 
Bani Thalib (putera-putera Ali) di sepanjang pemerintahan Bani 
Ubaidi (Fatimi). Ia juga digunakan oleh Bani Thalib yang pada 

waktu itu mengundurkan diri mereka di Timur. Ketika al-Makmun 
tidak lagi mahu menggunakan warna hitam dan tidak juga warna 
putih sebagai lambang kebesarannya kerajaannya, dia telah 
memilih warna hijau dan menggunakan bendera-bendera ber- 
warna hijau .... 

[♦Bilangan bendera yang digunakan, ada tidak terkira 
banyaknya. Ciri-ciri kebesaran yang digunakan oleh Bani Ubaidi 
(Fatimi) ketika al-Aziz keluar dalam usaha untuk menakluki Syria 
adalah terdiri daripada 500 helai bendera yang berukuran besar 
dan 500 buah trompet.] 

Sedangkan raja-raja Barbar di Maghribi, baik daripada 
kalangan Sanhajah mahupun yang lainnya, tidak menggunakan 
warna khusus bagi bendera mereka, melainkan mencampurkannya 
dengan yang berwarna emas. Bendera-bendera itu mereka buat 
daripada sutera mumi, dan mereka selalu memberi izin kepada 
pejabat pemerintahannya untuk menggunakan bendera beraneka 
warna. Kemudian kerajaan Bani Muwahiddun pun berkuasa dan 
dilanjutkan oleh raja-raja Zenatah. Mereka mengehadkan jumlah 
genderang dan bendera yang digunakan oleh raja, dan me- 
nyerahkannya kepada peringkat bawahannya. Untuk itu mereka 
membuat rombongan khusus yang mengikuti langkah raja dalam 
perlawatannya. Rombongan itu disebut as-saqah . Jumlah rom- 
bongan ada yang banyak dan ada yang sedikit, tergantung kepada 
tradisi yang berlaku dalam negara. Sebahagian ada yang cukup 
dengan tujuh anggota rombongan, sebagai rasa hormat, tabarruk 
atas angka tujuh, seperti yang terjadi terhadap kerajaan Muwa- 
hiddun dan Bani al-Ahmar di Andalusia. Sebahagian lagi sampai 
10 hingga 20 orang, seperti terjadi sewaktu kerajaan Zenatah. Di 
masa pemerintahan Sultan Abu al-Hasan, genderang yang 
digunakan berjumlah sampai 100 buah, dan bendera besar yang 
dikibarkan untuk mengiringi rombongan raja berjumlah 100 helai 
juga. Bendera-bendera itu diwarnai dengan sutera dan dihiasi 
dengan warna emas. Ukurannya ada yang besar, dan ada yang 
kecil. Mereka memberi izin kepada para pegawai dan gabenor, 
serta para panglima untuk membuat sebuah bendera kecil daripada 
kain linen berwarna putih, dan sebuah genderang kecil sewaktu 
berperang dan tidak boleh lebih daripada itu. 

Raja-raja kerajaan Turki pada masa sekarang membuat satu 
bendera yang amat besar, yang di puncaknya diberikan ikatan 
rambut. Mereka menamakannya asy-syalisy dan al-jinra, yang bagi 

mereka merupakan ciri-ciri khusus seorang raja. Kemudian jumlah 
bendera semakin banyak, dan mereka pun menamakannya as- 
sanajiq , bentuk jamak dari sanjaq, yang ertinya bendera. Sedangkan 
genderang berjumlah lebih banyak daripada bilangan bendera, dan 
mereka menamakannya al-kusat. Mereka membolehkan setiap 
amir atau panglima angkatan perang membuat bendera macam 
ini sesuka hatinya, kecuali al-jinra, sebab yang terakhir ini merupa- 
kan bendera khusus untuk raja. 

Bangsa Galicia pada masa ini, salah satu bangsa Franka di 
Andalusia, hanya menggunakan beberapa bendera saja, yang 
dikibarkan tinggi di udara. Tambahannya mereka membuat suatu 
bunyi muzik dengan menggunakan tali dan alat tiupan, yang 
mereka bunyikan sewaktu berjalan ke medan pertempuran. 
Demikianlah segala keterangan yang kita ada mengenai mereka, 
dan tentang raja-raja bukan Arab yang hidup sesudah mereka. 

“Dan di antara tanda-tanda kekuasaan-Nya ialah mencipta- 
kan langit dan bumi, dan berlainan bahasa dan warna kulit- 
nya. Sesungguhnya pada yang demikian itu terdapat tanda 
bagi mereka yang mengetahui ”. 56 


Tahta 

Tahta, peterana, tempat peraduan, kerusi - semuanya adalah 
bermaksud kepingan-kepingan kayu atau perlengkapan kerajaan 
Ottoman yang diadakan khusus untuk raja, supaya baginda 
mempunyai tempat yang lebih tinggi daripada orang lain di balai- 
rung dan agar baginda tidak tampak setara dengan hamba rakyat. 
Kesemuanya ini sudah menjadi budaya kebangsawanan, malah 
sebelum Islam, dan semasa dinasti-dinasti bukan Arab. Raja-raja 
sebelum Islam bersemayam di atas singgahsana yang bersalutkan 
emas. Sulaiman, putera Daud memiliki takhta yang diperbuat 
daripada gading yang bersadurkan emas. Namun, kerajaan- 
kerajaan itu menggunakan takhta setelah mereka mencapai 
kemajuan dan menikmati kemewahan, sebagaimana yang ada 
hubungannya dengan segala kemegahan itu. Kerajaan-kerajaan 
yang berada di peringkat permulaan dan masih memelihara tradisi 
kebadwiannya tidak menghendaki kesemuanya itu. 


56 Al-Quran Suci, surah 30 (ar-Rum) ayat 22. 

Orang pertama di dalam kerajaan Islam yang mempunyai 
tahta adalah Muawiyah. Dia telah memohon izin daripada 
rakyatnya untuk menggunakannya, dengan alasan bahawa dia 
begitu tambun. Maka rakyat pun mengizinkannya dan dia pun 
menggunakan kerusi itu. Raja-raja Islam yang kemudiannya telah 
meneladaninya. Menggunakan tahta yang berhiaskan mutu 
manikam menjadi suatu pernyataan yang melambangkan kebesar- 
an. 

Pada suatu hari Amr bin al-As telah berada di istananya, 
duduk di atas tanah bersama orang-orang Arab. Muqawqis 57 telah 
berkunjung ke istananya. Beliau telah datang bersama para 
pengawalnya yang membawa sebuah takhta yang diperbuat 
daripada emas, supaya Amr bin al-As dapat menggunakannya 
sebagai tempat duduk sepertimana seorang raja. Dia duduk di 
atasnya di hadapan orang-orang Arab. Mereka tidak pula berasa 
iri hati terhadapnya, sebab mereka berasakan bahawa mereka 
harus memberikannya perlindungan - dzimmah - sebagaimana 
yang telah mereka janjikan, dan kerana mereka telah menolak 
kebesaran. Kemudiannya, Bani Abbas, Bani Ubaidi (Fatimi), dan 
raja-raja Islam lainnya baik di timur mahupun di barat, memiliki 
singgahsana, peterana, dan tempat peraduan yang menyaingi 
kebesaran maharaja Parsi dan Romawi. 

Dan Allah s.w.t. pengubah malam dan siang. 


Pencetakan wang logam 

Sikkah , (pencetak wang logam) adalah yang memberikan cap, 
khatm, pada dinar dan dirham yang digunakan dalam urus niaga 
(komersil). Ia dilakukan dengan menggunakan besi yang berukir- 
kan gambar atau perkataan yang dilorek secara terbalik. Pencetak 
itu dipukulkan pada dinar dan dirham, dan ukiran itu akan timbul 
dengan jelas dan betul di atas syiling itu. Sebelum ia dilakukan, 
darjah ketulenan syiling logam itu, hasil daripada penghalusan 
yang dilakukan secara berulang-ulang, adalah diambil kira, dan 
setiap dinar dan dirham itu diberikan ukuran, dan beratnya yang 


57 Nama yang ditujukan orang Arab kepada Syrus, Gabenor Mesir pada akhir 
kekuasaan Byzantin dan Petrus Iskandariah ketika Amr bin al-As menaklukan 
Mesir (639-642). 

telah ditetapkan. Kemudian, bilangan syiling (dan bukan beratnya) 
boleh digunakan untuk tujuan urus niaga. Sekiranya kepingan 
logam itu tidak dipastikan ketentuan beratnya maka berat logam 
itu yang diambil kira. 

Perkataan sikkah (pencetak wang logam) adalah merujuk 
kepada pencetak, iaitu sekeping besi yang digunakan dengan tujuan 
untuk mencetak wang. Perkataan itu kemudiannya digunakan 
untuk merujuk kepada penghasilan daripada percetakan, ukiran 
yang kelihatan pada dinar dan dirham. Perkataan itu selanjutnya 
digunakan untuk menunjukkan pengawasan proses pengukiran dan 
pengawasan terhadap operasi keseluruhannya, tentang keseluruh- 
annya yang ada hubungannya dengan pembuatan wang logam dan 
semua keadaan yang sehubur ;an dengannya. Pengawasan dan 
penyeliaan yang sedemikian merupakan bidang tugas jabatan 
percetakan wang. Perkataan itu kemudian digunakan untuk 
merujuk jabatan itu dan lazimnya digunakan dalam urusan 
kerajaan. Ia adalah jabatan yang perlu ada untuk kedaulatan 
kuasa, sebab ia memungkinkan masyarakat membezakan antara 
wang yang tulen dengan yang tidak tulen di dalam urus niaga 
mereka. Wang yang tidak tulen adalah diperakui melaui ukiran 
yang diketahui telah dicetak oleh raja mereka. 

Bangsa bukan Arab menggunakan wang syiling dan meng- 
ukirkan gambar-gambar khusus di atasnya - sebagai contoh, 
gambar raja pada masa pengeluaran wang logam itu, sebuah buku, 
binatang atau barangan, atau, lain-lainnya. Ia menjadi suatu 
kebiasaan bangsa-bangsa bukan Arab ( Ajam ) sehingga ke akhir 
kekuasaan mereka. Ketika Islam bertapak amalan seperti itu 
dihentikan, kerana agama Islam mengamalkan nilai hidup yang 
sederhana dan oleh sikap kebadwian orang-orang Arab. Dalam 
urus niaga, mereka menggunakan emas dan perak mengikut kadar 
beratnya. Mereka juga, memiliki dinar dan dirham Parsi. Mereka 
menggunakannya juga dalam urus niaga sesuai dengan kadar 
beratnya, dan menggunakannya sebagai perantara tukaran. Pihak 
kerajaan tidak memberikan apa-apa perhatian terhadap masalah 
ini. Akibatnya, penipuan dalam menggunakan dirham dan dinar 
akhirnya menjadi sesuatu yang sangat serius. Sebagaimana yang 
dilaporkan, Abdul Malik telah menyuruh al-Hajjaj supaya 
mencetak dirham, dan syiling yang tidak tulen dibezakan daripada 
yang bermutu. Kejadian ini berlaku pada tahun 74 [693/94.] Pada 
tahun 76 [695/96], Abdul Malik telah mengarahkan al-Hajjaj 

supaya mencetak wang logam di daerah-daerah yang lainnya. Pada 
syiling itu dituliskan Allahu ahad, Allahu as-samad. 

Kemudiannya, di masa pemerintahan Yazid bin Abdul Malik, 
Ibn Hubirah telah menjawab jawatan Gabenor di Iraq dan 
bertindak memperbaiki percetakan mata wang logam (sikkah). 
Selanjutnya Khalid al-Qasri, dan sesudahnya Yusuf bin Umar, 
mereka telah melakukan pelbagai usaha demi meningkatkan mutu 
penghasilannya .... 

[* Disebutkan, orang pertama yang mencetak wang dinar dan 
dirham adalah MuslTap bin az-Zubair di Iraq, pada tahun 70 [689/ 
690] atas perintah saudaranya, Abdul Malik, ketika itu menjadi 
Gabenor di Hijaz. Pada sebelah bahagian wang itu ditulis 
barakatullah dan di bahagian yang lain ismullah. Setahun 
kemudian al-Hajjaj mengubahnya. Padanya ditulis perkataan al- 
Hajjaj, dan ketentuan beratnya adalah sebagaimana yang ditetap- 
kan pada masa pemerintahan Khalifah Umar. 

Pada zaman permulaan Islam, berat satu dirham adalah enam 
danaq (Parsi). Satu mitsqal adalah 1 1/3 dirham, maka 10 dirham 
adalah sama dengan tujuh mitsqal. Berat ini adalah ditentukan 
kerana pada masa pemerintahan raja-raja Parsi, berat dirham 
adalah berbeza-beza. Sebahagian menyatakan bahawa satu mitsqal 
adalah sama dengan 20 qirath, sebagaimana yang lain pula 
menyatakan ia adalah 12 qirath , dan sebahagian lagi pula 10. 
Disebabkan perlunya suatu ketetapan dalam urusan mengeluarkan 
zakat, maka diambil timbangan pertengahan, iaitu 12 qirath, 
sehingga menjadikan satu mitsqal itu adalah sama dengan 1 3/7 
dirham.] 

Apabila Abdul Malik melihat kewajaran untuk menggunakan 
sikkah untuk menghindari daripada berlakunya pemalsuan terha- 
dap kedua mata wang itu (dinar emas dan perak) yang digunakan 
dalam urus niaga semasa di antara orang-orang Islam, beliau telah 
bertindak menentukan nilainya sebagaimana yang telah ditetapkan 
di masa pemerintahan Umar. Dia menggunakan pencetak besi, 
tetapi diukirkan perkara-perkara dan bukannya gambar, sebab 
kalam dan balaghah adalah lebih diterima oleh orang-orang Arab. 
Tambahan pula syariat agama melarang penggunaan gambar dan 
patung. 

Selepas zaman Abdul Malik, penggunaan mata wang itu 
diteruskan di sepanjang zaman Islam. Bentuk dinar dan dirham 
adalah bulat. Tulisan di atasnya berada pada bulatan-bulatan 

sepusat. Pada salah satu bahagiannya ditulis nama-nama Allah 
dengan kata-kata yang mengagung-agungkan dan memuji-muji- 
Nya - ‘Tiada Tuhan melainkan Allah’ dan ‘Puji-pujian bagi Allah’ 
serta kata-kata selawat ke atas Nabi Muhammad dan keluarganya; 
sedangkan di sisi yang lainnya pula, dituliskan tarikh dan nama 
khalifah. Mata wang daripada jenis ini adalah digunakan pada 
masa pemerintahan Bani Abbas, Bani Ubaidi (Fatimi) dan Bani 
Umaiyah (di Andalusia). Sanhajah tiada memiliki pencetak wang 
kecuali di akhir pemerintahan mereka apabila al-Mansur, tuan 
Bougie (Bijayah) membuatnya. Hal ini disebutkan oleh Ibn 
Hammad di dalam buku sejarah yang dihasilkan olehnya. 

Sementara kerajaan Muwahiddun pula, al-Mahdi telah 
menetapkan pencetakan dirham berbentuk empat segi dan meng- 
ukirkan segi empat di sekeliling dinar yang bulat itu. Dia telah 
mengukirkan salah satu bahagiannya dengan kata-kata: ‘Tiada 
Tuhan melainkan Allah, dan, Segala puji bagi Allah’ dan di sisi 
lainnya dengan tulisan yang mengandung namanya dan digantikan 
oleh pewarisnya dengan nama mereka sesudahnya. Hal ini menjadi 
amalan kerajaan Muwahiddun. Sikkah mereka dikekalkan hingga- 
lah sekarang ini. Sebagaimana yang dinukilkan bahawa sebelum al- 
Mahdi menerajui kerajaan, dia telah disebut sebagai tuan dirham 
empat segi {sahibud- dirham al-murabba ’j oleh ahli-ahli nujum yang 
telah meramalkan kewujudan kerajaannya. 

Para penduduk Timur pada hari ini tidak memiliki sikkah 
yang tetap nilainya. Untuk melakukan urus niaga, mereka 
menggunakan dinar dan dirham mengikut sukatan beratnya, dan 
nilainya adalah ditentukan melalui ukuran berat yang seara dengan 
sekian banyak dirham atau dinar. Di atasnya diukirkan dengan 
perkataan ‘Tiada Tuhan melainkan Allah’, dan selawat ke atas nabi 
serta nama raja, sebagaimana yang diamalkan juga oleh orang- 
orang Maghribi. ... 

“Demikianlah ketetapan Yang Maha Bijaksana Lagi Maha 

Mengetahui”. 58 


Khatam 

Penggunaan khatam - materai atau cap mohor - merupakan salah 


58 Al-Quran Karim, surah 25 (aI-Furqan), ayat 2. 


312 



DINASTI, RAJA, KHALIFAH, PANGKAT DAN PEMERINTAHAN 


satu fungsi pemerintah dan jabatan kerajaan. Memberi khatm pada 
surat dan ijazah telah dilakukan oleh raja-raja sebelum dan sesudah 
Islam. Suatu yang telah ditetapkan dengan jelas bahawa di dalam 
shahihayn , bahawa ketika Nabi Muhammad - s. a. w. hendak 
mengutus surat kepada kaisar Byzantium, baginda telah diingat- 
kan bahawa raja-raja bukan Arab hanya menerima surat yang telah 
dikhatamkan. Maka baginda pun membuat sebuah khatm daripada 
perak, dan diukirkan padanya perkataan ‘Muhammaduti, Pesuruh 
Allah' al-Bukhari menyatakan: 

“Baginda membuat tiga kalimat pada tiga baris dan (menge- 
cap surah itu) dengan khatam.” 

Muhammad s. a. w. mengingatkan: 

“Tidak dibenarkan sesiapa pun menggunakan khatam seperti 
ini.” 

Dikatakan bahawa Abu Bakar, Umar, dan Usman telah menggu- 
nakan khatam itu untuk menyegel [*Cincin itu telah terlurut 
daripada jari Usman dan terjatuh ke dalam Sumur Arisa. 
Meskipun sumur itu tidak mempunyai air yang banyak, cincin itu 
gagal dijumpai semula meskipun telah puas mencari hingga ke 
dasarnya. Usman berasa sedih dengan kehilangan cincin itu dan 
mengarahkan supaya dibuat sebentuk cincin.] 

Ada beberapa proses mengukir khatam dan cara mengguna- 
kannya. Yang demikian terjadi kerana kata khatam dapat diertikan 
alat yang diletakkan pada jari. Menggunakan khatam dapat bererti 
memakai alat itu. Kata khatam juga bererti akhir dan lengkap, 
dalam erti kata suatu telah khatam, maksudnya telah sempurna 
atau sah atau yang dimaksudkan al-Quran telah dikhatamkan, ia 
telah selesai dibaca juga khatamun-nabiyyin (yang ertinya nabi 
penutup, akhir para nabi), atau khatamul-amr (akhir pekerjaan). 
Kata khatam juga bererti alat yang digunakan untuk menutup 
perlengkapan rumah ... di antaranya adalah firman Allah: 

“tutupnya adalah kasturi ”. 59 

Ada penafsir yang mengertikan ayat ini dengan akhir dan lengkap 
dengan alasan bahawa akhir yang mereka nikmati setelah minum 


59 Al-Quran Karim, surah 83 (al-Muthafflfin) ayat 26. 

adalah harum kasturi. Penafsiran demikian salah dan bukan begitu 
maksudnya. Khatam di sini bererti tutup. Khamr yang diletakkan di 
dalam botol perlu diberi tutup supaya khamr itu terpelihara, bau 
harum dan rasanya menjadi baik. Demikian pula yang terjadi 
dengan khamr syurga .... 

Proses memberi khatam melahirkan maksud akhir dan 
lengkap, dalam pengertian bahawa tulisan yang telah diberikan 
khatam itu adalah benar dan sah. Surat berkenaan sudah dianggap 
selesai dan lengkap dengan pembubuhan khatam. Tanpanya, surat 
itu tidak tidak sah dan tidak sempurna. Pemberian khatam dapat 
juga dilakukan dengan menuliskan dengan tangan, pada akhiran 
atau awalan surat itu dengan yang terpilih sama ada sanjungan dan 
puji-pujian, atau nama raja atau amir, atau nama si penulis surat, 
sesiapa sahaja dirinya atau sesuatu yang menggambarkan penu- 
lisnya. Kesemua yang dituliskan dengan tangan adalah menanda- 
kan kebenaran dan keabsahan surat itu. Secara umum semua itu 
dikenal dengan sebutan tandatangan tetapi juga disebut khatam 
kerana hakikatnya adalah sama seperti cincin khatam Ashafi . 60 

‘Khatam’ yang pihak hakim, qadli, kirimkan kepada pihak- 
pihak yang bersengketa adalah termasuk ke dalam pengertian ini. 
‘Khatam’ itu adalah tandataagan dan tulisan tangannya, yang 
mengesahkan keputusan-keputusannya. ‘Khatam’ raja atau khali- 
fah, iaitu tandatangannya, juga dihubungkan dalam pengertian 
tersebut. 

[♦Ketika hendak melantik Ja'far menjadi Wazir mengganti- 
kan al-Fadl, saudaranya, ar-Rasyid berkata kepada Yahya bin 
Khalid - iaitu ayah mereka: 

“Ayahku , 61 aku hendak memindahkan khatam dari tangan 

kananku ke tangan kiriku”. 

Wizarah di sini digantikan dengan kata khatam, kerana memberi 


60 Dinisbahkan kepada Aashif, iaitu surah Sulaiman a. s. yang berisikan seruan 
kepada “nama yang agung”. Sulaiman melihat bahawa singgahsana kerajaan 
telah ditentukan untuk dirinya. 

61 Ayahku, demikian ar-Rasyid memanggil Yahya bin Khalid al-Baramki. Seperti 
dikatakan Ibn Khaldun sebelum ini, alasannya ialah kerana Yahya memelihara 
dia dan membesarkan ar-Rasyid, putera mahkota dan khalifah, hingga besar 
bersamanya, dan kemudian mengunggulinya. Oleh sebab itu dia memanggil 
bapa kepada Yahya. 

tandatangan pada surat dan ijazah termasuk salah satu tugas 
wizarah. Keabsahan pernyataan ini dibuktikan oleh fakta yang 
dinukilkan at-Thabari, iaitu bahawa Muawiyah mengirim selembar 
kertas putih bertanda khatam di bawahnya kepada al-Hasan. 
Tertulis di sana: 

“Tentukan syarat sesukamu di atas kertas yang telah saya beri 

tanda khatam di bawahnya. Khatam itu kepunyaanmu”.] 

Erti khatam di sini ialah tanda yang ditulis sendiri oleh 
khalifah atau orang lain pada akhir kertas, shahifah. 

Khatam boleh dibentuk pada benda yang lembut, dengan 
demikian huruf-hurufnya akan timbul di permukaannya dan 
meletakkan benda itu (yang terbentuk khatamnya) pada ikatan 
(talinya) yang mana surat itu diikatkan, dan diletakkan pada 
tempat untuk menyimpan seperti gudang, peti besi, dan sebagainya. 
Di sinilah terkandungnya pengertian tutup daripada khatam , 
sepertimana telah diterangkan sebelum ini. Pada kedua pengertian 
inilah tercakup bekas-bekas khatam, dan lalu disebut khatam. 

Orang pertama yang memperkenalkan khatam pada surat, 
iaitu penubuhan tandatangan, adalah Muawiyah. Dia juga yang 
memperkenalkan jabatan diwanul-khatam , sebagaimana disebutkan 
oleh at-Thabari. Ia mempunyai para setiausaha yang bertugas 
menyegerakan surat-surat raja dan mengkhatamkannya sama ada 
dengan menubuhkan tandatangan, atau dengan mengikatnya. 
Jabatan, Diwan , dapat juga bererti tempat setiausaha-setiausaha 
itu bekerja, sebagaimana telah disebutkan dalam jabatan pengen- 
dalian hal-ehwal kewangan. 

Surat-surat itu diikat sama ada dengan menusuk kertasnya 
dan mengikatnya dengan tali, sepertimana yang biasa dilakukan 
oleh para setiausaha di Maghribi, atau dengan melekatkan hujung 
lembaran, shahifah , yang mana bahagian atasnya dilipatkan, 
sebagaimana lazim dilakukan oleh orang-orang di Timur. Pada 
tempat di mana surat itu dilubangi dan disatukan, atau di mana 
ianya dibubuh gam, dibubuhkan tandatangan. Ia memastikan 
bahawa surat itu tidak dibuka atau isinya tidak dibaca. Orang- 
orang Maghribi meletakkan sepotong lilin pada tempat yang 
ditusuk dan diikat itu, dan menutupnya dengan khatam yang mana 
di atasnya diukirkan dengan suatu tanda-tanda ' alamah , yang 
digunakan memberikan khatam , dan ukiran itu ditekankan pada 

lilin tersebut. Pada masa kerajaan-kerajaan silam di Timur, tempat 
di mana surat itu digamkan juga dik/wfuAnkan dengan ukiran yang 
dimasukkan ke dalam satu adunan tanah liat mereka yang 
dipersiapkan untuk tujuan tersebut. Ukiran khatam itu lalu 
ditekankan pada tanah liat itu. Semasa kerajaan Bani Abbas, 
tanah liat tersebut dinamakan, tanah khatam, thinul-khatm, yang 
diambil dari Siyaraf, sehingga menyatakan seolah-olahnya tanah 
itu khusus terdapat di sana sahaja. 

Penggunaan khatam adalah suatu yang lazim dilakukan oleh 
jabatan perhubungan raya, diwanur-rasail. Ketika kerajaan Bani 
Abbas, ia menjadi tugas wazir. Kemudiannya, kebiasaan itu 
berubah. Ia dilakukan oleh mereka yang bertugas dengan per- 
hubungan raya dan pejabat para setiausaha di pelbagai kerajaan. 
Di Maghribi, masyarakatnya menganggap cincin khatam itu 
sebagai salah satu di antara tanda dan ciri-ciri kebesaran 
kerajaan. Mereka memperindahkan cincin khatam yang diperbuat 
daripada emas itu dengan hiasan permata mutu manikam, firuzah, 
dan zamrud. Sebagaimana kebiasaannya, raja akan memakainya 
sebagai suatu tanda kebesaran baginda. Sewaktu kerajaan Bani 
Abbas raja biasanya menggunakan burdah dan pedang, sedangkan 
di masa kerajaan Bani Ubaidi (Fatimi) baginda menggunakan 
midlallah. 

Dan Allah pengubah keadaan dengan hukumnya. 


Thiraz 

Ia adalah daripada kedaulatan dan kemegahan seseorang raja serta 
menjadi suatu amalan kerajaan untuk mengabadikan nama raja 
berkenaan atau tanda-tanda yang khusus mengenai mereka 
disulam pada kain sutera, atau kain sutera asli yang disediakan 
sebagai pakaian mereka. Tulisan itu dibuat dengan cara menenun 
benang emas atau benang yang warnanya berbeza dengan warna 
kain itu. Penghasilannya adalah tergantung pada ketrampilan 
penenun di dalam mereka coraknya dan menenunnya. Pakaian- 
pakaian kebesaran adalah disulam dengan thiraz tersebut, dengan 
maksud untuk meningkatkan martabat seorang raja atau demi 
mengangkat taraf orang bawahan yang memakai pakaian semacam 
itu, atau dengan maksud untuk mengangkat martabat mereka yang 
mana raja telah memperkenankan mereka memakai pakaian 

baginda sebagai mengenang jasa bakti mereka atau, melantik 
mereka menjadi salah seorang penjawat kerajaan. 

Raja-raja bukan Arab sebelum Islam lazimnya akan 
membuat ihiraz dengan melakarkan gambar raja-raja, atau para 
tokoh dan gambar yang direka khusus untuk itu. Kemudian raja- 
raja Islam telah mengubahnya dan menenunkan nama mereka 
bersama perkataan yang memberikan petanda yang baik atau puji- 
pujian. Di dalam kerajaan Bani Umaiyah dan Bani Abbas, thiraz 
merupakan sesuatu yang paling dikagumi dan dihormati. Rumah- 
rumah yang digunakan untuk menenun pakaian-pakaian itu 
disebut rumah-rumah thiraz, duwarut- thiraz. Orang yang meng- 
awasinya disebut tuan thiraz, shahib al-thiraz. Dia bertugas 
mengurus para tukang, peralatan, dan para penenun yang ada di 
rumah-rumah thiraz , pembayaran upah, penjagaan peralatan, serta 
mengawasi pekerjaan. Jabatan sebagai tuan thiraz, shahib ul-thiraz 
adalah dipertanggungjawabkan oleh raja-raja Bani Abbas kepada 
orang yang akrab dan para mawla yang paling mereka percayai. 
Hal yang sama berlaku dengan kerajaan Bani Umaiyah di 
Andalusia dan para pengganti mereka, raja-raja Thaifah - reyes 
de taifas, serta kerajaan Bani Ubaidi (Fatimi) di Mesir dan raja-raja 
bukan Arab yang semasa dengan mereka di Timur. Apabila 
kemewahan dan kepelbagaian kebudayaan menjadi mundur 
mengikut merosotnya kuasa kerajaan-kerajaan yang terbesar, dan 
sewaktu kerajaan-kerajaan kecil pula semakin berpengaruh, 
jabatan dan pentadbirannya di dalam banyak kerajaan telah 
dimansuhkan. 

Apabila kerajaan Muwahiddun bertapak di Maghribi, 
menggantikan Bani Umaiyah, pada permulaan abad ke-6 (12), 
mereka pada awal berkerajaan itu belum lagi memiliki thiraz 
kerana mereka telah diajar oleh imam mereka Muhammad bin 
Tumart al-Mahdi tentang selok-belok beragama dan mengenai 
kesederhanaan. Mereka begitu berhemat untuk memakai pakaian 
yang diperbuat daripada sutera dan emas. Jabatan thiraz , dengan 
demikian, tidak mendapat tempat di dalam kerajaan mereka. 
Pewaris mereka, pada tahun-tahun yang kemudiannya, dengan 
demikian, telah memantapkan hanya sebahagiannya sahaja, tetapi 
tidaklah sehebat mana pun. 

Pada masa sekarang ini, kita telah melihat sendiri begitu 
banyaknya (pembuatan thiraz ) berkembang maju di dalam 
kerajaan Bani Marin yang memerintah di Maghribi. Bani Marin 

telah mempelajari pembuatannya daripada daulat Ibn al-Ahmar 
(Nasrid) yang sezaman dengan mereka di Andalusia. Mereka 
kemudiannya telah menteladani apa yang menjadi kebiasaan thiraz 
para raja Thaifah dan dalam persoalan ini mereka telah mencapai 
sesuatu hasil yang boleh dengan sendirinya dapat menerangkan. 

Di dalam kerajaan Turki di Mesir dan Syria yang semasa, 
thiraz sangat banyak dibuat sehubungan dengan kadar kedaulatan 
daulat dan peradaban negeri itu. Namun, thiraz tidak dibuat di 
rumah-rumah atau perkarangan istana negara, dan tidak dianggap 
sebagai satu jabatan negara. Thiraz yang diperlukan oleh sesebuah 
kerajaan ditenun oleh para tukang, daripada kain sutera dan emas 
tulen. Mereka menyebutnya muzarkasy , 62 perkataan daripada 
bahasa Parsi. Nama raja atau amir disulam di atasnya. Ia dibuat 
oleh para tukang negara, bersama beberapa hasil lagi yang amat 
bermutu lainnya. 

Dan Allah s.w.t. penentu malam dan siang. Allah adalah 

paling baik pewaris. 


Khemah-khemah besar dan dinding-dinding khemah 

Suatu yang harus diketahui ialah di antara lambang kuasa 
berdaulat dan kemewahan adalah khemah-kehmah kecil dan besar 
dan payung yang diperbuat daripada linen, wool dan kain kapas, 
dengan tali linen atau kapas. Semua itu digunakan sebagai hiasan 
sewaktu dalam perjalanan. Ia adalah daripada pelbagai jenis, besar 
atau kecil, bergantung pada kemakmuran kerajaan itu. Pada awal 
berkerajaan, jenis rumah yang sama digunakan oleh rakyat 
sebelum mereka beroleh kuasa berdaulat telah digunakan terus. 
Pada masa pemerintahan khalifah-khalifah Bani Umaiyah yang 
pertama, orang Arab tinggal di khemah yang diperbuat daripada 
kulit dan wool . Hanya segelintir sahaja orang-orang Arab pada 
masa itu yang meneruskan hidup secara kebadwian. Apabila 
mereka bertolak untuk melakukan serangan ataupun pergi ber- 
perang, mereka bergerak dengan menggunakan unta, membawa 
bersama alat perkakas mereka, dan para wanita dan anak-anak 
mereka, sebagaimana yang masih dilakukan oleh bangsa Arab 
pada masa kini. Dengan demikian, pasukan-pasukan tentera 


62 Dalam terjemahan F. Rosenthal tertulis zarkash. 

mereka adalah terdiri daripada ahli-ahli keluarga pengembara, dan 
jarak suatu kawasan perkhemahan itu adalah sangat jauh. 
Kumpulan itu berada terpisah jauh, dan setiap kumpulan itu 
berada sangat jauh untuk saling bersua muka. 

Kemudian, kerajaan Arabiah itu mengambil pelbagai cara 
daripada budaya tinggal menetap ( hadlarah . Ar. setentary culture. 
Ing.) dan kemegahannya. Penduduknya tinggal menetap di kota- 
kota dan di bandar-bandar. Mereka telah berubah daripada 
penghuni di khemah-khemah kepada orang yang tinggal dalam 
istana. Mereka menggantikan unta dengan kuda dan keldai sebagai 
binatang tunggangan. Kini, mereka menggunakan kain-kain linen 
sebagai tempat kediaman mereka sewaktu sedang dalam perjalan- 
an, menjadikannya sebagai rumah-rumah (khemah) dengan 
pelbagai bentuk dan ukurannya, bulat, berbentuk bujur, atau 
empat persegi. Dalam hubungan ini, mereka telah memperagakan 
suatu kemegahan dan seni yang sangat hebat. [*Panglima perang 
memberi arahan kepada pasukan lenteranya dari khemah-khemah 
dan tirai-tirai. Di antara mereka terdapat pakaian dari ‘katun’, 
yang di Maghribi disebut afrak - huruk k dilafazkan antara k dan q 
- bahasa Barbar yang digunakan dalam komunikasi sehari-hari. 
Cuma penguasa daerah itu sahaja yang menggunakannya. Di 
Timur, ramai amir yang membuatnya, meskipun raja tidak berbuat 
begitu.] 

Kehidupan mewah kemudiannya telah menyebabkan kaum 
wanita dan kanak-kanak ditinggalkan untuk menghuni di istana 
dan rumah-rumah yang tersergam indah. Dengan demikian, orang- 
orang itu bergerak dengan membawa apa yang perlu sahaja. Jarak 
di antara suatu kawasan penempatan tentera dengan yang lainnya 
menjadi semakin tidak jauh. Pihak tentera dan raja berkhemah di 
satu kawasan perkhemahan, yang seluruhnya dapat dijangkau oleh 
mata seorang pemerhati. Ia adalah suatu pandangan yang amat 
menarik kerana pelbagai warnanya. Demikianlah caranya keme- 
wahan itu diperlihatkan oleh kerajaan-kerajaan itu. 

Ia adalah cara hidup daulat-daulat Muwahiddun dan 
Zenatah yang bayangannya sampai kepada kita. Pada permulaan 
kekuasaan mereka, sewaktu mengadakan perjalanan mereka meng- 
gunakan khemah biasa sebagai tempat tinggal yang digunakan 
sebelum mereka memperolehi kedaulatan berkuasa. Namun, 
akhirnya, mereka bersikap dengan kehidupan secara mewah, dan 
rakyatnya pun mulai tinggal di istana-istana. Kemudian, mereka 

telah menggunakan khemah-khemah yang besar dan kecil dengan 
banyaknya daripada yang pada awalnya diinginkan. 

Ia adalah suatu kemewahan yang sangat nyata. Namun, 
tentera-tentera sering menghadapi serangan pada waktu malam 
sewaktu mereka berkumpul di satu tempat, yang mana serangan 
mengejut itu melibatkan mereka semua. Tambahan pula, mereka 
tidak bersama keluarga dan anak-anak dan disebabkan oleh 
keluarga mereka dan anak-anak itulah yang mendorong mereka 
rela mati. Dengan demikian, suatu cara perlindungan lainnya 
adalah diperlukan dalam hubungan ini. 

Allah Maha Kuat Lagi Maha Perkasa. 


Tempat sembahyang berkepung ( Maqshurah ) dan doa semasa khutbah 

Jumaat 

Kedua-duanya adalah hak istimewa khalifah dan lambang 
kedaulatan dalam Islam. Ia tidak wujud di negara-negara bukan 
Islam. 

Tempat berkepung, yang digunakan oleh raja sebagai tempat 
solat, adalah kekisi yang diletakkan di sekitar mihrab, dan ruang 
yang berdekatan dengannya. Orang pertama yang menggunakan- 
nya adalah Muawiyah bin Abi Sufyan, setelah ditikam oleh salah 
seorang daripada kaum Khawarij. Dikisahkan juga bahawa orang 
pertama yang menggunakannya adalah Marwan bin al-Hakam 
setelah seorang berbangsa Yaman menikamnya. Sesudah itu, 
kesemua khalifah menggunakannya. Ia menjadi suatu kebiasaan 
untuk membezakan antara seorang raja dengan rakyatnya sewaktu 
menunaikan fardu bersembahyang. Ia berlaku hanya ketika negara 
telah mencapai kemewahan dan kemajuan, sepertimana dengan 
pelbagai kebesarannya. 

Ia kekal sedemikian di seluruh kerajaan Islam apabila 
kerajaan Bani Abbas dimansuhkan dan bilangan kerajaan lain di 
Timur menjadi semakin bertambah. Ia kekal sedemikian juga di 
Andalusia ketika kerajaan Bani Umaiyah diruntuhkan dan 
kerajaan-kerajaan kecil muncul bagaikan cendawan tumbuh 
selepas hujan. Seperti di Maghribi, Bani Aghlabid menggunakan- 
nya di al-Qairawan. Maqshurah itu kemudiannya digunakan oleh 
para khalifah Bani Ubaidi (Fatimi) dan oleh gabenor-gabenor 
Sanhajah di Maghribi, Bani Badis di Fez, dan Bani Hammad di al- 

Qalah, Apabila kaum Muwahiddun menguasai seluruh Maghribi 
dan Andalusia, mereka telah menghapuskan maqshurah (tempat 
salat yang berkepung) sejajar dengan tradisi badwiah yang menjadi 
ciri mereka. Namun kemudiannya kerajaan itu berkembang maju 
dan cenderung kepada kemewahan. Apabila raja Muwahiddun 
yang ketiga, Ya‘qub al-Mansur pula berkuasa, dia telah meng- 
gunakan maqshurah itu. Sesudah itu, penggunaan suatu kebudaya- 
an raja-raja Maghribi dan Andalusia. Hal yang sama dilakukan 
oleh kerajaan-kerajaan yang lainnya. 

Tentang pembacaan doa dari atas mimbar sewaktu khutbah 
Jumaat, suatu yang baru dikatakan ialah bahawa pada awalnya 
khalifah-khalifah itu sendiri yang menjadi imamnya. Dengan 
demikian, mereka biasanya akan melafazkan doa-doanya sendiri 
setelah melafazkan doa yang diwajibkan ke atas Nabi Muhammad 
s. a. w. serta keredaan Allah s. w. t. ke atas para sahabat baginda. 

[*Orang pertama yang menggunakan mimbar adalah Amr bin 
al-Ash ketika membina masjidnya sendiri di Mesir. Dan orang 
pertama yang berdoa untuk khalifah di atas mimbar adalah Ibn 
Abbas. Dia berdoa untuk Ali — semoga keredaan Allah dilimpahi 
ke atasnya - dalam khutbahnya di al-Basrah, ketika dia menjadi 
gabenor di sana. Katanya: 

“Ya Allah, bantulah Ali atas kebenaran.” 

Dan tradisi ini terus berlanjut sesudahnya.] 

Setelah Amr bin al-Ash menggunakan mimbar, sampailah 
beritanya itu kepada Umar bin al-Khattab. Umar menulis surat 
kepadanya: 

“ Amma ba'du. Saya mendengar khabar bahawa anda telah 
menggunakan mimbar dan meletakkan kedudukan diri anda 
melepasi paras bahu kaum Muslimin. Apakah tidak cukup 
engkau berdiri sedangkan kaum Muslimin berada di bawah 
tumitmu? Dengan demikian, saya menyarankan supaya anda 
menghancurkannya sama sekali”. 

Setelah adanya kebesaran dan khalifah-khalifah berasa ter- 
lalu sibuk sehingga menghalangnya daripada memberikan khutbah 
kepada jemaah serta mengimamkan solat, mereka telah melantik 
para wakil untuk melakukan tugas-tugas tersebut. Khatib akan 
memperkatakan tentang khalifah dari atas mimbar. Dia memuji- 
muji dan mendoakan keselamatannya, kerana Allah s.w.t. telah 

melantiknya sebagai pemimpin di dunia ini dan kerana berdoa 
pada waktu begini dikatakan sangat afdal. Orang-orang dulu 
menyatakan: 

“Barang siapa yang mempunyai doa yang baik, doakan juga 

untuk raja.” 

Hanya khalifah sahaja yang disebutkan. Tetapi apabila 
khalifah disisihkan dan berada di bawah telunjuk orang lain, 
orang-orang yang memegang kuasa mentadbirkan negara sering- 
mya telah mengongsi doa yang dilafazkan untuk khalifah, dan 
nama mereka disebutkan sesudah namanya. 

Apabila kerajaan itu lenyap, amalan itu turut dilenyapkan. 
Hanya raja sahaja diberi keistimewaan untuk disebutkan di dalam 
doa yang dilafazkan dari atas mimbar, dan tidak ada sesiapa selain 
daripada baginda. Tidak seorang pun diizinkan untuk menikmati 
keistimewaan yang diberikan kepada raja, atau berhasrat melaku- 
kannya. 

Mereka yang menjadi pengasas kerajaan lazimnya akan 
mengabaikan lembaga ini sewaktu negara masih berada pada 
tingkatan hidupnya yang rendah dan mengekalkan kecuaian itu 
dan kekasaran sikap badwiah. Mereka berpuas hati dengan doa- 
doa yang singkat, rujukan-rujukan umum kepada mereka yang 
telah dipertanggungjawabkan untuk mengurusi kebajikan umat 
Islam ... Khutbah semacam ini disebut abbasiyah, yang bermaksud 
doa singkat yang dilakukan oleh seorang Abbas sebagai taqlid 
meniru apa yang telah dilakukan oleh orang sebelumnya. 

Tetapi setelah mereka peka terhadap persoalan politik dan 
mereka mula menyedari seluruh aspek kuasa berdaulat dan 
menyempurnakan secara terperincinya budaya hidup secara 
menetap dan ilham tentang kemegahan serta kebesaran, mereka 
mengambil seluruhnya ciri-ciri Iuaran khusus tentang kedaulatan 
berkuasa dan menggunakan kesempatan yang terdapat itu dengan 
sebaik-baiknya. Mereka bertindak menghalang sesiapa sahaja yang 
ingin berkongsi hak dengan mereka, dan mereka berasa khuatir 
akan kehilangan semuanya itu dan dinasti mereka akan dihalang 
daripada menikmati apa yang dianggap wajar mereka menerima- 
nya. 


Dunia adalah kebun. Allah s.w.t. memeriksa segala sesuatu 
yang terdapat di dalamnya. 

37 Peperangan dan cara-cara melakukannya sebagaimana yang 

diamalkan oleh pelbagai bangsa 63 

Peperangan dan pelbagai jenis pertarungan telah terjadi sejak Allah 
s. w. t. menciptakan dunia ini. Asal-usul peperangan ialah lahirnya 
suatu dorongan untuk membalas dendam terhadap seseorang 
lainnya. Setiap golongan itu disokong oleh orang-orang yang 
berkongsi perasaan sekumpulan atau ashabiyahnya . . Apabila 
kedua-dua pihak telah cabar-mencabar untuk berperang dan 
apabila kedua pihak itu bertemu, satu hendak membalas dendam 
dan golongan yang satu lagi berusaha untuk mempertahankan diri, 
maka berlakulah apa yang dikatakan suatu peperangan. Ia andalah 
suatu hal yang lumrah di kalangan manusia. Tidak ada negara dan 
bangsa (generasi) yang terlepas daripada belenggunya. 

Apa yang mendorong kepada perbuatan balas dendam 
sebagaimana lazimnya ada sama perasaan cemburu mencemburui 
dan iri hati, atau persengketaan, atau semangat dibangkitkan 
kerana Allah s. w. t. dan agama-Nya, atau semangat menegakkan 
kedaulatan serta usaha-usaha mahu mendirikan sebuah kerajaan. 

Jenis peperangan yang pertama sering kali teijadi di antara 
suku-suku yang tinggal berjiran, dan keluarga yang menjadi 
saingan hebat. 

Jenis yang kedua - peperangan yang berpunca daripada 
persengketaan - selalunya dilakukan oleh bangsa-bangsa yang 
sememangnya buas yang hidup ditengah-tengah padang pasir, 
seperti bangsa-bangsa Arab, Turki, Turkoman, Kurdi, dan yang 
seperti mereka. Mereka mendapatkan rezeki dengan menggunakan 
tombak, dan pendapatan hidup mereka dengan cara yang suka 
merampas harta benda orang lain. Mereka mengisytiharkan 
peperangan, terhadap mereka yang mempertahankan apa yang 
menjadi hak mereka daripada dirampas. Mereka tidak berkeingin- 
an untuk mendapatkan pangkat dan kedaulatan kuasa. Fikiran dan 
perhatian mereka hanyalah mata-mata untuk berusaha merampas 
apa yang orang lain miliki. 

Peperangan jenis yang ketiga ialah yang diisytiharkan oleh 
syariat agama sebagai ‘perang suci’, jihad. 


63 Apa yang dinyatakan Ibn Khaldun dalam bahagian ini hanya berlaku untuk 
bangsa-bangsa yang semasa dengannya, khususnya bangsa Arab dan Barbar. 
Deduksi membuat Muqadimah nampak kurang. 

Jenis yang keempat, yang terakhirnya, adalah peperangan 
oleh negara terhadap mereka yang cuba mencabul dan mereka yang 
enggan memberikan ketaatannya. 

Demikianlah ada empat jenis peperangan. Dua yang pertama 
tadi adalah bentuk peperangan yang tidak wajar dan penuh 
keganasan; dan dua yang terakhir adalah peperangan untuk 
tujuan jihad dan mencari suatu keadilan sahaja. 

Sejak manusia itu diwujudkan, peperangan di dunia ini telah 
berlaku di dalam dua cara. Satu ialah kemaraan secara bersaf-saf. 
Yang lainnya ialah teknik serang dan berundur. 

Kemaraan pasukan secara formasi bertumpu-tumpu meru- 
pakan teknik yang diamalkan oleh kebanyakan orang-orang bukan 
Arab di sepanjang kewujudan mereka. Teknik melakukan serangan 
dan berundur telah menjadi amalan orang-orang Arab dan Barbar 
Maghribi. 

Pertempuran secara formasi bertumpu-tumpu adalah lebih 
mantap dan lebih sengit daripada cara serang dan undur. Sebabnya 
ialah dalam peperangan secara formasi bertumpu-tumpu, barisan 
tempurnya adalah begitu teratur dan disusun dengan baik, seperti 
anak-anak panah dan saf-saf orang yang mengerjakan solat. 
Pasukan itu mara secara berpusu-pusu untuk menghadapi pihak 
lawan. Cara begini memantapkan penyerangan dan membolehkan 
penggunaan taktik yang baik. Ia lebih menakutkan pihak musuh. 
Formasi berpusu-pusu adalah laksana suatu dinding yang panjang 
atau sebuah istana yang dibina dengan baik di mana akan me- 
nyulitkan pergerakan seseorang itu. Dalam al-Quran disebutkan: 

“Sesungguhnya Allah menyukai orang-orang yang berperang 
pada jalan-Nya, dalam suatu barisan yang teratur, seakan- 
akan sebuah bangunan yang kukuh”. 

Hadis pula menyebutkan: 

“Seorang mukmin bagi mukmin yang lain bagaikan bangunan 
yang saling memperkukuhkan”. 

Sudah jelaslah betapa besarnya hikmah yang mewajibkan 
bahawa barisan itu harus diperteguhkan dan menegah sesiapa 
sahaja daripada undur sewaktu melakukan serangan . 64 Maksud 


64 Ibn Khaldun mensitir firman Allah, yang terdapat dalam surah 8 (an-Anfal) 
ayat 15—16. 

barisan dalam medan perang ialah menjadi disiplin tempur. Barang 
siapa yang membelakangi dirinya daripada pihak musuh akan 
menyebabkan suatu keadaan yang kucar-kacir terhadap barisan 
tempur. Mereka telah bersalah kerena melakukan suatu jenayah 
yang boleh menyebabkan terjadinya suatu yang keadaan kacau- 
bilau. Dia dengan sengaja mengundangkan kekalahan serta 
memberi peluang kepada pihak musuh memenangi pertempuran. 
Dosa kerana berbuat begitu adalah amat besar. Perlakuan seperti 
ini dianggap sebagai suatu dosa besar, kabair. Bertempur dalam 
suatu barisan tempur adalah penting daripada cara yang lainnya, 
menurut pendapat Nabi Muhammad s. a. w. 

Pertempuran mengikut teknik serang dan undur adalah 'tidak 
sesengit atau tidak selamat terhadap melakukan suatu keadaan 
yang mengkucar-kacirkan, sebagaimana peperangan dengan teknik 
tempur berpusu-pusu kecuali adanya suatu pasukan di barisan 
belakang yang kuat di mana mereka yang menyerang itu boleh 
berundur sesudah suatu serangan dan berundur sepanjang 
penyerangan. Susunan tempur begitu akan menjadi suatu barisan 
tempur secara berpusu-pusu. 

Kerajaan-kerajaan pada zaman silam mempunyai ramai 
anggota tentera dan daerah kekuasaan yang terlalu luas. Mereka 
membahagi-bahagikan pasukan tentera itu menjadi beberapa unit 
yang mereka sebut kurdus , dan pada masing-masing kurdus mereka 
bentuk satu barisan, saf. Alasan berbuat demikian ialah kerana 
anggota tentera mereka menjadi semakin ramai dan bilangannya 
adalah tidak terkira, dan mereka dikumpulkan dari daerah-daerah 
yang terpencil. Ia menjadikan suatu hal yang tidak dapat dielakkan 
apabila sebilangan daripada mereka tidak kenal-mengenal antara 
satu dengan yang lainnya apabila mereka berada di medan perang 
dan bertempur dengan seteru dan apabila bertempur secara 
berpusu-pusu. Dalam suatu keadaan yang sangat dibimbangi, 
dalam keadaan sebegitu, di mana satu sama lainnya akan serang- 
menyerang kerana berlakunya suatu kekeliruan, dan mereka pula 
tidak kenal-mengenal antara seorang dengan yang lainnya. Dengan 
demikian, mereka memecahkan pasukan tentera itu menjadi unit- 
unit kecil dan menempatkan orang-orang yang saling kenal- 
mengenal ke dalam satu pasukan. Mereka menyusun unit-unit itu 
menjadi seperti bahagian menyerupai sebagaimana arah mata 
angin. Ketua turus angkatan tentera, sama ada raja itu sendiri 
ataupun panglima tentera, berada di bahagian pusatnya. Susunan 

ini dikenali sebagai arahan medan ( Tabiah . Ar. Battle Order . Ing.). 
Ia disebutkan di dalam sejarah tentang orang-orang Parsi, tentang 
yang dilakukan oleh orang Byzantin, dan sebagaimana dibuat oleh 
kerajaan (Bani Umaiyah dan Abbasiyah) pada permulaan Islam. 
Di hadapan pasukan raja terdapat satu pasukan tempur khusus, 
panglima tenteranya dan panji-panjinya yang tersendiri. Mereka 
digelar sebagai barisan depan mugaddimah. Kemudian, di sebelah 
kanan di mana pasukan raja berada, ada suatu pasukan lainnya. Ia 
disebut ‘sayap kanan’, maimanah. Terdapat suatu pasukan lain di 
sebelah kiri yang disebut ‘sayap kiri’, maisarah . Kemudian, ada 
suatu pasukan lain di belakang pasukan utama, yang digelar 
‘barisan belakang’, saqah. Raja dan rombongannya berada di 
tengah-tengah empat pasukan ini. Tempat di mana seorang raja 
berada, dipanggil ‘pusat’, qalb. setelah susunan yang bijaksana ini 
siap diatur - yang meliputi suatu kawasan yang luas tetapi dengan 
mengambil masa selama satu atau dua hari perjalanan di antara 
satu dengan dua pasukan itu, dan menggunakan kesempatan yang 
mungkin dengan pasukan yang besar ataupun kecil - maka tempur 
medan dengan itu disusun, serangan secara bersusun boleh 
dilakukan. Hal ini dapat diteliti melalui sejarah penaklukan 
orang-orang Islam dan sejarah kerajaan Bani Umaiyah dan Bani 
Abbas. [Telah diketahui juga dalam sejarah bagaimana pada masa 
Abdul Malik, pasukan-pasukan tertinggal dalam perjalanannya 
untuk mengadakan tabiah, membiarkan jarak di antara pasukan 
hadapan dan pasukan di belakang. Oleh sebab itu, dia menunjuk 
al-Hajjaj bin Yusuf untuk memimpin pasukan yang tertinggal.] 

Banyak lagi susunan yang sebegitu dapat ditemui di kalangan 
Bani Umaiyah di Andalusia. Suatu yang tidak kita ketahui 
sekarang, sebab kita hidup di zaman di mana dinasti itu memiliki 
suatu pasukan yang kecil yang mana sewaktu di medan tempur 
tidak akan berlaku kesilapan antara satu sama lainnya. Kebanyak- 
an pasukan tentera daripada kedua pihak itu boleh dikumpulkan di 
sebuah perkampungan atau di sebuah kota. Setiap seorang 
daripada mereka kenal sahabatnya dan mereka panggil memanggil 
sewaktu sedang bertempur. Dengan demikian, tabiah atau bentuk 
tempur seperti itu tidak diperlukan lagi. 

Satu daripada teknik yang digunakan oleh mereka yang 
menggunakan metode serang dan undur, ialah dengan mengada- 
kan, di belakang pasukan tentera itu, suatu benteng daripada 
benda-benda padu dan binatang-binatang sebagai untuk tempat 

berlindung pasukan kalvari sewaktu menyerang dan berundur. Ia 
adalah bertujuan untuk mententeramkan pasukan pejuang itu, 
supaya mereka akan menentang bermati-matian dan mendapatkan 
banyak kesempatan untuk menang. 

Mereka yang berperang di dalam satu pasukan yang berpusu- 
pusu juga melakukan hal yang sama, dengan tujuan menambahkan 
ketabahan dan kekuatan. Orang-orang Parsi yang berperang 
dengan cara bersaf-saf lazimnya menggunakan gajah di medan 
perang. Mereka menggunakan gajah-gajah itu untuk membawa 
menara-menara kayu yang tinggi seperti istana, berisikan para 
perajurit, alat senjata dan bendera-bendera. Mereka meninggalkan 
semuanya itu sewaktu sedang bertempur, bagaikan ianya adalah 
benteng-benteng. Kesemuanya itu menguatkan jiwa mereka secara 
psikologinya, dan memberikan suatu keyakinan diri. 

Dalam hubungan ini, seseorang itu dapat membandingkan 
apa yang terjadi di al-Qadisiyah. Pada hari yang ketiganya, tentera 
Parsi telah mengasak pasukan tentera Islam dengan gajah-gajah 
mereka. Akhirnya, beberapa pahlawan Arab yang amat berani 
telah melakukan suatu serangan balas, menyusup di antara gajah- 
gajah dan menetak belalai-belalainya dengan pedang. Gajah-gajah 
itu lari bertempiaran dan kembali ke kandanganya di al-Madain. 
Kejadian ini melumpuhkan kubu pasukan tentera Parsi, dan pada 
hari yang keempatnya mereka pun berundur. 

Orang-orang Romawi, raja-raja Goth di Andalusia dan 
kebanyakan orang-orang bukan Arab lazimnya menggunakan 
tahta-tahta dengan maksud untuk mengukuhkan barisan tempur 
mereka. Tahta itu akan diletakkan di tengah-tengah medan perang 
dan di kelilingi oleh hamba rakyatnya, pasukan pengiring dan 
perajurit yang sanggup mati demi rajanya. Panji-panji dikibarkan 
di sudut-sudut tahta. Suatu pasukan pemanah tepat dan pasukan 
infantri ditempatkan di sekelilingnya. Tahta itu dengan demikian 
menjadi suatu yang sangat bererti sekali. Ia menjadi tempat di 
mana pasukan penyerang akan berpatah balik dan sebahagian 
tempat berlindung dan melakukan serangan. Inilah apa yang 
dilakukan oleh orang-orang Parsi sewaktu peperangan al-Qadi- 
siyah. Rustum duduk di atas tahta yang didirikan untuknya. 
Akhirnya, barisan tentera Parsi menjadi kucar-kacir, dan orang- 
orang Arab dapat menyusupi barisan itu. Baginda meninggal- 
kannya dan berhijrah ke Euphrates, tempat di mana baginda 
dibunuh. 

Orang-orang Arab dan kebanyakan bangsa Badwi lainnya 
sering bergerak dan menggunakan teknik menyerang dan berun- 
dur, meninggalkan unta dan haiwan yang digunakan untuk 
memikul barang-barang dalam satu barisan demi memperkuatkan 
barisan tempur itu. barisan-barisan seperti itu dapat digunakan 
sebagai tempat berlindung dan mereka menamakannya majdzubah. 
Setiap bangsa yang menggunakan teknik seperti ini didapati dapat 
memperkukuhkan pertahanan, dan mendapat perlindungan yang 
baik daripada serangan mengejut dan dikacau-bilaukan. Ini adalah 
suatu hakikat yang telah terbukti, tetapi kerajaan-kerajaan pada 
masa kini sama sekali telah mengabaikannya. Sebaliknya, mereka 
meninggalkan haiwan-haiwan pengangkut barang-barang itu dan 
khemah-khemah mereka di b lakang barisan sebagai barisan 
belakang. Binatang-binatang itu tidak dapat menggantikan gajah 
dan unta. Dengan demikian, pasukan tentera itu terdedah kepada 
kemungkinan dikucar-kacirkan, dan mereka selalu bersiap sedia 
untuk lari dari medan tempur. 

Pada zaman permulaan Islam, semua peperangan adalah 
dilakukan dengan teknik tempur cara bersusun-susun, meskipun 
orang-orang Arab hanya mengetahui taktik menyerang dan undur. 
Ada dua perkara pada awal jalan yang menyebabkan mereka 
berperang secara tempur bersusun-susun. Pertama, pihak musuh 
itu yang berperang dengan cara sedemikian, mereka terpaksa 
melakukan cara yang sama. Kedua, mereka sanggup mati syahid, 
sebab mereka mahu membuktikan ketabahan mereka serta sangat 
yakin dengan kepercayaan mereka. Sahlah perang secara tempur 
jarak dekat merupakan kaedah perang yang paling wajar dilakukan 
oleh mereka yang rela gugur di medan perjuangan. [*Orang 
pertama yang menghapuskan barisan {saf) dalam peperangan dan 
digantikan tabiah , kurdus , adalah Marwan bin al-Hakam, ketika 
memerangi al-Dlah hak al-Khariji dan sesudahnya, dalam 
memerangi al-Hubairi ...] 

Apabila kemewahan meresapi kehidupan pelbagai dinasti, 
penggunaan barisan penahan di belakang pasukan tempur telah 
diabaikan. Sebabnya ialah sewaktu mereka menjadi orang-orang 
Badwi dan tinggal di khemah-khemah, mereka memiliki banyak 
unta, dan para wanita serta kanak-kanak tinggal di khemah 
bersama-sama dengan mereka. Kemudian mereka menikmati 
kemewahan hidup dan tinggal di istana dan di dalam lingkungan 
penduduk yang tinggal menetap dan meninggalkan sama sekali 

cara hidup di padang pasir dan daerah-daerah yang terpencil. Pada 
masa itu mereka pun melupakan kehidupan sewaktu menggunakan 
unta dan segala macamnya, dan adalah suatu yang sukar untuk 
mereka menggunakannya. Sewaktu mereka bergerak, kaum wanita 
ditinggalkan di belakang. Kuasa berdaulat dan kemewahan hidup 
menyebabkan mereka menggunakan khemah-khemah yang besar 
dan yang kecil. Mereka mengehadkan diri pada binatang-binatang 
yang dapat digunakan untuk membawa barang-barang dan 
khemah-khemah. Mereka menggunakan kesemuanya itu sebagai 
benteng tempat berlindung sewaktu dalam peperangan. Ia, dengan 
apa cara pun sama sekalinya tidak memadai. Kesemuanya itu, 
sebagaimana anggota keluarga dan harta benda mereka sendiri, 
tidak merangsang apa pun kesungguhan untuk rela gugur. Dengan 
demikian, mereka mempunyai daya ketahanan yang sangat lemah, 
kegetiran di medan perang sangat menakutkan mereka, dan 
barisan-barisan tempur mereka menjadi kacau-bilau. 

Kami telah menyebutkan kekuatan barisan yang ada di 
belakang pasukan sumbangkan kepada orang yang berperang 
dengan teknik serang dan undur. Dengan demikian, raja-raja 
Maghribi telah menggunakan khidmat beberapa pasukan askar- 
askar Franka (kristian Eropah) di dalam pasukan mereka, dan 
cuma mereka sahaja yang telah melakukannya, tambahan pula 
hanya sekutu mereka sahaja yang mengetahui teknik serang dan 
undur. Kedudukan raja diperkuat dengan adanya satu barisan 
yang akan membantu tentera yang berperang di barisan hadapan. 
Pasukan yang berada di dalam kedudukan susun atur barisan itu 
haruslah terdiri daripada tentera-tentera yang sudah terlatih untuk 
berpadu dalam mengadakan penyerangan secara bersaf. Jika tidak, 
mereka akan berundur sepertimana yang dilakukan oleh mereka 
yang berperang menggunakan taktik serang dan undur, dan kalau 
mereka berundur, raja dan pasukan tenteranya akan menjadi 
kucar-kacir. Dengan demikian, raja-raja di Maghribi terpaksa 
menggunakan khidmat pasukan tentera yang terdiri daripada s.uatu 
bangsa yang sudah terlatih untuk melancarkan serangan secara 
susun atur berdekatan. Bangsa itu adalah orang-orang Kristian 
Eropah. Raja Maghribi menggunakan khidmat mereka meskipun 
disedari bahawa mereka telah mendapatkan khidmat orang-orang 
kafir. Mereka, dengan demikian, adalah sesuai untuk memainkan 
peranan itu daripada bangsa lainnya. Namun, raja-raja Maghribi 
menggunakan khidmat orang-orang Franka itu hanya dalam 


329 



MUKADIMAH IBN KHALDUN 


peperangan untuk menentangi bangsa Arab dan Barbar, dengan 
maksud memaksa mereka supaya akur. Mereka tidak menugaskan 
pasukan tentera upahan itu di dalam peperangan jihad. Begitulah 
keadaan di Maghribi pada masa itu. 

Kami dimaklumkan bahawa taktik peperangan bangsa Turki 
pada masa itu adalah dengan menggunakan panah. Tabiah atau 
‘susun atur medan’ mereka ialah dengan mewujudkan suatu 
susunan tempur. Mereka membahagikan pasukan tentera itu 
kepada tiga barisan, setiap barisan mengambil kedudukan di 
belakang yang lainnya. Mereka turun daripada kuda, mengosong- 
kan bekas yang mengisi anak panah itu di atas tanah di hadapan 
mereka, dan kemudiannya memanah dalam kedudukan yang 
dirasakan selesa berlutut. Setiap barisan akan berusaha melin- 
dungi barisan di hadapannya daripada dialahkan oleh pihak musuh 
sehinggalah kejayaan dapat dipastikan oleh pihak itu. Ia adalah 
suatu yang baik dan susun tempur yang amat menakjubkan. 

Dalam peperangan, orang-orang zaman dahulu kala meng- 
gunakan kaedah menggali lubang di sekitar kawasan perkhemahan 
mereka ketika mereka hendak melakukan serangan. Mereka takut 
akan diserang oleh musuh pada malam hari dan serangan pada 
waktu malam, dan kepekatan malam itu serta ketidakpastiannya 
akan melipatgandakan lagi perasaan takut. Dalam keadaan yang 
sedemikian, para tentera akan bertindak melarikan diri dan akan 
mendapati bahawa kepekatan malam itu adalah suatu bentuk 
perlindungan secara psikologinya daripada perasaan hina kerana 
melarikan diri daripada medan perang. Sekiranya kesemua anggota 
tentera melakukan hal ^ang begitu, maka kawasan perkhemahan 
itu akan mengalami kuca?-kacir, dan akan melumpuhkan kekuatan 
pasukan. Dengan demikian, mereka lazimnya akan menggali parit 
di keliling kawasan perkhemahan. Mereka mendirikan khemah- 
khemah dan menggali lubang di sekeliling kawasan itu untuk 
membendung pergerakan musuh yang hendak menyerang pada 
waktu malam hari. Dalam hal ini mereka tidak serang-menyerang. 

Kerajaan-kerajaan berupaya melakukan hal semacam ini 
yakni yang melibatkan pengumpulan tenaga manusia, di mana pun 
mereka bertapak, kerana peradaban, umran\ sudah begitu maju 
dan kuasa berdaulatnya sangat meyakinkan. Tetapi setelah 
peradaban itu hancur, dan kerajaan yang kuat diganti oleh 
kerajaan yang lemah, dengan bilangan anggotanya yang sedikit 
dan t'idak ada pekerjanya, kesemuanya itu seluruhnya dilupakan 

sahaja, bagaikan ia tidak pernah wujud pun. 

Kita harus memikirkan nasihat dan galakan yang Ali 
diberikan kepada anak-anak buahnya. Pada hari akan berlakunya 
peperangan di ShifTfln. Seseorang itu pastinya akan dapat menemui 
di dalamnya, begitu sekali ilmu banyak pengetahuan tentang pepe- 
rangan. Tidak ramai yang memiliki wawasan ketenteraan yang luas 
selain daripada Ali. Dalam salah satu kalamnya, dia menyatakan: 

“Luruskan barisan kalian laksana sebuah bangunan yang 
kukuh.” 

“Letakkan askar yang berbaju besi di hadapan, dan 
mereka yang tidak berbaju besi di bahagian belakang.” 

“Getapkan geraham kamu. Ini akan membolehkan 
tetakan pedang yang lebih kuat untuk mencederakan 
kepalanya.” 

“Salutkan hujung tombak kamu itu. Cara begini akan 
memelihara ketajaman matanya.” 

“Pandanglah ke bawah. Ia akan membuatkan jiwa lebih 
terpusat dan akan membuat hati berasa lebih tenang.” 

“Rendahkan suara. Ini akan mengusir kegagalan dan 
lebih mendatangkan wibawa.” 

Jangan dicondongkan bendera-bendera kamu itu dan 
jangan diturunkan. Berikan bendera itu kepada orang yang 
paling berani di antara kalian. 

“Serukan kebenaran dan ketabahan untuk bantuan, ke- 
rana sesudah ketabahan pasti akan ada kemenangannya ....” 

Dan Allah Lebih Mengetahui. 

Tidak ada kepastian akan mencapai kemenangan dalam 
peperangan, meskipun mempunyai kelengkapan yang cukup dan 
bilangan anggota yang ramai yang membolehkan tercapainya 
kemenangan. Kemenangan dan lebih berkuasa dalam perang 
adalah berpunca daripada kemujuran dan kesempatan. Hal ini 
diterangkan oleh hakikat bahawa sebab-sebab lebih menguasai 
adalah, sebagaimana biasanya, suatu gabungan beberapa faktor. 
Faktor-faktor luarannya adalah seperti bilangan anggota lentera- 
nya, cukup terlatih dan mempunyai alat persenjataan yang bermutu 
tinggi, jumlah tentera yang berani, bijaksana dalam menyusun 
barisan tempur, taktik yang betul, dan hal yang serupa dengannya. 
Kemudian, terdapatnya faktor-faktor yang terselindung. Ia 
mungkin disebabkan tipu daya manusia, seperti tersebarnya berita 

yang mencemaskan dan desas-desus yang menyebabkan berlaku- 
nya perbuatan berpaling tadah (di pelbagai pangkat di kalangan 
pihak musuh) menguasai tempat-tempat yang tinggi, supaya dapat 
menyerang dari kawasan yang tinggi, yang membingungkan 
mereka yang berada di bawah dan menyebabkan mereka menye- 
lamatkan diri masing-masing sahaja; bersembunyi di dalam 
kawasan semak samun atau di dalam lubang dan menyembunyi- 
kan diri di kawasan-kawasan berbatu-batan, supaya para tentera 
sesuatu pasukan itu muncul ketika musuh berada dalam keadaan 
yang genting, dan dia pula harus menyelamatkan diri daripada 
berusaha mempertahankan dirinya dan hal yang seumpamanya. 
Faktor-faktor yang terlindung ini boleh jadi juga sesuatu yang ada 
hubungannya dengan ketuhanan, yang mana ia tidak mampu 
dilakukan oleh manusia itu sendirinya. Ia mempengaruhi manusia 
secara psikologinya, dan dengan itu membangkitkan perasaan 
gentar. Mereka menyebabkan kacau-bilau di tengah-tengah 
pasukan, dan terjadilah suatu kekalahan. Kekalahan selalunya 
ditimbulkan oleh sebab-sebab yang tidak ketara, sebabnya ialah 
kerana kedua-dua kumpulan itu mempergunakan dengan sebaik- 
baiknya kesempatan yang diberikan kepada mereka di dalam usaha 
untuk mencapai kemenangan. Salah satu pihak itu haruslah berjaya 
mencapai kejayaan di dalam menggunakannya. Sabda Nabi 
Muhammad s. a. w. 

“Perang adalah tipu muslihat.” 

Sebuah peribahasa Arab menyebutkan: 

“Seberapa banyak muslihat adalah lebih baik daripada satu 

suku”. 

Ia dengan demikian sudah menjadi jelas bahawa keunggulan 
di dalam peperangan, sebagai suatu yang harus, terhasil daripada 
sesuatu sebab yang terselindung, bukan yang luarannya. Hadirnya 
sesuatu kesempatan yang disebabkan oleh sesuatu yang tersembu- 
nyi ialah apa yang dimaksudkan oleh perkataan ‘mujur’. [*Maka 
harus diambil pengajaran daripadanya. Fahamilah sebahagian 
contoh terjadinya keunggulan yang disebabkan oleh aspek-aspek 
astronomi - sebagaimana telah diterangkan - dalam maksud yang 
dikandung. Sabda Nabi Muhammad s. a. w. 

“Aku diberi kemenangan dengan ditimbulkannya rasa takut 
dalam perjalanan sebulan.” 

Ini menjelaskan kemenangan yang dikecapi oleh Nabi 
Muhammad s. a. w. mengalahkan kaum Musyrikin meskipun 
dengan bilangan tnetera yang sedikit pada masa hidupnya dan 
kejayaan tentera Islam semacam melakukan penaklukan selepas 
wafatnya Muhammad s. a. w. Perasaan takut yang terbetik di dalam 
hati tentera-tentera musuh merupakan sebab berlakunya banyak 
kekalahan pada masa berlakunya penaklukan Islam, tetapi ia 
merupakan faktor yang tidak dapat* dilihat oleh manusia menurut 
pandangan mata kasar. 

At-Tharthusi menyebabkan bahawa salah satu sebab yang 
membolehkan tercapainya kemenangan dalam peperangan ialah 
salah satu pasukan itu memiliki sebilangan pendekar dan satrianya 
yang perkasa. Sebagai contohnya salah satu pihak itu memiliki 10 
ataupun 20 orang pahlawan terbilang, dan yang satu pihak lagi 
memilih lapan ataupun 16 orang. Pihak yang mempunyai bilangan 
yang ramai, meskipun cuma seorang lagi, akan memperolehi 
kemenangan. Dia menerangkannya secara bersungguh-sungguh. 
Dia sebetulnya merujuk kepada sebab-sebab luaran sebagaimana 
yang telah disebutkan sebelum ini, tetapi dia tidaklah benar. Apa 
yang pada hakikatnya terbukti boleh menyumbang kepada 
kehebatan adalah keadaan dalam hubungannya dengan ashabiyah 
atau perasaan kekitaan yang meliputi kesemuanya, sedangkan 
pihak yang satu lagi adalah daripada beberapa perasaan kekitaan, 
dan sekiranya kedua-dua pihak itu adalah sama dari segi jumlah- 
nya, maka pihak yang mempunyai perasaan kekitaan yang satu 
adalah lebih kuat, dan lebih hebat daripada, kumpulan yang terdiri 
daripada beberapa kumpulan perasaan kekitaan. ... 

38 Cukai dan sebab sedikit dan banyaknya hasil daripada 
pendapatan cukai 

Suatu yang harus diketahui ialah bahawa pada permulaan sesebuah 
kerajaan, cukai yang dikutip adalah suatu hasil yang besar dari- 
pada taksiran kecil. Pada penghujung sesebuah kerajaan, cukai 
menghasilkan hasil yang sedikit daripada taksirannya yang banyak. 

Sebabnya ialah apabila sesebuah kerajaan itu mematuhi apa 
yang disyaratkan oleh agama Islam, ia hanya mengenakan cukai 

sebagaimana yang hanya ditentukan oleh syariat agama, seperti 
cukai derma, {sadaqah)\ cukai tanah {kharaj)\ dan cukai pemberian 
hak bersuara (jizyah ). Cukai-cukai ini sedikit kerana pendapatan 
harta daripada zakat adalah sedikit, seperti yang telah kita ketahui. 
Demikian pula zakat buah-buahan dan binatang ternak, termasuk 
pula jizyah dan kharaj, serta seluruh cukai yang telah ditentukan 
oleh syariat agama. Semuanya itu telah ditetapkan dan tidak boleh 
ditambah-tambah ikut sesuka hati. 

Apabila sesebuah kerajaan itu mengikuti cara-cara daripada 
perasaan sekumpulan dan hebat (politik) ia harus pada permu- 
laannya memiliki kebiasaan hidup di padang pasir ( badawiyah ), 
sebagaimana yang telah disebutkan terdahulu. Sikap badawiyah itu 
menuntut adanya kemurnian jiwa, sikap hormat-menghormati, 
kerendahan hati, menghormati harta benda orang lain, dan tidak 
tamak untuk memilikinya, kecuali dalam keadaan yang tertentu 
sahaja. Dengan demikian, seorang individu itu mengenakan dan 
membuat taksiran, yang kedua-duanya menjadi hasil pendapatan 
cukai, adalah rendah. Apabila taksiran cukai dan kewajipan 
membayar cukai ke atas rakyat adalah sedikit, mereka mempunyai 
kesungguhan dan semangat untuk mengusahakan sesuatu. Budaya 
mengusahakan menjadi berkembang dan meningkat, sebab 
pengenaan cukai yang rendah itu mendorong kepada suatu 
kepuasan hati. Apabila budaya mengusahakan itu meningkat, 
jumlah kewajipan terhadap orang perseorangan dan taksiran cukai 
akan berlipat ganda. Sebagai akibatnya, hasil pendapatan cukai 
yang merupakan jumlah keseluruhan daripada (taksiran terhadap 
orang perseorangan) akan meningkat. 

Apabila kerajaan itu terus berkuasa, dan para rajanya meng- 
gantikan yang lainnya mengikut gilirannya, corak hidup mereka 
menjadi lebih canggih. Tingkah laku kebadwian dan kesederha- 
naan itu tidak diutamakan lagi, dan sikap yang mengutamakan 
kesederhanaan dan pantang larangnya akan lenyap. Kuasa 
berdaulat dengan tingkah lakunya yang penuh dengan kekejaman 
dan budaya tinggal menetap akan mendorong kepada kecanggihan, 
akan menjadi suatu yang menonjol. Rakyat di negara itu akan me- 
miliki sifat-sifat yang ada kaitannya dengan kepintaran. Kebu- 
dayaan dan kemahuan hidup mereka menjadi semakin beragama 
disebabkan oleh kemakmuran dan kemewahan hidup yang mana 
mereka telah semakin tenggelam di dalamnya. Akibatnya, ke- 
wajipan terhadap individu dan taksiran cukai ke atas rakyat, buruh 

tani, petani dan setiap pembayar cukai, ditingkatkan. Setiap 
kewajipan terhadap individu dan taksiran ditingkatkan, demi 
mendapatkan kutipan hasil cukai (jibayah) yang lebih tinggi. 
Cukai kastam dikenakan terhadap barang-barang dagangan dan 
dikutip di pintu-pintu kota. Kemudian, jumlah taksiran cukai 
dipertingkatkan dikenakan lepas satu kepada satu yang lainnya, 
sejajar dengan peningkatan budaya hidup mewah dan keperluan 
negara yang banyak serta perbelanjaan yang diperlukan sehubung- 
an dengannya. Akhirnya, cukai yang dikenakan akan membebani 
rakyat, dan terlalu menyukarkan mereka. Pengenaan cukai yang 
tinggi menjadi suatu keharusan dan tradisi, sebab peningkatan 
jumlah itu dilakukan secara sedikit demi sedikit, dan tidak seorang 
pun secara khususnya tahu siapakah yang meningkatkan jumlah 
itu, atau siapa yang mengenakannya. Mereka mengenakan kepada 
hamba rakyat sebagai suatu tanggungjawab dan tradisinya. 

Taksiran itu meningkat melampau batas kewajarannya. 
Akibatnya ialah minat rakyat hendak melakukan budaya meng- 
usahakan akan menjadi lenyap , 65 kerana apabila mereka banding- 
kan perbelanjaan dan cukai dengan pendapatan yang mereka 
membandingkan perbelanjaan dan cukai dengan pendapatan dan 
keuntungan dan mereka lihat keuntungan yang mereka perolehi 
adalah begitu kecil, mereka menjadi putus asa. Dengan demikian, 
ramai yang tidak terdorong untuk turut terlibat dengan budaya 
mengusahakan. Sebagai akibatnya ialah pendapatan cukai kese- 
luruhan akan menurun, sepertimana menurunnya taksiran penda- 
patan orang perseorangan. Selalunya apabila pengurangan itu 
disedari, jumlah yang wajibkan terhadap individu dipertingkatkan. 
Ini disifatkan sebagai membayar ganti rugi di atas pengurangan itu. 
Akhirnya, kewajipan terhadap individu dan taksiran mencapai 
kepada hadnya. Tidak ada faedahnya untuk meningkatkannya lagi. 
Kos untuk membiayai seluruh aktiviti keusahawanan sekarang ini 
sudah menjadi begitu tinggi, cukainya menjadi terlalu mem- 
bebankan, dan keuntungan yang dijangkakan gagal dicapai. 
Akhirnya peradaban dihancurkan, kerana perangsang untuk 
melakukan aktiviti keusahawanan sudah tiada lagi. Negaralah 
yang menanggungi akibatnya, sebab manfaatnya banyak diperolehi 
daripada kegiatan keusahawanan. 


65 Kalimat dalam kurung ini merupakan tambahan yang didapat hanya dalam 
teks Mugadimah at- timur iyy ah ’ '. 


335 



MUKADIMAH IBN KHALDUN 


Sekiranya seseorang itu memahami hal ini, dia akan menye- 
dari bahawa pendorong yang paling kuat untuk aktiviti keusaha- 
wanan ialah dengan mengurangkan sebanyak yang mungkin 
jumlah yang dikenakan ke atas orang perseorangan yang berupaya 
untuk melakukan usaha-usaha keusahwanaan. Dalam hal begini, 
orang berkenaan secara psikologisnya akan terangsang untuk 
melibatkan diri untuk melakukannya kerana mereka berasa yakin 
akan mendapat keuntungan daripadanya. 

Dan Allah s.w.t. penguasa segalanya, dan “yang di tangan- 
Nya kekuasaan atas segala sesuatu ”. 66 


39 Kerajaan pada tahun-tahun berikutnya akan mengenakan cuka’ 
kastam 

Pada permulaannya, kerajaan itu akan mempertahankan sikap 
badawiyahnya. Dengan demikian, mereka mempunyai kehendak 
yang sedikit, kerana kemewahan dan tabii yang turut ada itu belum 
lagi diwujudkan. Biaya dan perbelanjaan adalah amat sedikit. Pada 
waktu itu, hasil kutipan cukai adalah lebih banyak daripada apa 
yang dibelanjakan, bahkan terdapat lebih banyak. 

Kerajaan itu, kemudiannya mula menerima kemewahan dan 
kebiasaan hidup mewah daripada kebudayaan tinggal menetap dan 
meneladani apa yang hanya dilakukan oleh kerajaan-kerajaan yang 
terdahulu. Akibatnya, biaya hidup keluarga bangsawan itu menjadi 
bertambah. Secara khususnya, biaya hidup raja bertambah dengan 
banyak sekali, berdasarkan perbalanjaan untuk para pengiringnya 
dan banyaknya elaun-elaun yang harus dibayar. Hasil daripada 
pajak tidak cukup untuk membayar itu semua. Dengan demikian, 
kerajaan itu harus meningkatkan pendapatannya ( jibayah ) sebab 
para tenteranya memerlukan upah yang lebih banyak dan raja 
memerlukan lebih banyak wang untuk membayar perbelanjaannya. 
Pada mulanya, jumlah yang diwajibkan dan taksiran cukai pajak 
individu ditambah. Kemudian, apabila biaya hidup dan keperluan- 
keperluan akibat daripada pengaruh perkembangan yang beransur- 
ansur oleh kebiasaan hidup mewah dan elaun tambahan untuk 
tentera, negara sebenar dijangkiti suatu penyakit yang boleh 
melemahkannya. 


66 Al-Quran Karim, surah 36 (Yasin), ayat 83. 


336 



DINASTI, RAJA, KHALIFAH, PANGKAT DAN PEMERINTAHAN 


Rakyatnya menjadi tidak bertenaga untuk mengutip cukai 
dari wilayah dan daerah-daerah yang terpencil. Maka, kutipan 
hasil cukai semakin menurun, dan kebiasaan yang memerlukan 
wang semakin bertambah. Apabila ia meningkat, gaji dan elaun 
untuk anggota tentera turut bertambah. Dengan demikian, raja 
harus menciptakan suatu bentuk cukai yang baru. Dia mengenakan 
cukai itu dalam urusan perdagangan. Baginda mengenakan cukai 
terhadap harga di pasar-pasar dan barang-barang yang diimport di 
pintu-pintu kota. Raja terpaksa melakukanya kerana rakyat telah 
dimanjakan oleh elaun-elaun yang banyak dan disebabkan oleh 
bertambahnya bilangan anggota tentera dan anggota pertahanan 
awam. Cukai yang dikenakan semakin bertambah pada tahun- 
tahun terakhir negara. Perniagaan semakin merosot kerana hasrat 
untuk mendapatkan laba telah musnah, membuka laluan kepada 
berakhirnya peradaban, umran dan mencerminkan status negara 
itu. Keadaan begini menjadi lebih buruk, hingga negara itu tidak 
lagi dapat dikendalikan. 

Hal seperti ini sering terjadi di kota-kota di Timur di masa 
terakhir kerajaan Bani Abbas dan Bani Ubaidi (Fatimi). Cukai 
dikenakan malah kepada jemaah haji menunaikan ibadah haji. 
Salahuddin Ayyub menghapuskan cukai seperti ini sama sekali dan 
menggantikannya dengan kebaikan. Hal yang sama juga berlaku di 
Andalusia pada masa pemerintahan raja-raja Thaifah, rejes de 
taifas , hingga dihapuskan oleh Yusuf bin Tasyifin, amir Bani 
Murabith. Hal itu juga terjadi di kota-kota al-Jarid di Ifriqiyah 
pada masa ini, ketika para pemimpin bertindak sewenang- wenang- 
nya. 


Dan Allah lebih Mengetahui. 


40 Kegiatan perdagangan yang dilibati oleh raja adalah sesuatu 
yang memudaratkan rakyat dan akan merosakkan pendapatan 
cukai 

Sesebuah kerajaan akan mengalami kesulitan kewangan, sebagai- 
mana yang telah dinyatakan dahulu, disebabkan oleh kebiasaan 
hidup mewah, dan atas pertimbangan perbelanjaannya, dan 
kekurangan pendapatan hasil daripada cukai untuk membayar 
keperluan-keperluannya. Ia memerlukan lebih banyak wang dan 
hasil yang lebih banyak. Kemudian, kadang-kadangnya negara itu 

akan mengenakan duti kastam ke atas kegiatan perniagaan yang 
dilakukan oleh rakyatnya. Kadang kalanya, ia menambahkan jenis 
yang dikenakan cukai kastam, sekiranya cukai sebegitu sudah 
diperkenalkan sebelumnya. Kadang kalanya, ia menggunakan 
deraan terhadap penjawat-penjawatnya, dan pengutip cukai serta 
memaksa mereka berusaha lebih keras. Hal ini terjadi apabila 
penjawat-penjawat itu didapati melakukan penyelewengan yang 
mana kutipan yang dibuat didapati tidak seberapa. 

Ada kalanya, raja sendiri melibatkan diri baginda dalam 
kegiatan perdagangan dan pertanian, ini adalah bertujuan untuk 
menambahkan hasil pendapatan baginda. Baginda menyaksikan 
bahawa para peladang dan petani memperoleh keuntungan yang 
besar dan berupaya memiliki banyak harta, dan melihat bahawa 
laba yang diperolehi adalah sejajar dengan jumlah modal yang 
mereka laburkan. Dengan demikian, baginda mula bertemak dan 
mengusahakan ladang dengan tujuan untuk bercucuk tanam 
supaya memperolehi banyak keuntungan, membeli barang da- 
gangan dan mendedahkan dirinya kepada turun naik pasaran. 
Baginda berpendapat bahawa ini akan menambah hasil pendapat- 
an dan meningkatkan lagi pencapaian keuntungannya. 

Sungguhpun demikian, ini merupakan suatu kesilapan yang 
besar. Ia memudaratkan rakyatnya dalam banyak hal. Pertama, 
petani dan pedagang mendapat kesukaran untuk membeli binatang 
ternakan dan barang dagangan dan untuk mendapatkan keluaran 
termurah segala sesuatu yang ada sangkut-pautnya dengan bidang 
pertanian dan perdagangan. Rakyat memiliki jumlah kekayaan 
yang sama, atau kekayaan yang hampir sama banyaknya. 
Persaingan di antara mereka telah sampai pada puncaknya, atau 
hampir dengan kerugian, iaitu sumber kewangan mereka. Seka- 
rang, apabila raja yang memiliki lebih banyak modal sekiranya 
dibandingkan dengan mereka, ikut bersaing dengan mereka, tidak 
mungkin ada seorang pun di antara mereka yang dapat 
memperoleh sesuatu yang mereka inginkan, dan akan menjadi 
cemas dan tidak berasa tidak senang hati. 

Tambahan pula, raja boleh mendapatkan seberapa banyak 
hasil pertanian dan dagangan yang ada sekiranya baginda 
berkehendakannya. Baginda boleh melakukannya sama ada secara 
paksa atau dengan membeli barang itu dengan harga serendah yang 
mungkin. Tambahan pula tidak ada seorang pun di kalangan 
mereka yang berani menyainginya. Maka baginda boleh memaksa 

si penjual untuk merendahkan harganya. Lanjutannya, apabila 
hasil pertanian seperti jagung, sutera, madu, gula dan lain-lainnya, 
atau barang dagangan apa jenisnya, boleh diperolehi raja tidak 
menunggu sehingga harga pasarannya baik dan suatu yang 
menguntungkan, sebab baginda harus menguruskan keperluan 
negara. Dengan demikian, baginda memaksa para pedagang dan 
petani yang berkecimpung dalam perniagaan barang-barang itu 
supaya membeli daripadanya. Baginda hanya akan puas hati 
dengan harga yang paling tinggi dan yang terbaik. Para pedagang 
dan petani, sebaliknya pula akan mengalami kehabisan modal di 
dalam urus niaga semacam itu. Barang dagangan yang mereka ada 
itu akan dengan sendirinya menjadi tidak bererti lagi. Mereka 
dengan sendirinya tidak dapat melakukan urusan perdagangan, 
yang dengannya membolehkan mereka mencari sedikit keuntungan 
dan menjadikan mata pencarian hidup mereka. Selalunya, mereka 
memerlukan wang. Kemudian, mereka terpaksa menjual barang- 
barang itu (yang dipaksakan oleh raja itu supaya membelinya) 
dengan harga yang rendah, semasa kejatuhan harga pasaran. 
Selalunya, pedagang dan petani itu terpaksa melakukan hal yang 
sama berulang kali. Mereka dengan demikian tidak lagi memiliki 
modal yang cukup lalu terpaksa berhenti berniaga. 

Ini menjadi suatu proses yang berlaku secara berulang-ulang. 
Kesulitan dan kesukaran kewangan, serta kerugian yang dialami 
menyebabkan mereka telah kehilangan minat untuk melakukan 
daya usaha, dan akhirnya menyebabkan keruntuhan struktur 
kewangan. Sebahagian besar hasil pendapatan daripada cukai 
adalah diperolehi daripada para petani dan peladang, khususnya 
apabila cukai kastam dikenakan serta cukai pendapatan yang 
diperolehi daripadanya. Maka, apabila petani tidak lagi bertani 
dan pedagang tidak lagi berdagang, pendapatan daripada hasil 
cukai merosot sama sekali, atau mengalami kemerosotan yang 
amat membimbangkan. 

Sekiranya raja membandingkan hasil pendapatan daripada 
cukai dengan yang diperolehi daripada keuntungan (daripada 
perdagangan yang diusahakan sendiri), dia akan mendapati 
bahawa keuntungan yang diperolehinya daripada perdagangan 
dan pertanian adalah amat kecil bila dibandingkan dengan pen- 
dapatan daripada cukai, meskipun baginda mengaut keuntungan 
daripada perdagangannya, dia masih kehilangan sejumlah besar 
pendapatan cukai, dalam erti kata hubungannya dengan berjual 

beli. Adalah suatu yang tidak mungkin sama sekali cukai kastam 
itu dikenakan ke atas kegiatan perdagangan dan pertanian 
baginda. Jika, sekiranya berjual beli yang sama dilakukan oleh 
orang lainnya cukai kastam seluruhnya akan dimasukkan di dalam 
cukai keseluruhannya. 

Tambahan pula, perdagangan yang diceburi oleh raja akan 
menimbulkan kerosakan terhadap peradaban, umran dan dengan 
demikian meruntuhkan kerajaan itu. Apabila rakyat tidak lagi 
berupaya memperbesarkan modal mereka melalui pertanian dan 
perdagangan, modal itu akan berkurangan dan kehabisan sebagai 
akibat daripada perbelanjaan. Ini akan merosakkan keadaaan 
mereka. 

Orang-orang Persia tidak menobatkan seseorang itu menjadi 
raja dikecuali daripada kalangan kerabat diraja sahaja. Tambahan- 
nya, mereka akan memilih orang daripada kalangan mereka yang 
berhemah, beragama, berpendidikan, bersikap keterbukaan, ada 
keberanian, dan kebangsawanan. Kemudian, mereka menentukan 
syarat tambahan supaya raja itu haruslah bersifat adil. Juga, 
baginda tidak boleh mengusahakan ladang pertanian kerana ia 
boleh merosakkan usaha orang lain. Baginda tidak boleh terlibat 
dengan bidang perdagangan kerana ia akan daripada keperluannya 
akan menaikkan harga kesemua barang-barang. Dan baginda tidak 
boleh menggunakan hamba sahaya sebagai orang suruhan, sebab 
mereka tidak berupaya memberi nasihat yang baik dan khidmat 
yang sangat bermanfaat. 

Suatu yang harus diketahui bahawa kewangan raja itu dapat 
dipertingkatkan, dan sumber kewangannya diperbaiki, hanya 
melalui pendapatan daripada cukai. Ia dapat ditingkatkan hanya 
melalui kesaksamaan tindakan terhadap rakyatnya dengan harta 
serta menghormati mereka, supaya semangat mereka dapat terus 
dibina, dan mereka mempunyai insentif untuk mengusaha modal 
mereka berhasil dan berkembang. Ini kemudiannya, akan mening- 
katkan pendapatan baginda dalam bentuk cukai. 

Para amir dan mereka yang berkedudukan di dalam negeri 
yang terlibat dalam perdagangan dan pertanian, mencapai suatu 
peringkat di mana mereka bertindak membeli hasil pertanian dan 
perdagangan daripada para pemilik yang datang kepada mereka, 
dengan kadar harga yang mereka tentukan sebagaimana dirasakan 
pada mereka sangat sesuai. Kemudian, mereka menjual semula 
barang-barang te/sebut kepada rakyat yang berada di bawah 

naungan mereka, pada waktunya yang paling sesuai, dengan harga 
yang mereka tentukan sendiri. Cara ini adalah lebih berbahaya, 
merugikan dan lebih mudah mendatangkan kehancuran kepada 
orang bawahannya daripada prosedur yang telah dinyatakan 
terdahulu. Raja sering dipengaruhi untuk memilih cara tersebut 
oleh orang-orang yang sedemikian maksud saya, para pedagang 
dan para petani - yang memperkenalkan baginda dengan kerjaya 
yang mana mereka sudah diasuh itu. Mereka bekerjasama dengan 
baginda, tapi demi keuntungannya sendiri, untuk mengumpulkan 
wang seperti yang mereka inginkan, khususnya keuntungan yang 
diperolehi daripada perniagaan tanpa perlu membayar cukai dan 
cukai kastam. Pengecualian daripada membayar cukai dan cukai 
kastam lebih nyata daripada hal lainnya akan menyebabkan per- 
tumbuhan modal seseorang itu, dan ia mendatangkan keuntungan 
yang cepat. Orang-orang itu tidak menyedari betapa banyaknya 
kerugian yang dihadapi oleh raja dengan berkurangnya pen- 
dapatan daripada hasil cukai. Dengan demikian, raja harus 
berwaspada terhadap orang-orang yang sebegitu dan seharusnya 
tidak mengendahkan sebarang usul yang boleh memudaratkan 
pendapatan dan pemerintahan baginda. 

Semoga Allah s.w.t. mengilhamkan petunjuk bagi diri kita, 
serta memberi keuntungan kepada kita dengan amal-amal 
yang salih. Dan Allah s.w.t. itu lebih Mengetahui. 


41 Raja dan para pembantunya akan menikmati kekayaan di masa 
pertengahan zaman negara itu 

Sebab bagi keadaan ialah kerana pada permulaan sesebuah negara, 
hasil pendapatan negara, jibayah , adalah dibahagi-bahagikan di 
kalangan suku dan orang-orang yang mengongsi perasaan kekitaan 
ashabiyah baginda, sejajar dengan sumbangan mereka dan 
perasaan kekitaan dan sebab mereka diperlukan untuk menegak- 
kan kerajaan. Dalam keadaan-keadaan itu, para pemimpin 
mengekang diri mereka daripada menikmati untuk kepentingan 
diri mereka hasil pendapatan yang ingin mereka kecapi itu. Dia 
merasa diimbangi oleh kuasa mengawasi ke atas diri mereka yang 
sememangnya diharap-harapkan. Mereka boleh memberikan 
tekanan ke atasnya, dan dia memerlukan mereka. Haknya dari- 
pada hasil pendapatan itu dihadkan kepada sebahagian kecil yang 

menjadi keperluannya. Akibatnya, seringkalinya, para pembantu- 
nya dan kelompoknya, para wazir, setiausaha dan mawla , lazimnya 
dapat dilihat berada dalam keadaan yang daif. Kedudukan mereka 
adalah dibatasi, kerana dia bergantung kepada kedudukan tuan 
mereka, dan kekuasaannya dipersempitkan oleh persaingan di 
kalangan orang-orang yang mengongsi perasaan kekitaannya. 

Kemudian, apabila kuasa berdaulat itu telah dapat dibina 
dan raja telah menguasai hamba rakyatnya, baginda pun bertindak 
menegah mereka memiliki (apa-apa bahagian daripada) pendapat- 
an itu melebihi bahagian yang menjadi hak mereka. Kedudukan 
mereka semakin menjadi tidak penting, kerana kegunaan mereka 
terhadap negara telah berkurangan. Pengaruh mereka telah 
dibatasi, dan para mawla ser a pengikutnya telah sama-sama 
memberikan sokongan di dalam menegakkan dan mendaulatkan 
kekuasaan negara. Pada masa ini, baginda menikmati untuk diri- 
nya sahaja. Pendapatan daripada kutipan cukai, atau yang selebih 
daripadanya. Baginda menyimpan wang itu membelanjakannya 
untuk projek-projek yang penting. Kekayaan baginda menjadi 
bertambah. Perbendaharaan baginda menjadi penuh. Wibawa 
kedudukan baginda menjadi bertambah dan baginda menguasai 
semua yang menjadi hamba rakyatnya. Sebagai akibat, orang- 
orang yang menjadi pembantu dan pengiringnya, wazir, setiausaha, 
penjaga pintu, mawla, dan penjaga keamanan, kesemuanya menjadi 
lebih penting dan kedudukan mereka dihormati. Mereka mengum- 
pul harta dan memperkaya diri mereka sendiri. 

Kemudian, apabila negara itu mengalami zaman kemun- 
durannya, akibat lunturnya semangat sekumpulan dan lenyapnya 
suku yang mengasaskannya, raja memerlukan penyokong dan 
pembantu, sebab sudah terdapat begitu ramai yang mengundurkan 
dirinya daripada terus menyumbangkan khidmat kepada negara, 
persaingan, dan pemberontak-pemberontak, dan wujudnya ke- 
khuatiran akan berlakunya kehancuran. Pendapatannya diberikan 
kepada para sekutu dan penyokong, anggota-anggota tentera yang 
mengongsi perasaan sekumpulannya. Baginda membelanjakan 
harta kekayaan dan pendapatan negara demi membangunkan 
kembali kekuasaan negara. Suatu yang nyata, pendapatan dari- 
pada cukai menjadi semakin berkurangan, sebab banyaknya per- 
belanjaan yang harus diagihkan dan biaya yang harus dikeluarkan. 
Hasil daripada kutipan cukai tanah menjadi amat berkurangan. 
Keperluan dinasti untuk mendapatkan wang menjadi begitu 

mendesak. Sahabat-sahabat yang akrab, para penjaga pintu, dan 
para setiausaha tidak lagi hidup dengan makmur dan mewah, 
memandangkan kedudukan mereka itu tidak lagi dihormati dan 
kuasa raja semakin tercabar. 

Kehendak raja untuk mendapatkan wang menjadi semakin 
mendesak. Generasi baru di kalangan orang-orang bangsawan dan 
para pengiringnya telah membelanjakan wang yang dihimpun oleh 
pendahulu mereka, dengan suatu tujuan yang tidak dimaksudkan, 
khususnya demi kepentingan raja itu sendiri. Mereka tidak lagi 
sejujur sepertimana bapa dan nenek moyang mereka dahulunya. 
Raja kemudiannya beranggapan bahawa baginda lebih berhak 
memiliki harta kekayaan yang telah diperolehi selama kekuasaan 
nenek moyang mereka dan dengan bantuan kedudukan mereka itu. 
Baginda mengambilnya dan menurut budi bicaranya, secara ber- 
ansur-ansur membahagi-bahagikan kekayaan yang ada menurut 
taraf mereka. Maka kerajaan itu menjadi tidak disenangi lagi di 
kalangan rakyatnya. Baginda telah kehilangan pegawai pengiring 
dan tokoh-tokoh serta mereka yang hidupnya kaya-raya. Sebaha- 
gian besar keagungan sebuah kerajaan yang telah dibangunkan ke 
tingkat yang tinggi oleh para penyokongnya kini mengalami suatu 
keruntuhan. 

[* Fakta yang ada hubungannya dengan hal tersebut di atas 
ialah apa yang terjadi pada wazir-wazir kerajaan Bani Abbas iaitu 
Bani Qahthabah, Bani Barmak, Bani Shal, dan Bani Thahir; serta 
apa yang terjadi pada wazir-wazir seperti mereka di dalam kerajaan 
Bani Umaiyah di masa keruntuhannya, masa kekuasaan raja-raja 
Thaifah, reyes de taifas di Andalusia, iaitu wazir-wazir Bani Syu- 
haid, Bani Abadah, Bani Hadairah, Bani Bard dan semacamnya. 
Dan perhatikan pula apa yang teijadi pada kerajaan yang kita 
saksikan sendiri pada masa sekarang ini: Ketentuan Allah s.w.t. 
telah berlaku ke atas hamba-hamba-Nya.] 

Sudah menduga terlebih dahulu keadaan yang berbahaya itu, 
kebanyakan orang-orang di dalam negara itu berusaha untuk 
menghindarkan diri mereka daripada mempunyai kedudukan di 
dalam pemerintahan kerajaan. Mereka berusaha untuk melepaskan 
diri daripada belenggu pemerintahan dan pergi ke daerah yang 
lainnya dengan membawa kekayaan negara yang telah mereka 
miliki. Mereka berpendapat bahawa ia adalah suatu yang lebih 
wajar dilakukan. Ia lebih menguntungkan mereka dan memberi 
kesempatan untuk membelanjakan kekayaan itu serta mengecapi 

nikmatnya di suatu tempat yang jauh lebih selamat. Andaian 
semacam ini merupakan suatu kesalahan yang amat besar, dan satu 
penipuan diri yang secara kebendaannya menghancurkan diri 
mereka sendiri. 

Suatu yang harus diketahui bahawa adalah sukar dan tidak 
mungkin untuk menghindarkan diri daripada menikmati hidup 
sebagai seorang yang berkedudukan setelah pernah berkecimpung 
di dalamnya. Apabila orang yang berfikiran sedemikian adalah raja 
itu sendiri, rakyat jelatanya dan orang-orang yang mengongsi 
semangat sekumpulan itu dan sering ada di sekelilingnya tidak 
akan walau sesaat pun membolehkannya melupai kehidupan yang 
semacam itu. Sekiranya pemikiran yang sedemikian di dalam 
dirinya sudah kelihatan, ia bererti suatu kehancuran terhadap 
kerajaannya, dan kebinasaannya sendiri, kesan yang biasa di dalam 
hal ini, kerana adalah terlalu sukar untuk menghindarkan diri 
mereka daripada tidak mendapatkan khidmat orang yang taat 
terhadap kerajaan, khususnya di masa negara itu telah mencapai 
puncaknya dan kedaulatannya telah merosot, serta ia menjadi 
semakin jauh dari kemuliaan dan sifat-sifatnya yang baik dan 
memiliki gejala-gejala yang buruk. 

Sekiranya orang yang berfikiran mahu melarikan dirinya itu 
adalah orang-orang yang rapat dengan raja dan para pengiringnya 
atau salah seorang orang kenamaan di dalam kerajaannya, jarang 
sekali mereka itu diberikan kesempatan untuk berbuat sedemikian. 
Sebabnya ialah, pertama-tamanya, bahawa raja-raja sudah meng- 
anggap bahawa golongan bawahan dan pengiring baginda dan 
bahkan seluruh rakyat, sebagai hamba yang cukup sebati dengan 
fikiran dan hati budi mereka. Dengan demikian, mereka tidak 
membiarkan mereka melonggari waad sebagai hamba yang sudah 
meningkat diri orang-orang tersebut. Mereka ingin menyekat suatu 
peluang di mana seorang dari luar itu akan mengetahui (rahsia 
mereka) dan keadaan-keadaan diri mereka (melalui orang-orang 
tersebut), dan mereka tidak rela untuk membiarkan mereka itu 
menjadi pesuruh orang lainnya. 

Bani Umaiyah di Andalusia dengan demikian telah melarang 
para penduduknya daripada melakukan hijrah untuk melaksana- 
kan kewajipan ibadah haji. Mereka berasa khuatir orang-orang itu 
akan dimiliki oleh kerajaan Bani Abbas. Pada zaman mereka tidak 
seorang pun para penduduknya dapat mengerjakan ibadah haji. 
Ibadah haji oleh orang-orang Andalusia dibolehkan hanya setelah 

berakhirnya kerajaan Bani Umaiyah, dan berkuasanya pemerintah- 
an raja-raja Thaifah, reyes de taifas. 

Dalam hal yang kedua, meskipun raja-raja itu sangat 
bertimbang rasa terhadap mereka yang berhasrat melepaskan diri 
mereka daripada berada di bawah kongkongan mereka, budi baik 
mereka itu tidak akan sampai kepada membiarkan sahaja 
kekayaan yang ada pada diri mereka. Mereka beranggapan 
bahawa harta kekayaan itu adalah sebahagian daripada harta 
kekayaan mereka - sebagaimana anggapan mereka bahawa pemilik 
harta itu merupakan sebahagian daripada negara - di mana ianya 
diperolehi melalui negara dan di bawah naungan kekuasaannya. 
Dengan demikian, mereka lebih cenderung untuk menyita- harta 
kekayaan dan membiarkan ia seperti seada-adanya, sebagai sesuatu 
yang menjadi milik kerajaan yang membenarkan mereka meman- 
faatkannya. 

Tambahan pula, diandaikan bahawa mereka telah dapat 
membawa kekayaan itu ke suatu daerah yang lainnya, ianya adalah 
suatu hal yang jarang-jarang sekali berlaku, (di sana mereka sama 
sekalinya tidak akan berasa selamat, sebab) tali barut kerajaan 
yang ada di daerah itu akan bertindak terhadapnya. Mereka akan 
merampas harta itu melalui ancaman yang tidak secara langsung 
dan menakut-nakutkan mereka, atau secara terang-terangan me- 
maksa, supaya harta itu dibelanjakan demi kepentingan umumnya. 
Sekiranya tali barut raja-raja itu dapat mengesani orang-orang 
yang kaya-raya dan mewah yang telah memperolehi kekayaannya 
melalui kerjanya adalah suatu yang dapat dimengertikan bahawa 
mereka juga berupaya mengambil pendapatan daripada cukai dan 
harta kerajaan, yang mana mereka mempunyai caranya melalui 
undang-undang dan adat kebiasannya. ... 

[*Sultan Abu Yahya Zakaria bin Ahmad al-Lihyani - raja 
Bani Abi Hafsh ke-9 atau ke- 10 di Ifriqiyah - berusaha melarikan 
diri daripada kongkongan kerajaan dan pergi ke Mesir, menghin- 
darkan diri daripada permintaan tuan daerah-darah perbatasan 
Arabiah supaya bersatu untuk menentangi Tunisia. Al-Lihyani 
berangkat menuju daerah perbatasan Tripoli, dia berpura-pura 
hendak mendirikan kerajaan di sana. Dari sana dia naik perahu 
menuju Iskandariah. Dia sampai di sana setelah membawa segala 
sesuatu yang diambilnya dari Bayt al-Mal, berupa emas dan perak, 
pundi-pundi, dan setelah menjual segala isi perbendaharaan di 
almari simpanan mereka, yang berupa harta kekayaan, perabot 

rumah tangga, intan, bahkan buku-buku. Semua itu dibawanya ke 
Mesir. Di sana dia menghadap Raja al-Nasir Muhammad bin 
Qalawun, pada tahun ke- 17 abad ke-8. Raja itu menerima ke- 
datangannya, dan dia dihormati dalam suatu pertemuan. Dengan 
ancaman. Raja Qalawun terus-menerus memaksa al-Lihyani 
menyerahkan segala kekayaan negara yang diambilnya, hingga 
berhasil memperolehnya. Ibn al-Lihyani hanya hidup dengan upah 
pemberian harian yang ditentukan bagi dirinya, hingga dia wafat 
pada tahun ke-28 (dari abad ke-8), sebagaimana yang kami ingat 
daripada sejarahnya. 

Peristiwa ini, dan yang semacamnya, merupakan satu bentuk 
rasa waswas yang menggoda para penjawat negara kerana 
kesukaran yang mereka alami di dalam pemerintahan mereka. 
Hal itu dapat diatasi apabila ada keyakinan dalam diri mereka 
untuk menyelesaikannya. Keperluan yang mereka ambil kira, lalu 
salah dan cuma prasangka, serta kebenaran yang mereka dapatkan 
dengan berkhidmat kepada negara, cukup dengan membuat 
penghidupan bagi mereka dengan melalui upah harian rasmi 
daripada pemerintahan, atau melalui kekuasaan di dalam menda- 
patkan jalan mata pencarian berupa perdagangan dan pertanian. 
Dan negara adalah keturunan, tetapi. 

“jiwa senang bila kau senangkan dan puas bila kau 
kembalikan kepada yang sedikit”. 

Dan Allah s.w.t. Maha pemberi rezeki, pemberi taufik 
melalui kumia dan belas kasihan-Nya. Dan Allah s.w.t. Lebih 
Mengetahui.] 


42 Pengurangan elaun-elaun upah yang diberikan oleh raja 
bermakna pengurangan hasil daripada pendapatan cukai 

Sebab bagi keadaan ini ialah bahawa pemerintahan dan kerajaan 
itu menjadi tempat yang paling besar di dunia, yang memberikan 
bahan untuk peradaban, umran. Sekarang, sekiranya raja itu 
menjaga harta dan hasil negara dengan sebaik-baiknya atau ianya 
disalahgunakan atau tidak dibelanjakan dengan baik olehnya, 
maka harta yang dimiliki oleh para pegawai raja itu menjadi terlalu 
sedikit sahaja. Limpah kumia yang mereka telah, pada giliran 
mereka, telah dianugerahkan kepada para penjawat dan orang- 
orangnya, dihentikan, dan perbelanjaan mereka dipotong. Mereka 
itu adalah golongan terpenting yang membuat perbelanjaan dan 

perbelanjaan mereka menyumbang lebih kepada perdagangan 
daripada kumpulan yang lain-lainnya. Apabila mereka tidak 
berbelanja keuntungan yang dibuat oleh para pedagang akan 
merosot dan kutipan hasil cukai pastinya akan terbatas disebabkan 
oleh kekurangan modal. Hasil daripada cukai tanah akan merosot, 
sebab cukai tanah dan cukai adalah dipungut daripada kegiatan 
keusahawanan, urus niaga dagangan. Perniagaan yang mengun- 
tungkan dan kemahuan orang untuk mendapatkan hasil dan 
keuntungan. Negaralah yang akan menderita daripada keadaan 
itu, kerana di dalam keadaan yang sedemikian harta kekayaan raja 
yang berkurangan sebagai akibat berkurangannya hasil yang boleh 
dikutip daripada cukai tanah. 

Kerajaan itu adalah pusat yang terbesar, ibu dan pangkalan 
bagi semua perdagangan, bahan hasil pendapatan dan perbelan- 
jaannya. Sekiranya perniagaan pemerintah menjadi merosot dan 
jumlah perdagangan adalah kecil, secara semula jadinya pasaran 
yang saling bergantung itu akan menunjukkan tanda-tanda yang 
sama, dan pada suatu tahap yang lebih hebat lagi. Tambahan pula, 
wang itu beredar di antara raja dan rakyatnya, dari dia kepada 
mereka dan dari mereka kepadanya. Maka, apabila raja menyim- 
pan untuk dirinya, ia adalah suatu kerugian yang menimpa 
rakyatnya. 

Sunnah Allah berlaku atas hamba-hamba-Nya. 


43 Ketidakadilan akan membawa kehancuran kepada peradaban 

Pengambilalihan milik orang dengan paksa akan mengakibatkan 
hilangnya perangsang untuk mengumpul dan memperolehi harta. 
Orang, dengan demikiannya akan beranggapan bahawa tujuan dan 
akhirnya daripada usaha mengumpulkan kekayaan itu akan 
diambil daripada mereka. Sejarah mana dan hadnya di mana hak 
untuk memiliki harta benda itu diganggu-gugat adalah bergantung 
kepada sejauh mana dan hadnya di mana usaha hamba rakyatnya 
untuk mengumpul harta menjadi luntur. Apabila penyitaan 
terhadap harta benda adalah sering dan umum, melibatkan segala 
usaha untuk mencari nafkah hidup, kegiatan ekonominya juga, 
menjadi terlalu umum. Sekiranya penyitaan terhadap harta benda 
itu tidak begitu keras, halangan terhadap kegiatan ekonomi juga 
adalah tidak menjejaskan. Peradaban, umran, dan kesejahteraan 

serta kemakmuran perdagangan adalah bergantung kepada 
penghasilan dan usaha manusia di dalam semua arah minat dan 
keuntungannya. Apabila orang tidak terlibat dalam usaha mencari 
penghidupan, dan apabila telah tidak lagi meneruskan kesemua 
kegiatan yang menguntungkan, kegiatan peradaban, umran akan 
merosot dan kesemuanya akan hancur. Rakyat akan bertaburan di 
seluruh pelosok negara mencari rezeki, ke tempat lainnya di luar 
bidang kuasa kerajaan yang wujud itu. Penduduk di sesuatu daerah 
akan berkurangan. Kawasan penempatan di sesuatu kawasan akan 
menjadi sepi. Penduduknya akan tiada lagi. Kota akan hancur. 
Perpecahan itu akan menyebabkan kehancuran status kerajaan dan 
raja, sebab status khusus itu membentuk suatu peradaban, umran, 
dan bentuk itu secara harusnya akan runtuh apabila bahannya 
(yang di dalam masalah ini, peradaban) mengalami kehancuran. 

Di sini boleh membuat perbandingan cerita yang diceritakan 
oleh al-Masudi dalam hubungannya dengan sejarah orang-orang 
Parsi. Pada masa pemerintahan Raja Bahram bin Bahram, 
Mobedhan, seorang tokoh agama yang disegani di kalangan 
mereka telah menyatakan perasaan kurang senangnya terhadap 
raja itu yang bersikap tidak adil dan tidak menghiraukan akibat 
daripada perbuatan baginda itu yang akan menjej askan kerajaan. 
Dia menyampaikannya melalui sebuah kiasan matsal , yang 
dikisahkan tentang seekor burung hantu. Ketika mendengar bunyi 
burung hantu itu baginda telah bertanya apakah Mobedhan 
mengerti apa yang diperkatakannya. 

Mobedhan menjawab: 

“Seekor burung hantu jantan ingin berkahwin dengan seekor 
burung hantu betina. Burung hantu betina itu sebagai syarat 
sebelum melafazkan restunya, telah meminta supaya burung 
hantu jantan memberikan hadiah kepadanya sebanyak 20 desa 
yang dibinasakan pada masa pemerintahan Bahram supaya 
dia dapat berbunyi di sana. 

Burung hantu jantan telah menerima syarat itu dan 
mengatakan kepadanya: Sekiranya Raja masih memerintah, 
saya akan memberikan anda sebanyak 1000 desa yang telah 
dibinasakan kepadamu. Ini merupakan suatu syarat yang 
terasa paling mudah untuk dipenuhi.” 

Mendengar cerita itu, raja mula menginsafi keterlanjurannya. 
Baginda telah berbincang dengan Mobedhan dan bertanya 


348 



DINASTI, RAJA, KHALIFAH, PANGKAT DAN PEMERINTAHAN 


padanya apa yang dia fikirkan. Jawabnya: 

“Wahai Tuanku, kebesaran kuasa berdaulat hanya terhasil 
melalui syariat agama, taat kepada Allah s. w. t. dan melaku- 
kan apa yang disuruh-Nya dan meninggalkan apa yang 
dilarang-Nya, Syariat itu dapat ditegakkan melalui kuasa 
berdaulat. Kehebatan kuasa berdaulat itu akan hanya tercapai 
melalui hamba rakyanya. Rakyat jelata itu dapat wujud hanya 
dengan bantuan harta kekayaan. Cara untuk memperolehi 
harta ialah melalui penguasaan. Cara untuk pengusahaan 
ialah melalui keadilan. Keadilan adalah imbangan yang 
diadakan di kalangan manusia. Allah s.w.t. menegakkannya 
dan melantik seorang untuk mengawasnya, dan orang itu 
adalah seorang raja. Duli Yang Maha Mulia Tuanku telah 
merampas ladang-ladang dan mengambil daripada para 
pemilik dan pengusahanya. Mereka itu merupakan orang- 
orang yang membayar cukai tanah, dan yang daripadanya 
seseorang itu memperoleh wang. Tuanku telah memberikan 
ladang-ladang mereka kepada para pegawai sebagai tuan-tuan 
tanah mereka, dan kepada para penjawat dan kepada mereka 
yang malas. Mereka tidak mengusahakannya dan tidak 
mengendahkan apa akibatnya nanti. Mereka tidak menjaga 
ladang-ladang itu dengan sebaik-baiknya. Mereka tidak 
dipaksa membayar cukai tanah (dan tidak diminta membayar- 
nya) kerana mereka adalah orang-orang yang rapat dengan 
tuanku. Mereka yang masih menjadi pemilik ladang telah 
terpaksa membayar cukai tanah dan mengusahakan ladang 
terpaksa memikul suatu beban yang tidak adil. Dengan 
demikian, mereka meninggalkan ladang-ladang mereka dan 
meninggalkan kawasan itu. Mereka mendiami ladang-ladang 
yang begitu jauh atau sukar untuk dilalui dan menetap di sana. 
Maka, usaha tani pun merosot dan ladang menjadi binasa. 
Terdapat hanya sedikit wang, dan tentera, serta rakyatnya 
semakin berkurangan. Raja-raja di negeri jiran pun menyerang 
kerajaan Parsi kerana mereka menyedari suatu hakikat 
bahawa apa yang menjadi bahan-bahan asas di dalam 
mengekalkan tapak sesebuah kerajaan telah ditiadakan.” 

Setelah raja mendengarnya, baginda pun mula memberikan 
segala tumpuan terhadap persoalan-persoalan negaranya. Ladang- 
ladang telah dirampas daripada terus menjadi milik para 
sahabatnya dan dikembalikan kepada para pemilik asalnya. 
Mereka sekali lagi dilayan sebagaimana pada mulanya diperlaku- 

kan. Mereka pun kembali mengusahakan ladang itu. Orang-orang 
yang selama ini ditekan menjadi bersemangat semula. Tanah telah 
diusahakan, dan negeri menjadi makmur. Ada banyak wang yang 
dapat dikutip oleh pengutip hasil cukai tanah. Pasukan tentera 
dapat diperkuat. Sumber kekuatan pasukan musuh dapat dilum- 
puhkan. Kawasan-kawasan perbatasan dikawali. Raja kembali 
mengurusi sendiri apa yang harus menjadi persoalannya. Hari-hari 
pemerintahannya menjadi makmur dan kerajaannya menjadi 
begitu teratur. 

Iktibar yang dapat dipetik daripada cerita ini ialah bahawa 
ketidakadilan itu akan meruntuhkan peradaban, dan bahawa 
akibatnya ialah kehancuran yang menyeluruh kepada negara. 
Dalam hubungan ini, seseorang harus mengabaikan hakikat 
bahawa kerajaan-kerajaan (yang berpusat) di kota-kota besar 
sering kali menodai keadilan dan masih tidak mengalami ke- 
binasaannya. Suatu yang harus diketahui ialah bahawa ini adalah 
akibat suatu hubungan yang berlaku di antara pencabulan-pen- 
cabulan dan keadaan di dalam suatu masyarakat bandar. Apabila 
sesuatu bandar itu besar dan mempunyai penduduk yang ramai 
dan tidak terhad dalam kepelbagaian keadaan-keadaannya, maka 
kerugian yang ditanggung akibat daripada tingkah laku yang zalim 
dan tidak adil itu adalah sedikit, sebab kerugian itu berlaku secara 
perlahan-lahan. Disebabkan oleh kepelbagaian keadaannya dan 
kegiatan ekonomi yang banyak di dalam sesuatu bandarnya, se- 
barang kerugian akan kekal terselindung. Akibatnya hanya akan 
kelihatan setelah beberapa waktunya. Maka, dinasti yang melaku- 
kan pencabulan (terhadap keadilan) akan digantikan sebelum 
bandar itu mengalami kebinasaannya. Suatu pemerintahan baru 
akan wujud dan memperbaiki kerosakan yang dialami oleh bandar 
itu dengan kekayaan yang dimilikinya. Maka, kerugian yang 
dilindungi itu akan diperbaiki dan jarang sekali disedari. Keadaan 
sebegini ini, sungguhpun begitu jarang sekali terjadi. Suatu fakta 
yang dibuktikan menunjukkan bahawa peradaban itu akan meng- 
alami kehancurannya melalui ketidakadilan salah tingkah laku, 
sebagaimana yang telah kami sebutkan, dan yang menanggung 
akibat burunya adalah kerajaan itu sendiri. 

Ketidakadilan itu janganlah disalah mengertikan sebagai 
hanya bermaksud merampas wang atau harta benda lainnya 
daripada pemiliknya tanpa membayar ganti rugi dan tanpa 
sebab-musababnya. Ia umumnya dimengertikan begitu, tetapi ia 

mengandung suatu yang lebih daripada itu. Barang siapa sahaja 
yang mengambil harta orang lainnya atau menggunakan kudratnya 
untuk kerja-kerja paksa, atau membuat tuntutan yang tidak adil 
terhadapnya, atau mengenakan kepadanya suatu beban yang tidak 
diizinkan oleh syariat, telah melakukan penganiayaan terhadap 
orang itu. Mereka yang mengutip cukai dengan cara yang tidak 
berpatutan telah melakukan kezaliman. Barang siapa yang men- 
cabuli harta benda orang lain juga telah melakukan suatu 
ketidakadilan. Mereka yang tidak mempedulikan hak-hak manu- 
sia lain juga telah melakukan suatu ketidakadilan. Barang siapa 
sahaja yang secara umumnya, mengambil harta dengan secara 
paksa, telah melakukan suatu ketidakadilan. Pihak yang me- 
nanggung akibatnya adalah kerajaan, sebagaimana dengan per- 
adabannya yang merupakan bahan kepada sebuah kerajaan akan 
hancur apabila rakyatnya telah kehilangan kesemua dorongan itu. 

Inilah apa yang sebenarnya dimaksudkan oleh Nabi Mu- 
hammad s.a.w. apabila baginda mencegah ketidakadilan. Baginda 
bermaksud akibat kerosakan dan kehancuran peradaban yang 
akhirnya akan mendorong kepada kehancuran umat manusia. 
Inilah yang umum dan hikmah-hikmahnya yang ditegaskan oleh 
syariat agama sebagai lima perkara yang perlu: 

(1) Menjaga kesucian agama, 

(2) Jiwa (kehidupan), 

(3) Akal, 

(4) Keturunan dan 

(5) Harta. 

Setelah, sebagaimana yang kita lihat, ketidakadilan akan 
menyebabkan berlakunya penghapusan manusia sebagai akibat 
daripada hancurnya peradaban. Di dalamnya terkandung hikmah 
supaya ianya dilarang. Akibatnya, adalah penting supaya ia 
ditegah. 

Sekiranya ketidakadilan itu dilakukan setiap individu, maka 
senarai hukuman yang mencegahnya yang telah ditentukan 
untuknya syariat agama akan menjadi banyak sebagaimana yang 
ditentukan untuk (jenayah) yang lain-lainnya yang membawa 
kepada kehancuran manusia di mana ianya boleh dilakukan oleh 
setiap orang, seperti melakukan zina, pembunuhan, dan mabuk 
disebabkan minuman keras. Namun, ketidakadilan itu dapat 

dilakukan oleh orang yang tidak boleh disentuh, oleh orang yang 
ada kuasa dan berkuasa. Dengan demikian, ketidakadilan dikecam 
hebat dan, ancaman yang berulang-ulang terhadapnya telah 
disuarakan dengan harapan bahawa mungkin orang-orang yang 
berupaya melakukan ketidakadilan akan menemui pengaruh 
membendungnya di dalam dirinya sendiri. 

[*“Dan Tuhanmu sama sekali tidak menzalimi hamba-hamba- 

Nya”. 

Sekali-kali janganlah kita katakan bahawa seksa hukum, 
aqubah ditetapkan di dalam syariat agama bagi mereka yang 
melakukan rompakan, dan bahawa ia termasuk ke dalam 
perbuatan yang zalim yang dilakukan oleh orang yang mampu, 
dengan alasan bahawa perompak sewaktu melakukan rompakan 
adalah seorang yang berupaya. Untuk menjawabnya ada dua cara. 

Pertama, hendaknya kita katakan bahawa seksa hukum, 
aqubah, ditetapkan bagi tindak jenayah yang dilakukan atas jiwa 
atau harta, sebagaimana pada anggapan umumnya. Tindakan 
semacam itu dilakukan setelah adanya kemampuan untuk 
melakukannya dan adanya tuntutan atas tindakan jenayahnya. 
Sedangkan rompakan tidak mengandungi (tindakan jenayah yang 
harus diberi) seksa hukum, aqubah. 

Cara kedua, hendaklah dikatakan bahawa pelaku rompakan 
tidak dikatakan mampu, sebab yang kita maksudkan dengan 
kemampuan qudrah. dari pelaku kezaliman adalah tangan yang ter- 
hampar yang tidak terhindar oleh kemampuan, qudrah. ‘Kemam- 
puan’ inilah yang menyebabkan kehancuran bagi peradaban dan 
jenis manusia. Sedangkan kemampuan pelaku rompakan tidak 
lebih daripada perbuatan menakut-nakuti yang dijadikan cara 
untuk merampas harta orang lain. Membanterasnya dengan tangan 
semua ada ketentuannya dalam syariat dan politik pemerintahan. 
Ia tidak termasuk kemampuan yang menyebabkan datangnya 
kehancuran bagi peradaban dan jenis manusia. 

Dan Allah Maha Mampu atas apa yang dikehendaki-Nya.] 

Satu daripada ketidakadilan yang paling besar dan yang 
paling menyumbang ke arah kemusnahan peradaban, umran, 
adalah membebani suatu tanggungjawab yang tidak wajar dan 
menggunakan tenaga rakyat untuk melakukan kerja-kerja paksa. 

Sebabnya ialah tenaga seorang buruh merupakan suatu daripada 
benda-benda yang dapat dijadikan modal. Laba dan rezeki 
menggambarkan nilai yang diperlihatkan pekerjaan orang yang 
berperadaban. Melalui usaha dan derita payah, mereka memper- 
olehi modal dan mendapatkan suatu keuntungan. Mereka tiada 
cara lain untuk mendapatkan keuntungan kecuali dengan tulang 
empat kerat sahaja. Mereka yang melibatkan diri dengan kegiatan 
kultural telah memperolehi punca hidup dan laba daripada apa 
yang diusahakan. Sekarang, sekiranya mereka dipaksa untuk 
melakukan suatu pekerjaan lain yang tiada hubungannya dengan 
pekerjaan yang mereka sudah dibiasakan, maka mereka tidak 
dapat mengaut apa-apa keuntungan, dan dengan demikian tidak 
diberikan harga tenaga buruh mereka yang merupakan modal 
terpenting mereka. Mereka terpaksa menanggung penderitaan dan 
sejumlah besar punca hidup mereka telah lenyap, bahkan 
seluruhnya sekali. Sekiranya ia terjadi secara berulang-ulang, 
semua rangsangan untuk melakukan usaha-usaha kultural akan 
punah, dan mereka sama sekali tidak lagi mahu berusaha. Ini akan 
mendorong kepada kehancuran dan runtuhnya suatu peradaban, 
umran. 

Dan Allah s. w. t. lebih Mengetahui dan taufik diberi dengan- 

Nya. 

Suatu ketidakadilan yang jauh lebih besar dan lebih banyak 
menimbulkan kehancuran pada peradaban dan negara adalah 
mendapatkan milik orang lain dengan membelinya pada harga 
yang semurah mungkin, dan kemudiannya menjual semula dengan 
harga setinggi mungkin dengan cara jual beli secara paksa. 
Selalunya, mereka dipaksa menerima harga yang tinggi itu dengan 
keistimewaan menangguhkan pembayaran. Mereka cuba menye- 
dapkan perasaan sendiri di atas kerugian yang terpaksa mereka 
tanggung dengan harapan bahawa harga pasaran akan berubah- 
ubah dengan berpihak kepada barang dagangan yang telah dibeli 
itu dengan harga yang tinggi dan mereka berdoa semoga kerugian 
yang mereka tanggung itu akan dimansuhkan kemudian hari kelak. 
Malangnya, mereka diharuskan membayar hutang dengan segera, 
dan mereka terpaksa menjual barang-barang itu dengan harga yang 
paling serendah yang mungkin. Kerugian yang melibatkan kedua 
urus niaga itu melibatkan modal mereka. 

Keadaan sebegini melibatkan pelbagai jenis pedagang, 
mereka yang tinggal di kota-kota dan mereka yang mengimport 
barang-barang dari pelbagai tempat, para penjaja dan pekedai yang 
menjual makanan dan buah-buahan, dan para tukang yang 
menjual peralatan dan keperluan yang digunakan secara amnya. 
Ia berlaku dari suatu masa ke suatu masa yang lainnya. Ia 
menyebabkan modal utama menjadi semakin susut. Suatu pilihan 
yang masih ada ialah menutup perniagaan kerana telah kehabisan 
modal, memandangkan ia tidak lagi dapat dipulihkan dengan 
keuntungannya. Para pedagang yang datang dari mana-mana 
daerah untuk membeli dan menjual barang dagangan, begitu 
lambat untuk datang, disebabkan oleh keadaan itu. Perniagaan 
jatuh, dan hamba rakyat telah kehilangan punca hidup, yang pada 
umumnya berpunca daripada kegiatan perdagangan. Dengan 
demikian, sekiranya tiada perdagangan dilakukan, mereka tidak 
memiliki punca penghidupan, dan pendapatan daripada hasil cukai 
yang dikutip oleh raja pun berkurangan atau merosot, lebih-lebih 
lagi pada peringkat pertengahan dinasti itu dan selepasnya, 
kebanyakan hasil cukai adalah datang daripada duti-duti kastam 
terhadap perdagangan. Ini membawa kepada kekacauan dalam 
negara itu dan kehancuran terhadap peradabannya. Perpecahan itu 
terjadi secara bertahap dan secara beransur-ansur. 

Keadaan sedemikian berlaku apabila jalan dan cara yang 
membolehkan pengambilan kekayaan sebagaimana yang tersebut 
di atas dilakukan . Sebaliknya, apabila kekayaan itu diambil secara 
percuma, dan sekiranya tindakan kekerasan itu dilanjutkan kepada 
yang melibatkan harta benda, isteri-isteri, nyawa, tubuh dan 
maruah orang-orang itu, ia akan menyebabkan berlakunya 
perpecahan dan kehancuran dan kejatuhan yang cepat terhadap 
sesebuah dinasti itu. Ia akan mengakibatkan kekacauan yang 
membawa kepada keruntuhan seluruhnya. 

Mengambil kira akibat buruknya itu, semua kegiatan yang 
merujuk kepada ketidakadilan adalah ditegah oleh syariat agama. 
Syariat agama mengizinkan penggunaan kecerdikan, mukayasah 67 
dalam urusan berjual beli, tetapi melarang sama sekali mengambil 


67 Mukayasah dalam perdagangan, menurut ulama-ulama flkah, bererti kecerdik- 
an yang diamalkan dalam tawar-menawar dan usaha yang dilakukan oleh 
masing-masing penjual dan pembeli untuk sampai pada harga yang sesuai dan 
bererti. 

harta orang lain dengan cara yang tidak sah. Tujuannya adalah 
untuk menghalang berlakunya kesan-kesan yang buruk yang akan 
mendorong kepada kehancuran peradaban melalui kekacauan, 
atau tiadanya peluang untuk mendapatkan rezeki. 

Suatu yang diketahui ialah bahawa kesemua ini adalah 
disebabkan oleh kemahuan negara dan rajanya mendapatkan 
banyak wang sebab mereka telah biasa menikmati hidup yang 
serba mewah. Perbelanjaan mereka semakin meningkat, dan 
banyak perbelanjaan dilakukan. Pendapatan mereka tidak lagi 
cukup untuk memenuhi perbelanjaan. Dengan demikian, baginda 
mula memperkenalkan pelbagai macam dan jenis cukai, demi 
untuk menambahkan hasil mahsul dan supaya dapat mengimbangi 
belanjawan. Tetapi hidup bermewah-mewah itu terus berlangsung 
dan perbelanjaan pun meningkat disebabkannya. Keinginan untuk 
merampas harta kekayaan rakyat semakin mendesak hatinya. 
Dengan cara begitu, kekuasaan negara menjadi merosot sehingga 
pengaruhnya dihapuskan dan identitinya menjadi pupus, dan 
digulingkan oleh penentangnya. 

Dan Allah lebih Mengetahui. 


44 Bagaimana ianya berlaku, bahawa untuk menghadap raja 
disekat. Pembatasan sedemikian menjadi suatu yang penting 
sewaktu dinasti itu menuju ke ambang kemerosotannya 

Pada permulaannya, dinasti itu tidak bertindak ‘beraja di mata, 
bersultan di hati’. Ia memerlukan perasaan kekitaan ashabiyah, 
yang mana melaluinya sahaja kuasa dan kekuasaan itu akan dapat- 
diwujudkan, dan sikap hidup di padang pasir, badwiah , adalah ciri 
utama perasaan sekumpulan. 

Sebuah kerajaan yang didirikan di atas teras agama adalah 
terhindar daripada kemahuan-kemahuan yang melulu. Sebuah 
kerajaan yang didirikan khasnya di atas teras kuasa kekuatan 
(politik), sikap badwiah melaluinya kekuasaan itu dicapai, juga 
akan jauh daripada bersikap ibarat ‘beraja di mana dan bersultan 
di hati’. ' 

Sekarang, sekiranya sesebuah kerajaan pada permulaan 
pemerintahannya adalah yang daripada jenis badwiah, rajanya 
akan bersifat berjimat-cermat dan mengekalkan cara hidup di 
padang pasir. Baginda adalah berjiwa rakyat dan mudah ditemui. 

Kemudian, apabila kekuasaannya sudah benar-benar dapat 
ditegakkan, baginda bersikap mendakwakan kesemua kemuliaan 
itu sebagai haknya sendiri. Baginda harus menjarakkan dirinya 
daripada rakyatnya, dan mahu supaya berada dengan orang-orang 
yang sedarjat dengannya, supaya baginda dapat berbicara dengan 
mereka tentang hal-hal peribadinya, sementelah sebab pada waktu 
itu hamba rakyatnya sudah semakin ramai. Maka, baginda 
berusaha untuk menghindarkan dirinya daripada rakyat biasa 
seboleh yang mungkin. Baginda telah melantik seorang petugas 
untuk menjaga pintu istana dan hanya akan mengizinkan para 
sabahat dan penjawat yang baginda tidak boleh dielakkan, serta 
melarang rakyat biasa daripada menemuinya. 

Kemudian, setelah kuasa berdaulat dapat dimantapkan dan 
aspirasi-aspirasi kebangsawanan mulai kelihatan, raja pun bersikap 
sebagai orang daripada keturunan bangsawan. Kesemuanya itu 
sangat asing, dan begitu khusus. Mereka harus diperlakukan 
dengan cara yang paling wajar oleh mereka yang berurusan 
dengannya. Mereka yang berurusan langsung dengan baginda 
kadang-kadangnya tidak memahami cara-cara yang wajar, lalu 
melakukan hal-hal yang baginda berasakan tidak disenangi. 
Baginda akan berasa murka dan mahu menghukum sahaja para 
pesalah itu. Maka, pengetahuan tentang cara berhadapan dengan 
seseorang raja hanya menjadi pengetahuan para sahabat baginda 
sahaja. Raja-raja tidak menerima kunjungan kecuali orang-orang 
yang hampir dengannya sahaja supaya menemui baginda di setiap 
masa. Ia adalah demi melindungi daripada pengetahuan mereka 
terhadap apa-apa perkara yang mereka berasa tidak senang dan 
demi menjaga supaya orang-orang itu tidak didera. Lantas mreka 
memperkenalkan suatu pembatasan lainnya yang lebih bersifat 
memilih daripada yang terdahulunya. Yang pertama adalah yang 
menyentuh sahabat-sahabat istimewa raja dan mencegah orang lain 
daripada masuk. Halangan yang keduanya ialah mengenai 
pertemuan dengan para sahabat baginda dan tidak mengizinkan 
sama sekali rakyat biasa daripada menghadap baginda. 

Pembatasan yang pertama telah diperkenalkan pada zaman- 
nya Khalifah Muawiyah dan Abdul Malik. Kemudian Dinasti Bani 
Umaiyah telah menerajui kerajaan. Kemudian muncul pula 
kerajaan Bani Abbas. Kemewahan dan kekuasaannya yang sangat 
terkenal diwujudkan dan ciri-ciri kebangsawanannya mencapai 
suatu kesempurnaannya. Inilah yang dikatakan adanya pembatas- 

an yang keduanya. Gelaran sebagai ‘penjaga pintu’, hajib jadi lebih 
terbatas padanya. Pertemuan dengan para khalifah Bani Abbas 
menjadi dua bangunan untuk menempatkan para rombongannya, 
satu untuk kumpulan yang khusus dan yang satu lagi untuk hamba 
rakyat yang berprihatin. Ini dinyatakan di dalam sejarah Bani 
Abbas. 

Dalam kerajaan-kerajaan yang seterusnya, pembatasan yang 
ketiga telah diperkenalkan. Ia adalah lebih terperinci daripada dua 
yang terdahulu. Pembatasan baru ini diperkenalkan ketika adanya 
usaha untuk memencilkan raja. Ia diakibatkan daripada hakikat 
bahawa langkah awal yang dilakukan oleh para penjawat negara 
dan sahabat-sahabat akrab raja membantu putera yang masih 
muda itu dan berusaha untuk menguasai mereka, adalah menying- 
kirkan orang-orang yang terdekat dan sahabat istimewa ayahanda 
kepada raja muda itu daripada baginda. Mereka yang mencuba 
mendapatkan kuasa daripada raja muda itu telah memberikan 
pandangan bahawa ia akan melunturkan perasaan hormat ter- 
hadap diri baginda dan akan merosakkan etika sekiranya orang- 
orang itu berhubung secara langsung dengan baginda. Tujuannya 
ialah supaya raja muda itu tidak bertemu dengan sesiapa pun dan 
memastikan supaya dirinya sangat diperlukan hinggakan dia tidak 
mahu digantikan dengan orang lain hinggalah dia berasakan sudah 
benar-benar dapat menguasai baginda. Pembatasan di pintu masuk 
sebagaimana (yang ketiga ini) adalah jelasnya diperlukan di bawah 
situasi sebegini. Ia menandakan kelemahan dan kejatuhan kerajaan 
itu. Ia merupakan salah satu daripada perkara yang ditakuti oleh 
kaum kerabat raja. Mereka yang menyokong mendaulatkan 
kerajaan itu akan dengan sendirinya akan berusaha melakukan 
perkara yang sedemikian ketika negara telah menjadi lemah dan 
bakal pewaris keluarga bangsawan telah kehilangan kuasanya. 
Manusia memangnya sangat gemar untuk mendapatkan kuasa 
sebagai kuasa berdaulat, lebih-lebih lagi, apabila ibarat ‘retak yang 
menanti belah’ dan ‘pucuk dicita ulam mendatang’. 

45 Pembahagian sebuah kerajaan menjadi dua 

Suatu yang harus diketahui ialah yang pertamanya (terlihat) 
sebagai tanda lemahnya negara itu ialah wujudnya keretakan. 
Sebabnya ialah - ketika kuasa berdaulat itu telah dicapai dan kini 
menikmati puncak kemewahan dan kemakmurannya dan ketika 

raja menguasai semua kemuliaan itu, dia enggan berkongsi kuasa 
yang ada itu dengan orang lain. Sedapat mungkinnya, dia akan 
berusaha untuk memasti sebarang tuntutan dalam hubungan 
dengannya dengan cara menghapuskan kerabat-kerabatnya yang 
merupakan calon bakal penggantinya. 

Mereka yang telah bekerjasama dengan raja di dalam men- 
jayakan usahanya itu selalunya berasa khuatir akan keselamatan- 
nya sendiri dan akan mencari berhijrah ke daerah-daerah yang 
terpencil. Mereka yang ibarat ‘cubit paha kiri paha kanan turut 
terasa’ dan yang ibarat ‘telur di hujung tanduk’ dan dicurigai, telah 
bersatu dan bertindak - ‘ibarat telur sesangkak pecah sebiji, akan 
pecahlah semuanya’. Pada masa itu, kekuasaan negara telah mulai 
merosot dan tidak lagi dapat menguasai daerah-daerah yang 
terpencil. Maka, mereka yang telah melarikan diri tetapi mempu- 
nyai pertalian dengan dinasti telah memperolehi kuasa. Kekua- 
saannya terus dimantapkan, sementara kekuasaan negara menjadi 
semakin merosot. Akhirnya dia menjadi atau hampir-hampir 
menjadi, rakan kongsi yang setara di dalam kerajaan itu. 

Hal ini dapat disaksikan pada kerajaan Islam Arab. 
Kekuasaannya adalah kuat dan tertumpu, dan daerah kedaulatan- 
nya begitu luas. Perasaan sekumpulan Bani Abdi Manaf telah 
mengalahkan seluruh suku Mudhar. Dan sepanjang masa kekua- 
saannya, tidak pernah berlaku sebarang penentangan, selain bidaah 
kaum Khawarij yang berani mati demi propagandanya. Namun, 
hal itu tumbuh bukan atas dasar dorongan kedaulatan ataupun 
kepemimpinan. Pertentangan mereka tidak berhasil kerana seteru 
mereka mempunyai perasaan sekumpulan yang amat padu dan jitu. 

Kemudian kerajaan Bani Umaiyah telah kehilangan taring- 
nya dan Bani Abbas pun mengambil alih kuasa negara. Pada masa 
itulah, kerajaan Islam Arab mencapai mencapai puncak kemewah- 
annya dan mulai merosot. Abdur Rahman I ad-Dakhil telah 
melarikan diri ke Andalusia - daerah kekuasaan kerajaan Islam 
yang paling jauh. Di sana dia mendirikan kerajaan, dan 
memutuskan hubungan dengan Bani Abbas. Maka dia membina 
dua kerajaan daripada satu. Kemudian, Idris membawa diri ke 
Maghribi, memberontak dan mengambil alih kuasa pemerintahan. 
Sebagai penggantinya, dia melantik mereka daripada kalangan 
keluarganya iaitu dari bangsa Barbar, seperti Aurubah, Mughilah 
dan Zenatah. Dia berkuasa di kedua-dua Maghribi. 

Kemudiannya, kerajaan Bani Abbas telah merosot terus- 

menerus. Bani Aghlab terlalu ingin hendak menentangnya. 
Kemudian, Syiah (Bani Ubaidi Fatimi) telah merampas kuasa. 
Suku Kutamah dan Sanhajah telah menyokong usaha mereka, dan 
mereka pun menakluki Ifriqiyah dan Maghribi, kemudian terus ke 
Mesir, Syria dan Hijaz. Mereka menggulingkan kerajaan Bani 
Idris, dan memecahkan kerajaan Bani Abbas kepada dua bahagian 
lagi. Jadilah kerajaan Islam Arab itu kepada tiga buah kerajaan 
yang merdeka yakni: Kerajaan Bani Abbas di bahagian tengah dan 
pangkalan bagi dunia Arab dan sebagai pusat Islam; Kerajaan Bani 
Umaiyah yang telah memperbaharui kedaulatan mereka yang 
lampau dan khilafah di timur di Andalusia; dan kerajaan Bani 
Ubaidi (Fatimi) di Ifriqiyah, Mesir, Syria, dan Hijaz. Kerajaan- 
kerajaan ini masih terus wujud sehinggalah kehancuran mereka itu 
menjadi jelas atau sempurna .... 

Proses perpecahan itu akan mendorong kepada pembentukan 
dua atau tiga negara yang tidak dikawali oleh kaum kerabat 
keluarga (asal) yang berkuasa. Inilah sebagaimana demikianlah 
yang terjadi dengan raja-raja Thaifah, reyes de taifas, di Andalusia, 
raja-raja bukan - Arab di Timur, dan sebagaimana yang terjadi di 
kedaulatan Sinhajah di Ifriqiyah. Pada akhir kedaulatan mereka, di 
setiap benteng terdapat seorang pemberontak dengan kekuasaan- 
nya sendiri. Demikianlah ehwal al-Jarid, dan az-Zab di Ifriqiyah 
tidak lama sebelum masa ini. 

Harus demikianlah keadaan setiap kerajaan. Sudah pasti 
akan menampakkan tanda-tanda kelemahan akibat kemewahan 
dan kemakmuran. 

Dan Allah pewaris bumi dan segala isinya. 


46 Apabila terdapatnya tanda-tanda kelemahan pada sesuatu 
kerajaan, ia amat sukar hendak dibendung 

Kita telah pun menyebutkan tanda-tanda awal dan sebab-musabab 
kelemahan, satu persatunya. Kita telah menjelaskan bahawa sebab- 
musabab kelemahan itu merupakan suatu hal yang semula jadi 
terhadap kewujudan dinasti. Demikianlah, kelemahan itu adalah 
suatu yang lumrah berlaku terhadap hayat sesebuah kerajaan, ia 
adalah harus sama sepertimana lumrahnya setiap sesuatu itu 
terjadi, tepatnya sebagaimana kelemahan itu mempengaruhi setiap 
makhluk yang bernyawa. Kelemahan merupakan suatu penyakit 

yang berbahaya yang tidak dapat disembuhkan atau dapat 
dihindarkan. Sebabnya ia adalah sesuatu yang semula jadi dan 
yang semula jadi itu tidak dapat berubah. 

Ramai juga orang-orang yang mempunyai kesedaran politik 
bertindak siap sedia menghadapinya dan menyedari tanda-tanda 
itu dan penyebab kelemahan yang menimpa dinasti mereka. Dia 
beranggapan bahawa kelemahan itu dapat dibendung. Dengan 
demikian, dia mengambil tanggungjawab memperbaiki kelemahan 
itu dan memulihkan kelemahannya. Dia beranggapan bahawa ia 
disebabkan oleh kelemahan atau kealpaan yang dilakukan oleh 
penjawat-penjawat terdahulu daripadanya. 

Anggapan sedemikian adalah tidak tepat. Kelemahan adalah 
sesuatu yang semula jadi beriak i terhadap kerajaan. Adatlah yang 
mencegahnya daripada membetulkan kepincangan itu. Adat ibarat 
sesuatu yang semula jadinya. Seseorang yang sebagai contohnya, 
melihat ayahnya dan sebahagian daripada anggota keluarganya 
memakai pakaian daripada sutera dan kain broked dan menggu- 
nakan senjata yang bersalutkan emas dan menunggang kuda serta 
memisahkan dirinya di istana dan tempat bersolat, maka tidak 
mungkin akan menyimpang daripada adat kebiasaan nenek 
moyang mereka dalam hal-hal begini. Adalah tidak mungkin dia 
menggunakan pakaian daripada kain-kain yang kasar serta bergaul 
mesra dengan orang kebanyakan. Adat kebiasaan mencegahnya 
dan mengutuknya apabila dia melanggar adat. Seandainya dia 
melakukannya, dia akan dituduh berkelakuan tidak waras kerana 
tidak mengendahkan ketentuan adat. Kesannya yang kurang baik 
ialah ia memberi akibat buruk kepada pemerintahannya. 

Seseorang boleh membandingkan (yang ini) dengan tingkah- 
laku mengingkari dan melanggari ketetapan adat sebagaimana 
ditunjukkan oleh para nabi. Sungguhpun begitu para nabi itu 
mendapat pertolongan Allah s.w.t. dan bantuan samawi. 

Perasaan ‘sesama kita’ selalunya pudar sewaktu kerajaan 
mulai lemah dan perasaan bangga diri telah menguasai hati nurani 
manusianya. Kini, sebagai tambahan kepada lenyapnya perasaan 
‘sesama kita’ dan kemesraan juga, tidak disambungkan lagi, maka 
rakyatnya secara vis-a-vis bangun menentang kerajaan. Dengan 
demikian, kerajaan berusaha melindungi dirinya dengan menge- 
kalkan kemegahan-kemegahan itu seboleh mungkin, hinggalah 
segala-galanya itu menjadi hancur lebur. 

Pada akhir sebuah kerajaan, selalunya muncul suatu ke- 

kuatan yang cuba memberikan anggapan bahawa kelemahan itu 
telah dapat dilenyapkan daripada menular. Ia digembar-gembur- 
kan sebelum ianya dibinasakan, bagaikan sebuah obor yang terang 
menyinari cuma seketika sebelum ia dipadamkan. Ianya memberi 
sesuatu anggapan bahawa ianya cuba menerangi, padahal 
sebenarnya ia telah dipadamkan. 

Ambillah pelajaran daripadanya. Jangan dilupakan rahsia dan 
hikmah Allah s. w t. sesuai dengan apa yang menjadi 
ketentuan-Nya. Dan bagi setiap masa ada Kitab (yang 
tertentu). 


47 Bagaimana perpecahan menimpa kerajaan-kerajaan 

Sebarang dinasti harus didirikan di atas dua tapak. Yang pertama 
ialah kekuatan, syawkah, dan perasaan sekumpulan, ashabiyah, 
yang dapat diungkapkan melalui ketenteraan. Yang keduanya, 
ialah wang, maal, yang menanggung kehidupan para tentera 
tersebut, dan memberikan seluruh struktur yang diperlukan oleh 
dinasti. Kehancuran menimpa sesebuah kerajaan pada kedua-dua 
asas ini. Kita akan menyentuh perpecahan yang berlaku melalui 
kekuatan dan perasaan ‘sesama kita’ dan kemudiannya, akan 
kembali semula dan membincangkan apa yang menyelit di antara 
wang dan cukai. 

Sesebuah kerajaan dapat diasaskan dengan bantuan perasaan 
‘sesama kita’ dan harus ada suatu perasaan sekumpulan yang padu 
dan dapat menyatukan pelbagai perasaan ‘sesama kita’ yang 
selainnya. Perasaan sekumpulan ini adalah keluarga dan suku 
yang biasa dengan raja itu. 

Apabila kemewahan secara semula jadi daripada kedaulatan 
itu kelihatan di dalam sesebuah kerajaan, dan sewaktu anggota 
masyarakatnya yang mengongsi perasaan sekumpulan berasa ter- 
hina, maka orang yang pertama kali berasa terhina adalah para 
kerabat anggota diraja dan sanak saudaranya yang terdekat yang 
berkongsi gelaran kebangsawanan. Mereka adalah lebih terhina 
daripada yang lainnya. Tambahan pula, kemewahan lebih banyak 
dinikmati oleh mereka daripada yang lainnya, sebabnya ialah 
mereka sama-sama memainkan peranan di dalam hal kebangsa- 
wanan, kekuasaan dan ketinggian martabat. Dengan demikian, dua 
penyebab kehancuran mengelilingi mereka, kemewahan dan kuasa 
memaksa. Penggunaan paksaan akhirnya mengakibatkan mereka 

dibunuh. Di dalam hati mereka itu wujud perasaan dengki apabila 
melihat raja itu sudah dapat berkuasa sepenuh-penuhnya. 

Didorong oleh perasaan cemburu dan khuatir apabila 
dicabar, maka, dia pun mula membunuh dan memperkecil-kecil- 
kan mereka, serta memansuhkan kesenangan dan kemewahan yang 
selama ini mereka nikmati. Bilangan mereka menjadi semakin 
sedikit. Perasaan kekitaan yang baginda dapatkan daripada mereka 
menjadi hancur-lebur. Ia menjadi hilang dan cengkamannya 
menjadi lemah. Kemudahan-kemudahan itu diambil alih oleh 
golongan inti para mawla dan para pengikutnya yang selanjutnya 
menikmati pelbagai anugerah dan kemurahan hati rajanya. 
‘Perasaan kekitaan’ yang baru tidak wujud di kalangan mereka. 
Namun, perasaan kekitaan yang baru itu tidak berkesan sebagai- 
mana kukuhnya dengan yang terdahulu, kerana ia kekurangan 
hubungan langsung dan hubungan darah yang telah Allah s. w. t. 
ciptakan di dalamnya. 

Raja itu pun mengasingkan dirinya daripada anggota 
keluarganya dan pendukung-pendukung mereka yang mempunyai 
pertalian kasih sayang semula jadi dengannya. Hal ini dapat 
dikesani oleh mereka daripada kumpulan yang lain. Secara semula 
jadinya, mereka telah ‘naik tocang’ dan dengan berani secara vis-a- 
vis menghadapi raja dan kerabatnya. Dengan demikian, raja pun 
menghapuskan mereka satu persatu. Dalam masalah ini, orang- 
orang yang menerajui pemerintahan selanjutnya mengikut amalan 
raja yang terdahulu. Sebagai tambahannya, mereka mengalami 
kesan yang merugikan akibat daripada kemewahan, sebagaimana 
telah disebutkan. Maka, kehancuran pun menimpa mereka melalui 
kemewahan dan dibunuh. Akhirnya mereka tidak lagi mempunyai 
corak perasaan kekitaan. Mereka telah lupa mengenai kasih sayang 
dan keteguhan yang dapat dibentuk melaluinya. Mereka akhirnya 
menjadi orang-orang upahan untuk mempertahankan dinasti. 
Maka, bilangan mereka semakin susut. 

Akibatnya, para pertahanan itu diletakkan di daerah-daerah 
yang jauh dan di kawasan perbatasan dan jumlahnya semakin 
sedikit. Ini, kemudiannya menjadikan rakyat yang berada di 
kawasan terpencil itu semakin berani untuk menentang kerajaan 
itu. Para pemberontak - kerabat keluarga raja yang berkuasa dan 
lain-lainnya - berpindah ke daerah-daerah yang terpencil itu. 
Mereka amat mengharap bahawa di bawah keadaan-keadaan ini, 
mereka boleji mpncapai tujuan dengan mendapat seramai mana 

pengikut di antara mereka yang menghuni di daerah terpencil itu, 
serta mereka akan merasa selamat daripada ancaman anggota 
tentera pemerintah. Keadaan semakin merosot sehingga para pem- 
berontak itu menjadi semakin berani untuk tinggal di kawasan- 
kawasan yang berhampiran dengan pusat pemerintahan. Kerajaan 
itu seringkali pecah kepada dua atau tiga kerajaan, bergantung 
kepada kekuatan asalnya. Mereka yang tidak berkongsi perasaan 
kekitaan tampil dan mengurusi masalah kerajaan, meskipun 
mereka tunduk kepada orang-orang yang termasuk ke dalam 
perasaan sekumpulan dan mengaku kekuasaan mereka. 

Hal ini dapat dicontohi, melalui kerajaan-kerajaan Islam 
Arab. Pada awalnya ia berkuasa sehingga di Andalusia, India, dan 
China. Bani Umaiyah berkuasa penuh untuk menguasai semua 
bangsa Arab melalui perasaan sekumpulan Bani Abdul Manaf. Ia 
adalah munasabah sehingga Sulaiman bin Abdul Malik di 
Damaskus menyuruh membunuh Abdul Aziz bin Musa bin 
Nushair di Qardoba. Dia dibunuh, dan perintah Sulaiman tidak 
dipatuhi. Bani Umaiyah dihapuskan dan Bani Abbas pun 
berkuasa. Mereka telah mengekang Bani Hasyim, dan membunuh 
serta membuang negeri keturunan-keturunan daripada Abu Thalib. 
Sebagai kesannya, perasaan sekumpulan Abdul Manaf lenyap dan 
hancur sama sekali. Orang-orang Arab menjadi tambah lancang 
dan berani vis-a-vis menghadapi Bani Abbas. Para penduduk di 
daerah kekuasaan yang jauh, seperti Bani Aghlab di Ifriqiyah, 
orang-orang Andalus, dan lain-lainnya, telah berkuasa ke atas diri 
mereka, dan dinasti kita, malah cuba sedaya upaya ditangkap oleh 
tentera dan para pertahanan kerajaan itu. 

Mereka yang berbuat sesuatu kerana ada matlamatnya, sebab 
itulah mereka membuat propaganda dan akhirnya mengundurkan 
diri secara rasmi. Mereka berkuasa di daerah perbatasan dan di 
kawasan-kawasan jauh. Di sana, mereka berupaya melakukan 
propaganda demi mencapai tujuan yakni kedaulatan. Akibatnya, 
negara mengalami perpecahan. Apabila dinasti itu mengalami 
kemerosotan secara terus-menerus, proses ini akan berlangsung 
hinggalah pusat itu dicapai. Keluarga diraja menjadi lemah kerana 
dipengaruhi oleh kemewahan. Maka keseluruhannya yang telah 
mengalami perpecahan itu pun hancur. Lazimnya, ia dalam 
berkeadaan begitu buat beberapa waktunya. 

Kerajaan tidak lagi menghendaki perasaan sekumpulan 
ashabiyah , kerana ia telah diwarnai oleh sikap bahawa rakyatnya 

harus patuh dan tunduk dalam waktu yang lama itu sehingga 
mereka tidak dapat memikirkan bagaimana ianya bermula dan asal 
terbentuknya. Mereka cuma menyerah diri pada raja. Dengan itu, 
dia tidak lagi memerlukan kekuatan perasaan sekumpulan demi 
menegakkan kekuasaannya, memadailah kalau diwujudkan tentera 
upahan, serta yang digajikan sahaja. Sikap tunduk itu pada umum- 
nya membantu dalam persoalan ini. Sekiranya ada yang cuba 
enggan tunduk atau mengubah haluan diri - lazimnya tidak ber- 
laku - masyarakat umum akan menyalahkan tindakan itu dan 
menentangnya. Maka, dia tidak akan berusaha melakukannya 
meskipun dia sudah berusaha sedaya upaya. Dalam sitausi begini 
negara akan lebih aman, dalam erti kata para pemberontak dan 
petualang, sebab sikap taat setia telah dapat dibina dengan kukuh. 
Setiap orang seakan-akan tidak rela bersikap menentang walau 
sedikit pun dan fikiran itu tidak terlintas di dalam fikiran mereka 
untuk tidak bersikap taat setia. Atas pertimbangan itu, negara akan 
lebih aman daripada menghadapi gangguan dan kebinasaan yang 
cuba ditimbulkan oleh golongan dan suku. Dinasti itu akan terus 
berada dalam keadaan begini, tetapi kekukuhannya menjadi 
kurang, sebagaimana panas di tubuh yang disebabkan oleh 
kekurangan zat makanan. Lambat-bangat nasib’ sesebuah kerajaan 
akan sampai pada penghujung waktunya. Bagi setiap masa ada 
kitab (yang tertentu ), 68 dan bagi setiap negara ada batas waktu- 
nya, dan Allah s. w. t. penentu malam dan siang , 69 dan Dia Yang 
Maha Esa dan Maha Kuasa. 

Sedangkan kehancuran yang disebabkan oleh masalah wang, 
suatu yang harus diketahui ialah pada awalnya dinasti itu menge- 
kalkan cara hidup badawiyah sepertimana yang disebutkan sebelum 
ini. Kerajaan itu memiliki kualiti-kualiti kasih dan sayang akan 
rakyatnya, bersederhana dan terencana di dalam soal belanjawan, 
dan menghormati harta benda orang lain. Ia menghindarkan cukai 
yang berat sebelah, mengawasi kelicikan, bijaksana sewaktu 
mengutip wang dan mengamalkan sikap bertanggungjawab oleh 
para penjawat. Pada waktu itu tidak ada yang membuat 
perbelanjaan yang boros. Dengan demikian, kerajaan tidak 
memerlukan banyak wang. Lama-kelamaan timbul penguasaan 
dan perluasan kuasa. Kedaulatan semakin menyerlah. Hal ini 

68 Al-Quran Karim, surah 13 (ar-Ra‘ad), ayat 37. 

69 Ai-Quran Karim, surah 73 (al-Muzammil), ayat 20. 

menyebabkan wajarnya kemewahan, yang menyebabkan perlunya 
pertambahan dari segi perbelanjaan. Pembelanjaan raja dan 
anggota keluarganya secara umumnya meningkat. Kecenderungan 
ini meluas hingga kepada penduduk kotanya. 

Peningkatan taraf hidup itu menyebabkan bertambahnya 
upah bagi tentera dan gaji para penjawat. Perbelanjaan yang ber- 
lebih-lebihan semakin meningkat. Peningkatan merebak pada 
rakyatnya sebab mereka menteladani cara dan amalan-amalan 
para pemimpinnya. Atas pertimbangan itu, raja pun merasa harus 
untuk mengenakan cukai ke atas barang-barang dagangan di 
pasar-pasar demi memperbaiki perbendaharaannya. Baginda 
melihat kemewahan hidup masyarakat bandar sebagai mewajar- 
kannya. Baginda memerlukan wang untuk membiayai pentadbiran 
negara dan membayar gaji tentera-tenteranya. Cukai kastam tidak 
lagi mampu mengisi keperluan itu. Dinasti pada masa itu telah 
mencapai mercunya dalam kekuasaannya, dan kekuasaannya telah 
memaksa rakyat yang berada di bawah pengawasannya. Jangkauan 
bidang kuasanya telah membolehkannya merampas harta dan 
kekayaan rakyatnya, sama ada melalui cukai-cukai kastam, urus 
niaga perdagangan, dan kadang kalanya, melalui perlakuan paksa 
terhadap harta kekayaan rakyatnya, dengan pelbagai dalih, malah 
juga tanpa sebab-sebab yang munasabah. 

Pada peringkat ini, para pengutip cukai di dalam kerajaan itu 
telah menjadi kaya-raya kerana banyak hasil cukai yang berada di 
tangannya dan kedudukannya mereka menjadi begitu penting oleh 
sebab-sebab ini. Disebabkan itu, timbul perasaan curiga kerana 
telah memiliki wang yang banyak. Adalah lumrah seorang pengutip 
cukai akan cela-mencela satu dengan yang lainnya disebabkan oleh 
rasa iri hati dan dengki. Seorang demi seorang mengalami penyita- 
an dan seksaan. Akhirnya kekayaan itu lenyap, dan mereka pun 
mengalami kehancuran. Kerajaan telah kehilangan kemegahan dan 
kecemerlangan yang telah diperolehi melalui usaha-usaha mereka. 

Setelah kekayaan mereka dilenyapkan, kerajaan pun maju 
setapak lebih jauh lagi dan mengambil harta benda rakyatnya yang 
kaya-raya. Pada peringkat ini, tanda-tanda kelemahan telah 
kelihatan pada kekuatan, syawkah yang ada. Ternyata dinasti itu 
sudah terlalu lemah untuk mengekalkan kuasa dan kekuasaannya. 
Dasar raja pada kala ini ialah secara bijaksananya berusaha 
mengurusi segala persoalan dengan menggunakan wang. Baginda 
berpendapat bahawa cara begini adalah lebih wajar daripada 

menggunakan pedang, yang mana tidak digunakan lagi. Keper- 
luannya terhadap wang melampaui keperluannya untuk perbelan- 
jaan dan gaji anggota-anggotanya. Usahanya ini juga tidak 
mencukupi. Kelemahan yang dialami semakin hari semakin 
parah. Penduduk-penduduk daerah yang lain semakin mencabar 
kedaulatannya. Pada peringkat ini, kerajaan ibarat telah menggali 
kuburnya sendiri hingga menyebabkan kehancuran. Kehadiran 
penakluk akan merampas daripada tangannya apa yang selama ini 
dibanggakan-banggakan. Negara itu laksana pelita sumbu yang 
apabila habis minyaknya akan padamlah cahayanya. 

Dan Allah adalah penguasa segala sesuatu, pengatur segala 

cipta. Tiada Tuhan selain Dia. 


48 Pada awalnya kekuasaan sebuah kerajaan meluas sampai 
kepada hadnya, lalu menyempit setahap demi setahap, 
hinggalah negara itu hancur dan lenyap 

Setiap dinasti memiliki sejumlah daerah dan wilayah tertentu, dan 
tidak lebih daripada itu. Perluasan adalah tergantung kepada 
taburan kekuatan kelompok yang bertanggungjawab untuk 
melindungi kawasan dan daerahnya. Meskipun ke mana mereka 
pergi, mereka akan berhenti di kawasan perbatasan atau tsaghr. Ia 
mengelilingi negara dari semua sudut bagaikan tali pinggang. 
Kadang-kadang keluasannya yang paling jauh adalah serupa 
dengan “ikat pinggang”, kerajaan di masa yang lampau. Kadang- 
kadang akan lebih luas lagi, apabila jumlah kekuatan kelompok 
yang baru itu ternyata lebih besar daripada jumlah kekuatan 
kelompok negara yang sebelumnya. 

Semua ini terjadi sewaktu kerajaan itu masih mengekalkan 
ciri-ciri badwiah dan mempunyai keberanian yang kental. 

Akhirnya, kekuatan dan kekuasaan menjadi milik mereka. 
Ganjaran dan gaji menjadi bertambah lumayan akibat meningkat- 
nya pendapatan cukai. Generasi baru menjadi manja dengan 
kemewahan hidup yang melimpah-ruahnya itu. Perilaku keten- 
teraan menjadi lemah, dan mereka telah kehilangan sifat tahan 
lasak. Ini membuatkan mereka itu jadi pengecut dan orang-orang 
yang malas bekerja. Hal itu menjadikan mereka tidak lagi bersifat 
berani dan bersikap kelelakian. Mereka meninggalkan kehidupan 
padang pasir dan tahan lasaknya serta mencari kekuasaan melalui 

saingan sengit untuk menjadi pemimpin. Ini menyebabkan ada di 
antara mereka yang sanggup bunuh-membunuh. Raja telah 
bertindak menghalang perbuatan mereka dengan menghukum 
bunuh para pendekar dan para pembesar mereka. Maka para 
amir dan pembesar tidak lagi wujud, sedangkan jumlah pengikut 
dan orang bawahannya semakin bertambah. Tindakan bagini telah 
menumpulkan sudut-sudut yang menjadi ketajaman negara, serta 
mengurangkan kekuatannya. Terjadilah keruntuhan pertama pada 
negara, iaitu keruntuhan melalui tentera dan pertahanan negara, 
sepertimana telah diterangkan terdahulu daripada ini. 

Hal ini adalah selari dengan keborosan dalam perbelanjaan. 
Mereka yang berpengaruh dalam kerajaan telah bertindak penuh 
kemegahan, dan saling menonjol-nonjolkan kekayaan apabila 
mereka bersaing dalam hal makanan, pakaian, kediaman yang 
tersergam, senjata yang lebih baik dan dalam menyimpan sahaja 
kuda-kuda itu di kandangnya. Pada masa ini, pendapatan negara 
adalah terlalu sedikit untuk menampung perbelanjaan, dan elemen 
kedua kehancuran yang menimpa kerajaan ialah melalui wang 
ringgit dan percukaian. Kelemahan dan kehancuran adalah 
diakibatkan oleh kedua-dua elemen itu. 

Ketua-ketua di dalam kerajaan itu saing-menyaing sesama 
sendiri. Mereka berbalah dan begitu lemah untuk mempertahankan 
diri mereka daripada saingan dan tetangganya. Penduduk di daerah 
perbatasan dan terpencil merasakan kelemahan itu dan mereka 
menampakkan taring mereka. Mereka pun dapat menegakkan 
kuasa sendiri di daerah-daerah yang ada di bawah naungan 
mereka. Raja itu sudah tidak berdaya untuk memaksa mereka 
kembali kepada jalan yang sebenarnya. Maka kekuasaan negara 
pun menjadi lebih sempit daripada apa yang ada pada permulaan- 
nya. Akhirnya, kelemahan yang serupa, kelemahan berhubung 
dengan kekuatan kelompok serta kekurangan wang dan hasil 
sebagaimana yang berlaku di dalam yang pertama, di kawasan 
yang besar berlaku pada yang keduanya, di kawasan yang kecil. 

Peneraju negara kini mulai berusaha mengubah norma- 
norma yang diserapkan itu secara bijaksana dalam hal yang 
berhubung dengan keten teraan, wang, dan fungsi pentadbiran. 
Tujuannya ialah untuk memiliki norma-norma yang sesuai untuk 
mengimbangi anggaran belanjawan, memuaskan hati para militia, 
memberikan perlindungan kepada daerah-daerah pentadbiran, 
membahagikan pendapatan cukai sebagai gaji para tentera secara 

yang sebaik-baiknya serta mengatur kembali keadaan-keadaan 
baru sepertimana yang wujud pada permulaan negara. Namun, 
segala yang berniat buruk berlaku di setiap sudutnya. 

Pada peringkat akhir ini, apa-apa yang pernah terjadi di 
dalam peringkat yang pertama, berulang kembali. Raja itu meng- 
ambil langkah-langkah yang sama sepertimana yang diambil oleh 
raja yang terdahulu, serta menggunakan alat pengukur lama untuk 
dipergunakan dalam keadaan-keadaan yang baru. Baginda ber- 
hasrat menolak kesan buruk kehancuran, yang muncul pada setiap 
peringkat dan memberikan kesan kepada setiap bahagian dalam 
negara sehingga luas kerajaan kembali lebih sempit daripada apa 
yang sebelumnya. Dan apa yang telah terjadi sebelumnya, kini 
berulang kembali. 

Mereka yang melakukan perubahan pada norma-norma 
negara sebelumnya adalah dalam suatu seginya mendirikan sebuah 
kerajaan yang baru. Sungguhpun demikian kerajaan itu akan 
menemui kehancurannya. Bangsa-bangsa yang ada di sekitarnya 
akan terus berusaha untuk menguasainya. Mereka telah mendiri- 
kan sebuah dinasti lain untuk diri mereka sendiri. Dan terjadilah 
apa yang telah ditetapkan Allah s. w. t. 

Hal ini dapat dipelajari daripada kerajaan Islam. Melalui 
penaklukan dan kemenangan, kekuasaannya menjadi bertambah 
luas. Anggota militianya bertambah, dan bilangan mereka mening- 
kat sebagai hasil daripada anugerah dan gaji yang diberikan ke- 
pada anggota-anggota tentera. Akhirnya kekuasaan Bani Umaiyah 
ditamatkan. Bani Abbas pula memegang kuasa. Kemewahan pun 
bertambah, kebudayaan tinggal menetap bercambah dan perpecah- 
an pun kelihatan. Munculnya Bani Umaiyah Marwaniyah dan 
kerajaan Alawiyah (Idrisiyah) telah menghancurkan kekuasaan 
Bani Abbas di Andalusia dan Maghribi. Kedua-dua daerah per- 
batasan ini telah bebas daripada belenggu kekuasaan Bani Abbas. 

Kemudian, perselisihan faham timbul di kalangan putera ar- 
Rashid. Propaganda-propaganda yang memihak kepada Bani Ali 
muncul di setiap daerah, dan kerajaan Alawiyah pun dapat didiri- 
kan. Kemudian setelah kematian al-Mutawakkil, para amir berjaya 
memegang kuasa dan mengetepikan para khalifah. Gabenor- 
gabenor di daerah yang berada di daerah yang jauh berjaya men- 
dapatkan kemerdekaan dan cukai tanah yang dikutip di sana tidak 
lagi dihantar. Kemewahan masih dinikmati terus dan al-Mutadid 

pun muncul. Baginda bertindak mengubah kebiasaan-kebiasaan 
kerajaan dan memperkenalkan dasar-dasar lain. Baginda memberi- 
kan daerah-daerah yang terpencil itu, di mana gabenornya telah 
menguasainya, sebagai tuan-tuan tanah negara. Kemudian, ke- 
kuasaan bangsa Arab mengalami keadaan kucar-kacir. Orang- 
orang bukan Arab berjaya memegang kuasa. Kemudian muncul 
Dinasti Turki Saljuk. Orang-orang Saljuk memperoleh kuasa ter- 
hadap kerajaan Islam. Mereka membiarkan para khalifah tinggal 
dalam pengasingannya, hinggalah kerajaan mereka hancur. Dari 
masa itu an-Nashir* dan seterusnya, khalifah-khalifah yang ber- 
kuasa penuh ke atas daerah yang lebih kecil daripada bulatan- 
bulatan yang melingkari bulan, iaitu dari Iraq Arab hingga 
Asfahan, Faris, dan Bahrayn. Dinasti itu terus dalam keadaan 
demikian hingga kekuasaan para khalifah dihancurkan oleh 
Hulagu, putera Thuli, putera Dusyi Khan, raja Tartar dan 
Mongol. Mereka menewaskan Bani Saljuk, dan menguasai 
kerajaan Islam yang telah menjadi hak mereka. 

Maka, kekuasaan sesebuah dinasti menjadi semakin kecil 
daripada apa yang sudah wujud pada permulaannya. Proses ini 
terus berlangsung, tahap demi tahap, hingga kerajaan itu dikalah- 
kan. 


Perhatikanlah hal itu pada setiap kerajaan, yang besar 
mahupun yang kecil. Demikianlah sunnah Allah s.w.t. yang 
berlaku ke atas negara, hingga datang kehancuran apa yang 
total terhadap seluruh makhluk sesuai dengan ketentuan-Nya. 
Setiap sesuatu akan hancur kecuali Allah s.w.t . 70 


49 Bagaimana sebuah kerajaan baru muncul? 

Apabila kerajaan yang berkuasa mula menjadi lemah dan ke arah 
kehancurannya, kemunculan sebuah kerajaan akan terbentuk 
dalam dua cara: 

Cara yang pertama ialah gabenor-gabenor di daerah-daerah 
telah menguasai daerah-daerah yang jauh ketika kerajaan telah 
kehilangan pengaruh di sana. Setiap mereka mendirikan sebuah 
kerajaan baru untuk rakyatnya dan sebuah kerajaan yang diabadi- 


* Raja Bani Abbasiyah yang memerintah dari tahun 1180 hingga 1225. 
70 Al-Quran, surah 28 (al-Qasas), ayat 88. 


369 



MUKADIMAH IBN KHALDUN 


kan untuk keluarganya. Para putera atau mawla mereka mewarisi- 
nya dari dia. Secara perlahan-lahan, mereka memiliki kerajaan 
yang makmur dan kaya-raya. Lazimnya di kalangannya mereka 
saling terjadi persaingan yang sengitnya untuk memiliki kekayaan 
bagi diri sendiri. Seseorang yang kuat daripada saingannya akan 
berkuasa, dan merampas segala apa yang dimiliki oleh yang 
lainnya. 

Hal ini terjadi terhadap kerajaan Bani Abbas ketika ia 
menuju jalan kelemahannya, dan bayangan naungannya sudah 
pula susut di daerah-daerah jauh. Hal yang sama terjadi pada 
kerajaan Bani Umaiyah di Andalusia. Kerajaan mereka itu 
terpecah kepada reyes de taifas , kerajaan-kerajaan kecil yang 
dahulunya dimiliki oleh gabenor-gabenor wilayah. Ia terbahagi 
kepada beberapa kerajaan dengan beberapa raja, yang mewariskan 
kekuasaan mereka setelah mereka meninggal dunia kepada para 
kerabat dan mawla mereka. Pembentukan kerajaan-kerajaan yang 
baru ini menghalang daripada berlakunya peperangan di antara 
mereka dengan kerajaan yang berkuasa. Raja-raja itu sudah benar- 
benar mantap berkuasa dan tidak mahu dikuasai oleh kerajaan 
yang sedang berkuasa. Kerajaan yang terakhir ini sudah menam- 
pakkan tanda-tanda kelemahannya, dan naungan jajahannya di 
daerah-daerah yang jauh semakin terlepas daripada genggaman 
negara itu dan sudah tidak mampu lagi menguasainya. 

Cara yang lain ialah apabila ada yang memberontak daripada 
kalangan bangsa dan suku-suku. Dia dapat melakukannya melalui 
usaha-usaha propaganda yang mana memang hasratnya mahu 
memenangi perasaan manusia lain. Atau, dia memiliki suatu 
kekuatan, syawkah, dan sokongan perasaan sekumpulan daripada 
masyarakatnya. Pengaruhnya memang telah meresap di kalangan 
mereka, dan sekarang dia mendapatkan bantuan mereka demi 
menegakkan kedaulatan. Mereka berasa amat yakin akan 
mendapatkannya kerana mereka berpendapat bahawa kekuatan 
mereka adalah besar untuk menggulingkan kerajaan yang 
berkuasa, sebuah kerajaan yang ternyata telah menampakkan 
kelemahannya. Maka, bagi pemberontak dan orang-orangnya, ini 
adalah suatu hakikat bahawa mereka akan dapat memperoleh 
kuasa ke atas kerajaan yang berkuasa itu. Mereka pun melakukan 
serangan secara lebih kerap hinggalah mendapat kemenangan dan 
mewarisi kekuasaannya. 

50 Sebuah kerajaan yang baru dapat menundukkan kerajaan yang 
berkuasa melalui ketabahan, dan bukannya melalui serangan 
yang mendadak 

Kita telah menyebutkan bahawa terdapat dua cara negara-negara 
baru itu muncul. Cara yang pertama ialah daripada gabenor- 
gabenor yang berkuasa di daerah-daerah yang jauh dan sewaktu 
naungan kerajaan yang berkuasa tidak berkesan maka daerah- 
daerah tersebut kembali kepada keadaannya yang asal. Sebagai- 
mana biasanya mereka tidak menyerang dinasti, sebab mereka 
telah berasa puas dengan apa yang mereka ada. Cara keduanya 
ialah oleh mereka yang membuat propaganda supaya berlaku suatu 
sebab atau pemberontakan terhadap kerajaan. Dan tidak dapat 
dielakkan ialah mereka akan menentang kerajaan, kerana kekuatan 
mereka membenarkannya. Mereka memberontak apabila mereka 
mempunyai perasaan sekumpulan yang cukup dan kekuatan yang 
dapat menjamin kejayaan usaha mereka. Pertempuran sengit 
terjadi antara mereka dengan kerajaan yang berkuasa. Pertempur- 
an-pertempuran semacam itu berlaku secara berulang-ulang kali 
dan terus-menerus, hingga disebabkan ketabahan hati, mereka 
berjaya menundukkan dan mencapai kemenangan. Sebagaimana 
peraturannya, kemenangan itu tidak diperoleh melalui serangan 
secara mendadak. 

Kemenangan dalam peperangan sebagaimana wajarnya 
diperoleh melalui faktor-faktor psikologi. Bilangan tentera, per- 
senjataan, dan taktik memang menjaminkan suatu kemenangan. 
Namun sebagaimana yang telah disebutkan terdahulu, (kesemua- 
nya) kurang berkesan apabila dibandingkan dengan faktor-faktor 
yang disebut di atas. Tipu muslihat khida, merupakan suatu hal 
yang paling penting dan banyak digunakan dalam peperangan. Ia 
adalah suatu, yang paling tepatnya akan memberikan suatu 
kemenangan. Dalam hadis disebutkan: 


“Perang adalah tipu daya” 

Adat kebiasaan yang diterima ialah supaya taat setia kepada 
dinasti yang berkuasa sebagai suatu keharusan dan kewajipan. 
Adat ini mengekang mereka yang mahu mendirikan kerajaan yang 
baru. Ia menghalang para pengikut dan pendukungnya. Mereka 
yang dekat dengannya memberikan sepenuh taat dan setia tetapi 
sebilangan yang lain telah menyedari bahawa kegagalan dan 

kemalasan itu adalah disebabkan oleh pengaruh lama itu kerana 
terlalu menyerah kepada tuntutan kerajaan yang berkuasa. Dan 
semangat mereka begitu merosot. Dengan demikian, pendiri 
kerajaan yang baru berasa tidak mampu untuk menghadapi 
tentangan raja yang sedang berkuasa. Akibatnya, dia terpaksa 
bersandar pada kesabaran dan ketabahan, hinggalah kelemahan 
kerajaan itu sudah jelas. Kelewatan itu menyebabkan penyokong- 
penyokongnya hilang kepercayaan dan percaya dia telah mengaku 
taat setia kepada kerajaan yang berkuasa. Dari dalam diri mereka 
muncul himmah untuk, bersama dengan pendiri negara baru, 
mengadakan serangan secara terbuka. Hasrat mereka ialah men- 
capai kemenangan dan kuasa. 

Tambahan pula kerajaan yang berkuasa itu menikmati 
banyak kemewahan. Kekuasaan keluarga diraja itu telah benar- 
benar kukuh untuk memberikan kemewahan kepada yang lain, 
mereka telah mendapatkan hasil dari cukai-cukai. Maka, mereka 
pun memiliki banyak kuda di kandang dan senjata yang bagus- 
bagus. Mereka hidup dalam serba mewah. Hadiah-hadiah daripada 
raja, diberikan sama ada secara suka rela mahupun dipaksakan, 
telah diberikan kepada mereka. Dengan semua itu, mereka telah 
menggemparkan musuh-musuh mereka. 

Ahli keluarga kerajaan yang baru tidak memiliki hal-hal 
semacam itu. Mereka kekal dengan kebiasaan hidup di padang 
pasir, miskin dan daif. Kesemuanya itu menjadikan mereka tidak 
bersedia. Apabila mereka mengetahui mengenai keadaan-keadaan 
dan kehebatan persiapan kerajaan yang berkuasa, ia telah 
menimbulkan kegelisahan dalam hati mereka. Dengan demikian, 
pemimpin mereka terpaksa menunggu hinggalah kelemahan wujud 
di dalam kerajaan yang sedang berkuasa, dan perasaan sekumpulan 
serta struktur kewangan menjadi kacau-bilau. Pendiri negara baru 
pun mengambil kesempatan untuk mengambil alih kuasa beberapa 
waktu selepas melancarkan serangan. Sunnah Allah berlaku atas 
hamba-hamba-Nya. 

Orang-orang dalam kerajaan yang baru itu adalah berbeza 
dengan mereka yang sedang berkuasa, daripada segi keturunan, 
adat istiadat, serta semua hal lainnya. Serangan-serangan yang 
dilakukan secara kerap dan keinginan untuk mendapatkan kuasa 
telah menyebabkan berlakunya perpecahan di kalangan mereka 
yang ada di kalangan kerajaan yang berkuasa. Akibatnya rakyat 
dari kedua-dua kerajaan itu menjadi semakin tidak sefaham sama 

ada yang terbendung dan tidak terbendungnya. Tidak ada mak- 
lumat mengenai kerajaan yang sedang berkuasa sampai kepada 
para penjawat kerajaan yang baru, seperti yang membolehkan 
mereka mengetahui ketidaksediaan di kalangan mereka, sebab 
semua bentuk hubungan dan jalinan di antara mereka telah putus. 
Maka mereka pun semakin mendesak, tapi dikuasai oleh rasa 
takut, dan tidak mahu mendahului serangan mengejut. 

Akhirnya, Allah s. w. t. telah mengizinkan supaya dinasti itu 
dilenyapkan kehidupannya, dan perpecahan berpunca dari segala 
jurusan. Kelemahan dan perpecahannya yang selama ini dipelihara 
supaya tidak diketahui oleh orang-orang negara baru, menjadi 
suatu yang tidak dapat disorok lagi. Kala itu, kekuatan mereka 
telah bertambah, kerana mereka telah memutuskan dan mengambil 
daerah-daerah yang jauh. Maka mereka menjadi begitu berse- 
mangat untuk melakukan serangan secara serentak, dan pada 
akhirnya hal ini membawa pada penguasaan. 

Segalanya itu boleh pelajari melalui kemunculan kerajaan 
Bani Abbas. Kerajaan Syiah (Bani Abbas) bertahan di Khurasan 
untuk sekitar 10 tahun atau lebih setelah propaganda Bani Abbas 
dapat disatukan, dan Bani Abbas telah berkumpul untuk 
melancarkan serangan. Dan kemenangan itu dapat mereka capai 
dan mereka telah menundukkan kerajaan Bani Umaiyah. ... 

Suatu pertentangan yang berterusan yang ditandai oleh 
serangan yang berterusan dan kesabaran yang panjang, adalah 
sifat-sifat yang menghubungkan antara kerajaan baru dan lama. 
Demikianlah ketetapan Allah s.w.t. ke atas hamba-Nya. 

Peristiwa-peristiwa penaklukan yang dilakukan oleh orang- 
orang Islam tidak dapat dijadikan sebagai suatu hujah bagi 
pernyataan terdahulu. Orang-orang Islam berjaya menguasai Parsi 
dan Romawi pada tahun ketiga atau keempat daripada tarikh 
wafatnya Nabi Muhammad s.a.w. - dan ia bukanlah suatu masa 
penantian yang memakan waktu lama. Suatu hal yang harus 
disedari ialah ia merupakan salah satu mukjizat nabi .kita 
Muhammad s.a.w. Rahsianya ialah adanya keinginan untuk mati 
syahid sewaktu berjihad memerangi musuh mereka kerana mereka 
benar-benar memiliki iman, dan sehubungan dengan rasa gentar 
dan kekalahan yang Allah s.w.t. masukkan ke dalam hati musuh- 
musuh mereka. Semua mukjizat ini merupakan fakta yang terputus 
daripada kebiasaan di antara kerajaan yang baru dan yang sedang 
berkuasa, suatu penantian yang panjang. Keluarbiasaan itu 

sebagaimana dalam Islam adalah suatu yang diakui. Mukjizat tidak 
boleh digunakan sebagai andaian untuk hal-hal yang biasa dan 
tidak boleh dipertikaikan. 

51 Terdapatnya ledakan penduduk pada akhir negara, wabak dan 

kebuluran kemudiannya sering terjadi 

Suatu yang telah diputuskan bahawa pada permulaannya, kerajaan 
adalah begitu bertimbang rasa dalam melaksanakan bidang 
kuasanya dan bersikap adil dalam pentadbirannya. Sebabnya 
ialah sama ada agama, apabila negara didasarkan di atas dakwah 
Islamiah, atau sikap hormat-menghormati dan berbuat baik 
terhadap semua orang yang d untut oleh sikap hidup badwiah, 
sesuatu yang semula jadi di dalam kerajaan (pada mulanya). 

Suatu sifat timbang rasa dan suka kepada kebajikan telah 
menjadi suatu tenaga pendorong kepada rakyatnya dan memberi- 
kan mereka kekuatan untuk menggiatkan kegiatan kebudayaan. 
Maka bilangan zuriat bertambah dan kebudayaan melimpah-ruah. 
Semua ini berlaku secara beransur-ansur. Kesannya akan kelihatan 
paling tidak pada satu atau dua generasi. Pada akhir dua generasi, 
dinasti itu sudah hampir pada puncak kehidupannya yang semula 
jadi. Pada masa itu, peradaban, umran , telah sampai pada hadnya 
yang penuh dengan limpah-ruah dan pertumbuhannya. 

Suatu yang tidak harus dibantah di sini, bahawa ia telah 
dinyatakan pada masa-masa akhir sesebuah dinasti, akan terdapat 
paksaan terhadap hamba rakyatnya dan akan timbul pemerintahan 
yang kejam. Ini adalah benar, namun ia tidak bertentangan dengan 
apa yang baru saja disebutkan. Meskipun paksaan telah muncul di 
kala itu dan pendapatan cukai menurun, pengaruh kebinasaan 
situasi ini terhadap peradaban akan kelihatan dengan jelas hanya 
setelah beberapa waktu, sebab secara semula jadinya sesuatu itu 
akan berkembang secara beransur-ansur. 

Pada masa akhir kerajaan, kebuluran dan wabak merebak 
dengan teruknya. Sebab berlakunya kebuluran ialah kebanyakan 
rakyatnya pada waktu itu terhalang daripada mengerjakan ladang. 
Sebab, di tahun-tahun akhirnya telah berlaku serangan terhadap 
harta benda dan pendapatan cukai, serta cukai kastam dalam 
urusan perdagangan. Atau, kekacauan yang diakibatkan oleh 
ketidaktenteraman dan ramai pemberontak yang didorong oleh 
keadaan kerajaan yang sudah lemah. Maka, sebagaimana harus- 

nya, amat sedikit tersimpan biji-bijian. Biji-bijian dan hasil tuaian 
tidak selalu baik dan stabil dari tahun ke tahun. Kadar hujan yang 
turun adalah berbeza oleh sebab alam. (Air hujan itu boleh jadi 
sedikit atau lebat). Biji-bijian, buah-buahan, dan banyaknya susu 
yang dihasilkan oleh binatang adalah berbeza sama sekali. Namun, 
demi keperluan hidup, mereka berserah kepada apa yang dapat 
disimpan. Jika tiada yang boleh disimpan, rakyatnya pasti akan 
mengalami kebuluran. Harga biji-bijian meningkat. Rakyat yang 
papa yang tidak dapat berupaya membeli apa-apa akan menemui 
ajalnya. Jika dalam beberapa tahun tidak ada apa-apa yang dapat 
disimpan kebuluran yang menyeluruh akan berlaku. 

Sedangkan berlakunya wabak ialah disebabkan oleh kelapar- 
an, sebagaimana yang telah disebutkan tadi, atau disebabkan keka- 
cauan yang disebabkan oleh perpecahan kerajaan. Begitu banyak 
gangguan dan pembunuhan dan wabak pun teijadi. Sebab utama- 
nya ialah disebabkan oleh kekotoran udara disebabkan oleh ledak- 
an penduduk, dan pembusukan serta wap lembap busuk yang ber- 
campur-baur dan berlaku di daerah yang sesak dengan penduduk. 
Kini, udara memelihara roh binatang dan segala yang berhubungan 
dengannya. Apabila ianya telah rosak, pencemaran udara itu akan 
memberi kesan kepada sifat roh. Jika pencemaran udara itu teruk, 
maka paru-paru akan dijangkiti penyakit. Ini mengakibatkan wa- 
bak yang memberi kesan khusus kepada paru-paru. Sekira pen- 
cemaran udara itu tidak berapa teruk, pembusukan akan mening- 
kat dan berganda. Ia mengakibatkan berlakunya banyak penyakit 
demam yang mengganggu banyak pembusukan dan wap-wap sakit 
serta binasa. Sebab berlakunya banyak pembusukan dan wap-wap 
lembap yang buruk adalah banyak dan melimpahnya jumlah per- 
adaban pada akhir kerajaan itu. Peradaban semacam itu adalah 
akibat oleh pemerintahan yang baik, bertimbang rasa, serta ke- 
amanan dan cukai yang rendah sebagaimana terdapat pada per- 
mulaan negara. Ini adalah jelas. Dengan demikian, ilmu pengeta- 
huan telah menjelaskan bahawa adalah penting untuk mengadakan 
jarak yang kosong dan daerah-daerah yang terbiar di antara 
kawasan perbandaran. Ini memungkinkan berlakunya pusingan 
udara. Ia melenyapkan pencemaran udara dan pembusukan yang 
mengakibatkan udara setelah adanya hubungan dengan makhluk 
yang hidup, dan mewujudkan udara yang segar bersih. Hal ini 
menyebabkan berlakunya wabak di kota-kota yang mempunyai 
penduduknya yang ramai daripada yang boleh berlaku di tempat 

lain, sebagai contoh, di Mesir di timur, dan Fez di Maghribi. 
Dan Allah s. w. t. menentukan apa yang di kehendaki -Ny a. 


52 Peradaban manusia memerlukan kepemimpinan politik untuk 

organisasinya 

Telah dinyatakan sebelum ini dan di beberapa tempat, organisasi 
sosial manusia adalah suatu keharusan. Ia adalah apa yang 
dimaksud dengan peradaban umran, seperti yang kita bincangkan 
dan orang-orang di dalam organisasi sosial apa pun haruslah ada 
seorang yang berpengaruh untuk mengendalikan dan mengarahkan 
mereka, dan dijadikan sebagai tempat mendapatkan bantuan. 
Arahan-arahan yang dikenakan terhadap mereka adalah didasar- 
kan kepada syariat. Mereka adalah diwajibkan supaya menerima 
hukum-hukum itu berdasarkan keyakinan bahawa mereka yang 
taat akan mendapat ganjaran dan menerima balasan atas kesalahan 
mereka di hari akhirat kelak. Kadang kalanya peraturannya itu 
adalah didasarkan pada rasional politik. Rakyat bersetuju patuh 
dengan harapan akan diberikan ganjaran oleh rajanya setelah dia 
membiasakan diri dengan apa yang baik bagi mereka. 

Jenis peraturan yang pertama adalah berguna untuk dunia 
ini, dan juga untuk dunia selepas mati, sebab si pemberi hukum 
mengetahui kepentingan utama manusia, dan lebih berminat untuk 
menyelamatkan manusia di dunia selepas mati. Yang kedua itu 
hanya sesuai untuk dunia ini. 

Kita tidak memaksudkan apa yang dibicarakan sebagai 
“utopianisme politik”. Apa yang dimaksudkan seperti pendapat 
para ahli falsafah ialah sebagai suatu kecenderungan di mana setiap 
sifat di mana setiap anggota sesebuah organisasi sosial harus 
memilikinya, jika akhirnya mereka tidak lagi memerlukan sama 
sekali raja-rajanya. Mereka menamakan organisasi sosial yang 
memenuhi syarat ini sebagai “kota unggul” madinah fadlilah. 
Norma-norma yang dititikberatkan dalam hubungan ini dipanggil 
“utopia politikal”, siyasah madaniyah . 71 Mereka tidak memaksud- 
kan jenis politik yang anggota-anggota organisasi sosial didorong 


71 Di sini Ibn Khaldun memaksudkannya, khususnya, dengan pendapat-pendapat 
Plato di dalam bukunya Republic, al-Jumhuriyah, serta pendapat-pendapat al- 
Farabi di dalam bukunya Ara-u ahl-il-madinah al-fadlilah. 

untuk menyerapnya melalui hukum-hukum untuk kepentingan 
umum. Ia adalah sesuatu yang berbeza. “Kota unggul” para ahli 
falsafah adalah sesuatu yang luar biasa dan terpencil. Mereka 
membicarakannya sebagai suatu andaian. 

Sekarang, politik rasional sebagaimana yang disebutkan pada 
awal tadi terdiri daripada dua jenis. Jenis politik rasional yang 
pertama lebih melibatkan dirinya dengan kepentingan umum, dan 
dengan kepentingan raja sehubungan dengan pentadbiran kera- 
jaannya, khususnya. Ini adalah politik orang-orang Parsi. Ia ada 
sesuatu hubungan yang ada dengan falsafah. Allah s. w. t. 
menjadikan jenis politik ini begitu banyak dalam Islam pada 
masa-masa khalifah. Undang-undang agama adalah sesuatu* yang 
mempunyai hubung kaitnya dengan kepentingan umum dan 
khusus, kerana ia merupakan pepatah-pepatah (para ahli falsafat) 
dan perundangan-perundangan kedaulatan. 

Jenis politik rasional yang kedua sesuatu yang hanya 
berkenan dengan kepentingan raja, dan bagaimana dia dapat 
melaksanakan hukumnya melalui paksaan. Di sini, kepentingan 
umum adalah hal yang kedua. Inilah politik yang diamalkan oleh 
semua raja, sama ada dia seorang Islam atau kafir. Namun, raja- 
raja Islam mengamalkan jenis politik ini sejajar dengan tuntutan 
syariat agama, sedapat yang mereka boleh lakukan. Dengan 
demikian, norma-norma politik di sini adalah campuran hukum 
agama dan peraturan etika, norma yang merupakan sesuatu yang 
semula jadi di dalam organisasi sosial berserta dengan hal-hal yang 
berkenaan dengan tuntutan memperhatikan kekuatan, syawkah, 
dan perasaan kekitaan, ashabiyah. Yang harus diikuti pertama kali 
ialah hukum syariat, kemudian para ahli falsafah dengan pepatah-' 
petitih mereka, serta raja-raja dengan melalui mereka. 

53 Mahdi. Pendapat-pendapat umat manusia mengenai dia. 

Kebenaran mengenai masalah ini 

Adalah sesuatu yang telah diterima oleh setiap umat Islam, bahawa 
pada akhir zaman nanti akan muncul seorang insan daripada 
keluarga Nabi Muhammad s.a.w. demi memperkuatkan Islam, dan 
apa yang penting ialah menegakkan keadilan. Orang-orang Islam 
akan mengikutinya, dan dia akan mengetuai pemerintahan 
kerajaan Islam. Dia akan disebut sebagai Imam Mahdi. Selepas- 
nya muncul pula Dajal, diikuti pula tanda-tanda akan berlakunya 

hari kiamat sebagaimana yang telah ditentukan di dalam hadis- 
hadis Sahih. Setelah Mahdi, Nabi Isa pula akan muncul dan yang 
akan membunuh Dajal, atau dia akan turun bersama Mahdi, serta 
bekerjasama membinasakan Dajal. 

Pernyataan-pernyataan itu telah ditemukan di dalam tradisi 
para pemuka Islam yang telah diterbitkan. Ia telah diperbincang- 
kan secara kritis oleh orang-orang yang tidak menerimanya dan 
sebahagiannya telah disangkal oleh tradisi-tradisi tertentu. Ahli- 
ahli sufi mutakhir memiliki teori dan kesimpulan lain berkenaan 
dengan Imam Mahdi. Mungkin dalam hal ini, mereka bertolak dari 

"7 'J 

kasyf yang merupakan sumber teori mereka .... Masanya, 
orangnya dan tempat adalah dinyatakan secara jelas oleh mereka 
berdasarkan dalil dugaan dan kesimpulan yang berbeza-beza. 
Tetapi waktu yang diramalkan telah berlaku dan tidak terlihat 
isyarat bahawa ramalan itu berlaku. Kemudian saranan-saranan 
baru diserap berdasarkan dugaan gagasan linguistik, gagasan 
khayalan, dan hukum-hukum astrologi. Banyak waktu dihabiskan 
untuk membuat tentangan pendapat itu. 

Para sufi yang hidup sezamannya berharap akan munculnya 
seorang mujaddid , yang akan memberikan nafas baru terhadap 
hukum-hakam Islam dan peraturan-peraturan kebenaran. Mereka 
beranggapan bahawa kemunculannya akan berlaku pada waktu 
yang hampir dengan masa kita. Ada pula yang menyatakan ba- 
hawa dia akan berasal daripada keturunan Fatimah. Sebahagian 
yang lain memperkatakannya dalam istilah yang lebih umum. Kita 
dengar sekelompok sufi, yang paling besar di antara mereka adalah 
Abu Ya‘qub al-Badisi, pembesar para wali di Maghribi, yang hidup 
awal abad ke-8. Sahabat kita, Abu Yahya Zakaria, cucu Abu 
Ya‘qub, telah menceritakan kepada kita tentang saudaranya. Dia 
mengetahuinya daripada ayahnya, Abu Muhammad Abdullah. ... 

Suatu kebenaran yang harus disedari ialah bahawa tiada 
dakwah agama dan propaganda politik akan berhasil, kecuali 
adanya kekuatan perasaan sekumpulan, syawkah ashabiyah , yang 
dapat mendukung dakwah atau aspirasi politik tersebut, serta 
melindunginya daripada penentangnya. 


72 Setelah ini, Ibn Khaldun menyebutkan hadis-hadis mengenai Mahdi, berikut 
penentang-penentang lengkap dengan dalil masing-masing. Diikuti dengan 
keterangan mengenai pendapat kaum sufi. Keterangan panjang ini kami lepas 
dari edisi terjemahan kita. 

Perasaan kekitaan Bani Fatimi dan Thalib, bahkan semua 
kaum Quraisy seluruhnya, telah lama hancur. Ada bangsa lain yang 
mana perasaan kekitaan mereka telah dapat mengalahkan perasaan 
kekitaan kaum Quraisy. Apa yang dapat dikecualikan ialah saki- 
baki Bani Thalib - iaitu Bani Hasan, Bani Husain, dan Bani Ja‘far 
- di Hijaz, di Makkah, Yanbu dan di Madinah. Mereka telah 
tersebar dan berkuasa di kota-kota itu. Mereka adalah golongan 
Badwi. Mereka menetap serta berkuasa di pelbagai tempat, serta 
berpegang kepada pelbagai pendapat yang bercanggah. Jumlah 
mereka ada beberapa ribu orang. 

Sekiranya benar bahawa Mahdi akan muncul maka hanya 
ada satu cara yang dapat membuat mendiayahkannya supaya 
muncul. Dia haruslah salah seorang di antara mereka, dan Allah 
s.w.t. harus mempersatukan mereka supaya menjadi pengikutnya, 
hingga dia dapat menghimpun kekuatan, syawkah , yang cukup dan 
perasaan kekitaan ashabiyah, untuk mencapai apa yang dicita- 
citakan dan menggerakkan rakyat supaya menyokongnya. 

Sebarang cara lain - misalnya seorang Fatimi hendak 
membuat diayah demi kepentingan Mahdi di kalangan rakyat di 
mana pun juga, dan tanpa dukungan perasaan kekitaan dan 
kekuatan, dengan hanya bergantung kepada hubungan kekeluar- 
gaan dengan Muhammad adalah tidak mungkin ianya terlaksana 
atau berhasil, kerana alasan-alasan yang munasabah yang telah 
kita kemukakan terdahulu itu. 

Orang-orang biasa, masyarakat yang bebal, yang membuat 
pernyataan mengenai Mahdi, dan yang tidak dipandu dalam 
hubungan ini dengan kecerdikan atau dibantu oleh pengetahuan, 
berandaian bahawa Mahdi akan muncul dalam pelbagai keadaan 
dan tempat. Mereka tidak cukup mengetahui hakikat sebenar 
masalah itu. Kebanyakan mereka beranggapan bahawa kemuncul- 
annya itu berlaku di suatu daerah yang jauh dan tidak dapat 
dijangkau oleh kerajaan yang sedang berkuasa dan di luar ke- 
kuasaannnya, seperti az-Zab di Ifriqiyah dan as-Sus di Maghribi. ... 

Dengan demikian, mereka berasa amat yakin bahawa Mahdi 
akan muncul di sana, kerana daerah-daerah ini tidak berada di ba- 
wah pengawasan kerajaan, dan tidak dapat dikawal oleh undang- 
undang dan kekuatan. Begitulah puncak pemikiran mereka. Dan 
begitu ramai orang yang berfikiran lemah telah pergi ke tempat 
tersebut dengan tujuan mendukung suatu alasan yang ternyata 
telah mengelirukan bahawa satu jiwa manusia dalam khayalannya 


379 



MUKADIMAH IBN KHALDUN 


dan kebodohannya akan berupaya menjayakan cita-cita mereka. 
Ramai di antara mereka yang dibunuh. 

54 Meramalkan masa depan kerajaan-kerajaan dan bangsa- 

bangsa termasuk membicarakan tentang ramalan, dan sebuah 

penjelasan mengenai persoalan yang disebut “ilmu huruf’ 

Suatu yang harus diketahui ialah bahawa salah satu sifat jiwa 
manusia ialah keinginan untuk mengetahui akibat yang berhubung 
dengan mereka, dan apa-apa yang bakal menimpa mereka, baik 
berupa kehidupan atau kematian, kebajikan atau kejahatan. 
Keinginan semacam ini menjadi lebih utama khususnya mengenai 
peristiwa-peristiwa yang kepentingannya bersifat menyeluruh dan 
seseorang ingin mengetahui sebagai contoh, berapa lamakah umur 
dunia, atau sesebuah kerajaan akan bertahan. Keinginan untuk 
tahu dalam masalah ini merupakan suatu pembawaan semula jadi 
dan terdapat dalam diri manusia. Disebabkan itulah kita temui 
ramai manusia yang ingin mengetahui hal itu di waktu tidur 
(melalui mimpi). Cerita-cerita tentang tukang-tukang tenung yang 
didatangi oleh para raja atau orang awam, dengan permintaan 
untuk meramalkan adalah sesuatu yang sudah diketahui. 

Di kota-kota, kita akan menemui sekumpulan manusia yang 
mencari rezeki hidupnya dengan meramalkan masa depan, sebab 
mereka menyedari bahawa adanya insan yang didorong oleh 
perasaan ingin tahu. Dengan demikian, mereka itu berada di 
jalan-jalan dan di kedai-kedai, dan menawarkan diri kepada yang 
sudi dan juga orang-orang yang lemah akal fikirannya yang datang 
untuk meminta diceritakan tentang masa depan mereka, bagai- 
mana ia boleh menyentuh mata pencarian mereka, jawatan mereka, 
persahabatan mereka, permusuhan mereka, dan hal-hal lainnya 
yang serupa. Ada orang yang membuat ramalan dengan cara 
menulis di atas pasir (geomancy), atau munajjim , ada yang mem- 
buat telahan dengan melemparkan kerikil-kerikil dan bijian-bijian, 
ada pula yang melihat melalui cermin atau memandang kepada air. 
Hal-hal ini adalah sesuatu yang biasa terdapat di kota-kota, dan 
perbuatan mungkar mereka adalah dicela oleh syariat agama. 
Manusia tidak mengetahui hal ghaib, kecuali orang yang diberi 
kesempatan oleh Allah s.w.t. melihatnya di waktu tidur, atau 
melalui pewalian, wilayah. 

Para raja dan amir yang ingin mengetahui tempoh kekuasaan 

mereka telah memperlihatkan minat yang mendalam terhadap hal- 
hal begini. Dengan demikian, perhatian ilmuwan diturunkan 
kepada orang-orang yang berpengetahuan untuk meramalkan 
tempoh kekuasaan dinasti-dinasti itu. Setiap bangsa mempunyai 
tukang-tukang tenungnya, ahli kaji bintangnya dan para walinya, 
yang telah membicarakan tentang peperangan dan pertempuran 
dengan bangsa-bangsa di masa hadapan, tentang berapa lamakah 
kerajaan itu akan berkuasa, berapa orang raja yang akan 
menguasainya, dan mereka juga telah berusaha untuk memberikan 
nama-nama. Hal semacam itu disebut ramalan, hidtsan. 

Di kalangan bangsa Arab terdapat tukang-tukang tenung dan 
ahli nujum yang dijadikan tempat bertanya pelbagai hal. Mereka 
memberikan kedaulatan dan negara apa yang akan dimiliki oleh 
bangsa Arab. Mereka, misalnya, Syiqq dan Sathih. 

Selama dinasti Islam, banyak ramalan semacam itu telah 
dibuat. Beberapa ramalan dibuat kepada berapa lamakah secara 
umumnya dunia ini akan selesai. Yang lainnya membuat rujukan 
kepada dinasti-dinasti tertentu tentang apa yang akan dialaminya. 

Pada permulaan Islam, ramalan itu didasarkan pada per- 
nyataan, atsar-atsar , yang dinukilkan oleh para sahabat, khususnya 
orang Yahudi yang memeluk agama Islam, seperti Kaab al-Ahbar, 
Wahab bin Munabbah, dan lain sebagainya. 

Ja‘far dan keluarga nabi yang lain melakukan hal-hal se- 
macam itu. Dasar mereka dalam (meramal) adalah - wallahu a'lam 
- kasyf sesuai dengan kewalian, wilayah , yang ada pada mereka. 
Jika hal itu dapat terjadi pada dirinya, demikian pula tidak dapat 
dimungkiri adanya wali lain, keluarga dan keturunannya. Nabi 
bersabda: 

Di antara kalian ada peramal-peramal. “Mereka adalah 

manusia paling mulia menyandang pangkat dan karamah 

yang diberikan ini”. 

Selepas tahun-tahun permulaan Islam, manusia mula ber- 
gantung kepada ilmu pengetahuan dan terminologi-terminologi 
yang teknikal. Buku-buku yang ditulis oleh ahli falsafah (Yunani) 
diterjemahkan ke dalam bahasa Arab. Dasar utama ramalan 
adalah pembicaraan para astrologi. Persoalan yang berkenaan 
dengan kedaulatan dan kerajaan-kerajaan, serta semua persoalan 

yang menyangkut kepentingan umum lainnya telah dinyatakan 
sebagai saling ada hubungannya dengan qiran bintang-bintang. 
Kelahiran dan soal sosial, serta seluruh persoalan peribadi, disifat- 
kan sebagai bergantung pada hasil kecenderungan manusia, iaitu 
kedudukan-kedudukan bintang pada ketika masalah itu diajukan. 

Mengenai berapa lamakah agama Islam dan dunia seluruh- 
nya akan dapat bertahan, ahli-ahli atsar (para tradisionalis) 
meramalkan seperti apa yang dinukilkan daripada at-Thabari, di 
dalam buku as-Sahaili, bahawa dunia akan berakhir dalam masa 
500 tahun setelah datangnya Islam. Terbukti bahawa ramalan itu 
palsu, ia telah dibuang. Dasar at-Thabari ialah bahawa ramalan itu 
dinukilkan dari Ibn Abbas yang menyatakan dunia merupakan 
suatu jumlah dari jumlah-jumlah akhirat. Tidak pula disebutkan 
apa-apa dalil untuk menyokong ramalan itu. 

Rahsianya, hanya Allah s. w. t. sahaja Yang lebih Mengetahui 


Sebagai dasar khusus untuk meramalkan mengenai kerajaan- 
kerajaan, Kitab al-Jafr digunakan. Ada anggapan bahawa ia 
mengandung maklumat tentang bentuk atsar dan ramalan 
astrologi. Mereka tidak memikirkan sesuatu yang melebihi dari- 
pada itu, dan tidak pula diketahui asal-usulnya dan tidak juga 
dasarnya. Di dalamnya terdapat keterangan mengenai apa yang 
akan terjadi kepada keluarga nabi secara umumnya dan mengenai 
beberapa anggota keluarga nabi secara khusus. Ja‘far dan para 
sahabatnya memperolehnya melalui cara karamah dan kasyf seperti 
dialami oleh wali-wali seperti mereka. Jafar menulisnya pada se- 
lembar kulit sapi. Harun al-Ajali meriwayatkannya, serta menu- 
lisnya. Dia menamakannya al-Jafr, sesuai dengan kulit tempatnya 
dituliskan, sebab kata jafr secara bahasa bererti kecil. Nama ini pun 
menjadi nama bagi buku itu, menurut mereka. Di dalam buku al- 
Jafr terdapat pertanyaan-pertanyaan aneh luar biasa mengenai 
tafsir al-Quran serta erti batinnya, yang dinukilkan dari Ja‘far as- 
Shadiq, pastilah di sana terdapat dasar sandaran yang baik, dari 
dirinya atau dari salah seorang pembesar kaumnya. Mereka adalah 
ahli karamah . Benar cerita tentang dia, bahawa dia memperingat- 
kan sebahagian kerabatnya mengenai peristiwa yang terjadi atas 
mereka. Peristiwa itu benar, seperti dikatakannya. 

Dalam membuat ramalan mengenai kedaulatan kerajaan, 

para astrologi mendasarkan telahan mereka pada hukum-hukum 
astrologi. Untuk persoalan yang berkenaan dengan kepentingan 
umum, seperti kedaulatan dan negara, mereka menggunakan saling 
hubungan khusus dari kedua planet besar, Saturnus dan Jupiter. ... 

Saling hubungan antara kedua-dua planet besar ini dibahagi 
kepada yang besar, kecil dan sederhana. Saling hubungan yang 
besar ialah bertemunya dua planet yang besar itu pada darjah yang 
sama di cakerawala yang akan berulang setelah 960 tahun. Saling 
hubungan sederhana adalah pertemuan kedua-dua planet besar 
pada setiap tiga kali dengan 12 kali ulangan setelah 240 tahun, 
mereka kembali pada yang ketiga yang lainnya. Kaitan, qiran, yang 
kecil ialah kaitan kedua planet besar pada tanda gugusan bintang 
yang sama; setelah 20 tahun, mereka mempunyai sebuah kaitan, 
qiran, dengan tanda yang sama pada trine dexter, pada darjah dan 
minit yang sama. ... 

Saling hubungan yang besar akan menunjukkan peristiwa- 
peristiwa besar, seperti perubahan dalam kedaulatan atau dinasti, 
atau perpindahan kuasa daripada satu bangsa kepada yang lain. 
Saling hubungan sederhana menandakan munculnya seorang yang 
mengejar kekuasaan dan kedaulatan. Saling hubungan yang kecil 
menandakan munculnya pemberontak-pemberontak, atau pendak- 
yah-pendakyah, dan kehancuran kota-kota atau peradaban 
mereka. 

Di antara saling hubungan atau “conjunction” ini, terjadi 
pula hubungan dua planet yang kurang baik iaitu Saturnus dan 
Mars di tanda Cancer sekali setiap 30 tahun. Tanda Cancer itu 
merupakan pengamat dunia. Sehubungan ini menandakan teijadi- 
nya kekacauan, peperangan, pertumpahan darah, munculnya para 
pemberontak, pergerakan pasukan tentera, keingkaran tentera, 
wabak, dan kemarau. Segalanya itu berlanjutan atau akan 
berakhir, bergantung kepada untung baik dan jahat pada waktu 
pertemuan kedua-dua planet yang membawa kesan yang baik itu. 

Jarras bin Ahmad al-Hasib mengatakan di dalam bukunya, 
Nidzam ul-Mulk: 

Kembalinya Mars kepada Scorpio mempunyai pengaruh yang 
besar dalam agama Islam, sebab merupakan penunjuknya. 
Kelahiran Nabi teijadi pada waktu pertemuan kedua-dua 
planet besar di tanda Scorpio. Ketika ia kembali berulang, 
terjadi kekacauan terhadap para khalifah dan banyak 

penyakit di kalangan para ilmuwan dan pemuka agama. 
Bilangan mereka menjadi kurang, dan mungkin di beberapa 
tempat rumah-rumah ibadat runtuh. Dikatakan bahawa di 
kala itu terjadi pembunuhan ke atas Marwan dari Bani 
Umaiyah dan al-Mutawakkil dari Bani Abbas. Jika hukum- 
hukum ini diperbandingkan dengan hukum pertembungan, 
nampak hukum-hukum itu benar-benar tepat. ... 

Yaqub bin Ishaq al-Kindi, seorang ahli kaji bintang kepada 
ar-Rasyid dan al-Makmun telah mengarang sebuah buku tentang 
pertemuan-pertemuan yang menyentuh agama Islam. Syiah 
menamakannya al-Jafr, nama buku mereka yang berasal dari 
Ja‘far as-Shadiq. Dikatakan bahawa dia menyebutkan di dalam 
buku itu ramalan mengenai kerajaan Bani Abbas. Dia telah 
menelah bahawa kehancuran dan keruntuhan Baghdad akan ter- 
jadi pada pertengahan abad ke-7 (tiga belas), dan bersama dengan 
kehancurannya, runtuhlah agama Islam. 

Kita belum menemukan apa-apa maklumat mengenai buku 
yang ditulis oleh al-Kindi, dan tidak pula ditemui orang yang 
pernah melihatnya. Mungkin ia telah hilang bersama buku-buku 
yang dibuangkan oleh Hulagu, raja Tartar, ke dalam Sungai Tigris 
sewaktu bangsa itu mengalahkan Baghdad dan membunuh 
khalifah yang terakhir, al-Mu‘tasim. Di Maghribi pula terdapat 
sebahagian daripada buku al-Kindi ini, dan orang menyebutnya al- 
Jafr as-Shaghir. Yang jelas, ia dikarang untuk Bani Abdul 
Mukmin, kerana di dalamnya disebutkan secara terperinci raja- 
rajanya yang pertama daripada raja-raja Muwahiddun, serta ke- 
benaran ramalan orang yang dahulu diramal, dan tidak benarnya 
yang sesudahnya. Di samping al-Kindi, di dalam kerajaan Bani 
Abbas terdapat ahli bintang dan buku-buku tentang ramalan yang 
lainnya. 

Setelah itu, orang lalu menulis tentang ramalan-ramalan 
negara, baik dalam bentuk puisi, prosa, mahupun rajz. Alangkah 
Allah s.w.t. berkehendak mereka menulis buku itu. Buku-buku itu 
bermacam-macam dan banyak dimiliki orang. Buku tersebut 
dinamai malhamah. Sebahagian berisikan ramalan agama secara 
umum, dan sebahagian mengenai ramalan suatu kerajaan secara 
khusus. Semuanya dinisbahkan kepada seniman-seniman terkenal. 
Dan di antaranya tak mempunyai sumber asli yang merupakan 
sandar periwayatnya dari penciptaannya yang dinisbahkan. ... 

“Dan kami sekali-kali tidak akan mendapat petunjuk kalau 
Allah s. w. t. tidak memberi petunjuk pada kami. 73 

Dan Allah s.w.t. Lebih Mengetahui. Melalui Dia 
diperoleh taufik”. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

73 Al-Quran Karim, surah 7 (al-Araf), ayat 43. 

NEGARA DAN KOTA SERTA SEMUA BENTUK 
PERADABAN. KEADAAN YANG TERJADI DI SANA, 
PERTIMBANGAN UTAMA DAN SAMPINGAN 
SEHUBUNGAN DENGAN PERSOALAN INI 


1 Dinasti adalah mendahului bandar dan kota. Bandar dan kota 

merupakan hasil sekunder kedaulatan 

PENJELASAN dalam hal ini ialah pembinaan bangunan dan 
perumahan adalah ciri-ciri kebudayaan, hadlarah , yang disebabkan 
oleh kemewahan dan kesentosaan, sebagaimana telah dijelaskan 
sebelum ini. Ia wujud setelah berakhirnya badwiah dan ciri-cirinya. 

Tambahan pula, bandar dan kota dengan monumen- 
monumennya, gedung-gedungnya yang agung, dan bangunan- 
bangunannya yang besar, dibina untuk orang ramai, bukan untuk 
dinikmati kemudahannya oleh beberapa orang sahaja. Dengan 
demikian, usaha secara terpadu dan kerjasama yang banyak adalah 
sesuatu yang diperlukan. Ia bukanlah suatu keperluan asas 
manusia yang perlu melibatkan semua orang dalam erti bahawa 
semua orang menghendakinya, atau berasa terpaksa memilikinya. 
Suatu hakikatnya ialah, mereka harus dipaksa dan didorong untuk 
membangunkan kota-kota. Kerajaan itulah yang memaksa mereka, 
atau mereka dapat didorong dengan harapan akan diberikan 
ganjaran dan upah yang tentunya akan sangat banyak, dan hanya 
kerajaan dan negara sahaja yang boleh membayarnya. Maka 
negara dan kerajaan tidak boleh tidak perlu membangunkan kota 
dan merencanakan perancangan bandar. 

Kemudian, setelah bandar itu selesai dibangun dan dibina 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

mengikut cita rasa dan pandangan, pembinanya dan sesuai dengan 
tuntutan cuaca dan geografinya, maka usia sesebuah negara 
tersebut adalah usia bandar itu. Sekiranya usia negara itu 
singkat, maka kehidupan di bandar akan terhenti pada penghu- 
jung usia negara itu. Peradabannya akan mundur dan akan hancur. 
Sebaliknya, apabila usia sesebuah negara itu panjang, dan dapat 
bertahan untuk waktu yang lama maka pembinaan-pembinaan 
baru akan didirikan di bandar, jumlah rumah-rumah besar akan 
bertambah banyak, dan dinding-dinding kota akan terus diluaskan 
dan meluas. Akhirnya, susun atur kota akan menguasai kawasan 
yang sangat luas dan bandar itu akan menjadi begitu jauh dan luas 
hingga tidak tersukat. Sebagaimana terjadi pada kota Baghdad dan 
kota-kota lainnya. 

Al-Khatib menyebutkan di dalam buku sejarahnya, bahawa 
pada masa al-Makmun jumlah bilik mandi umum yang terdapat di 
Baghdad mencapai 65 000 buah. Ia meliputi lebih daripada 40 buah 
yang berdekatan dengan bandar-bandar dan kota-kota. Baghdad 
bukanlah satu bandar yang di kelilingi oleh sebuah dinding. 
Penduduknya terlalu ramai. Hal yang sama terjadi pada Qai- 
rawan, qardoba dan Mahdiyah pada masa-masa Islam. Dan 
demikian pula halnya dengan kota Kaherah pada masa itu, seperti 
mana yang kita dimaklumkan. 

Negara yang telah membangunkan sebuah bandar tertentu 
boleh dihancurkan. Kini kawasan pergunungan dan tanah datar 
yang mengelilingi kota merupakan sebuah padang pasir yang mem- 
berikan kawasan untuk didatangi oleh penduduk yang ramai. Hal 
ini dapat memelihara kewujudan bandar dan ia akan terus wujud 
setelah negara itu pupus. Keadaan ini dapat disaksikan di Fez dan 
Bougie (Bijayah) di Barat, dan di kawasan Ajam Iraq di Timur, 
yang mendapatkan penduduknya dari kawasan pergunungan. Ini 
disebabkan, apabila keadaan orang-orang Badwi yang mendiami 
padang pasir sudah sampai pada puncak hidup yang selesa dan 
menikmati banyak keuntungan, mereka akan mengusahakan hidup 
yang aman sentosa dan tenang. Dengan demikian, mereka menetap 
tinggal di bandar-bandar dan kota-kota. 

Atau boleh juga berlaku apabila sesuatu bandar yang didiri- 
kan (oleh sebuah kerajaan yang kini hancur) tidak memiliki sumber 
untuk mengisi semula peradaban yang sesuai dengan penduduknya 
yang baru dari padang pasir yang berdekatan dengan bandar, 
maka, kehancuran negara itu tidak dapat dipertahankan. Ia tidak 

lagi dapat dipelihara. Sedikit demi sedikit peradabannya akan 
hancur, hingga penduduknya bertaburan dan tiada lagi. Hal ini 
terjadi di Mesir, Baghdad, dan Kufah - di sebelah Timur dan di 
Qairawan, dan Madinah juga kota-kota lainnya di sebelah Barat. 

Kadang-kadang setelah pembina asalnya dapat dihancurkan 
akan datang raja yang lain ke kota dan membangunkan negara 
baru dengan menjadikan kota ini sebagai ibu kota dan kediaman 
mereka. Dengan demikian, raja itu tidak perlu lagi membangunkan 
bandar sebagai kawasan penempatan. Dalam hal ini, dinasti yang 
baru akan berusaha mempertahankan bandar itu. Bangunan- 
bangunan dan pembinaannya menjadi bertambah besar sesuai 
dengan kemajuan dan kekayaan kerajaan yang baru itu. Hal seperti 
ini terjadi di Fez dan Kaherah. 

Wallahuaklam dan daripada-Nya diperoleh taufik. 


2 Kuasa kedaulatan telah mewujudkan sebuah penempatan 
bandar 

Sebabnya ialah, apabila kedaulatan itu dicapai oleh suku dan 
kumpulan, mereka dituntut untuk menguasai kota-kota kerana dua 
sebab. Satu di antaranya ialah, kedaulatan menyebabkan rakyat- 
nya berusaha supaya hidup aman damai, tenang, dan santai, serta 
berusaha melengkapi aspek-aspek peradaban, umran , yang langka 
di padang pasir. Sebab yang keduanya ialah, para saingan dan 
musuh boleh menyerang kerajaan, dan setiap orang harus 
mempertahankan dirinya daripada serangan itu. 

Sebuah kota yang terletak di suatu kawasan di mana pesaing- 
pesaing negara berlindung dan berusaha menentang mereka dan 
menghalang mereka daripada menikmati kekuasaan. Dia bertahan 
di dalam kota serta berusaha melawan mereka. Sekarang, adalah 
sangat sukar dan menyusahkan untuk menawan kota. Sebuah kota 
adalah tempat di mana begitu ramai askar dan sebagai tempat 
berlindung di sebalik dinding-dinding kota dan yang membuat 
penyerangan menjadi amat sukar. Kuasa dan kesetiaan penduduk 
kota adalah diperlukan sewaktu berperang sebagai suatu keteguhan 
yang dapat dipupuk bersama oleh puak-puak itu sewaktu 
bertempur. Keteguhan hati orang-orang itu dapat dipastikan 
melalui adanya dinding-dinding kota. Dengan demikian mereka 
tidak perlukan pasukan yang besar. Kewujudan kota dan para 


388 



NEGARA DAN KOTA, SERTA SEMUA BENTUK PERADABAN 


saingan yang membentangi diri di dalamnya dengan demikian 
boleh membinasakan kekuatan bangsa yang ingin menguasai kota, 
serta melumpuhkan usaha-usaha mereka dalam hal ini. Dengan 
demikian, sekiranya terdapat kota-kota di bawah wilayah kekua- 
saannya, dinasti itu akan berusaha meletakkan mereka di bawah 
kekuasaannya, demi memastikan keselamatannya. Sekiranya tidak 
ada kota, dinasti itu terpaksa mendirikan sebuah kota yang baru, 
dengan tujuan menyempurnakan peradaban kerajaannya, serta 
berupaya untuk memperkecil usaha-usahanya, dan yang kedua, 
supaya dapat menggunakan kota itu sebagai ancaman terhadap 
kumpulan-kumpulan dan golongan-golongan di dalam dinasti 
berkenaan yang tamakkan kuasa dan berusaha menentang ke- 
kuasaan. 

Adalah suatu yang jelas bahawa kekuasaan raja memerlukan 
suatu kawasan penempatan bandar dan kuasa terhadap kota-kota. 

Allah s.w.t. lebih Mengetahui. Melalui-Nya diperolehi taufik. 

Tidak ada Tuhan selain Dia. 


3 Hanya kedaulatan yang teguh sahaja berupaya membina kota- 
kota besar dan monumen 

Hal ini telah kita singgung sebelum ini dalam hubungannya dengan 
gedung-gedung dan monumen-monumen dinasti lainnya. Ukuran 
monumen-monumen itu adalah sejajar dengan pentingnya pelbagai 
kerajaan. Pembinaan kota hanya dapat dilakukan melalui kesatuan 
usaha, bilangan yang ramai, dan saling bekerjasama para 
pekerjanya. Apabila dinasti itu besar, dan mempunyai jajahan 
takluk yang luas, tenaga pekeija dapat dikumpulkan dari seluruh 
pelosok dan tenaga mereka dapat diarahkan untuk mengerjakan 
satu usaha. Selalunya, pekerjaan mereka itu dibantu oleh jentera 
yang dapat melipatgandakan kekuatan dan kemampuan yang 
diperlukan untuk mengangkut benda-benda berat untuk digunakan 
di bangunan. Kekuatan manusia belaka ternyata tidak memadai. 
Di antara peralatan itu ialah takal dan lain-lainnya. 

Ramai orang yang menyaksikan monumen agung dan gedung 
yang dibina oleh orang-orang purba - seperti Ruang Resepsi 
Khusrow, piramid Mesir, arca Malga di Kartaga dan arca Cherchel 
di Maghribi - beranggapan bahawa orang-orang dahulu kala itu 
membinanya tanpa mengguna bantuan jentera. Mereka mem- 

bayangkan orang-orang kuno itu memiliki susuk tubuh yang sasa 
sebanding dengan monumen-monumen tersebut, dan bahawa 
mereka lebih tinggi, lebih bidang, dan lebih berat jika dibanding- 
kan dengan tubuh kita. Mereka terlupa akan pentingnya jentera 
dan takal dan kecekapan kejuruteraan yang diperlukan dalam hal 
ini. Berapa orang pengembara dapat menegaskan hal yang 
dikemukakan melalui pengamatannya terhadap pembinaan dan 
penggunaan jentera untuk memindahkan bahan-bahan untuk 
bangunan itu di kalangan kerajaan bukan Arab mengenai hal-hal 
tersebut. ... 

[*Kebanyakan peninggalan kuno yang ada sekarang ini 
dianggap biasa oleh orang awam, dibandingkan dengan kaum 
Azd. Mereka mengira, besarnya bangunan dan gedung peninggalan 
kaum Azd disebabkan besarnya tubuh mereka, dan berlipatganda- 
nya kekuatan mereka. Anggapan itu tidak benar. Kita banyak 
menemukan peninggalan bangsa-bangsa yang ukuran tubuhnya 
sudah dikenal. Misalnya bangunan bangsa Azd, seperti Ruang 
Resepsi Khosraw, peninggalan Bani Ubaidi (Fatimi) Syiah di 
Ifriqiyah, serta Bani Sanhajah 

Peninggalan mereka masih tegak di tempat-tempat peribadat- 
an Qal‘ah Bani Hammad. Demikian pula bangunan Aghalia di 
Masjid Jamik al-Qairawan, bangunan Bani Muwahiddun di Ribat 
el-Fath dan Ribat Sultan Abi Said di al-Manshurah di tengah 
Tilmisan pada masa 40 tahun. Demikian pula sistem perairan pen- 
duduk Qarthajannah. Bangunan itu masih ada hingga sekarang. 
Dan semuanya meyakinkan kita bahawa ukuran tubuh mereka 
tidaklah berlebihan. 

Anggapan demikian biasanya dipengaruhi oleh tukang- 
tukang cerita tentang kaum Azd, Tsamud, dan Amalika. Kita 
dapat menyaksikan rumah-rumah kaum Tsamud pada batu terukir 
hingga sekarang. Di dalam hadith sahih disebutkan bahawa itu 
adalah rumah mereka. Selama bertahun-tahun, rumah tersebut 
menjadi jalan perdagangan menuju Hijaz. Para pelancong 
menyaksikan ruangan, luas dan tiangnya tidak lebih dari yang 
sudah dikenal. 

Mereka hanya melebih-lebihkan penglihatan yang sudah 
mereka yakini itu, hingga mereka mengira bahawa Aog bin Anaq 
- keturunan bangsa Amalika - menceduk ikan di laut lalu 
membakarnya pada matahari. Dengan demikian mereka mengira 
bahawa dekat matahari itu panas. Mereka tidak tahu bahawa 

panas yang kita rasakan adalah cahaya matahari kerana pantulan 
sinarnya terhadap permukaan bumi dan udara. Matahari itu 
sendiri tidak panas dan tidak dingin. Ia tidak lebih dari bintang 
bersinar yang tidak mempunyai sifat. Hal ini telah kami terangkan 
pada Bab Kedua, bahawa benda-benda peninggalan negara sesuai 
dengan kekuatannya pada asalnya. 

Allah s.w.t. Menciptakan apa yang dikehendaki-Nya, dan 
menentukan hukum yang diinginkan-Nya.] 


4 Monumen-monumen yang amat besar tidak dibangun oleh 

hanya satu dinasti sahaja 

Sebabnya ialah sebagaimana yang telah dinyatakan terdahulu iaitu 
keperluan untuk saling bantu-membantu, dan melipatgandakan 
kekuatan manusia untuk mengerjakan kegiatan pembinaan. 
Kadang-kadang bangunan itu terlalu besar untuk dikerjakan 
manusia, baik sendirian mahupun dibantu oleh jentera, sebagai- 
mana yang dinyatakan. Dengan demikian, pengulangan kekuatan 
lain semacam itu adalah diperlukan dalam masa yang berlanjutan, 
hinggalah bangunan tersebut selesai dibina. Seseorang raja 
memulakan pembinaan. Usahanya dilanjutkan oleh raja yang 
kedua, dan yang ketiganya. Masing-masing berusaha sedaya upaya 
untuk mengerahkan tenaga pekerjanya untuk menjayakan usaha 
bersama itu. 

Akhirnya, bangunan itu dapat didirikan, sebagaimana yang 
dirancangkan dan ia beridiri megah di hadapan mata kita. Tetapi, 
orang-orang yang hidup pada masa akhir dan melihat bangunan 
itu, mengira bahawa ianya dibangunkan oleh hanya satu kerajaan 
sahaja. 

Seperkara yang hampir serupa telah dilaporkan mengenai 
pembangunan bendungan di Marrib. Di katakan bahawa yang 
membinanya adalah Raja Saba’ bin Yasyjab. Dia telah meng- 
alirkan 70 sungai ke bendungan itu. Namun, kematian mengha- 
langinya untuk menyelesaikan pembangunan. Maka, pembangun- 
an itu diteruskan oleh penggantinya, iaitu raja-raja Homeir. Hal 
semacam yang dinukilkan adalah pembangunan Karthago (atau 
Qorthojannah), terowong-terowong airnya, dan tiang-tiang raksasa 
yang menyangganya. Hal yang sama terjadi pada kebanyakan 
gedung raksasa. 

Teori kita ini dapat diperjelas lagi oleh fakta yang kita 
perolehi bahawa dinasti-dinasti (yang kemudiannya) tidak ber- 
upaya menghancurkan dan merobohkan beberapa monumen seni 
bina yang agung itu. Padahal perbuatan merobohkan adalah jauh 
lebih mudah daripada membinanya, kerana merobohkan adalah 
mengembalikannya kepada asal, sementara pembinaan adalah 
sebaiknya. Maka, kita dapati bahawa sesebuah bangunan yang 
sangat sulit hendak dibinasakan adalah disebabkan oleh tenaga 
kita yang lemah, meskipun adalah mudah meruntuhkannya. 
Disedari dengan sendirinya bahawa tenaga memulai pembangun- 
an itu tentulah lebih hebat dan ianya bukan diusahakan oleh 
sebuah dinasti sahaja. 

Inilah yang berlaku kepa ia bangsa Arab dalam hubungan 
dengan Ruangan Resepsi Khusrow. Ar-Rasyid telah bertekad 
hendak merobohkannya tetapi tidak dapat dilakukan. Sebelum itu 
dia mengirim utusan untuk meminta pendapat Yahya ibn Khalid 
yang ketika itu sedang berada di dalam penjara. 

Yahya menjawab: “Wahai Amirul Mukminin, jangan laku- 
kan, biarkan ia tegak, menjadi bukti kebesaran kedaulatan 
raja-raja nenek moyangmu.” 

Dia amat membenci Yahya kerana nasihat seperti itu. 
Katanya: “Dia dipengaruhi oleh rasa bangga terhadap orang- 
orang bukan Arab. Demi Allah s.w.t., saya akan menghan- 
curkannya. 

Dan dia pun memulakan usahanya merobohkan Ruangan 
Resepsi Khusrow. Dia telah mengapak dan membakarnya, serta 
menyiraminya dengan cuka. Tetapi setelah dilakukan usaha-usaha 
itu, dia tetap merasakan tidak berupaya merobohkannya. Dan dia 
berasa khuatir akan tersebarnya desas-desus yang buruk. Maka dia 
pun meminta nasihat Yahya mengenai kegagalannya merobohkan 
bangunan tersebut. 

Kata Yahya: “Teruskanlah melakukan usaha itu supaya tidak 
dikatakan bahawa Amirul Mukminin dan raja-raja Arab tidak 
mampu, menghancurkan salah satu di antara monumen yang 
dibina oleh orang-orang bukan Arab.” 

Ar-Rasyid akhirnya menyedari kesilapannya dan menghenti- 
kan'usaha tersebut. 

Hal yang *sama dialami oleh al-Makmun dalam usahanya 

menghancurkan piramid di Mesir, Beliau telah mengumpulkan 
para pekerjanya untuk merobohkan piramid itu, namun tidak ber- 
hasil. Pekerja-pekerja mulai dengan menebuk sebuah lubang ke 
dalam piramid, dan mereka sampai pada bahagian ruangan antara 
dinding sebelah luar dan dinding-dinding di bahagian dalamnya. 
Itu saja yang dapat mereka lakukan. Usaha itulah yang sekarang 
ini disebut lubang yang nampak, “ manfadz dlahir Ada yang 
mengatakan, al-Makmun menemukan harta karun di antara kedua 
dinding itu. 

Demikian pula yang terjadi terhadap peninggalan Malga di 
Karthago, yang masih berdiri hingga sekarang. Orang-orang 
Tunisia memerlukan batu-batan untuk bangunan mereka, dan 
para tukang telah memilih batu yang baik untuk bangunan itu. 
Mereka berusaha menghancurkannya dan mengambil masa yang 
sangat lama. Namun, hanya bahagian-bahagian paling kecil 
daripada temboknya sahaja yang dapat diruntuhkan dan itu pun 
setelah melalui usaha yang sungguh-sungguh. Untuk tujuan itu, 
dikumpulkan seberapa ramai orang. 

Allah menciptakan kamu dan kamu tidak mengetahui. 1 

5 Syarat-syarat yang diperlukan untuk perancangan bandar- 

bandar dan akibat-akibatnya sekiranya mengabaikannya 

Bandar-bandar adalah tempat tinggal yang diwujudkan oleh 
bangsa-bangsa apabila mencapai puncak kemewahan yang di- 
inginkan berserta segala-galanya yang ada hubungan dengannya. 
Kemudian mereka pun menghendaki suasana hidup yang damai 
dan tenang, serta beralih menjadikan rumah sebagai tempat 
tinggal. 

Tujuan mendirikan bandar ialah supaya dijadikan kawasan 
penempatan dan tempat berlindung. Dengan demikian, adalah 
wajar dalam hubungan ini supaya diambil perhatian supaya segala 
benda yang merbahaya dijauhkan daripada bandar dengan cara 
menjaganya daripada segala yang boleh mencelakan serta mema- 
sukkan segala sesuatu yang bermanfaat, dan menyediakan segala 
kemudahan sesuai dengan kehidupan di bandar. 


1 Al-Quran surah 37 (ash-shaffat) ayat 96. 

Sebagai langkah perlindungan, rumah-rumah haruslah dibina 
dalam kawasan bertembok. Selanjutnya bandar hendaklah dibina 
di kawasan yang sukar dimasuki, sama ada di atas bukit yang tidak 
rata tanahnya atau yang dikelilingi oleh laut atau sungai supaya ia 
boleh sampai ke sana dengan melintasi semacam suatu jambatan. 
Dengan demikian, musuh berasa sukar untuk m&suk ke dalam 
bandar, dan kesukaran memasukinya meningkat beberapa kali lagi. 

Demi menjaga bandar daripada bahaya yang ada hubungan- 
nya dengan gejala atmosfera, hendaklah diperhatikan supaya 
adanya pengaliran udara yang bersih segar. Sekiranya udara itu 
tidak bersih dan beku atau berdekatan dengan air yang busuk atau 
kolam yang busuk atau paya yang tengik airnya, dengan cepatnya 
kebersihan udara akan tercemar, dan tidak dapat dihindari 
daripada dihinggapi penyakit. Hakikat ini dapat disaksikan 
melalui suatu pengamatan yang langsung. 

Bandar-bandar yang tidak mengendalikan masalah udara 
yang bersih, sebagai lazimnya, akan menyebabkan banyak penya- 
kit. Gebes, salah satu bandar al-Jarid di Ifriqiyah, Maghribi adalah 
terkenal dengan penyakit ini. Terlalu sedikit para penduduknya, 
atau orang yang datang ke sana yang terhindar daripada meng- 
alami demam akibat udaranya yang busuk, hummal-afan. Al-Bakri 
telah menyebutkan mengapa hal tersebut berlaku. Sewaktu dilaku- 
kan kerja gali-menggali, telah ditemui sebuah bejana tembaga yang 
ditutup dengan timah. Al-Bakri beranggapan, bahawa ketika tutup 
itu rosak, asap keluar daripadanya, dan meresap di udara. Sejak itu 
penyakit-penyakit demam pun mulai menjangkiti tempat ter- 
sebut. 

Apa yang al-Bakri hendak maksudkan ialah bahawa bejana 
itu mengandung beberapa mantera yang diadakan untuk menghin- 
darkan wabak sampar, dan disebabkan manteranya telah lenyap, 
lenyaplah pula kemujarabannya. Maka pembusukan dan wabak 
sampar mula berlaku. Cerita ini adalah suatu contoh akibat suatu 
kepercayaan yang kolot dan pendapat umum yang tidak berasas. 
Dan al-Bakri pula bukanlah seorang yang terpelajar atau memiliki 
pengetahuan yang cukup untuk menyangkal dakwaan semacam itu 
dan melihatnya sebagai suatu yang sama sekali tidak benar. 
Sehinggalah dia menukilkan cerita itu persis sebagaimana yang 
didengarnya. 

Apa yang benar dalam hal ini ialah, udara busuk telah 
menyebabkan berlakunya pembusukan pada tubuh dan mengaki- 

batkan terjadinya penyakit-penyakit demam. Apabila bandar 
Ifriqiyah mempunyai banyak penduduk dan giat dengan pelbagai 
kegiatan, Gebes pula mempunyai banyak penduduk yang mempu- 
nyai kegiatan yang tetap yang menyebabkan adanya pusingan 
udara dan tidak berlaku pembusukan udara dan penyakit pada 
masa itu. Tetapi apabila penduduknya menjadi berkurangan, 
udaranya menjadi tidak bertukar, dan pembusukan serta penyakit 
pun berlaku. Demikianlah satu-satunya penjelasan yang tepat 
mengenai terjadinya penyakit di Gebes. 

Kita telah menyaksikan sesuatu yang sebaliknya daripada 
fakta itu di kota-kota yang didirikan tanpa memperhatikan adanya 
aliran udara yang bersih. Pertama, kota itu mempunyai penduduk 
yang sedikit dan penyakit pun banyak berjangkit. Kedua, setelah 
penduduknya banyak keadaannya pun berubah. Demikianlah yang 
terjadi, misalnya, di ibu kota kerajaan di Fez, yang disebut Kota 
Baru, al-Balad-ul-Jadid , serta banyak contoh lainnya di dunia. 
Fahami hal ini, dan anda akan mendapatkan bukti daripada 
pernyataan yang telah dikemukakan itu. 

Sehubungan dengan kemasukan barang-barang yang dapat 
memberi manfaat dan kesenangan ke bandar-bandar, hendaklah 
diperhatikan beberapa hal. Di antaranya ialah masalah air. Bandar 
hendaknya dibina berhampiran dengan sebatang sungai, atau dekat 
punca air yang bersih dan mengalir. Dengan adanya air, pada 
umumnya akan dapat memberikan keselesaan kepada para 
penduduk kota. 

Suatu keperluan lain di bandar, yang harus diadakan ialah 
padang-padang rumput yang baik untuk binatang ternakan. Setiap 
penghuninya harus memiliki binatang temakan untuk dikembang- 
biakkan bagi mendapatkan susu, dan untuk ditunggangi. Sekiranya 
padang rumput itu dekat dan baik, ia akan memudahkan 
kehidupan mereka, sebab mereka akan mengalami kesukaran 
mengurusinya apabila padang rumput itu jauh. 

Sebagai tambahan, harus diperhatikan juga adanya tanah- 
tanah lapang yang boleh digunakan untuk bercucuk tanam. Biji- 
bijian adalah sumber makanan yang asas. Bila ladang-ladang itu 
dekat, biji-bijian itu dapat diperolehi dengan mudah dan cepat. 
Dan hal lain yang harus diperhatikan juga ialah masalah kayu 
bakar dan kayu untuk dijadikan bahan bangunan. 

Hams pula diambil pertimbangan juga ialah hendaknya 
bandar itu terletak berdekatan dengan laut, untuk memudahkan 

pengimportan barang dari negara-negara yang jauh. Namun, hal 
ini adalah tidak sama tingkatannya dengan syarat-syarat yang telah 
disebutkan terdahulu daripada ini. 

Semua ini berbeza-beza, sesuai dengan perbezaan keperluan 
dan tuntutan penduduknya. Kadang-kadang, pendiri kota mela- 
laikan pemilihan alami yang baik. Atau dia hanya memperlihatkan 
apa yang kelihatannya penting baginya atau bagi penduduknya, 
dan tidak mengendahkan keperluan yang lain. Demikianlah 
sebagaimana yang dilakukan oleh orang-orang Arab pada masa 
permulaan Islam, sewaktu mereka mendirikan kota-kota di Iraq, 
Hijaz, dan Ifriqiyah. Mereka hanya memperhatikan apa yang 
nampaknya penting bagi mereka, misalnya, padang-padang 
rumput, pohon-pohonan, dan air payau untuk unta-unta mereka. 
Mereka tidak mengambil kira air yang hendak digunakan untuk 
bertani, kayu sebagai bahan bakar, atau padang rumput untuk 
binatang temakan mereka, seperti lembu, biri-biri, kambing dan 
sebagainya. Di antara bandar yang didirikan orang-orang Arab 
ialah Qairawan, Kufah, Basrah, dan yang semacamnya. Kesemua- 
nya, dengan demikian, mudah mengalami kehancuran sekiranya 
mereka tidak mengambil perhatian untuk mengisi syarat-syarat 
pembinaan bandar-bandar itu. 

Mengenai bandar-bandar di pesisir pantai, maka yang harus 
diperhatikan ialah ia hendaklah terletak di atas gunung atau di 
tengah-tengah penduduk yang ramai jumlahnya itu supaya mereka 
berkumpul dan mempertahankan kota daripada serangan musuh- 
nya. 

Sebab bagi keadaan itu bilamana kota berada berdekatan 
dengan laut, dan penduduknya pula tidak terletak di kawasan yang 
berbukit-bukau, maka kota itu sentiasa terdedah kepada bahaya 
diserang pada waktu malam hari. Musuh dengan mudah me- 
nyerangnya dengan menggunakan kapal laut. Mereka berasa yakin 
bahawa di kota itu tidak ada sistem panggil-memanggil untuk 
mendapatkan bantuan pertahanan dan bahawa para penduduknya 
sudah biasa dengan hidup yang aman serta tidak betah lagi 
berperang. Kota-kota semacam itu, sebagai contoh ialah Iskan- 
dariah di Timur, dan Tripoli, Bone, serta Sale di Barat. Sekiranya 
suku dan kelompok masyarakat yang berkongsi perasaan kekitaan 
tinggal di kota, mereka yang sama, maka boleh berteriak dan 
meniup trompet sebagai memberitahu. Dan kota itu sendiri yang 
terletak di kawasan bertebing dan lurah, di puncak dan di 

sekitarnya, akan menyebabkan kesukaran melewati jalan-jalan itu. 
Maka kota itu dengan sendirinya terlindung daripada serangan 
musuh. Mereka mengalami kesukaran membuat pergerakan dan 
gentar apabila mendengar laung-laungan di sana, seperti mana 
yang terjadi di Sabtah, Bijayah, dan kota kecil al-Qall. 

Semuanya ini harus difahami suatu yang wajar disebut 
sebagai fakta ialah bahawa Iskandariah secara khusus digelar 
sebagai kota perbatasan oleh Bani Abbas, meskipun dakyah Bani 
Abbas melampaui Iskandariah ke Barca dan Ifriqiyah. Istilah kota 
perbatasan bagi Iskandariah menunjukkan kekhuatiran Bani 
Abbas terhadap serangan yang dapat dilakukan terhadapnya dari 
arah laut, melihat pada kedudukannya yang terdedah itu. 
Barangkali inilah alasan mengapa Iskandariah dan Tripoli di 
serang oleh musuh pada zaman Islam selama berkali-kali. 

Allah Taala lebih Mengetahui atas segala-galanya. 


6 Masjid-masjid dan bangunan-bangunan yang dipandang mulia 

di dunia 

Sedarilah bahawa Allah s. w. t. telah menentukan beberapa tempat 
di bumi ini dengan kemuliaan-Nya. Dia telah menentukan tempat- 
tempat itu sebagai tempat beribadah. Mereka yang beribadah di 
dalamnya menerima banyak balasan dan ganjaran. Allah telah 
memberitahukan kita mengenai keadaan itu melalui para Rasul 
dan Nabi-Nya, sebagai tanda kasih dan sayang terhadap hamba- 
hamba-Nya, dan bertujuan untuk memudahkan jalan menuju 
kebahagiaan. 

Sebagaimana yang dinyatakan di dalam hadis Shahihain, 
tempat-tempat mulia di permukaan bumi adalah di tiga buah 
masjid yakni, Makkah, Madinah, dan Baitulmuqaddis. Al-Baitul 
Haram yang terdapat di Makkah merupakan rumah bait Ibrahim - 
semoga selawat dan salam dilimpahi Allah ke atasnya. Allah 
memerintahkan Ibrahim untuk membinanya, serta mengajak 
manusia melaksanakan perintah Allah. Ismail tinggal di sana 
bersama Hajir dan suku Jurhum, hingga mereka berdua dipanggil 
pulang oleh Allah, serta dimakamkan di sekitar sana. 

Baitulmuqaddis dibina oleh Daud dan Sulaiman - semoga 
selawat dan salam dilimpahi ke atasnya - berhijrah sewaktu Allah 
memerintahkan baginda berhijrah dan menegakkan syiar Islam di 

sana. Baginda membina sebuah masjid yang suci di Madinah, dan 
tempat bersemadinya baginda di tanah yang suci mulia itu. 

Ketiga-tiga masjid itu merupakan tempat yang dapat 
mententeramkan perasaan umat Islam, segala yang terdetik di 
hati mereka dan tempat suci agama. Terdapat banyak tradisi yang 
menyebutkan kecemerlangannya serta ganjaran yang berlipat 
ganda yang dijanjikan kepada orang yang tinggal di sekitarnya 
dan yang bersembahyang di dalamnya. Wajarlah disebutkan 
sepintas lalu tentang pembinaan ketiga-tiga masjid ini, bermula 
daripada asal dan perkembangannya. 

Mengenai asal-usul Makkah - sebagaimana yang dikatakan 
bahawa Adam - semoga selawat dilimpahi ke atasnya - 
mendirikannya berhadapan dengan al-Baitul Makmur. Lalu, 
taufan kemudian meruntuhkannya. Namun, tidak ada fakta kuat 
yang dapat dijadikan sandaran. Orang-orang memetik berita itu 
daripada firman Allah yang sangat sejagat. 

“Dan (ingatlah), ketika Ibrahim meninggikan (membina) 

dasar-dasar Baitullah bersama Ismail ”. 2 

Kemudian, Allah s.w.t. mengutus Ibrahim. Kita sudah 
mengetahui keadaan Ibrahim dan isterinya Sarah, serta ghairah- 
nya pada Hajar. Lalu Allah mewahyukan kepadanya, supaya dia 
meninggalkan puteranya Ismail dan ibunya Hajar di padang pasir 
yang luas. Ibrahim meletakkan mereka berdua di tempat Bit 
(ullah), serta meninggalkan mereka. Dan terjadilah, seperti telah 
kita ketahui, bagaimana Allah memberikan kasih sayang kepada 
mereka melalui sumber air zamzam, dan mengalirkan rasa kasihan 
Bani Jurhum terhadap mereka, sehingga suku itu menanggung 
mereka dan tinggal bersama mereka, dan mendirikan tempat- 
tempat tinggal di sekitar zamzam, sebagaimana sudah dikenal pada 
tempatnya . 3 

Lalu, di tempat Kaabah, Ismail mendirikan sebuah rumah 
sebagai tempat tinggalnya. Di sekelilingnya diberi pagar dari pohon 


2 Al-Quran, surah 2 (al-Baqarah), ayat 127. 

3 Kisah ini dituturkan Allah dalam surah Ibrahim, ayat 37: Tuhan kami! Aku 
telah menempatkan sebahagian keturunanku di lembah tanpa tanaman dekat 
rumah-Mu yang suci. Tuhan kami! Supaya mereka mendirikan solat. Maka 
jadikanlah hati sebahagian manusia mencintai mereka, dan berilah mereka 
rezeki buah-buahan, supaya mereka berterima kasih. 

dawm, dan Ibrahim menjadikannya tempat penggembalaan kam- 
bing-kambingnya. Ibrahim - semoga selawat dilimpahi Allah 
kepadanya - berulang-ulang datang dari Syam (Syria). Pada 
kunjungan terakhir dia menyuruh mendirikan Kaabah di tempat 
penggembalaan itu. Maka dia pun mendirikannya dengan bantuan 
puteranya Ismail, dan menyeru manusia untuk mengerjakan ibadah 
haji . 4 Ismail sendiri tetap tinggal di sana. Ketika ibunya, Hajar 
wafat, dia mengebumikan ibunya, tetap berkhidmat kepadanya, 
hingga Allah Taala merenggut nyawanya dan dia dikuburkan di 
samping ibunya. 

Setelah itu, putera-puteranya berserta saudara-saudara ibu 
(bibi) dari Jurhum mengurus Bait itu, kemudian dilanjutkan oleh 
Amalika. Demikianlah terus berlangsung. Orang-orang mengha- 
dapkan wajahnya kepadanya dari segala penjuru. Mereka bukan 
hanya daripada putera-putera Ismail, atau suku-suku lain yang 
dekat atau berlindung padanya belaka, melainkan dari seluruh 
penjuru dunia. Diberitakan, bahawa Bani Tuba'ah melakukan 
ibadah haji dan membesar-besarkan Bait itu, dan bahawa seorang 
Tubba memberinya tutup daripada kain Yamani yang berukir 
indah, menyuruh menyucikannya dan memberinya pintu. Dinukil- 
kan pula bahawa orang-orang Parsi menunaikan ibadah di situ dan 
memberikan korban kepadanya, dan bahawa di antara korban 
mereka terdapat dua buah patung kijang emas yang ditemukan 
Abd al-Muthalib ketika menggali Zamzam. Jurhum masih tetap 
menguasainya sejak masa sesudah putera-putera Ismail dari sisi 
hubungan persaudaraan mereka dari ibu, sehingga Bani Khuzaah 
menakluki mereka dan - sudah merupakan kehendak Allah - 
mereka menguasai Bait itu. Kemudian putera-putera semakin 
banyak jumlahnya, dan bertaburan serta bersuku-suku ke 
Kinanah, Quraisy, dan lain-lain. Kekuasaan Khuzaah menjadi 
lemah sehingga suku Quraisy dapat menguasai Bait. Mereka 
mengusir suku Khuzaah dan ketika itu yang berkuasa antara 
mereka ialah Quraisy bin Kilab. Maka dia pun mendirikan Bait 
dan memberinya atap dengan kayu dawm dan pelepah kurma. 

Kemudian, Bait itu dilanda banjir, dan sebahagian orang 
mengatakan ia mengalami kebakaran, dan binasa. Mereka pun 
kembali membangunnya, dan untuk itu dikumpulkan biaya dari 
harta kekayaan mereka. Kebetulan di pantai Jeddah terdapat 


4 Lihat al-Quran, surah al-Haj, ayat 26-27. 

sebuah kapal yang sudah hancur. Maka mereka pun membeli kayu- 
kayunya untuk dipergunakan sebagai atap Bait. Sebelum ini 
dinding-dindingnya lebih tinggi dari tinggi badan, lalu mereka 
menjadikannya delapan hasta. Kalau selama ini pintu lengket 
dengan bumi, sekarang mereka tinggikan di atas tubuh supaya 
tidak dimasuki oleh air banjir. Mereka kekurangan biaya untuk 
menampung pembangunannya, sehingga mereka membiarkan 
dasar-dasarnya dan meninggalkan sebahagian daripadanya enam 
hasta satu syibr (jarak antara hujung jari jempol ke hujung jari 
telunjuk yang diregangkan). Mereka melingkarinya dengan dinding 
pendek yang dikelilingkan dari belakangnya, hijr. Bait dengan 
bentuk bangunan demikian tetap tegak hingga Ibn Zubair 
membentengi diri pada Makkah, ketika dia melantik dirinya 
menjadi khalifah, dan tentera-tentera Yazid bin Muawiyah 
bersama al-Hushain bin Numair al-Sukuni menyerang Makkah 
dan melempar Bait dengan panah berapi pada tahun 64. Bait 
terbakar, konon oleh sumbu berapi yang mereka lempar kepada 
Ibn Zubair. 

Bait itu pun dibangun kembali lebih baik daripada keadaan 
sebelumnya, setelah melalui pertentangan di antara para sahabat. 
Kepada mereka dikemukakan hujah berdasarkan sabda Rasulullah 
- semoga selawat dan salam dilimpahi ke atasnya - kepada Aisyah, 
semoga keredaan Allah tercurah kepadanya: 

“Kalau tidak kaummu mengada-ada perjanjian kufur, pasti 
telah aku kembalikan Bait itu ke atas dasar-dasar yang 
dibangun Ibrahim, dan telah aku buatkan untuknya dua buah 
pintu di Timur dan di Barat”. 

Maka dia pun menghancurkannya dan berusaha menemukan 
dasar-dasar Bait yang telah dibangun Ibrahim - samoga salam dan 
selawat dilimpahi ke atasnya. Dia kumpulkan pandangan semua 
orang dan para pembesar sehingga mereka dapat menentukannya. 
Ibn Abbas menunjuk padanya sebagai alternatif dalam menjaga 
kiblat manusia. Maka dia kelilingkan pada dasar itu kayu di 
atasnya dia beri garis untuk memelihara kiblat. Dia mencari bata 
dan adunan pelekat dinding ke Shona. Dia tanyakan potongan- 
potongan batu yang pertama untuk dikumpulkan secukupnya. Dia 
pun mulai membangun atas dasar Bait yang telah didirikan 
Ibrahim - semoga salam dan selawat dilimpahi ke atasnya. 
Dinding-dindingnya dia tinggikan hingga 27 hasta, dan dua buah 

pintu dia buat berdampingan dengan bumi sebagaimana yang 
diriwayatkan dalam hadisnya. Lantainya dan dindingnya dia buat 
dari batu mulia, dan diberinya pula kunci-kunci dan daun-daun 
pintu dari emas. Lalu al-Hujjaj datang untuk mengepungnya pada 
masa pemerintahan Abd al-Malik. Dia melempar masjid dengan 
manjaniq sehingga runtuh dinding-dindingnya. Lalu, setelah 
menang dengan Ibn Zubair, dia memusyawarahkan Abd al-Malik 
mengenai apa yang dibangunnya. Dan dia tambahkan ukuran Bait. 

Lalu dia hancurkan untuk dibangunnya kembali dan Bait itu 
dikembalikan pada dasar-dasar bangunan Quraisy seperti yang ada 
sekarang. Dikatakan, dia menyesal melakukan hal tersebut 
sewaktu dia mengetahui kebenaran riwayat Ibn Zubair akan hadis 
Aisyah dia berkata: 

“Aku membebani tanggungjawab Aba Hubaib mengenai 
persoalan dan pembangunan Bait yang tidak terpikul.” 

Al-Hujjaj lalu menghancurkan sebahagian daripadanya, iaitu 
enam hasta dan satu syibr di tempat batu, hijr, serta membangun- 
nya di atas dasar asas Quraisy. Dia tutup pintu sebelah baratnya 
dan apa yang terdapat di muka pintunya sekarang dari pintu 
sebelah timur. Dia biarkan semuanya tidak berubah sama sekali. 
Segala bangunan Bait yang ada sekarang berdasar bangunan Ibn 
Zubair, dan bangunan al-Hujjaj di dinding adalah dinding tembus 
cahaya yang jelas bagi orang-orang yang memandang, kerangka 
yang nampak bezanya antara dua bangunan. Bangunan pertama 
berbeza daripada bangunan kedua sebesar jari-jari berlubang, yang 
diberi kerangka. 

Dikemukakan di sini bentuk kuat kemunafikannya seperti 
dikatakan oleh para fuqaha tentang tawaf. 

“Orang yang tawaf khuatir condong pada Syadzarwan yang 
melingkungi fondamen dinding dari sebelah bawah, sehingga 
tawafnya masuk ke dalam Bait berdasar kenyataan bahawa 
dindingnya dibangun di atas sebahagian dasar yang diletakkan 
Ibrahim, dan sebahagian lain ditinggalkan, padahal itu tempat 
Syadzarwan”. 

Demikian pula halnya mencium Hajar Aswad, yang mereka 
katakan: 

“Harus hati-hati mengulang tawaf setelah mencium Hajar 

Aswad dengan berdiri tegak supaya sebahagian tawafnya 

tidak masuk ke dalam Bait." 

Jika semua dinding bangunan itu berdasarkan fondamen Ibn 
Zubair - yang tiada lain hanyalah di bangunan atas dasar 
fondamen Ibrahim - bagaimana mungkin perkataan mereka itu 
benar? 

Tiada jalan penyelesaian bagi menghadapi kemelut ini kecuali 
melalui dua cara. Pertama, mungkin al-Hujjaj menghancurkan 
seluruh Bait , kemudian kembali membangunnya. Kemungkinan ini 
sudah banyak dikemukakan orang, hanya saja kenyataan menyatu- 
nya dua bangunan, dan perbezaan salah satu ketinggian atap 
menolak hal tersebut. Kedua, mungkin Ibn Zubair tidak memba- 
ngun kembali Bait itu berdasar fondamen Ibrahim dari segala 
arahnya, akan tetapi di hijr saja untuk memasukinya. Jika demikian 
halnya, maka bangunan Ibn Zubair tidak berdasarkan fondamen 
Ibrahim. Tapi ini tidak mungkin dan dugaan demikian tidak 
dibenarkan. Allah s.w.t. sahaja yang lebih mengetahui. 

Halaman Bait, iaitu masjid, merupakan halaman luas bagi 
orang yang melakukan tawaf. Pada masa Nabi - selawat dan salam 
dilimpahi ke atasnya - dan pada masa Abu Bakar halaman itu 
belum berdinding. Kemudian kaum Muslimin semakin banyak, 
dan Umar membelikan atau membaiki dinding-dinding yang 
dirosak dan menampalkannya pada masjid. Dan di sekelilingnya 
dia membangun dinding tidak setinggi badan. Usman melakukan 
hal yang sama, lalu Ibu Zubair, lalu al-Walid bin Abdul Malik, 
yang membangunnya dengan batu mulia. Setelah itu, al-Mansur 
dan puteranya al-Mahdi menambahinya. Pertambahan itu berhen- 
ti, dan tetap seperti adanya sekarang. 

Tetapi yang diberikan Allah kepada Bait itu, serta perhatian- 
Nya kepadanya, lebih banyak daripada yang dapat diungkapkan. 
Ia sudah cukup sebagai tempat turunnya wahyu dan malaikat, 
tempat ibadah, kewajipan syiar haji dan manasiknya, serta hal-hal 
lain yang menyangkut haram pada segala sisinya. Dan Dia 
mewajibkan hak-hak takzim dan hak yang tidak diwajibkan 
kepada yang lainnya. ... 

Ada pun Baitulmuqaddis adalah Masjid Aqsha. Sejarahnya 
yang pertama adalah pada masa Shabiah sebagai tempat bintang 
Zuhrah. Bila mereka berkorban, mereka menyiramkan minyak ke 
atas padang pasir yang terdapat di sana. Lalu, bangunan besar itu 

lenyap, dan Bani Israel menjadikannya kiblat sembahyang mereka 
ketika mereka menguasainya. Hal itu adalah bahawa ketika Musa - 
selawat Allah ke atasnya - keluar dari Mesir bersama Bani Israel 
kerana mereka menguasai Baitulmuqaddis sebagaimana dijanjikan 
Allah kepada bapa mereka Israel, dan bapanya Ishaq sejak sebelum 
itu. Dan mereka tinggal di Padang Tiih, Allah memerintahkan 
membuat sebuah kubah dari kayu penaga yang kadar, sifat, 
bangunan, dan patung-patungnya telah ditetapkan berdasarkan 
wahyu. Dan di sana harus ada Tabut, hidangan dengan sajiannya, 
menara dengan kandilnya, dan hendaknya dibuat persembahan 
untuk korban, seperti telah diterangkan jelas di dalam Taurat. 5 

Kubah itu pun dibuat, dan di sana diletakkan sebagai ganti 
loh hukum yang diwahyukan melalui sepuluh perintah. Allah 
berjanji kepada Musa untuk menjadikan Harun pelaku korban 
sajian .... Ketika Daud berkuasa, dia memindahkan Tabut dan 
kubah itu ke Baitulmuqaddis, dan menjadikannya tempat khusus 
untuk kiblat mereka di tengah padang pasir. 

Daud - selawat ke atasnya - ingin membangun masjidnya di 
padang pasir, tetapi gagal. Dia menyerahkan tugas itu kepada 
puteranya Sulaiman. Dia pun membangunnya selama empat tahun 
di kerajaannya dan 500 tahun sejak wafatnya Musa - salam ke 
atasnya ... Bait mengalami pasang surutnya hingga munculnya 
Islam. 

Umar datang menaklukkan Baitulmuqaddis. Dia bertanya 
tentang padang pasir itu, dan orang memberinya petunjuk 
tempatnya yang tertutup pasir dan debu. Dia pun menemukannya 
dan dia bangunlah sebuah masjid di atasnya dengan cara badwiah. 
Persoalannya menjadi besar setelah Allah memberinya takzim, dan 
di dalam Ummul Kitab telah ditetapkan kemuliaannya. ... 

Tidak perlu timbul kekacauan yang sudah sering terjadi pada 
diri anda mengenai hadis sahih bahawa nabi - selawat dan salam 
dilimpahi ke atasnya - ditanya tentang rumah pertama yang 
diletakkan ( wudlia ). 

“Makkah,” jawabnya. 

“Lalu apa?” orang bertanya. 

“Baitulmuqaddis,” jawabnya. 

“Berapa jarak antara keduanya? tanya mereka.” 

“Empat puluh tahun,” jawab Nabi. 


5 Lihat Perjanjian Lama , Kitab, Keluaran, 25, 26, 27, 28. 

Jarak pembangunan Makkah dan Baitulmuqaddis adalah 
jarak waktu antara Ibrahim dan Sulaiman, sebab Sulaiman adalah 
pembangunnya, dan dia berumur lebih 1000 tahun. 

Ketahuilah yang dimaksud dengan meletakkan ( wadlun ) di 
dalam hadis ini bukanlah meletakkan bangunan, melainkan Bait 
pertama yang ditetapkan sebagai tempat ibadah. Tidak salah 
bahawa Bait ditetapkan sebagai tempat ibadah pada masa sebelum 
Sulaiman membangunnya dengan waktu sedemikian lama. Dinu- 
kilkan bahawa Shabiah telah membahaikal Zuhrah di padang 
pasir. Mungkin itu merupakan tempat ibadah seperti tempat- 
tempat ibadah orang-orang Jahiliyah dengan meletakkan patung- 
patung di sekitar dan di tengah-tengah Kaabah. Sedangkan orang- 
orang Shabiah yang membangun haikal tersebut hidup pada masa 
Ibrahim - salam ke atasnya. Maka tidaklah salah kalau jarak 
antara peletakan Makkah sebagai tempat ibadah dan diletakkan- 
nya Baitulmuqaddis sebagai tempat ibadah adalah 40 tahun. Pada 
hal, belum ada bangunan apa pun seperti kita kenal, dan bahawa 
orang pertama yang membangun Bait al-Maqdis adalah Sulaiman - 
salam ke atasnya, hendaknya, fakta ini dimengerti sehingga 
terpecahkan kunci kepelikan masalahnya. 

Ada pun Madinah, yang disebut Yathrib, dibangun oleh 
Yatsrib bin Mahlayil dari Amalika. Dari tangan merekalah Bani 
Israel menaklukkannya, daerah taklukan dari tanah Hijaz. 
Kemudian mereka dilingkungi oleh Bani Qaylah dari kalangan 
Ghazaan, dan mereka dapat menaklukkan dan menguasainya dan 
benteng-ben tengnya. 

Kemudian, Allah memerintahkan nabi - selawat ke atasnya - 
berhijrah dari Makkah ke sana, kerana perhatian Allah atasnya 
telah lampau adanya. Maka nabi pun hijrah bersama Abu Bakar 
serta para sahabat. Dia tinggal di sana dan membangun masjid 
serta rumah. Para putera Qaylah memberikan bantuan, dan kerana 
itu mereka disebut Ansar. Dan kalimah Islam menjadi sempurna 
dari Madinah. Dia mengalahkan kaumnya, membuka Makkah, 
dan menguasainya. Kaum Ansar mengira bahawa dia berpaling 
dari mereka pergi ke negerinya, dan ini menarik perhatian mereka. 
Hingga Allah pun merenggut Rasulullah dan kuburnya yang mulia 
di Madinaji. 

Tentang kemuliaannya banyak disebutkan di dalam hadis 
sahih, yang tidak aneh lagi. 

Terjadi perbezaan pendapat di antara para ulama tentang 

mana yang lebih mulia antara Madinah dan Makkah. Malik - 
semoga rahmat Allah tercurah ke atasnya - setelah yakin menerima 
nash shahih dari Rafi’ bin Khudaij, berkata bahawa nabi - selawat 
dan salam ke atasnya - bersabda: Madinah lebih baik dari 
Makkah”. Hadith ini dinukilkan oleh Abd al-Wahhab di dalam 
al-Maunah , kepada hadis-hadis lain yang literalnya menunjukkan 
erti yang sama. Tetapi, Abu Hanifah dan Syafii menolak. Pokok- 
nya, Madinah masih berada pada tingkat kedua setelah Masjid 
Haram. Seluruh bangsa menghadapkan mukanya ke sana. Per- 
hatikanlah bagaimana kemuliaan muncul bertingkat-tingkat pada 
masjid-masjid agung ini, kerana perhatian Allah yang ditetapkan. 

Kami tidak mempunyai maklumat mengenai masjid-masjid 
yang terdapat di tempat-tempat lain di muka bumi kecuali cerita 
tentang Masjid Nabi Adam - salam ke atasnya - di Sarandib, di 
Jazirah India. Tetapi tidak ada bukti yang tulen tentang masjid itu 
yang boleh dipercayai. 

Bangsa-bangsa yang terdahulu mempunyai tempat-tempat 
ibadah yang mereka muliakan sebagai sesuatu yang dianggap suatu 
pengorbanan suci terhadap agama mereka. Di antaranya adalah 
rumah-rumah api orang-orang Parsi, haikal-haikal Yunani, rumah- 
rumah orang Arab di Hijaz, yang dalam peperangan-peperangan 
telah diperintahkan oleh nabi supaya menghancurkannya. Ada di 
antaranya yang disebut-sebut oleh al-Masudi, berupa rumah- 
rumah yang sama sekali tak perlu kita sebut-sebut kerana tidak 
disyariatkan dan tidak berdasar jalan agama, tidak diambil 
perhatian dan tidak pula diberitakan. Cukuplah hal itu sebagai 
peristiwa dalam sejarah. Barang siapa ingin mengetahui beritanya, 
maka hendaknya dia membaca sejarah itu. 

Allah memberi petunjuk siapa yang dikehendaki-Nya, oleh 

Tuhan Yang Maha Suci. 


7 Hanya terdapat beberapa kota dan bandar di lfriqiyah 'dan 
Maghribi 

Sebabnya ialah kerana daerah-daerah ini dikuasai oleh orang- 
orang Barbar selama ribuan tahun sebelum Islam. Semua 
peradabannya bersifat badwiah. Tidak ada kemajuan, hadlarah 
yang mencapai titik kesempurnaan di kalangan bangsa Barbar. 
Dinasti-dinasti Franka dan bangsa Arab yang memerintah mereka 

tidak berkuasa cukup lama sehingga kemajuan, hadlarah, dapat 
berakar umbi dengan kukuh. Kebudayaan dan cara hidup badwiah 
telah sebati dengan kehidupan mereka. Tambahan pula, mereka 
tidak memiliki kamahiran kerana ia begitu asing dalam kehidupan 
bangsa Barbar. Mereka begitu biasa dengan cara hidup di padang 
pasir dan kemahiran adalah budaya hidup tidak tinggal menetap. 
Dan pembangunan hanya dapat dilakukan dengan adanya 
kemahiran, dan seseorang itu memerlukan ketrampilan untuk 
mempelajari sesuatu, dan selama bangsa Barbar tidak mengamal- 
kan apa-apa, mereka tidak mempunyai perhatian terhadap 
bangunan-bangunan. Apalagi mendirikan kota. 

Tambahan pula mereka memiliki pelbagai perasaan kekitaan 
dan keturunan yang umum. Tidak ada golongan Barbar yang tidak 
memiliki hak ini. Keturunan umum dan perasaan kekitaan itu lebih 
condong kepada hidup di padang pasir, daripada kehidupan kota. 
Hanya ketenteraman dan kesentosaan wujud di kota. Penduduk 
kota menjadi terlalu bergantung kepada golongan militia. Maka 
penduduk padang pasir tidak mahu menetap di kota, atau tinggal 
di sana. Hanyalah kemewahan dan kekayaan yang menjadi sebab 
yang mendorong mereka tinggal di kota, dan hal-hal ini adalah 
sesuatu yang jarang terjadi di kalangan manusia. 

Maka, seluruhnya peradaban Ifriqiyah dan Maghribi, atau 
sebahagian besar daripadanya, adalah bersifat badwiah. Masya- 
rakatnya tinggal di khemah-khemah, di tandu-tandu unta, dan di 
benteng-benteng pergunungan. 

Sebaliknya, seluruh peradaban kota bangsa bukan Arab, atau 
sebahagian daripadanya, merupakan kehidupan di desa-desa, kota- 
kota dan daerah-daerah. Ini sebenarnya yang berlaku di Andalusia, 
Syria, Mesir, Iraq bukan Arab, dan lain-lain negeri yang serupa 
dengannya. Hanya dalam kes-kes yang jarang sekali terjadi apabila 
orang-orang bukan Arab itu memiliki keturunan umum yang mere- 
ka pelihara dengan baik dan yang mereka banggakan kemurnian 
dan keasliannya. Kebanyakan orang yang tinggal di tengah padang 
pasir adalah seketurunan kerana keturunan umum lebih rapat dan 
mewujudkan ikatan lebih erat daripada perkara-perkara lainnya. 
Maka, perasaan kekitaan yang selari dengan seketurunan adalah 
lebih kukuh. Ia mendorong orang yang memiliki kehidupan di 
padang pasir dan menghindar dari kota yang telah melenyapkan 
keberanian, serta membuat orang terlalu bergantung kepada orang 

lain. Ia harus difahami dan kesimpulan-kesimpulan yang wajar 
boleh diambil daripadanya. 

Dan Allah Yang Maha Suci, Maha Tinggi, lebih Mengetahui. 
Dengan-Nya diperoleh taufik. 


8 Bangunan dan pembinaan dalam Islam adalah sedikit meng- 
ambil kira kekuatan Islam dan sekira dibandingkan dengan 
dinasti-dinasti yang terdahulu 

Sebab bagi keadaan ini adalah seperti dengan apa yang diterangkan 
mengenai bangsa Barbar. Orang-orang Arab juga telah sebati 
dengan kehidupan badwiah dan sangat tidak biasa dengan kerja- 
kerja kerajinan tangan. Tambahan pula sebelum Islam, bangsa- 
bangsa Arab menjadi orang-orang yang sangat asing kepada 
kerajaan yang kemudiannya mereka kuasai. Apabila mereka 
menguasainya, ia tidak cukup waktu bagi semua institusi budaya 
tinggal menetap Jiadlarah, untuk berkembang secara sempurna. 
Sungguhpun begitu, pembangunan-pembangunan yang lain adalah 
memadai untuk mereka. 

Tambahan pula, di peringkat mulanya, agama mereka 
melarang membuat pembangunan yang berlebih-lebihan atau 
menghamburkan wang untuk membina bangunan tanpa tujuan. 
Sebagai contoh sebagaimana yang dilakukan oleh Khalifah Umar 
sewaktu mereka meminta persetujuannya untuk membangunkan 
al-Kufah dengan batu. Bangunan kayu yang mereka dirikan 
sebelumnya terbakar. 

Kata Umar: “Lakukan, dan masing-masing kalian jangan 
mempunyai lebih dari tiga rumah. Jangan berlebihan dalam 
membangun, dan ikuti sunnah, negara mengizinkan kalian.” 

Dia menasihati utusan dan mengatakan supaya orang tidak 
mendirikan bangunan lebih daripada batas. Orang-orang pun 
menanyakan maksud batasan tersebut. Disebutkannya, batasan itu 
adalah yang tidak mendekatkan kalian pada perbuatan berlebihan, 
dan yang tidak membawa kalian keluar dari tujuan. 

Pengaruh Islam dan sikap cermat terhadap hal-hal semacam 
itu kemudiannya pudar. Kedaulatan dan kemewahan telah 
menguasai segala-galanya. Orang-orang Arab menguasai bangsa 
Parsi, dan merampas gedung serta bangunan mereka. Ketenteram- 

an dan kemewahan yang mereka nikmati membawa mereka kepada 
kegiatan pembangunan. Namun, pada masa itu dinasti sudah 
mendekati dengan kehancurannya. Hanya tinggal sedikit waktu 
sahaja untuk melaksanakan pembangunan yang ekstensif, dan 
untuk merencanakan kota-kota dan perancangan bandar. Hal ini 
tidak berlaku kepada bangsa lainnya. 

Orang-orang Parsi mempunyai waktu ribuan tahun. Hal yang 
sama terjadi terhadap bangsa Kopta, Nabatea, dan bangsa 
Romawi. Demikian pula yang terjadi pada bangsa Arab yang 
pertama, seperti bangsa-bangsa Azd, Tsamud, Amalika, dan 
Tababiah. Masa mereka sangat panjang, dan keahlian menjadi 
sebati dengan mereka. Maka bangunan dan monumen mereka 
sangat banyak jumlahnya, dan menjadi sesuatu yang kekal 
(berbanding dengan bangunan-bangunan orang-orang Arab). 

Allah pewaris bumi dan segala isinya. 


9 Bangunan-bangunan yang dibina oleh orang-orang Arab, 

dengan pengecualian beberapa buah yang cepat runtuh 

Sebab kepada masalah ini ialah cara hidup dan tidak biasa dengan 
keahlian itu. Bangunan-bangunan yang dibina oleh orang-orang 
Arab adalah tidak kukuh. 

Ada banyak aspek lainnya yang lebih sesuai terhadap 
persoalan ini. Orang-orang Arab tidak mengambil berat terhadap 
pemilihan tempat, kualiti udaranya, padang dan kawasan padang 
rumput yang baik. Perbezaan di dalam hal-hal ini mewujudkan 
perbezaan antara kota yang baik dan yang buruk dalam 
hubungannya dengan peradaban semula jadi. Orang-orang Arab 
tidak berminat dalam hal-hal begini. Mereka hanya mengambil 
perhatian adanya padang-padang rumput untuk unta-unta mereka. 
Mereka tidak memperhitungkan apakah air itu bersih atau tidak, 
sama ada sedikit ataupun banyak. Mereka tidak mempersoalkan 
sama ada ladang itu sesuai, kawasan pertanian, dan udaranya 
kerana mereka mengembara serta membeli biji-bijian dari daerah- 
daerah yang jauh. Di padang pasir, udaranya bertiup dari semua 
arah, dan hakikatnya mereka adalah pengembara dan ini menjamin 
kualiti udara yang segar. Udara akan menjadi buruk hanya apabila 
orang menetap dan tinggal di sesuatu tempat, dan terdapat banyak 
sisa-sisa kotoran. 

Sebagai contoh, seseorang itu boleh menyaksikan perenca- 
naan orang-orang Arab terhadap Kufah, Basrah, dan Qairawan. 
Apa yang diambil perhatian ialah sama ada terdapatnya kawasan 
rumput untuk unta-unta mereka, berhampiran dengan padang 
pasir dan laluan kafilah. Maka, kota-kota itu tidak mempunyai 
kedudukan semula jadi yang sesuai. Mereka tidak mempunyai 
sumber-sumber yang boleh memberi rezeki kepada pertumbuhan 
penduduk setelah mereka. Sumber-sumber itu harus ada sekiranya 
peradaban sebegitu mahu dilangsungkan. 

Dan Allah menetapkan hukum, tidak ada yang dapat menolak 
ketetapan-Nya . 6 


10 Bermulanya kehancuran kota-kota 

Apabila kota-kota itu dibina, ia mempunyai sedikit tempat 
kediaman, dan sedikit bahan binaan, seperti batu dan kapur, atau 
bahan-bahan lain yang dapat dijadikan hiasan bagi tembok, seperti 
ubin, batu hitam, keping dirham kecil, kaca, mozek, dan kaca. Oleh 
sebab itu bangunan-bangunan tersebut masih bersifat badwiah dan 
bahan-bahan yang digunakan adalah mudah rosak. 

Kemudian, peradaban kota itu berkembang, dan jumlah 
penduduknya menjadi bertambah ramai. Kini, bahan-bahan yang 
digunakan untuk pembinaan semakin bertambah kerana mening- 
katnya tenaga buruh dan ramainya tukang-tukang yang ahli. 
Proses ini terus berlangsung, hingga kota mencapai puncaknya. 

Peradaban kota itu kemudiannya mengalami kemudahan dan 
jumlah penduduknya semakin sedikit. Hal ini menyebabkan ber- 
kurangnya tukang-tukang yang ahli. Akibatnya bangunan yang 
baik dan kukuh, serta hiasan pada dinding-dinding bangunan tidak 
lagi diamalkan. Lalu, tenaga buruh yang semakin sedikit kerana 
kekurangan penduduk. Bahan binaan, seperti batu dan ubin, dan 
lain-lainnya dibawa masuk dan bahan-bahan itu sukar didapati. 
Bahan-bahan binaan yang terdapat pada bangunan yang ada 
digunakan semula untuk pembinaan dan ubah suai. Bahan-bahan 
binaan itu dipindah-pindahkan dari satu gedung ke tempat yang 
lain kerana kebanyakan pembinaan gedung-gedung, istana-istana, 
dan rumah-rumah mewah menjadi kosong akibat berkurangnya 


6 Al-Quran al-Karim, surah 13 (ar-Ra‘ad) ayat 41. 

jumlah penduduk sekira dibandingkan dengan waktu yang lampau. 
Bahan-bahan binaan yang sama terus digunakan untuk istana yang 
lain dan untuk sebuah rumah yang lain, hinggalah kesemuanya 
digunakan semula. Penduduknya kembali kepada cara pembinaan 
yang dilakukan oleh orang-orang Badwi. Mereka menggunakan 
batu-batan yang dijemur dan bukannya batu-batan dan menghin- 
darkan semua bentuk hiasan dinding. Pembinaan kota berbalik 
semula kepada desa dan dusun. Tanda-tanda di padang pasir begi- 
tu jelas. Kota itu secara perlahannya mengalami kehancuran dan 
akhirnya runtuh sama sekali sekiranya ia telah ditakdirkan begitu. 

11 Dalam hubungannya dengan jumlah kekayaan dan kegiatan 
perniagaan yang terdapat di dalamnya, kota dan bandar 
berbeza sesuai dengan jumlah penduduknya 

Sebab bagi keadaan ini ialah, setiap individu tidak berupaya 
dengan sendirinya mendapatkan segala keperluan hidupnya. Setiap 
manusia itu harus bekeijasama sehingga ke akhir peradaban. 
Tetapi apa yang diperolehi melalui kerja sama sekumpulan manusia 
telah berupaya mengisi keperluan beberapa golongan banyak kali 
lebih banyak daripada mereka sendiri. Sebagai contoh, tiada 
seorang pun, secara bersendirian berupaya mendapatkan gan- 
dum-gandum yang diperlukan untuk makanan. Tetapi apabila 
sejumlah enam atau sepuluh orang, termasuk tukang besi dan 
tukang kayu untuk membuat peralatan, dan yang lainnya pula 
bertugas mengawal lembu, membongkah tanah, mengetam hasil 
tanaman dan seluruh kegiatan pertanian lainnya, bertanggungja- 
wab bekerja untuk mendapatkan makanan untuk tujuan itu sama 
ada secara terpisah-pisah atau terkumpul, dan dengan demikian 
hasil/titik peluh mereka dapat sejumlah makanan, (jumlah itu) 
akan menjadi makanan untuk beberapa orang, beberapa kali 
daripada apa yang untuk mereka sahaja. Pekerjaan yang dapat 
digabungkan itu dapat menghasilkan lebih banyak daripada apa 
yang diperlukannya dan kepentingan para pekerja itu. 

Sekiranya pekerjaan penduduk sebuah bandar atau kota 
diagih-agihan sesuai dengan kepentingan dan keperluan penduduk- 
nya kerja yang minimum akan jelas kelihatan. Perkara yang ada 
adalah lebih daripada apa yang diperlukan. Akibatnya, ia dapat 
digunakan untuk mengisi keadaan-keadaan dan kebiasaan hidup 
mewah, dan untuk memenuhi keperluan penduduk kota-kota yang 

lainnya. Mereka mengimport barang-barang yang mereka perlukan 
daripada orang-orang yang memiliki lebihan melalui tukar- 
menukar atau berjual beli. Maka, orang-orang yang memiliki 
lebihan akan mendapat banyak kekayaan. 

Ia akan menjadi lebih jelas di dalam Bab Lima, apabila 
diperkatakan mengenai keuntungan dan rezeki, bahawa keuntung- 
an adalah nilai yang diperolehi daripada keringat. Apabila dilaku- 
kan usaha yang sungguh-sungguh, nilainya banyak dan dapat di- 
nikmati oleh kalangan manusia itu. Maka keuntungan dan ke- 
perluan mereka akan bertambah. Kesenangan dan kekayaan yang 
dinikmati akan mendorong mereka kepada kemewahan, dan hal- 
hal lain yang sewajarnya, seperti rumah dan pakaian yang bagus, 
bejana dan alat perkakas yang baik, serta penggunaan pembantu 
dan kenderaan. Semua kegiatan ini melibatkan perlunya harga, dan 
orang yang terlatih haruslah dipilih untuk melakukan dan ber- 
tanggungjawab ke atasnya. Sebagai akibat industri dan keahlian 
berkembang maju. Hasil pendapatan dan perbelanjaan kota 
meningkat, kemewahan dinikmati oleh mereka yang bekerja, dan 
menghasilkan benda-benda melalui jerih payah mereka. 

Apabila jumlah penduduk meningkat, tenaga pekerja yang 
diperlukan juga bertambah. Lanjutan daripada itu, kemewahan 
bertambah sejajar dengan pertambahan keuntungan keahlian dan 
kebiasaan serta kemahuan untuk hidup mewah yang meningkat. 
Nilai yang dapat ditimbulkan daripadanya bertambah, dan sebagai 
akibatnya, keuntungan yang diperoleh akan dapat dilipatgandakan 
di bandar. Penghasilan yang diperoleh di situ akan berlipat ganda 
daripada apa yang ada pada sebelumnya. Dan demikianlah yang 
berlangsung pada pertambahan yang kedua dan yang ketiga, sebab 
semua kerja tambahan dikhususkan untuk memperoleh kemewah- 
an dan kekayaan, berbeza dengan kerja yang pertama, yang 
dikhususkan hanya sekadar memperoleh keperluan hidup sahaja. 
Bandar yang lebih besar penduduknya daripada lainnya dan men- 
jadi lebih besar pula daripada lainnya dan kebiasaan-kebiasaannya 
hidup mewah yang tidak terdapat di bandar lain. Semakin bertam- 
bah bilangan penduduk di kota itu akan lebih mewahlah kehidupan 
penduduknya. Perkara ini dapat diwujudkan secara setara dengan 
peringkat penduduknya. 

Hal ini dapat dilihat sebagai contoh, di Maghribi, dengan 
membandingkan keadaan di Fez dengan kota-kota Maghribi 
lainnya, seperti Bougie (Bijayah), Tlemcen (Tilmisan) dan Ceuta. 

Suatu perbezaan yang nyata, sama ada secara umum mahupun 
secara terperinci, akan kita temui antara (kota-kota itu dengan 
Fez). Keadaan kadi di Fez adalah lebih baik daripada kadi di 
Tlemcen, dan yang sama halnya dengan kesemua peringkat 
penduduk yang lain. Perbezaan yang sama wujud antara Tlemcen 
di satu pihak dengan orang atau Aljazair (Algeire) di satu segi, dan 
antara Oran dan Aljazair di satu pihak yang lain dan di antara 
orang atau Aljazair dan kota-kota lainnya yang kurang maju 
sampailah ke dusun-dusun di mana para penduduknya hanya 
memiliki keperluan hidup melalui hasil usaha atau tidak menda- 
patkan apa yang seharusnya ada. 

Apa yang menjadi sebabnya ialah perbezaan kerja (yang ada) 
di pelbagai bandar. Kesemuanya itu seperti sebuah pasar bagi hasil 
kerja mereka, dan wang yang dibelanjakan di setiap pasar itu 
adalah sejajar dengan jumlah perniagaan yang dilakukan di sana. 

Pendapatan seorang kadi di Fez hanya cukup untuk mem- 
biayai perbelanjaannya dan hal yang sama dengan kadi di Tlemcen. 
Apabila pendapatan dan perbelanjaan yang disatukan adalah 
besar. Keadaan-keadaan adalah baik dan lebih merangsangkan. 
Pendapatan dan perbelanjaan adalah sangat besar di Fez kerana 
penghasilan berkembang maju disebabkan adanya tuntutan 
kemewahan di sana. Dengan demikian, kemewahan adalah lebih 
banyak terdapat di Fez. Perkara yang sama terjadi terhadap Oran, 
Kostantin, Aljazair (Algeire), dan Biskara, hinggalah, seperti yang 
telah dikatakan, sampailah kepada kota-kota yang mana pekerja- 
nya tidak dapat membayar keperluan-keperluan sendiri. Ia tidak 
dapat disebut sebagai sebuah kota. Ia termasuk ke dalam kategori 
desa dan dusun. Dengan demikian, penduduk-penduduk di kota- 
kota kecil ini didapati dalam keadaan yang lemah, dan kesemuanya 
atau rata-ratanya adalah miskin dan fakir. Sebabnya ialah jerih 
payah mereka tidak cukup untuk membayar keperluan, dan tidak 
dapat memberi lebihan yang dapat dikumpulkan sebagai keuntung- 
an. Mereka tidak mendapatkan keuntungan yang bertambah. De- 
ngan demikian, dengan kekecualian yang sedikit, mereka adalah 
miskin dan sangat-sangat memerlukan. 

Hal ini dapat diteliti dengan menyaksikan keadaan orang- 
orang yang miskin dan para pengemis. Seorang pengemis di Fez 
adalah lebih baik keadaannya daripada pengemis di Tlemcen atau 
di Oran yang mana pada hari raya korban, telah memperoleh wang 
yang cukup sehingga mampu membeli seekor binatang untuk 

dikorbankan. Saya telah menyaksikan mereka telah mengemis 
pelbagai macam bentuk kemewahan dan makanan yang lazat-lazat 
seperti daging, mentega, lauk-pauk, pakaian dan alat keperluan, 
seperti ayakan dan bejana. Sekiranya ada pengemis meminta 
seperti itu di Tlemcen atau Oran, dia pasti akan dicela dan 
diperlakukan dengan kasar dan dihalau. 

Pada ketika ini, kita telah mendengar dengan penuh takjub 
mengenai keadaan-keadaan di Kaherah dan Mesir tentang ke- 
mewahan atau kemakmuran di dalam adat kebiasaan hidup para 
penduduknya. Sehingga ramai orang yang papa-kedana di Magh- 
ribi malah berkesanggupan untuk berpindah dengan alasan bahawa 
atau disebabkan mereka telah mendengar kekayaan di Mesir ada- 
lah jauh lebih baik daripada di tempat-tempat lain. Rakyat ter- 
banyak berpendapat bahawa ia disebabkan oleh kekayaan yang ba- 
nyak di daerah-daerah itu, dan para penduduknya memiliki banyak 
harta kekayaan yang disembunyikan, dan mereka adalah lebih 
murah hati dan lebih lumayan daripada penduduk-penduduk di 
kota lain. Namun ia tidaklah sebagaimana yang disangkakan kera- 
na seperti yang diketahui, penduduk Mesir dan Kaherah adalah 
lebih ramai daripada kota-kota lain yang dapat seseorang fikirkan. 

Pendapatan dan perbelanjaan adalah seimbang di antara satu 
dengan yang lainnya di tiap-tiap kota. Sekiranya pendapatan itu 
besar, perbelanjaannya juga besar dan begitu sebaliknya. Dan 
sekiranya pendapatan dan perbelanjaan adalah besar, penduduk- 
penduduk akan berada di dalam kedudukan yang lebih baik, dan 
kota pun berkembang pesat. 

Tiada suatu pun yang anda dengar mengenai fenomena 
seperti ini harus disangkal. Tetapi kesemuanya harus dimengerti- 
kan sebagai akibat daripada banyaknya peradaban umran, dan 
yang mengakibatkan banyaknya keuntungan besar yang memu- 
dahkan perbelanjaan dan memberi ganjaran kepada mereka yang 
memintanya. Hal ini dapat dibandingkan dengan perbezaan yang 
wujud di sesuatu atau di kota yang sama berkenaan dengan 
kandang-kandang binatang yang dijauhi atau sering didatangi. 
Kawasan dan pekarangan kediaman orang-orang kota yang 
makmur dan kaya-raya, yang duduk di atas kerusi meja yang 
baik dan di mana biji-bijian dan lebihan roti didapati bertaburan di 
merata tempat, maka rumah itu akan sering dikerumuni oleh 
gerombolan semut dan serangga. Terdapat banyak tikus di ruang- 
ruang bawah tanah dan kucing-kucing bagaikan tidak dapat duduk 

diam. Sekawan burung berterbangan di atasnya, dan akhirnya 
terbang semula, setelah memenuhi paruhnya dengan makanan dan 
minuman. Sedangkan di halaman rumah orang-orang serba keku- 
rangan dan miskin, tidak ada serangga pun yang merayap dan 
tidak ada seekor burung pun yang terbang di atasnya, dan tidak 
ada tikus atau kucing sibuk ke sana ke mari di pojok-pojok rumah. 

Sebagaimana yang terkandung dalam sebuah syair: 

Burung jatuh di tempat bijian di lempar 

Rumah-rumah mulia dikerumuni. 

Segala apa yang menjadi rahsia Allah s. w. t. haruslah diteliti 
secara mendalam. Seseorang boleh membandingkan antara 
kerumunan manusia dengan kerumunan sekawan binatang, serta 
cebisan makanan di meja dengan lebihan makanan dan kemewah- 
an, serta pembaziran yang dilakukan oleh mereka yang memiliki- 
nya, sebab sebagai lazimnya mereka berupaya melakukan tanpa 
adanya itu sebab mereka memiliki semuanya itu. Suatu yang harus 
diketahui ialah keadaan yang merangsangkan dan banyaknya 
kemakmuran di dalam peradaban adalah hasil daripada saiznya 
yang besar. 

Allah s. w. t. lebih Mengetahui, Dia tidak memerlukan 

daripada alam semesta. 


12 Harga-harga di bandar-bandar 

Semua pasar adalah tempat menyediakan segala apa yang menjadi 
keperluan manusia. Di antara keperluan-keperluan ini adalah yang 
sifatnya perlu, sebagai contoh bahan makanan seperti gandum, dan 
barli, makanan yang saling melengkapkan seperti kacang-kacang, 
peas, dan pelbagai minyak masak, dan makanan rempah-ratus 
seperti bawang, bawang putih dan sebagainya. Barang-barang lain 
sebagai penyumbang keselesaan atau kemewahan seperti perasa, 
buah-buahan, peralatan, kenderaan, seluruh bentuk kemahiran dan 
bangunan. Apabila kota berkembang pesat dan banyak penduduk- 
nya, harga barang-barang perlu dan barang-barang pelengkap agak 
murah dan barang mewah seperti perasa makanan, buah-buahan 
dan segala yang sehubungan dengannya menjadi mahal. Apabila 
orang-orang yang tinggal di kota menjadi sedikit dan peradaban- 

nya lemah, maka berlaku pula hal sebaliknya. 

Sebab bagi keadaan ini ialah kerana segala macam biji-bijian 
adalah tergolong sebahagian bahan-bahan makanan perlu. Per- 
mintaan bahan-bahan dengan demikian adalah sangat besar. Tidak 
ada seorang pun yang akan melalaikan bahan makanan itu untuk 
dirinya sendiri atau keseluruhannya selama sebulan ataupun 
setahun. Maka, usaha untuk mendapatkan biji-bijian itu adalah 
untuk seluruh penduduk kota itu sendiri mahupun di daerah 
lingkungannya. Ini adalah suatu hal yang tidak dapat dihindarkan. 
Setiap orang yang berusaha mendapatkan makanan untuk dirinya, 
memiliki lebihan yang melebihi keperluan diri dan kemahuan 
keluarganya. Lebihan ini dapat memenuhi keperluan sebahagian 
besar penduduk sesuatu kota itu. Tidak dapat diragukan, dengan 
demikian, penduduk kota itu memiliki makanan yang lebih 
daripada apa yang mereka perlukan. Akibatnya, harga barang 
makanan akan menjadi murah sebagaimana lazimnya kecuali 
apabila berlaku keadaan yang tidak diingini akibat bencana alam 
yang memberi kesan kepada pengedaran barang makanan pada 
tahun-tahun tertentu. Sekiranya mereka tidak menyimpan makan- 
an bagi menghadapi keadaan yang tidak diduga itu, pastilah 
makanan itu dapat diberikan secara percuma, sebab ianya tentulah 
berlebih-lebihan disebabkan ramainya penduduk (di bandar 
berkenaan). 

Segala barang pelengkap lainnya, seperti bumbu, buah- 
buahan, dan segala apa yang sepertinya adalah perkara-perkara 
yang menyentuh secara umum sahaja. Untuk mendapatkannya 
adalah tidak perlu mengerahkan seluruh tenaga pekerja penduduk 
kota atau sebahagian besar daripadanya. Maka apabila sesebuah 
bandar telah menikmati kemajuan, peradaban yang menyeluruh 
dan penuh dengan kemewahan, di situ akan timbul suatu keperluan 
yang besar terhadap barang-barang mewah dan memilikinya 
sebanyak yang boleh selari dengan kedudukannya. Ini mengaki- 
batkan kekurangan yang amat mendesak. Ramai yang sanggup 
membayar dengan harga yang tinggi. Mereka memerlukan barang- 
barang itu untuk pelbagai tujuan dan orang-orang yang berada 
akan membayar dengan harga yang paling tinggi untuk menda- 
patkannya sebab mereka lebih memerlukannya daripada yang lain. 
Maka, kita akan melihat harganya melambung tinggi. 

Tenaga keahlian dan buruh adalah mahal di bandar-bandar 
yang mempunyai peradaban yang makmur. Ada tiga sebabnya. 


415 



MUKADIMAH IBN KHALDUN 


Pertama, ianya sangat-sangat diperlukan, yang diwujudkan oleh 
tempat di mana hidup secara mewah di bandar dengan pendu- 
duknya yang sesak. 

Kedua, pekerja-pekerja perindustrian mengenakan kadar 
upah yang tinggi untuk khidmat dan pekeijaan kerana mereka 
tidak harus bekerja kerana kesenangan hidup di kota dan banyak- 
nya. 

Ketiga, bilangan orang yang berduit yang sanggup berbelanja 
adalah ramai dan mereka ini mempunyai banyak kemahuan dan 
mereka boleh mengupah orang lain dan terpaksa menggaji ramai 
pekerja dan mendapatkan kemahiran mereka. Dengan demikian 
mereka membayar lebih daripada yang mereka kerjakan kerana 
adanya saingan untuk perkhidmatan mereka dan keinginan untuk 
mendapatkan perkhidmatan yang eksklusif daripada mereka. 
Maka, para pekerja dan golongan profesional menjadi angkuh, 
perkhidmatan mereka menjadi terlalu mahal, dan perbelanjaan 
penduduk kota untuk mendapatkan apa yang dihajati akan 
meningkat. 

Bahan makanan di kota-kota kecil dan mempunyai penduduk 
yang sedikit kerana mereka memiliki penawaran tenaga kerja yang 
kecil, dan disebabkan memperhitungkan saiz kota yang masraya- 
katnya berasa khuatir akan menghadapi kekurangan makanan. 
Maka mereka berjimat-cermat makanan yang ada pada mereka 
dan menyimpannya. Ia dengan demikian menjadi sesuatu yang 
sangat berharga bagi mereka, dan sesiapa yang mahu mendapat- 
kannya haruslah membayar dengan harga yang tinggi. Mereka juga 
tidak mempunyai permintaan terhadap keselesaan kerana pendu- 
duknya adalah sedikit dan keadaan-keadaan mereka adalah sangat 
lemah. Urus niaga adalah kecil dan harganya pula akhirnya akan 
menjadi rendah. 

Cukai kastam, dan duti-duti lainnya dikenakan ke atas bahan 
makanan di pasar-pasar dan di pintu-pintu kota bagi pihak raja, 
dan bahawa para pengutip cukai bergantung kepada keuntungan 
daripada transaksi perniagaan menurut kepentingan mereka 
sendiri, disalurkan melalui barang makanan itu. Harga di kota- 
kota, dengan demikian adalah lebih tinggi daripada yang di padang 
pasir, sebab cukai-cukai kastam dan cukai-cukai lainnya dan cukai 
selanjutnya sedikit atau tidak wujud di kalangan orang-orang 
Badwi, dan sebaliknya pula di bandar-bandar, khususnya di tahun- 
tahun akhir sesebuah dinasti. 

Kos buruh pertanian juga adalah dimasukkan ke dalam harga 
barang makanan. Ia adalah tergambar menerusi harganya. Hal ini 
telah berlaku di Andalusia di masa kini. Orang-orang Kristian telah 
mengasak orang-orang Islam kembali semula ke pesisiran pantai 
dan ke kawasan pergunungan yang tanahnya adalah tidak subur 
untuk diusahakan dan terlalu sedikit yang sesuai untuk bertanam 
sayur-sayuran. Mereka mengambil tanah-tanah yang subur dan 
bagus. Maka orang-orang Islam pula terpaksa berusaha keras 
menyuburkan ladang-ladang dan kebun. Usaha ini memerlukan 
daya usaha yang keras dan bahan-bahan, seperti baja dan lain- 
lainnya harus diusahakan. Maka usaha pertanian itu memerlukan 
perbelanjaan yang besar. Mereka perhitungkan perbelanjaan itu 
dengan menetapkan harganya. Dan dengan demikian, Andalusia 
telah menjadi suatu daerah yang harga-harga sangat tinggi sejak 
orang-orang Kristian memaksa mereka berundur ke daerah 
pesisiran pantai, sebagaimana telah dinyatakan. 

Apabila mereka mendengar mengenai harga-harga yang 
tinggi di Andalusia, ada yang berpendapat ia disebabkan oleh 
bahan makanan dan biji-bijian yang sedikit. Ini tidak betul. 
Sebagaimana yang kita maklum, di antara kesemua masyarakat 
yang berperadaban itu, mereka adalah para petani yang paling 
keras bekerja. Adalah suatu hal yang jarang sekali berlaku di 
kalangan sama ada yang berkuasa mahupun rakyat jelata, tidak 
mempunyai sebidang tanah atau kebun atau tidak bertani. Yang 
terkecuali adalah seniman-seniman dan golongan profesional atau 
tentera yang berjihad dan orang baru datang ke negeri itu. Raja, 
dengan demikian memasukkan ke dalam elaun-elaun yang mereka 
terima, bekalan yang termasuk biji-bijian untuk makanan dan 
makanan binatang. Alasan sebenarnya bagi harga yang tinggi itu 
adalah sebagaimana dinyatakan di atas bukan yang selain daripada 
itu. 

Negeri-negeri Barbar adalah suatu yang sebaliknya. Ladang 
mereka adalah baik, dan tanahnya amat subur. Dengan demikian, 
mereka tidak harus mengusahakan sesuatu (daripada luar) untuk 
pertanian yang luas dan diamalkan secara umumnya. Ladang 
mereka adalah begitu luas untuk diusahakan. Inilah yang menye- 
babkan rendahnya harga bahan makanan di negeri mereka. 

Allah penentu malam dan siang. Dia Esa Maha Kuasa, Tiada 

selain Dia. 

13 Orang-orang Badwi tidak dapat menetap di sebuah kota yang 

mempunyai penduduk yang ramai 

Sebab bagi keadaan ini ialah kemewahan telah meningkat di kota 
yang mempunyai penduduk yang ramai sebagaimana yang telah 
kami nyatakan. Kemahuan penduduknya meningkat atas dasar 
mahu hidup mewah. Disebabkan oleh permintaan terhadap 
barang-barang itu kemudiannya menjadi suatu keperluan. Tam- 
bahannya tenaga kerja di kota menjadi sangat mahal, dan barang- 
barang pelengkap turut jadi mahal kerana pelbagaian tujuan yang 
terarah kepada permintaan demi memperoleh kemewahan, dan 
kerana pemerintah mengenakan cukai ke atas pasaran atau urus 
niaga perniagaan. Hal ini tercermin pada harga jualan barang- 
barang. Maka, barang-barang pelengkap, bahan makanan, dan 
pekerjaan adalah menjadi sangat mahal. Sebagai akibatnya, 
perbelanjaan penduduk kota meningkat dengan hebat sekali sesuai 
dengan besarnya jumlah penduduk. Dalam keadaan sedemikian, 
mereka memerlukan banyak wang untuk membiayai perbelanjaan 
bagi dirinya dan keluarganya, dan juga untuk membeli keperluan- 
keperluan lainnya. 

Pendapatan orang-orang Badwi, sebaliknya pula, tidaklah 
besar sebabnya ialah mereka hidup di tempat di mana permintaan 
tenaga kerja adalah kecil, padahal tenaga kerja ialah sesuatu yang 
mendatangkan keuntungan. Orang-orang Badwi dengan demikian 
tidak mengumpul apa-apa keuntungan atau kekayaan. Berdasar- 
kan alasan ini, agar sukar bagi mereka untuk tinggal di kota besar, 
kerana barang-barang pelengkap hidup di sana mahal dan barang- 
barang yang hendak dibeli terpaksa dibayar dengan harga yang 
tinggi. Di padang pasir, mereka dapat memenuhi keperluan hidup 
dengan kerja yang minimum, sebab mereka tidak biasa dengan 
kehidupan secara mewah. 

Setiap orang Badwi yang tertarik dengan kehidupan kota 
akan segera mendapati bahawa dirinya tidak berupaya untuk 
bersaing dan akan merasa malu. Golongan yang terkecuali ialah 
mereka, yang terlebih dahulu telah dapat mengumpul kekayaan 
dan memperolehnya lebih daripada yang diperlukan, dan telah 
mencapai sedikit ketenteraman dan kemewahan yang menjadi 
sesuatu yang biasa di kalangan orang yang berperadaban. Mereka 
dengan itu dapat berhijrah ke kota, dan keadaan mereka dalam hal 
adat istiadat dan kemewahan, dapat disesuaikan dengan penduduk- 

penduduk kota itu. Demikianlah halnya dengan peradaban di 
kota. 


Allah menguasai segala sesuatu. 


14 Perbezaan dalam hubungan kemakmuran dan kemiskinan 

adalah sama, sama ada di daerah pinggiran atau di kota-kota 

Keadaan penduduk di daerah-daerah yang memiliki banyak 
peradaban dan terdiri daripada pelbagai bangsa dan banyak 
penduduknya adalah sesuatu yang menguntungkan. Mereka 
memiliki banyak kekayaan dan kota-kota. Negara dan kerajaan 
mereka adalah besar. Sebab bagi kesemua ini ialah banyaknya 
tenaga kerja dan hakikat bahawa ia membawa sumber kekayaan. 
Lebihan barang-barang dibiarkan seada-adanya setelah keperluan 
penduduknya dapat dipenuhi. Semuanya itu dapat memberikan 
kepada penduduknya sesuatu yang melebihi saiznya dan melebihi 
apa yang sebenarnya dan akan kembali kepada penduduknya 
sebagai keuntungan yang telah dapat mereka kumpulkan. Maka, 
kekayaan dapat ditingkatkan, dan keadaan-keadaannya sangat 
menguntungkan. Di sana terdapat kemewahan dan kekayaan. 
Pendapatan daripada cukai yang diperolehi oleh pihak berkuasa 
bertambah kerana kemajuan pasarannya. Kekayaannya bertam- 
bah, dan kekuasaannya berkembang. Ia pun menggunakan 
benteng-benteng dan istana-istana, mendirikan bandar-bandar 
dan membina kota-kota besar. 

Hal ini dapat disaksikan seperti di kawasan-kawasan Timur 
seperti di Mesir, Syria, Persia, India atau China dan seluruh 
daerah-daerah di sebelah utara Laut Tengah. Apa peradabannya 
meningkat kekayaannya pun akan bertambah dan dinastinya akan 
menjadi kuat. Bandar-bandar dan kawasan penempatan menjadi 
banyak, dan perdagangan dan keadaan-keadaan menjadi lebih 
baik. 

Pada masa ini, kita boleh menyaksikan keadaan-keadaan 
pedagang-pedagang bangsa Kristian yang datang berniaga dengan 
orang-orang Islam di Maghribi. Kekayaan dan kemewahan tidak 
dapat digambarkan sebaik-baiknya kerana terlalu sangat maju. Hal 
yang sama berlaku kepada pedagang yang datang dari Timur, 
lebih-lebih pedagang yang datang dari Timur Jauh, seperti daerah 
Persia, India dan China. Kekayaan dan kemakmuran mereka 

menjadi buah mulut para pengembara. Seringkalinya cerita-ceritia 
itu diragukan kerana dianggap segaja dilebih-lebihkan. Orang 
kebanyakan barangkali beranggapan bahawa semuanya itu adalah 
disebabkan oleh banyaknya harta yang mereka miliki, atau 
terdapatnya lombong-lombong emas dan perak di bumi itu, atau 
telah memiliki warisan harta orang-orang yang terdahulu. 
Keadaannya bukanlah seperti yang difikirkan. Sebagaimana yang 
kita maklumi, lombong emas yang ada di Sudan, yang mana ia 
berdekatan dengan Maghribi daripada negeri-negeri lainnya. 
Tambahan pula semua barang-barang yang terdapat di negeri itu 
adalah untuk diperdagangkan. Sekiranya mereka memiliki banyak 
harta, mereka tidak menukar semua hasil negerinya dengan tujuan 
mendapatkan wang. Dan mereka sama sekali tidak akan 
memerlukan harta-harta yang menjadi milik orang itu. 

Para astrologi telah menyedari hal-hal ini, dan berasa kagum 
dengan keadaan-keadaan yang menguntungkan dan banyaknya 
kekayaan yang terdapat di Timur. Mereka datang dan menyatakan 
bahawa pemberian bintang-bintang dan keberuntungan nasib 
adalah lebih banyak dirasai oleh penduduk di bahagian Timur 
daripada yang diperolehi oleh masyarakat Barat. Pendapat ini 
adalah benar apabila mlihat faktor-faktor kesesuaian di antara 
hukum astrologi dan keadaan terrestrial. Namun, para astrologi 
cuma menyebutkan alasan-alasan astrologi sahaja. Mereka harus 
juga memberikan alasan-alasan yang lebih berjejak di bumi nyata, 
ke peringkat ketinggian dan penumpuan peradaban di daerah- 
daerah Timur. Peradaban besar yang telah mendatangkan banyak- 
nya keuntungan akibat oleh banyaknya peluang pekeijaan yang 
tidak dapat disangkal akan mendatangkan keuntungan. Dengan 
demikian Timur itu menikmati banyak kekayaan berbanding 
dengan daerah-daerah yang lain. Apa yang dinyatakan itu tidak- 
lah sesuatu yang hanya bergantung kepada pengaruh bintang- 
bintang. Keterangan kami yang telah lalu telah memperjelas 
bahawa pengaruh bintang-bintang tidak berupaya menimbulkan 
kesemuanya itu dengan sendirinya. Kesesuaian di antara ketetapan 
astrologi dan peradaban duniawi dan alam semula jadinya adalah 
suatu hal yang tidak dapat dielakkan. 

Hubungan antara kemakmuran dan peradaban ini dapat 
diteliti di daerah Ifriqiyah dan Barca. Apabila jumlah penduduknya 
berkurangan, dan peradabannya jadi mundur, keadaan penduduk - 
penduduknya amat memilukan hati. Mereka dikatakan miskin dan 

papa-kedana. Hasil kutipan cukai merosot. Dan kekayaan dinasti 
yang memerintah menjadi sangat sedikit. ... 

Berbeza dengan daulah-daulah Syiah dan Sanhajah. Seperti- 
mana diketahui, kekayaan dan banyaknya pendapatan daripada 
hasil cukai, serta baiknya keadaan mereka dalam hal pembelanjaan 
dan pemberian hadiah, hingga terjadi pengangkutan kekayaan dari 
Qairawan kepada Gabenor Mesir demi keperluan dan kepenting- 
annya. Harta negara yang dibawa oleh Jauhar al-Katib dalam 
perjalanannya menuju pembukaan Mesir, fathu Misra. Harta itu 
terdiri dari seribu bungkus bawaan yang dipersiapkan untuk 
makanan, dan upah tentera, serta keperluan-keperluan untuk 
orang-orang yang berperang. 

Sejak dahulunya negeri Maghribi - kecuali Ifricjiyah - sedikit 
pun tidak mencapai kekayaan seperti itu. Keadaan di daulah- 
daulah Muwahiddun adalah baik, dan kutipan cukainya melimpah. 
Dan sekarang, ia telah jauh tertinggal kerana menurunnya 
peradaban, dan berkurangnya penduduk. Sebahagian besar 
penduduk Barbar di sana telah lenyap, dan kekayaannya amat 
berkurang. Keadaannya hampir sama seperti di Ifriqiyah, setelah 
peradabannya berhubungan dari Laut Tengah ke Sudan, sepanjang 
jarak antara as-Sus Jauh dan Barca. Semuanya, atau sebahagian 
besar, kini merupakan daerah sepi, kosong, dan tandus. Kecuali 
sebahagian, yang terletak dekat pantai atau berbukitan dekat laut. 

Allah pewaris bumi dan isinya. Dia pewaris paling baik. 


15 Pengumpulan hartanah dan ladang di kota. Manfaat dan- 
hasilnya 

Pengumpulan hartanah dan ladang perseorangan di bandar atau di 
kota tidak berlaku dengan seketika. Tidak ada seorang pun yang 
ada cukup kekayaan untuk mengumpulkan harta-harta itu. 
Meskipun kekayaan amat banyak, pengumpulan dan mendapat- 
kan kekayaan itu adalah secara perlahan-lahan. Ia boleh diperolehi 
dengan cara menerima harta pusaka daripada nenek moyang dan 
saudara mara mereka, hingga harta-harta itu diwariskan dan 
menjadi hak mereka. Atau ia mungkin disebabkan oleh turun 
naiknya harga hartanah di pasaran. Pada saat jatuhnya sesebuah 
dinasti, pihak militia yang ada akan binasa. Tidak ada lagi per- 
lindungan dan bandar itu jatuh dan mengalami kehancuran. Pada 

masa itu, hartanah tidak lagi membahagiakan seseorang, kerana ia 
tidak boleh menjamin perlindungan dalam keadaan negara yang 
kacau-bilau. Nilai hartanah jatuh dengan teruk dan ia boleh 
diperolehi dengan harga yang rendah. Kemudian ia diwariskan 
kepada pewaris dan menjadi hak orang lain. 

Pada masa itu negara kembali pulih dan kekuasaan baru 
mencapai kemajuannya, dan keadaan-keadaan menjadi pulih. Ini 
akan mengakibatkan seseorang itu akan berasa suka setelah 
berupaya mempunyai hartanah dan ladang kerana kegunaannya 
sangat besar. Nilai harganya meningkat dan mereka mempunyai 
taraf yang selama ini tidak dimiliki. Inilah yang dimaksudkan 
dengan turun naiknya harga. Pemilik hartanah sekarang menjadi 
‘OKB - Orang Kaya Baru’ - di kalangan masyarakatnya. Dan ini 
bukanlah disebabkan oleh jerih payah mereka sebab, dia tidak 
mungkin dapat mengumpulkan kekayaan yang sedemikian besar 
itu dengan lelahnya sendiri. 

Hartanah ladang tidak memberikan pemiliknya pendapatan 
yang cukup untuk membiayai kemahuannya; hasil pendapatan itu 
tidak cukup untuk membiayai kebiasaan hidup mewah dan segala 
sesuatu yang sehubungan dengannya. Lazimnya ia cuma memberi 
keperluan-keperluan hidupnya. 

Kita telah mendengarnya daripada para sarjana, bahawa 
motif mendapatkan hartanah dan ladang ialah memikirkan nasib 
keturunan mereka yang kurang bernasib baik. Pendapatan dari- 
pada hasil hartanah dan ladang itu diharapkan dapat digunakan 
untuk biayai pendidikan, penjagaan, dan pembesaran mereka, 
selama mereka tidak mampu mencari nafkah hidup. Apabila 
mereka sudah mampu mencari nafkahnya sendiri, mereka akan 
berdikari. Tetapi selalunya anak-anak itu tidak mampu mencari 
nafkah sendiri disebabkan oleh kecacatan atau akalnya yang 
lemah. Maka hartanah itulah yang akan menjadi sumber utama 
kehidupan mereka. Inilah motif yang mendorong seseorang supaya 
mengeluarkan wang yang banyak untuk mendapatkannya. 

Motifnya bukanlah untuk mengumpulkan modal melalui 
perolehan atau untuk memberikan kehidupan yang mewah. Ianya 
dapat diperolehi hanya oleh sebilangan kecil sahaja dan diperolehi 
melalui turun naik harga di pasaran, melalui perolehan sebahagian 
besar hartanah dan melalui peningkatan hartanah dan nilainya di 
kota-kota yang tertentu. Tetapi sekira ada yang berupaya 
mendapatkannya, para amir dan gabenor akan berasa kurang 

senang. Sepertimana yang sering terjadi ialah mereka merampas 
atau mendesak supaya menjualnya kepada mereka. Pemilikan 
hartanah yang berlebih-lebihan akan menyusahkan dan menim- 
bulkan kesengsaraan kepada pemiliknya. 

Allah menguasai urusan-Nya. Dia Tuhan Yang Agung. 


16 Golongan kapitalis di kalangan penduduk kota memerlukan 
perakuan taraf dan perlindungan 

Sebabnya ialah mereka yang tinggal menetap dan maju, yang 
mempunyai banyak modal dan memperolehi banyak hartanah dan 
ladang, serta menjadi salah seorang yang paling kaya di kota, yang 
dilihat tergolong orang-orang yang disegani dan hidup serba 
mewah dan biasa dengan kemewahan bersaing dengan para amir 
dan raja. Para amir akan berasa cemburu dengannya. Sikap 
permusuhan yang semula jadi wujud di dalam diri manusia itu mula 
dipancangkan kepada kekayaan yang mereka miliki. Mereka 
mencemburuinya dan berusaha mencari pelbagai alasan untuk 
memerangkap mereka ke dalam jaring kerajaan dan mencari suatu 
alasan yang sesuai untuk mendera mereka. Matlamatnya ialah 
menyita harta kekayaan. Keputusan kerajaan sebagaimana lazim- 
nya adalah tidak adil, kerana suatu keadilan yang sebenar hanya 
wujud di dalam khalifah yang sahih, khilafah syariyyah , yang dapat 
bertahan dalam jangka waktu yang amat singkat. 

Nabi Muhammad s.a.w. pernah bersabda: 

“Khalifah sesudahku akan hanya dapat bertahan selama 30 
tahun, kemudian, ia akan kembali dikuasai oleh kerajaan- 
kerajadn yang zalim.” 

Dengan demikian, pemilik harta dan kekayaan yang sangat 
ketara itu di dalam sesuatu masyarakat memerlukan suatu kuasa 
perlindungan untuk melindunginya, di samping martabat di njana 
dia miliki. Matlamat itu dapat diperolehi oleh orang yang 
mempunyai kaitan dengan raja, atau seorang teman yang akrab 
dengan raja, atau perasaan kekitaan yang akan disanjungi oleh 
raja. Di bawah naungannya, dia dapat hidup tenang dan menik- 
mati kedamaian selamat daripada bahaya. Sekiranya dia tidak 
memilikinya, dia akan mendapati dirinya dirompak oleh segala 
bentuk tipu daya dan dalih perundangan. 

Allah menetapkan hukum, tidak' ada yang dapat menolak 

•7 

ketetapan-Nya. 


17 Budaya hidup menetap hadlarah di kota berasal daripada 
dinasti. Ia akan berakar umbi apabila dinasti itu kekal dan 
kukuh 

Sebab bagi keadaan budaya hidup menetap hadlarah ialah keadaan 
yang diakibatkan oleh kebiasaan, dan menjangkau jauh daripada 
keadaan-keadaan yang merupakan tuntutan peradaban umran. 
Berapa jauh ianya terjangkau adalah bergantung kepada perbezaan 
yang tidak terhad dalam pemilihan harta dan jumlah kekuatan atau 
kelemahan bangsa itu. Budaya inggal menetap berlaku di dalam 
bangsa apabila berlakunya kepelbagaian di kalangan pelbagai 
lapisan masyarakat itu. Ia kemudiannya adalah setara dengan 
keahlian-keahlian. Setiap bentuk khusus keahlian memerlukan 
seseorang untuk memikul tanggungjawab itu dan mahir tentang- 
nya. Semakin pelbagainya pembahagian-pembahagian keahlian itu, 
semakin ramai orang-orang yang mengamalkannya. Bersama 
waktu yang berselang itu setiap keahlian itu menjadi begitu 
berbeza, para tukang itu menjadi begitu berpengalaman dalam 
pelbagai keahliannya. Masa yang panjang dan perulangan 
pekerjaan yang serupa membantu kepada memantapkan peker- 
jaan itu dan menjadikannya berakar umbi. 

Kesemuanya ini terjadi terutama di kota-kota, sebab kota- 
kota memiliki peradaban yang berkembang maju dan penduduk- 
nya pula kaya-raya. Dan semua dinasti itu berada pada akarnya, 
sebab dinasti itu mengutip kekayaan rakyat jelatanya dan 
membelanjakan untuk kepentingan lingkungan dalaman dan 
mereka yang ada hubungan dengannya. Mereka yang lebih 
berpengaruh atas perkiraan kedudukannya daripada sesuatu yang 
beralaskan kekayaan sendiri. Wang itu datangnya daripada rakyat, 
dan dibelanjakan di kalangan orang-orang yang ada kepentingan 
dalam dinasti itu dan kemudian di antara penduduk yang 
mempunyai kaitan dengannya. Mereka adalah golongan terba- 
nyak. Kekayaan mereka dengan demikiannya, bertambah dan 
harta benda mereka bertambah. Kebiasaan hidup dan cara-cara 
kemewahan itu menjadi beragam dan pelbagai jenis keahlian dapat 


7 Al-Quran, surah 13 (ar-Ra‘ad) ayat 41. 

dimantapkan di kalangan mereka. Inilah budaya hidup tinggal 
menetap (hadlarah). 

Dengan demikian, kota-kota yang terdapat di daerah-daerah 
jauh, meskipun ia mempunyai penduduk yang banyak, didapati 
lebih dikuasai oleh sikap hidup badwiah dan terpisah daripada 
kebudayaan tinggal menetap dalam banyak hal. Ia adalah berbeza 
dengan bandar-bandar yang terletak di bahagian tengah, pusat dan 
nadi kerajaan. Satu-satunya ialah pihak pemerintah berada dekat 
dengan mereka dan membelanjakan banyak wang untuk mereka, 
laksana sebatang sungai yang dapat menyuburkan segala sesuatu 
yang ada di sekitarnya, dan yang memberi baja kepada tanah yang 
berhampiran dengannya sedangkan yang berada jauh daripadanya 
terbiar kering-kontang. Sebabnya ialah dinasti dan kerajaan adalah 
semacam pasar dunia. Segala macam barang akan terdapat di pasar 
itu dan berhampiran dengannya. Jauh dari pasar itu, barang- 
barang tersebut tentulah tidak kedapatan. Selagi sesebuah dinasti 
terus memerintah dan raja-rajanya digantikan oleh seorang dengan 
seorang yang di kota tersebut, kebudayaan tinggal menetap itu 
akan menjadi bertambah kukuh dan berakar umbi di kalangan 
penduduk kota itu. 

Keadaan sedemikian dapat diteliti menerusi orang-orang 
Yahudi. Pemerintahan mereka di Syria bertahan sekitar 1400 
tahun. Mereka cukup arif dalam perkara-perkara yang menjadi 
suatu kebudayaan, dan cara-cara untuk mendapatkan nafkah 
hidup dan segala macam kemahiran yang tergolong ke dalamnya 
seperti bahan makanan, pakaian dan semua perkara yang me- 
nyangkut rumah, begitu banyak hinggakan kesemuanya, sebagai 
satu peraturan, masih boleh dipelajari daripada mereka sampai 
sekarang. Kebudayaan tinggal menetap dan kebiasaan-kebiasaan- 
nya menjadi begitu mantap di Syria melalui usaha mereka, dan 
melalui dinasti-dinasti Romawi yang menggantikan mereka selama 
600 tahun. Maka, mereka memiliki kebudayaan tinggal menetap 
yang benar-benar dapat dikembangkan. 

Hal yang sama teijadi kepada bangsa Kopta. Kekuasaan 
politik mereka bertahan selama 3000 tahun. Adat kebiasaan 
kebudayaan tinggal menetap, dengan demikian sudah benar-benar 
sebati di negeri mereka, Mesir. Mereka kemudian dikuasai oleh 
orang-orang Yunani dan Romawi, dan kemudian Islam yang telah 
menghapuskan kesemuanya itu. Kebudayaan tinggal menetap 
telah, dengan demikian, masih terus berlangsung di Mesir. 

Hal yang sama mengenai adat istiadat hadlarah juga meng- 
akar di Yaman kerana berlangsungnya daulah bangsa Arab di sana 
sejak masa Amelika dan Tababiah selama ribuan tahun, kemudian 
dilanjutkan oleh pengganti mereka, raja Mesir . 8 

Hal yang sama pula terhadap kebudayaan tinggal menetap 
yang terdapat di Iraq, di mana selama beribu-ribu tahun, diperin- 
tah terus-menerus oleh bangsa Nabatea dan Parsi, i aitu bangsa 
Kaldean, Kiania (Achaemenids), bangsa Sassan, dan sesudah 
mereka, bangsa Arab. Sampailah kepada masa ini tidak berlaku 
di muka bumi ini orang yang lebih banyak memiliki hadlarah 
daripada yang tercapai oleh penduduk Syria, Iraq, dan Mesir. 

Hadlarah atau kebudayaan tinggal menetap juga telah kuat 
bertapak di Andalusia, di mana selama beribu-ribu tahun, telah 
diperintah terus-menerus oleh dinasti, kemudiannya digantikan 
pula oleh kerajaan Bani Umaiyah. Kedua-dua dinasti itu adalah 
sama-sama hebat sehingga hadlarah di sana bertunjang. 

Ifriqiyah dan Maghribi tidak memiliki kedaulatan yang besar 
sebelum Islam. Bangsa Romawi Franka 9 telah melintasi laut 
menuju Ifriqiyah, serta menguasai pantainya. Kesetiaan orang- 
orang Barbar yang tinggal di sana diberikan kepada mereka tanpa 
dasar yang kukuh. Mereka berada di Qal’ah dan di daratan- 
daratan tinggi . 10 Tidak ada sebuah dinasti pun yang sampai ke sana 
dan menakluki penduduk Maghribi. Dari waktu ke waktu, mereka 
menyerahkan kepatuhan mereka kepada bangsa Goth yang datang 
dari seberang lautan. 

Ketika bangsa Arab menguasai Ifriqiyah dan Maghribi, 
kekuasaan Arab di sana hanya sebentar sahaja iaitu pada 
permulaan Islam. Kala itu mereka hidup dalam cara badwiah. 
Orang-orang yang tinggal di Ifriqiyah dan Maghribi tidak menemui 
suatu tradisi lama kebudayaan tinggal menetap hadlarah di sana, 


8 Seharusnya perkataan Mesir di sini dihapuskan, sebab dalam Sejarah kuno 
Mesir tidak memiliki seorang raja pun di Yaman. 

9 Dalam terjemahan Inggeris, di antara kata Romawi dan Franka ditambah kata 
dan: The Roman and European Christians. 

10 Salah satu erti kata Arab wafzu adalah tempat yang tinggi. Besar dugaan di sini 
terdapat teks terhapuskan. Yang benar adalah Mereka berada di al-Qalah dan 
al-Qairawan. Kedua-duanya adalah kota pantai di Ifriqiyah. Yang pertama 
'disebut juga Qal‘ah Abi ThawiV. Keterangan selanjutnya memperkuat dugaan 
ini. 

kerana penduduk aslinya terdiri dari bangsa Barbar, yang 
tenggelam dengan corak hidup badwiah. Tidak lama kemudian, 
orang-orang Barbar Maghribi Jauh (Maroko) hancur di tangan 
Maisarah al-Muthaffari, pada masa pemerintahan Hisyam bin 
Abdul Malik, dan lagi berada di bawah pemerintah Arab. 

Mereka adalah merdeka meskipun mereka melakukan 
sumpah setia (baiat) untuk berada di bawah pemerintahan Idris, 
kekuasaan baginda itu tidak boleh dianggap suatu kekuasaan 
Arab. Sebabnya ialah orang-orang Barbar sebenarnya yang 
menguasai dan di sana tidak ramai orang Arab. Jadilah Ifriqiyah 
telah berada di bawah naungan orang-orang Aghlab dan orang- 
orang Arab yang berdampingan dengan mereka. Mereka memiliki 
sebahagian hadlarah sebagai akibat dari kemewahan dan kemak- 
muran kedaulatan yang telah mereka capai, dan kerana sebahagian 
besar peradaban di al-Qairawan adalah milik kemudiannya, 
Kutamah, dan Sanhajah pula mewarisi pemerintahan daripada 
orang-orang Aghlab. Akan tetapi semuanya adalah singkat dan 
tidak sampai 400 tahun. Pentadbiran dinasti mereka berakhir, dan 
bentuk hadlarah berubah kerana ianya tidak dapat diwujudkan 
secara kukuh. Orang-orang Hilal, yang merupakan orang-orang 
Arab Badwi kemudiannya telah menaklukkan negeri itu serta 
membawanya kepada kehancuran. 

Hingga saat ini, sisa-sisa hadlarah masih kedapatan di al- 
Qalah, dan al-Qairawan, atau al-Mahdiyyah boleh ditemui pada 
peninggalan alat-alat rumah dan adat istiadatnya. Kesemuanya 
sudah campur-baur, tetapi mereka yang mengamalkan kebudayaan 
tinggal menetap dan tahun tentangnya dapat melihat perbezaan 
itu. Demikianlah yang terjadi kepada kebanyakan kota di Ifriqiyah 
dan tidak pula di Maghribi serta kota-kotanya, kerana sejak 
penguasaan Aghlab, kerajaan kutamaan dan Sanhajah,, kerajaan 
yang menguasai Ifriqiyah telah dapat berakar umbi dalam jangka 
waktu yang panjang daripada dinasti-dinasti lain di Maghribi. 

Ada perbezaan yang nyata mengenai Maghribi. Ia menerima 
sejumlah besar hadlarah dari Andalusia sejak masa kerajaan 
Muwahhidun, dan adat istiadat hadlarah telah berakar umbi di 
sana melalui kekuasaan mereka terhadap Andalusia. Sebilangan 
besar penduduk Andalusia telah berpindah sama ada secara rela 
atau tidak ke Maghribi. Dengan demikian sudah diketahui betapa 
luasnya pengaruh kerajaan Muwahiddun itu. Ia memiliki sejumlah 
besar hadlarah , dan telah benar-benar dapat disebatikan di sana, 

sebahagian besar daripadanya adalah disebabkan oleh penduduk- 
penduduk Andalusia. 

Kemudiannya, penduduk Andalusia di bahagian timur telah 
diusir oleh orang-orang Kristian, dan mereka pun berpindah ke 
Ifriqiyah. Di kota-kota itu mereka meninggalkan kesan-kesan 
kebudayaan tinggal tetap itu. Kebanyakannya adalah di Tunisia, di 
mana ia diadunkan dengan hadlarah Mesir, dan adat istiadatnya 
yang dibawa masuk oleh para musafir. Maka, Maghribi dan 
Ifriqiyah telah mendapat banyak pengaruh hadlarah. Tetapi, ke- 
lengangan telah menimpa tempat itu, dan ia pun lenyap. Orang- 
orang Barbar di Maghribi kembali kepada cara hidup Badwi dan 
penuh kekerasan itu. Namun, dalam apa keadaan pun, bekas-bekas 
hadlarah di Ifriqiyah adalah lebih nyata daripada yang terdapat di 
Maghribi dan kota-kotanya. Dinasti-dinasti kuno itu jauh lebih 
lama berkuasa di Ifriqiyah daripada di Maghribi, dan adat istiadat 
orang-orang Mesir sebabnya ialah adanya hubungan yang begitu 
akrab di antara kedua-duanya itu. 

Rahsia ini hendaklah dimengertikan kerana secara umumnya 
ia tidak banyak diketahui. Suatu yang harus dikenal ialah bahawa 
ianya merupakan persoalan-persoalan yang saling berhubungan: 
kuat dan lemahnya sesebuah dinasti, banyak jumlahnya suatu 
negara atau bangsa, saiz sebuah bandar atau kota, banyaknya 
harta dan kekayaan itu. Sebabnya ialah dinasti, negara dan 
kedaulatan membentuk alam dan peradaban, di mana ksemuanya 
itu, akhirnya, bersama dengan rakyat jelatanya, kota-kota dan lain- 
lain halnya, merupakan bentuk negara dan kedaulatan. 

Hasil cukai akan dikembalikan kepada semua rakyatnya. 
Kekayaan mereka sebagaimana lazimnya, adalah didapati daripa- 
da perniagaan dan kegiatan perdagangan. Apabila raja itu 
membelanjakan wangnya untuk rakyatnya, ia akan teragih di 
kalangan mereka, dan akan kembali semula kepada baginda, dan 
sekali lagi daripada baginda kepada mereka. Ia diperolehi daripada 
mereka melalui kutipan cukai dan cukai tanah, jibayah dan kharaj , 
serta akan dikembalikan semula kepada mereka melalui pem- 
berian-pemberian. Kekayaan para rakyat adalah sehubungan 
dengan perbendaharaan negara. Sebaliknya, perbendaharaan ada- 
lah sehubungan dengan kekayaan dan bilangan rakyat. Asal 
mulanya semuanya itu adalah peradaban dan lebar luasnya. 
Sekiranya hal itu dipertimbangkan dan diteliti dalam hubungan- 
nya dengan dinasti-dinasti, akan ditemui demikianlah. 

Allah menetapkan hukum, tidak ada sesiapa yang boleh 
menolak apa yang menjadi ketetapan-Nya. 11 


1 8 Kebudayaan tinggal menetap (Hadlarah) merupakan matlamat 

peradaban. Ia bermakna berakhirnya usia hidupnya, dan akan 

membawa kepada kehancurannya 

Telah kami terangkan sebelum ini bahawa kedaulatan dan 
penubuhan dinasti-dinasti adalah merupakan matlamat perasaan 
kekitaan ( ashabiyah ) dan bahawa hadlarah merupakan matlamat 
badwiah dan sebarang peradaban, sama ada ianya bersifat badwiah 
atau hadlarah, baik yang menitikberatkan persoalan tentang raja 
atau orang terbanyak, memiliki usia fizikal, sebagaimana seorang 
insan juga memilikinya. 

Sebab-sebab dan tradisi maqul dan manqul telah menjelaskan 
bahawa usia 40 tahun bermakna berakhirnya pertambahan 
kekuasaan dan kekuatan seseorang manusia. Apabila seseorang 
telah mencapai usia 40 tahun, sifat semula jadinya thabiah berhenti 
sejenak daripada terus berkembang, kemudiannya ia menuju arah 
kesusutannya suatu yang harus diketahui iaitu hal yang tidak boleh 
dilanggar. Apabila kemewahan dan kemakmuran dapat dinikmati 
oleh orang-orang yang berperadaban, secara semula jadinya ia 
akan menyebabkan mereka menuruti cara-cara hidup hadlarah, dan 
menerima adat kebiasaannya. 

Sebagaimana seseorang maklumi, hadlarah itu adalah suatu 
penerimaan pelbagai jenis kemewahan, pertumbuhan segala 
sesuatu yang sehubungan dengannya, dan keterikatan pada 
kemahiran yang telah memberikan segala macam keindahan 
kepada kehalusannya seperti kemahiran masak-memasak, per- 
buatan pakaian, pembinaan bangunan, atau membuat permaida- 
ni, atau tempayan, dan segala sesuatu yang menjadi bahagian 
rumah tangga. 

Untuk memperindahkan pelaksanaan semuanya itu, terdapat 
pula beberapa kemahiran yang tidak diperlukan di dalam ke- 
hidupan masyarakat badwiah, yang tidak mempedulikan kesan- 
tunan. Apabila usaha memperelokkan segala sesuatu yang 
berkenaan dengan rumah tangga itu mencapai hadnya, ia akan 
diikuti oleh ketundukan kepada tuntutan kemahuan. Daripada 


11 Al-Quran, surah 13 (ar-Ra'ad) ayat 41. 

kesemua adat dan kebiasaan ini, jiwa manusia itu menerima 
pelbagai warna yang menggugat agamanya dan keduniaan mereka. 

Ia tidak lagi dapat memelihara kecemerlangan agamanya, 
kerana kini ia telah benar-benar diwarnai oleh adat kebiasaan yang 
terasa sukar untuk dileraikan. Ia juga tidak dapat mengekalkan 
kedudukan duniawinya kerana kebiasaan hidup bermewahan- 
mewahan telah menuntut banyak hal, dan mengenakan beberapa 
syarat yang mana pendapatan seseorang adalah tidak cukup untuk 
membiayainya. 

Hal ini dapat menerangkan hakikat bahawa pembelanjaan 
penduduk di sesuatu kota akan bertambah banyak bersama ke- 
pelbagaian hadlarah. Dan hadlarah adalah berbeza-beza menurut 
perbezaan perdaban. Apabila peradaban berkembang, hadlarah 
akan menjadi lebih sempurna. Dan sesuatu yang telah diterangkan 
sebelum ini ialah penduduk kota telah disifatkan untuk membiayai 
harga yang sangat tinggi dalam perniagaan dan harga yang tinggi 
untuk membeli keperluan-keperluan itu. Penarikan cukai kesemua- 
nya itu akan dipertingkatkan lebih tinggi melalui cukai-cukai 
kastam, kerana hadlarah telah mencapai kesempurnaannya pada 
masa ini apabila dinasti telah mencapai puncak kemakmurannya, 
dan inilah masa dinasti mengenakan beban cukai kastam kerana 
banyaknya perbelanjaan. 

Cukai kastam itu telah menaikkan lagi harga barang jualan, 
sebab para peniaga kecil dan saudagar telah memasukkannya 
sebagai perbelanjaan mereka, malah juga keperluan mereka sendiri, 
ke dalam harga barang-barang simpanan dan dagangan mereka. 
Maka cukai kastam dimasukkan ke dalam harga jualan. Maka 
perbelanjaan orang-orang yang berperadaban pun bertambah, dan 
tidak lagi berpatutan tetapi berlebih-lebihan. Masyarakat tidak 
dapat melepaskan diri daripadanya kerana mereka dikuasai oleh 
dan patuh kepada tuntutan adat kebiasaan mereka. Semua 
keuntungan membelenggu kehidupan mereka. Hanya sebilangan 
orang sahaja yang berkesanggupan untuk membeli barang-barang 
yang kedapatan itu. Peluang perniagaan menjadi kurang dan 
keadaan di kota pula mengalami kemundurannya. Sebabnya ini 
adalah oleh hadlarah yang keterlaluan dan kemewahan. Secara 
umumnya mereka telah mencemarkan kota dalam erti kata 
hubungannya dengan perniagaan dan peradaban. 

Peribadi yang buruk sebagaimana dialami oleh penduduknya 
adalah akibat daripada jerih payah dan usaha berani mencuba 

untuk memenuhi keperluan-keperluan yang ditimbulkan oleh 
kebiasaan hidup mewah; akibatnya daripada nilai-nilai buruk 
yang mereka peroleh di dalam proses memenuhi keperluan- 
keperluan tersebut; dan kerosakan yang telah menimpa jiwa 
setelah mereka memperolehinya. Tidak bermoral, berbuat jahat, 
tidak jujur dan tipu daya semata-mata untuk mendapatkan nafkah 
hidup sama ada halal atau tidak, meningkat di kalangan mereka. 
Jiwa itu terfikir untuk mencari penghidupan, mempelajarinya, dan 
menggunakan segala tipu daya yang termampu semata-mata untuk 
tujuan menipu. Mereka pun lebih pintar berbohong, berjudi, me- 
nipu, memalsukan, mencuri, bersumpah palsu, d^n mengamalkan 
riba. Disebabkan mempunyai banyak keinginan dan kesenangan 
yang dirasai hasil daripada kemewahan, mereka didapati lebih 
mengetahui tentang cara-cara dan bentuk-bentuk yang tidak ber- 
moral. Mereka berbicara secara terbuka mengenainya dan segala 
sebab penyebabnya, serta menyingkirkan semua yang mengekang 
pembicaraannya. Bahkan, di kalangan kaum kerabat dan perem- 
puan-perempuan muhrim, di mana sikap badwiah menuntut 
adanya sopan santun, dan menghindarkan hal-hal yang cabul. 
Mereka juga mengetahui segala sesuatu mengenai pemalsuan dan 
penipuan, dan mereka menggunakannya untuk mempertahankan 
diri daripada kemungkinan penggunaan paksaan ke atas mereka, 
dan terhadap dendaan yang akan dikenakan di atas perilaku jahat 
tersebut. Akhirnya, ia menjadi suatu kebiasaan dan ciri-ciri bagi 
kebanyakan mereka, kecuali orang-orang yang dilindungi oleh 
Allah s.w.t. 

Maka, kota itu pun dipenuhi dengan orang-orang yang ber- 
akhlak rendah. Mereka menghadapi tentangan daripada kalangan 
generasi muda yang ada di dalam dinasti itu yang mana pendidikan 
mereka telah diabaikan dan yang gagal diakui oleh dinasti. Mereka 
dengan demikian, menerapkan nilai daripada persekitaran dan 
pandangan, meskipun mereka daripada keturunan terhormat dan 
mulia. Manusia adalah insan-insan dan saling serupa menyerupai 
antara satu sama lain. Mereka adalah berbeza dalam hal kebaikan, 
dan dibezakan oleh sikap mereka, melalui penyerapan nilai-nilai 
dan menghindar segala yang kejahatan. Orang yang memiliki 
warna apa juga kejahatan dan peribadinya yang telah tercemar, 
tidak akan dapat dibantu oleh keturunannya yang baik-baik dan 
asal-usul yang suci bersih. Maka, boleh dilihat betapa pandainya 
orang-orang daripada yang mulia, atau mereka daripada asal-usul 

yang disanjung tinggi, kerabat-kerabat diraja yang tercebur ke 
lembah maksiat dan terpaksa melakukan pekerjaan yang rendah 
darjahnya demi mencari nafkah hidup mereka, sebab perilaku me- 
reka adalah sangat keji dan mereka cenderung berbuat kejahatan 
dan tidak jujur. 

Sekiranya keadaan-keadaan semacam ini berlaku berleluasa 
di sesuatu bandar atau bangsa, Allah mengizinkan supaya ianya 
mengalami kehancuran dan kepupusannya. 

Inilah yang dimaksudkan dengan firman-Nya: 

“Dan jika Kami hendak membinasakan sesuatu negeri, maka 
Kami perintahkan kepada orang-orang yang hidup mewah di 
negeri itu (supaya mentaati Allah) tetapi mereka melakukan 
kedurhakaan dalam negeri itu, maka sudah sepantasnya 
berlaku terhadapnya perkataan (ketentuan Kami), kemudian 
Kami hancurkan negeri itu sehancur-hancumya”. 12 

Suatu keterangan yang munasabah mengenai keadaan- 
keadaan ini ialah, bahawa keuntungan-keuntungan (yang dapat 
dibuat oleh mereka) ada tidak cukup untuk membayar apa yang 
menjadi keperluan mereka, sebab betapa jelasnya amalan hidup 
bermewah-mewah dan akibat nafsu besar, tenaga kurang. Maka, 
segala urusan rakyat jelata akan jadi kacau-bilau, dan sekiranya 
urusan-urusan individu-individu itu sudah tidak dapat dibereskan 
maka bandar itu akan mengalami kacau-bilau dan hancur. 

Inilah maksud sebenar apa yang menjadi pernyataan 
beberapa orang bijak pandai, bahawa sekiranya pohon-pohon 
limau banyak ditanam di sesebuah bandar, bandar itu akan 
mengundang kehancurannya. Ramai orang kebanyakan bertindak 
tidak mahu menanam pokok-pokok limau di sekitar rumah mereka 
berdasarkan apa yang dinyatakan secara terus terang itu. Tetapi 
bukan itu yang dimaksudkan. Apa yang dimaksudkan ialah 
bahawa kebun dan perparitan adalah akibat daripada hadlarah. 
Pohon-pohon limau, pohon limau nipis, cemara, dan tanaman 
seumpamanya yang tidak boleh dimakan dan tidak berguna 
adalah puncak kebudayaan tinggal menetap, sebab ia ditanam di 


12 Al-Quran Karim, surah 17 (al-Isra’) ayat 16. 

* Inilah sebagaimana yang Ibn Khaldun katakan, tetapi oleh sebab pelbagai 
buah citrus itu boleh digunakan sebagai bahan makanan, ternyata memikirkan 
kekurangannya sebagai makanan asas. 

halaman tidak lebih sebagai hiasan sahaja dan ditanam selepas 
cara-cara mendapatkan kemewahan dapat dipelbagaikan. Inilah 
peringkat di mana seseorang harus berasa gusar akan menimbulkan 
kehancuran dan keruntuhan terhadap sebuah bandar, sebagaimana 
telah kami sebutkan. Hal yang sama sebagaimana disebutkan 
tentang oleander, sesuatu yang berada di dalam kategori yang 
sama. Ia hanya bertujuan untuk memberi warna pada halaman 
dengan warna-warnanya yang merah dan putih. Dan inilah yang 
dimaksudkan kehidupan yang mewah. 

Di antara hal-hal yang merosakkan hadlarah adalah terlalu 
menurut nafsu syahwat dan hidup bergelumang dengannya, sebab 
kemewahan yang lebih-lebihan. Ia hanya mendorong kepada 
pengisian selera dan nafsu yang pelbagai dalam hal bersangkutan 
dengan makan dan minum. Ia diikuti oleh kepelbagaian kepuasan 
seksual melalui pelbagai macam perhubungan jenis, seperti per- 
zinaan dan homoseksual, liwat. Ia membawa kepada kehancuran 
zuriat. Ia boleh terhasil secara tidak langsung, sehinggakan berlaku 
kekeliruan zuriatnya melalui perzinaan itu. Tidak ada yang tahu 
putera-puteranya sebab ia adalah anak haram dan kerana benih 
(laki-laki yang berbeza) yang bercampur di dalam rahim. Perasaan 
kasih dan sayang yang semula jadi terhadap anak-anaknya dan 
perasaan tanggungjawabnya terhadap merela telah hilang. Maka 
anak mereka itu pun mati, dan ini membawa kepada berakhirnya 
zuriat itu. Atau, kebinasaan zuriat dapat berlaku secara langsung, 
sebagaimana yang terjadi dalam hal hubungan homoseks, yang 
secara langsungnya dapat membawa pada ketiadaan keturunan. Ini 
lebih mendorong kepada kehancuran zuriat berbanding dengan 
perzinaan sebab ia tidak menyebabkan adanya zuriat, sedangkan 
perzinaan hanya menyebabkan kepada ketiadaan secara sosial 
orang yang wujud itu. Dengan demikian, Mazhab Maliki adalah 
lebih terbuka dan tepat mengenai homoseks, liwat daripada 
mazhab-mazhab lainnya. Ini membuktikan bahawa mereka lebih 
memahami maksud dan sikap syariat dan kepentingan terhadap 
masyarakat umumnya (daripada mazhab-mazhab yang lain). 

Ia harus difahami betul-betul. Ia membuktikan matlamat 
peradaban, adalah hadlarah dan kemewahan. Apabila peradaban 
mencapai matlamatnya dan ia berubah kepada pencemaran dan 
mulai mengalami kemerosotan sebagaimana dialami oleh makhluk 
yang hidup yang berlaku secara semula jadinya. 

Malah, kami boleh nyatakan bahawa kualiti moral yang 

dihasilkan daripada hadlarah dan kemewahan adalah serupa 
dengan penyelewengan. Sebab manusia tetap dikatakan manusia 
selagi dia berkemampuan untuk mendapatkan segala sesuatu yang 
berguna untuk dirinya sendiri dan berusaha menghindarkan segala 
yang merosakkan dan berusaha, waktunya disesuaikan untuk 
melakukan usaha yang sesuai dengannya. Orang-orang yang 
sudah menikmati kemajuan tidak berupaya secara bersendiriannya 
mengurusi keperluan hidupnya. Dia boleh jadi terlalu lemah 
disebabkan kesentosaan hidup yang dia nikmati. Atau dia boleh 
jadi terlalu bangga disebabkan dia dibesarkan dalam keadaan serba 
ada dan senang-lenang. Kedua-duanya adalah dapat dipersalah- 
kan. Dia juga tidak berupaya menghindarkan diri daripada 
perkara-perkara yang merosakkan kerana dia tidak ada ke- 
beranian sebagai diakibatkan oleh kemewahan dan pengaruhan 
di bawah kesan pendidikan dan pengajaran. Dia dengan demikian 
menjadi terlalu bergantung kepada kekuatan yang dapat melin- 
dunginya untuk mempertahankan dirinya. Kemudiannya dia sudah 
terpesong daripada lunas-lunas agamanya. Adat dan kebiasaan 
serta ketaatannya kepada hidup yang serba mewah telah merosak- 
kan dirinya, dan jiwanya telah ditanam oleh perilaku hidup mewah, 
sebagaimana telah kami nyatakan. Apa yang ada hanyalah 
kekecualian yang jarang terjadi. 

Apabila kekuatan seseorang insan itu dan kemudian peri- 
badinya serta agamanya telah dicemarkan maka kemanusiaannya 
juga telah turut tercemar dan dia mendapati, sebenarnya menjadi 
binatang. Dalam ungkapan inilah bahawa askar-askar kerajaan 
yang terdidik dalam kehidupan badwiah dan kepayahan hidup 
adalah lebih bermanfaat daripada orang-orang terdidik di dalam 
kebudayaan tinggal menetap dan telah menyerap sifat-sifat 
pembawaan itu. Hal ini dapat ditemui pada setiap dinasti. Dan 
sudah jelaslah bahawa hadlarah merupakan titik penamat dalam 
peringkat peradaban dan dinasti-dinasti. 

Dan Allah - Maha Suci Maha Tinggi - “Setiap waktu dalam 

kesibukan”. 13 


13 Al-Quran Karim surah 55 (ar- Rahman) ayat 29. 

19 Kota-kota yang dijadikan tempat bersemayamnya raja akan 

ditawan apabila kerajaan yang memerintah dapat dikalahkan 

dan dibinasakan 

Kita telah menemui sesuatu yang ada hubungannya dengan 
peradaban, yakni apabila dinasti itu mengalami perpecahan dan 
dapat digulingkan peradaban di kota itu yang merupakan tempat 
bersemayamnya raja juga hancur, dan selalunya suatu keruntuhan 
yang amat teruk. Apa yang berlaku itu berlaku juga tanpa dapat 
ditangguh-tangguhkan lagi. Sebab-sebabnya ialah: 

Pertama: Pada awal dinasti, pandangan badwiah yang harus 
ada menuntut supaya mereka tidak merampas apa yang menjadi 
hak manusia lain dan tidak menunjuk-nunjuk terlalu pandai. Hal 
ini yang menyebabkan cukai dan bayaran wajib, yakni daripadanya 
dinasti dapat ditegakkan tidak dapat dilakukan kalau adapun 
terlalu rendah. Perbelanjaan adalah terlalu sedikit, dan kemewah- 
annya adalah terbatas. Apabila sesebuah kota tempat bersemayam- 
nya raja mengambil alih kekuasaan kerajaan yang baru itu yang 
memiliki kemewahan yang terhad, maka kemewahan itu tidak 
tersebar luas di kalangan penduduknya, sebab rakyat jelata 
menteladani ketua negara itu. Mereka mencontohkan apa yang 
menjadi tatasusila negara, baik secara rela mahupun secara ter- 
paksa. Sebab, adalah sikap manusia yang semula jadi untuk meng- 
ikut amalan tradisi orang-orang tuanya. Atau secara tidak berapa 
rela, adalah menjadi tatasusila negara yang menghalang adanya 
kemegahan dalam hal apa pun dan tidak menggalakkan berlaku- 
nya perbuatan mencari untung, apa yang kelak membentuk 
peradaban hidup mewah. Akibatnya, hadlarah kota menurun, 
dan banyak kebiasaan hidup mewah lenyap daripadanya. Inilah 
apa yang kami maksudkan dengan keruntuhan sebuah kota. 

Kedua: Kedaulatan dan kekuasaan hanya dicapai oleh dinasti 
yang telah menunjukkan kebolehannya, sesuatu yang dicetuskan 
daripada persengketaan dan peperangan. Persengketaan adalah 
disebabkan oleh perasaan tidak serasi di antara penduduk kedua- 
dua dinasti dan tidak sefaham dalam hal kebiasaan dan keadaan 
hidup mereka. Kemenangan salah satu di antara kedua-duanya 
hanya mengakibatkan kehancuran kepada yang lain. Maka, 
keadaan-keadaan yang diwujudkan oleh dinasti yang lalu, 
khususnya mengenai kemewahan adalah disangkal dan dianggap 
pembawa kepada keburukan oleh orang-orang dinasti yang baru 

itu. Semuanya itu lenyap kerana dinasti yang baru menolaknya 
sama sekali. Akhirnya secara bertahap-tahap lahirlah suatu ke- 
biasaan hidup mewah yang baru di kalangan mereka. Mereka men- 
ciptakan kebudayaan hidup menetap yang baru. Masa di antara 
kedua-duanya itu memperlihatkan suatu kemerosotan dan pengu- 
rangan kebudayaan tinggal menetap yang pertama tadi. Inilah yang 
dimaksudkan dengan perpecahan peradaban di sesebuah kota. 

Ketiga: Setiap bangsa itu harus memiliki kampung halaman, 
tempat di mana ia tumbuh, dan tempat bermulanya kerajaan. 
Apabila rakyatnya menguasai kampung halaman yang lain, yang 
menguasai tadi diletakkan pada tahap kedua di bawah yang 
pertama, dan kota-kotanya berada pada darjat kedua berbanding 
dengan yang pertama. Apabila kekuasan kerajaan itu dikembang- 
kan dan pengaruhnya tersebar luas, adalah suatu yang tidak dapat 
dihindarkan ialah bahawa pusat pemerintahan akan diwujudkan di 
tengah daerah-daerah yang berada di bawah kekuasaan dinasti, 
sebab ia merupakan semacam pusat bagi keseluruhan daerah tadi. 
Maka pusat kerajaan yang baru itu berada amat jauh dari pusat 
kerajaan yang terdahulu. Hati dan perasaan rakyat lebih terdorong 
kepada pusat kerajaan yang baru kerana dinasti dan kerajaan 
adalah terpusatkan di sana. Penduduk-penduduknya pun pindah 
ke sana, dan lenyap secara perlahan-lahan dari kota yang merupa- 
kan pusat kerajaan yang pertama. Dan kebudayaan tinggal tetap 
itu adalah bergantung kepada jumlah penduduknya. Dengan per- 
pindahan penduduk, kebudayaan tinggal tetap dan kebudayaan 
bandar dari pusat pemerintahan yang pertama, maka kedudukan 
yang pertama mengalami kemerosotan. Inilah yang dimaksudkan 
dengan perpecahan. 

Inilah sebagaimana yang terjadi terhadap orang-orang Saljuk, 
ketika mereka berpindah dari pusat pemerintahan di Baghdad ke 
Isfahan; terhadap bangsa Arab sebelum mereka apabila berpindah 
dari al-Madain ke Kufah dan ke Basrah; dan Bani Abbasiyah 
apabila mereka berpindah dari Damaskus ke Baghdad, Bani Marin 
di Maghribi ketika mereka pindah dari Marakesy ke Fez. Secara 
umumnya, apabila sesebuah kerajaan memilih sebuah kota untuk 
dijadikan pusat pemerintahannya, maka ini akan menyebabkan 
berlakunya perpecahan peradaban terhadap pemerintahan yang 

lampau. 

* 

Keepipat: Apabila dinasti yang baru telah berjaya menga- 
lahkan dinanti y&ng lama, ia harus berusaha memindahkan orang- 

orang dan para ahli di dalam kerajaan yang lampau itu ke daerah 
lain, sebuah tempat di mana dapat dipastikan mereka itu tidak 
secara sulitnya akan menentang kerajaan. Kebanyakan penduduk 
kota adalah para ahli kerajaan yang berkuasa. Mereka itu terdiri 
sama ada daripada kalangan militia yang tinggal di sana pada 
permulaan dinasti atau orang-orang yang masyhur. Kesemua kelas 
dan jenis itu memiliki hubungan langsung dengan dinasti. Bahkan 
kebanyakan daripada mereka itu telah dibesarkan di dalam dinasti 
itu dan merupakan partisannya. Meskipun mereka tidak ada kaitan 
dengan dinasti melalui kuasa syawkah, dan perasaan kekitaan, 
ashabiyah, mereka terhubung oleh perasaan-perasaan ada kepen- 
tingan, cinta, dan akidah. Adalah menjadi sifat semula jadi bagi 
setiap dinasti segala yang ada kena-mengenanya dengan dinasti 
yang lalu. Maka, dipindahkan penduduknya dari ibu kota itu ke 
kampung halamannya sendiri yang tentunya dia benar-benar dapat 
menguasainya. Sebilangan daripada mereka dibawa ke sana 
sebagai orang buangan dan tawanan, sebahagian lagi dihormati 
dan diperlakukan sebagai tetamu yang dikasihi, maka timbul 
perasaan bermusuhan. Akhirnya, ibu kota di dalam negara 
kerajaan yang lampau cuma didiami oleh pedagang, buruh-buruh 
tani yang mengambil upah dan penyangak-penyangak serta 
sebilangan besar masyarakat awam. Kedudukan para penduduk 
yang dipindahkan itu telah diambil oleh golongan militia dan 
partisan dinasti baru. Bilangan mereka adalah cukup untuk 
memenuhi kota itu. Apabila berbagai-bagai kelas orang-orang 
terkemuka telah meninggalkan kota maka penduduknya akan 
berkurangan. Inilah sebagaimana yang dimaksud dengan perpecah- 
an peradaban di sesebuah kota itu. 

Kemudian, ibu kota dinasti yang lampau itu pasti mewujud- 
kan suatu peradaban lain di bawah naungan dinasti yang baru. 
Suatu kebudayaan tinggal tetap yang lain muncul sesuai dengan 
kepentingan dinasti yang baru itu. Hal ini dapatlah dibuat suatu 
perbandingan tentang seseorang yang memiliki sebuah rumah 
tetapi di bahagian dalamnya telah mengalami banyak kerosakan. 
Kebanyakan peralatan dan alat kemudahan di kamar itu tidak lagi 
sesuai dengan segala apa yang difikirkan. Dia memiliki kuasa 
untuk mengubah segala peralatan ini dan membina kembali ke- 
semuanya itu, sesuai dengan kehendak dan rancangannya. Maka 
dia akan merobohkan rumah itu dan mendirikannya semula. 
Banyak hal semacam ini terjadi di kota-kota yang merupakan pusat 

pemerintahan. Kita telah menyaksikan dan mengetahuinya. 

Kesimpulannya, sebab semula jadi bagi keadaan ini adalah, 
bahawa dinasti dan kedaulatan itu memiliki hubungan yang sama 
terhadap peradaban sebagaimana hubungan bentuk dengan benda. 
Bentuk adalah apa yang ada yang menjaga kewujudan benda 
melalui jenis fenomena yang diwakilinya. Suatu yang telah 
dimantapkan dalam ilmu-ilmu falsafah bahawa ianya tidak dapat 
diceraipisahkan daripada yang lain. Kita sungguh tidak dapat 
membayangkan peradaban tanpa wujudnya sebuah negara. Kedau- 
latan adalah mustahil sebab manusia haruslah secara semula 
jadinya bantu-membantu, dan ini menuntut adanya pengaruh 
yang mengekang, wazi. Maka kepemimpinan politik, yang didasar- 
kan atas kekuasaan syariat atau raja adalah suatu yang tidak dapat 
ditiadakan. Inilah yang dimaksudkan dengan dinasti. Oleh sebab 
kedua-duanya tidak dapat dicerai-beraikan, maka perpecahan 
salah satunya akan mempengaruhi yang lainnya, sebagaimana ke- 
tiadaan yang satu akan menyebabkan ketiadaan yang lainnya pula. 

Suatu perpecahan besar hanya akan terjadi sebagai akibat 
perpecahan dinasti seluruhnya. Inilah sepertimana yang telah 
berlaku kepada dinasti Romawi atau Parsi, atau Arab secara 
umum, atau juga Bani Umaiyah dan Bani Abbas. Pemerintahan 
individu tertentu, seperti pemerintahan Ausyarwan, Heraklius, 
Abdul Malik bin Marwan, atau ar-Rasyid, tidak dapat melakukan 
pengaruh menghancurkannya sekaligus. Individu-individu itu silih- 
berganti, dan mengambil alih peradaban yang ada. Mereka 
mengekalkan kewujudan dan jangka waktu itu, dan mereka amat 
bersamaan antara satu dengan yang lainnya. Dinasti yang sebenar, 
dinasti yang bertindak dalam hal-hal yang menyangkuti peradaban 
adalah menjadi hak kepada perasaan kekitaan dan kuasa. Ia 
berada pada ahli-alili dinasti itu. Tetapi apabila perasaan kekitaan 
telah lenyap dan digantikan oleh perasaan kekitaan yang lainnya, 
maka suatu kehancuran besar pun terjadilah. 

Allah Maha Suci, Maha Tinggi, dan lebih Mengetahui. 


20 Kota-kota tertentu memiliki kemahiran dan yang lain pula 
tidak 

Hal ini adalah disebabkan oleh suatu yang jelas. Bahawa kegiatan 
penduduk-pcnduduk di sebuah kota adalah melengkapkan satu 

dengan yang lainnya. Kerana kerja saling bersama adalah suatu 
yang sedia terwujud dalam peradaban. Kegiatan kerja yang 
diperlukan adalah dikhususkan kepada penduduk tertentu di kota 
itu. Mereka adalah bertanggungjawab untuk mengurusi dan men- 
jadi amat mahir dengan kerajinan yang menjadi hak mereka. 
Kegiatan-kegiatan itu menjadi suatu pekeijaan yang khusus kepada 
mereka. Mereka mendapat nafkah hidup melalui cara itu, dan 
memperoleh makanan melalui mereka, sebab secara umum hal ini 
menyangkut persoalan umum di kota dan diperlukan secara 
amnya. Sebaliknya, kegiatan yang tidak diperlukan di kota adalah 
tidak dihiraukan, sebab ia tidak membawa apa-apa keuntungan 
kepada orang yang melakukannya. 

Kegiatan-kegiatan yang diperlukan untuk memenuhi tuntut- 
an hidup, seperti tukang-tukang jahit, tukang-tukang besi, tukang- 
tukang kayu, dan usaha kerja yang seumpama itu terdapat di setiap 
kota. Tetapi, kegiatan, yang diperlukan untuk kebiasaan dan 
keadaan hidup mewah hanya terdapat di kota-kota yang memiliki 
kebudayaan tinggi, yang sudah menyerapkan kebiasaan hidup 
mewah, dan kebudayaan tinggal menetap. Di antara kegiatan kerja 
itu ialah seperti, tukang kaca, tukang emas, pembuat minyak 
wangi, tukang masak, pandai tembaga, pembuat roti, penenun 
broked, dan lain sebagainya. Semua kegiatan ini wujud dalam 
bentuk yang berbeza. Sesuai dengan meningkatnya kebiasaan 
tinggal menetap dan keperluan akan kemewahan, maka muncul 
pula keahlian untuk memenuhi tuntutan kemewahan ini. Kemahir- 
an itu wujud dalam kota-kota tertentu sahaja dan tidak di tempat 
lain. 

Tempat mandi umum adalah termasuk ke dalam kategori ini; 
Ia hanya terdapat di kota-kota yang penduduknya padat dan 
dengan peradaban yang tinggi sebagai suatu yang diakibatkan oleh 
kemewahan dan kekayaan. Dengan demikian, tempat mandi awam 
tidak terdapat di bandar-bandar yang sederhana besarnya. Adalah 
sesuatu yang benar di mana beberapa raja dan pemimpin ingin 
memiliki tempat permandian yang sederhana di kota-kota yang 
sederhana besarnya. Mereka membinanya dan membuatkannya 
boleh digunakan. Namun, oleh sebab ia tidak berdasarkan 
permintaan rakyat seluruhnya, kesemuanya itu akhirnya terbiar 
dan hancur. Mereka yang bertanggungjawab mengurusinya segera 
meninggalkannya, kerana ia sedikit pun tidak mendatangkan 
keuntungan dan hasil pendapatan. 


439 



MUKADIMAH IBN KHALDUN 


21 Kewujudan perasaan kekitaan di kota-kota, dan kehebatan 

sebahagian penduduknya terhadap yang lain-lainnya 

Adalah suatu yang cukup jelas, bahawa sesuatu yang semula jadi 
bagi setiap manusia ialah untuk saling berhubung sesama mereka. 
Meskipun mereka bukannya daripada keturunan yang sama. 
Tetapi hubungan itu adalah lebih lemah daripada sesuatu yang 
didasarkan atas keturunan yang sama dan perasaan kekitaan juga 
akan lebih lemah lagi. Ramai penduduk-penduduk kota yang 
mewujudkan pertalian persaudaraan melalui perkahwinan campur. 
Perkahwinan berbilang bangsa seperti ini dapat mendekatkan 
mereka dan akhirnya, mereka merupakan individu-individu yang 
ada hubungan dengan kumpulan. Persaudaraan dan permusuhan 
sebagaimana yang terdapat pada suku-suku dan keluarga-keluarga 
dapat ditemui di kalangan mereka, dan mereka berpecah-pecah 
menjadi kelompok-kelompok dan kumpulan-kumpulan. 

Apabila kuasa sesebuah dinasti telah merosot dengan terak 
dan pengarah mereka mula terkikis dari daerah-daerahnya yang 
terlalu jauh, maka penduduk kota itu pun bertindak menjaga 
keperluan masing-masing. Maka mereka kembali kepada bermu- 
syawarah, dan orang-orang golongan elit ternyata berbeza dengan 
golongan bawahan. Dan jiwa manusia, sebagaimana sifat semula 
jadinya amat cenderung kepada sikap menguasai dan berkuasa. 
Disebabkan suasana itu mendorong kepada ketegasan pemerin- 
tahan dan negara, maka orang-orang yang lebih kanan pun 
menyimpan hasrat untuk memainkan peranan yang lebih menon- 
jol. Setiap daripada mereka sering bersaing dengan lainnya dalam 
hal ini. Mereka melakukan ‘politiking’ dan mendapatkan pengikut- 
pengikut seperti para mawla , pengampu, dan sekutu-sekutu untuk 
menyertai mereka. Mereka sedia membelanjakan segala apa yang 
mereka miliki untuk memenangi hati rakyat jelata dan penyokong- 
penyokong. Setiap orang menubuhkan kumpulannya, dan salah 
seorang di antara mereka pun mendapat kuasa. Dia kemudiannya 
menentang orang-orang yang setara dengannya dan menjatuhi 
hukuman ke atas mereka sama ada dibunuh atau dibuang negeri. 
Akhirnya dia merampas semua kekuasaan eksekutif yang ada pada 
mereka, dan mereka pun menjadi tiada bertaring lagi. Seluruh kota 
itu jatuh kepada kekuasaannya. Lantas dia berpendapat bahawa 
dia telah mendirikan sebuah kerajaan besar yang boleh diwariskan 
kepada keturunannya. Dan, gejala-gejala keruntuhan yang terda- 

pat di dalam mana-mana kerajaan yang berkuasa juga kedapatan 
pada kerajaan-kerajaan yang kecil itu. 

Kadang kala ada sebahagian daripada mereka yang meniru 
apa yang dilakukan oleh raja-raja yang agung yang menjadi ketua- 
ketua suku, dan keluarga serta perasaan kekitaan, orang-orang 
yang sama-sama ke medan tempur dan melakukan peperangan, 
dan yang menguasai daerah-daerah yang luas serta wilayahnya. 
Mereka pun meniru kebudayaan misalnya, duduk bersemayam di 
atas tahta. Mereka memakai pakaian kebesaran, mengaturkan 
supaya ada pasukan berkuda untuk menjelajah pelosok daerah 
yang berada di bawah naungannya, menggunakan cap mohor, 
dihormat dengan yang difikirkan sewajarnya dan disapa dengan 
sebutan ‘Yang Maha Mulia Duli Tuanku’, yang sesungguhnya 
sesuatu yang tidak munasabah pada pandangan orang yang dapat 
melihat kewajarannya. Mereka menggunakan lambang-lambang 
kebesaran kerajaan yang pada hakikatnya bukan hak mereka. 
Mereka dipaksa melakukan segala-gala yang tidak sepatutnya itu 
disebabkan oleh merosotnya pengaruh kerajaan yang berkuasa dan 
terjalinnya hubungan-hubungan akrab yang mereka bentuk 
sehingga akhirnya melahirkan tertanamnya perasaan kekitaan itu. 
Sebaliknya, ada pula sebahagian daripada mereka yang menghin- 
darkan diri daripada bertingkah laku yang tidak wajar itu dan 
hidup secara sederhana, kerana mereka tidak ingin menjadi sasaran 
persendaan dan tertawaan orang. 

Hal ini terjadi di Ifriqiyah pada masa kini di akhir kedaulatan 
Bani Hafs, terhadap penduduk daerah-daerah di Jarid, yang 
mencakup Tripoli, Gebes, Tozeur, Nafta, Gafsa, Biskra, Zab, dan 
kawasan yang berhampiran dengannya. Mereka memperolehi 
aspirasi semacam itu bermula dengan kemerosotan pengaruh 
kerajaan selama beberapa dekad. Mereka telah merampas kuasa 
di kota-kota berkenaan dan berkuasa penuh ke atas Badan 
Perundangan dan Pentadbiran Cukai. Mereka memberikan sedikit 
ketaatan kepada kerajaan yang berkuasa dan memperlakukannya 
dengan sopan santun, timbang rasa, dan tolak ansur. Namun, 
mereka sebenarnya tidak mematuhi sebagaimana yang difikirkan. 
Mereka mewariskan kedudukan mereka kepada anak cucu mereka, 
yang hidup pada masa ini. Di antara pengganti-pengganti itu, ada 
yang bersikap kejam dan menyebabkan banyak kecelakaan. 
Mereka berpendapat bahawa mereka ada setara dengan raja-raja 
yang sebenarnya, menyalahi hakikat bahawa mereka hanyalah 

seorang rakyat biasa. Sehingga Maulana Amirul Mukminin Abui 
Abbas menghapuskannya serta merampas kedudukan warisan itu 
daripada mereka, sebagaimana yang disebutkan di dalam sejarah 
mengenai dinasti. Hal yang sama terjadi pada akhir dinasti 
Sanhajah. Penduduknya telah bersatu di kota-kota Jarid dan 
mereka bertindak ke atas kerajaan hingga Abdul Mukmin Ibn Ali - 
syekh dan raja Bani Muwahiddun - merampas semuanya itu 
daripada mereka dan memindahkan mereka semua dari daerah 
kekuasaan mereka ke Maghribi, dan dia hapus sisa-sisa peninggal- 
an mereka dari negeri itu, sebagaimana kami sebutkan di dalam 
sejarahnya. Demikian pula yang teijadi dengan Sabtah pada akhir 
Dinasti Bani Abdul Mukmin. 

Sebagaimana biasanya, pucuk pimpinan seperti itu berada di 
tangan anggota-anggota dari keluarga yang disegani dan golongan 
bangsawan, yang layak dilantik untuk memegang jabatan sebagai 
ketua dan pemimpinan di sebuah kota. Ada kalanya ia diketuai 
oleh orang-orang tertentu daripada kalangan rakyat jelata. Mereka 
ditakdirkan memperolehi sokongan. Lantas, dia pun dapat me- 
nguasai ketua-ketua dan kalangan-kalangan atasan apabila mereka 
telah kehilangan sokongan daripada golongan mereka sendiri. 

Allah Yang Maha Suci dan Maha Tinggi serta menguasai 

segala yang menjadi urusan-Nya. 


22 Dialek-dialek penduduk bandar 

Dialek-dialek penduduk bandar adalah mengikuti bahasa bangsa 
atau kaum yang menguasai bandar itu, atau yang telah meng- 
asaskannya. Dengan demikian, dialek-dialek yang dituturkan di 
semua kota Islam di Timur dan Barat pada masa ini adalah 
Arabiah, meskipun kebiasaan bahasa Arab klasik telah tercemar, 
dan Vrabnya. telah berubah. Sebabnya ialah kerana dinasti Islamiah 
itu telah berkuasa ke atas bangsa-bangsa asing. Agama dan 
organisasi keagamaan, millah menjadi bentuk bagi kewujudan 
dan kedaulatan agama. Bentuk adalah mendahului isi. Dan agama 
adalah diperoleh dari syariat, yang mana ianya adalah berbahasa 
Arab, sebab nabi - semoga selawat dan salam dilimpahkan 
padanya - adalah seorang berbangsa Arab. Maka, adalah penting 
untuk menghindari penggunaan bahasa lain selain bahasa Arab di 
semua daerah-daerah yang dikuasai oleh Islam. 

Hal tersebut dapat diteliti daripada tindakan Umar yang 
melarang penggunaan pepatah-pepatah yang digunakan di kalang- 
an bukan Arab. Oleh sebab Islam tidak menggalakkan pengguna- 
an dialek bukan Arab, dan bahasa yang digunakan oleh penyo- 
kong-penyokong kerajaan Islam adalah bahasa Arab, dialek itu 
sama sekali tidak digunakan di semua wilayahnya, sebab rakyat 
telah menteladani pemerintah dan mematuhi cara-caranya. Peng- 
gunaan bahasa Arab menjadi sebuah simbol Islam dan simbol ke- 
patuhan terhadap bangsa Arab. Bangsa-bangsa lain tidak menggu- 
nakan dialek dan bahasa mereka sendiri di semua kota dan 
wilayah, dan bahasa Arab itu menjadi bahasa mereka. Akhirnya ia 
menjadi bahasa perantaraan di seluruh kota besar dan kota kecil 
mereka. Bahasa-bahasa bukan Arab seolah-seolah bahasa yang 
dibawa masuk dan terasa asing di situ. 

Bahasa Arab kemudiannya mengalami pencemaran oleh 
adanya hubungan dengan bahasa-bahasa asing pada sebahagian 
tatabahasanya dan melalui adanya perubahan pada akhiran- 
akhiran kata, meskipun secara semantik ianya tidak mengalami 
perubahan. Bahasa Arab semacam ini disebut ‘bahasa masyarakat 
yang maju’, dan digunakan di seluruh kota Islam. 

Tambahan pula, kebanyakan penduduk kota-kota Islam 
pada masa ini adalah keturunan-keturunan Arab yang berkuasa 
di kota-kota ini, dan tenggelam dalam kemewahannya. Bilangan 
mereka adalah melebihi bilangan orang-orang bukan Arab yang 
tinggal di situ, dan mewarisi tanah dan negeri mereka. Dan bahasa- 
bahasa adalah diwariskan. Maka, bahasa yang dituturkan oleh 
anak cucunya itu adalah hampir dengan bahasa nenek moyang 
mereka meskipun tatabahasanya dalam beberapa tahap telah 
mengalami pencemaran sebab adanya hubungan langsung dengan 
orang-orang bukan Arab. Ia disebut ‘maju’, hadlariy , dengan 
merujuk kepada penduduk-penduduk yang tinggal di daerah- 
daerah dan kota-kota, berbeza dengan bahasa Arab Bidwi, yang 
telah sebati dengan Arabisme, ‘arubiyyah’. 

Apabila orang-orang bukan Arab menjadi raja-raja di 
Dailam, dan Saljuqiyah di Timur, dan menguasai Zenatah dan 
Barbar di Maghribi, dan mereka telah memperoleh kedaulatan dan 
kekuasaan atas seluruh kerajaan Islam, kesan kepada bahasa Arab 
ialah suatu pencemaran bahasa. Dan ia hampir lenyap kalau tidak 
ada perhatian kaum Muslimin terhadap al-Quran dan Sunnah, 
hanya melalui kedua-duanya sahaja Islam itu dapat dipelihara. 

Kesedaran ini menjadi suatu elemen yang menyokong pengekalan 
dialek-dialek ‘maju’ yang digunakan di bandar-bandar. Tetapi, 
setelah bangsa Tartar dan Mongol, yang mana mereka adalah 
orang bukan Islam, menjadi raja-raja di Timur, elemen-elemen 
yang menyokong bahasa Arab dan bahasa Arab telah pupus sama 
sekali. Tidak terdapat tanda-tanda di wilayah-wilayah Islam: Iraq 
bukan Arab, Khurasan, Parsi Selatan, India Barat dan Timur, 
Transoxania, negeri-negeri utara, dan Anatolia. Gaya syair dan 
pembicaraan Arab telah lenyap, yang kekal hanya sedikit. Arahan 
di dalam (apa yang dalam Bahasa Arab dikenali) adalah suatu yang 
teknikal menggunakan peraturan-peraturan yang dipelajari dari 
sains-sains Arab dan melalui cara menghafaz pembicaraan mereka. 
Ia adalah terhad kepada mereka yang diberikan Allah suatu bakat. 
Mungkin bahasa Arab Mudhar itu masih kekal di Mesir, Anda- 
lusia, dan Maghribi, kerana Islam itu masih bertahan dan diperlu- 
kan. Dengan demikian, ia dapat dipelihara dalam beberapa pering- 
katnya. Tetapi di wilayah-wilayah Iraq bukan Arab dan melampau 
ke sebelah Timur, tidak ada kesan sisa atau sumber bahasa Arab 
yang masih kekal. Hinggakan buku-buku ilmu pengetahuan telah 
ditulis dalam bahasa bukan Arab (Parsi). Ia juga digunakan untuk 
mengajarkan bahasa Arab. 

Allah lebih Mengetahui yang benar. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

TENTANG PELBAGAI ASPEK MENCARI PENGHIDUPAN, 
SEPERJI KEUNTUNGAN DAN PERTUKANGAN. SEGALA 
EHWAL YANG TERJADI SEHUBUNGAN DENGAN 
BEBERAPA PERSOALAN YANG BERKAITAN 


1 Erti sebenar dan penjelasan tentang makanan dan keuntungan. 
Keuntungan adalah nilai yang timbul hasil daripada kerja yang 
dilakukan oleh manusia 

MANUSIA secara semula jadinya memerlukan sesuatu untuk 
mengenyangkannya, dan untuk memberikan dirinya dalam semua 
keadaan dan tahapan kehidupannya sejak dia dilahirkan hinggalah 
dewasa dan di hari tuanya. 

“Allah Maha Kaya dan kalian adalah orang-orang kafir”. 1 

Dan Allah Maha Suci Dia telah Menciptakan segala sesuatu 
yang terdapat di dunia untuk manusia dan memberikannya 
kepadanya, sebagaimana disebutkan di dalam beberapa ayat al- 
Quran. Firman-Nya: 

“Dan Dia menunjukkan untukmu apa yang ada di langit dan 
apa yang ada di bumi semuanya, (sebagai suatu rahmat) 
daripada-Nya”. 2 

“Aliahlah yang menunjukkan lautan untukmu”. 3 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

1 Al-Quran surah 47 (Muhammad) ayat 38. 

2 Al-Quran surah 45 (al-Jatsiyah) ayat 13. 

3 Al-Quran surah 45 (al-Jastsiyah) ayat 12. 

“Menunjukkan angkasa, fulk " , 4 

“Menunjukkan bintang untukmu”, 5 

... dan banyak dari bukti-bukti (kebesaran-Nya). Tangan manusia 
terhampar atas alam seluruhnya dan segala sesuatu yang terdapat 
di dalamnya, di mana Allah membuat manusia sebagai wakil-Nya, 
khalifah di atas bumi. 

Dan manusia mempunyai bahagian dari segala sesuatu yang 
ada di dunia ini. Tetapi, sekali seseorang telah memiliki suatu 
barang, maka orang lain tidak boleh mengambil barang itu 
melainkan dia harus memberikan sesuatu yang sama nilainya 
sebagai gantinya. Oleh sebab itu, bila orang sudah mempunyai 
kekuatan yang cukup, maka dia akan berusaha untuk mendapat 
penghasilan supaya penghasilan yang diberikan kepadanya oleh 
Tuhan itu dikeluarkan untuk memperoleh keperluan dan kepen- 
tingan hidupnya melalui dagang tukar-menukar. Firman Allah 

“Dan carilah rezeki dari sisi Allah.” 6 

Manusia boleh mendapat sesuatu keuntungan yang bukan 
dengan usahanya sendiri, seperti contoh hujan yang menyuburkan 
tanam-tanaman, dan lain-lain seumpamanya. Tetapi, semuanya itu 
hanyalah suatu sumbangan sahaja. Dia harus menyertakan 
usahanya dengan kesemuanya tadi. Keuntungan-keuntungan itu 
akan menjadi sumber penghidupannya sekiranya ia sesuai dengan 
keperluan dan kemahuannya. Segala apa yang diperoleh akan 
menjadi modal terkumpul, sekiranya ia adalah lebih besar daripada 
keperluannya. Bila sesuatu diperolehi atau keuntungan yang 
dikumpulkan itu dimanfaatkan oleh sebilangan manusia dan dia 
menikmati hasil usahanya dengan membelanjakannya kepada apa 
yang menjadi kepentingan dan keperluannya, ia akan disebut 
‘rezeki’. 

Sabda Nabi Muhammad - semoga selawat dan salam 

dilimpahi ke atasnya 

4 Al-Quran surah 14 (Ibrahim) ayat 32. 

5 Ini bukan ayat al-Quran. Ayat-ayat yang menunjukkan ditundukkannya 
binatang bagi manusia, lihat al-Nahl ayat 5-8; Yasin ayat 71-73; at-Taubah 
ayat 79. 

6 Al-Quran surah 29 (al-Ankabut) ayat 17. 

“Sesungguhnya yang kamu miliki dari harta kamu 
adalah apa yang telah kamu makan maka kamu lenyapkan, 
atau apa yang kamu pakai maka kamu pedulikan, atau apa 
yang kamu sedekahkan maka kamu tinggalkan berlalu (dari 
dunia)”. 

Apabila seseorang itu tidak membelanjakan pendapatannya 
untuk membiayai apa-apa kemahuan dan keperluannya, pendapat- 
an itu tidak disebut ‘rezeki’. Sebahagian daripada hasil pendapat- 
an yang diperolehi oleh seseorang melalui hasil usahanya dan 
tenaganya ia disebut ‘keuntungan’. Sebagai contoh, harta yang 
ditinggalkan oleh orang yang telah meninggal adalah disebut 
sebagai ‘keuntungan’ dalam hubungannya dengan orang yang telah 
mati. Ia tidak disebut ‘rezeki’ sebabnya, ia tidak dimanfaatkan. 
Tetapi dalam hubungannya dengan waris bila mereka mengguna- 
kannya, maka ia disebut ‘rezeki’. Inilah hakikat ‘rezeki’ menurut 
ahlus-Sunnah. 

Dalam memberinya nama rezeki , Mu‘tazilah menentukan 
syarat bahawa barang itu harus sah pemilikannya. Menurut 
mereka, bila barang itu tidak sah pemilikannya, ia tidak disebut 
rezeki. Mereka melepaskan barang-barang yang di ghashab, dipin- 
jam tanpa izin, serta barang-barang yang diperoleh secara haram. 
Dan Allah s. w. t. memberi rezeki kepada orang yang melakukan 
ghashab , orang zalim, orang yang beriman, dan orang kafir. Dia 
secara khusus memberikan rahmat dan petunjuk-Nya kepada siapa 
yang dikehendaki-Nya. Dalam hal ini, kaum Mu‘tazilah memiliki 
alasan, tetapi bukan di sini tempat untuk memaparkannya. 

Ia harus diketahui bahawa keuntungan itu adalah diperolehi 
daripada usaha untuk mendapatkan sesuatu barang dan adanya 
hasrat untuk memilikinya. Maka rezeki itu haruslah dengan usaha 
dan pekerjaan. Usaha untuk memperoleh rezeki adalah sebagai- 
mana ditetapkan oleh Allah s.w.t. dan kemahuannya. Firman 
Allah: 


“Maka mintalah rezeki itu di sisi Allah ”. 7 

Segala sesuatu itu adalah berasal daripada Allah. Tetapi, 
keringat adalah sesuatu yang harus demi mendapatkan keuntungan 
dan penumpuan modal. Apabila (sumber untung) adalah peker- 
jaan, sebagai contoh, kegiatan pertukangan, ianya akan menjadi 


7 Al-Quran surah 29 (al-Ankabut) ayat 17. 

jelas. Apabila sumber keuntungan ialah hasil pertanian, ternakan 
atau galian, hasil usaha masih menjadi sesuatu yang perlu. 
Tanpanya, tiada apa-apa keuntungan yang boleh didapati dan 
tiada apa-apa hasil yang berguna. 

Tambahan pula, Allah s. w. t. telah menciptakan dua jenis 
logam iaitu emas dan perak, sebagai ukuran nilai bagi semua 
pengumpulan modal. Ianya, penduduk dunia, mengikut pilihan, 
menganggapnya sebagai harta dan kekayaan. Meskipun, apabila 
berada dalam keadaan-keadaan yang tertentu, barang-barang lain 
dikehendaki, ia tidak lain daripada mencapai tujuan yang pada 
matlamatnya adalah untuk memperoleh emas dan perak. Semua 
barang-barang lain adalah terdedah kepada turun naik harta 
pasaran, emas dan perak adalah terkecuali. Emas dan perak 
menjadi dasar keuntungan, harta, dan kekayaan. 

Sekiranya kesemua ini sudah dapat dimantapkan, suatu yang 
harus diketahui ialah modal yang didapatkan dan diperolehi oleh 
seseorang, sekiranya ia diperolehi daripada pertukangan, adalah 
nilai yang diperolehi daripada hasil usahanya. Inilah yang 
dimaksudkan dengan ‘modal yang diperolehi’. Tiada sesuatu di 
sini (tulen) kecuali keringat, dan ianya tidak sendirinya dikehen- 
daki sebagai modal yang dicari, tetapi, sebagai nilai yang dapat 
ditimbulkan daripadanya. 

Beberapa jenis pertukangan adalah dihubungkaitkan sebaha- 
giannya dengan yang lain. Sebagai contohnya, pertukangan kayu 
dan sulaman adalah dikaitkan dengan perkayuan dan tenun- 
menenun. Sesungguhnya, dalam kedua-dua kerja tangan itu, tenaga 
buruh adalah lebih penting daripada bahan mentahnya, kerana 
nilainya adalah lebih utama. 

Sekiranya keuntungan adalah diakibatkan daripada sesuatu 
selain daripada kerja tangan, nilai yang dibangkitkan daripada 
keuntungan dan modal yang diperolehi haruslah mengambil kira 
tenaga di mana ianya diperolehi. Tanpa usaha buruh, ia tidak 
dapat diperolehi. 

Dalam banyak hal perkongsian buruh (di dalam keuntungan) 
adalah sesuatu yang amat jelas sekali. Sebahagian daripada 
nilainya, sama ada besar atau pun kecil, adalah dibangkitkan oleh 
tenaga buruh itu. Bahagian buruh boleh dilindungi. Hal ini adalah 
sebagai contohnya harga barang makanan. Buruh dan perbelan- 
jaan yang termasuk ke dalamnya diperlihatkan melalui harga biji- 
bijian. Tetapi ianya adalah barang-barang yang terlindung di 

daerah-daerah di mana perladangan tidak dilakukan sungguh- 
sungguh dan tidak banyak peralatan. 

Adalah suatu yang jelas bahawa keuntungan dan untung 
secara keseluruhannya atau pada keseluruhannya, adalah nilai 
yang digambarkan melalui buruh manusia. Erti perkataan ‘rezeki’ 
dengan demikian menjadi lebih jelas. Ia adalah sebahagian 
daripada keuntungan yang dimanfaatkan. Maka pengertian 
‘keuntungan’ dan ‘rezeki’ sudah menjadi sesuatu yang jelas. 

Suatu yang harus diketahui ialah apabila semua tenaga kerja 
(yang tersedia) sudah lenyap atau berkurangan disebabkan oleh 
merosotnya peradaban, Allah telah mengizinkan supaya keuntung- 
an dihapuskan. Di kota-kota yang penduduknya yang sedikit dapat 
dilihat memberikan sedikit rezeki dan keuntungan, atau tiada sama 
sekali, sebab terlalu sedikitnya penyediaan buruh manusia. 
Sebaliknya, di kota-kota yang mempuyai penawaran tenaga buruh 
yang banyak penduduknya menikmati keadaan-keadaan yang lebih 
menguntungkan dan memiliki banyak kemewahan sebagaimana 
telah kami terangkan sebelum ini . 8 

Inilah sebabnya mengapa orang menyatakan, dengan mero- 
sotnya peradaban, rezeki bagi penduduk di suatu kota mengalami 
kepupusan. Lebih teruk lagi dikatakan sungai-sungai dan punca air 
akan terhenti di kawasan-kawasan yang tidak didiami orang. Sebab 
punca air akan mengalir apabila adanya usaha menimbanya dan air 
disalurkan. Dan ini menghendaki tenaga manusia. Keadaan- 
keadaan ini dapat dibandingkan dengan tetek-tetek binatang 
ternakan. Punca air yang tidak diceduk, dan darinya tidak keluar 
airnya akan mengalami kekeringan sama sekali. Hal yang sama 
dengan tetek-tetek yang tidak diperah untuk mendapatkan susu. 
Hal itu dapat diperhatikan di kota-kota yang mempunyai punca air 
di masa peradabannya. Kemudian, apabila mengalami kehancuran, 
air yang terdapat di situ lenyap sama sekali, seakan-akan ia tidak 
pernah ada. 

Dan Allah menentukan malam dan siang. 

2 Pelbagai cara, macam dan kaedah mendapatkan nafkah hidup 

Suatu yang harus diketahui ialah bahawa ‘penghidupan’ ialah 
mencari rezeki dan berusaha untuk memperolehnya. Kata maasy 

8 Lihat fasal ke-1 1 dalam Bab Keempat. 

merupakan keterangan tempat dari kata aisy (kehidupan); seakan- 
akan hendak dinyatakan bahawa kerana aisy bererti hayat atau 
kehidupan, meskipun dengan gaya bahasa yang berlebih-lebihan. 

Rezeki dan keuntungan boleh diperoleh melalui, kekerasan 
usaha, mendapatkannya daripada orang lain dan membahagi- 
bahagikannya sesuai dengan hukum kebiasaan yang diterima 
umum. Cara ini dipanggil ketetapan dan pencukaian. Atau 
daripada binatang liar diperoleh dengan membunuhnya atau 
menangkapnya di atas daratan atau di laut. Atau sama ada 
binatang yang dijinakkan dengan memerah apa yang berlebihan 
yang digunakan oleh manusia seperti susu daripada ternakan, 
sutera dan ulat sutera, dan madu daripada lebah atau daripada 
pokok-pokok seperti tanaman yang ditanam di ladang-ladang atau 
dibiar tumbuh sebagai pohon-pohon dengan tujuan mengambil 
buah-buahnya. Kesemua ini disebut sebagai pertanian. Atau, ke- 
untungan juga boleh diakibatkan oleh manusia kegiatan manusia 
terhadap bahan-bahan tertentu. Ia dipanggil usaha tangan seperti 
menulis, menjahit, menenun, menunggang kuda, dan sebagainya. 
Atau boleh juga digunakan kepada bahan-bahan tidak terhad. Ini, 
dengan demikian, termasuk profesion-profesion lain dan kegiatan- 
nya. Atau keuntungan yang didapati daripada dagangan dan 
kegunaannya dalam tukar barang; pedagang boleh membuat 
keuntungan seperti itu sama ada dengan berjaja atau dengan 
menyembunyikannya dan memperlihatkan turun naik pasaran 
yang menyentuhnya. Inilah yang dipanggil perdagangan. 

Pertanian adalah sesuatu yang terdahulu daripada pelbagai 
cara lain untuk mendapatkan penghidupan. Sebab, bertani itu 
secara semula jadinya adalah mudah, dan pembawaan hidup 
semula jadi. Ia tidak memerlukan apa-apa spekulasi atau 
pengetahuan teoritikal. Dengan demikian, penciptaannya adalah 
dihubungkaitkan dengan Nabi Adam, bapa kepada seluruh 
manusia. Dia dikatakan sebagai orang yang telah mengajarkan 
dan mengamalkan pekerjaan pertanian. 

Pertukangan adalah sesuatu punca penghidupan yang kedua 
dan selepas pertanian. Ia ada sesuatu yang saling berkaitan dan 
saintifik. Berfikir dan spekulasi adalah digunakan terhadapnya. 
Dengan demikian, sebagai peraturannya pertukangan itu hanya 
terdapat di kalangan orang-orang yang tinggal menetap. Budaya 
tinggal menetap adalah lebih mendahului kehidupan badwiah dan 
yang kedua selepasnya. Ini sebabnya, orang menisbahkan pertu- 

kangan kepada Nabi Idris, bapa kedua kepada umat manusia. Dia 
yang menyimpulkannya melalui wahyu Aliah s. w. t. untuk umat 
sesudahnya. 

Perdagangan adalah sesuatu yang semula jadi untuk 
membuat keuntungan. Sungguhpun, sebahagian besar amalannya 
dan caranya adalah penuh muslihat dan lebih terarah untuk 
mendapatkan laba di antara harga belian dan harga jualan. Apa 
yang menjadi lebihan itu membolehkan suatu pendapatan sebagai 
untung. Dengan demikian, syariat Islam membolehkan penggu- 
naan cara-cara yang bijaksana mukayasah, di dalam perdagangan, 
kerana perdagangan mengandung elemen berjudi. Sungguhpun 
demikian, ia tidak bermakna mengambil sesuatu daripada tangan 
orang lain dengan tidak mengembalikan apa-apa sebagai ganjar- 
annya. Dengan demikian ia adalah sah. 

3 Menjadi seorang petugas bukanlah suatu cara mencari nafkah 

hidup yang wajar dan semula jadi 

Seseorang raja haruslah menggunakan khidmat seorang petugas 
seperti anggota-anggota tentera, polis, dan setiausaha, di semua 
jabatan-jabatan kerajaan dan badan berkuasa yang berkaitan 
dengannya. Untuk setiap jabatan itu baginda akan berasa puas 
dengan orang-orang yang diketahuinya, cukup berkemampuan dan 
akan dibayar melalui perbendaharaannya. Semuanya ini adalah 
termasuk ke dalam bidang kuasa politik dan penghidupan yang 
dibuat sehubungan dengan bidang kuasa pentadbiran politik. 
Adalah dipertanggungjawabkan kepada mereka dan pihak yang 
paling berkuasa adalah peneraju (pemegang kuasa tertinggi) 
pelbagai cawangan itu. 

Alasan yang mewajarkan para-para petugas di peringkat 
bawahan ialah hakikat bahawa sebahagian besar daripada mereka 
yang hidup serba mewah berasa amat tidak wajar mengurusi sendiri 
apa yang menjadi keperluannya. Atau, sememangnya tidak 
berupaya melakukannya sendiri sesudah terdidik untuk hidup 
senang-lenang dan mewah. Dengan demikian, mereka menggajikan 
orang yang boleh menguruskan keperluan itu untuk kepentingan 
mereka. Orang-orang tersebut dibayar melalui wang mereka 
sendiri. Keadaan demikian tidaklah suatu yang dapat disanjung 
jika ditilik daripada titik pandang kelelakian yang merupakan 
sesuatu yang semula jadi bagi manusia, kerana kelemahannya 

terlalu bergantung hidup pada orang lain selain daripada dirinya 
sendiri. Ia juga menambahkan satu lagi tugas kepada seseorang dan 
perbelanjaannya, dan memperlihatkan suatu kelemahan dan yang 
harus dihindari seseorang demi kepentingan kelelakian. Tetapi, 
adat kebiasaan telah menyebabkan insan itu lebih cenderung 
kepada hal-hal yang alah bisa tegai biasa. Insan itu lebih cenderung 
kepada hal-hal yang bukan boleh mengetepikan apa yang sudah 
ditetapkan oleh nenek moyangnya. 

Tambahan pula petugas yang dapat memuaskan hati dan 
dapat dipercayai adalah hampir-hampir tidak pernah ada. Ada 
empat kategori sehubungan dengan jenis petugas seperti ini. Dia 
berupaya melakukan pekerjaan yang harus dilakukannya, dan 
boleh dipercayai dalam hubungan dengan segala sesuatu yang 
diserahkan kepadanya. Atau, dia boleh menjadi bertentangan 
dengan kedua-duanya, iaitu dia sama tidak cekap dan tidak boleh 
dipercayai atau dia boleh selidiknya dalam satu hal sahaja iaitu dia 
boleh jadi cekap dan tidak boleh diharapkan atau boleh 
diharapkan tetapi tidak cekap. 

Dalam hal yang pertama, yang boleh diharapkan dan 
berkeupayaan tidak ada seseorang dalam apa hal pun boleh 
mendapatkannya. Dengan kecekapan dan boleh dipercayai, dia 
tidak memerlukan seseorang berada dalam kedudukan yang paling 
bawah, dan akan merasa hina untuk memberikan khidmatnya 
kerana dia dapat memperolehi yang lebih banyak. Dengan 
demikian, orang-orang seperti itu hanya dilantik oleh para amir 
yang berpangkat tinggi kerana keperluan untuk pangkat adalah 
suatu yang umum. 

Jenis yang kedua, petugas yang tidak cekap dan tidak juga 
boleh dipercayai. Dia tidak wajar digajikan oleh orang yang cerdik 
akal, kerana dia akan merosakkan tuannya dua hal sekaligus. Dia 
akan rugi kerana petugasnya itu tidak cekap, dan dia juga 
mengalami kerugian harta kerana petugas melakukan khianat. 

Tidak ada sesiapa yang akan menggunakan khidmat kedua- 
dua jenis pelayan ini. Maka, apa yang kekal ialah untuk mengupah 
petugas daripada kedua-dua jenis, petugas-petugas yang boleh 
dipercayai tapi tidak cekap; dan petugas-petugas yang cekap tetapi 
tidak dapat dipercayai. Ada dua pendapat di kalangan masyarakat 
mengenai memilih salah satu di antara kedua-duanya. Masing- 
masing itu memiliki sesuatu yang disukainya. Namun, petugas yang 
cekap, meskipun dia tidak boleh dipercayai adalah lebih disukai. 

Suatu yang boleh dipastikan ialah petugas itu tidak akan 
menyebabkan kerugian, dan seseorang itu boleh sentiasa berwas- 
pada dengan tipu muslihatnya. Sedangkan petugas yang boleh 
menyebabkan kerugian, meskipun boleh dipercayai adalah lebih 
berbahaya daripada kegunaannya. Sebabnya ialah kerosakan yang 
dilakukannya. Hendaklah hal ini disedari dan jadikan sebagai 
norma dalam mencari petugas yang memuaskan hati. 

Dan Allah s.w.t. Maha Suci Dia dan Tinggi Kuasa atas Segala 

yang Dikehendaki-Nya. 


4 Berusaha mendapatkan wang daripada harta karun dan iiarta- 
harta lain yang tertanam bukanlah suatu ikhtiar hidup yang 
tidak wajar 

Begitu ramai orang-orang kota yang lemah akal fikirannya yang 
menginginkan harta kekayaan dari bawah permukaan bumi dan 
membuat suatu keuntungan daripadanya. Mereka berasa amat 
yakin bahawa kekayaan bangsa-bangsa yang lampau itu dipen- 
damkan di bawah tanah, dan ditutup dengan azimat-azimat sakti. 
Apa yang terkunci itu dapat dibuka, sebagaimana percaya oleh 
mereka yang secara kebetulan memperolehi ilmunya. Untuk 
meleraikan kesaktian itu dia boleh mengasapkan kemenyan, 
membaca mantera, dan melakukan sembahan. 

Para penduduk di kota-kota Ifriqiyah amat percaya bahawa 
orang Franka, yang hidup di sana sebelum Islam telah menanam- 
kan harta kekayaan mereka hinggalah ke suatu waktu yang 
membolehkan mereka membongkarnya kembali. Para penduduk 
kota-kota di Timur juga menyimpan kepercayaan sedemikian, 
sehubungan dengan bangsa-bangsa Kopta, Byzantin, dan Parsi. 
Mereka menyebarkan cerita-cerita mengenai hal tersebut, yang 
tidak lebih daripada cakap-cakap kosong belaka. 

Maka seorang pencari harta karun pun datang dan menggali 
di tempat harta karun itu ditanam. Tetapi, dia tidak mengetahui 
adanya azimat atau cerita yang ada hubungan dengannya. Sebagai 
akibatnya, dia bertemu dengan suatu tempat yang kosong, atau 
penuh dengan ulat-ulat. Atau, dia melihat wang dan permata itu 
terbiar di situ, tetapi para penjaganya mengawalnya, lengkap 
dengan pedang yang terhunus. Atau, bumi akan bergegar hingga 
dia beranggapan akan ditelan bumi dan cerita-cerita kosong lain 
semacamnya. 

Di Maghribi begitu ramai ‘pelajar’ Barbar yang tidak mampu 
mencari nafkah hidup melalui cara yang wajar. Mereka telah 
menemui orang-orang yang berada dengan menyerahkan kertas- 
kertas yang pada tepinya terkoyak dan mengandungi sama ada 
tulisan bukan Arab atau didakwa suatu terjemahan daripada 
dokumen yang ditulis oleh pemilik harta karun yang memberi 
petunjuk mengenai tempat di mana harta karun itu ditanam. 
Dengan cara demikian, mereka mengharapkan untuk mendapat- 
kan nafkah hidup dengan cara meminta. Mereka yang dapat 
dipengaruhi itu saja mencari harta itu. Mereka mendakwa bahawa 
motif utama meminta perlindungan adalah supaya terhindar 
daripada penyitaan dan seksaan oleh pihak berkuasa. 

Selalunya, salah seorang pencari harta karun itu akan 
membuat maklumat yang aneh atau amalan sihir yang menakjub- 
kan, dan dengan cara demikian, dia mengelabui orang untuk 
mempercayai dakwaan-dakwaannya yang lain meskipun pada 
hakikatnya, dia tidak tahu keajaiban dan cara-caranya. Maka 
ramailah orang yang lemah hatinya melakukan penggalian dengan 
segenap tenaganya yang ada. 

Usaha cari gali itu dilakukan secara sembunyi-sembunyi di 
malam hari, takut dapat dikesani oleh orang-orang pihak berkuasa. 
Bila mereka tidak mendapatkan apa-apa, mereka menyalahkan 
kegagalan itu kepada kejahilan untuk mengetahui jenis azimat yang 
digunakan untuk mengunci harta itu. Mereka sebenarnya menipu 
diri sendiri. Mereka gagal mencapai apa yang dicita-citakan. 

Sebagai tambahan kepada akal fikiran yang lemah, suatu 
motif yang mendorong manusia supaya memburu harta karun 
adalah ketidakmampuan mencari nafkah hidup dengan jalan yang 
semula jadi untuk mendapatkan keuntungan, misalnya berdagang, 
bertani, atau bertukang. Dengan demikian, mereka cuba untuk 
mencari nafkah hidup dengan jalan memperdayakan seperti 
mencari harta karun, dan usaha-usaha lainnya yang tidak wajar. 
Oleh sebab mereka tidak mampu memperoleh sesuatu, dan mereka 
percaya dapat meraih rezeki tanpa berusaha dan bersusah payah. 
Apa yang mereka tidak sedari ialah dengan melibatkan diri dengan 
cara yang tidak benar, mereka sebenarnya telah menceburkan diri 
sendiri ke dalam kesusahan, kekerasan, dan pembaziran tenaga 
yang lebih daripada yang sewajarnya. Lebih-lebih lagi, mereka 
mendedahkan diri sendiri ke dalam suatu bahaya yang wajar 
diseksa. 

Selalunya suatu motif utama yang mendorong orang mencari 
harta karun ialah hakikat bahawa mereka telah biasa dengan hidup 
mewah yang melampaui batas. Akibatnya, pelbagai cara dan jalan 
untuk mendapat wang tidak lagi seimbang untuk membayar 
keperluan-keperluan hidupnya. Apabila orang semacam itu tidak 
berupaya mencari wang dengan jalan wajar, jalan keluarnya ialah 
dengan cara memperdayakan tanpa perlu berusaha, dia akan 
mendapat wang yang banyak untuk membayar tingkah laku yang 
telah menimbulkan banyak kepayahan itu. 

Maka, dia begitu beriya-iya untuk mencari harta karun itu 
dan menumpukan segenap usahanya untuk mendapatkannya. Ke- 
rananya, seperti kebanyakan yang disaksikan, mereka yang bercita- 
cita untuk mencari harta karun adalah orang-orang pemerintah 
dan penduduk-penduduk kota yang menikmati hidup mewah dan 
makmur, sepertimana orang-orang Mesir dan semacamnya. Maka 
kita dapati kebanyakan daripada mereka berusaha mencarinya. 
Mereka bertanya kepada para pengembara tentang kisah-kisah luar 
biasa mengenai harta karun dengan kesungguhan yang serupa yang 
ditunjukkan untuk mengubah logam biasa menjadi emas. Begitu 
juga mengenai penduduk Mesir yang berusaha mencari hal-hal 
aneh; dengan harapan daripadanya mereka akan mendapatkan 
kekayaan yang tersimpan atau harta simpanan. Mereka menyiasat 
kemungkinan untuk menjadikan air lenyap dari dalam tanah, sebab 
mereka percaya bahawa kebanyakan harta karun adalah ditanam 
di dalam terusan-terusan Sungai Nil dan bahawa Sungai Nil itu 
banyak menyimpan harta karun yang disembunyikan. Mereka 
sebenarnya diperdayai oleh orang-orang yang memiliki catatan- 
catatan yang palsu. Dengan membuat alasan bahawa mereka tidak 
boleh terjun secara langsung ke dalam terusan untuk mendapatkan 
harta karun. Apa yang dikatakan mengenai mencari harta karun 
ialah ia tidak berasaskan saintifik tidak juga berdasarkan 
maklumat sebenar. Ia harus diakui bahawa meskipun harta itu 
ditemui, dan ini jarang berlaku dan secara kebetulan bukan suatu 
pencarian yang sistematik. Tambahan pula, mengapa harus ada 
orang yang berusaha menyembunyikan hartanya dan menutupnya 
dengan perbuatan sihir, dan menjadikan ianya sukar dicari. 
Kemudiannya memberikan teka-teki dan bayangan di mana ianya 
boleh ditemui oleh orang yang mahukannya. Mengapa harus 
mencatatkannya, supaya orang-orang di zaman yang berlainan dan 
daerah boleh mencarinya. Ini akan bertentangan dengan maksud 

menyimpannya supaya tidak diketahui sama sekali. Maka, 
pekerjaan sedemikian bukanlah termasuk ke dalam pekerjaan 
orang-orang yang berakal. 

Satu soalan telah ditanyakan: Di manakah harta kekayaan 
bangsa-bangsa yang wujud sebelum kita, dan di mana kekayaan 
tersebut dapat ditemukan? Sebagai menjawabnya, suatu yang harus 
diketahui ialah kekayaan seperti emas, perak, batu permata, dan 
barang-barang lain yang boleh dibuat peralatan adalah tidak 
banyak berbeza dengan galian-galian lain dan modal yang 
diperolehi daripada tembaga, timah hitam serta logam lainnya. 
Maka peradabanlah yang menyebabkan semuanya itu ada, melalui 
usaha manusia, yang menjadikannya bertambah atau berkurang. 
Kesemua barang-barang itu yang ada di dalam simpanan manusia 
itu boleh dipindahkan dari satu keturunan kepada keturunan 
berikutnya. Dan mungkin juga dipindahkan daripada suatu daerah 
ke daerah yang lain, dan dari satu dinasti ke dinasti yang lain, 
sesuai dengan tujuan diadakan dan peradaban khusus yang 
memerlukannya . 

Sekiranya wang amat berkurang di Maghribi dan Ifriqiyah, ia 
tidak berkurang di negeri-negeri Slavia dan Franka. Dan sekiranya 
ia kurang di Mesir atau Syria, ia tidak berkurang di India dan 
China. Sebabnya ialah usaha masyarakatlah, dalam mencari 
untung dan mempergunakannya sebagai alat, yang menyebabkan 
bertambah atau berkurangnya jumlah peredaran logam berharga 
itu. Namun, bahan-bahan itu mengalami kehancuran, sebagaimana 
semua benda maujud lainnya. Mutiara dan permata akan lebih 
cepat rosak jika dibandingkan dengan benda-benda lainnya. Demi- 
kian pula emas dan perak, 9 tembaga dan ada di tanah mereka, di 
al-Barari dan lain-lainnya. Kisah sihir Firaun menunjukkan 
bahawa mereka mempunyai keistimewaan dalam masalah ini. ... 

Terjadinya penemuan dan penggalian harga karun di Mesir 
dapat diterangkan oleh fakta bahawa Mesir berada di bawah 
kekuasaan orang-orang Kopta selama lebih dari 2000 tahun. 
Mereka yang telah mati ditanam bersama dengan segala harta 
miliknya yang berupa emas, perak, permata, dan barang per- 
hiasannya. Ini adalah kebiasaan yang dilakukan oleh penduduk 


9 Adalah tidak benar demikian. Emas dan perak tak terpengaruh oleh udara dan 
air. Watak kimiawinya tidak berubah meskipun dipakai dalam waktu yang 
lama. 

dinasti-dinasti sebelumnya. Setelah dinasti bangsa Kopta 10 ber- 
akhir, dan orang-orang Parsi menguasai Mesir, mereka pun men- 
cari kawasan perkuburan tersebut dan menemui apa yang dicari. 
Mereka memperolehi kekayaan yang sukar dibayangkan daripada 
tanah perkuburan tersebut, dan daripada piramid yang menjadi 
makam orang bangsawan. Hal yang sama dilakukan pula oleh 
bangsa Yunani sesudah mereka. Kuburan-kuburan itu membuka 
kesempatan usaha mencari harta karun, dan telah berlangsung 
hinggalah di masa ini. Pada kebanyakan kesempatan, barang pen- 
daman ditemukan di dalamnya, mungkin berupa harta kekayaan 
yang mereka pendam, atau berupa alat untuk menyimpan serta 
tabut-tabut yang diperbuat daripada emas dan perak yang diper- 
siapkan untuk tempat si mati yang mereka hormati sewaktu menye- 
madikannya. Maka jadilah kuburan-kuburan orang Kopta sebagai 
sasaran pencarian harta karun selama ribuan tahun. Orang-orang 
Mesir pun memberikan perhatiannya terhadap pencarian harta 
karun dan usaha menemukannya. Apabila di tahun-tahun terakhir 
sesebuah dinasti, cukai mula dikenakan ke atas pelbagai macam 
barang, ia juga dikenakan ke atas para pencari harta karun. Dan 
orang-orang yang bercita-cita besar untuk melibatkan dirinya 
mencari harta karun, dan mengaku berupaya menjumpainya 
terpaksa juga membayar cukai. Dan apa yang mereka capai, tidak 
lain hanyalah kegagalan di dalam segala usaha mereka. 

Maka orang yang merasa dirinya terpedaya atau diganggu 
oleh cita-cita semacam itu, hendaklah memohon perlindungan 
daripada Allah supaya terhindarkan dirinya dari kelemahan dan 
kemalasan di dalam mencari sumber penghidupan, sebagaimana 
Rasulullah - semoga selawat dan salam dilimpahi ke atasnya - 
memohon perlindungan kepada Allah daripada hal-hal tersebut. 
Dia menghindarkan dirinya dari jalan dan bisikan syaitan, dan dia 
tidak menyibukkan dirinya dengan cerita-cerita yang samar dan 
tidak benar. 

“Dan Allah s.w.t. memberi rezeki kepada siapa yang 

dikehendaki-Nya, tanpa perhitungan ”. 11 


10 Dimaksud: Firaun-firaun berbangsa Kopra, atau orang-orang Mesir kuno. 

11 Al-Quran surah 2 (al-Baqarah) ayat 212. 

5 Pangkat-pangkat adalah sangat berguna di dalam mencari 

kekayaan 

Ia adalah sedemikian. Kami dapati bahawa orang yang berkedu- 
dukan dan dihormati di dalam segala aspek duniawi adalah 
lebih bernasib baik dan lebih kaya daripada orang yang tidak 
berpangkat. 

Sebabnya ialah orang yang bermartabat adalah dibantu oleh 
tenaga orang lain. Mereka berusaha untuk mendekatinya dengan 
mengabdikan diri, sebab mereka ingin berbaik-baik dengannya dan 
sebagai ganti amat memerlukan perlindungan yang dapat diberikan 
oleh mereka yang berkedudukan. 

Orang-orang akan membantu mereka dengan kesediaan 
membantu dalam semua keperluannya, sama ada ianya soal 
pokok, pelengkap, mahupun yang kemewahan. Nilai yang dapat 
ditimbulkan hasil dari usaha itu menjadi sebahagian daripada 
keuntungannya. Untuk tugas-tugas yang sebenarnya memerlukan 
ganjaran, dia selalunya menyuruh orang tanpa memberi apa-apa 
imbuhan. Dia menyedari bahawa dia telah mendapatkan sesuatu 
nilai yang amat tinggi hasil daripada titik peluh mereka. Ia adalah 
perbezaan di antara nilai yang diperolehnya daripada pekerjaan 
percuma dengan harga yang harus dia bayarkan untuk keperluan- 
keperluannya. Dia dengan itu membuat satu keuntungan besar. 
Seseorang yang berkedudukan menerima banyak pekerjaan 
percuma yang membuatnya kaya-raya dalam waktu yang amat 
singkat. Hari demi hari yang berlalu itu, nasib dan kekayaannya 
bertambah baik. Dalam pengertian inilah bahawa pemilikan 
politik, imarah , merupakan salah satu cara mencari nafkah 
hidup. 

Orang yang tidak berkedudukan sama sekali, meskipun dia 
berharta, mendapatkan keuntungan itu pada kadar kekayaan yang 
dimilikinya, dan sesuai dengan usaha yang dilakukannya sendiri. 
Kebanyakan pedagang adalah dalam kumpulan ini. Dengan 
demikian, orang yang berpangkat adalah jauh lebih baik daripada 
mereka yang tidak berkedudukan. 

Sebagai bukti, ianya dapat dilihat menerusi ahli-ahli fikah 
dan tokoh-tokoh agama, dan tuk-tuk lebai yang telah mencapai 
suatu martabah yang baik. Kemudian, masyarakat umumnya 
percaya bahawa ketika mereka memberikan sedekah, mereka 
sebenarnya men taati Allah. Maka rakyat pun secara ikhlas telah 

sudi membantu mereka di dalam persoalan duniawi, serta bekerja 
demi kepentingan mereka. Akibatnya, mereka telah menjadi kaya 
dengan cepat, dan hidupnya adalah amat baik sekali, meskipun 
tanpa harta yang dicapai terkecuali dari nilai kerja yang diperoleh 
melalui bantuan orang lain. 

Kita telah menyaksikan orang-orang semacam ini di kota- 
kota besar dan kecil, juga di kawasan padang pasir. Terdapatnya 
orang-orang yang melakukan kerja di ladang-ladang dan meng- 
uruskan urusan dagang untuk mereka, orang-orang yang hanya 
duduk di rumah dan tidak meninggalkan tempatnya. Tetapi, harta 
mereka berkembang, dan keuntungan mereka bertambah banyak. 
Tanpa perlu berusaha keras, mereka dapat mengumpulkan 
kekayaan dan ini memeranjatkan ramai orang yang tidak mengerti 
rahsia kekayaannya dan sebab-sebab mereka memperoleh ke- 
kayaan dan keuntungan hidup. 

Dan Allah memberi rezeki kepada orang yang dikehendaki- 

Nya, tanpa perhitungan. 


6 Kebahagiaan dan keuntungan seringkali dicapai oleh orang 
yang berbuat baik dengan sesuatu maksud dan pandai 
menyanjung peribadi sebegitu merupakan salah satu sebab 
tercapainya kebahagiaan 

Sudah kita nyatakan terdahulu bahawa, keuntungan yang dibuat 
oleh seseorang insan itu adalah nilai yang dapat dtimbulkan 
daripada tenaga mereka. Sekiranya ada orang yang menyatakan 
bahawa dia sama sekali tidak mampu berusaha, pastinya dia tidak 
akan memperoleh keuntungan. Ibarat kata ‘ringan tulang berat 
perut’ dan usaha itu jika dibandingkan dengan usaha orang lain 
dan keperluan manusia untuk mendapatkannya. Pertambahan dan 
kekurangan keuntungan seseorang adalah tergantung kepadanya. 
Kami juga telah menerangkan bagaimana kedudukan itu sangat 
berguna dalam mencari kekayaan. Orang yang berpengaruh akan 
didekati oleh orang lain dengan sumbangan tenaga dan kekayaan 
mereka. Mereka melakukannya supaya terhindar daripada bahaya 
dan untuk mendapatkan suatu kebaikan melalui khidmat dan harta 
benda yang dijadikan perantara dalam usaha mereka berbaik-baik 
dengannya, dalam satu seginya diberikan sebagai tukaran hal-hal 
yang baik dan buruk yang boleh mereka perolehi atau elakkan 

dengan bantuan kedudukannya. Sumbangan khidmat bakti telah 
menjadi sebahagian daripada keuntungan orang berkedudukan, 
dan nilai apa yang akan timbul daripadanya adalah bererti harta 
dan kekayaan untuknya. Maka dia pun memperoleh kekayaan dan 
keberuntungan dalam waktu yang amat singkat. 

Pangkat-pangkat adalah diagihkan secara meluas di kalangan 
manusia, dan pelbagai tingkatan pangkat di antara mereka. Ini 
adalah rencana Allah s. w. t. Yang Maha Mengetahui dalam 
hubungan dengan umatnya. Pangkat paling tinggi ada pada raja- 
raja yang tidak ada tugas lain selain mengaturnya; dan pangkat 
paling rendah ada pada orang yang tidak memiliki pengaruh dalam 
mendatangkan kerugian atau manfaat di kalangan orang lain. Ia 
mengatur kehidupan mereka, memelihara apa yang menjadi 
kepentingan mereka, dan memastikan keabdian mereka. Sebab 
kewujudan dan pengekalan manusia hanya dapat diwujudkan me- 
lalui cara saling bantu-membantu sesama sendiri dalam memenuhi 
apa yang baik untuk mereka. Suatu yang sudah ditetapkan bahawa 
insan itu tidak akan dapat hidup sempurna seorang diri, dan 
sekiranya secara andaiannya ia boleh terjadi sebagai suatu 
pengecualian, kewujudannya pasti di dalam kesulitan. 

Sekarang, saling bantu-membantu hanya dapat dicapai 
dengan cara paksa, sebab kebanyakan manusia tidak tahu akan 
kepentingan bersama, dan kerana mereka diberikan kebebasan 
untuk memilih dan tindakan mereka adalah hasil daripada fikiran 
dan bayangan, yang bukannya suatu naluri semula jadi. Maka 
mereka pun menahan diri supaya tidak bekeijasama. Dengan 
demikian, haruslah ada usaha untuk membuatkan mereka saling 
bantu-membantu. Dan harus ada motif yang memaksa manusia 
mengurusi kepentingan mereka, supaya hikmah Allah dalam 
memastikan pemeliharaan manusia akan berhasil. Firman Allah 
s.w.t.: 


“Dan Kami telah meninggikan sebahagian mereka atas 
sebahagian yang lain beberapa darjah, agar sebahagian 
mereka dapat menggunakan sebahagian yang lain. Dan 
rahmat Tuhanmu lebih baik dari apa yang mereka kumpul- 
kan ”. 12 

Ianya, dengan demikian, sudah jelas kedudukan bererti kuasa 


12 Al-Quran surah 43 (az-Zukhruf) ayat 32. 

yang dapat membolehkan manusia itu bertingkah laku secara aktif 
di kalangan orang bawahannya dengan kuasa mengizinkan dan 
melarang, dan supaya dapat berkuasa ke atas mereka, demi untuk 
membuatkan mereka menjauhi perkara-perkara yang memu- 
daratkan serta bertindak melakukan sesuatu yang menguntung- 
kan. Mereka boleh bertindak dengan adil dan menggunakan 
perundangan agama dan politik, dan juga mengikuti tujuan 
mereka sendiri dalam segala hal. 

Namun, penggunaan pangkat yang adil dimaksud oleh peme- 
liharaan rabbani sebagai sesuatu yang hakiki, sedangkan penggu- 
naan pangkat untuk kepentingan diri sendiri adalah termasuk ke 
dalamnya sebagai sesuatu yang kebetulan, sebagaimana yang 
terjadi dengan semua kejahatan yang dikutuk oleh Allah s. w. t. 
Banyak kebaikan boleh berlaku secara sempurna sesuai dengan 
adanya kejahatan yang kecil, yang disebabkan oleh matter . 13 
Kebaikan itu tidak dapat dilakukan sekiranya ada niat yang jahat. 
Perasaan jahat yang meskipun segelintir tetapi telah melumpuhkan 
perasaan yang baik. Inilah apa yang dikatakan suatu ketidakadilan 
di dunia ini. 

Setiap golongan masyarakat yang mendiami di sesuatu kota 
atau wilayah peradaban telah dapat berkuasa ke atas golongan 
bawahannya. Setiap anggota masyarakat yang berada di peringkat 
rendah akan berusaha mencari sokongan daripada anggota di 
lapisan yang teratas daripadanya, dan orang yang mendapatkan- 
nya akan menjadi lebih aktif di kalangan orang-orang yang berada 
di bawah penyeliaan mereka sesuai dengan keuntungan yang 
diperoleh daripadanya. 

Maka, kedudukan mempengaruhi manusia dalam apa juga 
punca penghidupan. Sama ada ianya memberikan pengaruh atau 
terhad adalah tergantung pada kelas dan status orang yang 
memiliki kedudukan khusus itu. Sekiranya kedudukan dapat 
memberikan pengaruh, maka keuntungan yang diperolehi daripa- 
danya adalah amat besar. Sekiranya ia ada dan tidak berpengaruh, 
keuntungannya pun adalah sedemikian juga pula. 

Mereka yang tidak berkedudukan, meskipun mungkin 
mempunyai wang memperoleh nasib yang baik hanya seukuran 
dengan hasil usahanya. Atau jumlah harta yang dimilikinya 


13 Min ajli-al-mawadd , demikian teks pada semua manuskrip yang ada. Tidak 
jelas apa maksudnya. 

sebanding dengan usaha yang dibuat untuk menambahnya. Inilah 
yang terjadi kepada kebanyakan pedagang dan, biasanya, kepada 
para petani. Hal yang serupa terhadap para tukang, sekiranya 
mereka tidak memiliki pangkat, dan adalah terbatas kepada 
keahlian mereka, mereka hanya dapat menikmati hidup yang 
amat sederhana, dan ada kalanya ibarat kais pagi makan pagi, kais 
petang makan petang. 

Sekiranya hal ini sudah dapat dinyatakan dengan pasti, dan 
apabila ianya telah menjadi jelas bahawa kedudukan secara 
meiuasnya diagihkan, dan bahawa kebahagiaan serta kesejah- 
teraan seseorang secara akrabnya adalah berhubungan dengan 
pemilikan kedudukan, adalah akhirnya disedari bahawa adalah 
sesuatu yang paling utama dan suatu kebaikan, dan mulia untuk 
menganugerahi seseorang dengan jawatan yang disegani. Jawatan 
itu hanya diberikan kepada orang yang berada di bawah bidang 
kuasa. Akhirnya, orang yang berusaha mendapatkan pangkat 
menjadi pengampu-pengampu dan bermuka-muka. Dengan cara 
berbuat demikian sahaja seseorang itu akan mengaut keuntungan 
dan kebahagiaan hidup, sesuatu yang dimiliki oleh orang-orang 
yang berpengaruh dan pandai memainkan peranan sahaja. Maka, 
mereka yang angkuh dan mempunyai perasaan bangga diri tidak 
pernah mempedulikan pangkat. Akibatnya apa yang mereka 
perolehi adalah terbatas kepada usaha mereka sahaja, dan mereka 
hidup kais pagi makan pagi atau dalam keadaan yang daif. 

Sikap yang sombong dan penuh keangkuhan itu adalah suatu 
sifat yang tercela: suatu yang timbul dalam diri seseorang yang 
beranggapan bahawa dirinya adalah sempurna, dan bahawa orang 
lain itu menghendaki ilmu dan keahlian yang ada pada dirinya. 
Individu semacam itu sebagai contoh, adalah sarjana yang 
berpengetahuan luas dalam bidang keilmuannya, atau penulis 
yang berupaya menulis dengan baik, atau penyair yang berkebo- 
lehan mencipta sajak-sajak yang meruntun perasaan. Seseorang 
yang menganggap dirinya seorang yang ahli beranggapan bahawa 
orang lain amat memerlukan apa yang dimilikinya. Maka dia 
berperasaan bahawa dia lebih unggul daripada mereka. 

Orang-orang yang datang daripada keturunan berdarjat, 
yang mana nenek moyangnya adalah terdiri daripada raja atau 
sarjana terkenal, atau yang bermartabat dalam beberapa hal, juga 
memiliki ilusi sedemikian. Mereka beranggapan mempunyai 
kedudukan semacam itu disebabkan oleh adanya hubungan 

dengan orang-orang tersebut dan hakikat bahawa mereka adalah 
para pewarisnya. Malah, mereka hanya berpegang kepada sesuatu 
yang menjadi persoalan masa lampau, kerana kesempurnaan itu 
tidak disambung oleh warisan. 

Mereka bersikap angkuh, dan enggan tunduk kepada orang 
yang berpangkat. Mereka memandang rendah kepada orang lain, 
kerana berasa yakin bahawa mereka mempunyai kelebihan. 
Mereka berasa besar diri untuk tunduk dan patuh, meskipun 
kepada raja. Mereka menganggap sikap sedemikian sebagai suatu 
penghinaan, kekerdilan, dan kebodohan. Dia mengharapkan orang 
lain akan memperlakukan dirinya menurut apa yang dia fikirkan 
sebagai wajar pada dirinya. Dia berasa benci pada orang yang 
meremehkannya. Dia sering berasa gundah-gulana kerana orang 
bersikap tidak memperlakukannya sepertimana yang dia berasa 
wajar. Masyarakat mula membencinya, kerana wataknya yang 
bodoh sombong itu. Adalah suatu yang tidak lazim ialah seseorang 
itu mengakui manusia sempurna dan tunduk kepada orang lain 
kecuali dipaksa untuk melakukannya oleh seseorang yang lebih 
berkuasa. Paksaan dan kekuasaan semacam itu adalah dimaksud- 
kan kepada jawatan. Maka sekiranya orang yang sombong diri 
tidak mempunyai pangkat - dan dia tidak memilikinya, seperti- 
mana telah diterangkan - masyarakat akan membencinya kerana 
keangkuhannya, dan dia tidak akan mendapatkan apa-apa pun 
daripada kebaikan mereka. Dia tidak akan mendapat apa-apa 
lantikan daripada anggota lapisan yang lebih tinggi daripadanya, 
sebab tingkah lakunya adalah dibenci. Dan, dengan demikian dia 
tidak dapat bergaul mesra dan kunjung-mengunjungi. Akhirnya, 
hidupnya mengalami kehancuran. Dia kekal dalam kemiskinan 
hidup dan daif atau mungkin sedikit lebih baik. Pengumpulan harta 
adalah sesuatu yang terhindar sama sekali. 

Adalah suatu yang dikatakan secara bijaksana bahawa orang 
yang sempurna pengetahuannya tidak mengendahkan harta dunia. 
Apa yang menjadi pengetahuan adalah sesuatu yang diperhitung- 
kan, dan ia adalah terpisah daripada sesuatu yang menjadi hak 
duniawi. 

Dalam sesebuah dinasti, ciri pembawaan sebagaimana di- 
sebutkan dapat menyebabkan berlakunya kekacauan di kalangan 
penjawat. Ramai orang yang berasal daripada lapisan bawah akan 
mengisinya dan ramai pula daripada golongan atasan terpaksa me- 
letakkan jawatan. Sebabnya ialah ketika sesebuah dinasti itu telah 

mencapai had kekuatannya dan kekuasaannya, kaum kerabat raja 
akan menuntut kedaulatan dan kekuasaan pemerintahan secara 
eksklusif untuk dirinya sendiri. Orang lain akan berasa putus asa 
untuk mendapatkan bahagiannya. Orang-orang yang lainnya 
hanya boleh menjawat pangkat di bawah jawatan raja, dan berada 
di bawah bidang kuasa pemerintah. Mereka seakan-akan para 
pesuruh baginya. Kini, apabila dinasti itu telah menikmati 
kemakmuran dan kedaulatannya berkembang pesat, mereka yang 
memberikan khidmat kepada raja, yang mendekatkan dirinya 
sebagai pemberi nasihat, atau yang diterima sebagai para 
pendukung baginda disebabkan oleh kemampuannya mengurusi 
pelbagai persoalan penting akan menjadi setara menurut pandang- 
an raja. Maka, ramailah orang kebanyakan yang berusaha untuk 
mendekatkan dirinya dengan tuanku dengan sikap sudi mengham- 
bakan diri dan nasihat. Mereka menawarkan pelbagai macam 
khidmat. Untuk tujuan ini, orang-orang seperti itu menggunakan 
pelbagai cara untuk mengampu dan puji-pujian kepada D.Y.M.M. 
baginda, para pengiringnya, dan anggota keluarganya supaya 
mereka benar-benar dapat bersama mereka dan tuanku akan 
menganugerahi sesuatu jawatan di dalam pentadbiran kerajaan. 
Maka, mereka pun menikmati habuan kebahagiaan yang besar, 
dan diterima sebagai kaum kerabat kerajaan. 

Tiba pada suatu masa, generasi baru dalam dinasti itu, anak- 
anak mereka yang telah menyaksikan pertumbuhan dinasti yang 
telah melalui cabarannya dan telah berbakti melicinkan rintangan- 
nya mula berasa angkuh kerana kejayaan yang membanggakan 
sebagaimana yang telah diusahakan oleh datuk nenek mereka itu. 
Disebabkan usaha mereka itulah, mereka mula memandang rendah 
terhadap D.Y.M.M. Mereka telah bergantung nasib pada penga- 
ruhnya dan menjadi begitu bangga diri. Ini membuatkan 
D.Y.M.M. berasa amat benci dan bertindak menjauhkan dirinya 
daripada mereka. Kini baginda lebih cenderung kepada mereka 
yang tidak mengaitkan apa yang dicapai pada suatu masa dahulu 
dan tidak bersikap angkuh dan sombong diri. Tingkah laku mereka 
adalah penuh dengan tujuan mengampu dan puji-pujian serta 
berasa senang hati untuk melakukan khidmat demi D.Y.M.M. 
tuanku. Maka kedudukan mereka menjadi amat penting. Kedu- 
dukan mereka itu menjadikan mereka disanjung tinggi. Tokoh- 
tokoh ternama dan cerdik pandai cuba mendapatkan kerjasama 
mereka kerana mereka menerima pelbagai ganjaran dari raja, dan 

memiliki pengaruh yang besar. Sementara generasi-generasi baru 
kerajaan itu masih dengan sikap bangga diri dan mengaitkan hal- 
hal yang telah dicapai pada masa lampau. Mereka tidak mem- 
perolehi apa-apa daripada sikap sedemikian. Ia hanya menyebab- 
kan raja semakin jauh hati dan benci dengan sikap mereka, 
hinggalah kerajaan itu mengalami keruntuhannya. Hal demikian 
merupakan suatu persoalan biasa yang dialami oleh mana-mana 
negara. Dan biasanya, daripadanya para pendukung memperoleh 
kekuasaan. 

Dan Allah Yang Maha Suci, Maha Tinggi serta lebih 
Mengetahui. Dengan-Nya diperolehi taufik. Tidak ada Tuhan 
selain Dia. 


7 Mereka yang bertugas di pejabat-pejabat yang berurusan 
dengan persoalan agama, seperti kadi, mufti, ustaz, imam, 
khatib, bilal dan sebagainya adalah sebagaimana lazimnya 
tidaklah orang yang berada 

Sebab bagi keadaan ini ialah bahawa keuntungan merupakan nilai 
yang timbul hasil daripada usaha keras. Nilai ini adalah berbeza- 
beza, sesuai dengan tingkatan keperluannya. Berberapa jenis 
pekerjaan itu adalah sesuatu yang merupakan keperluan peradab- 
an, umran, dan menjadi persoalan yang menarik perhatian umum. 
Maka nilai yang dihasilkan daripada produks ini akan menjadi 
lebih besar, dan keperluan untuknya menjadi lebih mendesak lagi. 

Kini masyarakat umum tidak mempunyai keperluan mende- 
sak yang boleh diberikan oleh penjawat-penjawat lembaga 
keagamaan. Mereka hanya diperlukan oleh orang-orang tertentu 
yang ada kepentingan khusus di dalam bidang agama. Sekiranya 
jabatan mufti dan kadi diperlukan apabila ada pertikaian, ia pun 
bukan merupakan suatu keperluan yang mendesak dan yang 
bersifat umum. Pada kebanyakan hal mereka boleh diketepikan. 
Hanya raja sahaja yang mempunyai kepentingan dengan jabatan- 
jabatan dan lembaga-lembaga keagamaan, sebagai sebahagian 
daripada tugas baginda untuk memerhatikan kepentingan umum. 
Baginda menjanjikan dana bagi jabatan-jabatan keagamaan sesuai 
dengan keperluannya, sepertimana telah dinyatakan tadi. Baginda 
tidak meletakkan mereka setara dengan orang-orang yang 
berkuasa, ahl s-syawkah , atau dengan para ahli pertukangan, ahl 

s-shonaai’ , sekalipun hal ditawarkan oleh jabatan-jabatan keaga- 
maan itu adalah suatu yang mulia, kerana ianya ada hubungannya 
dengan keagamaan dan lembaga-lembaga syariat. Bahagian 
mereka dengan demikian adalah amat kecil sekali. 

Tambahan pula, kerana hal-hal yang boleh ditawarkan oleh 
jabatan-jabatan keagamaan itu adalah bersifat mulia, mereka 
berasa bangga diri dibandingkan dengan orang lain. Maka mereka 
itu tidaklah bersikap pengampun dibandingkan dengan mereka 
yang berpangkat, dengan tujuan untuk memperoleh sesuatu buat 
menambah rezeki. Bahkan, mereka tidak ada waktu senggang 
untuk tujuan itu. Mereka menjadi terlalu sibuk mengurusi hal-hal 
mulia sebagaimana yang dapat mereka tawarkan, dan yang lebih 
membebani fikiran dan tenaga. Lebih dari itu, peribadi mulia 
melalui hal-hal yang mereka tawarkan itu tidak mengizinkan 
mereka mencemarkan diri secara terbuka untuk mendapatkan 
keuntungan duniawi semata. Mereka menjauhkan diri daripada 
hal-hal seperti itu. Sebagai akibatnya, mereka tidak sebagaimana 
lazimnya menjadi terlalu kaya. 

Saya telah membincangkan hal ini dengan seorang yang ter- 
kemuka. Beliau telah menyangkal pendapat saya. Tetapi beberapa 
maklumat yang kurang bagus daripada buku kira-kira pejabat pe- 
merintahan di istana al-Makmun sampai ke tangan saya. Mak- 
lumat itu memberikan keterangan yang bagus sekali tentang pen- 
dapatan dan perbelanjaan waktu itu. Di antara beberapa hal yang 
menarik perhatian saya ialah ganjaran kepada para kadi, imam dan 
bilal. Saya menarik perhatian orang tersebut, dan dia menyedari 
bahawa apa yang saya katakan tadi adalah sesungguhnya benar. 

Kita sememangnya selalu berasa takjub oleh rahsia-rahsia 
Allah s. w. t. berhubung dengan penciptaan-Nya, serta hikmat-Nya 
dalam alam semesta ini. 

Allah Pencipta Maha Kuasa, tiada Tuhan selain Dia. 


8 Pertanian adalah satu cara mendapatkan keperluan hidup oleh 
orang-orang yang lemah dan Badwi dalam usaha mencari 
nafkah 

Sebabnya ialah pertanian itu merupakan sesuatu yang semula jadi 
dan tatacara yang amat mudah. Dengan demikian, sebagaimana 
lazimnya, orang-orang kota atau mereka yang sudah hidup mewah, 


466 



ASPEK MENCARI PENGHIDUPAN. KEUNTUNGAN DAN PERTUKANGAN 


tidak melakukannya. Mereka yang melaksanakannya adalah 
tergolong dalam golongan yang hina. 

Sabda Nabi Muhammad s. a. w. - semoga selawat dan salam 
dilimpahi ke atasnya - ketika melihat sebuah bajak di rumah 
kaum Ansar: “Tidaklah masuk (alat ini) ke rumah suatu 
kaum, terkecuali ia dimasuki kehinaan". 

Dan al-Bukhari membawanya ke dalam pengertian yang 
lebih luas dan menterjemahkannya dengan: “pintu yang tidak 
terhindar dari akibat-akibat kerja dengan mempergunakan 
alat pertanian atau melampaui batas yang diperintahkan”. 

Sebabnya ialah kerana - dan Allah yang lebih mengetahui - 
pekerjaan bertani selalu diikuti oleh pungutan paksa yang 
mengharuskan adanya pengawasan dan kekuasaan. Maka orang 
yang harus membayar pungutan itu menjadi hina dan menyedih- 
kan, kerana dia digerayangi oleh jangkauan tangan kekuasaan 
yang angkuh dan memaksa. 

Sabda Nabi Muhammad s. a. w. - semoga selawat dan salam 
dilimpahi ke atasnya - padanya. 

“Saat (kiamat) tidak akan datang hingga zakat menjadi 
suatu pungutan yang diminta secara paksa, maghram ' \ 

Sabda ini secara tidak langsung menunjukkan kedaulatan 
yang sangar, yang menyukar manusia, diikuti pula oleh tindakan 
menindas dan berlakunya kesewenang-wenangan. Melupakan hak- 
hak Allah di dalam penimbunan modal, serta menganggap bahawa 
semua hak merupakan harta yang harus dipungut secara paksa 
untuk para raja dan negara. 

Allah Maha Kuasa atas apa yang dikehendaki-Nya. Dan 
Allah - Maha Suci dan Maha Tinggi - lebih Mengetahui, dan 
dengan-Nya diperoleh taufik. 


9 Pengertian, metode dan pelbagai jenis perdagangan 

Perdagangan bererti usaha untuk membuat keuntungan dengan 
menambahkan modal, melalui usaha membeli barang dengan harga 
yang rendah, dan menjualnya dengan harga yang tinggi - sama ada 
barang-barang itu hamba abdi, biji-bijian, ternakan, alat senjata 

atau bahan pakaian. Jumlah nilai yang tumbuh itu disebut “laba”. 

Usaha membuat suatu laba itu dapat dilakukan dengan 
menyimpan barang-barang itu hinggalah harga pasaran melam- 
bung daripada harganya yang rendah kepada harganya yang tinggi. 
Hal ini akan mendatangkan laba yang besar. Atau, pedagang itu 
memperdagangkan barang dagangannya ke daerah lain suatu 
tempat di mana permintaannya adalah lebih banyak daripada 
yang diperlukan di daerahnya sendiri. 

Maka, seorang pedagang yang berpengalaman berkata ke- 
pada seorang yang lain tentang hakikat perdagangan: 

“Saya akan menasihati kamu dengan dua perkataan. Beli 
dengan harga yang murah, dan jual dengan harga yang tinggi. 

Itulah makna perdagangan untuk kamu fahami.” 

Dengan ini, dia bermaksud hal yang sama sebagaimana yang telah 
kita sebutkan. 

Allah Maha Suci, Maha Tinggi, Lebih Mengetahui. Melalui- 
Nya diperoleh taufik. Tak ada Tuhan selain Dia. 


1 0 Jenis-jenis insan yang seharusnya terlibat dalam urusan dagang, 

dan mereka yang tidak seharusnya melibatkan diri 

Sebagaimana yang telah kita nyatakan sebelum ini, perdagangan 
itu adalah penambahan modal dengan membeli barang-barang dan 
berusaha menjualnya dengan harga lebih tinggi daripada belanja 
yang dikeluarkan. Ia dijalankan dengan baik, sama ada menunggu 
turun naik harga di pasaran atau dengan memindahkan barang itu 
ke tempat lain yarig lebih memerlukannya dan dengan demikian 
mendapat harga yang lebih tinggi. Atau, dengan menjual barang- 
barang itu atas dasar mendapatkan bayarannya di masa hadapan. 
Labanya adalah kecil sekira dibandingkan dengan besarnya modal 
yang ditanam. Tetapi apabila modalnya besar, labanya pun besar, 
beberapa kali lebih besar. 

Dalam usaha untuk menambahkan modal yang besar yang 
menjadi keharusan mendapatkan laba, adalah suatu yang tidak 
dapat dielakkan bahawa modal itu harus berada dalam tangan per- 
niagaannya, dalam proses membeli dan menjual untuk mendapat- 
kan bayaran. Kini, peniaga yang jujur adalah segelintir, suatu yang 

tidak dapat dielakkan ialah penipuan, suatu yang merugikan 
urusan dagang dan dalam segi lain mengakibatkan kelambatan 
pembayaran yang bererti mengurangi laba kerana modal berhenti 
selama itu. Juga sifat tidak jujur membuat pembeli memungkiri 
hutangnya, suatu perbuatan yang sangat merugikan pedagang. 
Apalagi bila pedagang, itu tidak berupaya memberikan bukti 
bertulis atau kesaksian atas pemungkiran tersebut. Pejabat-pejabat 
pengadilan pun tidak banyak membantu dalam hal ini, kerana 
pejabat-pejabat itu hanya menghukumi sesuatu berdasarkan bukti- 
bukti yang nyata. 

Sebagai akibat itu semua, si pedagang hanya boleh mendapat- 
kan sedikit laba setelah berusaha dan bekerja keras, atau malahan 
akan kehilangan bukan hanya laba, tetapi juga modalnya. Tetapi, 
bila ia terkenal sebagai orang yang berani memasuki pejabat-peja- 
bat pengadilan, teliti dalam pembukuan, gigih mempertahankan 
pendapat, teguh dalam bersikap terhadap para hakim, ia mem- 
punyai harapan besar untuk mendapatkan haknya. Bila ia tidak 
mempunyai sifat-sifat ini, harapan satu-satunya ialah mendapatkan 
bantuan daripada pelindung yang lebih tinggi, yang boleh mene- 
kan, supaya orang-orang yang berhutang membayar hutangnya, 
dan supaya mahkamah berbuat adil kepadanya. Maka dengan 
sendirinya ia mendapat keadilan dalam soal yang pertama, dan 
dengan paksa dalam soal yang kedua. Tetapi, bila seorang tidak 
mempunyai sifat tegas dan berani disertai jiwa pengusaha, dan 
tidak pula mempunyai pelindung yang akan membelanya, lebih 
baik dia menjauhi pekerjaan dagang sama sekali, kerana dia akan 
menghadapi risiko kehilangan modalnya, dan menjadi mangsa bagi 
para pedagang lain. 

Kenyataannya ialah, sebahagian besar orang, terutama 
rakyat jelata dan pedagang, selalu mengintai dagangan orang 
lain; dan kalau tidak ada peraturan pencegah yang dipaksakan oleh 
pejabat-pejabat pengadilan, barang-barang itu pasti akan dirampas 
begitu sahaja daripada tangan pemiliknya. 

“Seandainya Allah tidak menolak (keganasan) sebahagian 
manusia dengan sebahagian yang lain, pasti rosaklah bumi ini. 
Tetapi Allah mempunyai kurnia (yang dicurahkan) atas 
semesta alam ”. 14 


14 Al-Quran surah 2 (al-Baqarah) ayat 215. 

11 Tingkah laku 15 pedagang lebih rendah dibandingkan dengan 

tingkah laku orang-orang (dari keturunan) mulia dan raja-raja 

Sebabnya para pedagang pada kebanyakan kesempatan hanyalah 
memperhatikan penjualan dan pembelian, dan dalam hal itu dia 
dituntut untuk melakukan pembujukan, mukayasah. Jika dia tidak 
mampu, dia akan terbatas untuk bertingkah laku demikian; 
tingkah laku itu - maksud saya melakukan pembujukan - jauh 
dari keperwiraan dan kejujuran yang dijadikan watak oleh para 
raja dan kaum bangsawan. Jika tingkah lakunya menjadi hina oleh 
kebiasaan mengelak dari jawapan yang sebenarnya, kelicikan, dan 
tipu daya, serta melakukan tawar-menawar mengenai harga dengan 
penjanji-penjanji yang selalu bohong - sifat-sifat yang dimiliki oleh 
(pedagang-pedagang) tingkat bawahan - maka sewajarnya bila 
dengan itu dia menjadi benar-benar hina, kerana ia sudah terkenal. 

Oleh sebab itu, anda dapati para pemimpin selalu mengelak 
untuk melakukan mata pencarian seperti ini, kerana tingkah laku 
semacam yang tersebut di atas terserap ke dalamnya. Memang ada 
sebahagian pedagang yang terhindar dari tingkah laku demikian 
serta menahan diri daripadanya kerana kehormatan dirinya dan 
kemuliaan sifat-sifatnya. Namun, orang semacam itu jarang sekali 
di dunia. Dan Allah memberi petunjuk kepada orang yang 
dikehendaki-Nya dengan kurnia dan kemuliaan-Nya. 

Dia Tuhan orang-orang dahulu dan orang-orang kemudian. 


12 Pengangkutan barang-barang oleh para pedagang 

Pedagang yang cekap dalam perdagangannya akan membawa 
barang dagangannya sebagaimana diperlukan secara umumnya 
oleh orang-orang yang kaya dan miskin, oleh para raja, dan juga 
rakyat jelata. Keperluan umum adalah suatu yang membuatkan 
adanya permintaan yang besar terhadap barang-barang itu. 
Sekiranya dia membataskan barang-barangnya itu hanya kepada 
sebilangan kecil yang memerlukannya, maka adalah mustahil 
baginya untuk menjual barang-barang itu. Sebabnya ialah yang 
sebilangan itu akan mendapati kesukaran untuk membelinya. 
Maka, usaha dagang itu akan mengalami kemerosotan dan dia 
tidak akan mendapat keuntungan apa-apa. 


15 Tingkah laku di sini masih dalam pengertian kuno dan bersifat umum. 

Juga seorang pedagang yang membawa barang-barang yang 
diperlukan itu hanya akan membawa barang-barang yang bermutu 
sederhana. Mutu yang terbaik hanya akan diberikan kepada orang 
>ang berada dan para pengiring raja. Mereka itu tidak sama 
bilangannya. Sebagai telah diketahui, barang-barang yang seder- 
hana mutunya adalah sesuai dengan orang ramai. Ini hendaklah 
disedari oleh pedagang kerana ia membezakan antara berjaya 
menjualnya atau tidak berupaya menjualnya. 

Demikian pula, adalah lebih baik dan menguntungkan 
mengangkut barang-barang dari negeri yang jauh jaraknya atau 
yang harus melalui perjalanan yang banyak rintangan. Dalam hal 
ini, barang-barang yang diangkut itu adalah sedikit dan tidak 
banyak atau sebab jalan-jalan yang harus dilalui itu penuh dengan 
bahaya, maka sedikit sahaja orang yang akan membawanya. Jika 
barang-barang itu sedikit dan sukar didapati, maka harga akan 
melambung tinggi. Sebaliknya, jika negeri itu dekat dan jalannya 
mudah dilalui, maka akan banyaklah orang yang berani memin- 
dahkannya, sehingga barang-barang menjadi banyak jumlahnya, 
dan harganya pun menjadi murah. 

Dengan demikian, para pedagang yang berani memasuki 
negeri-negeri Sudan adalah merupakan orang yang lebih makmur 
dan kaya-raya. Jarak perjalanan yang harus mereka tempuh sangat 
jauh dan penuh dengan bahaya. Mereka harus melintasi padang 
pasir. Di sana tidak ada air kecuali di tempat-tempat tertentu yang 
diketahui oleh para kelana berpengalaman. Maka tidak ada orang 
yang berani menghadapi bahaya dan jauhnya jalan ini, kecuali 
beberapa orang saja. Dengan demikian, barang-barang dagangan 
dari negeri-negeri Sudan hanya sedikit jumlahnya di kalangan kita, 
dan secara khususnya adalah sangat mahal. Demikian juga dengan 
barang-barang kita di kalangan mereka. 

Maka, barang-barang dagangan menjadi sangat berharga jika 
pedagang-pedagang memindahkannya dari satu negeri ke negeri 
yang lain. Mereka cepat sekali menjadi kaya-raya. Hal yang sama 
berlaku bagi pedagang-pedagang 'yang melancong dari negeri kita 
ke Timur, juga kerana jauhnya jarak perjalanan yang harus 
ditempuh. Sebaliknya, orang-orang yang berulang-alik di antara 
kota-kota dan bandar-bandar dari daerah-daerah tertentu, menik- 
mati penghasilan pendapatan yang sedikit, dan mendapat keun- 
tungan yang kecil sekali, sebab jumlah barang adalah banyak sekali 

dan jumlah orang-orang yang memindahkannya (di kota itu) 
sangat ramai. 

Dan “Allah adalah pemberi rezeki, memiliki kekuatan yang 
kukuh ”. 16 


1 3 Penyorokan 

Orang-orang yang cerdik dan berpengalaman yang tinggal di kota- 
kota mengetahui bahawa adalah tidak menguntungkan untuk 
menyorok biji-bijian dan menunggu apabila harga pasarannya 
tinggi, dan bahawa keuntungannya tidak dapat dinikmati atau 
hilang melalui penyorokan. 

Sebabnya ialah manusia memerlukan makanan, dan untuk itu 
mereka terpaksa harus mengeluarkan wang. Maka perasaan sayang 
akan wang itu pun tetap tumbuh di dalam jiwa mereka. Di dalam 
jiwa timbul rasa sayang akan wang kerana jiwa merasakan 
keceriaan yang besar. Maka amat hinalah orang yang mengambil 
wang itu tanpa sesuatu usaha, atau secara percuma. Mungkin inilah 
yang dimaksud oleh Nabi Muhammad - mengenai pengambilan 
harta secara batil. Memang bukan tanpa usaha, akan tetapi kerana 
wang itu diberikan sebagai keharusan yang tanpa usaha di dalam 
keberhasilan - jadi seakan-akan orang itu pemaksa - maka jiwa 
tetap punya rasa sayang akan wang itu. 

Untuk hal-hal yang diperdagangkan, selain bahan-bahan 
makanan, manusia mempunyai kemahuan yang lebih mendesak. Ia 
hanyalah nafsu-nafsi yang mendesak perasaan mereka sahaja. 
Terhadap barang-barang yang tidak diperlukan secara benar-benar 
mereka membelanjakan secara boros sahaja maka, orang yang 
dikenali sebagai seorang penyorok didorong oleh kekuatan- 
kekuatan akal oleh orang-orang yang wangnya hendak diambil. 
Dengan demikian, dia kehilangan keuntungannya. 

[* Contoh untuk ini, telah saya dengar mengenai orang-orang 
tua Maghribi, sebuah cerita yang disampaikan kepada saya oleh 
syekh kita Abu ‘Abdillah al-Abulli. Katanya: 

“Pada masa Sultan Abu Sa‘id, saya menghadap kadi Fez, 

faqih Abu al-Hasan al-Malili.” 


16 Al-Quran surah 51 (adz-Dzariyat) ayat 58. 

Diajukan pada satu pemilihan dari laqab makhzani mana, kas- 
perbendaharaan mana gajinya hendak diambilkan. 

“Dari cukai kastam arak, khamr ,” katanya setelah berfikir 
sejenak. 

Sahabatnya yang hadir sama-sama mentertawakannya, dan 
berasa hairan. Mereka menanyakannya hikmah apa yang dikan- 
dung di dalamnya. 

Lalu jawabnya: “Jika semua cukai adalah haram, saya pilih 
satu yang tidak disertai jiwa pemberiannya. Untuk khamr, tak 
banyak orang yang mahu membelanjakan wangnya, kecuali 
dia yang girang suka ria dengan segala jiwanya, tidak merugi 
dan tidak punya rasa sayang akan wang.” 

Catatan ini memang aneh. Dan Allah, Maha Suci Maha 
Tinggi. Mengetahui apa-apa yang tersimpan di dada. 17 ] 

14 Harga pasaran rendah yang berterusan adalah memudaratkan 
para pedagang yang terpaksa berdagang dengan harga yang 
rendah 

Sebabnya ialah keuntungan dan penghidupan adalah diakibatkan 
daripada keahlian, atau daripada perdagangan. Dan perdagangan 
itu adalah membeli barang dagangan dan harta benda, menyimpan 
dan menunggu hingga perkembangan di pasaran membawa kepada 
kenaikan harga. Inilah yang disebut sebagai keuntungan. Ia 
mendatangkan keuntungan, dan penghidupan bagi para pedagang 
yang profesional. Apabila harga apa jenis barang-barang makanan, 
bahan pakaian atau apa juga tetap berada dalam keadaan rendah 
dan para pedangan tidak berupaya mengaut keuntungan daripada 
turun naik harga pasaran yang ada hubungan dengan barang- 
barang itu maka keuntungannya akan terhenti sekiranya keadaan 
itu berterusan buat beberapa waktu. Dagangan seperti ini meng- 
alami kejatuhan, tiada urusan dagang dilakukan, para pedagang 
mengalami kesusutan modal. 

Hal ini dapat diteliti dalam penghasilan biji-bijian sewaktu 


17 Di sini Ibn Khaldun membicarakan penimbunan, ihtikar tidak melalui 
pandangan sosial ekonomi, padahal lapangan pembicaraan kedua segi ini 
tidak sempit dan erti berhubungan dengan persoalan yang sedang dibahasnya. 
Ibn Khaldun membicarakannya dari segi psikologi, yang masih asing bagi kita. 

ianya murah, keadaan-keadaan para petani dan pengeluar- 
pengeluar hasil pertanian yang terlibat dalam penghasilannya 
adalah mengalami kemerosotan, keuntungan mereka akan ber- 
kurang, tidak bererti atau hilang sama sekali. Mereka tidak 
berupaya menambah modal. Atau, kalau bertambah pun hanyalah 
sedikit sahaja. Dan keadaan mereka mengalami kesulitan dan 
menjadi miskin dan ibarat kais pagi makan pagi sahaja. Ia 
kemudiannya melibatkan pengilang, pembuat-pembuat roti dan 
segala pekerjaan ada hubungan dengan hasil pertanian dari sejak ia 
disemai hinggalah menjadi bahan makanan. Sebaliknya juga 
angkatan tentera pun turut terlibat. Sumber rezeki mereka adalah 
ditentukan oleh raja dalam bentuk biji-bijian yang dihasilkan oleh 
para petani, melalui keizinan tuan-tuan tanah. 

[*Keadaan yang sama akan terjadi bila kemerosotan harta 
berjalan terus-menerus dalam barang-barang keperluan seperti 
gula, madu atau pakaian, yang membawa mundurnya per- 
dagangan. 

Kerana itu kita lihatlah bahawa kerendahan harga yang me- 
lampaui batas merugikan mereka yang berdagang dalam barang- 
barang yang harganya turun itu. Kenaikan harga yang melampaui 
batas juga merugikan, sekalipun dalam hal-hal yang luar biasa, di 
mana terdapat, itu akan mengakibatkan penumpukan kekayaan. 
Kemakmuran akan terjamin dengan sebaik-baiknya oleh harga 
yang sederhana dan cepat lakunya barang di pasar. Dan ilmunya 
itu kembali kepada kebiasaan-kebiasaan yang berlaku di kalangan 
penduduk beradab.] 

Harga yang rendah untuk hasil pertanian, dan barang-barang 
lain yang diperdagangkan adalah dipuji kerana keperluan akan 
barang-barang itu pada sifatnya yang umum, dan para penduduk- 
nya kaya mahupun miskin, adalah dipaksa membeli makanan. 
Orang-orang yang memerlukan bantuan orang lain merupakan 
golongan terbesar di kalangan penduduk yang berperadaban. 
Dengan demikian, (harga yang rendah untuk bahan-bahan 
makanan) adalah mendorong kepada manfaat umum, dan 
makanan dalam erti kata hasil-hasil pertanian, adalah lebih 
dititikberatkan daripada perdagangan. 

Dan Allah s. w. t. Maha Pemberi Rezeki, memiliki kekuatan 

yang kukuh. Allah Maha Suci Maha Tinggi, Tuhan ‘Arsy yang 

Maha Agung. 

15 Hemati para pedagang adalah lebih rendah jika dibandingkan 

dengan tokoh-tokoh yang disegani dan adalah jauh lebih rendah 

daripada seorang insan 

Dalam bahagian terdahulu, kita telah menyatakan bahawa seorang 
pedagang harus mengambil kira menjual dan membeli, mendapat- 
kan wang dan mendapatkan keuntungan. Ini memerlukan 
kebijaksanaan, kesanggupan untuk menghadapi cabaran, bijaksa- 
naan, sering bertengkar dan kesabaran yang tinggi. Semuanya itu 
merupakan asam garam dunia perdagangan. Kualiti-kualiti itu 
adalah sesuatu yang merugikan dan merosakkan kesucian dan 
kelelakian, sebab ianya adalah sesuatu yang tidak dapat dielakkan 
yang mempengaruhi jiwa. 

Sebab, perbuatan itu tidak dapat tidak semestinya akan 
mempengaruhi jiwa; maka perbuatan yang baik akan menimbulkan 
bekas yang baik dan utama dalam jiwa seseorang sedang perbuatan 
yang keji sebaliknya pula akan juga menimbulkan bekas. 
Demikianlah bekas-bekas perbuatan jahat akan berakar umbi 
dan kian hari akan kian kuat apabila bekas-bekas ini datangnya 
dalam usia muda dan terjadi berulang kali; sedang bila datangnya 
kemudian, ia akan menghapuskan watak yang baik dengan mem- 
berikan bekas yang jahat kepada jiwa ; 18 sebagaimana halnya semua 
kebiasaan yang diakibatkan oleh perbuatan yang berulang-ulang. 

Pengaruh itu adalah berbeza-beza bergantung kepada jenis- 
jenis pedagang itu sendiri. Para pedagang yang tidak berhemah 
tinggi dan berhubung pula secara langsung dengan mereka yang 
melakukan penipuan dan kerap berbohong, menegaskan dan 
menafikan sesuatu yang ada kena-mengenanya dengan urus niaga 
dan harga adalah akan lebih terpengaruh kepada kualiti-kualiti 
yang kurang baik. Penipuan menjadi usaha utama mereka. 
Kesedaran sebagai seorang insan sama sekali asing, sesuatu yang 
terkeluar daripada kuasa untuk mendapatkannya. 

Kemudian wujud pula suatu golongan pedagangan yang lain, 
sebagaimana telah dinyatakan dalam bahagian yang terdahulu, 


18 Barangkali yang dimaksud ialah bahawa perbuatan jahat akan memberi bekas 
kepada jiwa yang masih kosong dan belum terbentuk atau kepada jiwa yang 
sudah membiasakan kebiasaan baik. Dalam keadaan yang pertama maka 
perbuatan jahat itu akan meninggalkan bekasnya dengan serta-merta; sedang 
dalam keadaan kedua, hanya setelah menghapuskan kebiasaan-kebiasaan yang 
baik itu. (Lihat Charles Issawi). 

yakni golongan yang mendapat perlindungan daripada orang yang 
berpengaruh dan dengan demikian tidak tergolong ke dalam usaha 
dagang seperti itu. Mereka adalah segelintir sahaja. Sebab mereka 
adalah golongan yang secara mendadak telah mendapat sejumlah 
wang daripada anggota keluarganya maka mereka telah memper- 
olehi kekayaan yang menghubungkaitkan mereka dengan kerajaan 
dan yang dapat kemasyhuran dan kenali oleh masyarakat sezaman 
dengan mereka. Dan mereka membiarkannya untuk diurusi oleh 
para wakil dan pesuruh. Adalah suatu yang mudah untuk meminta 
pihak kehakiman untuk mengesahkan hak-hak mereka, sebab para 
hakim adalah terlebih maklum dengan sikap baik hati dan hadiah- 
hadiah. Kerana itu, mereka akan lebih disanjung dan dihormati 
dibandingkan dengan golongan pedagang yang lainnya. Sungguh- 
pun demikian, akibat-akibat itu masih terasa juga sekalipun tidak 
dibicarakan kerana itu mereka harus masih mengawasi perbuatan- 

perbuatan wakil-wakil dan pegawai-pegawainya - tetapi akibat itu 

* 

harus terbatas sekali dan tidak tampak. 

“Dan Aliahlah yang menciptakan kamu dan apa yang kamu 

perbuat itu ”. 19 

16 Usaha-usaha pertukangan yang menghendaki para guru 

Sebilangan hasil kerajinan (pertukangan) atau keahlian ( malakah ) 
adalah mudah dan selebihnya adalah yang berhubung dengan akal. 
[*Keahlian yang praktis adalah berhubungan dengan badan dan 
perasaan. Maka keahlian-keahlian yang berhubungan dengan 
badan dan perasaan ini boleh diperoleh lebih sempurna dan lebih 
mudah melalui hubungan langsung dalam soal-soal yang sifatnya 
badani dan inderawi merupakan perolehan yang paling sempurna. 

Keahlian boleh diberi takrifkan sebagai sifat yang berurat 
dan berakar selaku hasil pengerjaan berulang-ulang, hingga bentuk 
perbuatan itu dengan kukuh tertanam (dalam fikiran); dan tingkat 
keutamaan keahlian itu akan bergantung kepada mutu contoh 
yang ditirunya. Maka adalah lebih mudah mencontohi sesuatu 
yang terlihat daripada mencontohi sesuatu yang didengar atau 
dibaca; sedang baiknya sesuatu keahlian yang diperoleh dengan 
belajar tergantung kepada baiknya guru dan cara yang digunakan 
untuk mengajarkannya.] 

19 Al-Quran surah 37 (ash-Shaffat) ayat 96. 

Syahadan, sebahagian daripada pertukangan itu terasa begitu 
mudah, dan sebahagian lagi agak sukar; yang mudah ialah yang 
rapat hubungannya dengan keperluan hidup yang pokok, dan yang 
sukar ialah yang berhubungan dengan keperluan kemewahan. 
Pertukangan yang mudah tentu lebih dahulu dipelajari, sebab 
mudahnya dan juga kerana langsung berkaitan dengan keperluan 
pokok. Tetapi, justeru kerana alasan inilah maka pengajaran 
pertukangan jenis ini selalu tidak sempurna, kerana otak manusia 
membawa kemungkinan-kemungkinan kesanggupan kepada ken- 
yataan, hingga kemungkinan-kemungkinan itu menjadi sempurna. 
Proses ini memerlukan waktu yang panjang dan mungkin selama 
beberapa keturunan. Sebab peralihan yang demikian itu tidak 
terjadi serta-merta, terutama dalam barang-barang industri. Inilah 
sebabnya maka pertukangan di kota-kota kecil tidak maju, 
kendatipun pertukangan itu mudah dan sudah ada. Tetapi bila 
kota-kota itu menjadi lebih maju, dan kebiasaan akan barang- 
barang mewah menimbulkan keperluan kepada industri yang baru, 
kita melihat pertukangan tumbuh dari kesanggupan kepada 
kenyataan. 

Pertukangan juga terbahagi kepada yang sifatnya khusus 
berhubungan dengan penghidupan, baik yang pokok ataupun yang 
tidak pokok; dan kepada yang sifatnya khusus berhubungan 
dengan fikiran-fikiran yang merupakan ciri khas manusia sehu- 
bungan dengan pemilikan ilmu; dan (kepada soal-soal yang khusus 
berhubungan) dengan politik. Pertukangan yang pertama, misalnya 
ialah menenun, menyembelih haiwan, tukang kayu, tukang besi, 
dan lain sebagainya. Pertukangan yang kedua, misalnya, ialah 
pembikinan kertas, iaitu pemeliharaan buku-buku melalui pembe- 
tulan dan penjilidan, serta menyanyi, membuat puisi, mengajarkan 
ilmu, dan lain sebagainya. Sedangkan pertukangan yang ketiga, 
misalnya, menjadi tentera, dan lain sebagainya. 

Dan Allah lebih Mengetahui. 


17 Pertukangan akan lebih sempurna hanya sekiranya ada 
peradaban menetap yang besar dan sempurna 

Sebab bagi keadaan ini ialah, selagi peradaban tinggal menetap, 
umran hadlari tidak sempurna dan kota itu tidak benar-benar 
tersusun, penduduknya hanya tertarik untuk memperhatikan 

keperluan-keperluan hidup, iaitu mendapatkan makanan, seperti 
gandum dan lain-lainnya. Kemudian, apabila kota itu mempunyai 
susunan dan tenaga kerja (yang kedapatan) bertambah dan 
bayaran untuk keperluan asas dan adalah lebih daripada cukup 
(untuk para penduduknya), apa yang menjadi lebihan dibelanjakan 
untuk kemewahan hidup. 

Pertukangan dan ilmu pengetahuan itu adalah hasil daripada 
apa yang menjadi kemampuan manusia untuk berfikir, suatu yang 
membezakannya dengan binatang. Sebaliknya, keinginan manusia 
terhadap makanan adalah diakibatkan oleh kekuatan kebinatang- 
an dan kebergiziannya (nutritive power). Ia adalah mendahului ilmu 
pengetahuan dan pertukangan, atas sebab wataknya sebagai 
keperluan asas. Sains dan pertukangan adalah wujud setelah 
adanya barang-barang perlu. Kerentanan pertukangan kepada 
kehalusan, dan kualiti tujuan yang mereka sediakan mengingat 
permintaan-permintaan yang dibuat oleh kemewahan dan ke- 
kayaan, yang kemudian sejajar dengan peradaban negeri yang 
khusus itu. 

Suatu peradaban yang kecil atau badwiah hanya memerlukan 
pertukangan yang sederhana, seperti pertukangan kayu, besi, jahit, 
tenun, atau tukang sembelih. Khususnya, yang dipergunakan oleh 
keperluan yang pokok. Ia kedapatan di sana. Sesungguhnya ianya 
tidak sempurna dan tidak pula dapat dimajukan. Mereka tumbuh 
hanya sebagaimana mereka diperlukan, sebab semuanya adalah 
saranan kepada matlamatnya dan bukan tujuan untuk mendapat- 
kannya. 

Apabila peradaban telah berkembang pesat dan kemewahan 
merupakan suatu tuntutan, ia telah mencakupi kehalusan dan per- 
kembangan pertukangan yang lebih lanjut. Akibatnya ia disem- 
purna dengan segala pelengkapnya, dan pertambahan pertukangan 
jenis lainnya, sebagai tambahan kepadanya, ditambah sebagai 
permintaan kebiasaan hidup mewah dan permintaan keadaan- 
keadaan. Di antaranya adalah pertukangan tukang kasut, samak 
sutera, tenun emas, dan sebagainya. Apabila peradaban sudah 
benar-benar dikembangkan, pelbagai macam pertukangan disem- 
purnakan dan diperhalusi sebaik-baiknya. Di kota-kota, ianya 
menjadi cara mencari mata pencarian hidup bagi orang yang 
mengamalkannya. Bahkan, ia menjadi suatu kegiatan yang diper- 
oleh daripadanya sumber keuntungan yang paling besar, sebab 
kemewahan hidup di kota memerlukannya. Pertukangan kain se- 

macam itu adalah pembuatan minyak wangi, tukang tembaga, 
tukang membuat dan memperbaiki kamar mandi, tukang masak, 
pembuat biskut, guru nyanyian, guru tarian, dan tukang-tukang 
gendang. Juga seperti penerbit buku yang memainkan pertukangan 
untuk menyalin, menjilid, dan membuat pembetulan. Pertukangan 
yang terakhir disebut ini adalah diperlukan oleh kemewahan hidup 
orang kota yang ada hubungannya dengan bahan-bahan intelek- 
tual. Pertukangan menjadi melampaui batasnya bila peradaban 
juga telah melampaui tahapnya. Maka, kita mempelajari adanya 
orang-orang Mesir yang mendidik binatang seperti burung-burung 
dan kera-kera jinak, yang menciptakan keajaiban yang menakjub- 
kan, dan ada yang mengajarkan bagaimana menari atau berjalan di 
atas tali yang direntangkan, bagaimana mengangkat barang berat 
berupa binatang dan batu, dan banyak lainnya yang tidak kita 
temui di Maghribi. Sebab, peradaban kota-kota Maghribi belum 
mencapai peradaban seperti Mesir dan Kaherah. 

Semoga Allah mengekalkan peradabannya bagi kaum Musli- 
min. 


18 Pertukangan itu berakar umbi di kota hanya apabila 
kehudayaan tinggal menetap telah sebati dan dalam masa 
amat panjang 

Apa yang menjadi alasannya adalah amat jelas. Pertukangan - 
pertukangan itu merupakan kebiasaan dan warna-warni peradab- 
an. Kebiasaan dapat diterbitkan hanya apabila melalui pengulang- 
an dan setelah mengambil masa yang panjang. Maka, pewarnaan- 
nya menjadi benar-benar terbentuk dan berakar umbi dari generasi 
ke generasi. Apabila pewarnaan semacam itu dicorakkan secara 
kukuh, ia amat sukar ditanggalkan. Dengan demikian, kita dapati 
bahawa kota-kota yang mempunyai kebudayaan tinggal menetap 
yang sudah dimajukan, peradabannya yang sudah mengalami 
kemunduran dan kemerosotan mengekalkan tanda-tanda pertu- 
kangan yang tidak lagi terdapat di kota-kota lainnya, meskipun 
telah mencapai jumlah yang paling ramai sekali. Ianya ialah kerana 
keadaan-keadaan di kota-kota itu dengan peradaban tuanya telah 
benar-benar mapan dan sebati melalui jangka masa yang amat 
panjang dan adalah perulangan yang berterusan, sedangkan kota- 
kota lainnya yang masih baru berkembang belum lagi mencapai 
kemuncak peradabannya. 


479 



MUKADIMAH IBN KHALDUN 


Keadaan beginilah, sebagai contoh di Andalusia pada masa 
ini. Di sana kita dapati pertukangan dan lembaga-lembaganya 
masih wujud. lanya terdiri kukuh dan sebati, sejauh mana hal yang 
diperlukan oleh kebiasaan masyarakat kotanya. Ia termasuk, 
sebagai contoh, bangunan-bangunan, juadah, pelbagai macam 
lagu-lagu dan hiburan misalnya muzik instrumental, alat-alat 
yang menggunakan tali, tari-menari, penggunaan permaidani di 
istana-istana, pembinaan yang ditata dengan baik sekali, rumah- 
rumah yang dibina dengan sempurna, penghasilan barang-barang 
gam dan tembikar, segala macam peralatan, majlis-majlis jamuan 
dan perkahwinan dan pelbagai macam pertukangan yang memer- 
lukan kemewahan dan adat kebiasaan yang mewah. Maka kita 
dapati bahawa mereka mengamalkan dan memahami hal-hal 
tersebut lebih baik daripada bangsa yang lainnya meskipun per- 
adaban di Andalusia telah mengalami kemerosotan, dan kebanyak- 
annya tidak lagi setara dengan apa yang kedapatan di negeri pantai 
Laut Tengah lainnya. Alasannya ialah kebudayaan tinggal menetap 
hadlarah yang ada di sana sudah melalui kemapanannya melalui 
kestabilan kerajaan Bani Umaiyah, kerajaan bangsa Gothik yang 
terdahulu, dan kerajaan-kerajaan Taifah, rayes de thaifas, peng- 
ganti-pengganti Bani Umaiyah dan seterusnya. 

Kebudayaan di sana telah mencapai puncak yang tidak 
pernah dicapai di daerah mana pun, kecuali yang dinukilkan dari 
Iraq, Syria, dan juga Mesir, kerana lamanya masa pemerintahan 
dinasti-dinasti di sana. Maka pertukangan pun berakar umbi dan 
segala jenisnya sempurna dalam kehalusan dan seni. Warnanya 
tinggal dan tetap ada di dalam peradaban itu, tidak berpisah 
dengannya, hingga peradaban itu merosot secara keseluruhan, 
tidak berbeza seperti warna bila melekat pada pakaian. 

Demikian pula ehwalnya di Tunisia, berkenaan dengan 
kebudayaan yang dicapai dinasti Bani Sanhajah, dan Bani 
Muwahiddun penggantinya. Itu semua memang di luar Andalu- 
sia, tetapi kerana jarak antara Mesir dan Andalusia adalah dekat, 
warna peradaban daerah tersebut - yang diteruskan ke sana 
melalui Mesir - melemah dalam beberapa darjah. Dari Tunisia, 
para pelancong berulang-alik ke Mesir pada setiap tahun. Ada 
kemungkinannya penduduk Tunisia tinggal di sana untuk beberapa 
waktu sehinggalah mereka meneruskan kebiasaan hidup mewah 
mereka serta pertukangan Mesir yang telah mapan, yang telah 
mereka terima dengan begitu baiknya. Ehwal Tunisia pun dalam 

soal itu sama dengan Mesir - kerana alasan tersebut - dan sama 
pula dengan Andalusia, kerana bilangan terbesar penduduk Mesir 
adalah terdiri dari orang-orang Andalusia Timur yang berhijrah 
pada abad ke-7. Keadaan di sana benar-benar berakar umbi. 
Meskipun pada masa ini peradabannya tidak sesuai untuk itu, tapi 
warna peradaban - kalau sudah kukuh - sedikit yang dapat 
berubah kecuali tempatnya lenyap. 

Demikianlah yang kita dapatkan di al-Qairawan, Maroko, 
dan di Qal‘at Ibn Hammad, sebuah bekas peradaban yang 
tertinggal, meskipun sekarang ini semuanya telah hancur, atau 
berada dalam kehancuran. Hanya orang terpelajar yang dapat 
mengetahuinya. Dia akan mendapatkan bekas dari pertukangan 
ini, yang menunjukkan apa-apa yang ada di sana; sebagaimana 
bekas tulisan yang dihapus dalam buku. 

Dan Allah Maha Pencipta Maha Mengetahui. 


19 Hasil kerja tangan itu akan menjadi bertambah baik dan 
bertambah banyak hanya apabila adanya permintaan 

Sebab bagi hal itu ialah bahawa insan itu tidak akan menyum- 
bangkan tenaganya tanpa mendapat apa-apa upah, sebab keringat- 
nya itu adalah sumber mata pencarian hidup dan keuntungannya. 
Sepanjang hidupnya, dia tidak ada sumber keuntungan selain 
daripada itu. Dengan demikian, dia akan mengarahkan setiap 
usahanya kepada apa-apa yang mempunyai nilai, supaya ianya 
memberikannya suatu keuntungan. Sekiranya suatu pertukangan 
itu ada permintaan, dan ada yang sanggup menjadi pembelinya, 
pertukangan itu kemudiannya akan menjadi semacam suatu barang 
dagangan yang diperlukan dan diimport untuk dijual. Akibatnya, 
penduduk-penduduk kota itu akan berusaha mempelajari keahlian 
yang diperlukan untuk itu, supaya dia boleh menjadikannya 
sebagai sumber pendapatan. 

Sebaliknya, sekiranya sesuatu pertukangan itu tidak lagi 
diperlukan maka tiada yang mahu membelinya, dan tidak ada 
sesiapa lagi mahu mempelajarinya. Sebagai akibatnya, pertukang- 
an itu tidak diendahkan orang dan pupus kerana diabaikan. 

Dan inilah pengertian daripada apa yang dikatakan oleh Ali - 
semoga keredaan Allah kepadanya: “Nilai setiap orang 
terletak dalam keahliannya”. 

Ertinya, pertukangan yang dikuasainya adalah ukuran bagi 
nilainya; atau lebih tepat, ukuran bagi nilai tenaga kerja yang 
menjadi sumber penghidupannya. 

Ada suatu rahsia yang harus difahami dalam hubungan ini. 
Bahawasanya, pertukangan itu diperlukan oleh kerajaan yang 
memerintah. Ia mewujudkan adanya permintaan dan menjadikan- 
nya suatu keperluan. Hasil usaha tangan yang tidak diperlukan 
oleh sesebuah kerajaan mungkin diperlukan oleh penduduk di 
sesuatu kota. Sesungguhnya, ia bukannya suatu hal yang sama, 
kerana kota adalah peluang pasaran yang paling besar. Apa sahaja 
yang diperlukan oleh dinasti adalah sesuatu yang lebih banyak 
diperlukan. Dan rakyat jelata, meskipun memerlukan pertukangan, 
tetapi permintaan itu tidak umum sifatnya. Pasaran mereka adalah 
tidak menguntungkan. 


Dan Allah Maha Suci, Maha Tinggi dan berkuasa ke atas 
segala apa yang dikehendaki-Nya. 


20 Pertukangan akan mengalami kemerosotannya apabila kota- 
kota itu sudah hampir dengan kemusnahannya 

Pertukangan itu boleh menjadi baik hanya apabila ianya 
diperlukan dan apabila ada permintaan yang besar. Jika keadaan 
di sesebuah kota telah mengalami kelemahan dan kelesuan itu 
menjadi jelas sebagai akibat merosotnya peradaban dan jumlah 
penduduknya, yang kecil, maka kemewahan di kota itu menjadi 
berkurangan. Penduduknya membataskan dirinya kepada keper- 
luan asas sahaja. Pertukangan yang menjadi hak kemewahan 
menjadi sedikit. Orang yang ahli dalam sesuatu keahlian tidak lagi 
dapat menjamin sumber rezeki. Dengan demikian dia pun beroleh 
kepada yang lain atau mati. Dan tidak ada pewarisnya. Akibatnya 
institusi pertukangan itu pun lenyap sama sekali. Maka, sebagai- 
mana yang dapat dicontohkan melalui para pengukir, tukang emas, 
tukang-tukang tulis, penyalin, dan keahlian lainnya yang mengisi 
keperluan kemewahan hidup. Pertukangan itu akan terus merosot 
selama kota itu mengalami kemerosotannya. 


Dan Allah Maha Mengetahui, Maha Suci dan Maha Tinggi. 

21 Bangsa Arab adalah satu di antara golongan manusia yang 

paling tidak mahir dengan pertukangan 

Sebab bagi persoalan ini ialah bangsa Arab telah sebati dengan 
hidup di padang pasir dan adalah terpisah daripada hidup tinggal 
menetap, pertukangan, dan perkara-perkara lain yang ada 
hubungannya dengan kehidupan menetap. Bangsa bukan Arab, 
di Timur dan bangsa Kristian yang menghuni di pantai-pantai Laut 
Tengah adalah kelompok masyarakat yang paling sesuai dalam 
melakukan kerja-kerja pertukangan. Sebabnya ialah mereka telah 
alah bisa tegai biasa dengan kehidupan tinggal menetap, dan tidak 
biasa dengan hidup di padang pasir dan kebudayaan pengembara. 
Dengan demikian kita dapati tanah air orang-orang Arab, dan 
daerah-daerah yang mereka kuasai di bawah bendera Islam 
mempunyai pertukangan yang amat sedikit sehingga ia (pertu- 
kangan atau hasil pertukangan) harus didatangkan dari daerah 
luar. Sebaliknya, kita dapat menyaksikan betapa banyaknya hasil 
kerja tangan di negeri-negeri bukan Arab, seperti China, India, 
atau di tanah air orang-orang Turki dan bangsa Kristian, dan 
bahawa bangsa-bangsa lain mengimport hasil pertukangan dari- 
pada mereka. 

Bangsa bukan Arab di Barat, bangsa Barbar dari Maghribi, 
dalam hal ini adalah sama dengan orang-orang Arab. Sebabnya 
ialah setelah waktu yang lama mereka telah sebati dengan 
kehidupan di padang-padang pasir. Hal itu dapat dibuktikan 
dengan sedikitnya bilangan kota-kota yang terdapat di negeri itu. 
Dengan demikian, pertukangan di Maghribi adalah sangat sedikit 
dan tidak mapan. Apa yang ada hanyalah usaha menenun bulu, 
serta menyamak dan menjahit kulit. Sebab, apabila mereka tinggal 
menetap, mereka mengusahakannya secara bersungguh-sungguh, 
sebab ianya adalah sesuatu yang menjadi keperluan umum, (bulu 
dan kulit) yang diperlukan adalah bahan yang kedapatan di daerah 
mereka, dengan mengambil kira keadaan-keadaan badwiah yang 
wujud dalam kehidupan mereka. 

Sebaliknya usaha tangan ku telah bertapak di Timur, sejak 
beberapa lama, dari zaman kekuasaan Parsi Lama, Babylonia, 
Mesir, Israel, Yunani, dan Romawi. Maka, keadaan-keadaan telah 


20 Di sini dan di tempat-tempat lain dari Mugadimah ini perkataan ‘Arab’ 
ditujukan kepada kaum pengembara Badwi, bukan orang Arab yang menetap. 

membiasakan cara hidup menetap sejak beberapa generasi, kerana 
itu cara hidup beradab - dan kerana itu pula pertukangan- 
pertukangan, sebagaimana yang telah kita katakan sebelum ini - 
dikembangkan oleh penduduk negeri-negeri itu, dan tidak dapat 
dihapuskan. Memang betul bahawa Yaman, al-Bahrayn, Oman, 
dan jazirah Arabia, selebihnya selalu berada di bawah kekuasaan 
Arab. Tetapi kekuasaan itu, dalam beberapa ribu tahun, selalu ber- 
ada di tangan golongan yang berbeza-beza seperti ‘Azd, Tsamud, 
Amalika, Himyar, dan para pengganti mereka. Tababiah dan 
Adzwa, yang mendirikan kota dan mencapai tingkat peradaban 
tinggi dan kemewahan. Dengan kata lain, di sana dahulunya 
terdapat masa panjang kekuasaan dan peradaban. Ini memung- 
kinkan pertukangan dan kerajinan dapat dimajukan dengan pesat. 
Usaha tangan itu berkembang dan menjadi sebati. Ia telah menjadi 
suatu usaha yang diperbaharui hinggalah ke masa ini dan menjadi 
sesuatu yang khusus di daerah ini. Ciri khas negeri itu (Yaman) 
adalah pertukangan, seperti menyulam, kain yang berjalur, dan 
pakaian bulu dan sutera yang baik tenunannya. 

22 Mereka yang telah ahli di dalam satu pertukangan jarang sekali 
selepas itu menguasai kerja pertukangan yang lainnya 

Sebagai contoh, ialah seorang tukang jahit yang telah ahli dalam 
kerja jahit-menjahit. Keahlian itu sudah tertanam dengan baik di 
jiwanya, ia tidak akan dapat menjadi ahli dalam pertukangan kayu 
atau batu, melainkan sekiranya keahlian yang pertama itu belum 
dapat dikuasai dengan baik dan belum menguasai corak fikirannya. 
Alasan bagi persoalan ini ialah bahawa keahlian itu adalah kualiti 
jiwanya. Ia tidak berlaku secara serentak. Dan mereka yang 
fikirannya masih asli mempunyai kesempatan yang baik untuk 
mendapat keahlian itu dan mudah dibentuk jiwanya. Ibarat kata, 
kalau hendak melentur buluh eloklah ia masih rebung. Apabila 
sudah menguasai sesuatu keahlian adalah sukar hendak menguasai 
yang lain sebab ia telah dipengaruhi oleh sesuatu kebiasaan. 

Semuanya ini adalah jelas dan boleh digambarkan oleh 
banyak contoh daripada kehidupan kita sehari-hari. Adalah sukar 
didapati seorang tukang yang setelah menguasai bidang keahlian- 
nya dengan baik akan dapat menguasai bidang yang lain dan 
menguasai kedua-duanya sekali. Hal ini dapat diperpanjangkan 
kepada orang y^ng pandai yang keahliannya adalah bersifat 


484 



ASPEK MENCARI PENGHIDUPAN, KEUNTUNGAN DAN PERTUKANGAN 


rohaniah. Seorang cendekiawan yang telah menguasai sesuatu ilmu 
dan betul-betul ahli dalam sesuatu cabang ilmu akan jarang sekali 
menjadi ahli dalam cabang ilmu pengetahuan lainnya. Dan 
sekiranya dia mempelajari bidang ilmu yang lain, mungkin kecuali 
dalam hal-hal yang luar biasa tidak dapat menguasainya. 

23 Keterangan singkat mengenai keahlian-keahlian yang asas 

Bidang-bidang keahlian yang dilakukan oleh manusia adalah 
begitu banyak usaha terdapat dalam peradaban. Ia adalah begitu 
banyak untuk diberikan singkatan yang menyeluruh. Tetapi 
sebahagian daripadanya merupakan suatu keperluan dalam 
peradaban, atau tergolong dalam sesuatu yang dihormati sebab 
apa yang menjadi objeknya. Kita hanya akan membahaskan dua 
jenis keahlian sahaja dan mengetepikan yang selebihnya. 

Bidang keahlian yang mustahak adalah pertanian, seni bina, 
penjahitan, pertukangan kayu dan pertenunan. Keahlian yang 
terhormat disebabkan objeknya ialah kebidanan, seni tulis-menulis, 
pengeluaran buku, menyanyi dan perubatan. 

Kebidanan adalah sesuatu yang perlu dalam peradaban dan 
sesuatu yang menyentuh masyarakat, sebab ianya memastikan, 
sebagai suatu kelazimannya, kehidupan bayi yang baru dilahirkan. 

Ilmu perubatan adalah untuk memelihara kesihatan dan 
menjauhkan penyakit. Ia adalah suatu cabang dari ilmu tentang 
alam (fisika). Apa yang menjadi objeknya ialah tubuh manusia. 

Keahlian menulis dan keahlian pelengkapnya yakni pem- 
bikinan sebuah buku mengekalkan sesuatu yang menyangkuti 
manusia dan memelihara orang daripada melupainya. Ia membo- 
lehkan jiwa manusia yang paling dalam sampai kepada manusia 
yang jauh dan tidak wujud. Ia menggambarkan melalui buku apa 
yang menjadi hasil pemikiran dan kecendekiawanan. 

Menyanyi merupakan suatu keharmonian bunyi dan mani- 
festasi keindahannya itu disalurkan ke telinga manusia. 

^ 1 

Ketiga-tiga jenis keahlian (yang tersebut belakang ini) 
membawa orang yang mahir dalam bidangnya dekat dengan raja- 
raja. Maka ia mempunyai martabat yang mana keahlian lainnya 
tidak memilikinya. Keahlian lainnya, sebagai kelazimannya adalah 


21 Maksudnya: ketiga keahlian terakhir, iaitu kedoktoran (termasuk kebidanan), 
tulis-menulis (termasuk pembuatan kertas), dan keahlian menyanyi. 

termasuk kepada yang kedua, dan terpaksa tunduk kepadanya. 
Kerana itu, pandangan orang terhadap keahlian adalah berbeza- 
beza, tergantung kepada lapangan keahlian yang mendapat 
penghargaan di kalangan masyarakat. 

24 Keahlian dalam bidang pertanian 

Apa yang menjadi sasaran keahlian ini ialah untuk memperoleh 
bahan makanan dan buah-buahan. Seseorang itu haruslah bekerja 
mengolah tanah, menabur benih, bercucuk tanam, mengawasi 
ianya disirami air dan menjaga hinggalah tanaman cukup besar, 
lalu dituai, mengeluarkan isi daripada kulit. Mereka juga harus 
memahami segala kegiatan yang ada hubungannya dengan 
kesemuanya itp, serta memenuhi segala sesuatu yang diperlukan 
dalam persoalan ini. 

Pertanian itu adalah bidang keahlian yang paling tua di 
antara keahlian lainnya, sebab ia menghasilkan bahan makanan 
yang merupakan faktor utama yang biasanya melengkapi kehidup- 
an manusia. Tanpa makanan manusia itu tidak dapat hidup dengan 
demikian, keahlian seperti ini telah ada secara khususnya di desa, 
yang seperti telah kita sebutkan, desa lebih dulu dan lebih tua dari 
kota. Atas alasan inilah, keahlian itu adalah bersifat desa, tidak 
dikerjakan dan tidak dikenal oleh orang kota. 


25 Keahlian seni bina 

Ia adalah keahlian yang pertama dan tertua dalam peradaban 
hidup menetap. Keahlian ini menyangkut pengetahuan dalam 
pembuatan rumah dan tempat tinggal yang besar sebagai tempat 
berteduh dan berlindung. Ini adalah kerana manusia itu memiliki 
watak yang semula jadi untuk memikirkan segala akibat yang 
bakal menimpanya. Maka, suatu yang tidak dapat dielakkan ialah 
dia harus memikirkan bagaimana harus menolak ancaman yang 
timbul oleh cuaca panas dan kedinginan, dengan menggunakan 
rumah yang dilingkungi oleh dinding dan bumbung untuk 
memisahkan antara dengan apa yang ada di luar sana. Kebolehan 
semula jadi untuk berfikir, suatu yang bermakna kemanusiaan ada 
pada manusia dan ia wujud dalam pelbagai tahap. Sebahagian 
daripada mereka adalah berwatak terlalu mengambil kira atau 
tidak kiSal\ dalam masalah ini, mereka menggunakan rumah 

dengan secara sederhana. Sementara yang lainnya tidak berapa 
biasa dengan rumah, sebab mereka tidak berapa mengambil berat, 
dan pemikiran mereka tidak digunakan sebaik-baiknya untuk 
melatih diri dengan keahlian manusia. Seperti penduduk daerah 
beriklim dua, tiga, empat, lima dan enam. Hal sebaliknya dengan 
orang-orang Badwi. Mereka tidak membina rumah kerana akal 
fikiran mereka yang lemah mengenai pengetahuan tentang keahlian 
tersebut. Dengan demikian, mereka mendiami lubang-lubang 
bawah tanah dan gua, sebagaimana mereka memakan makanan 
yang tidak disediakan dan tanpa dimasak. 

Sekarang, orang-orang yang sederhana yang menggunakan 
rumah sebagai tempat berteduh adalah sangat banyak dan memiliki 
beberapa rumah di sesuatu kawasan. Mereka tidak kenal-mengenal 
dan saling tidak mengambil tahu tentang orang lain. Mereka takut 
akan diserang pada waktu malam. Dengan demikian, mereka ha- 
rus mempertahankan komunitinya dengan membuat tembok-tem- 
bok, atau dinding untuk melindungi diri mereka. Maka keseluruh- 
annya menjadi sebuah bandar atau kota, di mana mereka dijaga 
oleh penguasa-penguasa yang mempertahankan mereka yang men- 
jadikan mereka terpisah. Mereka juga memerlukan perlindungan 
daripada ancaman musuh. Maka, mereka membuat benteng dari 
puri untuk orang-orangnya. Mereka itu adalah seperti raja-raja, 
atau amir-amir, atau kepala-kepala suku yang setara dengannya. 

Demikian juga keadaan-keadaan bangunan yang berbeza- 
beza di pelbagai kota. Setiap kota akan mengikuti prosedur yang 
sudah dimaklumi dan menurut kemampuan teknikal para 
penduduknya, dan sesuai dengan iklim dan keadaan-keadaan 
yang berbeza-beza. Ada di antara mereka itu membuat puri-puri. 
dan pembinaan rumah yang amat besar, yang terdiri daripada 
sejumlah tempat tinggal, rumah, dan kamar-kamar besar, kerana 
mereka memiliki anak yang ramai, para pelayan, ahli keluarga, dan 
para pengawal. Mereka mendirikan dindingnya dari batu, dan 
mereka mencampurnya dengan kapur. Mereka kemudian mengecat 
dan membuat plaster , dan berusaha untuk memperindah dan 
menghias demi untuk menunjukkan betapa mereka sangat 
mengambil berat terhadap tempat tinggal itu. Sebagai tambahan- 
nya mereka mengadakan gudang dan kamar bawah tanah untuk 
dipergunakan sebagai tempat menyimpan bahan makanan. Mereka 
juga menyediakan kandang untuk menambatkan kuda-kuda 
mereka; apalagi jika mereka anggota tentera dan memiliki 

beberapa pengikut dan tamu, seperti amir dan orang-orang yang 
sejajar kedudukannya dengan itu. Sebahagian yang lain pula 
membina tempat tinggal atau rumah kecil untuk keluarga mereka 
sahaja. Tidak ada keinginan untuk membina lebih daripada itu, 
sebab keadaan tidak mengizinkan. Maka, mereka pun membatasi 
diri pada tempat tinggal yang rpemang sudah menjadi suatu yang 
semula jadi kepada umat manusia. Antara kedua-dua hal yang 
berbeza itu terdapat tingkatan-tingkatan yang sulit dibicarakan. 

Seni bina juga diperlukan apabila para raja dan orang-orang 
di dalam dinasti itu membangun kota-kota besar dan monumen- 
monumen tinggi. Mereka berusaha secara bersungguh-sungguh di 
dalam membuat rancangan yang baik dan struktur bangunan yang 
tinggi dengan kesempurnaan dari segi teknikalnya. Kesungguhan 
seni bina seperti ini akan dapat mencapai kemajuannya yang paling 
sempurna. Seni bina merupakan keahlian yang memenuhi ke- 
perluan untuk semuanya itu. 

Kebanyakan keahlian seperti ini terdapat di kawasan yang 
iklimnya adalah sederhana. Di kawasan yang iklimnya tidak 
sederhana tidak pula terdapat aktiviti pembangunan. Para 
penduduk di kawasan itu membuat rumah daripada rumput- 
rampai dan tanah-tanah liat atau mereka tinggal di gua-gua dan 
lubang-lubang dalam tanah. 

Para jurutera yang melaksanakan keahlian ini adalah 
berbeza-beza. Sebahagian daripada mereka memang pandai dan 
ahli. Sebilangan yang lain pula kurang keahliannya. 

Mutu binaan itu adalah tergantung kepada dinasti dan 
kekuasaannya. Dan telah kita nyatakan bahawa keahlian dan 
kesempurnaannya tidak lain adalah berkat kesempurnaan ke- 
budayaan hadlarah. Atas alasan itu, pada permulaannya negara itu 
hanya bersifat badwiah dan aktiviti pembangunan memerlukan 
sokongan daripada daerah-daerah yang lain. Sebagaimana yang 
terjadi pada al-Walid bin Abdul Malik, ketika mereka berse- 
pakat untuk membangunkan Masjid Madinah dan el-Quds 
(Jerusalem), serta masjidnya sendiri di Damaskus (Syria). Beliau 
telah meminta kaisar Byzantin di Konstantinopel supaya meng- 
hantar tenaga pekerja yang ahli dalam seni bina bangunan, dan 
kaisar itu telah mengirimkan pekerja untuk membangun masjid- 
masjid itu, sebagaimana telah direncanakan. 

Para jurutera juga telah menggunakan sebahagian daripada 
kaedah geometri dan kejuruteraan. Sebagai contoh, mereka telah 

menggunakan timbangan pengukur garis untuk meluruskan 
tembok-tembok, dan menggunakan alat-alat untuk mengalirkan 
air dan sebagainya. Atas alasan itu mereka telah memiliki sedikit 
sebanyak pengetahuan mengenai persoalan yang ada hubungannya 
dengan kejuruteraan. Mereka juga harus telah mengetahui 
bagaimana hendak menggerakkan benda-benda yang berat dengan 
menggunakan jentera. Bongkah-bongkah batu yang besar tidak 
dapat dinaikkan ke atas tembok sekiranya tidak dibantu oleh 
pekerja-pekerja sahaja. Maka, kejuruteraan itu harus berusaha 
untuk melipatgandakan kekuatan tali dengan memasukkannya ke 
dalam lubang-lubang yang dibina sesuai dengan ukuran-ukuran 
geometri, dari sambungan yang disebut ‘takal’. Ini membuat benda 
yang berat tadi lebih mudah untuk diangkat dan dengan demikian 
pekerjaan itu dapat diselesaikan tanpa mengalami banyak 
kesukaran. Hal ini hanya dapat dilaksanakan melalui prinsip- 
prinsip kejuruteraan yang sudah dimaklumi oleh mereka. Hal-hal 
semacam itu telah memungkinkan pembangunan monumen-monu- 
men yang berdiri teguh hingga sekarang, yang dipercayai telah 
dibina sejak zaman Jahiliah lagi. Ada pula anggapan bahawa tubuh 
orang-orang yang membina monumen itu adalah besar dan sasa. 
Ternyata anggapan sebegini adalah salah. Semuanya itu insya- 
Allah akan terlaksana sekiranya mereka menggunakan prinsip- 
prinsip geometri, sebagaimana telah kita jelaskan. Hendaklah hal 
ini dimengertikan. 

Dan Allah yang Maha Suci itu telah menciptakan apa yang 

dikehendaki-Nya. 


26 Seni pertukangan kayu 

Keahlian ini merupakan salah satu daripada keperluan peradaban, 
umran. Bahannya adalah perkayuan. Ianya adalah sepertimana 
berikutnya. Allah telah menjadikan segala yang diciptanya 
bermanfaat kepada manusia, supaya dapat memenuhi kepentingan 
dan keperluannya. Di antaranya adalah pohon-pohon. Ia diguna- 
kan sebagai bahan bakar dan penyangga benda-benda yang berat. 

Orang-orang Badwi menggunakan kayu sebagai tiang 
khemah dan pasak sebagai tandu unta untuk para wanita 
mereka, dan sebagai lembing, busar, dan anak panah yang di- 
jadikan senjata mereka. Orang-orang yang tinggal menetap meng- 

gunakan kayu sebagai bumbung rumah, sebagai palang-palang 
pintu, dan kerusi untuk diduduki. Apa yang dapat dihasilkan itu 
adalah ciptaan suatu keahlian. Keahlian itu telah menjadikannya 
sebegitu rupa dan hasil daripada pertukangan kayu muncul dalam 
tingkatannya yang berbeza-beza. Orang yang ahli dalam bidang ini, 
pertamanya perlu bijak memilih jenis-jenis kayu. Ia kemudiannya 
disusun sesuai dengan bentuk yang dimahukan. Menerusi kesung- 
guhan keahliannya, dia akhirnya menyiapkannya menjadi bentuk 
yang dihajati. 

Orang yang bertanggungjawab dalam keahlian ini ialah 
seorang tukang kayu. Dia adalah penting dalam peradaban. 
Kemudian, setelah kabudayaan menetap bertambah maju, dan 
masyarakatnya mahukan jenis-jenis bumbung yang menarik hati, 
pintu, kerusi, dan alat perabot rumah, maka hal itu akan dapat 
dihasilkan menerusi daya cipta yang tinggi sekali di mana ianya 
sudah bersifat mewah, dan bukan lagi suatu keperluan pokok. Hai 
tersebut meliputi, misalnya, pembuatan ukiran-ukiran bagi di pintu 
dan kerusi. Atau seseorang itu boleh dengan keahliannya meng- 
gunakan mesin lorek dan kemudiannya membentuk potongan- 
potongan kayu itu menjadi satu bahagian di dalam bentuk susunan 
yang simetrikal dan memakunya, sehingga tampak sebagai satu 
bahagian keseluruhannya sahaja. Kadang-kadangnya ia boleh 
dibuat dalam bentuk yang berbeza dengan ukuran yang sama. 
Dan akan terhasillah sesuatu yang diperbuat daripada kayu yang 
sangat indah sekali. Pertukangan kayu juga diperlukan dalam 
pembuatan kapal-kapal yang dibina daripada kepingan-kepingan 
papan dan pasak-pasak. 

Mempertimbangkan semula asal usulnya pertukangan kayu 
memerlukan pengetahuan yang baik mengenai geometri dalam 
segala macamnya. Ia memerlukan sama ada pengetahuan umum, 
ataupun yang khusus tentang sukatan dan ukuran demi menjadi- 
kannya suatu bentuk daripada apa yang mungkin kepada yang 
sebenarnya. Untuk memahami sukatan-sukatan tadi, seseorang itu 
haruslah menggunakan sumber geometri. 

Sebab itulah, ahli-ahli geometri Yunani terkemuka dalam 
pertukangan kayu iaitu Euklide telah mengarang Book of 
Principles, mengenai geometri. Beliau adalah seorang tukang kayu 
yang terkenal. Hal yang sama juga dengan Apollonius, pengarang 
buku Conic Sections dan Menelaus, serta lain-lainnya. 

[*Ada pula anggapan bahawa guru pertukangan kayu adalah 

Nabi Noh a.s. Beliau telah membina sebuah kapal untuk'menye- 
lamat umatnya yang taat kepada ajaran Allah s.w.t. Kapal itu di- 
gunakan di kala bah besar. Maklumat ini mungkin benar - maksud 
saya bahawa seorang tukang kayu seperti beliau. Namun, ang- 
gapan bahawa beliaulah orang pertama yang mengajarkannya atau 
mempelajarinya tidaklah tegak atas hujah-hujah yang kuat kerana 
jarak waktu yang amat panjang. Tetapi makna itu boleh ditarik - 
dan Allah Lebih Mengetahui - iaitu keterangan sekilas mengenai 
betapa lamanya keahlian pertukangan kayu itu. Sebelum Noh, 
tidak ada berita yang benar sehubungan dengan pertukangan ini. 
Maka jadilah dia seakan-akan orang pertama yang mempela- 
jarinya. 

Allah Maha Suci Maha Tinggi Lebih Mengetahui, dan dengan 
pertukangan ini. Maka jadilah dia seakan-akan orang pertama 
yang mempelajarinya. Allah Maha Suci Maha Tinggi Lebih 
Mengetahui, dan dengan-Nya taufik.] 


27 Keahlian dalam bidang sulam-menyulam dan jahit-menjahit 

[*Kedua keahlian ini penting dalam peradaban, kerana umat 
manusia memerlukan hidup yang penuh kemewahan yang 
melimpah. Menyulam adalah merangkai barang-barang yang 
dipintal, seperti bulu domba, kain, dan kapas, supaya benang 
yang dirangkai memanjang dan melebar tidak terurai, dan agar 
tenunan itu benar-benar kukuh dan kuat sehingga dapat dipotong 
menurut ukuran tertentu. Ada tenunan bulu domba yang dipotong 
dengan ukuran baju yang melingkar badan; ada tenunan kapas dan 
katun untuk pakaian. 

Dan menjahit adalah memotong tenunan dalam pelbagai 
bentuk dan adat yang berbeza-beza. Pertama dipotong dengan 
gunting, sesuai ukuran badan, kemudian merangkai potc ngan itu - 
baik menyambung, menambah atau memperluas sesuai dengan 
macam keahlian - dengan cara menjahitnya. 

Keahlian yang kedua ini khusus ada pada peradaban hidup 
bangsa yang tinggal menetap, kerana bangsa yang mengembara 
tidak memerlukannya, dan mereka hanya memakai pakaian 
sekadar melingkari di tubuh sahaja. Tetapi, orang-orang yang 
condong kepada kebudayaan hidup menetap memotong bahan- 
bahan tenunan kepada beberapa potong menurut ukuran yang 

tepat untuk menutup bentuk tubuh serta melengketkan setiap 
pinggirannya dengan cara menjahitnya, sehingga menjadi sebuah 
kain panjang yang dapat menutupi tubuh.] 

Hendaklah hal ini dapat dimengertikan demi memahami 
sebab mengapa pakaian yang dijahit itu adalah haram dipakai 
ketika melaksanakan ibadah haji. Menurut syariat agama, 
pengerjaan ibadah haji memerlukan, antara lainnya melepaskan 
apa yang ada sangkut-pautnya dengan duniawi seluruhnya, dan 
kembali kepada Allah sepertimana Dia menciptakan kita pada 
asalnya. Manusia itu tidak seharusnya menambatkan hatinya ke- 
pada kebiasaan hidup mewah, seperti menggunakan minyak wangi, 
wanita, pakaian yang berjahitan, ataupun sepatu. Dia tidak se- 
harusnya pergi berburu atau mendedahkan diri kepada kebiasaan 
hidup di mana jiwa dan wataknya telah dicemari. Apabila sese- 
orang itu meninggal dunia semuanya itu ditinggalkan. Apa yang 
dia harus lakukan ialah datang dan mengerjakan ibadah haji se- 
akan-akan dia sedang berada di padang mahsyar, menyedari ke- 
kerdilan dirinya dan menyerahkan sepenuhnya kepada Allah s. w. t. 

Dan bila dia benar-benar ikhlas melakukan ibadah haji, 
ganjarannya ialah dia dapat menebus segala dosa-dosanya, kembali 
sepertimana di saat dilahirkan oleh ibunya. 

Maha Suci Engkau ya Tuhan! Alangkah besarnya kasih dan 

sayang-Mu kepada hamba-hamba-Mu di dalam mencari 

petunjuk mereka kepada-Mu. 

Kedua-dua keahlian itu adalah sangat lama di dunia, kerana 
kehangatan itu diperlukan oleh seluruh umat manusia yang hidup 
di peradaban kelas menengah. Sepanas tidak menjadi terlalu 
hangat. Tidaklah sampai terjadi sepertimana diberitakan pendu- 
duk iklim yang pertama, seperti Sudan, seringkah terpaksa 
berbogel. 

Oleh sebab kunonya keahlian ini, orang kebanyakannya 
menisbahkannya kepada Nabi Idris a.s. Ada pula yang menisbah- 
kannya kepada Hermes. Dan ada pula yang mengatakan bahawa 
Hermes adalah Nabi Idris. 

Allah Maha Suci Maha Tinggi adalah Pencipta yang Maha 

Tahu.] 

28 Keahlian dalam urusan perbidanan 

Perbidanan adalah suatu proses yang melibatkan usaha me- 
ngeluarkan bayi dari dalam rahim si ibu dengan penuh kelembutan 
serta menyiapkan segala sesuatu yang ada hubungannya dengan 
hal itu. Ia juga menitikberatkan apa yang baik bagi si bayi selepas 
dia dilahirkan. Keahlian ini khusus dimiliki oleh wanita, sebab 
hanya mereka sahaja sebagai seorang wanita boleh melihat faraj 
wanita yang lainnya. Orang yang mengamalkannya disebut sebagai 
bidan, qabilah (penerima). Perkataan itu dipinjam daripada penger- 
tian memberi dan menerima, seakan-akan wanita yang sedang 
melahirkan memberikan janin kepadanya, dan dia menerimanya. 

Ianya adalah sepertimana berikutnya. Apabila janin (embrio) 
telah selesai melalui peringkat-peringkatnya dan telah terbentuk 
dengan sempurna di dalam rahim masa yang telah ditetapkan oleh 
Allah s. w. t. untuk berada di dalam rahim yang biasanya mengambil 
masa selama sembilan bulan - ia pun berusaha untuk keluar, sebab 
Allah s.w.t. telah menanamkan keinginan semacam itu pada setiap 
bayi yang belum dilahirkan. Tetapi, jalan keluarnya adalah terlalu 
sempit, dan ini menyulitkannya untuk keluar. Selalunya dinding- 
dinding faraj pada sebahagiannya menjadi robek oleh tekanan 
(janin yang keluar), dan selalunya ada hubungan dan apa alat-alat 
yang menjadi selaput yang menutupinya, dengan (uterus) akan ter- 
putus. Pengalaman ini amat menyakitkan dan dideritai amat sa- 
ngat. Inilah yang dimaksudkan dengan rasa sakit hendak melahir- 
kan, thalq. Dalam hubungan ini, bidan dapat memberikan bantu- 
annya dengan mengurut punggung, faraj dan tempat-tempat berde- 
katan dengan pangkal rahim ke bawah. Kemudian dia memberi 
rangsangan supaya janin itu dikeluarkan serta mempermudah sega- 
la yang sukar seboleh-bolehnya. Dia kemudiannya menggunakan 
sekuat tenaga sebagaimana difikirkan perlu tentang kesukaran itu. 
Apabila janin itu keluar, ia masih terlekat pada rahim melalui tali 
pusat diperutnya, alat yang digunakan oleh janin untuk menda- 
patkan makanan. Tali pusat itu penyambung yang dapat memberi 
makanan kepada si bayi. Bidan tadi memotong tali pusat itu pada 
bahagian yang berlebihan supaya tidak sampai membahayakan 
perut si bayi atau rahim si ibu. Kemudiannya dia merawati tempat 
yang cedera atau dengan cara rawatan yang dianggap sesuai. 

Apabila janin itu keluar dari lubang yang sempit dengan 
keadaan tulang-temulangnya yang masih lembut dan mudah 

dilenturkan ada kemungkinan bahawa bentuk tubuh dan sendi- 
sendinya berubah bentuknya, kerana ianya baru sahaja dibentuk 
dan disebabkan keadaannya yang lembap. Lantas, bidan terus me- 
lakukan urutan (massage) dan membetulkan bayi yang baru sahaja 
dilahirkan sehingga tiap kerangka tubuhnya kembali kepada ben- 
tuknya yang semula jadi, dan kedudukan yang sudah ditentukan 
untuknya, dan (si bayi) telah menjadi kepada bentuknya yang 
normal. Setelah itu, dia beralih kepada si ibu yang kesakitan tadi 
dan mengurusnya serta membersihkan selaput-selaput janin, sebab 
kadang-kadangnya selaput-selaput itu terlambat beberapa waktu 
untuk keluar. Dalam keadaan demikian, adalah dibimbangi susun- 
an otot itu kembali kepada keadaannya yang asal sebelum sempat 
semua selaput itu dikeluarkan. Ia adalah sisa-sisa. Ia mudah busuk, 
dan pembusukannya itu mungkin akan sampai ke dalam rahim. Ia 
boleh mengakibatkan akibat yang membahayakan. Bidan sangat 
berhati-hati mengenai hal tersebut. Dia selalunya akan berusaha 
memberi bantuan mengeluarkan kesemua selaput tadi. 

Kemudian dia kembali kepada si bayi. Dia menaruh minyak 
kepada anggota tubuhnya, dan menaburi bedak untuk menguat- 
kannya dan mengeringkan cecair rahim (uterus). Dia mengusik- 
usik langit-langit mulut si bayi supaya anak lidahnya terangkat. 
Dia memasukkan sesuatu ke dalam hidung untuk mengosongkan 
rongga-rongga otaknya. Dan dia berusaha membuat bayi tadi 
menelan sesuatu makanan yang boleh ditelan supaya usus-usus 
perutnya tidak tertutup, dan dinding-dindingnya tidak melekat. 

Kemudian, dia merawat wanita yang melahirkan itu daripada 
kelemahan yang diakibatkan oleh rasa sakit, dan oleh sakitnya di 
dalam rahimnya. Meskipun si bayi bukan merupakan bahagian 
yang semula jadi pada si ibu, cara terciptanya di dalam rahim 
membuatnya melekat seakan-akan satu bahagian yang tidak 
terpisah. Maka, pemisahannya itulah yang menimbulkan rasa 
sakit yang tidak terhingga sama dengan penolongan pada bahagian 
anggota tubuh seseorang. Bidan juga merawat rasa sakit pada 
bahagian faraj yang robek diakibatkan oleh tekanan bayi yang 
mendesak hendak keluar. 

Ini semua memerlukan cara rawatan, dan kita dapati bidan- 
bidan seperti lebih ahli daripada seorang doktor yang cekap dengan 
cara merawati kesakitan yang menimpa si bayi dari sejak ia masih 
menyusu hinggalah bayi itu bercerai susu. Dan setelah ia bercerai 
susu, barulah dia benar-benar memerlukan seorang doktor. Kala 

itu, keperluannya terhadap rawatan doktor adalah lebih mendesak 
daripada kemahuannya terhadap rawatan seorang bidan. Maka 
sudah jelas bahawa keahlian ini adalah perlu kepada manusia yang 
berperadaban. 

[*Kadang-kadang dikemukakan kepada sebahagian individu 
akan tidak perlunya keahlian seperti ini: entah dengan mukjizat 
atau keluarbiasaan yang diciptakan Tuhan bagi mereka, seperti hak 
para nabi - semoga selawat dan salam dilimpahi ke atas mereka; 
atau dengan ilham serta hidayah-Nya di mana si bayi diilhamkan 
dan difitrahkan sedemikian, sehingga mereka terwujud tanpa 
perlunya keahlian ini. 

Mengenai mukjizat (tidak perlunya akan keahlian itu) telah 
banyak dan sering terjadi. Di antaranya adalah cerita bahawa Nabi 
Muhammad s.a.w. dilahirkan dalam keadaan tali pusatnya telah 
terputus, telah tersunat, meletakkan kedua tangannya di atas 
tanah, dan memancarkan pandangannya ke langit. Demikian pula 
yang terjadi pada Nabi Isa di buaian, dan lain-lainnya. 

Sedangkan mengenai ilham, ia tidak boleh ditolak. Apabila 
haiwan-haiwan bisu sahaja secara khususnya memiliki ilham-ilham 
yang menakjubkan, seperti lebah dan lain-lainnya, lalu bagaimana 
perkiraan tentang manusia yang dimuliakan, khususnya orang 
yang secara khusus diberi karamah Allah? Lalu ilham umum yang 
dimiliki oleh bayi-bayi, seperti mengambil puting susu dengan 
sendirinya, merupakan bukti paling jelas tentang adanya ilham 
umum bagi (bayi-bayi). Memang segala apa yang menjadi milik 
Allah s. w. t. itu terlalu besar untuk diketahui. 

Berdasarkan teori ini dapatlah difahami tumbangnya penda- 
pat al-Farabi dan pejabat-pejabat pemerintahan Andalusia me- 
ngenai ketidakhancuran rumpun makhluk dan ketidakmungkinan 
terputusnya penciptaan alam, khususnya rumpun manusia, pen- 
dapat yang mereka pertahankan berdasar hujah. Mereka menya- 
takan bahawa individu itu adalah rumpun manusia yang terputus, 
maka mustahil ada manusia setelah itu, kerana keahlian 
(kebidanan) ini pasti lenyap bersamanya. Padahal, manusia tidak 
mungkin terwujud tanpa itu, sebab kalau kita ditakdirkan lahir 
sebagai bayi tanpa (ada) keahlian ini dan tanpa dipelihara dengan 
keahlian itu hingga masa kita disapih, pasti kelangsungan hidup 
kita tidak boleh dipertanggungjawabkan. Dan mustahillah ada 
keahlian tanpa adanya fikiran yang dimiliki manusia, sebab 
keahlian merupakan hasil dan mengikuti fikiran. 

Dengan keras Ibn Sina menolak pendapat ini. Dia berpenda- 
pat, rumpun makhluk (spesies) mungkin terputus, dan dunia 
penciptaan mungkin hancur, kemudian hal itu akan kembali lagi 
untuk kedua kalinya kerana tuntutan-tuntutan astrologi dan letak 
bintang-bintang aneh yang berubah-ubah windu demi windu, 
menurut andaiannya. Maka diperlukan suatu proses kimia dari 
lumpur yang sesuai kerana bercampurnya dengan panas tertentu, 
sehingga terbentuklah ia menjadi manusia. Lalu, didatangkan 
untuknya seekor binatang yang diciptakan di dalam dirinya suatu 
ilham supaya mendidik dan memeliharanya, sehingga wujud dan 
penyapihannya menjadi sempurna. Ibn Sina telah menerangkan 
pendapatnya itu panjang lebar di dalam sebuah risalah yang 

O O 

diberinya judul Risalah Hayy bin Yaqidzan, 

Pembuktiannya ini tidak benar, meskipun kita sependapat 
dengannya bahawa rumpun makhluk (species) akan terputus. Akan 
tetapi pembicaraan kami adalah berbeza dengan pembicaraan yang 
dikemukakannya tersebut. Pembicaraan Ibn Sina ini berdasarkan 
ketergantungan tindakan pada sebab akibat yang mewajibkan . 23 
Dan pembicaraan yang didasarkan kepada Pelaku yang Memilih 24 
dia menolaknya. Menurut pendapat yang mengakui Pelaku yang 
Memilih ini, tidak ada perantara di antara tindakan dan kudrat 
yang lampau, dan tidak ada keperluan akan pemikulan beban ini. 

Kemudian, kalau secara dialektik kita menerimanya, maka 
capaian terakhir dari penegakan pembicaraan sedemikian tentulah 
penolakan akan adanya individu melalui penciptaan ilham di 
dalam haiwan yang bisu itu, yang diciptakan untuk mendidik bayi 
sebagai bakal rumpun manusia baru, seperti dikatakan Ibn Sina. 
Kepentingan apa yang menyebabkan demikian? Dan bila ilham 
saja diciptakan di dalam diri haiwan yang bisu, apa yang 
menghalangi ilham diciptakan di dalam diri bayi itu sendiri, 
sebagaimana kami kemukakan? Dan lagi, penciptaan ilham di 
dalam suatu individu untuk kepentingan sendiri lebih dekat 


22 Ibn Sina memiliki sebuah risalah bernama kisah Hayy bin Yaqidzan , diterbitkan 
oleh pustaka Leiden. Risalah itu bukan buku yang terkenal ‘Hayy bin 
Yaqidzan’ karya Ibn Thufail itu. 

23 Iaitu, tindakan-tindakan hanya ada bila ada sebab yang tidak boleh tidak 
eksistensinya. 

24 Iaitu: Allah yang tidak memerlukan sesuatu sebab, illah yang menghubungkan 
antara kehendak-Nya dengan penciptaan-Nya akan benda-benda. 

(diterima akal) daripada penciptaannya di dalam dirinya sendiri 
untuk kepentingan orang lain. Maka kedua-dua pendapat tersebut 
di atas dengan sendiri menunjukkan kesalahannya pada segala 
seginya, kerana pendapat yang saya kemukakan terdahulu tadi.] 

29 Keahlian dalam ubat-ubatan 

Keahlian dalam perubatan adalah diperlukan di kawasan yang 
didiami secara tetap dan bandar-bandar tetapi tidak di kawasan 
padang pasir. 

Bidang keahlian ini adalah sangat-sangat diperlukan di kota- 
kota besar dan kecil kerana sudah diketahui manfaatnya. Hasilnya 
ialah pemeliharaan kesihatan di kalangan orang-orang yang sihat, 
dan menghindar penyakit di kalangan orang-orang yang sakit. Ini 
dapat dilakukan melalui rawatan perubatan, sehinggalah mereka 
dapat disembuhkan daripada penyakit. 

Suatu yang harus diketahui ialah penyebab penyakit ialah 
daripada makanan, sebagaimana disabdakan oleh Nabi Muham- 
mad s.a.w. di dalam hadisnya yang jelas tentang perubatan yang 
dilaporkan oleh tabib tetapi diragui oleh ulama. Katanya: 

“Perut itu adalah rumah penyakit. Berpuasa adalah ubat yang 
paling mujarab. Sumber segala penyakit adalah salah 
cerna .” 26 

Suatu pernyataan: “Perut adalah rumah penyakit” adalah 
jelas. Pernyataan: “Mengawal makan adalah ubat paling baik”, 
hendaklah dimengertikan daripada perkataan mengawal makan 
yang bererti “berlapar-lapar”, kerana lapar adalah berpantang 
daripada memakan beberapa makanan. Maka pengertian berlapar 
adalah sejenis ubat yang paling mujarab, punca segala ubat. 


25 Maksudnya, pertama pendapat al-Farabi yang menyatakan ketidakhancuran 
rumpun makhluk, serta kedua pendapat Ibn Sina yang menyatakan 
kemungkinan rumpun makhluk hancur, dan kembali lagi untuk kedua kalinya 
sesuai dengan keadaan-keadaan (bintang) aneh yang menuntutnya. Ibn 
Khaldun menolak kedua pendapat ini, dan menyatakan bahawa ilham itu 
tentulah langsung diberikan kepada manusia tanpa perantara binatang. Dia 
mengakui kehancuran dan keterputusan rumpun manusia, seperti Ibn Sina, 
meskipun masing-masing tegak pada pembicaraan yang bertentangan. 

26 Hadis ini maudlu, bersumberkan Ibn Kaidah, doktor Arab terkemuka. 
Demikian ulama-ulama hadis mentahgig. 

Kenyataan: ‘Sumber segala penyakit adalah salah cerna’, hendak- 
lah dimengertikan dalam pengertian “salah cerna” yang bererti 
tambahan makanan baru kepada makanan yang ada di dalam 
perut sebelum ia sempat dicernakan. 

Allah s. w. t. itu telah menciptakan manusia dan memelihara 
kehidupannya melalui rezeki. Dia memperolehnya melalui makan, 
dan dia mentafsirkannya kepadanya kekuatan-kekuatannya peng- 
hadaman dan kuasa pemakanan, hingga makanan itu menjadi 
darah yang sesuai untuk daging dan tulang-temulang seluruh 
tubuh. Kemudian, berlaku pula pembesaran dan ia kemudiannya 
menjadi daging dan tulang. Dan makna percernaan ialah bahawa 
makanan tadi menjadi masak oleh haba panas yang semula jadi, 
tahap demi tahap, hingga secara aktualnya ia menjadi sebahagian 
daripada tubuh. Ia dapat dijelaskan seperti berikut: makanan yang 
dimasukkan ke dalam mulut, dan dikunyah oleh rahang mengalami 
kesan panas yang terdapat di dalam mulut, yang memasakkannya 
sedikit. Maka, komposisinya mengalami sedikit perubahan. Hal ini 
dapat disaksikan pada secebis makanan yang dikunyah secara 
sebaik-baiknya. Komposisinya akan didapati sangat berbeza 
dengan bentuk makanan yang asal. 

Makanan itu kemudiannya masuk ke dalam perut, dan 
bahang panas di dalam perut memasakkannya, hinggalah ia men- 
jadi chyme (air perut yang menghancurkan makanan), iaitu saripati 
daripada makanan yang dimasak itu. Perut mengirimkan chyme 
terus ke hati (liver), dan mengirimkan bahagian makanan yang 
sudah menjadi endapan yang padat di dalam usus besar, melalui 
kedua lubang tubuh. Bahang panas yang terdapat di (liver) kemu- 
diannya memasakkan chyme , hinggalah ia menjadi darah yang 
segar. Di atasnya, ada semacam buih yang diakibatkan oleh pen- 
didihan. Buih itu adalah hempedu kuning. Sebahagian daripadanya 
menjadi kering dan keras, iaitu hempedu hitam. Bahang panas yang 
semula jadi tidak cukup untuk memasakkan bahagian-bahagian 
yang keras, lendir. Kemudian hati mengirimkan semua zat ini ke 
dalam urat-urat darah halus dan pembuluh-pembuluh arteri. Di 
dalamnya, bahang semula jadi panas memanaskannya. Maka 
darah murni itu pun membangkitkan wap yang panas dan 
lembap, yang mengandung dan menjadikannya daging. Bahagian 
yang keras kemudiannya menjadi tulang. Kemudian, tubuh mengi- 
rimkan elemen-elemen makanan yang dihadamkan, yang tidak 
diperlukan sebagai bahan sisa, seperti keringat, ludah (saliva). 

lendir (hingus), dan air mata. Inilah proses pemakanan, dan trans- 
formasi makanan daripada potensial kepada daging yang sebenar. 

Kini, penyakit-penyakit adalah berpnnca dari deman, dan 
kebanyakan penyakit adalah demam. Sebab terjadinya demam 
ialah bahawa bahang panas yang semula jadi adalah terlalu lemah 
untuk menyelesaikan proses memasak dalam setiap tahap-tahap 
tadi. Maka makanan tadi pun tetap tidak diasimilasi sepenuhnya. 
Sebabnya, sepertimana lazimnya sama ada ianya terdapat begitu 
banyak makanan di dalam perut sehingga terlalu banyak bagi 
bahang panas semula jadi, atau kerana makanan baru dimasukkan 
ke dalam perut sebelum makanan yang terdahulu dapat benar- 
benar tercema. Dalam keadaan ini, mungkin bahang panas semula 
jadi menumpukan secara eksklusifnya kepada makanan yang baru, 
supaya makanan yang terdahulu terbiar dalam keadaannya yang 
setengah masak, atau membahagikan dirinya kepada makanan 
yang lama dan yang baru, sehingga ia tidak cukup untuk memasak 
dan mencerna secara sempurna. Dalam keadaan itu makanan 
dikirim oleh perut kepada hati (liver), dan bahang panas di hati 
(liver) juga tidak kuat untuk memasaknya. Selalunya, suatu sisa 
yang tidak tercerna, yang disebabkan oleh makanan yang 
terdahulu telah juga kedapatan di dalam hati. Hati mengirimkan 
semuanya itu kepada veins dalam keadaannya sepertimana apa 
adanya. Apabila tubuh telah menerima apa yang benar-benar 
diperlukannya, maka ia melepaskan sisa yang belum tercerna 
bersama-sama sisa lain, seperti keringat, air mata, dan air ludah, 
sekira ia berupaya. Selalunya tubuh itu tidak dapat berbuat sesuatu 
terhadap sebahagian besar sisa yang belum tercema itu. Maka, ia 
pun tetap berada di dalam veins hati dan perut, dan ia akan 
bertambah-tambah dari masa ke masa. Apa-apa campuran (zat) 
yang lembap, apabila tidak dimasakkan dan tercema melalui 
proses pembusukan. Akibatnya, makanan yang tidak tercema akan 
menjadi busuk. Dan setiap apa yang berada dalam proses 
pembusukan mengeluarkan bahang panas yang asing. Bahang 
panas itulah, di dalam tubuh manusia, disebut sebagai demam. 

Hal ini dapat dicontohkan melalui sisa makanan, atau 
kotoran binatang, yang dibiarkan membusuk. Bahang panas akan 
kedapatan di dalamnya. Inilah apa yang dimaksudkan dengan 
demam. Demam adalah sebab utama dan sumber penyakit, 
sebagaimana yang dinyatakan menerusi hadis. 

Demam seperti itu dapat disembuhkan dengan tidak memberi 


499 



MUKADIMAH IBN KHALDUN 


makanan kepada orang yang sakit untuk beberapa minggu 
tertentu, kemudian memberinya makanan yang sesuai hinggalah 
pesakit benar-benar sembuh. Semasa dia berkeadaan sihat, 
prosedur yang sama boleh dijadikan semacam pengubatan bagi 
mencegah penyakit dan penyakit yang lainnya. 

Pembusukan makanan boleh terdapat di dalam anggota 
tubuh yang tertentu. Dari pembusukan itu lahirlah akan penyakit 
pada anggota tubuh tersebut. Dan muncullah luka-luka pada 
tubuh, mungkin di anggota-anggota tubuh pokok atau lainnya. 
Kadang-kadang, anggota tubuh itu sakit dan timbul daripadanya 
penyakit kekuatan-kekuatan yang diadakan untuknya. Ini semua 
merupakan komplikasi penyakit-penyakit, dan sumbernya - 
biasanya - berasal dari makanan. 

Semuanya itu diserahkan kepada doktor perubatan. 

Penyakit-penyakit ini lebih banyak dan sering menimpa orang 
yang hidup menetap dan orang kota, sebab mereka hidup serba 
mewah. Mereka makan bermacam jenis makanan, dan jarang 
sekali mereka berpantang daripada memakan sejenis makanan 
lainnya, serta tidak memerhatikan pembahagian waktu makan. 
Seringkali mereka mencampur makanan dengan - ketika mereka 
memasak - pelbagai rempah, bumbu, buah-buahan, baik yang 
segar mahupun yang kering. Mereka tidak membatasi diri pada 
satu macam makanan atau beberapa macam. Pada suatu 
kesempatan kita telah mengira ada 40 macam sayur-sayuran dan 
daging di dalam sejenis masakan. Campuran itu seringkalinya 
memberikan suatu keanehan dan seringkalinya tidak sesuai dengan 
tubuh dan bahagian-bahagiannya. 

Tambahan pula udara di kota-kota sudah tercemar oleh asap 
busuk daripada pelbagai sisa. Padahal, udara inilah yang memberi 
tenaga kepada roh (jiwa), dan kemudiannya menguatkan pengaruh 
panas semula jadinya terhadap pencernaan. 

Selanjutnya masyarakat kota tidak cukup melakukan senam- 
an, sebagaimana biasanya, mereka lebih banyak beristirahat dan 
tidak bergerak cergas. Maka, serangan penyakit-penyakit lebih 
banyak berlaku di kota-kota dan bandar-bandar, dan keperluan 
orang kota kepada rawatan perubatan adalah amat besar. 

Hal yang sebaliknya pula, penghuni-penghuni padang pasir, 
sebagaimana lazimnya makan sedikit. Mereka sering mengalami 
kelaparan kerana sedikitnya bahan makanan. Akhirnya ia menjadi 
suatu kebiasaan mereka dan suatu yang semula jadi kerana ia ber- 

terusan mengenai perasa makanan pula mereka mempunyai sedikit, 
atau mungkin tidak ada sama sekali. Maka mereka memasak ma- 
kanan seada-adanya dan tanpa rempah dan bumbu dan tiada cam- 
puran-campuran. Maka, mereka pun makan makanan yang seder- 
hana, tidak banyak bahan campuran, dan sifatnya itu sesuai de- 
ngan tubuh. Udara yang mereka sedut itu tidak banyak tercemar. 
Mereka sebenarnya mengembara dan udara yang mereka sedut se- 
lalu berubah-ubah. Mereka juga melakukan riadah dan banyak me- 
lakukan pergerakan sewaktu memacu kuda* atau pergi berburu, 
atau mencari apa-apa yang mereka perlukan. Berdasarkan semua 
alasan ini, sistem pencernaan mereka adalah amat baik sekali. 
Maka resmi mereka adalah lebih baik dan tidak dihinggapi pe- 
nyakit. Sebagai akibatnya, keperluan mereka terhadap ubat-ubatan 
adalah kecil. Dengan demikian, tidak ada doktor boleh ditemui di 
padang pasir. Sebabnya ialah mereka tidak memerlukannya. Sebab 
sekiranya (doktor) itu diperlukan pastilah dia ada. Tentulah ada 
sumber pendapatan yang mendorong mereka tinggal di sana. 

30 Kaligrafi, seni tulis-menulis sebagai suatu kemahiran manusia 

Menulis, kitabah, adalah menggambar dan membentuk harus 
untuk menerangkan kata-kata yang terdengar ( audible ), dan pada 
gilirannya, menunjukkan apa yang ada di dalam jiwa. Ia muncul 
pada tempat kedua setelah pernyataan lisan. Ia merupakan 
keahlian yang dihormati, sebab tulis-menulis, kitabah , merupakan 
ciri khas manusia yang membezakannya daripada binatang. 
Tambahan pula, ia mendedahkan apa yang terdapat di dalam 
fikiran. Ia membolehkan apa yang termaksud dalam diri seseorang 
sampai ke suatu tempat yang jauh dan dengan demikian, kem'ahuan 
orang tersebut tercapai tanpa secara langsung dia berhubungan 
dengannya. Ia juga membolehkan orang tersebut mendapat ilmu, 
belajar dengan menggunakan buku-buku yang dikarang pengarang 
di masa lampau, serta mengikuti ilmu dan maklumat yang ditulis 
itu. Dalam berbagai-bagai aspek dan manfaatnya, tulis-menulis, 
kitabah , adalah suatu yang sangat mulia. 

Transformasi tulis-menulis pada manusia dari apa yang 
mungkin kepada yang sebenarnya adalah berlangsung melalui 
pembelajaran. Kualiti tulis-menulis di sebuah kota adalah 
tergantung kepada organisasi sosial, peradaban, dan persaingan 
untuk menikmati hidup mewah di kalangan penduduk-penduduk- 

nya, sebab tulis-menulis merupakan suatu bidang keahlian. Atas 
alasan ini, kita dapati bahawa orang-orang Badwi kebanyakannya 
adalah buta huruf. Mereka tidak berkeupayaan menulis dan mem- 
baca. Dan kalaupun ada di antara mereka yang boleh membaca 
atau menulis, maka tulisan mereka adalah buruk dan tidak lancar 
dibaca. Kita akan dapati bahawa pengajaran tulis-menulis, khatt, 
di kota-kota yang peradabannya telah melampaui perkembangan- 
nya adalah lebih lancar, lebih mudah, dan lebih berperaturan dari- 
pada di tempat-tempat lainnya. Maka, kita diberitahu bahawa di 
Mesir sekarang ini terdapat guru-guru yang pakar dalam mengajar 
kaligrafi, khatt. Mereka mengajar murid-murid itu menulis setiap 
huruf dengan norma-norma dan hukum-hukumnya. 

Tambahan lagi, adanya pengajaran langsung bagaimana me- 
nuliskannya. Sehingga tingkatan ilmu dan rasa dalam pengajaran 
benar-benar berakar umbi pada jiwa si murid, dan kemampuan, 
malakah , pun muncul dalam bentuknya yang paling sempurna. 

Hal tersebut - kesempurnaan dan aneka ragam keahlian - 
tidak lain muncul kerana banyaknya peradaban dan luasnya 
lapangan kerja. Tidak demikian ehwal pengajaran kaligrafi di 
Andalusia dan Maghribi, juga di dalam mengajarkan huruf-huruf 
di mana si guru mengajarkan tiap huruf kepada si murid secara 
terpisah daripada kaedah. Murid hanya belajar dengan cara 
menimkan tulisan, khatt , di dalam menuliskan kata-kata secara 
keseluruhan (satu kalimat secara sempurna ). 27 Hal demikian ber- 
langsung daripada si guru dan proses belajar si murid kepadanya, 
sehingga dia memperoleh kecekapan: dan keahlian, malakah, dapat 
lengket pada jari-jemarinya . 28 Si murid pun kini disebut ahli. 


27 Dari sini jelas, demikian Abdul Wahid Wafi memberi komentar: bahawa 
metode moden yang dianut sekarang dalam mengajarkan huruf-huruf eja 
(hijaiyyah) telah dianut guru-guru Muslim sejak masa lampau di Andalusia 
dan Maghribi. Metode moden itu disebut orang sekarang dengan Metode 
Gestalt, mengajarkan ejaan huruf dengan menuliskan kata demi kata atau 
kalimat-kalimat, bukan huruf demi huruf seperti diakui Ibnu Khaldun. Metode 
Gestalt ternyata memang paling berhasil, kerana akal manusia, menurut 
wataknya, berpindah daripada mengetahui yang umum kepada mengetahui 
bahagian-bahagian (Gestalt). Dengan demikian, jelas pula kekeliruan Ibn 
Khaldun. 

28 Dalam teks semula/asli berbunyi bina-ihi yang bererti pembangunannya. 
Mungkin yang benar adalah bina-nihi yang bererti jari-jemari, erat kaitannya 
dengan keahlian khatt. 

Tulisan Arab (terkenal sebagai tulisan Himyariyah) mencapai 
tingkat keindahan yang tinggi dalam Dinasti Tubba , 29 kerana 
tingginya peradaban dan kemakmuran yang dinikmati negeri ini. 
Kemudian pindah ke Hirah , 30 yang pada waktu itu diperintah oleh 
Dinasti Mundzir, keluarga Tubba dan pembaru penguasaan Arab 
di Iraq. Tetapi mutu kepandaian tulis di Hirah tidaklah sama 
dengan di Yaman, kerana kurang majunya tingkat peradaban dan 
pertukangan di sana. Menurut cerita orang, dari Hirah inilah 
penduduk Taif 31 dan suku Quraisy 32 belajar menulis. Dikatakan, 
dan ini masih diragukan, bahawa orang Quraisy yang belajar 
menulis dari Hirah adalah Sufyan bin Umayyah, dikatakan pula 
Harb bin Umayyah yang menerimanya dari Aslam bin Sidrah. 
Dugaan yang mendekati kebenaran adalah pendapat yang 
menyatakan, mereka mempelajarinya dari suku Iyad, penduduk 
Iraq kerana kata seorang penyair Iraq: 

Suku bila berjalan semua memiliki 
dataran Iraq 
tulisan dan pena 

Ini adalah pendapat yang jauh dari kebenaran, sebab 
meskipun sudah menempati dataran Iraq, suku Iyad masih tetap 
berada dalam kebadwiahnya, padahal tulis-menulis adalah salah 
satu keahlian budaya hidup menerap. Kerana suku Iyad tinggal 
dekat kota-kota dan di daerah pinggirannya, kata-kata penyair 
tidak lebih bererti bahawa suku Iyad lebih dekat pada tulisan dan 
pena daripada suku Arab lainnya. Pendapat yang menyatakan 
bahawa orang-orang Hijaz menerima (tulis-menulis) dari Hirah, 
dan orang-orang Hirah menerimanya dari Dinasti Tubba dan 
Himyar, adalah pendapat yang paling layak. 

Di dalam buku at-Takmilah karya Ibri al-Abar, sewaktu 
memperkenalkan Ibn Farukh al-Qayrawani al-Fasi al-Andalusi - 
salah seorang sahabat Imam Malik r. a. yang nama lengkapnya ada- 


29 Raja-raja Yaman sebelum Islam. 

30 Sebuah kota dekat Furat di Iraq. Di zaman sebelum Islam, kota ini pusat suatu 
kerajaan Arab, yang menjadi daerah takluk raja-raja Sassan. 

31 Sebuah kota di Hijaz, dekat Makkah. 

32 Suatu suku yang paling terkemuka di Makkah, dari suku itulah Nabi 
Muhammad s.a.w. dilahirkan. 

lah ‘Abdullah bin Farukh - saya lihat dialog yang dinukilkan dari 
‘Abdurrahman bin Ziyad bin An‘am, dari ayahnya, katanya: 

Aku katakan kepada ‘Abdurrahman bin ‘Abbas: “Wahai 
orang-orang Quraisy, beritakanlah kepada saya tentang 
tulisan Arab ini, adakah kalian telah menuliskannya sebelum 
Allah mengutus Muhammad - semoga selawat dan salam 
dilimpahi ke atasnya. Kalian kumpulkan di antara tulisan itu 
yang berkumpul dan kalian pisahkan di antaranya yang 
terpisah, seperti alif, lam , dan nun?” 

‘Abdurrahman bin ‘Abbas menjawab: 

‘Ya.’ Tanyaku: “Dari mana kalian memperolehnya?” 

Dia jawab: “Dari Harb bin Umayyah.” 

“Dari mana Harb memperolehnya?” 

“Dari ‘Abdullah bin Jid‘an.” 

“Dari mana ‘Abdullah bin Jid‘an memperolehnya?” 

“Dari seorang penakluk, penduduk Yaman yang 
menaklukkan mereka.” 

“Dari mana penakluk itu memperolehnya?” tanyaku. 
Abdullah menjawab: “Dari al-Khalijan bin Qasim, 
penulis wahyu (yang diturunkan) bagi Hud sang nabi - 
semoga selawat dan salam dilimpahi ke atasnya.” 

Himyar memiliki tulisan yang diberi nama al-Musnad dengan 
huruf yang terpisah-pisah. Suku Himyar melarang orang mempe- 
lajarinya, kecuali melalui izin mereka. Dari Himyar suku Mudhar 
mempelajari tulisan Arab itu. Tetapi mereka tidak mencapai 
tingkat keindahan dalam tulisan itu, sebagai juga lain-lain 
pertukangan, tidak boleh mencapai tingkat yang tinggi di antara 
suku-suku pengembara, kerana tidak serasinya hidup pengembara 
dengan kemahiran pertukangan, dan kerana sedikitnya keperluan 
diraskan oleh suku pengembara akan umumnya pertukangan 
(keahlian) itu. Dan tulisan orang Arab pada waktu itu kasar, 
sebagaimana juga halnya dewasa ini. Sebenarnya kini tulisan 
mereka telah lebih berperadaban, dan lebih banyak berhubungan 
dengan masyarakat menetap, dan bercampur baur dengan kota- 
kota dan negara-negara. Dibandingkan orang-orang Yaman, 
orang-orang Iraq, orang-orang Syria dan Mesir, suku Mudhar 
masih lebih kuat dalam watak kebadwiahannya, dan lebih jauh dari 
budaya hidup menetap. Maka, tulisan Arab pada permulaan Islam 


33 Suku-suku Arab Utara. 

tidak benar-benar mencapai puncak keindahan dan keseniannya, 
tidak pula pertengahannya, kerana orang-orang Arab masih ber- 
ada dalam kebadwiahan dan kebuasan serta dari pertukangan . 34 

Sebagai akibat keadaan ini, perhatikanlah apa yang terjadi 
sewaktu para sahabat nabi mulai menulis huruf-huruf al-Quran. 

34 Dr. Abdul Wahid Wafi membuat ulasan terhadap paragraf ini: Keterangan Ibn 
Khaldun tentang asal tulisan Arab sebahagiannya ada yang benar, namun 
kebanyakan adalah salah. Tulisan Arab melampaui lima peringkat perkem- 
bangan: 

1. Tulisan Arab paling kuno yang sampai ke tangan kita berakar pada 
tulisan al-Musnad (tulisan Yamani Kuno). Ini dibuktikan oleh peninggalan- 
peninggalan bahasa Arab Baidah, khususnya ketiga macam ukiran-ukiran 
Lihyaniyah, Tsamudiyah, dan Shafawiyah, serta tulisan al-Musnad atau tulisan 
Himyari sebagaimana diberi nama Ibnu Khaldun. Dari itu semua nampak, 
tulisan Arab merupakan pecahan dari tulisan Finiqiyah. 

2. Tulisan Nabthi datang mempengaruhi tulisan Arab. Tulisan ini 
merupakan satu di antara pelbagai macam tulisan Arabiah. Ciri khasnya, 
sebahagian besar hurufnya saling bersambungan dengan yang sebelumnya, 
dalam menuliskan bahasa Arab menurut bentuknya yang kuno. Peninggalan 
Arabiah paling kuno yang sampai kepada kita setelah perkembangan ini adalah 
‘ukiran Namariyah’. 

3. Muncul bentuk tulisan baru yang berakar daripada tulisan Nabthi 
tersebut. Tulisan ini dicirikan oleh bentuk yang tanpa ukiran, dan hampir 
mendekati tulisan yang ada sekarang. 

4. Mulai abad ke-7 Miladiyah, bentuk Suryaniyah masuk ke dalam tulisan 
Arab. Tanda-tanda baca mulai membezakan beberapa bentuk tulisan yang 
sama, seperti memberi tanda satu titik pada huruf ba\ titik dua pada huruf ta\ 
titik tiga pada tsa\ dan seterusnya. Hanya saja, tanda baca sukun masih berlaku 
untuk menunjukkan segala huruf mati, baik yang ditasydidk&n mahupun yang 
dirukunkan. 

5. Ke dalam bahasa Arab dimasukkan tanda-tanda baca untuk menunjuk- 
kan panjang pendeknya pelafazan, dan juga harakat-harakat, tasydid, dan 
bagaimana cara baca panjang atau pendek, madd, dan lain sebagainya. 
Peninggalan Islam paling lama yang sampai kepada kita mengenai peringkat 
ke-4 dan ke-5 tersebut di atas adalah sebuah batu yang ditemukan di Mesir dan 
dipelihara dalam Muzium Arabiyah di Mesir. Tulisan pada batu yang 
ditemukan di atas kuburan laki-laki bernama ‘Abdurrahman bin Khair atau 
Jabar, atau Jabir, atau Jubair, al-Hajari, atau al-Hijazi ini, menunjifkkan 
perkembangan tulisan Arab tahun 31 Hijriah. Hanya saja, perkembangan 
tulisan demikian belum meluas di seantero jazirah Arab ketika Mushaf 
Utsmani ditulis, atau mungkin para sahabat belum banyak mengetahui bentuk 
tulisan baru itu, sehingga kita lihat bahawa dalam Mushaf Utsmani tulisan 
Arabnya masih banyak yang tanpa tanda baca, dan huruf-hurufnya masih 
belum jelas dan tidak teratur seperti yang ada sekarang. 

(Untuk huraian lebih lanjut, lihat buku l Fiqhul-Lughah ’ karangan Abdul 
Wahid Wafi, cetakan ke-5 hlm. 246-266. 

Kerana tulisan tangan mereka tidak baik, banyak sekali huruf yang 
mereka tulis berlainan dari bentuk huruf yang terpakai di kalangan 
ahli tulis. Kemudian orang-orang yang menggantikan mereka 
mencontohi tulisan mereka itu, dengan harapan mendapatkan 
berkat dengan jalan meniru sahabat-sahabat nabi dan manusia- 
manusia baik yang datang sesudah nabi, yang menerjunkan dirinya 
untuk wahyu Allah, baik mereka terima dari al-Quran mahupun 
dari sabda nabi, sesuai dengan yang kita saksikan dewasa ini, 
banyak orang yang mencontohi tulisan orang suci atau wali, 
kadang-kadang malahan salah dengan harapan mendapatkan 
pahala dari perbuatan itu, atau kadang-kadang benar. Mana dari 
hubungan hal ini dengan tulisan-tulisan para sahabat? Maka itu 
pun diikuti dan dinyatakan sebagai sebuah tulisan, dan para ulama 
pun menyuruh menulis seperti apa adanya. 

Tidak usahlah diendahkan orang-orang dungu yang menya- 
takan, sahabat-sahabat nabi itu adalah penulis yang mahir, dan 
kesalahan yang terdapat dalam tulisan mereka hanyalah kelihat- 
annya seperti salah, sedangkan sebenarnya tulisan itu mengandung 
erti kiasan yang tersembunyi. Untuk itu mereka memberi contoh 
seperti tambahan huruf alif pada kata laa adzbahannahu 35 yang 
mereka ertikan bahawa penyembelihan belum terlaksana; atau 
seperti penambahan huruf ya’ pada kata bi-ayayydin 36 yang mereka 
ertikan sebagai kesempurnaan kekuasaan Tuhan; serta contoh- 
contoh semacamnya yang pada dasarnya tidak lebih dari penghu- 
kuman belaka. Mereka berpendapat demikian tidak lain kerana 
terdorong oleh keyakinan mereka bahawa dengan cara demikian 
bererti mereka telah melepaskan diri dari berpura-pura adanya ke- 
kurangan pada diri para sahabat di dalam berkurangnya keindahan 
tulisan. Mereka mengira tulisan itu sempurna, maka mereka usaha- 
kan untuk menghindarkan para sahabat dari kekurangan (indahan 
tulisan), serta menyatakan bahawa para sahabat sempurna dengan 
menunjukkan bahawa tulisan mereka adalah baik. Mereka selalu 
berusaha mencari-cari alasan untuk membenarkan tulisan para 
sahabat yang tidak baik. Yang demikian itu tidaklah benar. 

Ketahuilah, kepandaian menulis merupakan satu dari 


3 S Di dalam firman Allah, mengenai pembicaraan Sulaiman dengan burung Hud- 
hud, lihat al-Quran surah 27 (An-Naml) ayat 21. 

36 Di dalam al-Quran surah 51 (adz-Dzariyat) ayat 47: * Dan langit Kami bangun 
dengan kekuasaan (Kami) dan sesungguhnya Kami benar-benar berkuasa’. 

pelbagai macam pertukangan (keahlian) yang membantu masya- 
rakat untuk hidup, sebagaimana telah kita terangkan di atas. Sifat 
sempurna (tidak bercacat) dalam pertukangan adalah nisbi, 
kesempurnaan yang mutlak itu tidak ada, dan ketiadaan 
kesempurnaan dalam kepandaian menulis bukanlah kerana 
kekurangan dalam agama atau moral, melainkan kerana sebab- 
sebab ekonomi dan sosial, dan tergantung kepada peradaban dan 
saling menolong untuk itu. Nabi Muhammad s. a. w. - semoga 
selawat dan salam dilimpahi ke atasnya - adalah seorang ummi 
(tidak tahu baca tulis), dan itu merupakan kesempurnaan ihenurut 
haknya dan sesuai dengan kedudukannya yang mulia serta suci dari 
pertukangan-pertukangan praktik yang merupakan sebab-sebab 
penghidupan (sosial ekonomis) serta peradaban seluruhnya. 
Kewm/w'an (ketidaktahuan baca tulis) bukanlah suatu kesempur- 
naan menurut hak kita, (kecuali Nabi Muhammad s. a. w.), begitu 
beliau kembali kepada Tuhannya. Kita saling membantu dalam 
persoalan-persoalan hidup di dunia, seperti juga dalam persoalan 
pertukangan seluruhnya hingga ilmu-ilmu bahasa. Kesempurnaan 
pada hak Nabi Muhammad s.a.w. ialah kelepasannya sama sekali 
dari soal-soal hidup duniawi. Tetapi kita adalah sebaliknya. 

Setelah bangsa Arab menaklukkan beberapa negeri, mendiri- 
kan empayar, dan menguasai Basrah dan Kufah, negara dengan 
sendirinya memerlukan banyak jurutulis. Diperlukanlah orang- 
orang yang berupaya menulis dengan baik, begitu pun guru-guru 
untuk tulisan yang elok itu. Mutu tulisan berkembang pesat di Bas- 
rah dan Kufah (sekalipun masih jauh dari sempurna); dan tulisan 
Kufi masih tetap dikenal hingga dewasa ini. 

Kemudian bangsa Arab terus meluas dan menaklukkan 
kerajaan-kerajaan baru, di antaranya Ifriqiyah dan Andalusia. 
Dinasti Abbasiyah mendirikan Baghdad, tempat kepandaian 
menulis mencapai puncak kesempurnaannya, kerana tingginya 
tingkat peradaban kita itu, dan kerana kedudukannya sebagai ibu 
negara empayar Arab dan pusat agama Islam. Langgam-langgam 
tulisan, khatt, di Baghdad berbeza dengan langgam-langgam 
kaligrafi di Kufah, perbezaan itu tampak pada kecenderungan 
(orang-orang Baghdad) untuk memperindah tulisan, memperbagus 
bentuk, dan mempercantik pada penglihatan. Perbezaan itu 
semakin nyata pada masa-masa selanjutnya, hingga ketinggian 
benderanya dinaikkan oleh Ibn Muqlah, si wazir di Baghdad, dan 
datang sesudahnya Ibn Hilal, jurutulis yang terkenal dengan Ibn al- 

Bawab. Tahun-tahun pengajarannya berhenti pada abad ke-3 dan 
sesudahnya. Langgam-langgam kaligrafi Baghdad dan bentuk- 
bentuknya pun sudah jauh ketinggalan dengan yang ada di Kufah, 
sehingga perbezaan antara keduanya menonjol sekali. Setelah 
tahun-tahun itu perbezaan semakin bertambah dengan munculnya 
seniman-seniman yang berusaha semaksimum mungkin memper- 
indah tulisan dan langgam kaligrafi Arab, hingga sampai pada 
seniman-seniman moden seperti Yaqut dan al-Wali ‘Ali al-‘Ujma. 
Hingga di sini, pengajaran kaligrafi terhenti. Kaligrafi kini pindah 
ke MesiT. Ada bezanya sedikit dengan langgam (kaligrafi) Iraq. Di 
sana orang-orang bukan Arab mempelajari kaligrafi, khait itu, 
sehingga muncullah perbezaannya dengan khatt orang-orang 
Mesir, atau suatu kemenonjolan. 

Tulisan langgam Baghdad merupakan tulisan yang terkenal. 
Diikuti oleh tulisan langgam Ifriqiyah, yang terkenal bentuknya 
yang kuno hingga kini. Tetapi raja-raja Umaiyah di Andalusia 
memutuskan dirinya (dari sisa-sisa empayar Arab) dan mempunyai 
corak peradaban dan keahlian pertukangan sendiri. Kerana itu 
mereka mengembangkan tulisan mereka sendiri, iaitu tulisan 
langgam Andalusia, sebagaimana masih dikenal hingga sekarang. 

Peradaban dan kebudayaan pun mencapai puncak perkem- 
bangan di negeri-negeri Islam, di setiap penjuru. Kekuasaan 
semakin besar. Ilmu pengetahuan maju pesat. Buku-buku ditulis, 
dan diperindah penulisan serta penjilidannya. Istana-istana dan 
khazanah-khazanah kerajaan penuh dengan buku dalam bentuk 
yang tidak terbayangkan. Orang-orang di segala daerah berlumba- 
lumba dalam hal itu, serta saling bersaing. Tetapi, ketika negara 
Islam mulai lemah dan mundur, semua ini (iaitu kemahiran menulis 
buku dan mengumpulkan perpustakaan) juga mulai menurun. 
Sekolah-sekolah dan perpustakaan-perpustakaan di Baghdad yang 
lengkap lenyap bersama lenyapnya khalifah. Seni tulis dan 
kepandaian menulis, bahkan nafsu belajar pun pindahlah ke 
Mesir dan Kaherah, dan di sana boleh tumbuh dengan suburnya, 
kerana dilaksanakan oleh golongan orang-orang yang ahli. Guru- 
guru di sana mengajarkan huruf Arab kepada murid dengan teori 
bagaimana cara menuliskannya dan cara menggambarkannya, 
teori-teori yang sudah terkenal di kalangan mereka. Dengan 
demikian, murid menguasai bentuk huruf itu menurut langgam- 
langgamnya, kerana disampaikan kepada mereka dengan rasa seni. 
Murid menguasai langgam-langgam itu baik latihan mahupun 

tulisan. Dia mengambilkannya kaedah-kaedah ilmiah, sehingga 
muncul dalam bentuknya yang paling indah. 

Adapun bangsa Arab Andalusia, setelah kerajaan-kerajaan 
Arab dan kerajaan-kerajaan Barbar yang mengikutinya dikalahkan 
orang-orang Kristian, mereka lari pontang-panting ke Maghribi 
dan Ifriqiyah, ke Daulat Lamtuniyah hingga sekarang ini. Mereka 
mengajarkan pertukangan mereka kepada penduduk-penduduk 
pelbagai kota, dan mendekatkan diri kepada dinasti-dinasti yang 
memerintah. Akibatnya, tulisan mereka mengalahkan dan meng- 
hapus tulisan Ifriqi; tulisan Qairawan dan Mahdiyah 37 dilupakan, 
bersama dengan adat kebiasaan dan pertukangan mereka, dan 
semua penduduk Ifriqiyah, sampai Tunis, memakaikan tulisan 
Andalusia, disebabkan banyaknya pengongsi yang datang dari 
Andalusia Timur, dan mereka menjadi mahir dalam tulisan ini, 
seperti orang-orang Andalusia sendiri yang paling pandai menulis. 
Hingga, naungan Daulat Muwahidiyah merosot sendiri. Kebu- 
dayaan dan kemewahan mundur bersama kemunduran peradaban. 
Pada waktu itulah kaligrafi, khatt, mundur pula. Tulisan langgam- 
langgamnya hancur, dan segi pengajarannya dilupakan. Pengaruh 
kaligrafi Andalusia tertinggal di dalamnya, membuktikan kemak- 
muran yang pernah mereka cicipi, dengan alasan seperti telah kita 
kemukakan, iaitu bila pertukangan telah berurat berakar dengan 
kebudayaan, sukarlah untuk menghapuskannya. Di Maghribi 
Jauh, pada Daulat Bani Marin, setelah itu muncul warna kaligrafi 
Andalusia, kerana dekatnya letak Maghribi dengan Andalusia, dan 
kerana di antara mereka yang keluar dari orang-orang Andalusia 
ke Fez, dan kerana Bani Marin banyak mempekerjakan kaum 
pendatang Andalusia itu selama mereka berkuasa. 

Akhirnya, seni tulis dilupakan sama sekali kecuali di tempat- 
tempat yang sangat berdekatan dengan istana para raja seolah-olah 
seni itu belum pernah ada. Dan kepandaian tulis di Ifriqiyah dan 
Maghribi (Jauh dan Dekat) mundur sama sekali dan jatuh sampai 
ke tingkat yang sangat rendah. Demikianlah salinan buku-buku 
yang baru ditulis menjadi sukar dibaca dengan betul, kerana 
banyaknya kesalahan yang terdapat di dalam tulisannya, perubah- 


37 Mahdiyah, sebuah kota di pantai timur Tunisia, dibangun dalam tahun 916 
oleh pendiri Dinasti Fatimiyah, Ubaidillah. Salah satu kota pusat bajak laut 
suku Barbar, dirampas oleh bangsa Norman tahun 1087, dan oleh Andrea 
Doria tahun 1550. 

an bentuk tulisan yang menyimpang dari sebenarnya, hingga baru 
boleh dibaca setelah berusaha memahaminya dengan sukar sekali. 
Terjadilah pada tulisan Arab apa yang terjadi pada seluruh 
pertukangan kerana merosotnya kebudayaan dan hancurnya 
negara. Dan Allah lebih mengetahui. 

Ketahuilah bahawa tulisan, khatt, menerangkan perkataan 
dan pembicaraan. Sedangkan perkataan dan pembicaraan mene- 
rangkan maksud yang terbetik di dalam jiwa dan fikiran. Masing- 
masing harus memiliki keterangan, dilalah , yang jelas. Firman 
Allah: 


“Dia menciptakan manusia, mengajarkannya keterangan ”. 38 

Ia mencakup segala keterangan dalil-dalil seluruhnya. Supaya 
tulisan benar-benar sempurna, maka dilalahnya. harus jelas dengan 
menonjolkan huruf-hurufnya yang ada serta memperindah letak 
dan tulisannya masing-masing secara berbeza satu sama lain, 
kecuali yang sudah disepakati para jurutulis sebagai istilah di 
dalam menyambung huruf dalam satu kata, selain daripada huruf- 
huruf yang mereka sepakati terputus, seperti alif yang ada pada 
bahagian depan suatu kata, juga huruf-huruf ra\ dzal , dan lain- 
lainnya, dan sebaliknya bila huruf-huruf tersebut ada pada baha- 
gian akhir suatu kata. Demikianlah seterusnya. 

Lalu, para jurutulis moden membuat kaedah menyambung 
kata-kata satu sama lainnya serta membuang huruf-huruf tertentu 
menurut mereka, yang tidak diketahui kecuali oleh pembuat- 
pembuat kaedah itu sendiri, sehingga asing bagi orang lain. Juru- 
tulis-jurutulis itu adalah jurutulis-jurutulis raja dan pengadilan, 
seakan-akan mereka membezakan diri mereka dari orang lain 
dengan menggunakan istilah-istilah itu, kerana banyaknya sumber- 
sumber tulisan bagi mereka dan kerana terkenalnya tulisan mereka, 
dan kerana mereka menguasai bentuk-bentuk rahsia tulisan orang 
lain. Jika mereka menuliskan sandi-sandi itu kepada orang yang 
tidak mengenalnya mereka harus bersikap adil dengan cara 
menerangkannya seboleh mungkin. Sebab, kalau tidak, tulisan itu 
akan asing, sebab tulisan sandi cuma satu-satunya dan tidak ditulis 
orang lain. Hal seperti ini hanya dilakukan oleh para jurutulis 
kerajaan yang duduk dalam jabatan kewangan dan ketenteraan, 


38 Al-Quran, surah 55 (Ar-Rahman) ayat 3-4. 

sebab mereka dituntut untuk merahsiakan (maklumat yang 
diketahui) dari manusia, maklumat mana merupakan rahsia yang 
harus disembunyikan. Mereka membuat tulisan sandi serahsia 
mungkin, cuma diketahui mereka sendiri, yang menjadi sebagai 
suatu yang asing. Sandi itu terdiri dari huruf-huruf yang 
diambilkan dari nama wewangian, buah-buahan, burung, atau 
bunga-bungaan, serta membuat bentuk-bentuk yang berbeza 
dengan bentuk huruf yang sudah dikenal. Sandi itu dibuat oleh 
orang-orang pertama untuk digunakan dalam menuliskan apa-apa 
yang terbetik di dalam hati mereka, dan mungkin membuat tulisan 
sandi itu secara kebetulan tanpa lebih dulu membuat aturan dengan 
ukuran-ukuran yang mereka buat berdasarkan pemikiran mereka. 
Dan mereka menamakannya kunci sandi. Mengenai hal tersebut, 
banyak buku telah ditulis orang. 

Dan Allah Maha Mengetahui Maha Bijak. 


31 Keahlian untuk membuat buku 

Dahulunya manusia itu telah mengambil berat masalah tulisan 
ilmiah dan catatan-catatan rasmi. Ianya disalin, dijilid, dan 
diperbetulkan dengan bantuan teknik, pemindahan dan dengan 
ketepatan. Sebab bagi keadaan ini ialah pentingnya dinasti yang 
berkuasa dan kewujudan hal-hal yang bergantung kepada budaya 
hidup menetap. Kesemuanya ini pada masa kini telah lenyap 
bersama lenyapnya dinasti dan merosotnya peradaban. Sewaktu 
zaman Islam ia pada suatu masa dahulunya telah mencapai 
kegemilangannya di Iraq dan Andalusia. Semua itu mengikuti 
peradaban, luasnya daerah negara, dan anggaran belanja negara. 
Karya-karya ilmiah dan tulisan-tulisan ilmiah sangat banyak. 
Manusia begitu bersungguh-sungguh memindahkannya di keba- 
nyakan tempat dan pada bila-bila masa. Ianya disalin dan dijilid. 
Dan muncullah keahlian penyediaan sebuah buku. Apa yang 
diambil perhatian ialah penyalinan, pembetulan dan penjilidan 
serta segala persoalan yang ada hubungannya dengan perbukuan 
dan penulisan. Keahlian menghasilkan buku adalah terbatas di 
kota-kota yang mengalami suatu peradaban yang besar. 

Asalnya, salinan karya-karya ilmiah, perutusan-perutusan 
kerajaan dan penganugerahan-penganugerahan adalah ditulis pada 
parchment yang secara khususnya disediakan dan dibuat daripada 

kulit-kulit binatang oleh para ahli. Sebabnya ialah pada zaman ke- 
munculan Islam terdapat banyak kemakmuran hidup dan karya itu 
hanya sedikit jumlahnya. Tambahan pula, dokumen-dokumen ke- 
rajaan dan penganugerahan-penganugerahan adalah ibarat boleh 
dibilang dengan jari. Kemudian penyediaan buku berkembang 
pesat. Dokumen-dokumen kerajaan dan penganugerahan-penganu- 
gerahan bertambah dengan banyaknya, suatu masalah yang diha- 
dapi ialah kekurangan bahan tulis. Dengan demikian, al-Fadl bin 
Yahya menganjurkan pembuatan kertas. Maka, kertas pun diguna- 
kan untuk dokumen pemerintahan dan penganugerahan. Setelah 
itu, orang mula menggunakan kertas dalam bentuk lembaran untuk 
tulisan-tulisan pemerintahan dan tulisan-tulisan ilmiah, dan pem- 
buatannya telah mencapai puncak keindahannya yang menakjub- 
kan. 

[* Kemudian, perhatian masyarakat beralih kepada ilmu, dan 
orang-orang pemerintah, tercurah pada penelitian dan pemeriksaan 
catatan-catatan ilmiah dan pembetulannya dengan cara riwayah , 
yang disandarkan kepada pengarang-pengarang dan pencipta- 
penciptanya, sebab itulah hal yang paling penting di dalam 
pembetulan dan penelitian kesesuaian. Kerananya, perkataan 
disandarkan kepada orang yang memutuskannya, yang berjihad 
dalam liku-liku pengambilan keputusan, istimbat. Bila pembetulan- 
pembetulan matan-matan dilakukan dengan cara tidak menyan- 
darkannya kepada penulisannya, maka tidak dibenarkan meng- 
anggap suatu perkataan atau fakta milik seseorang. 

Demikian ehwal orang-orang yang menggeluti ilmu dan 
penyebarannya di segala masa, generasi, dan tempat. Sehingga 
faedah keahlian hadis dalam riwayat terbatas pada yang tersebut 
itu saja. Buahnya yang paling besar, yang terdiri dari mengetahui 
tentang shahih, hasan , musnad, mursalm maqthu, mauquf atau 
maudlu’nysi hadis-hadis, telah lenyap. Bahagian terbaik yang ada di 
dalam induk-induk (hadis) yang diakui oleh umat telah hilang. 
Maksud yang dituju pun menjadi suari pragmatisasi kerja. Buah 
dari riwayat dan dari bersibuk diri dengannya di dalam mem- 
betulkannya induk-induk hadis tersebut dan lain-lainnya, seperti 
buku-buku fikah, yang berisi fatwa-fatwa, catatan-catatan dan 
karya-karya ilmiah, serta usaha menghubungkan sanadnya kepada 
pengarang-pengarangnya, (buah dari semua itu) tidak lebih 
daripada membetulkan kebenaran transmisi dari dan interaksi 
korelasi kepada mereka. 

Di Timur dan Andalusia, tulisan-tulisan ini jelas dan 
gamblang jalan-jalannya. Kerana itu, catatan-catatan rasmi yang 
disalin di daerah-daerah tersebut pada masa ini kita dapatkan 
benar-benar meyakinkan, kukuh, dan tidak meragukan kebenar- 
annya. Pada masa ini di dunia terdapat benda-benda antik yang 
membuktikan, orang-orang Timur dan Andalusia telah mencapai 
puncak yang meyakinkan dalam mentransmisikan ilmu. Orang- 
orang di segala daerah terus menukilkannya hingga sekarang, dan 
menutup pintu masuknya keragu-raguan ke dalamnya. Sekarang 
ini, tulisan-tulisan itu telah lenyap sama sekali di Maghribi dan di 
kalangan penduduk sana. Hal itu disebabkan pertukangan tulis- 
menulis dan penelitian ketepatan telah tiada, kerana orang tidak 
lagi membicarakannya. Dan semua itu disebabkan oleh ber- 
kurangnya peradaban dan kebadwiahan penduduknya. Induk- 
induk (hadis) dan catatan-catatan rasmi ditulis tangan. Pelajar- 
pelajar Barbar menyalinkannya ke atas lembaran-lembaran asing 
dengan tulisan yang buruk dan banyak salahnya. Maka ia pun 
tidak dimengerti oleh orang yang membacanya, dan hanya berguna 
bagi orang tertentu saja. Ke dalam fatwa-fatwa masuk pula 
perkataan-perkataan rosak, yang kebanyakan tidak diriwayatkan 
dari imam-imam mazhab. Apa yang terdapat di dalam catatan- 
catatan rasmi diterima seadanya. Hal itu diikuti pula oleh tulisan- 
tulisan para pemuka mereka, kerana kurang ahlinya mereka 
mengenai cara menulis, dan kerana tidak adanya pertukangan 
yang cukup memenuhi maksud-maksudnya. Yang ada di Andalusia 
hanya sisa ilmu yang sudah terhapuskan, sudah redup. Hampir saja 
ilmu pengetahuan terputus seluruhnya di Maghribi. 

Kami telah mendengar, pertukangan riwayat sekarang ini 
sedang tegak di Timur. Orang dapat dengan mudah memperoleh 
catatan-catatan rasmi yang sudah diperbetulkan. Itu kerana 
larisnya ilmu dan pertukangan, seperti telah kita sebutkan. 
Tetapi, tulisan Arab indah yang digunakan untuk penyalinan 
buku di sana sudah merupakan milik orang-orang bukan Arab, 
dan terdapat di dalam tulisan-tulisan, khatt , mereka. Sedangkan di 
Mesir, salinan (buku) sudah rosak sebagaimana di Maghribi, 
bahkan lebih parah. 


Allah Maha Suci Maha Tinggi lebih mengetahui, dan dengan- 
Nya diperolehi taufik.] 

32 Keahlian dalam nyanyian dan muzik 

Keahlian ini adalah mengambil berat soal menyelaraskan kata-kata 
bersajak dengan muzik, dengan menaburkan bunyi suara sesuai 
dengan ukuran yang mapan, yang menyebabkan sesuatu bunyi 
suara kedengaran amat kompleks maka diaturkan supaya menjadi 
nada, sebuah irama yang merdu. Ritma ini lalu dikombinasikan 
sesuai dengan ukuran-ukuran yang sudah diterima. Maka ke- 
dengaranlah suatu dendangan yang enak didengar kerana ke- 
harmoniannya dan kualiti itulah mengeluarkan semacam bunyi- 
bunyian. Sebabnya sebagaimana telah diterangkan di dalam ilmu 
muzik bahawa suara-suara itu mempunyai ukuran-ukurannya: ada 
yang satu nada, ada yang setengah nada, ada yang seperempat 
nada, ada yang seperlima nada, dan ada yang sepersebelas nada. 
Ketika diperdendangkan, ukuran-ukuran ini adalah berbeza-beza, 
terdengar dari yang sederhana kepada yang amat kompleks. Tidak 
setiap suara yang kompleks itu terasa enak didengar. Akan tetapi 
setiap suara yang enak kedengarannya memiliki susunan nada yang 
khusus, sebagaimana disimpulkan oleh para ahli muzik. Mereka 
telah membicarakan persoalan ini dalam bukunya yang tersendiri. 

Alunan muzik yang ditimbulkan oleh mode-mode irama lagu 
itu dapat ditambah dengan memasukkan bunyi-bunyi lain yang 
dikeluarkan daripada benda-benda keras yang terhasil sama ada 
dengan memukul atau meniup alat-alat yang dibuat untuk maksud 
tersebut. Muzik instrumental seperti itu boleh menambahkan lagi 
keenakan untuk mendengarnya. Dan alat-alat itu sekarang ini 
sudah pelbagai jenis. 

Marilah kita terangkan sebab yang membangkitkan ke- 
asyikan yang dilahirkan melalui muzik. Keasyikan itu adalah 
pencapaian segala sesuatu yang serasi. Menurut tanggapan daya 
rasa, ia hanya dapat dicapai oleh sesuatu yang mempunyai kualiti. 
Sekiranya suatu kualiti itu sesuai dan serasi kepada orang yang 
memiliki persepsi, maka ianya adalah sesuatu yang amat 
menyenangkan. Sekiranya ianya tidak disenangi dan tidak sesuai 
dengan orang itu ianya adalah sesuatu yang amat mendera 
perasaan. 

Makanan yang sesuai adalah yang kualitinya sesuai dengan 
selera rasa. Hal yang sama berlaku pada sensasi-sensasi yang serasi 
daripada sudut sentuhan. Bau-bauan yang serasi adalah yang 
sesuai dengan semangat yang mudah terusik, kerana jiwa dan roh 

merasa dan menerimanya melalui indera (penciuman). Maka, tum- 
buh-tumbuhan dan bunga yang harum segar baunya adalah lebih 
serasi bagi jiwa, kerana bahang panas, yang merupakan keserasian 
jiwa adalah sesuatu yang sememangnya ada di dalamnya. Sensasi 
penglihatan dan pendengaran yang serasi adalah diwujudkan oleh 
tata yang harmonis di dalam bentuk dan kualiti benda yang dilihat 
atau didengari. 

Sekiranya sesuatu objek pandangan begitu harmonis dalam 
bentuk dan garis yang diberikan padanya, sesuai dengan bahan 
dari mana ianya dibuat, supaya keperluan-keperluan daripada 
benda-benda khususnya demi mencapai kesempurnaan harmoni 
dan susunan adalah tidak diabaikan - dan itulah apa yang 
dimaksudkan dengan keindahan dan kebagusan apa jua istilah- 
istilah yang digunakan untuk merujuk kepada sesuatu objek 
persepsi sensual — maka (objek pandangan) itu berada dalam 
keharmonian dengan jiwa yang menanggapinya, dan jiwa itu pun, 
akan berasa senang sebagai akibat memandang sesuatu yang serasi 
dengannya. Dengan demikian, mereka yang dilamun perasaan 
asyik masyuk sering mengungkapkan perasaan saling cinta 
mencintai itu dengan khayalan perasaan yang ekstrem dengan 
mengatakan bahawa kedua-duanya telah sehati sejiwa dengan 
orang yang dicintainya. Dengan maksudnya yang lain, maknanya 
ialah kewujudan yang dikongsi oleh semua yang wujud, sebagai- 
mana dinyatakan oleh ahli falsafah. Dengan demikian, kewujudan 
benda-benda perasaan cinta untuk menyatukan dengan sesuatu 
yang dilihat begitu sempurna demi menjadi satu dengannya. 

Objek yang paling sesuai untuk manusia, dan di mana dia 
seolah-olah menanggapinya dengan harmoni ialah bentuk manusia 
(j human form ). Dengan demikian adalah sesuatu yang sangat serasi 
baginya untuk menanggapi keindahan dan keasyikan pada baris- 
baris dan kemerduan suara manusia maka setiap orang meng- 
inginkan keindahan daripada setiap objek yang dipandangnya dan 
diperdengarinya, sebagai suatu tuntutan fitrah yang semula j^di, 
keindahan pada objek pendengaran adalah keharmonian dan tidak 
wujudnya ketidaksesuaian di dalam bunyi-bunyian itu. 

Bunyi-bunyian itu memiliki kualiti yang tertentu. Ianya boleh 
dibisikkan atau diperkatakan dengan kuat, lembut atau keras, 
bertenaga atau tersekat-sekat, dan sebagainya. Keharmonian di 
antaranya itulah yang memberinya suatu keindahan. Pertama, 
hendaknya seseorang itu tidak beralih daripada suatu suara kepada 

suara lain sekaligus, tapi secara bertahap-tahap. Demikian pula 
sebaliknya, dan juga dengan suara yang sama, tapi di antara kedua 
suara (yang sama itu) dia harus diselangani oleh (suara lain) yang 
mengubah. Perhatikan hal tersebut pada ahli-ahli bahasa yang 
membuka susunan (kata) yang terdiri dari huruf-huruf yang 
berbeza-beza atau yang makhrajnya, saling berdekatan. Hal 
tersebut masih termasuk kepada bahagian daripada masalah yang 
sedang kita bicarakan. Kedua, harmonisasi suatu itu pada 
bahagian-bahagiannya, sebagaimana tersebut terdahulu. Maka, 
seseorang mulai dengan nada setengah, nada sepertiga, atau 
bahagian demikian daripada suara itu, sesuai dengan perpindahan 
yang harmonis sebagaimana ditetapkan oleh para pemuzik. Jika 
suara-suara itu berada dalam keharmonian kualiti, sabagaimana 
disebutkan oleh orang-orang yang ahli dalam pertukangan ini, 
suara-suara itu menjadi serasi dan enak terdengar. 

Keharmonian seperti itu boleh sahaja merupakan mutu yang 
mudah. Begitu ramai insan memperolehinya secara semula jadi. Ia 
tidak menghendaki arahan atau latihan yang khusus untuk itu. 
Kerana kita temui insan-insan yang secara semula jadinya di- 
anugerahi dengan irama sajak, ritma dansa, dan hal-hal semacam- 
nya. Orang kebanyakan menamakan perolehan ini dengan 
midlmar. 

Dengan cara demikian, ramai qari’ yang membaca al-Quran 
dengan baik sekali. Kemerduan suara itu seakan-akan bunyi irama 
seruling. Mereka bersuka ria dengan lagu mereka yang indah, dan 
langgam suara mereka yang serasi. 

Keharmonian boleh juga diakibatkan oleh komposisi. Dan 
tidak semua orang memiliki pengetahuan yang sama tentang itu, 
tidak juga semua orang itu memiliki kemampuan yang secara 
semula jadi untuk mempraktikkannya, kendatipun mereka menge- 
tahuinya. Inilah melodi muzik - ilmu muzik telah memerhatikan- 
nya - sebagaimana akan kita bicarakan kelak sewaktu kita 
menerangkan tentang pelbagai macam ilmu. 

[*Malik - semoga rahmat Allah dilimpahi ke atasnya telah 
melarang pembacaan al-Quran secara berlagu-lagu. Dan as-Syafii - 
semoga rahmat Allah ke atasnya memboleh ataupun tidaknya, 
sebab pada setiap segi, mendendangkannya merupakan penjelas 
bagi al-Quran. 

'Membaca dan melaksanakan bacaan memerlukan kadar 
suara untuk «memilih pengungkapan huruf-huruf menurut hara- 

kat-harakat yang harus diikuti pada kedudukan-kedudukannya, 
dan juga memerlukan kadar pemanjangan suara, madd , bagi orang 
yang hendak memanjangkannya atau memendekkannya. Berlagu 
(menyanyi) juga memerlukan kadar suara yang tertentu. Tanpa itu, 
menyanyi tidak mungkin terlaksana, demi harmonisasi sebagaima- 
na telah kita terangkan tentang hakikat muzik. Jika kedua-duanya 
diungkapkan dan bertentangan, pasti yang suatu akan merosakkan 
yang lain. Ketika muzik melodi memerlukan perubahan riwayah 
yang dinukilkan mengenai pembacaan al-Quran dan pengungkap- 
an huruf-hurufnya, maka haruslah dipilih riwayah itu, mendahului 
syarat-syarat yang dituntut oleh muzik. Tentunya, tidaklah 
mungkin untuk menyatukan dan mengumpulkan lagu dan pem- 
bacaan yang benar di dalam al-Quran. Mereka yang membolehkan 
adalah memaksudkan supaya lagu tersebut diperdengarkan secara 
lagu yang sederhana, yang diperoleh secara semula jadi oleh orang 
yang memiliki midlmar , sebagaimana telah kita sebutkan terdahulu. 
Maka dia pun akan mengulang-ulangi suaranya hingga beberapa 
kali, sesuai dengan yang diketahui oleh orang yang mengetahui 
tentang lagu dan lain-lainnya. Hal itu tidak boleh sama sekali, 
sebagaimana dikatakan oleh Malik. Dan inilah letak perbezaan 
pendapat tersebut. 

Yang lebih gamblang, ialah mensucikan al-Quran dari 
kesemuanya ini, sebagaimana pendapat Imam (Malik). Sebab al- 
Quran adalah pusat kekhusyukan, konsentrasi dengan mengingat 
kematian dan apa yang akan terjadi di belakangnya. Al-Quran 
bukan tempat bersenang-senang dengan memerhatikan keindahan 
suara. Demikian itulah bacaan para sahabat, sebagaimana tersebut 
di dalam berita-berita tentang mereka. 

Mengenai sabda Nabi Muhammad s.a.w.: “Telah diberikan 

kepada (Abu Musa) satu di antara seruling-seruling keluarga 

Daud ”. 39 

Ia tidaklah bermaksud dengan mengulang-ulang dan melagukan 
(al-Quran). Melainkan maksudnya ialah suara yang bagus, me- 


39 Iaitu hadis al-Bukhari mengenai persoalan memperindah suara bacaan, iaitu: 
Muhammad bin Khalaf Abu Bakar menyatakan kepada kami ... daripada Abu 
Musa r.a. bahawa Nabi Muhammad s.a.w. menyatakan kepadanya: ‘‘Ya Abu 
Musa, telah diberikan kepadamu satu di antara seruling-seruling Daud”. (Lihat 
Shahih al-Bukhari, juz 3, cet. Bahiyah, 1343 H, hlm. 145. 

laksanakan bacaan, dan memperjelas bacaan dengan tekanan pada 
kejelasan makhraj huruf-huruf.] 

Memperdendangkan lagu adalah bermula di dalam suatu 
peradaban ketika ia sudah mempunyai kekayaan yang melimpah, 
dan masyarakatnya telah mencapai kemajuan daripada keperluan 
asas kepada keselesaan dan seterusnya kepada pelbagai ke- 
mewahan. Sebabnya ialah ia diperlukan oleh mereka yang bebas 
daripada yang perlu dan kemahuan yang mendesak untuk nafkah 
hidup dan keperluan rumah tangga dan kemahuan yang lainnya. Ia 
dimahukan oleh orang-orang yang telah bebas daripada segala 
macam kerungsingan dan berusaha mencari pelbagai cara untuk 
menikmati keselesaan. 

Di dalam kerajaan-kerajaan bukan Arab sebelum Islam, mu- 
zik telah berkembang pesat di kota-kota dan bandar-bandar. Raja- 
raja (bukan Arab) menggalakkannya, dan sangat menyenanginya. 
Ia merebak kepada raja-raja Parsi yang memberikan perhatian 
yang besar terhadap ahli-ahli muzik. Pemain-pemain muzik 
mempunyai tempat di dalam dinasti-dinasti mereka dan diundang 
menghadiri majlis-majlis dan pertemuan-pertemuan serta berden- 
dang bersama mereka. Demikianlah juga perihal orang-orang 
bukan Arab pada masa ini, di semua daerah dan wilayah. 

Pada mulanya orang-orang Arab hanya memiliki seni 
bersajak, syair , yang mereka apresiasikan begitu tinggi. Mereka 
merangkai suatu pembicaraan dengan terdiri daripada bahagian- 
bahagian yang ada kesamaan pada beberapa huruf hidup, vokal , 
dan huruf mati, konsonan. Mereka merangkai baik , memotong- 
memotong pembicaraan mereka pada bahagian-bahagian itu, dan 
setiap bahagian daripadanya berdiri sendiri dengan erti khusus, 
tidak dempet kepada bahagian lainnya. Pertama, dengan menye- 
rasikan banyak potongan kata; kedua, dengan menyamakan 
bahagian-bahagian pada pemotongan dan permulaannya; lalu de- 
ngan memasukkan erti. yang dikehendaki serta menyesuaikannya 
dengan perkataan. Mereka mengungkapkannya, sehingga sajak itu 
menjadi ciri khas pembicaraan mereka dengan dibezakan oleh ke- 
hormatan tertentu yang tidak dimiliki bahasa lain, kerana dicirikan 
oleh keharmonian ini. Mereka menjadikan sajak sebagai arkib se- 
jarah mereka, hikmah atau kebijaksanaan mereka, kebangsawanan 
mereka, dan pencapaian bagi kebolehan semula jadi mereka untuk 
membolehkan mereka menyatukan sesuatu secara berkesan, memi- 

lih cara (penyebutan) yang paling baik. Mereka terus melakukan 
hal sedemikian. Harmoni yang diciptakan demi bahagian-bahagian 
kata dan huruf-huruf vokal dan konsonan ini merupakan setitik air 
laut dari harmonisasi suara sebagaimana dikenal di dalam buku- 
buku muzik. Hanya mereka tidak merasakan yang lain-lainnya, ke- 
rana pada waktu itu mereka tidak memiliki sesuatu ilmu, dan tidak 
mengetahui suatu keahlian. Kebadwiahan merupakan watak yang 
paling menguasai sifat mereka. Maka, penuntun-penuntun unta 
pun bernyanyi sewaktu menuntun unta-unta mereka, dan anak- 
anak muda berdendang sewaktu mereka bersendirian di lapangan 
lengang. Mereka mengulang-ulangi bunyi suara dan menyenan- 
dungkannya. Begitu senandung itu telah diaplikasikan pada sajak, 
jadilah ia sebagai suatu nyanyian. Dan apabila diaplikasikan pada 
tahlil atau suatu macam bacaan, jadilah ia sebagai taghbir (senan- 
dung puji-pujian). Abu Ishaq az-Zajaj menyebutnya ghabir (senan- 
dung) tentang keadaan akhirat. Kadang-kadang, seperti disebutkan 
oleh Ibn Rasyiq pada akhir buku al-Umdah dan lain-lainnya, 
orang-orang Arab memasukkan harmoni sederhana ke dalam 
nyanyian mereka. Mereka menamakannya sinad. Dan yang paling 
banyak mereka pergunakan adalah khafif, diiringi tari-tarian dan 
berjalan dengan iringan rebana dan seruling, sehingga menimbul- 
kan kegembiraan dan mendatangkan keasyikan. Mereka menama- 
kannya hazaj (suara bertalu). Muzik sederhana ini semuanya ter- 
masuk yang mula-mula. Seseorang tidak akan benar-benar men- 
dalami muzik sederhana lainnya. Masih demikian ehwal orang- 
orang Arab, berada dalam kebadwiahan dan kebodohan mereka. 

Kemudian, apabila datangnya Islam, orang-orang Arab 
menguasai apa yang terdapat di dunia ini. Mereka merampas 
kuasa daripada orang-orang bukan Arab. Mereka amat dikenali 
dengan sifat kepadangpasirannya dan tahap hidup yang rendah. 
Sebagai tambahannya mereka telah menguasai perkembangan 
Islam yang pesat dan masyarakat Islam menolak keras segala 
kegiatan yang ada berhubungannya dengan bersenang-senang dan 
hal-hal yang tidak ada manfaatnya di dalam agama dan 
penghidupan. Dengan itu, muzik dihindarkan dalam banyak hal. 
Pada anggapan mereka, hanya pembacaan al-Quran, serta 
menyenandungkan sajak-sajak sahaja yang telah menjadi cara 
hidup dan kebiasaan, adalah digalakkan. 

Lalu, kemewahan dan kemakmuran hidup menghampiri 

mereka sebab mereka telah memperoleh banyak harta kekayaan 
bangsa-bangsa lainnya. Mereka mula menikmati kehidupan yang 
senang-lenang dan mewah dan mula menyenangi masa lapang. 
Penyanyi-penyanyi pun meninggalkan Parsi dan Byzantin. Mereka 
datang ke Hijaz, dan menjadi mawla kepada orang-orang Arab. 
Mereka pun bernyanyi dengan diiringi oleh bunyi kecapi, tambur, 
alat-alat muzik yang ditabuh, dan seruling-seruling. Orang-orang 
Arab mengkagumi keindahan melodi-melodi dengan bunyi-bunyi- 
an, dan mereka pun menyusun sajak-sajak yang sesuai dengan 
alunan muzik. Muncul di Madinah Nasyith al-Farisi, Thuwais, dan 
Saib Khatsir mawla Ubaidillah bin Ja‘afar. Mereka mendengar 
syair-syair orang-orang Arab dan mendendangkannya dengan baik 
sekali, sehingga sukar dilupakan oleh pendengarnya. Dari mereka 
Ma‘bad berserta mereka yang seangkatannya belajar muzik, serta 
Ibn Suraij dan para sahabatnya. 

Keahlian menyanyi terus berkembang secara bertahap-tahap 
hingga masa pemerintahan Bani ‘Abbas dan sempurna di tangan 
Ibrahim bin al-Mahdi, Ibrahim al-Moushili, serta puteranya Ishaq 
dan puteranya Hammad. Di antaranya ada yang masih tetap 
menjadi pembicaraan orang di dalam kerajaan mereka di Baghdad, 
serta pertemuan-pertemuan yang pada masa sekarang ini. Mereka 
memberikan perhatian yang besar terhadap hiburan dan per- 
mainan. Peralatan-peralatan untuk menari direka, berupa pakaian, 
tongkat, serta syair-syair yang didendangkan mengikuti tarian, dan 
dijadikan sebagai suatu kumpulan satu-satunya. Alat-alat tari yang 
lainnya dibuat pula, disebut kurraj , patung-patung unta yang 
diperbuat daripada kayu dan dihiasi qaba-qaba , baju lapisan kedua 
yang dipakai wanita. Para wanita menaiki kurraj itu mengikuti 
gaya-gaya unta dan para lelaki pun berlari-lari saling berkejaran. 
Tarian-tarian semacam itu ada yang dipersiapkan untuk pesta- 
pesta, perkahwinan, hari raya, dan pertemuan hiburan. Tarian itu 
banyak terdapat di Baghdad, di kota-kota Iraq, dan dari sana 
tersebar ke kota lainnya. Di antara orang-orang Moushil ada 
seorang anak muda bernama Ziryab, yang belajar lagu dari mereka. 
Dia mahir menyanyi. Tetapi mereka membuangnya ke Maghribi 
sebagai rasa ghairah terhadapnya. Anak muda itu pun menghadap 
al-Hakam bin Hisyam bin Abdurrahman, penakluk dan amir 
penguasa Andalusia. Sang amir benar-benar menghormatinya, 
berangkat menyongsong kedatangannya, serta memberinya ha- 
diah-hadiah, tanah, dan gaji, dan memberi tempat kepadanya dan 

di kalangan para pegawainya. Anak muda itu mewariskan 
kemahiran menyanyi di Andalusia, yang terus-menerus dipelajari 
hingga masa raja-raja thaifah. Dari sana, di Slavia (Isybiliyah), 
kemahiran ini mencapai puncak perkembangannya. Setelah Slavia 
kehilangan kemakmurannya, keahlian ini berpindah ke negeri- 
negeri pinggiran wadi di Ifriqiyah dan Maghribi, dan tersebar ke 
kota-kota daerah tersebut. Dan di sanalah sekarang sampai pada 
saat kemundurannya, kerana peradabannya telah merosot dan 
kekuasaannya telah berkurang. 

Kemahiran memperdengarkan nyanyian adalah kemahiran 
yang paling akhir sekali dicapai di dalam peradaban, sebab ia 
merupakan perkembangan yang akhir menikmati kemewahan 
dalam hubungan tidak ada lagi tugas lain kecuali untuk mengisi 
waktu senggang dan bersuka ria. Kemahiran itu juga merupakan 
yang pertama akan mengalami kelenyapannya daripada peradaban 
apabila ia mengalami kehancurannya dan kemundurannya. 

Dan Allah lebih mengetahui.] 


33 Keahlian, khususnya tulis-menulis dan menghitung, memberi 

kebijaksanaan kepada orang yang mengamalkannya 

Kita telah menyebutkan bahawa jiwa yang rasional wujud pada 
manusia hanya secara bakal. Transformasinya daripada bakat 
kepada yang aktual adalah disebabkan pertamanya oleh ilmu yang 
baru dan tanggapan yang diperolehi daripada sensibilia , lalu 
dicapai oleh penguasaan pengetahuan melalui kekuatan spekula- 
tif. Akhirnya, ia menjadi suatu persepsi yang sebenar dan- intelek 
yang tulen. Maka, ia pun menjadi saripati spiritual, dan kewujud- 
annya kemudian mencapai suatu kesempurnaan. 

Dengan demikian adalah penting supaya tiap-tiap jenis 
pengetahuan dan spekulasi itu harus memberi jiwa yang rasional 
dengan kecerdikan tambahan. Dan keahlian, dan kebiasaannya se- 
lalu mendorong kepada perolehan norma-norma ilmiah yang 
diakibatkan oleh kebiasaan itu. Dengan demikian apa pun 
pengalaman akan mendatangkan kecerdikan. Kebiasaan-kebia- 
saan daripada keahlian akan mendatangkan kecerdikan budaya 
hidup menetap yang sempurna akan mendatangkan kecerdikan, 

sebab ianya adalah suatu gabungan keahlian-keahlian yang 
bersangkutan dengan soal ekonomi rumah tangga, dengan orang- 
orang yang menjadi anak buahnya pencapaian pendidikan melalui 
pergaulan dengan mereka yang menjadi anak buahnya, dan juga 
pentadbiran urusan-urusan agama serta memahami cara-cara dan 
keadaan-keadaan yang menyentuhi mereka. Semua faktor ini 
adalah norma-norma, yang tersusun begitu baik, merupakan 
suatu disiplin ilmu. Maka, suatu tambahan di dalam inteligensia 
adalah disebabkan daripadanya. 

Dalam hubungan ini, tulis-menulis itu merupakan suatu 
keahlian yang paling banyak manfaatnya, sebab, berbanding 
dengan keahliannya yang lain, ia banyak berurusan dengan hal- 
hal teoritis dan keilmuan yang saintifik. Tulis-menulis melibatkan 
suatu perpindahan dari bentuk-bentuk surah yang ditulis kepada 
ungkapan sebutan di dalam khayalan, mana ianya berada di dalam 
jiwa, dan kemudiannya kepada konsep yang di dalamnya yang 
penulisnya selalu bergerak daripada satu simbol kepada yang 
lainnya, dia masih tekun dengan tulis-menulis itu dan jiwa itu 
menjadi biasa dengan perulangan tetap proses itu. Maka, ia pun 
mendapatkan suatu kebiasaan mengulangi simbol-simbol itu 
kepada hal-hal yang dimaksudkannya. Inilah apa yang dimaksud- 
kan dengan spekulasi intelektual, melaluinya ilmu hingga sekarang 
ini tidak diketahui telah diadakan. Sebagai akibat keterbiasaan 
dengan proses ini orang mencapai kebiasaan intelek, yang 
merupakan tambahan di dalam kebijaksanaan, dan yang memberi 
wawasan tambahan ke dalam persoalan dan pengertian yang dalam 
mengenai persoalan itu. Kerana itu, Khosraw berkata tentang para 
jurutulisnya, yang dilihatnya memiliki wawasan yang dalam' dan 
kepandaian yang banyak: 

“Mereka adalah diwanah ’, ertinya, mereka adalah syaitan- 

syaitan dan orang-orang gila”. 

Orang menyatakan bahawa dari perkataan inilah kata diwan 
diambil untuk para jurutulis. 

Perhitungan, hisab , adalah ada hubungannya yang erat 
dengan tulis-menulis. Ia merupakan suatu pekerjaan yang meng- 
gunakan angka-angka, “menyatukan” dan “mengasingkan”nya, 
yang memerlukan banyak pemikiran deduktif. Maka, orang yang 

terlalu asyik dengannya akan selalu menggunakan pemikiran, 
deduktif dan spekulasi, dan inilah yang dimaksud dengan 
kecerdikan, aql. 

AUahu a'lam , Allah lebih mengetahui. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan - Editor. 

PELBAGAI MACAM ILMU PENGETAHUAN, 
METODE-METODE PENGAJARANNYA, 
KEADAAN SERTA YANG TERJADI 
SEHUBUNGAN DENGAN HAL ITU 

SUATU PEMBICARAAN AWAL 

MENGENAI keupayaan manusia untuk berfikir suatu hal yang 
membezakan manusia daripada haiwan dan yang membolehkan- 
nya mendapatkan nafkah hidup, untuk bekerjasama mencapai 
suatu matlamat bersama saudara-saudaranya dan mempelajari 
tentang Pencipta yang disembah, serta wahyu-wahyu yang diterima 
oleh para rasul-Nya. Allah dengan demikian menjadikan semua 
binatang tunduk dan berada dalam kekuasaannya. Melalui 
keupayaan untuk berfikir Allah mengumiakan manusia dengan 
keunggulan di atas makluk-makhluk-Nya yang lain. 

1 Keupayaan manusia untuk berfikir 

Allah s.w.t. membezakan manusia daripada makhluk-makhluk 
lainnya dengan keupayaan untuk dijadikannya sejak awal-awal lagi 
suatu kesempurnaan dan sehabis mulia dan berdarjat daripada 
makhluk-makhluk yang ada. 

Ianya adalah seperti berikut. Idrak - kesedaran dalam diri 
seseorang tentang hal yang ditanggap suatu yang khusus dimiliki 
oleh makhluk-makhluk yang hidup sahaja dan tidak pada lain-lain 
benda. Makhluk itu berkeupayaan menyedari akan sesuatu yang 
berlaku di luar dirinya dengan perantaraan pancainderanya yang 
telah dianugerahi oleh Allah s.w.t. yakni - indera pendengaran, 
penglihatan, penghiduan deria rasa dan sentuhan. Manusia 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu teijemahan daripada edisi Arab/Inggeris. 

[*] Teks ‘gugur’ edisi bahasa Indonesia/Inggeris dikekalkan - Editor. 

mempunyai kelebihan berbanding dengan makhluk yang lainnya - 
dia boleh menanggapi sesuatu yang di luar dirinya melalui 
kemampuan berfikir, sesuatu yang ada melampaui pancaindera- 
nya. Ia adalah diakibatkan oleh suatu kekuatan yang berada di 
tengah-tengah bahagian otaknya. Dengan sokongan kuasa-kuasa 
itu, manusia mengambil bayangan-bayangan mengenai sensabilia 
menggunakan akalnya dan kemudian menyiarkan gambar-gambar 
yang lain, keupayaan untuk berfikir adalah penglihatannya dengan 
bayangan-bayangan akal kepadanya untuk membuat analisis dan 
sintesis. 

Berfikir, fikr , ialah penjamahan bayang-bayang ini di balik 
perasaan, dan aplikasi akal di dalamnya untuk pembuat analisis 
dan sintesis. Inilah erti kata af-idah (jamak dari fu-ad) dalam firman 
Allah Taala: 

“Dan Dia menjadikan bagi kamu pendengaran, penglihatan, 

dan akal”. 1 

Fu-ad inilah yang dimaksudkan dengan fikiran, fikr. 
Kesanggupan berfikir itu ada beberapa tingkatannya: 

Tingkatan yang pertama ialah pemahaman intelektual 
manusia terhadap segala sesuatu yang ada di luar alam semesta 
dalam tatanan alam atau tata yang berubah-ubah, dengan maksud 
supaya dia dapat mengadakan aturan dengan sokongan kemam- 
puannya sendiri. Bentuk pemikiran sebegini kebanyakan adalah 
berupa tanggapan- tanggapan. Ini ialah kemampuan pembeza ( al - 
aql ut-tamyizi ) yang mana melaluinya manusia memperoleh segala 
sesuatu yang bermanfaat bagi dirinya dan penghidupannya, serta 
menolak segala sesuatu yang memudaratkan dirinya. 

Tingkatan yang kedua ialah kemampuan berfikir menyedia- 
kan manusia itu dengan idea-idea dan perilaku yang diperlukan 
dalam perhubungan dengan anak-anak buahnya dan memimpin 
mereka. Kebanyakannya hanyalah berupa apperceptions {tashdiqai) 
yang diperoleh satu demi satu melalui pengalaman, hingga ia 


1 Al-Quran surah al-Mulk ayat 23, yang lengkapnya bermakna: Katakanlah: 
“Dia yang menciptakan kamu dan menjadikan bagi kamu pendengaran, 
penglihatan dan akal (tetapi amat sedikit kamu bersyukur).” 

Dalam al-Quran dan Terjemahannya Departemen Agama RI, kata af-idah 
diterjemahkan dengan hati. Ibn Khaldun lebih cenderung mengertikannya 
dengan fikr, fikiran yang bersumberkan akal atau otak. 

benar-benar dirasakan bermanfaat. Inilah apa yang disebut dengan 
intelektual eksperimental, al-aql-tajribi. 

Tingkatan yang ketiga ialah kemampuan untuk berfikir yang 
memperlengkapi manusia dengan pengetahuan (ilm) atau pengeta- 
huan andaian ( dzann ) mengenai sesuatu objek yang berada 
melampaui persepsi indera tanpa adanya tindakan praktis. Ini 
ialah intelek spekulatif (< al-aql an-nadzari). Ia mengandung 
tanggapan (perception) dan appersepsi (apperception) tasawwur 
dan tashdiq. Ianya disusun menurut tatanan khusus menurut 
keadaan-keadaan yang khusus dan dengan demikian memberikan 
pengetahuan lainnya dari jenisnya yang sama, sama ada perseptif 
atau apperseptif. Kemudian semuanya itu sekali lagi bergabung 
dengan hal-hal lain, dan sekali lagi memberikan pengetahuan yang 
lainnya. Yang akhir daripada proses ini ialah memberikan 
tanggapan mengenai wujud sebagaimana adanya, menurut pelba- 
gai genera , perbezaan sebab-sebab dan punca-puncanya. Dengan 
memikirkan hal-hal ini, manusia itu dapat mencapai kesempurnaan 
dalam realitinya, dan menjadi intelek yang mumi dan jiwa yang 
perseptif. Inilah makna realiti manusia ( al-haqiqah al-insaniyah ). 

2 Dunia tentang benda-benda yang terjadi sebagai akibat 

daripada tindakan, terwujud melalui pemikiran 

Dunia yang mengandungi benda-benda yang wujud adalah 
mengandungi saripati tulen, seperti elemen-elemen, segala benda 
yang berasal dari pengaruhnya, serta tiga benda yang terjadi 
daripada elemen-elemen, yakni galian-galian, tumbuh-tumbuhan, 
dan haiwan-haiwan. Kesemua benda-benda ini berhubungan 
dengan kekuasaan Allah. 

Ia juga mencakupi tindak-tanduk yang ditimbulkan oleh 
makhluk-makhluk, yang berlaku akibat kemahuan-kemahuan 
mereka dan ada hubungannya dengan kekuasaan ( qudrah ) yang 
telah diberikan oleh Allah s.w.t. Sebahagian daripada tindakan itu 
diatur dengan baik tertib. Adalah tindak-tanduk manusia. 
Sementara yang ternyata tidak diatur dan tidak tertib. Tindak- 
tanduk itu adalah makhluk selain daripada manusia. 

Sebabnya ialah tanggapan pemikiran (Jikr) itu memastikan 
tatanan yang terdapat di antara benda-benda yang ada ( hawadits ) 
sama ada secara semula jadi ataupun melalui susunan yang 
sewenang-wenangnya. Apabila dia berhasrat untuk membuat 

sesuatu, ia harus memahami alasan, atau sebab benda-benda itu 
atau hal-hal yang berhubungan dengannya demi adanya aturan 
yang wujud di antara benda-benda yang diwujudkan. Alasan sebab 
atau keadaan-keadaan adalah pada umumnya, merupakan dasar- 
dasar mengenai benda-benda tertentu oleh sebab ianya sesuatu 
yang sekunder. Ia adalah tidak mungkin untuk mengatur untuk 
sesuatu yang dahulu dikemudiankan atau mengkemudiankan yang 
terdahulu. Dasar semacam itu harus memiliki prinsip lainnya di 
mana kewujudan sebenarnya adalah terkemudian. Tahapan ini 
(pengunduran) boleh bergerak dalam suatu tatanan mendaki 
(daripada) dasar ke dasar atau ianya boleh sampai pada suatu 
akhiran sekarang, apabila seseorang insan, dalam cara berfikirnya, 
telah mencapai dasar yang terakhir dalam dua, tiga atau lebih ting- 
katannya memulakan usaha yang akan mewujudkan perkara yang 
direncanakan itu, dia akan memulakan dengan dasar yang terakhir 
yang telah dicapai melalui pemikirannya. Maka dasar yang terakhir 
akan menjadi permulaan tindakannya. Kemudian akan menuruti 
perkara-perkara itu sehingga ke elemen yang terakhir di dalam 
rangkaian sebab akibat rentetan yang telah menjadi titik mula 
aktiviti pemikirannya. 

Sebagai contoh, seorang insan yang berfikir untuk membuat 
bumbung yang akan dijadikan tempat berteduh, dia akan 
mengarahkan pemikirannya daripada mengadakan bumbung 
kepada dinding yang akan menjadi penyangga bumbung itu. 
Kemudian dia berfikir mengadakan tapak di mana dinding itu 
akan didirikan. Di sini kerja berikutnya akan berakhir dan dia akan 
bekerja untuk menyiapkan tapaknya kemudian beralih kepada 
dinding dan kemudian kepada bumbung di mana usahanya itu 
akan berakhir. 

“Permulaan sesuatu tindakan adalah berakhirnya kerja 

berfikir dan apa yang dimaksudkan berfikir adalah berakhir- 
nya tindakan”. 

Dengan demikian, tindakan seseorang manusia di dunia luar 
akan terwujud hanya melalui pemikiran mengenai aturan benda- 
benda, kerana perkara-perkara itu adalah didasarkan satu sama 
lain. Setelah selesai melakukan pemikiran dia pun memulai sesuatu 
pekerjaan. Pemikirannya bermula dengan sesuatu yang datang 
paling akhir di dalam rentetan sebab akibat dan adalah dilakukan 

terakhirnya dimulai tindakannya dengan sesuatu yang menjadi 
permulaan di dalam rentetan sebab akibat, di mana fikiran itu 
mencapai yang terakhirnya setelah aturan ini diperhitungkan, 
tindakan-tindakan manusia itu bergerak dalam cara yang benar- 
benar tersusun. 

Sebaliknya, tindakan makhluk selain daripada manusia 
adalah tindakan-tindakan yang tidak teratur. Apa yang kurang 
ialah kerja berfikir yang membiasakan perantara dengan susun atur 
benda-benda yang melibatkan tindakan-tindakannya. Fikr itulah 
yang menjadi perantara bagi si pelaku untuk menemukan tatanan 
dari sesuatu yang dikerjakannya. Binatang menanggapi sesuatu itu 
melalui indera-inderanya. Tanggapan- tanggapan itu terputus dan 
mengalami kekurangan ikatan penyambung hanya kerana berfikir 
sahaja yang berupaya mewujudkan ikatan tanggapan sedemikian. 

Nah, semua benda yang diwujudkan yang merupakan akibat 
di dunia ( kainaat ) adalah sebabnya yang teratur. Apa yang tidak 
teratur adalah sesuatu yang sekunder. Tindak-tanduk binatang 
dengan demikian, adalah di bawah tindakan manusia yang teratur. 
Sebagai akibatnya khidmat mereka secara paksaan dapat diman- 
faatkan oleh manusia. Maka, tindakan-tindakan manusia mengua- 
sai seluruh dunia benda baru ( hawadits ) dan segala yang 
terkandung di dalamnya. Segala sesuatu itu adalah akur kepada 
manusia dan bekerja untuk kepentingannya. 

Inilah yang dimaksudkan manusia itu sebagai khalifah 
( istikhlaf) sebagaimana yang disinggung oleh Allah s.w.t. menerusi 
firman-Nya: 

“Sesungguhnya Aku akan menjadikan seseorang khalifah di 

muka bumi ”. 2 

Dengan demikian, fikiran merupakan ciri khas manusia dan 
yang membezakannya dengan makhluk-makhluk hidup yang 
lainnya. 

Kemampuan untuk berfikir adalah suatu kualiti di mana ia 
membezakan manusia dengan makhluk-makhluk lainnya. Tingkat- 
an di mana seseorang insan itu dapat mewujudkan rentetan sebab 
dan akibat adalah menentu tahap kemanusiaannya. Ada orang 
yang berkeupayaan untuk menentukan suatu pertalian rentetan 


2 Al-Quran, surah al-Baqarah, ayat 30. 

sebab akibat untuk dua atau tiga jenjang. Sebahagian yang lain 
pula tidak mampu melampauinya. Yang lain pula mampu 
mencapai lima atau enam. Kemanusiaannya sebagai akibatnya 
adalah lebih tinggi. 

Sebagai contoh beberapa pemain-pemain catur berupaya 
(terlebih dahulu) mengatur tiga atau lima langkah yakni yang 
dapat direncanakan ( wadl'i ) suatu aturan di mana ianya adalah 
sewenang-wenangnya sementara yang lain tidak mampu melaku- 
kannya sebab fikiran mereka tidak dapat melakukannya. Contoh 
ini tidaklah tepat kepada maksudnya, sebab pengetahuan mengenai 
rentetan sebab akibat merupakan sesuatu yang sifatnya semula 
jadi. Sungguhpun demikian, ia adalah suatu contoh yang dapat 
dipergunakan oleh para pelajar untuk mendapatkan pemahaman 
intelektual mengenai fakta-fakta asas yang disebutkan di sini. 

Allah s.w.t. menciptakan manusia dan memuliakannya di atas 
kebanyakan makhluk-Nya menurut beberapa darjat. 


3 Intelek eksperimental dan bagaimana ianya terjadi 

Kita dapat mengetahui hasil daripada usaha ahli falsafah menerusi 
suatu kenyataan manusia itu secara semula jadinya adalah 
makhluk politik ( al-insanu madaniyyun bit-thab'i ). Para ahli 
falsafah menyebutkan kenyataan itu dalam hubungannya dengan 
pembuktian karyanya kewujudan kenabian (nubuwwat) dan hal-hal 
lainnya. Adjektif madaniy (political) merujuk kepada ‘kota’ (polis ), 
di mana ianya dipergunakan sebagai perkataan lain untuk 
organisasi sosial (al-ijtima al-basyariy). 

Kenyataan ini bermaksud bahawa seseorang manusia itu 
tidak boleh hidup secara bersendirian, dan kewujudannya akan ter- 
laksana hanya melalui gabungannya dengan masyarakatnya. Se- 
cara sendirian ia tidak akan berusaha menyempurnakan kewujud- 
annya dan mengarah kepada kehidupannya yang sempurna. Secara 
semula jadinya manusia itu memerlukan kerjasama orang lain 
dalam memenuhi apa yang menjadi kehendaknya. Pada awalnya, 
khidmat nasihat dan kemudian, saling hubungan serta hal-hal lain 
yang menurutnya. Dalam berhubungan dengan orang lain, apabila 
ada kesatuan tujuan ia akan membawa kepada sikap saling sayang- 
menyayangi tetapi apabila berlainan arah ia akan menimbulkan 
suatu perselisihan faham yang mendorong kepada pertelingkahan 

sehingga membangkitkan permusuhan, maka saling benci-mem- 
benci dan saling sayang-menyayangi. Perbalahan dan perseteruan 
pun timbul. Ini mendorong kepada berlakunya peperangan dan 
perdamaian di antara bangsa-bangsa dan kaum-kaum. 

Di antara insan ia tidak terjadi secara merosakkan sebagai- 
mana yang berlaku di antara binatang-binatang liar. Allah 
mengizinkan manusia itu mengaturkan segala kegiatan mereka 
menurut aspek politik dan menurut norma-norma falsafah. Sebab- 
nya ialah Allah s.w.t. telah memberikan ciri yang khusus kepada 
manusia untuk mengatur dan menata semua tindakannya sejajar 
Ukirannya sebagaimana telah dijelaskan sebelum ini. Fikiran itu 
membimbing manusia daripada perkara-perkara yang merugikan 
mereka kepada sesuatu yang berguna menurut keinginannya dan 
daripada kejahatan kepada kebajikan. Namun, pertama-tainanya 
dan harus mengenal pasti apa yang jahat dan kesan yang 
merugikan hasil daripada tindakan itu daripada pengalaman yang 
menguntungkan dan adat kebiasaan maka mereka dapat dibezakan 
daripada binatang-binatang yang hidup liar. Akibat daripada 
kemampuan berfikir memperlihatkan dengan jelas pada kenyataan 
bahawa semua tindakan mereka adalah teratur dan tidak mungkin 
menimbulkan keburukan. 

Konsep yang menimbulkan semuanya ini adalah tidak 
seluruhnya dipisahkan daripada tanggapan pancaindera dan tidak 
pula menghendaki suatu kajian yang mendalam. Semuanya itu 
boleh diperoleh melalui pengalaman dan yang dicapai menerusinya. 
Ia ada konsep yang khusus yang ada hubungannya dengan sen- 
sibilia. Apa yang menjadi kebenaran dan kepalsuan akan akhirnya 
timbul daripada peristiwa-peristiwa itu. Daripada peristiwalah para 
pelajar akan dapat mempelajarinya setiap insan itu dapat 
mempelajarinya kerana dia sememangnya berkeupayaan. Dia 
boleh mengutip pengetahuan itu melalui bantuan pengalaman 
daripada banyak peristiwa-peristiwa yang terjadi sewaktu bergaul 
dengan masyarakatnya. Akhirnya, dia berkeupayaan mengetahui 
apa yang mustahak dan harus dilakukan dan apa yang tidak 
seharusnya dilakukan terlekat di fikirannya. Dengan mengetahui 
hal ini dengan sebaik-baiknya, kemudian tingkah laku yang sesuai 
apabila berhubung dengan masyarakat akan diperolehnya. 

Barang siapa yang mematuhi aturan ini pada keseluruhan 
hidupnya akan berasa biasa dengan setiap masalah. Hal-hal yang 
bergantung pada pengalaman pula memerlukan waktu. Memper- 

mudahkannya supaya ramai manusia berupaya mendapatkan 
pengetahuan sosial ini dalam jangka waktu yang singkat daripada 
masa yang diperlukan untuk mendapatkannya melalui pengalam- 
an, sekiranya mereka mengikuti pengalaman nenek moyang, guru- 
guru, orang-orang tua, mempelajari daripada mereka serta 
menerima pengajaran itu. Manusia boleh dengan demikian 
mengetepikan pembelajaran secara peribadi yang panjang dan 
mendalam mengenai peristiwa-peristiwa dan tidak pula perlu 
berusaha untuk mengutip konsep-konsep daripadanya. Tetapi 
mereka yang tidak mempunyai pengetahuan atau tradisi dalam 
hubungan ini atau orang yang tidak mahu belajar dan meneladani 
orang lain memerlukan kajian yang lama dan berhati-hati untuk 
mengetahuinya. Mereka tidak biasa dengan permasalahan itu dan 
pengetahuan yang didapati mengenainya adalah tidak rata. 
Tindak-tanduk dan pergaulan mereka dengan orang lain akan 
terencana dengan buruk dan menampakkan banyak kekurangan- 
nya. Peluang untuk membuatkan penghidupan di kalangan 
masyarakatnya akan menjadi tipis. 

Inilah sebagaimana maksud kata-kata yang bijaksana: 

“Barang siapa yang tidak terdidik dengan baik oleh ibu 

bapanya akan dididik oleh zaman*’. 

Maksudnya, barang siapa yang tidak mempunyai perilaku 
yang diperlukan dalam hubungannya dengan insan lain daripada 
ibu bapanya termasuk gurunya dan orang-orang yang lebih tua dan 
tidak mempelajari hal-hal itu daripada mereka, terpaksa mempe- 
lajarinya melalui bantuan semula jadi daripada peristiwa-peristiwa 
yang terjadi sepanjang masa. Maka masa akan mengajarkan dan 
mendidiknya sebab dia memerlukan pendidikan kerana, melalui 
sikap semula jadinya, dia menginginkan kerjasama orang lain. 

[*Di antara ketiga alam, satu yang dapat kita rasakan dengan 
sebaik-baiknya, iaitu alam manusia, kerana ia hadir dan dirasakan 
oleh persepsi secara jasmaniah dan rohaniah. Di dalam alam 
indera, kita berada satu serikat dengan haiwan-haiwan, sedang di 
dalam alam akal dan roh, kita berserikat dengan para malaikat 
yang esensi mereka sama dengan esensi alam, esensi yang bebas 
dari jasmaniah dan materi, iaitu akal murni di mana akal dan objek 
akal adalah satu, seakan-akan adalah esensi yang realitinya 
merupakan persepsi dan akal. Ilmu-ilmu akal murni selamanya 

diperoleh dan cocok secara watak bagi bermacam pengetahuan, 
maklumatnya sama sekali tidak dihinggapi kerancuan. Sedangkan 
ilmu manusia diperoleh gambaran objek yang diketahui di dalam 
esensi yang sebelumnya tidak diketahui. Maka, semuanya itu 
adalah ilmu yang dicari. 

Esensi - di mana gambaran-gambaran pengetahuan, iaitu 
jiwa, diperoleh di dalamnya adalah suatu materi, awal ( maddah 
huyulaniyyah) yang mencampuradukkan wujud dengan gambaran 
melalui pengetahuan. Maklumat yang dihasilkan di dalamnya, satu 
demi satu hingga sempurna dan wujudnya menjadi benar melalui 
kesimaan materi dan gambarannya. Maka objek-objek yang dicari 
( mathlubat ) di dalamnya selalu diragukan antara tiada dan ada, 
dengan permintaan satu di antara keduanya melalui perantara yang 
menjembatan antara kedua kutub itu. Apabila perantara itu telah 
diperoleh dan menjadi suatu yang diketahui, ia pun perlu 
keterangan penyesuaian {muthabaqah). Mungkin ‘kesesuaian’ itu 
dijelaskan oleh bukti buatan, tetapi dari balik tabir dan tidak 
nampak oleh mata sebagaimana yang terlibat pada ilmu-ilmu 
malaikat. Dan kadangkala tabir itu terbuka sehingga ia sesuai 
dengan penglihatan perspektif. 

Sudah jelas bahawa menurut waktunya manusia itu bodoh 
kerana keragu-raguan yang ada pada ilmunya, dan bahawa dia 
berilmu melalui pencairan pengetahuan dan keahlian (pengalaman) 
dia mencapai objek yang dicarinya dengan fikirannya berdasarkan 
syarat-syarat imitatif. Terbukanya gabir (kasyf) yang telah kami 
singgung itu, barulah akan dicapai melalui latihan (riyadlah) de- 
ngan zikir - dan solat yang melenyapkan kejahatan dan kemung- 
karan adalah sebaik-baik zikir - dan dapat dicapai dengan meng- 
hindarkan diri dari makanan, terutama melalui puasa, serta dengan 
bertawajuh kepada Allah dengan segenap kekuatannya. Dan Allah 
“mengajarkan manusia apa-apa yang tidak diketahuinya”.] 3 

Demikianlah intelek berpengalaman. Ia diperoleh selepas 
intelek membezakan yang mendorong kepada tingkah laku, 
sebagaimana telah kami terangkan - selepas kedua-dua intelek 
tadi, ada pula tingkatan yang tinggi yakni intelek spekulatif. Begitu 
ramai cendekiawan telah berusaha untuk menerangkannya, dan ia 
adalah, dengan itu tidak perlu diterangkan dalam buku ini. 


3 Al-Quran surah al-Alaq, ayat 5. 

4 Pengetahuan mengenai manusia dan pengetahuan tentang 

malaikat 

Kita meneliti dalam diri melalui intuisi yang wajar akan wujudnya 
tiga alam. 

Apa yang pertama ialah alam persepsi sensual. Kita dapat 
menganggapinya melalui persepsi indera yang mana haiwan- 
haiwan juga berkongsi perasaan itu bersama kita. 

Kemudian kita mula menyedari adanya kemampuan berfikir 
yang merupakan kualtiti khusus yang dimiliki oleh manusia 
menerusinya kita mengetahui bahawa jiwa manusia itu wujud. 
Pengetahuan ini disyorkan oleh fakta bahawa di dalam diri kita 
terdapat persepsi ilmiah yang mana ianya adalah berada di atas 
persepsi indera. Ia harus ditanggapi sebagai alam lain, di atas 
kepada alam indera. 

Kemudian kita simpulkan wujudnya alam ketiga, di atas kita 
daripada kesan-kesan yang kita rasakan adanya di dalam hati kita, 
seperti pilihan dan kecenderungan terhadap kegiatan aktif. Maka 
kita pun mengetahui bahawa di sana ada ejen yang mendorong kita 
kepada hal-hal tersebut daripada suatu alam di atas alam kita. 
Alam itu adalah alam roh dan alam malaikat. Ia mengandung 
seperti yang dapat ditanggapi kerana wujudnya pengaruh yang 
memainkan peranan di dalam diri kita, meskipun terdapat jurang 
pemisah antara kita dengannya. 

Sebaliknya, kita membuat kesimpulan adanya atau wujudnya 
alam spiritual tertinggi itu dan saripati yang dikandungnya 
daripada apa yang terlihat dan hal-hal yang tidak kita sedari 
sewaktu berada dalam keadaan jaga tetapi yang kita temui di 
dalam tidur kita dan yang membawa kepada perhatian kita 
kepadanya yang sekiranya iaitu sebuah mimpi yang benar, yang 
sesuai dengan keadaan yang sebenarnya. Kita dengan itu 
mengetahui bahawa ianya adalah benar dan datang dari alam 
yang ada kebenarannya. Sebaliknya ‘mimpi-mimpi yang menge- 
lirukan ( adlghostu ahlam ) adalah gambaran-gambaran khayalan 
yang tersimpan dalam tanggapan dan di mana kemampuan untuk 
berfikir digunakan, setelah manusia tertahan daripada persepsi 
indera. ['"Kepada alam spiritual ini kami tidak menemukan suatu 
bukti yang lebih bersifat menjelaskan. Dan kita pun hanya 
mengetahuinya secara garis kasar, dan tidak secara terinci. Bukti 
yang dikemukakan oleh para ahli falsafah beragama di dalam 

menerangkan secara terinci esensi alam itu dan di dalam menata 
esensi yang mereka sebut ‘akal-akal’, tak satu pun yang bersifat 
meyakinkan (yaqiniy). Hal itu kerana lemahnya bukti ilmiah 
tentang alam itu, sebagaimana dinyatakan dalam pembicaraan 
mereka mengenai logika. Sebab di antara syaratnya, ialah 
masalahnya harus bersifat permulaan yang esensialnya, maka 
tidak ada jalan untuk memberi bukti dan berkenaan dengan 
Tuhan, sebagaimana dituntut oleh pengetahuan para nabi akan 
Dia. Nabi-nabi memberikan keterangan mengenai Tuhan dan 
menyampaikan wahyu demi memberi petunjuk pada umat. Mereka 
menerima wahyu itu dalam keadaan ilahiyah tersebut. Mereka 
melakukannya dengan cara khusus dan dalam sikap yang dikenal 
khusus bagi mereka, yang tidak berubah seakan-akan merupakan 
suatu disposisi alami yang telah Allah kurniakan pada mereka. 

Pada permulaan buku ini, pada subbahagian ‘orang-orang 
yang mempunyai persepsi supernatural ’ 4 telah kami bicarakan 
mengenai wahyu. Kami terangkan di sana bahawa wujud semuanya 
berada dalam dunianya yang sederhana dan yang kompleks 
menurut tatanan yang alami dari atas ke bawah. Alam-alam itu 
semuanya bersinambungan tanpa putus. Kami telah terangkan 
pula mengenai esensi yang berada di akhir setiap puncak dari alam- 
alam itu siap secara alami untuk berubah pada esensi yang 
mengitarinya dari bawah dan atas, sebagaimana yang teijadi pada 
beberapa elemen fizik yang sederhana. Begitu pula yang terjadi 
pada pohon kurma dan pohon anggur dari akhir puncak tumbuh- 
tumbuhan, siput dan kerang dari puncak binatang, pada kera yang 
tergabung kecerdikan dan persepsi, dan pada manusia, makhluk 
berfikir dan berpendapat. Persiapan yang ada pada kedua sisi 
setiap puncak dari alam-alam inilah yang merupakan makna 
kesinambungan yang terdapat pada alam-alam itu. 

Di atas alam manusia, ada alam spiritual. Ini dibuktikan oleh 
pengaruh-pengaruhnya terhadap kita, dengan kekuatan persepsi 
dan kehendak yang diberikannya kepada kita. Esensi alam spiritual 
itu adalah persepsi mumi dan pemikiran absolute. Ini adalah alam 
malaikat-malaikat. 

Sebagai kelanjutan dari kesemuanya itu adalah jiwa manusia 
yang harus memiliki persiapan untuk lepas dari kemanusiaan ke 
malaikat agar benar-benar menjadi sebahagian daripada malaikat 


4 Pada Pembicaraan Pendahuluan Keenam, daripada Bahagian Satu. 

pada suatu waktu, dan dalam saat yang sama kemanusiaannya pun 
kembali lagi. Dalam alam malaikat, mungkin jiwa menerima tugas- 
tugas yang harus disampaikan kepada sesamanya. Inilah dia erti 
wahyu dan pembicaraan yang disampaikan oleh malaikat. Dan 
para nabi semuanya memiliki predisposisi ini, seakan-akan sudah 
merupakan sifat alami bagi mereka. Dalam pelepasan kemanusiaan 
mereka untuk kemudian masuk ke alam malaikat, mereka 
mengalami kesusahan dan berbagai-bagai perasaan yang meletih- 
kan, sebagaimana sudah terkenal dalam hal ini. 

Pengetahuan para nabi dalam keadaan demikian ini adalah 
satu pengamatan dan penglihatan langsung. Tak ada kesalahan dan 
ketergelinciran menghampirinya, dan tidak pula terjadi kekeliruan 
dan perkiraan tak berdasar dalam pengetahuan itu. Kesesuaian 
yang ada bersifat esensial, kerana tabir supernatural telah lenyap, 
dan pemerhatian yang langsung dan jelas telah dicapai. Ketika 
meninggalkan keadaan ini dan kembali kepada kemanusiaan, ilmu 
mereka tidak terpisah, sebab telah melekat padanya dalam 
keadaannya semula, dan kerana pemilikan akan sifat-sifat baik 
yang membawa mereka kepada keadaan itu: pengalaman mereka 
yang terus-menerus berulang dengan sendirinya, sehingga sempur- 
nalah bimbingan mereka terhadap umat yang merupakan tujuan 
diutusnya mereka oleh Allah s.w.t. 

Sebagaimana tersebut dalam firman-Nya: 

“Bahawasanya aku hanyalah seorang manusia seperti kamu, 
diwahyukan kepadaku bahawasanya Tuhan kamu adalah 
Tuhan Yang Maha Esa, maka tetaplah pada jalan yang lurus 
menuju kepada-Nya dan mohonlah ampunan kepada-Nya ”. 5 

Fahamilah hal ini dan pelajari kembali apa-apa yang telah 
kami terangkan kepada anda pada awal buku ini mengenai 
golongan-golongan manusia yang memiliki persepsi supernatural, 
sehingga keterangan dan penjelasannya menjadi mantap bagi anda. 
Kami telah menghuraikannya di sana dengan cukup lengkap. 

Dan Allah memberi taufik. 

Daripada (ketiga-tiga) dunia, yang satu daripadanya yang 
dapat kita tanggapi dengan baik ialah dunia umat manusia, kerana 


5 Al-Quran surah Fushshilat, ayat 6. Melengkapi ayat itu: ”... Dan kecelakaan 
yang besarlah bagi orang yang mempersekutukan-Nya”. 

ianya wujud dan dibuktikan oleh jasmaniah kita dan persepsi 
spiritual. Dunia pada indera adalah dikongsi oleh kita dan juga 
haiwan-haiwan, tetapi dunia intelek dan spiritual adalah dikongsi 
oleh kita dengan para malaikat, yang saripatinya adalah sama 
dengan saripati dunia itu. Ia ada saripati yang bebas daripada 
jasmaniah dan bahan, dan ianya adalah intelek sebenar di mana 
intelek, pemikir, dan objek pemikiran adalah satu. Ia adalah, dalam 
satu halnya, saripati yang realitinya adalah persepsi dan intelek .... 

5 Pengetahuan tentang nabi-nabi 

Kita dapati bahawa manusia yang tergolong ke dalam kumpulan 
ini adalah suatu keadaan ilahiah yang amat berbeza jenis manusia 
biasa, cita-cita dan keadaan-keadaannya. Pada diri, pesuruh Allah 
itu, kecenderungan rabbaniahnysi adalah lebih kuat jika dibanding- 
kan dengan yang ada pada manusia, dalam hal kekuatan persepsi, 
kekuatan berhasrat yang berupa hawa nafsu dan perasaan marah - 
serta seluruh keadaan-keadaan badaniahnya. Pengaruh Allah 
menjauhkan diri daripada segala sesuatu yang bersifat manu- 
siawi, kecuali seluruhnya yang merupakan keperluan-keperluan 
asas untuk hidup. Mereka mengabdikan diri kepada persoalan 
yang bersifat rabbani seperti beribadah dan yang memuji-muji 
kebesaran Allah, sepertimana pengetahuan yang mengenai-Nya 
menghendaki begitu. Mereka memberikan segala-galanya menge- 
nai Allah dan menyampaikan wahyu untuk dijadikan panduan 
umatnya yang taat yang diterima dengan versinya itu. Mereka 
melakukannya menurut kaedah khusus dan dengan cara yang 
dimaklumi oleh mereka. Ia tidak melalui perubahan di dalamnya 
dan seperti suatu pendedahan semula jadi yang dianugerahi Allah 
s.w.t. kepada mereka. 

Di atas kepada alam manusia, terdapat pula alam spiritual. Ia 
sampai kepada pengetahuan kita melalui pengaruhnya ke atas kita, 
di dalamnya diberikan kepada kita kemampuan membuat 
tanggapan dan pilihan. Apa yang menjadi intipati dunia spiritual 
itu adalah tanggapan yang tulen dan daya pengertian yang 
menyeluruh. Ia adalah dunia para malaikat. 

Ia meneruskan daripada kesemuanya bahawa jasad manusia 
itu harus bersedia untuk menukarkan kemanusiaan dengan ke- 
malaikatan, demi sebenarnya menjadi sebahagian daripada spesies 
malaikat pada bila-bila masa sahaja, dalam suatu kesempatan. Ia 

kemudian selepas itu kembali kepada kemanusiaannya. Tetapi di 
dalam dunia kemalaikatan, ia telah pada suatu ketikanya menerima 
(idea-idea) bahawa ia harus menyampaikan kepada sesama insan. 
Itulah apa yang dimaksudkan dengan wahyu dan dimaklumkan 
oleh para malaikat. 

Semua malaikat memiliki predisposition ini. Ia bagaikan 
sesuatu yang telah semula jadinya mereka menukarkan kemanu- 
siaan kepada kemalaikatan, mereka melalui pengalaman kesulitan 
dan terasa tercekik, sebagaimana yang diketahui dalam hal ini. 

Pengalaman mereka adalah suatu pengamatan yang langsung 
dan kelihatan. Tidak berlaku sebarang kesilapan dan ketersasulan 
kepadanya, dan ia tidak dipengaruhi oleh kesalahan atau andaian 
yang tidak berasas. Persetujuan di dalamnya adalah suatu yang 
penting, sebab tirai supernatural itu telah tersingkap dan suatu 
pemerhatian yang jelas dan langsung telah dicapai. Apabila (para 
nabi) kembali kepada kesedaran dirinya dan menguasai semula 
kemanusiaannya, kejelasan tadi tidak luput daripada ingatan 
mereka, kerana ia telah menjadi sebati kepada keadaannya yang 
terdahulu. Dan disebabkan mereka memiliki kesucian yang 
membawa mereka kepada keadaan itu, pengalaman mereka itu 
berulang lagi, sehinggalah tugas memimpin umatnya itu, yang atas 
alasan itu mereka dilantik, dapat dilaksanakan .... 

[*Inilah dia akal eksperimental itu. Ia dicapai sesudah akal 
pembeza yang membimbing pada tindakan, sebagaimana telah kita 
terangkan. Setelah kedua akal ini, ada tingkatan akal yang lebih 
tinggi. Beberapa saijana telah mengambil tugas menerangkannya, 
kerana itu, tidak penting menerangkannya lagi dalam buku ini. 

Allah menciptakan bagi kamu sekalian, pendengaran, pengli- 
hatan, dan akal. Amat sedikitlah kamu yang bersyukur .] 6 


6 Secara dasarnya manusia itu adalah jahil dan menjadi seorang 
yang berilmu setelah mendapatkan ilmu pengetahuan 

Kami sudah menjelaskan bahawa manusia itu adalah tergolong ke 
dalam jenis binatang dan bahawa Allah s. w. t. telah mem- 
bezakannya dengan binatang melalui kemampuannya untuk ber- 


6 Nas ayat yang sebenarnya berbunyi: “Dan Dialah yang telah menciptakan ... 
dan seterus (al-Quran, surah al-Mukminun, ayat 78). 

fikir, yang mana Allah anugerahnya dan melaluinya dapatlah ma- 
nusia itu mengatur segala tindak-tanduknya secara tertib. Ini ada- 
lah intelek pembeza ( al-aql al-tamyizi ). Atau, apabila ia memper- 
olehi daripada saudara-saudaranya pengetahuan tentang idea-idea 
dan hal-hal yang bermanfaat atau merugikannya inilah yang di- 
sebut intelek eksperimental al-aql at-taqribi. Atau, apabila ia mem- 
bantunya untuk mendapatkan tanggapan tentang sesuatu yang 
maujud sebagaimana adanya sama ada ianya ghaib ataupun yang 
nyata, inilah yang disebut intelek spekulatif ( al-aql al-nadzori). 

Kemampuan manusia untuk berfikir diperoleh setelah sifat 
kebinatangannya mencapai kesempurnaan. Kemudian ia membe- 
zakan, ( tamyiz ). Sebelum manusia memiliki tamyiz , dia sama sekali 
tidak memiliki apa-apa pengetahuan, dan dianggap sebagai 
sebahagian daripada binatang. Asal kejadiannya yang dijadikan 
daripada setitis air mani, segumpal darah, seketul daging, masih 
menghantui pemikirannya. Apa jua pun yang dicapainya sesudah 
itu adalah akibat daripada persepsi sensual dan kemampuan 
berfikir yang dianugerahi oleh Allah kepadanya. 

Mengenai anugerah itu Allah s.w.t. berfirman: 

“Dan Dia menciptakan bagi kalian pendengaran, dan 
penglihatan dan akal ”. 7 

Pada keadaannya yang awal, sebelum dia mencapai tamyiz 
manusia itu adalah materi seluruhnya ( huyuliy ) seolah-olah dia 
tidak mempunya apa-apa pengetahuan pun. Dia mencapai 
kesempurnaan pada bentuknya melalui ilmu pengetahuan (ilm) 
yang diperolehinya melalui organ tubuhnya sendiri. Maka saripati 
kemanusiaannya pun mencapai kesempurnaan kewujudannya. 
Sifat semula jadi manusia dan intipatinya mendedahkan kepada 
kita kejahilannya yang dasar dan pengetahuan yang diperolehi 
(sikapnya) bahawa manusia memiliki .... 

[♦Sebagaimana firman Allah s.w.t. pada permulaan wahyu- 
Nya kepada nabi: 

“Bacalah dengan nama Tuhanmu yang telah menciptakan; 
menciptakan manusia daripada segumpal darah; bacalah dan 
Tuhanmu Maha Mulia; yang telah mengajarkan manusia 
dengan pena, qalam, mengajarkan manusia apa-apa yang 
tidak dia ketahui”. 


7 Al-Quran surah al-Mulk ayat 22. 

[Maksudnya, Aku yang mengusahakan ilmu pengetahuan 
yang diperoleh manusia, sebelumnya dia merupakan segumpal 
darah dan daging. Tabiat dan watak manusia menyingkap 
kebodohan asal dan ilmu carian {al-ilm ul-kasbiy) yang ada 
padanya. Ayat mulia ini mengisyaratkan hal tersebut. Dalam 
wahyu pertama, sudah dinyatakan anugerah Tuhan ke atas 
manusia, diberitahu mengenai mula martabat kewujudannya, 
kemanusiaan dan kedua keadaannya yang fitri dan yang kasbi. 

[Allah Maha Mengetahui Maha Bijaksana.] 


7 Ilmu pengetahuan dan pengajaran merupakan hal yang semula 

jadi di dalam peradaban manusia 

Sebabnya ialah kerana manusia itu telah dikelompokkan kepada 
golongan haiwan dalam kebinatangannya dalam hal indera, gerak, 
makanan, tempat berlindung, dan lain-lainnya. Manusia berbeza 
dengan haiwan-haiwan kerana kemampuannya untuk berfikir, 
yang dengan alat itu dia mendapat petunjuk memperoleh 
penghidupannya dan saling membantu di antara sejenisnya serta 
mengadakan kesatuan sosial yang dipersiapkan bagi kerjasama. 
Dan dengan kemampuan itu pulalah dia siap sedia untuk menerima 
segala apa yang dibawa oleh para nabi daripada Allah s.w.t. 
mengamalkannya dan mengikuti apa-apa yang berguna bagi 
akhiratnya. Maka, dia selalu berfikir tentang semuanya itu dan 
sekejap pun tidak berasa letih untuk memikirkannya. Bahkan 
bimbingan fikiran lebih cepat daripada waktu yang hanya sekejap 
mata. Dari fikiran ini tercipta berbagai-bagai ilmu pengetahuan 
dan keahlian-keahlian. 

Kemudian, untuk fikiran serta semua yang sudah dianugerahi 
sebagai watak bagi manusia, bahkan haiwan, misalnya, diusahakan 
untuk mencapai segala yang menjadi tuntutan witak; maka 
memanglah fikiran itu dalam memperoleh persepsi-persepsi yang 
tidak dimilikinya. Lalu, dia pun merujuk kepada orang yang lebih 
dahulu memiliki ilmu, atau yang punya kelebihan dalam suatu 
pengetahuan, atau mengambilnya daripada para nabi yang telah 
mendahuluinya, yang menyampaikan ilmu pengetahuan kepada 
siapa yang mencarinya. Orang itu kemudian menerimanya 
daripada mereka dan memberikan perhatian sepenuhnya guna 
memperoleh serta mengetahuinya. 

Setelah itu, fikirannya dan pandangannya dicurahkan pada 
hakikat kebenaran satu demi satu, serta memerhatikan peristiwa 
demi peristiwa yang dialaminya yang berguna bagi esensinya. Dia 
menjadi terlatih demikian, sehingga pengajaran gejala hakikat 
menjadi suatu kebiasaan ( malakah ) baginya. Ketika itu, ilmunya 
yang mengarah sebagai gejala bagi hakikat (kebenaran) menjadi 
suatu ilmu khusus, dan jiwa generasi yang sedang tumbuh pun 
tertarik untuk memperoleh ilmu tersebut. Mereka pun minta 
bantuan para ahli ilmu pengetahuan dan dari sinilah timbul 
pengajaran. Dengan demikian, jelaslah bagi anda bahawa ilmu 
pengetahuan dan pengajaran ( ta'lim ) merupakan hal yang alami di 
tengah umat manusia.] 

8 Pengajaran ilmu pengetahuan adalah suatu keahlian 

Sebabnya ialah kemahiran dalam suatu ilmu pengetahuan - 
pengetahuan tentang pelbagai serta penguasaan terhadapnya 
adalah diakibatkan oleh kebiasaan yang membolehkan pemiliknya 
memahami semua prinsip dasar sesuatu ilmu itu, untuk menjadi 
biasa dengan segala masalah-masalahnya, dan memperkembang- 
kan apa yang terperinci daripada apa yang bersifat asas. Selagi 
kebiasaan itu tidak mungkin dapat dicapai. 

Kebiasaan adalah berbeza dengan pemahaman dan menge- 
tahui melalui ingatan. Memahami sesuatu masalah dalam sesuatu 
disiplin ilmu yang tunggal boleh diperolehi melalui mereka yang 
benar-benar menguasai sesuatu disiplin ilmu itu, dan daripada 
orang-orang yang baru mengenalinya melalui orang awam yang 
sama sekali tidak memiliki sesuatu pengetahuan apa-apa pun dan 
daripada seorang sarjana yang telah mencapainya. Kebiasaan 
(i malakah ) pada hal sebaliknya, adalah menjadi semata-mata dan 
eksklusifnya atau orang yang benar-benar mendalami disiplin ilmu 
pengetahuan. Hal ini menunjukkan bahawa kebiasaan, malakah 
(ilmiah) adalah berbeza dengan pemahaman (fahm ). 

Setiap kebiasaan {malakah) itu adalah bersifat jasmaniah 
sama ada ianya ada pada jasad, atau seperti aritmetik adalah 
daripada corak dan sebagai hasil daripada kemampuan insan itu 
untuk berfikir, dan sebagainya. Semua benda-benda jasmaniah 
adalah sensibilia. Maka ianya memerlukan arahan. Dengan demi- 
kian, suatu tradisi guru-guru yang masyhur sehubungan dengan 
arahan dalam bidang ilmu pengetahuan atau keahlian dianggap 

sebagai mustahak oleh setiap masyarakat penduduk dan daerah. 

Hakikat bahawa pengajaran ilmu itu adalah suatu keahlian 
adalah dibuktikan melalui perbezaan dalam istilah-istilah teknikal. 
Setiap tokoh berpengaruh dalam bidangnya memiliki terminologi 
teknikalnya yang tersendiri di dalam pengajaran ilmu, sebagaimana 
halnya dengan semua keahlian. Ini menunjukkan bahawa termi- 
nologi ( ishtilah ) teknikal bukanlah suatu bahagian daripada ilmu 
pengetahuan itu sendiri. Sekiranya demikian, ia tentunya satu dan 
sama dengan semua saijana. Seseorang itu mengetahui betapa 
banyaknya perbezaan istilah teknikal yang digunakan di dalam 
mengajarkan teologi spekulatif ( ilm l-kalam) di antara para saijana 
terdahulu ( mutawaddimin ) dengan sarjana-sarjana moden, mutakhft 
[Demikian pula serupa yang terjadi pada ushul-Figh, bahasa Arab, 
dan setiap ilmu pengetahuan yang dihadapi seseorang untuk 
dipelajari. Anda dapatkan banyak istilah yang dipakai di dalam 
pengajaran saling berbeza. Ini menunjukkan bahawa istilah adalah 
hasil keahlian di dalam pengajaran, sedang ilmu pengetahuan 
merupakan kesatuan dalam dirinya (tidak paralel dengan istilah). 

Kalau begitu, ketahuilah, tradisi pengajaran ilmu pengeta- 
huan pada masa sekarang ini hampir saja terputus daripada 
penduduk Maghribi bersama peradabannya yang hancur dan 
daulat-daulat yang semakin berkurang berserta akibat yang 
ditimbulkan, berupa kemerosotan jumlah ahli-ahli sebagaimana 
telah dijelaskan sebelum ini. Sebabnya, Qairawan dan Cordova 
tadinya merupakan dua pusat kebudayaan Maghribi dan Andalu- 
sia. Peradaban di sana berkembang pesat dan terdapat pasar-pasar 
yang hidup dan lautan yang luas bagi bermacam ilmu pengetahuan 
dan keahlian. Pengajaran berserta peradaban benar-benar kukuh di 
sana kerana usianya yang lama. Setelah Qairawan dan Cordova 
hancur, pengajaran terputus dari Maghribi, kecuali sedikit yang 
masih tersisa di Daulat Muwahiddun di Marakesh, yang berasal 
dari kedua kota itu. Pada hal sebenarnya di Marakesh sendiri 
peradaban masih belum kukuh benar kerana kuatnya kehidupan 
secara badwi di Daulat Muwahiddun dan kerana dekatnya 
tenggang waktu sampai kehancurannya, sehingga keadaan-ke- 
adaan peradaban tidak dan hanya bersambungan sedikit. Sesudah 
runtuhnya Daulat Muwahiddun di Marakesh, Qadli Abu al-Qasim 
bin Zaitun berkelana dari Ifriqiyah ke Timur pada tahun-tahun 
pertengahan abad ke-7. Dia pun bertemu dengan murid-murid 
Imam Ibnul Khatib, sempat mereguk pengetahuan dan menerima 

pengajaran dari mereka, sehingga dia menjadi mahir dalam ilmu- 
ilmu akal {aqliyyai) dan ilmu-ilmu agama ( naqliyyat ). Dia pun 
kembali ke Tunisia dengan membawa bekal ilmu yang banyak dan 
pengajaran yang baik. Dari Timur, Abu ‘Abdillah bin Syu‘aib al- 
Dakkali datang mengikuti jejaknya. Dia berangkat ke sana dari 
Maghribi, belajar ilmu dari syekh-syekh Mesir dan kembali ke 
Tunisia serta menetap di sana. Pengajarannya memberi manfaat. 
Daripada mereka berdua, iaitu Qadli Abu al-Qasim dan Abu 
‘Abdillah, penduduk Tunisia banyak mereguk ilmu pengetahuan. 
Tradisi pengajaran mereka berdua bersambung terus dari generasi 
ke generasi dan berakhir pada Qadli Muhammad bin Abd al- 
Salam, seorang komentator dan murid al-Hajib. Abu ‘Abdillah 
pindah dari Tunisia ke Telmsen pada putera imam dan muridnya. 
Bersama-sama Ibn ‘Abd al-Salam dia belajar dalam satu lembaga 
Syekh ( masyikhah ) dan pada tempat-tempat belajar yang lain. Pada 
masa sekarang ini, muridnya - Ibn Abd al-Salam ada di Tunisia 
dan putera Imam ada di Telmsen. Namun jumlah mereka sedikit 
sekali dan dikhuatirkan tradisi itu terputus. 

Kemudian, pada tahun-tahun terakhir abad ke-7, Abu ‘Ali 
Nasir al-Din al-Masydali berangkat mengembara dari Zawawah 8 
menemui murid-murid Abu Amru Ibn al-Hajib. Dia menimba ilmu 
dan menerima pengajaran dari mereka. Bersama Syihabuddin al- 
Qirafi 9 dia belajar di ruang-ruang belajar yang sama. Didalami 
ilmu-ilmu falsafah (aqliyyat) dan ilmu-ilmu agama ( naqliyyah ) 
sampai saatnya dia pulang ke Maghribi dengan membawa bekal 
ilmu yang luas dan pengajaran yang baik. Dia tinggal di Bijayah. 
Tradisi pengajarannya bersambung kepada murid-muridnya. 
Mungkin, muridnya, Imran al-Masydali pindah dan menetap 
selama-lamanya di Telmsen dan menyebarluaskan metode peng- 
ajaran gurunya di sana. Murid-muridnya di Bijayah dan Telmsen 
pada masa ini sedikit atau boleh dibilang amat sedikit. 

Dan tinggallah Fez dengan seluruh pelosok Maghribi yang 
sepi dari pengajaran yang baik semenjak hancurnya pengajaran di 
Cordova dan Qairawan. Tradisi pengajaran di kalangan mereka 


8 Salah satu suku di Maghribi. 

9 Wafat 684 H/1285 M. Faqih Mazhab Maliki terkenal pada masanya. Lahir dan 
tinggal di Mesir. Wafat dekat Mesir Kuno di Dir at-Thin. Karangannya antara 
lain: Anwaar ul-Buruq fi-anwaa- il-Furuq mengenai fakulti-fakulti fikah dan 
kitab at~Tanqiih mengenai Ushul al-Fiqh. 

tidak bersambung, sehingga sukar memperoleh kebiasaan (mula- 
kah) dan mendalami ilmu-ilmu]. 

Metode paling mudah untuk memperoleh malakah ini ialah 
dengan melalui latihan bertutur untuk mengungkapkan fikiran- 
fikiran dengan jelas dalam diskusi dan perdebatan masalah- 
masalah ilmiah. Inilah cara yang mampu menjernihkan persoalan 
dan menumbuhkan pengertian. Maka didapatkan sejumlah pelajar 
menghabiskan sebahagian usia mereka untuk menghadiri sesi-sesi 
ilmiah. Masih juga didapati sejumlah daripadanya berdiam diri. 
Mereka tidak berbicara dan tidak membincangkan persoalan- 
persoalan. Lebih daripada yang sepatutnya mereka memberikan 
perhatian untuk menghafaz. Mereka tidak memperoleh banyak 
kemahiran dalam mengamalkan ilmu pengetahuan dan pengajaran 
ilmu. Ada di antara mereka yang mendakwa bahawa mereka telah 
memperoleh kemahiran dalam sesuatu bidang ilmu pengetahuan. 
Tetapi apabila mereka berdiskusi atau memperdebatkan ataupun 
memberi sedikit pengajaran, ternyata kemahiran ilmiah yang 
mereka dapatkan tidaklah seberapa. Mereka baru merasakan 
keterbatasan begini setelah mengalami ketidaklancaran dalam 
pengajaran dan keterputusan tradisinya. Pengetahuan yang 
mereka hafaz adalah lebih banyak daripada sarjana-sarjana lain, 
sebab memang terlalu memberi perhatian kepada menghafaz. 
Mereka beranggapan bahawa kemahiran ilmiah adalah sama 
dengan pengetahuan menghafaz. Pada hal ianya bukannya 
demikian. Apa yang berlaku di Maghribi dapat membuktikan 
tuntutan ini, iaitu waktu yang ditentukan kepada para penuntut 
ilmu untuk tinggal di sekolah-sekolah di sana, secara total selama 
16 tahun, sedang di Tunisia cuma lima tahun sahaja. Di Maghribi, 
waktunya adalah demikian lama kerana kesukaran yang diakibat- 
kan oleh buruknya sistem pengajaran khususnya, dan bukan 
sebagai akibat dari hal-hal lain. 

Institusi pengajaran ilmiah telah lenyap di kalangan pendu- 
duk Andalusia. Kesanggupan mereka yang dahulunya dicurahkan 
pada ilmu-ilmu pengetahuan telah lenyap kerana merosotnya 
peradaban kaum Muslimin di Andalusia sejak beratus-ratus 
tahun. Disiplin ilmu yang masih dikekalkan hanyalah (filologi) 
bahasa Arab dan kesusasteraan, dan suatu ilmu yang dipertahan- 
kan oleh kaum Muslimin Andalusia. Tradisi pengajaran disiplin- 
disiplin ilmu itu dipelihara dan ianya masih dikekalkan. Ilmu fikah 
merupakan suatu institusi yang kosong dan hanyalah suatu 

bayang-bayang daripada dirinya yang sesungguhnya. Mengenai 
disiplin-disiplin intelektual ( aqliyyat ) tidak ada satu pun yang dapat 
dikekalkan lagi. Sebabnya ialah tradisi pengajaran ilmu di 
Andalusia telah berkubur (tidak diusahakan) sebagai akibat 
mundurnya peradaban penduduknya dan pihak musuh telah 
menguasai sebahagian besar wilayah kecuali di pesisiran pantai di 
mana kesibukan penduduknya lebih kepada mencari penghidupan 
dibandingkan dengan hal-hal yang lainnya. 

“Dan Allah berkuasa terhadap urusan-Nya ”. 10 

Di Timur pula tradisi pengajaran ilmu tidak mengalami 
kepupusan usaha. Pengajaran ilmu adalah sangat-sangat diperlu- 
kan kerana adanya kesinambungan peradaban yang melimpah dan 
kesinambungan tradisi pengajaran ilmu pengetahuan itu sendiri. 
Adalah sesungguhnya memang benar bahawa di kota-kota kuno 
seperti Baghdad, Basrah dan Kufah, suatu tempoh yang pernah 
menjadi kota-kota kepada sumber ilmu pengetahuan, kini telah 
mengalami kehancurannya. Namun, Allah telah menggantikannya 
dengan kota-kota lainnya yang lebih hebat daripadanya. Ilmu 
pengetahuan telah beralih ke Iraq bukan Arab di Khurasan, 
Transoxonia di Timur ke Kaherah dan daerah-daerah sekitarnya di 
Barat. Kota-kota ini tidak mengalami kekurangan dan tetap 
memiliki peradaban yang terus-menerus, dan tradisi pengajaran 
ilmu dapat dikekalkan di kota-kota itu. 

Penduduk-penduduk di Timur adalah secara umumnya, jauh 
lebih menguasai kemahiran jika dibandingkan dengan masyarakat 
Maghribi. Dan bahkan di dalam semua keahlian lainnya. Ini 
mendorong kepada ramainya orang-orang Maghribi berhijrah ke 
Timur untuk menuntut ilmu dengan alasan bahawa menurut kata 
akal orang-orang Timur itu adalah lebih maju jika dibandingkan 
dengan kemampuan akal orang-orang Maghribi. Sesungguhnya 
inteligensia penduduk di Timur adalah jauh lebih hebat menurut 
fitrahnya semula dan berdasarkan jiwa manusia Timur lebih 
sempurna dibanding jiwa manusia Maghribi. Mereka berpendapat 
sedemikian kerana mereka mengira bahawa perbezaan itu terletak 
pada hakikat kemanusiaan. Kerana itu mereka menyatukan diri 
dan menyenanginya, mereka melihat peranan besar orang-orang 


10 Al-Qurannul Karim, surah Yusuf ayat 21. 

Timur dalam bidang ilmu pengetahuan dan keahlian-keahlian. 
Tapi bukanlah demikian yang sebenarnya. Antara Timur dan 
Maghribi tidak ada perbezaan sejauh itu dalam kadar perbezaan 
hakikat yang tunggal. Perbezaan demikian hanya terjadi pada 
iklim-iklim yang berbeza, seperti iklim pertama dan iklim ketujuh. 
Suhu-suhu yang terdapat di sana adalah jauh berbeza, dan 
demikian pula perbezaan pada jiwa-jiwa penduduknya sesuai 
dengan perbezaan suhu itu, sebagaimana diterangkan terdahulu. 
Sebenarnya kelebihan penduduk Timur dibanding penduduk 
Maghribi adalah terletak pada akal tambahan ( the additional 
intelligence ) yang masuk ke dalam jiwa melalui pengaruh-pengaruh 
kebudayaan {hadlarah) sebagaimana telah disebutkan sebelum ini 
sehubungan dengan keahlian-keahlian. Sekarang kita kena mem- 
buat ulasan mengenainya dan untuk membuktikannya ia adalah 
sebagaimana berikutnya: 

Masyarakat yang telah tinggal menetap memiliki peraturan- 
peraturan bertingkah laku yang khusus di dalam segala sesuatu 
yang hendak mereka lakukan dan yang akan mereka kerjakan atau 
yang tidak mereka kerjakan. Dan mereka pun mencari cara-cara 
tertentu dalam mengusahakan penghidupan, mendirikan tempat 
tinggal, mendirikan bangunan, dan dalam menangani masalah- 
masalah agama dan dunia serta seluruh pekerjaan mereka, 
termasuk adat istiadat pergaulan dan semua tindak-tanduk 
mereka. Cara bertingkah laku ini seakan-akan merupakan batas- 
batas yang tidak seharusnya mereka langgari dan pada masa yang 
ianya adalah kemahiran yang diterima oleh generasi selanjutnya 
dari generasi sebelumnya. Tidak dapat diragukan lagi, setiap 
kemahiran yang dapat diterima dengan baik itu dalam susunan 
kemahiran itu akan mempengaruhi jiwa dan menggerakkannya 
untuk mendapatkan kebijaksanaan akal tambahan (peningkatan) 
dan ianya akan mempersiapkan jiwa tadi untuk menerima 
kemahiran-kemahiran lainnya. Daya kemampuan akal atau 
intelek dengan demikian dibentuk untuk menerima dengan cepat 
suatu pengetahuan. 

Kita telah mengetahui bagaimana orang-orang Mesir telah 
mendapatkan perkara-perkara yang ternyata mustahil di dalam 
pengajaran pelbagai kemahiran. Sebagai contohnya, mereka telah 
melatih keldai-keldai peliharaan dan haiwan-haiwan bisu lainnya, 
haiwan berkaki empat dan burung-burung, sehingga mampu 
menuturkan perkataan-perkataan dan melakukan sesuatu tindak- 

an yang sungguh mengagumkan kerana ianya jarang-jarang boleh 
terjadi sedang penduduk-penduduk di Maghribi tidak akan mampu 
memahaminya, apalagi mengajarkannya. 

Tingkah laku yang baik dalam pengajaran ilmu, di dalam 
keahlian dan di dalam kegiatan-kegiatan biasa yang lainnya telah 
meluaskan lagi wawasan akal atau intelek manusia, dan mence- 
merlangkan lagi fikirannya, kerana jiwa itu memperoleh sebilangan 
besar kemahiran ( malakah ). Kami telah menyatakannya sebelum 
ini, bahawa jiwa itu berkembang di bawah pengaruh tanggapan- 
tanggapan yang diterimanya dan tingkah laku yang diperolehi 
daripadanya. Maka (orang-orang di Timur) menjadi lebih bijak 
sebab jiwa-jiwa mereka itu adalah dipengaruhi oleh kegiatan 
ilmiah. Maka masyarakat umum menganggap bahawa ianya 
adalah tercipta kerana adanya perbezaan di dalam hakikat 
kemanusiaan itu sendiri .... Padahal ianya bukanlah demikian. 
Sekiranya seorang itu membandingkan antara masyarakat berbu- 
daya dengan Badwi, seseorang itu akan melihat betapa luasnya 
kecerdasan dan kepandaian yang dimiliki oleh masyarakat 
berbudaya miliki. Sehingga akan timbul suatu anggapan bahawa 
mereka adalah benar-benar berbeza daripada orang-orang Badwi 
dalam hakikat kemanusiaannya dan kebijaksanaan akalnya. Hal 
tersebut adalah tidak benar. Satu-satunya yang mewujudkan alasan 
perbezaan itu ialah kerana masyarakat berbtidaya telah mampu 
memperhalusi kemahiran-kemahiran teknik dan sopan santunnya 
dalam erti kata adat kebiasaan dan dalam hubungannya dengan 
kebudayaan tinggal menetap di mana kesemuanya itu adalah 
sesuatu yang tidak dimaklumi oleh masyarakat Badwi. Masyarakat 
berbudaya memiliki banyak keahlian dan mahir dalam bidang 
keahlian itu, serta memiliki metode-metode pengajaran ilmunya 
dengan baik. Lantas, mereka yang tidak memiliki kemahiran- 
kemahiran berperasaan bahawa ianya adalah disebabkan oleh 
kesempurnaan akal khusus yang dimiliki masyarakat berbudaya 
dan apa yang dimiliki secara semula jadinya oleh masyarakat 
Badwi adalah lebih rendah kiranya dibandingkan dengan yang 
dimiliki oleh masyarakat berbudaya. Ianya adalah tidak benar. 
Kita akan temui sebahagian masyarakat Badwi yang mempunyai 
kefahaman, kesempurnaan intelektual, dan kecekapan semula 
jadinya yang berada pada tahap yang paling tinggi. Apa yang 
kelihatan suatu kelebihan pada masyarakat berbudaya adalah 
diakibatkan oleh penghalusan tertentu daripada keahlian-keahlian 

itu dan pengajaran ilmiah yang mereka terima. Keadaan 
sedemikian itu mempunyai pengaruh yang ada hubungan dengan 
jiwa, sebagaimana telah dihuraikan terdahulu. Demikianlah, ketika 
orang-orang Timur memiliki pengajaran ilmiah dan keahlian- 
keahlian, mereka berada pada orde yang kukuh dan langkah kaki 
yang tinggi sekali, sedangkan orang-orang Maghribi masih berada 
pada orde yang lebih dekat dengan badwiak disebabkan alasan 
yang telah kami sebutkan pada subbahagian sebelum ini. Pada 
mulanya, mereka yang tidak mengetahui kenyataan ini berpenda- 
pat bahawa hal tersebut kerana suatu kesempurnaan pada hakikat 
kemanusiaan yang secara khusus dimiliki orang-orang Timur dan 
tidak dimiliki orang-orang Maghribi. Padahal dugaan yang 
sedemikian itu tidak benar. Fahamilah hal tersebut. 

Dan Allah “menambahkan pada ciptaan-Nya apa yang 
dikehendaki-Nya”, 11 dan Dia adalah Tuhan semesta langit 
dan bumi. 


9 Ilmu pengetahuan hanya tumbuh dengan pesat apabila 
peradaban itu berkembang dan kebudayaan tinggal menetap 
itu dipertingkatkan ke tahap yang tinggi 

Sebab bagi keadaan ini ialah bahawa adanya pengajaran ilmu 
sebagai salah satu daripada keahlian-keahlian. Telah kami 
nyatakan sebelum ini bahawa keahlian-keahlian hanya tumbuh 
dengan pesat di kota-kota. Kualiti dan bilangan keahlian adalah 
tergantung kepada besar atau sedikitnya perkembangan kebu- 
dayaan di sesuatu bandar dan kebudayaan tinggal menetap dan 
kemewahan hidup. Keahlian-keahlian yang berkembang pesat 
adalah merupakan tambahan kepada pencarian kehidupan. 
Apabila orang-orang yang berperadaban memiliki tenaga pekerja 
yang ada melebihi daripada keperluan hidup mereka, lebihan itu 
dipergunakan untuk kegiatan-kegiatan melampaui dan melebihi 
sekadar daripada mengusahakan nafkah hidup. Kegiatan-kegiatan 
ini merupakan hak istimewa insan. Ini adalah ilmu-ilmu pengeta- 
huan dari keahlian-keahlian. 


1 1 Nukilan dari ayat pertama surah al-Quran ke-35 (Fathir). 

12 Lihat sub-17 Bab Kelima dari buku ini. 

Kelompok manusia yang membesar di desa-desa dan tidak 
bertamadun di kota-kota mempunyai penduduk yang sedikit tidak 
memperolehi pengajaran ilmu di tempat-tempat seperti itu. 
Sebabnya ialah pengajaran ilmu adalah suatu yang teknikal, dan 
tidak ada kemahiran di kalangan penghuni-penghuni padang pasir. 
Masyarakat tersebut dengan demikian, harus berhijrah dan men- 
dapatkan pengajaran ilmu di kota-kota yang mempunyai peradab- 
an yang maju sebagaimana perihalnya dengan semua kemahiran- 
kemahiran. 

Bandingkan teori yang kami kemukakan ini dengan hal-ehwal 
di Baghdad, Cordova, Qairawan, Basrah dan Kufah semasa 
bertapaknya Islam di mana peradaban dan kebudayaannya 
ternyata amat tinggi. Perhatikan bagaimana lautan ilmu pengeta- 
huan begitu melimpah di sana, bagaimana sebahagian penduduk- 
nya tampil sebagai ahli-ahli di dalam istilah-istilah pengajaran ilmu 
dan dalam semua disiplin ilmu, bagaimana pelbagai persoalan 
ilmiah disarikan dan bermacam disiplin ilmu disimpulkan, sehingga 
mereka melampaui kepandaian para sarjana terdahulu dan 
kemudian. Namun setelah peradabannya merosot dan penduduk- 
nya berkurang, ilmu dan segala yang ada di atasnya itu menjadi 
sirna. Bersama itu pula lenyaplah ilmu pengetahuan dan pengajar- 
annya, dan pindah dari sana ke kota-kota Islam lainnya. 

Dan kita pada masa itu melihat bahawa ilmu pengetahuan 
dan pengajaran ilmu berpusat di Kairo di negeri Mesir. Sebabnya 
ialah peradaban itu berkembang dengan pesat dan kebudayaan 
tinggal menetap dapat dimapankan selama beribu-ribu tahun. 
Dengan demikian, kemahiran-kemahiran dapat ditegakkan dengan 
kukuhnya dan bercabang-cabang sampai beberapa bahagian. 
[*Salah satu di antaranya adalah pengajaran ilmu. Keadaan ini 
ditanamkan dan dipelihara oleh kenyataan yang ada di sana pada 
masa pemerintahan Shalahuddin bin Ayub dan seterusnya. Amir- 
amir Turki berasa khuatir terjadinya sikap permusuhan terhadap 
keturunan yang mereka tinggalkan. Mereka menyandang hak 
perbudakan dan perwalian. Dikhuatirkan juga terjadinya suatu 
penghancuran dan tentangan terhadap kerajaan. Dengan demikian, 
amir-amir tersebut banyak mendirikan sekolah-sekolah ( zawiyah - 
zawiyah ) dan ribath-ribath. Mereka pun mewakafkan harta ke- 
kayaan dalam jumlah sangat besar untuk dijadikan sebagai 
pelaburan untuk putera-putera mereka. Sang putera itu diberi 
hak kuasa atasnya atau memperoleh bahagian daripadanya, yang 

seringkali disertai kecenderungan kepada kebaikan dan mengusa- 
hakan upah untuk maksud-maksud dan pekerjaan-pekerjaan yang 
berguna bagi umat. Dengan itu, wakaf-wakaf semakin bertambah 
banyak dan upah serta gaji bertambah besar. Dengan bertambah- 
nya penghasilan para amir dari pengelolaan wakaf bertambah 
banyaklah sekolah-sekolah dan jumlah pencari ilmu dan peng- 
ajarnya. Ke kota itu, manusia berkunjung dengan niat mencari 
ilmu. Mereka datang dari Iraq dan Maghribi. Pasar-pasar ilmu 
menjadi laku dan lautannya semakin meluas. 

Dan Allah menciptakan apa yang dikehendaki-Nya.J 


10 Pelbagai macam ilmu pengetahuan yang terdapat dalam 

peradaban semasa 

Ilmu-ilmu pengetahuan yang menjadi perhatian orang-orang kota 
dan yang dicari dan dilangsungkan lagi melalui pengajarannya 
adalah dalam dua macam: satu adalah bersifat semula jadi bagi 
manusia dan melalui bimbingan dan satu lagi melalui kemampuan 
berfikir dan sejenis (naqly) yang membolehkan seseorang manusia 
itu mendapatkannya daripada orang yang telah menciptakannya. 

Jenis yang pertama itulah ilmu-ilmu yang bersifat falsafah. Ia 
merupakan sesuatu yang dapat dibiasakan oleh manusia melalui 
kemampuan semula jadinya untuk berfikir dan kepada objek- 
objeknya permasalah-permasalahan, penghujahan-penghujahan, 
dan kaedah-kaedah pengajaran yang dibantu oleh kemampuan 
tanggapan manusianya, agar dia dapat membuat perbezaan di 
antara yang benar dan di mana pula salah melalui spekulasi dan 
penyelidikannya, tambahan pula dirinya adalah makhluk yang 
berakal fikir. 

Jenis yang kedua meliputi ilmu-ilmu tradisional, ilmu-ilmu 
konvensional ( al-ulum an-naqliyyah al-wadliyyah ). Kesemuanya itu 
bergantung kepada maklumat yang didasarkan daripada kuasa 
undang-undang syariat tertentu. Di dalamnya tidak ada tempat 
bagi keupayaan akal (intelek), kecuali bilamana akal itu dipergu- 
nakan dalam hubungannya dengan persoalan-persoalan yang ada 
sangkut-pautnya dengan keterperincian prinsip-prinsip dasar 
(i ashl ). Maklumat-maklumat yang sering terjadi adalah tidak ter- 
masuk ke dalam tradisi umum (an-naql al-kulliy ) atas alasan ke- 
wujudannya. Dengan demikian, penjelasan-penjelasan itu perlu di- 

hubungkaitkan dengan prinsip-prinsip umum melalui semacam 
pemikiran analogi. Namun, pemikiran analogi tersebut didapati 
daripada maklumat (tradisional) {al-khabar an-naqliy) sementara 
karakter dari prinsip, yang mana ianya adalah ( naqli ) kekal tidak 
berubah. Maka pemikiran analogi jenis ini bertatah balik kepada 
tradisi (an-naql) itu sendiri, sebab pemikiran analogi itu adalah 
berasal daripadanya. 

Dasar daripada kesemua ilmu-ilmu tradisional {al-ulum an- 
naqliyyah ) ini adalah bahan sah daripada al-Quran dan Sunnah, 
yakni hukum yang telah disyariatkan kepada kita oleh Allah s. w. t. 
dan Rasul-Nya, dan juga ilmu-ilmu yang ada sangkut pautnya 
dengan materi tersebut, dalam pengertian bahawa kita dapat 
mengambil manfaat daripadanya. Ini, selalunya, diperlukan 
sebagai ilmu-ilmu tambahan terhadap ilmu-ilmu bahasa Arab. 
Bahasa Arab adalah bahasa agama Islam, dan al-Quran pun 
diturunkan dalam bahasa itu. 

Pelbagai macam ilmu tradisional ini {al-ulum an-naqliyyah ) 
adalah sangat banyak, sebab ianya sudah menjadi tugas bagi setiap 
orang Islam untuk mengetahui ketetapan-ketetapan Allah s.w.t. 
terhadap dirinya dan ke atas orang-orang yang berada di bawah 
penyeliaannya. Hukum-hukum itu adalah berasal daripada al- 
Quran dan Sunnah, sama ada daripada teks {nas) atau melalui 
persetujuan umum {ijmak) atau melalui qiyas u [Maka haruslah di- 
adakan pengajian terhadap al-Quran. Pertama, dengan menerang- 
kan lafaz-lafaznya. Inilah ilmu tafsir]. Kemudian, dengan menyan- 
darkan naql dan riwayahnya kepada Nabi Muhammad s.a.w. yang 
telah membawa kitab itu daripada sisi Allah, serta menerangkan 
perbezaan riwayat-riwayat para pembaca di dalam membaca al- 
Quran. Inilah ilmu qiraat . Kemudian, dengan menyandarkan 
Sunnah kepada Nabi Muhammad s.a.w. dan membicarakan 
perawi-perawi yang menukilkannya, serta mengetahui hal-ehwal 
serta keadilan mereka untuk menemui kebenaran objektif mengenai 
maklumat-maklumat mereka, dengan mengetahui apa yang harus 
dikeijakan berdasar tuntutan daripadanya. Inilah ilmu-ilmu hadis. 
Lalu, dari prinsip-prinsip dasarnya harus ditarik kesimpulan 
hukum-hukum melalui aspek hukum perundangan yang berguna 
untuk sampai kepada bagaimananya kesimpulan {istimbath) ini. 


13 Dalam teks aslinya tertulis ilhaq. F. Rosenthal menterjemahkannya dengan 
combination. Ibn Khaldun mengertikan ilhag dengan giyas. 

Inilah ia Ushul al-Fiqh. Setelah ini, dicapailah buah pengetahuan 
hukum-hukum Allah s.w.t. pada tindakan-tindakan kaum Musli- 
min yang telah dibebani tanggungjawab. Itulah Fiqih. Lalu, beban- 
beban tanggungjawab ( takalif) ada yang bersifat badani dan ada 
yang bersifat qalbi. Taklif yang bersifat kalbi adalah taklif yang 
dikhususkan berkenaan dengan keimanan, serta apa yang wajib 
diyakini dan apa yang tidak. Inilah dia akidah-akidah keimanan 
mengenai esensi (zat) dan sifat-sifat, dan persoalan-persoalan hari 
dikumpulkannya manusia, masalah syurga, masalah seksa, dan 
masalah takdir. Memberikan pembuktian terhadap persoalan- 
persoalan ini berdasar dalil-dalil logis disebut dengan ilmu /- 
kalam. Dan sebelum memulai pengajian terhadap al-Quran dan 
hadis haruslah seseorang lebih dahulu membekali diri dengan ilmu 
bahasa, sebab keberhasilan dan kebenaran pengajian itu amat 
bergantung kepada ilmu-ilmu itu. Ilmu-ilmu bahasa bermacam-ma- 
cam, di antaranya ada ilmu l-lughah, ilmu n-nahwi, dan ilmu l-adab. 
Kami akan membicarakan macam-macam ilmu-ilmu naqli tersebut 
seluruhnya. 

Kesemuanya ilmu tradisional (al-ulum an~naqliyyah ) ini 
terdapat di dalam agama Islam dan dimiliki para pemeluknya, 
meskipun setiap agama secara keseluruhan ada memiliki ilmu-ilmu 
semacam itu. Ia menyatu dalam jenis pengertian yang jauh dilihat 
dari kenyataan sebagai ilmu-ilmu syariat yang telah diturunkan 
oleh Allah kepada pembawa syariat yang telah menyampaikannya 
kepada umatnya. Namun secara khusus, ilmu-ilmu naqli dalam 
Islam merupakan penjelas bagi agama-agama lain, sebab Islam 
menghapus agama-agama itu. Setiap ilmu naqli dari agama-agama 
sebelum Islam telah terhapuskan dan usaha mengkajinya dilarang. 
Syarak telah melarang melakukan pengajian terhadap kitab-kitab 
yang telah diturunkan selain al-Quran. Nabi Muhammad s.a.w. 
bersabda: 

“Janganlah kalian benarkan ahlul-Kitab dan jangan kalian 
bohongi mereka”. Dan katakan “Sesungguhnya kami beriman 
kepada (kitab) yang telah diturunkan kepada kami dan yang 
telah diturunkan kepada kalian. Tuhan kami dan Tuhan 
kalian adalah satu.” 

Pernah Nabi Muhammad s.a.w. melihat sehelai lembaran 
kitab Taurat di tangan Umar r. a. Nabi marah hingga kema- 
rahannya itu nampak di wajahnya. Lalu kata baginda: 

“Tidakkah aku telah datang pada kalian dengan membawa 
(kitab Taurat itu) dalam keadaan putih bersih? Demi Allah, 
seandainya Musa masih hidup, tak lapang dia kecuali menjadi 
pengikutku.”] 

Ilmu-ilmu perundangan tradisional ( al-ulum asy-syarViyyah 
an-naqliyyah) ini telah terolah dalam Islam dengan cara yang tidak 
memungkinkan ilmu-ilmu itu bertambah. Pelajar-pelajar yang 
mempelajari ilmu itu telah mencapai puncaknya yang paling 
munasabah di dalam pengetahuan mengenai ilmu-ilmu tersebut. 
Pelbagai istilah-istilah tekniknya telah diperhalusi dan tatanya 
telah dimasukkan ke dalam pelbagai disiplin ilmu. Maka ilmu-ilmu 
tradisional itu pun telah mencapai batas lebih daripada mutu yang 
paling unggul dan amat mumi sekali. Setiap disiplin itu mempunyai 
pakar-pakarnya di mana seseorang itu boleh merujuknya dan 
peraturan-peraturannya telah digunakan untuk pengajaran .... 

[Timur dan Maghribi memiliki disiplin-disiplin ilmu tersendiri 
yang sudah terkenal, sebagaimana akan kami huraikan berikut ini 
dalam kesempatan membicarakan disiplin-disiplin ilmu tersebut. 
Pada masa sekarang ini, di Maghribi, perkembangan ilmu penge- 
tahuan telah terhenti disebabkan oleh merosotnya peradaban 
( umran ) di sana, dan terputusnya tradisi ilmu dan pengajaran, se- 
bagaimana telah kami terangkan dalam subbahagian sebelum ini. 
Dan saya tidak mengetahui apa yang telah dilakukan Allah atas 
Timur. Diduga, ilmu pengetahuan berkembang pesat di sana, dan 
pengajaran terus berlangsung di dalam ilmu-ilmu pengetahuan dan 
di dalam semua keahlian, baik yang sifatnya keperluan pokok 
mahupun sebagai pelengkap. Di Timur, peradaban (umran) dan 
kebudayaan (hadlarah) berjumlah banyak. Di sana juga terdapat 
usaha memberi bantuan kepada pencari ilmu melalui biasiswa yang 
diambil daripada wang-wang wakaf, yang menjadi penghasilan 
mereka. 

Dan Allah Maha Suci Dia Maha Tinggi - melakukan apa yang 
dikehendaki-Nya. Di tangan-Nya terletak taufik dan bantuan. 


1 1 Ilmu-ilmu tafsir al-Quran dan qiraat al-Quran 

Kit^b suci al-Quran adalah kalam Allah yang diturunkan kepada 
nabi-Nya yang ditulis di antara kedua sisi al-Mushaf. 


552 



PELBAGAI MACAM ILMU PENGETAHUAN 


Cara ianya disampaikan adalah secara terus-menerus. 
Sungguhpun begitu, para sahabat nabi telah meriwayatkannya 
daripada Rasulullah dengan cara-cara yang berbeza-beza. Perbe- 
zaan ini menimbulkan kesan pada sebahagian perkataan-perkataan 
dan cara ianya dilafazkan. Ianya diwariskan dan menjadi dike- 
tahui. Akhirnya, tujuh cara khusus membaca al-Quran telah di- 
tetapkan yang penukilannya juga dilakukan terus-menerus dengan 
cara praktikal dan secara khusus dengan menghubungkannya ke- 
pada orang yang telah terkenal sekali dalam meriwayatkannya 
dalam ukuran yang amat besar. 

Maka ketujuh bacaan ini (al-qiraat as-sab'a) telah menjadi 
prinsip-prinsip dasar bacaan al-Quran. Mungkin setelah itu 
ditambahkan qiraat-qiraat lain ke dalam ketujuh qiraat. Namun 
qiraat tambahan itu dipandang oleh sarjana-sarjana ahli qiraat 
tidak mencapai titik kuat di dalam penukilannya. 

Ketujuh qiraat ini telah dikenal di dalam buku-buku tentang 
bacaan al-Quran. Sebahagian orang ada yang meragukan kemuta- 
watiran cara-cara menukilkannya, sebab menurut mereka, qiraat- 
qiraat itu mestinya memiliki cara-cara untuk mempraktikkannya. 
Amalan ini tidak diakui keabsahannya. Namun demikian, 
penolakan tersebut - menurut mereka - tidak bererti bahawa 
penukilan al-Quran adalah meragukan. Sebahagian besar daripada 
mereka yang menolaknya menyatakan demikian. Mereka menya- 
takan kemutawatiran qiraat yang tujuh itu, tanpa pelaksanaan 
daripadanya, seperti madd dan tashil, kerana ketidaktahuan cara 
pelaksanaannya melalui pendengaran. Dan inilah yang benar. 

Para qari, atau pembaca-pemnbaca al-Quran, masih terus- 
menerus menerima qiraat-qiraat ini dan meriwayatkannya, hingga 
ilmu-ilmunya ditulis dan dibukukan. Buku-buku mengenai pelba- 
gai cabang ilmu pengetahuan juga ditulis. Penulis buku pun 
menjadi suatu keahlian tersendiri dan merupakan ilmu yang 
berdiri sendiri. Ilmu penulisan selalu dialihkan oleh satu generasi 
ke generasi lain, di Timur dan Andalusia. 

Selanjutnya, Mujahid, salah seorang mawla Bani Amir, men- 
jadi raja di Andalusia Timur, Perhatiannya sangat besar terhadap 
disiplin ilmu qiraat di antara ilmu-ilmu al-Quran lainnya. 
Mawlanya, al-Mansur bin Abi Amir menugaskannya mendalami 
ilmu tersebut. Dan dia pun bergiat di dalam mengajarkan dan 
menyampaikan ilmu qiraat kepada ulama-ulama ahli qiraat yang 
datang menghadapnya. Ganjarannya adalah sangat besar. Sesudah 

itu, Mujahid 14 secara khusus menjadi amir untuk Daniyah dan al- 
Jazair Timur. Ilmu qiraat pun berkembang pesat di sana kerana dia 
termasuk salah seorang pemuka ahli qiraat. Dia memberikan 
perhatiannya yang besar terhadap segala disiplin umum secara 
umum, dan pada ilmu qiraat secara khusus. Pada masa pemerin- 
tahan Mujahid, muncul Abu Amru ad-Dani . 15 Orang ini mencapai 
puncak pengetahuan dalam qiraat, sehingga menjadi pusat 
pengetahuan qiraat. Tradisi-tradisi pengajaran ilmu qiraat ber- 
henti pada riwayat nukilannya. Karangan-karangan Abu Amru 
mengenai ilmu qiraat banyak sekali jumlahnya, dan banyak orang 
bergantung pada buku-buku itu serta berpaling dari buku-buku 
lainnya. Mereka bersandar, di antaranya, pada buku at-Taysir 
karangan Abu Amru. 

Kemudian, pada masa-masa setelah itu muncul seorang pen- 
duduk Syathibah bernama Abu al-Qasim ibn Firah yang mencatat 
kembali dan meringkas segala yang telah ditulis Abu Amru. 
Semuanya itu dirangkaikan menjadi nadzoman di dalam qasidah 
yang cukup rumit bahasanya . 16 Disebutkan nama-nama ahli baca 
al-Quran, para qari berdasar abjad secara tertib seperti kamus. Dia 
menatanya untuk mempermudah si pengarang mencapai tujuan 
ringkasan ( ikhtishar ) atas buku at-Taysir, dan dia menulisnya 
dalam bentuk nadzoman agar pembaca mudah menghafaznya. 
Secara lengkap dan jitu, disiplin ilmu qiraat ditulisnya dalam asy- 
Syathibiyyah itu. Para saijana memberikan perhatian kepada buku 
itu dengan memeliharanya melalui hafazan serta mengajarkannya 
kepada anak-anak didik mereka. Amalan semacam itu atas buku 
tersebut berlangsung di kota-kota Maghribi dan Andalusia. 

Rupanya, ke dalam ilmu qiraat dimasukkan juga ilmu l-rasmi 
sebagai tambahan. Ilmu itu ialah ilmu yang membicarakan letak- 


14 Mujahid bin Yusuf al-Amiri, wafat 43 H/1044 M. Pendiri kerajaan Daniyah 
dan Jazair di al-Yar. Dia memiliki pemerintahan maritim di al-Mutawassit 
yang bergelar sampai di Catalunya, Provence, dan Itali. 

15 Abu Amru Usman, Ibn as-Shoirafi. Wafat 444 H/1052 M. Dilahirkan di 
Cordova. Ahli fikah Maliki. Mereguk ilmu di Qairawan, Kaherah, Makkah 
dan Madinah, lalu kembali ke Cordova, dan menetap di Daniyah hingga 
wafatnya. Kuat menghafaz dan terkenal dalam ilmu-ilmu qiraat. Karangannya 
lebih daripada 100 buah buku, di antaranya yang popular, at-Taysir fil-Qira-at 
as-Sab’i. 

16 Buku matan berbentuk nadzoman ini dikenal dengan nama Asy-Syathibiyyah, 
dinisbahkan kepada pengarangnya, Abu al-Qasim asy-Syathibi. 

letak huruf-huruf al-Quran di dalam Mushaf dan tentang gambar- 
gambar kaligrafinya. Penambahan ini didasarkan kepada alasan 
kerana di dalam mushaf terdapat banyak huruf yang beragam, 
yang penggambarannya (atau penulisannya) tidak dikenal dari 
kaligrafi (giyas l-khath ) seperti penambahan huruf ya di dalam 
kata bi ayaydin dan penambahan huruf alif ke dalam kata la 
adzbahannahu 18 dan kata la awdlo 19 dan seperti penambahan huruf 
waw ke dalam kata jaza-uu dz-dzolimin serta penanggalan huruf- 
huruf alif di tempat-tempat khusus di dalam sebuah kata tapi tidak 
di tempat-tempat lainnya. Dibicarakan juga di dalam ilmu l-rasmi 
mengenai penulisan huruf-huruf ta ’ secara mamdud atau terbuka 
padahal asal penulisannya adalah marbuth , atau melingkar seperti 
bentuk huruf ha\ Dan lain-lainnya. Dalam pembicaraan mengenai 
khath, telah diterangkan fa 7/7 tulisan mushaf ini. Ketika terjadi 
perbezaan pendapat mengenai posisi-posisi khath dan kaedah- 
kaedahnya diperlukanlah penjelasannya yang lengkap. Maka 
sewaktu para sarjana menulis buku mengenai ilmu-ilmu pengeta- 
huan, mereka pun menulis tentang kedudukan-kedudukan dan 
kaedah-kaedah khath. Di Maghribi, penulisan itu mencapai 
puncaknya pada Abu Amru ad-Dani. Dia telah menulis banyak 
sekali buku sehubungan dengan masalah ini dan yang terkenal 
adalah al-Muqni‘. Orang-orang mereguk ilmu dari buku itu serta 
mempergunakannya sebagai ukuran. Abu al-Qasim asy-Syathibi 
telah merangkainya kembali dengan nadzoman di dalam qasidah- 
nya yang terkenal dengan persajakan ra'nya. Orang-orang senang 
menghafalkannya. Kemudian timbul perbezaan-perbezaan di 
dalam penulisan kalimat-kalimat oleh mawla Mujahid, salah 
seorang murid Abu ‘Amru ad-Dani yang dikenal sebagai pembawa 
ilmu-ilmu gurunya dan sebagai penerus buku-bukunya. Sesudah itu 
muncul lagi perbezaan penulisan lain. Al-Khazar, salah seorang 
ulama mutakhir di Maghribi menulis nadzoman sebuah qasidah 
lain yang mempergunakan bahr rajz. Dengan buku itu, dia 
menambah-nambah perbezaan yang banyak atas buku al-Muqni‘ 
dan menisbahkannya kepada penukil-penukilnya. Buku nadzoman 
itu terkenal di Maghribi, dan orang-orang pun hanya terbatas 
menghafaznya dan meninggalkan buku-buku mengenai ilmu l- 
rasmi karya Abu Daud dan Abu ‘Amru, dan asy-Syathibi. 


17, 18, 19, lihat al-Quran surah: 51; 47; 27; 20-21; 9; 47. 

20 Lihat kembali sub-30 pada Bahagian Lima dari buku ini. 

Tafsir: Ketahuilah bahawa al-Quran diturunkan dalam 
bahasa orang-orang Arab dan dengan gaya yang menyentuh rasa 
bahasa ( uslub-uslub balaghah ) mereka. Orang Arab seluruhnya 
memahami dan mengetahui makna al-Quran, baik erti sinonim, 
mufradat kata-katanya mahupun susunan bahasanya. 

Al-Quran diturunkan kalimat per kalimat, ayat demi ayat 
untuk menerangkan tentang tauhid dan kewajipan-kewajipan 
agama. Berdasarkan fakta, al-Quran itu turun secara kronologi. 
Di antara ayat-ayatnya ada yang berkenaan dengan akidah-akidah 
imaniah, sebahagian lagi tentang hukum-hukum mengenai anggota 
badan, dan ada juga yang didahulukan atau diturunkan kemudian 
sehingga menghapus hukum yang sebelumnya. 

Dan Nabi Muhammad s.a.w. - semoga selawat dan salam 
dilimpahi ke atasnya - menerangkan ayat-ayat yang global dan 
membezakan ayat yang menghapus (nasikh) dari ayat yang dihapus 
(i mansukh ). Hal tersebut kepada para sahabat untuk diketahui. Para 
sahabat mengetahui sebab-sebab turunnya ayat-ayat dan keadaan 
yang menuntut diturunkannya ayat-ayat itu, yang sebahagian 
membicarakan diri nabi. Seperti firman Allah taala: “Apabila 
datang pertolongan Allah dan kemenangan”, menunjukkan 
kesedihan Nabi Muhammad s.a.w. (kerana waktu wafatnya sudah 
mendekat) dan contoh-contoh lain seperti itu. Daripada para saha- 
bat hal tersebut juga dinukilkan. Begitu pula para tabiin yang 
datang sebagai generasi kedua menerimanya untuk kemudian 
dialihkan lagi. Dengan demikian secara beruntun dan terus-mene- 
rus. terjadi pengalihan dari sumber yang pertama dan kaum salaf 
sampai menjadi ilmu-ilmu dan buku-buku yang luar biasa banyak- 
nya ditulis orang. Atsar-atsar muncul daripada para sahabat dan 
tabiin sehubungan dengan al-Quran yang ditulis orang, sampai 
terakhir pada at-Thabari, al-Waqidi, ats-Tas‘alabi, dan pentafsir- 
pentafsir lainnya. Mereka pun menulis tafsir al-Quran itu dan 
masya-Allah betapa banyak atsar yang telah mereka tuliskan. 

Kemudian, ilmu-ilmu bahasa menjadi ilmu-ilmu yang bersifat 
keahlian. Dibicarakan segala persoalan bahasa, kaedah-kaedah 
irab dan balaghah di dalam susunan-susunan kata. Buku-buku 
mengenai tafsir yang sebelumnya sudah menjadi bidang. keahlian 
( malakah ) orang-orang Arab, banyak ditulis. Kini tafsir ditulis 
tanpa merujuk pada sesuatu tradisi (naq[) mahupun suatu kitab. 
Tafsir-tafsir berdasarkan bukti-bukti naqli itu sudah dilupakan dan 
kini bersandar pada buku-buku karangan pada ahli bahasa. Tafsir 

al-Quran ditulis berdasar pembahasan linguistik kerana al-Quran 
diturunkan dalam bahasa orang-orang Arab dan berdasar sistem- 
sistem balaghah mereka. Tafsir pun ada dua macam: 

Satu, tafsir naqli, berdasarkan tradisi-tradisi yang dialihkan 
dari kaum terdahulu, salaf. Tradisi-tradisi ( atsar-atsar ) itu ialah 
pengetahuan tentang ayat-ayat yang menghapus dan yang dihapus, 
sebab-sebab suatu ayat turun, serta maksud ayat-ayat. Kesemua- 
nya itu tidaklah diketahui kecuali melalui tradisi ( naq[) dari para 
sahabat dan tabiin. 

Ulama-ulama yang datang pertama (mutaqaddimun) telah 
mengumpulkan dan menyedari hal tersebut. Namun, buku-buku 
dan karya-karya nukilan mereka bercampur antara berita yang pal- 
su dan berita yang benar, antara yang objektif dan yang tertolak. 

Hal itu disebabkan kerana orang-orang Arab bukanlah ahli 
dalam sesuatu yang berkenaan dengan buku atau sesuatu mengenai 
ilmu pengetahuan. Mereka dikuasai oleh budaya padang pasir dan 
buta huruf. Apabila mereka ada keinginan besar untuk mengetahui 
sesuatu persoalan yang sungguh menggelitik jiwa manusia, seperti 
sebab-sebab terciptanya alam semesta, permulaan penciptaan, dan 
rahsia-rahsia wujud, merekalah menanyakan kepada orang-orang 
pandai golongan ahli kitab yang ada sebelum mereka. Daripada 
golongan ahli kitab itulah orang-orang Arab memperoleh maklu- 
mat ilmu, iaitu dari kaum Yahudi dan Nasrani yang mendalami 
Taurat. Tapi ahli kitab Taurat di kalangan orang-orang Arab pada 
waktu itu, sama saja seperti mereka, hidup dalam tradisi Badwi. 
Mereka hanya tahu apa-apa yang diketahui dari ahli kitab yang 
awam. Kebanyakan ahli kitab adalah berasal daripada suku 
Himyar yang memeluk agama Yahudi. Setelah menganut agama 
Islam, mereka tetap memegang teguh pengetahuan-pengetahuan 
yang selama ini mereka punya, yang tidak ada hubungannya 
dengan kaum Syariyyah yang mereka terima dengan penuh hati- 
hati, misalnya seperti keterangan-keterangan mengenai permulaan 
penciptaan, persoalan yang menyangkut awal sesuatu hal serta 
peristiwa-peristiwa besar di dunia, dan lain sebagainya. 

Daripada kelompok itu, misalnya Ka‘ab al-Ahbar, Wahab 
bin Munayyah, dan ‘Abdullah bin Salam, serta lain-lainnya. Maka 
tafsir-tafsir pun penuh dengan nukilan-nukilan maklumat daripada 
muslimin yang semula beragama Yahudi, yang masih memelihara 
tradisi-tradisi ilmu dengan latar belakangnya. Nukilan para ahli 
tafsir Muslim tidak mempunyai rujukan hukum Syariyah di mana 

keabsahan harus dapat ditemukan. Ahli-ahli tafsir meremehkan 
hal-hal tersebut dan memenuhi buku-buku tafsir dengan pelbagai 
macam maklumat yang dinukilkan oleh kelompok itu. Sumberjya 
- sebagaimana yang telah kami katakan - iaitu ahli-ahli kitab 
Taurat yang tinggal di tempat-tempat terpencil. Sebenarnya mereka 
sendiri juga tidak memiliki alat pembuktian keabsahan pengeta- 
huan yang dinukilkan. Namun mereka sangat terkenal dan 
terhormat kerana kedudukannya menonjol di dalam agama dan 
millah . Pada saat itu kedudukan mereka diterima dan diakui -orang. 

Setelah orang mulai meletakkan dasar pemikiran kepada set 
dan analisis, seperti di Maghribi, muncul ulama moden Abu 
Muhammad bin Athiyah yang meringkas tafsir-tafsir itu se- 
luruhnya serta menarik suatu andaian yang lebih mendekati 
kebenaran. Abu Muhammad pun menulis hasil kajiannya itu ke 
dalam buku yang tersebar di kalangan penduduk Maghribi dan 
Andalusia. Dia memperoleh kedudukan yang terhormat. Metode- 
nya ditiru oleh al-Qurthubi. Dia menulis sebuah kitab tafsir lain 
dengan sistem yang sama, dan kitab itu terkenal di Timur. 

Jenis tafsir yang lain ialah tafsir berdasarkan kepada analisis 
linguistik, seperti menerangkan tentang bahasa irab, dan balaghah 
dalam mengungkapkan makna sesuai dengan maksud dan susunan 
bahasa al-Quran. Tafsir semacam ini jarang sekali terpisah dari 
tafsir yang pertama, sebab tafsir yang pertama itulah yang 
dimaksud dengan esensi. Tafsir kedua ini muncul setelah bahasa 
dan ilmu-ilmu bahasa menjadi suatu keahlian. Ya, seringkali tafsir 
yang kedua ini dijumpai di dalam banyak buku tafsir. 

Di antara buku-buku tafsir paling baik yang mengandung 
ilmu ini ialah kitab al-Kasysyaf karangan az-Zamakhsyari, seorang 
penduduk Khawarazm Iraq. Namun sayang, pengarang buku tafsir 
itu termasuk dalam seorang penganut ideologi mazhab Mu‘tazilah, 
sehingga pembicaraan-pembicaraan yang dikemukakannya sejalan 
dengan pemikiran kaum Mu‘tazilah yang ternyata silap. Ayat-ayat 
al-Quran dia hadapi dengan analisis berdasar metode-metode 
(ilmu) balaghah. Kerana itu sarjana-saijana muhaqqiq penganut 
faham ahlus-Sunnah memiliki pentafsiran yang berbeza, dan 
ulama-ulama jumhur memberi peringatan supaya kaum muslimin 
berhati-hati akan kedudukan pemikiran az-Zamakhsyari. Tapi 
meskipun demikian, tetap diakui kekukuhan pendirian dan ke- 
dalaman pengetahuannya yang berkenaan dengan ilmu bahasa dan 
balaghah . Apabila seorang saijana hendak mempelajarinya, dan 

sebelumnya mengetahui mazhab-mazhab Suni dan dari situ pula 
dapat memberikan pembicaraan-pembicaraan, pastilah dia akan 
selamat dari kesalahan-kesalahan (az-Zamakhsyari). Maka pergu- 
nakanlah waktu untuk mengkajinya, kerana az-Zamakhsyari 
punya pengetahuan yang menakjubkan mengenai bahasa. 

Pada masa-masa sekarang ini telah dapat kita dengar adanya 
sebuah karangan tafsir karya seorang sarjana Iraq, iaitu Syara- 
fuddin at-Thaybi, penduduk asal Turiz dari Iraq bukan Arab. Di 
dalam karyanya itu dia memberikan komentar atas buku karya az- 
Zamakhsyari. Dia telusuri kata demi kata dan dikajinya pemikiran 
az-Zamakhsyari yang condong kepada mazhab Mu‘tazilah ber- 
dasar dalil-dalil yang menumbangkan pemikiran I‘tizal itu. Dengan 
jelas dia katakan bahawa balaghah hanya berlaku pada ayat, 
sebagaimana pandangan ahlus-Sunnah, bukan seperti yang 
dimaksud Muktazilah. Dengan bagus sekali dia lakukan kajian 
itu, sambil menikmati seluruh ilmu balaghah. 

Dan “di atas setiap orang yang berilmu adalah Tuhan yang 

maha mengetahui ”. 21 


12 Ilmu-ilmu hadis 

Ilmu-ilmu hadis banyak dan bermacam-macam. 

Di antaranya ada ilmu yang membicarakan tentang nasikh 
hadis dan mansukh hadis. Di dalam syariat telah dinyatakan 
kemungkinan dilakukan nasakh, menghapus suatu hukum yang 
tidak efektif dan menggantikan dengan hukum baru. Nasakh 
terjadi sebagai bentuk kasih sayang Tuhan kepada hamba-hamba- 
Nya, sebagai anugerah daripada Allah kepada perhatian atas 
kepentingan yang dibebankan bagi mereka. Firman Allah s.w.t. 

“Tidaklah kami menghapus (sebahagian) daripada sesuatu 
ayat atau kami menghapusnya (kecuali) kami datangkan yang 
lebih baik daripadanya atau yang sepertinya”. 

Pengetahuan tentang nasikh dan mansukh secara umum 
berlaku, baik bagi al-Quran mahupun bagi hadis. Namun yang 
terdapat dalam al-Quran adalah masuk ke dalam tafsir-tafsirnya, 
sedangkan yang khusus bagi hadis tetap kembali kepada ilmu- 
ilmunya. Apabila terdapat dua keterangan ( khaar ) saling berten- 

21 Al-Quran surah Yusuf ayat 76. 

tangan - yang satu meniadakan berlakunya suatu hukum dan yang 
lain menetapkan - dan tidak dimungkinkan terjadinya persesuaian 
antara keduanya melalui suatu takwil, tapi diketahui mana yang 
datang lebih dahulu, maka ditetapkanlah bahawa keterangan 
(i khabar ) yang datang terakhir merupakan penghapus {nasikh) atas 
berlakunya hukum yang sebelumnya. 

Pengetahuan tentang nasikh dan mansukh merupakan salah 
satu dari ilmu-ilmu yang paling penting, dan paling sukar. Az- 
Zuhriy mengatakan: ‘Ahli fikah yang paling pandai dan yang 
paling lemah adalah dibezakan melalui pengetahuan mereka 
tentang nasikh hadis Rasulullah daripada mansukhnya. ’. Imam as- 
Syafii benar-benar memiliki pengetahuan yang mendalam menge- 
nai persoalan nasikh dan mansukhnya. hadis. 

Di antara ilmu-ilmu hadis yang lainnya ialah penyelidikan 
terhadap sanad-sanad , dan berusaha mengetahui hadis-hadis yang 
wajib dilaksanakan. Sebuah hadis wajib diamalkan (oleh kaum 
muslimin) apabila hadis itu memiliki sanad yang sempurna syarat- 
syaratnya. Amalan barulah diwajibkan bila besarnya anggapan 
bahawa hadis itu benar tulen berdasarkan keterangan yang 
bersumber dari Rasulullah - semoga selawat dan salam dilimpahi 
ke atasnya. Untuk itu, maka dilakukan usaha yang sungguh- 
sungguh dengan menyusuri jalan yang dapat menghantar kita 
untuk mendapatkan atau tidaknya anggapan itu. Ijtihad ini 
dilakukan melalui usaha mengetahui adalah dan alabath para 
perawi hadis. Dan anggapan itu hanyalah diperoleh melalui 
penyampaian tokoh-tokoh agama dengan memeriksa adalah dan 
cacat (Jarh) dan kelalaian (ghaflah ) mereka, sehingga dapat kita 
jadikan sebagai petunjuk menerima atau menolak hadis itu. 

Demikian pula halnya dengan tingkatan para penyebar itu, 
yang terdiri daripada para sahabat dan para tabiin, keragaman dan 
perbezaan mereka satu demi satu dalam hal penukilan dan 
periwayatan hadis. 

Isnad-isnad juga berbeza-beza menurut persambungan dan 
putus isnad, menurut keharusan seorang perawi hendaknya tidak 

22 Adalah (keadilan), adalah mengandung sifat adil, iaitu Muslim baligh, berakal, 
jauh dari perilaku dosa-dosa besar, dan daripada terusan melakukan dosa-dosa 
kecil, dan dari sifat buruk yang mengotori nama baik. Dhabth (kuat hafaz) ada 
dua: Dhabth shadr, iaitu: hafaz di luar kepala, dan bersedia memberikan apabila 
diminta. Dhabth kitabah, iaitu menulis hasil pendengaran dengan tepat. 
Kebalikan adalah adalah jarh] dan kebalikan dhabth adalah ghaflah (lalai). 

menemui perawi dinukilkan, menurut (keutamaan) pendengaran 
akan cacat-cacat yang menimpa isnad-isnad dan perbezaan itu 
akhirnya sampai kepada dua jalan pemisah di mana isnad-isnad 
paling tinggi diterima sedangkan yang paling rendah ditolak. 
Dipertentangkan mengenai isnad pertengahan dilihat dari segi 
materi yang dinukilkan dari para tokoh yang berwewenang dalam 
hal ini. 

Dalam hal ini, ilmuwan bidang ilmu hadis memiliki istilah- 
istilah tertentu berdasarkan tingkatan yang ditetapkan, seperti 
shahih, hasan, dlaif, mur sal, munqoihi\ mu ‘dlal, syadz, gharib, dan 
sebutan-sebutan lain yang berlaku di kalangan' ahli-ahli hadis. 
Masing-masing ditulis secara sistematis bab demi bab, dan 
dilengkapinya dengan menukilkan perbezaan-perbezaan penda- 
patan para ahli dan mereka yang berhak dalam hal ini. Kemudian, 
diberikan pandangan tentang cara bagaimana satu perawi dengan 
perawi yang lainnya saling menukar maklumat melalui bacaan 
(wiqraah), penulisan (kitabah), atau penerimaan (munawalah), 
atau perizinan (ijazah), serta disodorkan pandangan tentang 
keberagaman tingkatan-tingkatannya, dan juga tentang per- 
bezaan para ulama yang menerima atau menolak maklumat 
tersebut. 

Selanjutnya mereka membicarakan tentang lafaz-lafaz yang 
terdapat di dalam matan-matan hadis , apakah itu lafaz gharib , atau 
musykil , atau tashhif \ atau muftariq, atau mukhalif, dan apa yang 
sesuai dengannya. Inilah pokok-pokok yang selalu menjadi sorotan 
ahli-ahli hadis. 

Pada masa salaf, ehwal para penukil hadis dari kalangan 
sahabat dan para tabiin semuanya dikenal oleh orang-orang 
negerinya. Sebahagian ada di Hijaz, Basrah, Kufah di Iraq, ada 
di Syam dan di Mesir, tetapi semuanya dikenal dan terkenal pada 
masa mereka. Pada zaman itu, sistem penyampaian hadis yang 
dilakukan ahl al-Hijaz lebih tinggi sanadn ya dan lebih neyakinkan 
kebenarannya dibanding lainnya. Hal itu teijadi kerana mereka 
benar-benar menekankan adalah sebagai syarat naql dan penolakan 
mereka untuk menerima berita yang tidak diketahui hal-ehwalnya. 

Tokoh dari Hijaz setelah ulama-ulama salaf berlaku adalah 
Imam Malik, alim al-madinah - semoga keredaan Allah tercurah ke 
atasnya. Kemudian, sahabat-sahabatnya, seperti Imam Abu 
Abdillah Muhammad bin Idris as-Syafli, Ibn Wahhab, Ibn 
Bukair, al-Qa‘nabi, dan Muhammad bin al-Hasan, dan sesudah 

mereka Imam Ahmad bin Hanbal, orang terakhir sebagai cermin 
tokoh-tokoh di atas. 

Dalam ilmu-ilmu hadis, termasuk pula penyelidikan tentang 
sanad-sanad. Dan juga pengetahuan tentang apa yang harus 
dikerjakan dengan hadis-hadis yang sanadnya. lengkap syarat- 
syaratnya. Kerana, mengamalkan hadis hanya diwajibkan berda- 
sarkan akhbar (berita) daripada Rasul Allah s. a. w. yang dapat 
diduga kesahihannya. Untuk mencapai dugaan itu, ditempuh 
pelbagai ikhtiar keras {ijtihad). Ijtihad dilakukan dengan cara 
tertentu, melalui perawi-perawi hadis untuk mengukur adalah 
(keadilan) dan ketepatannya (menghafaz, dhabth). Hal itu ditetap- 
kan melalui penukilan para ulama, yang menilai kesahihan berita 
yang mereka bawakan dan apakah mereka bebas atau bersih dari 
kekurangan (jarh) dan kelupaan. Penetapan itu kemudian dijadikan 
petunjuk untuk menerima atau menolaknya. 

Juga dinilai tingkatan-tingkatan para penukilnya, yang terdiri 
daripada para sahabat dan tabiin , berikut perbezaan-perbezaan dan 
ciri-ciri khas mereka satu persatu. 

Demikian pula sanad-sanad , yang berbeza-beza menurut 
keterhubungan dan keterputusannya. Perbezaan itu juga timbul 
kalau perawi hadis belum menjumpai perawi yang darinya hadis itu 
dinukil. Juga dengan terbebasnya mereka dari kelemahan-kelemah- 
an yang ada pada sanad-sanad itu. Sanad-sanad itu dengan segala 
perbezaannya akhirnya sampai pada dua kesimpulan: menerima 
yang paling tinggi (tingkat kesahihannya) dan menolak yang paling 
rendah. Diperbezakan pula tentang kesimpulan penengahnya 
berdasarkan penukilan para ulama yang berwewenang. 

Para ahli hadis mempunyai istilah khusus tentang tingkatan- 
tingkatan hadis. Misalnya shahih, hasan, dhaif, murasil, muntaqthi’, 
mu‘dhal, syadz, ghairb, dan lain-lainnya. Mereka menulis buku 
tentang hadis dengan sistematisasi bab-bab. Dikemukakan perten- 
tangan dan kesepakatan pendekatan yang teijadi di kalangan para 
ahli hadis. Kemudian, mereka juga melakukan penyelidikan 
tentang cara-cara perawi memperoleh hadis satu dari yang lain, 
apakah melalui bacaan, penulisan, pemberian langsung, atau 
pemboleh izin {ijazah). Diselidiki pula perbezaan-perbezaan 
tingkatan cara-cara itu, serta perbezaan pendapat di kalangan 
ulama tentang penerimaan dan penolakannya. 

Kemudian, dilanjutkan lagi pembicaraan tentang istilah- 
istilah yang digunakan pada matan-matan hadis, seperti gharib, 

musykil, tashhif, muftariq atau mukhtalif. Inilah pokok penyelidikan 
utama sebahagian besar ahli hadis. 

Keadaan dan cara hidup para penukil hadis, yang terdiri 
daripada para sahabat dan tabiin, di masa-masa salaf dikenal oleh 
penduduk negeri yang bersangkutan. Sebahagian mereka tinggal di 
Hijaz, Basrah, dan Kufhh Iraq. Sebahagian lagi menetap di Syam 
dan Mesir. Namun semuanya dikenal dan masyhur pada 
zamannya. Metode ahli Hijaz dalam hal sanad-sanad, pada masa 
itu, dikenal lebih tinggi dan kukuh kesahihannya daripada yang 
lain. Mereka sangat ketat memegang syarat-syarat adalah di dalam 
menukilkan hadis, dan menolak hadis yang tidak jelas. 

Tokoh ahli metode Hijaz di samping para ulama salaf ialah 
Imam Malik r. a. seorang alim dari Madinah. Di belakangnya 
menyusul para sahabatnya, seperti Imam (Abu Abdillah) Muham- 
mad bin Idris as-Syafii r.a., Ibn Wahb, Ibn Bakir, al-Qa‘nabi, 
Muhammad bin al-Hasan, dan kemudian Imam Ahmad bin 
Hanbal. 

Ilmu Syariat pada awal mulanya sepenuhnya bersifat nukilan 
( naq[) dari teks al-Quran dan hadis. Jadi bukan berbau penyeli- 
dikan, analisis, atau pendalaman melalui qiyas, analogi. Para ulama 
salaf dengan semangat tinggi mempelajari dan mencatat hadis- 
hadis sahih dengan sempurna. Imam Malik r.a. menulis Kitab al- 
Moutha ‘ berdasarkan metode para ulama Hijaz. Di dalamnya 
ditulis dasar-dasar pokok hukum daripada hadis-hadis sahih yang 
disepakati ketulenannya, serta disistematisasikannya ke dalam bab- 
bab fikah. 

Kemudian, para penghafaz ( huffadl) menjuruskan perhatian- 
nya kepada pengetahuan tentang metode-metode hadis dan isnad- 
isnadt iya yang beragama (antaranya terdiri dari metode Hijaz dan 
metode Iraq). Barangkali, isnad hadis lahir melalui banyak metode 
daripada pelbagai perawi. Tetapi, kadang-kadang, mereka mema- 
kai metode untuk isnad sebahagian hadis. Seringkali pula, sebuah 
hadis terdapat di dalam banyak bab buku hadis, tergantpng 
perbezaan pengertian yang dikandungnya. 

Lalu muncullah Muhammacl bin Isma‘il al-Bukhari, sebagai 
pemuka ahli hadis ( muhadditsun ). Dia memperluas ruang lingkup 
perawian dan mengeluarkan hadis-hadis sunnah menurut bab- 
babnya, di dalam Musnad Shahihnya.. Dia padukan antara metode- 
metode Hijaz, Iraq, dan Syam. Bukhari hanya memilih hadis-hadis 
yang disepakati kesahihannya, dan membuang yang diperdebat- 

kan. Dia ulang-ulangi hadis-hadis yang ditulis di dalam setiap bab 
menurut pengertian itu di bab lain. Kerananya, hadis-hadis 
tersebut berulang-ulang disebut di dalam pelbagai bab tergantung 
kepada beza pengertian yang dikandung oleh hadis itu, seperti telah 
disebutkan di atas. Dengan begitu, kitabnya terdiri daripada 7700 
hadis, yang mana 3000 daripadanya disebut secara berulang-ulang. 
Metode-metode dan isnad-isnadnya secara berbeza-beza di dalam 
setiap bab. 

Berikutnya muncul Muslim bin al-Hajjaj al-Qusyairi r. a. Dia 
menulis Musnad Shahih. Dia mengikuti metode al-Bukhari di 
dalam menukilkan hadis yang disepakati sahihnya, tetapi mengha- 
pus hadis-hadis yang disebut berulang. Dia padukan metode- 
metode penukilan dan isnad-isnadnya, kemudian hadis-hadis itu 
dikelompok dalam bab-bab menurut subjek falsafah berserta 
tafsirnya. Namun dengan cara itu, yang sahih menjadi tidak 
tercakup seluruhnya. Orang-orang sudah tahu bahawa kedua- 
duanya telah melupakan syarat-syarat kesahihannya. 

Lalu menyusul Abu Dawud as-Sijistani dan Abu Isa at- 
Turmidzi serta Abu Abdurrahman an-Nasai menulis sunnah- 
sunnah (berisi hadis-hadis) yang lebih luas dari Shahih. Mereka 
berusaha memenuhi syarat-syarat tertentu penukilan hadis, baik 
dari segi tingkatan tinggi di dalam isnad dan itulah erti shahih , 
seperti yang dikenal atau dari tingkatan yang di bawahnya, seperti 
hadis hasan, dan lain-lainnya, untuk dijadikan petunjuk bagi 
sunnah dan pengalamannya. Inilah musnad-musnad yang dijadikan 
rujukan umat. Itulah buku-buku induk kitab-kitab hadis di dalam 
sunnah. Meskipun jumlahnya banyak, tetapi kitab-kitab itu sering 
dijadikan rujukan. 

Pengetahuan tentang syarat-syarat dan istilah-istilah inilah 
yang disebut sebagai ilmu hadis. Barangkali, masalah nasikh dan 
mansukh dipisahkan tersendiri daripada masalah-masalah lainnya, 
sehingga dijadikan seni (ilmu) tersendiri. Demikian pula halnya 
dengan hadis gharib. Mengenai hal itu, sudah banyak ditulis orang 
berupa karya-karya yang terkenal. Demikian pula tentang masalah 
yang disepakati dan yang dipertentangkan. 

Orang telah menulis tentang ilmu-ilmu hadis dan karya 
mereka banyak jumlahnya. Di antaranya yang terkenal adalah Abu 
‘Abdillah al-Hakim. Karangan-karangannya tentang ilmu-ilmu 
hadis sangat dikenal. Dialah yang mensistematisasikan dan me- 
nampilkan kpbaijcan-kebaikannya. Kitab yang terkenal di antara 

karya ulama-ulama Muta‘akhirin, untuk jenis ini, adalah kitab 
karya Abu Amr bin ‘ash-Shalah. Dia hidup di awal abad ke-7. 

Pada masa itu, hasil pengeluaran ( takhrij ) daripada hadis- 
hadis dan penyelidikan tentang ulama-ulama terdahulu ( Mutaqad - 
dirnuri) menjadi terputus. Ini kerana kebiasaan memberi kesaksian 
terhadap para pemuka hadis - dengan jumlahnya yang begitu 
banyak dan keruntunan masa-masa keberadaan mereka, kemam- 
puan serta ijtihad mereka - yang tidak pernah melalaikan sesuatu 
pun dari Sunnah, atau meninggalkannya sampai kemudian 
ditemukan oleh ulama kemudian (Muta’akhiriri). Pada masa kita 
kini, perhatian ditujukan kepada pembetulan ( tashhih ) buku-buku 
induk yang ditulis dan menyesuaikannya dengan riwayat para 
pengarangnya. Perhatian juga ditujukan kepada penyelidikan 
tentang isnad-isnad pengarangnya, serta penampilannya menurut 
syarat-syarat dan hukum-hukum yang ditentukan di dalam ilmu 
hadis, agar isnad-isnad terdahulu ditemukan pertaliannya dengan 
yang terakhir. Dalam hal ini, perhatian mereka lebih banyak 
diberikan kepada buku-buku induk yang jumlahnya lima buah itu. 
Perhatian kepada buku-buku lainnya juga diberikan, dalam kadar 
lebih kecil. 

Adapun Shahih al-Bukhari adalah buku induk hadis yang 
paling tinggi tingkatannya. Sambil memberikan pujian, banyak 
orang yang berusaha keras menelusi kedalamannya, untuk 
mengetahui metode-metodenya yang beragam. Misalnya tentang 
rijal hadis-hadis yang terdiri dari penduduk Hijaz, Syam dan Iraq, 
atau tentang penghidupan mereka di masa itu dan perbezaan 
pendapat orang tentangnya. Tentu dituntut ketekunan dalam 
menyelidiki kedalaman pengetahuan riwayat-riwayat hidup 
(tarajum) rijal hadis. Kerana di samping mengandung terjemah 
(riwayat hidup), kerana juga menyebutkan hadis berikut sanad atau 
thariq (metode). Dilakukan juga penteijemahan terjemah yang lain, 
disertai penghuraian ulang hadis itu juga. Dalam melakukan 
terjemahan (penulisan riwayat hidup) berulang-ulang, hadis, itu 
pun disebut berulang kali di dalam pelbagai bab menurut 
perbezaan pengertiannya. Perhatian terhadap pelbagai terjemah 
itu juga dimaksudkan untuk menjelaskan kesesuaian antara 
terjemahan dan hadis-hadis yang dikandungnya. Seringkali dalam 
terjemah terjadi kesamaran hubungan antara terjemah dan hadis- 
hadis yang masuk kandungannya. Pembicaraan pun menjadi luas, 
sebagaimana ditulis di dalam Kitab al- Fitnah, bab “Perosakan 

Rumah Dzawi Sawiqayn di Habsyah” yang diterjemahkan. Di 
dalam bab itu disebutkan ayat sebagaimana firman Allah s.w.t: 

“Dan (ingatlah) ketika Kami jadikan rumah (Kaabah) tempat 

berhimpun, dan tempat yang aman bagi sekalian orang ”. 23 

Tak disebut keterangan lebih dari itu. Jadinya, tidak jelas apa 
hubungan antara terjemah itu dengan kandungan bab ini. 

Sebahagian orang menyatakan bahawa pengarangnya menu- 
lis teijemah-terjemah di dalam bukunya, kemudian menuliskan 
hadis-hadis di setiap terjemahan menurut cara paling mudah. 
Pengarangnya wafat sebelum tulisan-tulisan untuk bukunya 
rampung. Maka, penulis-penulis lain meriwayatkan seperti adanya. 

Saya sendiri mendengar dari sahabat-sahabat al-Qadhi bin 
Bikar, kadi Granada - dia mati syahid dalam Perang Tharif, tahun 
741, ketika sedang meneliti Shahih Bukhari - bahawa sedia 
memaksudkan terjemahan petafsiran ayat itu seperti apa yang 
disyariatkan, dan bukan suatu ketetapan. Kesulitan permasalah 
terletak pada pentafsiran kata ja'alna (dalam ayat itu) dengan 
qaddarna (kami tetapkan). Kalau kata-kata itu diertikan dengan 
“ Syara'na (kami syariatkan), maka yang dimaksudkan tentu bukan 
penghancuran oleh Dzawi Sawiqain atasnya. Saya dengar hal ini 
dari syekh kami. Abu al-Birkat al-Bughiqi, murid terkemuka 
pengarang buku tersebut. Dia juga berusaha mengulasnya tetapi 
tidak sampai rampung, seperti Ibn Bithal, Ibn al-Mihlab, Ibn at- 
Tin, dan lain-lainnya. 

Saya seringkah mendengar ucapan syekh-syekh kami - se- 
moga rahmat Allah dilimpahi ke atas mereka - bahawa “Komentar 
terhadap kitab al-Bukhari adalah hutang atas umat”. Maksudnya, 
salah seorang ulama belum menyelesaikan tugas pemberian 
komentar yang dibebankan kepadanya. 

Shahih Muslim lebih banyak mendapat perhatian para ulama 
al-Baghrib. Mereka menelitinya, dan sepakat menetapkan kitab itu 
dalam kemuliaannya setingkat dengan Kitab al-Bukhari. Ibn ash- 
Shalah menyatakan bahawa Kitab Shahih Muslim lebih tinggi 
kedudukannya dari Kitab al-Bukhari, sebab di dalam Kitab al- 
Bukhari ditajrid (diversifikasi) hadis-hadis tidak sahih sehingga 
kerananya dinilai belum memenuhi syarat kesahihannya. Dan 
betapa seringnya hal itu teijadi di dalam teijemah-terjemah. 


23 Al-Quran, surah 2, al-Baqarah: 125. 

Imam al-Marizi, salah seorang ahli fikah Malikiyyah, 
menyatakan tentang Kitab Shahih Muslim dan mensyarahnya. 
Kitabnya itu diberi nama “ Al-Muallim bin Fawaidi Muslim ”, 
berisikan sumber-sumber ilmu hadis dan ilmu-ilmu fikah. 

Kitab itu disempurnakan oleh al-Qadhillyadh. Dia lengkapi 
kitab itu, dan menamakan bukunya dengan Ikmal 1-Mu‘aliUim. 
Setelah mereka berdua, muncul Muhyiddin an-Nawawi, melaku- 
kan komentar yang mencakup isi kedua kitab induk hadis itu, dan 
bahkan menambahkan hadis-hadis lain, sehingga komentarnya 
tampil sangat luas. 

Adapun kitab-kitab sunan lainnya (yang tiga) - yang 
merupakan sumber rujukan pengambilan (dalil-dalil dan pokok- 
pokok hukum syariat), oleh para fuqaha - banyak dikomentari di 
dalam kitab-kitab fikah, kecuali yang khusus, berkenaan dengan 
ilmu hadis. Banyak orang kemudian menulis tentang kitab-kitab 
itu, serta menyempurnakannya. Untuk itu, yang diperlukan adalah 
ilmu-ilmu hadis, pokok-pokok pembahasannya, isnad-isnad yang 
meliputi hadis-hadis daripada Sunnah. 

Perlu diketahui, pada masa itu hadis-hadis itu berbeza-beza 
tingkatannya, seperti tingkatan shahih, hasan dha'if, ma'lul, dan 
lain-lainnya. Tingkatan-tingkatan tersebut dibuat oleh para ahli 
hadis terkemuka dan memperkenalkannya. Tiada metode yang 
tertinggal dalam mentashih apa yang sebelumnya dianggap belum 
sahih. 

Para pemuka ilmu hadis itu tentunya memahami benar 
tentang hadis-hadis berikut pelbagai metode riwayat dan isnad- 
isnadnya. Kalau ditemui sebuah hadis tidak menurut sanad dan 
metodenya, misalnya, mereka dapat menganggap bahawa hadis itu 
telah dipindahkan dari tempat asalnya. Hal semacam ini pernah 
dialami Imam Muhammad bin Isma‘il al-Bukhari, ketika beliau 
datang ke Baghdad. Para ahli hadis di sana bermaksud mengujinya. 
Mereka juga mempertanyakan pelbagai hadis yang sanad-sanadnya. 
telah mereka perteliti. Al-Bukhari menjawab, 

“Saya tidak mengenalnya. Tetapi Si Anu telah menceritakan 

kepada saya.” 

Beliau mengemukakan pula tempat sebenarnya dari semua 
hadis itu, serta mengembalikan setiap matan kepada sanadnya. 
Para ahli hadis itu akhirnya mengakui kepemimpinan al-Bukhari 
dalam ilmu hadis. 

Hendaknya diketahui pula bahawa para pemuka Mujtahidin 
memperoleh hadis dalam jumlah yang berbeza-beza. Abu Hanifah 
r.a., misalnya, dikatakan hanya merawikan 17 hadis, atau yang 
sepertiga dari jumlah sekitar 50-an. Malik Rahimahullah, yang 
menulis hadis sahihnya di dalam Kitab al-Moutha, menghimpun 
sekitar 300 hadis. Sedangkan Ahmad bin Hanbal Rahimahullah, 
mengumpulkan 300 hadis di dalam musnadnya. Mereka semua 
memperoleh hadis-hadis itu dengan ijtihadnya. 

Sebahagian orang yang bersikap ekstrem menyatakan 
bahawa beberapa di antara ahli hadis itu memiliki sedikit hadis, 
kerana itu riwayatnya sedikit. Keragu-raguan semasa ini tidak 
patut ditujukan kepada ulama-ulama terkemuka itu, kerana sya- 
riah hanyalah diambil dari kitab dan sunnah. Siapa yang sedikit 
hadisnya, hendaknya diperjelas bagaimana ditemukan, dan di- 
riwayatkan. Sejauh mana pula usaha keras dan ijtihad para ulama, 
sehingga pengetahuan agama dapat diperoleh atas dasar yang 
benar dan berdasarkan hukum yang bersesuaian dengan pemilik 
syariat yang diberi wahyu. 

Ulama yang memperoleh sedikit hadisnya tentunya kerana 
adanya berbagai-bagai rintangan dan gangguan yang dihadapi di 
dalam pencariannya. Apalagi ketidakadilan (jarh) boleh berlaku 
terhadap sejumlah hadis. Ijtihad menuntut agar mereka tidak 
mengambil hadis-hadis yang bertentangan dengan metode-metode 
isnadnya.. Dan hal itu banyak terjadi, sehingga riwayatnya menciut 
kerana lemahnya metode. Hal ini dialami orang-orang Hijaz yang 
lebih banyak berkesempatan meriwayatkan hadis daripada orang- 
orang Iraq, kerana Madinah adalah kota hijrah dan pusat tinggal 
para sahabat. Mereka yang pindah ke Iraq, tentu lebih sibuk 
dengan jihad. 

Menciutnya jumlah riwayat Imam Abu Hanifah kerana 
beliau memperketat syarat-syarat perawian dan pencarian hadis. 
Dia menganggap suatu hadis menjadi lemah apabila menimbulkan 
pertentangan antara akal dan nas qath'i. Akibatnya periwayatan- 
nya menciut dan jumlah hadisnya pun menciut juga. 

Bahawa dia salah seorang di antara para pemuka Mujtahidin 
di dalam ilmu hadis terbukti dengan dijadikannya ia sebagai 
mazhab di antara mereka. Abu Hanifah juga menjadi timbangan 
mereka dalam meneliti dan menganalisis hadis-hadisnya, untuk 
kemudian ditolak atau diterima. Sedangkan para ahli hadis 

lainnya, seperti ulama jumhur, memperluas syarat-syarat penilaian, 
sehingga mereka berhasil menghimpun banyak hadis. Tetapi semua 
diperoleh dari hasil ijtihad. Para sahabat mereka pun, kemudian 
memperlonggar lagi syarat-syarat itu, dan hasil periwayatannya 
juga banyak. 

Ath-Thahawi juga meriwayatkan hadis, dan banyak jumlah- 
nya. Hadis-hadis riwayatnya itu dikumpulkannya di dalam 
musnadnya,, yang sangat disegani. Namun musnad tidak dapat 
menyamai kedua shahih, kerana syarat-syarat yang menjadi 
sandaran al-Bukhari dan Muslim di dalam kedua kitab mereka 
telah diakui secara bulat oleh para ulama ahli hadis. Sedangkan 
syarat-syarat ath-Thahawi tidak memperoleh kesepakatan" para 
ulama tersebut. 

Kerananya, dua kitab shahih (al-Bukhari dan Muslim), 
bahkan Kitab-kitab Sunan yang terkenal, diterima kerana pen- 
syaratannya lebih moden dari yang lainnya. Kerana itu pula, kedua 
kitab shahih diterima secara ijmak, berdasarkan kesepakatan para 
ahli mengenai kesahihan syarat-syarat yang telah disepakati. Maka, 
tidak perlu meragukan hal itu. Para ahlinya lebih berdasar untuk 
berprasangka baik dan mengacukan rujukan-rujukan yang tulen 
pada mereka. 

Allah Maha Mengetahui tentang hakikat segala sesuatu. 

Pemanfaatan teori hadis di atas dalam membicarakan hadis 
satu persatu, di dalam babnya masing-masing, serta penterje- 
mahan nya di dalam tafsir-tafsir sanad-sanad, dilanjutkan. Misalnya 
seperti kemudian dilakukan oleh al-Qadhi ‘lyadh, Muhyiddin an- 
Nawawi, Ibn al-Aththar, dan sejumlah ulama lain dari Timur dan 
Barat. Meskipun pembahasan mereka tentang hadis tidak begitu 
didasari pemahaman mendalam tentang matan-matan , bahasa- 
bahasa dan l'rabnya, namun pembicaraan mereka tentang isnad- 
isnad hadis sangat luas dan beragam. 

Itulah macam-macam ilmu hadis yang dipelajari di kalangan 
para pemuka masa ini. 

Allah adalah Penunjuk ke Kebenaran, dan Pembantu untuk 

itu. 

13 Ilmu flkah dan cabang-cabangnya, undang-undang mengenai 

pusaka 

Ilmu flkah ialah pengetahuan tentang klasifikasi mengenai undang- 
undang Allah s. w. t. yang berkenaan dengan tindakan-tindakan 
kaum muslim mukallaf, seperti hukum wajib, haram, sunnah, 
makruh, dan mubah. Undang-undang atau hukum-hukum ini ada- 
lah bersumberkan al-Quran, dan sunnah, dan dalil-dalil yang telah 
ditetapkan oleh Nabi Muhammad s.a.w. Hukum-hukum yang 
disimpulkan daripada dalil-dalil ini disebut ‘Fikah’. 

Ulama salaf menyimpulkan hukum-hukum itu daripada dalil- 
dalil tersebut, meskipun ianya suatu yang tak dapat dihindarkan, ia 
berbeza dari segi membuat tafsirannya. Dalil-dalil 24 kebanyakan 
berasal daripada nas-nas berbahasa Arab. Di dalam beberapa hal, 
dan khususnya yang berkenaan dengan konsep-konsep perundang- 
an, terdapat perbezaan pendapat yang amat nyata di kalangan 
mereka, mengenai pengertian implisit sesuatu perkataan di dalam 
nas-nas tu. Tambahan pula, sunnah nabi itu berbeza-beza menge- 
nai kesahihannya. Kandungan hukum-hukumnya, sebagaimana 
biasanya, adalah saling bercanggah. Dengan demikian, tarjih, 
ketegasan itu diperlukan. Ini menimbulkan banyak perbezaan 
pendapat. Tambahan pula, dalil-dalil yang tidak dihasilkan dari- 
pada nas-nas telah menyebabkan begitu juga yang lainnya menim- 
bulkan banyak perbezaan-perbezaan pendapat. Kemudian, timbul 
peristiwa-peristiwa baru yang tak tercakup oleh nas-nas. Ianya 
dirujuk melalui andaian kepada hal-hal yang telah tercakup oleh 
nas-nas. Kesemuanya ini akan menimbulkan perbezaan-perbezaan 
pendapat yang tidak dapat dielakkan. Dan inilah sebabnya meng- 
apa pertentangan teijadi di kalangan ulama salaf dan tokoh agama 
setelah mereka. 

Selanjutnya, tidak semua sahabat nabi itu layak memberikan 
fatwa-fatwa , atau ketetapan-ketetapan perundangan. Tidak semua- 
nya dapat menjadi sumber bagi mengamalkan hal keagamaan. 
Ianya adalah khusus kepada para sahabat yang benar-benar me- 
mahami al-Quran dan mengetahui tentang nasikh dan mansukhnya., 
ayat-ayatnya yang mutasyabih dan yang tidak mutasyabih serta 
mengetahui semua dalil lainnya yang dapat diperolehi daripada al- 


24 Maksudnya: dalil-dalil yang berdasar ijmak dan qiyas, misalnya. 

Quran, sebab secara langsungnya mereka telah mempelajari semua 
persoalan ini dari Nabi Muhammad s. a. w. atau mereka yang 
mempelajarinya daripada sahabat yang bermartabat mulia yang 
telah mempelajarinya daripada nabi. Dengan demikian kelompok 
ini disebut qurra , yakni pembaca-pembaca, maksudnya, orang- 
orang yang boleh membaca al-Quran, sebab orang-orang Arab 
adalah bangsa yang buta huruf. Kemampuan mereka untuk mem- 
baca pada masa itu merupakan suatu hal yang amat menakjubkan. 

Ia berlangsung secara demikian pada permulaan Islam. 
Kemudian, kota-kota Islam pun berkembang, dan masalah buta 
huruf pun lenyap daripada kalangan masyarakat Arab kerana 
penglihatan mereka yang terus-menerus dengan kitab suci al- 
Quran. Kini, perkembangan ilmu fikah pula mendapat perhatian. 
Ia pun disempurna dan menjadi sebagai suatu keahlian dan suatu 
ilmu. Pembaca-pembaca al-Quran tidak lagi dipanggil qari al- 
Quran, tapi disebut ahli-ahli fikah (fuqaha ) dan sarjana-sarjana 
agama {ulama). 

Ulama-ulama fikah tadi membentuk dua pendekatan yang 
berbeza terhadap fikah. Satu daripadanya adalah didasarkan 
kepada pemikiran dan analogi, ra'yi dan qiyas. Pendekatan ini 
adalah sebagaimana diamalkan oleh ulama-ulama Iraq. Dan yang 
satu lagi adalah didasarkan kepada hadis, tradisi-tradisi rasul. 
Pendekatan yang kedua ini adalah diwakili oleh ulama-ulama 
Hijaz. Dan di kalangan orang-orang Iraq, terdapat sedikit hadis, 
berasaskan alasan seperti telah kami sebutkan sebelum ini . 25 
Dengan demikian, mereka lebih banyak mempergunakan pende- 
katan analogi (qiyas) dan keupayaan mereka amat menonjol sekali 
dalam hal ini sehingga mereka disebut ahl r-ra ‘yii. 

Tokoh kepada orang-orang Iraq, yang menjadi pusat dan 
jemaah adalah imam Abu Hanafiah. Sedangkan pemimpin Hijaz 
adalah Malik bin Anas dan sesudahnya, as-Syafii. 

Kemudiannya segolongan sarjana agama tidak menyetujui 
qiyas dan menolak untuk menggunakannya. Mereka itu golongan 
adz-Dhahiriyyah. Mereka membatasi sumber-sumber hukum 
hanya pada nas-nas dan ijma atau persetujuan ramai. Mereka 
mengambil berat andaian yang jelas (qiyas jaliy ) dan sebab akibat 


25 Pada bahagian sebelum ini. 

yang didukung oleh nas sebagai yang bersandar kepada nas itu 
sendiri, sebab suatu nas yang menyatakan suatu ratio legis akan 
membolehkan adanya ketetapan hukum bagi semua keadaan yang 
dicakup oleh suatu bentuk pemikiran semacam itu. Pemimpin dari 
mazhab ini adalah Dawud bin Ali dan puteranya 26 dan pengikut- 
pengikutnya. 

Ketiga mazhab inilah yang merupakan mazhab-mazhab ter- 
kenal di kalangan jumhur kaum Muslimin. (Syiah ) 27 ahlul-bait, ke- 
luarga nabi menciptakan mazhab tersendiri dan memiliki fikah 
sendiri. Mereka mengasaskannya atas dasar dogma yang tersendiri 
yang memperkecil-kecilkan sebahagian sahabat nabi, dan mendiri- 
kannya atas dasar anggapan mereka akan ismah para imam dan 
ketidakmungkinan terjadinya pertentangan di dalam pernyataan- 
pernyataan mereka. Ini adalah pegangan yang ternyata adalah sia- 
sia sahaja. 

Kaum Khawarij juga memiliki mazhabnya sendiri. Jumhur 
kaum Muslimin tidak menerima mazhab mereka yang unorthodox, 
yang menyimpang daripada kebiasaan. Bahkan menentang dan 
membenci mazhab kaum Khawarij itu. Maka, kita pun tidak 
mengenal sedikit juga tentang mazhab mereka, dan kita tidak 
melihat pengaruh mereka kecuali di daerah-daerah yang didiami 
oleh kelompok-kelompok ini sahaja. Maka buku-buku rasmi Syiah 
hanya terdapat di negeri yang didiami oleh kaum Syiah dan di 
mana sahaja dinasti Syiah itu berkuasa, di Timur, di Barat dan di 
Yaman. Keadaan yang sama oleh kaum Khawarij. Dan mengenai 
soal-soal fikah masing-masing memiliki panduan dan pendapat 
yang tersendiri. 

Mazhab golongan adz-Dhahiriyyah kini pula telah punah se- 
bagai akibat lenyapnya tokoh-tokoh agama mereka dan bantahan 
yang dilakukan oleh kaum Muslimin terhadap pendukung mazhab 
tersebut. Dan apa yang masih tinggal hanyalah suatu catatan 
tentang mazhab ini di Iraq dan suatu warisan sahaja di Hijaz. 

[*Mungkin ramai pelajar yang dengan susah payah akan 
membebani diri untuk mengikuti pendapat-pendapat mazhab adz- 


26 Daud bin Ali al-Isfahani. Dikenal dengan adz-Dzahiri. Dia orang yang amat 
zahid, wafat 270 H. Puteranya, Muhammad, adalah seorang faqih dan adib, 
meneruskan faham ayahnya, wafat 297 H. 

27 Ibn Khaldun hanya menyebut ‘ahlul-bait’ dalam teksnya. Tapi yang dia 
maksud adalah kaum Syiah dari keluarga nabi. 

Dzahiriyyah - sehingga mengharuskan diri untuk memegang teguh 
buku-buku tersebut. Dari buku-buku itu mereka hendak mengam- 
bil fikah dan pendapat mazhab kaum adz-Dzahiriyyah. Sungguh, 
mereka tidak mendatangkan sedikit pun manfaat. Bahkan pelajar 
semacam itu harus bertentangan dengan jumhur kaum Muslimin, 
dan tentu kaum Muslimin akan menolak pendapat si pelajar. Si 
pelajar dianggap termasuk ahli bidaah, kerana dia memindahkan 
ilmu dari buku-buku yang bukan merupakan kunci bagi guru-guru. 
Hal seperti ini telah dilakukan Ibn Hazm di Andalusia, dengan 
bekal kedudukannya yang tinggi di dalam menghafaz hadis. Dia 
condong pada mazhab kaum adz-Dzahiriyyah dan menjadi pandai 
di dalamnya melalui ijtihad yang dilakukan terhadap pendapat- 
pendapat golongan adz-Dzahiriyyah. Dia berbeda pendapat dengan 
sang tokoh, Dawud bin Ali, serta menentang pendapat-pendapat 
kebanyakan tokoh agama kaum Muslimin . 28 Orang-orang pun 
membalas tentangan itu dan lebih banyak lagi dalam membenci 
dan menentang dogmanya. Buku-buku karangan Ibn Hazm 
diperlakukan dengan acuh tak acuh dan sikap meremehkan, 
sehingga sukar sekali boleh terjual di pasaran. Seringkali dalam 
beberapa peristiwa, buku-buku itu dirobek-robek orang. Tak ada 
yang tertinggal kecuali mazhab ahlur-ra‘yi di Iraq dan mazhab 
ahlul- hadis di Hijaz. 

Imam orang-orang Iraq, yang menjadi pusat mazhab mereka, 
adalah Abu Hanifah dan Nu‘man bin Tsabit . 29 Kedudukannya di 
dalam fikah tak tertandingi. Ini dibuktikan oleh anggota- 
anggotanya khususnya Malik dan as-Syafii. 

Sedangkan imam orang-orang Hijaz adalah Malik bin Anas 


28 Demikianlah, Ibn Hazm sampai melampaui batas menentang Abu Hanifah r.a. 
dan membenci mazhabnya yang berdasar kepada qiyas, mazhab yang dikenal 
dengan ahlur-ra'yi atau ahl-un-nadzri, mazhab rasional. 

29 Abu Hanifah (80-150 H/699-767 M). Imam Mazhab Hanafi, lahir di Kufah, 
belajar ilmu daripada Imam Ja‘far as-Shadiq dan ulama-ulama tabiin. 
Saudagar dan menjadi pengajar dan pemberi fatwa di Kufah. Al-Mansur 
memintanya untuk menduduki jabatan hakim di Baghdad. Ketika menolak, dia 
dimasukkan penjara, dicambuki setiap hari, hingga wafat dalam penjara. 
Dialah orang pertama yang menyusun fikah ke dalam bab-bab dan bahagian- 
bahagian. Ahli ijtihad dalam fikah, hukum-hukum waris dengan cara qiyas dan 
pemikiran rasional ra’yu. Dia telah melahirkan mujtahid-mujtahid baru yang 
telah menyebarluaskan mazhab qiyas di dalam puluhan buku karangan 
mereka. Karya Abu Hanifah, “Fiqh al-Akbar”, dan “Musnad Abu Hanifah”. 

al-Ashbuhi , 30 imam dar el-hijrah 31 - semoga rahmat Allah 
dilimpahi ke atasnya. Malik menambahkan satu sumber hukum 
di samping sumber-sumber hukum yang dilakukan oleh para imam 
lainnya, iaitu praktik orang-orang Madinah. Dia berpendapat 
bahawa suatu hukum dipraktikkan atau tidak adalah yang di- 
sepakati orang-orang Madinah dengan menuruti jejak orang-orang 
sebelum mereka sebagai tuntutan bagi agama dan anutan mereka. 
Dan demikianlah sikap mereka terhadap ■ generasi yang bergaul 
langsung dan menyaksikan amalan Nabi Muhammad s.a.w. - 
semoga selawat dan salam dilimpahi ke atasnya iaitu generasi yang 
mencontoh langsung amalan itu dari nabi. Bagi Imam Malik, 
amalan orang-orang Madinah merupakan salah satu prinsip dasar 
dari dalil-dalil syariah. 

Banyak orang yang mengira amalan semacam itu termasuk 
salah satu persoalan ijmak. Namun Imam Malik menolaknya, 
sebab dalil ijmak tidak mengkhususkan ahl-ul- Madinah, akan tetapi 
mencakup ummah (muslim seluruhnya). 

Dan ketahuilah bahawa ijmak tidak lain adalah konsensus 
atas persoalan keagamaan melalui ijtihad. Dan Imam Malik 
Rahimahullah - tidak menganggap amalan ahl-ul- Madinah terma- 
suk ke dalam pengertian ini. Dia hanya menganggapnya sebagai 
anutan suatu generasi terhadap generasi sebelumnya melalui 
pemerhatian langsung, hingga sampai pada pembawa syari‘at, 
Nabi Muhammad s.a.w. - semoga selawat dan salam dilimpahi ke 
atasnya. Keharusan mengikuti jejak mereka menegaskan adanya 
sumber hukum baru tersebut. 

Ya, soal dalil praktik ini memang disebutkan di dalam bab 
yang membicarakan tentang ijmak mengingat segi konsensus 
(ittifaq) yang mencakup soal itu dengan ijmak merupakan salah 
satu bab yang paling cocok bagi soal dalil tersebut. Bezanya, kon- 
sensus orang-orang yang melakukan ijmak diperoleh melalui pemi- 
kiran dan ijtihad mengenai dalil-dalil hukum, sedangkan konsensus 
orang-orang yang disebut Malik ‘ahl-ul-Madinah berkenaan 


30 Abu Abdillah Malik bin Anas al-Ashbahi (93-179 H/712-795 M). Pendiri 
Mazhab Maliki lahir dan wafat di Madinah. Berasal dari suku Himyar. 
Karangannya: “al-Moutha’ “Ar-Raddu - ‘ala al-Qadariyyah”, “ar-Risalah ila 
r-Rasyid”, dan “al-Mudawwanah al-Kubra”. 

31 Maksudnya, Madinah al-Munawwarah, tempat nabi dan para sahabatnya 
berhijrah. 

dengan praktik atau tidaknya suatu hukum didasarkan kepada 
pengamatan langsung terhadap praktik orang-orang sebelum 
mereka. Dan seandainya soal dalil praktik ahl-ul- Madinah di- 
sebutkan di dalam bab yang membicarakan tentang praktik dan 
pernyataan, Nabi Muhammad s.a.w. - semoga selawat dan salam 
dilimpahi ke atasnya - atau dikumpulkan bersama dalil-dalil yang 
dipertentangkan, seperti mazhab as-shohabi’ , hukum syarVat orang 
yang sebelum kita , dan istishhab , 32 pastilah bab itu lebih sesuai lagi. 

Setelah Malik bin Anas, muncul Muhammad bin Idris al- 
Muthalibi as-Syafii 33 - Rahimahullah. Sesudah Imam Malik, dia 
berangkat ke Iraq dan di sana bertemu dengan sahabat-sahabat 
Imam Abu Hanifah. Dia belajar ilmu daripada mereka dan 
memadukan metode Hijaz dengan metode pemikiran orang-orang 
Iraq, serta menciptakan mazhab tersendiri. Di dalam ajaran-ajaran 
mazhabnya, as-Syafii banyak bertentangan dengan Imam Malik- 
Rahimahullah. 

Setelah mereka, muncul Imam Ahmad ibn Hanbal - 
Rahimahullah, seorang muhaddits terkemuka. Dengan bekal hadis 
yang melimpah - dia belajar dari sahabat-sahabat Imam- Abu 
Hanifah. Lalu, Imam Ahmad bersama para sahabatnya pun 
memiliki mazhab sendiri. 

Di kota-kota Islam, pengertian taklid hanya terbatas kepada 
imam yang empat tersebut. Kaum muqallidun tidak mengakui 
eksistensi ulama-ulama selama mereka. Masyarakat menutup pintu 
dan jalan-jalan menuju perbezaan pendapat. Istilah-istilah ilmu 
menjadi bercabang-cabang dan amat sukar jalan yang harus 


32 Maksudnya, perbezaan pendapat sekitar ‘mazhab as-shohabi’, apakah 
merupakan suatu prinsip dasar agama atau bukan; demikian juga perbezaan 
pendapat mengenai hukum syariat yang ada sebelum kita, apakah berlaku bagi 
kita ataukah tidak, juga mengenai istishhab yang oleh Ibn al-Qayyim 
diistilahkan sebagai melakukan terus suatu ketetapan hukum yang sudah 
teruji, atau menafikan hukum yang dinafikan, hingga muncul dalil baru sebagai 
penggantinya. 

33 Imam as-Syafii (150-204 H/767-820 M). Imam dan pendiri Mazhab Syafii, satu 
di antara empat mazhab sunni. Dia peletak dasar ilmu-l-ushul Lahir di Ghaza 
dan dibesarkan di Makkah. Belajar ilmu kepada Imam Malik bin Anas di 
Madinah. Pernah dipenjara, lalu dibebaskan oleh ar-Rasyid. Berangkat ke 
Fustat (Mesir), wafat di sana dan dimakamkan di gunung al-Muqattham. 
Bukunya “Kitab al-Umm", yang sudah diterjemahkan ke dalam bahasa 
Indonesia oleh Prof. TK Ismail Yaqub SH, dan “ar-Risalah”. 

ditempuh seseorang untuk sampai pada tingkatan ijtihad. Di 
samping itu timbul pula ketakutan untuk menyandarkan ijtihad 
kepada orang yang bukan ahlinya dan kepada peribadi yang tidak 
dapat diyakini kebenaran pendapat dan agamanya. Kerananya, 
dengan lantang orang-orang sama-sama menyatakan dirinya lemah 
dan tidak mampu melakukan ijtihad atau berbeza pendapat. Para 
ulama pun menyerukan umat Muslimin supaya kembali taklid 
kepada imam-imam yang empat . 34 Masing-masing memiliki 
imamnya sendiri yang menjadi tempat taklidnya. Mereka tidak 
mahu sama sekali berpindah-pindah taklid , 35 sebab yang demikian 
itu bererti mempermainkan agama. Tak ada yang tertinggal dari 
dinamisme pemikiran Islam selain usaha menukilkan ajaran-ajaran 
yang sudah ditetapkan mazhab-mazhab yang mereka anut, setiap 
muqallid hanya mempraktikkan ajaran hukum mazhabnya. Se- 
sudah diadakannya pembenaran ( tashhih ) terhadap prinsip-prinsip 
dasar {ushut) dan sesudah dilakukannya penghubungan sanad me- 
lalui riwayah, maka tak ada lagi hukum-hukum baru yang dicapai 
di dalam fikah pada masa sekarang ini selain yang sudah dicapai 
sebelum ini. Seorang yang mengakui dirinya melakukan ijtihad, 
tidaklah diakui orang hasil ijtihadnya dan tak seorang pun akan 
bertaklid padanya. Muslimin pada saat ini telah menjadi serom- 
bongan manusia yang bertaklid kepada imam yang empat tersebut. 

Mereka yang bertaklid kepada Imam Ahmad ibn Hanbal 
sedikit jumlahnya. Sebahagian besar terdapat di Syria, Iraq, Bagh- 
dad, dan sekitarnya. Mereka paling banyak memelihara Sunnah 
dan meriwayatkan hadis, serta sangat cenderung melakukan 
penyimpulan hukum ( istimbat ) melalui qiyas seboleh mungkin. Di 
Baghdad, golongan ini punya kekuasaan dan pengikut yang besar 
sehingga seringkah terjadi benturan dengan orang-orang Syiah di 
sekitar Baghdad. Kerananya sering sekali timbul pemberontakan di 
Baghdad. Pemberontakan-pemberontakan baru berakhir setelah 
pasukan Tartar menguasainya, dan setelah itu tidak pernah ter- 
ulang lagi. Kelompok lainnya yang bertaklid pada Imam Ahmad 


34 Inilah yang dikatakan orang sekarang sebagai masa kemunduran umat Islam 
atau pemikiran Islam atau tertutupnya pintu ijtihad. 

35 Maksudnya, seseorang tidak bertaklid pada seorang imam dalam suatu 
persoalan dan bertaklid pada imam lain dalam persoalan lainnya. Misalnya, 
dalam masalah solat, dia hanya boleh bertaklid kepada seorang imam, tidak 
pada dua imam atau lebih. 

dalam jumlahnya yang sangat besar terdapat pula di Syria . 36 

Sedangkan yang bertaklid pada Imam Abu Hanifah sekarang 
ini ialah orang-orang Iraq, muslimin India dan Cina, di daerah- 
daerah belakang sungai Euprat dan Tigris dan di negeri-negeri 
bukan Arab seluruhnya. Secara khusus mazhab Abu Hanifah 
diikuti di Iraq dan Dar el-Salm Baghdad dan murid-muridnya 37 
terdiri daripada para sahabat Dinasti Bani Abbas. Kerananya, 
buku-buku dan hasil diskusi mereka yang kritis terhadap asy- 
Syafiiyyah banyak sekali jumlahnya. Analisis mereka mengenai 
persoalan khilafiyyat begitu bagusnya. Sebahagian daripada karya- 
karya mereka ada yang melahirkan ilmu yang mengagumkan dan 
pandangan-pandangan yang menakjubkan. Karya-karya itu sudah 
beredar saat ini. Tapi sedikit sekali yang sampai ke Maghribi. Qadli 
ibn al-‘Arabi dan Abu al-Walid al-Baji yang membawanya 
melalui perjalanan mereka berdua ke sana. 

Pengikut imam as-Syafii terbanyak berada di Mesir, melebihi 
tempat-tempat lainnya. Mazhab ini tersebar di Iraq, Khurasan dan 
di daerah belakang Sungai Euprat dan Tigris. Mereka berlumba 
dengan pengikut Mazhab Hanafi dalam fatwa dan pengajaran di 
semua kota-kota tersebut. Buku-buku mengenai persoalan khila- 
fiyat dipenuhi dengan berbagai pembicaraan mereka. 

Lalu, semuanya itu lenyap bersamaan dengan hancurnya 
Timur berserta daerah-daerah perbatasannya. Ketika Imam Mu- 
hammad bin Idris as-Syafii tinggal di Bani Abdil Hakam di Mesir, 
sekelompok murid belajar di sana antara lain: al-Buwaithi, al- 
Huzayni, dan lain-lainnya. Dan di kota yang sama juga terdapat 
murid-murid Mazhab Maliki, di antaranya Abdullah bin Abdil 
Hakam, Asyhab, Ibn al-Qasim, Ibn al-Mawaz, dan lain-lainnya, 
kemudian juga al-Harts bin Miskin berserta putera-puteranya. 

Kemudian, dengan munculnya Daulat ar-Rafidlah , 39 fikah 


36 Pada masa belakangan ini, pengikut Mazhab Hanbali sebahagian besar 
terdapat di Daerah Nejd. Lihat al-Mujtama’ al- ‘Arab i karya Dr. Abdul Wahid 
Wafi, hlm 71-74. 

37 Yang terkenal empat orang: (1) Abu Yusof 113-182 H, (2) Abu al-Hasan asy- 
Syaibani 132-189 H, (3) Zafar bin al-Huzail 110-158 H, dan (4) Al-Hasan bin 
Ziyad wafat 204 H. 

38 Iaitu Abu Bakar Muhammad bin ‘Abdillah bin Muhammad al-Isybili, 
pengarang buku “Ahkam al-Quran’\ Wafat di kota Fez tahun 543 H. 

39 Kata ar-Rafidlah dimaksudkan untuk semua pengikut Syiah Imamiyyah yang 
menolak Zaid bin Ali bin al-Husayn sebagai imam mereka. 

ahlus-sunnah lenyap dari Mesir. Fikah (Syiah) ahlul-bait menggan- 
tikannya. Hampir-hampir seluruh pengikut selain golongan 
mazhab yang berkuasa punah dan lenyap di Mesir. Baru pada 
tahun-tahun terakhir abad ke-4, seorang qadli beraliran Mazhab 
Maliki, Abdul al-Wahhab, berangkat dari Baghdad menuju ke 
Mesir, dengan tujuan memenuhi kehidupan dan mencari penghi- 
dupan. Khalifah-khalifah Bani Ubaydiyyin yang beraliran ar- 
Rafidlah itu memberi izin kepada Abdul al-Wahhab dengan 
menunjukkan rasa hormat secara berlebihan. Ini mereka lakukan 
sebagai pernyataan kecaman terhadap Bani Abbas yang tidak 
memerhatikan seorang imam seperti Abdul al-Wahhab. Dengan 
kehadiran sang imam, Mazhab Maliki mendapat pengikut di Mesir 
meskipun jumlahnya tidak banyak, sampai pada akhirnya Daulat 
Ubaydiyyin lenyap dari kekuasaan ar-Rafidlah dan dikuasai oleh 
Shalahuddin Yusub bin Ayub. 40 Fikah as-Syafii dan sahabat- 
sahabatnya di Iraq dan Syria kembali bergabung dengan mereka di 
Mesir. Mazhab as-Syafii pun tersebar lebih baik dan mendapat 
banyak pengikut. Di antara ulama-ulama Mazhab as-Syafii yang 
terkenal adalah Muhyiddin an-Nawawi asal Aleppo, kota di bawah 
pemerintahan Daulat Ayyubbiyah di Syria, dan juga Izzuddin bin 
Abdissalam, kemudian Ibn ar-Riq‘ah di Mesir dan Taqiyuddin bin 
Daqiq al‘ied. Setelah mereka, Taqiyuddin as-Subki dan yang 
terakhir Syekh al-Islam Sirajuddin al-Bulqayni 41 pada masa 
sekarang ini. Sirajuddin merupakan ulama mazhab as-Syafii 
terbesar di Mesir, bahkan yang terbesar di antara penduduk Mesir. 

Sedangkan Imam Malik - Rahimahullah - mazhabnya secara 
khusus diikuti di Maghribi dan Andalusia. Sebenarnya ada diikuti 
juga di tempat-tempat lain, namun mereka ini yang tidak pernah 
bertaklid kepada mazhab lainnya, kecuali sebahagian kecil saja. 
Paling sering orang-orang Maghribi dan Andalusia mengadakan 
perjalanan ke Hijaz. Itulah puncak perjalanan mereka. Dan pada 
masa itu, Madinah merupakan pusat ilmu pengetahuan, dan dari 
sana berkembang ke Iraq. Tapi Iraq bukanlah merupakan tempat 
persinggahan mereka, sehingga mereka terbatas hanya mereguk 


40 Salahuddin al-Ayuubi (532-589 H/1138-1193 M), lahir di Tikrit (Iraq) dan 
wafat di Damsyik. Pendiri Daulat Ayubiyah. Raja Muslim terbesar pada masa 
Perang Salib. Ahli perang yang suka perdamaian. 

41 Bulqain, tempat kelahirannya di daerah Mesir, wafat 805 H, tiga tahun sebelum 
wafatnya Ibn Khaldun, sahabatnya. 

ilmu dari ulama-ulama Madinah. Syekh dan imam mereka adalah 
Malik. Sebelumnya, mereka mereguk ilmu dari guru-guru Imam 
Malik, dan setelah Malik wafat mereka masih menimba ilmu dari 
murid-muridnya. Malik menjadi sumber ilmu bagi orang-orang 
Maghribi dan Andalusia. Mereka hanya bertaklid padanya dan 
bukan kepada yang lainnya mengingat tidak ada ajaran yang lain 
yang sampai kepada mereka. Di samping itu, sikap badwiah masih 
menguasai masyarakat Maghribi dan Andalusia, dan mereka pun 
belum pernah memerhatikan masalah kebudayaan ( hadlarah ) 
seperti yang terdapat di kalangan masyarakat Iraq. Kerana 

j* 

kesesuaian pada sifat badwiah , maka masyarakat Maghribi dan 
Andalusia lebih condong kepada orang-orang Hijaz. Oleh sebab 
itu, Mazhab Maliki masih tetap murni di kalangan mereka dan 
belum dipengaruhi oleh perubahan dan pentafsiran ulang akibat 
hadlarah, sebagaimana telah terjadi pada mazhab-mazhab lainnya. 

Setelah ajaran mazhab daripada setiap imam menjadi sebuah 
ilmu tersendiri bagi para pengikutnya, sehingga tidak ada jalan lagi 
untuk jtihad dan qiyas, dirasakan perlunya mengadakan analisis 
(tandzir) terhadap persoalan-perosalan tambahan serta mengada- 
kan klasifikasi ( tafriq ) terhadap masalah yang dipandang punya 
persamaan setelah disandarkan kepada prinsip-prinsip dasar yang 
telah ditetapkan di dalam mazhab imam mereka. Semuanya itu 
memerlukan kemahiran yang mengakar (malakah rasikhah) di 
mana dengan malakah itu mereka dapat melakukan tandzir dan 
tafriq semacam itu, dan dapat menerapkan kedua-duanya pada 
ajaran imam mereka seboleh mungkin. Malakah ini yang disebut 
ilmu fikah pada masa sekarang ini. 

Penduduk Maghribi semuanya taklid kepada Imam Malik 
Rahimahullah. Murid-murid Imam Malik tersebar di Mesir dan 
Iraq. Di Iraq di antara lain Qadli Ismail dan thabaqahny&, seperti 
Ibn Khuwaizi Mandad 43 Ibn al-Lubban , 44 Qadli Abu Bakar al- 

A. C 

Abhuri, Qadli Abu al-Husayn bin al-Qasshar, Qadli Abdul Wah- 


42 Lihat buku “Malik, Hayatuhu wa Ashruhu”, karya Syeikh Abu Zahrah, hlm. 
340 dan halaman sesudahnya. 

43 Khuwaizi Mandad adalah nama gelar ayah Imam Abi Bakar Muhammad bin 
Ahmad ibnu Abdillah, asal dari Basrah dan wafat tahun 400 H. 

44 Abu al-Hasan Muhammad bin Abdillah bin al-Hasan, wafat pada tahun-tahun 
pertama abad ke-5 Hijrah. 

45 Abu Bakar Muhammad bin Ahmad bin al-Hasan, wafat 481 H. 

hab, dan lain-lainnya yang datang sesudah mereka. Sedangkan di 
Mesir ada Ibn al-Qasim dan Asyhab , 46 Ibn Abdil Hakam , 47 dan al- 
Haruts ibn Miskin berserta thabaqah mereka. Dari Andalusia, 
Abdul Malik ibn Habib 48 yang pergi ke Mesir untuk belajar ilmu 
dari Ibn al-Qasim dan thabaqahnya. Dialah 49 yang menyebarluas- 
kan Mazhab Maliki di Andalusia dan menulis tentang mazhab ini 
dalam sebuah buku berjudul al-Wadlihah. Kemudian muridnya, al- 
Utbi mengarang pula sebuah buku berjudul al-Utbiyyah. Dari 
Ifriqiyah, Asad bin al-Furat 50 datang melancong. Pertama dia 
menulis tentang sahabat-sahabat Imam Abu Hanifah. Lalu dia 
pindah pada Mazhab Maliki. Dan Ali bin al-Qasim menulis ten- 
tang segala bab persoalan fikah. Dia datang ke Qairawan mem- 
bawa bukunya itu. Buku itu disebut al-Asadiyyah dinisbahkan 
kepada Asab bin al-Furat. Suhnun 51 mempelajari buku itu dari- 
pada Asad. Lalu dia ke Timur dan bertemu dengan Ibn al-Qasim, 
kepada siapa dia belajar ilmu. Suhnun saling bertukar fikiran 
dengan Ibn al-Qasim mengenai masalah-masalah yang disebutkan 
di dalam buku al-Asadiyyah. Setelah diskusi lama, Ibn al-Qasim 
sampai pada kesimpulan untuk menarik kembali sebahagian besar 
isi buku itu. Suhnun mencatat masalah-masalahnya serta menu- 
lisnya menjadi sebuah buku. Dia menjelaskan segala persoalan yang 
ditolak Ibn al-Qasim. Lalu Ibn al-Qasim menulis surat kepada Asad 
meminta supaya berpegang pada buku karya Suhnun, dan Asad 
pun menyetujuinya. Orang-orang lalu meninggalkan buku karya 
Asad dan mengikuti pendapat-pendapat Suhnun yang tertuang di 
dalam al-Mudawwanah, meskipun persoalan-persoalan yang dibica- 
rakannya bercampur-baur di dalam penyusunan bab-babnya. De- 
ngan demikian karya Suhnun itu disebut al-Mudawwanah dan al- 

46 Faqih Mazhab Maliki, wafat 204 H. 

47 Salah seorang Mawla Usman bin AfFan, wafat 216 H. 

48 Abdul Malik bin Habib, wafat 238 H, asal Andalusia. Karyanya adalah al- 
Wadlihah , mengenai ashul-fiqh. 

49 Muhammad bin Ahmad bin Abdil Aziz, wafat 255 atau 254 H. Karyanya al- 
Mustakhrijah. 

50 Asad bin Furat bin Sanan, asli dari Khurasan, lahir di Nejran 145 H dan wafat 
tahun 212 H. 

51 Suhnun adalah Abdus-Salam bin Sa‘id Suhnun at-Tunukhi, dari Arab, wafat 
tahun 240 H. 

Mukhtalithan , 52 Orang-orang Qairawan menjadikan al-Mudawwa- 
nah ini sebagai buku teks dan Andalusia menjadikan al-Wadlihah 
dan al-Utbiyyah sebagai buku teks mereka. Kemudian, Ibn Abi 
Zaid meringkas buku al-Mudawwanah atau al-Mukhtalithah itu di 
dalam bukunya yang diberi nama al-Mukhtashar. Juga Abu Sa‘id 
al-Budad‘i, seorang fakir dari Qairawan, telah meringkasnya pula 
di dalam bukunya yang bernama at-Tahdzib. Guru-guru di Ifriqi- 
yah menjadikannya sebagai buku teks dan mempelajarinya di 
sekolah-sekolah, dan meninggalkan buku-buku lainnya. Dan 
demikianlah, orang-orang Andalusia pun menjadikan al-Utbiyyah 
sebagai buku rujukan mereka, serta meninggalkan al-Wadlihah 
atau buku-buku lainnya. 

Usaha-usaha memberi komentar, menjelaskan dan mengum- 
pulkan buku-buku induk ini masih terus dilakukan oleh ulama- 
ulama mazhab. Banyak orang Ifriqiyah menulis ulang al- 
Mudawwanah, dan masya-Allah yang mereka tulis at-Tunisi, Ibn 
Basyir, dan lain-lainnya. Dan orang-orang Andalusia puri menulis 
ulang al-Utbiyyah dan masya-Allah yang mereka tulis itu. Di 

c i 

antara mereka ada Ibn Rusyd, dan lain sebagainya. Ibn Abi Zaid, 
mengumpulkan segala persoalan dan perbezaan pendapat serta 
kenyataan-kenyataan yang tercakup di dalam semua buku induk 
tersebut ke dalam bukunya an-Nawadir. Dengan demikian, buku 
itu mencakup segala pendapat mazhab. Dan Ibn Yunus telah me- 
nukilkan sebahagian besar isi buku an-Nawadir di buku komen- 
tarnya atas buku al-Mudawwanah. 

Lautan ilmu Mazhab Maliki melimpah di kedua puncak ufuk 
Andalusia dan Qairawan. Sampai akhirnya Cordova dan Qairawan 
mengalami kehancuran. Kemudian setelah itu orang-orang Magh- 
ribi menjadikan kedua buku 54 tersebut sebagai rujukan. Lalu hadir 
buku karya Abu Amru bin al-Hajib yang meringkas jalan-jalan 


52 Buku al-Mudawwanah merupakan buku dasar paling lengkap mengenai fikah 
Mazhab Malik. Fikah Mazhab Malik yang ada sekarang sebenarnya bersum- 
ber darinya. Dan buku ‘al-Asadiyyah’ merupakan rujukan paling penting bagi 
Suhnun di dalam menyusun al-Mudawwanah. 

53 Abu al-Walid bin Ahmad bin Rusyd, faqih Maliki terkenal. Bukunya mengenai 
fikah banyak sekali, di antaranya al-Mugaddimat al-Mumahhadat. Lahir 450 H, 
wafat pada 11 Zulkaedah 520 H (1126 M). Dia adalah saudara kepada ahli 
falsafah Ibn Rusyd. 

54 Maksudnya: Buku an-Nawadir karya Ibn Abi Zaid dan buku karya Ibn Yunus, 
komentar atas buku al-Mudawwanah. 

fikiran para pemuka Mazhab Maliki dalam setiap bab, dan menge- 
nai tiap persoalan diperinci pendapat-pendapat mereka, sehingga 
buku itu muncul sebagai Mazhab Maliki. 

Di Mesir, Mazhab Maliki tetap berkembang sejak al-Haruts 
ibn Miskin, Ibn al-Mubsyir, Ibn al-Luhait, Ibn Rasyiq, dan Ibn 
Syasy. Sedangkan di Iskandariyah, Mazhab Maliki berkembang di 
kalangan Bani Auf, Bani Sanad, dan Ibn Athal-Lah. Saya tidak 
tahu banyak, dari siapa Abu Amru bin al-Hajib mempelajari 
Mazhab Maliki. Namun yang jelas, dia dikenal setelah keruntuhan 
Daulat Bani Ubaydi dan lenyapnya fikah (Syiah) ahlul-bait , dan se- 
telah munculnya ulama-ulamanya fikah sunni Mazhab Syafii dan 
Mazhab Maliki. Begitu bukunya sampai di Maghribi pada tahun- 
tahun terakhir abad ke-7, banyak pelajar Maghribi yang menekuni 
buku Abu Amru, khususnya pelajar-pelajar Bougie (Bijayah), se- 
bab guru besar merekalah bernama Abu Ali Nasiruddin az-Za- 
wawi yang membawa masuk buku itu ke Maghribi. Dia mem- 
pelajari di Mesir daripada sahabat-sahabatnya. Buku ringkasan 
karya Abu Amru bin al-Hajib dicatatnya kembali dan membawa ke 
Maghribi hingga tersebar di kalangan murid-muridnya di Bijayah. 
Daripada para murid buku itu tersebar ke seluruh kota-kota 
Maghribi lainnya. Dan sekarang ini, para pelajar fikah di Maghribi 
terus-menerus membaca dan mempelajari dengan tekun buku 
ringkasan tersebut. Mereka dipengaruhi oleh rasa cinta kepada 
sang guru, Nasiruddin. Ada pula segolongan guru yang memberi 
komentar atas buku itu, misalnya, Ibn Abdissalam, Ibn Rusyd, dan 
Ibn Harun. Mereka semua termasuk kelompok masyikhah di Tuni- 
sia. Di antara yang paling bagus komentarnya adalah Ibn Abdis- 
salam. Namun bersama itu, mereka secara terus-menerus mempe- 
lajari dan memperbaiki buku at-Tahdzib karya Sa'id al-3urad‘i di 
dalam pelajaran-pelajaran mereka. 55 

“Dan Allah memberi petunjuk kepada siapa yang dikehen- 

daki-Nya menuju jalan yang lurus”.] 56 


55 Nampak betapa mendalamnya pengetahuan Ibn Khaldun mengenai mazhab 
yang diikutinya, Mazhab Maliki. Dia termasuk salah seorang ahli fikah Maliki. 
Di Mesir, dia menjadi guru besar fikah mazhab ini di samping menjadi gadli 
pula. Secara panjang lebar dibicarakan tentang Mazhab Maliki dan sejarah 
berserta karya-karya yang tersebar di dalamnya. Sementara dalam mazhab- 
mazhab lainnya, hanya disinggung secara sekilas. 

56 Al-Quran surah (an-Nur) ayat 46. 

14 Ilmu Faraid 

Ilmu faraid ialah pengetahuan tentang pembahagian harta pusaka 
dan penentuan bahagian yang menjadi hak hubungannya dengan 
bahagian-bahagian seseorang dan pembahagian-pembahagiannya 
yang dasar. Ilmu ini juga mencakup pengetahuan tentang 
pengaturan kembali bahagian-bahagian itu {munasakhah). Muna 
sakhah ini penting dilakukan apabila salah seorang di antara ahli 
waris yang asal kemudiannya telah meninggal, dan bahagian- 
bahagiannya haruslah dibahagikan kepada para ahli warisnya. 
Waktu itulah, perlukan untuk menentukan dengan benar ke atas 
bahagian yang pertama sehingga ahli-ahli waris penerima baha- 
gian-bahagian yang kedua menerima bahagian-bahagian yang tak 
harus dibahagi-bahagi lagi. 

Kadang-kadang terjadi pembahagian-pembahagian yang 
{munasakhah) dilakukan lebih daripada satu atau dua kali. Dise- 
babkan itu angka-angkanya menjadi semakin banyak. Dan sekian 
kali angka itu bertambah, sekian kali pula hitungannya diperlukan. 
Juga, pembahagian suatu harta warisan dapat difikirkan dengan 
dua kemungkinan, dalam hal ini, sebagai contohnya, seseorang ahli 
waris itu harus memaklumi ahli warisnya yang lain, sementara ahli 
waris yang ketiga tidak pula memaklumkan ahli warisnya yang ke- 
dua. Maka, pembahagian harta warisan pun diatur dan dihitung 
menurut kemungkinannya, dan jumlah bahagian pun dipertim- 
bangkan. Kemudian, harta warisan itu dibahagi-bahagikan kepada 
ahli waris yang layak mengikut bahagian-bahagian yang sewajar 
dengan pembahagian-pembahagian yang asas. Semua ini memerlu- 
kan hitungan. Dengan demikian para ahli fikah menjadikannya 
sebagai suatu subjek yang tersendiri, sebab, tambahan pada fikah 
adalah diperlukan hitungan sebagai unsur utama yang harus wujud 
di dalamnya. Mereka menyatakannya sebagai suatu disiplin ilmu 
dengan haknya sendiri. 

Banyak sudah karangan yang ditulis mengenai ilmu ipi. 
Dalam Mazhab Maliki, buku yang paling terkenal di antara karya 
sarjana-sarjana Andalusia moden, adalah karangan Ibn Tsabit, 
buku ringkasan karya Qadli Abu al-Qasim al-Hufi, kemudian buku 
karya al-Ju‘di, dan di antara sarjana-sarjana Ifriqiyah moden ada 
Ibn an-Manir at-Tharobulusi, dan lain-lainnya. Demikian pula 
dalam Mazhab-mazhab Syafii, Hanafi, dan Hanbali, telah banyak 
buku-buku ditulis sarjana-sarjananya. Karya mereka besar-besar, 

rumit, dan menunjukkan keluasan ilmu mereka di dalam fikah dan 
ilmu hitung (hisab). Di antara mereka, khususnya, Abu al-Ma‘ali - 
r.a., dan sarjana-sarjana mazhab semisalnya. 

Ilmu faraid merupakan disiplin ilmu yang mulia, kerana 
cakupannya akan ilmu yang berdasar akal dan ilmu yang berdasar 
nas , dan dengan mempergunakan ilmu itu akan diperoleh 
ketentuan tentang hak-hak seorang di dalam harta warisan dengan 
cara sebenar-benarnya dan meyakinkan, ketika para pembahagi 
menjadi bingung dan sukar menentukan bahagian-bahagian yang 
harus diterima masing-masing ahli waris.] 

Sarjana-sarjana agama di kota-kota Islam telah memberikan 
perhatiannya yang besar terhadap ilmu ini. Ada di antara para 
penulis itu yang cenderung membesar-besarkan sisi ilmu hitung dari 
disiplin itu dan mengajukan persoalan-persoalan yang memerlukan 
pemecahan pelbagai macam cabang aritmetik, seperti aljabar, peng- 
gunaan akar, dan lain sebagainya. Karya-karya tulisan mereka 
dipenuhi dengan hal-hal tersebut. Ilmu faraid memang tak banyak 
dipelajari orang dan tidak memberi manfaat praktis dalam masalah 
harta pusaka kerana menyangkut peristiwa-peristiwa yang luar 
biasa dan jarang terjadi. Namun ia berguna untuk latihan dan 
untuk mencapai kemahiran (malakah) bagi orang yang mempela- 
jarinya dan bentuknya yang paling sempurna. 

Kebanyakan ahli dalam disiplin ilmu ini mengemukakan 
pembicaraan hadis nabi yang menyatakan kemuliaan ilmu itu. 

Hadis itu dinukilkan Abu Hurairah - r.a. - daripada nabi: 

“Faraid adalah sepertiga ilmu dan pertama-tama dilupakan 

orang”. 

Bahkan dalam suatu riwayat yang dikeluarkan oleh Abu 
Na‘im al-Hafiz dinyatakan sebagai “setengahnya”. Ahli-ahli faraid 
mengemukakan pembicaraan itu berdasar kenyataan bahawa yang 
dimaksud dengan faraid adalah pembahagian harta warisan. 
Namun ternyata kandungannya jauh melebihi dari itu, dan 
bahawa yang dimaksud dengan faraid tidak lain hanyalah ke- 
wajipan-kewajipan yang dibebankan (faraid taklifiyyah) di dalam 
ibadat, cara-cara hidup, harta warisan, dan lain-lainnya. Dalam 
pengertian inilah terkandung kebenaran maksud kata ‘setengah’ 
dan ‘sepertiga’. ‘Pembahagian harta warisan’ jauh lebih sempit 
daripada itu semua, dilihat dari ilmu syariat secara keseluruhannya. 

Pengertian ini menunjukkan bahawa kata ‘faraid’ yang digi- 

ring kepada disiplin ilmu khusus ini atau yang disempitkan khusus 
sebagai pembahagian harta warisan, tidak lain adalah suatu istilah 
yang timbul di kalangan ahli-ahli fikah, bersamaan dengan 
terciptanya pelbagai disiplin ilmu dan istilah-istilah ilmiah. 

Pada permulaan munculnya Islam, pengertian ‘faraid’ (dalam 
hadis tersebut) tidak pernah diertikan sesempit ini, tetapi dinyata- 
kan dalam pengertiannya yang universal, sebagai kata yang diambil 
dari kata ‘ fardP , iaitu kata yang menunjukkan ‘penentuan kadar’ 
(i takdir ) dan ‘keharusan’ (qath). Yang dimaksudkan ‘faraid’ - 
sehubungan dengan pengungkapannya - tidak lain adalah semua 
fardhu sebagaimana telah kami nyatakan di atas. Fardu-fardu 
itulah hakikat syariah dari kata ‘faraid’ (yang tersebut dalam hadis 
di atas). Maka kata tersebut tidak boleh digiring kepada pengertian 
selain pengertian yang berlaku pada masa ketika mereka mencipta- 
kan sesuatu istilah, seperti nabi menciptakan istilah faraid. 
Pengertian itulah yang paling sesuai bagi maksud mereka daripada 
pengertian lainnya . 57 

Dan Allah yang Maha Suci Maha Tinggi Lebih Mengetahui. 

Dia pemberi taufik.] 


15 Ilmu ushut-fiqih dan cabang-cabangnya, dialektik dan soal-soal 
yang kontroversial 

Ilmu ushul-fiqih merupakan salah satu ilmu yang paling besar, amat 
penting, dan paling bermanfaat di antara ilmu-ilmu syariah. Ilmu 
itu menitikberatkan tentang dalil-dalil syariah dari mana hukum- 
hukum agama dan kewajipan-kewajipan rasmi ( taklif) diambil. 

Sumber-sumber dasar syariah ialah al-Quran, dan kemudian- 
nya, sunnah yang menjadi penjelas bagi al-Quran. 

Pada masa Nabi Muhammad s. a. w. masih hidup, hukum- 
hukum agama diterima oleh kaum Muslimin melalui al-Quran yang 
diwahyukan kepada baginda, dan lalu dijelaskan melalui ucapan 
dan perbuatannya, atau dengan penjelasan langsung (khithab 


57 Sekilas nampak Ibn Khaldun tidak menyetujui kalau ilmu faraid dikatakan 
sebagai ‘sepertiga’ ilmu, apalagi ‘setengah’nya, seperti pendapat kebanyakan 
ahli fikah dari segala mazhab. Nampak pula seakan dia meremehkan ilmu 
faraid. Pada hal yang dimaksud Ibn Khaldun ialah bahawa bukan hanya ilmu 
faraid sebagaimana maksud dalam hadis nabi tersebut itu saja, tetapi semua 
ilmu yang menyangkut soal-soal kewajipan agama. 


585 



MUKADIMAH IBN KHALDUN 


syafahi ) yang tidak memerlukan perantara, pemikiran, mahupun 
analogi (giyas). Dan setelah nabi wafat penjelasan langsung adalah 
tidak diusahakan. Dan al-Quran pun dihafaz dengan setepat- 
tepatnya dan terus-menerus. 

Para sahabat telah bersepakat bahawa kita wajib amalkan 
sunnah nabi sama ada perkataan mahupun perbuatannya, yang 
sampai kepada kita melalui nukilan {naql) yang benar, yang besar 
kemungkinan benarnya. Pernyataan ini sudah jelas buktinya 
berdasar dalil syariat di dalam al-Quran dan sunnah. 

Kemudian, ijmak menggantikan tempat al-Quran dan sun- 
nah. Itu terjadi kerana persetujuan para sahabat untuk menolak 
pendapat para penentang mereka. Tentunya, persetujuan tersebut 
hanya dilakukan berdasar sandaran dalil, sebab orang-orang jenis 
mereka ini tidak sembarang menyatakan sepakat tanpa adanya 
dalil yang pasti, di samping dalil yang menyatakan terhindarnya 
jemaah dari kesalahan. Maka ijmak pun menjadi satu sumber 
hukum yang pasti di dalam persoalan-persoalan syariat. 

Kemudian kita perhatikan jalan-jalan yang ditempuh para 
sahabat dan kaum salaf dalam mempergunakan al-Quran dan sun- 
nah sebagai dalil. Mereka membanding-bandingkan antara teks- 
teks al-Quran dan sunnah yang bernada sama, menjadikan teks- 
teks al-Quran dan sunnah yang bermakna satu sebagai pemban- 
ding bagi lainnya, lalu menjadikan hasil analogi itu sebagai dalil 
melalui ijmak mereka, atau diserahkan persamaan itu kepada 
pendapat sebahagian sahabat yang lain. Setelah Nabi Muhammad 
s.a.w. wafat, banyak peristiwa terjadi di luar cakupan nas-nas yang 
cukup tetap. Para sahabat pun membanding-bandingkannya 
dengan nas yang sudah ditetapkan serta memasukkannya ke da- 
lam peristiwa yang sudah ada dukungan nas dengan syarat-syarat - 
dalam pemasukan itu - yang memastikan kesamaan dari dua 
peristiwa yang mirip itu, hingga benar-benar meyakinkan bahawa 
hukum Allah mengenai kedua peristiwa tersebut adalah satu. 
Hukum itu pun menjadi dalil syari melalui persetujuan mereka 
atasnya. Dalil itulah yang disebut giyas, dalil hukum yang keempat. 

Jumhur ulama sepakat menyatakan, bahawa keempat dalil 
hukum tersebut al-Quran, sunnah, ijmak dan giyas merupakan 
prinsip-prinsip dasar syariat, meskipun ada sebahagian di antara 
mereka yang tidak mengakui dalil ijmak dan qiyas. Namun yang 
terakhir ini jumlahnya sedikit. Di samping itu ada sebahagian 
ulama yang menambahkan dalil-dalil lain di luar keempat prinsip 

dasar tersebut. Namun kami rasa tidak perlu menyebutkannya di 
sini kerana tanggapan-tanggapannya adalah lemah dan pembicara- 
an mengenai dalil-dalil baru itu tidak banyak. 

Salah satu pembahasan utama mengenai disiplin ilmu ushul- 
fiqih ini adalah pemikiran tentang eksistensi keempat sumber terse- 
but sebagai dalil-dalil al-Quran, dalilnya adalah mukjizat yang me- 
matahkan pembicaraan musuh yang menentangnya. Mukjizat itu 
terdapat pada teks-teksnya. Dan bukti lainnya adalah ketulenan di 
dalam nukilannya, sehingga tidak mendatangkan keragu-raguan 
akan kebenarannya. Mengenai simnah berserta bahagian di antara- 
nya yang telah dinukilkan kepada kita - seperti telah kami katakan 
dasarnya adalah persetujuan ulama yang menyatakan wajib bagi 
kita untuk mengamalkan sunnah yang benar, iaitu sunnah yang 
mendapat ketetapan daripada amalan Rasulullah semasa hidup- 
nya. Di dalam sunnah itu tercakup persoalan kitab-kitab dan rasul- 
rasul yang diutus Allah ke pelosok-pelosok bumi dengan membawa 
hukum-hukum dan syariat-syariat, baik berisi perintah mahupun 
larangan. Mengenai ijmak, dalilnya adalah kesepakatan para 
sahabat - semoga ridlaLah dilimpahi ke atas mereka - sebagai 
dasar menolak mereka yang menentang ijmak umah meskipun al- 
Quran telah menetapkan eksistensi ishmah bagi umah. Qiyas 
berdalilkan persetujuan para sahabat. Inilah sumer-sumber hukum 
dalam Islam. 

Kemudian, sunnah memerlukan pembuktian akan kebenar- 
annya. Hal itu dilakukan dengan melurus jalan-jalan penyebar- 

£0 

annya, ( thuruq an-naql) dan mengetahui segi adalah mereka yang 
menyampaikan, supaya menjadi benar-benar jelas keadaannya 
untuk tidak menimbulkan praduga akan keabsahannya. Sahnya 
sunnah itu merupakan pangkal perintah wajib mengamalkan 
maklumat tersebut. Usaha ini pun merupakan salah satu kaedah 
dasar disiplin ilmu ushul-Jiqih. Pengetahuan tentang Nasikh dan 
Mansukh diperlukan lebih lanjut sesudahnya, ketika terjadi 
percanggahan antara dua buah keterangan dan satu di antaranya 
dituntut supaya diberlakukan mendahului lainnya. Pengetahuan ini 
pun jua merupakan salah satu daripada fasal-fasal dan bab-bab 
disiplin ilmu ushul~jiqih. 


58 Adalah adalah sifat adil, iaitu Muslim yang telah mencapai umur, berakal, dan 
suci daripada melakukan dosa-dosa besar dan dosa kecil secara terus-menerus, 
dan bersih dari segala tindakan yang menghancurkan maruah. 

Kemudian, setelah itu muncul kajian tentang erti-erti per- 
kataan. Ini dilakukan kerana ketergantungan pada pengetahuan 
tentang erti konvensional daripada ungkapan-ungkapan tunggal 
atau gabungan, untuk menarik idea-idea pada umumnya daripada 
gabungan-gabungan kata pada umumnya. Norma-norma filologis 
yang diperlukan sehubungan dengan persoalan ini terdapat di 
dalam ilmu-ilmu nahwu (grammar ), tashrif (infeksi), dan tatabahasa 
dan gaya bahasa {bayan). Dan ketika pembicaraan merupakan 
suatu keahlian ( malakah ) bagi orang-orang yang mempergunakan- 
nya, persoalan-persoalan linguistik belum merupakan ilmu ataupun 
norma-norma. Ahli fikah saat itu belum lagi memerlukannya, 
sebab masalahdinguistik akrab dengan mereka melalui kebiasaan 
alami. Akan tetapi ketika kemahiran berbahasa Arab lenyap, para 
ahli yang menjadikannya sebagai bidang pengkhususan mereka, 
merasa tertutup mendapatkan bantuan melalui tradisi yang baik 
dan cara-cara analogi yang tersusun baik. Maka masalah linguistik 
pun kemudian menjadi ilmu yang diperlukan para ahli fikah dalam 
usahanya mengetahui hukum-hukum Allah s.w.t. 

[Di samping itu, ada perolehan lain yang dapat ditarik dari 
susunan suatu kata, iaitu penarikan hukum-hukum syariah 
daripada susunan kata di antara idea-idea yang mengandung 
makna khusus. Hukum-hukum itulah yang disebut fikah. 

Dalam ilmu fikah, tidak cukup hanya mengetahui makna 
konvensional secara umum, tetapi haruslah diketahui hal-hal lain 
di mana makna khusus itu bergantung, dan dengannya hukum- 
hukum ditarik sesuai dengan cara yang telah dilakukan para ahli 
hukum dan sarjana-sarjana ilmu pengetahuan di dalam menarik 
prinsip-prinsip dasar (ashl-ashl). Cara demikian itu mereka jadikan 
sebagai metode untuk melakukan penyimpulan hukum. Misalnya, 
dengan metode itu mereka menyimpulkan bahawa bahasa tidak 
selalu dapat dijadikan bahan analogi mengingat adakalanya sebuah 
kata mengandung banyak maka sehingga tidak harus berlaku se- 
cara umum, bahawa huruf waw tidak selalu berfungsi sebagai kata 
penghubung, bahawa apabila beberapa individu yang tercakup di 
dalam kata yang khusus dikeluarkan dari yang umum, apakah 
pembicaraan sebelumnya tetap berlaku bagi individu-individu se- 
lain yang tersebut? Apakah kata perintah (amr) berlaku untuk me- 
nunjukkan wajib ataukah hukum boleh ( nadb ) atau menunjukkan 
praktik seketika ataukah praktik yang boleh ditunda, apakah kata 
larangan ( nahy ) menuntut kerancuan ataukah keabsahan? Apakah 

yang munthlaq digiring kepada yang muqqyyad. Apakah suatu teks 
(nas) yang menunjukkan alasan diharamkannya sesuatu persoalan 
cukup jika berhadapan dengan pengharaman (tahrim) meskipun 
untuk persoalan lainnya di mana alasan itu juga tercakup ke 
dalamnya? Banyak lagi contoh-contoh lain semacamnya. Kese- 
muanya itu termasuk bahagian daripada kaedah-kaedah disiplin 
ilmu usul fikah ini. Kerana kaedah-kaedah itu termasuk sebahagian 
daripada pembahasan makna, maka ia pun bersifat linguistik. 

Telaahan terhadap qiyas (analogi) merupakan salah satu 
kaedah disiplin ilmu usul fikah, kerana di dalamnya terkandung 
pembenaran sumber pokok ( ashl ) dan cabang (far ‘un) hukum yang 
diqiyaskan dan dianalogikan, dan juga terkandung deskripsi yang 
lebih meyakinkan dugaan bahawa hukum itu berkait dengannya di 
dalam sumber pokok di antara deskripsi-deskripsi (washf) dari 
posisi tersebut. Eksistensi deskripsi dalam hukum cabang (far'un ) 
tanpa suatu percanggahan menghalangi terjadinya pentertiban 
hukum atasnya dalam masalah-masalah lain yang termasuk 
bahagian daripada bidangnya. Semuanya itu merupakan kaedah- 
kaedah disiplin ilmu usul fikah ini. 

Ketahuilah, bahawa disiplin ilmu usul fikah ini merupakan 
salah satu di antara disiplin-disiplin ilmu yang baru diciptakan da- 
lam agama Islam. Ulama-ulama salaf tidak merasa memerlukan- 
nya, kerana penggalian makna dari kata-kata, cukup diperoleh dari 
kemampuan berbahasa yang sudah mereka miliki. Sedangkan kae- 
dah-kaedah yang perlu, sebahagian besar sudah jadi perbendahara- 
an ilmu milik beberapa orang di antara mereka. Mengenai ilmu ten- 
tang sanad-sanad (asanid), mereka juga merasa tidak perlu untuk 
menelaahnya, mengingat jarak waktu antara ulama di satu saat 
dengan ulama sebelum atau sesudahnya tidaklah berjauhan, begitu 
juga para pembawa maklumat dengan ulama saling mengenal. 

Setelah ulama-ulama salaf dan angkatan pertama wafat dan 
ilmu-ilmu pengetahuan seluruhnya telah berubah menjadi suatu 
keahlian, seperti telah kami sebutkan sebelum ini, maka ulama- 
ulama fikah dan para mujtahid merasa perlu adanya norma dan 
kaedah untuk menarik hukum-hukum daripada dalil-dalil nas yang 
ada. Mereka pun menuliskannya sebagai suatu disiplin ilmu yang 
tegak, terutama yang mereka sebut ushul-fiqih . 

Orang pertama yang menulis ilmu ushul-fiqih adalah as-Syafii 
- semoga ridla Allah diberikan padanya. Ilmu itu disampaikan 
melalui sebuah risalah yang terkenal berjudul ar-Risalah. Di dalam 

buku itu as-Syafii berbicara mengenai amr-amr (perintah-perintah), 
nahy-nahy (larangan-larangan), bayan (kejelasan), khabar (berita), 
naskh (penghapusan), dan tentang hukum ‘illat yang dinaskan 
daripada qiyas. 

Kemudian, ahli-ahli fikah mazhab Hanafi menulis pula ushul- 
fiqih. Kaedah-kaedah ( ushuliyah ) yang sudah ada mereka tahqiq 
dan bentangkan dalam pembicaraan yang lebih luas. Begitu juga 
para ulama ilmu kalam, mereka menulis tentang disiplin ilmu ini. 
Namun, tulisan ulama-ulama fikah adalah lebih sesuai disebut 
sebagai buku fikah dan hukum-hukum furu (cabang) kerana 
contoh-contoh dan bukti-bukti yang dikemukakan di dalamnya 
lebih banyak- menyinggung masalah fikah dan furu'iyah yang 
ditegakkan atas dasar Jiqhiyyah . Ulama-ulama ilmu kalam sama 
sekali melepaskan deskripsi persoalan daripada fikah dan cen- 
derung melakukan pembuktian rasional seboleh mungkin sebagai- 
mana yang mewarnai ilmu-ilmu mereka dan merupakan keharusan 
metode pemikiran mereka. Ulama-ulama fikah mazhab Hanafi ini 
memiliki reputasinya yang sungguh bererti dalam menyelami 
pelbagai persoalan fiqiyah dan sedapat mungkin menarik norma- 
norma (i ushuliyah ) ke dalam persoalan-persoalan fikah. Abu Zaid 
al-Dabusy, salah seorang pemuka dari kalangan mereka, muncul. 
Dia menulis tentang qiyas secara luas sekali melebihi tulisan semua 
ulama fikah mazhab Hanafi. Dia menyempurnakan analisis dan 
persyaratan yang diperlukan dalam qiyas. Dengan kesempurnaan 
pembahasan masalah qiyas itu, sempurnalah ilmu ushul fikah. 
Segala masalahnya telah terhuraikan dan kaedah-kaedahnya 
rampung dipersiapkan. Dalam urusan ushul fikah, banyak orang 
menoleh pada metode yang telah ditempuh para ulama ilmu kalam. 

Buku terbaik tulisan ulama kalam tentang ushul-fiqih, adalah 
kitab al-Burhan karya Imam al-Haramain dan al-Mustashfa karya 
al-Ghazali - keduanya berasal dari golongan Asy‘ari dan kitab al- 
Ahd karya Abduljabbar, serta al-Mu‘tamad, mengulas buku 
tersebut oleh al-Husain al-Bashri - keduanya berasal dari 
golongan Mu‘tazilah. Keempat buku tersebut merupakan buku 
pegangan bagi kaedah dan dasar disiplin ilmu ushul-fiqih. 

Kemudian, keempat buku tersebut diringkas oleh dua sarjana 
ulama kalam mutakhir iaitu Imam Fakhruddin bin al-Khatib di 
dalam kitabnya al-Mahshul, dan Saifuddin al-Aamidi dengan 
kitabnya al-Ahkam. Kedua sarjana itu berbeza dalam metode 
penulisan atas disiplin ilmu ini, yang satu menekankan tahqiq 

(pembenaran) dan yang satunya pada pembuktian. Ibn al-Khatib 
lebih cenderung pada analisis dengan memperbanyak dalil dan 
penghujahan pembuktian, sedangkan al-Aamidi condong men- 
tahqiq pendapat-pendapat mazhab dan memaparkan persoalannya 
secara panjang lebar. 

Kitab al-Mahshul diringkas pula oleh murid-murid sang 
imam, Sirajuddin al-Arumawi di dalam kitab at-Tahshil , dan 
Tajkuddin al-Arumawi di dalam kitab al-Hashil. Dari kedua kitab 
ini, Syihabuddin al-Qirafi membuat petikan-petikan muwaddimah- 
niuqaddimah (premis) dan kaedah-kaedah, serta mengumpulkannya 
di dalam buku kecil yang diberinya nama at-Tanqihat. Al-Badawi 
juga melakukan hal yang sama di dalam al-Minhaj. Para pelajar 
pendahulu menjadikan kedua buku ini sebagai buku teks dan 
banyak orang lain mengulasnya. 

Kitab al-Ahkam karangan al-Aamidi merupakan karya paling 
terperinci dalam analisis persoalan. Abu Umar bin al-Hajib lalu 
meringkasnya di dalam bukunya yang dikenal dengan al-Mukhta- 
shar al-Kabir, kemudian diringkas lagi di dalam buku lain yang 
menjadi pegangan para pelajar. Penduduk Timur dan Maghribi 
memberikan perhatian kepada buku itu, menelaah dan mengulas- 
nya. Di dalam buku mukhtashar inilah metode ulama-ulama kalam 
dalam disiplin ilmu ushul-fiqih boleh diperoleh. 

Mengenai metode ulama mazhab Hanafi (dalam ilmu ushul- 
Jiqih ), sudah banyak sekali buku yang ditulis oleh mereka. Tulisan 
ulama mazhab Hanifah terdahulu yang paling bagus adalah karya 
Abu Zaid al-Dabusi, sedangkan tulisan Saiful Islam al-Bazdawi, 
merupakan karya terbaik dari seorang tokoh Mazhab Hanifah 
kalangan moden. Karya-karya itu begitu lengkap. Lalu, muncullah 
Ibn as-Sa‘ati, seorang ulama fikah mazhab Hanafi. Dia memadu 
dua metode yang terdapat dalam kitab al-Ahkam dan al-Bazdawi. 
Keduanya dikumpulkan dan kumpulan itu diberinya judul al- 
Badai, sehingga menjadi buku yang paling bagus dan paling 
menarik dari segi penulisannya. Banyak tokoh ulama pada masa 
sekarang ini terus-menerus membaca dan membahas buku tersebut 
dan banyak pula saijana luar Arab senang melakukan ulasan ke 
atasnya. Demikianlah yang terjadi pada saat ini. 

Inilah inti disiplin ilmu ushul-fiqih ini, penentuan pelbagai 
persoalan yang menjadi objeknya, serta perincian karya-karya 
terkenal sehubungan dengan disiplin ilmu tersebut yang ada pada 
saat ini. 

Semoga Allah memberkati kita ilmu yang bermanfaat, 
menjadikan kita termasuk orang yang berilmu, dengan kumia 
dan kemuliaan-Nya. Allah Maha Kuasa atas segala sesuatu.] 


Masalah khilafiyah 

Ketahuilah bahawa fikah yang diistimbatkan dari dalil-dalil syariah 
menimbulkan banyak perbezaan pendapat di kalangan ulama- 
ulama yang berijtihad. Perbezaan pendapat itu timbul disebabkan 
perbezaan sumber dan perbezaan segi pandangan, suatu hal yang 
tidak dapat dihindarkan. [Sudut pandangan yang berbeza ini 
disebut “Masalah Khilafiyah”. 

Perbezaan pendapat itu menyebar seluas-luasnya di dalam 
Islam. Para muballid bebas untuk meniru siapa saja yang 
dikehendaki di antara ulama-ulama mujtahid. 

Lalu, setelah perbezaan pendapat itu sampai kepada keempat 
ulama mazhab, yang kebetulan mendapat tempat yang baik di 
kalangan umat Islam, orang-orang itu membatasi diri pada taklid 
atas mereka. Ada larangan untuk bertaklid kepada ulama selain 
mereka, kerana pintu ijtihad sudah tertutup. Kerana ijtihad begitu 
sukar untuk dilakukan dan ilmu-ilmu pengetahuan yang merupa- 
kan materi ijtihad telah bercabang-cabang melalui perjalanan 
zaman dan tidak adanya pengganti selain keempat mazhab ini. 
Maka keempat mazhb ini pun ditegakkan atas dasar-dasar agama, 
dan berlangsunglah perbezaan pendapat di antara mereka yang 
berpegang teguh dengannya dan mereka yang mengakui hukum- 
hukumnya sebagaimana halnya dengan perbezaan pendapat 
tentang nas-nas syariah dan ushul-ushul fiqhiyah . 

Di antara keempat imam berlangsung diskusi-diskusi me- 
ngenai usaha pembenaran pendapatnya masing-masing. Diskusi- 
diskusi itu dilakukan atas dasar yang benar dan cara-cara yang 
lurus. Masing-masing mempergunakan alat pembuktian atas 
pendapat yang dianutnya serta memberlakukan syariat seluruhnya 
dan dalam setiap pokok masalah fikah. Kadang-kadang, perbezaan 
pendapat terjadi antara as-Syafii dan Malik, sedangkan Abu 
Hanifah mendukung salah seorang di antaranya; kadang terjadi 
antara as-Syafii dan Abu Hanifah, sedangkan Malik mendukung 
salah satu. Di dalam diskusi-diskusi inilah muncul keterangan atas 
dalil-dalil dan dasar sumber imam-imam tersebut, tentang titik-titik 

pusat perbezaan pendapat serta posisi-posisi ijtihad mereka. 

Macam ilmu ini disebut dengan khilafiyyat , persoalan- 
persoalan yang kontroversial. Orang yang memilikinya harus 
mengetahui kaedah-kaedah yang dipergunakan sebagai alat untuk 
sampai kepada penyimpulan hukum, sebagaimana seorang mujta- 
hid memerlukannya. Hanya saja, mujtahid memerlukannya untuk 
menyimpul hukum agama, sedangkan orang yang berbeza 
pendapat perlu memilikinya untuk menjaga supaya masalah yang 
telah disimpulkan itu tidak didobrak oleh pembicaraan pihak yang 
menentang. 

Sungguh, khilafiyah itu adalah sebuah ilmu yang mulia dan 
amat bermanfaat untuk mengetahui sumber pengambilan para 
imam serta dalil-dalil yang dipergunakan. Orang-orang yang 
berusaha menelaahnya akan terlatih dalam mengemukakan 
pembuktian yang diingini. Karya-karya para ulama Hanafi dan 
as-Syafliyah mengenai masalah ini lebih banyak dibanding karya 
ulama Malikiyah, sebab bagi ulama Hanafiyah, qiyas merupakan 
dasar pokok (ashl) bagi kebanyakan masalah furu'iyah , sebagai- 
mana telah anda ketahui. Dengan demikian, ulama Hanafi dan as- 
Syafliyah disebut kaum rasionalis dan analisis {ahl al-nadlar wal- 
bahts). Sedangkan ulama Malikiyah berpegang pada atsar 
(pendapat para sahabat) sebagai sandaran. Mereka bukan kaum 
rasional {ahl al-nadlar ). Dan juga, kebanyakan ulama Malikiyah 
berasal dari Maghribi, yang tinggal di padang pasir, dan hanya 
sedikit di antara mereka yang punya perhatian atas keahlian. 

Mengenai masalah ini, al-Ghazali - semoga Allah mem- 
berinya rahmat - memiliki sebuah kitab, al-Maakhid. Zaid al- 
Debusi menulis at-Ta'liqah , dan karya Ibn al-Wasshar - seorang 
syekh Malikiyah — berjudul Uyun al-Adillah. Di dalam mukhtashar- 
nya tentang ushul-fiqih, Ibn as-Sa‘ati telah mengumpulkan segala 
ushul-fiqiyah yang dijadikan dasar fikah kontroversial. Kumpulan 
ini disusun dengan rapi, masalah demi masalah yang dipertentang- 
kan tercatat di dalamnya. [*] 

Dialektika 

Jidal (dialektika) mencakup pengetahuan tentang tingkah laku 
paling tepat di dalam perdebatan yang berlangsung di antara 
pendukung mazhab-mazhab fiqiyah dan lain-lainnya. Pilihan 
sebagai dasar penolakan atau persetujuan di dalam perdebatan 

adalah begitu banyak jumlahnya. Sewaktu berdebat masing-masing 
memberikan perdebatan dan jawapan setiap pendebat itu, mem- 
biarkan dirinya memperkatakan sesuatu itu dengan lantangnya. 
Ada sebahagian daripada pembicaraan itu benar dan sebahagian 
lagi penuh kekeliruan. Dengan demikian, pihak berkuasa harus 
menyusun norma perilaku yang tepat dan tatatertib berdebat yang 
harus dipatuhi oleh para pendebat. Tatatertib itu mencakup perihal 
penolakan dan penerimaan, bagaimana seharusnya orang yang 
berdebat itu harus bersikap ketika mengemukakan hujah dan 
bagaimana orang yang menjawab harus bertindak palsu apabila 
seseorang itu diperbolehkan mengetengahkan hujahnya dan 
bagaimana dia harus menerima kekalahan dan berhenti bila pula 
dia harus mengganggu ataupun menyanggah pihak lawannya, saat 
mana pula dia harus berdiam diri dan mengizinkan pihak lawan 
untuk bercakap dan mengemukakan alasan-alasannya. 

Dengan demikian, dikatakan bahawa disiplin ilmu ini 
merupakan pengetahuan tentang norma-norma dasar atas sikap 
paling tepat dalam adu-argumentasi, baik yang mempertahankan 
suatu pendapat atau yang menolaknya, baik pendapat itu ber- 
hubungan dengan fikah ataupun masalah lainnya. Dialektika ini 
ada dua metode: 

Metode al-Bazdawi, khusus mengenai dalil-dalil syariah, 
seperti nas, ijmak dan pembuktian. 

Metode al-Umaidi, bersifat umum, berlaku bagi setiap 
penghujahan yang dipergunakan sebagai pembuktian terhadap 
ilmu apa pun, dan sebahagian besar memang berisi pembuktian 
(istidlal). Banyak segi-seginya yang baik, tapi faktor kelemahannya 
juga tidak sedikit. 

Apabila kita menyebut pemikiran logis, seringkali diertikan 
sama dengan qiyas menyalahkan (qiyas mughalithi ) dan qiyas 
sopistik (qiyas usfsatha-i). Hanya saja, argumentasi dan analogi 
terpelihara dan terjadi di dalamnya. Di dalam hal tersebut metode- 
metode pembuktian berkurang menurut keperluan. 

Al-Umaidi inilah orang pertama yang menulis mengenai me- 
tode dialektika, dan nama al-Umaidi melekat di belakangnya. Dia 
menyusun buku yang diberinya nama al-Irsyad, dalam bentuk 
ringkas. Ulama-ulama mutakhir mengikuti jejaknya, seperti al- 
Nasafi dan lain-lainnya. Mereka datang setelah al-Umaidi, 
menempuh jalan yang telah ditempuh olehnya. Dan banyaknya 
buku-buku ditulis orang dengan metode al-Umaidi ini. Pada masa 

sekarang ini, metode tersebut sudah tidak dipergunakan lagi kerana 
merosotnya rasa sebagai keperluan mewah dan bukan lagi 
merupakan keperluan pokok. 

Dan Allah Maha Suci Maha Tinggi lebih mengetahui. Taufik 
diperoleh dengan-Nya.[*j 


16 Ilmu Kalam 

Ia adalah ilmu yang mempergunakan bukti-bukti logik dalam 
mempertahankan, akidah keimanan dan menolak pembaharu yang 
menyimpang dalam dogma yang dianut kaum muslimin pertama 
dan ortodoks Muslim, ahlus-Sunnah. 

Inti akidah keimanan adalah tauhid, ke-Esaan Allah dengan 
demikian kita akan kemukakan di sini pertamanya sebuah contoh 
yang baik tentang penghujahan logik yang akan menyedarkan kita 
kepada ke-Esaan Allah s.w.t. di dalam metode yang paling 
langsung dan cara yang paling tepat. Kemudian, kita kembali 
memberikan suatu deskripsi yang benar tentang teologi spekulatif 
serta subjek-subjek yang dipelajarinya. Kita juga akan menunjuk- 
kan alasan mengapa ilmu kalam tumbuh dalam Islam dan apa yang 
mendorong penciptaannya. 

Kita katakan hendaknya diketahui bahawa segala benda- 
benda yang diwujudkan sama ada ianya hak esensi mahupun 
tindakan manusia atau binatang, memerlukan sebab-sebab sewa- 
jarnya yang mana ianya adalah mendahului kewujudannya. 
Mereka telah memperkenalkan perkara-perkara yang kedapatan 
ke dalam dunia yang dikuasai oleh adat kebiasaan dan yang 
menyentuh kewujudannya. Setiap satu daripada penyebab-penye- 
bab itu, secara bergantian, akan wujud dan dengan itu menghen- 
daki sebab-sebab lainnya. Sebab-sebab itu secara berterusan meng- 
ikut sebab-sebabnya dalam suatu tatanan yang mendaki. 

Dia yang mengadakan sesuatu itu supaya ada dan yang 

menciptakannya. Maha Suci Dia, tiada Tuhan selain Dia. 

Di dalam prosesnya, sebab-sebab itu menjadi berganda-ganda 
dan berkembang secara vertikal dan horizontal. Akal menjadi 
semakin bingung dalam usahanya untuk menanggapi dan meng- 
hitungnya. Hanya melalui pengetahuan yang komprehensif sahaja 

yang dapat melingkungi semuanya kehususnya tindakan-tindakan 
manusia dan binatang. Di antara beberapa sebab-sebabnya 
(tindakan itu), terdapat yang amat jelas berpihak kepada maksud 
dan kehendak, sebab tindakan itu tidak akan terlaksana kecuali 
melalui maksud dan kehendak. Kepelbagaian maksud dan ke- 
hendak adalah merupakan sesuatu yang bersangkut-paut dengan 
jiwa. Sebagaimana kesemuanya biasanya, muncul dari persepsi- 
persepsi yang lampau sebagai akibatnya. Persepsi-persepsi itu akan 
menyebabkan ada hasrat untuk membuat tindakan. 

Sekali lagi sebab-sebab persepsi itu merupakan persepsi yang 
lainnya. Sekarang, sebab kesemua persepsi yang terjadi di dalam 
jiwa adalah tidak diketahui, kerana tidak seorang pun yang dapat 
mengetahui permulaan atau tatanan daripada masalah yang 
berkenaan dengan jiwa. Ianya adalah anggapan-anggapan yang 
sifatnya berurutan yang diletakkan Allah s. w. t. dalam fikiran 
manusia yang tidak mampu mengetahui permulaan dan akhirnya. 
Sebagaimana biasanya, manusia itu berkeupayaan untuk mema- 
hami sebab-sebab yang sifatnya semula jadi dan kelihatan dengan 
jelas dan yang kedapatan dengan sendirinya kepada persepsi kita 
dengan cara yang teratur dan tersusun rapi, sebab alam semula jadi 
adalah dibatas oleh jiwa dan berada di tingkat yang bawah 
daripadanya. 

Sedangkan lingkungan persepsi, adalah terlalu luas untuk 
jiwa, sebab ianya adalah milik akal, ia berada di tingkat yang atas 
daripada jiwa. Jiwa dengan demikian tidak dapat menanggapi 
sebahagian besar persepsi, apalagi menguasainya seluruhnya. Dari 
sini dapat anda fikirkan hikmah larangan Nabi Muhammad s.a.w., 
yakni pembawa syariat Allah untuk memikirkan dan berusaha 
mengetahui sebab-sebab, kerana itu adalah bagaimana lembah 
yang menyesatkan fikiran dan tidak bebas daripada kebatilan dan 
tidak pula mendatangkan sesuatu hakikat: 


“Katakanlah: Aliahlah (yang menurunkan kitab Taurat), 
kemudian (sesudah kamu menyampaikan al-Quran kepada 
mereka), biarkanlah mereka bermain-main dalam kesesatan- 
nya”. 

Manusia kadang-kadang berhenti berspekulasi tentang sebab- 
sebab, kakinyalah tergelincir, dan dia menjadi seorang yang sesat 
dan hancur. 

Semoga Allah melindungi kita dari kesengsaraan dan kerugian 
yang nyata. 

Hendaklah anda tidak merasa bahawa anda memiliki 
kekuasaan, atau dapat memilih sesuai dengan kemahuan untuk 
menghentikan atau menarik langkah-langkah anda. Tidak, anda 
harus waspada dengan cara sama sekali memutuskan diri dari 
spekulasi yang berkenaan dengan sebab-sebab. 

Tambahannya, cara di mana sebab-sebab melakukan penga- 
ruhnya terhadap kebanyakan hal yang disebabkannya adalah tidak 
diketahui. Ia hanya diketahui melalui kebiasaan (pengalaman) dan 
kesimpulan-kesimpulan yang membuktikan adanya suatu hubung- 
an kausal yang jelas kelihatan. Apa sebenarnya pengaruh itu dan 
bagaimana ia terjadi tidaklah diketahui. 

“Tidaklah Kami berikan ilmu pengetahuan kecuali sedikit 
daripadanya ”. 59 

Dengan demikian, kami telah mengarahkan agar sama sekali 
dihentikan dan dilenyapkan spekulasi mengenainya itu dan supaya 
menghadapkan diri kita langsung kepada Penyebab semua sebab. 
Yang bertindak atasnya dan Yang mengadakannya supaya jiwa itu 
dapat diwarnai dengan sesungguhnya oleh tauhid atau ke-Esaan 
Allah. Yakni sebagaimana telah diajarkan oleh pembawa syariat 
iaitu Nabi Muhammad s.a.w. yang lebih mengetahui permasalahan 
agama kita dan jalan-jalan kebahagiaan kita kerana baginda dapat 
melihat sesuatu yang berada di sebalik indera. Nabi Muhammad 
s.a.w. bersabda: 

“Barang siapa mati ‘bersaksi tiada Tuhan selain Allah’ akan 
masuk syurga”. 

Barang siapa yang pada sebab-sebab akan mengalami ke- 
kecewaan. Dia dikatakan telah benar-benar kufur. Sekiranya dia 
berenang-renang di lautan spekulasi dan penyelidikan mencari 
setiap sebab-sebab itu satu per satu dan yang menyebabkannya dan 
pengaruh yang dilakukan, saya dapat memastikan bahawa dia 
akan pulang dengan penuh kegagalan. Dengan demikian, Nabi 
Muhammad s.a.w. melarang kita untuk mempelajari sebab-sebab. 


59 Al-Quran surah 6 (al-An‘am) ayat 91. 


597 



MUKADIMAH IBN KHALDUN 


Kita telah diperintah supaya mengakui ke-Esaan Tuhan secara 
mutlaknya. 

“Katakanlah, ‘Dialah Allah Yang Maha Esa. Allah adalah 
Tuhan yang bergantung kepada-Nya segala sesuatu. Dia tidak 
beranak dan tiada pula diperanakkan, dan tidak ada seorang 
pun yang setara dengan Dia ”. 60 

Manusia itu janganlah sekali-kali mempercayai saranan yang 
ditimbulkan oleh benak fikirannya, bahawa ia berupaya mema- 
hami segala yang ada dan sebab-sebabnya, dan mengetahui seluruh 
perincian-perincian yang kewujudan cadangan semacam itu yang 
muncul dari fikiran, hendakla i disisihkan sebagai sesuatu yang 
amat bodoh. Setiap orang yang ada persepsi mempunyai kesan- 
kesan superfisial bahawa (keseluruhan) kewujudan adalah dijang- 
kau oleh persepsinya dan bahawa ianya tidak akan melampauinya. 
Persoalan itu adalah pada hakikatnya berbeza sama sekali. 
Kebenarannya berada melampaui daripada itu. Seseorang menge- 
tahui bahawa orang-orang yang tuli berasakan bahawa seluruh 
kewujudan adalah kandungan persepsinya keempat inderanya dan 
akalnya. Segala-galanya yang dapat didengar bukan merupakan 
bahagian daripada wujudnya. Hal yang serupa pula berlaku 
kepada orang yang buta. Semua yang dapat dilihat bukan 
merupakan bahagian yang wujud baginya. Sekiranya orang yang 
cacat semacam itu tidak ditempatkan pada sewajarnya pada 
maklumat yang mereka terima daripada bapa-bapa dan guru- 
guru dan sebilangan besar orang pada umumnya, mereka tidak 
akan mengakui kewujudan segalanya itu. Mereka akur tuntutan 
orang ramai di dalam mengakui eksistensi kelompok-kelompok 
( sensibilia ) ini, tetapi pengakuan itu adalah tidak terletak pada 
watak semula jadinya dan tidak pula pada watak dari persepsi 
inderanya sekiranya seekor binatang bisu ditanyai mengenai 
sesuatu hal dan ia dapat menjawabnya, pastilah kita mendapati 
bahawa mereka akan mengabaikan seluruh kelompok intettigibilia. 
Ia dengan mudahnya tidak akan wujud untuknya. 

Sekiranya, ianya boleh diandaikan bahawa terdapat jenis 
persepsi lainnya yang berbeza dengan persepsi yang kita miliki 
kerana persepsi-persepsi indera kita adalah sesuatu yang diciptakan 


60 Al-Quran surah al-Isra’ ayat 85. 

dan diwujudkan. Ciptaan Tuhan adalah lebih agung jika diban- 
dingkan dengan ciptaan manusia. Serba mengetahui adalah tidak 
dimiliki oleh manusia. Alam wujud ini adalah terlalu luas untuk 
dimakluminya. 

“Dan Allah penguasa dari belakang mereka ”. 61 

Dengan demikian hendaklah seseorang itu mencurigai 
kesempurnaan persepsinya serta hasil-hasil daripada persepsinya. 
Ikutilah semua yang telah diperintahkan Nabi Muhammad s. a. w. 
seperti misalnya, masalah keyakinan dan bertingkah laku. Itu lebih 
menjamin kebahagiaan kita. Saya memberitahukan apa yang ber- 
manfaat bagi anda, kerana persepsi yang lain itu berada di atas 
tingkatan persepsi anda dan termasuk wawasan yang jauh lebih 
luas daripada wawasan akal anda. Tapi, ini tidak bererti menolak 
sama sekali mempergunakan akal atau pemikiran. Akal itu sebuah 
timbangan yang> cermat, hasilnya pasti dan boleh dipercaya; tetapi 
mempergunakan akal untuk menimbang soal-soal yang berhubung- 
an dengan ke-Esaan Allah, atau hidup di akhirat kekal, atau 
hakikat kenabian ( nubuwwah ), atau hakikat sifat-sifat ke-Tuhanan, 
atau masalah lain yang terletak di luar kesanggupan akal, adalah 
sama dengan mencuba mempergunakan timbang tukang emas 
untuk menimbang gunung. Namun tidak juga bererti bahawa 
timbangan itu sendiri tidak boleh dipercaya. 

Soal yang sebenarnya ialah, bahawa akal itu mempunyai 
garis-garis yang tegas membatasi kemampuannya. Dengan demi- 
kian ia tidak boleh diharapkan akal untuk dapat memahami Allah 
dan sifat-sifat-Nya. Otak hanyalah satu dari beberapa atom yang 
diciptakan Allah. Berdasarkan semuanya itu, dapatlah anda 
mengerti akan kelirunya seorang yang mendahulukan akal, serta 
betapa keterbatasan pemahamannya dan keredupan pendapatnya. 

Sekiranya ia sudah jelas, maka adalah munasabah turutan 
sebab-sebab yang meningkat naik itu akan sampai pada suatu 
tahap di mana ia melampaui wawasan persepsi dan eksistensi kita, 
dan tidak lagi boleh disebut sebagai sesuatu yang dapat ditanggapi 
( mudrikah ). Akal dengan demikian tersesat, keliru dan terpisah di 
dalanl hutan yang penuh dugaan. Maka, pengakuan terhadap ke- 
Esaan Tuhan adalah serupa dengan ketidakmampuan untuk 


61 Al-Quran surah al-Ikhlas. 

menganggapi sebab-sebab dan cara-cara di mana ia mempenga- 
ruhinya dan kebergantungan dalam soal ini terhadap Tuhan yang 
menciptakannya dan yang menguasainya. Tidak ada pencipta 
selain Dia. Semua sebab-sebab itu adalah merujuk kepada-Nya dan 
kembali kepada kekuasaan-Nya. Kita mengetahui tentang-Nya 
hanya sebanyak yang kita ketahui daripada-Nya. Inilah erti 
pernyataan yang dinukilkan oleh mereka yang shiddiqin. 

“Ketidakmampuan untuk melakukan persepsi adalah per- 
sepsi ”. 62 

Pengakuan tauhid atau ke-Esaan Tuhan ini tidak hanya 
merujuk kepada keimanan sahaja yang merupakan suatu pe- 
negasan berdasarkan hukum ( tashdig hukmy). Penegasan itu 
merupakan bahagian daripada pernyataan jiwa, dan kesempurna- 
an di dalamnya adalah pencapaian sifat di mana jiwa diwarnai 
dengannya. Demikian juga halnya dengan tindakan dan ibadah 
seseorang merupakan pencapaian rasa taat dan kepatuhannya, dan 
pengosongan hatinya dari segala keasyikan selain Tuhan yang 
disembah sehingga Ia menjadi makhluk yang suci. 

Perbezaan antara ‘keadaan’ dan pengetahuan dalam masalah 
dogma adalah sama seperti perbezaan antara pembicaraan tentang 
atribut-atribut dan pemilikannya. Hal ini dapat diterangkan 
sebagai berikut: Ramai orang mengetahui bahawa mengasihi anak 
yatim dan orang-orang miskin akan membuatkan manusia itu 
dekat kepada Allah dan adalah disuruh. Mereka mengatakan 
begitu, dan mengakui hakikatnya mereka menyebutkan sumber- 
sumber itu daripada syariat agama. Tetapi sekiranya mereka 
melihat seorang anak yatim atau orang miskin daripada golongan 
yang melarat, mereka pun lari dan menghindar daripada bergaul 
dengan mereka, apalagi menampakkan kasih sayang terhadap 
mereka. Belas kasihan terhadap anak yatim merupakan hasil 
pencapaian yang telah melampaui tahapan pengetahuan. Ia bukan 
merupakan hasil tahapan daripada ‘keadaan’ atau daripada suatu 
atribut yang dimilikinya. Sekarang, ada sebilangan manusia yang 
sebagai tambahannya kepada keadaan pengetahuan dan menyedari 
hakikat bahawa kasih sayang terhadap orang miskin *akan 
membawa seseorang itu dekat dengan Allah, telah mencapai 

62 Al-Quran surah al-Buruj ayat 20. 

tahapan yang lain lebih tinggi daripada keadaan yang telah 
dicapainya dan kebiasaan daripada berkasih sayang. Apabila 
mereka melihat seorang anak yatim atau orang yang miskin, dia 
akan menghampiri dan menunjukkan sikap yang penuh kasih 
sayang. Dia mengharapkan untuk memperoleh pahala atas belas 
kasihan yang ditunjukkan itu. Dia tetap berusaha dan bersabar, 
meskipun dia mendapat tekanan. Lalu, dia bermurah hati dengan 
memberikan apa-apa yang dimilikinya kepada mereka. 

Hubungan pengetahuan manusia tentang ke-Esaan Tuhan 
dengan pemilikannya atas pengetahuan itu (seperti atribut) adalah 
pada karakter yang sama. Pengetahuan adalah dihasilkan melalui 
keperluan dari pemilikan suatu atribut. Ia adalah suatu pengeta- 
huan yang tegak di atas dasar yang lebih kuat kiranya di- 
bandingkan dengan pengetahuan yang dihasilkan sebelum di- 
milkinya atribut. Suatu atribut tidaklah diperoleh dari pengeta- 
huan saja satu-satunya. Harus ada suatu aksi, dan aksi harus 
diulang berkali-kali tanpa boleh dihitung. Hanya dengan cara 
demikian boleh didapat kebiasaan yang sebati biasa diperoleh 
atribut dan pengetahuan yang sebenarnya. Maka, muncullah 
bentuk lain daripada pengetahuan, suatu pengetahuan yang 
bermanfaat di akhirat. Pengetahuan awal yang belum termasuk 
di dalamnya sesuatu atribut hanyalah merupakan pengetahuan 
yang sedikit manfaatnya. Jenis inilah yang kebanyakan dimiliki 
para pemikir. Akan tetapi tujuan yang sebenarnya adalah 
pengetahuan sebagai suatu ‘keadaan’, dan itu berasal dari disiplin 
beribadah kepada Tuhan. 

[* Ketahuilah, di sinilah letak kesempurnaan setiap sesuatu 
yang ditaklifkan oleh Nabi Muhammad s.a.w., pembawa syariat. 
Kesempurnaan atas keyakinan yang diminta tertanam pada 
pengetahuan tahapan kedua, yang dihasilkan kerana pemilikan 
atribut. Kesempurnaan dari ibadah yang diminta untuk dilaksana- 
kan, terletak pada perolehan atribut dan realisasinya. Kemudian, 
kesediaan untuk melakukan ibadah dan secara konsekuen terus- 
menerus melakukannya, itulah hasil yang dicapai bagi buah yang 
mulia ini. Sabda Nabi Muhammad s.a.w. tentang pokok dari segala 
ibadah: 

“Dijadikan buah mataku (terletak) di dalam solat”. 

Bagi nabi, solat menjadi sifat (atribut) dan suatu keadaan. Di 

dalamnya beliau dapatkan puncak kelazatannya. Bagaimana hal ini 
dibandingkan dengan solat manusia biasa! Siapa yang melakukan 
solat demikian! 

“Maka celakalah bagi orang-orang yang solat, (iaitu) orang- 
orang yang lalai dari solatnya .” 63 Ya Allah, berilah kami 
taufik, dan “berilah kami petunjuk jalan yang lurus, jalan 
orang-orang yang telah Engkau beri nikmat, bukan jalan 
orang-orang yang Engkau murkai dan bukan pula jalan 
mereka yang sesat ”. 64 

Telah menjadi jelas bahawa tujuan bagi semua amalan agama 
adalah mendapatkan kebiasaan yang mendalam pada jiwa yang 
mana daripadanya akan membawa kepada kepercayaan yang 
semestinya untuk jiwa. Ia adalah keyakinan iman, dan inilah yang 
membawa kepada kebahagiaan akhirat. 

Kedua-duanya, amalan jasmani dan rohani, mempunyai 
tujuan yang sama. Dengan ini diertikan bahawa iman yang 
menjadi dasar dan sumber amal. Iman terjadi dalam beberapa 
tingkatan. Tingkatan yang paling rendah ialah percaya dengan 
hati, di tengah-tengah adalah iman yang diikrarkan dengan lisan, 
sedang tingkat yang paling tinggi berupa sikap yang ditimbulkan 
oleh keyakinan hati berserta kegiatannya sebagai kesudahan yang 
diakibatkan oleh keyakinan itu, yang menguasai hati dan segenap 
pancaindera dan mengatur itu semua, sehingga tiap perbuatan 
dijiwai oleh dan tunduk kepada keteguhan keyakinan iman itu. 
Dan tingkatan yang belakangan ini adalah tingkatan iman yang 
paling tinggi, kepercayaan yang paling sempurna, yang melindungi 
si pemilik daripada setiap perbuatan dosa, baik besar atau kecil. 

Bagaimanapun kedalaman dan kekuatan disiplin yang 
ditimbulkan oleh iman mencegah setiap penyimpangan dari jalan 
yang sudah dirintis oleh iman itu. Sabda Nabi Muhammad s.a.w.: 

“Seorang penzina tidaklah berzina ketika dia berzina dan dia 
seorang mukmin”. 

Heraklius - setelah bertanya kepada Abu Sufyan bin Harb 
tentang Nabi Muhammad s.a.w. dan hal-ehwalnya - berkata 
kepada sahabat-sahabatnya: 


63 Al-Quran surah 107 (al-Ma’un) ayat 4-5. 

64 Al-Quran surah (al-Fatihah) ayat 6-7. 


602 



PELBAGAI MACAM ILMU PENGETAHUAN 


“Adakah salah seorang di antara mereka murtad kerana rasa 
benci pada agamanya?” 

Tidak, jawabnya. “Dan demikian pula keimanan ketika hati 
bercampur dengan layarnya.” 

Maksudnya, apabila iman - seperti disiplin-disiplin lainnya 
telah menetap, sukar bagi jiwa untuk menolaknya atau menen- 
tangnya. Disiplin itu diperoleh bagaimana sebuah karakter atau 
watak semula jadi (fitrah). 

Inilah tingkat keimanan yang paling tinggi. Tapi dibanding 
ismah , 65 ia masih berada di bawahnya. Ismah merupakan suatu 
keharusan bagi nabi-nabi, suatu kewajipan yang ada sejak lampau, 
sedang bagi kaum mukminin, ismah diperoleh kerana mengikuti 
amal perbuatan dan kepercayaan para nabi. Dengan disiplin ini 
dan adanya demikian mendarah daging dalam jiwa, terjadi pasang- 
surut dalam beriman, sebagaimana telah dibacakan kepada anda 
banyak pendapat para ulama terdahulu. Di dalam biografi al- 
Bukhari - semoga ridla Allah baginya - pada bab keimanan, 
banyak disebutkan tentang masalah itu. Seperti dikatakan bahawa 
keimanan adalah perkataan dan perbuatan, dan ia dapat 
bertambah; bahawa solat dan puasa termasuk bahagian daripada 
iman, dan malu adalah sebahagian dari iman. Maksud semuanya 
ini adalah iman yang sempurna dan disiplinnya seperti yang telah 
kami singgung tadi. Dan itu bentuknya kegiatan atau amalannya. 
Mengenai keyakinan dalam hati ( tashdig ) yang merupakan 
tingkatan pertama, tidak ada pasang surut di dalamnya. Barang 
siapa yang mengakui pada mulanya nama Tuhan, dan membawa- 
nya pada keyakinan dalam hati, maka terhindar dia dari kekacauan 
dalam beriman, sebagaimana ulama-ulama kalam menyatakan. 
Dan barang siapa mengakui akhir dari nama Tuhan dan mem- 
bawanya pada disiplin ini, iaitu keimanan yang sempurna, muncul- 
lah kekacauan iman padanya. Dan itu bukan bererti menolak 
berlakunya kesatuan esensi yang pertama dari keimanan, iaitu 
keyakinan dalam hati, (tashdig). Sebab tashdiq terdapat di dalam 
semua tingkatan iman, kerana itulah disebut selemah-lemah iman, 
tapi tashdiq itu pula yang membebaskan seorang dari ikatan kufur, 
yang menjadi batas perbezaan antara kafir dan muslim. Kurang 


65 Ismah adalah disiplin atau kemampuan untuk menghindar atau menjauhkan 
diri dari perbuatan dosa, kejahatan dan maksiat .... 

dari tingkat tashdiq itu, seseorang sudah tidak lagi memperoleh 
pahala atau sudah dianggap kafir. Dan tashdiq itu sendiri merupa- 
kan satu esensi yang tidak rancu atau berbilah-bilah. Yang rancu 
terletak pada ‘keadaan’ yang dihasilkan dari perbuatan-perbuatan, 
sebagaimana telah kami jelaskan. Fahamilah. 

Dan ketahuilah, bahawa Nabi Muhammad s. a. w. telah 
menerangkan kepada kita tentang keimanan yang berada pada 
tingkatan yang pertama ini, iaitu tashdiq. Beliau telah menetapkan 
hal-hal tertentu yang dibebankan kepada kita supaya meyakininya 
dengan hati, serta mempercayainya di dalam jiwa dengan cara 
menyatakannya melalui lisan. Hal-hal tersebut adalah akidah- 
akidah yang telah ditetapkan di dalam agama. Sabda Nabi 
Muhammad s.a.w. ketika ditanya tentang iman: 

“Hendaklah engkau beriman kepada Allah, para malaikat- 
Nya, kitab-kitab-Nya, rasul-rasul-Nya, dan hari akhirat, dan 
engkau beriman kepada qadar, baiknya dan buruknya.” 

Inilah aqaid imaniyah , akidah-akidah keimanan, yang telah 
disebutkan di dalam ilmu kalam, ilmu teologi spekulatif. 

Marilah kita singgung soal aqaid imaniyah ini secara garis 
besarnya agar menjadi jelas bagi anda sehubungan dengan esensi 
dan bagaimana hal itu terjadi. Kita katakan: Ketahuilah, Muham- 
mad memerintahkan kepada kita agar beriman kepada Tuhan 
Pencipta, yang memulangkan semua tindakan kepada-Nya dan 
yang memiliki-Nya sendiri, seperti telah kami katakan di muka. 
Beliau telah memperkenalkan kepada kita bahawa di dalam 
keimanan inilah terletak keselamatan kita sewaktu menghadapi 
maut apabila saatnya tiba. Namun beliau tidak pernah memberi- 
tahukan tentang apa sebenarnya esensi dari Pencipta yang 
disembah ini, sebab hal itu tidak memungkinkan dijangkau 
persepsi kita dan berada di atas persepsi kita. Maka, pertama- 
tama, beliau mentakrifkan suatu Vtiqad akan kesucian Tuhan, pada 
zat-Nya, dari kesamaan dengan makhluk-makhluk ciptaan-Nya, 
sebab kalau tidak demikian, maka tidaklah benar bahawa Dia 
adalah Tuhan yang menciptakan segalanya kerana tidak ada 
pembezaan atas penetapan ini. Lalu, meyakini akan kesucian 
Tuhan dari sifat-sifat kekurangan, sebab kalau tidak demikian, Dia 
tentu sama dengan makhluk-makhluk ciptaan-Nya. Selanjutnya, 
meyakini keesaan Tuhan di dalam mencipta, sebab kalau tidak 
begitu, pastilah penciptaan tidak pernah berlangsung kerana 

dengan adanya banyak Tuhan, akan terjadi saling mencegah satu 
sama lainnya. Kemudian percaya Dia adalah Tuhan yang Maha 
Mengetahui Maha Kuasa, sehingga dengan begitu berlangsunglah 
tindakan-tindakan, menunjukkan kekuasaan-Nya bagi kesempur- 
naan pembentukan dan penciptaan, dan Dia Maha Menghendaki, 
sebab kalau tidak, maka kehendak merupakan yang awal. Allah 
akan menghidupkan kembali manusia setelah kematian sebagai 
pelengkap bagi kepentingan-Nya akan penciptaan-Nya, sebab bila 
penciptaan-Nya itu dimaksudkan demi kehancuran belaka, itu 
bererti suatu kesia-siaan. Penciptaan itu adalah demi kehidupan 
yang kekal selama-lamanya setelah kematian kelak. Kemudian, 
percaya akan pengutusan rasul-rasul, demi keselamatan manusia 
dari kesengsaraan hidup di hari kemudian mengingat keadaannya 
yang berbeza-beza, antara sengsara dan bahagia, serta kerana 
ketidaktahuan kita akan hal tersebut. Dengan diutusnya para rasul 
membawa pengetahuan tentang hal-hal tersebut dan keterangan 
tentang dua jalan yang berbeza itu, dan bahawa supaya adalah 
tempat bagi orang yang memperoleh nikmat dan neraka adalah 
tempat bagi orang yang memperoleh seksa, ini menunjukkan 
betapa sempurnanya kelemahlembutan Tuhan kepada kita. Inilah 
persoalan pokok aqaid imaniyah yang dilengkapi alasan-alasan 
berupa instrumen-instrumen logis, serta dalil-dalilnya yang dikutip 
dari al-Quran dan sunnah. Kaum muslimin salaf telah menukilkan- 
nya dari dalil-dalil itu dan ulama-ulama telah ditunjuki padanya, 
dan para imam telah mentahqiqnya. 

Hanya saja, setelah itu, terjadi perbezaan pendapat mengenai 
persoalan terperinci dari aqaid ini, yang kebanyakan berkisar pada 
ayat-ayat mutasyabihat. Diskusi hujahan dengan mempergunakan 
akal sebagai tambahan atas dalil naql (dalil yang bersumberkan al- 
Quran dan sunnah) tidak lagi boleh dihindarkan. Dengan 
demikian, muncullah ilmu kalam , teologi spekulatif. 

Marilah sekarang kami huraikan kepada anda keterangan 
secara terperinci atas penjelasan tersebut di atas, yakni sebagai 
berikut. Al-Quran telah menyebutkan tentang hal tersebut. Di 
dalam banyak ayatnya, dengan jelas tanpa memerlukan takwil, al- 
Quran menjelaskan sifat Tuhan yang kita sembah dengan kesucian 
yang mutlak. Semua ayat menolak pendapat yang mempersamakan 
Allah dengan makhluk-Nya. Ayat-ayat dengan jelasnya memper- 
soalkan hal tersebut. Maka wajiblah kita mempercayainya. Dan 
ayat-ayat yang sudah jelas itu, masih dipeijelas lagi oleh perkataan 

Nabi Muhammad s. a. w. pembawa syariat serta ditafsirkan para 
sahabat dan para tabiin. Kemudian, di dalam al-Quran masih 
disebutkan lagi ayat-ayat lain yang jumlahnya sedikit, sebahagian 
menolak dalam hal anthropomorphisme ( tasybih ) dalam zat-Nya 
dan sebahagian lain dalam sifat-sifat-Nya. 

Kaum muslimin salaf mengangkat tinggi dalil-dalil al-Quran 
dan sunnah yang berhubungan dengan penyucian Tuhan ( tanzih ) 
kerana jumlah dalilnya amat banyak. Mereka mengetahui 
kemustahilan antropomorpisme, dan meyakini ayat-ayat itu 
sebagai termasuk di antara firman Allah. Maka mereka pun 
mempercayainya dan tidak berani melakukan pembahasan atau- 
pun pentakwilan tentang makna ayat-ayat itu. Inilah erti daripada 
ucapan kebanyakan muslimin: 

“Bacalah (ayat-ayat itu) sebagaimana adanya”. 

Maksudnya, percayalah bahawa ayat-ayat itu berasal dari sisi 
Allah. Janganlah anda memberanikan diri melakukan pentafsiran 
dan pentakwilan atas ayat-ayat tersebut, kerana boleh jadi ayat- 
ayat itu menjadi suatu ujian bala. Maka, adalah suatu kewajipan 
untuk tunduk dan patuh kepadanya. 

Pada masa salaf, muncul juga ahli-ahli bidaah yang mengikuti 
ayat-ayat mutasyabihat . Mereka menyibukkan diri dalam antropo- 
morpisme {tasybih). Segolongan dari mereka mengakui tasybih di 
dalam zat Tuhan dengan mempercayai bahawa Tuhan memiliki 
tangan, kaki, dan wajah, sebagai suatu amalan atas ayat-ayat yang 
nyata menyebutkan hal tersebut. Maka, mereka pun terjerumus ke 
dalam tajsim yang jelas dan menolak ayat-ayat tanzih yang mutlak, 
ayat-ayat yang paling banyak rujukan dan paling jelas pengertian- 
nya, sebab menurut logika, jism, tubuh, mengandung adanya 
kekurangan dan keperluan untuk dilengkapi. Padahal ditinjau dari 
fungsi ayat-ayat yang berhubungan dengan penolakan usaha 
menyamakan Tuhan dengan makhluk dalam penyucian {tanzih) 
yang mutlak - ayat-ayat yang paling banyak rujukannya dan paling 
jelas pengertiannya - seharusnya lebih diutamakan dibanding 
dengan ayat-ayat yang mengandung pengertian eksplisit, yang 
bagi kita tidak penting. Dengan takwil mereka, kedua dalil ini 
menjadi setaraf. Lalu, untuk menutupi diri dari kesalahannya yang 
besar itu, mereka menyatakan bahawa “tubuh yang dimaksud 
tidak sama seperti tubuh-tubuh yang ada”. Kalimat demikian itu 
tidaklah bererti menyelamatkan mereka, sebab itu merupakan 

pendapat yang kontradiktif. Apabila mereka menyebutkan dua 
kata jism dalam kalimat “tubuh yang tidak seperti tubuh-tubuh 
yang ada”, dalam satu erti, maka itu bererti mereka telah menyatu- 
kan ‘peniadaan’ sifat tubuh dan ‘penetapan’ adanya sifat tubuh. 
Namun, apabila dibezakan dalam dua erti bagi kata jism dan 
meniadakan logika yang mengarah kepada persamaan erti sehingga 
timbul pengertian yang kontradiktif sebagaimana mereka sendiri 
telah mengakuinya, maka bererti mereka sepakat dengan kami 
dalam penyucian ( tanzih ). Dan yang tinggal sekarang adalah 
kenyataan bahawa mereka telah menjadi kata jism sebagai suatu 
sifat di antara sifat-sifat Allah; dan penamaan ini hanya dibolehkan 
melalui izin dari Nabi Muhammad s.a.w. pembawa syariat. 

Segolongan lain lagi daripada ahli bidaah ada yang cenderung 
kepada tasybih dalam soal yang berhubungan dengan sifat-sifat 
Tuhan, seperti menetapkan arah (jihat ), naik (istiwa'), turun 
( nuzul ), suara, huruf, dan lain-lain sebagainya. Pendapat-pendapat 
mereka digiring kepada tajsim. Maka, mereka pun sama seperti 
golongan bidaah sebelumnya, menghindar dengan alasan: ‘suara 
yang tidak seperti suara-suara’, ‘arah tidak seperti arah-arah yang 
ada’, ‘turun tidak seperti turun biasa’. Maksud mereka: jism-jism 
yang tinggal sekarang Vtiqad-Vtiqad kaum Muslim salaf dan 
mazhab-mazhab yang mengakui makna eksplisit serta keimanan 
padanya sebagaimana adanya, agar ‘peniadaan’ akan makna 
seperti itu tidak berakibat pada ‘peniadaan’ ayat-ayat itu sendiri, 
padahal ayat-ayat itu benar dan jelas adanya dalam al-Quran. 
Dengan pengertian inilah anda harus mentafsirkan ungkapan- 
ungkapan yang anda dapatkan di dalam kitab Aqidat al-Risalah 
karya Ibn Abi Zaid dan kitabnya yang lain berupa sebuah ring- 
kasan. Juga karya al-Hafidz ibn Abd al-Barr, dan lain-lainnya. 
Mereka membatasi diri pada garis yang melingkari pengertian ini. 
Jangan sampai mata anda terpejamkan sehingga tidak melihat 
qarinah-qarinah (hubungan dan bersehubungan) yang menunjuk- 
kan pada pengertian tersebut di dalam liku-liku pembicaraan 
mereka. 

Setelah ilmu pengetahuan dan keahlian tumbuh pesat, di 
seluruh pelosok orang-orang senang menulis buku dan melakukan 
pelbagai analisis, para ulama kalam menulis buku tentang masalah 
tanzih. Dan muncullah bidaah Mu‘tazilah. Mereka mengeneralisasi 
tanzih ini di dalam ayat-ayat yang berhubungan dengan penolakan 
usaha menyamakan Tuhan dengan makhluk. Kaum Mu‘tazilah 

pun mengemukakan pendapat yang meniadakan sifat-sifat dari 
makna-makna (sifat al-Ma‘ani), seperti ilm (pengetahuan), gudrat 
(kekuasaan), iradat (kehendak), dan hayat (hidup) - sifat-sifat yang 
ditambahkan pada hukum dari sifat-sifat itu. Sebab, menurut 
mereka, dengan mengakui sifat-sifat yang ditambahkan itu, bererti 
memperbanyak jumlah Tuhan yang qadim. Pendapat kaum 
Mu'tazilah ini menolak pendapat yang mengatakan bahawa sifat- 
sifat bukanlah zat (Tuhan) sendiri dan bukan yang lain-lainnya. 
Mereka meniadakan sam‘un (pendengaran) dan bashar (pengliha- 
tan) kerana kedua-duanya termasuk sebahagian daripada anggota 
badan, jism. Itu ditolak kerana tidak adanya prasyarat kerangka 
objektif di dalam pengertian yang dikandung lafaz ini. Pendengar- 
an dan penglihatan tidak lain adalah persepsi dari objek yang 
didengar atau dilihat. Mereka menolak firman {kalam) kerana 
mengandung kesamaan dengan apa yang ada pada pendengaran 
dan penglihatan, dan mereka tidak mengakui sifat daripada 
‘firman’ yang tegak dengan jiwa. Mereka pun menyatakan bahawa 
al-Quran adalah makhluk ciptaan. Pendapat kaum Mu‘tazilah ini 
adalah suatu bidaah (inovasi) di mana kaum muslimin salaf dengan 
tegas menentangnya. Bahaya bidaah ini terus membesar. Sebaha- 
gian khalifah mempelajarinya dari imam-imam mereka, dan 
membawa rakyatnya pada pemahaman tersebut. Imam-imam 
kaum salaf berusaha menentang mereka. Pertentangan ini meng- 
akibatkan banyak ulama salaf dikucilkan dan dibunuh oleh para 
khalifah . 66 

Inilah salah satu sebab bagi kebangkitan ahlus-sunnah untuk 
mengemukakan dalil logis menghadapi aqidah-aqidah seperti ini 
sebagai suatu penolakan atas munculnya bidaah-bidaah ini. Syekh 
Abu al-Hasan al-Asy‘ari melakukan hal demikian. Diambilnya 
pendapat tengah di antara aliran-aliran yang ada. Dia menolak 
antropomorpisme (tasybih). Dia menetapkan keempat sifat makna - 
wiyah, dan pendengaran {sam ‘un), dan penglihatan {bashar), dan 
‘firman’ {kalam) yang tegak dengan jiwa. Penetapan itu dilakukan 


66 Imam Ahmad bin Hanbal, satu contoh di antara ahlus-Sunnah yang menolak 
pendapat bahawa al-Quran adalah makhluk. Dia mengalami seksa, diikat 
dengan rantai besi pada masa al-Makmun. Seksa lebih parah lagi pada masa al- 
Muktasim. Dia dicambuk berkali-kali hingga pengsan, ditusuk dengan pedang 
tapi tidak merasa sakit. Lalu dipenjara 28 bulan, dan setelah itu dilepas oleh al- 
Muta wakil. Hidup antara 164-241 H/780-855 M). 

dengan sistem naql dan ' agl , iaitu pembuktian berdasarkan al- 
Quran, sunnah dan logika. Dia kemukakan cara ini atas ahli-ahli 
bidaah dalam segala persoalan. Dia berdialog dengan mereka 
mengenai pelbagai pendapat yang dikemukakan sehubungan de- 
ngan bidaah-bidaah ini, seperti soal amal yang baik dan yang 
terbaik ( as-shilah wal-ashlah ), pemberian nilai baik dan buruk 
(i tahsin wa taqbih). Dia melengkapi aqaid tentang kebangkitan, 
ehwal syurga dan neraka, pahala dan seksa. Di samping itu, 
dibicarakan pula tentang imamah , sebab ketika itu terdengar 
pendapat kaum bidaah yang mengatakan bahawa imamah 
merupakan bahagian daripada akidah-akidah iman; dan wajib 
bagi Nabi Muhammad s. a. w. untuk menentukan imamah. Bagi 
siapa terpilih menjadi imamah , harus keluar dari lingkup perjanjian 
dalam hal itu. Kewajipan itu juga berlaku bagi ummah. Pendek 
kata, imamah adalah soal kepentingan yang berdasarkan konsensus 
dan tidak termasuk bahagian daripada aqaid. Dengan demikian, 
mereka pun memasukkan soal imamah itu sebagai masalah yang 
dibicarakan dalam disiplin ilmu ini, dan menamakan kumpulan 
dari segala persoalan ini dengan ilmu kalam (teologi spekulatif). 
Dinamakan begitu, mungkin kerana di dalamnya terdapat 
tanggapan-tanggapan terhadap banyak pendapat yang berbau 
bidaah dalam diskusi yang sifatnya pembicaraan belaka - dan 
bukan merupakan diskusi atas rujukan perbuatan praktis; atau 
diciptakan ilmu kalam dan diselami segala soal yang dikandungnya 
kerana kemungkinan adanya pertentangan mengenai soal penetap- 
an dalam psikologis. 

Pengikut Syekh Abu al-Hasan al-Asy‘ari menjadi banyak. 
Murid-muridnya, seperti Ibn Mujahid dan lain-lainnya, mengikuti 
jalan yang ditempuh gurunya. Al-Qadli Abu Bakar al-Baqillani 
belajar dari murid-murid al-Asy‘ari. Dia kemukakan soal imamah 
berdasar sistem pemikiran mereka, disusunnya lebih sistematis dan 
dirangkaikan dengan premis-premis logis yang menjadi dasar pihak 
hujahan dan pandangan-pandangan. Misalnya, pembicaraan soal 
esensi (jauhar ), fardh (atom), dan kekosongan (khala). Dikemuka- 
kan, ardh tidak tegak kerana ardh, dan bahawa ardh tidak kekal 
dalam dua zaman serta contoh-contoh semacam itu yang menjadi 
dasar daripada hujahan mereka. Al-Baqillani menjadikan kaedah- 
kaedah ini sebagai bahagian daripada aqaid imaniyah yang wajib 
untuk diyakini, kerana kaedah-kaedah itu merupakan dasar 
daripada dalil-dalil. Sesuatu yang dihujahkan menjadi salah 

apabil.a dalil hujahan yang dipergunakan juga salah. Aliran 
pemikiran ( thariqah ) ini menjadi teoritis dan ilmu-ilmu agama 
yang paling baik. Hanya saja, kadang-kadang, bentuk-bentuk dalil 
yang dikemukakan di dalamnya hadir dengan cara yang tidak 
memuaskan kerana tingkat pemikiran pembaca masih sederhana 
dan ilmu logika sebagai alat hujahan dan untuk mengemukakan 
premis-premis pada waktu itu masih belum muncul dalam Islam, 
atau kalaupun ada, ulama-ulama kalam masih belum mempergu- 
nakannya kerana logika masih bercampur-baur dengan ilmu-ilmu 
falsafah yang sama sekali bertentangan dengan keyakinan syariat 
agama. Dengan demikian, mereka menjauhi logik. Kemudian, 
setelah al-C^a-dli Abu Bakar al-Baqillani, muncul Imam al- 
Haramain Abu al-Ma‘ali. Pemikiran ini ditulis di dalam bukunya 
berjudul as-Syamil. Dia bicarakan soal tersebut dengan luasnya, 
untuk selanjutnya dia ringkas di dalam tulisannya al-lrsyad. Buku 
al-Irsyad menjadi petunjuk bagi keyakinan banyak orang.] 

Dalam perkembangannya yang lebih lanjut, ilmu-ilmu logik 
tersebar luas dalam Islam. Orang mempelajarinya. Mereka 
membezakan logika dengan ilmu-ilmu falsafah, bahawa logika itu 
hanyalah merupakan suatu hukum dan alat ukur bagi hujahan- 
hujahan dan membantu untuk memeriksa hujahan dalam ilmu-ilmu 
falsafah dan juga disiplin-disiplin ilmu lainnya. 

Sarjana-sarjana telah mempelajari premis-premis ahli teologi 
terdahulu. Mereka menyangkal sebahagian besar pendapat yang 
sudah ada dengan bantuan hujahan-hujahan sehingga membawa 
mereka pada pendapat yang berbeza. Pendapat-pendapat yang 
berbeza kebanyakan di bidang fizika dan metafizika. Ketika 
mereka melakukan uji cuba dengan alat ukur logika, ternyata 
hujahan-hujahan yang dihasilkan hanya dapat diterapkan pada 
disiplin ilmu-ilmu lain dan bukan kepada teologi. Tetapi mereka 
tidak percaya bahawa kalau hujahannya salah menjadi sesuatu 
yang dibuktikan melalui hujah itu juga menjadi salah sebagaimana 
dikemukakan oleh al-Qadli Abu Bakar al-Baqillani. Pendekatan ini 
bertentangan dengan cara yang pertama dalam terminologi 
tekniknya. Dan ini disebut dengan “aliran ulama mutakhir”. 
Pendekatan mereka seringkah berisikan penolakan atas pendapat- 
pendapat para ahli falsafah apabila ditemukan bertentangan 
dengan akidah-akidah keimanan. Mereka menganggap para ahli 
falsafah sebagai musuh-musuh yang menentang akidah, kerana 
banyak terdapat pertalian antara pendapat-pendapat ahli bidaah 

dengan pendapat-pendapat para ahli falsafah. 

Sarjana pertama yang menulis dengan mempergunakan 
pendekatan teologis baru ini adalah al-Ghazali. Dia diikuti 
kemudian oleh Ibn al-Khathib . 67 Sekelompok sarjana mengikuti 
langkah mereka dan menganut tradisi mereka. 

Sarjana-sarjana mutakhir begitu bersungguh-sungguh sekali 
menguliti karya-karya falsafah. Subjek-subjek dua disiplin ilmu 
teologi dan falsafah dicampur-baurkan. Mereka beranggapan 
bahawa kedua-dua disiplin ilmu itu adalah satu dan merupakan 
subjek yang sama sebabnya ialah mengingatkan pemasalah setiap 
disiplin ilmu itu adalah serupa. 

Ulama-ulama kalam atau para teologi seringkali menyimpul- 
kan kewujudan dan sifat-sifat Sang Pencipta daripada benda-benda 
wujud dan keadaan-keadaannya. Sebagaimana lazimnya, itulah 
garis pemisah penghijrahan mereka. Tubuh-tubuh menjadi baha- 
gian benda-benda maujud, dan ianya merupakan subjek pengkajian 
fizik kefalsafahan. Namun, pengkajian kefalsafahan adalah dengan 
pengajian teologi. Para falsafah mempelajari tubuh-tubuh selagi ia 
bergerak dan tidak bergerak. Para teologi sebaliknya mempelajari- 
nya dari segi sejauh mana benda-benda fizik itu wujud sebagai 
suatu hujahan bagi pencipta-Nya. Dalam hal yang sama, kajian 
kefalsafahan ke atas metafizika yang mempelajari eksistensi dan 
apa yang diperlukan bagi esensinya. Sebaliknya, kajian para teologi 
terhadap metafizika adalah mengenai existentia , sejauh mana itu 
berlaku sebagai hujahan bagi Dia yang telah menciptakan. 

Pada umumnya, kepada para teologi objek ilmu kalam 
( teologi ) adalah untuk menemukan jalan pemecahan bagaimana 
aqaid, pokok-pokok keimanan yang telah dinyatakan kebenaran- 
nya oleh hukum agama, dapat dibuktikan dengan bantuan peng- 
hujahan logika, supaya bidaah-bidaah dapat dihapuskan dan 
keragu-raguan serta salah faham mengenai pokok-pokok keiman- 
an dapat dihilangkan. 

Sekiranya seseorang itu memperhitungkan bagaimana di- 
siplin ilmu dan pembicaraan sarjana berlangsung di dalamnya 
selangkah demi selangkah, dan bagaimana, semasa proses itu, para 
sarjana selalu mengandaikan kebenaran pokok-pokok keimanan 
dan memaparkan bukti-bukti dan hujahan-hujahan dalam mem- 
pertahankan pendapatnya, seseorang pastinya akan menyedari 


67 Imam Fakhruddin ar-Razi. 

bahawa karakter subjek disiplin ilmu-ilmu itu adalah dikemukakan 
dan seseorang akan menyedari bahawa disiplin ini tidak mampu 
melangkah lebih jauh dari itu, sungguhpun begitu, kedua pende- 
katan tersebut telah dicampuradukkan oleh ulama-ulama muta- 
khir. Permasalahan ilmu kalam teologi telah dikelirukan dengan 
apa yang menjadi masalah-masalah kefalsafahan. Ini sudah berge- 
rak terlalu jauh sehingga ianya sulit hendak dibezakan yang satu 
dengan yang lainnya. Seseorang tidak lagi menemukannya melalui 
pencarian buku-buku karya sebelumnya sebagaimana telah dilaku- 
kan al-Baidlawi di dalam al-Thawali dan ulama-ulama bukan Arab 
lain sesudahnya di dalam karya-karya mereka. Hanya saja, pende- 
katan teologi ini mendapat perhatian dari para pelajar, kerana ke- 
gunaannya sebagai alat untuk menelaah pelbagai mazhab dan me- 
nekunjjisaha mengetahui penghujahan-penghujahan, kerana hal- 
hal tersebut memang melimpah dalam karya-karya setiap mazhab. 

Pendekatan kaum muslimin salaf hanya dapat didamaikan 
dengan akidah-akidah ilmu kalam apabila dilakukan dengan cara 
pendekatan seperti ulama-ulama kalam sebelumnya dan bukannya 
pendekatan campuran sarjana mutakhir. Sumbernya adalah kitab 
al-Irsyad dan kitab-kitab lain yang mengikuti caranya. 

Seseorang yang ingin memasukkan penolakan atas para 
falsafah ke dalam akidahnya, dia harus membaca buku yang telah 
dituliskan untuk itu oleh al-Ghazali dan Imam Ibn al-Khathib. 
Meskipun di dalamnya terdapat penentangan pendapat atas 
‘perbaikan lama’, namun di dalamnya tidak terdapat pencampur- 
adukkan masalah dan pengaburan pokok persoalan sebagaimana 
yang terdapat dalam pendekatan ulama-ulama mutakhir sesudah 
mereka. 

Pokoknya, harus diketahui bahawa ilmu ini - ilmu kalam 
atau teologi spekulatif - bukan merupakan sesuatu yang penting 
bagi pelajar masa kini. Orang-orang yang ingkar ( mulhid) dan 
orang-orang bidaah sudah menghadapi kehancuran. Para pemim- 
pin agama dari kalangan ahlus-sunnah telah memberi kita perlin- 
dungan terhadap mereka yang ingkar dan ahli-ahli bidaah yang 
memiliki karyanya ada laporan-laporan yang sistematis. Sekarang, 
yang tinggal hanyalah perbincangan tentang usaha menyucikan 
Tuhan Pencipta dari banyak keraguan dan pemutlakannya. Al- 
Junaid - rahmat Allah padanya ditanya tentang sebuah kaum yang 
dilalui oleh beberapa ahli ilmu kalam yang mengumbar diskusi di 
sana. 

“Siapa mereka?” tanyanya. 

Orang menjawab: “Sekelompok orang yang mempergunakan 
dalil-dalil logis berupaya mensucikan Allah dari sifat-sifat 
alam ciptaan dan sifat-sifat kekurangan.” 

Maka, dia berkata: “Usaha menghilangkan cela tapi justeru 
cela lain muncul, adalah suatu cela.” 

Namun, faedahnya ilmu kalam kepada individu-individu 
tertentu dan kaum pelajar adalah diakui. Sebab, seorang Muslim 
yang seharusnya tidak jahil tentang argumentasi spekulatif di 
dalam mempertahankan akidah-akidah keimanan ortodoksnya. 

Allah adalah wali orang-orang yang beriman. 


1 5 Penjelasan terperinci tentang pengertian ganda ( mutasyabih ) di 

dalam al-Quran dan sunnah dan yang ditimbulkannya berupa 
aliran-aliran dogmatis di kalangan ahlus-sunnah dan ahli-ahli 
bidaah 

Bahawa Allah s. w. t. telah mengutuskan Nabi Muhammad s. a. w. 
demi untuk menyelamatkan kita daripada kebinasaan dan me- 
mastikan kebahagiaan. Dia menurunkan kepadanya kitab mulia 
dalam bahasa Arab yang jelas. Di dalamnya, Dia memberitahu kita 
tentang kewajipan-kewajipan yang memungkinkan kita memper- 
oleh keselamatan dan kebahagiaan. Proses ini adalah termasuk dan 
menuntut adanya rujukan sifat-sifat dan nama-nama Allah, supaya 
kita kenal akan zat-Nya; rujukan-rujukan pada roh yang meng- 
gabungkan dirinya pada kita; dan wahyu dan para malaikat yang 
bertindak sebagai penghubung antara Tuhan dan rasul-rasul-Nya. 
Di dalam al-Quran telah disebutkan kepada kita tentang Hari 
Kebangkitan dan peringatan tanda-tandanya, akan tetapi bila 
peristiwa ini akan terjadi tidak pula dinyatakan. Juga pada 
permulaan surah-surah tertentu, dalam al-Quran mulia mengan- 
dungi, bertaburan di pelbagai tempat gabungan huruf-huruf 
hijaiyah yang maksudnya tidak pula dapat kita fahami. 

Semua pernyataan itu adalah samar-samar, mutasyabihat , 
atau mengandungi erti berganda. Sesiapa yang berusaha me- 
nerusinya adalah dicela, sebagaimana dinyatakan dalam firman- 
Nya: “Dialah yang menurunkan al-Kitab (al-Quran) kepadamu. Di 
antara isinya ada ayat-ayat muhkamat, itulah pokok-pokok isi al- 
Quran dan yang lain (ayat-ayat) mutasyabihat. Adapun orang- 

orang yang dalam hatinya condong kepada kesesatan, maka 
mereka mengikut ayat-ayat yang mutasyabihat daripadanya untuk 
menimbulkan fitnah dan untuk mencari-cari takwilnya, padahal 
tidak ada yang mengetahui takwilnya melainkan Allah. Dan orang- 
orang yang mendalami ilmu akan berkata: 

“Kami beriman kepada ayat-ayat mutasyabihat. Semuanya 
adalah daripada Tuhan kami.” Dan mereka yang mengambil 
pelajaran (daripadanya) akan dapat mengingatinya . 68 

Sarjana-sarjana Islam terawal dari kalangan para sahabat dan 
para tabiin atau generasi kedua memahami ayat-ayat muhkamat 
sebagai ayat-ayat yang jelas dan tegas. Dengan demikian, ahli-ahli 
fikah mendefinisikan muhkamah di dalam terminologi mereka 
sebagai yang jelas pengertiannya. 

Manakala ayat-ayat mutasyabihat , lain-lain yang mempunyai 
pendapat yang berbeza. Dikatakan bahawa ayat-ayat itu memerlu- 
kan suatu kajian dan tafsiran demi untuk mendapatkan penger- 
tiannya yang benar, sebab ayat-ayat itu bertentangan dengan ayat- 
ayat lain atau menurut logiknya. Dengan demikian, pengertiannya 
adalah terlindung dan mutasyabihat atau ambiguous. 

Dalam maksud ini Ibn Abbas berkata: 

“Seseorang harus percaya pada ayat-ayat mutasyabihat, tapi 
tidak perlu mengamalkannya”. 

Mujahid dan Ikrimah pula berpendapat: 

“Setiap ayat selain ayat-ayat hukum dan kisah-kisah adalah 
ayat mutasyahibat” . 

Al-Qadli Abu Bakar al-Baqillani dan Imam al-Haramain juga 
berpendapat demikian. Al-Tsauri dan al-Sya‘by berserta sekelom- 
pok ulama salaf mengatakan: 


68 Al-Quran surah Ali Imran ayat 7. Ayat yang muhkamat ialah ayat-ayat yang 
terang dan tegas maksudnya, dapat difahami dengan mudah. Termasuk dalam 
pengertian ayat mutasyabihat : ayat yang mengandung makna ganda dan 
maksudnya baru dapat dimengertikan setelah dilakukan penyelidikan yang 
mendalam, atau ayat-ayat yang pengertiannya hanya Allah yang tahu, 
misalnya ayat-ayat mengenai hari kiamat, syurga, neraka dan lain-lain. 

“Ayat mutasyabihat adalah ayat yang tidak boleh diketahui 
ertinya, seperti tanda-tanda kiamat, waktu peringatan akan 
datangnya kiamat dan huruf-huruf hijaiyah yang terdapat di 
beberapa awal surah.” 

Ungkapan Ummul-Kitaab (pokok-pokok isi al-Quran) dalam 
ayat yang dikutip di atas, adalah bermaksud: “Bahagian yang 
paling besar dan bahagian yang amat menonjol dari al-Kitab”, di 
mana ayat-ayat mutasyabihat merupakan bahagian yang paling 
sedikit dan tidak bererti apa-apa kecuali dalam melakukan rujukan 
kepada ayat-ayat muhkamat. Ayat itu, dengan demikian mencela 
mereka yang menteladani ayat-ayat mutasyabihat dan mentafsir- 
kannya atau membawanya pada pengertian-pengertian yang tidak 
difahami di dalam bahasa Arab yang ditujukan kepada kita. Ayat 
itu menyebut mereka sebagai “songsang” iaitu orang-orang yang 
telah menyimpang daripada jalan kebenaran - kafir, kaum zindiq, 
ahli bidaah yang dungu. Ayat itu mengatakan bahawa tindakan 
mereka adalah untuk menimbulkan kekacauan - iaitu syirik atau 
menyesatkan orang-orang yang beriman - atau dengan maksud 
berupaya memuaskan keinginan mereka .... 

Lalu, Allah memberitahu bahawa hanya Dia yang boleh dan 
mengetahui takwilnya. Sebagaimana firman-Nya: 

“Dan tidak ada yang mengetahui takwilnya melainkan Allah”. 

Kemudian, Allah memuji orang-orang berilmu yang cukup 
menyatakan beriman kepadanya dan tidak memberanikan diri 
membuat takwil. Maka firman-Nya: 

Dan orang-orang yang mendalam ilmunya berkata: “Kami 
beriman kepadanya.” 

[*Kerananya, ulama salaf menjadikan kata ar-rasikhun 
(orang-orang yang mendalam - ilmunya) sebagai kata subjek, 
sedangkan predikatnya adalah kalimat yaguluna aamanna mereka 
berkata: kami beriman), serta menganggap kata itu sebagai kata 
‘athf (kata sambung) daripada kata-kata Allah. Alasannya, iman 
kepada yang ghaib lebih cenderung untuk memperoleh pujian. 
Dengan memberikan takwil atas ayat mutasyabihat yang ghaib itu 
maka keghaibannya sudah berubah menjadi suatu yang nyata. 
Ungkapan berikutnya: “Semuanya itu dari sisi Tuhan kami”, 

memperkuat andaian itu. Ungkapan ini menunjukkan bahawa 
takwil ayat-ayat mutasyabihat tidak diketahui oleh umat manusia, 
bahawa ungkapan linguistik hanya dimengerti maknanya apabila 
telah ditetapkan oleh si pemakai bahasa. Apabila tidak memung- 
kinkan untuk memperhubungkan ‘berita’ kepada ‘orang yang 
memberikannya’, kita menjadi tidak mengetahui maksud dari suatu 
kalimat atau kata. Kalau ‘berita’ itu datang kepada kita dari sisi 
Allah, maka kita serahkan pengetahuan tentang makna berita itu 
kepada-Nya. Tidak usah kita menyibuk-nyibukkan diri untuk 
mencari-cari ertinya. Tak ada jalan untuk itu. 

Aisyah - ridla Allah atasnya - berkata: 

“Apabila kalian melihat oran »-orang yang berdiskusi menen- 
tang al-Quran, merekalah yang dimaksud Allah dengan ayat 
tersebut, maka hindarilah mereka”. 

Demikian mazhab kaum muslimin salaf mengenai masalah 
ayat-ayat mutasyabihat. Di dalam Sunnah juga terdapat lafaz-lafaz 
semacam itu. Dan sikap kaum muslimin salaf terhadap sunnah 
yang seperti itu tidak berbeza dengan sikap mereka terhadap ayat- 
ayat mutasyabihat , sebab sumbernya adalah satu. 

Setelah bermacam-macam ayat mutasyabihat kita ketahui, 
sebagaimana sudah kita bicarakan, maka, marilah kita kembali 
kepada perbezaan pendapat mengenai ayat-ayat mutaysabihat. 

Mengenai ayat-ayat mutasyabihat yang diandaikan kepada 
ilmu Allah, hanya Allah yang mengetahui, seperti hari kiamat, 
tanda-tandanya, dan waktu-waktu peringatan kedatangannya, 
serta jumlah zabaniyah dan lain sebagainya, bukanlah termasuk 
persoalan mutasyabihat, sebab tidak pernah disebut lafaz yang 
global ataupun yang lainnya. Hari Kiamat dan seterusnya itu tidak 
lain adalah masa-masa bagi peristiwa yang disebutkan Allah di 
dalam al-Quran dan melalui ucapan Nabi-Nya, bahawa hanya 
Allah yang berhak mengetahuinya, Dan Dia pun berfirman, 
pengetahuan tentang itu ada di sisi-Nya. Aneh, ada orang 
beranggapan bahawa itu termasuk ayat-ayat mutasyabihat. 

Adapun huruf-huruf yang tersebut di beberapa bahagian awal 
surah, pada hakikatnya adalah huruf-huruf hijaiyah, dan boleh saja 
mengandung maksud. Al-Zamakhsyari berkata: 

“Di dalamnya terdapat isyarat akan tingginya puncak i‘jaz, 
sebab al-Quran yang diturunkan terdiri daripadanya. Umat 

manusia punya pendapat yang sama tentang itu. Kekacauan 
baru terwujud pada pengertiannya ketika muncul karya 
manusia tentang itu.” 

Bentuk pendekatan ini mengandung pengertian haki*kat 
huruf-huruf tersebut. Apabila diselewengkan dari bentuk ini - 
yang hanya dapat dilakukan transmisi yang benar, seperti kata 
mereka bahawa lafaz tha ha tidak lain adalah kata seru yang terdiri 
dari thahir (maha suci) dan hadii (pemberi petunjuk) serta contoh- 
contoh lain sejenis, dan transmisi yang benar ( al-naql al-shahih ) 69 
tidak diperbolehkan - maka akan muncul makna mutasyabihat di 
dalam penulisan tentang ayat-ayat itu. 

Sedangkan timbulnya pengertian mutasyabihat atas wahyu , 
malaikat-malaikat, roh , dan jin adalah berasal dari tersembunyinya 
makna kata yang esensial dari kata-kata wahyu, malaikat-malaikat, 
roh dan jin tersebut. Makna kata-kata itu tidak banyak diketahui. 
Dengan demikian, demi untuk menemukan makna kata itu, maka 
muncullah keragaman pengertian, tasyabuh. Sebahagian orang ada 
yang memasukkan segalanya yang masih berada dalam pengertian 
kata-kata tersebut ke dalam bahagian dari lingkup kata-kata itu. 
Misalnya, hal-ehwal kiamat, syurga neraka, Dajjal, fitnah-fitnah, 
dan tanda-tanda kiamat, serta hal-hal lain yang luar biasa secara 
metafizik. Orang tersebut, sebenarnya tidak jauh menyimpang dari 
hakikatnya. Hanya saja, ulama jumhur - apalagi ulama kalam - 
tidak setuju cara demikian. Mereka mengambil sikap sendiri di 
dalam memahami kata-kata tersebut, sebagaimana anda lihat di 
dalam buku-buku mereka. 

Ayat-ayat mutasyabihat tinggal hanya yang berkenaan 
dengan sifat-sifat atau atribute-atribute yang telah disifatkan oleh 
Allah bagi diri-Nya di dalam kitab-Nya dan melalui sabda nabi- 
Nya, Nabi Muhammad s.a.w. - ayat-ayat atau sabda yang secara 
lahirnya mengandaikan suatu ‘kekurangan* atau ‘pelemahan* bagi 
sifat-sifat Tuhan. Sesudah kaum Muslim salaf yang mazhabnya 
sudah kita terangkan sebelum ini, muncul perbezaan pendapat 
tentang fakta-fakta lahiriah ayat-ayat atau sabda Nabi Muhammad 
s.a.w. mengenai sifat-sifat Tuhan. Mereka saling berbantahan, dan 


69 An-anql al-shahih (transmisi yang benar) dimaksud: usaha mencari rahsia 
dengan pentafsiran yang nampaknya logik, tapi jelas tidak benar. Misalnya, 
kata thaha ditafsirkan dengan kata yang terdiri dari kata tha thahir dan hadii. 
Wallahu a‘lam. 

masuklah bidaah-bidaah ke dalam keimanan. Kini, marilah kita 
singgung keterangan tentang aliran-aliran mereka, dan kita 
tunjukkan perbezaannya, mana yang benar dan mana yang salah. 
Maka, kami katakan dan kebenaranku hanya dengan bantuan 
Allah. 

Ketahuilah, bahawa Allah Maha Suci Dia, telah menyebut- 
kan sifat-sifat diri-Nya di dalam kitab-Nya, iaitu bahawa Dia 
Maha Mengetahui, Maha Kuasa, Maha Berkehendak, Hidup, 
Maha Mendengar, Maha Melihat, Maha Besar, Maha Mulia, 
Maha Terbaik, Maha Memberi Nikmat, Maha Agung; demikian 
pula Dia telah menetapkan bagi diri-Nya dua tangan, dua mata, 
wajah, kaki, lisan, dan sifat-sifat lainnya. Di antara orang-orang, 
ada yang menuntut keabsahan uluhiyyah, seperti pengetahuan (ilm), 
kekuasaan (qudrat), dan kehendak ( iradat ), lalu, kehidupan (hayat) 
yang merupakan suatu prasyarat bagi semuanya itu. Di antaranya 
ada yang merupakan sifat kesempurnaan, seperti pendengaran 
(sam'un) penglihatan ( bashar ), dan pembicaraan (kalam). Sebaha- 
gian lagi ada yang mengandaikan ‘kekurangan’, seperti berse- 
mayam (istimewa), turun (nuzul), datang (maju*), dan seperti wajah, 
dua tangan, dan dua mata yang merupakan sifat-sifat yang dimiliki 
oleh barang-barang ciptaan. Kemudian, Nabi Muhammad s. a. w. 
memberitahu, bahawa kita akan menyaksikan Tuhan kelak di hari 
kiamat bagaimana bulan di malam purnama, kita tidak ber- 
kerumun di dalam melihat-Nya, sebagaimana telah ditetapkan di 
dalam Hadis Shahih. 

Muslim salaf dari kalangan para sahabat dan tabiin atau 
generasi kedua menetapkan bagi Allah sifat-sifat Ketuhanan 
(uluhiyyah) dan sifat-sifat kesempurnaan, serta menyerahkan 
segala yang mengandaikan ‘kekurangan’ kepada-Nya. Mereka 
tidak mengemukakan pendapat mengenai maksudnya. 

Sesudah generasi para sahabat dan tabiin digantikan generasi 
selanjutnya, maka tak dapat dielakkan lagi terjadinya perbezaan 
faham. Mu‘tazilah muncul. Mereka menyatakan sifat-sifat ini 
sebagai hukum-hukum berdasar pemikiran belaka. Mereka tidak 
mengakui sifat yang tegak dengan zat-Nya. Dan mereka menama- 
kan itu sebagai tauhid (keesaan Tuhan). Manusia adalah pencipta 
bagi tindakannya sendiri, tidak ada kaitannya dengan kekuasaan 
Allah s.w.t. Apalagi, tindakan-tindakan itu berupa kejahatan dan 
maksiat. Sebab mustahil Allah melakukannya. Mereka menjadikan 
‘memerhatikan yang paling baik bagi hamba-hamba’ sebagai suatu 

keharusan bagi Allah. Mereka menyebutnya ‘keadilan’ (Tuhan). 
Sebelum itu, mereka menyatakan ‘ketiadaan qadar\ Segalanya 
bermula dengan pengetahuan yang baru, dan demikian pula 
kekuasaan dan kehendak, sebagaimana disebutkan di dalam hadis 
sahih. Abdullah ibn Umar telah menyatakan diri bebas dari 
Ma‘bad al-Juhani 70 dan pengikut-pengikutnya yang mengakui 
pendapat ‘ketiadaan qadar’. ‘Ketiadaan qadar’ ini terakhir sampai 
pada Washil bin ‘Ata’ al-Ghazzali, murid al-Hasan al-Bashri pada 
masa Abdul Malik bin Marwan. Dan lebih akhir lagi, pada 
Mu'ammar al-Sulma. Mereka kembali menyatakan pendapat 
tersebut. Abu al-Hudzail al-Allaf, syekh Mu'tazilah, belajar aliran 
Mu'tazilah dari Usman bin Khalid al-Thawil dari Washil. Dalam 
pendapatnya mengenai ‘ketiadaan sifat-sifat wujudiyah’, dia 
mengikuti pendapat para falsafah, kerana waktu itu, aliran-aliran 
falsafah telah muncul. Kemudian muncul Ibrahim al-Nadzdzam 
yang mengemukakan pendapat qadariyahnya. Orang-orang meng- 
ikutnya. Dia mempelajari juga buku-buku karya para ahli falsafah, 
dan lebih tegas dalam mengemukakan pendapat ‘ketiadaan sifat- 
sifat’. Ditetapkannya kaedah-kaedah ‘itizal. Lalu muncul al-Jahidz 
dan al-Kalabi al-Jubba‘i. 

Pendekatan ( thariqah ) mereka itu disebut ilmu kalam, teologi 
spekulatif: mungkin kerana di dalamnya terdapat pembicaraan dan 
diskusi yang disebut sebagai kalam , atau kerana dasar pendekat- 
annya adalah ‘peniadaan sifat kalam’. 

Kerananya, al-Shari‘i menyatakan: 

“Adalah hak mereka untuk dipukul dengan tangkai pohon 

kurma dan kemudian dililitkannya kepada mereka”. 

Kaum Mu'tazilah menetapkan thariqah mereka, memper- 
tegas dan menolak sebahagian. Sampai muncul Syeikh Abu al- 
Hasan al-Asy‘ari yang mendebat sebahagian tokoh Mu'tazilah 
dalam soal-soal ‘hak yang baik dan yang lebih baik’ {al-shilah wal- 
al-ashlah) serta beberapa pendekatan Mu'tazilah yang lain. 
Pendapat al-Asy‘ari tegak atas dasar fikiran Abdullah bin Sa'ad 
bin Kilab, Abu al-Abbas al-Qalaanasi, al-Harist ibn Asad al- 
Muhasabi dan para pengikut salaf lainnya, serta pendekatan ahlus- 
sunnah. Dia kembangkan pendapat-pendapat mereka melalui 
hujahan teologis, dia tegakkan sifat-sifat zat Allah s.w.t. seperti 

70 Ma’bad bin ‘Abdi 11 ah al-Juhani: orang pertama yang menyatakan ‘ketiadaan 
qadar’. 

ilm, qudrat dan iradat sehingga dengan sifat-sifat itu dalil ‘cegah- 
mencegah’ 71 ' ( tamami ) dapat berdiri dan mukjizat bagi para nabi 
menjadi berlaku. Mazhab mereka (para pengikut al-Asy‘ari) 
mengakui kalam , sam'un , dan bashar. Kata-kata, secara lahiriyah- 
nya memang memerlukan suara dan huruf, dua hal yang sifatnya 
corporeal dan sekaligus mengandaikan ‘kekurangan’. Akan tetapi, 
kadang-kadang, kata dalam bahasa Arab ditemukan memiliki 
makna lain. Sehingga untuk kata itu sendiri mempunyai makna lain 
selain huruf-huruf dan suara, yakni makna yang berkisar pada 
‘kekekalan’. Perkataan {kalam) adalah suatu esensi dalam 
‘kekekalan’, bukan yang pertama. Maka mereka pun menetapkan 
kalam itu bagi Allah s.w.t. dan andaian ‘kekurangan’ menjadi 
lenyap. Dikatakan sifat ini sebagai sifat lama yang punya kaitan 
umum sebagaimana sifat-sifat lainnya. Maka, jadilah al-Quran 
sebagai hasil perpaduan antara al-Quran Qadim melalui zat Allah 
s.w.t. - iaitu, perkataan Diri {kalam nasfy ) - dan al-Quran Baru (al- 
Muhdats’) melalui suara yang ditimbulkan sewaktu membaca 
huruf-huruf yang dirangkai. Apabila al-Quran dikatakan qadim, 
maka yang dimaksudkan adalah al-Quran yang pertama; sedang- 
kan al-Quran yang ‘dibaca’ ‘didengar’, itu untuk menunjukkan 
pada al-Quran yang kedua yakni yang dibaca dan ditulis. Imam 
Ahmad bin Hanbal menghindarkan diri dari sebutan kata “Baru” 
untuk al-Quran, kerana tidak pernah dia mendengarnya dari kaum 
salaf sebelumnya. Yang mencegahnya untuk menyebutkan begitu 
bukan kerana dia hendak menyatakan bahawa lembaran-lembaran 
al-Quran yang ditulis itu adalah qadim , atau bacaan melalui lidah 
adalah qadim tetapi kerana sikap ketaatan kepada agama. Baginya, 
mengemukakan alasan selain alasan taat kepada agama bererti 
melakukan sesuatu demi tuntutan selain agama. Sikap yang 
demikian ini benar-benar dia jauhi. 

Mengenai sam'un (pendengaran) dan bashartm (penglihatan), 
meskipun diandaikan persepsi sebagai sesuatu yang “kurang” 
namun secara filologis ia menunjukkan pada persepsi sesuatu yang 
didengar dan sesuatu yang dilihat. Ketika itulah, andaian 
‘kekurangan’ menjadi lenyap, sebab hal itu merupakan suatu 
esensi filologis pada kedua-duanya. 

Adapun bagi kata istiwa (semayam), majii (tempat datang), 
nuzul (turun), wajah, dua tangan, dua mata, dan lain sebagainya, 

71 Dengan banyaknya tuhan, maka satu sama lain saling mencegah untuk 
mencipta. Firman Allah: “Kalau di dalam kedua-duanya terdapat banyak 
tuhan selain Allah, maka kedua-duanya pasti telah hancur”. 

mereka berpaling dari esensinya dan bersifat filologis kerana di 
dalamnya terkandung kecenderungan andaian ‘kekurangan’ (pada 
sifat-sifat Tuhan) melalui tasybih. Dari situ beralih kepada 
pengertian-pengertian majaziahnya berdasar pengetahuan bahasa 
Arab, pengetahuan mana bersifat menganalisis esensi dari kata- 
kata. Maka, mereka pun merujuk kepada majaz. Seperti ketika 
mengertikan firman Allah s.w.t. “hampir roboh” dan ayat-ayat 
semacam itu. Cara pendekatan ini sudah akrab dan tidak 
menyimpang, juga bukan bidaah. Mereka tergiring kepada takwil 
ini, meskipun itu bertentangan dengan mazhab salaf yang 
menyerahkan pengertian ayat kepada Allah. Pentakwilan seperti 
itu dimulai oleh segolongan orang yang terdiri dari pengikut salaf 
iaitu, para ulama Mazhab Hambali yang terdahulu dan yang 
mutakhir. Mereka menyelami sambil mendobrak pengertian sifat- 
sifat ini, yang membawanya kepada sifat-sifat yang tegas ke- 
punyaan Allah dalam esensinya yang tidak diketahui. Sehubungan 
dengan takwil tentang Dia bersemayam di Arasy , dikatakan: 

“Kami menetapkan bagi-Nya suatu istiwa sesuai dengan 
makna kata tersebut agar kami terhindar dari ta'thil 
(tindakan meniadakan). Kami tidak ingin mengemukakan 
bagaimana kualiti kata tersebut supaya kami terhindar dari 
berpendapat tasybih (menyamakan Tuhan dengan makhluk- 
Nya) sehingga mengakibatkan ayat-ayat yang menolak 
persamaan Tuhan dengan makhluk menjadi tidak ada 
ertinya”. 

Ayat-ayat itu, misalnya: “Tidak ada sesuatu yang menyamai- 
Nya”, “Maha Suci Allah dari apa-apa yang mereka sifatkan”, 
“Maha Suci dan Maha Tinggi Dia dari apa-apa yang dikatakan 
oleh orang-orang yang zalim ”, 73 dan “Dia tidak beranak dan tak 
diperanakkan”. Dalam hal ini, dengan menetapkan istiwa bagi 
Tuhan, sebenarnya mereka telah masuk ke dalam lingkup 
tasybih. Kata istiwa bagi ahli bahasa tidak lain bererti tempat 


72 Tentang kisah Musa dan Khidr: Kemudian keduanya mendapatkan dalam 
negeri itu dinding rumah yang hampir roboh, maka Khidr menegakkan dinding 
itu. Al-Quran surah al-Kahfi, ayat 77. 

73 Ini bukan teks dari al-Quran. Yang terdapat dalam al-Quran adalah: “Maha 
Suci dan Maha Tinggi Dia dari apa yang mereka katakan dengan ketinggian 
yang sebesar-besarnya". Al-Quran surah 17 (al-Isra’) ayat 43. 

tinggal dan tempat bersemayam, sesuatu yang bersifat jasmani. 
Adapun ta'thil yang sangat mereka benci untuk memperlakukan- 
nya itu adalah ta'thil al-Iafdz, tindakan meniadakan kata, misalnya 
kata istiwa dan lain sebagainya. Itu bukan dosa. Yang berdosa 
ialah ta'tahil al-llah, tindakan meniadakan Tuhan. Demikian pula 
dengan kebencian terhadap penegasan taklif, pembebanan untuk 
melakukan sesuatu yang tak terpikulkan oleh manusia. Pendapat 
yang terakhir ini mengacaukan, sebab di dalam taklif-taklif tidak 
pernah terjadi tasyabuh , pengertian ganda. Lalu mereka menyata- 
kan bahawa inilah dia mazhab salaf. Itu lebih jauh lagi. Mazhab 
salaf, seperti yang telah kami kemukakan pertama di muka, hanya 
menyerahkan maksud ayat-ayat al-Quran, kepada Allah tanpa 
usaha memahami ayat-ayat itu. 

Untuh menegaskan istiwa bagi Allah, kadang-kadang mereka 
berhujah melalui kutipan pendapat Malik: “Istiwa” diketahui dan 
esensi tidak diketahui”. Malik tahu benar makna-makna istiwa. 
Kerananya, tidaklah dia maksudkan pendapatnya itu sama dengan 
pendapat bahawa istiwa ditegaskan sebagai milik Allah. Jauh dia 
dari pendapat demikian. Malik hanya ingin menyatakan bahawa 
istiwa diketahui daripada bahasa dan kerananya adalah bersifat 
jasmani, dan esensinya adalah hakikatnya. Sebab, hakikat dari sifat 
adalah esensi yang tidak diketahui penegasannya bahawa ia milik 
Allah. 

Demikian pula, mereka menetapkan ‘tempat’ bagi Allah 
berdasar alasan adanya sebuah hadis tentang al-Sauda ketika Nabi 
Muhammad s.a.w. bertanya kepadanya: 

“Di mana Allah?” Dia menjawab: “Di langit.” 

Nabi lalu memerintah: “Bebaskan dia dari perbudakan, 

sebab dia Mukminah." 

Di sini, nabi tidak menetapkan keimanan (al-Sauda) kerana 
kalimatnya yang menetapkan ‘tempat’ bagi Allah. Tetapi nabi me- 
nyatakannya telah beriman kerana al-Sauda percaya kepada se- 
bahagian fenomena alam yang menunjukkan bahawa Allah juga di 
langit. Maka al-Sauda pun termasuk ke dalam kelompok yang da- 
lam keimanannya kepada ayat-ayat mutasyabihat tanpa menying- 
kap maknanya. Ketegasan pendapat akan ‘ketiadaan tempat’ bagi 
Tuhan merupakan hasil dari dalil akal yang meniadakan keber- 
gantungan Tuhan pada makhluk, dan muncul dari ayat-ayat yang 

berhubungan dengan penolakan penyamaan Tuhan dengan makh- 
luk, yang berakibat pada penyucian Tuhan, seperti “tidak ada se- 
suatu pun yang menyamai-Nya”; dan lahir dari firman Allah: “Dan 
Dialah Allah di langit dan di bumi”. Kerana sesuatu yang maujud 
tidak ada di dua tempat sekaligus, maka, kata “di” di sini bukan 
merupakan keterangan tempat menurut pengertian yang mutlak. 
Yang dimaksud lain dari itu. Kemudian, cara pentafsiran ini ber- 
laku bagi semua ayat yang makna 'eksplisitnya menunjukkan pada 
wajah, dua mata, dua tangan, turun dan pembicaraan Tuhan de- 
ngan huruf-huruf dan suara. Untuk ayat-ayat itu mereka ciptakan 
pengertian yang lebih terasa universal ketimbang pengertian yang 
bersifat corporeal. Mereka menghindar makna kata yang bersifat 
corporeal. Dan ini merupakan sesuatu yang tidak dikenal di dalam 
filologi. Dari generasi ke generasi berikutnya, para ulama Hambali 
selalu mengikuti pendapat demikian. Ahlus-sunnah daripada 
kalangan ulama kalam Asy‘ariyah dan Hanafiah berusaha 
menjauhi. Mereka obrak-obrik keyakinan para ulama Hambali 
tentang itu. Malahan telah terjadi peristiwa sangat terkenal antara 
ulama kalam Hanafiah di Bukhara dan Imam Muhammad bin 
Ismail al-Bukhari. 

Golongan Mujassimah melakukan cara yang sama dalam pe- 
netapan kejisiman Tuhan. Dikatakan bahawa jisim yang dimaksud 
tidak sama dengan jisim-jisim yang ada. Kata jisim bagi Tuhan di- 
tetapkan menurut sumber hukum agama. Tapi yang membuat me- 
reka berani menyatakan demikian adalah kerana adanya ayat-ayat 
yang makna lahiriahnya menunjuk kepada “kejisiman”. Mereka 
tidak cuma berhenti di situ. Bahkan mereka lebih jauh serta mene- 
tapkan “kejisiman” bagi Tuhan. Mereka berandaian “kejisiman”, 
seperti itu. Mereka mensucikan Tuhan dengan pendapat yang kon- 
tradiktif dan lemah, iaitu dalam kalimat mereka: “ jisim tidak sama 
dengan jisim-jisim yang ada”. Dan jisim menurut bahasa Arab me- 
miliki pengertian yang dalam. Tafsiran lain lagi seperti: “bahasa 
Dialah Tuhan yang tegak dengan zat atau yang tersusun dari jau- 
har-jauhar (esensi-esensi)” dan lain sebagainya, itu semua adalah 
merupakan terminologi milik para ulama kalam (teolog). Maksud 
mereka, selain dalam makna filologis. Oleh sebab itu, golongan 
Mujassimah jauh lebih tersesat dalam bidaah, atau bahkan dalam 
kekufuran, kerana mereka menetapkan suatu sifat yang mengan- 
daikan bahawa Allah kurang lengkap sifat-Nya. Allah sendiri, 
tidak pernah menyebutkan ‘sifat kurang’ itu, baik dalam firman- 

Nya mahupun dalam sabda nabi-Nya, Nabi Muhammad s.a.w. 

Kini, sudahlah jelas bagi anda perbezaan antara mazhab- 
mazhab salaf, ulama kalam Sunni, para muhadditsin, serta ahli-ahli 
bidaah dari kalangan Mu‘tazilah dan Mujassimah. Kami telah 
menerangkannya kepada anda. 

Dan di kalangan para muhadditsun, terdapat sekelompok 
orang ekstrem yang disebut golongan musyabihat. Kelompok ini 
secara terang-terangan menyatakan tasybih, menyamakan Tuhan 
dengan makhluk. Pernah terbetik kisah bahawa sebagai di antara 
mereka menyatakan: 

“Maaf, kalau soal, apa Tuhan punya janggut dan vagina. Tapi 
soal lain yang tampak pada anda kecuali yang dua itu, silalah 
anda tanyakan”. 

Kalau tidak dijelaskan bahawa sebenarnya mereka ingin 
membatasi dan membawa pengertian ayat-ayat yang ada hubung- 
annya - yang pada lahirnya meragukan - kepada pengertian yang 
telah dikemukakan oleh para pemuka mereka, maka dia yang 
mengatakan seperti tersebut di atas sudah kufur secara nyata. 
Mintalah perlindungan kepada Allah. 

Banyak karya para ulama ahlus-sunah dipenuhi dengan 
pelbagai pembicaraan sehubungan dengan bidaah-bidaah ini. 
Penolakan atas bidaah itu dipaparkan panjang lebar dengan 
dalil-dalil yang benar. Kami menyinggungnya hanya sebagai suatu 
alat pembeza antara keterangan terinci tentang pendapat-pendapat 
itu dan keterangan yang bersifat garis besarnya saja. 

“Dan puji bagi Allah yang telah memberi petunjuk kepada 
kita. Kita tidaklah mendapat petunjuk kalau Allah tidak 
memberi kita petunjuk ”. 74 

Sedangkan ayat-ayat yang secara hurufiahnya tidak menun- 
jukkan pada dalil-dalil yang tegas dan makna yang jelas - seperti 
wahyu, malaikat, roh, jin, barzakh, ehwal kiamat, Dajjal, fitnah, 
tanda-tanda kiamat, dan segala sesuatu yang tidak mungkin 
dimengerti atau memang luar biasa - tidak akan mengandung 
tasybih apabila kita menerangkannya berdasar rujukan pada 
keterangan terinci yang dikemukakan Mazhab Asy‘ariyah - iaitu 


74 Al-Quran, surah al-A‘raf, ayat 43. 

ahlus-sunnah . Dan bila dikatakan bahawa itu mengandung tasybih, 
maka mari kita jelaskan dengan menyingkap tabir mengenai soal 
itu. Kita katakan:] 

Suatu yang harus disedari ialah alam manusia itu merupakan 
suatu alam yang paling mulia dan paling tinggi martabatnya 
dibandingkan dengan alam-alam lainnya yang maujud. Meskipun 
realiti ( haqiqah ) manusia itu adalah serupa sahaja di dunia, namun 
ia memiliki tingkatan yang berbeza, yang ditentukan oleh keadaan- 
keadaan yang khas baginya, hingga sepertinya realiti pada setiap 
tahap sememangnya adalah berbeza. 

Tingkatan pertama adalah dipenuhi oleh alaip manusia yang 
bersifat jasmaniah yang mencakup tanggapan inderawi luaran, 
fikirannya yang terarah kepada mentari penghidupan dan semua 
kegiatan lainnya yang diberikan kepadanya oleh kewujudannya 
yang kini. 

Tingkatan kedua adalah meliputi alam tidur (mimpi). Ia 
mencakup tanggapan melalui imaginasi. Manusia itu membiarkan 
tanggapan imaginasinya berkelana di dalam batinnya. Dengan 
indera luarannya dia mengetahui atau menyedari bahawa sebaha- 
gian daripadanya tidak dikongkongi oleh waktu, tempat atau ke- 
adaan-keadaan jasmaniah lainnya. Dia menyaksikannya di tempat- 
tempat di mana dia sendiri tidak ada di sana. Sekiranya semuanya 
itu baik-baik belaka, ianya mendatangkan perkhabaran yang baik 
di dunia dan di dunia akhirat sebagaimana benarnya apa yang 
dijanjikan oleh Nabi Muhammad s.a.w. 

Kedua-dua tingkatan ini adalah terdapat pada semua orang. 
Akan tetapi, sebagaimana yang dapat dilihat, kesemuanya itu 
berbeza dalam cara menanggapinya yang diperoleh di dalamnya. 

Tingkatan yang ketiga ialah tentang kenabian. Ia adalah 
terbatas pada segolongan manusia mulia berdasar kenyataan 
bahawa Allah telah memilih mereka melalui pengetahuan-Nya 
dan pernyataan akan keesaan-Nya, melalui wahyu yang ditunjuk- 
kan kepada mereka oleh malaikat-malaikat-Nya, dan melalui 
perintah agar mereka melakukan kebaikan ke atas manusia 
sehubungan dengan segala keadaan-keadaan yang berbeza dari- 
pada berbagai keadaan lahiriah manusia. 

Tingkatan keempat adalah mengenai kematian. Di sini, 
individu itu meninggalkan kehidupan lahiriahnya untuk kewujud- 
an lain sebelum dibangunkan semua pada hari kiamat. Ia disebut 
alam barzakh. Di dalamnya, mereka menikmati kebahagiaan atau 

memperoleh seksa, tergantung kepada amal perbuatan ketika 
masih hidup. Kemudian, menuju ke hari kiamat yang sebenar- 
benarnya dan di sana mereka menerima pembalasan yang besar, 
iaitu kebahagiaan di syurga atau diseksa di neraka. 

Tingkatan pertama dan kedua adalah dibuktikan oleh gerak 
hati. Tingkatan ketiga, iaitu tingkat kenabian, dibuktikan oleh 
pelbagai mukjizat dan keadaan-keadaan yang khusus bagi para 
nabi. Tingkatan yang keempat, dibuktikan oleh wahyu yang 
diturunkan kepada nabi-nabi, berhubung dengan kebangkitan 
semula, perihal alam barzakh, dan kiamat. Namun, kemampuan 
akal memerlukan pengetahuan yang mampu mencapai ‘Ada’nya. 
Allah s. w. t. sahaja telah menarik perhatian kita kepada hal-hal 
tersebut di dalam banyak ayat yang berhubungan dengan 
kebangkitan sesudah mati. Alasan paling baik yang membuktikan 
keabsahannya ialah bahawa sekiranya, selain daripada kewujudan 
di dunia ini, manusia itu tidak lagi diwujudkan sesudah matinya, di 
mana dia akan mengalami keadaan-keadaan yang sesuai untuk 
mereka, adalah suatu yang sia-sia menciptakan mereka itu. 
Sekiranya kematian itu adalah suatu ketidakwujudan ( non - 
ex istence) ia akan bererti individu itu akan kembali ke ketiadaan 
( adam ). Dalam hal begitu, mewujudkan mereka di dunia ini 
bagaikan tidak mengandung apa-apa hikmahnya. Dan ia dengan 
demikian suatu yang tidak dapat diterima akal untuk menyatukan 
bahawa Allah akan bertindak sedemikian bodoh . 75 

Akan sekarang keempat-empat tingkatan ini sudah dapat 
dijelaskan, maka kami menerangkan bagaimana tanggapan- 
tanggapan manusia mengenai keempat tingkatan itu secara 
nyatanya saling berbeza. Hal ini akan menyingkap selok-belok 
masalah mutasyabihat atau (ambigui t y). 

Pada tingkatannya yang pertama, persepsi manusia adalah 
jelas dan nyata sebagaimana firman Allah s.w.t. 

“Dan Allah mengeluarkan kamu daripada perut ibumu dalam 
keadaan tidak mengetahui sesuatu apa pun, dan Dia memberi 
kamu pendengaran, penglihatan dan hati ”. 76 


75 Menunjuk pada firman Allah: “Adalah kalian mengira bahawa sesungguhnya 
Kami menciptakan kalian secara sia-sia dan bahawa kalian tidak akan kembali 
kepada Kami?” (al-Mukminin, ayat 115). 

76 Al-Quran, surah al-Nahl ayat 78. 

Melalui bantuan tanggapan ini, manusia telah dapat mengua- 
sai pelbagai disiplin pengetahuan, demi menyempurnakan realiti 
kemanusiaannya dan memuaskan tuntutan-tuntutan ibadah yang 
akan membawa kepada keselamatan. 

Pada tingkatannya yang kedua - iaitu sama ada semasa 
sedang tidur (ataupun mimpi - tanggapan manusia adalah sama 
sepertimana tanggapan indera luarannya. Meskipun, anggota- 
anggota badan manusia itu tidak digunakan sebagaimana dalam 
keadaan jaganya namun orang yang memiliki sesuatu visi 
menikmati tiap sesuatu yang dilihatnya di dalam tidurnya tanpa 
ada keragu-raguan atau rasa waswas. Anggota tubuhnya itu 
tidaklah digunakan secara biasanya. 

Mengenai hakikat keadaan ini, orang-orang itu terbahagi 
kepada dua golongan: 

Para ahli falsafah beranggapan bahawa gambaran-gambaran 
khayal itu dipindahkan oleh khayalan melalui gerakan fikiran ke 
‘rasa umum’ atau common-sense yang merupakan batas penghu- 
bung antara tanggapan indera dan dalaman sebagai akibatnya, 
gambaran-gambaran ini akan terlukiskan sebagai sesuatu yang 
dapat ditanggapi oleh semua indera di dalam alam luaran. Apa 
yang sulitnya ialah bahawa mimpi-mimpi yang sebenar-benarnya 
itu datang dari Allah atau dari malaikat adalah tampak lebih 
mantap serta lebih nyata daripada mimpi-mimpi yang berasal 
daripada syaitan meskipun daya khayal itu adalah aktif dalam 
kedua-duanya adalah satu dan sama, sebagaimana yang dinyata- 
kan oleh para ahli falsafah. 

Golongan yang kedua adalah para ulama kalam (spekulatif). 
Keterangan singkat tentang persoalan itu adalah suatu hal yang 
berupa tanggapan yang diciptakan oleh Allah s. w. t. di dalam alam 
indera-indera, dan ia pun terjadi sebagaimana yang berlaku di 
dalam keadaan jagaannya. 

Tanggapan sewaktu dalam tidur itu merupakan bukti paling 
jelas bagi tanggapan inderawi yang terjadi pada tingkat yang ber- 
ikutnya. 

Adalah suatu yang tidak jelas bagi kita tentang tanggapan 
inderawi mengambil tempat pada tingkatan yang ketiga - seperti 
yang wujudnya nabi-nabi - tetapi mereka sendiri memiliki lebih 


77 Mimpi yang benar disebutkan dalam atsar : “Mimpi yang soleh berasal 
daripada Allah dan hulm (bunga tidur) berasal *ipada syaitan”. 

daripada suatu pengetahuan mengenai tanggapan melalui gerak 
hati. Nabi melihat Allah dan para malaikat-Nya. Dia dapat 
mendengar sendiri firman Allah daripada Allah sendiri ataupun 
daripada malaikat-malaikat-Nya. Dia melihat syurga, neraka, arsy 
dan martabat Allah. Dia dapat melampau, tujuh lapis langit dalam 
israknya. Dia mengenderai burdq. Dia telah mengunjungi nabi-nabi 
(di langit yang tujuh itu), dan mendirikan solat bersama mereka. 
Dia menanggapi pelbagai bentuk tanggapan inderawi, sama 
sebagaimana dia menanggapinya di dalam tingkatan-tingkatannya 
yang bersifat jasmani dan tidur tetapi melalui suatu pengetahuan 
yang Allah mengarahkan untuknya, dan bukan dengan tanggapan 
manusia biasa melalui anggota-anggota yang ada itu. 

Dalam hubungan ini, tidak ada perhatian harus diberikan 
kepada Ibn Sina. Beliau telah meletakkan kenabian, nubuwwah 
berada pada tingkatan tidur dan menyatakan bahawa daya khayal 
telah memindahkan sesuatu gambar ke ‘rasa umum’ atau common- 
sense (al-hiss al-musytarak). Sanggahan terhadap para ahli falsafah 
di sini, adalah lebih kuat dalam soal mimpi. Sebab sebagaimana 
telah kita sebutkan proses perpindahan oleh daya khayal adalah 
secara semula jadinya satu dan sama. Melalui cara ini wahyu dan 
mimpi daripada nabi mestilah satu alam realitinya sama sebagai- 
mana realiti dan kepastian mereka. Namun, ternyata ia tidaklah 
sedemikian sebagaimana yang seseorang ketahui daripada mimpi 
nabi hanya enam bulan sebelum adanya wahyu. Mimpi itu adalah 
permulaan wahyu dan terdahulu daripadanya yang membuktikan 
bahawa pada hakikatnya ia adalah lebih rendah daripada wahyu. 

Demikian pula perihal penerimaan wahyu ke atas diri nabi. 
Pernah nabi mengalami kesulitan sewaktu menerimanya. Baginda 
menderita kepayahan - sebagaimana yang disebut-sebut di dalam 
Hadis Shahih - sehingga al-Quran diturunkan kepada baginda 
secara ayat demi ayat. Namun surah Baraah diturunkan sekaligus 
kepadanya di dalam Perang Tabuk. Ketika itu, baginda sedang 
berada di atas untanya. Andaikata wahyu merupakan proses per- 
pindahan fikiran ke imaginasi saja dan dari imaginasi ke ‘rasa 
umum’, maka tidaklah terjadi perbezaan-perbezaan keadaan di 
antara berbagai peristiwa turunnya wahyu yang sememangnya 
tidak sama. 

Pada tingkatan yang keempat - iaitu peringkat di mana 
orang-orang yang sudah mati berada di alam barzakh, yang 
dimulai di tanah perkuburan ketika roh yang sudah bebas daripada 

jasad atau sewaktu kebangkitan ketika mereka menerima kembali 
jasad - mereka yang telah mati ada memiliki tanggapan-tanggapan 
inderawi. Di dalam kuburnya orang yang telah mati melihat dua 
malaikat yang akan menyoalnya menyaksikan dengan kedua 
matanya sendiri dia akan melihat tempatnya yang sebenar sama 
ada akan ke syurga ataupun ke neraka. Dia dapat melihat mereka 
yang mengiringi jenazahnya di kuburan dan akan mendengar 
segala apa yang mereka kataka/i, dia mendengar bunyi tapak-tapak 
kaki ketika mereka meninggalkannya. Dia akan mendengar tauhid , 
keesaan Tuhan atau penegasan talqin dua kalimah syahadat yang 
mereka ucapkan supaya jelas padanya dan lain-lainnya. 

Di dalam Hadis Shahih disebutkan Rasulullah s.a.w. berdiri 
di pinggiran sebuah sumur tua di Badar, yang di dalamnya terdapat 
orang-orang musyrik dari suku Quraisy yang telah terbunuh. Nabi 
memanggil mereka dengan menyebut nama-nama mereka. 

Umar lalu bertanya: “Ya Rasulullah, apakah Rasul berbicara 
dengan orang-orang yang telah kering itu?” 

Rasulullah menjawab: “Demi Tuhan yang diriku ada di 
tangan-Nya, kalian tidak lebih mendengar dari mereka atas 
apa-apa yang saya katakan.” 

Tambahan pula, sewaktu dibangkitkan dan pada hari kiamat 
mereka yang telah mati itu akan berada di peringkat yang berbeza 
sama ada akan menikmati kemudahan di syurga dan seksaan di 
neraka dengan mata dan pendengaran mereka sendiri, persis 
sebagaimana yang mereka pergunakan ketika mereka masih hidup 
dahulu. Mereka akan melihat para malaikat dan melihat Tuhan. 
Sebagaimana disebutkan di dalam Hadis Shahih: 

“Sesungguhnya kalian akan melihat Tuhan kalian di hari 
kiamat seperti bulan di malam purnama, kalian tidak 
berkerumun di dalam melihat-Nya”. 

» 

Tanggapan begini tidak dimiliki ketika mereka masih hidup 
di dunia. Dan tanggapan itu adalah bersifat inderawi, hissiyah 
sepertimana tanggapan-tanggapan lain yang mereka miliki sewaktu 
hidup di dunia. Tanggapan ini ada di dalam anggota tubuh melalui 
pengetahuan paling tinggi darjatnya yang diciptakan Allah, seba- 
gaimana telah kami kemukakan. Rahsianya adalah terletak pada 
pengetahuan jiwa yang tumbuh di dalam tubuh dan melalui tang- 

gapan-tanggapan yang dibuat oleh jasad. Apabila roh meninggal- 
kan jasad ketika sedang tidur atau sewaktu kematian, atau ketika 
seorang nabi sedang menerima wahyu, terjadilah perubahan dari- 
pada tanggapan manusia kepada tanggapan malaikat. Jiwa itu 
menemani segala yang bersamanya yang berupa tanggapan- 
tanggapan manusia tetapi bebas daripada anggota jasad. Melalui 
tanggapan begitu, jiwa menanggapinya pada tingkatan yang ada 
sahaja yang ingin ia tanggapi tetapi tanggapan itu adalah berada 
pada taraf yang lebih tinggi daripada tanggapan yang dimiliki 
ketika jiwa berada di dalam jasad. Ini telah dikemukakan oleh al- 
Ghazali, dengan tambahan keterangan bahawa jiwa manusia 
memiliki suatu bentuk yang kekal sesudah perpisahannya dari 
jasad, namun, seperti struktur tubuh itu sendiri yang mempunyai 
dua mata, dua telinga, dan semua anggota tubuh yang membantu 
manusia untuk mendapatkan tanggapan. Saya akan mengatakan 
bahawa al-Ghazali adalah merujuk kepada kebiasaan-kebiasaan 
yang diperolehi melalui penggunaan semua anggota jasad sebagai 
tambahan kepada tanggapan. 

Apabila seseorang itu sudah memahami semua ini, dengan 
sendirinya dia akan tahu bahawa tanggapan-tanggapan itu ada 
berada pada empat peringkat. Namun ia tidaklah persis sama 
dengan yang terdapat dalam kehidupan dunia ini. Ia berbeza dalam 
kesungguhannya sesuai dengan keadaan-keadaan yang ada kaitan 
dengannya. Ulama-ulama kalam telah menyinggung fakta ini di 
dalam pernyataan singkat bahawa Allah telah menciptakan di 
dalam indera suatu pengetahuan penting tentang perkara yang 
ditanggapi sama ada ianya suatu tanggapan yang dapat dilihat 
seboleh mungkin. Dengan itu, mereka kembali kepada hal yang 
sama mengenai apa yang telah kami jelaskan. 

Inilah suatu * pengetahuan sekilas yang telah kita singgung 
keterangannya yang menjelaskan pendapat tentang mutasyabih. 
Jika lebih luas lagi kita membicarakannya, tanggapan-tanggapan 
tentang itu pasti ada batasnya. Maka, marilah kita mohon doa 
daripada Allah s.w.t. di dalam mencari petunjuk dan kefahaman 
tentang nabi-nabi-Nya dan kitab-kitab-Nya, sehingga dengan itu 
diperoleh kebenaran di dalam pernyataan tauhid kita dan dicapai 
kemenangan dan keselamatan kita. 

Allah memberi petunjuk kepada siapa sahaja yang dikehen- 

daki-Nya. 

18 Ilmu Tasawuf 

Ilmu tasawuf ( sufisme ) adalah termasuk ke dalam ilmu syariat 
agama yang berasal daripada Islam. Ia didasarkan kepada anggap- 
an bahawa amalan-amalan oleh pengikutnya telah dianggap oleh 
orang-orang Islam Muslim terawal yakni para sahabat nabi, para 
tabiin, dan juga mereka yang datang sesudah itu sebagai jalan 
menuju kebenaran dan hidayah. Pendekatan sufi adalah didasar- 
kan kepada pelaksanaan yang bersifat kerap dalam beribadah, ke- 
setiaan yang penuh kepada Allah, enggan pada kesemarakan ko- 
song di dunia, berpantang daripada menikmati kesenangan, harta, 
dan kedudukan seperti yang dicita-citakan oleh orang ramai dan 
menjauhkan diri dari dunia serta pergi berkhalwat untuk melaksa- 
nakan ibadah. Hal-hal seperti itu adalah umumnya dilakukan oleh 
para sahabat nabi dan orang-orang Islam terawal atau al-salaf. 

Kemudian, keinginan menikmati hal-hal yang duniawi 
tumbuh dan berkembang pada abad yang kedua dan sesudahnya. 
Pada masa itu, gelaran sufi akan diberikan kepada orang-orang 
yang dengan rela hati melakukan ibadah terhadapnya. 

Al-Qusyairi - semoga rahmat Allah dilimpahi ke atasnya - 
berpendapat: Tak ada bukti bahawa nama ini merupakan kata- 
jadian atau kata kias dari segi bahasa. Yang jelas, nama itu adalah 
sebuah gelas. Pendapat bahawa “sufi” asal katanya dari shafa atau 
dari shuffah , tidaklah benar dari segi filologi. Demikian pula 
mereka yang menyatakan asal kata “sufi” dari showf sebab orang- 
orang sufi tidak mengkhususkan diri untuk memakai pakaian 
daripada bulu domba. 

Apa yang benar sebagaimana menurut saya ialah kalaulah* 
benar “sufi” itu merupakan kata-jadian, maka pasti ia berasal dari 
kata showf. Para sufi seringkah mengkhususkan diri mengenakan 
pakaian daripada bulu domba, sebab dengan itu mereka hendak 
menentang orang-orang lain dalam soal pakaian yang mewah- 
mewah. 

Kaum sufi adalah yang tampil dengan menunjukkan sikap 
zuhud atau asketikisme. Mereka mengusahakan suatu bentuk 
tanggapan yang khusus dari apa yang teijadi melalui pengalaman 
eksketik, sebagaimana selanjutnya. Manusia sebagai manusia, 
adalah dibezakan semua binatang melalui kesanggupannya untuk 
membuat tanggapan. Persepsi adalah dua macam. Dia boleh 
menanggapi ilmu-ilmu dan bahan-bahan pengetahuan, dan ini 

boleh jadi suatu yang ditetapkan, sangkaan, keragu-raguan, atau 
khayalan. Juga dia boleh melakukan persepsi bagi ‘keadaan- 
keadaan * yang timbul pada diri manusia, seperti senang dan 
susah, gelisah dan tenang, kepuasan, marah, sabar, syukur, dan lain 
sebagainya. Maka, makna 78 yang rasional dan yang aktif di dalam 
jasad adalah tumbuh daripada tanggapan-tanggapan, kehendak- 
kehendak dan keadaan-keadaan. Ianya melalui yang membezakan 
manusia daripada binatang-binatang. Pengetahuan adalah berasal 
daripada bukti-bukti, kepayahan dan kesenangan bermula dari- 
pada tanggapan tentang sesuatu yang dirasakan amat menyakitkan 
atau yang menyeronokkan bertenaga daripada setelah istirahat, 
dan malas akibat kelelahan. Dengan cara yang sama, latihan- 
latihan rohaniah dan ibadah oleh pelatih-pelatih sufi haruslah 
mengarah kepada suatu ‘keadaan’ yang merupakan hasil daripada 
latihan rohaniah mujahadahnya. Keadaan itu boleh diakibatkan 
daripada suatu bentuk ibadah. Kemudiannya, ia menjadi telah 
sebati dengan dirinya dan menjadi suatu matlamat bagi dirinya. 
Atau, kemungkinan ia bukan suatu ibadah yang sesungguhnya, 
tetapi menjadi suatu sifat yang mempengaruhi jiwa, seperti sukacita 
atau berasa gembira, atau bersemangat ataupun berasa malas, atau 
lain-lainnya. 

Matlamat atau tempat-tempat pemberhentian magamat 
membentuk suatu tata yang meningkat. Ahli-ahli sufi yang baru 
akan berusaha daripada satu ‘mercu’ ke satu ‘mercu’ yang lainnya 
hinggalah dia sampai kepada kemantapan akan keesaan Allah 
(i tauhid) dan gnosis atau (i makrifat ) yang merupakan puncak 
keinginan daripada kebahagiaan. Sabda Nabi Muhammads.a.w.: 

“Barang siapa mati dalam keadaan bersaksi bahawa tidak ada 

Tuhan selain Allah, dia akan masuk syurga.” 

Maka pelatih-pelatih sufi haruslah mencapai kemajuan secara 
berperingkat-peringkat. Asas daripada semuanya ini adalah 
ketaatan dan keikhlasan. Iman mendahului dan menemani 
kesemuanya. Akibat dan hasilnya adalah berupaya keadaan- 
keadaan dan sifat-sifat. Ia menimbulkan yang lain, dan yang lain- 
lainnya, hingga sampai kepada mercu maqam tauhid dan ‘ irfan atau 


78 Demikian di dalam cetakan Paris. Dalam cetakan-cetakan yang ada, berbunyi: 
“Roh yang rasional”. Teks Paris lebih jelas. 

{gnosis ), apabila pada hasil itu nampak beberapa kekurangan atau 
kecacatan, maka orang itu dapat menyedari bahawa ia adalah 
disebabkan oleh kelemahan yang berlaku pada peringkat yang 
sebelumnya. Hal yang sama diaplikasikan pula pada idea-idea 
mengenai jiwa dan aspirasi-aspirasi di dalam hati. 

Dengan demikian, para pelatih itu harus memeriksa dirinya 
dengan cermat dalam semua tindakannya dan mempelajari 
pelbagai makna yang tersembunyi pada tingkah lakunya; sebab 
hasilnya tidak boleh tidak akan berasal daripada tindakan, dan 
kekurangannya juga berasal daripada cacat-celanya di dalam 
tindakan-tindakan. Para sufi yang baru bermula itu akan 
mengetahuinya daripada pengalaman mistiknya ( dzawq ), dan dia 
akan memeriksa dirinya dengan cermat apa yang menjadikan 
penyebab-penyebabnya. 

Begitu sedikit sekali orang yang menyertai apa yang para sufi 
lakukan di dalam usahanya untuk pemeriksaan diri, sebab 
kelalaian dalam soal ini begini adalah sejagat. Orang-orang yang 
kuat beribadah yang tidak mencapai puncak itu, dengan apa yang 
terbaiknya, hanya melakukan amal-amal yang baik. Namun, 
orang-orang sufi memeriksa hasil-hasil daripada amalan-amalan 
ketaatan dengan bantuan pengalaman mistik dan ekstatik, untuk 
mempelajari apakah itu bebas daripada kelemahan ataupun tidak. 
Dengan demikian, sudah jelaslah bahawa jalan ke arah sufi 
seluruhnya adalah tergantung kepada pemeriksaan diri terhadap 
segala yang mereka lakukan atau yang mereka tinggalkan, dan ter- 
gantung pada pembicaraan tentang pelbagai macam pengalaman 
mistik dan ekstatik yang timbul dari mujahadah mereka. Kesemua- 
nya itu akan menampakkan kesuciannya kepada para sufi yang 
baru bermula itu dalam suatu t maqam\ Dari maqam atau ‘mercu’ 
itu, dia dapat naik ke maqam yang lain, yang lebih tinggi lagi. 

Tambahan pula, golongan sufi ini memiliki suatu bentuk 
tingkah laku yang tersendiri dan istilah bahasa yang khusus dalam 
pengajaran. Data linguistik itu dapat diterapkan hanya pada idea- 
idea yang diterima secara umumnya. Apabila berlakunya idea-idea 
yang tidak diterima secara umum, maka istilah-istilah teknik yang 
memudahkan pengertian terhadap idea-idea itu diciptakan untuk 
mengungkapkannya . 

Dengan demikian, para sufi itu memiliki disiplin ilmunya 
yang tersendiri, suatu yang tidak dibicarakan oleh ahli-ahli undang- 
undang syariat. Akibatnya, ilmu syariat itu terbahagi kepada dua 

jenis. Satu daripadanya oleh lapangan khusus para ahli-ahli fikah 
dan mufti-mufti. Ia adalah bidang yang menitikberatkan hukum- 
hukum yang menyangkuti ibadah terhadap Allah s. w. t., bertingkah 
laku dan muamalat. Sementara yang satu lagi merupakan lapangan 
khusus bagi sufi. Ia berkenaan dengan mujahadah, pemeriksaan 
ketat atas diri sendiri, pembicaraan tentang pelbagai macam 
pengalaman mistik dan ekstatik yang terjadi pada jalan meman- 
dang ke dalam dari atau interospeksi, mode peningkatan ke atas 
daripada satu pengalaman mistik ke yang lainnya, dan interpretasi 
tentang terminologi teknikal mistikisme yang dipergunakan di 
kalangan mereka. 

Apabila bermacam-macam ilmu itu dapat ditulis secara 
sistematis dan ketika para ahli fikah menulis karya-karyanya 
tentang fikah dan pelbagai prinsip dasar fikah, tentang ilmu kalam, 
tafsir al-Quran, dan soal-soal lainnya, kaum sufi juga menulis 
tentang masalah-masalah tersebut. Sebahagian sufi menulis tentang 
hukum mengenai asketikisme dan pemeriksaan diri, bagaimana 
bertindak dan tidak bertindak dalam peniruan orang-orang salih, 
seperti dilakukan al-Muhasaby di dalam buku al-Ri‘ayah. Sebagai 
sufi ada yang menulis mengenai tata perilaku tharigah , pengalaman 
mistik dan ekstatik mereka dalam pelbagai keadaan sebagaimana 
dilakukan al-Qusyairi di dalam bukunya al-Risalah, dan al- 
Suhrurdi di dalam bukunya Awarif al-Ma‘arif, dan lain-lainnya. 

Al-Ghazali di dalam Kitab al-Ihya secara sistematis mengum- 
pulkan hukum-hukum mengenai asketikisme dan peniruan model- 
model. Kemudian, dia pun menjelaskan tentang perilaku dan 
kebiasaan-kebiasaan para sufi dan membuat ulasan mengenai 
teknikal mereka. 

Ilmu tasawuf menjadi suatu disiplin ilmu yang tertulis dalam 
Islam. Sebelum itu, mistikisme hanya merupakan suatu ibadah 
s&haja, dan hukum-hukumnya telah terwujud di dalam dada-dada 
manusia. Hal yang sama terjadi pula pada semua disiplin ilmu 
lainnya, seperti tafsir al-Quran, ilmu hadis, fikah, dan ushul fiqih, 
dan sebagainya. 

Latihan-latihan rohani (mujahadah), pengasingan diri 
(khalwat) dan berdoa (zikir) ini biasanya diikuti dengan tersing- 
kapnya tutup perasaan. Para sufi tadi dapat melihat dunia 
ketuhanan di mana seseorang yang masih mempunyai tanggapan 
itu tidak berupaya menanggapinya sama sekali. Jiwa itu adalah 
milik dunia itu. 

Sebab tersingkapnya tutup perasaan ini adalah sebagaimana 
berikut. Bila mana roh itu menjauhkan dirinya dari daya 
tanggapan lahiriah dan masuk ke dalam dirinya sendiri, maka 
kekuatan itu menjadi lemah, dan roh itu menjadi bertambah kuat. 
Ia memperolehi keutuhan dan pertumbuhannya yang baru. 
Amalan-amalan kerohanian membantu ke arah itu. Ia adalah 
seperti makanan untuk menjadi roh itu tumbuh. Roh itu terus 
berkembang dan bertambah. Ia adalah pengetahuan. Sekarang ia 
menjadi visi. Tirai perasaan akan tersingkap dan roh itu menyedari 
kewujudannya yang sebenar. Ia adalah serupa dengan tanggapan. 
Lalu, sufi mulai memahami sifat-sifat Allah, mendapat bahagian 
daripada Ilmu-Nya, dan menerima rahmat yang khusus daripada- 
Nya; dan rohnya menjadi lebih dekat mencapai kesanggupannya 
kepada tingkatan malaikat yang lebih tinggi. 

Terangkatnya tabir atau kasyf ini seringkah terjadi pada 
mereka yang membiasakan diri dengan latihan-latihan rohaniah. 
Mereka menanggapi .pelbagai rahsia ciptaan Tuhan yang tidak 
boleh ditangkap oleh orang lain. Begitu juga dengan keupayaan 
mengetahui banyak peristiwa sebelum ianya terjadi. Dengan 
bantuan akal mereka dan kekuasaan psychic ia adalah aktif di 
kalangan existentia di bawahnya yang dengan itu terpaksa patuh 
kepada kemahuannya. Akan tetapi seorang ahli sufi yang tulen 
tidak mengambil berat terhadap terbukanya tirai atau hijab dan 
kegiatan di kalangan existentia bawahan. Mereka tidak menyum- 
bangkan apa-apa maklumat tentang hakikat sesuatu yang telah 
diperintah supaya dibicarakan. Malah, mereka menganggap 
pengalaman-pengalaman yang sedemikian itu suatu cubaan, 
sewaktu hal-hal sebegitu berlaku ke atas mereka. Mereka cuba 
melepaskan diri dari semua itu. 

Para sahabat Nabi Muhammad s.a.w. telah melakukan 
mujahadah ini. Dan mereka pun mendapat bahagian karamah 
yang melimpah-ruah. Namun mereka tidak menganggap tinggi 
kasyf ini. Diberitakan bahawa Abu Bakar, Umar, Usman dan Ali 
memiliki banyak kelebihan. Sesudah itu, diikuti para ahli 
mistikisme. Dan dalam risalah al-Qusyairi secara lengkap dan 
sempurna mereka ini disebut-sebut. Mereka diikuti pula oleh 
orang-orang lain sesudah itu. 

Kemudian, beberapa ahli mistik mutakhir telah beralih 
kepada soal kasyf atau tabir dan mendiskusikan tanggapan- 
tanggapan yang ada di bahagian yang lebih jauh lagi daripada 

(tanggapan indera). Cara-cara mengamalkan amalan mistik adalah 
berbeza. Mereka telah mengajarkan cara-cara yang berbeza untuk 
mengukuhkan kekuatan-kekuatan tanggapan inderawi dan mem- 
beri makanan kepada roh yang memberikan alasan melalui zikir, 
supaya jiwa itu memperolehi pertumbuhan yang sepenuhnya dan 
memperolehi tanggapannya yang tersendiri. Apabila ianya terjadi, 
mereka percaya bahawa seluruh kewujudan itu dikuasai oleh 
persepsi roh, maka esensi wujud akan didedahkan kepada mereka 
menanggapi yang sebenar daripada seluruh esensi daripada 
kekuasaan Allah sampailah kepada hujan gerimis. Demikianlah 
apa yang dikatakan oleh al-Ghazali di dalam Kitab al-Ihya, sesudah 
menyebutkan bentuk riyadhah atau amalan mistik. 

Ahli sufi tidak menganggap terbukanya kasyf sebagai hal 
yang benar dan sempurna melainkan apabila ianya terbit daripada 
ketulusan. Orang yang berlapar dan mengasingkan diri khalwat , 
seperti tukang-tukang tenung, penganut agama Kristian, dan 
mereka yang mengamalkan latihan-latihan rohaniah, boleh 
mendapatkan kasyf tanpa perlunya ketulusan. Sungguhpun 
demikian kita hanya bicara tentang kasyf yang terbit daripada 
keikhlasan, boleh diperbandingkan dengan cermin sekiranya kaca 
itu cembung atau cekung, maka objek yang akan terbayang di 
dalamnya adalah berubah daripada bentuk asalnya. Tetapi sekira- 
nya cermin itu rata, ia akan memberikan bayangan objek yang 
sebenarnya. Selagi keadaan dapat menguasai jiwa itu, ketulusan 
adalah pada jiwa sebagaimana rata terhadap cermin. 

Ahli sufi mutakhir yang terlalu memberikan perhatian 
terhadap bentuk kasyf ini berbicara tentang pelbagai hakikat 
ciptaan, existensia yang tinggi dan yang rendah dan tentang 
hakikat kerajaan Allah, roh, singgahsana Allah (Arsy), kerusi 
Allah, dan lain-lain seumpamanya. Mereka yang tidak sefaham 
dengan pendekatan mereka tentunya tidak berupaya memahami 
pengalaman-pengalaman ekstatik dan mistik dalam masalah ini. 
Terdapat sebahagian para mufti yang menolak ahli sufi ini dan 
sebahagian pula menerimanya. Bermacam-macam hujah dan bukti 
adalah tidaklah bermanfaat untuk memastikan apakah pendekatan 
ahli sufi ini harus ditolak atau diterima, sebab ianya termasuk 
kepada suatu pengalaman intuitif, wijdaniyyat. 

Beberapa penjelasan terperinci dan tahqiq. 

Ulama-ulama hadis dan ulama-ulama fiqah yang membahas- 
kan masalah-masalah akidah selalu menyatakan bahawa Allah 

s.w.t. adalah terpisah daripada makhluk-makhluk-Nya. Ulama- 
ulama kalam pula menyatakan bahawa Allah itu tidak terpisah dan 
tidak pula berhubungan, para ahli falsafah pula mengatakan 
bahawa Allah itu tidak ada di dalam dunia dan tidak pula di 
luarnya. Sufi-sufi mutakhir pula menyatakan bahawa Allah bersatu 
dengan makhluk-makhluk-Nya, dalam erti bahawa Dia berinkar- 
nasi di dalamnya, atau dalam erti bahawa Dia adalah sama dengan 
(makhluk-makhluk-Nya), dan di sana tidak ada sesuatu pun selain 
Dia secara keseluruhan dan ini sebahagian daripadanya. 

Wajarlah diterangkan secara terperinci mengenai mazhab- 
mazhab ini dan maksud sebenar tiap-tiapnya . itu supaya ke- 
utamaannya dapat dijelaskan. Kita katakan: 

Keterpisahan itu memiliki dua makna, ia boleh bermaksud 
keterpisahan dalam ruang dan arah. Apa yang sebaliknya pula, 
adalah kesinambungan. Dalam pengertian ini, pernyataan ‘terpi- 
sah’ adalah mempunyai maksud bahawa Tuhan itu berada di 
sesuatu tempat sama ada secara langsung - yakni secara 
langsungnya berubah-ubah kepada berbentuk manusia “anthro- 
pomorphism” atau tajsim - atau secara tidak langsung kepada 
‘anthromorphism’ atau tasybih - dilihat daripada arah pembicara- 
an mengenai ketuhanan. Suatu yang dilaporkan khabarkan 
bahawa ulama salaf telah sama-sama mengakui tentang keter- 
pisahan Tuhan tetapi dengan kemungkinan interpretasi yang 
berbeza. 

Dengan demikian para ulama kalam tidak memperakui 
keterpisahan ini. Mereka menyatakan, suatu yang tidak dapat 
dikatakan bahawa Allah Pencipta itu adalah terpisah daripada 
makhluk-makhluk-Nya dan tidak dapat pula dikatakan bahawa 
Dia mempunyai pertahan dengan mereka kerana pernyataan 
tersebut hanya boleh dibuat mengenai hal-hal yang berada di 
dalam ruang. Pernyataan tentang benda tertentu yang dapat 
digambarkan sebagai sesuatu yang sama sekali tanpa konsep dan 
pada waktu yang bersamaan malahan menjadi lawan dari konsep 
itu tergantung kepada apakah deskripsi tentang benda tersebut ada 
atau tidak sekiranya ia tidak mungkin, maka pernyataan itu adalah 
tidaklah benar. Ia, malah, adalah diwajarkan menggambarkan 
sesuatu benda sebagai yang sama sekali tanpa konsep dan pada 
waktu yang sama menjadi lawan dari konsep itu. Maka, sesuatu 
benda pejal dapat dinyatakan sebagai: yang tidak bijaksana dan 
yang tidak, bodoh yang tidak bertenaga dan yang tidak lemah. 

yang tidak menimbulkan bahaya dan yang tidak membahayakan. 
Nah, kebenaran, dalam menggambarkan Tuhan sebagai yang 
terpisah dengan cara seperti tersebut di atas adalah tergantung 
kepada kemungkinan anggapan tentang Tuhan dalam pengertian 
yang setepatnya daripada perkataan itu, meskipun hal ini tidak 
dapat diterapkan kepada Tuhan Pencipta, yang bebas daripada 
sesuatu gambaran semacam itu. Sebagaimana yang disebutkan oleh 
Ibn at-Tilmisani di dalam komentarnya atas al-Luma karya Imam 
al- Haramain. Katanya: 

“Tidaklah dikatakan bahawa Tuhan Pencipta terpisah dari 
alam dan tidak berhubungan dengannya, tidak masuk di 
dalam dan tidak ada di luarnya.” 

Itulah makna pendapat ahli falsafah yang menyatakan 
bahawa Dia tidak berada di dalam alam dan tidak berada di 
luarnya, berdasar kepada adanya esensi (jauhar-jauhar ) yang tidak 
menempati sesuatu ruang. Ulama-ulama kalam menolaknya, 
kerana pendapat itu mengandung kemungkinan menyamakan 
esensi-esensi itu dengan Tuhan Pencipta dalam sifat-sifat yang 
paling khusus. Hal tersebut diterangkan panjang lebar di dalam 
Ilmu Kalam, teologi spekulatif. 

Pengertian lain daripada maksud keterpisahan adalah 
“menjadi amat berbeza dan tidak sama”. Maka dikatakanlah 
“Tuhan itu terpisah daripada makhluk-makhluk-Nya di dalam zat- 
Nya, ciri-ciri-Nya, wujud-Nya, dan sifat-Nya”. Lawannya adalah 
menjadi satu ( ittihad ), melebur dan bergabung dengan sesuatu apa 
pun. 

Keterpisahan Tuhan ini diandaikan sebagai kebenaran oleh 
kalangan salaf, ulama-ulama syariat, para ulama kalam, dan 
orang-orang sufi terdahulu, seperti penganut Risalah Qusyairiyah 
dan mereka yang mengikut jejaknya. 

Sejumlah sufi mutakhir yang menganggapkan persepsi intuitif 
sebagai sesuatu yang bersifat ilmiah dan logis, mengemukakan 
pendapat bahawa Pencipta adalah satu dengan makhluk-Nya 
dalam ciri-ciri-Nya, wujud-Nya dan sifat-sifat-Nya. Seringkalinya 
mereka membuat andaian bahawa itu adalah pendapat ahli 
falsafah sebelum Aristotles, seperti Plato dan Socrates. 

Inilah yang dimaksudkan oleh ulama-ulama kalam ketika 
mereka berusaha memperkatakan tentang keesaan Tuhan dengan 

makhluk-makhluk-Nya di dalam ilmu kalam, dan berusaha 
menyangkalnya. Tetapi mereka tidak bermaksud mahu menyata- 
kan bahawa adanya dua zat, satu di antaranya harus dilenyapkan 
atau diletakkan di bawah yang lainnya sebagai bahagian daripada 
yang seluruhnya. Kesemuanya itu akan menjadi suatu perbezaan 
yang amat jelas, dan mereka tidak ingin menyatakan sedemikian. 

Kesatuan ( ittihad) sebagaimana yang diandaikan oleh ahli 
sufi adalah serupa dengan inkarnasi {hului) yang dituntut oleh 
penganut Kristian bagi al-Masih. Dan suatu yang benar-benar 
menghairankan. Sebabnya, ia adalah inkarnasi daripada sesuatu 
yang qadim di dalam ciptaan dan kesatuan ( ittihad) yang lampau 
dengan yang sesudahnya. 

Demikian pula anutan Sy‘iah Imamiy y ah tentang imamah. 
Penetapan ittihad ini di dalam keterangan mereka berlaku menurut 
dua cara: 

Pertama: pendapat yang menyatakan bahawa zat Yang 
Qadim tersembunyi di dalam segala yang baru, baik yang inderawi 
mahupun yang logis - dan bersatu dengannya di dalam dua konsep. 
Semuanya itu merupakan fenomena-fenomena bagi zat itu. Dan 
Dialah (Yang Qadim) yang berkuasa ke atasnya, yang bertindak 
bagi ekstensi segala sesuatu yang baru. Maksudnya, tanpa Dia 
segala sesuatu yang baru itu pastilah merupakan sesuatu yang 
tiada, adam. Inilah pendapat mereka yang menganut inkarnasi, hal 
ah-hulul. 

Kedua: pendekatan para penganut kesatuan mutlak {ahlal- 
wihdat al-muthlaqah). Mereka berpendapat demikian seakan-akan 
terdorong oleh pernyataan ahlul-hulul, inkarnasi (Tuhan) pada 
sesuatu yang lain sehingga melenyapkan akibat ittihad. Mereka pun 
melenyapkan hului itu di antara Yang Qadim dan makhluk- 
makhluk-Nya dalam hal zat, wujud, dan sifat-sifat. Mereka 
mencampur-baurkan perbezaan fenomena yang perseptual dengan 
indera dan akal. Mereka menyatakan bahawa itu termasuk baha- 
gian persepsi manusia - iaitu angan-angan, wahm. Wahm di sini 
bukan wahm yang membatasi tahu (ilm) dan prasangka {zann) dan 
ragu-ragu {syak). Yang mereka maksudkan tidak lain bahawa pada 
hakikatnya semuanya itu adalah ketiadaan {adam) yang terdapat 
hanya di dalam persepsi manusia saja. Pada hakikatnya tidak ada 
wujud terkecuali bagi Yang Qadim, baik pada lahir mahupun pada 
yang batin, sebagaimana kami akan kemukakan setelah ini seboleh 
mungkin. Tidak ada gunanya usaha pembuktian berdasarkan akal 

dan hujahan untuk sesuatu yang berlaku pada persepsi manusia. 
Sebab, hal tersebut hanya dialihkan daripada persepsi ketuhanan 
(madarik malakiyyah ) dan ini adalah diperuntukkan bagi nabi-nabi 
melalui fitrah, serta para pengganti dari kalangan awliya melalui 
hidayah. Pernah ada orang yang ingin memperolehnya melalui 
pendekatan ilmiah, dan tentu dia tersesat. [*] 

Sebahagian pengarang telah berusaha untuk menerangkan 
pendapat-pendapat sufi mengenai tersingkapnya wujud dan tata 
hakikat wujud, berdasar pendekatan teori “penjelmaan” (ahl al- 
dzahir). Berbanding dengan mereka yang mengamalkan pemikiran 
dalam istilah teknikal serta ilmu-ilmu pengetahuan suatu yang 
perlu dinyatakan ialah bahawa ia menambahkan lagi kepayahan 
kepada yang payah. Sebagai suatu contoh ialah al-Farghani, 
pengulas Sajak Ibn al-Faridl. Beliau telah menulis kata pengantar 
pada permulaan ulasannya. Dalam hubungannya dengan asal alam 
wujud daripada Sang Pencipta dan segala ketetapannya dia 
menyebutkan bahawa semua yang wujud adalah muncul daripada 
sifat-sifat yang luar biasa ( wahdaniyah ) yang merupakan suatu 
manifestasi daripada kesatuan (unity). Kedua-duanya sama-sama 
muncul daripada zat mulia yang serupa dengan keesaan ( wahdah ) 
dan tidak yang lainnya. Proses kemunculan ini mereka sebut 
sebagai “penyingkapan rahsia ( tajalli ). Tingkatan tajalli yang mula- 
mula sebagaimana menurut pandangan sufi adalah tajalli sebagai- 
mana, adanya zat. [*Tajalli ini mengandung “kesempurnaan” 
dengan dihubungkannya penciptaan dan penjelmaan kepada 
firman Allah di dalam hadis yang selalu dinukilkan ahli-ahli sufi: 

“Aku pada mulanya adalah harta yang tersembunyi, kemu- 
dian Aku ingin dikenal, maka Aku ciptakanlah makhluk dan 

melalui Aku mereka pun kenal pada-Ku”. 

Kesempurnaan dalam penciptaan yang terus-menerus di- 
turunkan pada wujud ini dan perincian hakikat adalah dunia 
makna dan kehadiran yang sempurna ( hadlrah kamaliyah ) serta 
hakikat Nabi Muhammad s.a.w. {haqiqah muhammadiyyah). Di 
dalam haqiqah muhammadiyyah itu terkandung hakikat sifat 
kembaran yang terjaga ( al-lauh al-mahfuz ), pena ( al-qalam ), dan 
hakikat para nabi dan para rasul seluruhnya serta orang-orang 
sempurna dari kalangan penganut agama Nabi Muhammad s.a.w. 
Semua inilah perincian dari haqiqah muhammadiyyah. Dari 

hakikat-hakikat ini muncul hakikat yang lain di dalam kehadiran 
atomis ( hadlrah hibaiiyah ), dan ini adalah tingkatan teladan ideal 
( mitsal ). Kemudian darinya muncul singgahsana Tuhan (arsy), 
kemudian kerusi Tuhan, kemudian alam komposisi ( tarkib ). Ini 
berada di alam ‘sesuatu yang tertutup’, dan apabila haqiqah 
muhammadiyyah itu menjelma, maka ia berada di alam “sesuatu 
yang pecah terbuka”. Mazhab ini disebut dengan mazhab ahli 
tajalli (pembukaan rahsia), madzahir (penjelmaan-penjelmaan), dan 
hadirat (kehadiran-kehadiran). Selesai]. 

Mazhab itu dipanggil mereka yang menerima wahyu, 
manifestasi dan kehadiran. Ia adalah suatu teori di mana sesiapa 
yang menggunakan pemikiran atau logika tidak dapat memahami- 
nya secara tepat, kerana teori itu begitu rumit dan tidak jelas. Pada 
teori itu terdapat jurang pemisah yang nyata di antara teori-teori 
mereka yang memiliki visi dan pengalaman gerak hati dan di pihak 
lainnya yang mempergunakan alasan logika. Lazimnya cara-cara 
sufi itu (sebagaimana yang dinyatakan) ditolak dengan kerasnya 
berdasarkan susunan kata-katanya yang sederhana dari hukum 
agama, sebab tidak satu indikasi apa-apa pun yang ditemukan di 
dalam hukum syariat itu. 

Sufi-sufi yang lainnya tampil untuk menegaskan kesatuan 
(keesaan) yang mutlak. Teori ini adalah lebih asing dibanding 
dengan yang pertama dalam memahami implikasi-implikasi dan 
perinciannya. Mereka percaya kepada komponen-komponen apa 
sahaja yang wujud dalam kewujudannya untuk memiliki kekuatan 
yang menjadikan realiti bentuk dan benda-benda yang ada (mau- 
judat) menjadi terwujudkan. Elemen-elemen itu dapat diwujudkan 
melalui kekuatan yang terdapat di dalamnya. Demikian pula yang 
terjadi dengan materi-materi yang dalam dirinya terdapat kekuatan 
yang membawanya menjadi terwujudkan. Benda-benda campuran 
mengandung kekuatan-kekuatan yang implisit di dalam kekuatan 
yang ditimbulkan oleh komposisinya. Sebagai contoh, barang- 
barang tambang mengandung kekuatan daripada elemen-elemen 
materi dan sebagai tambahan, kuasa mineral. Kekuatan binatang 
mengandung kekuatan mineral dan, sebagai tambahannya, kekuat- 
annya sendiri. Hal yang sama juga terjadi pada kekuatan manusia, 
sejajar dengan kekuatan binatang. Cakerawala mengandung 
kekuatan manusia dan yang lainnya sebagai suatu tambahan. 
Demikian pula yang berlaku pada esensi rohani. 

Sekarang kekuatan untuk menyatukan segala sesuatu tanpa 

adanya keterangan yang lebih lanjut adalah kekuasaan Allah. Ia 
adalah kuasa yang diagih-agihkan kepada segala yang maujud, 
sama ada ianya bersifat universal mahupun yang bersifat khusus, 
mencakup dan mengandungnya dalam setiap aspek; dalam 
hubungannya dengan kemunculan dan tersembunyi dan dalam 
hubungan dalam aspek bentuk dan material semuanya itu adalah 
satu. Dan kesatuan atau ‘keesaan’ adalah serupa dengan zat ilahi, 
yang mana pada hakiatnya, adalah satu dan sederhana. Apa yang 
membahagikannya adalah bagaimana kita melihatnya. Sebagai 
contoh, sebagaimana hubungan kemanusiaan dengan kebinatang- 
an, ia adalah jelas bahawa yang terdahulu itu adalah mencakupi 
yang terkemudiannya dan menjadi terwujudkan apabila ianya 
diwujudkan. Ada masanya sufi itu mewakili hubungan sebagaima- 
na zuriat dengan spesis pada setiap sesuatu yang maujud. Atau, 
mereka mewakilinya sebagai perhubungan antara yang universal 
dengan yang khusus, sebagaimana menurut teori tentang idea-idea. 
Dalam apa pun, mereka selalunya berusaha untuk menghindari 
daripada pemikiran tentang komposisi atau kepelbagaiannya di 
mana mereka beranggapan ianya ditimbulkan oleh semacam 
kecenderungan dan imaginasi. 

Ternyata bahawa apa yang dikemukakan oleh Ibn Dahhaq 
mengenai pernyataan orang-orang sufi tentang kebersatuan 
(wihdah) pada hakikatnya adalah serupa dengan kenyataan para 
ahli falsafah tentang warna-warni, yakni bahawa adanya adalah 
ditetapkan kepada adanya cahaya. Apabila tidak ada cahaya, maka 
tiadanya warna apa pun. Dengan demikian, kaum sufi memikirkan 
bahawa semua benda maujud yang bersifat sensibilia adalah ter- 
gantung mula adanya pada sebahagian daripada persepsi sensual 
dan, bahkan, semua benda maujud yang bersifat intelligibilia dan 
objek-objek khayalan tergantung kepada persepsi intelektual. 
Maka, setiap yang khususnya wujud adalah tergantung kepada 
kemampuan fikiran manusia yang menanggapinya. Sekiranya kita 
mengandaikan bahawa tidak ada manusia dengan memiliki 
persepsi itu wujud, maka tidak ada perincian dalam kewujudan- 
kewujudan akan menjadi sederhana dan satu. 

Maka, panas dan dingin, keras dan lembut, dan, malahan, 
bumi, air, api, syurga, dan bintang-bintang wujud hanya kerana 
adanya indera-indera yang merasakannya bahawa kesemuanya itu 
ada, sebab pemerincian yang tidak ada di dalam kewujudan men- 
jadikan ianya mungkin kepada orang yang menanggapinya. Ianya 

wujud hanya di dalam tanggapan sekiranya tidak ada tanggapan 
untuk membuatkan perbezaan-perbezaan, maka tidak akan adanya 
pemerincian; yang ada cuma satu tanggapan tunggal, iaitu, “saya” 
dan tiada yang lainnya. Mereka menganggap ianya dapat dijadikan 
perbandingan dengan keadaan orang yang tidak tidur. Ketika dia 
sedang tidur dan tidak memiliki tanggapan indera luaran, maka 
dalam keadaan sedemikian dia kehilangan semua tanggapan sen- 
sibilia, dengan kekecualiannya perkara-perkara yang bersifat pe- 
merincian khayalan yang dikhususkan untuknya. Mereka selanjut- 
nya menyatakan bahawa orang yang berada di dalam keadaan 
sedar demikian pula akan mengalami pengalaman-pengalaman 
tanggapan-tanggapan secara terperinci hanya melalui satti jenis 
tanggapan manusia yang terdapat pada dirinya. Sekiranya sese- 
orang ditakdirkan kehilangan daya tanggapannya, maka akan 
tiadalah pemerincian itu. Inilah yang sebagaimana dimaksudkan 
kaum sufi dengan perkataan wahm, khayal. Mereka tidak melihat 
wahm sebagai sebahagian daripada rangkaian tanggapan-tanggap- 
an manusia. 

Inilah ringkasan pendapat orang-orang sufi yang dapat 
difahami daripada perkataan Ibn Dahhaq. Pendedahan pendapat 
itu ternyata sangat keliru. Secara yakinnya kita mengetahui 
bahawa sebuah kota yang kita telah tinggalkan atau yang sedang 
kita tuju ianya ada, meskipun pada hakikatnya kita tidak melihat- 
nya lagi. Kita juga memiliki pengetahuan yang pasti tentang 
adanya syurga yang amat indah, dan tentang bintang-bintang, dan 
segala sesuatu yang sungguh terpisah daripada kita. Manusia itu 
mengetahui semuanya itu secara amat pasti. Tidak ada seorang pun 
yang akan menyangkal tentang wujudnya pengetahuan tertentu. 
Sebagai tambahnya ahli-ahli sufi mutakhir yang berpengaruh 
menyatakan bahawa selama kasyf, seorang sufi baru seringkah 
mempunyai suatu perasaan akan kesatuan kewujudan wihdah 
(wujud). Para sufi menyebutnya maqam “gabungan” (al-jam 'w). 
Kemudiannya dia melanjutkan untuk membuat perbezaan di 
antara hal-hal yang maujud. Inilah apa yang disebut sebagai 
maqam “pembezaan” ( al-farq ). Itulah maqam yang diinginkan oleh 
ahli sufi. Kaum sufi sangat percaya bahawa seseorang ahli sufi yang 
baru {murid) tidak akan dapat menghindari daripada mengalami 
jurang “gabungan”, dan jurang ini seringkalinya akan menimbul- 
kan kesukaran-kesukaran baginya kerana di sana terdapat bahaya 
yang ditakuti akan menggagalkan usahanya dan dengan demikian 

menjadikan semuanya itu kerja yang sia-sia. 

Pelbagai macam mistik telah pun dijelaskan. [* Kemudian, 
kaum sufi mutakhir yang juga ahli-ahli ilmu kalam berbicara 
tentang kasyf dan persoalan di balik indera, mereka menyibukkan 
diri dalam hal tersebut. Maka banyaklah dari kalangan mereka 
yang menganut faham hului (inkarnasi) dan wihdat (kebersatuan) 
sebagaimana telah kami nyatakan terdahulu. Mereka memenuhi 
halaman-halaman buku dengan pelbagai persoalan itu, seperti yang 
dilakukan al-Hurawi di dalam Kitab al-Mawamat karyanya dan 
lain-lainnya. Mereka diikuti Ibn al-‘Arabi, Ibn Sab‘in, dan murid 
mereka Ibn al-‘Afif, Ibn al-Faridl, dan al-Najm al-Israili. Semuanya 
itu ditulis di dalam qasidah-wasidah mereka. 

Kaum sufi yang terdahulu - pencampuran golongan salaf 
dengan Isma‘iliyah mutakhir yang berasal dari kalangan al- 
Fafidlah, juga cenderung pada hului dan penuhanan para imam 
secara Sekte yang tidak pernah dikenal para pendahulu mereka. 
Kedua golongan itu masing-masing saling mengisi satu mazhab 
pada lainnya. Pendapat mereka pun bercampur dan akidah-akidah 
mereka menjadi sama. 

Dalam membicarakan sufi muncul pendapat tentang quthb , 
yang ertinya pemuka orang-orang arif. Mereka beranggapan ba- 
hawa tidak mungkin seorang lain dapat menyamai maqam pemuka 
orang-orang arif dalam makrifat sehingga Allah merenggutnya. 
Kemudian, si pemuka mewariskan maqam nya kepada orang lain 
dari kalangan irfan (gnosis). Ibn Sina telah menyinggungnya di da- 
lam Kitab al-Irsyarat dalam fasal-fasal tentang tasawuf. Katanya: 

“Agunglah sisi kebenaran. Ia menjadi jalan bagi seorang sufi * 
yang baru tampil, atau orang-orang sufi mendudukinya satu 
persatu hanya setelah yang lain”. 

Pendapat ini tidak berdasar kepada suatu pembicaraan logis 
ataupun suatu dalil syarak. Ia tidak lebih daripada bahagian 
daripada berbagai-bagai bentuk gangguan. Dan persis seperti itu- 
lah pendapat golongan al-Rafidlah. Menurut mereka, para imam 
tegak melalui sistem waris turun-temurun. Perhatikanlah, bagai- 
mana perilaku-perilaku sufi itu mencuri pendapat tersebut dari 
golongan al-Rafidlah. Mereka mendekatinya. 

Kemudian, dikemukakan bahawa setelah quthb harus ada 
pengganti-pengganti yang disusun secara teratur, sebagaimana 
dikatakan golongan Syiah sehubungan dengan para penguasa 

yang memimpin persoalan yang menyangkut kepentingan umum. 
Dengan demikian, ketika mereka sepakat menjadikan pakaian 
tasawuf sebagai asal mula tharigah dan golongan mereka, maka 
mereka menegakkannya pada Ali - ridla Allah padanya. Hal itu 
masih termasuk dalam pendapat tersebut di atas. Bila tidak, 
tentulah Ali tidak diistimewakan di antara para sahabat dalam 
suatu golongan dan ithariqah yang menyangkut soal pakaian dan 
keadaan. Bahkan Abu Bakar dan Umar - ridla Allah pada mereka 
- adalah manusia-manusia paling zuhd dan paling banyak 
melakukan ibadah sesudah Rasulullah s.a.w. Tak seorang yang 
paling istimewa di antara khalifah Rasyidin dalam hal agama dan 
ketaatan beragama, dan tidak seorang pun di antara mereka yang 
perlu diistimewakan dengan pelbagai ciri-ciri yang menandakan 
keistimewaannya. Bahkan para sahabat seluruhnya adalah manu- 
sia-manusia teladan yang ideal dalam soal agama, ketaatan 
beragama, zuhd , dan mujahadah. Riwayat hidup dan sejarah 
mereka membuktikan kenyataan tersebut. 

Ya, bermula dari hal-hal yang mereka nukilkan, golongan 
Syiah memberikan keistimewaan kepada Ali dengan bermacam ke- 
utamaan, dan tidak kepada sahabat yang lain. Mereka menge- 
mukakan pendapat tersebut berdasarkan dogma Syiisme yang 
mereka miliki dan sudah terkenal. Dan itu tampak pada golongan 
sufi di Iraq ketika pembicaraan Ismailiyyah Syiah tentang imamah 
dan hal-hal lain yang mengacu pada sasaran itu timbul, maka para 
sufi Iraq itu pun mengambil perbandingan antara yang zahir dan 
yang batin lewat diskusi golongan Ismailiyyah. Mereka menjadi 
imamah sebagai alat untuk mengatur rakyat dalam mengikut 
syariat, dan mereka mendakwa diri mereka sebagai yang punya hak 
khusus dalam hal itu agar tidak terjadi pertentangan sebagaimana 
dinyatakan di dalam syariat. Kemudian mereka pun menegakkan 
guthb untuk mengajarkan makrifat (kenal dengan Allah). Dia 
adalah pimpinan orang-orang yang arif. Mereka pun mendakwa 
diri mereka yang memiliki hak khusus untuk itu sebagai analog 
dengan imam yang nampak di alam lahiriah dan menjadi sebanding 
dengan-Nya di alam batin. Mereka menamakannya dengan quthb 
kerana makrifat berpusat kepadanya. Dan mereka menjadikan 
para pengganti seperti penguasa-penguasa yang melampaui batas 
dalam tasybih. Hal tersebut dapat anda perhatikan dalam 
pembicaraan orang-orang sufi tersebut tentang (Imam al-Mahdi) 
al-Fatimi. Mereka menjejali buku-buku mereka dengan pembicara- 
an tentang persoalan tersebut, persoalan yang tidak pernah 

dibicarakan, baik berupa penolakan ataupun penegasan oleh 
orang-orang sufi salaf. Pendapat itu tidak lain diambil dari diskusi 
golongan Syiah dan al-Rafidlah dan mazhab-mazhab mereka di 
dalam buku-buku mereka. 

Dan Allah memberi petunjuk kepada kebenaran. 

Menurut saya, penting di sini saya nukilkan sebuah ulasan 
syekh kita yang arif — salah seorang wali terkemuka di Andalusia — 
Abu Mahdi Isa bin az-Ziyat. Sering dia membaca Kitab al-Maqa- 
mat dan bait-bait qasidah al-Hurawi yang menyatakan diri dalam 
kebersatuan absolute - wihdah muthlaqah - atau hampir-hampir 
menjeritkan begitu. Bait-bait di bawah ini adalah nyanyiannya: 

Tidaklah mereka mengesakan Yang Esa 

apabila tiap orang yang mengesakan- Ny a jahid (kafir) 

Tauhid orang yang berbicara tentang sifat-Nya 

Sifat ganda yang ditolak Yang Esa 

Tauhidnya pada-Nya adalah tauhid-Nya 

dan sifat orang yang menyintai-Nya adalal lahid ( ateis ). 

Az-Ziyat - rahmat Allah padanya - berkata dengan nada 
penuh maaf dalam cukup alasan: 

“Mereka mengacaukan kata juhud (pengingkaran) pada setiap 
orang yang mengesakan Tuhan Yang Maha Esa, dan 
mengacaukan kata ilhad (ateisme) pada orang yang menyifati 
Tuhan. Mereka menjadikan buruk bait-bait tersebut dan 
membebankannya pada penyairnya. Mereka kecilkan erti 
penyair al-Hurawi itu”. 

Kami katakan bahawa bagi golongan ini tauhid adalah 
peniadaan esensi segala yang baru dengan menetapkan esensi 
yang lampau; dan wujud seluruhnya adalah hakikat yang tunggal 
dan ego (aniyyah) yang esa. Abu Sa‘id al-Jazzar, pemuka mereka 
menyatakan: 

“Yang haq (al-haqq’ adalah esensi sesuatu yang nampak dan 
esensi sesuatu yang tidak nampak”. 

Mereka mengatakan, terjadinya pluralisasi (penggandaan) di 
dalam hakikat tersebut bererti adanya dualisme ( utsniniyyah ). Dan 
mereka menganggap kehadiran rasa serupa adalah menggambar- 
kan kesesatan, kehancuran, dan objek pandang, dan apabila 
ditelusuri setiap sesuatu selain esensi yang lampau adalah 
ketiadaan, adam. Inilah maksud: 

“Allah ada dan tidak ada sesuatu pun bersama-Nya. Dia 

sekarang ada sebagaimana Dia ada”. 

Demikian pendapat mereka. Dan itu pula yang dikandung 
dalam perkataan Labid yang dibenarkan Rasulullah dalam 
perkataannya: 

“Sungguh, setiap sesuatu selain Allah adalah batil”. 

Mereka menyatakan bahawa orang yang mengesakan Tuhan 
dan menyifati-Nya bererti dia mengakui Pencipta Baru, iaitu dia 
sendiri; dan mengakui hasil ciptaan yang baru, iaitu tindakannya; 
dan mengakui Pencipta yang Qadim, iaitu Dia yang disembah. 

Dikemukakan makna tauhid yang bererti peniadaan esensi 
segala yang baru. Kini, esensi segala yang baru itu telah tegak dan 
bahkan lebih daripada satu. Tauhid adalah sesuatu yang diingkari, 
dan berbagai-bagai dakwaan menjadi bohong. Seperti seorang yang 
menyatakan kepada temannya - padahal keduanya berada dalam 
satu rumah: 

“Di rumah ini tidak ada yang lain selain kamu”. 

Sang teman itu pun menimpali: 

“Ini hanya boleh dibenarkan kalau kamu sendiri tidak ada”. 

Sebahagian ahli-ahli terkemuka menyatakan: “Allah mencip- 
takan masa”. Inilah asalnya kalimat yang kontradiktif, sebab pen- 
ciptaan masa haruslah mendahului masa yang lain - dan pen- 
ciptaan adalah suatu ciptaan yang harus terjadi dalam masa. Salah 
faham ini tidak lain disebabkan kerana terbatasnya ungkapan 
tentang hakikat dan kekurangan kemampuan pada bahasa untuk 
menegakkan kebenaran di dalam dan dengan bahasa-bahasa itu. 
Apabila benar sesuatu yang diciptakan atau Dia yang menciptakan 
dan sama sekali tiada yang lain selain Dia, maka sesungguhnya 
benarlah tauhid itu. Inilah erti kalimat mereka: 

“Tidak ada yang mengetahui Allah selain Allah”. 

Tidaklah berdosa orang yang mengesakan Yang Hak 
sekaligus mengekalkan gambaran dan pengaruh wujud lahir. Itu 
hanya termasuk “perbuatan baik orang-orang yang bijak ( abaar ) 
dan perbuatan jelek orang-orang yang mendekati Tuhan 
(i muqrrabun ).” Sebab itu menuntut pembatasan ( taqyid ), ibadah 
(ubudiyyah) dan pembanyakan (sayufiyyah) kepada Tuhan. Barang 
siapa meningkat naik ke mawan “gabungan”, adalah sudah haknya 

merasakan sesuatu kekurangan di samping pengetahuan akan 
martabatnya. Itu adalah pengacauan yang menuntutnya beribadah. 
Penglihatan ' (syuhud) kepada Tuhan mengangkatnya, dan esensi 
“tolongan” (al-jamu'u) menjadi suci dari kotoran penciptaannya. 

Golongan paling ekstrem berurat-berakar pada andaian ini 
adalah mereka yang menyatakan kebersatuan mutlak ( wihdah 
mutlaqah ) dan keterpusatan makrifat dengan segala ungkapan yang 
menyampaikan tujuan akhir pada Yang Maha Esa. 

Dan pendapat ini tidak lain muncul dari sang penggubah 
qasidah dengan nada melecut, meningkatkan, dan mengajak 
pembaca untuk mengetahui mawam yang lebih tinggi, di mana 
pembanyakan (Tuhan) menjadi lenyap di sana, dan tauhid yang 
mutlak menjadi tercapai dengar sebenar-benarnya, bukan melalui 
pidato agitasi ataupun sesuatu ungkapan. Maka, barang siapa 
menerima, dia jadi terang; dan barang siapa merasa dipertentang- 
kan oleh hakikatnya, lembutlah hatinya pada perkataannya: 

“Saya mendengarnya dan melihatnya.” 

Apabila pengertian-pengertian sudah diketahui, tak akan 
terjadi lagi salah pengertian di dalam kata-kata. Manfaat yang 
dapat dipetik dari semuanya ini adalah pembenaran akan sesuatu 
persoalan di atas tingkat ini, yang tiada sesuatu pembicaraan pun 
mengenai hal itu dan tidak ada berita tentang hal itu. Sejumlah 
pembicaraan secara eksplisit ini cukuplah sudah, dan usaha untuk 
mendalami persoalan ini akan menemui kebuntuan. Demikian 
telah terjadi pada banyak analisis yang sudah terkenal. 

Selesailah keterangan Syekh Abu Mahdi bin az-Ziyat yang 
kami nukilkan daripada Kitab al-Wazir Ibn al-Khathib yang di- 
karangnya tentang cinta ( mahabbah ), berjudul dl-Ta‘rifbiI Hubb as- 
Syarif. Secara peribadi, saya telah mendengarnya berulang-ulang 
dari syekh kita, Abu Mahdi. Hanya saja saya berasa harus melihat 
tulisan-tulisan buku itu menyedari sudah jauh sekali masa saya 
dengannya. Dan Allah pemberi taufik.] 

Begitu ramai ahli fikah dan para mufti yang melakukan usaha 
untuk menyangkal semua pernyataan para sufi mutakhir dan yang 
sepertinya. Secara ringkasnya mereka akan bercanggah dengan 
jalan sufi. Apa yang benarnya ialah perbincangan dengan orang- 
orang sufi memerlukan penjelasan yang jelas. Pembicaraan mereka 
adalah terdiri daripada empat tajuk: 

Yang pertama, mereka membincangkan latihan rohaniah 
( mujahadat ) yang sungguh-sungguh, yang mengakibatkan penga- 

laman-pengalaman mistik dan ekstatik, yang pemeriksaan diri 
(i muhasabah ) dalam hubungannya dengan tingkah laku seseorang. 
Mereka membincangkan persoalan-persoalan ini dengan maksud 
untuk mencapai suatu pengalaman mistik, yang kelak akan 
menjadi suatu maqam, dan dari sana dia mendaki ke maqam yang 
lainnya pula. 

Yang kedua, mereka berbicara tentang kasyf dan hakikat 
supernatural yang dapat ditanggap, seperti sifat-sifat ketuhanan, 
arsy, kerusi Tuhan, malaikat-malaikat, wahyu, kenabian, roh, dan 
hakikat setiap yang maujud , sama ada ianya yang ghaib mahupun 
yang kelihatan; tambahan pula, mereka membicarakan tentang 
aturan benda-benda yang diciptakan, bagaimana hal itu ada dari 
Tuhan Pencipta yang telah mewujudkannya, sebagaimana telah 
disinggung sebelum ini. 

Yang ketiganya adalah berhubung dengan kegiatan-kegiatan 
yang terdapat dalam pelbagai alam dan di antara bermacam 
ciptaan dalam hubungannya dengan bentuk-bentuk tindakan 
anugerah Tuhan ( karamah ). 

Yang keempat adalah mengenai ungkapan yang meragukan 
dalam pengertian mereka yang sederhana. Kesemuanya ini 
merupakan persoalan yang disebut oleh tokoh-tokoh sufi. Dalam 
istilah teknikalnya ahli sufi mengungkapkannya sebagai “tutur 
kata eskstatik” ( syathahat ). Pengertiannya yang sederhana adalah 
amat sukar dimengertikan. Syathahat itu boleh menjadi sesuatu 
yang harus disangkal, atau boleh jadi juga disetujui, atau boleh jadi 
diperlukan suatu pentafsiran. 

Mengenai perbincangan mereka tentang latihan rohaniah dan 
maqam-maqam i tentang pengalaman mistik dan ekstatik yang 
dicapai, dan introspeksi diri berhubung dengan kemungkinan ter- 
jadinya kekurangan dalam pencapaian pengalaman-pengalaman 
ini, ia adalah suatu persoalan yang tidak ada seorang pun harus 
menyangkalnya. Pengalaman-pengalaman mistik para sufi ini 
adalah benar adanya. Menjadikan ianya benar adalah saripati 
kepada kebahagiaan. 

Membincangkan mengenai, karamah sebagaimana yang di- 
alami para sufi, maklumat yang diberikan mengenai hal-hal yang 
bersifat supernatural , serta tingkah laku mereka di antara segala 
ciptaan ianya adalah benar adanya dan tidak dapat disangkal, 
meskipun ada ulama yang sederhana untuk menolaknya. Pembi- 
caraan sebagaimana yang dikemukakan oleh Ustaz Abu Ishaq al- 
Isfirayani - salah seorang pemuka Asy'ari yang menolak hal 

tersebut kerana bercampur dengan soal-soal mukjizat telah 
ditumbangkan oleh para ahli tahqiq dari kalangan ahlus-sunnah 
dengan memberi garis pemisah yang jelas antara karamah-karamah 
para sufi dengan mukjizat yang sama-sama bersifat ghaib. Mereka 
menyatakan, apabila mukjizat terjadi menurut pengakuan orang 
yang bohong, itu tidak dapat dibenarkan. Sebab, mukjizat menurut 
logika menunjukkan pada kebenaran kerana sifat mukjizat itu 
sendiri adalah pembenaran, kesahihan. Kalau mukjizat terjadi pada 
si pembohong, maka sifat mukjizat itu sendiri akan berubah 
menjadi bohong, dan yang demikian itu tidak mungkin terjadi. 
Alam wujud ini telah membuktikan terjadinya banyak sekali 
karamah. Penolakan merupakan satu bentuk membesarkan diri. 
Karamah juga terjadi pada para sahabat dan orang-orang besar 
terdahulu, dan ceritanya sudah terkenal dan masyhur. 

Kebanyakan pembicaraan ahli-ahli sufi mengenai kasyf ’ 
tentang penerimaan kebenaran hal-hal yang tinggi martabatnya 
dan aturan di mana benda-benda itu diciptakan, jatuh, dalam satu 
caranya, sebagai pernyataan yang mengandung pengertian ganda 
atau mutasyabih. Ia adalah didasarkan kepada pengalaman intuitif, 
dan mereka yang tidak memiliki pengalaman intuitif semacam itu 
tidak dapat merasakan pengalaman mistik secara aman. Tidak ada 
bahasa yang mampu mengungkapkan segala yang hendak dike- 
mukakan sufi sehubungan dengan masalah ini. Sebab, bahasa- 
bahasa, telah diciptakan hanya untuk mengungkapkan konsep- 
konsep yang secara umumnya diterima, dan kebanyakannya sesuai 
dengan sensibilia. Dengan demikian, kita tidak perlu bersusah- 
payah membincangkan masalah ini sebagaimana halnya dengan 
orang-orang sufi. Kita biarkan sahaja segala persoalannya yang 
mengandungi makna ganda itu kepada mereka yang Allah 
anugerahi suatu kefahaman tentang ungkapan-ungkapan itu 
dengan cara yang sesuai dengan pengertian yang sederhana dari- 
pada syari‘at, tentunya, dan menikmati kebahagiaan. 

Terdapat pula ungkapan-ungkapan yang membingungkan 
yang disebut oleh orang-orang sufi sebagai syathahat dan yang me- 
mancing kecaman orang-orang Islam yang ortodoks. Sebagaimana 
yang mereka tanggapi, dalam hal ini suatu sikap yang dianggap 
sesuatu oleh kaum sufi ialah orang-orang yang telah luntur 
tanggapan inderawinya. Inspirasi itu mencengkam mereka. Akhir- 
nya mereka telah menyatakan mengenai inspirasi-inspirasi yang 
mereka tidak bermaksud membicarakannya. Seseorang yang telah 
lenyap daripada tanggapan sensualnya tidak boleh diajak berbicara 

mukhathab. Orang yang terpaksa melakukan tindakan itu adalah 
dimaafkan apabila dia bertindak, tidak kira apa yang dia lakukan. 
Orang-orang sufi yang kagumi keunggulannya dan tingkah laku 
patut diteladani dianggap bertindak kerana hendak berbuat baik 
dan sebagaimana menurut jalan yang benar. Adalah suatu yang 
sukar untuk mengungkapkan pengalaman-pengalaman ekstatik, 
sebab, belum ada cara-cara konvensional untuk mengungkapkan- 
nya. Orang-orang sufi yang keunggulannya tidak diketahui dan 
tidak masyhur, patutlah dicurigai ungkapannya, sebab maklumat 
untuk melakukan pentafsiran atas pernyataan mereka adalah tidak 
jelas bagi kita. Dan sufi yang tidak lenyap daripada persepsi indera 
dan tidak pula berada dalam genggaman suatu keadaan ketika 
menyatakan ungkapan-ungkapan semacam itu, juga patut di- 
curigai. Dengan demikian, para ulama fikah dan para sufi ternama 
memutuskan untuk membunuh al-Hallaj , 79 kerana al-Hallaj telah 
berbicara secara ekstatik ketika dia masih dalam tanggapan indera 
dan dalam keadaan menguasai dirinya. 

Dan Allah yang lebih mengetahui. 

Ahli-ahli sufi yang terawal, kaum salaf, mereka yang meng- 
anut risalah 80 dan pemuka-pemuka Islam yang telah kami singgung 
sebelum ini, tidak pernah punya keinginan untuk menyingkap tabir 
kasyf al-hijab dan mahu memiliki tanggapan supernatural semacam 
itu. Apa yang mereka fikirkan hanyalah keinginan untuk 
menteladani dan melakukan suatu kehidupan yang patut dicontoh 
sedapat yang mungkin. Apabila sahaja mereka memiliki pengalam- 
an supernatural, mereka menjauhkan diri daripadanya dan tidak 
mempedulikannya. Bahkan, mereka berusaha menghindarinya. 
Mereka berpendapat, hal tersebut merupakan halangan dan ujian 
dan tergolong kepada persepsi-persepsi jiwa (yang biasa) dan 
dengan itu, adalah sesuatu yang diciptakan. Mereka juga 
memikirkan bahawa tanggapan manusiawi tidak dapat melibatkan 
semua hal yang maujud atau eksistensi dan ilmu Allah adalah lebih 
luas, penciptaan-Nya lebih agung, dan syariat-Nya adalah lebih 
pasti untuk menjadi petunjuk dibanding pengalaman mistik apa 
pun. Dengan demikian, mereka tidak pernah bicara tentang 


79 Al-Husain bin Mansur, Abu Mughits al-Baidlawi, 224-309 (858-59-929). Lahir 
di Thour dan wafat di Baghdad. 

80 Maksudnya: al-Risalah al-Qusyairiyyah, 

persepsi supernatural mereka. Bahkan, mereka melarang membuat 
diskusi mengenai persoalan itu dan mencegah para pengikut 
mereka - yang tabir persepsi inderanya telah tersingkap - daripada 
membincangkannya atau memberikan perhatian sekilas pandang 
kepadanya. Mereka terus menteladani tokoh-tokoh mereka dan 
memberi kehidupan yang patut dicontohi sebagaimana telah me- 
reka lakukan dalam dunia persepsi inderawi sebelum kasyf dan ke- 
pada para pengikutnya mereka suruh supaya melakukan hal yang 
sama. Demikian seharusnya dilakukan oleh seorang pelatih sufi. 

Dan Allah mengetahui tentang hakikat hal tersebut. 


19 Ilmu untuk mentafsir mimpi 

Ilmu ini adalah salah satu daripada cabang undang-undang syariat. 
Ia berkembang dalam Islam apabila ilmunya menjadi suatu bidang 
keahlian dan para sarjana menulis tentangnya itu. Alamat mimpi 
dan tafsir mimpi sudah ada di kalangan masyarakat zaman dahulu, 
dan begitu juga dengan generasi yang sesudahnya. Ia wujud di 
kerajaan-kerajaan dan bangsa-bangsa sebelum Islam. Malangnya, 
ilmu tafsir mimpi itu tidak sampai kepada pengetahuan kita , 81 
sebab kita berasa sudah puas hati dengan keterangan ramalan 
mimpi di kalangan masyarakat Islam. Dalam apa keadaan pun, 
semua manusia boleh mendapatkan alamat mimpi, dan mimpi- 
mimpi ini harus ditafsirkan. 

Nabi Yusuf juga mentafsirkan mimpinya sebagaimana 
dinyatakan dalam al-Quran. Alamat mimpi merupakan sejenis 
tanggapan supernatural. 

“Mimpi yang baik adalah sebahagian daripada 46 bahagian 
daripada kenabian.” 

Sabda baginda lagi: “Yang tinggal daripada berita-berita yang 
menggembirakan hanyalah mimpi-mimpi yang baik, yang 
dilihat oleh atau diperlihatkan kepada mereka yang salih.” 

Wahyu yang diturunkan kepada Nabi Muhammad s.a.w. 
dimulai dengan mimpi. Setiap alamat mimpi yang baginda nampak 


81 Ternyata banyak karya Yunani tentang tafsir mimpi - seperti buku karya 
Artemidorus - telah diterjemahkan ke dalam bahasa Arab. Pada abad ke- 14 
kopi buku ini disimpan di Universiti Istanbul. 

82 Baca al-Quran surah 12 (Yusuf)- 

muncul bagaikan pudarnya subuh hari. Dan apabila nabi selepas 
mengerjakan solat Subuh, baginda akan bertanya kepada para 
sahabatnya: 

“Adakah sesiapa di antara kalian yang mendapat alamat 

mimpi tadi malam?” 

Baginda bertanyakan soalan itu untuk mendapatkan berita- 
berita yang menggembirakan daripada alamat mimpi yang dapat 
menunjukkan tentang kemenangan kekuatan Islam dan pertum- 
buhan kekuasaannya. 

Alasan menanggapi hal-hal yang luar biasa di dalam alamat 
mimpi adalah sebagaimana berikutnya. 

Roh hati {ruh qalbi) yang suci yang datang daripada rongga di 
dalam daging hati meresap ke dalam pembuluh, dan melalui darah 
ia tersalut ke dalam seluruh tubuh. Ia bertugas untuk memper- 
indahkan tingkah laku, dan rangsangan kebinatangan supaya men- 
jadi lebih sempurna. Roh juga boleh dipengaruhi dan kelelahan 
sebab begitu sibuk dengan persepsi sensual yang berasal daripada 
lima pancaindera dan pekerjaan kekuatan-kekuatan luaran. Kemu- 
dian apabila permukaan tubuh ditutupi oleh kedinginan malam, 
roh itu berundur diri daripada seluruh bahagian tubuh dan menuju 
pusatnya: hati. Ia beristirahat supaya dapat bersiap untuk kembali 
melakukan kegiatan dan ketika itu seluruh indera eksternal adalah 
tidak bekerja. Inilah yang dimaksudkan dengan tidur, sebagaimana 
telah dikemukakan pada permulaan buku ini. Sekarang, roh hati 
adalah sarana bagi roh rasio manusia. Melalui esensinya, roh rasio 
menanggapi segala sesuatu yang terdapat di dalam ketuhanan, 
sebab realiti dan essensinya adalah serupa dengan persepsi. Ia 
adalah terhalang daripada menyerupai apa-apa persepsi-persepsi 
supernatural melalui tirai penglihatan awal dengan tubuh dan 
kekuatan-kekuatan serta daya jasmaniah. Sekiranya ia tidak 
dengan tirai ini atau tidak ditutupi apa-apa pastilah ia akan 
kembali kepada realitinya, di mana ia adalah serupa dengan 
persepsi. Ia dengan itu berupaya untuk meresapi apa-apa objek 
persepsi. Sekiranya ia diabaikan sebahagian daripadanya, pengli- 
hatan awalnya akan menjadi kurang. Ia pun akan dapat memahami 
sepintas lalu tentang dunianya, lebih-lebih lagi persepsi indera 
eksternal suatu yang paling banyak menguasainya - kini tidak 
mengganggunya. Intensiti persepsi supernaturalnya adalah seban- 

ding dengan kadar tabir yang lenyap daripadanya. Dengan itu ia 
lebih bersedia untuk menerima persepsi yang tersedia dari dunianya 
sendiri yang lebih sesuai untuknya. Apabila ia sudah menerima 
persepsi-persepsi ini dari dunianya sendiri, ia pun kembali 
bersamanya ke dalam tubuhnya, sebab, selagi ia masih berada di 
dalam tubuh jasmaniah, ia tidak dapat menjadi aktif kecuali 
melalui alat-alat jasmaniah untuk membuat persepsi. 

Keupayaan di mana tubuh itu menerima pengetahuan adalah 
kesemuanya bersambung dengan otak. Bahagian yang paling aktif 
di antara kesemua itu adalah imaginasi, khayal. Ia menghasilkan 
gambar-gambar khayal daripada gambar-gambar yang diterima 
oleh indera-indera dan kemudian mendesaknya kepada kekuatan 
mengingat, yang memelihara kesemuanya hinggalah ia diperlukan 
dalam hubungannya dengan pemikiran dan deduksi. Daripada 
gambar-gambar khayal jiwa itu juga menyarikan gambar-gambar 
spiritual-spiritual yang lainnya. Dengan cara ini, ringkasan itu akan 
meningkat daripada sensibilia kepada intelligibilia. Dan imaginasi 
adalah perantara antara kedua-duanya. Juga apabila jiwa itu sudah 
menerima sejumlah persepsi tertentu daripada dunianya sendiri, ia 
kemudian disalurkan kepada imaginasi sehingga membentuk 
gambar-gambar yang sesuai dan menjadikan tanggapan-tanggap- 
an itu kepada ‘rasa umum’ atau his musytarik atau common sense. 

Akibatnya, orang yang sedang tidur itu melihatnya sebagai- 
mana yang dilihat melalui indera. Maka, persepsi-persepsi itu pun 
dibawa ke bawah daripada roh rasio ke tingkat persepsi sensual 
sekali lagi imaginasi menjadi perantaraannya. Inilah hakikat 
alamat mimpi yang sebenar-benarnya. 

Keterangan yang terdahulu menampakkan perbezaan di 
antara alamat mimpi yang benar dengan “mimpi yang mengeliru- 
kan”. Kesemuanya itu adalah gambar-gambar dalam imaginasi 
sewaktu seseorang itu sedang tidur. Namun, sekiranya gambar- 
gambar itu dibawa daripada roh rasio yang menanggapinya, maka 
ia adalah alamat mimpi. Tetapi sekiranya ia diperoleh daripada 
gambar-gambar yang tersimpan di dalam kekuatan mengingat, di 
mana imaginasi itu telah menyimpankannya ketika seseorang itu 
sedang dalam keadaan jaga, maka ianya adalah ‘mimpi-mimpi 
yang mengelirukan’ atau adlghatsu ahlam. 

Mimpi-mimpi yang benar mempunyai tanda-tanda yang 
menunjukkan kebenarannya dan memperlihatkan kesahihannya, 
supaya si pemimpin akan berasa sedar mengenai berita-berita yang 

menggembirakan itu yang datang dari Allah untuknya sewaktu 
sedang tidur. 

Yang awal daripada tanda-tanda itu ialah bahawa orang yang 
bermimpi itu cepat-cepat akan bangun, sebaik sahaja dia 
menanggapinya. Dia seolah-olah disegerakan supaya bangun dan 
mendapatkan persepsi sensual. Sekiranya dia meneruskan tidurnya 
yang lena, persepsi yang diberikan kepadanya akan membebani- 
nya. Dengan demikian, dia akan berusaha menghindarkan dirinya 
daripada berkeadaan menerima persepsi supernatural ke persepsi 
sensual di mana jiwa itu akan selalu terbenam di dalam tubuh dan 
keadaan yang serba kebetulan yang bersifat jasmaniah. 

Tandanya yang lain ialah bahawa alamat mimpi itu akan 
berkekalan dengan segala perinciannya di dalam kotak ingatan. 
Lalai ataupun lupa tidak akan memberikan kesan kepadanya. 
Tidak diperlukan pemikiran dan mengingat-ingatkan diperlukan, 
demi supaya menghadirkannya semula di fikiran seseorang. Alamat 
mimpi itu tetap tergambar di dalam fikiran pemimpi apabila dia 
sudah sedar. Tiada apa-apa yang keciciran. Sebabnya ialah kerana 
persepsi jiwa tidak berlaku pada waktunya dan tidak memerlukan 
tatanan secara berurutan, tetapi terjadi kesemuanya secara serentak 
dan dengan suatu elemen waktu yang tunggal. Sebaliknya ‘mimpi- 
mimpi yang mengelirukan, berlaku di dalam waktu, sebab ia 
terletak pada kekuatan otak dan dibawa dari daya mengingat 
kepada ‘rasa umum’ oleh imaginasi. Proses ini merupakan suatu 
tindakan tubuh dan semua tindakan tubuh berlaku pada masanya, 
maka ia memerlukan suatu tatanan yang berurutan, supaya ia 
dapat menanggapi sesuatu dengan sesuatu yang datang mula-mula 
sekali dan sesuatu yang lain kemudiannya. Keadaan sering terlupa, 
suatu yang selalu mempengaruhi kekuatan otak, mempengaruhi 
mereka. Hal itu tidaklah sebagaimana dengan persepsi roh rasio. 
Mereka tidak berlaku pada waktunya dan tidak memiliki tatanan 
keteraturan. Persepsi-persepsi roh rasio tertanam seluruhnya dalam 
suatu ketika yang amat singkat. Maka, setelah orang yang tidur itu 
terjaga alamat mimpinya itu masih tetap ada dalam ingatannya 
selama beberapa waktu. Adalah tidak mungkin mimpi itu dapat 
diluputkan dari Pikirannya sekiranya ia telah menimbulkan suatu 
kesan yang kuat. Sekiranya apabila dia memerlukan memikirkan 
dan aplikasi untuk mengingatkan sesuatu mimpi setelah orang itu 
terjaga dan sekiranya dia telah terlupa banyak perinciannya 
sebelum dia dapat mengingatkannya kembali, mimpi itu adalah 

tidak benar, tapi suatu mimpi yang mengelirukan. 

(Tanda-tanda ini adalah termasuk ke bahagian khusus wahyu 

nabi ). 83 

Mengenai makna tafsir (ramalan mimpi) hal-hal berikut 
harus diketahui. Bahawa roh rasio itu memiliki persepsinya dan 
menyalurkannya kepada imaginasi. Imaginasi itu kemudiannya 
membentuknya menjadi gambaran-gambaran membentuknya 
menjadi gambar-gambar yang ada hubungannya tetapi dengan 
idea yang diterima. Sebagai contoh, sekiranya idea seorang raja 
yang agung telah diterima, maka imaginasi menggambarkannya 
dalam bentuk sebuah lautan. Atau idea tentang perseteruan akan 
digambarkan oleh imaginasi dalam bentuk seekor kalajengking. 
Apabila seseorang itu terjaga daripada tidurnya dia hanya 
mengetahui yang lihat lautan ataupun ular, lalu si peramal mimpi 
yang berasa amat yakin bahawa kalau lautan sebagaimana 
digambarkan oleh sensual dan idea yang diterimanya merupakan 
sesuatu yang melampaui, gambarannya, lalu dia membentuk kuasa 
membandingkan ( quwwatut tasybih). Dia dibantu oleh data-data 
selanjutnya yang menetapkan watak tentang idea-idea yang 
ditanggapinya untuknya. Maka dia akan menyatakan, sebagai 
contoh, bahawa lautan itu bermaksud raja, sebab lautan meru- 
pakan sesuatu yang besar di mana yang sesuai dijadikan sebagai 
analognya ialah seorang raja. Demikian pula seekor ular ia boleh 
dibandingkan dengan musuh kerana ancamannya yang besar. Dan 
begitu pula bejana-bejana dapat dianalogikan dengan wanita- 
wanita mengingat mereka adalah wadah-wadah dan sebagainya. 

Adapun alamat mimpi dapat menjadi nyata dan tidak 
memerlukan pentafsiran, sebab ianya nyata dan jelas atau 
disebabkan idea yang ditanggapi di dalamnya mungkin serupa 
dengan gambar-gambar yang dibandingkan. Kerana itu, di dalam 
Hadis Shahih disebutkan. 

“•Mimpi ada tiga. Mimpi dari Allah, mimpi dari malaikat, dan 

mimpi daripada syaitan”. 

Mimpi daripada Allah itulah yang merupakan mimpi yang 
jelas dan tidak memerlukan suatu pentafsiran. Yang datang 


83 Bahagian dalam tanda kurung ini, terdapat di dalam Muqaddimah edisi 
Inggeris terjemahan F. Rosenthal 

daripada malaikat adalah mimpi-mimpi yang benar tapi memerlu- 
kan pentafsiran; sedang mimpi dari syaitan adalah mimpi-mimpi 
yang kacau. 

Apabila roh itu menyalurkan persepsi kepada imaginasi, yang 
terdahulu itu akan melukiskannya hanya dalam bentuknya yang 
biasa dari persepsi sensual. Apabila bentuk atau cetakan itu tidak 
ada sama sekali di dalam persepsi sensual, maka imaginasi tidak 
dapat menciptakan atau mengadakan sesuatu gambar. Seseorang 
yang dilahirkan buat adalah tidak mungkin akan dapat melukiskan 
seorang raja dengan sebuah lautan atau musuh dengan ular atau 
wanita dengan bejana? Sebab dia tidak pernah melihat satu pun 
daripada bentuk-bentuk tersebut. Baginya, imaginasi hanya 
melukiskan gambaran yang punya kesamaan dengan jenis 
persepsinya, dalam hal ini adalah segala sesuatu yang didengar 
dan diciumnya. Tukang ramal mimpi haruslah sentiasa berwaspada 
terhadap perkara-perkara semacam ini. Mereka sering menyebab- 
kan kekeliruan di dalam usaha mentafsir mimpi dan merosakkan 
peraturan-peraturanny a . 

Ilmu tentang tafsir mimpi adalah bermaksud suatu pengeta- 
huan umum tentang norma-norma mana peramal mimpi melandas- 
kan tafsiran dan penjelasannnya tentang semua yang diceritakan 
orang kepadanya. Sebagai contoh, dia menyatakan bahawa lautan 
itu adalah mewakili seorang raja. Di lain tempatnya, dia menyata- 
kan, bahawa lautan mengalamatkan perbalahan. Dan tempat lain- 
nya pula, dia menyatakan lautan itu bermaksud pada kesusahan 
dan malapetaka. Atau, ular itu bermaksud perseteruan. Pada 
tempat yang lain pula ular mengalamatkan suatu rahsia yang ter- 
sembunyi. Atau, ular menunjuk pada kehidupan, dan seterusnya. 

Si peramal menghafaz norma-norma yang bersifat umum dan 
mentafsirkan mimpi-mimpi sebagaimana diperlukan oleh data-data 
sebagaimana yang paling sesuai bagi setiap mimpi. Maklumat itu 
boleh ada dalam keadaannya yang sedar. Ada juga yang diperolehi 
pada waktu sedang tidur. Atau, ada yang tercipta dalam jiwa si 
peramal sendiri melalui sifat-sifatnya yang dianugerahi. 

Ilmu tafsir mimpi ini masih tetap berlanjut di kalangan orang- 
orang terdahulu. Muhammad bin Sirin - seorang saijana dalam 
ilmu ini - telah menulis tentang kaedah-kaedah tafsir mimpi. Pada 
masa ini, banyak orang sama-sama mempelajarinya. Juga al- 
Kurmani menulis tentang ilmu ini. Kemudian para saijana ilmu 
kalam dan mutakhir menulis dan memperbanyakkan. Saat ini 

bukan yang dipergunakan di kalangan masyarakat Maghribi 
adalah karya Ibn Abu Thalib al-Qairawani - salah seorang 
sarjana dari Qairawan, misalnya al-Mumatti dan lain-lainnya. 
Juga, kitab al-Isayarah karya al-Salimi. 

Takbir tafsir mimpi merupakan ilmu yang disinari oleh 
cahaya kenabian; kerana antara kenabian dan mimpi terdapat 
hubungan satu sama lainnya seperti yang disebutkan di dalam 
Hadis Shahih. 

Dan Allah maha mengetahui tentang segala yang ghaib. 


20 Pelbagai jenis ilmu yang menuntut daya berfikir 

Ilmu-ilmu intelek atau al-ulum al-aqliyyah adalah sesuatu yang 
semula jadi bagi manusia, sementelah manusia itu adalah sejenis 
makhluk yang menggunakan fikirannya. Ilmu adalah tidak terbatas 
kepada semata kelompok agama khusus (millah). Ia dipelajari oleh 
pelbagai golongan yang mana kesemuanya itu adalah berkemam- 
puan untuk mempelajarinya dan melakukan penyelidikan tentang- 
nya. Ilmu-ilmu telah wujud dalam kehidupan manusia sejak adanya 
peradaban di dunia ini. Ilmu-ilmu ini disebut sebagai ilmu-ilmu 
falsafah dan kebijaksanaan. Ia mencakupi empat macam ilmu. 

(1) Ilmu yang pertama ialah logika ( manthiq ). Ia adalah ilmu 
yang dapat menghindarkan fikiran daripada kesalahan melakukan 
sengketa proses penyusunan fakta-fakta yang tidak diketahui yang 
diusahakan dari fakta yang tersedia dan diketahui. Melaluinya 
memungkinkan seseorang penuntut ilmu untuk membezakan an- 
tara yang benar dengan yang salah sekiranya dia berhasrat untuk 
meneliti apa yang harus dan kebetulan dan hanya suatu kesedaran 
semata, maka seseorang itu akan berupaya untuk memastikan yang 
benar mengenai benda-benda yang dicipta, secara negatif atau 
positif, setakat kemampuannya untuk melakukan tugas berfikir. 

(2) Selanjutnya, para ahli falsafah boleh mempelajari unsur- 
unsur bahan yang dapat ditanggapi melalui indera seperti bahan- 
bahan galian, tumbuh-tumbuhan, dan binatang-binatang yang di- 
ciptakan daripada (unsur-unsur bahan), benda-benda di angkasa, 
pergerakan semula jadi, dan jiwa yang daripadanya adalah asal 
pergerakan dan lain-lainnya. Disiplin ilmu ini disebut ‘fizik’, ilmu 
alam. Ia adalah ilmu yang kedua daripada ilmu-ilmu yang 
menuntut daya berfikir. 

(3) Atau mereka boleh mempelajari metafizika, hal-hal 
spiritual. Ilmu ini disebut “metafizika”. Ia adalah ilmu ketiga 
mengenai ilmu yang menuntut daya fikir. 

(4) Ilmu yang keempat ialah suatu pembelajaran tentang 
sukat dan ukur. Ia meliputi empat macam ilmu yang disebut ilmu 
matematik. 

Ilmu matematik yang pertama ialah geometri , ilmu ukur. Ia 
adalah suatu pembelajaran (ukur sukat) tentang kuantiti secara 
umumnya, yang mana adalah tidak bersambung yang berbentuk 
angka-angka atau bersambung seperti angka-angka geometri. Ia 
boleh menjadi satu dimensi - suatu garisan; sukat ukur ini dan 
segala yang menggejala, yang ada dengan sendirinya atau dari segi 
nisbah antara satu dengan lainnya, adalah apa yang dipelajari 
dalam geometri. 

Ilmu matematik yang kedua ialah ilmu kira-kira. Ia adalah 
pengetahuan tentang sifat-sifat yang harus dan hal-hal yang tidak 
sengaja daripada kuantiti yang terputus yakni penomboran. 

Ilmu matematik yang ketika adalah muzik. Ia adalah penge- 
tahuan tentang pembahagian bunyi dan nada serta pengukurannya 
menurut angka-angka. Hasilnya adalah pengetahuan tentang 
melodi muzik. 

Ilmu matematik yang keempat ialah astronomi. Ilmu ini 
menetapkan bentuk sfera-sfera memastikan kedudukannya dan 
bilangan setiap planet dan bintang-bintang tetap, dan memung- 
kinkan untuk mempelajari semuanya ini daripada gerakan benda- 
benda yang kelihatan di sfera ruang pergerakan-pergerakannya, 
sama ada yang secara ke belakang dan langsung ke hadapan dan ke 
belakangnya. 

Terdapat tujuh asas ilmu falsafah yang pertama ialah logika. 
Kemudian matematik yang didahului dengan aritmetik, diikuti 
pula oleh geometri, astronomi dan muzik. Kemudiannya pula fizik, 
dan yang terakhirnya metafizik. 

Setiap ilmu memiliki cabang-cabang. Salah satu cabang fizika 
adalah perubahan. Cabang aritmetik ialah ilmu hitung, faraid dan 
aritmetik perniagaan. Cabang ‘astronomi ialah jadual-jadual 
astronomi. Ia adalah norma-norma untuk menghitung pergerakan 
bintang-bintang dan mengubahsuai data untuk mengetahui 
kedudukan-kedudukannya apabila dikehendaki. Cabang lain 
daripada kajian tentang bintang-bintang adalah ilmu perbintangan 
(astrologi). 

Kita akan membicarakan semua ilmu ini, satu demi satu. 

Setakat maklumat sejarah yang diketahui bahawa ilmu-ilmu 
ini telah mendapat perhatian luar biasa daripada dua bangsa besar 
sebelum Islam, yakni bangsa Persia dan Yunani. Berdasarkan 
maklumat yang kita ada ilmu-ilmu ini secara besar-besarannya 
adalah diperlukan sekali di kalangan mereka, sebab mereka 
memiliki peradaban yang tinggi dan merupakan bangsa-bangsa 
yang berkuasa sebelum Islam dan pada masanya. Di daerah-daerah 
dan di pelbagai kota mereka, ilmu-ilmu itu tumbuh dengan amat 
pesat sekali. 

Bangsa Kaldean, dan yang sebelum mereka, bangsa Syria, 
dan juga bangsa yang seangkatannya Kopta telah menitikberatkan 
amalan sihir dan astrologi secara hal-hal yang ada hubungannya 
dengan kekuatan azimat dan tangkai-tangkai. Bangsa Persia dan 
Yunani mempelajari ilmu-ilmu ini daripada mereka. Secara khu- 
susnya bangsa Kopta berperanan dalam mengembangkannya 
sehingga menjadi suatu yang amat diketahui. Selanjutnya — ber- 
bagai peristiwa yang disebutkan di dalam al-Matluww u tentang 
Harut dan Marut , 85 masalah tukang-tukang sihir , 86 dan yang 
dinukilkan oleh para ilmuwan perihal ehwal al-Barabi di dataran 
tinggi Mesir. Kemudiannya, ilmu-ilmu ini diisytiharkan sebagai 
terlarang dan haram oleh millah-millah selanjutnya. Akibatnya, 
ilmu-ilmu yang berkenaan dengan astrologi dan sihir menjadi 
lenyap seakan-akan tidak pernah wujud. Hanya sebahagian kecil 
sahaja yang masih mengamalkannya, diajarkan oleh orang-orang 
yang masih mengamalkan keahlian tersebut. Dan hanya Allah 
s.w.t. sahaja yang lebih mengetahui kebenaran ilmu-ilmu itu. Kuasa 
undang-undang syariat dengan jelasnya menegah dan menghalang 
ilmu-ilmu itu supaya diamalkan. 

Di kalangan bangsa Persia, ilmu-ilmu intelek itu telah me- 
mainkan peranannya yang utama dan penting, kerana dinasti- 
dinasti Persia amat kuat sekali dan memerintah tanpa menghadapi 
apa-apa gangguan. Adalah didakwa, ilmu-ilmu intelek ini adalah 
dipelopor oleh orang-orang Yunani daripada orang-orang Persia, 


84 Secara huruflah bererti al-Baqarah. Sedang yang dimaksud adalah al-Quran. 

85 Firman Allah surah al-Baqarah. Ayat ini khusus untuk tukang-tukang sihir 
bangsa Kaldean. 

86 Menunjujc pada 'kisah Musa a. s. dengan tukang-tukang sihir, kisah yang 
diulang di pdbagai tempat dalam al-Quran. 

sewaktu Alexander membunuh Darius dan menguasai empayar 
Kaemenia (Achaemenid). Pada waktu itu Alexander telah meram- 
pas buku-buku dan ilmu pengetahuan yang terdapat pada bangsa 
Persia. Sungguhpun demikian setelah orang-orang Islam dapat me- 
nakluki bumi Persia dan dapat mengumpulkan banyak buku-buku 
dan catatan-catatan keilmuan, Sa‘ad ibn Abi Waqas telah 
mengutus surat kepada Khalifah Umar ibn Khattab, meminta 
keizinannya untuk membahagikan buku-buku itu sebagai harta 
rampasan perang kepada orang-orang Islam. Umar pun memba- 
lasnya. 


“Buangkan buku-buku itu ke dalam air sekiranya apa yang 
dikandung oleh buku-buku itu adalah petunjuk yang besar, 
maka Allah telah memberikan kepada kita petunjuknya yang 
lebih besar. Sekiranya ia mengandung hal-hal kesesatan, Allah 
telah memelihara kita daripada bencana itu.” 

Maka, orang-orang Islam pun membuangnya ke dalam air 
atau ke dalam api dan ilmu-ilmu yang dimiliki oleh bangsa Persia 
itu pun lenyap dan tidak sampai kepada pengetahuan kita . 87 

Dinasti Byzantium (Romawi) pada asalnya adalah berada di 
bawah pengawasan bangsa Greek (Y unani), di kalangan ilmu-ilmu 
di mana telek itu mendapat perhatiannya yang wajar. Ilmu-ilmu itu 
dikembangkan oleh tokoh-tokoh Yunani terkemuka, di antaranya 
ialah tiang-tiang falsafah, dan lain-lain. Ahli-ahli falsafah Peri- 
patea - khususnya kaum Stoa telah memiliki metode pengajar- 


87 “Inilah kisah lain dari legenda terkenal sehubungan dengan perintah Umar 
untuk menghancurkan atau membakar perpustakaan di Alexandria. Kisah 
tersebut di atas dan kisah pembakaran perpustakaan ini, tidak pernah disebut- 
sebut oleh sejarawan-sejarawan terkemuka”, demikian komentar Dr. Abdul 
Wahid dalam bukunya Komentar atas Muqaddimah. 

88 Kata Massya-un dikenal untuk Mazhab Aristo dan murid-muridnya, bahasa 
Inggerisnya Peripatetic. Mereka disebut demikian kerana mempelajari falsafah, 
berdebat dan memperdebatkan sekolah Lysia sambil berjalan keliling kota dan 
pasar. Aristotles sendiri mengajarkan ilmu-ilmu kepada muridnya sambil 
berjalan. 

89 Kaum Stoa, dimasukkan Ibn Khaldun sebagai ahli falsafah peripatetik (yang 
selalu berjalan). Padahal kita tahu bahawa Mazhab Stoa adalah Mazhab Zeno 
dari Citium. Jelas, antara keduanya - Aristo dan Zeno - berbeza, bahkan 
dibedakan oleh waktu sekitar 68 tahun. Sarjana-sarjana Muslim menyebut 
mereka dengan masysy-un (peripatetic) kerana keduanya mempunyai kesa- 
maan, iaitu mengajar dengan berjalan. 

an yang baik dalam bidang ilmu-ilmu intelektual. Adalah suatu 
yang diandaikan bahawa mereka telah melakukan suatu kajian di 
dalam stoa suatu tempat yang melindungi mereka daripada terik 
matahari dan cengkaman cuaca dingin. Adalah diduga, tradisi 
persekolahan mereka itu disampaikan oleh Lukman yang bijaksana 
dan murid-muridnya hingga Socrates (yang lumpuh ) 90 dengan 
banyaknya. Kemudian kepada muridnya Plato. Dilanjutkan lagi 
kepada Aristotles, dan daripada Aristotles kepada muridnya, 
Alexander dari Aphrodisias 91 dan Themistius 92 dan lain-lainnya. 

Aristotles adalah guru kepada Alexander, seorang raja yang 
telah mengalahkan bangsa Persia dan meleburkan kerajaan itu. 
Aristotles adalah seorang ilmuwan Yunani yang paling hebat dan 
menikmati sanjungan dan kem tsyhuran. Dia telah digelar “Guru 
yang Pertama”. Dia menjadi yang terkenal sekali di dunia. 

Apabila dinasti Yunani dihancurkan dan kaisar-kaisar 
Romawi merampas kuasa dan menganut agama Nasrani (Kris- 
tian), lalu ilmu-ilmu intelek itu dijauhi, sebagaimana diharuskan 
oleh sekte-sekte dan hukum-hukum keagamaan mereka. Mereka 
meneruskan tabii kecemerlangan ilmu-ilmu di dalam bidang 
penghasilan ilmu dan sebagai karya-karya ilmiah yang tersimpan 
kekal di perpustakaan-perpustakaan. 

Kaisar-kaisar Romawi kemudiannya berkuasa di Syria. 
Buku-buku ilmu kuno itu dikekalkan di tempat-tempatnya semasa 
pemerintahan mereka. Kemudian, Allah kemudiannya mendatang- 
kan Islam dan para pemeluknya memperoleh kemenangan yang 
sangat gemilang. Mereka menakluki Byzantium (Romawi) dan 
kerajaan-kerajaan yang ada di bawah naungannya. Pada mulanya 
orang-orang Islam itu hidup sederhana dan tidak mengambil per- 
hatian terhadap keahlian-keahlian itu. Akhirnya, dengan demikian, 
kerajaan dan pemerintahan Islam berkembang dengan amat pesat. 
Orang-orang Islam mewujudkan suatu kebudayaan hidup secara 
menetap, hadlarah, yang tidak pernah dimiliki oleh bangsa-bangsa 
selain daripada mereka. Mereka menjadi benar-benar berpenga- 
laman dalam pelbagai macam kemahiran dan ilmu pengetahuan. 


90 Socrates sering berbalah dengan Diogenes dari Sinope yang konon memilih 
sebuah tong sebagai tempat kediamannya. 

91 Alexander dari Aphrodisian, seorang komentator Aristotles, dan bukan 
muridnya secara langsung sebagaimana diduga Ibn Khaldun. 

92 Juga komentator Aristotles yang terkenal. 

Kemudiannya mereka berkeinginan untuk mempelajari ilmu-ilmu 
falsafah. Mereka telah mendengar sebahagian ilmu itu sebagai- 
mana disebutkan oleh usku-uskup dan biarawan-biarawan di ka- 
langan mereka yang beragama Kristian. Dan kecenderungan ma- 
nusia untuk berfikir telah memberi aspirasi dalam jurusan ilmu- 
ilmu rasio itu. Abu Ja‘far al-Manshur dengan demikian telah meng- 
utus utusan kepada kaisar Romawi dan meminta baginda mengi- 
rimkan terjemahan karya-karya matematik. Baginda telah mengi- 
rimkan buku-buku yang ditangani oleh Euclid dan beberapa karya 
lainnya tentang ilmu fizik. Orang-orang Islam telah membacanya 
dan mempelajari kandungannya. Keinginan untuk mendapatkan 
apa yang menjadi tambahannya kian berkobar-kobar. Selanjutnya, 
datanglah al-Makmun. Beliau telah memiliki sedikit pengetahuan 
saintifik. Dengan demikian dia memiliki kecintaan terhadap ilmu- 
ilmu pengetahuan. Kecintaan itu menumbuhkan semangatnya un- 
tuk melakukan sesuatu demi kepentingan ilmu-ilmu intelek. Dia 
mengutuskan duta-duta untuk menemui raja-raja Romawi, mereka 
hendaklah meneliti ilmu-ilmu yang dikuasai oleh masyarakat Yu- 
nani dan mengusahakan salinan di dalam tulisan Arab; dan untuk 
tujuan itu dikirimnya penterjemah-penterjemah sebagai hasilnya, 
begitu banyak bahan-bahan itu telah dipelihara dan dikumpulkan. 

Para ilmuwan-ilmuwan Islam mempelajari ilmu-ilmu Yunani 
itu secara sungguh-sungguh. Mereka menjadi trampil dalam pelba- 
gai cabang ilmu. Kemajuan yang dicapai dalam kajian ilmu-ilmu 
itu tidak melampaui kemuncaknya. Dalam banyak hal mereka ber- 
canggah dengan pendapat Guru yang Pertama yakni Aristotles. 
Mereka menganggap Aristotles sebagai orang yang berkuasa untuk 
memutuskan sama ada sesuatu pandangan itu harus diterima 
ataupun ditolak sebagai beliau memiliki kemasyhuran. Mereka 
telah menghasilkan karya-karya yang lebih sistematis mengenai 
bidang itu. Mereka lebih mengungguli para pendahulu mereka 
dalam ilmu-ilmu intelek itu. 

Abu Nashr al-Farabi dan Ali ibn Sina (Avicenna) di Timur, 
Qadli Abu al-Walid ibn Rusyd (Averroes) dan Wazir Abu Bakar 
bin as-Shaigh (Avempace) di Andalusia, adalah di antara ahli-ahli 
falsafah Islam yang paling terkenal. Di samping mereka ramai lagi 
yang telah mencapai puncak dalam kecemerlangan berilmu. Orang- 
orang yang disebutkan itu telah menikmati kemasyhuran dan 
martabatnya. 

Ramai ilmuwan yang membatasi diri mereka untuk meng- 

amalkan disiplin ilmu matematik dan ada hubungannya dengan 
ilmu astrologi, sihir dan azimat-azimat. Pada pengamal ilmu yang 
terkenal ialah Jabir bin Hayyan di Timur dan seorang berbangsa 
Andalusia bernama Maslamah bin Ahmad al-Majriti berserta 
murid-muridnya. 

Ilmu-ilmu intelek dan para ahlinya telah berjaya dalam bebe- 
rapa seginya menguasai Islam mereka telah menggoda ramai orang 
yang berminat untuk mempelajari ilmu-ilmu itu dan menerima 
pendapat-pendapat yang dinyatakan di dalamnya. Dalam hubung- 
an ini, dosa itu adalah ditanggung oleh orang yang melakukannya. 

“Jika Allah menghendaki, mereka tidaklah melakukannya ”. 94 

Selanjutnya, aktiviti mencipta peradaban terhenti di Maghribi 
dan di Andalusia. Ilmu-ilmu pengetahuan itu berkurangan bersama 
merosotnya peradaban. Sebagai akibatnya, aktiviti ilmiah telah 
lenyap di sana, dan yang terpelihara hanyalah kecil sahaja daripada 
apa yang boleh ditemui daripada beberapa individu yang terpisah 
dan berada di bawah penguasaan sarjana-saijana ahlus-sumah. 

Kita dapat mengetahui ilmu-ilmu intelek itu masih dikuasai 
oleh penduduk Timur, khususnya di Iraq bukan Arab dan di Timur 
Jauh, di Transoxania. Dikatakan bahawa penduduk di sana dapat 
mencapai kecemerlangan berilmu dan ilmu-ilmu tradisional. 
Sebabnya ialah peradaban mereka sangat kaya dan kebudayaan 
hidup secara menetap telah benar-benar dimantapkan. 

[*Di Mesir, saya telah menemukan beberapa karya, dan yang 
terbanyak adalah karangan seorang saijana besar dari Hurat 
daerah bahagian negeri Khurasan. Pengarang itu terkenal dengan 
nama Sa‘ad ad-Din at-Tafrazani. Ia berbicara tentang ilmu kalam, 
ushul-fiqih dan al-bayan (retorika). Ini membuktikan dia telah 
memiliki keahlian yang matang dalam bidang ilmu-ilmu ini. Pada 
beberapa bahagian terdapat indikasi yang menunjukkan bahawa 
dia telah mempelajari ilmu-ilmu falsafah yang punya saham yang 
besar dalam segala disiplin ilmu intelek. 

Semoga Allah mengukuhkan kemenangan-Nya kepada siapa 

yang dikehendaki-Nya.] 


93 Kalimat dalam kurung ini kami kutip dari teijemahan Muqaddimah edisi 
Inggeris oleh F. Rosenthal. 

94 Al-Quran surah al-An‘am, ayat 137. 

Selanjutnya kami telah mendengar bahawa banyak ilmu-ilmu 
falsafah telah berkembang dengan pesat di tanah Rom dan di 
pesisiran pantai bahagian utara negeri-negeri Franka. Dikatakan 
ilmu-ilmu itu dipelajari semula di sana dan diajar di banyak 
sekolah. Ulasan-ulasannya yang sistematis dikatakan sangat 
komprehensif. Orang-orang yang mengetahuinya adalah terlalu 
ramai dan pelajar-pelajarnya pula begitu ramai sekali. 

21 Ilmu-ilmu yang menitikberatkan dengan angka-angka 

Apa yang pertamanya ialah aritmetik. Aritmetik ialah pengetahuan 
yang dimiliki oleh angka-angka yang disatukan di dalam ilmu 
hitung atau kemajuan geometri . 95 [Disiplin ilmu ini adalah 
cabangnya pertama dari ilmu-ilmu matematik dan yang paling 
pasti. Ia masuk ke dalam pembuktian melalui hitungan. Buku-buku 
tentang ilmu ini banyak ditulis sarjana-sarjana terdahulu dan 
kemudian. Sebahagian besar daripada mereka memasukkan ilmu 
itu ke dalam bahagian ilmu matematik dan tidak menuliskannya 
secara tersendiri. Misalnya, Ibn Sina di dalam bukunya as-Syifa, 
an-Najat, dan sarjana-sarjana lain terdahulu. Sedangkan bagi 
sarjana-sarjana mutakhir, ilmu itu tidak lagi dipelajari dan 
manfaatnya terbatas pada pembicaraan-pembicaraan dan bukan 
pada hitungan. Dengan demikian, mereka menjauhinya setelah 
mereka menyimpulkan saripatinya di dalam pembicaraan-pembi- 
caraan hitungan, sebagaimana dilakukan Ibn Sina di dalam 
bukunya Ra'ul Hijab. 

Dan Allah Maha Suci Maha Tinggi yang lebih mengetahui. 


Keahlian menghitung 

Salah satu cabang aritmetik adalah keahlian menghitung. Ia adalah 
keahlian ilmiah yang berkenaan dengan perhitungan angka-angka 
melalui cara ‘menggabung’ dan ‘memisah’. ‘Menggabung’ dapat 
dilakukan dengan menambah unit-unitnya. Ini disebut pertambah- 
an. Atau,' ia boleh berlaku dengan menambahkan sesuatu angka 
dengan beberapa kalinya selagi ada unit-unit angka-angka lainnya. 
Ini adalah pertalian. Yang memisahkan berlaku dengan cara 

95 Dalam terjemahan ini kami tidak memuat contoh-contoh aritmetik yang 
disebut Ibn Khaldun banyak sekali. 

mengambil sesuatu angka daripada angka yang lainnya dan 
melihat apa yang tertinggal. Ini ialah penolakan. Atau, ianya 
boleh berlaku dengan menceraikan suatu angka kepada bahagian- 
bahagian yang sama daripada suatu angka yang diberikan. Ini 
dinamakan pembahagian. 

‘Menggabung’ dan ‘memisah’ atau ‘membahagikan’ ini dapat 
dilakukan kepada angka-angka yang seluruhnya ataupun sebaha- 
gian sahaja. Sebahagian adalah hubungan di antara satu angka 
dengan angka yang lain. Atau, ianya boleh mengenai akar-akar. 
‘Akar-akar’ adalah angka-angka yang apabila diperkalikan dengan 
sendirinya membawa pada angka-angka ganda dua. ‘Akar-akar’ 
adalah nombor-nombor yang apabila dikalikan dengan sendirinya, 
akan membawa kepada nombor ganda. Nombor-nombor yang 
dinyatakan dengan jelas dipanggil ‘rasional’ dan begitu juga dengan 
ganda mereka tidak memerlukan operasi (khusus) dalam menghi- 
tungnya. Nombor-nombor yang tidak dinyatakan dengan jelas 
dipanggil ‘surds’. Ganda duanya boleh dirasional, sebagai contoh, 
akar tiga ialah di mana diganda duanya tiga. Atau, mereka boleh 
jadi ‘surds’ seperti akar kepada akar ialah tiga yang mana ianya 
ialah surd. Mereka memerlukan operasi khusus dalam pengiraan. 
Akar-akar itu adalah termasuk ke dalam operasi menggabung dan 
memisahkan. 

Keahlian ini merupakan suatu yang baru dicipta. Ia 
diperlukan untuk menghitung dalam perniagaan. Sarjana-sarjana 
telah menulis beberapa buku tentang itu. Buku-buku itu digunakan 
di kota-kota untuk pengajaran kepada anak-anak. Metode 
pengajaran yang baik ialah memulainya dengan pelajaran menghi- 
tung, sebab ianya menitikberatkan pengetahuan yang jelas dan 
bukti-bukti yang sistematis. Biasanya, ia melahirkan suatu fikiran 
yang cemerlang dan terlatih sepanjang garis-garis yang benar. 
Dikatakan bahawa barang siapa yang memajukan dirinya dengan 
mempelajari pelajaran berhitung seawal mungkin dalam kehidup- 
annya, dan sebagaimana lazimnya akan menjadi orang yang jujur. 
Sebab hitung-menghitung mempunyai suatu asas yang baik dan 
menghendaki disiplin diri. Kebenaran dan disiplin diri itu akan de- 
ngan demikian menjadi suatu watak bagi orang tersebut. Dia akan 
terbiasa dengan kebenaran dan mematuhinya secara metodis . 96 


96 Ha morale des Sciences dianggap sebagai teori oleh pedagogis-pedagogis moden, 
telah dikemukakan Ibn Khaldun lebih dari empat abad yang lalu. 

[Karya paling baik tentang ilmu itu, saat ini, di Maghribi, 
adalah kitab al-Hishar as-Shaghir. Dan Ibn Sina dari Marokko 
mempunyai sebuah ringkasan dari ilmu ini, yang berisikan kaedah- 
kaedah dari karya yang berguna. Kemudian, dia menerangkannya 
secara terinci dalam bukunya yang diberi judul Raf ul Hijab. Kitab 
al-Hishar as-Shaghir amat sukar bagi pemula kerana di dalamnya 
terdapat pembuktian-pembuktian yang dasar-dasarnya logis. 
Memang sebuah buku bernilai tinggi, yang kehebatannya kami 
ketahui daripada pengakuan para guru. Sebuah buku yang wajar 
disebut demikian. Buku ini menjadi sukar bagi para pemula hanya 
kerana cara pembuktiannya yang menggunakan ilmu matematik 
disebabkan permasalahan dan analisisnya telah jelas seluruhnya. 
Apabila Ibn Sina memberinya keterangan, itu hanya merupakan 
bukti lebih lanjut terhadap karya-karya itu. Sebahagian, ada yang 
sukar untuk difahami yang tidak terdapat di dalam karya-karya 
analisis hitungan. Maka hendaklah anda memikirkannya. 

Dan Allah memberi petunjuk kepada siapa yang dikehendaki- 

Nya dengan cahaya-Nya, dan Dia Maha Kuat Maha Kukuh.] 


Aljabar 

Cabang lainnya daripada aritmetik adalah aljabar. Ia adalah 
keahlian yang memungkinkan untuk menemukan data yang tidak 
diketahui daripada yang diketahui, sekiranya terdapat suatu 
pertalian antara keduanya yang saling memerlukannya. Istilah- 
istilah teknikal yang khusus telah diciptakan di dalam aljabar 
untuk pelbagai macam perkalian daripada yang tidak diketahui. 
Yang pertama di antaranya disebut ‘angka’ sebab dengan cara itu 
seseorang akan dapat memastikan apa yang tidak diketahui dan 
yang dicari menemui nilainya daripada pertalian yang tidak 
diketahui. Yang kedua disebut ‘sesuatu’ sebab setiap yang tidak 
diketahui dan merujuk kepada ‘sesuatu’. Itu juga disebut ‘akar’, 
kerana (elemen yang sama) memerlukan perkalian pada darjat 
kedua (persamaan-persamaan). Yang ketiga disebut ‘harta’. Ia 
adalah kuasa dua kepada yang tidak diketahui. Setiap sesuatu 
seterusnya adalah bergantung kepada pertentangan-pertentangan 
kedua-dua elemen yang dikalikan itu. 

Kemudian, adanya pekerjaan yang ditetapkan oleh masalah. 
Seseorang itu melangsungkan untuk menciptakan suatu persamaan 

di antara dua atau lebih unit daripada (tiga) elemen yang 
disebutkan. Pelbagai elemen itu telah ‘berdepan’ dan bahagian- 
bahagian ‘pecah’ (di dalam persamaan itu) adalah persamaan itu 
dikurangkan kepada bentuk-bentuk dasar yang paling kecil maka, 
ianya menjadi kepada tiga. Aljabar berkisar pada seputar ketiga 
bentuk dasar ini. Ia adalah ‘angka’, ‘sesuatu’, dan ‘harta’. 

Apabila suatu persamaan mengandungi hanya satu elemen 
pada setiap seginya, nilai daripada yang tidak diketahui itu telah 
ditetapkan. Nilai ‘harta’ atau ‘akar’ menjadi diketahui dan tetap 
apabila dipersamakan dengan ‘angka’. Suatu ‘harta’ yang dipersa- 
makan dengan ‘akar-akar’ menjadi tetap oleh perkalian ‘akar-akar’ 
itu. 

Apabila suatu persamaan itu mengandungi satu (elemen) 
pada tiap sudutnya, nilai yang tidak diketahui adalah tetap. Nilai 
‘harta’ atau ‘akar’ menjadi diketahui dan tetap, apabila dipersa- 
makan dengan ‘nombor’, suatu ‘harta’; yang dipersamakan dengan 
‘akar’ adalah ditetapkan oleh perjalanan akar-akar itu. Apabila 
sesuatu persamaan itu mengandung satu (elemen) pada setiap 
sudutnya dan dua di sebelah yang lainnya, di sana terdapat cara 
pemecahan geometri kerana dengan perkalian pada sebahagian 
dari sisi yang tidak diketahui daripada persamaan itu dengan kedua 
elemen itu. Perkalian tersebut pada sebahagiannya menetapkan 
(nilai) daripada (persamaan). Persamaan-persamaan dengan dua 
elemen pada satu sisi dan dua pada yang lainnya adalah tidak 
mungkin. 

Angka terbesar daripada persamaan yang dipastikan oleh 
ahli-ahli aljabar adalah enam. Persamaan-persamaan yang mudah 
dan campuran ke atas angka : angka, ‘akar-akar’, dan ‘harta-harta’ 
tetap kepada enam. 

[*Orang pertama yang menulis disiplin ilmu ini adalah Abu 
Abdillah al-Khawarazmi, dan sesudahnya, Abu Kamil Syuja’ bin 
Aslam. Orang-orang lain datang mengikuti jejaknya. Kitabnya 
tentang keenam permasalahan (persamaan) merupakan buku 
paling baik yang ditulisnya. Banyak penduduk Andalusia meng- 
ulasnya hingga menjadi lebih baik. Buku komentar atasnya yang 
paling baik adalah kitab karya al-Qurasyi]. 

Kami telah mendapat tahu bahawa para ahli matematik di 
Timur telah memperluaskan hitungan aljabar melampaui angka 
enam dan membawanya kepada lebih daripada dua puluh. Untuk 
kesemua itu, mereka telah menyingkap cara-cara pemecahan yang 

didasarkan pada bukti-bukti geometri yang kukuh. 

Dan Allah “menambah pada penciptaan apa yang dikehen- 
daki-Nya ”. 97 

Maha Suci dan Maha Tinggi Dia. 


Aritmetik perniagaan 

Pembahagian lainnya tentang aritmetik ialah apa yang disebut 
sebagai ‘Hitung Perniagaan’. Ianya disesuaikan dengan perniagaan 
yang banyak dilakukan di kota-kota. Perniagaan begini adalah 
mengenai jual beli barang (dagangan), ukuran tanah, zat dan 
semua perdagangan lain yang ada hubungannya dengan angka- 
angka. Dalam hubungan ini, seorang itu mempergunakan kedua- 
dua teknik matematik, (seseorang itu terpaksa berurusan) dengan 
yang tidak diketahui dan yang diketahui, dengan pecahan-pecahan, 
jumlah keseluruhan, akar-akar, dan lain-lainnya. 

Tujuan memperbanyak masalah yang dikemukakan sehu- 
bungan dengan hal tersebut diperoleh daripada pengalaman dan 
keahlian dengan mengulang-ulang aritmetik hingga kecekapan 
dalam berhitung benar-benar mantap. 

Ahli-ahli matematik dari Andalusia telah menulis sejumlah 
besar karya tentang masalah itu. Di antaranya yang terkenal 
adalah Hitung Dagang az-Zahrawi, Ibn as-Samah, dan Abu 
Muslim ibn Khaldun, murid Maslamah bin Ahmad al-majriti, 
dan lain sebagainya. 


Ilmu faraid 

Suatu cabang aritmetik yang lainnya adalah faraid. Ia adalah 
keahlian yang bersangkutan dengan hitungan di dalam upaya 
menetapkan bahagian-bahagian atau saham yang benar daripada 
suatu hartanah kepada ahli-ahli waris yang berhak (dzawil furudl). 
Suatu yang boleh terjadi ialah timbulnya kerana persoalan 
ramainya ahli waris dan salah seorang daripada mereka telah 
meninggal dan bahagiannya terpaksa dibahagi-bahagikan di antara 
para ahli warisnya. Atau, bahagian-bahagian perseorangan ketika 
dihitung dan dikira boleh melebihi jumlah keseluruhan harta 

97 Al-Quran surah Fathir, ayat 1 . 

warisan itu. Atau, boleh jadi timbulnya masalah ketika seorang ahli 
waris memperakui tetapi yang lainnya menyangkal waris yang lain 
atau sebaliknya). Semuanya ini memerlukan jalan penyelesaian 
demi menentukan bahagian yang benar atas bahagian daripada 
sebuah harta warisan dan bahagian yang benar kepada setiap 
sanak-saudaranya supaya pewarisnya mendapat bahagian daripada 
apa yang hak mengambil kira jumlah bahagian hartanah itu. Di 
sini ilmu hitung-menghitung memainkan peranannya yang sangat 
penting. Ia menyangkut jumlah-jumlah keseluruhan, pecah-pecah- 
an, akar-akar, yang diketahui dan yang tidak diketahui; ianya 
disusun menurut bab-babnya dan masalah faraid fiqhiyah. 

Keahlian ini dengan demikian sedikit sebanyak ada hubung- 
annya dengan fikah, yakni dengan faraid selagi ia menyentuh 
undang-undang berkenaan dengan bahagian yang sah dari harta 
warisan, pengurangan atas bahagian individu ( aul ), perakuan dan 
penolakan ahli waris, wasiat-wasiat, melepaskan hak dengan rela 
hati serta bermacam persoalan lainnya. Juga ia ada hubungannya 
dengan aritmetik dalam erti menetapkan jumlah yang wajar 
daripada bahagian-bahagian sesuai dengan hukum yang ditetap- 
kan oleh ahli fikah. 

Ia adalah suatu disiplin ilmu yang sangat penting. Para 
sarjananya, di awal dan masa yang paling lewat telah menyatakan 
banyak hal mengenainya. Hadis-hadis nabi yang menunjukkan 
ketinggian nilai disiplin ilmu ini, seperti: “Faraid adalah sepertiga 
ilmu”, dan “bahawa ia adalah ilmu yang pertama bernilai tinggi di 
antara ilmu-ilmu lainnya”, dan sebagainya. Bagi saya, pengertian- 
pengertian lahiriah hadis-hadis yang seperti itu tidak lain menunjuk 
kepada faraidl ainiyyah (kewajipan-kewajipan agama secara 
individu), sebagaimana telah dikemukakan di hadapan, dan bukan 
faraid al-wiratsat (faraid mengenai harta-harta waris). Faraid yang 
terakhir ini terlalu kecil untuk disebut sepertiga ilmu pengetahuan; 
sedangkan kewajipan-kewajipan individu memang banyak jumlah- 
nya. 

Para sarjana dahulu dan sekarang telah menulis karya-karya 
tentang disiplin ilmu ini secara luas. Karya paling baik dalam ilmu 
ini yang berdasar Mazhab Malik - rahmat Allah padanya - adalah 
bukunya Ibn Thabit, kitab ringkasan Qadli Abu al-Qasim al-Hufi, 
karya Ibn al-Munmir, al-Ju‘adi, al-Shuradi, dan lain-lainnya. 
Namun yang tertinggi nilainya adalah tulisan al-Hufi. Kitabnya 
berada di deretan paling depan di antara yang ada, dan telah 

dikomentari oleh salah seorang guru kita, Abu Abdillah Sulaiman 
al-Syatti - pembesar syekh-syekh Fez - sehingga karya ini menjadi 
sangat jelas dan luas analisisnya. Berdasar Mazhab as-Syafii, Imam 
al-Haramain telah menulis karya-karyanya tentang faraid yang 
menunjukkan luasnya peminat dalam pasaran ilmu-ilmu pengeta- 
huan, dan membuktikan kekukuhan dasar pijakannya. Demikian 
pula karya sarjana-sarjana kalangan Mazhab Hanafi dan Mazhab 
Hanbali. Keduanya tiap-tiap orang dalam ilmu pengetahuan 
memang berbeza-beza. 

Dan Allah memberi petunjuk kepada siapa yang dikehendaki- 
Nya dengan anugerah dan kemuliaan-Nya. Tiada Tuhan 
selain Dia. 


22 Ilmu-ilmu geometri 

Ilmu ini mempelajari kuantiti-kuantiti (sukat-ukur) sukat-ukur ini 
boleh bersambung seperti garisan, bidang datar, dan benda-benda 
geometri yang pejal atau boleh terputus seperti angka-angka. Ia 
juga mengkaji bahagiannya yang perlu esensial daripada ukuran 
sukat seperti sebagai contoh. 

Sudut-sudut sesebuah segitiga adalah sama pada kedua sudut 
siku-sikunya. 

Empat ukuran kuantitas persamaan, bila angka pertama 
dikalikan dengan angka yang kedua, maka hasilnya sama dengan 

QO 

perkalian angka yang ketiga dengan angka keempat. 

Usaha orang-orang Yunani dalam bidang ini telah diterje- 
mahkan ke dalam bahasa Arab daripada bukunya Euklides." Ia 
disebut Kitab al-Ushul wa kitab al-arkan ‘Buku Tentang Prinsip- 
prinsip Asas dan Tiang-tiangnya’. Buku ini adalah sebuah buku 
yang mudah mengenai masalah tersebut atau pada masa Abu 
Jaafar al-Mansur. Teks-teks terjemahannya yang ada berbeza 
menurut gaya masing-masing penterjemah (paling tidaknya tiga). 
Ada versi Hunayn bin Ishaq, versi Tsabit bin Qurrah, dan ada versi 
Yusuf bin al-Hujjaj. Hasil itu adalah terdiri daripada 15 buah buku: 


98 Dr. Wafi membuat pembetulan. Angka pertama kali angka keempat sama 
dengan angka kedua kali angka ketiga. Misalnya: 5:10 = 100 : 20 sama dengan 
5 x 20 = 100 sama dengan 10 x 10 = 100. Jelas pula bahawa persoalan yang 
bagi mereka merupakan iaitu buku Elementa. 

99 Iaitu buku Elementa. 

empat tentang bidang-bidang datar, satu tentang ukuran-ukuran 
yang sama, satu lagi tentang hubungan antara bidang-bidang datar 
dengan yang lainnya, tiga mengenai angka-angka, kesepuluh 
menyangkut ukuran-ukuran kuantiti rasional dan irasional - 
akar-akar - dan lima adalah tentang benda-benda padat. 

Kebanyakan ringkasan Euklides telah dihasilkan. Sebagai 
contoh, apa yang telah dilakukan oleh Ibn Sina dalam pelajaran- 
pelajaran as-Syifa. Ibn Sina menekuni sebuah monograph yang dia 
khususkan baginya. Demikian pula Ibn as-Shalt di dalam buku al- 
Iqtishar, dan lain-lainnya. Banyak sarjana lain membuat komentar 
atas buku tersebut dalam banyak karya komentar. Ia merupakan 
titik permulaan ilmu-ilmu ukur secara umum. 

Ilmu geometri dapat mencerdikkan akal dan membuatkan 
fikiran seseorang menuju arahnya yang benar. Kesemua bukti- 
buktinya adalah sangat jelas dan teratur. Hampir-hampir tidak 
terdapat sebarang kesalahan yang dapat menembusi ke dalam 
pemikiran geometri, kerana ianya benar-benar tertib dan teratur. 
Maka, fikiran yang secara terus-menerusnya mengaplikasikan 
geometri adalah agak sukar untuk melakukan kesalahan. Dengan 
cara yang mudahnya, orang yang mengetahui geometri mempunyai 
tingkatan keadilan yang tinggi. Suatu yang telah diadaikan, 
kalimat ini ditulis pada pintu Plato: 

“Tidak dibenarkan orang yang bukan ahli geometri memasuki 

rumah kami ”. 100 

Pendidik-pendidik kami pernah menyatakan bahawa usaha 
melatih fikiran dengan geometri seakan sama seperti fungsi sabun 
kepada pakaian. Ia membersihkan tompok-tompok kotor dan 
menghilangkan daki dan kotoran daripadanya. Sebab baginya 
ialah geometri itu teratur dengan baik dan tertib, sebagaimana 
telah kami nyatakan. 

Bentuk-bentuk sfera, belahan-belahan kerucut dan ilmu mekanika 

Pembahagian cabang disiplin ini ialah kajian geometri tentang 
bentuk-bentuk bola atau sfera trigonometri sperikal dan belahan- 
belahan kerucut. Ada dua buah karya orang-orang Yunani tentang 
bentuk-bentuk lingkaran, iaitu karya Theodosius dan Meneaus 


100 Muncul dalam komentar Elia terhadap Categories dan kalimat tersebut dikenal 
baik oleh orang-orang Arab. 

tentang bidang-bidang datar dan belahan-belahan pelbagai bentuk 
lingkaran. Dalam pengajaran matematik, buku Theodosius 
dipelajari sebelum karya Meneaus. Sebabnya ialah, bukti-bukti 
yang terakhir adalah bergantung kepada yang pertama. Kedua-dua 
buku itu diperlukan oleh mereka yang ingin mendalami astronomi 
kerana bukti-bukti adalah bergantung kepada materi-materi yang 
terkandung di dalamnya. 

Semua diskusi astronomi ada bersangkutan dengan sfera 
angkasa dan belahan serta lingkaran-lingkaran yang ditemukan 
sebagai hasil dari pelbagai macam pergerakan, sebagaimana akan 
kami sebutkan. Dengan demikian astronomi adalah bergantung 
kepada hukum-hukum yang menentukan bidang-bidang datar dan 
belahan-belahan daripada bentuk-bentuk sfera. 

Belahan kerucut adalah sebahagian daripada cabang-cabang 
geometri. Ia adalah ilmu yang mempelajari tentang bermacam 
bentuk pelbagai belahan yang terjadi sehubungan dengan benda- 
benda berbentuk kerucut. Ia membuktikan sifat kerucut melalui 
bukti-bukti geometri yang didasarkan kepada asas geometri. 
Kegunaannya nampak dengan nyata pada pertukangan praktikal 
yang ada sangkut-pautnya benda-benda padat, seperti pertukangan 
kayu dan bangunan. Ia juga berguna untuk membuat patung yang 
dikagumi dan monumen yang satu-satunya dan besar sekali, dan 
menggerakkan benda-benda berat dan memindahkan benda yang 
besar dengan mempergunakan alat-alat mekanikal, teknikal 
kejuruteraan, takal dan lain-lain seumpamanya. 

Pendapat buku-buku tentang mekanika yang menyebutkan 
pelbagai hal pertukangan yang menakjubkan dan alat mekanikal 
yang amat menakjubkan. Selalunya ia amat sukar untuk 
dimengertikan kerana bukti-bukti geometri yang ada di dalamnya 
adalah sukar dinyatakan. Begitu ramai orang mempunyai salinan- 
salinannya dan dinisbahkan kepada Bani Syakir. 

Dan Allah taala lebih Mengetahui. 


Ukuran tanah 

Cabang geometri yang lainnya ialah ilmu ukuran tanah, al-misahah. 
Disiplin ilmu ini diperlukan untuk mengukur tanah. Ini bererti ia 
membantu dalam menemukan suatu ukuran sebidang tanah dalam 
erti kata ukuran jengkalnya, petak atau unit-unit lainnya, atau 

untuk membuat hubungan suatu bahagian tanah dengan yang lain 
apabila ianya diperbandingkan dengan cara ini. Pengukuran tanah 
secara ini diperlukan untuk menetapkan kadar cukai tanah ke atas 
ladang-ladang gandum, daratan, kebun buah-buahan. Ia juga 
diperlukan untuk membahagi-bahagikan kawasan berpagar dan 
tanah-tanah di antara para pengongsi atau ahli waris, dan hal-hal 
yang seumpamanya. 

Para saijana telah menghasilkan beberapa karya yang bagus- 
bagus tentang perkara itu. 

Dan Allah memberi taufik bagi yang benar dengan anugerah 
dan kemuliaan-Nya. 


Optik 

Suatu cabang geometri lainnya ialah optik. Ilmu ini menerangkan 
sebab-musabab terjadinya kesalahan dalam persepsi visual, atas 
dasar pengetahuan tentang bagaimana sebab-sebab itu terjadi. 
Persepsi visual terjadi melalui kerucut yang ditimbulkan oleh sinar, 
yang puncaknya adalah titik pandang dan pangkalnya adalah 
objek yang dilihat. Kemudian, banyak kesalahan sering terjadi. 
Apa yang terdekat akan kelihatan lebih besar. Benda yang jauh 
akan kelihatan lebih kecil. Selanjutnya, benda-benda yang kecil 
akan kelihatan besar apabila dilihat di dalam air atau di belakang 
benda-benda yang lutsinar. Titisan air hujan yang jatuh dililhat 
dalam garis yang lurus, nyalaan api dalam suatu lingkaran, dan 
seterusnya. 

Disiplin ilmu ini menjelas sebab-sebab geometrikal bagaima- 
na semuanya itu boleh terjadi. Di antara beberapa hal-hal yang 
serupa, optik juga dapat menerangkan perbezaan dalam melihat 
bulan pada latitud-latitud yang berlainan . 101 Pengetahuan tentang 
kejelasan bulan yang baru dan terjadinya gerhana adalah 
didasarkan padanya. Banyak lagi contoh-contoh lainnya yang 
serupa. Seorang sarjana Islam yang paling terkenal mengenai soal 
ini ialah Ibn al-Haitsan. Sementara sarjana-sarjana lainnya juga 
memiliki karya-karya tentang itu, yang termasuk latihan disiplin 
ilmu geometri dan cabang-cabangnya. 


101 De Slane mencatat bahawa Ibn Khaldun telah menyatakan ‘longitud-longitud’. 

23 Astronomi 

Ilmu ini mempelajari tentang gerakan bintang-bintang yang tetap 
dan planet-planet. Daripada cara pergerakan itu berlangsung, 
astronomi membuat kesimpulan berdasarkan metode geometri 
tentang adanya bentuk-bentuk tertentu dan kedudukan lingkaran 
yang mengharuskan terjadinya gerakan yang dapat dilihat dengan 
indera itu. Astronomi dengan demikian membuktikan bahawa 
sebagai contohnya dengan adanya ‘Precession of the Equinoxes’ 
atau perubahan yang menyebabkan ekuinoks-ekuinoks berlaku 
lebih awal pada setiap tahun yang berturutnya, bahawa pusat bumi 
tidaklah sama dengan pusat lingkaran matahari. Tambahan pula, 
daripada gerakan-gerakan balik dan yang lurus oleh bintang- 
bintang, astronomi merumuskan suatu kesimpulan tentang adanya 
lingkaran kecil (epicycles) yang membawa (bintang-bintang) dan 
bergerak di dalam lingkarannya yang besar. Melalui gerakan 
bintang-bintang yang tetap, astronomi membuktikan adanya 
lingkaran, falak kedelapan. Ia juga membuktikan bahawa bintang 
tunggal memiliki beberapa lingkaran, dan dari pengamatan 
ternyata ia memiliki sejumlah pelencongan deklinasi dan hal-hal 
lainnya yang semacam itu. 

Hanya pemerhatian astronomis sahaja yang dapat menun- 
jukkan adanya gerakan-gerakan dan bagaimana gerakan itu 
berlansung dan pelbagai lainnya jenisnya. Hanya melalui cara itu 
kita mengetahui bahawa ‘Precession of the equinoxes’ dan tata 
lingkaran dalam pelbagai lapisannya termasuk gerakan-gerakan 
baliknya dan yang lurus oleh bintang-bintang) dan hal-hal 
seumpamanya. Orang-orang Yunani banyak menghabiskan waktu 
dengan membuat pemerhatian astronomi. Mereka menggunakan 
alat-alat yang diciptakan untuk memerhatikan pergerakan sesuatu 
bintang yang telah diterbitkan. Alat-alat itu mereka namakan 
astrolabes (dzat l~hatq). Teknik dan teori untuk membuatnya, agar 
pergerakannya sesuai dengan gerakan lingkaran sfera, falak, 
sphere , merupakan suatu tradisi di kalangan manusia. 

Dalam Islam, hanya sedikit perhatian yang diberikan kepada 
pemerhatian astronomi. Pada masa al-Makmun, terdapat sedikit 
yang diberikan perhatian terhadap hal tersebut. Pembinaan sebuah 
alat yang dikenal sebagai astrolabes telah dimulakan tetapi tidak 
selesai. Setelah al-Makmun meninggal, institusi untuk membuat 
pemerhatian astronomi telah lenyap, dan diabaikan. Selanjutnya, 

para sarjana mendasarkan pengetahuannya pada pemerhatian- 
pemerhatian yang sudah lapuk. Ia sebenarnya tidak boleh 
digunakan lagi kerana berlaku perubahan bintang-bintang dan 
ukurannya yang telah berubah bersama berlangsungnya masa. 
Pergerakan alat yang digunakan untuk membuat pemerhatian 
astronomi hanya sesuai pula lebih kurang dengan gerakan 
lingkaran dan bintang-bintang dan ia tidak secara mutlaknya 
bebas. Waktu yang berselang, perubahan itu pastinya menjadi 
nyata. 

Astronomi merupakan suatu keahlian yang dipandang mulia. 
Ia tidaklah, sebagaimana umum berpendapat mengajarkan bentuk 
yang hakiki perihal langit bukan juga mengenai tatalingkaran, 
tetapi mengajarkan tentang bentuk dan keadaan lingkaran- 
lingkaran sebagai akibat daripada gerakan-gerakan itu. Sebagai- 
mana yang anda ketahui adalah tidak mungkin bahawa satu dan 
yang sama akan melahirkan akan menyebabkan dua sebab yang 
berbeza. Dengan demikian apabila kita katakan bahawa gerakan 
menimbulkan akibat kita menyimpulkan apa yang menyebabkan 
hasil yang diakibatkan oleh sebab, tetapi kenyataan itu tidak 
langsung mengajar kita tentang karakter sebenar (pelbagai akibat 
daripada sesuatu: bahawa akibat itu ada, astronomi itu adalah ilmu 
yang penting. Ia merupakan salah satu tiang-tiang disiplin, ilmu 
matematik. 

Salah satu karya terbaik dalam bidang ini adalah Majisti (Al- 
magest). 102 Ia dinisbahkan kepada Ptolemaeus seorang sebagai- 
mana yang dimaksud, bukan salah seorang raja Yunani yang 
digelar sebagai ‘ptolemy’. Ahli-ahli falsafah Islam yang terkemuka 
seperti Ibn Sina dan Abu 1-Wahd bin Rushyd, telah meringkas 
karya Plotomeus itu dan memasukkan ke dalam bukunya asy- 
Syira. Ibn Rusyd, ahli falsafah Andalusia, juga telah meringkasnya. 
Juga, Ibn as-Samah dan ibn as-Shalt di dalam Kitab al-Iqtishar. Ibn 
al-Farghani memiliki karya ringkasan astronomi, yang bukti-bukti 
geometrinya dihapuskan. 

Dan Allah “mengajarkan manusia apa-apa yang tidak 
diketahuinya ”. 103 

Maha Suci Dia, tiada Tuhan selain Allah Tuhan seru* 
sekalian alam. 

102 Iaitu Suntaxis Astronomica karya Ptolomeus. 

103 Al-Quran surah al-‘Alaq, ayat 5. 

Jadual-jadual astronomi 

Satu daripada cabang astronomi ialah ilmu tentang jadual-jadual 
astronomi. Ia didasarkan kepada hitungan menurut rumus-rumus 
aritmetik. Ia ada berkenaan dengan perjalanan gerak khusus bagi 
setiap bintang serta watak gerakan itu - cepat, lambat, lurus, 
berpatah balik, dan seterusnya - sebagaimana dibuktikan melalui 
alat-alat astronomi. Ini dapat membantu untuk mengetahui 
kedudukan-kedudukan - bintang-bintang di dalam lingkarannya 
pada waktu yang tertentu, dengan cara menghitung gerakan- 
gerakannya sesama dengan peraturan-peraturan yang berlangsung 
daripada usaha-usaha astronomi. 

Keahlian ini mematuhi beberapa kaedah-kaedah yang 
tertentu. Ia mengandung seperti suatu pendahuluan dan bahan- 
bahan dasar untuknya. Ia menyangkut pengetahuan tentang bulan 
dan hari dan masa-masa yang lampau. 

Ia mematuhi bermacam prinsip dasar. Ia menyangkut 
pengetahuan tentang ‘apogee’ (titik terjauh dari bumi dan 
peredaran suatu satelit), dan ‘perigee’, pelencongan ‘delination’ 
pelbagai macam gerakan, dan bagaimana hal-hal ini saling 
menjelaskan sesama sendiri. Kesemuanya itu ditulis secara jadual- 
jadual yang disusun dengan baik, demi memudah para pelajar. 
Jadual-jadual itu disebut jadual-jadual astronomi ( azyaj ). Penetap- 
an kedudukan-kedudukan bintang-bintang pada suatu waktu yang 
ditetapkan dalam bidang ini disebut ‘ubahsuai dan penjadualan’. 

Sarjana-sarjana dahulu dan mutakhir telah menulis beberapa 
buku tentang masalah ini, seperti al-Battani dan Ibn al-Kammad. 

Sarjana-sarjana Maghribi mutakhir sekarang ini mengguna- 
kan sebagai karya rujukan mereka yakni zij yang dinisbahkan 
kepada Ibn Ishaq. 104 Beliau adalah salah seorang ahli astronomi 
Tunisia pada awal abad ke-7 hijrah. Ibn Ishaq mendasarkan 
karyanya pada pemerhatian -pemerhatian astronomi. Seorang 
Yahudi di Sisilia yang mahir dalam astronomi dan ilmu-ilmu 
matematik serta begitu tekun dengan pemerhatian-pemerhatian 
astronomi, telah mengirimkan kepadanya sebagai suatu maklumat 
tentang keadaan-keadaan dan gerakan-gerakan bintang-bintang 
yang diketahuinya. Disebabkan oleh kekukuhan dasarnya sebagai- 


104 Abu al-Abbas Ali bin Ishaq, melakukan pemerhatian astronomi pada 619 
( 1222 ). 

mana yang dikatakan orang, maka orang-orang Maghribi mem- 
berikan perhatian kepadanya. Ibn al-Banna telah meringkasnya di 
dalam sebuah buku lain yang diberinya nama al-Minhaj. Kerana 
ianya mudah difahami orang menyenanginya. 

Pengetahuan tentang kedudukan-kedudukan bintang-bintang 
pada sfera adalah pengetahuan dasar yang diperlukan bagi 
pertimbangan astronomi, iaitu pengetahuan tentang pelbagai hal 
yang mempengaruhi dunia manusia yang ditimbulkan oleh 
bintang-bintang bergantung kepada kedudukan-kedudukannya 
dan yang mempengaruhi golongan-golongan agama, kerajaan- 
kerajaan, kegiatan-kegiatan manusia, dan pelbagai peristiwa 
lainnya sebagaimana yang akan kami jelaskan nantinya termasuk 
pembicaraan-pembicaraan para sarjananya, insya-Allah . 105 

Allah memberi taufik atas segala yang dicintai dan diredai- 

Nya. Tiada Tuhan yang disembah selain Dia. 


24 Ilmu tentang logik 

Logik menitikberatkan norma-norma yang memungkinkan sese- 
orang itu berupaya membezakan antara apa yang benar dan apa 
yang salah, kedua-duanya dalam definisi yang memberi maklumat 
tentang saripati segala sesuatu ( mahiyat ) dan dalam pembicaraan- 
pembicaraan yang memastikan apperception . 

Ia terjadi sebagaimana berikut: Asas persepsi adalah sensibilia 
yang ditanggapi melalui pancaindera. Semua makhluk yang hidup, 
segala yang berfikir termasuk yang lainnya, sama-sama mengambil 
bahagian dalam persepsi jenis ini. Manusia itu dibezakan dengan 
haiwan melalui kemampuannya untuk menanggapi hal-hal yang 
bersifat sejagat (kulliyyat) sesuatu yang diperolehi daripada 
sensibilia. Manusia itu dapat melakukannya atas alasan bahawa 
imaginasinya telah memperolehi daripada objek-objek tersendiri 
yang ditanggapi oleh indera-indera dan yang sefaham antara satu 
dengan yang lainnya, suatu gambaran yang seia dengan seluruh 
objek terasing tadi. Gambaran tersebut adalah bersifat sejagat 
( kully ). Fikiran dengan demikian memperbandingkan objek-objek 
tersendiri yang sefaham sesama sendiri dengan objek-objek lainnya 


105 Ibn Khaldun membicarakannya pada bahagian 29 dari Bab Keenam, iaitu 
pasal khusus mengenai ilmu-ilmu sihir dan tangkal azimat. 

yang juga sefaham dengan mereka dalam beberapa hal. Ia dengan 
demikian menerima gambaran yang sepadan dengan kedua-dua 
kelompok objek yang diperbandingkan itu, kerana mereka saling 
bersesuaian sesama sendiri. Melalui cara ini, pengasingan terus 
berlangsung. Akhirnya ia mencapai (konsep) yang universal yang 
menerima tiada (konsep) universal lainnya yang akan sefaham 
dengannya adan adalah, dengan demikian mudah ( basith ). 

Sebagai contoh, daripada contoh-contoh manusia secara 
individunya, suatu gambaran spesies di mana semua contoh- 
contoh individual yang sesuai dipisahkan. Kemudian, manusia itu 
diperbandingkan dengan binatang-binatang, dan gambaran genus 
yang manusia dan binatang-binatang adalah sesuai diasingkan. 
Kemudian ia diperbandingkan dengan tumbuh-tumbuhan, hingga 
akhirnya kepada genus yang paling tinggi, yakni ‘substansi’ 
( jauhar ). Tidak ada konsep universal lainnya yang dalam apa cara 
pun akan sesuai dengannya. Dengan demikian kemampuan berfikir 
akan berhenti di sini dan tidak berupaya membuat pemisahan 
selanjutnya. 

Allah telah menganugerahi manusia kemampuan untuk 
berfikir. Melaluinya, dia menanggapi ilmu-ilmu pengetahuan dan 
keahlian-keahlian. Pengetahuan ( ilm ) sama ada suatu tanggapan 
terhadap saripati segala sesuatu, mahiyat - suatu bentuk tanggapan 
yang bersahaja yang tidak disertai oleh pelaksanaan membuat 
suatu pertimbangan - atau ia hanya apperception: yakni, suatu 
pertimbangan bahawa sesuatu itu demikianlah. 

Kemampuan manusia untuk melakukan kerja berfikir dapat 
mencuba mendapat maklumat yang diingini dengan menggabung- 
kan universal-universal ( kulliyyat ) satu sama lainnya dengan hasil 
bahawa fikiran memperolehi suatu gambaran universal yang sesuai 
dengan perincian-perincian di luar. Gambaran sedemikian di dalam 
kotak fikiran memastikan suatu pengetahuan quiddity ( mahiyah ) 
objek-objek individual itu. Atau, boleh jadi kemampuan manusia 
untuk berfikir itu mungkin akan menghakimi satu hal dengan yang 
lainnya dan membuat kesimpulan 7 kesimpulan. Maka, (sesuatu hal 
yang lainnya) dapat dimantapkan dalam (fikiran). Inilah apper- 
cation , yang akhirnya akan kembali kepada persepsi, sebab hanya 
suatu kegunaan yang mencapai persepsi adalah untuk memperoleh 
pengetahuan tentang hakikat-hakikat segala sesuatu, yang menjadi 
matlamat yang dicari-cari oleh pengetahuan aperseptif. 

Kemampuan manusia itu untuk berfikir boleh dimulai 

melalui proses ini sama ada cara yang benar ataupun cara yang 
salah. Pemilihan mengenai caranya adalah diikuti oleh kemampuan 
manusia untuk berfikir dalam usahanya untuk mendapatkan 
pengetahuan yang dimahukan, menghendaki kecermatan, supaya 
manusia itu dapat membezakan antara yang benar dan yang salah. 
Proses ini menjadi hukum logik (qanun l-manthiq). 

Orang-orang dahulu kala, ketika untuk pertama kalinya 
mendiskusikan tentang logik, mereka melakukannya dengan cara 
yang muluk-muluk, huraiannya terpisah-pisah dengan memilih 
saranan-saranan yang jauh menyimpang. Metode-metode logik 
belum diperbaiki. Masalah-masalah mengenai logik belum dilihat 
sebagai satu. Akhirnya muncullah Aristotle di kalangan orang- 
orang Yunani. Beliau membaiki metode-metode logik dan 
mensistematisasikan masalah-masalah dan perincian-perincian- 
nya. Beliau menjadikan logik berada pada tempatnya sebagai 
disiplin falsafah dan pengenalan awalnya. Dengan demikian 
Aristotles digelar ‘Guru yang pertama’. Karyanya tentang logik 
disebut ‘The Teks ’. 106 Ia terdiri daripada lapan buah buku, empat 
tentang bentuk-bentuk pemikiran analogis, dan empat tentang 
materi . 107 

Sebabnya ialah kerana objek-objek apersepsi itu adalah pel- 
bagai jenisnya. Sebahagian adalah menyangkut hal-hal yang pasti 
menurut wataknya. Sementara yang lainnya adalah bersifat 
hipotesis di dalam tingkat-tingkat yang berbeza-beza. Dengan 
demikian pengkajian tentang logik mempelajari pemikiran analogis 
(i qiyas ) dari titik pandang keinginan (maklumat) yang dijangkakan 
akan diperolehi. Ia mempelajari apa yang menjadi premis 
maklumat yang diinginkan adalah seharusnya sebagaimana yang 
dilihat dan yang menjadi jenis atau pengetahuan andaian tentang 
(maklumat yang dikehendaki). Logik mempelajari pemikiran 
analogis (qiyas syllogism), bukan dengan sesuatu objek khusus 
difikirkan, tetapi secara eksklusifnya mengenai cara mana ianya 
diciptakan. Dengan demikian, kajian yang pertama, adalah 
dikatakan, dilakukan sehubungan dengan materi, iaitu materi 
yang menghasilkan sesuatu maklumat yang pasti atau keterangan 
yang bersifat andaian. Kajian yang kedua, adalah dikatakan, 


106 Dr. Wafi meralatkan bahawa yang benar buku itu bernama Organon. 

r 

107 'Dalam N^uqaddimah edisi Inggeris F. Rosenthal, menulis: “tiga tentang bentuk- 
bentuk pemikiran analogis, dan lima tentang materi ....‘ 

dilakukan sehubungan dengan bentuk dan cara di mana pemikiran 
analogis {syllogism, qiyas) secara umum dihasilkan. Maka, bilangan 
buku-buku tentang logik menjadi lapan. 

Buku yang pertama membicarakan genera yang mana 
pembentukan idea sensibilia akan terbentuk di dalam fikiran dan 
tidak menerima lagi genera (lebih universal) yang lain. Buku ini 
disebut Kitab al-Maqulat ( Categories ). 

Buku yang kedua menyentuh pelbagai macam bentuk propo- 
siti aperseptif. Ia dikenali dengan Kitab al-Ibarah ( Hermeneutics ). 

Buku yang ketiga menyentuh tentang pemikiran analogis 
{qiyas, syllogism) dan bentuk di mana ia diciptakan secara umum. 
Ia dikenali sebagai Kitab al-Qiyas ( Analytics ). Di sini berakhirnya 
suatu kajian logik ditinjau dari titik pandangan tentang bentuknya. 

Buku yang keempat ialah Kitab al-Burhan ( Apodeictica ). Ia 
mengkaji jenis pemikiran analogi (qiyas, syllogism) yang melahir- 
kan (pengetahuan) yang pasti. Ia juga mengkaji (masalah tentang) 
mengapa premis-premisnya harus bersifat pasti. Secara khusus 
buku itu menyebutkan keadaan-keadaan lainnya untuk menghasil- 
kan pengetahuan yang pasti itu. Sebagai contoh, premis itu harus 
bersifat utama dan sebagainya. Buku ini mengandung suatu 
perbincangan tentang ketentuan-ketentuan dan defmisi-deflnisi- 
nya, sebab seseorang itu menghendakinya sebagai suatu yang pasti, 
kerana ianya merupakan keharusan - tidak ada yang lainnya yang 
mungkin - bahawa suatu definisi itu harus sesuai dengan apa yang 
didefinisikan. Dengan demikian, definisi secara khususnya adalah 
dibicarakan oleh orang-orang dahulu di dalam buku ini. 

Buku yang kelima ialah Kitab al-Jadl ( Topics ). Jadi (per- 
debatan) adalah bentuk pemikiran analogi yang memperlihatkan 
bagaimana untuk menemukan titik lemah lawan dan membungkam 
perentang dan mengajarkan metode-metode yang terkenal yang 
harus dipergunakan dalam perdebatan ini. Ia juga menitikberatkan 
keadaan-keadaan yang lainnya yang diperlukan dalam hubungan 
ini. Kesemuanya itu disebutkan di sini. Buku ini menyeptuh 
tentang tempat-tempat ( topoi ) dari mana syillogism disimpulkan 
oleh si pemikir dengan mempergunakannya untuk menjelaskan apa 
yang disebut bahagian-bahagian menengah yang membawa dua 
tujuan maklumat yang dikehendaki secara sekaligus. Ia juga 
membicarakan tentang penukaran bahagian-bahagian itu. 

Buku yang keenam ialah Kitab as-Safsathah (De Sophisticis 
Elenchis). Kebijaksanaan berhujah adalah sejenis pemikiran 

analogis yang mengajarkan pihak lawan sebaliknya daripada apa 
yang benar dan memungkinkan seseorang pendebat untuk 
mengelirukan pihak lawannya. Buku ini menjadi kurang baik 
kerana maksudnya hanya ditulis hanya untuk mengingat seseorang 
mengenai kebijaksanaan berhujah dengan maksud memperdayakan 
dan selanjutnya sentiasa berwaspada. 

Buku yang ketujuh ialah Kitab al-Khthabah ( Rhetoric ). 
Retorik adalah sejenis pemikiran analogi yang mengajarkan 
bagaimana hendak mempengaruhi orang ramai dan mendorong 
mereka melakukan segala sesuatu yang diinginkan. Ia juga 
mengajarkan bentuk-bentuk pembicaraan yang harus diperguna- 
kan dalam hubungan ini. 

Buku yang kedelapan ialah Kitab asy-syilr ( Poetics ). Poetik 
adalah bentuk pemikiran analogi yang mengajarkan penciptaan 
cerita-cerita perumpamaan (parabel-parabel) dan kiasan-kiasan, 
khususnya dengan tujuan untuk menggalakkan seseorang dan yang 
lainnya) untuk melakukan sesuatu atau mengelak berbuat sesuatu 
hal. Ia juga mengajar permasalahan-permasalahan khayali yang 
harus dipergunakan dalam soal ini. 

Terdapat lapan buah buku tentang logik sebagaimana 
menurut orang-orang yang terdahulu. 

Sesudah logik dimajukan dan disistematisasikan, ahli-ahli 
falsafah Yunani berpendapat bahawa adalah perlu membicarakan 
soal universal-universal ( kulliyyah ) yang lima yang memberikan 
persepsi yang sesuai dengan guiddity (apa yang menjadikan sesuatu, 
sedemikian) di luar, atau dengan bahagian-bahagiannya atau cara 
kebetulan-kebetulannya. Kelima-lima itu ialah genus, perbezaan, 
spesies, sifat, dan kebetulan umum . 108 Dengan demikian, mereka 
mengangkat masalah itu di dalam buku khusus berkenaan dengan 
kelima-lima universal itu. Ia dapat dijadikan suatu bahan pen- 
dahuluan kepada disiplin ilmu ini. Maka, buku tentang logik 
menjadi sembilan buah. 

Kesemuanya telah diterjemahkan ke dalam Islam. Ahli-ahli 
falsafah Islam telah menulis ulasan-ulasan dan ringkasan-ringkasan 
tentang buku-buku itu. Al-Farabi dan Ibn Sina, sebagai contohnya, 
telah melakukan ini, dan selanjutnya ahli falsafah Andalusia, Ibn 
Rusyd. Ibn Sina menulis karya asy-Syifa secara panjang lebar 


108 Bahagian ini terdapat dalam Muqaddimah edisi Inggeris, terjemahan F. 
Rosenthal. 

membicarakan keseluruhan falsafat yang tujuh. 

Kemudiannya, sarjana-sarjana mutakhir telah mengubah 
peristilahan logika ( manthiq ). Mereka menambahkan pada kajian 
tentang kelima-lima universal itu dengan kajian tentang buahnya 
yakni pembicaraan tentang definisi-definisi dan deskripsi-deskripsi 
yang diambil daripada Apodeitica. Mereka menyisihkan Categories , 
sebab ahli-ahli logik mengkaji buku itu secara kebetulan sahaja dan 
bukannya sesuatu yang perlu. Kepada Hermeneutics mereka 
menambah tentang pembicaraan mengenai pengubahan istlah- 
istilah di mana buku-buku lama memasukkan persoalan itu di 
dalam Topics , tetapi dalam beberapa halnya ia adalah termasuk di 
bawah perbincangan tentang permasalahan-permasalahan. 

Kemudian, mereka membicarakan tentang pemikiran analo- 
gis ( qiyas , syllogism ), sebanyak mana ia menghasilkan maklumat 
yang dikehendaki secara umumnya dan tanpa memerhatikan apa- 
apa bahannya. Mereka menyisihkan kajian tentang bahan yang 
pemikiran analogi digunakan. Ia mencakup lima buah buku: Apo - 
deictics , Topics , Rhetorics , Poetics, dan De sophisticis Elenchis. Ada 
bahagiannya yang kerapkalinya menyinggung sedikit tentang 
buku-buku tersebut (tetapi secara umum) mereka mengabaikan- 
nya, seakan-akan buku-buku itu tidak pernah ada, padahal buku- 
buku itu adalah dasar yang sangat penting dalam disiplin ilmu ini. 

Kemudian, secara panjang lebarnya mereka membincangkan 
tulisan-tulisan mengenai logik dan mempelajarinya sebagai suatu 
disiplin menurut yang sewajarnya, bukan sebagai alat ilmu-ilmu 
pengetahuan. Ini mengakibatkan suatu perbincangan itu menjadi 
amat panjang lebar dan mendalami ... [* Orang pertama yang 
melakukannya adalah Imam Fakruddin bin al-Khathib, dan 
sesudahnya, Afdaluddin al-Khuwanji, serta diskusi atas buku- 
buku Mu‘tamid yang muncul pada masa ini. Dalam disiplin ini, 
terdapat kitab Kasyf al-Asrar berisi diskusi yang panjang. Buku ini 
diringkas dalam al-Moujaz yang bagus untuk buku teks dalam 
pengajaran, kemudian ringkasan al-Jamal 109 sekitar empat tulisan 
yang mencakup keseluruhan disiplin ilmu ini berserta dasar- 
dasarnya. Para pelajar saat ini mempelajarinya, dan mereka dapat 
mengambil manfaat daripadanya. Sedang buku-buku karya 
sarjana-sarjana terdahulu pun lenyap berserta metode-metode 
mereka, seakan-akan tidak pernah ada. Padahal di dalamnya 


109 Dr. Wafi menyebutkan bahawa kata a-al-Jamcd semula adalah al-Mujmal. 

penuh dengan buah logik dan faedah-faedahnya, sebagaimana 
telah kami katakan. 

Allah pemberi petunjuk bagi kebenaran. 

25 Fizik 

Ia adalah ilmu yang menyiasat tentang tubuh-tubuh dari titik 
pandangan gerakan dan berdiam yang dihubungkan dengannya. Ia 
mempelajari tentang tubuh-tubuh samawi dan bahan-bahan yang 
utama, juga mengenai manusia, binatang-binatang, tumbuh- 
tumbuhan, dan bahan-bahan yang diciptakan daripadanya. Ia 
juga mengkaji tentang mata air dan gempa yang berlaku di dalam 
bumi termasuk juga awan-gemawan, wap, petir, kilat dan ribut 
yang terdapat di atmosfera dan lain-lainnya. Selanjutnya ia 
mempelajari mengenai permulaan gerakan pada tubuh-tubuh - 
iaitu, jiwa dalam pelbagai bentuknya di mana ia muncul pada 
manusia, binatang-binatang dan tumbuh-tumbuhan. 

Buku-buku Aristotle tentang masalah ini mudah diperolehi 
oleh sarjana-sarjana. Buku-buku itu telah diterjemahkan bersama 
buku-buku lainnya tentang ilmu-ilmu falsafah pada masa al- 
Makmun. Para sarjana menulis buku-buku menurut garis-garis 
yang sama dan mengikutinya dengan penjelasan dan ulasan. Karya 
paling komprehensif yang ditulis tentang masalah ini adalah Kitab 
asy-Syifa ' oleh Ibn Sina. Di dalamnya, Ibn Sina membicarakan 
tentang seluruh ilmu falsafah yang tujuh, sebagaimana telah 
disebutkan sebelum ini. Kemudian Ibn Sina meringkas kitab asy- 
Syifa ' di dalam kitab Kitab an-Najah dan Kitab al-Isyarat. Dalam 
satu segi, Ibn Sina seakan-akan menentang Aristotle dalam banyak 
masalah dan mengemukakan pendapatnya sendiri di dalamnya. 
Sebaliknya Ibn Rusyd, meringkas buku-buku Aristotle dan mem- 
buat ulasan tentangnya, tetapi menteladani dan tidak menentang- 
nya. 

Begitu ramai sarjana telah menulis buku mengenai ilmu ini, 
namun yang terkenal dan yang diakui memenuhi disiplin ini pada 
saat ini adalah yang tersebut di atas. 

Orang-orang Timur memberikan perhatiannya terhadap 
Kitab al-Isyarat karya Ibn Sina. Imam Ibn al-Khathib telah 
meringkaskannya dengan bagus sekali. Demikian pula al-Amidi. 
Nashiruddin at-Thusi yang dikenal dengan Khawajah, salah 

seorang sarjana Timur, yang juga mengulas buku itu. Bersama 
Imam Ibn al-Khathib dia membahas banyak persoalan, sehingga 
kajian dan analisisnya adalah amat mendalam. 

“Dan di atas tiap-tiap orang yang berpengetahuan itu ada lagi 
Yang Maha Mengetuai”. 110 “Dan Allah memberi petunjuk 
siapa yang dikehendaki-Nya kepada jalan yang lurus”. 111 


26 Ilmu perubahan 

Salah satu cabang ilmu fizik ialah ilmu perubatan. Perubatan 
adalah suatu keahlian yang mempelajari tentang tubuh manusia 
daripada segi penyakit dan kesihatannya. Seorang doktor akan 
berusaha menjaga kesihatan dan menyembuhkan penyakit dengan 
bantuan ubat-ubat dan makanan tetapi setelah diketahui terlebih 
dahulu penyakit itu secara khususnya bagi setiap anggota badan 
dan sebab-sebab yang menimbulkannya. Dia juga menetapkan 
dengan pasti ubat-ubat yang ada untuk setiap penyakit. Doktor 
tadi menyimpulkan keberkesanan ubat-ubat daripada segi campur- 
an-campurannya serta kekuatan-kekuatannya. Mereka menyim- 
pulkan tahap sesuatu penyakit daripada tanda-tanda yang 
menunjukkan sama ada penyakit itu sudah matang dan serasi 
dengan ubat tersebut ataupun tidak. Tanda-tanda itu akan nampak 
dengan jelas pada keadaan si pesakit, najisnya dan denyutan 
nadinya. Untuk ini, para doktor meniru kekuatan alam yang 
menguasai dua elemen iaitu sihat dan sakitnya. Mereka meniru 
alam dan membantunya sedikit, sebagai sesuai dengan apa-apa 
yang diperlukan oleh alam, musim pada tahun itu, dan umur si 
pesakit dalam setiap keadaannya yang khusus. Ilmu yang 
bersangkut-paut dengan semuanya ini adalah disebut ilmu 
perubatan. 

Seringkalinya beberapa anggota-anggota tubuh tertentu 
dibicarakan sebagai masalah tersendiri dan dianggap menjadi- 
kannya sebagai ilmu yang khusus. Demikianlah sebagaimana yang 
terjadi sebagai contoh, dengan mata, penyakit-penyakit mata, dan 
collyria (yang digunakan untuk merawat penyakit-penyakit mata). 

Para sarjana juga telah menambahkan pada disiplin ilmu ini 

110 Al-Quran surah Yusuf, ayat 76. 

1 1 1 Al-Quran al-Baqarah, ayat 213. 

112 Kini dikenal dengan fisiologi. 

dengan kajian tentang kegunaan-kegunaan setiap anggota, yakni 
anggota tubuh yang berguna di mana setiap anggota binatang itu 
diciptakan. Ini memanglah bukan termasuk ke dalam masalah 
perubatan tetapi telah dijadikan bahan tambahan dan cabang ilmu 
perubatan. 

Galen telah menulis suatu karya yang amat penting dan 
sangat berguna tentang disiplin ini . 113 

Galen atau Galinus adalah seorang yang terkenal dalam 
bidang perubatan pada zaman dahulu. Karya-karyanya telah 
diterjemahkan ke dalam bahasa Arab. Adalah dikatakan bahawa 
beliau hidup semasa dengan Isa a. s. dan dikatakan telah meninggal 
dunia di Sisilia demi pengembaraan-pengembaraannya dan demi 
pengasingan diri secara sukarela . 114 Karya-karyanya tentang 

I 4 f 

perubahan merupakan karya-karya yang induk yang dijadikan 
teladan oleh doktor-doktor sesudahnya. 

Dalam Islam, terdapat doktor-doktor terkemuka yang 
muncul dengan ketrampilan yang jauh lebih menonjol, seperti ar- 
Razi , 116 al-Majisi 117 dan Ibn Sina. Terdapat doktor-doktor dari 
kalangan orang-orang Andalusia dan rakan yang paling terkenal di 
antara mereka adalah Ibn Zuhr . 118 

Di kota-kota Islam semasa ini, keahlian dalam bidang 
perubatan seolah-olah mengalami kemerosotan kerana penduduk- 
nya telah kekurangan dan sedikit perubatan adalah suatu keahlian 
yang hanya diperlukan oleh kebudayaan hidup tinggal secara 
menetap, hadlarah dan kemewahan. Orang-orang Badwi yang 
bertamadun memiliki jenis perubatan yang pada umumnya 


113 Kalimat dalam tanda kurang ini terdapat dalam edisi Inggeris terjemahan F. 
Rosenthal. 

114 Secara historis data yang tepat tentang hidup Galenus telah banyak diketahui 
orang-orang Arab. Namun kesalahan makl um at yang dikemukakan Ibn 
Khaldun di sini secara luas diakui, walaupun ditolak sebagai kesalahan. 
(Catatan kaki F. Rosenthal. Lihat juga catatan panjang Dr. Wafi dalam 
mansyuratn ya, halaman 1243). 

115 Teks asli berbunyi ummahat. Untuk sebuah karya tulisan boleh bererti sebagai 
‘karya-karya induk’. F. Rosenthal Sastera Yunani dan Roma kuno sebagai 
lapangan pelajaran, juga termasuk bahasa-bahasa sastera itu. 

116 Muhammad Ibn Zakariya (ar-Razi), 251-313 (976-925). 

117 Ali Ibn al-Abbas (abad ke- 10). 

118 Abdul Malik bin Zuhr (Avenzoar), wafat 557 (1162). 

didasarkan kepada pengalaman seseorang. Mereka mewarisinya 
dari syekh-syekh dan wanita-wanita tua di dalam suku mereka. 
Sebahagiannya itu selalunya adalah yang benar. Sungguhpun 
begitu ia tidak didasarkan kepada norma yang semula jadi atau 
keserasian rawatan sesuai dengan keadaannya. Kedoktoran 
semacam ini banyak terdapat di kalangan orang-orang Arab. Di 
antara doktor perubatan yang terkenal ialah al-Harits Ibn Kildah. 

Perubatan yang disebutkan di dalam syariat-syariat agama 
(hadis-hadis Nabi) adalah perubatan jenis Badwi. Ia sama sekali 
tidak ada sangkut-paut dengan wahyu. Perubatan secara itu me- 
rupakan sebahagian daripada adat kebiasaan orang-orang Arab 
dan dihubungkan dengan hal-ehwal Nabi yang merupakan suatu 
kebiasaan (adat) kepada generasi baginda. Ianya tidak disebutkan 
demi untuk menandakan bahawa cara mengamalkan perubatan 
tersebut adalah dinyatakan oleh syariat agama. Muhammad telah 
diutus untuk mengajar umatnya tentang syariat-syariat agama. 
Baginda tidak diutus untuk mengajarkan perubatan atau hal-hal 
kebiasaan lainnya. Hal lain semacam itu terjadi juga pada nabi 
melalui pernyataannya tentangan proses perkahwinan pohon 
kurma. Maka sabdanya: 

.... Kalian lebih mengetahui masalah-masalah dunia kalian 
(daripada saya) ... 

Tidak satu pun pernyataan-pernyataan mengenai ilmu 
perubatan yang terdapat di dalam hadis-hadis Shahih boleh 
dinyatakan sebagai sesuatu yang disyariatkan. Tidak ada satu 
dalil pun menunjukkan begitu. Yang boleh hanyalah apabila jenis 
perubatan semacam itu dipergunakan untuk memperoleh berkat 
Allah s.w.t. dan demi kebenaran ikatan keimanan, ianya 
mempunyai manfaat yang besar. Bagaimanapun, ianya tidak ada 
kaitannya dengan perubatan humoral tetapi akibat dari keimanan 
yang tulus. Hal tersebut adalah sebagaimana terjadi rawatan sakit 
perut dan diberikan madu dan cerita-cerita yang serupa dengannya. 

Dan Allah memberi petunjuk kepada yang benar, tiada Tuhan 
selain Dia. 


27 Ilmu pertanian 

Keahlian ini adalah salah satu daripada cabang fizik. Ia menyentuh 

kajian pengolahan dan pertumbuhan tanam-tanaman melalui 
sistem perairan, pemeliharaannya yang sesuai, pembajaan tanah, 
(pemerhatian) musim yang sesuai dan penjagaan dengan memer- 
hatikan perkara-perkara itu supaya mereka dapat memanfaatkan- 
nya dan membantu pertumbuhannya. 

Orang-orang terdahulu memberikan perhatian yang sangat 
besar terhadap pertanian. Pengkajian mereka tentang pertanian 
adalah bersifat umum. Mereka mengambil kira tanaman itu dari- 
pada segi penanamannya dan penuaiannya dan daripada hubungan 
sifat-sifatnya, semangat, hubungan semangatnya dengan semangat 
bintang-bintang dan cakerawala-cakerawala yang kesemuanya itu 
dipergunakan -di dalam sihir. Dengan itu, mereka menitikberatkan 
hal ini. 

Salah satu daripada karya penulis Yunani Kitab al-Falahah 
an-Nabathiyyah U9 telah diterjemahkan. Ianya dikaitkan dengan 
para sarjana Nabatean. Ia mengandung banyak maklumat 
mengenai jenis-jenis tersebut. Orang-orang Islam yang mempela- 
jari isi buku itu menyedari bahawa ia termasuk ke dalam ilmu sihir, 
sedangkan ianya adalah ditegah oleh undang-undang syariat) dan 
mempelajarinya adalah dilarang. Dengan demikian, mereka pun 
membatasi diri dengan meneliti pada bahagian yang membicarakan 
tentang tumbuh-tumbuhan dari segi penanaman dan pemeliharaan- 
nya serta hal-hal lain yang berhubungan dengannya. Pemikir- 
pemikir Islam dalam bidang ini sama sekali menghapus pembica- 
raan tentang disiplin, ilmu yang terakhir, yakni ilmu yang ber- 
kenaan dengan sihir dari buku itu. Kerananya Ibn al-‘Awwam 
meringkas Kitab al-falahah an-Nabathiyah sehingga disiplin ini ilmu 
yang terakhir itu pun tetap tertutup. Tapi dari buku itu, Maslamah 
menukilkan masalah-masalah pokok ilmu sihir di dalam buku- 
bukunya tentang sihir, sebagaimana akan kami jelaskan pada 
waktu kita membicarakan tentang sihir, insya-Allah. 

Terdapat banyak buku tentang pertanian yang ditulis oleh 
sarjana mutakhir. Mereka tidak melampaui perbincangan yang 
membicarakan tentang penanaman, pemeliharaan dan penjagaan 
tanam-tanaman daripada segala yang akan mengganggu pertum- 
buhannya, dan semua hal lain yang bersangkutan dengannya. 


119 Pertanian Nabataean (Nabataean Agriculture) yang terkenal itu, dinisbahkan 
kepada Abu Bakar Muhammad bin Ali ibn Wahsyiyah. 

28 Ilmu metafizika 

Metafizika (ilm l-ilahiyyat) adalah ilmu yang mempelajari wujud 
sebagaimana adanya. Pertama, ia mempelajari hal-hal yang bersifat 
umum, menyangkut hal-hal yang bersifat jasmaniah dan spiritual, 
seperti quiddities hanya satu majmuk, keharusan, kemungkinan, 
dan seterusnya. Kemudian ia mempelajari awal segala yang maujud 
(i maujudat ) dan mendapati bahawa ianya adalah hal-hal yang 
bersifat spiritual. Selanjutnya, dipelajari juga tentang cara ke- 
hadiran segala yang maujud daripada mengkaji keadaan-keadaan 
jiwa setelah berpisah daripada tubuh dan kembalinya ia ke asalnya. 

Bagi ahli-ahli metafizika, mereka berpendapat bahawa ilmu 
ini sungguh mulia. Mereka mengandaikan bahawa ilmu ini 
memberikan pengetahuan tentang wujud sebagaimana adanya. 
Ini menurut pendapat mereka, adalah serupa dengan kebahagiaan. 
Dalam susunan mereka, metafizika datang sesudah fizik. Dengan 
demikian, mereka memanggilnya sesuatu yang ada sesudah fizika 
(metafizika). 

Buku-buku ‘Guru Yang Pertama’ atau Aristotles tentang 
perkara itu diketahui oleh para sarjana. Buku-buku itu diringkas- 
kan oleh Ibn Sina di dalam kitab asy-Syifa dan an-Najah. Ia juga 
diringkaskan oleh ahli falsafah Andalus, Ibn Rusyd. 

Sarjana-sarjana mutakhir telah menulis ilmu itu secara 
sistematis. Pada waktu itu, al-Ghazali telah menolak beberapa 
pendapat yang munasabah oleh ahli-ahli metafizika. Kemudian, 
ulama-ulama kalam mutakhir telah mencampuradukkan per- 
soalan-persoalan ilmu kalam dengan masalah-masalah falsafah 
sebab penyelidikan secara teologi dan falsafah adalah bertitik-tolak 
menurut arah yang sama, perkara dan masalah-masalah teologi 
adalah serupa dengan perkara dan masalah-masalah metafizika. 
Teologi dan metafizika dengan demikian dalam satu caranya 
menjadi salah dan disiplin yang sama. Kemudian, para ahli kalam 
mutakhir telah mengubah tatasusunan yang dilakukan oleh para 
ahli falsafah mengenai masalah-masalah fizika dan metafizika. 
Mereka menjadikan kedua-dua perkara itu menjadi satu dan 
disiplin yang sama sekarang. Di dalam disiplin ilmu itu pertama- 
tama yang dibicarakan ialah soal-soal yang umum. Ia dituruti oleh 
secara berturut-turutnya, dengan pembicaraan mengenai hal-hal 
yang bersifat nyata dan semua yang termasuk bahagiannya dan 
seterusnya hinggalah ke akhir disiplin ilmu itu. Urutannya seperti 


689 



MUKADIMAH IBN KHALDUN 


dilakukan Imam Ibn al-Khathib di dalam pembahasan-pem- 
bahasan ketimuran, dan semua ulama kalam sesudahnya. Ilmu 
kalam jadi bercampur aduk dengan falsafah dan karya-karya 
tentang teologi itu dipenuhi dengan pelbagai masalah falsafah. Ia 
memperlihatkan seakan-akan teologi dan falsafah mengikuti hal 
masing-masing dan masalah falsafah adalah satu dan sama sahaja. 

Ini boleh mengelirukan masyarakat tetapi ianya tidak benar. 
Masalah-masalah yang disentuh oleh ilmu kalam adalah akidah 
yang diperoleh daripada syariah sepertimana dinukilkan oleh kaum 
Muslimin Salaf. Ia tidak mengacu pada akal dan tidak pula bergan- 
tung padanya dalam erti bahawa ia tidak dapat ditegakkan kecuali 
dengannya. Akal tidak mempunyai apa-apa dengan undang- 
undang syariat dan pandangan-pandangannya. Ulama-ulama 
kalam tidak mempergunakan hujahan rasional ketika mereka 
berbicara sebagaimana halnya yang dilakukan oleh para falsafah 
demi mencari suatu kebenaran aqaid (pokok-pokok keimanan) 
untuk membuktikan kebenaran daripada apa yang sebelumnya 
hujah-hujah diketahui dan supaya diketahui. Pergunakan rasional 
hanya untuk menyatakan suatu keinginan untuk memiliki alasan 
yang akan mengukuhkan akidah keimanan dan pendapat-pendapat 
Muslim Salaf tentangnya dan untuk menyangkat keraguan- 
keraguan orang-orang yang bidaah yang mendakwa bahawa 
tanggapan mereka tentang pokok-pokok keimanan adalah sesuatu 
yang rasional. Hujahan-hujahan yang rasional digunakan hanya 
setelah kebenaran akidah keimanan - sebagaimana yang mereka 
terima dan diyakini oleh kaum Salaf - telah ditetapkan oleh 
keterangan hadis. 

Terdapat perbezaan yang menonjol di antara kedua-dua 
kedudukan itu. Tanggapan-tanggapan yang dimiliki Nabi Muham- 
mad s. a. w. adalah lebih luas berbanding dengan tanggapan- 
tanggapan ahli-ahli falsafah sebabnya ialah ia telah melampaui 
rasional. Tanggapan-tanggapan Muhammad berada di atas 
persepsi atau pandangan rasional serta menguasainya, kerana 
baginda menerima sokongan daripada sinar Ilahi. Maka, ia tidak 
mudah tercebur ke dalam aturan pemikiran yang lemah dan per- 
sepsi-persepsi yang terbatas. Apabila Muhammad ( syafi) mem- 
bimbing kita kepada sesuatu persepsi kita harus mendahulukannya 
daripada persepsi kita sendiri. Kita harus meyakininya sungguh- 
sungguh daripada persepsi-persepsi kita. Kita tidak harus berusaha 
membuktikan kebenarannya secara rasional, meskipun akal 

menentangnya. Kita harus meyakini dan mengetahui segalanya 
yang telah diperintahkan (untuk dipercayai dan diketahui). Kita 
harus bungkam mengenai sesuatu hal yang tidak kita fahami dalam 
hal tersebut. Kita harus menyerahkannya kepada Nabi Muham- 
mad s.a.w. dan menjauhkan akal daripada mempersoalkannya. 

Satu-satunya hal yang menyebabkan para ahli kalam 
menggunakan hujahan rasional ialah kerana pembicaraan-pem- 
bicaraan oleh orang-orang kafir {ahl l-ilhad) yang menentang aqaid 
kaum Muslimin Salaf dengan bidaah-bidaah spekulatif. Maka 
mereka terpaksa menolak orang-orang kafir itu dengan mengguna- 
kan bentuk-bentuk hujah yang sama. Keadaan ini mendorong 
kepada penggunaan hujah-hujah spekulatif dan meneliti akidah 
kaum Muslim salaf dengan hujahan- hujahan ini. 

Sebaliknya, pengesahan atau penolakan masalah fizika dan 
metafizika, bukanlah termasuk kepada persoalan ilmu kalam, dan 
tidak juga termasuk jenis spekulasi yang sama, sepertimana 
pandangan-pandangan teologi. Ini adalah sesuatu yang harus 
diketahui, supaya seseorang itu harus berupaya membezakan di 
antara kedua-dua disiplin ilmu itu, sebagaimana mereka telah 
dikelirukan melalui karya-karya sarjana-sarjana mutakhir. Apa 
yang sebenarnya ialah masing-masing itu adalah berbeza sesama 
sendiri dalam subjek dan masalahnya yang tersendiri. Kekacauan 
itu timbul daripada kesamaan tajuk yang dibicarakan. Alasan- 
alasan ulama kalam dengan demikian kelihatan seakan-akan 
merasmikan suatu pencarian untuk mendapatkan keimanan 
melalui bukti rasional. Ia tidaklah sedemikian, ilmu kalam hanya 
ingin menolak orang-orang ingkar ( mulhidun ). Sesuatu yang 
diselidiki dinyatakan (oleh syariat agama) dan diakui sebagai 
benar. Demikian juga, sufi-sufi ekstrem mutakhir, mereka yang 
membicarakan tentang pengalaman-pengalaman ekstatik. Mereka 
telah mencampuradukkan masalah metafizika dan ilmu kalam 
dengan disiplin ilmu mereka sendiri. Mereka telah membicarakan 
semuanya itu sebagai sebahagian daripada persoalan yang tunggal 
dan sama. Maka pembicaraan mereka ialah tentang nubuwat, 
ittihad, hului, wihdah, dan lairi-lainnya. Padahal, sebenarnya, 
persepsi-persepsi oleh ketiga-tiga disiplin ilmu itu berbeza dan 
tidak sama antara satu dengan yang lainnya. Persepsi sufi adalah 
satu di antaranya yang paling kurang ilmiah. Sebab kaum sufi 
mendakwa pengalaman intuitif dalam hubungannya dengan 
persepsi mereka dengan menghindari bukti rasional. Tetapi 

pengalaman intuitif adalah tidak sama-sama sekali dengan 
tanggapan ilmiah dan metode-metodenya. 

Dan Allah memberi petunjuk-Nya kepada siapa yang 
dikehendaki-Nya kepada jalan yang lurus. Allah lebih 
mengetahui yang benar. 


29 Ilmu-ilmu sihir dan tangkal azimat 

Ilmu-ilmu ini adalah berupaya menunjukkan bagaimana jiwa-jiwa 
manusia mampu disiapkan untuk melakukan suatu pengaruh 
terhadap dunia elemen-elemen baik tanpa bantuan atau dengan 
bantuan benda-benda ghaib. Jenis yang pertama ialah sihir. Dan 
yang kedua ialah tangkal azimat. 

Ilmu-ilmu ini adalah dilarang mengamalkannya oleh syariat 
agama, kerana ia memudaratkan dan mengharuskan pengamalnya 
menyekutukan Allah seperti bintang-bintang yang dan sebagainya. 
Dengan demikian, buku-buku yang membicarakan tentangnya 
hampir-hampir tidak dimiliki oleh bangsa-bangsa itu. Apa yang 
terkecuali ialah buku-buku yang dimiliki oleh terdahulu sebelum 
Nabi Musa a.s. seperti bangsa Nabatean dan bangsa Kaldean. 
Tidak seorang pun nabi yang mendahului Nabi Musa a.s. 
mempunyai syariat agama. Kitab-kitab yang mereka bawa hanya 
menyangkut nasihat dengan perintah supaya mengesakan Allah, 
dan yang menyentuh perihal Syurga dan Neraka. 

Ilmu-ilmu sihir ini terdapat di kalangan penduduk Babil yang 
terdiri daripada bangsa Syria dan Kaldean, dan di kalangan bangsa 
Kota Mesir dan lain-lainnya. Mereka mengarang buku-buku 
tentang itu dan meninggalkan maklumat mengenai penglihatan 
mereka di dalam bidang ini. Hanya sebahagian kecil sahaja kitab- 
kitab mereka yang diterjemahkan untuk kita, seperti al-Falahah an- 
Nabthiyah karya orang-orang Babil. Daripada terjemahan itu 
orang-orang mempelajari ilmu itu dan mereka menjadi pandai di 
dalamnya. Setelah itu, karya-karya lain dibuat orang, seperti 
Mashahif al~Kawakib as-Sab 'ah dan Kitab Thamtham al-Hindy 
mengenai gambar durj dan bintang-bintang dan lain-lainnya. 

Selanjutnya, Jabir bin Hayyan , 120 tokoh ahli-ahli sihir dalam 
Islam, muncul di Timur. Beliau telah menelaah kitab-kitab ilmiah 


120 Ilmuwan 'muslim pertama di bidang ilmu kimia. 

itu dan menemui rahsia ilmu sihir dan alchemy. Beliau telah 
mempelajari saripatinya dan mengeluarkan patinya. Beliau telah 
menulis sejumlah buku tentang ilmu sihir. Beliau telah mem- 
bicarakan secara panjang lebar mengenai sihir dan keahlian kimia 
alchemy yang berada seganding dengan sihir, sebab peralihan 
substansi benda-benda yang spesifik dari satu bentuk ke bentuk 
lainnya adalah diakibatkan oleh kekuatan-kekuatan psikis, dan 
bukannya oleh teknik yang praktikal. Ini ialah sejenis sihir. 

Kemudian muncullah Maslamah bin Ahmad al-Majrithi, 
seorang tokoh dari Andalusia dalam matematik dan sihir. Dia 
meringkas semua buku itu dan menyusunnya secara sistematis, 
serta mengumpulkan semua metode di dalam bukunya yang diberi 
nama Ghayatul Hakim, Setelah dia, tak seorang pun sarjana yang 
menulis tentang ilmu itu. 

Marilah kita kemukakan di sini suatu keterangan pendahu- 
luan yang akan menjelaskan tentang hakikat sihir. Ia adalah 
sebagai berikut. 

Jiwa-jiwa manusia adalah satu di dalam spesis. Namun, ia 
berbeza-beza daripada segi kualiti khususnya. Jiwa-jiwa itu adalah 
bermacam-macam jenis. Setiap jenisnya dibezakan oleh suatu 
kualiti khusus yang tidak wujud pada jenis jiwa lainnya. Kualiti- 
kualiti itu muncul menjadi suatu watak semula jadi yang secara 
ekslusifnya dimiliki oleh jiwa itu secara khususnya. 

Jiwa-jiwa para nabi mempunyai kualiti khusus di mana jiwa- 
jiwa itu disiap sediakan untuk memiliki pengetahuan rabbani , 
diajak berbicara oleh para malaikat dengan nama Allah s.w.t. dan 
untuk mempunyai pengaruh terhadap makhluk-makhluk ciptaan 
yang ada hubungannya dengannya. 

Jiwa-jiwa para ahli sihir juga memiliki kualiti (kemampuan) 
untuk melaksanakan pengaruh terhadap makhluk-makhluk cipta- 
an dan untuk menarik spiritualiti-spiritualiti bintang-bintang agar 
dapat digunakan untuk melakukan suatu pengaruh baik melalui 
kekuatan psikis ataupun kekuatan syaitan. Sekarang, para nabi 
berupaya mengenakan pengaruh baginda dengan pertolongan 
Allah dan dengan adanya kualiti rabbani. Jiwa-jiwa tukang 
peramal, 'sebaliknya, memiliki kualiti yang memungkinkan mereka 
untuk melihat hal-hal yang ghaib dengan perantaraan kuasa 
syaitan. Demikianlah, setiap jiwa itu dibezakan oleh kualitinya 
yang khusus, yang tidak terdapat pada jenis lainnya. 

Jiwa-jiwa yang memiliki kemampuan sihir itu adalah tiga 

darjah. Ketiga-tiga darjah itu akan diterangkan di sini: 

Jenis yang pertama mengenakan pengaruhnya hanya melalui 
kekuatan mental (< himmah ) sahaja tanpa apa-apa alat atau bantuan. 
Inilah yang disebut oleh para ahli falsafah sebagai sihir. 

Jenis yang kedua mengenakan pengaruhnya dengan bantuan 
watak benda-benda angkasa ( aflak ) dan elemen-elemennya, atau 
dengan bantuan sifat-sifat daripada angka-angka. Inilah yang 
disebut tangkal azimat. Jenis ini adalah lebih lemah darjatnya 
sekira dibandingkan dengan jenis yang pertama. 

Jenis yang ketiga mengenakan pengaruhnya terhadap ke- 
kuatan-kekuatan imaginasi. Orang yang melakukan jenis pengaruh 
ini bergantung kepada kekuatan-kekuatan imaginasi. Entah 
dengan cara bagaimana dia aktif di dalam kekuatan-kekuatan 
imaginasi itu. Dia menyediakan di dalamnya pelbagai macam 
khayalan, bayangan-bayangan dan gambaran-gambaran yang 
mana sahaja dia ingin gunakan. Kemudian, dia membawanya 
turun ke tingkat persepsi sensual orang-orang yang melihat dengan 
bantuan kekuatan jiwanya yang melakukan suatu pengaruh 
terhadap (persepsi sensual) itu. Akibatnya, khayalan-khayalan 
dapat dilihat oleh orang-orang yang melihatnya itu seakan-akan 
ada di dunia nyata, padahal, sebenarnya tidak ada hal-hal yang 
semacam itu. Sebagai contoh, diceritakan bahawa seseorang itu 
telah melihat kebun-kebun, sungai-sungai, dan istana-istana, 
padahal sebenarnya, di sana tidak ada suatu pun seperti yang 
dinampakkan itu. Inilah apa yang disebut oleh para ahli falsafah 
sebagai sya'wadzah atau sya ‘badzah atau prestidigitation atau 
‘sulap’. 

Demikianlah keterangan terperinci mengenai tingkatan-ting- 
katan sihir. 

Sekarang, tukang-tukang sihir itu memiliki kualiti yang 
khusus mengikut potensinya, seperti halnya dengan kekuatan- 
kekuatan manusia seluruhnya. Kekuatan itu dialihkan daripada 
potensi menjadi aktualiti melalui latihan ( riyadlah ). Semua amalan 
sihir mempunyai hubungan langsung antara dirinya dengan sfera- 
sfera bintang-bintang {aflak), alam-alam yang tinggi atau dengan 
syaitan-syaitan melalui berbagai macam pemujaan dan peribadatan 
dan ketundukpatuhan serta kerendahan diri. Dengan demikian, 
latihan sihir itu merupakan suatu tindakan yang sungguh-sungguh 

dan memuja sesuatu selain daripada Allah s.w.t. adalah suatu 
perbuatan kufur. Dengan demikian sihir dengan sendirinya adalah 
perbuatan orang-orang yang kufur, atau kekufuran itu menjadi 
sebahagian daripada bahan-bahan dan motif-motif sihir, sebagai- 
mana telah dilihat. Dengan demikian, tukang-tukang sihir harus 
dihukum bunuh. Terdapat percanggahan pendapat oleh ahli-ahli 
fikah, sama ada harus dihukum bunuh kerana kekufurannya terjadi 
sebelum ia mengamalkan perbuatan sihir, atau disebabkan 
tindakan mereka yang memudaratkan dan kerosakan yang 
diakibatkannya terhadap makhluk-makhluk ciptaan Allah. 

Tambahannya oleh kerana dua darjah yang pertama amalan 
sihir itu adalah benar dan yang ketiga dan yang terakhir adalah 
tidak nyata, maka para saujana atau ulama telah berbeza pendapat 
persoalannya ialah apakah sihir itu nyata atau hanya sekadar 
khayalan. Yang berpendapat bahawa sihir adalah nyata, sebenar- 
nya berpegang kepada dua darjah yang pertama tadi. Sedangkan 
mereka yang mendakwa bahawa ianya tidak benar berpegang 
kepada tingkatan yang ketiga atau yang terakhirnya. Sebenarnya 
tidak ada perbezaan pendapat di kalangan mereka mengenai 
persoalan itu sendiri, tetapi perbezaan pendapat yang timbul 
akibat kekacauan tingkatan-tingkatan sihir tersebut. 

Tidak harus ada orang yang waras akalnya boleh mendakwa 
ketidakwujudan sihir, sebabnya ialah berdasarkan pengaruh yang 
disebutkan, yang diamalkan oleh sihir. Allah s.w.t. berfirman: 
“Hanya syaitan-syaitan itulah yang kafir (mengerjakan sihir). 
Mereka mengajarkan sihir kepada manusia dan apa yang 
diturunkan kepada dua orang malaikat di negeri Babil iaitu 
malaikat Harut dan Marut, sedang keduanya tidak mengajarkan 
(sesuatu) kepada seorang pun sebelum menyatakan: 

“Sesungguhnya kami hanya cubaan (bagimu), sebab itu 

janganlah kamu kafir”. 

Maka mereka mempelajari dari kedua malaikat itu apa yang 
dengan sihir itu, mereka dapat menceraikan antara seorang (suami) 
dengan isterinya. Dan mereka itu (ahli-ahli sihir) tidak memberi 
mudarat kepada sihirnya kepada seorang pun, kecuali dengan izin 
Allah . 121 


121 Al-Quran, Surat al-Baqarah, ayat 102. 

Rasulullah s. a. w. sebagaimana menurut hadis, pernah disihir 
hingga menyebabkan baginda mengkhayalkan bahawa dia sedang 
melakukan sesuatu pada suatu ketika, pada hal baginda tidak 
melakukannya. Mantera yang ditujukan kepada baginda telah 
diletakkan pada sebatang sikat, pada serpihan-serpihan wool dan 
pada pelepah dan direndamkan di perigi Dzarwan. Dengan 
demikian, Allah telah menurunkan kepada baginda ayat berikut 
dalam dua surah Ma'udzah: 

“Dan (aku berlindung kepada Allah) daripada kejahatan 
wanita-wanita tukang sihir yang menghembusnya pada buhul- 
buhul .” 122 

Aisyah berkata: “Begitu dia membaca Quran kepada salah 
satu buhul di antara buhul-buhul yang telah disihir itu, buhul 
itu lepas.” 

Begitulah giatnya amalan sihir di kalangan bangsa Nabatean 
dan Kaldean Syirian. Al-Quran banyak menyebutkannya dan ada 
beberapa hadis tentang itu. Amalan diamalkan secara berleluasa di 
Babil dan Mesir pada zaman Nabi Musa a.s. Dengan demikian, 
mukjizat Nabi Musa a.s. dapat melakukan sebagai bukti ke- 
nabiannya adalah didakwa dan dinyatakan beriya-iya oleh tukang- 
tukang sihir sebagai jenis dengan apa yang mereka miliki. Tempat- 
tempat ibadat di Mesir Atas adalah monumen-monumen yang 
membuktikan amalan sihir di Mesir Purba. 

Kita telah menyaksikan dengan mata kepala kita sendiri 
bagaimana seorang tukang sihir dapat menjelmakan wajah 
seseorang yang hendak dikenakan sihir. Dia membentuknya 
dalam bentuk apa yang dia hendak, sebagaimana sifatnya dan 
merencanakan untuk membuat orang tersebut memiliki sebagai- 
mana yang ada di dalam dirinya, dalam bentuk simbol-simbol 
nama-nama dan atribut-atribut. Lalu dia bacakan jampi serapah ke 
atas bayangan yang telah diletakkan sebagai pengganti orang yang 
akan disihir, secara konkrit atau simboliknya. Selama mengulang- 
ulang kata-katanya yang berpadah itu, dia mengumpulkan air 
ludah di mulutnya dan meludahkannya ke atas gambar itu. 
Kemudian dia mengikatkan buhul pada simbol menurut sasaran 
yang telah dia persiapkan untuk itu, sebab dia menganggap ikatan 
buhul-buhul itu membawa petanda baik, berkesan di dalam 


122 Al-Quran, Surat al-Falaq, ayat 4. 

mengamalkan perbuatan sihir. Dia juga berikrar janji dengan jin-jin 
meminta mereka untuk turut sama mengambil bahagian sewaktu 
kerja-kerja meludah itu dengan niat supaya jampi serapah itu lebih 
bertenaga. Bayangan orang dan nama-nama yang penuh celaka itu 
memiliki roh yang jahat. Ia memberikan daripada si tukang sihir 
dengan hembusan nafasnya dan bertepek dengan air ludah yang 
disemburkan itu. Ia menghasilkan lebih banyak roh-roh jahat. 
Sebagai akibatnya, segala sesuatu yang dimaksudkan oleh tukang 
sihir terhadap seorang yang sihir, sebenarnya adalah beban yang 
dipikul oleh dirinya sendirinya. 

Kita telah menyaksikan bagaimana orang-orang yang 
mengamalkan perbuatan sihir. Menunjuk pada sehelai pakaian 
atau selembar kulit dan secara berbisik membacakan mantera- 
mantera. Dan lihatlah objek itu menjadi berkecai-ke^ai. Sementara 
yang lain pula menghalakan telunjuknya pada perut-perut biri-biri 
dan kambing di padang ragut yang sedang asyik meragut rumput. 
Dan lihatlah usus-usus binatang itu gugur dari perutnya ke bumi.' 

Kita juga telah mendengar bahawa di India dewasa ini masih 
terdapat tukang-tukang sihir menghalakan telunjuknya kepada 
seseorang dan hatinya akan dapat dikeluarkan dan dia pun mati. 
Apabila seseorang kemudiannya mencari hatinya dia tidak dapat 
menemuinya di dalam rongga tubuh itu. Atau, tukang sihir itu 
menuding jarinya pada buah delima. Sewaktu orang memecahnya, 
didapati tak ada sebiji pun biji-biji di dalamnya .... [*Kita juga 
mendengar di Sudan dan di Turki terdapat tukang sihir yang 
menyihir awan dan memberi hujan pada bahan tertentu. Demikian 
pula amalan tangkal azimat, kita menyaksikan keajaiban-keajaiban 
di dalam ‘huruf-huruf yang “saling bercinta”, iaitu ra, kaf ra fa dai. 
Satu daripada kedua-dua huruf itu ialah 200 dan 20, dan yang 
lainnya adalah 2000 dan 40 dan 80. Maksud “saling bercinta” 
adalah pecahan-pecahan setiap (huruf) satu yang terdapat di 
dalamnya, seperti 1/2, 1/6, 1/5, dan sebagainya. Bila dikumpulkan 
akan sama dengan angka yang terakhir, yakni temannya. Dengan 
itu, ia disebut “saling bercinta”. Ahli-ahli azimat menyatakan 
bahawa huruf-huruf itu mempunyai pengaruh pada kasih-sayang 
dan kebersatuan antara dua orang yang saling bercinta .... 123 


123 Sesudah ini, Ibn Khaldun mengemukakan contoh-contoh yang panjang 
mengenai macam sihir dan azimat. Kami tidak mengutipnya dalam teijemahan 
ini. 

Kitab al-Ghayah karya Maslamah bin Ahmad al-Majrithi 
ditulis sehubungan dengan disiplin ilmu ini. Di dalamnya berisikan 
keterangan-keterangan yang lengkap dan masalah-masalahnya 
sempurna. Disebutkan Imam al-Fakhr bin al-Khathib menulis 
buku tentang itu dan diberinya nama as-Sirr al-Maktum. Di Timur, 
buku itu dipelajari oleh orang-orang sana. Kami tidak mengetahui 
secara pasti. Kami hanya menduga bahawa Imam itu bukanlah 
termasuk salah seorang tokoh dalam bidang ilmu ini. Tapi, mudah- 
mudahan yang terjadi adalah sebaliknya. 

Di Maghribi, terdapat segolongan manusia yang mengamal- 
kan amalan-amalan sihir. Mereka dikenal dengan ba'ajun . Mereka 
itulah yang saya sebut sebelum ini, melakukan sihir dengan me- 
nuding pada pakaian atau kulit, lalu menyobeknya. Menuding 
pada perut-perut kambing dengan isyarat menyobek lalu perut- 
perut itu pun tersobek. Mereka ketika ini disebut bu'aj, kerana 
amalan sihir yang mereka lakukan kebanyakannya merobek perut- 
perut kambing. Dengan cara itu mereka hendak menakut-nakuti 
pemilik binatang agar bersedia memberikan hasil piaraannya 
kepada mereka. Tukang-tukang sihir ini melakukan sihirnya 
dengan bersembunyi di hutan kerana khuatir akan ditangkap oleh 
pihak penguasa. Saya telah berjumpa dengan sekelompok dari 
mereka, dan demikian itulah pekerjaan sihir yang saya saksikan. 

Mereka memberitahu saya bahawa mereka memiliki suatu 
bentuk doa dan latihan khusus dengan doa-doa yang bersifat 
kufur, serta bekeijasama dengan apa yang bersifat spiritual, jin-jin 
dan bintang-bintang. Tentang semua itu telah ditulis pada sebuah 
lembaran yang mereka sebut khaziriyyah. Mereka mempelajarinya. 
Mereka menyatakan, latihan dan doa itu “menghasilkan’*, dan 
bahawa kekuatan mempengaruhi dengan sihir yang mereka punyai 
hanyalah ditujukan kepada mereka yang termasuk golongan 
orang-orang berharta, memiliki haiwan peliharaan, dan budak. 
Itu mereka ungkapkan melalui kata-kata mereka sendiri: 

“Kami melakukannya untuk sesuatu yang mendatangkan 

wang.” 

Maksudnya, harta yang boleh dimiliki dan dijualbelikan. 
Demikianlah tujuan mereka. Saya bertanya kepada salah seorang 
daripada mereka, dan orang itu memberikan penjelasan begitu. 
Sedangkan tindakan-tindakan mereka jelas adanya. Kami telah 
menemukannya banyak sekali dan melihat dengan mata kepala 

sendiri tanpa rasa takut. Inilah perihal sihir dan tangkal azimat 
serta pengaruh-pengaruh di dunia.] 

Ahli falsafah membuat perbezaan di antara sihir dan tangkal 
azimat. Pertama, sesungguhnya telah mereka menyatakan bahawa 
semuanya itu adalah hasil pengaruh ke atas jiwa manusia. Mereka 
menegaskan adanya pengaruh ke atas jiwa manusia berdasar alasan 
bahawa jiwa mempengaruhi jasmaninya yang tidak boleh di- 
terangkan menurut kejadian semula jadi oleh sebab-sebab 
jasmaniah. Pada sesuatu masa, ia disebabkan oleh keadaan roh- 
roh seperti kehangatan yang timbul daripada rasa gembira dan 
sukacita di masa lainnya, diakibatkan oleh persepsi psikis lainnya, 
seperti yang timbul daripada khayalan. Maka seseorang yang 
berjalan pada tubir bangunan atau pada tali yang direntang, akan 
ke bawah sekiranya rasa kurang yakin ada pada dirinya sekiranya 
jiwa dengan demikian dapat mempengaruhi tubuhnya tanpa sebab- 
sebab jasmaniah, maka adalah mungkin jiwa itu akan melakukan 
pengaruh semacam itu terhadap jasmaniah-jasmaniah lainnya 
selain daripada jasmaninya sendiri. Keadaannya untuk berupaya 
mengenakan pengaruhnya adalah sama dengan hubungannya 
dengan semua tubuh-tubuh, kerana ianya tidak memang sedia 
ada atau melekat di dalam tubuhnya yang khusus. Dengan 
demikian, adalah suatu yang pasti bahawa jiwa itu berpengaruh 
terhadap tubuh-tubuh. 

Mengenai perbezaan di antara sihir dan tangkal azimat, para 
ahli falsafah mengatakan seperti berikutnya. Dalam amalan sihir, 
tukang sihir tidak memerlukan apa-apa bantuan, sedangkan 
pembuat tangkal azimat mendapatkan bantuan sifat-sifat keroha- 
nian bintang-bintang, rahsia kualiti-kualiti khusus segala yang 
maujud kedudukan-kedudukan sfera yang mengenakan pengaruh- 
nya terhadap elemen-elemen alam sebagaimana yang dikatakan 
oleh ahli-ahli nujum (astrologi). Ahli-ahli falsafah menyatakan juga 
bahawa sihir adalah paduan roh dengan roh, sedangkan tangkal 
azimat adalah paduan roh dengan (bahan) tubuh. Sebagaimana 
yang mereka faham ini bererti bahawa sifat-sifat semula jadi pada 
sesuatu berkenaan langit telah terikat bersama-sama dengan sifat- 
sifat semula jadi yang rendah dengan sesuatu berkenaan bumi. Apa 
yang bersifat semula jadi yang tinggi ialah sifat kerohanian 
(ruhaniyyah) bintang-bintang. Mereka yang mengusahakan tang- 
kal azimat, dengan demikian, sebagaimana biasanya akan 
memerlukan bantuan astrologi. 

Para ahli falsafah berpendapat bahawa seseorang tukang sihir 
tidak mendapatkan kecekapan sihir tetapi secara semula jadi dia 
memiliki kemampuan yang khusus yang diperlukan untuk 
melakukan pengaruh jenis itu. 

Apa yang difikirkan mengenai perbezaan antara mukjizat dan 
sihir adalah sebagaimana berikut. Mukjizat adalah kekuatan 
Ilahiah yang ada di dalam jiwa untuk melakukan pengaruhnya. 
Pelaku mukjizat adalah disokong oleh roh Allah. Tukang sihir, 
dalam segi yang lainnya, melakukan pekerjaannya bersendiri dan 
dengan bantuan kekuatan psikisnya dan di bawah keadaan- 
keadaan tertentu, dengan bantuan syaitan-syaitan. Perbezaan 
antara keduanya itu sebenarnya terletak pada idea, realiti dan 
intipati bahan itu. Kita, walau bagaimanapun, menyimpulkan 
perbezaannya hanya melalui tanda-tanda jelas. Yakni mukjizat 
hanya dimiliki oleh orang-orang yang berhemah tinggi, untuk 
tujuan-tujuan kebaikan dan oleh jiwa-jiwa yang seluruhnya setia 
pada perilaku yang luhur. Lebih daripada itu, mukjizat merupakan 
‘tentangan terdepan’ mengenai dakwaan tentang kenabian. Sihir, 
sebaliknya adalah diamalkan hanya oleh orang-orang yang jahat 
dan biasanya untuk tujuan-tujuan jahat juga, seperti mencerai- 
beraikan suami dan isteri, mencelakakan seteru, dan hal-hal 
seumpamanya. Sihir diamalkan oleh jiwa-jiwa yang sama sekali 
cenderung melakukan perbuatan-perbuatan terkutuk. Inilah per- 
bezaan antara mukjizat dan sihir menurut pendapat ahli-ahli 
metafizika. 

Di kalangan ahli-ahli sufi sebahagiannya dianugerahi keramat 
juga dapat melakukan suatu pengaruhnya terhadap hal-ehwal 
dunia. Namun, itu tidak dianggap sebahagian daripada jenis sihir. 
Ia diakibatkan oleh sokongan kuasa ilahi, sebab sikap dan 
pendekatan orang-orang ini timbul daripada pengaruh-pengaruh 
kenabian dan adalah akibat daripadanya ... [* Mereka mendapat 
bahagian dukungan ilahi menurut khabar keadaan mereka, 
keimanan mereka, dan kekukuhan mereka berpegang kepada 
Kalimah Allah . Meskipun ada di antara mereka yang mampu 
melakukan perbuatan-perbuatan jahat, tapi dia tidak akan 
mendatanginya, sebab dia terikat pada perintah ilahi sehubungan 
dengan segala yang diberikan padanya. Tanpa izin dari Allah, dia 
tidak melakukannya sama sekali dan kalah toh dia mendapat izin 
dan melakukannya, bererti dia telah menyimpang dari jalan 
kebenaran dan mungkin ‘keadaannya’ semula lenyap daripadanya. 

Oleh sebab mukjizat terjadi atas bantuan roh Allah dan 
kekuatan-kekuatan ilahiah, maka tak ada sihir yang mampu 
menentangnya. Perhatikan ehwal tukang-tukang sihir Firaun 
bersama Musa dengan mukjizat tongkat; bagaimana tongkat itu 
menelan semua sihir yang mereka sombongkan, dan sihir mereka 
pun lenyap dan redup seakan-akan tidak pernah ada. Demikian 
pula ketika Allah mewahyukan kepada Nabi Muhammad s.a.w. 
Ayat Ma'udzah: 

“Aku berlindung kepada Engkau dari kejahatan wanita- 
wanita tukang-tukang sihir yang menghembus pada buhul- 
buhul”. 

“Aisyah - ridlallah atas - berkata: “Begitu dia (Nabi) 
membacakan al-Quran kepada salah satu buhul di antara 
buhul-buhul yang disihir itu, buhul itu pun lepas”. 

Sihir tidaklah terjadi bersama nama Allah dan zikir-Nya. 
Para sejarahwan telah menukilkan bahawa Zirkisy Kawiyan, iaitu 
bendera Khusro - yang padanya terdapat kesesuaian waktu dengan 
angka - dirajut dengan emas pada kedudukan-kedudukan ekliptika 
hasil pemerhatian waktu itu. Pada hari terbunuhnya Rustumdi ak- 
Qadisiyah, setelah kekalahan dan perpecahan orang-orang Persia, 
bendera itu terdapat jatuh ke tanah. Padahal menurut pengakuan 
tukang-tukang azimat dan kartu, Zirkisy Kawiyan itu dibuat 
khusus untuk mendatangkan kemenangan dalam peperangan, dan 
bahawa pasukan yang bersama dengan bendera itu pada dasarnya 
tidak akan kalah. Namun bendera berazimat itu ditentang oleh 
bantuan kekuatan ilahi berupa keimanan para sahabat Rasullah 
s.a.w. serta keteguhan mereka berpegang pada Kalimah Allah. 
Maka setiap buhul sihir menjadi lepas dan tidak mampan. 

“Dan batallah yang selalu mereka kerjakan”. 124 [ ] 

Undang-undang syariat meletakkan sihir, tangkal azimat dan 
sulap - semuanya sebagai satu dan sekumpulan sebab kesemuanya 
boleh mencelakakan. Disifatkan semuanya adalah ditegah dan 
salah. [* Sebab pembawa syariat (Muhammad) menghukum mubah 
dengan pekerjaan-pekerjaan yang bermanfaat untuk kita, baik 
dalam agama yang di dalamnya terkandung kebaikan akhirat 


124 Al-Quran surah 7 (al-A‘raf) ayat 118. 

mahupun dalam kehidupan yang mengandung kebaikan dunia. 
Suatu pekerjaan yang sama sekali tidak bermanfaat bagi kita (baik 
segi agama mahupun segi duniawi) - bila ada mengandung bahaya 
atau semacamnya, seperti sihir (bahayanya timbul dengan nyata) 
dan tangkal azimat yang kedua-duanya punya pengaruh yang 
sama, atau seperti astrologi yang mengandung bahaya kerana 
kepercayaan atas pengaruh yang ditimbulkannya sehingga me- 
rosakkan akidah keimanan dengan mengembalikan segala persoal- 
an kepada sesuatu selain Allah, maka pekerjaan itu dilarang 
menurut hubungannya dengan bahaya itu. Dan kalaupun peker- 
jaan itu tidak berguna bagi kita dan tidak pula mengandung 
bahaya, adalah lebih baik meninggalkannya untuk mendekatkan 
diri kepada Allah, sebab “di antara (tanda-tanda) kebaikan Islam 
seseorang ialah sikapnya meninggalkan sesuatu yang tidak 
berguna.” Maka syariat mengelompokkan sihir, tangkal azimat 
dan sulap dalam satu bab yang sama, kerana di dalamnya 
terkandung bahaya. Syariat memberikan cap sebagai yang 
dilarang dan diharamkan. 

Ulama-ulama kalam menyatakan bahawa perbezaan antara 
mukjizat dan sihir didasarkan adanya ‘tentangan’ berupa dakwaan- 
dakwaan yang berlaku sesuai dengan apa yang diandaikan. 
Mustahil mukjizat terjadi sesuai dengan dakwaan-dakwaan orang 
yang bohong, sebab hujahan mukjizat atas kebenaran adalah ideal 
kerana sifat mukjizat itu sendiri adalah pembenaran ( tashdiq ). 
Kalau mukjizat terjadi seiring dengan kebohongan, maka pastilah 
yang benar berubah menjadi yang bohong, dan hal demikian 
mustahil terjadi. Dengan demikian, secara mutlaknya mukjizat 
tidak akan terjadi bersama kebohongan.] 

Ahli-ahli falsafah beranggapan bahawa perbezaan antara 
mukjizat dan sihir adalah perbezaan di antara dua ekstrem 
kebaikan dan kejahatan. Tidak ada kebaikan yang didatangkan 
oleh seorang tukang sihir, dan sihir digunakan untuk tujuan yang 
baik. Dan tidak ada kejahatan yang dibawa oleh pemilik mukjizat, 
dan mukjizat tidak digunakan dalam hal-hal kejahatan. 

Seakan-akan nampak bahawa kedua-duanya berada pada 
dua sisi yang bertentangan dengan menurut asal fitrah masing- 
masing. 

Dan Allah memberi petunjuk kepada siapa yang dikehendaki- 

Nya. Dia Maha Kuat Maha Perkasa, tiada Tuhan selain Dia. 

Renungan jahat 

Satu lagi pengaruh psikis ialah mengenai mata - yakni, suatu 
pengaruh yang dilakukan oleh jiwa orang yang mempunyai 
renungan yang jahat. Sesuatu perkara atau keadaan yang ke- 
lihatan amat menyenangkan mata si perenung, dan dia menyaksi- 
kan benar-benar keadaan-keadaan ini membuatnya berasa iri hati 
dan berhasrat untuk merampasnya daripada pemiliknya. Dengan 
demikian, dia memilih untuk membinasakan orang itu. 

Ia adalah anugerah yang semula jadi - maksud saya, mata. 
Apa yang membezakannya dan pengaruh psikis yang lain ialah 
bahawa ia kelihatan dan berlaku sebagai sesuatu yang alami dan 
fitri. Ia tidak boleh dibiarkan sendirian. Ia tidak bergantung 
kepada pemilihan bebas pemiliknya. Ia adalah sesuatu yang 
dipelajari sebahagian daripada pengaruh psikis yang kesannya 
adalah tanpa dicari - tetapi kemunculannya ke dalam tindakan 
sebenarnya adalah bergantung kepada pemilihan bebas orang yang 
mengamalkannya. Apa yang memberinya ciri sebagai yang semula 
jadi adalah kemampuan potensial (pemiliknya) untuk melakukan- 
nya dan bukan tindakan secara automatik. Dengan demikian, telah 
dikatakan: 

“Seseorang yang membunuh dengan cara-cara sihir dan 
karamah haruslah dibunuh, tetapi orang yang membunuh 
dengan mata tidak boleh dibunuh.” 

Orang yang membunuh dengan matanya tidak jua dia 
berhasrat atau bermaksud untuk melakukan, tidak mampu 
menghindari perbuatan itu. 

Sebenarnya dia terpaksa dalam kemunculannya. Dan Allah 
lebih mengetahui tentang sesuatu dalam keghaiban-keghaiban, dan 
mengetahui segala yang ada dalam berbagai-bagai rahsia. 

Kami juga telah melihat daripada amalan jimat, keajaiban- 
keajaiban dengan mempergunakan “angka-angka yang saling 
bercinta”, 220 dan 284. Jumlah bahagian-bahagian daripada 
masing-masing “angka yang bercinta” seperti l ( 2 , ! / 4 > Vfi» Vs dan 
sebagainya adalah sama dengan angka yang lain. 125 Itulah 
sebabnya mengapa kedua-dua angka itu disebut “angka-angka 


125 220 : 110 + 55 + 44 + 22 +11 + 10 + 5 + 4 + 2+1 = 284 . 
284 : 142 + 71 + 4 + 2 + 1 = 220 . 

bercinta”. Dan merupakan suatu tradisi di kalangan orang yang 
mengetahui tangkal azimat bahawa angka-angka ini mempunyai 
pengaruh bagi kasih sayang dan kesatuan dua orang yang saling 
bercinta. Dua patung dibuat, satu dengan Venus sebagai 
pengawasan, ketika, baik berada di rumahnya atau di kemuliaan- 
nya, ia (Venus) melihat ke bulan dengan rasa cinta dan daya tarik. 
Untuk pengawas patung kedua, diambilalih hitungan ketujuh hari 
rumah patung yang pertama. Salah satu dari angka-angka yang 
bercinta itu diletakkan di atas patung yang satu, dan angka yang 
lain pada patung yang satunya lagi. Angka yang terbesar 
dimaksudkan untuk orang yang kasih-sayangnya dikehendaki, 
maksud saya, orang yang dicintai. Saya tidak tahu apakah “angka 
yang terbanyak” dimaksudkan sebagai angka yang tertinggi, atau 
angka dengan angka terbanyak bahagian-bahagiannya. (Amalan 
sihir) itu menghasilkan suatu hubungan yang dekat antara kedua 
orang yang bercinta, sehingga yang satu hampir tidak dapat 
dilepaskan dari yang lain. Hal ini telah dikemukakan oleh penulis 
buku al-Ghayah dan ahli-ahlinya yang lain, dan telah dibuktikan 
dengan pengalaman. 

Demikian pula ada “cap singa”, yang disebut juga “cap batu 
karang”. Pada sarung jari, tukang sihir mengukir gambar seekor 
singa yang menyeret ekornya dan dikekang pada sebuah batu 
karang yang dibahagikan menjadi dua bahagian. Seekor ular 
digambarkan di depan singa. Ia dilingkarkan di kaki singa dengan 
melata ke atas menentang kepala singa, sambil mengangakan 
mulutnya ke mulut singa. Di punggung singa, digambarkan seekor 
kalajengking yang merangkak. Untuk membuat ukiran itu, tukang 
sihir menunggu waktu ketika matahari memasuki wajah yang 
pertama atau yang ketiga 126 daripada singa, dengan syarat kedua 
bintang (matahari dan bulan) dalam keadaan baik dan bebas dari 
nasib buruk. Ketika menemukan dan mendapatkan (konstelasi) ini, 
ia membuat sebuah cap (ukiran) di atas satu mitsgal atau kurang 
emas, yang lalu ia celupkan ke dalam kunyit yang dicampur dengan 
air mawar, dan disimpan di dalam kain lap sutera berwarna kuning. 
Orang-orang beranggapan bahawa orang yang memegangnya akan 
memperoleh kekuasaan atas raja-raja, dan boleh berhubungan 
dengan mereka, melayani mereka, dan dapat mempergunakan 


126 Setiap tanda zodiak dibahagi tiga “wajah” (wajh), dalam bahasa Greek, 
prosopon , Latin facies, daripada kesepuluh tingkatan masing-masing. 

mereka untuk mencapai tujuan-tujuannya sendiri. Demikian pula, 
raja-raja sendiri mendapatkan darinya kekuatan dan kekuasaan 
atas bawahan-bawahannya. Para pengarang juga menyebutkan 
tentang sihir ini di dalam al-Ghayah dan beberapa karya lain, dan 
dibuktikan dengan pengalaman. 

Demikian pula ada persepsi sihir daripada 36 bidang yang 
khusus bagi matahari. Disebutkan, hal itu dibuat ketika matahari 
memasuki ketinggiannya dan bebas dari nasib buruk. Dan juga 
ketika bulan dalam keadaan baik dan berada di bawah suatu 
penguasaan kerajaan di mana pemilik (rumah) kesepuluh dianggap 
melihat ke pemilik pengawas dengan rasa cinta dan daya tarik, dan 
di mana petunjuk-petunjuk agung mengenai kemakmuran keluarga 
kerajaan. Ia digambarkan pada sehelai kain sutera kuning, setelah 
dicelupkan ke dalam minyak wangi. Ada yang beranggapan 
bahawa hal itu berpengaruh bagi persahabatan seseorang dengan 
raja-raja, dan (kesempatan)nya untuk melayani serta bergaul 
dengan mereka. 

Dan banyak lagi hal-hal semacam itu. Kitab al-Ghayah karya 
Maslamah bin Ahmad al-Majriti merupakan suatu kupasan 
sistematis mengenai keahlian ini. Ia melengkapi dan menyajikan 
masalah-masalahnya dengan sempurna.] 

30 Ilmu tentang rahsia-rahsia surat 127 

1 

Pada masa sekarang ini, ilmu ini disebut siminya: ‘surah sihir’. 
Perkataan itu diambil daripada tangkal azimat untuk ilmu ini dan 
dipergunakan dalam pengertian konvensyionalnya dalam istilah 
orang-orang sufi yang mengamalkan sihir. Maka, suatu istilah sihir 
yang umum pun dipergunakan untuk beberapa aspek khusus 
mengenai sihir. 

Ia adalah masalah yang tidak terduga dengan masalahnya 
yang tak terkira banyaknya. Para penulis yang mencatatnya 
beranggapan bahawa akibat dan hasil surah sihir adalah jiwa-jiwa 
ilahiah yang aktif di dalam dunia dalam dengan memakai nama- 
nama Tuhan yang indah dan kalam-kalam ilahi yang berasal 
daripada surah-surah yang berisikan rahsia-rahsia yang terdapat di 


127 Khusus fasal 30 ini, Ibn Khaldun membicarakan rahsia-rahsia huruf sepanjang 
kurang lebih 50 halaman teks Arab. Kami turunkan di sini ringkasannya. 

128 Dari bahasa Greek: or/iera. 

dalam makhluk-makhluk ciptaan. [Para ahli surah masih yang 
berwibawa pun berbeza-beza mengenai rahsia kegiatan sihir yang 
terdapat di dalam surah-suiah itu. Ada di antara mereka berang- 
gapan bahawa ianya adalah disebabkan oleh sesuatu yang dipusa- 
kai. Sebahagian lagi menganggap bahawa rahsia-rahsia kegiatan 
yang terdapat di dalam surah-surah ada ukuran hitungannya .... 

Ada pula yang berfikiran bahawa kegiatan itu dan kegiatan 
orang-orang yang mengerjakan tangkal azimat adalah satu dan 
sama. Tetapi ia tidaklah demikian .... 

Suatu yang harus disedari ialah semua aktiviti sihir dalam 
dunia alam adalah muncul dari jiwa manusia dan fikiran manusia, 
sebab secara esensialnya jiwa manusia meliputi dan menguasai 
alam. Akibatnya perbezaan yang sebenarnya di antara aktiviti 
orang yang mengerjakan tangkal azimat dan orang yang 
mengerjakan dengan kata-kata adalah sebagaimana berikutnya. 
Aktiviti orang yang mengamalkan tangkal azimat adalah meliputi 
usaha menurunkan kerohanian garis-garis edar bintang (aflak) dan 
mengikatnya erat-erat dengan bantuan gambar-gambar atau 
ukuran-ukuran angka. Hasilnya merupakan suatu bentuk kompo- 
sisi yang mana melalui wataknya, mengakibatkan suatu transfor- 
masi dan perubahan yang sebanding dengan yang diakibatkan oleh 
keadaan “meramu” sesuatu hal ke dalam mana ia masuk. 
Sebaliknya aktiviti orang yang mengamalkan kata-kata berupa 
akibat daripada sinar ilahi dan sokongan Tuhan yang mereka 
peroleh melalui latihan rohani dan kasyf. Maka, alam pun ditekan 
untuk bekerja untuk mereka dan melakukannya dengan rela hati 
tanpa berusaha untuk membantah .... 

31 Ilmu kimia (alchemy) 

Ia adalah ilmu yang mempelajari substansi melalui mana emas dan 
perak dapat di“bangkit”kan secara artifisial dan menerangkan 
tentang cara kerjanya. Ahli-ahli kimia berusaha mengetahui 
pengetahuan watak dan kekuatan segala makhluk yang ada dan 
menyelidikinya secara kritis. Mereka berharap dapat menemukan 
substansi yang siap (untuk menghasilkan emas dan perak). Mereka 
juga menyelidiki najis binatang-binatang, seperti tulang-temulang, 
bulu-bulu, rambut, telur-telur, dan kotoran-kotoran badan, tidak 
menyebutkan benda-benda tambang. 

Kimia kemudiannya, menghuraikan tentang usaha-usaha di 

mana sesuatu substansi itu boleh dipindahkan dari kemungkinan 
menjadi sebenar, seperti sebagai contohnya, oleh penghancuran 
pada tubuh-tubuh (substansi-substansi) kepada komponen-kom- 
ponen semula jadinya melalui pejalwapan dan penyulingan melalui 
pengerasan bahan yang boleh menjadi logam melalui ‘calsification’ 
(proses pengapuran) oleh pembubukan benda-benda keras dengan 
bantuan ‘penghancuran’ - pastle and mullers - dan hal-hal 
seumpamanya. Ahli-ahli kimia berlandaian bahawa semua teknik 
ini mendorong kepada penghasilan suatu bahan semula jadi yang 
mereka sebut ‘elixsir’. 129 Apabila beberapa bahan mineral, seperti 
batu hitam, timah, atau tembaga - yang dipersiapkan- Untuk 
menerima bentuk emas atau perak dipanaskan di atas api dan 
beberapa kuantiti, ‘elixsir’ ditambahkan kepadanya bahan itu 
berubah menjadi emas tulen. Dalam istilah teknikal yang 
dipergunakan para ahli kimia untuk tujuan mistifikasi, mereka 
menyelindungnya dengan nama ‘roh’ kepada l elixir ’ dan ‘tubuh’- 
(body) kepada bahan dan kepada ‘e/ijcir’ itu dicampurkan. 

Ilmu yang mengulas mengenai istilah teknikal ini dan 
mengenai bentuk pelaksanaan teknikal melalui mana bahan-bahan 
yang dipengaruhi untuk dibuat akan menjadi bentuk emas dan 
perak, adalah ilmu kimia. Baik di zaman dahulu mahupun moden, 
orang-orang telah menulis karya-karya tentang kimia. Pembicara- 
an tentang kimia kadang-kadang dianggap sebagai berasal 
daripada orang yang bukan ahlinya. 

Seorang tokoh penulis paling sistematis tentang kimia, 
menurut ahli-ahli kimia ialah Jabir bin Hayyan. Sehingga mereka 
menyebut ilmu itu sebagai ‘ilmu Jabir’. Dia telah menulis 70 
karangan tentang kimia. Dan kesemuanya seakan suatu 'tekaan 
silang kata. Adalah didakwa bahawa hanya mereka yang berupa 
menguasai pengetahuan yang terdapat di dalam karangan- 
karangannya itu yang dapat menyelesaikan rahsia tentang kimia .... 

[*Ath-Thughrai, seorang ahli falsafah mutakhir di Timur 
memiliki karya-karya sistematis tentang kimia dan dialog-dialog 
kritis dengan para ahli kimia dan ahli falsafah lainnya. Dan 
Maslamah al-Majrithi, seorang ahli falsafah Andalusia, menulis 
buku tentang kimia berjudul Ruthbah al-Hakim dan menjadikan- 
nya sebagai ‘teman’ bagi bukunya yang lain tentang sihir darr 
tangkal azimat: Ghayah al-Hakim. Dia menyatakan bahawa kedua 


129 Al-Iksir, dari bahasa Yunani. 

disiplin ilmu itu (kimia dan sihir) merupakan hasil daripada fal- 
safah dan buah ilmu-ilmu pengetahuan, dan barang siapa tidak 
menguasainya akan kehilangan buah ilmu dan falsafah keseluruh- 
annya. Pembahasan di dalam buku itu, dan pembicaraan para ahli 
kimia secara keseluruhannya. Pembahasan di dalam buku itu, dan 
pembicaraan para ahli kimia secara keseluruhan di dalam karya- 
karya mereka merupakan teka-teki yang sulit difahami kecuali oleh 
mereka yang menguasai istilah-istilah teknikal khusus tentang itu. 
Dan kita sebutkan sebab-sebab kenapa mereka condong pada 
rumus-rumus dan teka-teki ini. 

Ibn al-Mughayribi, seorang ahli kimia terkemuka, telah me- 
nulis peribahasa-peribahasa (kimiawi) di dalam bait-bait bersajak, 
yang masing-masing kata-katanya berupa huruf abjad. Semuanya 
mempergunakan cara pengungkapan bersifat teka-teki, seperti 
tebakan yang sulit dimengerti, dan hampir tidak dapat difahami.] 

Penghasilan karya-karya tentang kimia dianggap berasal 
daripada al-Ghazali, tetapi anggapan ini tidaklah benar, sebab 
tanggapan muluk-muluk oleh al-Ghazali tidak akan mengizinkan- 
nya untuk mempelajari, atau akhirnya menerima berbagai-bagai 
kesalahan teori kimia .... 

[*Beberapa teori dan pendapat kimiawi seringkah dianggap 
berasal daripada Khalid bin Yazid bin Muawiyah, anak tiri laki- 
laki Marwan bin al-Hakam. Padahal sudah sangat dikenal bahawa 
Khalid seorang keturunan Arab dan sikap dan keperibadiannya 
dekat dengan orang Badwi. Dia tidak dapat dikatakan akrab 
dengan ilmu pengetahuan dan keahlian umum. Lalu bagaimana dia 
mengetahui suatu bidang keahlian tak lazim yang berdasarkan 
pengetahuan tentang watak-watak dan sifat-sifat dari hal-hal yang 
tersusun ( murakkabat )? Padahal karya-karya fizika dan kedoktoran 
daripada para ahli peneliti lagi belum dan belum pula diterjemah- 
kan? Pasti ada Khalid bin Yazid lain di kalangan orang yang 
mendalami berbagai-bagai keahlian. Kekecuhan itu timbul tentu 
kerana banyaknya nama yang sama. 

Saya hendak menukilkan di sini sebuah surat tentang kimia 
yang dikirimkan Abu Bakar bin Bisyrun kepada Abu as-Samh. 
Keduanya adalah murid-murid Maslamah. Setelah menyebut 
pendahuluan di dalam surat itu, yang keluar daripada isi 
pokoknya, Ibn Bisyrun berkata: 

“Premis-premis keahlian yang mulia ini telah disebutkan oleh 

orang-orang terdahulu. Semuanya telah dilaporkan oleh para 
ahli falsafah. Premis-premis tersebut merupakan pengetahuan 
tentang pembuatan mineral, penciptaan batu dan batu mulia, 
dan tentang pelbagai watak daerah dan lokasi. Kerana mereka 
sudah begitu dikenal, kami takkan menyebutkannya di sini. 
Tetapi saya akan terangkan kepada anda apa yang diperlukan 
seseorang untuk mengetahui keahlian ini. Maka, marilah kita 
mulai dengan pengetahuan itu. 

“Dikatakan: Para pelajar bidang keilmuan ini pertama 
kali harus mengetahui tiga hal: 

(1) apakah ia ada, 

(2) dari apa ia ada, 

(3) bagaimana ia ada 

Apabila pelajar ilmu kimia mengetahui ketiga hal 
dengan baik, ia akan mencapai tujuannya dan mengetahui 
seberapa jauh yang akan diketahuinya tentang ilmu ini. 

“Adapun masalah kewujudan kimia dan bukti-bukti 
tentang kekuatan bagi penciptaannya, ‘elixsir’ yang telah kami 
kirim kepada anda merupakan suatu jawapan yang memuas- 
kan. 

“Pertanyaan tentang apa yang membuat kimia tercipta, 
dimaksudkan oleh para ahli kimia suatu pencarian tentang 
batu yang memungkinkan terjadinya pelaksanaan (kimiawi). 
Secara potensial, pelaksanaan, dapat dilakukan dengan suatu 
yang dapat diindera, kerana potensialiti untuk melakukan 
operasi berasal daripada (unsur-unsur) watak kita. Ia berasal 
dari komposisinya di permulaan dan akan kembali kepadanya 
pada akhirnya. Namun, ada hal-hal yang dapat dipergunakan 
untuk suatu operasi hanya secara potensialiti, bukan aktual. 
Ini terjadi sebagai berikut. Ada beberapa hal yang dapat 
dihurai-hurai dan ada yang tidak dapat dihurai-hurai. Hal-hal 
yang dapat dihurai-hurai boleh diproses dan diatur. Itulah hal- 
hal yang dapat ditransformasikan dari potensialiti ke dalam 
aktualiti. Sebaliknya, hal-hal yang tak dapat dihurai, tidak 
dapat diproses dan diatur, tak lain hanyalah potensialiti pada 
dirinya sendirinya. Ia tak dapat dihurai, kerana beberapa 
unsur yang dikandungnya tenggelam pada yang lain dan 
kekuatan (unsur-unsur) yang lebih besar menguasai yang lebih 
kecil. 

“Kerananya, anda - semoga Allah menyatakan usaha 
anda - harus mengetahui batu-batu tak terhurai paling cocok 
yang dapat dioperasikan. Anda harus mengetahui genusnya, 

kekuatan, perbuatan dan sesuatu apa yang berupa pemutusan 
dan pengerasan, pemurnian, klasifikasi, penyerapan, atau 
transformasi, yang dapat memberikan kesan. Orang yang 
tidak mengetahui prinsip-prinsip dasar kimia tak akan pernah 
mencapai hasil yang baik. Anda harus mengetahui apakah 
(batu-batu itu) dapat ditambahkan dengan sesuatu yang lain, 
ataukah cukup dengan apa adanya sendiri, apakah ia 
merupakan satu hal sendiri sejak awal, ataukah ia ditemani 
lainnya, dan menjadi satu hal dengan sendirinya selama 
perlakuan ( tadbir ), dan kerananya disebut ‘batu’. Anda harus 
juga mengetahui bagaimana cara kerjanya; berapa ukuran dan 
waktu yang memadai untuknya; bagaimana roh menyelinap 
ke dalamnya, dan bagaimana pula jiwa masuk ke dalamnya. 
Apakah api dapat memisahkan jiwa dari batu setelah ia 
berada di dalamnya; bila tidak, mengapa tidak, dan apa yang 
mengharuskannya demikian. Inilah yang harus diketahui. 

“Ketahuilah bahawa semua ahli falsafah memujikan 
jiwa dan menganggap jiwalah yang mengatur, menyokong, 
dan mempertahan tubuh, dan jiwa pulalah yang aktif di 
dalamnya. Dengan demikian, ketika jiwa meninggalkan 
tubuh, tubuh mati dan mendingin. Ia tak dapat bergerak 
atau mempertahankan dirinya, kerana di dalamnya tiada ke- 
hidupan dan tiada cahaya. Saya menyebutkan tubuh dan jiwa 
hanya kerana keahlian ini (kimia) sama dengan tubuh 
manusia, yang terbangun dengan makanan-makanan yang 
teratur, dan yang tegak dan sempurna dengan kehidupan, jiwa 
yang bercahaya, yang memungkinkan tubuh melakukan hal- 
hal besar dan saling bertentangan yang hanya dapat dilakukan 
oleh kekuatan yang hidup dari jiwa. Manusia sakit kerana 
kekacauan unsur-unsur komponennya. Apabila unsur-unsur- 
nya sangat sempurna dan lalu tidak dipengaruhi oleh peristiwa 
atau kebetulan dan kontradiksi-kontradiksi batin, jiwa tak 
akan meninggalkan tubuhnya. Manusia tentu hidup kekal. 
Maha Suci Tuhan Pengatur segala sesuatu. Maha Tinggi Dia. 

“Ketahuilah bahawa watak-watak (unsur-unsur) yang 
melahirkan operasi (kimiawi) merupakan suatu kualiti yang 
mendorong ke depan pada mulanya, dan merupakan suatu 
proses emanasi yang perlu berakhir. Ketika mereka sampai 
pada akhirnya, mereka tak dapat berubah kembali ke keadaan 
yang mengatur titik mula komposisi mereka, sebagaimana 
dikatakan tadi tentang manusia. Watak-watak substansi telah 
terpisah, tetapi kini mereka melekat satu sama lain dan telah 

menjadi satu hal, yang sama dengan jiwa dalam hal kekuatan 
dan aktivitinya dan sama dengan tubuh dalam hal memiliki 
komposisi dan getaran. Ia adalah unsur lemah yang menguat 
selama ia berkuasa atas dekomposis dan komposisi, dan 
kesempurnaan segala sesuatu. Dalam pengertian inilah saya 
pergunakan kata-kata ‘kuat’ dan ‘lemah’. Perubahan dan 
ketiadaan pada komposisi yang pertama hanya terjadi sebagai 
akibat dari kekacauan di antara unsur-unsur komponen. Ia 
tidak terjadi pada komposisi yang kedua, kerana ada 
keserasian di antara unsur-unsur komponen. 

“Beberapa ahli falsafah kimia dari awal berkata: 
‘Dekomposisi’ dan pembahagian bererti kehidupan dan 
jcebakaan, dalam hal operasi kimiawi, sedangkan komposisi 
bererti ‘kematian dan kefanaan’. Pernyataan ini mempunyai 
yang padat. Falsafah itu memaksudkan ‘kehidupan dan 
kebakaan’ dengan transformasinya dari tiada ke ada. Selama 
ia tetap pada komposisinya yang pertama, pastilah ia fana. 
Tetapi saat komposisi kedua terjadi, kefanaan telah tiada. 
Kini, komposisi kedua hanya teijadi setelah dekomposisi dan 
pembahagian. Maka dekomposisi dan pembahagian adalah 
khas dalam operasi (kimiawi) ini. Apabila ia diaplikasikan 
pada tubuh yang melarut (substansi), ia menyebar di dalam- 
nya, kerana ia tak berbentuk, kerana ia telah mengambil di 
dalam tubuh tempat jiwa yang tak terbentuk. Hal ini kerana ia 
tidak mempunyai berat (di dalam substansi). Anda akan 
melihatnya, apabila Allah - Maha Tinggi - Menghendaki. 

“Anda harus tahu bahawa pencampuran sesuatu yang 
lembut dengan yang lembut lainnya lebih mudah daripada 
pencampuran sesuatu yang keras dengan yang keras lainnya. 
Saya maksudkan di sini kesamaan bentuk di antara roh-roh di 
satu segi dan tubuh-tubuh (substansi-substansi) di segi lain, 
kerana ia adalah bentuk dari hal-hal yang menyebabkan 
kesatuannya. Saya sebutkan ini bagi anda, agar anda tahu 
bahawa operasi (kimiawi) lebih serasi dan lebih mudah apabila 
dilakukan dengan unsur-unsur spiritual yang lembut daripada 
dilakukan dengan (substansi-substansi) jasmaniah yang keras. 

“Dibayangkan di dalam akal bahawa batu-batu lebih 
kuat dalam melawan api daripada roh-roh. Demikian pula, 
emas, besi, tembaga tampak lebih kuat menahan api daripada 
sulfur, merkuri, dan roh-roh yang lain. Kerananya, saya 
katakan: Substansi adalah roh-roh pada mulanya. Ketika 
panas dari proses alami ( kiyan ) mempengaruhinya, berubah 
menjadi substansi-substansi yang lebih lengket dan keras. Api 


711 



MUKADIMAH IBN KHALDUN 


tidak dapat memakannya kerana ia sangat keras dan lengket. 
Apabila api begitu kuatnya mengenainya, ia menjadi roh-roh 
seperti awal penciptaannya. Apabila api itu mengena roh-roh 
yang lembut, roh-roh itu lenyap dan tak dapat mengekal. 
Maka, anda harus tahu bahawa apa yang menjadikan 
substansi-substansi berada dalam keadaannya, dan apa yang 
menjadikan roh-roh berada dalam keadaannya. Itulah 
pengetahuan yang penting anda ketahui. 

“Saya katakan: Roh-roh lenyap dan terbakar, kerana 
kenyalaannya dan kelembutannya. Ia menyala kerana kelem- 
bapannya. Ketika api merasakan kelembapan, ia melengket- 
kan dirinya padanya, kerana kelembapan bersifat udara dan 
kerananya sama dengan api. Api tidak berhenti memakannya, 
sampai kelembapan itu habis. Hal serupa terjadi pada 
substansi-substansi, ketika, secelah merasakan dekatnya api, 
ia lenyap, kerana kurang lengket dan kurang kerasnya. Tetapi 
substansi-substansi itu tidak menyala kerana terdiri dari tanah 
dan air yang memberikan serangan pada api. Maka 
komponen-komponen air yang lembut menyatu dengan 
komponen-komponennya yang keras melalui proses pema- 
sakan yang lama yang lembut dan mencampurkan segala 
sesuatu. Itu kerana setiap benda yang lenyap melalui api akan 
melenyap kerana komponen-komponennya yang keras melalui 
proses pemasakan yang lama yang lembut dan mencampurkan 
segala sesuatu. Itu kerana setiap benda yang lenyap melalui 
api akan melenyap kerana komponen-komponennya yang 
lembut berpisah (kerana pengaruh api) dari komponen- 
komponennya yang keras, dan bahagian-bahagiannya masuk 
satu sama lain tanpa pembubaran dan penyesuaian. Maka 
kombinasi dan interpenetrasi yang dihasilkan hanyalah kerana 
kesatuan dan bukannya kerana pencampuran yang nyata. 
Dengan demikian unsur-unsur yang lembut dan keras mudah 
terpisah di bawah pengaruh api seperti air dan minyak, atau 
hal-hal lain yang serupa. Saya sebutkan ini supaya anda dapat 
belajar darinya fakta-fakta tentang komposisi dan oposisi 
dalam hal unsur-unsur. Apabila anda mempunyai pengeta- 
huan yang cukup mengenai hal ini, anda akan mengetahui 
(unsur-unsur) sebanyak yang boleh anda ketahui. 

“Kemudian anda harus mengetahui bahawa campuran- 
campuran, yang adalah unsur-unsur kimia, sesuai satu sama 
lain. Mereka berasal dari satu substansi. Satu tatanan dan satu 
perlakuan telah menyatukan mereka. Tak ada yang aneh 
masuk ke dalam sebahagiannya, atau keseluruhannya. 
Sebagaimana dikatakan oleh ahli falsafah. 

“Apabila kau punya pengetahuan mendalam tentang 
pengaturan dan pengarangan unsur-unsur, dan tak ada yang 
aneh masuk ke dalamnya. Anda akan mengetahui dengan 
mendalam apa yang ingin anda ketahui dengan baik dan pasti, 
kerana unsur (kimiawi) adalah satu unsur dan tak merisikan 
sesuatu yang aneh di dalamnya. Orang yang memasukannya 
sesuatu yang aneh ke dalamnya, memalsukannya dan 
melakukan suatu kesalahan.” 

“Ketahuilah bahawa suatu substansi yang asalnya sama 
tepatnya melarut kerana unsur (kimiawi) ini, sehingga ia 
menyamainya dalam kehalusan dan kelembutannya, unsur 
(kimiawi) menyebar di dalamnya dan mengikutinya ke mana 
pun ia pergi. Selama substansi-substansi keras dan kering, ia 
tak dapat menyebar atau memadu, dan hanya melarut dengan 
bantuan roh-roh. 

“Anda - semoga Allah menunjuki anda - hendaknya 
memahami penjelasan ini. Anda - semoga Allah menunjukki 
anda - hendaknya mengetahui bahawa perpecahan pada 
substansi binatang adalah kebenaran, yang tidak lenyap atau 
mengurang. Inilah yang mengubah unsur-unsur, memegang- 
nya, dan menampakkan untuknya warna-warna dan debunga- 
an yang ajaib. Tidak setiap substansi melarut dengan cara 
begini, yang merupakan cara untuk perpecahan yang 
sempurna, kerana itu bertentangan dengan kehidupan. Ia 
melarut hanya selama (proses pepecahan) sesuai dengannya 
dan menahannya dari kebakaran oleh api. Sehingga ia tidak 
keras dan unsur-unsur berubah ke tingkat kelembutan dan 
kekerasan yang mungkin baginya. Ketika substansi telah 
mencapai batas perpecahan dan kelembutannya, maka ia pun 
mencapai suatu kekuatan yang memegang, membenamkan, 
dan menyerap. Suatu kerja (kimiawi), tes pembenaran yang 
tidak nampak pertama kali, adalah tidak baik. 

“Ketahuilah bahawa watak yang dingin mengeringkan 
benda-benda dan mengikat kelembapannya. Sedangkan panas 
menyebabkan kelembapan benda-benda nampak dan mengi- 
kat kekeringannya. Saya telah memisahkan sendiri-sendiri 
panas dan dingin kerana kedua-duanya pasif. Pasiviti (kedua 
hal 'yang bertentangan) satu sama lain menciptakan dan 
melahirkan substansi-substansi. Namun, panas tidak lebih 
aktif daripada dingin, kerana dingin tidak dapat memindah- 
kan dan menggerakkan benda-benda, sedangkan panas adalah 
sebab daripada gerakan. Ketika panas yang menyebabkan 
penciptaan (kawan) melemah, ia tidak pernah mencapai 

sesuatu. Demikian pula, apabila panas yang mengenai sesuatu 
sangat kuat, dan tidak ada dingin, panas itu membakar dan 
menghancurkan benda itu. Berdasarkan alasan inilah, jumlah 
dingin tertentu diperlukan di dalam keija (kimiawi) sehingga 
kekuatan kebalikan-kebalikannya dapat diukur dan boleh ada 
penjagaan terhadap panas api. 

“Para falsafah tidak lebih berhati-hati kepada sesuatu 
apa pun daripada kepada api yang membakar. Mereka 
menyuruh para ahli kimia agar menyuci unsur-unsur dan 
nafas-nafas, melenyapkan kotoran dan kelembapannya, dan 
membuat tindakan-tindakannya yang berbahaya dan ketidak- 
bersihan dari api. Itulah dasar yang benar dari ajaran dan 
pengaturannya. Keija (kimiawi) memulai dengan api dan 
berakhir dengan api. Dengan demikian, para falsafah berkata: 
“Hati-hatilah terhadap api yang membakar’. Apa yang 
mereka maksudkan ialah bahawa seseorang hendaknya 
menjauhi perbuatan-perbuatan berbahaya kerana api. Kalau 
tidak, dua bentuk perbuatan berbahaya akan sama-sama 
terjadi atas substansi dan mempercepat kehancurannya. 
Demikian pula, sesuatu boleh melenyapkan dan hancur 
melalui dirinya sendiri, kerana unsur-unsurnya bertentangan 
satu sama lain, dan padanya terjadi tidakserasian. Maka ia 
berada di tengah-tengah di antara dua hal 130 dan tak ada yang 
menguatkan dan menyokongnya, tetapi (perbuatan-perbuat- 
an) berbahaya menguasai dan menghancurkannya. 

“Ketahuilah, kaum bijak pernah menyebutkan bahawa 
roh-roh berulang-ulang kembali ke tubuh-tubuh (atau sub- 
stansi-substansi). Sehingga, roh-roh lebih serasi dengan tubuh- 
tubuh dan lebih kuat untuk membunuh api, kerana roh-roh itu 
berhubungan dengan api di saat kesatuan - yang saya maksud 
adalah api unsuri. Ia hendaknya anda ketahui. 

“Kini kami akan berbicara tentang batu yang memung- 
kinkan kerja (kimiawi), sebagaimana disebutkan para falsafah. 
Mereka mengemukakan pelbagai pendapat tentangnya. 
Sebahagian di antaranya menyatakan bahawa batu itu boleh 
didapati pada binatang-binatang; sebahagian lagi menyata- 
kan, berada di dalam tumbuh-tumbuhan; sebahagian lainnya 
menunjuk pada mineral-mineral; sedangkan menurut yang 
lainnya lagi, ada pada segala sesuatu. Kami tidak akan 
menguji pelbagai dakwaan ini dan terjun ke dalam suatu 


130 Yakni, kecenderungan sendiri ke arah kerosakan dan perbuatan destruktif 
daHpada api. 

perdebatan dengan para-para pengambil kesimpulan itu 
kerana akan menimbulkan diskusi berpanjangan. Saya telah 
menyebutkan bahawa keija (kimiawi) dapat secara potensial 
dibentuk dengan sesuatu, kerana unsur-unsur terdapat di 
dalam setiap sesuatu. 

“Kami ingin mengetahui daripada apa terjadinya kerja 
(kimiawi), baik potensial mahupun aktual. Dengan demikian, 
kami kembali kepada pernyataan al-Harrani bahawa pence- 
lupan terdiri daripada dua bentuk. Yang pertama dapat 
mempergunakan substansi seperti saffron (kunyit), yang 
dipergunakan untuk mencelup pakaian putih. Kunyit menjadi 
berubah padanya, menghilang dan membusuk. Pencelupan 
yang kedua ialah transformasi substansi suatu benda ke dalam 
substansi atau warna pada lain. Maka pohon-pohonan, 
misalnya, mengubah tanah ke dalam dirinya sendiri, sehingga 
tanah berubah menjadi buah-buahan, dan buah-buahan 
menjadi binatang. Ini hanya terjadi dengan bantuan roh 
yang hidup dan watak yang aktif (kiyari), yang melahirkan 
substansi-substansi dan mengubah esensi-esensi. 

‘Apabila keadaannya demikian, saya katakan bahawa 
kerja (kimiawi) harusnya ada pada binatang atau pada 
tumbuh-tumbuhan. Buktinya, baik bintang mahupun tum- 
buh-tumbuhan memerlukan makanan sesuai kudrat dan 
watak masing-masing supaya tegak dan sempurna. 

“Tumbuh-tumbuhan tidak mempunyai kelembutan dan 
kekuatan yang sama seperti yang dimiliki binatang. Dengan 
demikian kaum bijak jarang berpaling kepadanya. Binatang 
adalah tingkat terakhir daripada tiga mutasi. Mineral berubah 
menjadi tumbuh-tumbuhan, dan tumbuh-tumbuhan berubah 
menjadi binatang, tetapi binatang tidak dapat berubah 
menjadi sesuatu pun yang lebih lembut darinya. Tetapi, 
binatang dapat kembali menjadi keras sekali. Kemudian, 
hanya binatang yang merupakan sesuatu yang kepadanya roh 
yang hidup berhubungan. Dan roh adalah sesuatu yang paling 
lembut di dunia. Ia mencapai binatang dengan sendirinya 
hanya kerana ia sama dengan binatang. Adapun roh pada 
tumbuh-tumbuhan adalah mudah, keras dan lembut. Di 
samping itu, ia tenggelam dan tersembunyi di dalam 
tumbuh-tumbuhan, kerana kerasnya sendiri dan kerasnya 
substansi tumbuh-tumbuhan. Ia tidak mampu bergerak 
kerana kekerasannya dan kekerasan rohnya. Dan roh yang 
bergerak jauh lebih lembut daripada roh yang tersembunyi. Itu 
kerana roh yang bergerak menerima makanan, berpindah- 

pindah dan bernafas. Sedangkan roh yang tersembunyi hanya 
menerima makanan. Dibandingkan dengan roh hidup, roh 
yang tersembunyi mengambil tempat yang lebih baik daripada 
dibandingkan dengan antara bumi dan air. Demikian pula 
tumbuh-tumbuhan dibandingkan dengan binatang. Dengan 
demikian, kerja (kimiawi) pada binatang lebih tinggi, dan lebih 
mudah. Orang berakal yang mengetahui hal ini harus 
mencuba metodenya yang mudah. Dia tidak harus melaku- 
kan yang dikhuatirkannya sukar. 

“Ketahuilah, para bijak membahagi makhluk hidup ke 
dalam ‘ibu-ibu’ - unsur-unsur - dan ‘pemuda-pemuda’ - anak- 
anak. Hal itu telah dikenal dan mudah dimengerti. Lalu kami 
bijak membahagikan unsur-unsur dan anak-anak ke dalam 
yang hidup dan yang mati. Mereka mengandaikan bahawa 
sesuatu yang bergerak adalah aktif dan hidup, dan bahawa 
sesuatu yang diam adalah pasif dan mati. Mereka ciptakan 
pembahagian ini untuk semua hal, untuk substansi-substansi 
yang cair dan ubat-ubatan dari mineral. Sesuatu yang cair di 
dalam api, dan terbang, dan menyala, mereka sebut ‘hidup’. 
Sesuatu yang bertentangan dengan sifat-sifat itu, mereka sebut 
‘mati’. Binatang-binatang dan tumbuh-tumbuhan yang dapat 
dihuraikan ke dalam empat unsur, mereka sebut hidup. Dan 
yang tidak, mereka sebut mati. 

“Kemudian mereka mencari semua kelompok yang 
hidup. Di antara hal-hal yang dapat dihurai ke dalam empat 
komponen yang nampak oleh mata, tidak mereka temukan 
sesuatu pun yang sesuai untuk kimia. Hal yang sesuai hanya 
mereka dapatkan pada ‘batu’ yang ada pada binatang. Mereka 
mempelajari genusnya. Dan mereka pun mengetahuinya. 
Mereka mengambilnya, dan mengaturnya. Hasilnya, daripa- 
da mereka peroleh kualiti-kualiti yang dikehendaki. 

“Kualiti-kualiti serupa dapat diperoleh pada mineral- 
mineral dan tumbuh-tumbuhan, setelah berbagai-bagai ubat- 
ubatan (mineral dan tumbuh-tumbuhan) dikumpulkan dan 
dicampur, dan lalu dipisahkan kembali. Ada tumbuh- 
tumbuhan, seperti garamrumput, yang dapat dihurai ke dalam 
sebahagian daripada keempat unsur mineral-mineral mengan- 
dung substansi-substansi, roh-roh, nafas-nafas yang ketika 
dicampur dan diatur, melahirkan sesuatu yang dapat 
berpengaruh. Kami telah mencubanya semua. 

“Binatang lebih tinggi. Pengaturannya lebih mudah. 
Maka seseorang hendaknya mengetahui batu apa yang ada 
pada binatang, dan bagaimana bisa mendapatkannya. 

“Telah kami jelaskan bahawa binatang adalah yang 
paling tinggi di antara anak-anak. Demikian pula, yang terdiri 
dari binatang lebih lembut daripada tumbuh-tumbuhan, 
sebagaimana tumbuh-tumbuhan lebih lembut daripada ta- 
nah, kerana tumbuh-tumbuhan dibuat dari esensi yang mumi 
dan substansinya yang lembut. Dengan demikian, tumbuh- 
tumbuhan harus lembut dan halus. Batu hayawani posisinya 
sama di antara makhluk binatang sebagaimana tumbuh- 
tumbuhan di tanah. Pokoknya ini harus dimengerti. Ia 
hampir tidak tersembunyi dari setiap orang kecuali bagi 
orang yang sangat tolol dan tak berakal. 

“Maka, saya telah memberitahu anda kecairan 
(mahiyah) dan genus (jins) batu. Kini saya akan menerangkan 
kepada anda pelbagai macam pengaturan ( tadbir ). Maka kami 
akan memberikan anda bahagian daripada maklumat yang 
lengkap, sebagaimana kami mengambilnya untuk kami 
sendiri, apabila Allah - puji bagi-Nya - menghendaki. 

“Dengan berkat Allah, inilah tadbir itu: Ambillah batu 
mulia. Simpan ia di dalam kukumbit dan elembik. Pisahkan 
keempat unsurnya, iaitu air, udara, tanah dan api. Keempat- 
nyalah substansi, roh, jiwa dan celupan. Ketika anda telah 
memisahkan air daripada tanah, dan udara dari api, 
simpanlah masing-masingnya pada tempatnya. Ambillah 
hampas - endapan - pada dasar terbawah tempat itu. Cucilah 
ia dengan api yang panas, sehingga api memindahkan 
kehitamannya, dan kekerasannya, dan kekeringannya pun 
lenyap. Putihkan ia dengna hati-hati dan wapkan sisa-sisa 
kelembapan yang tersembunyi di dalamnya. Dengan begitu ia 
akan menjadi air putih, yang tidak ada kegelapannya, 
kekotoran atau kekacauannya. Kemudian, kembalilah ke 
unsur-unsur utama yang tersaring darinya. Bersihkan ia, dari 
kehitaman dan kekacauannya. Cucilah ia berulang-ulang dan 
haluskan, sampai lembut, halus dan mumi. Kalau anda telah 
melakukannya, Allah akan menjayakan segala usaha anda. 

“Lalu, mulailah dengan komposisi yang merupakan pu- 
sat kegiatan. Sebagai begitu: Komposisi terjadi hanya melalui 
pengahwinan dan pembusukan. Pengahwinan ( tazwij ) ialah 
pencampuran antara yang lembut dan keras. Pembusukan 
(tafin) adalah pencaharan dan pembubukan sehingga satu 
sama lain bercampur dan menjadi satu, tanpa beza dan tiada 
yang kurang, seperti terjadi pada air. Dalam keadaan ini, 
komponen-komponen yang keras menguat untuk memegang 
yang lembut; roh menguat untuk menentang api dan dapat 

bertahan terhadapnya, dan jiwa telah menguat untuk me- 
nyelamkan dirinya dan masuk ke dalam substansi-substansi. 

“Keadaan ini hanya terjadi setelah terjadinya kompo- 
sisi. Ketika substansi yang larut berpadu dengan roh ia 
bercampur dengannya pada setiap bahagiannya dan bahagian- 
bahagian itu saling merasuk, kerana satu dan lainnya sama. 
Maka campuran yang dihasilkan menjadi satu hal. Kenyataan 
bahawa roh bercampur dengan tubuh mengharuskan roh 
dipengaruhi oleh kebaikan, kerosakan, kebakaran dan 
keterusmenerusan (persistensi), seperti tubuh. Demikian 
pula, ketika jiwa bercampur dengan substansi dan roh dan 
merasuknya melalui pelayanan-pelayanan tadbir (kimiawi), 
semua bkhagian jiwa bercampur dengan semua bahagian 
kedua hal yang lain, iaitu, roh dan substansi. Maka, jiwa dan 
roh serta substansi menjadi satu hal yang tidak mengandung 
perbezaan, dan berada pada posisi bahagian universal yang 
unsur-unsurnya utuh dan yang bahagian-bahagiannya satu 
sama lain serasi. 

“Ketika bahan campuran ini bertemu dengan substansi 
yang cair, dan api secara konstan mengena padanya, dan ke- 
lembapan yang ada padanya terbawa ke permukaan, ia me- 
larut pada substansi yang cair itu. Kelembapan menunjukkan 
kesibukan dan keterpautan api dengan sendirinya. Tetapi 
ketika api ingin memautkan dirinya sendiri kepadanya, cam- 
puran airnya mencegahnya dari bersatu dengan jiwa, kerana 
api tidak menyatu dengan minyak, sampai ia mumi. Demikian 
pula, air menunjukkan keengganan pada api. Maka, ketika api 
secara konstan mengena padanya, substansi kering yang ber- 
campur dengan air menjaganya di tengah, dan mencegahnya 
dari menguap. Dan air adalah sebab bagi kebakaan minyak. 
Dan minyak adalah sebab bagi persistensi celupan. Dan celup- 
an adalah sebab bagi munculnya warna, dan indikasi 
keminyakan pada benda-benda gelap yang tak bercahaya 
dan tak berkehidupan. Inilah substansi yang benar. Dan 
demikianlah kerja kimiawi. “Telur 131 yang anda tanyakan 
yang disebut oleh para bijak dengan ‘telur'. Inilah yang terfikir 
di benak ketika mereka berbicara tentang ‘telur’, dan bukan 
telur ayam. Hendaknya diketahui bahawa para bijak tidak 
memberinya nama ‘telur’ dengan sia-sia. Mereka menyebutnya 
‘telur’, kerana ia dapat diperbandingkan dengan telur (ayam). 


131 Mengenai “telur” para ahli kimia, semula memaksudkannya sebagai campuran 
tembaga, timah, besi dan tin, tetapi juga disebut “batu” kimiawi. 

Saya bertanya kepada Maslamah tentang hal itu pada 
suatu hari ketika saya sendirian bersamanya. Saya berkata 
kepadanya: 

“Tuan bijak, katakan kepadaku, mengapa para bijak 
menyebut binatang campuran dengan ‘telur’? Apakah kerana 
ada sesuatu pada bahagiannya, atau kerana suatu makna 
tertentu yang mendorong mereka melakukannya?” 

Dia menjawab, “Sungguh, terkandung makna yang 
dalam padanya.” 

“Saya katakan, “Tuan bijak, manfaat apa yang mereka 
lihat dan indikasi sehubungan dengan kimia yang mereka 
dapatkan dengan membandingkannya dengan telur dan 
menyebutnya telur?” 

Ia menjawab, “Kerana telur sama dengan dan berhu- 
bungan dengan bahan campuran. Fikirkanlah tentang hal itu, 
maknanya akan nampak padamu.” 

Saya tinggal bersamanya, sambil memikirkannya, tetapi 
tak saya temukan ertinya. Ketika dia melihat saya berusaha 
berflkir dalam-dalam dan jiwa merasuk ke dalamnya, dia 
menarik lengan saya, dan menggerakkan saya perlahan dan 
lalu berkata, “Abu Bakr, itu kerana adanya hubungan antara 
keduanya yang bertalian dengan kuantiti warna-warna di saat 
pencampuran dan komposisi unsur-unsur”. Ketika dia 
menyatakannya, kegelapan yang menyelimuti fikiran saya 
lenyap. Cahaya hati menerangi saya, dan akal saya dapat 
memahami dengan kuatnya. Saya pun pulang ke rumah 
sambil bersyukur kepada Allah. Saya bangun sebuah bentuk 
geometri untuk mengilustrasikannya, yang ternyata membe- 
narkan apa yang dikatakan Maslamah. Saya menuliskannya 
untuk anda di dalam buku (surat) ini. 

“Misalnya: ketika bahan campuran ( al-murakkab ) 
lengkap dan sempurna, unsur udara di dalamnya, nisbahnya 
pada unsur udara yang ada di dalam telur, sama dengan 
nisbah unsur api yang ada dalam bahan campuran pada unsur 
api yang ada dalam telur. Demikian pula halnya kedua unsur 
yang lain, tanah dan air. Kini, saya katakan: setiap dua hal 
yang saling sebanding menurut cara ini adalah serupa satu 
sama lainnya. Misalnya, andaikanlah bahawa permukaan 
telur adalah HWZH . 132 Bila kita menginginkannya, ambil 


132 Di dalam surat kita, EGFH. Permukaan “telur” EGFH dikatakan sama 
dengan permukaan “batu” AJBD (pada surat kita, ACBD), dan dengan 
demikian “batu” disebut “telur”. 

unsur terkecil dari bahan campuran, iaitu unsur kekeringan, 
dan tambahkan kepadanya jumlah yang sama dari unsur 
kelembapan. Kita urus ( tadbir ) keduanya, sampai unsur 
kekeringan menyerap unsur kelembapan dan menguasai 
kekuatannya. Diskusi ini mengandung suatu tanda rahsia 
tertentu yang, bagaimanapun, takkan disembunyikan pada 
anda. Maka kita tambahkan pada keduanya sejumlah roh 
yang sama, iaitu air. Maka kesemuanya meliputi enam 
bahagian yang sama. Lalu kita urus semuanya dan tambah- 
kan kepadanya jumlah yang sama dari unsur udara, iaitu jiwa. 
Dan itu terdiri dari tiga bahagian. Maka seluruhnya terdiri 
dari sembilan bahagian yang sama kekuatannya dengan 
kekeringan. Di bawah setiap dua sisi bahan campuran yang 
wataknya (unsur) meliputi permukaan bahan campuran kita 
letakkan dua unsur. Awal kedua sisi yang meliputi permukaan 
bahan campuran itu diandaikan dua sisi dari unsur-unsur air 
dan udara. Dan keduanya adalah dua sisi AJD. Permukaan itu 
adalah ABJD. Secara sama, kedua sisi yang meliputi 
permukaan ‘telur’ yang merupakan air dan udara adalah 
dua sisi dari (permukaan) HZWH. Kini, dapat saya katakan: 
permukaan ABJD adalah sama dengan permukaan HZWH 
(...) unsur udara yang sebut ‘jiwa ’. 133 Demikian pula halnya 
(sisi) B J dari permukaan bahan campuran. Para bijak tidak 
pernah menyebut sesuatu dengan nama apa pun, kecuali kalau 
yang pertama dapat dibandingkan dengan yang lain. 

“Kata-kata yang anda minta penjelasannya dari saya 
ialah ‘tanah suci ’ 134 - ini bererti kombinasi unsur-unsur yang 
tertinggi dan terendah ‘tembaga’, iaitu substansi kehitaman 
dari yang telah dipindahkan dan yang telah dipotong-potong 
sampai menjadi sebuah atom, dan diwarnai merah dengan 
kopperas, hingga ia menjadi tembaga. ‘ Maghnisinya 135 adalah 
batu (milik para ahli kimia) tempat roh-roh dibekukan dan 
dikeluarkan oleh watak tertinggi di mana roh-roh terpenjara, 
untuk memerangi api dan menjaga roh-roh itu dari api. 
'Furfurah' (merah lembayung) adalah merah tua yang dibuat 
oleh alam (kiycm ).‘ Batu hitam’ adalah batu yang mempunyai 
tiga kekuatan dari individualiti-individualiti yang berbeza- 


133 Atau “nafas?” 

134 “Tanah suci” di sini dipergunakan untuk istilah khusus dalam kimia, terutama 
sebagai nama bagi merkuri. 

135 “Magnesia”, istilah para ahli kimia untuk semacam campuran yang sukar 
dibatasi. 

beza, namun satu sama lainnya sama dalam bentuk dan 
genusnya. Satu di antaranya adalah spiritual, menyala, dan 
jernih. Inilah kekuatan yang aktif. Yang kedua adalah fizik. Ia 
bergerak dan mempunyai persepsi inderawi. Namun, ia lebih 
keras daripada kekuatan yang pertama. Pusatnya berada di 
bawah pusat kekuatan yang pertama. Kekuatan yang ketiga 
adalah kekuatan yang bersifat bumi. Ia zat padat dan zat yang 
menciutkan. Ia berbalik ke arah pusat bumi kerana gravitinya. 

Ia adalah kekuatan yang memegang kekuatan-kekuatan 
spiritual dan fizik bersama-sama, dan menguasainya. 

“Kata-kata yang masih tertinggal adalah inovasi- 
inovasi yang dibuat untuk mengelabui orang-orang bodoh. 
Orang yang mengetahui premis-premis (dasar) dapat lepas 
dari segalanya. 

“Inilah semua yang anda tanyakan kepada saya. Saya 
telah menerangkannya kepada anda di dalam surat ini. Kami 
harap, dengan pertolongan Allah, anda mencapai kehendak 
anda. 

“Wassalam.” 

Di sini berakhirlah pembicaraan Ibn Bisyrun, seorang murid 
Maslamah al-Majrithi yang berwibawa, tokoh terkemuka ilmu- 
ilmu kimia, huruf sihir, dan sihir di Andalusia, pada abad ke-3 (ke- 
9 Masihi) dan sesudahnya. 

Dan anda saksikan bagaimana semua ungkapan yang 
dipergunakan oleh para ahli kimia mengarah kepada tanda-tanda 
rahsia dan teka-teki, yang hampir tidak jelas dan tak dimengerti. 
Ini bukti bahawa kimia bukan keahlian alami.] 

Kebenaran dalam hubungannya dengan kimia, yang diper- 
cayai dan yang disokong oleh fakta yang nyata, ialah bahawa kimia 
adalah salah satu cara di mana jiwa spiritual melakukan 
pengaruhnya aktif di alam benda. Ia mungkin termasuk di antara 
karamah, perlakuan jiwa Ilahi yang baik sekiranya jiwa itu baik. 
Atau, ia termasuk sihir kalau jiwanya buruk dan jahat. Adalah 
suatu yang jelas bahawa (kimia boleh berlaku) sebagai suatu 
karamah ilahi. Ia boleh jadi sihir, jadi tukang sihir, sebagaimana 
telah ditetapkan pada tempatnya, boleh mengubah identiti materi 
melalui kekuatan sihirnya. 136 

Ada yang mengira bahawa seorang tukang sihir harus 
mempergunakan substansi untuk aktivitis sihirnya. Maka, bina 


136 Lihat fasal 29, di Bab ini, “Ilmu sihir dan Talismanik”. 

tang-binatang tertentu dapat diciptakan dari substansi tanah, 
rambut, dan tumbuh-tumbuhan, atau secara umum, dari substansi 
lain dari yang mereka miliki. Cara ini misalnya, dilakukan oleh 
tukang-tukang sihir Firaun dengan memakai tali dan tongkatnya. 
Juga dilaporkan, tentang tukang-tukang sihir Negro dan India 
serta para tukang sihir-sihir Turki, yang menyihir udara untuk 
mendatangkan hujan dan semacamnya. 

Oleh sebab, kimia itu untuk membuat emas dengan substansi 
yang lain daripada substansi emas, ini pun satu bentuk sihir. 
Orang-orang bijaksana yang membicarakan masalah ini, seperti 
Jabir, Maslamah, dan para pendahulunya yang bukan Muslim, 
mengikuti cara ini. Dengan demikian, mereka menggunakan 
pelbagai ungakapan yang berbelit-belit. Mereka ingin memperta- 
hankan kegiatan kimia daripada penolakan syariat terhadap 
pelbagai sihir. Ia bukanlah disebabkan mereka keberatan menyam- 
paikannya kepada pihak lain, sebagaimana dianggap oleh orang- 
orang yang tidak menyiasatnya secara mendalam. 

[*Untuk membandingkan fakta-fakta buku kimia Maslamah 
Rutbat al-Hakim , dan bukunya tentang sihir dan talismanik, 
Ghayat al-Hakim. Dia ingin menunjukkan bahawa bidang 
permasalahan Ghayah sangat luas, sedangkan pokok persoalan 
Rutbah terbatas. Ini kerana “tujuan final' Ghayah lebih tinggi 
(tingkatannya dalam penyelidikan) daripada Rutbah “tingkat”. 
Permasalahan Rutbah. Terpisah dari masalah Ghayah. Diskusi 
( Maslamah ) mengenai kedua disiplin ilmu ini menjelaskan apa yang 
telah kami katakan. 

Kelak kami akan menerangkan tentang asumsi orang bahawa 
perolehan kimia merupakan hasil dari keahlian alami sebagai suatu 
yang keliru. 

Allah maha tahu, maha sempurna pengetahuan-Nya] 


32 Sangkalan terhadap falsafah. Kecemaran terhadap para pelajar 
yang mempelajari falsafah 

Fasal ini dan dua sokongan yang berikutnya adalah penting. Ilmu- 
ilmu mengenai falsafah astrologi, dan kimia berlaku dalam 
peradaban. Ianya berkembang pesat di kota-kota. Ancaman ter- 
hadap agama adalah nyata. Dengan demikian adalah wajar kita 

memperjelaskan mengenai ilmu-ilmu dan mendedahkan sikap 
sebenar yang menyentuhnya. 

Terdapat golongan makhluk berakal daripada rumpun 
manusia yang berpendapat bahawa esensi dan keadaan-keadaan 
tentang keseluruhan eksistensi, bahagiannya yang sama-sama 
dapat dirasa oleh indera dan yang selanjutnya daripada persepsi 
sensual termasuk juga alasan-alasan dan sebab-sebabnya dapat 
esensi dan keadaan yang ditanggapi oleh spekulasi mental dan 
pemikiran intelektual. Orang-orang yang berpendapat bahawa 
akidah-akidah keimanan dapat dimantapkan melalui spekulasi 
intelektual dan tidak melalui pernyataan tradisi (hadis), sebab aqaid 
itu adalah termasuk di antara persepsi intelektual, aql. Mereka 
disebut ahli falsafah (falasifah , jamak faylasur yang berasal 
daripada bahasa Yunani dan bererti ‘pencinta kebenaran’. 

Mereka membuat penyelidikan mengenai masalah persepsi. 
Dengan semangat yang tinggi, mereka berusaha untuk mencari 
apakah tujuannya. Mereka menetapkan suatu norma yang 
memungkinkan akal mampu antara yang benar dan yang salah, 
yang mereka sebut ‘logika’. Inti daripadanya ialah bahawa spe- 
kulasi mental (akal) memungkinkan suatu perbezaan antara yang 
benar dengan yang salah, menumpukan idea-idea yang dikutip 
daripada ex istentia individual. Daripada existentia individual ini 
seseorang pertamanya mengutip gambar-gambar yang sesuai 
terhadap kesemua (manifestasi-manifestasi ex istentia) yang perse- 
orangan sepertimana sebuah mohor yang sesuai untuk semua 
ukiran yang diperbuat daripada tanah atau lilin. Kutipan yang 
dapat diambil daripada sensibilia disebut intelligibilia atau 
(ma ‘qulat awail). Idea-idea sejagat ini boleh digabungkan dengan 
idea-idea yang lain daripadanya, ia dibezakan dalam fikiran. Lalu, 
idea-idea lain, yakni yang telah digabungkan dan memiliki idea- 
idea yang sama dengan ‘Primary intelligibilia , dikutip daripadanya. 
Kemudian, sekiranya masih ada idea-idea lain lagi yang digabung- 
kan dengannya, kutipan atau abstraction kedua dan ketiga 
dilakukan sehingga proses kutipan itu sampai pada idea-idea 
universal yang sesuai dengan semua idea dan individu (manifestasi 
existentia). Tidak ada abstraksi lainnya yang boleh dibuat. Ia 
adalah genera yang paling tinggi. Semua idea abstrak yang tidak 
diperoleh dari sensibilia berguna sekiranya digabungkan sesama 
yang lainnya, untuk memperoleh ilmu-ilmu pengetahuan. Ia 
disebut intelligibilia sekunder. 

Melalui kemampuannya untuk berfikir, manusia mempelajari 
intelligibilia abstrak dan melaluinya memperhatikan yang ada 
{wujud) sebagaimana adanya. Untuk keperluan ini, fikiran harus 
menggabungkan sebahagian daripada intelligibilia abstrak dengan 
sebahagian yang lain atau memisahkan sebahagian dengan yang 
lain dengan bantuan pembicaraan rasional yang tidak berdolak- 
dalik. Ini dapat memberi (fikiran) sebutan yang tepat dan persepsi 
yang selesa mengenai kewujudan, sekiranya (proses) itu berlaku 
menurut norma-norma yang diterima, sebagaimana dinyatakan 
terdahulu. 

Gabungan intelligibilia abstrak dan keputusan yang menyang- 
kutnya itu disebut apersepsi. Pada akhirnya, ahli-ahli falsafah 
mendahulukan apersepsi daripada persepsi, tetapi pada mula dan 
selama proses pengajaran mereka mengutamakan persepsi daripada 
apersepsi. Sebabnya mereka berpendapat bahawa persepsi adalah 
matlamat puncak pencarian demi memahami dan bahawa apersepsi 
hanyalah suatu cara untuk melakukan pencarian itu. Dalam buku- 
buku sarjana-sarjana logik, seseorang akan mendapatkan suatu 
kenyataan yang menunjukkan persepsi didahulukan dan bahawa 
apersepsi adalah tergantung kepadanya. Kenyataan ini harus 
dimengertikan dalam erti mencari kesedaran dan bukan dalam 
erti memperoleh pengetahuan yang sempurna. Inilah pendapat 
Aristotles, seorang tokoh terkemuka di kalangan mereka. 

Kemudian ahli-ahli falsafah berpendapat bahawa kebaha- 
giaan adalah terletak pada kesampaian persepsi tentang segala 
sesuatu yang wujud, ( maujudat ) baik yang sensibilia mahupun yang 
berada pada selanjutnya persepsi sensual dengan bantuan pemikir- 
an dan pembicaraan rasional . 137 Hasil daripada seluruh persepsi 
mereka tentang wujudan dan hasil di mana persepsi itu akan sampai 
yakni kesimpulan-kesimpulan terinci daripada keputusan-keputus- 
an spekulatif mereka, adalah sebagaimana berikutnya. Pertama, 
mereka membuat kesimpulan daripada penelitian dan persepsi 
sensual bahawa terdapatnya substansi yang rendah. Kemudian, 
persepsi mereka meningkat sedikit. Dengan adanya gerakan dan 
persepsi sensual pada jenis haiwan membuatkan mereka menyedari 
wujudnya jiwa. Kemudian, kekuatan-kekuatan jiwa akan membuat 


1 37 Inilah kebahagiaan intelektual atau keutamaan intelektual, yang oleh Plato dan 
Aristotles dinyatakan sebagai tujuan - tertinggi dalam hidup manusia. Ahli-ahli 
falsafah Islam banyak mengikuti pendapat ini. 

mereka menyedari posisi akal yang dominan. Di sini, persepsi 
mereka berhenti. Mereka membuat kesimpulan-kesimpulan me- 
ngenai benda langit yang tinggi dengan cara yang sama seperti 
mereka menarik kesimpulan-kesimpulan sehubungan dengan esensi 
manusia. Mereka pun menyatakan bahawa tidak boleh tidak alam 
falak mesti mempunyai, suatu jiwa dan akal, sebagaimana yang 
dipunyai oleh manusia. Lalu, mereka mengakhiri itu pada puncak 
angka-angka kesatuan-kesatuan, iaitu sepuluh - sembilan esensi- 
esensinya adalah jumlah-jumlah yang terputus, dan satu adalah 
pertama tersendiri, yang kesepuluh . 138 

Mereka mengandaikan bahawa kebahagiaan meliputi di 
dalam persepsi terhadap wujud dengan bantuan kesimpulan- 
kesimpulan berikut sekiranya pada waktu yang sama, persepsi 
tersebut itu digabungkan dengan pembaikan jiwa dan penerimaan 
jiwa akan watak-watak yang mulia. Meskipun syariat agama tidak 
pernah diturunkan (untuk membantu manusia dalam membezakan 
antara yang mulia dan yang hina), apa yang mungkin dilakukan 
oleh manusia kerana dia berupaya membezakan antara yang hina 
dan yang mulia tindak-tanduknya melalui (kemampuan akalnya) 
untuk berfikir, kecenderungannya yang semula jadi terhadap 
tindakan-tindakan yang terpuji, kecenderungan semula jadinya 
untuk tidak melakukan sesuatu yang buruk. Mereka mengandai- 
kan apabila jiwa telah menjadi mulia, dia akan memperoleh 
kegembiraan dan kesenangan, dan ketidaktahuan akan kualiti- 
kualiti moral bererti seksaan batin. Ini menurut pandangan 
mereka, erti pahala dan seksa di akhirat. Mereka melanjutkan 
pendapat itu dan melalui kata-kata yang digunakan dan memper- 
lihatkan kebodohan mereka sejauh mana perincian-perincian itu 
dititikberatkan. 

Tokoh yang memainkan peranannya mengenai doktrin ini, 
orang yang mengemukakan permasalahan-permasalahan yang ada 
hubungan dengan mereka, menulis buku-buku tentang itu sebagai 
suatu ilmu yang sistematis serta' yang telah mencatatkan hujahan- 
hujahan menyokong mereka sebagaimana telah kita ketahui, 
adalah Aristotles dari Mekedonia di Negeri Rom. Dia murid 
Plato dan guru Iskandar yang Agung. Dia digelar ‘Guru yang 


138 Demikian terjemahan daripada teks Arab yang terdapat dalam semua naskhah 
yang ada. Dan Dr. Wafi, seorang pengamat Ibn Khaldun menyatakan kalimat 
ini tidak jelas maksudnya. 

Pertama’, tanpa syarat-syarat selanjutnya. Maksudnya ‘guru 
logika’ sebab sebelum Aristotles logika masih belum diperbaiki. 
Dialah orang pertama yang menyusun secara sistematis norma- 
norma logik dan menguruskan masalah-masalahnya dan memberi- 
kan pemecahannya yang baik dan luas. Tentu dia akan pada 
hakikatnya, telah melakukan dengan baik sekali terhadap norma 
logik apabila itu hanya akan membebaskannya daripada tang- 
gungjawab kecenderungan-kecenderungan falsafah yang metafizi- 
ka, ilihiyyat. 

Selanjutnya, dalam Islam, terdapat juga orang-orang yang 
menerima doktrin itu dan mengikuti pendapat Aristotles dalam 
hubungan dengan mereka secara hampir kecuali beberapa hal saja. 
Ini berlangsung sebagai beriki t. Khalifah-khalifah Bani Abbas 
telah menerjemahkan karya-karya para ahli falsafah kuno dari 
bahasa Yunani (Greek) ke dalam bahasa Arab. Beberapa orang 
Islam mentelaahnya secara kritis. Sarjana-sarjana yang telah di- 
sesatkan oleh Allah s. w. t. telah menyerap doktrin-doktrin itu dan 
mempertahankannya di dalam perdebatan-perdebatan. Mereka 
cuma berbeza pendapat dalam beberapa hal yang terperinci. Di 
antara mereka yang paling terkenal adalah Abu Nashr al-Farabi 
(ahli falsafah Islam) pada abad ke-4 (ke- 10) pada masa peme- 
rintahan Saif ad-Daulah, dan Abu Ali Ibn Sina (Avicenna) pada 
abad ke-5 (ke- 11) pada masa pemerintahan Nazamur Mulk dari 
Bani Buwaihi di Ishfahan dan lain-lainnya. 

Suatu yang harus diketahui bahawa pendapat yang dikemu- 
kakan oleh ahli-ahli falsafah adalah salah dalam semua aspeknya. 
Mereka merujuk semua existentia ( maujudat ) kepada akal yang 
pertama dan berasa puas dengan (teori akal yang pertama) dalam 
perjalanan menuju Yang Wajib (Allah). Ini bererti mereka telah 
menolak semua tingkat penciptaan Tuhan yang berada lebih jauh 
lagi daripada (akal yang pertama). Wujud, bagaimanapun, dalam 
begitu luas untuk diterangkan melalui suatu pandangan yang 
begitu sempit. 

“Dan Dia menciptakan apa-apa yang tidak engkau ketahui.” 

Ahli-ahli falsafah yang membatasi diri pada penegasan akal 
dan mengabaikan sesuatu yang berada pada selanjutnya adalah 
dalam satu seginya dapat dibandingkan dengan ahli-ahli fizik yang 
membatas diri dalam menegaskan tubuh dan menolak untuk 
mengakui adanya jiwa dan akal dalam kepercayaan bahawa tidak 


726 



PELBAGAI MACAM ILMU PENGETAHUAN 


ada apa-apa selanjutnya di dalam tubuh dalam hikmah Allah 
berhubung dengan dunia wujud. 

Adapun argumen-argumen yang dikemukakan ahli falsafah 
untuk dakwaan-dakwaan mereka mengenai existentia (maujudat), 
dan yang mereka ajukan kepada ujian tentang norma-norma logik 
adalah tidak cukup untuk tujuan itu. 

Hujahan-hujahan mengenai existentia jasmaniah adalah 
meliputi apa yang mereka sebut sebagai ilmu fizik. Kekurangan 
itu terletak pada fakta bahawa kesesuaian antara hasil-hasil 
pemikiran sebagaimana mereka andaikan adalah dihasilkan oleh 
norma-norma rasional dan pemikiran dan dunia luar, adalah tidak 
berdolak-dalik. Kesemua keputusan-keputusan fikiran adalah 
bersifat umum, sedangkan existentia dunia luar yang mana adalah 
individual dalam substansi-substansinya. Mungkin ada sesuatu hal 
pada substansi-substansinya yang menghalangi persesuaian antara 
keputusan-keputusan universal daripada fikiran dan substansi- 
substansi individual dari dunia luar. Dalam apa kadarnya, 
sungguhpun walau apa pun (kesesuaian) adalah dibuktikan oleh 
persepsi sensual memiliki buktinya pada fakta yang terlihatkan. Ia 
tidak mempunyai bukti-buktinya dalam hujahan-hujahan logikal. 
Di mana, kemudiannya adalah watak yang tidak berdolak-dalik 
yang dapat dicari hujahan-hujahannya. 

Fikiran juga selalunya diterapkan kepada intelligibilia utama 
yang sesuai dengan (existentia) individual, dengan bantuan 
gambar-gambar imaginasi, tetapi tidak kepada intelligibilia 
sekundar, yang merupakan penyarian pada tingkatan kedua. 
Dalam hal ini, keputusan menjadi tidak berdolak-dalik, yang 
dapat dibandingkan keputusan mengenai sensibilia , sebab intelligi- 
bilia utama begitu cenderung untuk sesuai dengan dunia luar, 
kerana ia sesuai secara sempurna (menurut definisi pada manifes- 
tasi individual daripada existentia ). Dengan demikian dalam hal ini, 
seseorang itu menyetujui dakwaan-dakwaan (ahli-ahli falsafah) 
mengenai hal itu. Namun, kita harus mengekang diri daripada 
mempelajari perkara-perkara itu, sebab pengekangan diri adalah 
termasuk (sebahagian kewajipan) seseorang Islam untuk tidak 
melakukan segala apa yang tidak ada kena mengena dengannya 139 
masalah-masalah fizik adalah tidaklah penting kepada kita dalam 


139 Menunjuk pada atsar yang masyhur: “Termasuk kebaikan Islam seseorang 
adalah (sikap) meninggalkan apa-apa yang tidak berguna”. 

hal-ehwal agama kita atau penghidupan kita. Dengan demikian 
kita harus tidak mengambil perhatian terhadapnya. 

Penghujahan-penghujahan mengenai ex istentia melampaui 
persepsi spritualia - adalah meliputi apa yang disebut oleh ahli 
falsafah sebagai ‘ilmu ilahi’ atau ilmu metafizik. Esensi 
( spiritualianya ) adalah sama sekali tidak diketahui. Seseorang 
tidak berupaya mendapatkannya tidak juga membuktikannya 
melalui hujahan-hujahan logis, sebab abstraksi atau penyarian 
intelligibila daripada existentia individu dari dunia luar hanya 
mungkin mengenai sesuatu perkara yang dapat kita tanggapi 
melalui indera dari mana unsur-unsur universalnya dapat dicapai. 
Kita tidak dapat menanggapi esensi-esensi spiritual dan selanjutnya 
menyarikan quiditiesnya. daripadanya, sebab indera meliputi batas 
antara kita dengannya. Kita memiliki dengan demikian tidak 
hujahan-hujahan daripadanya, dan kita tidak menemukan cara apa 
pun untuk menegaskan eksistensinya. Apa yang kedapatan pada 
kita (dalam hubungan ini). Keadaan-keadaan di mana persepsi jiwa 
manusia berlaku dan khususnya di dalam bayangan-bayangan 
mimpi yang ada di dalam pengalaman intuitif bagi setiap orang. 
Tetapi selanjutnya, apa yang terlindung realiti dan sifat-sifat 
( spritualia ) merupakan soal yang terlindung dan tidak ada jalan 
untuk mempelajarinya. Ahli-ahli falsafah yang berkeupayaan telah 
menyatakan demikian. Mereka telah menyatakan pendapat 
bahawa apa yang immaterial tidak mungkin dapat dibuktikan 
melalui hujahan-hujahan logis, sebab ia merupakan suatu keadaan 
hujahan-hujahan logis yang premisnya mestilah bersifat esensial. 
Plato, tokoh falsafah terkemuka telah menyatakan bahawa tidak 
adanya kepastian yang dapat diperoleh berkenaan Tuhan. Dan 
seseorang itu boleh menyatakan tentang Tuhan hanya melalui apa 
yang sesuai dan padan - iaitu dugaan, (dzanri). Sekiranya, setelah 
segala penat lelah dan kesukaran kita hanya mendapatkan dugaan 
semata, maka dugaan yang telah kita tempuhi pada permulaannya 
adalah memadai bagi kita. Apa gunanya, selanjutnya ilmu-ilmu ini 
dan usaha terhadapnya yang ada? Apa yang kita mahu dengan 
pasti mengenai existentia yang berada di luar jangkauan persepsi 
sensual, sedangkan, dalam falsafah mereka, dugaan-dugaan itu 
adalah had pencapaian pemikiran manusia yang dapat dicapai oleh 
manusia. 

Ahli-ahli falsafah menyatakan bahawa kebahagiaan itu 
meliputi usaha menganggapi eksistensi ( maujudat ) sebagaimana 

adanya, dengan cara hujahan-hujahan logis. Ini adalah pernyataan 
yang curang dan harus ditolak. Persoalannya adalah sebagai 
berikut. Manusia itu terdiri daripada dua bahagian. Satu 
daripadanya jasmani adalah yang satu lagi ialah rohaniah, dan 
bercampur dengan yang terdahulu. Setiap satu daripada bahagian 
ini memiliki persepsinya sendiri-sendiri walaupun bahagian yang 
menganggap adalah satu dalam kedua-dua hal, yakni satu 
bahagian spritual. Pada sesuatu masa, dia menganggapi persepsi- 
persepsi spiritual. Pada masa yang lainnya, dia menanggapi 
persepsi-persepsi jasmani sungguhpun begitu dia menanggapi 
persepsi spiritual melalui esensinya sendiri tanpa mempergunakan 
perantara sementara ia menanggapi persepsi-persepsi jasmaniah 
melalui perantaraan alat tubuh, seperti otak dan pancaindera. 

Sekarang, sesiapa yang ada tanggapan akan merasa sangat 
gembira apabila dia membuat tanggapan-tanggapan sebagai 
contohnya seseorang anak yang memiliki pertama kalinya persepsi 
jasmaniah seperti kebanyakan persepsi jasmaniah yang melalui 
perantara akan berasa amat gembira melihat cahaya yang 
dilihatnya dan suara yang didengarinya. Maka, tidaklah dapat 
diragukan lagi bahawa jika itu akan mendapati kegembiraan amat 
sangat dan keseronokan yang ditimbulkan daripada persepsi yang 
langsung daripada esensinya yang langsung sendiri. Apabila jiwa 
seseorang menjadi sedar tentang persepsi datang daripada 
esensinya tanpa apa-apa perantara dia menikmati kegembiraan 
dan keseronokan. Tanggapan sedemikian tidaklah diperoleh 
melalui suatu spekulasi (pemikiran) dan ilmu pengetahuan. Ia 
hanya dapat diperolehi dengan menghilangkan tirai persepsi 
sensual dan dengan melupakan sama sekali persepsi-perseps'i 
jasmaniah. Ahli-ahli tasawuf lebih menitikberatkan untuk menda- 
patkan kegembiraan yang amat sangat melalui mendapatkan jiwa 
itu mencapai tanggapan jenis itu. Mereka berusaha untuk 
mematikan seluruh kekuatan jasmaniah dan persepsi melalui 
latihan rohaniah riyadhah; dan masalah melalui kemampuan 
berfikir melalui akal melalui cara ini. Jiwa itu dapat mencapai 
persepsi -yang datang kepadanya daripada esensinya sendiri; 
apabila seluruh gangguan-gangguan dan rintangan-rintangan yang 
disebabkan oleh tubuh dapat dihilangkan. Maka ahli-ahli sufi akan 
mengalami kebahagiaan dan kegembiraan yang sukar hendak 
digambarkan. Inilah sebagaimana yang difahami oleh para 
falsafah, adalah andaian yang benar, dan harus dipatuhi; padahal 

ia tidak mengambil kira idea yang mereka ada di dalam fikiran. 

Kenyataan mereka bahawa hujahan-hujahan logis dan dalil- 
dalil yang dihasilkan oleh persepsi ini dan kegembiraan yang 
diperolehi adalah jelasnya palsu sebagaimana yang dapat dilihat. 
Hujahan-hujahan logis dan bukti-bukti dalam kategori persepsi 
jasmaniah, sebab ianya dihasilkan oleh kekuatan akal yakni daya 
khayal, pemikiran, dan ingatan. Yang pertama kita titikberatkan 
dalam usaha mendapatkan persepsi jenis ini adalah dengan 
mematikan semua kekuatan otak, sebab ia menolak terhadap 
persepsi itu dan berusaha menyangkakannya. Seseorang akan 
mendapati ahli-ahli falsafah dengan tekun mentelaah Kitab asy- 
Syifa ’ , al-Isyarat, an-Najah (karya-karya Ibn Sina) dan ringkasan- 
ringkasan Ibn Rusyd terhadap ‘Teks’ (Organon) dan karya-karya 
lainnya oleh Aristotles. Mereka sibuk membolak-balikkan hala- 
mannya. Mereka tetap dengan hujahan-hujahan yang mereka ada 
dan berusaha mencari bahagian kebahagiaan itu (yang dipercayai 
terkandung di dalamnya) mereka tidak menyedari bahawa dengan 
cara ini mereka hanya menambahkan rintangan-rintangan dalam 
usaha mencapai kebahagiaan. 

Mereka meletakkan diri pada dasar yang dibuat oleh 
Aristotles, al-Farabi, dan Ibn Sina yang menyatakan bahawa 
siapa memperoleh persepsi akal aktif dan telah bersatu dengan 
hidupnya di dunia ini telah memperolehi bahagian kebahagiaan 
mereka. Bagi mereka, akal aktif bererti yang pertama (yang 
tertinggi) dari tingkatan spiritualita dari mana (tabir) persepsi 
sensual dapat disingkapkan. Mereka mengandaikan bersatunya 
akal aktif untuk menjadi persepsi ilmiah. Seseorang telah dapat 
melihat bahawa ianya adalah silap. Apabila Aristotles dan 
pengikut-pengikutnya berbicara mengenai kesatuan dan persepsi 
dalam hal ini, mereka bermaksud persepsi jiwa yang datang 
kepadanya dari esensinya sendiri dan tanpa adanya perantara, 
tetapi kesemuanya diperoleh dengan tersingkapnya tabir persepsi 
sensual. 

Tambahannya, (ahli-ahli falsafah) menerangkan tentang 
kegembiraan yang berasal dalam persepsi jenis ini adalah serupa 
dengan kegembiraan yang telah dijanjikan di dunia yang akan 
datang juga, adalah silap. Apa yang telah ditetapkan oleh ahli-ahli 
falsafah, apa yang jelas kepada kita bahawa melampaui persepsi 
sensual terdapatnya hal lain yang ditanggapi oleh jiwa tanpa 
perantara. Ini menimbulkan kegembiraan yang besar kepada jiwa, 

tetapi, kami tidak terflkir ini menjadikan suatu kepastian bahawa ia 
adalah serupa dengan kebahagiaan di dunia lainnya (ukhrawi), 
meskipun ia harus suatu kegembiraan yang meliputi kebahagiaan- 
kebahagiaan itu. 

Keterangan mereka bahawa kebahagiaan ini terdiri daripada 
pemahaman existentia sebagaimana adanya, adalah salah. Ia telah 
didasarkan oleh andaian yang silap sebab, seperti telah diterangkan 
sebelum ini dalam hubungannya dengan prinsip tauhid, bahawa 
sesiapa yang ada tanggapan meliputi (seluruhnya) kewujudan 
dalam persepsinya. Kita telah menerangkan bahawa (andaian) itu 
adalah silap dan bahawa kewujudan adalah terlalu luas untuk 
diliputi seluruhnya sama ada secara spiritual atau jasmaniah. 

Seluruh perkiraan mengenai doktrin (falsafah) yang telah 
kami paparkan di sini ialah bahawa bahagian spritual manusia 
apabila terpisah daripada kekuatan-kekautan jasmaniah mempu- 
nyai suatu persepsi essensial yang termasuk ke dalam persepsi 
khusus, iaitu, existentia (maujudat) yang meliputi pengetahuan 
kita. Ia tidak memiliki persepsi umum daripada kesemua existentia, 
sebab ia tidak meliputi di dalam keseluruhannya. Ia menikmati 
persepsi jenis itu, persis sepertimana seorang kanak-kanak yang 
berasakan gembira dengan persepsi-persepsi sensualnya ketika ia 
mula membesar. Maka, tidak seorang harus mengingatkan kita 
bahawa ada kemungkinan .untuk menganggapi kesemua ex istentia 
atau untuk mendapatkan kebahagiaan yang telah dijanjikan 
Muhammad kepada kita, sekiranya kita tidak berusaha untuk 
mendapatkannya. 

“Jauh, jauh sekali dari kebenaran apa yang dijanjikan kepada 

kamu itu.” 

Selanjutnya para falsafah menyatakan bahawa manusia, 
dengan sendirinya berupaya memperhalus dan memperbaiki 
jiwanya dengan menyerap nilai-nilai sifat yang terpuji dan 
menghindari perkara-perkara yang tercela. Hal ini ada hubungan- 
nya dengan andaian bahawa kegembiraan besar yang dimiliki jiwa 
melalui persepsi yang datang dari esensinya sendiri adalah serupa 
dengan kebahagiaan yang ‘dijanjikan’. Perbuatan tercela telah 
memberikan kebiasaan-kebiasaan jasmaniah dan perwarnaan 
akibatnya. Maka, ia merintanginya dalam realisasi persepsinya. 

Nah, kami telah menerangkan bahawa kebahagiaan dan 

kesengsaraan adalah terdapat jauh di hadapan persepsi-persepsi 
jasmaniah dan spiritual. Pembaikan jiwa yang telah diketahui oleh 
ahli-ahli falsafah telah diketahui berguna hanya pada kegembiraan 
yang timbul, yang berasal dari persepsi spritual yang berlaku sesuai 
dengan norma-norma rasional dan mapan. Namun kebahagiaan 
jauh di hadapan (keseronokan) yang telah Muhammad janjikan 
sekiranya kita bertindak melakukan dan bertingkah laku sebagai- 
mana yang telah diperintahkan kepada kita, adalah sesuatu yang 
tidak mampu diliputi oleh persepsi-persepsi sesiapa pun. 

Tokoh falsafah yang disegani Abu Ali Ibn Sina telah 
menyedari hal ini. Dia telah menyatakan dirinya sendiri dalam 
pengertian berikut di dalam Kitab al-Mabda’ wal-l-Ma‘ad: 

“Kebangkitan (Ma‘ad) spiritual dan ehwalnya merupakan 
sesuatu yang dapat kita ketahui melalui hujahan-hujahan 
rasional dan pemikiran, sebab ia berlangsung dalam kesela- 
matan semula jadi alami dan cara yang seragam. Maka, kita 
boleh menggunakan hujahan-hujahan logis untuknya. Tetapi 
kebangkitan (Ma‘ad) jasmaniah dan ehwalnya tidak dapat 
ditanggapi dengan hujahan-hujahan logis, kerana ia tidak 
berlangsung dalam cara yang seragam. Ia telah diterangkan 
kepada kita oleh syariat agama yang dibawa oleh Muhammad 
yang benar. Dengan demikian undang-undang syariat harus 
dianggap dan ditanyai sehubungan dengan hal-ehwal terse- 
but.” 

Maka, ilmu logik ini, sebagaimana dapat kita lihat, tidaklah 
memadai untuk tujuan-tujuan yang telah dihajati oleh ahli-ahli 
falsafah. Lebih-lebih lagi, logik mengandung hal-hal yang berten- 
tangan dengan syariat serta pengertiannya yang jelas. Sejauh yang 
kita ketahui, ilmu ini memiliki hanya satu kelebihan, yakni 
mempertajam akal di dalam cara memberikan bukti-bukti dan 
hujahan-hujahan dengan tertib agar tercapai kebiasaan berhujah 
dengan cemerlang dan betul. Sebabnya ialah proses teratur dan 
padu serta metode yang tepat mengenai pemikiran sebagaimana 
yang ahli-ahli falsafah telah nyatakan kesemuanya di dalam ilmu 
logik. Mereka menggunakan agak nyata di dalam ilmu fizik dan 
matematik, dan juga dalam ilmu yang datang sesudahnya 
(metafizika). Oleh sebab hujahan-hujahan logis sering digunakan 
di dalam ilmu-ilmu tersebut dalam cara ianya harus dilakukan para 
pelajarnya berupaya menguasai kebiasaan yang tepat dan berhujah 

dengan betul serta membuat kesimpulan. Meskipun ilmu-ilmu itu 
adalah tidak memadai untuk mendapatkan hasrat para falsafah, ia 
mencakupi norma yang paling berkesan daripada spekulasi falsafah 
yang kita maklumi. 

Segala apa adalah buah logik. Ia juga mengupayakan 
kebiasaan terhadap doktrin-doktrin dan pendapat-pendapat para 
cendekiawan. Seseorang itu dapat mengetahui bahaya yang boleh 
dilakukan. Dengan demikian, seseorang yang mempelajari logik 
haruslah dapat menyedari adanya ‘telunjuk lurus, kelingking 
berkait’ sedapat mungkinnya. Sesiapa juga yang mempelajarinya 
harus melakukannya setelah dia benar-benar memahami undang- 
undang syariat (syari'yyat) dan telah mengkaji tafsir al-Quran dan 
fikah. Orang yang tidak memiliki ilmu-ilmu agama yang mantap 
jangan sekali-kali menerjuni dirinya ke dalamnya. Tanpa pengeta- 
huan itu, dia tidak mungkin selamat daripada kemungkinan- 
kemungkinannya yang buruk. 

Allah pemberi taufik bagi yang baik, yang benar, dan Dialah 
yang memberi petunjuk kepadanya. 

“Tidaklah kami mendapatkan petunjuk seandainya 
Allah tidak memberi kita petunjuk ”. 140 


33 Penyangkalan terhadap astrologi. Kelemahan pada pencapaian- 
nya. Kemudaratan yang ada pada matlamatnya 

Para ahli nujum beranggapan bahawa astrologi, dengan pengeta- 
huan yang diberikannya tentang kekuatan-kekuatan astral, baik 
sendiri-sendiri ataupun dalam gabungannya, serta pengetahuan 
tentang pengaruh-pengaruh astral terhadap elemen-elemen ciptaan, 
memungkinkan mereka untuk mengetahui hal-hal yang akan 
berlaku di dunia elemen-elemen sebelum ia diciptakan. Keduduk- 
an-kedudukan falak (lingkaran edar) dan bintang-bintang dengan 
demikian (diambil untuk memberi petanda) akan terjadinya setiap 
macam peristiwa di masa akan datang, universal dan individual. 

Ahli-ahli nujum, pada zaman dahulu adalah berpendapat 
bahawa pengetahuan tentang kekuatan-kekuatan astral dan 
pengaruhnya diperolehi melalui pengalaman. Ia adalah sesuatu 
walaupun seluruh nyawa manusia itu disatukan tidak akan mampu 


140 Al-QOran surah al-A‘raf ayat 43. 

untuk memperolehnya; sebab pengalaman adalah diperolehi 
melalui pengulangan-pengulangan dalam jumlah yang banyak 
supaya diperoleh pengetahuan empiris atau dugaan yang mung- 
kin. Revolusi-revolusi astral ada yang berlangsung begitu lama 
sekali. Pengulangannya memerlukan waktu yang amat panjang. 
Meskipun seluruh usia manusia dikumpulan ia tetap terlalu pendek 
untuk memerhatikannya. 

Sebahagian ahli nujum yang singkat akal fikiran telah 
mengemukakan pandangannya bahawa pengetahuan tentang 
kekuatan-kekuatan astral dan pengaruhnya adalah diperolehi 
melalui wahyu. Ini adalah pendapat yang keliru. Mereka sendiri 
telah membekali kami dengan hujah-hujah yang cukup untuk 
mengangkatnya. Bukti yang paling jelas ialah, sebagaimana 
seseorang itu maklumi, daripada seluruhnya, para nabi adalah 
tidak betah dengan keahlian-keahlian itu. Mereka tidak bersedia 
untuk memberikan maklumat tentang hal yang ghaib kecuali ianya 
datang kepada mereka dari Allah. Jadi, mengapa mereka mengakui 
menghasilkan maklumat supernatural melalui suatu keahlian 
(seperti astrologi) dan menjadikannya hukum bagi pengikut- 
pengikutnya untuk juga diamalkan? 

Ptolemaeus dan pengikut-pengikutnya adalah sependapat 
bahawa bintang-bintang berupaya memberi petanda peristiwa 
mendatang sebagai akibat semula jadi dari suatu watak yang 
terciptakan di dalam makhluk-makhluk elemental yang ada 
katanya: 

“Aktiviti matahari dan bulan dan pengaruhnya terhadap 
benda-benda elemental ( unshuriyyat ) adalah sangat jelas 
bahawa tiada siapa pun dapat menyangkalnya. Sebagai 
contoh, matahari mempengaruhi perubahan-perubahan dan 
watak-watak sesuatu musim, masak buah-buahan, dan biji- 
bijian dan sebagainya. Bulan mempengaruhi kelembapan, air, 
dan proses pembusukan pada substansi-substansi dan timun- 
timun, dan seterusnya.” 

Ptolemeaus selanjutnya menyatakan: 

“Mengenai bintang-bintang yang datang sesudah matahari 
dan bulan, kita ada dua pendekatan. Pertama - di mana, 
meskipun tidak memuaskan - adalah untuk mengikut tradisi 
oleh para tokoh astrologi yang berkuasa. Yang lainnya, 
adalah bersandar pada agakan dan pengetahuan empirikal 

yang diperolehi melalui perbandingan setiap bintang terhadap 
matahari, di mana sifat semula jadinya dan pengaruhnya 
diketahui oleh kita amat jelas sekali. Lalu kita mengambil 
perhatian apakah sesuatu bintang menambahkan kekuatan- 
nya dan watak matahari ketika bersama dengannya. Sekiranya 
ini keadaannya, kita mengetahui bahawa alam semula jadi 
bintang tersebut adalah sesuai dengan matahari. Sebaliknya, 
jika bintang itu menghadapi kekurangan kekuatannya dan 
watak matahari, kita maklumi bahawa alam semula jadinya 
adalah bertentangan dengan alam matahari. Kemudian 
apabila kita telah mengetahui kekuatan-kekuatan individual 
bintang-bintang, kita juga dapat mengetahuinya di dalam 
kombinasi. Hal itu terjadi ketika mereka memandang setiap 
yang lain dengan pertiga (trine), perempat ( quartile ), atau 
aspek-aspek lainnya. Pengetahuan di sini diperoleh dari alam- 
alam semula jadi tanda-tanda zodiak, yang berupaya 
diketahui melalui perbandingan dengan matahari. 

“Maka kita berupaya untuk mengetahui semua kekuat- 
an astral. Mereka berpengaruh pada udara. Ini adalah jelas. 
Watak yang diakibatkan oleh udara menghubungkan dirinya 
dengan makhluk-makhluk ciptaan yang berada di bawah 
udara dan membentuk sperma-sperma dan benih-benih. 
Maka, watak ini menjadi dasar bagi tubuh yang diciptakan 
dari sperma atau benih, jiwa yang menghubungkan dengan 
tubuh itu, mengalir dengan sendirinya ke dalam tubuh itu, dan 
memperoleh kesempurnaannya daripada tubuh itu, dan semua 
keadaan-keadaan yang bergantung kepada jiwa dan tubuh. 
Kualiti sperma dan benih adalah kualiti-kualiti segala sesuatu 
yang diciptakan dan dihasilkan dari sperma dan benih.” 

Ptolemaeus selanjutnya mengatakan: 

“Namun, astrologi tetap bersifat dugaan dan tidak pasti pada 
suatu seginya. Ia juga tidak merupakan apa-apa daripada apa 
yang ilahi tetapkan yakni qadamya. Ia hanyalah satu daripada 
sebab-sebab semula jadi yang biasa bagi benda-benda yang 
wujud, padahal ketetapan ilahi adalah mendahului setiap 
sesuatu.” 

Inilah kesimpulan daripada perbincangan Ptolemaeus dan 
para pengikutnya. Ia tercatat di dalam guadripartitum dan karya- 
karyanya yang lain. 

Ia menjadikan kelemahan daripada pencapaian-pencapaian 

astrologi itu lebih jelas. Pengetahuan tentang dugaan tentang 
makhluk ciptaan hanya dapat diperoleh daripada pengetahuan 
tentang seluruh sebab-musababnya, agen, penerima, bentuk dan 
matlamat. Sebagaimana menurut ahli nujum, kuasa astral adalah 
semata-mata agen. Bahagian elemental berfungsi sebagai penerima. 
Tambahan pula, kekuatan-kekuatan astral bukanlan pengantar 
tunggal. Terdapat kekuatan-kekuatan lain yang bertindak bersa- 
manya dengan (kekuatan astral) terhadap elemen terdapat di dalam 
bahagian material (yang dilibatkan) seperti kekuatan generatif 
pada diri si ayah dan rumpun (species) yang ada di dalam sperma 
kekuatan-kekuatan kualiti khusus yang membezakan pada setiap 
ragam menurut species , dan sebagainya. Apabila kekuatan- 
kekuatan astral sampai pada kesempurnaannya dan telah diketa- 
hui mereka masih merupakan salah satu di antara sebab-sebab 
yang terarah ke dalam penciptaan sesuatu yang akhirnya tercipta. 

Selanjutnya, sebagai tambahan terhadap pengetahuan ten- 
tang kekuatan-kekuatan astral dan pengaruh-pengaruhnya suatu 
usaha agakan dan tekaan diperlukan. Hanya dengan itu (tukang 
nujum) mampu membuat tekaan akan terjadinya sesuatu hal. Kini, 
dugaan dan tekaan adalah kekuatan-kekuatan yang terdapat di 
dalam fikiran para pelajarnya. Ia bukanlah sebab-sebab atau 
alasan-alasan tentang sesuatu yang tercipta. Tanpa dugaan, dan 
tekaan, astrologi akan melangkah daripada dugaan kepada keragu- 
raguan. 

Demikianlah keadaannya meskipun pengetahuan tentang 
kekuatan-kekuatan astral itu tepat dan tanpa cacat-celanya. 
Sekarang, ianya sukar. Keupayaan untuk menghitung peredaran 
bintang-bintang diperlukan untuk mengetahui kedudukan-kedu- 
dukannya. Tambahan pula, ialah tidak dibuktikan kekuatan 
bahawa setiap bintang-bintang memiliki kuasanya yang tersen- 
diri. Metode yang digunakan oleh Ptolemaeus untuk menetapkan 
kekuatan-kekuatan kelima-lima planet, iaitu, perbandingan dengan 
matahari, adalah suatu yang lemah, sebab kekuatan matahari itu 
adalah lebih berkuasa di atas semua kekuatan astral yang lain, dan 
menguasai mereka. Maka, sedikit sekali orang menyedari akan 
pertambahan atau pengurangan pada (kekuatan matahari) ketika 
berangkaian dengan bintang tertentu. Sebagaimana dikatakan oleh 
Ptolemaeus. Semuanya ini akan menyatakan pertentangan an- 
daian-andaian yang mungkin untuk meramalkan hal-hal yang akan 
terjadi di dunia elemen dengan bantuan astrologi. 

Tambahan pula, adalah salah untuk mengandaikan bahawa 
bintang-bintang itu memberikan pengaruhnya terhadap dunia yang 
ada di bav/ahnya. Sebagaimana telah dijelaskan di dalam soal 
tauhid dengan pelbagai hujahan, dan juga sebagaimana anda 
ketahui, bahawa tidak ada pengantar apa pun kecuali Allah. 
Dalam hubungan ini, para ahli ilmu akal menggunakan hujahan 
yang terbukti dengan sendirinya tentang bagaimana sebab-sebab 
adalah berhubung dengan hal-hal yang disebabkan oleh sesuatu 
yang tidak ditetahui dan kecurigaan dikaitkan dengan kesimpulan- 
kesimpulan akal mengenai apa yang kelihatan pada permukaannya 
(oleh apa yang pasti) dipengaruhi. Mungkin hubungannya dengan 
sebab-sebab dengan hal-hal yang disebabkan adalah disebabkan 
oleh sesuatu yang lain daripada bentuk pengaruh yang biasa. 
Kekuasaan ilahi (guadrah ilahiyyah) (akan kelihatan) mengikat 
kedua-duanya, seperti halnya dengan semua makhluk ciptaan, baik 
yang bermartabat mahupun yang tidak khususnya apabila syariat 
mene lpkan bahawa semua kejadian kepada kekuasaan Allah dan 
menyangkal apa pun dengan yang lainnya. 

Kenabian juga menolak pentingnya dan pengaruh bintang- 
bintang. Sebagai contoh sabda Nabi Muhammad s.a.w .: 141 

“Tidaklah terjadi gerhana matahari atau bulan sebagai 
menanduKan hidup atau matinya seseorang.” 

Juga sabdanya . 142 

“Di antara hamba-Ku ada yang menjadi beriman pada-Ku 
dan ada yang kafir pada-Ku. Adapun hamba-Ku yang 
menyatakan: 

‘Hujan turun pada kami atas kumia dan rahmat Allah’, maka 
dialah yang beriman kepada-Ku dan tidak percaya pada 
bintang-bintang. Adapun hamba-Ku yang menyatakan: 
‘Hujan turun pada kami kerana nau 143 begini, maka dialah 
hamba yang kafir pada-Ku dan percaya kepada bintang- 
bintang.” (Hadis Shahih). 


141 Ketika gerhana matahari terjadi pada hari keputeraan Rasulullah s.a.w. 
bernama Ibrahim. Orang-orang mengira bahawa putera rasul itu penyebab 
gerhana (Dr. Wafi). 

142 Hadis Qudsi diriwayatkan oleh Rasulullah daripada Allah, tapi bukan dari al- 
Quran (Dr. Wafi). 

143 Kata Arab nau bererti jatuhnya suatu bintang di Barat bersama fajar di Timur. 
Terjadi pada saat setiap tiga belas hari. Orang-orang Arab menghubungkan 
hujan dengan peristiwa tersebut. 

Maka, ketidakbenarannya astrologi yang ditinjau daripada 
titik pandangan syariat serta kelemahan pencapaiannya dilihat 
daripada segi pemikiran yang rasional adalah jelas sebagai 
tambahan, astrologi itu memudaratkan peradaban umat manusia, 
ia juga mencemarkan akidah oang-orang biasa apabila pembicara- 
an astrologi benar di dalam keadaan yang sukar diterangkan dan 
yang tak dapat dan tidak dapat diteliti kebenarannya. Orang-orang 
yang jahil mudah tertipu olehnya dan dianggap bahawa semua 
pembicaraan astrologi lainnya pastilah benar; padahal tidaklah 
demikian adanya. Maka mereka terdorong untuk menyatakan 
segala sesuatu kepada makhluk selain Sang Penciptanya. 

Selanjutnya, astrologi sering melahirkan harapan bahawa 
tanda-tanda krisis akan kelihatan di dalam suatu negara. Ini 
menggalakkan musuh dan seteru negara itu melakukan serangan 
dan memberontak terhadapnya setelah menyaksikan banyak hal- 
hal seperti itu. Ia, dengan demikian, penting bahawa astrologi 
haruslah ditegah di dalam masyarakat yang berperadaban, 
mengingatkan bahaya yang boleh dilakukan terhadap agama dan 
negara. Dalam hal ini^tidak perlu ditawar-tawar lagi kerana alasan 
eksistensinya yang dianggap alami bagi umat manusia menurut 
tuntutan persepsi mereka dan ilmu-ilmu pengetahuan. Baik dan 
buruk adalah dua alam yang terdapat di dunia dan tidak mungkin 
untuk melenyapkannya. Adalah menjadi tugas kita untuk berusaha 
mendapatkan kebaikan dengan bantuan hal-hal yang menyebab- 
kannya dan untuk menghindari sebab-sebab kejahatan dan bahaya. 
Yakni apa yang disedari oleh orang lain rasuah dan kerosakan ilmu 
ini berupaya melakukan. 

Keadaan ini hendaklah menjadikan seseorang menyedari ba- 
hawa meskipun astrologi itu mengandung kebenaran, tidak seorang 
Islam pun harus berusaha memperoleh ilmu dan kebiasaannya 
sesiapa yang mempelajarinya dengan beranggapan bahawa dia 
betah dengannya adalah jelas masih jahil dengan keadaan yang se- 
benar-benarnya. Sesiapa yang berminat mempelajarinya - mereka 
hanya segelintir sahaja telah membaca buku-buku dan makalah- 
makalah tentang astrologi di pojok-pojok rumah. Mereka terpaksa 
menyembunyikan dirinya daripada orang ramai dan daripada pan- 
dangan khalayak umum. Dan selanjutnya, astrologi sebenarnya 
merupakan ilmu yang cukup rumit dengan pelbagai cabang dan 
bahagian- bahagiannya yang sukar untuk dimengertikan. Bagai- 
mana mungkin seseorang di dalam keadaan itu boleh mendapatkan 

kemahiran tentangnya. Ilmu fikah adalah berguna baik dalam hal- 
hal keagamaan dan masalah-masalah dunia; sumbernya mudah di- 
dapati dari al-Quran dan Sunnah, dan ianya telah dipelajari dan di- 
ajar oleh ramai orang Islam. Sudah banyak dilakukan kajian dan 
seminar-seminar tentang fikah. Begitu banyak kuliah-kuliah dan 
seminar-seminar tentangnya. Begitu banyak pengajaran mengenai- 
nya dan begitu juga sy arahan- sy arahan. Dan hanya segelintir insan 
di dalam setiap masa dan generasi yang mampu menguasainya. 
Bagaimana mungkin, seseorang dapat mempelajari suatu perkara 
(seperti astrologi) yang dibuang oleh syariat agama, dilarang se- 
bagai sesuatu yang ditegah dan (haram), dilindung daripada penge- 
tahuan umum, sumbernya sukar ditembusi dan setelah dipelajari 
dan mendapatkan prinsip-prinsip dasar serta perinciannya, memer- 
lukan sejumlah besar sokongan yang bersifat dugaan dan perkiraan 
oleh para pelajarnya. Bagaimana mungkin seseorang itu akan 
dapat menjadi mahir dalam ilmu tersebut mengambilkira segala 
kesukaran-kesukaran itu? Siapa yang mendakwa dirinya sebagai 
ahli nujum/peramal sejak mula dia akan mendapatkan penolakan 
dan tidak akan menemui seorang pun yang terbukti mempelajari- 
nya kerana keasingan disiplin ilmu astrologi, dan di kalangan 
orang-orang Islam sedikit sekali penyebarannya. Apabila semua- 
nya ini masuk ke dalam pemikiran, maka kebenaran pendapat kami 
tentang astrologi akan menjadi jelas. 

Allah lebih mengetahui apa yang ghaib. “Maka dia tidak 
memperlihatkan kepada seorang pun tentang ghaib itu ”. 144 

[Ketika orang-orang Arab berhasil mengalahkan pasukan 
Sultan Abu al-Hasan dan mengepung mereka di al-Qairawan, dan 
saling serang antara kedua pasukan itu memuncak (dibicarakan) 
oleh para Wali dan musuh. 

Mengenai hal itu, Abu al-Qasih al-Ruhi, seorang penyair dari 
Tunis berkata: 

Astaghfirullah, 

taubat kupanjatkan setiap saat 
hidup dan segala kebahagiaan telah lenyap 
aku di Tunisia, menghabisi subuh dan senja 
subuh dan senja milik Allah 


144 Al-Quran surah 72 (al-Jinn), potongan dari ayat 26). 

getir, lapar dan mati 

menjadi sumber wabah, fitnah dan sengketa 
manusia bergelimang kabut syak dan perang 
yang tak pernah menguntungkan 
Seorang sahabat pujaan melihat Ali terkapar binasa 
Dan seorang lagi berkata: 

- Aku datang pada kalian dengan angin pagi bahagia 

Allah menghendaki menepati kehendak 
kedua hamba itu di sini 

O Tuhan yang mengawasi bintang-gemintang yang mengitari 

langit tak punya kuasa 

Kalianlah yang menjerat kami 

kerana kalian kalian mengira berbuat penuh hari ini 

Khamis demi khamis berlalu 

hingga datang Sabtu, Rabu, tengah bulan, 

keduapuluh dan ketigapuluhnya, mati merenggut 

Kami tak pernah melihat kecuali kata dusta 

apakah itu suatu nista atau kebodohan? 

Kepada Allah kami bersandar 

kami tahu, ketentuan-Nya tak tertolak 

aku rela Allah Tuhanku 

Aku rela Allah Tuhanku 

Bagi kalian cukup bulan dan mentari 

planet-planet yang bertebaran adalah hamba-hamba 

atau para budak, disirnakan bukan menyirnakan 

tak kuasa berbuat apa pada manusia 

Telah banyak akal sesat tentang planet dan kebinasaan 

kerana berfikiran dulu 

Akal menetapkan suatu pengaruh pada wujud, 
timbul pada air dan udara 
tak merasakan manis kala pahit 
mereka dicekoki tanah dan air. 

Allah Tuhanku 

Tak tahu aku apa jawhar fardh , apa ruang kosong, 
juga hayula yang didengungkan 

mengapa aku telanjang tanpa bentuk, wujud dan ketiadaan, 
tanpa kekekalan dan kebinasaan. 

Aku hanya tahu keija dari jual dan beli 

Mazhab dan agamaku tak lain yang jadi wali manusia 

kerana tiada perbezaan dan dasar 

tiada pertikaian dan keraguan 

apa yang dibawa Islam dan yang aku ikuti 

Hai benarlah, telah teijadi suatu panutan 

mereka ikut yang mereka ketahui dari (leluhur) 
dan itu bukan kebinasaan 
Hai Asy'ari masa 

aku telah di Asy‘arikan musim kemarau dan hujan 
aku hanya diganjar jahat kerana jahat 
baik kerana baik pula 

Bila patuh, aku tak derhaka, dan aku pun berpengharapan 

Aku berada di bawah hukum Pencipta 

yang dipatuhi Arsy dan kebun 

Kalian tidak menang perang 

hanya ditentukan Hukum dan Ketetapan 

Kalau Asy'ari diajak bicara tentang pengikutnya 

tentu dia akan berkata, 

- Beri tahu mereka, 

aku bersih dari yang mereka perkatakan.] 


34 Penyangkalan terhadap keberkesanan kimia. Kemustahilan 
kewujudannya. Mudarat yang timbul sebagai akibat meng- 
amalkannya 

Ramai orang yang tidak berupaya mencari nafkah hidup dan 
didorong oleh sifat tamak telah mengamalkan alchemy. Mereka 
berpendapat bahawa itu merupakan cara yang paling wajar untuk 
membuat suatu penghidupan dan pengamalnya menjadi lebih 
mudah dan lebih senang daripada orang lain untuk mendapatkan 
kekayaan. Namun sebenarnya untuk mendapatkan itu semua 
mereka harus berlelah (dengan berusaha) dalam bentuk kesukaran 
yang amat sangat, penderitaan dan dalam bentuk penyiksaan oleh 
pihak berkuasa serta kehilangan kekayaan untuk membiayainya. 

Mereka bependapat bahawa (melalui amalan kimia) mereka 
telah menguasai suatu pekerjaan yang sebaik-baiknya 145 mereka 
telah terdorong untuk mengamalkan kimia semata-mata oleh 
pendapat bahawa beberapa benda-benda tambang dapat diubah 
dan ditransformasikan secara artifisialnya kepada benda-benda 
lainnya, sebab bahan umumnya dengan semua benda tambang itu. 


145 Nukilan daripada firman Allah: Katakanlah: ‘Apakah akan Kami beritahukan 
kepadamu tentang orang-orang yang paling merugi perbuatannya? Iaitu orang- 
orang yang telah sia-sia perbuatannya dalam kehidupan dunia ini. sedangkan 
mereka menyangka bahawa mereka- berbuat yang sebaik-baiknya. (al-Quran 
surah I8/al-Kahfi, ayat-ayat 103-4). 


741 



MUKADIMAH IBN KHALDUN 


Maka, mereka pun cuba memperlakukan perak dan mengubahnya 
menjadi emas; tembaga dan timah (cuba diubah menjadi perak). 
Mereka mengira ianya mungkin di alam semula jadi untuk 
melakukannya ... 

[*Ada berbagai-bagai prosedur yang diikuti para ahli kimia. 
Ini tergantung pada perbezaan pendapat mengenai karakter dan 
bentuk kerja (kimiawi), mengenai substansi yang dibuat untuk 
kerja kimiawi, dan yang mereka sebut “Batu Mulia.” Itu dapat 
berupa kotoran-kotoran, atau darah, atau rambut, atau telur, atau 
apa pun juga. 

Setelah substansi dispesifikasikan, ia diurus oleh para ahli 
kimia sebagai berikut. Substansi itu dihancurlumatkan dengan palu 
di atas batu yang keras dan diam. Selama pemipisan, substansi 
disirami dengan air, setelah ditambahi ubat-ubatan yang sesuai 
dengan tujuan yang dicapai, dan yang dapat mengakibatkan 
perubahan terhadap mineral yang diminta. Setelah disirami, 
substansi itu dikeringkan dengan matahari atau dimasak dengan 
api, atau disublim, atau dipempet, supaya air atau debunya keluar. 
Bila proses dan perlakuan ini telah lengkap seperti dikehendaki 
para ahli kimia dan sesuai dengan tuntutan prinsip dasar ilmu 
kimia, hasilnya berupa substansi tanah atau cairan yang disebut 
‘e/ricir’. Para ahli kimia memperkirakan, apabila ‘ elixir ’ ditambah- 
kan kepada perak yang telah dipanaskan dengan api, perak akan 
berubah menjadi emas. Bila ditambahkan kepada tembaga yang 
telah dipanaskan dengan api, tembaga dapat berubah menjadi 
perak, seperti hasil yang diingini para ahli kimia melalui suatu 
operasi (kimiawi). 

Sebahagian ahli kimia yang berkaitan mengira bahawa ‘elixir 
suatu substansi yang terdiri dari empat unsur. Pemprosesan dan 
perlakuan (kimiawi) khusus memberikan kepada substansi suatu 
sifat khusus dan kekuatan-kekuatan alami tertentu. Kekuatan- 
kekuatan itu mengasimilasi dengan sendirinya dengan saat ia 
berhubungan, dan mengubahnya ke dalam bentuk dan sifatnya 
sendiri. Kekuatan-kekuatan tersebut memindahkan kualiti-kualiti 
dan kekuatan-kekuatannya sendiri kepadanya. Boleh diibaratkan 
seperti ragi pada roti yang mengasimilasikan adunan kepada 
esensinya sendiri, dan menghasilkan suatu kegemburan di dalam- 
nya, sehingga roti itu mudah dicerna dan cepat berubah menjadi 
sari makanan. Demikian pula ‘e/mr’ emas dan perak mengasimilasi 

mineral-mineral, dan mengubahnya ke dalam bentuk emas dan 
perak. 

Secara umum, inilah kesimpulan teori para ahli kimia 
tersebut. 

Kami saksikan para ahli kimia terus-menerus melakukan 
eksperimen melalui proses (kimiawi) dan berharap memperoleh 
rezeki dan penghidupan dari kegiatannya. Mereka saling menu- 
kilkan hukum-hukum dan prinsip-prinsip dasar kimiawi dari buku- 
buku para ahli kimia terdahulu. Mereka saling memindahtangan- 
kan buku-buku tersebut dan mendiskusikan erti dan makna 
berbagai ungkapan teka-teki dan rahsia yang terkandung di 
dalamnya. Kerana sebahagian besar ungkapan itu bagaikan 
serangkaian permainan tebakan-tebakan. Misalnya buku-buku 
Tujuh puluh Risalah karya Jabir bin Hayyan, Rutbat al-Hakim 
dari Maslamah al-Majriti, karya-karya ath-Thughrai, serta qasi- 
dah-qasidah menakjubkan karya Mughayribi dan lain sebagainya. 
Namun, kemudian, para ahli kimia tidak lagi beranjak jauh. 

Suatu hari saya mendiskusikan hal itu dengan guru kami, 
seorang ulama Andalusia terkemuka. Abu al-Barakat al-Ballafiqi. 
Saya meminta perhatiannya kepada sebuah karya tertentu tentang 
kimia. Dia membolak-baliknya lama, lalu mengembalikannya 
kepada saya, dan berkata: 

“Saya bertaruh pengarang buku ini pulang ke rumah dengan 

perasaan tertekan.”] 

Beberapa ahli kimia membatasi dirinya untuk melakukan 
pemalsuan belaka. Ia mungkin jenis yang jelas, seperti menutup 
perak dengan emas, atau tembaga dengan perak, atau mencam- 
purkan (keduanya) dengan ratio satu berbanding dua, atau satu 
berbanding tiga. Atau, ada yang jenis pemalsuan tertutup seperti 
memperlakukan suatu bahan mineral supaya memperlihatkan 
ianya mirip. Tembaga sebagai contohnya, disepuh dan dilembut- 
kan dengan pejalwap merkuri. Maka, ianya akan berubah menjadi 
bahan mineral yang tampak seperti perak di mata orang kecuali 
tentunya'bagi penguji kadar logam yang mahir. 

Para pemalsu seperti itu menggunakan hasil usahanya untuk 
mencetak wang dengan cetakan rasmi, yang mereka edarkan di 
kalangan masyarakat. Dengan demikian, menipu orang ramai 
dengan sebebasnya tanpa mendapat hukuman yang setimpal. 

Perlakuan mereka adalah paling hina dan kegiatan yang paling 
kejam. Pemalsu itu dengan liciknya telah mencuri hak milik orang 
lain, kerana mereka memberikan tembaga untuk perak dan perak 
untuk emas, sehingga merugikan banyak orang. Mereka adalah 
pencuri-pencuri bahkan lebih jahat daripada seorang pencuri ... 

[♦Kebanyakan orang semacam itu yang ditemui di Maghrib 
adalah para “pelajar” Barbar yang memilih tempat tinggalnya di 
tempat-tempat jauh dan di rumah orang-orang yang terkebelakang. 
Mengunjungi rumah-rumah Badwi, mereka meyakinkan orang- 
orang kaya Badwi tentang kemahirannya membuat emas dan 
perak. Orang-orang ini memang sangat menyenangi emas dan 
perak, dan sudi membayar untuk mendapatkannya. Inilah yang 
memungkinkan para pelajar Ba-bar itu hidup, walaupun mereka 
harus melakukan kegiatannya dengan penuh rasa takut dan penuh 
kewaspadaan. Seringkalinya mereka ternyata tidak mampu 
membuat emas dan perak lalu memperoleh malu. Inilah yang 
mendorong mereka kemudian diam-diam pindah ke tempat lain, 
dan memulai lagi urusniaga yang sama sejak dari awal. Mereka 
merayu orang-orang kaya agar membeli apa yang ditawarkan. 

Cara seperti ini tetap digunakan untuk membiayai peng- 
hidupan mereka. 

Orang-orang semacam itu tidak boleh diajak berunding, 
kerana mereka telah mencapai batas kebebalan dan kejahatan, 
serta memilih hidup dari pencurian. Satu-satunya cara menghabisi- 
nya ialah dengan pengetatan pengawasan pihak penguasa, 
memburu dan menangkapnya di mana pun mereka berada, dan 
memberlakukan hukum potong tangan terhadap mereka. Ini 
hukuman setimpal untuk tindakan perosakan mata wang, yang 
merugikan orang banyak. Pengedaran mata wang adalah tulang 
punggung kemakmuran bagi setiap orang. Raja harus bertang- 
gungjawab di dalam menjaga ketertiban, mengawasinya dan 
bertindak keras atas perosaknya.] 

Namun, adalah mungkin untuk kita dapat berbicara tentang 
para ahli kimia yang tidak menyukai kelakuan menipu semacam 
itu, sebaliknya menghindarinya dan mengelakkan dirinya daripada 
melakukan pencemaran mata wang orang-orang Islam. Mereka 
hanya berusaha mengubah perak menjadi emas, atau batu hitam 
dan tembaga dan timah menjadi perak, dengan bantuan proses 
kimfawi tertentu dan ‘elixir’ yang dihasilkan darinya. Kita dapat 
memperbincangkannya dan menyelidiki pencapaian-pencapaian 

yang telah mereka hasilkan. Bahkan, kita memang belum 
mengetahui ada seorang pun di dunia ini yang telah berhasil 
mencapai tujuan (bidang kimia) atau mendapat hasil yang 
diharapkan daripadanya. Para ahli kimia menghabiskan usianya 
demi usaha pengembangan kimia, menggunakan palu dan peng- 
giling, menyublim dan melakukan pengerasan dengan kapur, dan 
menghadapi pelbagai risiko pengumpuan ubat-ubatan. Merekalah 
yang menyampaikan kisah tentang para ahli kimia lain yang 
berhasil mencapai kejayaan. Mereka berminat dengan cerita-cerita 
seperti itu dan mendiskusikannya, dan menaruh kepercayaan 
penuh terhadapnya. Mereka bahkan bagaikan tergila-gila, dan 
menggemari anekdot-anekdotnya. Ketika ditanyakan apakah 
cerita itu telah dibuktikan oleh kenyataan, mereka tidak dapat 
menjawab. Mereka berkata: 

“Kami cuma mendengarnya, belum melihatnya.” 

Inilah yang terjadi dengan para ahli kimia di setiap masa dan 
pada setiap generasi ... 

[^Ketahuilah, amalan keahlian seperti ini terbilang kuno di 
dunia. Para ahli, yang kuno dan moden, telah sering mendiskusi- 
kannya. Kami akan melaporkan berbagai-bagai pendapat mereka 
se-hubungan dengan hal itu dan lalu mengemukakan menurut 
keadaan yang sebenar. 

Kami katakan: Para falsafah telah mendiskusikan kimia 
berdasarkan keadaan tujuh mineral (logam) yang dapat ditempa: 
emas, perak, batu hitam, timah, tembaga, besi dan kharishin. 
Persoalannya ialah apakah ketujuh logam itu berbeza-beza 
diferensianya , 146 masing-masing spesis tegak sendirinya ataukah 
logam-logam itu berbeza-beza menurut ciri-ciri khususnya, dan 
ataukah merupakan satu atau spesis yang lain. 

Abu Nashr al-Farabi, dan para falsafah Andalusia yang 
mengikuti jejaknya, berpendapat bahawa semua logam itu adalah 
spesis yang serupa dan sama, dan diferensianya disebabkan oleh 
nilai-nilai seperti kelembapan dan kekeringan, kelembutan dan 


146 Fashl dia (f>opa, adalah suatu istilah dalam logik Aristotlean. Ia lain dari genus 
(jins). Ia berfungsi membezakan antara satu spesis (naw) dari yang lain. 
Binatang adalah genus. Binatang berbicara adalah diferensia yang membeza- 
kan antara manusia dan spesis-spesis binatang yang lain. Dalam diskusi 
berikutnya sering disebut dengan “struktur”. 

kekerasan, dan warna-warna, seperti kuning, putih dan hitam. 
Logam-logam itu adalah bentuk-bentuk yang berbeza dari spesis 
yang satu. 

Sebaliknya, Ibn Sina dan para falsafah Timur yang menjadi 
pengikutnya berpendapat bahawa logam-logam itu berbeza-beza 
pada diferensianya dan merupakan spesis-spesis yang berbeza-beza 
darinya. Masing-masingnya ada pada kebenarannya sendiri, dan 
mempunyai diferensinya sendiri dan genusnya sendiri, seperti 
semua spesis yang lain. 

Sejalan dengan pendapatnya bahawa semua logam adalah 
satu spesis, Abu Nashr al-Farabi berpendapat bahawa dimungkin- 
kan bagi satu logam untuk diubah menjadi yang lain. Ini kerana 
dimungkinkannya dilakukan pengubahan tidak sengaja dan 
mengaturnya secara tiruan. Dari sudut pandangan ini, dia 
menganggap ilmu kimia mungkin dan mudah. 

Sebaliknya, Ibn Sina, sejalan dengan pendapatnya bahawa 
semua logam termasuk pada spesis yang berbeza, menyatakan 
bahawa eksistensi kimia harus ditolak, dan mustahil. Andaiannya 
didasarkan pada fakta bahawa diferensia-diferensia tidak dapat 
diciptakan dengan cara-cara tiruan. Diferensia-diferensia dicipta- 
kan oleh Pencipta dan Penentu segala sesuatu, Allah azza wa jalla. 
Sifat nyatanya tak dapat dikatakan dan tidak dapat diketahui 
(, tashawwur ). Lalu, bagaimana seseorang berusaha untuk mengu- 
bahnya melalui cara-cara tiruan? 

Ath-Thughrai, salah seorang ahli kimia terkenal, menyalah- 
kan pernyataan Ibn Sina. Dia menolak bahawa perlakuan ( tadbir ) 
kimiawi dan pemprosesan kimiawi tidak bererti suatu penciptaan 
baru atas suatu diferensia khusus, tetapi hanya menciptakan 
keadaan bagi suatu substansi untuk menerima suatu diferensia 
tertentu. Setelah substansi yang tersedia terkeadaankan, ia 
mendapatkan diferensia baru daripada Pencipta dan Pengada. Ini 
dapat dibandingkan dengan cahaya yang melimpah atas tubuh- 
tubuh sebagai hasil daripada pemolesan dan pelicinan. Kami tidak 
mengerti {tashawwur) atau mengetahui bagaimana ini terjadi. 

Ath-Thughra-i melanjutkan: 

“Ternyata, kita mengetahui penciptaan spontan dari beberapa 

bintang, meskipun kita tidak mengetahui diferensia-diferensia 

khususnya. Misalnya, kalajengking tercipta dari tanah dan 

jerami . 147 Ular tercipta dari rambut. Para sarjana pertanian 
menyebutkan bahawa tawon, ketika belum lagi ada, tercipta 
(sekali lagi) dari anak-anak sapi. Dan bahawa alang-alang 
keluar dari tanduk-tanduk binatang yang berkuku dan 
berubah menjadi gula, saat tanduk-tanduk itu dilumuri madu 
ketika tanah siap ditanami. Lalu, mengapa mustahil bagi kita 
melakukan pemerhatian serupa dalam hal logam? Semuanya 
itu terjadi melalui cara-cara tiruan yang dilakukan pada suatu 
substansi. Perlakuan kimiawi dan pemerosesan keadaan 
substansi dilakukan untuk menerima diferensia saja.” 

Ath-Thughrai melanjutkan pula: 

“Kita pun melakukan hal serupa dengan emas dan perak. Kita 
ambil materi tertentu yang mempunyai kesiapan dasar untuk 
menerima bentuk emas dan perak. Kita perlakukan ia sampai 
ia siap sepenuhnya menerima diferensia khusus dari emas dan 
perak.” 

Inilah intisari pembicaraan ath-Thughrai. Dia benar dalam 
penolakannya terhadap Ibn Sina. 

Namun, kami punya pandangan tersendiri di dalam menolak 
pendapat para ahli kimia. Ia menunjukkan bahawa eksistensi kimia 
adalah mustahil, dan bahawa andaian-andaian dari semua yang 
mempertahan-kimia, tidak hanya ath-Thughrai atau Ibn Sina, 
salah. Argumen kami adalah: 

Proses (kimiawi) mengikut cara ini: Para ahli kimia 
mengambil suatu substansi yang mempunyai kesiapan dasar. 
Mereka menggunakannya sebagai dasar. Di dalam memperlaku- 
kan dan memprosesnya, mereka meniru cara proses alam pada 
substansi mineral sehingga dapat mengubahnya menjadi emas atau 
perak. Mereka berusaha keras menambah kekuatan-kekuatan aktif 
dan pasif dalam prosesnya, sehingga proses itu selesai dalam waktu 
yang lebih cepat daripada yang biasanya diperlukan. Telah 
dijelaskan pada tempatnya tersendiri bahawa tambahan pada 
kekuatan pelaku memendekkan waktu yang diperlukan untuk 
aktivitinya. Kini jelaslah bahawa penciptaan emas pada logam baru 


147 Demikian asumsi para sarjana terdahulu. Padahal biologi telah membuktikan 
bahawa binatang-binatang kecil itu tercipta dari telur-telur yang diletakkan 
induknya di tempat-tempat tertentu. Telur-telur itu memang terlalu kecil untuk 
dilihat dengan mata biasa, kecuali melalui mikroskop. 

selesai setelah 1.080 tahun, yang merupakan masa revolusi besar 
dari matahari. Apalagi kekuatan-kekuatan dan kualiti-kualiti yang 
dibuat di dalam proses itu sangat besar tambahannya, waktu yang 
diperlukan untuk penciptaan emas akan lebih pendek daripada 
(1.080 tahun), sebagaimana kami sebutkan. 

Atau, melalui pemerosesan, para ahli kimia memilih memberi 
substansi (dasar) suatu bentuk komposisi untuk membuatnya 
seperti ragi, dan lalu memungkinkan untuk membuat perubahan 
yang dikehendaki pada bahan yang diproses, itulah “elixir”, yang 
disebut di atas. 

Kini ketahuilah bahawa setiap sesuatu elemental yang 
tercipta harus t meliputi suatu kombinasi daripada empat elemen 
dengan proporsi yang berbeza-beza. Apabila keempat-empatnya 
sama proporsinya, takkan terjadi percampuran. Dengan demikian, 
harus ada sebahagian yang lebih daripada semua yang lain. 
Demikian pula, tiap sesuatu yang tercipta melalui percampuran 
harus meliputi suatu panas alami yang bersifat aktif di dalam 
menciptakan dan menyediakan bentuknya. Kemudian, tiap sesuatu 
yang tercipta dalam waktu harus melewati pelbagai tingkatan 
secara berurutan selama masa penciptaannya, hingga ia mencapai 
puncaknya. Misalnya, manusia melewati pelbagai tingkatan secara 
berurutan selama masa penciptaannya, hingga dia mencapai 
puncaknya. Misalnya, manusia melewati tingkatan-tingkatan yang 
berurutan dari air mani, darah gumpal, dan seketul daging, lalu 
pembentukan, lalu janin, bayi lahir, lalu menyusui, lalu, hingga 
akhirnya. 148 Proporsi bahagian-bahagian itu berbeza-beza kuantiti 
dan kualitinya pada setiap tingkatan. Kalau itu tidak terjadi, 
tingkatan yang pertama akan sama dengan tingkatan yang 
terakhir. Panas alami, juga, berbeza pada setiap tingkatannya. 

Seseorang kini dapat menyatakan, melalui berapa tingkatan 
dan keadaan emas harus telah selesai sejak masa 1.080 tahun. Para 
ahli kimia perlu mengikuti perbuatan alam pada logam dan 
menirunya pada perlakuan dan pemprosesan kimiawinya, sampai 
selesai. Di antara syarat setiap keahlian, selamanya, pelakunya 
harus mengetahui ( tashawwur ) tujuan-tujuan yang hendak dicapai 
melalui bantuan keahlian itu. Perkataan kaum bijak dalam hal ini 
berlaku, iaitu: 


148 Al-Quran, surah al-Mukminum, ayat 13-14. 

“Permulaan pekerjaan adalah akhir pemikiran, dan akhir 

pemikiran adalah permulaan pekerjaan.” 

Lalu, ahli kimia harus mengetahui keadaan-keadaan emas 
pada pelbagai tingkatan perkembangannya, pelbagai proporsi 
unsur-unsur komponennya yang termasuk pada tingkatan-ting- 
katannya yang berbeza-beza, diferensia-diferensia yang dihasilkan 
pada panas alami, berapa lama waktu yang diperlukan pada setiap 
tingkatan, dan berapa banyak pertambahan kekuatan yang 
diperlukan untuk menggantikan dan mewakili pertumbuhan 
alami. Semua ini pada akhirnya memungkinkannya untuk meniru 
perbuatan alam pada logam, atau untuk menyiapkan bagi suatu 
substansi suatu bentuk komposisi, yang seperti bentuk ragi bagi 
roti, dan aktif pada substansi khusus sesuai dengan kekuatan- 
kekuatan dan kuantititasnya. Semua ini hanya diketahui dengan 
pengetahuan Tuhan yang paling komprehensif. Pengetahuan 
manusia tidak mampu mencapainya.] 

Mereka yang mendakwa dapat membuat emas dengan 
bantuan kimia adalah bagaikan orang yang secara palsunya dapat 
menciptakan manusia daripada air mani. Apabila kita berikan 
kepada seseorang suatu pengetahuan yang komprehensif mengenai 
bahagian-bahagian manusia - proporsi-proporsinya, tingkatan- 
tingkatan (perkembangannya), cara dia diciptakan di dalam rahim, 
sekiranya dia dapat mengetahui semuanya ini secara terperinci 
supaya tidak ada yang dapat lolos daripada pengetahuannya, kami 
boleh memberikan kepadanya kemampuan untuk menciptakan 
manusia. Tetapi di mana manusia dapat mengetahuinya? ... 

[*Marilah kami kemukakan penghujahan itu di sini, dengan 
ringkas sahaja supaya mudah dimengerti. Kami katakan: Cara 
pokok yang dilakukan dalam bidang kimia dan segala yang 
didakwa oleh para ahli kimia sebagai perlakuan kimiawi, ialah 
bahawa kimia mengikuti dan meniru alam mineral melalui per- 
buatan artifisial. Sehingga substansi mineral tertentu dapat ter- 
cipta, atau hingga suatu substansi tercipta dengan kekuatan-ke- 
kuatan, kapasiti untuk berbuat, dan suatu bentuk komposisi yang 
terbikin dari substansi yang diberi secara alam, hingga mengubah 
dan memindahkannya ke dalam bentuknya sendiri. Perbuatan 
teknik harus didahului dengan persepsi-persepsi yang detail dari 
pelbagai tingkatan tabiat mineral yang hendak diikuti dan ditiru, 
atau yang padanya seseorang menginginkan supaya kekuatan 

menjadi aktif. Tingkatan-tingkatan itu tidak terbatas jumlahnya. 
Pengetahuan manusia tidak mampu menguasai jumlahnya yang 
sedikit apa pun. Ini dapat dibandingkan dengan orang yang ingin 
menciptakan manusia, atau binatang, atau tumbuh-tumbuhan. 

Inilah intisari daripada penghujahan kami, dan merupakan 
hujahan yang paling kukuh yang saya ketahui. Hujahan ini mem- 
buktikan kemustahilan kimia, tetapi tidak dari sudut pandang 
diferensia-diferensia logam, seperti tersebut di atas, dan tidak pula 
dari sudut pandang alam (tabiat). Hujahan ini membuktikannya 
dari sudut pandang kemustahilan dari adanya pengetahuan yang 
sempurna, dan ketidakmampuan manusia memiliki pengetahuan 
yang komprehensif. Apa yang disebutkan Ibn Sina lepas dari ini.] 

Ada suatu aspek lain pada kimia untuk membuktikan 
kemustahilannya. Ini menyangkut hasil dari kimia. Ianya adalah 
sebagaimana berikut. Ia adalah kebijaksanaan Allah yang men- 
jadikan emas dan perak sesuatu yang jarang adanya seharusnya 
sebagai piawaian nilai yang mana keuntungan dan pengumpulan 
modal manusia adalah diukur. Sekiranya ia dimungkinkan untuk 
mendapatkan emas dan perak secara artifisial, kebijaksanaan Allah 
s.w.t. dalam hal ini pastilah mengecewakan. Emas dan perak akan 
ada dalam kuantiti yang banyak sehingga ia berguna untuk 
mendapatkannya. 

Ada lagi aspek lainnya mengenai bidang kimia yang 
membuktikan kemustahilannya. Alam semula jadi (tabiat) selalu- 
nya mengambil jalan paling singkat dalam berbuat apa yang 
dilakukan. Ia tidak mengambil jalan yang paling jauh dan paling 
rumit. Sekiranya, sebagaimana yang diandaikan para ahli kimia, 
metode artifisial itu benar, ringkas dan mengambil masa yang lebih 
pendek daripada apa yang alam lakukan terhadap logamnya, 
tentulah alam takkan meninggalkannya pada metode yang 
dipilihnya untuk pembuatan dan penciptaan emas dan perak ... 

[*Ath-Thughrai benar dalam memperbandingkan proses 
kimiawi dengan contoh-contoh individual yang nampak dalam 
alam, seperti penciptaan secara spontan kalajengking, tawon, dan 
ular. Kerana hal-hal itu, seperti dikatakannya, terlihat lihat oleh 
mata, dan kerananya terbukti adanya. Tetapi tak seorang pun 
penduduk dunia yang dikhabarkan telah menyaksikan kebenaran 
kimia dan metodenya. Orang-orang yang mengamalkan kimia 
selalu teijerumus ke dalam kegelapan. Mereka tak menemukan 
sesuatu pun kecuali cerita-cerita bohong. Kalau seseorang dari 

penduduk dunia terbukti benar memiliki kemampuan bidang 
kimia, tentu anak-anaknya, muridnya, atau sahabatnya akan 
memeliharanya. Ia akan dipindahkan di antara para teman. 
Kebenarannya pasti telah dijamin oleh aplikasinya yang berjaya 
di kemudian hari. Pengetahuan tentangnya akan tersebar luar. Diri 
kita dan yang lain tentu turut mempelajarinya. 

Para ahli kimia juga menyatakan bahawa l elixir ’ sama dengan 
ragi, dan bahawa ia terkomposisi untuk mengubah dan memin- 
dahkan tiap sesuatu dengannya berhubungan dengan esensinya 
sendiri. Namun, perlu diketahui bahawa ragilah yang mengubah 
adunan dan menyiapkannya agar boleh dicerna. Ini adalah proses 
perosakan, dan perosakan material adalah proses paling mudah 
dilakukan dan (pengaruh-pengaruh) elementalnya pun paling 
mudah. Namun tujuan dari *elixir’ ialah untuk mengubah satu 
logam kepada logam yang lebih mulia dan lebih tinggi. Ini sesuatu 
yang kreatif dan konstruktif. Kreasi (penciptaan) lebih sulit 
daripada merosak. Maka, l elixir ’ tidak dapat dibandingkan 
dengan ragi. 

Yang benar dari masalah ini ialah bahawa kalau betul kimia 
ada, sebagaimana diakui para falsafah yang membicarakan tentang 
kimia, seperti Jabir bin Hayyan, Maslamah bin Ahmad al-Majrithi, 
dan yang lainnya, ia takkan termasuk kategori keahlian alami, dan 
tak terjadi melalui proses teknik. Diskusi tentang kimia oleh para 
ahli kimia tidak seperti diskusi tentang fizik oleh ahli-ahli fizik. 
Diskusi kimia tak berbeza dari diskusi tentang pelbagai persoalan 
sihir dan hal-hal aneh lainnya, atau soal-soal luar biasa yang 
dilakukan al-Hallaj dan yang lainnya. Maslamah menyebutkannya 
di dalam Kitab al-Ghayah. Diskusinya tentang kimia di dalam Kitab 
Rutbat al-hakim menunjukkan arah serupa. Diskusi Jabir di dalam 
kitabnya juga sama bentuknya. Kecenderungan diskusi tentang 
kimia ini telah diketahui. Kami takkan mengulasnya di sini. 

Secara umum, kimia seperti yang mereka fahami, dilakukan 
menurut pola penciptaan universal yang berada di luar lingkup ke- 
efektifan keahlian. Kayu-kayuan dan binatang tak dapat dikem- 
bangkan dari materi-materi itu dalam hari dan bulan. Demikian 
pula emas tidak dapat dikembangkan dari materinya pada hari 
atau bulan. Cara lumrah pengembangannya hanya dapat diubah 
dengan bantuan sesuatu di balik dunia alam (tabiat) dan aktiviti 
keahlian. Maka orang-orang yang mencuba mengamalkan kimia 
sebagai suatu keahlian, hanya akan mensia-siakan wang dan jerih 

payah. Dengan demikian, perlakuan kimiawi ( tadbir ) disebut suatu 
“perlakuan yang steril”. Perolehannya, kalau itu benar, terjadi 
sebagai hasil kekuatan di balik kekuatan alam dan keahlian. Ini 
bagaikan berjalan di atas air, terbang di udara, melewati substansi- 
substansi yang keras, dan hal-hal serupa dari kekeramatan para 
wali yang di luar kebiasaan. Misalnya seperti penciptaan burung 
dan semacamnya dengan mukjizat-mukjizat para nabi. Allah s.w.t. 
berfirman: 

“Dan ketika diciptakan dari tanah semacam susuk seekor 

burung dengan izin-Ku, kemudian kuhembuskan nyawa ke 

dalamnya, maka jadilah ia seekor burung dengan izin-Ku.” 149 

Cara keramat suatu tabiat kimiawi boleh terlaksana tergan- 
tung pada keadaan orang yang memperoleh anugerah kekeramatan 
itu. Kekeramatan itu dapat diberikan kepada orang salih yang lalu 
memberikannya kepada orang lain. Kekeramatan yang dipinjam- 
kan kepada orang lain, (kendati mereka pun, meskipun jarang 
terjadi, dapat pula membuatnya). Atau, kekeramatan itu dapat 
dianugerahkan kepada orang salih yang tidak dapat memindah- 
kannya kepada orang lain. Dengan hal ini, kekeramatan tidak 
dibuat oleh orang lain. Inilah penciptaaan kekeramatan kimiawi 
berbentuk sihir. 

Maka jelaslah bahawa mukjizat-mukjizat kimiawi merupakan 
hasil dari pengaruh-pengaruh fizik atau keluarbiasaan-keluarbia- 
saan, baik berupa mukjizat atau karamah atau sihir. Dengan 
demikian, pembicaraan kaum bijak tentang kimia adalah ungkapan 
teka-teki yang erti sebenarnya hanya diketahui oleh orang yang 
telah mengarungi gelombang ilmu sihir dan mentelaah perilaku 
jiwa di dalam tabiat. Soal-soal keluarbiasaan tidak terbatas, dan 
tak seorang pun dapat mengetahui semuanya. 

Namun Allah meliputi apa yang mereka keijakan.] 

Penyebab utama yang biasa dari keinginan mengamalkan 
kimia adalah, sebagaimana telah kami kemukakan, ketidakmam- 
puan seseorang mencari bekal, penghidupan dengan cara semula 
jadi serta keinginan mendapatkan nafkah hidup dengan satu cara 
yang - tidak seperti pertanian, perdagangan, dan kerajinan tangan 


149 Al-Quran, adz-Dzariat, 51:58. 

- adalah tidak semula jadi. Orang yang tidak berkeupayaan akan 
mendapati amat sulit untuk mencari penghidupan menurut cara- 
cara yang dibolehkan. Dia berhasrat cepat kaya dalam waktu yang 
singkat melalui pengerjaan yang tidak semula jadi, seperti kimia 
dan sebagainya. Kimia banyak diusahakan oleh orang-orang 
miskin kebanyakannya oleh orang-orang miskin yang berbudaya. 

Status ekonomi memang menentukan bagi seseorang untuk 
mengakui atau tidak mengakui kimia, yang juga berlaku bagi para 
falsafah yang mendiskusikan kemungkinan atau kemustahilan 
kimia. Ibn Sina, yang menyatakan bahawa kimia adalah musta- 
hil, misalnya adalah seorang wazir besar dan sangat kaya. 
Sedangkan al-Farabi, yang menghalalkan kimia, termasuk orang 
miskin yang tidak segera boleh meraih kejayaan untuk menghidupi 
diri. Ini merupakan tuduhan yang jelas terhadap sikap seseorang 
yang suka mencuba mengamalkan kimia. 

Allah “pemberi rezeki. Dia kuat dan kukuh”. Tiada Tuhan 

selain Dia. 


35 Tujuan-tujuan yang harus difikirkan sewaktu karang-menga- 

rang dan yang itu sahaja yang boleh dianggap sah 

Suatu yang harus diketahui ialah gedung ilmu yang ada pada 
seseorang manusia adalah jiwa manusia itu sendiri. Di dalamnya 
Allah s. w. t. telah menanamkan persepsi yang membolehkan dirinya 
berfikir dan dengan demikian memperolehi pengetahuan ilmiah. 
Proses ini dimulai dengan tanggapan {tashawwur) terhadap realiti- 
realiti dan kemudiannya dilanjutkan dengan penegasan atau 
penyangkalan sifat-sifat semula jadinya yang perlu mengenai 
realiti secara langsung ataupun melalui suatu perantara. 

Kemampuan manusia untuk berfikir dengan demikian akan 
akhirnya melahirkan permasalah situasi yang mana dia berusaha 
menyelesaikannya secara pasti atau secara negatif. Apabila suatu 
gambaran ilmiah telah dimantapkan di dalam fikiran melalui 
usaha-usaha ini ia harus menurut keperluannya dikomunikasikan 
kepada orang lain sama ada melalui pengarahan atau perbincangan 
demi mengasah fikiran dengan mencuba menunjukkan keabsahan- 
nya. 

Perhubungan jenis ini berlaku melalui ungkapan lisan iaitu 
ucapan yang disatukan oleh perkataan-perkaaan yang ditukarkan, 

diciptakan oleh Allah s.w.t. di dalam (tubuh manusia), iaitu lidah 
(tongue) sebagai gabungan bunyi-bunyi iaitu berbagai-bagai kualiti 
bunyi sebagainya dipecahkan oleh anak lidah dan lidah - rupanya 
pemikiran manusia dapat disalurkan melalui pembicaraan. Ini 
adalah tingkatan pertama dalam komunikasi pemikiran. Disebab- 
kan ianya penting dan bahagian yang paling mulia, ia meliputi ilmu 
pengetahuan. Namun ia mencakup setiap pernyataan atau 
ungkapan hati (perintah) secara umum yang masuk ke dalam 
fikiran. 

Setelah tingkatan pertama komunikasi ini, ada tingkatan 
yang kedua. Ia adalah komunikasi pemikiran seseorang kepada 
orang lain yang tidak dapat dilihat, atau secara badaniahnya 
berada jauh daripadanya atau kepada seseorang yang hidup 
sesudahnya dan orang yang belum pernah ditemui, semasa 
hidupnya. Ia adalah komunikasi secara bertulis. Tulisan adalah 
gambar-gambar yang dibuat oleh tangan, yang mana susunan dan 
bentuknya menurut amalan biasa menandakan huruf-huruf 
tersendiri: (bunyi-bunyi) dan perkataan-perkataan untuk disebut- 
kan. Maka, mereka pun menghubungkan fikiran melalui medium 
pembicaraan. Tulisan dengan demikian, merupakan tingkatan 
kedua dan merupakan salah satu di antara dua bahagiannya, ia 
memberikan maklumat tentang bahagian pemikiran termulia ilmu- 
ilmu, ulum dan pengetahuan-pengetahuan, ma‘arif. 

Para sarjana mengambil berat untuk mengabadikan pelbagai 
hasil pemikiran ilmiah mereka ke dalam buku-buku yang ditulis, 
supaya orang-orang yang tidak hadir dan hidup pada masa-masa 
kemudiannya dapat mengambil manfaat daripadanya. Orang- 
orang yang melakukan hal itu adalah para pengarang. Di segala 
tempat di dunia, karya-karya tulisan adalah banyak jumlahnya. 
Ianya diwariskan di kalangan semua ras dan dalam semua 
peringkat umur. Karya-karya itu adalah berbeza-beza akibat 
perbezaan syariat dan millah-millah , serta maklumat yang tersedia 
tentang pelbagai bangsa dan negara. Adapun ilmu-ilmu falsafah 
tidak menampakkan perbezaannya. Ia menunjukkan keseragaman 
sebagaimana dituntut oleh sifat dasar pemikiran, yang menitik- 
beratkan persepsi mengenai kewujudan ( mawjudat ) sebagaimana 
adanya sama ada yang bersifat jasmaniah rohaniah, kelangitan, 
kebahanan, penyarian, mahupun kebendaan. Ilmu-ilmu ini me- 
mang tidak menunjukkan apa-apa perbezaan. Perbezaan hanya 
terjadi di dalam ilmu-ilmu syariat kerana adanya perbezaan di 

antara pelbagai agama, dan di dalam ilmu-ilmu kesejarahan kerana 
perbezaan-perbezaan karakter dalam luar daripada maklumat 
sejarah. 

Tulisan menjadi berbeza-beza oleh sebab manusia telah 
menggunakannya untuk pelbagai bentuk rupa. Perbezaan ini 
disebut ‘pena’, qalam, dan tulisan. Di antaranya tulisan bahawa 
Himyar, yang disebut musnad. Ia adalah tulisan Himyar dan orang- 
orang purba Yaman. Tulisan itu berbeza daripada tulisan orang 
Arab Mudhar terkemudiannya sama seperti bahasa yang ditulis 
dalam tulisan Himyar adalah berbeza daripada bahasa orang Arab 
Mudhar, meskipun kesemuanya adalah sama-sama orang Arab. 
Keahlian malakah orang Arab Mudhar berbahasa dan berekspresi 
berbeza dengan keahlian orang Arab Himyar. Masing-masing 
memiliki norma-norma mereka yang umum, yang dikembangkan 
secara induktif dari cara-cara berekspresi dengan bahasa, dan tiap 
kaedahnya adalah dengan kaedah golongan yang lainnya. Orang 
yang tidak memiliki keahlian berekspresi seringkah berpendapat 
salah tentang hal ini. 

Tulisan lainnya adalah tulisan Syria (Suryani). Ia adalah 
tulisan orang-orang Nabatea dan Kaldean. Orang-orang yang jahir 
acapkali berpendapat bahawa disebabkan ini mereka adalah 
bangsa yang paling berkuasa (di masa lampau) dan tulisan Syria 
adalah sangat lama, ia adalah tulisan yang semula jadi, sedangkan 
pelbagai tulisan lainnya adalah konvensional. Ini adalah suatu 
pendapat yang tidak berasas dan liar. Tidak ada tindakan yang 
diakibatkan daripada pilihan adalah sesuatu yang semula jadi. 
Fakta memang menunjukkan bahawa tulisan Syria adalah sangat 
tua dan digunakan dalam waktu yang sangat lama, hingga ianya 
menjadi suatu tabii yang telah berakar-umbi. Dan kenyataan itu 
menurut pemerhati dikira sebagai hal yang semula jadi. Begitulah 
orang ramai tentang bahasa Arab. Mereka berpendapat orang yang 
bebal mempunyai pemikiran itu, meluahkan apa yang hendak 
dikatakan dalam bahasa Arab yang baku dan berbicara secara 
semula jadinya. Ini adalah suaty pendapat yang ternyata tidak 
berasas. 

Tulisan lain adalah tulisan Ibrani (Hebrew). Ia merupakan 
tulisan turunan Eber (Abir), putera Shamih 150 yang merupakan 
orang Israil, dan lain-lainnya. 


150 Dalam terjemahan Inggeris oleh F. Rosenthal disebut: Shelah. 

Tulisan lainnya tulisan Latin, tulisan orang Byzantin Latin. 
Mereka mempunyai bahasanya sendiri. 

Setiap bangsa mempunyai bentuk tulisannya yang tersendiri, 
yang merupakan sifat-sifatnya yang tertentu kepadanya khususnya. 
Hal ini berlaku sebagai contoh, orang Turki, orang Ranka, orang 
India, dan lain-lainnya. Tetapi hanya tiga tulisan yang amat 
menarik perhatian. Pertama, bahasa Syria (Suryani) kerana 
antiknya, sebagaimana telah kami nyatakan. Lalu bahasa Arab 
dan bahasa Ibrani, kerana al-Quran dan Taurat masing-masing 
diwahyukan dalam tulisan dan bahasa Arab dan Ibrani. Keduanya 
merupakan bahasa penjelas bagi pembaca al-Quran dan Taurat. 
Maka, perhatian pun ditujukan pertama-tama kepada susunannya, 
dan lalu dinyatakan kaedah-kaedah pelepasan ekspresi bahasa 
menurut susunannya supaya syariat-syariat yang dibebankan itu 
dapat difahami. 

Kemudian, ketiganya bahasa Latin, bahasa orang-orang 
Romawi. Ketika mereka memeluk agama Nasrani yang seluruh- 
nya didasarkan kepada Taurat, mereka menterjemahkan Taurat 
dan buku-buku para Nabi Bani Israil ke dalam bahasanya, agar 
dapat menarik pengetahuan hukum daripadanya dengan cara 
paling mudah. Lantas, minat mereka terhadap bahasa dan tulisan 
sendiri menjadi lebih ampuh daripada bahasa-bahasa lainnya. 

Tulisan-tulisan bahasa lainnya menjadi tidak penting. Setiap 
umat mempergunakan bentuk tulisan mereka sendiri. 

Sekarang, mengenai tujuan-tujuan yang harus difikirkan 
selalu dalam karang-mengarang talif yang harus ditunjang, 
dibatasi oleh tujuh hal. 

(1) Penciptaan sesuatu ilmu dengan perkaranya, pembaha- 
giannya kepada bab-bab dan fasal-fasal, dan pembicaraan tentang 
pelbagai permasalahannya. Atau, penciptaan pelbagai permasalah- 
an dan tajuk penyelidikan yang dihadapkan kepada seseorang 
sarjana yang cekap dan yang ingin disampaikannya kepada orang 
lain, supaya ianya dapat diketahui umum dan bermanfaat. Ini 
dengan itu, diabadikan dalam suatu naskhah tulisan, agar generasi 
berikutnya dapat memanfaatkannya. Inilah yang terjadi sebagai 
contohnya, dengan ushul fiqih. As-Syafii merupakan orang yang 
pertama mendiskusikan dan secara ringkas menyatakan dalil-dalil 
syariah yang didasarkan pada perkataan-perkataan hadis-hadis. 
Kemudian, Hanaflyah pula muncul dan menciptakan (mengistim- 
batkan) pelbagai masalah qiyas dan mengemukakannya secara 


756 



PELBAGAI MACAM ILMU PENGETAHUAN 


panjang lebar. Bahan itu telah digunakan oleh generasi-generasi 
sesudah mereka hinggalah kepada sekarang. 

(2) Seseorang sarjana boleh mendapati diskusi dan sejumlah 
karya para sarjana terdahulu begitu sukar untuk dimengertikan. 
Allah s.w.t. akan membuka pemahaman tentang semua hal kepada 
mereka. Maka dia pun akan berkeinginan untuk menyampaikan 
pengetahuan yang diperolehnya kepada orang lain yang mungkin 
mendapati suatu kesukaran memahami masalah yang sama, supaya 
mereka yang layak akan mendapat manfaat daripada pengetahuan 
itu. Ini ialah pendekatan yang bersifat pentafsiran terhadap buku- 
buku ilmiah mutakhir dan tradisional, ma‘qul dan manqul. Ia 
adalah bab yang mulia. 

(3) Beberapa sarjana yang datang kemudiannya mungkin 
menemukan suatu kesilapan atau kesalahan dalam pembahasan 
oleh para sarjana terdahulu yang dikenang jasa dan berwibawa 
sebagai tuk guru. Dia mungkin mempunyai cukup bukti untuk itu 
yang tidak mungkin boleh diragukan. Dia juga mungkin berhasrat 
untuk menyampaikan menemukannya kepada orang-orang sesu- 
dahnya, kerana adalah tidak mungkin lagi untuk mengelak 
kesalahan yang sudah tertera (dalam karya berkenaan) mengambil 
kira pengedar yang luas dalam segi tempat dan waktu kemasyhuran 
sang pengarang dan kepercayaan yang telah orang berikan dalam 
pembelajarannya. Dengan demikian, dia mengabadikan penemuan 
kesalahan itu di dalam bentuk tulisan mereka agar para pelajar di 
masa-masa kemudiannya dapat mempelajari penjelasannya itu. 

(4) Sesuatu disiplin ilmu tertentu itu boleh jadi tidak lengkap, 
beberapa permasalahan atau perincian menandakan adanya 
pembahagian perkara daripada disiplin yang memerlukan tindak- 
an. (Para sarjana) yang telah menyedari hakikat tersebut ber- 
keinginan melengkapinya dengan berbagai-bagai masalah yang 
dianggap kurang demi menyempurnakan disiplin ilmu itu dengan 
cara mengambil berat terhadap persoalan-persolaannya dan 
perincian-perinciannya dan tidak membiarkan adanya sebarang 
aspek kelemahan. 

(5) Permasalah suatu ilmu tertentu boleh jadi dititikberatkan 
secara susunan yang tidak tepat ke dalam bab-babnya dan tanpa 
keteraturan. Sarjana yang menyedari keadaan ini akan menyusun 
dan memperbaiki masalah-masalahnya dan meletakkan setiap 
masalah pada babnya yang wujud. Sebagaimana terjadi di dalam 
al-Mudawwanah riwayat Suhnun dari ibn al-Qasim, dan di dalam 

al-Uthbiyyah riwayat al-Utbiy dari para sahabat Malik. Masalah 
yang sebenarnya termasuk dalam bab-bab fikah banyak yang 
diletakkan bukan pada babnya. Al-Mudawwanah telah disusun 
kembali dengan baik oleh ibn Abi Yazid, sedangkan al-Utbiy y ah 
tetap pada keadaannya yang tidak tersusun baik. Kita lalu memang 
menemukan pada setiap babnya masalah-masalah yang bukan 
termasuk bab itu. Orang pun lebih mencari dan memerlukan al- 
Mudawwanah hasil usaha ibn Abi Yazid, yang sesudahnya 
dilanjutkan oleh al-Burada‘i. 

(6) Permasalahan-permasalah sesuatu ilmu boleh jadi wujud 
secara bertaburan di antara bab-bab yang sewajarnya disiplin ilmu 
yang lainnya. Sebahagian sarjana yang terkemuka dengan itu 
menyedari pokok persoalan disiplin ilmu tersebut (sebagai suatu 
pokok persoalan mengenai perkaranya) dan sebagai suatu 
keperluan mengutip permasalahan-permasalahannya. Dia akan 
melaksanakan dan suatu disiplin ilmu (yang baru) akan tampil. 
Dia akan meletakkannya di antara ilmu-ilmu yang mana manusia 
melalui kemampuan untuk berfikimya (akan mengusahakannya). 
Hal itu telah terjadi pada ilmu al-bayan 151 (critism) Abdul Qahir al- 
Jurjani 152 dan Abu Yusuf as-Sakhaki 153 berhasil menemukan 
masalah-masalahnya yang bertaburan di dalam buku-buku 
nahwu. Dari buku-buku itu al-Jahidz kemudian menghimpunkan 
banyak persoalan ke dalam Kitab al-Bayan wat-Tabyin, sehingga 
orang menyedari pokok persoalan ilmunya dan keterpisahannya 
daripada seluruh ilmu yang lain. Kemudian sejumlah buku terkenal 
tentang persoalan itu ditulis orang, dan menjadi prinsip-prinsip 
dasar bagi disiplin ilmu al-bayan. Para sarjana yang muncul kemu- 
dian mempelajarinya, dan lalu mengajarkannya kepada setiap 
pelajar yang datang menuntut ilmu pada kesempatan berikutnya. 

(7) Sesuatu yang ada di dalam karya-karya para sarjana 
mungkin jadi terlalu panjang dan bertele-tele. Seseorang itu akan 
berusaha mengarangkan suatu ringkasan dan pilihannya yang 
tepat, menyisihkan semua pengulangan. Namun, seseorang itu 
harus berhati-hati agar tidak melenyapkan hal-hal yang esensial, 


151 Dimaksud dengan ilmu al-bayan adalah ilmu-ilmu balaghah yang kini terbahagi 
kepada tiga: al-bayan, al-ma'ani , dan al-badi’ Dahulu perkataan ‘al-bayan’ 
dinyatakan mencakup ketiga-tiga pembahasan ini secara seluruhnya. 

152 Di dalam bukunya 'Dalail ul-Vjas ’ dan ‘ Asrar al- Balaghah' . 

153 Di dalaih A^hagian dari bukunya ‘al-Miftah’. 


758 



PELBAGAI MACAM ILMU PENGETAHUAN 


supaya maksud pengarang asalnya tidak menjadi hilang. 

Inilah maksud dan tujuan yang harus dipertahankan dan 
diperhatikan dalam karang-mengarang. Lain-lainnya adalah tidak 
penting, suatu kesalahan (atau penyimpangan) daripada jalan 
bahawa para sarjana yang berilmu dan berakal flkiran harus 
diikuti. Sebagai contoh, seseorang boleh mencuba mengaitkan 
karya pengarang yang terdahulu sebagai dirinya sendiri dengan 
bantuan sesuatu muslihat tertentu seperti dengan mengubah kata- 
kata dan susunan kandungannya. Atau, seseorang mungkin 
membuang hal-hal yang esensial kepada disiplin khusus, atau 
bahan-bahan yang tidak mustahak, atau menggantikan pernyataan 
yang benar dengan yang salah, ataupun memasukkan sejumlah 
bahan yang tidak berguna. Semua tindakan ini menunjukkan 
kebodohan dan ketidaksenonohan. 

Aristotles, apabila menyebutnya satu demi satu tujuan- 
tujuannya yang harus diperhatikan oleh seseorang pengarang dan 
telah sampai kepada yang akhirnya, dengan demikian berkata: 

“Kesemua yang selain daripada itu sama ada berlebih-lebihan 
atau kerakusan”. 

Apa yang dimaksudkan oleh beliau ialah kebodohan dan 
biadab. 

Kami berlindung kepada Allah daripada pekerjaan yang tidak 
wajar dilakukan oleh orang yang berakal. Dan Allah memberi 
petunjuk kepada yang lebih lurus. 


36 Terdapat banyaknya karya-karya ilmiah itu menjadi peng- 
hambat untuk memperolehi kesarjanaan 

Suatu yang harus diketahui ialah bahawa di antara perkara- 
perkara yang membahayakan usaha manusia untuk mendapatkan 
ilm , ilmu pengetahuan dan pencapaian kesarjanaan yang menye- 
luruh adalah banyaknya jumlah karya yang ditulis, apa yang ber- 
timbun ialah kepelbagaian dan peristilahan teknikal yang diperlu- 
kan untuk tujuan-tujuan pengajaran serta pelbagai metode yang 
digunakan di dalam pengajarannya. Para pelajar itu dituntut untuk 
memiliki kesiapan pengetahuan kesemuanya itu. Hanya demikian 
mereka dapat dianggap sebagai seorang sarjana yang ulung. 

Maka, para pelajar itu harus betah dengan segala pekerjaan- 
nya atau seluruhnya dan meneliti pelbagai macam kaedah yang 

digunakan di dalamnya. Seluruh usia hidupnya tidak akan cukup 
untuk mengetahui semuanya kesusasteraan yang terdapat di dalam 
sesuatu disiplin ilmu, meskipun dia mengabdikan diri padanya. 
Maka, dia harus oleh keperluannya gagal dalam mendapatkan 
kesarjanaan ... 

[*Contoh untuk itu adalah seperti fikah di dalam mazhab 
Maliki, dengan kitab al-Mudawwanah sebagai contohnya. Di 
samping itu, juga buku-buku lain yang mengacu padanya, yang 
berupa komentar-komentar fiqhiyyah t seperti kitab karya ibn 
Yunus, al-Lakhmi, ibn Basyir, serta berbagai catatan, pendahu- 
luan, keterangan, dan perolehan atas buku al-Uthbiyyah. Juga, 
buku karya ibn al-Hajib, dan buku-buku lain yang ditulis dengan 
mengacu padanya. 

Mereka harus dapat membezakan antara metode gairawa- 
niyah dan gurthubiyyah, baghdadiyyak, mishriyyah , 154 serta pelbagai 
kaedah para sarjana yang datang kemudiannya. Seseorang pelajar 
itu dituntut semua, sehingga dia layak menyandang predikat mufti. 

Kesemua variasi itu adalah satu dan perkara yang sama. Para 
pelajar adalah dituntut memiliki suatu pengetahuan yang sedia 
tentang kesemuanya itu dan berupaya membezakan apa yang 
terdapat di antaranya. 

Sekiranya para guru dan murid-muridnya harus membatasi 
diri mereka pada masalah persekolahan mashabiyah sahaja, (tugas 
itu) akan menjadi lebih mudah, pengajaran kesarjanaan akan 
menjadi lebih senang dan mudah diterima. Namun, ini adalah lebih 
senang dan mudah diterima. Namun, ini adalah suatu gejala buruk 
yang tidak dapat diubati sebab ia telah benar-benar sebati melalui 
pembiasaan. Dalam satu cara, ia pun menjadi sesuatu yang semula 
jadi yang tidak dapat dialihkan atau diubah ... 

[*Contoh lain yang dapat diberikan daripada cara mempela- 
jari tatabahasa Arab, adalah bahawa para pelajarnya dianjurkan 
membaca karangan-karangan Sibawayh dan tafsir-tafsir yang 
ditulis mengenai kitab-kitab itu. Di samping itu, mereka harus 
mengetahui bermacam-macam sistem mazhab Basrah, Kufah, 
Baghdad, dan kemudiannya Andalusia, serta pelbagai kaedah 
yang dipakai para sarjana lama dan baru, seperti ibn al-Hajib dan 


1 54 Masing-masing dinisbahkan kepada kaedah pengajaran ta‘lim di al-Qairawan, 
Cordova, Baghdad, dan Mesir. Masing-masing tempat memiliki kaedah 
pengajaran ilmu-ilmu agama, ta'Iim tersendiri. 

ibn Malik, dan semua karya mengenai hal itu. Bagaimanapun 
seorang pelajar memang harus merasa dituntut mempelajari 
sesuatu bidang permasalahan dan siap menghabiskan umurnya 
untuk bidang itu saja. 

Tidak ada seorang pun yang bercita-cita mencapai puncak 
pengetahuan seperti itu. Kalaupun ada sedikit atau jarang. Misal- 
nya, berita yang sampai kepada kita di Maghribi tentang karya 
seorang ahli bahasa Arab dari Mesir, yang dikenal dengan nama 
ibn Hisyam. Daripada huraiannya di dalam buku itu, terkesan 
bahawa dia memang sangat menguasai disiplin ilmu bahasa Arab. 
Boleh dibilang tak ada seorang pun yang mampu menguasai seperti 
dia, selain Sibawayh dan ibn Jani, dan orang-orang yang seang- 
katan dengan mereka berdua. Hisyam dapat dipersamakan darjat- 
nya dengan mereka, kerana keahliannya yang besar dan pengua- 
saannya akan prinsip-prinsip dasar dan cabang-cabang terperinci 
disiplin ilmu bahasa itu. Peranannnya di dalamnya cukup 
mengagumkan. Ini menunjukkan bahawa yang patut memperoleh 
keutamaan bukan hanya para sarjana masa lampau. Apa lagi, 
seperti telah kami kemukakannya, mengingat banyaknya gangguan 
kerana beragamnya mazhab-mazhab, kaedah-kaedah, dan karya- 
karya ilmiah. Namun keutamaan paling utama datang daripada 
Allah yang memberikannya kepada siapa saja yang dikehendaki- 
Nya. Dan ini merupakan salah satu di antara sejumlah keganjilan 
dunia. Sebab kalau tidak, yang diperoleh hanyalah seorang pelajar, 
yang meskipun menghabiskan seluruh umurnya untuk mempela- 
jarinya, tetapi tidak mampu menguasai ilmu bahasa Arab. Padahal 
bahasa adalah salah satu alat komunikasi. Bila hal itu saja tidak 
mampu ia kuasainya, bagaimana pula dia dapat mencapai tujuan?, 

“Akan tetapi Allah memberi petunjuk kepada siapa yang 

dikehendaki-Ny a. ” 1 55 

37 Terdapatnya banyak buku-buku ringkasan tentang perkara- 

perkara keilmuan adalah merugikan ke arah proses pengajar- 
annya 

Ramai para sarjana semasa telah beralih kepada menumpukan 
persembahan ringkas tentang metode dan kandungan ilmu 


155 Al-Quran surah 218 (al-Qashah), bahagian dari ayat 56. 

pengetahuan itu. Mereka ingin mengetahui pelbagai metode dan 
kandungannya dan mereka menyembahkannya secara sitematis di 
dalma bentuk program-program yang ringkas untuk setiap ilmu. 
Buku-buku mudah dibawa dan ringkas ini menyatakan seluruh 
pokok permasalahannya sesuatu disiplin ilmu dan bukti-bukti 
untuknya dalam perkataan yang sangat ringkas tetapi mengandung 
banyak pengertiannya. Prosedur ini adalah amat merugikan, 
terhadap gaya bahasanya yang baik, balaghah, dan menjadikannya 
sukar untuk difahami. 

Seringkalinya, para sarjana mendekati buku induk daripada 
pelbagai disiplin ilmu yang sangat panjang, bermaksud untuk 
menafsirkan dan menerangkannya. Mereka juga meringkasnya, 
untuk mempermudah para pelajar menghafaznya. Tindakan ini, 
antaranya, dilakukan oleh Ibn al-Hajib terhadap fikah dan ushul 
fiqih t dan Ibn Malik terhadap bahasa Arab, dan al-Khonji terhadap 
mantiq. Ternyata ianya memberikan suatu yang merosakkan 
terhadap proses pengajaran dan merugikan dalam usaha untuk 
mencapai kesarjanaannya ilmu pengetahuan. Sebab ianya menge- 
lirukan para pelajar itu dengan cara menghadapkan bahagian- 
bahagian yang paling lanjut sesuatu disiplin itu kepada mereka. 
Pada hal mereka belum siap untuk menerimanya. Inilah suatu 
kekeliruan sistem pengajaran, ta'lim yang berat. 

Ianya juga melibatkan banyak daya usaha yang harus dila- 
kukan oleh para pelajar. Mereka haruslah mempelajari perkataan- 
perkataan yang diringkaskan yang mana ianya sukar untuk di- 
fahami sebab ianya padat dengan pelbagai pemikiran dan berusaha 
mencari daripadanya apakah masalahnya yang sebenar-benarnya. 
Dengan itu, teks buku-buku ringkasan seperti itu didapati amat 
sukar dan rumit. Untuk memahaminya banyak waktu digunakan. 

Meskipun begitu, setelah bersusah payah sifat-sifat kesarja- 
naan yang dimungkinkan dicapai daripada buku-buku yang 
ringkas, walaupun ianya pada yang terbaiknya dan ditiadakan 
apa-apa kelemahannya adalah masih rendah mutunya akibat 
terlalu banyak dan usaha-usaha yang membebankan. Sebab cara 
yang kemudian ini akan mengandung banyak pengulangan dan 
bertele-tele, tetapi kedua-duanya berguna untuk mendapatkan 
kebiasaan yang sempurna. Apabila terdapat sedikit pengulangan, 
apa yang akan terhasil ialah kebiasaan yang kurang sempurna. Hal 
ini terjadi terhadap kerja-kerja meringkaskan. 

Usaha meringkaskan itu adalah bermaksud menyenangkan 

para pelajar menghafaz pengetahuan (mata pelajaran kesarjanaan) 
tetapi kesannya ialah ia amat membebankan mereka sebabnya 
ialah mereka terhalang untuk mendapatkan keahlian yang berguna 
dan kebiasaan-kebiasaan yang mantap. 

Dan barang siapa mendapat petunjuk Allah s. w. t., maka 
tidak seorang pun yang dapat menyesatkannya, dan siapa yang 
disesatkan Allah maka tidak seorang pun yang memberi petunjuk 
baginya . 156 

Dan Allah, Maha Suci dan Maha Tinggi, Lebih Mengetahui. 


38 Sikap yang wajar dalam pengajaran, ta‘Iim ilmu-ilmu pengeta- 
huan dan ke arah metode mengajarkannya 

Suatu yang harus diketahui ialah bahawa pengajaran ilmu 
pengetahuan kepada pelajar hanya akan dirasakan berkesan 
apabila dilakukan secara beransur-ansur, sedikit demi sedikit. 
Pada mulanya, guru tersebut akan memaparkan kepada para 
pelajarnya masalah-masalah utama yang terdapat dalam setiap bab 
cabang ilmu tertentu. Dia akan membiasakan mereka dengan cara 
mengulasnya secara ringkas. Sewaktu melaksanakannya, dia akan 
memerhatikan kemampuan akal dan kesiapan pelajar untuk 
memahami bahan yang akan diberikan kepadanya sehinggalah 
apa yang menjadi akhiran disiplin itu dicapai. Dengan cara ini, 
para pelajar akan mendapatkan kebiasaan berilmu yang dipelajari- 
nya. Sungguhpun begitu, kebiasaan itu hanyalah lebih kurang 
sahaja dan masih lemah. Apa yang terdaya dia lakukan ialah untuk 
membolehkan para pelajar memahami disiplin dan mengetahui 
masalah-masalahnya. 

Guru itu, kemudiannya akan membantu murid-muridnya 
mengulangkaji disiplin itu untuk kali keduanya. Dia akan 
mengajarnya pada tahap lebih tinggi. Kali ini guru itu tidak lagi 
memberikan penerangan secara sepintas lalu sahaja. Tetapi penuh 
dengan ulasan yang menyeluruh dan penjelasannya. Dia menye- 
butkan pandangan semasa yang bertentangan dan bentuk- 


156 Dipetik daripada firman Allah s.w.t: “Dan siapa yang disesatkan Allah, maka 
tidak seorang pun dapat memberi petunjuk baginya; dan barang siapa yang 
diberi petunjuk oleh Allah, maka tidak seorang pun dapat menyesatkannya”. 
(Al-Quran, surah 39 atau az-Zumar, ayat 36-37). 

bentuknya pada sepanjang waktu hinggalah ke akhir disiplin yang 
diperbincangkan itu. 

Maka, sikap kecendekiawan para pelajar itu dapat diperting- 
katkan. Dan guru terus memandu para pelajarnya, kali ini suatu 
perbincangan yang lebih berasas. Dia tidak membiarkan apa yang 
dianggap merumitkan, kabur atau terlindung, tidak dijelaskan. Se- 
muanya harus diterangkan secara terbuka kepada si murid. Sebagai 
akibatnya, apabila dia selesai membicarakan disiplin itu, para pela- 
jarnya telah mencapai tahap keahlian yang boleh dibanggakan. 

Ia adalah kaedah pengajaran yang sebaik-baiknya. Sebagai- 
mana seseorang dapat menyaksikan, ia menghendaki tiga kali 
pengulangan. Beberapa pelajar dapat meloloskan dirinya setakat 
ala kadarnya, bergantung kepada keterampilan dan kecerdasan si 
pelajar itu. 

Kita telah menyaksikan begitu ramai guru pada masa kita 
sekarang ini yang masih jahil tentangnya keberkesanan kaedah 
pengajaran. Para guru memulakan pengajaran dengan memberikan 
para pelajar itu masalah-masalah ilmu yang tidak jelas. Mereka 
menuntut seseorang itu memerah otak untuk menyelesaikannya. 
Mereka beranggapan bahawa cara sedemikian adalah amat 
berpengalaman dan merupakan suatu latihan yang tepat dan 
mereka menjadikan tanggungjawab si murid untuk memahami 
serta mengetahui perkara-perkara itu. Pada hakikatnya, mereka 
telah mengelirukan para pelajar itu dengan mendedahkan baha- 
gian-bahagian pelajaran yang paling lanjut pada permulaan 
(pembelajaran mereka) sebelum mereka bersedia memahaminya. 
Ini dapat membingungkan mereka. Sebab kesiapan dan kesanggup- 
an memahami suatu ilmu itu hanya dapat dikembangkan sedikit 
demi sedikit. Pada permulaannya para pelajar biasanya belum 
sepenuhnya berupaya memahami apa-apa tetapi hanya beberapa 
(sudut-sudut pandangan) sahaja. Pemahamannya hanyalah secara 
lebih kurang dan umum, (yang boleh dicapai hanya) dengan 
gambaran-gambaran ( muthul) yang didapati daripada persepsi 
sensual. Kesanggupannya itu selanjutnya, terus tumbuh secara 
perlahan-lahan dan sedikit demi sedikit apabila dia mengalami 
masalah terhadap ilmu yang dipelajari dan diulang-ulangi 
kepadanya dan daripada pemahamannya hingga seluruhnya, 
pengetahuan yang tinggi. Maka, kesediaan sikap menerimanya 
dan akhirnya pencapaian itu akan terlihat pada diri si pelajar 

hinggalah dia dapat memahami pengetahuan daripada permas- 
alahan ilmu yang dipelajarinya. Tetapi sekiranya seseorang pelajar 
itu didedahkan kepada keputusan akhirnya, pada peringkat 
awalnya, di kala mereka belum dapat memahaminya dan mengerti 
apa-apa dan adalah terlalu jauh daripada bersedia memahaminya, 
maka fikirannya akan menjadi tumpul untuk memahaminya. Dia 
beranggapan bahawa menjadi seorang cerdik pandai itu amat sukar 
dan tidak suka mendekatkan dirinya kepada usaha itu. Dia akan 
tetap mengelak dan menjauhkan diri daripadanya. Ini adalah 
disebabkan oleh cara mengajar yang tidak betul. 

Seseorang guru itu tidak harus menuntut, lebih daripada 
pelajarnya daripada apa yang difahaminya daripada buku yang 
dipelajarinya, sesuai dengan tahap umurnya dan kesediaannya 
menguasai pengajaran, sama ada dia sedang memulai pelajarannya 
atau di akhir pembelajarannya. Guru tadi juga tidak harus 
menimbulkan masalah-masalah selain daripada yang ditemui di 
dalam buku tersebut, hinggalah murid itu memahami seluruh ilmu 
dari awal hingga akhirnya, lebih memahami maksudnya, dan telah 
mendapatkan kebiasaan daripadanya, yang dapat diterapkannya 
kepada cabang ilmu pengetahuan lainnya. Apabila seseorang 
pelajar itu telah mengembangkan keinginannya untuk belajar 
sesuatu disiplin ilmu dia akan meningkatkan keinginan yang lebih 
tinggi lagi. Dia juga telah berminat untuk menimba lebih banyak 
ilmu pengetahuan dan berusaha mendapatkan ilmu yang lebih 
tinggi lagi. Maka, akhirnya dia berhasil mendapatkan seluruh 
keilmuan itu. Tetapi sekiranya seseorang itu mengelirukan 
pelajarnya, dia tidak akan dapat memahaminya. Otaknya akan 
menjadi tumpul dan bebal. Dia tidak sanggup bekerja dan berputus 
asa. Akhirnya akan menyisihkan ilmu yang sedang dipelajari itu. 

Adalah harus dipentingkan juga (oleh si guru), agar tidak 
menggunakan masa terlalu lama mengajar satu ilmu atau masalah 
istirahat di antara sesi dan waktu rehat yang terlalu lama. Ini akan 
menyebabkan si pelajar mengalami sifat pelupa dan memutuskan 
pertalian di antara masalah lainnya, ilmu yang sedang dipelajari. 
Gangguan-gangguan seperti itu akan mempersukarkan lagi 
perolehan keahlian sesuatu ilmu. Sebab, apabila seluruh isi 
permasalahan, sejak permulaan sampai akhir, tercerap dalam 
fikiran dan tercamkan, maka pelbagai keahlian akan lebih mudah 
dicapai dan lebih mantap, lcerana diperoleh melalui pengulangan- 
pengulangan tindakan dan kaji lanjutan. Dengan demikian, apabila 

tindakan tersebut dilupakan maka keahlian yang dihasilkan juga 
akan dilupakan, dan: 

“Allah mengajarkan kepadamu apa yang dahulunya tidak 
kamu ketahui”. 

Suatu cara yang baik dan metode yang harus dilaksanakan 
dalam pengajaran, ta'lim, adalah meniadakan cara yang membin- 
gungkan si murid, misalnya dengan tidak mengajarkan dua cabang 
ilmu pengetahuan secara sekaligus. Sebab dengan cara itu dia akan 
mendapat amat sukar sekali menguasai salah satu daripada kedua- 
dua disiplin ilmu tersebut, kerana perhatiannya akan terbahagi dan 
terganggu oleh satu dari yang lainnya. Sekiranya fikirannya bebas 
untuk mempelajari sesuatu yang diminatinya, ia dapat membatasi 
diri sepenuhnya padanya, dan cara sedemikian adalah lebih sesuai 
untuk menyerap ilmu yang diinginkan. 

Engkau, aduhai para pelajar harus menyedari bahawa 
kehadiran saya di sini adalah untuk memberi beberapa petunjuk 
yang berguna dalam pembelajaranmu. Sekiranya kamu menerima- 
nya dan mengikutinya dengan sungguh-sungguh, kamu akan 
mendapatkan suatu keuntungan yang besar dan harta yang tidak 
ternilai. Sebagai pendahuluan yang akan membantumu memahami- 
nya, saya dapat katakan kepadamu perkara-perkara berikut: 

Kemampuan manusia untuk berfikir adalah anugerah khusus 
yang semula jadi ciptaan Allah s.w.t. sama seperti Dia menciptakan 
semua makhluk-Nya. Ia merupakan perlakuan dan gerak di dalam 
jiwa manusia dengan mempergunakan suatu kekuatan pada rongga, 
tengah bahagian otaknya. Pada masanya, (berfikir) bererti 
permulaan tindakan manusia yang teratur dan tertib. Pada waktu 
yang lainnya, ia adalah awal mula pengetahuan tentang sesuatu 
yang tidak kedapatan sebelumnya. Kemampuan untuk berfikir 
adalah diarahkan kepada beberapa objektif yang mana kedua- 
duanya telah dilihatnya dan (kini) mahu menegaskan atau 
menyangkalnya. Dalam waktu yang lebih cepat daripada kerdipan 
mata, dia telah mengenal garis penengah yang mempersatukan 
kedua hujung tersebut, sekiranya sasaran itu adalah seragam. Atau, 
ia akan terus mencapai garis penengah yang lainnya, sekiranya 
sasarannya adalah berjenis-jenis. Ia pun lalu menemukan sasaran- 
nya. Ia adalah melalui cara ini bahawa kemampuannya untuk 
berfikir, yang membezakan manusia daripada semua jenis haiwan. 
Sekiranya, keahlian logik (pengetahuan tentang cara) di mana 


766 



PELBAGAI MACAM ILMU PENGETAHUAN 


ketrampilan alam berfikir dan mengagak-agak mengambil tem- 
pohnya. Logik menyatakannya supaya pelaksanaan yang benar 
dapat dibezakan daripada yang salah. Untuk menjadi benar, 
walaupun, ia adalah di dalam esensi kemampuan untuk berfikir. 
Namun, dalam hal-hal yang jarang-jarang terjadi, ia dipengaruhi 
oleh kesalahan. Hal ini timbul dari penglihatan atau pemikiran 
terhadap dua hujung itu tadi dalam bentuk menyimpang daripada 
yang sebenarnya, sebagai akibat adanya kekacauan pada tatanan 
dan tertib cadangan-cadangan dari mana kesimpulan itu dicapai. 
Logiklah yang membantu menyisihkan perangkap-perangkap 
kesalahan-kesalahan itu. Maka, ia adalah prosedur teknikal yang 
sejajar dengan sifat keupayaan pemikiran semula jadi manusia dan 
sesuai dengan cara ianya berfungsi. Oleh sebab ianya adalah 
prosedur teknikal, ianya pada umumnya boleh diketepikan. 
Dengan demikian, seseorang akan mendapati bahawa ramai 
pemikir-pemikir besar dunia telah mendapat pencapaian kecende- 
kiawan tanpa menggunakan keahlian dalam bidang logik, 
khususnya apabila maksudnya ada suci dan menyerahkan diri 
kepada belas kasihan Allah s.w.t., yang daripadanya diberikan 
sebesar-besar bantuan. Mereka melanjutkan dengan kemampuan 
untuk berfikir secara semula jadinya dengan sebaik-baiknya, dan 
ini sebagaimana yang diciptakan oleh Allah s.w.t., mengizinkan 
dengan cara semula jadinya mencari apa yang ada di antaranya dan 
pengetahuan tentang objektif mereka. 

Di samping prosedur teknikal barang bikinan tadi, yang 
dipanggil logik (proses) pengkajian melibatkan suatu (disiplin) 
pengenalan lainnya yakni pengetahuan tentang perkataan-perka- 
taan dan cara bagaimana kata-kata itu menyatakan idea-idea yang 
terdapat di dalam fikiran dengan mendapatkannya daripada 
bentuk-bentuk (tulisan-tulisan) yang diucapkan, dalam halnya 
dengan penulisan dan daripada apa yang diucapkan oleh lidah - 
pembicaraan - menyatakan dalam hubungannya dengan ucapan- 
ucapan yang diungkapkan. Kamu, wahai pelajar, harus melalui 
semua tabir penghalang itu, supaya sampai pada keadaan (di mana 
kamu) berfikir tentang apa saja yang menjadi sasaranmu. 

Pertama-tama, ada cara di mana penulisan menyatakan kata- 
kata yang diucapkan. Ini adalah bahagian yang paling mudah. 
Lalu, ada caranya di mana kata-kata yang diucapkan menyatakan 
idea-idea yang dicari oleh seseorang. Tambahannya, ada pula 
peraturan-peraturan untuk mengatur idea-idea dalam suatu 

susunan yang sewajarnya. Sebagaimana dikenali dalam keahlian 
logik, demi membuat penolakan kemudian, terdapat idea-idea di 
dalam fikiran yang abstrak - alat yang dipergunakan oleh 
seseorang untuk memburu objektif (keinginan) dengan mengguna- 
kan kemampuan berfikir secara semula jadi seseorang dan 
meleburkan diri seseorang kepada belas kasihan dan kemurahan 
hati Allah s. w. t. 

Tidak semua orang berupaya melolosi tahap-tahap ini dengan 
cepat, atau dengan mudah menembusi tirai-tirai yang menutupi 
pengetahuannya. Seringkalinya pertikaian akan menyebabkan akal 
itu berhenti di muka tirai perkataan-perkataan. Perbalahan- 
perbalahan yang amat mengusik diri dan keraguan-keraguan 
menyebabkannya jatuh ke perangkap penghujahan, supaya akal 
itu terhalang daripada mendapatkan apa yang menjadi objektifnya. 
Jarang-jarang dan seringnya hanya segelintir sahaja yang beroleh 
petunjuk Allah s.w.t. berjaya dalam menyelamatkan diri daripada 
rintangan seperti itu. 

Sekiranya kamu menghadapi kesukaran dan terhalang dalam 
memahaminya (permasalahan-permasalahan itu) oleh perasaan 
curiga atau perasaan atau waswas yang amat mengganggu di 
dalam fikiranmu, buanglah ia jauh-jauh. Nyahkanlah tirai-tirai 
perkataan-perkataan dan hambatan-hambatan kecurigaan itu. 
Tinggalkanlah kesemua prosedur teknikal dan berlindunglah di 
dalam kemampuan flkir semula jadimu itu yang telah dianugerahi 
kepadamu oleh alam semula jadi. Biarkan sahaja agakanmu itu 
menjelajah mencari sasarannya, dan biarkanlah fikiranmu meneng- 
gelami dirinya, sesuai dengan apa yang kau inginkan daripadanya. 
(Berpijaklah kamu di alam nyata ini, di mana pemikir-pemikir 
agung sebelummu berpijak. Serahkanlah dirimu kepada pertolong- 
an Allah s.w.t., yang dengan belas kasihannyalah Dia memberikan 
pertolongan kepada kamu dan mengajar mereka apa yang mereka 
tidak tahu. Sekiranya kamu laksanakannya, cahaya Allah akan 
menyinari dan menunjukkan kepadamu objektifmu itu. Inspirasi 
akan menyatakan kepada pertengahannya bahawa Allah mene- 
tapkan suatu keperluan semula jadi untuk berfikir pada saat itu, 
kembalilah (kepada pertengahan) dan gunakanlah norma-norma 
teknikal (tentang logik)! Berikutnya, hiasilah ia dengan pakaian 
perkataan-perkataan dan bawakanlah ia ke hadapan dunia 
pengucapan dengan ucapan yang tepat dan dibicarakan secara 
bijaksana sekali. 

Perbalahan percakapan dan perasaan kurang pasti mengenai 
pembahagian di antara yang benar dan bukti logik yang silap 
adalah kesemuanya teknikal dan hal-hal yang konvensional. 
Pelbagai aspek adalah serupa atau sama sahaja. Disebabkan 
sifatnya yang konvensional dan teknikal sekiranya kamu berhenti 
(kamu tidak akan berupaya) untuk membezakan apa yang benar di 
dalamnya, sebab kebenaran itu dapat dibezakan hanya sekiranya ia 
layak di alam semula jadinya. Kesemua perasaan curiga dan 
ketidakpastian akan kekal. Tirai-tirainya akan menutup objektif 
yang dicari dan menghalang para pemikirnya daripada mendapat- 
kannya. Hal ini terjadi dengan pemikir-pemikir mutakhir, 
khususnya mereka yang dahulunya bertutur dalam bahasa selain 
daripada bahasa Arab, yang merupakan kecacatan mental atau 
mereka yang mencintai logik dan bersikap tidak memihak padanya. 
Mereka berasa yakin bahawa logik adalah merupakan cara yang 
semula jadi untuk menanggapi sesuatu kebenaran. Mereka menjadi 
keliru apabila kekeliruan dan waswas timbul akibat bukti, dan 
mereka sama sekali tidak dapat membebaskan diri daripada 
rintangan-rintangan yang semacam itu. 

Sebagai suatu fakta, cara semula jadi untuk menentukan 
persepsi kebenaran adalah, sepertimana telah kami kemukakan, 
kemampuan semula jadi manusia untuk berfikir, apabila ianya 
bebas daripada semua khayalan, dan apabila si pemikir meng- 
abdikan dirinya kepada belas kasihan Allah s.w.t. Adapun logik itu 
hanya sekadar menyatakan suatu proses berfikir, dan kebanyak- 
annya adalah sejajar dengannya. Ambillah ia sebagai pertim- 
bangan, dan mohonlah belas kasihan Allah s.w.t. bila sahaja kamu 
mendapatkan kesukaran untuk memahami permasalahan-perma- 
salahan itu. Kemudian, cahaya Allah s.w.t. akan menyinarimu dan 
memberikan kamu inspirasi yang sebenarnya. Dan memberi 
petunjuk ke arah rahmat-Nya. 

“Dan tidak ada ilmu kecuali dari sisi Allah ”. 157 

39 Kajian tentang ilmu tambahan tidak harus mengambil waktu 

yang terlalu lama dan permasalahan-permasalahannya tidak 

perlu dibincangkan secara terperinci 

Ilmu pengetahuan yang dimaklumi secara kebiasaannya di 
157 AI-Qur‘an surah 67 (Tabarak) ayat 26. 

kalangan masyarakat adalah terdiri daripada dua jenis. Ia adalah 
ilmu pengetahuan yang dipelajari secara per se kerana faedah yang 
sebenarnya daripada ilmu itu sendiri, seperti ilmu-ilmu agama, 
syariat (tafsir, hadis, fikah, dan ilmu kalam), dan ilmu-ilmu alam 
( thabi'yyat ) dan falsafah yang ada hubungannya dengan ketuhanan 
atau metafizika ( ilahiyyat ). Sebagai tambahannya, terdapat ilmu- 
ilmu yang menjadi alat dan tambahan untuk mempelajari ilmu-ilmu 
yang disebutkan. Di antara yang termasuk ke dalam itu tersebut 
ialah ilmu bahasa Arab, ilmu hitung, dan ilmu-ilmu lain yang 
ternyata membantu dalam mempelajari agama, serta ilmu logik 
yang merupakan tambahan untuk mempelajari falsafah dan 
selalunya logik spekulatif dan ilmu-ilmu mengenai prinsip-prinsip 
fikah yang diajarkan sesuai dengan kaedah sarjana mutakhir. 

Dalam hal ilmu yang dipelajari kerana faedah per se itu, ia 
tidak mendatangkan apa-apa mudarat untuk membicarakannya 
secara panjang lebar, untuk menyentuh permasalahan-permas- 
alahannya secara terperinci, dan menyatakan pandangan-pan- 
dangan yang berhubungan dengan bukti dan pandangan-pan- 
dangan yang pelbagai (yang ada mengenainya). Ini memberikan 
para pelajarnya suatu sikap yang teguh dan menerangkan pe- 
mikiran-pemikiran yang terkandung di dalamnya yang seseorang 
itu berminat untuk mengetahuinya. 

Tetapi ilmu-ilmu yang merupakan tambahan kepada berba- 
gai-bagai ilmu yang lainnya, seperti ilmu bahasa Arab, logik, dan 
sebagainya, seharusnya dipelajari hanya selaku tambahan dalam 
mempelajari ilmu pengetahuan yang selain daripada itu. Pemba- 
hasan tentangnya tidak harus dipanjangkan dan permasalahan- 
permasalahan tentangnya tidak harus secara mendalam, sebab ia 
akan mendorong para pelajar menyimpang dari tujuannya sendiri. 
Sebab, tujuannya yang sebenar ialah sebagai bantuan, bukan untuk 
maksudnya yang lain. Apabila ilmu tambahan itu tidak lagi 
berperanan untuk menjadi sebagai ilmu tambahan kepada ilmu 
yang lainnya ia tidak lagi dapat memenuhi hasratnya dan 
penglihatan dengannya hanya menjadi suatu kegiatan masa lapang 
sahaja. 

Tambahan pula, ia adalah amat sukar untuk mendapatkan 
kebiasaan tentangnya, sebab ia adalah mata pelajaran yang besar 
dan terdapat banyak keteperinciannya. Kesulitannya sering 
menjadi hambatan untuk mendapatkan ilmu-ilmu itu secara per 
se, sebab ia memerlukan waktu yang lama untuk mendapatkannya. 

Sungguhpun begitu ia sangat mustahak dan umur manusia tidaklah 
panjang, dan ianya adalah singkat untuk mendapatkan ilmu segala- 
galanya seperti jenis ini. Maka, penglihatan dengan ilmu-ilmu 
tambahan itu hanya membuang masa daripada usia seseorang, 
penglihatan dengan sesuatu yang tiada ada gunanya. 

Usaha ini telah dilakukan oleh para sarjana mutakhir dalam 
mempelajari ilmu tatabahasa Arab, logik, dan juga ushul-fiqih. 
Mereka telah melanjutkan perbicaraan mengenai disiplin dengan 
menyampaikan lebih banyak bahan dan dengan menambahnya 
melalui pemikiran deduktif. Mereka telah memperbanyakkan 
bilangan keteperinciannya dan permasalahannya, menjadikannya 
tidak lagi sebagai ilmu tambahan tetapi disiplin ilmu yang di- 
mahukan secara per se. Sebagai akibatnya, (ilmu-ilmu tambahan) 
seringkalinya menyentuh pandangan-pandangan dan permas- 
alahan-permasalahan yang mana ianya tidak diperlukan dalam 
disiplin-disiplin yang diperlukan secara per se dan hanya 
merupakan raison de ‘etre mengenai ilmu-ilmu tambahan. Maka, 
ianya menjadi seperti kegiatan masa lapang dan memudaratkan 
para pelajarnya, kerana ilmu yang diperlukan untuk tujuan per se 
adalah lebih utama untuk mereka daripada ilmu-ilmu tambahan 
dan alat. Sekiranya mereka menghabiskan banyak waktu untuk 
mengetahui ilmu tambahan, bilakah mereka mendapatkan ilmu 
yang semata-mata kerana tujuannya? Dengan demikian, para guru 
ilmu tambahan hendaknya tidak terlalu mendalami ilmu-ilmu itu, 
dan menambahkan bilangan permasalahan-permasalahannya. 
Mereka harus menasihatkan para pelajarnya mengenai tujuannya 
dan menghentikan mereka pada takat itu. Mereka yang berkeingm-; 
an untuk mendalaminya lebih mendalam dan menganggap dirinya 
berupaya melakukannya, dan berkeupayaan melakukannya, boleh 
memilih jalan tersebut untuk dirinya sendiri. 

Setiap orang akan beijaya pada hal yang telah Dia ciptakan. 


40 Pengajaran anak-anak dan berlainan kaedah yang digunakan di 
kota-kota Islam 

Mengajar anak-anak mendalami al-Quran merupakan suatu simbol 
dan pekerti Islam. Orang-orang Islam telah dan mengamalkan 
ajarannya di semua kota-kota, kerana ia memperkukuhkan hati 
dengan kepercayaan terhadap Islam yang tidak berbelah bahagi 

dan memperteguh keimanannya, yang diperoleh daripada al-Quran 
dan beberapa hadis. Al-Quran telah menjadi dasar pengajaran 
ta'lim , dan tapak bagi semua kebiasaan-kebiasaan yang diperolehi 
kemudiannya. Sebab bagi hal-hal ini ialah apa yang diajarkan 
kepada seseorang anak itu adalah lebih mengesani dirinya dalam 
(daripada apa pun juga), ia menjadi asas bagi semua pengetahuan 
yang diperoleh setelah itu. Pengaruh daripada kesan pertama yang 
diterima oleh hati merupakan tapak bagi semua tradisi ilmiah. 
Watak yang ada pada tapak akan menentukan keadaan bangunan- 
bangunan itu. Metode- kaedah di dalam mengajarkan ta'lim di 
dalam al-Quran kepada anak-anak adalah berbeza-beza sesuai 
dengan perbezaan pendapat mengenai pelbagai kebiasaan yang 
diakibatkan oleh pengajaran ta'lim itu tadi. 

Cara orang-orang Maghribi ialah membatasi pendidikan 
dengan cara pengajaran al-Quran kepada anak-anak dan untuk 
berlatih, semasa menerima latihan mengenai ortografi al-Quran 
dan permasalahan-permasalahannya serta perbezaan di kalangan 
para ahli al-Quran mengenai pembacaannya. Mereka tidak 
mencampuradukkan pelajaran al-Quran dengan pelajaran-pelajar- 
an lainnya di dalam kelas-kelas ta'limnya. seperti mengajarkan 
pelajaran hadis, fikah, syair atau filologi bahasa Arab, hinggalah 
murid itu menjadi benar-benar ahli al-Quran, atau gagal sebelum 
menjadi ahlinya. Dalam hal yang terakhir, ia bermakna, sebagai- 
mana harusnya, dia tidak belajar apa-apa pun. 

Ini adalah kaedah masyarakat kota di Maghribi dan guru- 
guru tempatan al-Quran di desa-desa orang-orang Barbar yang 
menteladani cara orang-orang kota di dalam mendidik anak- 
anaknya hinggalah mencapai usia dewasa. Cara 'ini juga diterap- 
kan terhadap orang-orang tua yang baru mempelajari al-Quran 
setelah berusia lanjut. Akhirnya orang-orang Maghribi mengetahui 
ortografi al-Quran, dan dapat menghafaznya lebih baik daripada 
orang-orang Islam lainnya. 

Kaedah orang-orang Andalusia pula ialah pengajaran ta'lim 
al-Quran melalui tulisan dan pembacaannya. Inilah yang dititik- 
beratkan di dalam pengajaran anak-anak. Sungguhpun begitu, oleh 
sebab al-Quran merupakan asas dan tapak bagi kesemuanya itu 
serta semua ilmu pengetahuan, mereka menjadikannya sebagai 
dasar pengajaran, tetapi tidak membatasi pengajaran anak- 
anaknya sepenuh-penuhnya pada al-Quran sahaja. Mereka juga 
memasukkan mata pelajaran lainnya khususnya syair dan karang- 

mengarang dan memberikan para pelajar itu pengetahuan yang 
baik dalam bahasa Arab dan mengajar mereka cara menulisnya 
dengan baik. Mereka tidak mendesak pengajaran al-Quran lebih 
daripada subjek-subjek lainnya. Malah, mereka menitikberatkan 
pengajaran tulisan khath daripada yang lainnya sehinggalah anak- 
anak itu mencapai usia kedewasaannya. Dengan demikian 
seseorang anak itu pun memiliki suatu pengalaman dan pengeta- 
huan tentang bahasa Arab dan syair. Dia dapat menguasai tulisan 
khath , dan juga menguasai kesarjanaan ilmu pada umumnya. 
Sekiranya pengajaran kesarjanaan masih berlangsung di Andalusia 
dan dia tidak, sebabnya ialah tradisi iu tidak lagi wujud di sana. 
Maka (anak-anak penduduk Andalusia pada hari ini) tidak lagi 
memperolehi pengetahuan lanjut selain daripada pengajaran yang 
asas sahaja. Ia hanya memadai kepada mereka yang telah diberi 
petunjuk oleh Allah s.w.t. Ia dapat menyediakan mereka untuk 
mempelajarinya lebih lanjut, sekiranya guru yang diperlukan untuk 
mengajarnya dapat dicari. 

Adapun orang Ifriqiyah, pula akan menggabungkan peng- 
ajaran al-Quran terhadap anak-anak, dengan pelajaran hadis. 
Mereka juga mengajarkan norma-norma saintifik yang asas dan 
masalah ilmiah tertentu. Sungguhpun begitu, mereka menitik- 
beratkan pembelajaran al-Quran dan dapat menghafaznya dengan 
baik dan membacanya lebih daripada yang lainnya. Sedangkan 
perhatian mereka pada khath dikemudiankan. Pada umumnya, 
kaedah pengajaran al-Quran mereka adalah lebih hampir kepada 
kaedah orang Andalusia daripada kaedah orang-orang Maghribi 
atau Timur. Sebabnya ialah tradisi pendidikan orang Ifriqiyah 
adalah berasal daripada syekh-syekh Andalusia yang, telah' 
menyeberang ke sana ketika orang Nasrani menaklukkan Andalu- 
sia, dan mendapatkan keramah-tamahan di Tunisia. Sejak 
daripada waktu itu, mereka menjadi guru kepada anak-anak 
orang di Tunisia. 

Orang-orang di Timur, sejauh yang kita maklumi, begitu juga 
memiliki sejenis kurikulum campuran. Tidak pula saya ketahui apa 
yang mereka titiberatkan. Apa yang kami ketahui bahawa mereka 
lebih mengambil berat pengajaran al-Quran dan pengerjaan- 
pengerjaannya serta norma-norma asas kesarjanaan agama, 
bermula ketika anak-anak itu telah menginjak dewasa. Mereka 
tidak mencampurbaurkan pengajaran al-Quran dengan pengajaran 
khath. Dikatakan, mereka memiliki aturan pengajaran khath yang 


773 



MUKADIMAH IBN KHALDUN 


khas, dan ada guru-guru khusus untuk itu, sepertimana juga 
keahlian-keahlian di bidang lainnya yang dipelajari secara terpisah 
dan tidak termasuk ke dalam kurikulum sekolah untuk anak-anak. 
Daripada batu tulis yang dibawa oleh anak-anak itu dapatlah 
diketahui bahawa cara tulisan mereka adalah kurang memuaskan. 
Mereka ingin mempelajari khath secara lebih baik boleh mempe- 
lajarinya lebih lanjut daripada para ahli kaligrafi yang profesional, 
sesuai dengan minat dan hasrat mereka terhadapnya. 

Hakikat-hakikat yang menunjukkan bahawa orang Ifriqiyah 
dan Maghribi yang membatasi diri dalam mempelajari al-Quran 
membuat mereka sama sekali tidak mempelajari keahlian dalam 
berbahasa sebabnya sebagaimana lumrahnya tiada kebiasaan 
keilmiahan dapat diwujudkan daripada pembelajaran al-Quran, 
sebab tiada seorang pun akan mampu menghasil apa-apa seperti- 
nya maka manusia itu tidak berupaya menggunakan atau meniru 
gayanya dan mereka juga tidak dapat membentuk apa-apa tabiat 
dalam apa-apa pun. Akibatnya, seseorang yang mengetahui al- 
Quran belum tentu dapat memperoleh keahlian dalam bertutur 
bahasa Arab. Adalah yang tidak dapat dielakkannya mengungkap 
berbahasa yang kaku dan tidak fasih dalam berbicara. Keadaannya 
ini tidaklah jelas di kalangan orang Ifriqiyah sepertimana di 
kalangan orang-orang Maghribi, sebab, sebagaimana telah kami 
kemukakan, orang-orang Ifriqiyah mencantumkan pengajaran al- 
Quran dengan pengajaran istilah norma-norma genetik maka 
mereka pun dapat mengamalkannya dan mempunyai contoh 
untuk melakukan peniruan. Sungguhpun begitu, kebiasaan 
mereka dalam hal ini belum menghasilkan suatu penguasaan 
bahasa yang bagus, balaghah. Sebab pengetahuan mereka keba- 
nyakannya adalah meliputi terminologi ilmiah yang belum 
memadai untuk menjadikannya gaya yang baik. 

Mengenai orang-orang Andalusia, pelbagaian kurikulum dan 
banyaknya pengajaran dalam syair, karang-mengarang, dan filo- 
logi bahasa Arab sejak dari awal-awal dan seterusnya, membuat- 
kan mereka mempunyai kebiasaan menguasai bahasa Arab. 
Mereka pula kurang arif dalam cabang ilmu pengetahuan yang 
lainnya, mereka kurang arif dalam pengkajian al-Quran dan hadis 
yang merupakan asas dan tapak ilmu-ilmu agama. Maka mereka 
adalah orang yang ahli dalam tulisan dan merupakan pelajaran 
sastera yang sama ada tinggi mutunya atau rendah mutunya, 
bergantung pada pendidikan sekundar yang mereka terima setelah 

menamatkan pendidikan di masa anak-anak. 

Di dalam Rihlah-nya., Hakim Qadli Abu Bakar bin al-Arabi 
membuat suatu pernyataan yang menakjubkan tentang pengajaran, 
ta'lim , yang mengekalkan apa yang paling baik daripada yang lama 
dan mencadangkan segi-segi barunya yang baik. Dia meletakkan 
pengajaran bahasa Arab dan syair mendahului semua ilmu yang 
lainnya sebagaimana kaedah yang diamalkan oleh orang Andalu- 
sia. Sebagaimana yang beliau katakan: 


“Syair adalah arkip diwan orang-orang Arab. Syair dan filo- 
logi bahasa Arab hendaklah diajarkan lebih dahulu meng- 
ingatkan adanya percemaran dalam bahasa Arab. Dari sini 
para pelajar hendaklah melanjutkannya pula mempelajari 
ilmu hitung dan mempelajarinya secara sungguh-sungguh 
hinggalah mereka memahami hukum-hukum dasarnya. Selan- 
jutnya, dia harus melanjutkan dengan mempelajari al-Quran, 
sebab dengan persiapannya (yang dahulu) itu, akan memu- 
dahkannya.” 

Ibn al-Arabi melanjutkan: “Alangkah tidak bijaksana- 
nya penduduk negeri ini yang menyuruh anak-anak mempe- 
lajari al-Quran pada masa mereka dini. Mereka membaca apa 
yang tidak dimengertinya, dan berusaha keras untuk sesuatu 
yang tidak ada gunanya sebagaimana hal lainnya.” 

Lalu dia menyimpulkan: “Pelajarnya hendaklah mem- 
pelajarinya secara berturut-turut apa yang menjadi prinsip- 
prinsip Islam, prinsip-perinsip ushul fiqih perdebatan jidal , 
disusuli pula oleh hadis dan ilmu-ilmu lain yang bersangkut- 
paut dengannya.” 

Beliau juga menegah pengajaran dua disiplin ilmu secara 
sekaligus dalam satu waktu, kecuali terhadap murid yang memiliki 
kecerdasan otak dan mempunyai semangat yang waja. 

Itulah nasihat Qadli Abu Bakar-rahimullah. Tentunya ia 
merupakan suatu kaedah yang baik. Sungguhpun begitu, kebiasaan 
yang telah diterima tidak berpihak kepadanya dan adat kebiasaan 
memiliki kekuatan yang lebih besar daripada keadaan-keadaan 
lainnya. Kebiasaan yang diterima adalah diutamakan dalam peng- 
ajaran al-Quran. Sebabnya ada keinginan untuk mendapatkan 
restu dan pahala daripada Allah s.w.t. (di dunia lain) dan adanya 
kebimbangan akan hal-hal yang akan menimpa anak-anak mereka 
di dalam zaman ketololan mereka dan akan membahayakan serta 

menghalang mereka daripada mempelajarinya ilmu pengetahuan 
secara seutuhnya. Mereka akan kerugian dalam mendapatkan 
kesempatan mempelajari al-Quran. Selagi mereka berada di dalam 
rumah, selagi itulah mereka boleh berubah-ubah dalam menerima 
sesuatu apabila mereka telah menjadi dewasa dan melepaskan diri 
daripada kekangan kuasa cabaran dunia remaja seringkali men- 
campakkan mereka ke lembah perbuatan yang keruh kekeliruan. 
Dengan demikian, selagi si anak masih berada di rumah dan di 
bawah kendali yang berkuasa, hendaklah diambil kesempatan 
untuk mengajarkan al-Quran supaya mereka tidak jahil mengenai- 
nya. Bila ada keyakinan seorang anak akan terus belajar dan me- 
nerima pengajaran ta'lim (setelah dia menjadi dewasa kaedah yang 
disebutkan oleh qadli tersebut akan menjadi lebih baik daripada 
yang diamalkan oleh penduduk Maghribi Barat atau Timur. 

Akan tetapi Allah menghakimi apa sahaja yang dikehendaki- 

Nya, tidak ada seorang pun yang dapat mempengaruhi 

hukum-Nya, Maha Suci Dia. 


41 Kekerasan terhadap pelajar akan merosakkan mereka 

Ia adalah sebagaimana berikutnya. Hukuman yang keras di dalam 
pengajaran, ta'lim , adalah berbahaya pada si murid, khususnya 
bagi anak-anak yang masih kecil. Sebabnya ialah ia termasuk 
sebagai tindakan yang dapat menyebabkan timbulnya kebiasaan 
yang buruk. Para pelajar, hamba-sahaya atau pelayan yang 
dibesarkan dalam suasana ketidakadilan dan kekerasan telah 
dapat menerimanya. Ia membuatkan mereka berasa tertekan dan 
menyebabkan mereka kehilangan tenaga. Kekerasan itu menjadi- 
kan mereka malas dan mendorong mereka berbohong serta 
kelicikan. Yakni, tindak-tanduk mereka adalah berbeza dengan 
apa yang difikirkan, sebabnya ialah mereka berasa takut di dera 
sekiranya mereka mengatakan sesuatu yang benar. Maka, dengan 
cara itu mereka diajari supaya menjadi seorang penipu dan 
berhelah. Kecenderungan-kecenderungan ini kemudian menjadi 
kebiasaan dan peribadinya. Mereka telah kehilangan nilai yang 
seharusnya ada dalam hubungan sosial dan organisasi politik dan 
menjadikan seseorang itu bersikap sebagai seorang insan, seperti 
keinginan untuk mempertahankan diri dan melindungi rumah 
tangga dan orang-orang yang semacam itu akan terlalu bergantung 

pada orang lain sebagai tempat berlindung malah, jiwanya, menjadi 
lemah untuk memupuk sifat-sifat mulia dan sikap-sikap yang baik. 
Mereka berasa dirinya kecil, dan tidak mencapai potensi manusia 
yang sesungguhnya akibatnya, mereka itu menjadi “golongan yang 
paling rendah di kalangan yang rendah”. 

Inilah apa yang terjadi kepada hampir setiap bangsa yang 
pernah mengalami kezaliman yang memahami daripadanya erti 
ketidakadilan. Pengaruh buruk seperti ini dapat diperhatikan 
(dengan melihat) pada diri orang-orang yang tidak dapat 
menguruskan dirinya sendiri dan tidak berkuasa untuk menjamin 
keselamatan dirinya sendiri. Seseorang telah dapat menyaksikan 
apa yang terjadi terhadap bangsa Yahudi dan peribadi yang buruk 
yang mereka miliki, hinggakan di setiap daerah dan masa sebagai 
memiliki nilai khurj , yang mana menurut suatu istilah teknikal yang 
dimaklumi ramai bermakna “ketidakjujuran dan penuh tipu 
muslihat”. Sebabnya adalah apa yang telah kami nyatakan. 

Maka, seseorang guru-guru itu, hendaknya tidak memerla- 
kukan muridnya dengan kasar atau dengan paksaan. Demikian 
pula hendaknya sikap seorang ayah terhadap anak-anaknya 
sewaktu mendidik mereka. Dalam buku yang ditulis oleh 
Muhammad bin Abi Sayd, berkenaan undang-undang yang 
menyangkut hubungan guru-guru dan murid, dia menyatakan: 

“Sekiranya seseorang anak itu terpaksa dipukul, pengajar- 
annya hendaklah tidak memukul mereka itu lebih daripada 
tiga kali.” 

Umar pula menyatakan: 

“Barang siapa yang tidak terdidik (terasuh) oleh undang- 
undang syariat, tidakkan terdidik oleh Allah.” 

Beliau meluahkan hasrat untuk mengekalkan jiwa daripada 
kerendahan diri akibat hukuman disiplin dan dengan pengetahuan 
bahawa jumlah (hukuman disiplin) yang telah ditetapkan oleh 
undang-undang syariat adalah cukup untuk membuatkan sese- 
orang di bawah bidang kuasanya, sebab syariat lebih mengetahui 
apa yang baik untuknya. 

Salah satu daripada kaedah pendidikan yang terbaik telah 
dicadangkan oleh ar-Rasyid kepada Khalaf bin Ahmar, guru 
kepada puteranya Muhammad al-Amin. Khalaf b. Ahmar berkata: 
Amirul Mukminin telah menyuruhkan supaya datang dan 
mengajar anaknya al-Amin, dan katanya kepadaku: 

(1) “Oh Ahmar, Pemerintah yang dipercayai telah dipertang- 
gungjawabkan anaknya kepadamu, usia jiwanya dan yang 
terhasil daripada jiwanya. Berkeraslah dengannya dan 
pastikan dia mematuhimu. Ajarilah padanya apa yang telah 
diajarkan oleh pemerintah yang dipercayai telah berikan 
padamu. 

(2) Ajarilah dia bagaimana membaca al-Quran. Didikan 
dia dalam sejarah. Biarkan dia meriwayatkan syair-syair dan 
ajari dia sunnah-sunnah Nabi. Berilah dia wawasan bagai- 
mana berbicara dan bagaimana memulai suatu pembicaraan 
sebaik-baiknya dan wajar. Larang dia daripada tertawa, 
kecuali pada waktunya yang sesuai. Biasakan dia menghor- 
mati saudara-maranya yang datang menemuinya dan ajar dia 
menghargai para pemuka tentera yang datang ke majlisnya. 
Jangan biarkan waktu berlalu begitu sahaja di mana kamu 
tidak menggunakannya untuk mengajarnya sesuatu yang 
berguna. Tetapi lakukan semuanya itu dengan tidak mem- 
buatnya berasa jengkel, cara yang dapat mematikan Ukir- 
annya. Jangan pula terlalu berlemah-lembut padanya atau dia 
berasa seronok dengan kehidupan yang santai. Seboleh 
mungkin, perbaiki dia dengan kasih-sayang dan lemah- 
lembut. Jika dia tidak berasa senang dengan cara itu, kamu 
harus menggunakan kekerasan dan kekasaran.” 


42 Pendidikan seseorang sarjana itu akan menjadi lebih sempurna 
dengan cara merantau mencari ilmu dan menemui para guru 
yang disegani pada waktu itu 

Sebabnya ialah seseorang manusia menimba pengetahuan dan 
budi-pekertinya serta pemikiran dan nilai-nilai baik sama ada 
melalui pengkajiaii, pengajaran dan syarahan atau dengan meniru- 
nya daripada seorang guru dan hubungan peribadi dengannya. Apa 
yang berbeza di sini ialah bahawa kebiasaan yang diperoleh melalui 
hubungan peribadi dengan seseorang guru biasanya akan menjadi 
lebih kukuh dan lebih berakar umbi. Maka, semakin ramai 
bilangan guru yang berpengaruh, semakin mendalamlah tertanam- 
nya keahliannya yang seseorang didapati. 

Lebih-lebih lagi, bila mengingatkan istilah-istilah teknikal 
yang digunakan dalam pengajaran seringkalinya membingungkan 
si murid. Ramai pelajar sering menjangkakan ianya sebagai 
sebahagian daripada ilmu pengetahuan itu sendiri. Satu-satunya 

jalan untuk menghilangkan kebingungan seperti ini ialah para 
pelajar berkenaan haruslah mewujudkan hubungan langsung 
dengan guru-gurunya, sebab berlainan guru menggunakan istilah 
yang berlainan. Maka, bertemu dan berbincang dengan guru-guru 
yang berpengaruh seperti itu akan membolehkan para pelajar mem- 
bezakan perbezaan sesuatu istilah dengan yang lainnya. Para 
pelajar berkenaan akan dapat mengenal ilmu itu sendiri daripada 
apa yang berada di belakang istilah-istilah yang digunakan. Dia 
akan menyedari bahawa ianya adalah cara-cara dan kaedah untuk 
menyampaikan ilmu. Selanjutnya, kekuatan yang diperoleh itu 
akan memperkukuh dan memantapkan lagi keahliannya. Dia akan 
memperbaiki ilmu yang telah ada padanya dan berupaya mem- 
bezakannya daripada pengetahuan lainnya. Sebagai tambahannya, 
kebiasaannya itu akan diperkukuhkan melalui hubungan peribadi 
yang secara intensifnya dengan terjalin para guru, apabila ianya 
beragam dan pelbagai jenis ilmu. Merekalah orang-orang yang 
telah diberikan kemudahan oleh Allah s.w.t. berupa petunjuk yang 
sebenar-benarnya. Maka, berkelana mencari ilmu merupakan suatu 
keharusan memperoleh pengetahuan yang bermanfaat dan ke arah 
kesempurnaan berilmu melalui bersua muka dengan para guru 
yang terkemuka dan mewujudkan hubungan peribadi dengan 
orang-orang yang berpengetahuan. 

“Dan Allah menunjuki orang yang dikehendaki-Nya kepada 

jalan yang lurus.” 


43 Para sarjana adalah kurang di kalangan ramai, merupakan 
seorang yang arif dengan cara-cara politik 

Sarjana bagi hal-hal ini adalah kerana mereka lebih biasa dalam 
membuat spekulasi akal dan dalam membuat pencarian kajian 
tentang idea-idea yang diambil daripada sensibilia dan yang 
dicernakan dalam otak sebagai permasalahan yang universal. 
Semua ini adalah supaya usaha mencapai aspek universal dapat 
digunakan kepada sesuatu, secara umumnya tetapi tidak kepada 
hal yang tertentu, orang perseorangan, kaum bangsa, atau suatu 
kumpulan manusia. Para sarjana, selanjutnya akan mengusahakan 
idea-idea universal itu sesuai di dalam fikiran-fikiran kepada 
hakikat-hakikat yang ada di dunia luar. Mereka juga akan 
membandingkan perkara-perkara dengan sesuatu yang sama dan 

semacam dengan mereka dengan bantuan pemikiran analogi, 
sebagaimana dilakukan dalam fikah, sesuatu yang mereka amat 
maklum. Semua kesimpulan-kesimpulan mereka dan pandangan 
kekal menjadi sesuatu di fikiran. Mereka akan menyetujui hakikat- 
hakikat di dunia luar hanya setelah dilakukan penyelidikan dan 
spekulasi telah sampai pada penghujungnya atau mereka tidak 
akan sesuai dengannya. Sebagai contoh, hukum-hukum syariat 
merupakan kes-kes yang khusus yang diperolehi daripada teks-teks 
yang diketahui daripada al-Quran dan sunnah. Dalam kes ini, 
seseorang itu menjangka fakta-fakta yang ada di luarnya agar 
sesuai dengan norma-norma syar'iyyah itu, sebagai sebaliknya 
dengan ilmu-ilmu pengetahuan di mana keabsahannya adalah 
tergantung kepada kesahihannya terhadap pandangan-pandangan 
sebagaimana pandangan seseorang menyangkakan ianya sesuai 
dengan fakta-fakta dunia luar. Maka dalam kesemua kegiatan 
intelektual, mereka sudah terbiasa mendasarkan pendapatnya 
kepada hal-hal di fikiran dan pertimbangan. Mereka tidak 
mengenal pendekatan-pendekatan yang lainnya. 

Ahli-ahli politik, sebaliknya harus memberikan sebahagian 
besar perhatiannya kepada apa yang berlangsung di dunia luar, dan 
kepada keadaan-keadaan yang ada hubungan dengannya dan ber- 
gantung terhadap (politik). Fakta-fakta itu dan keadaan-keadaan- 
nya adalah terlindung. Ia juga mengandung sebahagian (elemen) 
yang menjadikannya mustahil untuk merujukkannya dengan 
semata yang sama dan seakan-akan atau bercanggah dengan 
(pemikiran) universal yang mana seseorang itu gemar supaya ianya 
menyetujuinya. Sebenarnya, tidak ada gejala sosial yang harus 
dianalogikan kepada gejala-gejala yang lain, sebab kalau ada 
persamaan dalam segi-segi tertentu, mungkin akan ada perbezaan 
dalam segi-segi lainnya. 

Para sarjana telah biasa dengan penyamarataan dan kesim- 
p ulan- kesimpulan secara analoginya apabila mereka memerhatikan 
soal-soal politik, mereka lebih cenderung kepada apa yang mereka 
fikirkan dan cara-cara mereka membuat deduksi. Hinggakan 
dengan demikiannya mereka sering membuat kesalahan atau 
mereka tidak dapat dipercayai (tidak melakukan kesalahan). Ke- 
cerdikan dan (segmen) kesedaran masyarakat yang bertamadun 
adalah jatuh kepada kategori yang sama sebagaimana para sarjana. 
Pemikiran mereka yang menusuk itu akan mendorong kepada 
pengeijaan mencari dalam hal pemikiran, andaian dan perban- 

dingan, sebagaimana halnya dengan para juri. Maka mereka juga 
melakukan kesalahan-kesalahan. 

[*Demikian pula halnya dengan orang memiliki intelegensi 
tinggi, yang kerana merasa cepat memahami sesuatu, cenderung 
bersikap bagai para ahli ilmu pengetahuan dalam usaha mereka 
menemukan konsep dan mempergunakan analogi. Tetapi bagi 
orang yang ala kadarnya saja, yang tidak boleh bisa berspekulasi, 
menghakimi setiap permasalahan berdasarkan manfaatnya. Me- 
reka juga menghakimi setiap golongan atau sesuatu permasalahan 
sesuai dengan kudrat dan sifatnya, sambil menjauhi analogi dan 
penyamarataan generalisasi. Mereka jarang menjauhi aspek 
lahiriah yang dapat diraba oleh pancaindera, seperti perenang 
yang memeluk pantai selagi laut berombak keras. 

Sebagaimana disajakkan oleh seorang penyair: 

Jangan terlalu jauh ke tengah kalau berenang. Kerana 

keselamatan ada di pantai .] 

Orang-orang itu, dengan demikian, boleh dipercayai apabila 
dia membayangkan kegiatan-kegiatan politiknya. Dia mempunyai 
pandangan yang sihat dalam berhubung dengan anak buahnya. 
Maka dia dapat membuat suatu punca hidup yang baik dan tidak 
mengalami kecelakaan atau padah di dalam proses itu sebab dia 
mempunyai pandangan yang baik. 

“Dan di atas setiap orang berilmu adalah Tuhan yang Maha 

Mengetahui.” 

Keadaan ini akan membuatkan seorang itu menyedari 
bahawa logik tidak dapat dipercayai untuk menghindarkan 
seseorang daripada belenggu kekeliruan, sebab ianya adalah 
terlalu absrak dan terpisah daripada sensibilia. Logik mengambil 
kira intelligibilia yang sekunder. Adalah munasabah bahawa 
perkara-perkara materi mengandung sesuatu yang terdapat di 
dalamnya tidak mengakui kesimpulan-kesimpulan logik dan 
menyanggahnya, ketika seseorang memerhatikan untuk keyakinan 
yang tidak berdolak-dalik (antaranya dan fakta-fakta yang nampak 
di dunia luar). Ia ada berbeza dengan spekulasi tentang intelligibilia 
utama, yang kurang abstraksinya. Ia merupakan bahan-bahan 
yang bersifat khayali dan gambaran-gambaran sensibilia . Ia 
mengekalkan beeberapa rencana-rencana tentang sensibilia dan 

mengizinkan penjelasan tentang kesesuaian sesuatu sensibilia 
kepada intelligibilia utama. 

Allah Maha Suci dan Maha Tinggi, dan dari-Nya diperolehi 
taufik. 


44 Kebanyakan sarjana-sarjana Islam yang terkemuka adalah 

bukan Arab 

Adalah suatu yang amat menghairankan bahawa, dengan beberapa 
pengecualiannya, sebilangan besar sarjana-sarjana Islam, baik yang 
membidangi ilmu syariat mahupun ilmu-ilmu kesarjanaan adalah 
terdiri daripada orang-orang bukan Arab atau ajam. Sekiranya 
mereka itu berketurunan Arab, mereka tidak bertutur dalam 
bahasa bukan Arab dan pembesarannya serta belajar daripada 
guru-guru yang bukan Arab. Begitulah keadaannya meskipun pada 
hakikatnya Islam adalah agama diturunkan di Tanah Arab dan 
orang Arab merupakan bangsa pendirinya. 

Alasan untuk keadaan ini ialah pada permulaannya Islam 
memang tidak mempunyai apa-apa ilmu pengetahuan ataupun 
kemahiran sebab keadaan-keadaannya yang serba mudah dan 
kebadwian. Undang-undang syariat, yakni yang berupa perintah- 
perintah dan larangan-larangan Allah s. w. t. merupakan sesuatu 
yang tersimpan di dada mereka yang melaksanakan hukum. 
Mereka cukup mengetahui sumber-sumbernya, iaitu al-Quran dan 
sunnah, daripada maklumat yang mereka terima secara langsung- 
nya dan pada Nabi Muhammad s. a. w. sendiri, dan para sahabat 
baginda. Penduduk pada waktu itu adalah orang-orang Arab. 
Mereka tidak mengenal hal-hal yang berkenaan dengan pengajar- 
an, ta'lim, termasuk penulisan buku dan karya secara sistematik- 
nya. Tak ada dorongan atau keperluan itu. 

Demikianlah keadaan pada masa para sahabat dan para 
tabiin atau di kalangan generasi yang kedua. Orang-orang yang 
terlibat dalam mengetahui dan berperanan dalam mengalihkan 
syariat digelar ‘pembaca-pembaca al-Quran’, qurra, orang-orang 
yang berupaya membaca al-Quran dan tidak buta huruf. Buta 
huruf, ummiyyah , pada waktu itu merupakan sifat umum yang 
terdapat di kalangan para sahabat, kerana mereka adalah orang 
Arab Badwi. Sebutan qurra di buat para ahli al-Quran pada masa 
itu, menunjukkan pada pengertian ini. Para pembaca pertama al- 

Quran dan sunnah, yang menerima bacaan langsung daripada 
Rasulullah, tidak mengenal hukum-hukum syarak kecuali dari al- 
Quran dan hadis. Sumber-sumbernya sendiri umumnya merupakan 
tafsir dan keterangan atas al-Quran. Nabi Muhammad s.a.w. telah 
bersabda: 

“Telah aku tinggalkan pada kalian dua hal, sehingga kalian 
tidak akan pernah sesat selama berpegang padanya, Kitabul- 
lah al-Quran dan sunnahku.” 

Pada masa pemerintahan daulah ar-Rasyid, tradisi (lisan) 
telah jauh beranjak daripada titik awalnya. Terasalah perlunya 
menulis ulasan atas tafsir al-Quran dan hadis, sebelum ianya 
hilang. Menjadi penting pulalah mengetahui sanad-sanad mata 
rantai para pengalih bacaan dan mempelajari dengan kritis ta'dil 
para penukil, untuk membezakan mana yang betul dan mana pula 
yang palsu. Di samping itu, banyak sekali hukum dan peristiwa 
aktual yang ditarik keluar dari al-Quran dan sunnah. Dalam pada 
itu, bahasa Arab telah tercemar, sehingga terasa penting menyusun 
kaedah-kaedah tatabahasa Arab. 

Semua ilmu syariyyah lalu menjadi bidang keahlian sehu- 
bungan dengan lahirnya berbagai-bagai penyimpulan dan dilaku- 
kannya sejumlah pengeluaran di bidang hukum dan peraturan, 
serta dilakukannya perbandingan dan pemikiran analogi, qiyas. 
Selain itu, ilmu tambahan menjadi keperluan, seperti pengetahuan 
tentang kaedah bahasa Arab, kaedah penyimpulan, istimbath, di 
samping pemikiran analogi, qiyas tersebut serta pembelaan 
terhadap akidah-akidah keimanan secara penghujahan, kerana 
telah banyak munculnya bidaah dan ilhad. Maka semua bidang 
ilmu tersebut kemudian menjadi bidang keahlian yang memerlukan 
pengajaran, ta'lim, untuk memperolehinya. Dapat dikatakan, 
bidang ini termasuk kategori keahlian. 

Telah diterangkan sebelumnya, keahlian merupakan pemba- 
waan khusus masyarakat penetap, sedangkan bangsa Arab paling 
tidak akrab dengan kerjaya pertukangan. Dengan demikian, se- 
waktu ilmu pengetahuan tersebut berkembang dalam masyarakat 
yang menetap, bangsa Arab mengabaikannya. Hendaknya dike- 
tahui, kelompok yang hidup menetap pada waktu itu hanya terdiri 
dari orang-orang bukan Arab ( ajam ). Atau yang termasuk dalam 
kelompok mereka, seperti mawla-mawla dan orang-orang yang 

hidup menetap kerana mengikuti kelompok bukan Arab yang ber- 
budaya menetap, kerana kerjaya tukang dan lainnya. Budaya 
hidup menetap telah berurat berakar sejak kekaisaran bangsa 
Persia. 

Kembali kepada persoalan bahasa, peletak nahwu (tata- 
bahasa Arab) adalah Sibawayh, kemudian al-Farisi dan az-Zajjaj. 
Mereka non-Arab keturunan Persia. Kelompok ini dibesarkan di 
tengah pergaulan berbahasa Arab dan memperoleh pengetahuan 
tentangnya melalui didikan dan hubungan dengan orang-orang 
Arab. Dengan cara ini mereka menemukan kaedah-kaedah 
kebahasaan (nahwu, tatabahasa) dan menyusunnya menjadi suatu 
disiplin ilmu untuk dipergunakan oleh generasi sesudahnya. 

Sebahagian besar ahli yang mempelajari hadis nabi juga 
terdiri dari orang-orang Persia, atau yang telah menjadi orang 
Persia melalui asuhan dan pendidikan bahasa, khususnya di Iraq 
dan sekitarnya . 158 Telah kita ketahui pula, para sarjana ushul-jiqih 
juga terdiri daripada orang bukan Arab, seperti juga di bidang ilmu 
kalam, dan ahli tafsir al-Quran. Jadi, hanyalah orang-orang bukan 
Arab keturunan Persia saja yang mempelajari dan menulis secara 
sistematik bidang-bidang keilmuan tersebut, sehingga terbukti 
kebenaran sabda Nabi Muhammad s.a.w.: 

“Andaikata ilmu pengetahuan tergantung di hujung langit 

paling tinggi, orang Persia pasti akan memperolehnya juga.” 

Sedangkan kelompok orang Arab yang berkesempatan men- 
jalinkan hubungan dengan budaya hidup menetap dan mengubah 
sikap hidup Badwinya itu diarahkan oleh pemimpin mereka 
daripada daulah Abbasiyah untuk menjauhi ilmu pengetahuan. 
Para pengendali kebijaksanaan daulah tersebut menganggap 
profesion sarjana sebagai sesuatu yang rendah, kerana ilmu dinilai 
termasuk bidang pertukangan. Para pemimpin politik memang 
sentiasa memandang rendah kepada kerja pertukangan dan semua 
profesion yang ada hubungan dengannya. Mereka lalu menyerah- 
kan profesion tersebut kepada kelompok bukan Arab dan setengah 
Arab. Mereka inilah yang mengembangkannya kerana mengang- 
gapnya sebagai bidang profesi yang hina. Namun akibatnya, ketika 


158 Teks ini terdapat di dalam edisi Inggeris terjemahan F. Rosenthal dan edisi 
pilihan Charles Issawi MA, An Arab Philosophy of History. 

orang Arab kehilangan kekuasaannya, dan lalu diambil alih orang 
bukan Arab, ilmu syariyyah tidak mendapat tempat di kalangan 
kelompok penguasa, kerana kelompok terakhir ini tidak memiliki 
tradisi ilmu pengetahuan. Profesion sarjana dianggap hina dan 
dijauhkan, kerana lingkungan penguasa melihat para sarjana 
enggan mengadakan hubungan dengan mereka. Para sarjana 
dinilai cuma menyibukkan diri dengan hal-hal yang tidak ada 
manfaatnya bagi penguasa, terutama dalam persoalan pemerintah- 
an dan politik. Inilah sebabnya mengapa semua saijana ilmu 
syariyyah , atau sebahagian besar daripadanya, terdiri dari orang- 
orang bukan Arab. 

Ilmu-ilmu intelektual, ulum agliyyah , juga tidak berkembang 
dalam Islam. Para ahli ilmu pengetahuan tersebut terkucil dalam 
kelasnya tersendiri. Dalam disiplin ilmu ini pun orang Arab tidak 
menunjukkan perhatian, dan kekosongan di bidang tersebut diisi 
orang-orang bukan Arab. 

Situasi ini berlangsung terus di kota-kota selama Iraq, Khu- 
rasan, dan Transoxania tetap memelihara budaya hidup menetap- 
nya. Tetapi setelah kota-kota itu hancur, budaya menetap, yang 
merupakan rahsia Allah, ikut pula hancur dan sirna. Bersama itu, 
ilmu pengetahuan lenyap secara utuh dari kehidupan orang Persia, 
tertelan oleh kebadwiahan. Ilmu hanya tersisa di kota-kota 
bersama budaya hidup menetap ydng mapan. Pada hari ini, tidak 
ada sebuah kota pun yang lebih berbudaya daripada Mesir, yang 
menjadi Pusat Dunia, Istana Islam, dan Mata Air pelbagai ilmu 
pengetahuan dan industri. Kami mendapat maklumat tentang hal 
tersebut dari pembicaraan sebahagian ulama mereka dalam karya- 
karyanya yang telah sampai ke tangan kami. Di antara para sarjana 
tersebut adalah Saudud-Din at-Tiftazani. Orang bukan Arab selain 
dia, sesudah Imam Ibn al-Khathib dan Nashiruddin at-Thusi, tidak 
ditemui pernah membicarakan tentang puncak pencapaian mereka 
yang terakhir. Fikirkan dan ambillah pelajaran dari padanya, pasti 
anda akan menemukan keajaiban kreativiti. 

Allah menciptakan apa yang dikehendaki-Nya. Tidak ada 
Tuhan selain Dia, tidak ada syarikat bagi-Nya. Bagi-Nya ke- 
kuasaan dan bagi-Nya pujian. Dia berkuasa atas segala 
sesuatu. Cukuplah Allah bagi kita, pemberi nikmat. Dan puji 
bagi Allah. 

45 Seseorang yang bahasa ibundanya bukan bahasa Arab akan 

mendapati amat sukar untuk memperoleh ilmu pengetahuan, 

dibandingkan dengan penutur asli bahasa Arab daripada sejak 

awal 

Hal ini dijelaskan oleh fakta melalui penyelidikan-penyelidikan 
ilmiah berkenaan gagasan fikiran dan imajinasi. Ini berlaku 
terhadap ilmu-ilmu syariyyah di mana penyelidikannya kebanyak- 
an berkenaan dengan pengertian kta-kata yang bahan-bahan 
berupa hukum-hukum yang diperoleh daripada al-Quran dan 
sunnah. Hal yang sama juga berlaku terhadap sains. 

Ungkapan linguistik hanya merupakan interpretasi terhadap 
idea-idea yang adanya di dalam fikiran. Seseorang menyampai- 
kannya kepada orang lain melalui diskusi, pengajaran ta'lim, dan 
penyelidikan ilmiah yang tetap. Kata-kata dan ungkapan-ungkap- 
an merupakan media dan tabir-tabir antara idea-idea dan menjadi 
penghubung antara idea-idea, dan memberinya kesan yang 
terakhirnya. Orang yang mempelajari idea-idea harus menggalinya 
daripada kata-kata yang mengungkapkannya. Untuk ini seseorang 
memerlukan pengetahuan linguistik dan keahlian berbahasa. Kalau 
tidak, sukar baginya memperoleh idea-idea dan melepaskan diri 
dari kesukaran-kesukaran lazim yang berkaitan dengan penyeli- 
dikan. Apabila seseorang terbiasa memberi minat penuh terhadap 
semantik, idea-idea yang benar muncul dengan sendirinya dan 
alami, misalnya ketika dia mendengar kata-kata atau kalimat yang 
diucapkan. Tabir antara idea-idea dan pengertian pun sama sekali 
lenyap atau menjadi tipis dan tugas yang tertinggi hanyalah berupa 
penyelidikan permasalahan-permasalahan yang berkaitan dengan 
idea-idea. 

Semuanya ini diterapkan pada pengajaran, ta'lim , dalam 
hubungan peribadi dalam bentuk lisan. Tetapi apabila pelajar 
terpaksa mengandalkan pengkajiannya pada buku-buku dan 
bahan-bahan tertulis lainnya, dan harus memahami permasalahan 
ilmu daripada huruf-huruf bertulis di dalam buku-buku, dia 
dihadapkan pada tabir yang lainnya, (yakni, tirai) yang memisah- 
kan tulisan tangan, dan huruf-huruf dalam kitab daripada 
ungkapan-ungkapan yang terdapat dalam khayalan. Huruf-huruf 
yang tertulis memiliki caranya yang tersendiri untuk menyatakan 
kata-kata yang diucapkan. Selagi cara itu tidak diketahui adalah 
tidak mungkin untuk mengetahui apa yang dinyatakan. Sekiranya 

ianya diketahui secara tidak sempurna, pengertian yang dinyatakan 
melalui huruf-huruf juga diketahui secara yang tidak sempurna. 
Maka, pelajar itu dihadapkan dengan suatu tabir lain yang berdiri 
di antaranya dan objektif untuk memperoleh kebiasaan ilmu, suatu 
yang lebih sukar diatasi daripada tabir yang pertama tadi. Nah 
sekiranya kebiasaannya sejauh dalam erti kata memahami per- 
kataan-perkataan dan tulisan, dimantapkan dan tulisan, diman- 
tapkan secara sungguh-sungguh, tabir-tabir penyekat antara dia 
dan idea-idea akan tersingkap. Dia hanya perlu mengasyikkan 
dirinya dengan pemahaman pada persoalan-persoalan yang ter- 
dapat di dalam idea-idea. Hubung kait yang sama antara idea-idea 
dengan perkataan-perkataan dengan tulisan yang wujud dalam 
setiap bahasa. Kemampuan para pelajar mempelajarinya semasih 
mereka kecil, akan lebih dapat dimantapkan (daripada orang- 
orang lainnya). 

Tambahan pula melalui perjalanan waktu kerajaan Islam 
yang tersebar luas dan mencukupi banyak bangsa. Ilmu-ilmu 
bangsa silam itu dilenyapkan melalui datangnya Islam dan kitab 
sucinya. Buta huruf, umiyyah , memang masih menguasai umat 
Islam waktu itu. Islam lalu memperoleh kedaulatan dan kekuasaan. 
Bangsa-bangsa lain memberikan kaum Muslimin dengan kebu- 
dayaan dan peradaban tinggal menetap dengan kebaikan-kebaik- 
annya. Ilmu syariyyah , yang bersifat tradisional, kini lebih 
ditingkatkan oleh kaum Muslimin menjadi suatu keahlian. 
Pelbagai ketrampilan ilmiah pun berkembang di kalangan 
mereka. Sejumlah karya tulis, termasuk berbentuk buku dikarang 
secara sistematik.’ Kaum Muslimin kini berkeinginan mempelajari 
pelbagai ilmu pengetahuan daripada bangsa asing. Malahan 
mereka menjadikannya milik mereka sendiri melalui penteijemah- 
an. Mereka menyerap dan mencemakannya ke dalam cetakan 
pandangannya mereka sendiri. Mereka mengalihbahasakan ilmu- 
ilmu asing ke dalam bahasanya sendiri kemudian mengungguli 
perolehan orang-orang bukan Arab. Manuskrip-manuskrip bahasa 
bukan Arab dilupakan. Semua cabang ilmu ini menjadi suatu 
keberadaan di dalam bahasa Arab. Karya-karya yang ditulis secara 
sistematik pun lahir dalam tulisan dan bahasa Arab. Maka, para 
pelajar bidang ilmu itu memerlukan suatu pengetahuan tentang 
tulisan dan erti perkataan-perkataan Arab. Mereka boleh menge- 
tepikan sejumlah bahasa yang lain, kerana ia telah dapat 

dilenyapkan dan tidak lagi menarik minat apa pun di dalam usaha 
untuk mengetahuinya. 

Telah disebutkan sebelum ini bahawa bahasa adalah suatu 
kemahiran mempergunakan lidah . 159 Sedangkan khath adalah 
suatu keahlian mempergunakan tangan . 160 Bila seseorang sebe- 
lumnya sudah lebih dulu ahli berbicara dengan suatu bahasa lain, 
dia akan menghadapi kelemahan dalam penguasaan bahasa Arab 
yang dipelajarinya kemudian. Sebabnya, seperti telah dikemuka- 
kan, keahlian awal seseorang telah lebih dahulu mencapai suatu 
titik tertentu. Misalnya, bila seseorang secara khusus ahli dalam 
suatu pertukangan, jarang sekali dia menjadi mahir di dalam jenis 
pertukangan yang lain . 161 Ini jelas, ada suatu yang apabila 
seseorang itu mempunyai kelemahan untuk menguasai bahasa 
Arabnya, secara lisan dan tulisan amat sukar baginya untuk 
menyerap idea-idea yang terkandung dalamnya. Hanya sekiranya 
penguasaan berbahasa dalam bahasa bukan Arab belum lagi man- 
tap dalam diri seseorang apabila dia melakukan peralihan daripada 
bahasanya ke bahasa Arab, sebagaimana sekumpulan anak-anak 
orang bukan Arab yang hidup di kalangan orang-orang Arab se- 
belum bahasa bukan Arabnya dapat diperkukuhkan hanya dengan 
cara demikian sahaja seakan-akan bahasa Arab itu merupakan 
bahasa awal mereka. Dan kemampuan mereka diperolehi daripada 
perkataan-perkataan Arab adalah tidak menampakkan kekurang- 
annya. Hal yang sama terjadi apabila seseorang itu mempelajari 
tulisan bukan arab sebelum tulisan bahasa Arabnya. 

Inilah sebabnya mengapa kita menemukan banyak sarjana 
bukan Arab yang dalam penelitian dan kelas-kelas pendidikan 
menghindar meniru komentar daripada buku-buku tetapi mem- 
bacanya dengan sijara yang lantang. Dengan cara begini, mereka 
tidak diganggu dengan hebat oleh tirai (antara perkataan dan idea- 
idea) supaya mereka dapat menangkap idea-idea tersebut secara 
lebih mudah. Apabila seseorang itu telah memiliki kebiasaan 
sempurna baik dalam pengertian pernyataan verbal mahupun 


159 Belum dibicarakan di hadapan, tapi akan dibicarakan pada fasal 47, dua fasal 
setelah ini. Mungkin fasal ini ada di hadapan mendahului fasal yang sedang 
kita bicarakan. Ibn Khaldun mengubah letaknya tanpa mengubah kata- 
katanya. (Dr. Wafi). 

160 Lihat fasal 30 Bab Kelima. 

161 Lihat fasal 23 Bab Kelima. 

pernyataan tulisan dia tentunya tidak akan membacanya dengan 
suara yang lantang. Baginya, ia seakan-akan seperti telah tertanam 
suatu sikap semula jadi untuk memperolehi pengertian tentang 
perkataan daripada tulisan dan tentang idea-idea daripada 
perkataan itu. Tabir antara dia dan idea itu telah dapat diangkat. 

Kajian yang intensif dan amalan yang tetap dalam berbahasa 
dan menulis akan berupaya mendorong seseorang kepada suatu 
kebiasaan yang ibarat, alah bisa tegai biasa. Sepertimana yang 
terjadi pada diri kebanyakan sarjana-sarjana bukan Arab. Namun, 
apa yang berlaku itu adalah tidak selalunya. Apabila seseorang 
memperbandingkan seseorang itu dengan seorang sarjana Arab 
yang setara pencapaiannya ternyata yang terdahulu itu adalah lebih 
cekap dan kebiasaannya adalah lebih kuat. Sarjana bukan Arab itu 
mendapat sedikit kesulitan kerana bahasa bukan Arab yang lebih 
dahulu dikuasainya pastinya menjadikan dirinya berada dalam 
keadaan yang rendah. 

Hal ini tidaklah bertentangan dengan fakta yang disebutkan 
sebelum ini bahawa kebanyakan saijana adalah terdiri daripada 
kalangan bukan Arab. Dalam hubungan ini, ‘bukan Arab’ bererti 
bukan Arab melalui keturunan. Orang-orang bukan Arab tersebut 
memiliki budaya menetap yang sangat panjang. Menjadi bukan 
Arab daripada segi bahasa adalah sesuatu yang benar-benar 
berbeza, dan inilah yang dimaksudkan di sini. 

Ia juga tidaklah bercanggah dengan fakta bahawa para 
ilmuwan Yunani sesungguhnya saijana yang telah mencapai 
kejayaan yang sangat bererti sekali. Mereka mempelajari ilmu itu 
melalui bahasa dan tulisan ibundanya sebagaimana yang lazim 
digunakan di kalangan mereka. Orang bukan Arab yang 
mempelajarinya untuk menjadi seorang saijana mempelajarinya 
dalam bahasa yang bukan bahasa ibundanya dan daripada tulisan 
yang selain daripada dikuasainya secara sungguh-sungguh. Ini, 
kemudiannya, menjadi suatu rintangannya. Hal ini dapat dikaitkan 
secara umumnya dengan semua jenis penutur bahasa bukan Arab, 
seperti bangsa Persia, Turki, Barbar, Franka, dan semua bangsa 
yang bahasanya bukanlah bahasa Arab. 

“Sesungguhnya daripadanya benar-benar terdapat tanda- 
tanda kekuasaan Kami bagi orang-orang yang memperhati- 
kan tanda-tanda .” 162 


162 Al-Quran, surah 15 (Al-Hijr) ayat 75. 

46 Ilmu-ilmu yang ada sangkut-paut dengannya bahasa Arab 

Tiang-tiang bagi bahasa Arab ada empat: leksikografi, nahwu 
(tatabahasa), bayan (gaya bahasa), dan adab (kesusasteraan). 
Pengetahuan tentang semua itu penting bagi para sarjana ilmu 
agama, sebab sumber hukum-hukum syariyyah adalah al-Quran 
dan sunnah, yang memakai bahasa Arab. Penukil-penukilnya, para 
sahabat dan tabiin , adalah orang-orang Arab. Kesukaran-kesukar- 
an diterangkan dalam bahasa Arab yang mereka kuasai. Maka, 
orang yang ingin menjadi sarjana ilmu agama harus mengetahui 
segala ilmu yang ada kaitannya dengan bahasa Arab. 

Setiap ilmu-ilmu ini ada berbeza-beza tekanannya (daripada 
segi kepentingannya) sesuai der, ^an perbezaan tingkatan manfaat- 
nya yang dipunyainya untuk menyampaikan hasrat erti pengucap- 
annya. Yang terdahulu dan yang paling utama adalah nahwu. 
Sebabnya ialah ilmu tatabahasa iu memberikan indikasi yang jelas 
mengenai prinsip-prinsip asas yang digunakan untuk menyatakan 
pelbagai pengertian yang dimaksudkan. Dengan demikian, seseo- 
rang itu dapat membezakan di antara subjek dan objek, serta 
antara subjek suatu kalimat nominal dan predikatnya. Tanpa 
memahami nahwu , seseorang pasti tidak tahu maksud asal kalimat. 

Leksikografi seharusnya diutamakan, dan data-datanya 
bukanlah konstan (dan terhad) pada pengertian-pengertiannya 
yang konvensional, tidak berupaya mengubah, sebagai sebaliknya 
terhadap akhir (nahu) yang menyatakan ketergantungan (orang 
atau benda) yang bergantung, dan orang atau benda di mana 
sesuatu itu bergantung. Kesemuannya itu berubah sepenuhnya dan 
tidak meninggalkan apa-apa kesan. Maka, nahwu itu adalah lebih 
penting daripada leksikografi, ilmu-Iughah , kerana ketidaktahuan 
kepada nahwu ak^n merosakkan pemahaman satu sama lainnya, 
tidak demikian halnya dengan leksikografi. 

Allah Maha Suci, Maha Tinggi, Maha Mengetahui, dan dari- 

Nya diperoleh taufik. 


Ilmu mengenai nahu 

Suatu yang harus diketahui ialah bahawa bahasa sebagaimana 
istilahnya, seringkah digunakan adalah ekspresi seorang penutur 
untuk menyatakan sesuatu yang dimaksudkan. Pernyataan ini 
adalah perlakuan lidah yang berasal dalam hasrat untuk menya- 

Iurkan maksud tentang percakapan. Dengan demikian, (bahasa) 
haruslah suatu kebiasaan kebiasaan yang telah- dimantapkan di 
dalam diri yang menghasilkannya yakni, lidah. 

Pada setiap bangsa, pembentukan bahasanya adalah terjadi 
sesuai dengan terminologinya sendiri. Ketrampilan berbahasa yang 
diperolehi oleh orang Arab dengan cara seperti itu merupakan 
keahliannya yang terunggul. Ia adalah sesuatu yang paling jelas 
untuk mengungkapkan sesuatu yang dimaksudkan, sebab banyak 
idea-idea dinyatakan di dalamnya oleh sesuatu yang dinyatakan 
sekian daripada kata-kata. Ia adalah sebagai contohnya, harakat 
adalah untuk membezakan subjek fail daripada objek maful dan 
majrur, iaitu mudhaf generatif dan terdapat huruf-huruf yang 
berperanan memindahkan tugas kata-kerja yakni, gerakan-gerakan 
- kepada esensi-esensi tanpa memerlukan kata-kata yang lainnya. 
Bentuk-bentuk seperti ini hanya terdapat pada bahasa Arab dan 
tidak pada bahasa lainnya. Semua bahasa lainnya memerlukan 
kata-kata khusus untuk menunjukkan sesuatu idea atau keadaan 
tertentu. Dengan demikian, kita dapati orang-orang bukan Arab 
memerlukan percakapan bahasa yang lebih panjang daripada yang 
dikatakan harus dalam bahasa Arab. 

Sabda Nabi Muhammad s. a. w.: 

“Aku telah diberi kata-kata yang padat dan pembicaraan yang 

sedemikian rupa ringkasnya .” 163 

Maka huruf-huruf, harakat , dan susunan atau struktur 
bahasa Arab mengandung ungkapan yang menunjukkan penger- 
tian yang padat, tanpa beban teknikal yang terlalu berat. Ini tidak 
lain suatu keahlian yang berasal kelincahan mempergunakan lidah; 
yang dipelajari dan diturunkan dari generasi ke generasi. 

Setelah datangnya Islam, orang Arab meninggalkan Hijaz 
untuk merebut kekuasaan daripada tangan berbagai-bagai bangsa 
dan negara asing. Dalam kesempatan ini, mereka mengadakan 
hubungan dengan orang-orang bukan Arab. Akibatnya, ketrampil- 
an berbahasanya berubah oleh pengaruh kekeliruan penggunaan 


163 Dr. Wafi berpendapat, hadis tersebut tidak tepat dijadikan dalil atas pendapat 
Ibn Khaldun mengenai bahasa Arab. Sebab, hadis itu bersifat khusus dan 
terbatas untuk pembicaraan Rasulullah, yang mendapat kemampuan berbicara 
dengan gaya bahasa yang menyentuh, mampu berbicara kalimat-kalimat dan 
mengungkapkan pelbagai idea dengan yang pendek. 

tatabahasa Arab yang dipakai orang-orang bukan Arab. Maka ke- 
murnian bahasa Arab mulai menyerap bentuk-bentuk percakapan 
yang secara struktur dan gramatik. Kecenderungan yang berbeza, 
menjadi suatu kelaziman ini, akhirnya merosak keahlian ber- 
bahasa. 

Para ahli mulai khuatir kalau-kalau kemurnian bahasa Arab 
menjadi tercemar sama sekali, dan prosesnya yang berlangsung 
terus menerus dan dalam waktu lama, sehingga mengakibatkan al- 
Quran dan hadis tidak lagi difahami. Dengan itu, mereka 
menyimpulkan kaedah-kaedah keahlian berbahasa Arab dari cara 
mereka berbicara. Kaedah-kaedah ini berlaku umum, universal, 
dengan prinsip-prinsip dasar. Mereka menguji tiap bahagian 
percakapan dengannya dan menggabungkan bahagian-bahagian 
yang sama dengan yang sama ... 

Misalnya ditetapkan dalam kaedah bahawa subjek di harakat 
rafa , objek di harakat nashb , dan predikat di harakat rafe. Mereka 
kemudian melihat perbezaan dilalah yang terjadi kerana perbezaan 
harakat dalam kalimat-kalimat ini. Untuk itu mereka membuat 
suatu istilah yang disebut Vrab , dan menamakan keadaan yang 
menjurus terjadinya perubahan itu dengan amil. Semuanya menjadi 
kumpulan istilah khusus di kalangan mereka, yang dikumpulkan 
dalam sebuah buku, dan menjadikannya sebagai pegangan khusus. 
Pedoman itu mereka namakan ilmu nahwu. Orang yang pertama 
menuliskannya adalah Abu al-Aswad ad-Duali, berasal daripada 
Bani Kinanah. Dikatakannya hal itu ia lakukan berdasarkan 
isyarat Ali - ridlaLah atasnya. Begitu Ali melihat perubahan 
ketrampilan berbahasa di kalangan bangsa Arab, dia menyuruh 
Abui Aswad menghafaznya. Abui Aswad lebih tertarik memelihara 
bahasa Arab dengan kaedah-kaedah yang singkat dan induktif. 

Para sarjana setelah Abu al-Aswad kemudiannya meneruskan 
usaha menghasilkan buku-buku ilmu nahu. Di antara orang-orang 
yang mendahului ialah al-Khalid bin Ahmad al-Farahidi dan 
Sibawayh. Pada masa pemerintahan ar-Rasyid, atau di masa orang 
sangat memerlukan ilmu nahu mengikuti lenyapnya ketrampilan 
berbahasa Arab dari orang-orang Arab. Dia menyusunnya dengan 
sistematik, yang dibahagi dalam bab-bab. Dari dia, Sibawayh 
mewarisi ilmu nahu, yang kemudian dia lengkapi secara terperinci. 
Dia perbanyak dalil-dalil berebut contoh-contoh. Kitab susunan- 
nya menjadi terkenal, yang menjadi pegangan bagi setiap buku 
nahsu yang ditulis orang sesudah itu. Berikutnya, Abu Ali al-Farisi 

dan Abu al-Qasim az-Zajjaj menulis buku-buku ringkasan dari 
beberapa karya para pengulas, dengan mengikuti sistem dan 
kaedah yang dipergunakan sang imam. 

Kemudian, pembicaraan tentangnya menjadi panjang. Perbe- 
zaan pendapat pun terjadi di antara para ahli, di Kufah dan 
Basrah, dua kota masa lampau orang-orang Arab. Pelbagai dalil 
dan penghujahan muncul di antara mereka. Metode pengajaran, 
ta'lim, yang dipakai adalah berbeza-beza. Timbul pula perbezaan 
pendapat mengenai i'rab , banyak ayat al-Quran, sesuai perbezaan 
pendapat mereka tentang kaedah-kaedah. Ini berlangsung lama di 
kalangan para pelajar. Para ahli mutakhir muncul, membawa 
kaedahnya masing-masing dalam membuat ringkasan. Mereka 
meringkas berbagai keterangan yang panjang lebar menurut 
penguasaan mereka atas semua yang telah dinukilkan. Ini 
dilakukan, antara lain, oleh Ibn Malik di dalam Kitabat-TashiL 
Atau dengan cara, sesuai keterbatasan buku-buku pelajaran dasar 
bagi para pelajar, sebagaimana yang dilakukan az-Zamakhsyari 
dalam d\-Mufashshal, dan oleh Ibn al-Hajib di dalam Muqaddimah, 
Pendahuluan, atas buku di atas. Ada pula antara para saijana yang 
menulis dalam bentuk nadzoman, seperti dilakukan Ibn Malik 
dalam dua urjuwzah, yang besar dan yang kecil , 164 dan oleh Ibn 
Mu‘thi di dalam al-Urjuwzah al-Aljlyah. Ringkasnya, karya tentang 
disiplin ilmu ini begitu banyaknya untuk dihitung atau dikuasai. 
Metode atau kaedah pengajaran ilmu nahu juga berbeza-beza. 
Metode pengajaran yang digunakan para saijana di masa lampau 
berbeza dengan cara yang dipakai saijana-sarjana kemudian. 
Metode para saijana Kufah, Bashrah, Baghdad, dan Andalusia, 
juga berbeza-beza. 

Ilmu nahu telah sampai pada suatu peringkat yang mem- 
bolehkan ianya lengkap bersamaan dengan kemunduran yang 
menimpa ilmu dan keahlian lainnya sebagaimana telah kami 
nyatakan dan merupakan akibat berlakunya suatu kemunduran 
peradaban .... 

Pada masa-masa ini, sebuah diwan 165 yang dinisbahkan 


164 Yakni bukunya yang berjudul Mughnil-Labib ‘an Kutubil A'arib. Ibn Hisyam 
telah menyebut-nyebut dan menukilkan sebahagian masalah yang dibicarakan 
di dalam buku ini, dalam hubungan dengan analisa-analisa fiqhul-Lughah. 

165 Yakni bukunya yang berjudul Mughnil-Labib 'an Kutubil A'arib. Ibn Hisyam 
telah menyebut-nyebut dan menukilkan sebahagian masalah yang dibicarakan 
di dalam buku ini, dan hubungan dengan analisa-analisa fiqhul-Lughah . 

kepada Jamaluddin bin Hisyam - salah seorang ulama Mesir - 
telah sampai kepada kami dari Mesir. Di dalam buku itu dia 
menulis dengan sempurna, menyeluruh, dan terinci, hukum-hukum 
i'rab. Dia berbicara tentang huruf-huruf, padanan-padanan kata, 
dan kalimat-kalimat. Bahagian-bahagian yang banyak diulang- 
ulang pada bab-bab bukunya, banyak yang dia lepas. Buku itu 
diberinya nama “ al-Mughni tentang Irab ”. Dia menunjukkan titik- 
titik Irab al-Quran seluruhnya, serta menyesuaikan dengan bab- 
bab, fasal-fasal, dan kaedah-kaedah yang membentuk semuanya 
itu. Daripadanya kita dapat menguasai ilmu secara menyeluruh, 
yang menunjukkan tingginya kadar kemampuannya dalam bidang 
ini dan melimpahnya materi yang dikuasainya. Tampaknya dia 
mengikuti kaedah yang dipakai para sarjana Moushil, dengan 
mengikuti langkah Ibn Jani dan meniru istilah pengajaran atau 
ta 7/mnya. Dari sini dia memunculkan sesuatu yang menakjubkan, 
yang menunjukkan kekuatan keahlian dan telaahnya. 

Dan Allah “menambahkan pada ciptaan-Nya apa-apa yang 

dikehendaki-Nya.” 1 66 


Ilmu mengenai leksikografi 

Ilmu ini menitikberatkan kepada menerangkan (konvension) 
tentang erti (tentang perkataan-perkataan) bahasa itu. Ia adalah 
sebagaimana berikutnya. Keahlian berbahasa Arab secara harakat , 
yang dinamakan oleh para ahli nahu dengan Irab, telah tercemar. 
Kaedah-kaedah untuk menjaga harakat, akhir-akhir huruf hidup, 
telah berkembang. Namun, proses pencemaran terus berlangsung 
kerana tetap terjadinya hubungan erat kaum Muslimin dengan 
orang-orang bukan Arab. Kerosakan bahkan menjalar kepada erti 
konvensyional dari kata-kata. Banyak kata-kata bahasa Arab, 
misalnya dipergunakan bukan dalam pengertiannya yang tepat. 
Hal ini merupakan akibat dari kegemaran tidak mematuhi kaedah- 
kaedah bahasa baku yang digunakan orang-orang bukan Arab 
yang berbicara dengan istilah-istilah bahasa Arab yang kelaziman 
bahasa Arab yang benar. Itulah sebabnya, ada keperluan yang 
mendesak memelihara pengertian konvensyional dari kata-kata 
dengan berpedoman pada tulisan dan karya yang sistematik. Ada 


166 Al-Quran surah 35 Fathir, ayat pertama. 

kekuatiran kebakuan pengertian itu akan lenyap dan akan 
menimbulkan ketidakmampuan memahami al-Quran dan hadis. 
Banyak ahli-ahli bahasa terkemuka kerananya terdorong mengem- 
bang tugas itu dan pelestarian bahasa Arab yang baku dengan 
merakam karya-karya yang sistematik. 

Yang unggul dalam pekerjaan ini adalah al-Khalil bin Ahmad 
al-Farahidi, lewat karya leksikografinya Kitabal-Ayn. Di dalamnya, 
dia berbicara tentang semua gabungan huruf eja, iaitu kata-kata 
dua, tiga, empat, dan lima konsonan. Kata-kata lima konsonan 
merupakan gabungan huruf paling panjang dalam bahasa Arab. 

Dia meringkasnya dengan aspek-aspek angka yang singkat. 
Dengan itu seluruh kata dua konsonan keluar dari semua angka- 
angka secara berturut-turut dari satu hingga 27, dan itu tanpa akhir 
huruf-huruf eja dengan satu huruf, kerana huruf yang satu itu 
diambil dari huruf-huruf eja lainnya bersama masing-masing huruf 
dari yang 27 tadi. Dengan demikian, huruf-huruf eja berjumlah 27, 
yang menjadi sebuah kalimat dua konsonan. Demikian pula, huruf 
yang kedua ditarik bersama huruf yang 26, kemudian yang ketiga 
dan yang keempat. Lalu yang ke-2 diambil bersama yang ke-28, 
yang dengannya menjadi satu. Selanjutnya, kesemuanya menjadi 
angka-angka yang berturut, dari satu hingga 27. Angka-angka 
dikumpulkan, dengan cara kerja para sarjana aritmetik (yakni, 
angka yang pertama dijumlahkan dengan angka yang terakhir. 
Hasilnya lalu dikalikan separuh jumlah). Kemudian, angka-angka 
itu dilipatgandakan demi tatakata-kata dua konsonan, kerana 
perletakan huruf pada bahagian pertama dan pada bahagian akhir 
dianggap berlaku di dalam gabungan huruf (susunan kalimat), 
sehingga yang timbul adalah sebuah kalimat dari kata-kata dua 
konsonan. 

Adapun kata-kata tiga konsonan timbul dari pelipatan 
angka-angka kata-kata dua konsonan dengan jumlah satu hingga 
26 (secara berurutan angkanya), kerana setiap kata dua konsonan, 
bila ditambah satu huruf, menjadi kata tiga konsonan. Kata dua 
konsonan menjadi setingkat huruf yang satu bersama masing- 
masing huruf sisanya, sesudah kata dua konsonan, yang jumlahnya 
26 huruf. Secara berturutan huruf-huruf itu dijumlahkan, dan 
jumlah kata-kata dua konsonan itu dikalikan, kemudian anda 
dilipatgandakan hasilnya ke dalam enam jumlah tata- tata kalimat 
dua konsonan. Maka, jumlah susunan kalimatnya timbul dari 
huruf-huruf eja. Demikian pula halnya kata-kata empat konsonan 

dan lima konsonan. Dengan cara itulah komposisi terbentuk. Bab- 
babnya tersusun berdasar huruf-huruf eja, dengan susunan yang 
sudah dikenal. Berdasarkan itu pula penyusunan daftar kata yang 
berproses keluar (makhrij) dilakukan dimulai huruf-huruf yang 
keluar dari kerongkongan, lalu sesudahnya, huruf-huruf yang 
keluar dari langit-langit mulut, berikutnya dari gigi, dari bibir, dan 
terakhir huruf-huruf illat, yakni huruf-huruf sengau. Huruf-huruf 
yang keluar dari kerongkongan, disebut pertama, huruf ayn, kerana 
huruf itu keluar dari puncak kerongkongan paling dalam. Dengan 
demikian, buku karya al-Khalil bin Ahmad tadi disebut Kitab al- 
ayn. Para sarjana sebelumnya memang sering memberi nama 
bukunya dengan cara demikian, yakni dengan kalimat-kalimat atau 
kata-kata yang terbentuk paling pertama. 

Lalu, al-Khalil bin Ahmad menerangkan kata-kata yang 
sering kali tidak dipakai dalam kalimat, daripada yang dipakai. 
Dan kata-kata yang tidak terpakai ini, di dalam kata-kata empat 
konsonan dan lima konsonan, lebih banyak jumlahnya daripada 
yang terpakai. Orang Arab jarang menggunakannya, kerana berat 
mengeluarkan kata-katanya. Yang juga tidak sering terpakai, 
selanjutnya, adalah kata-kata dua konsonan, kerana sedikit orang 
mentransmisikannya. Yang paling sering dipakai adalah kata-kata 
tiga konsonan, kerana orang terbiasa mempergunakannya. Semua 
itu dijelaskan oleh al-Khalil di dalam Kitab al-ayn , dan menyata- 
kannya secara luas, indah dan jelas.] 

Dia tidak, walaupun demikian, menyusun bab-bab buku itu 
sesuai dengan susunan. Kebiasaan abjad-abjad aksaranya .... 

Kemudian muncul Abu Bakar al-Zubaidi, guru Hisyam al- 
Muayyad di Andalusia pada abad ke-4 (ke- 10). Dia meringkas 
Kitab al-ayn, tetapi memperhatikan keutuhannya. Semua kata yang 
tak terpakai, dibuangnya, diganti kata-kata yang terpakai. Dan itu 
ditulisnya dengan ringkas, tetapi baik, supaya mudah dihafaz. 

Di antara saijana Timur, al-Jauhari telah menyusun Kitab 
Ash-Shihah , yang mana yang pertama sekali mematuhi susunan 
abjad yang biasa .... Beliau memulai bukunya dengan huruf 
hamzah . Lalu, penteijemahan atas huruf-huruf yang terdapat 
dalam sebuah kalimat dimulainya dari huruf yang terakhir, 
kerana, seringkali orang kesulitan memahami kalimat pada 
bahagiannya yang terakhir. Itu dijadikannya sebuah bab tersen- 
diri. Kemudian, beliau beralih pada huruf-huruf pada awal kalimat 
menurut tertib huruf-huruf ejaan, dan menteijemahkannya atau 

menerangkannya di dalam fasal-fasal, hingga akhir. Bahasa yang 
dipergunakannya ringkas, seperti bahasa yang dipakai al-Khalil. 

Lalu, sarjana-sarjana Andalusia lainnya, menulis pula tentang 
ilmu bahasa itu. Ibn Sidah, penduduk Daniaha, daripada daulah 
Ah bin Mujahid, menulis Kitab al-Muhkam dengan pemaparan 
seluas buku al-Ayn , dan mengikuti sistematiknya. Namun, dalam 
buku ini, Ibn Sidah lebih luas membicarakan bentukan-bentukan 
kalimat ( isytiqaqat ). Dan perubahannya ( tashrif ), sehingga buku- 
nya tampil paling baik. Buku ini diringkas oleh Muhammad bin 
Abu al-Husain, sahabat al-Mustanshir, seorang raja daulat 
Hafshiyah, di Tunis. Sistematiknya diubahnya, mencontohi Kitab 
al-Shihah : menjelaskan bahagian-bahagian terakhir kalimat dan, 
atas dasar itu, disusun terjemahannya. Kedua-duanya menyamai 
Rahim dan Sulaila Ubwah. Dan Karra, seorang ahli bahasa, 
mempunyai karya Kitab al-Munjid ; Ibn Duraid mempunyai karya 
Kitab al-Jumhurah ; dan Ibn al-Anbari mempunyai karya Kitab al- 
Zahir. 

Inilah dasar-dasar kitab tentang bahasa, yang kami ketahui. 
Ada lagi buku-buku ringkasan lainnya, yang khusus membicarakan 
bahagian dan persoalan bahasa tertentu, dan secara luas menje- 
laskan sebahagian bab atau keseluruhannya. Namun limitasinya 
tidak begitu jelas, sedangkan had kitab-kitab tersebut di atas jelas, 
dari segi komposisinya, sebagaimana anda saksikan. 

Di antara buku-buku bahasa lainnya yang pernah ditulis 
adalah kitab karya az-Zamakhsyari, tentang majaz kiasan yang 
diberinya nama Asas al-Balaghah. Di dalamnya, beliau mene- 
rangkan kata-kata yang dianggap mengandungi erti kiasan oleh 
orang-orang Arab, dan ungkapan-ungkapan yang keluar dari 
pengertiannya yang asli. Buku ini sangat besar manfaatnya. 

Ketika orang-orang Arab mengemukakan pengertian sesuatu 
barang dengan istilah umum, maka untuk hal-hal tertentu yang 
khas belum dipergunakan istilah-istilah lain yang khas untuknya, 
yang menurut kita berbeza antara kedudukan dan penggunaan, 
dan memerlukan pengertian yang dalam mengenai bahasa, dan 
tinggi manfaat keilmuannya. Misalnya, kata ‘putih’ mula-mula 
dipergunakan secara umum untuk segala sesuatu yang berwarna 
putih. Kemudian dilakukan pengkhususan bahasa kata ‘putih’: 
asyhab untuk bahagian putih pada kuda, azhar untuk bahagian 
putih pada manusia, amlah untuk bahagian putih pada kambing. 
Penggunaan kata ‘putih’ ini kemudian menjadi sesuatu yang 

menyimpang dan keluar dari bahasa Arab umumnya permasalah- 
an bahasa ini lalu dibukukan oleh ats-Tsal‘labiy dalam sebuah 
buku tersendiri yang dinamainya Fiqh al-Lughah. Dialah sarjana 
yang menegaskan bahawa seorang ahli bahasa hendaknya 
mengetahui penggunaan bahasa menyimpang yang dipakai orang 
Arab. Yang paling memerlukan pengetahuan bahasa ini adalah 
sasterawan, baik sasterawan puisi mahupun sasterawan prosanya, 
agar dapat menghindari berbagai kesalahan di dalam objek-objek 
linguistik, baik perkataan atau komposisinya. Merekalah yang 
paling sering menyimpang dalam berbahasa, dan penyimpangan- 
nya paling berat. 

Sebahagian sarjana seniman telah mengarang sejumlah buku 
tentang kata-kata kompositif dan berupaya menghuraikannya, 
meskipun tidak sampai pada hasil huraian yang mendalam. Namun 
demikian, pembahasannya sudah cukup luas. Adapun buku-buku 
ringkasan yang ada kini, khususnya mengenai ilmu bahasa yang 
banyak dibicarakan - buku-buku yang sering dipergunakan kerana 
mempermudah pelajar dalam menghadapinya - sudah banyak 
diterbitkan. Misalnya, kitab-kitab al-Alfadz karya Ibn as-Sakit, dan 
al-Fashih karya Tsalab, dan lain-lainnya. Sebahagiannya tidak 
lebih luas penuturannya daripada yang lain, dikeranakan perbe- 
zaan pandangan para penulisnya tentang mana bahagian yang 
penting dihafal oleh seorang pelajar. 

Allah Pencipta Maha Tahu. Tiada Tuhan selain Dia. 

Ketahuilah, kata-kata tekstual ( naql) yang disahkan oleh 
bahasa tidak lain adalah naql (nukilan) daripada orang-orang 
Arab, dan bahawa mereka mempergunakan kata-kata tertentu 
untuk pengertian-pengertian tertentu. Janganlah anda katakan, 
mereka menyusun kata-kata itu kerana menemui kesulitan dan 
tidak berhasil menemukan (kata-kata yang tersedia) dan kata-kata 
yang tak dikenal oleh seorang pun di antara mereka. Lagi pula, 
bahasa tidak dapat disahkan dengan mengkiaskan sesuatu yang ia 
tak popular pemakaiannya atas sesuatu yang dikenal penggunaan- 
nya, kerana mengandung kesamaan yang nampak dalam pengung- 
kapan yang pertama, seperti kias-kias fiqhiyah. Khamr , misalnya, 
disahkan untuk anggur, dan penggunaannya sebagai air anggur, 
kerana andaian akibat memabukkan yang terkandung pada 
keduanya. Kerana, dalam persoalan kias, kesaksian andaian 

haruslah bersumber daripada Syara' yang menunjukkan kebenaran 
kias, secara mendasar. Di dalam bahasa, kita tidak menemui 
masalah kias seperti terdapat di dalam fikah, kecuali yang 
berdasarkan pemikiran logik. Dan ini muhkam. Jumhur ulama 
berpendapat demikian, meskipun Qadli Suraij dan lainnya 
cenderung menggunakan kias dalam persoalan bahasa. Namun, 
pendapat yang menegasinya lebih kuat dan tegas. Di dalam term- 
term verbal , sekali-kali jangan anda bayangkan adanya afirmasi 
bahasa, kerana istilah ( hadd) mengacu kepada pengertian-penger- 
tian kata dengan menerangkan bahawa pengertian kata abstrak 
adalah pengertian kata yang jelas popular. Bahasa adalah afirmasi, 
bahawa kata begini bererti begini. Bezanya jelas. 


Ilmu Bayan 

Ilmu Bayan , di dalam Islam, terbilang baru adanya. Ia muncul 
setelah Ilm al-Arabiyyah dan Lughah. Ilmu ini termasuk di antara 
ilmu-ilmu bahasa kerana hubungannya dengan kata-kata dan 
pengertian-pengertian. Yang disampaikan pembicara agar berman- 
faat bagi pendengar ada dua hal: Berupa persepsi tentang kata-kata 
individual yang berhubungan dan dihubungi, dan satu sama lain 
saling berhubungan. Kata-kata yang bersifat demikian adalah 
kata-kata individual berupa sejumlah kata nama, kata kerja, dan 
huruf-huruf. Ia berupa pembezaan kata-kata yang berhubungan 
dari kata yang dihubungkan kepadanya dan kata-kata waktu, dan 
ini terjadi dengan mengubah bentukan-bentukan kalimat melalui 
perubahan harakat, iaitu i'rab, dan susunan-susunan kalimat. 
Semuanya ini tercakup dalam Ilmu Nahu. 

Di antara berbagai-bagai hal yang tersebut tadi, masih 
tertinggal sejumlah peristiwa yang diperlukan untuk menunjukkan 
keadaan kedua pembicara atau kedua subjek, dan apa yang 
dituntut oleh keadaan kata kerja. Ia memerlukan indikasi untuk 
menyempurnakan manfaat percakapan. Bila informasi telah 
diterima oleh pendengar, tujuan manfaat percakapan telah 
dicapai. Namun, bila pembicaraannya tidak meliputi sesuatu pun 
dari yang tersebut di atas, maka itu bererti tidak termasuk jenis 
percakapan orang Arab. Kerana percakapan orang Arab tersusun 
setelah i'rab dan kejelasan {ibanah)nya. sempurna. Perhatikan 
susunan perkataan mereka, “Zain telah datang kepadaku {Zaid 
ja-ani)”, berbeza dari kata-kata, “Telah datang kepada Zaid ( Ja-ani 

Zaid )”. Ini dilihat dari fakta bahawa kata yang didahulukan dari 
kedua kata yang membentuk kalimat itu, tentang pentingnya dalam 
fikiran pembicara. Orang yang berkata, “Telah datang Zaid 
kepadaku”, perhatiannya lebih tertuju kepada kedatangan dari- 
pada orang yang datang. 

Demikianlah pengungkapan bahagian-bahagian kalimat yang 
disesuaikan dengan posisinya, berupa kata sambung, atau abstrak, 
atau kata yang dikenal (ma'rifah). Demikian pula halnya tentang 
penekanan hubungan kalimat, seperti perkataan, “ Zaid ga-im ” 
(Zaid berdiri), “Inna Zaidan qa-im ” (Sungguh! Zaid berdiri) dan 
“ Inna Zaidan la qa-im ” (Sungguh! Zaid sungguh berdiri). 
Perhatikan semua perkataan itu berbeza-beza, dan masing-masing 
punya pengertiannya sendiri, meskipun dari segi cara Vrab sama. 
Kata yang pertama, yang tidak mengandung kata tekan ( ta‘qid ), 
diungkapkan bagi seseorang yang sama sekali kosong informasi 
tentang Zaid. Sedangkan ungkapan yang kedua, yang mengandung 
kata-tekan {Inna), di kemukakan bagi lawan bicara yang meragu- 
kan informasi tentang Zaid. Dalam kalimat yang ketiga, dikemu- 
kakan bagi lawan bicara yang meragukan informasi tentang Zaid. 
Dan kalimat yang ketiga, dikemukakan bagi lawan bicara yang 
menolak informasi tentang Zaid. Jadi, masing-masing ungkapan 
tersebut berbeza-beza. 

Begitu pula bila anda katakan, “Datang kepadaku laki-laki 
itu” ( Ja-ani ar-Rajulu). Lalu, dengan ungkapan yang sama anda 
katakan, “Datang kepadaku seorang laki-laki” {Ja-ani rajulun), 
bila dengan ungkapan nakirah ini anda maksudkan membesarkan- 
nya, dan bahawa laki-laki itu tiada bandingannya. Lalu, kalimat 
yang berhubungan {isnadiyyah) itu menjadi kalimat predikat 
( khabariyah ), iaitu kalimat yang mempunyai aspek luar yang 
sesuai dengannya. Jumlah isnadiyah itu juga menjadi kalimat 
komposisif (insyaiyyah), yakni kalimat yang tidak mempunyai 
aspek luar, seperti kata perintah ( thalab ) dan semacamnya. 
Kemudian, kata penghubung (‘athf) antara dua kalimat sering 
dianggap perlu ditiadakan, apabila kalimat yang kedua mempunyai 
padanannya dalam Irab, sehingga dengan itu kalimat yang kedua 
berkedudukan sebagai pengikut individual {tabV mufrad) berupa 
naat, tawkid, dan badai tanpa athf. Seringkali pula, kata peng- 
hubung {athf) itu disebut bila kalimat yang kedua tidak mempunyai 
padanannya dalam Vrab, kemudian padanan pengganti tersebut 
menuntut huraian komprehensif ( ithnab ) serta huraian ringkas 

(ijaz), dan pembicaraan pun diungkapkan berdasarkan kedua 
bentuk huraian itu. 

Lalu, seringkali sebuah kalimat diungkapkan untuk suatu 
pengertian dengan tidak menyebutkan kata langsung, tetapi 
akibatnya, bila bentuknya tunggal, seperti ungkapan yang anda 
pakai, “Zaid adalah harimau” {Zaidun asaduri). Yang anda 
maksudkan bukanlah harimau yang sebenarnya, yang dikatakan 
untuk Zaid, tetapi keberaniannya yang menyamai harimau, dan 
anda menghubungkannya kepada Zaid. Bentuk ungkapan ini 
disebut istVarah. Dan seringkali sebuah kalimat diungkapkan 
dengan kata-kata jamak yang menunjuk pada akibatnya. Misal- 
nya, anda katakan, “Zaid banyak debu dapurnya” ( Zaidun katsir 
ar-ramad ). Ertinya, anda hendak mengungkapkan bahawa Zaid 
seorang dermawan dan banyak tamunya - sebuah akibat dari 
orang banyak memasak, kerana dikunjungi banyak tamu, kerana 
Zaid sendiri bersifat dermawan. 

Semua ini merupakan pengertian tambahan pada pengertian 
kata-kata, yang tunggal dan yang jamak. Semua ini tidak lain 
adalah sikap-sikap dan keadaan-keadaan bagi peristiwa-peristiwa 
yang, untuk memberi pengertian padanya, dibentuk oleh keadaan- 
keadaan dan sikap-sikap pada setiap kata sesuai dengan tuntutan 
posisinya. Demikianlah, ilmu yang disebut al-bayan ini mencakup 
pembahasan tentang pelbagai pengertian yang terdapat pada sikap- 
sikap ini. Pembahasannya ada tiga bahagian: Pertama, pembahas- 
an mengenai sikap-sikap dan keadaan-keadaan yang kesemua 
tuntutan keadaannya sesuai dengan kata yang, dipergunakan. 
Pembahasan jenis ini disebut Ilm al-Balaghah. Kedua, pembahas- 
an tentang akibat verbal dan akibatnya, yakni istiarah dan kinayah 
seperti yang telah kami sebutkan. Pembahasan jenis ini disebut Ilm 
al-bayan. Lalu pembahasan yang ketiga, sebagai kelanjutan 
pembahasan kedua, memperhatikan masalah-masalah yang berhu- 
bung dengan estetika kata dalam bentuk pembuangan kata, atau 
gubahan saja, atau pemilihan kata berpadan bagi kata lainnya, 
atau gubahan bentukan kata, atau penyembunyian makna kata 
dengan menggantinya dengan kata lain yang lebih dalaman kerana 
keduanya mengandung makna serupa, dan lain sebagainya. Para 
ahli bahasa menamakan pembahasan jenis ini 7/m al-badi’. 

Namun, secara keseluruhan, ketiga bentuk pembahasan tadi 
disebut oleh para saijana moden sebagai al-bayan - nama bagi 

pembahasan kedua. Para sarjana terdahulu merupakan orang- 
orang pertama yang telah membincangkannya. 

Lalu, kemunculan pelbagai persoalan ilmu ini timbul satu 
persatu, yang ditulis oleh Ja‘far bin Yahya, al-Jahidz, Quddamah, 
dan lain-lainnya, dalam bentuk pengajaran lisan yang tak 
memadai. Permasalahan ilmu seperti ini untuk sementara terus 
berkembang menyempurna sedikit demi sedikit, hingga Mahdi as- 
Sakkaki mengaduknya, menata permasalahannya, dan menyusun- 
nya ke dalam bab-bab yang sistematik, sebagaimana telah kami 
sebutkan sebelum ini. Dia menulis buku tentang nahwu, tashrif, dan 
bayan, yang diberikan nama Kitab al-Miftah. Ilmu bayan ini 
menjadi bahagian dari pembahasannya. Dari kitab ini, para sarjana 
sezaman belajar. Darinya pula mereka membuat ringkasan menjadi 
buku-buku induk yang pada masa kini dipelajari umum. Misalnya, 
yang dilakukan as-Sakkaki di dalam kitabnya at-Tibyan , Ibn Malik 
di dalam Kitab al-Mishbah, Jalaluddin al-Qazwayni dalam Kitab al- 
Idlah dan at-Talkhish yang lebih kecil bentuknya daripada al-Idlah, 
dan yang pada masa kini mendapat perhatian lebih besar dari 
penduduk Masyriq, dibandingkan dengan buku-buku lainnya, 
dalam mengulas dan mengajarkannya. Pokoknya, orang Timur 
(Masyriq) lebih mendalami ilmu ini daripada orang Barat 
(Maghribi). Sebabnya - tapi Allah lebih mengetahui-kerana orang 
Timur mendalami ilmu-ilmu bahasa secara sempurna. 

Di dalam peradaban ( Umran ), keahlian-keahlian yang 
sempurna selalu dapat. Dan Timur lebih beradab daripada 
Maghribi, sebagaimana telah kami sebutkan. Atau, katakan, 
sebabnya kerana perhatian yang besar dari orang bukan Arab 
terhadap masalah bahasa. Dan kebanyakan mereka terdiri dari 
penduduk Timur (Masyriq). Di antara karyanya, misalnya, Tafsir 
karya az-Zamakhsyari, yang sempurna berdasarkan ilmu bahasa 
ini, dan dia sumber awalnya. Yang menjadi pengkhususan bagi 
penduduk Maghribi, di antara berbagai-bagai ilmu bahasa, adalah 
Tim al-BadV khususnya, dan menjadikannya sebagai bahagian 
daripada ilmu-ilmu sastera puisi. Mereka memberi nama tertentu 
untuk bahagian-bahagiannya, dan menyusunnya di dalam bab-bab 
secara sistematik. Mereka mendakwanya sebagai bahagian dari- 
pada bahasa Arab. Yang mendorongnya adalah kesukaan mereka 
untuk memperindah kata-kata, dan ilm abbadi sendiri mudah 
dipelajari. Sedangkan ilmu-ilmu balaghah dan bayan sulit diper- 
oleh, kerana teori-teorinya mendalam dan pengertian-pengertian- 

nya sangat rumit, sehingga orang Maghribi tidak suka mem- 
pelajarinya. Di antara para sarjana Ifriqiyah (Afrika) yang 
mengarang tentang Ilm al-Badi adalah Ibn Rasyiq. Kitabnya al~ 
Umdah sangat terkenal. Sarjana-sarjana Ifriqiyah dan Andalusia 
banyak mengikuti kaedahnya. 

Ketahuilah bahawa manfaat ilmu ini terletak di dalam upaya 
memahami kemukjizatan {ijaz) al-Quran; kerana ijaznya terdapat 
pada kesesuaian makna indikatif dengan semua tuntutan keadaan, 
dari ungkapan ataupun pemahamannya. Dan itu adalah tingkat 
bahasa tertinggi, disamping kesempurnaan khusus pada kata- 
katanya, berupa kejernihannya, keindahan ungkapan, dan kompo- 
sisinya. Inilah ijaz dengan segala pemahaman terbatas di -dalam 
menguasainya. Sebahagian dari ijaznya hanyalah diketahui oleh 
orang yang mempunyai suatu cita rasa bahasa Arab, dengan 
menggauli bahasa Arab dan menguasainya. Ijaz al-Quran di- 
mengerti sesuai dengan cita rasa bahasa ( dzaug ) itu. Dengan itu, 
persepsi-persepsi orang Arab yang mendengarnya dari penyampai 
al-Quran menduduki kedudukan tertinggi dalam hal ini, kerana 
mereka adalah ahli-ahli bahasa terkemuka, dan dzauq mereka 
tersedia begitu utuh dan tulen. 

Yang paling memerlukan ilmu ini adalah para penafsir al- 
Quran. Tafsir-tafsir yang dilakukan para ulama terdahulu 
(i mutaqaddimun ) melalaikannya, hingga tampil orang yang dekat 
kepada Allah, az-Zamakhsyari, penulis buku Tafsir al-Kasysyaf 
Dia selidik ayat-ayat al-Quran dengan menggunakan teori-teori 
ilmu tadi, pada sebahagian yang nampak merupakan ijaznya. 
Dengan upayanya yang mulia ini, karya Tafsir aUKayysyaf tampil 
unik dan semua tafsir lainnya. Sayang, beliau mendukung akidah- 
akidah kaum bidaah ketika menukilnya dari al-Quran dengan segi- 
segi balaghah. Sebagai akibatnya, beliau disisih oleh banyak sarjana 
ahlus sunnah, meskipun dia sangat menguasai balaghah. Orang 
yang menguasai akidah sunnah secara mendalam ini sebenarnya 
mampu menolaknya dengan bahasa serupa. Beliau mengetahuinya 
itu suatu bidaah sehingga dapat menyangkalnya, sehingga orang 
yang meyakininya tidak jauh tersesat. Maka sepantasnya beliau 
mengkaji Kitab ini untuk memperoleh segi-segi ijaz al-Quran, 
sekaligus terhindar dari bidaah dan nafsu jahat. 

Allah menunjukki orang yang menghendaki, ke jalan yang 

benar. 

Ilmu kesusasteraan 

Ilmu ini tidak menyangkut apa yang menjadi secara kebetulannya 
yang mana ia akan diteliti dan seterusnya diterima atau disangkal. 
Para ahli bahasa berpendapat matlamatnya adalah serupa dengan 
hasilnya, yakni: keupayaan mengungkapkan seni puisi dan prosa 
sesuai dengan kaedah-kaedah dan cara orang-orang Arab. Dengan 
demikian, para ahli ilmu bahasa itu mengumpulkan pembicaraan 
orang Arab yang dipercayai dapat membantu dalam mendapatkan 
sikap kebahasaan sebenarnya. Dokumen-dokumen itu berupa syair 
yang indah-indah, kata-kata bersajak yang sedap didengar dan 
beberapa persoalan tentang perkamusan dan nahu daripadanya 
para pelajar telah, sebagaimana harusnya, telah dapat membiasa- 
kan dirinya dengan penuturan berbahasa dalam bahasa Arab. Ahli- 
ahli bahasa yang mahu mendefinisikan disiplin ini menyatakan 
“sastera ialah pengetahuan yang tinggi tentang sajak dan tentang 
pelbagai ilmu. Apa yang mereka maksudkan ialah berpengetahuan 
tentang bahasa dan syariah, tetapi hanya kandungan al-Quran dan 
hadis. Tidak ada ilmu lainnya yang ada kaitannya dengan bertutur 
Arab, dapat diperlukan sebab sebagaimana para sarjana mutakhir 
yang telah melibatkan dirinya dengan keahlian tentang tokoh 
retorik telah menggunakan kiasan dengan cara (merujuk kepada) 
istilah-istilah saintifik di dalam karya-karya puisi dan prosa 
langsung mereka. Dengan demikian, sasterawan berasa perlu 
untuk mengetahui istilah-istilah ilmu, demi untuk dapat memaha- 
mi kiasan-kiasan seperti itu. 

[*Di dalam kelas-kelas pengajaran agama ( ta'Iim ), kita sering 
mendengar ucapan guru-guru kita bahawa dasar-dasar dan prinsip- 
prinsip ilmu ini adalah empat buku. Yakni: Adab al-Kitab karya 
Ibn Qutaibah; Kitab al-Kamil karya al-Mubarrad; Kitab al-Bayan 
wa t-Tabyin karya al-Jahids; dan Kitab an-Nawadir karya Abu Ali 
al-Qali al-Baghdadi. Selain keempat buku tersebut, adalah derivat 
dan cabangnya. Kitab-kitab karya para saijana moden mengenai 
ilmu ini cukup banyak]. 

Pada permulaan (Islam) lagu (g hina) merupakan sebahagian 
daripada disiplin ini. Dendangan lagu adalah bergantung pada 
syair, sebabnya ialah bermula dengan syair kepada muzik. Para 
setiausaha dan orang-orang yang terkemuka di dalam Daulat 
Abbasiyah telah melibatkan diri dan menguasai lagu (ghina ) sebab 
ia diperlukan untuk membiasakan diri dengan kaedah-kaedah dan 

disiplin-disiplin Arab. Penglihatan dalam bidang ini tidak mengu- 
rangkan martabat atau dan muruah (keberanian) seseorang itu. 
Orang yang menjadi teladan dan diikuti oleh yang lain-lainnya 
ialah orang-orang Islam Hijaz di Makkah dan beberapa tempat 
lagi. Qadli Abu al-Faraj al-Ishfahani pernah menulis buku tentang 
lagu-lagu, yakni al-Aghani. Di dalamnya beliau membicarakan 
tentang sejarah seluruhnya, syair catatan nasab, catatan pepe- 
rangan dan pemerintahan dinasti-dinasti Arab. Buku ini didasar- 
kan pada 100 buah lagu yang dipilihkan oleh para penyanyi untuk 
ar-Rasyid. Kisah-kisah beliau itu adalah lengkap dan dapat 
difahami, satu-satunya. Malah, ia menjadi suatu arkib orang- 
orang Arab. Ia adalah suatu kumpulan ( disjesta membra merfibawa 
segala-gala kenangan yang indah tentang: syair, sejarah, lagu, dan 
seluruh kenderaan mereka. Pada pengetahuan kami, tidak ada 
sebuah buku yang sebanding dengannya. Itulah puncak karya 
seorang sasterawan yang mahu dicapai dan di mana dia harus 
berhenti bagaikan dia tidak boleh melampauinya lagi. 

Marilah kita berbalik semula kepada membuktikan ulasan- 
ulasan tentang ilmu-ilmu bahasa dalam istilah-istilahnya yang 
umum. 

Dan Allah penunjuk bagi kebenaran. 


47 Bahasa adalah suatu kebiasaan teknikal sahaja 

Setiap bahasa adalah kebiasaan-kebiasaan yang hampir serupa 
dengan kemahiran-kemahiran. Ia adalah kefasihan menggunakan 
lidah dan memenuhi matlamat untuk menyatakan idea-idea. Ber- 
hasil atau gagalnya kesempurnaannya adalah tergantung kepada 
lengkap atau tidaknya kebiasaan itu. Kali ini tidak merujuk kepada 
setiap perkataan, tetapi kesatuan perkataan itu. Seseorang penutur 
yang telah memperolehi kesempurnaan tabii berbahasa dan dengan 
itu berupaya untuk menyambung perkataan-perkataan yang ter- 
pisah demi menyatakan suatu pemikiran yang hendak disampaikan 
dan dia berupaya memerhatikan bentuk komposisi yang membuat- 
kan penuturannya menepati dengan keperluan-keperluan keadaan, 
dan juga telah dapat sebagaimana mungkinnya untuk menyalurkan 
kepada si pendengar apa yang hendak disampaikan. Ini yang 
dimaksudkan dengan balaghah atau kefasihan. 

Kebiasaan itu hanya boleh diperoleh dengan perulangan 

perbuatan. Perbuatan hanya dilakukan sekali sahaja dengan 
adanya pengulangan-pengulangan ia menjadi lebih berkesan, yang 
menjadi ciri yang tidak dimantapkan. Dengan pengulangan- 
pengulangan ia menjadi suatu kebiasaan, yakni, sesuatu yang 
mantap dan menjadi ciri-ciri yang mapan. 

Maka seseorang yang berbahasa Arab yang mendengarkan 
ucapan, susunan dan gaya bahasa yang sezaman dengannya, persis 
seperti seorang anak mendengarkan bermacam-macam perkataan 
dan mencuba memahami ertinya, diikuti kemudian dengan 
mendengarkan dan memahami susunan yang bermacam-macam. 
Tiap kali peristiwa mendengarkan itu akan memperbaharui ingatan 
hingga akhirnya orang bersangkutan memperoleh suatu keahlian. 
Dengan jalan ini, pelbagai bahasa dan pecahan bahasa atau dialek 
diwariskan dari satu keturunan kepada keturunan berikutnya, dan 
dipelajari oleh orang asing dan anak-anak. 

Inilah erti ungkapan Arab popular yang menyatakan bahawa 
bahasa adalah pembawaan tabii sesuatu bangsa. Dengan ini 
dimaksudkan, bahawa bangsa Arab memperoleh bahasa melalui 
ketrampilan; mereka ajarkan kepada orang lain tetapi tidak mereka 
pelajari daripada siapa pun. 

Kebiasaan berbahasa orang-orang Arab asli suku Mudhar 
menjadi tercemar apabila mereka berhubungan dengan orang- 
orang bukan Arab. Ini terjadi mulanya sewaktu generasi muda 
dibesarkan dalam pergaulan akrab dengan bangsa asing, yang 
daripadanya mereka mendengar dan mengambil alih gaya bahasa 
lain. Dalam pada itu, mereka juga mendengarkan gaya pengucapan 
Arab sendiri. Ini membuat mereka bingung, lalu mengambil sedikit 
dari sini dan sedikit dari sana. Demikianlah mereka mengembang- 
kan suatu keahlian baru dalam berbicara, yang ternyata lebih 
rendah daripada keahlian yang dimiliki nenek-moyangnya. Inilah 
yang diertikan dengan pencemaran dalam bahasa Arab. 

Itulah sebabnya pula mengapa dialek Quraisy merupakan 
dialek Arab yang paling mumi dan paling klasik, kerana jauhnya 
keberadaan suku Quraisy dari negeri-negeri asing, seperti juga para 
tetangga dekat mereka, seperti Tsaqif, Hudzail, Khuzaah, Bani 
Kinanah, Ghathafan, Bani Asad, dan Bani Tamim. Tetapi suku- 
suku yang hidup di pinggir-pinggir Arabia, seperti Rabiah, Lakhm, 
Judzam, Ghassan, Iyad, Q adi a ah, dan Yaman, dan suku-suku yang 
tak dapat tidak harus berhubungan dengan orang-orang Persia, 
Byzantium Rom, dan Ethopia, semuanya tidak mempunyai bahasa 

murni, kerana bercampur- baurnya nereka dengan bangsa-bangsa 
bukan Arab. Dan inilah sebabnya para ahli bahasa mempergu- 
nakan dekat atau jauhnya sesuatu suku dari Quraisy sebagai 
ukuran untuk menetapkan apakah suku itu dapat digunakan 
sebagai ukuran kemurnian atau tidak. 

Dan Allah - Maha Suci dan Maha Tinggi Dia - lebih 
mengetahui, dan dari-Nya diperoleh taufik). 


[*48 Loghat orang-orang Arab pada masa ini berdiri sendiri, dan 

berbeza dari loghat suku Mudhar dan Himyar 

Hal ini kerana kita menemukan loghat seperti yang diandaikan di 
dalam penjelasan mengenai maksud bahasa dan pemenuhan makna 
indikatif terhadap aturan bahasa suku Mudhar, dan itu tidak ada 
yang lenyap kecuali harakat kepada penentuan kata subjek 
dari objek ( maful ). Mereka pun berpegangan erat pada loghatnya, 
meskipun tetap melakukan pelbagai perubahan. Iaitu, misalnya 
mengedepankan yang akhir dan mengakhirkan yang akhir, dan 
menambahkan hubungan-hubungan kata ( qarrain ) yang menunjuk 
kepada pelbagai kekhususan maksud kata. Hanya saja, di dalam 
bahasa suku Mudhar, bayan dan balaghah lebih banyak dan lebih 
terkenal. Kerana di dalam bahasa tersebut kata-kata dengan segala 
esensinya mengindikasikan makna-makna dengan segala esensinya, 
dan apa yang dituntut keadaan tetap ada, dan disebut keadaan 
sederhana yang memerlukan sesuatu yang menunjuk kepadanya. 
Setiap makna harus dikeadaankan oleh pelbagai keadaan yang 
menjadi ciri khasnya. Keadaan-keadaan itu harus diungkapkan di 
dalam menyampaikan maklumat yang dimaksud, kerana keadaan- 
keadaan tersebut merupakan sifat-sifat dari pengertian kata. Pada 
semua loghat, keadaan-keadaan ( ahwal ) itu kebanyakan menunjuk 
kepadanya dengan lafaz-lafaz yang sengaja disusun untuk 
memberikan ciri khas. 

Adapun di dalam bahasa Arab, makna indikatifnya didapat 
pada keadaan-keadaan dan kualiti-kualiti dari komposisi-kompo- 
sisi kata-kata dan susunannya, berupa pengubahan kata pertama 
ke kata terakhir dan sebaliknya. Atau, penghapusan suatu huruf 
( hadzf) atau harakat i'rab , dan seringkah ditemui pada huruf-huruf 
yang tak terpisah. Dengan itu, di dalam bahasa Arab, tingkatan 
pembicaraannya berbeza-beza sesuai dengan perbezaan makna 


807 



MUKADIMAH IBN KHALDUN 


indikatif ( dilalah ) yang menunjukkan kepada kualiti tersebut, 
seperti telah diterangkan. Dengan demikian pembicaraan dalam 
bahasa Arab adalah ringkas dan lebih sedikit penggunaan kata dan 
ungkapannya dibandingkan semua bahasa lainnya. Inilah erti 
daripada sabda Nabi Muhammad s.a.w. 

“Aku diberi semua perbendaharaan bahasa dan bagiku 
pembicaraan diringkaskan sedemikian rupa.” 

Bandingkan hal tersebut dengan keterangan Isa bin Umar. 
Sebahagian ahli nahu berkata kepadanya: 

“Sungguh aku mendapatkai pengulangan di dalam bahasa 
Arab, misalnya perkataan orang Arab: ‘Zaid berdiri ( Zaiddun 
qa-imuri)\ dan ‘Sungguh Zaid berdiri {Inna Zaidan qa-imun)', 
dan ‘Sungguh, Zaid sungguh berdiri {Inna Zaidan la qa-imun)\ 
padahal pengertiannya sama.” 

Lalu, dikatakan kepadanya bahawa pengertian kata-kata 
tersebut sebenarnya berbeza-beza. Kalimat pertama dikemukakan 
bagi kawan bicara yang tidak mengetahui keadaan-bangun Si Zaid. 
Kalimat kedua, untuk yang telah mengetahuinya, tapi masih 
meragukannya. Sedang kalimat ketiga untuk mereka yang 
mengetahui tetapi menolak mempercayainya. Jadi, makna indika- 
tifnya berbeza-beza menurut perbezaan keadaan saat bicara. 

Hingga sekarang, balaghah dan bayan masih tetap merupakan 
kebiasaan dan amalan orang Arab. Dalam hal ini, janganlah anda 
hirau pendapat kacau sejumlah ahli nahu yang menguasai ilmu 
Vrab tetapi persepsinya banyak menyimpang. Mereka berdalih 
pada masa ini balaghah tetap lenyap, dan bahawa bahasa Arab 
telah tercemar, dengan melihat kekacauan Vrab pada bahagian- 
bahagian akhir pembicaraan, yang kaedah-kaedahnya mereka 
pelajari. Pendapat itu timbul dari tabiat mereka yang buruk, dan 
yang lahir kerana sempitnya persepsi ilmiahnya. 

Sampai kini, kita masih menemukan banyak kata Arab tetap 
pada objek-objeknya yang pertama. Ungkapan maksud pem- 
bicaraan orang Arab masih beragam sesuai dengan beragamnya 
kejelasan pengungkapan. Bentuk dan komposisi bahasa berupa 
puisi dan prosa tetap mereka gunakan dalam pidato-pidato. Dalam 
pelbagai pertemuan dan perkumpulan, boleh dikenal khatib yang 
mahir, penyair yang memukau, melalui susunan kata mereka 

ungkapkan. Cita rasa bahasa yang dalam dan watak yang jernih, 
membuktikannya. 

Dalam bahasa tulis tiada yang lenyap kecuali harakat i'rab 
pada bahagian akhir pembicaraan saja, yang di dalam bahasa 
Mudhar Vrab kebetulan merupakan suatu keharusan, sebagai 
kaedah khusus dan cirinya yang popular. Dan Vrab hanyalah 
sebahagian saja dari sekian banyak aturan bahasa. 

Perhatian terhadap loghat Mudhar barulah berkembang 
setelah loghat ini mulai tercemar, kerana bercampur-bauraya 
orang Arab dengan orang-orang asing setelah penaklukan kera- 
jaan-kerajaan Iraq, Syam (Syria), Mesir, dan Maghribi (Afrika 
Utara). Kebiasaan yang umum digunakan pada waktu tersebut 
segera mengubah loghat itu sehingga berganti rupa menjadi bahasa 
lain. Kerana al-Quran diturunkan dalam loghat Mudhar dan hadis- 
hadis Nabi juga diajarkan dalam loghat yang sama, timbul 
kekhuatiran bahawa dengan dilupakannya loghat ini, jalan masuk 
kepada kedua tiang agama itu akan terhalang, dan kedua-duanya 
segera tidak dapat lagi difahami dan lalu terlupakan orang sama 
sekali. 

Kerana itulah, menjadi suatu keharusan menuliskan hukum- 
hukum loghat, menetapkan ukuran-ukuran yang dipakai, dan 
mencari kaedah-kaedahnya. Satu macam disiplin ilmu baru kini 
muncul, yang diberi nama Ilmu Nahu, dengan pelbagai bab dan 
fasalnya, dasar-dasar dan masalah-masalahnya. Ilmu ini kemudian 
menjadi seni yang dipelihara dan ilmu yang dicatat, dan suatu 
tangga untuk sampai kepada Kitab Allah dan Sunnah Rasul-Nya. 

Barangkali, kalau kita meneliti bahasa Arab masa kini, dan 
ditarik kesimpulan hukum-hukumnya, kita barangkali akan 
menemukan harakat Vrabiyah pada makna indikatifnya dengan 
hal-hal lain yang didapat di dalamnya. Sehingga, hal itu menjadi 
kaedah-kaedah khusus baginya, dan mungkin akan merupakan hal 
yang baru yang berbeza daripada sistem pertama loghat Mudhar. 
Bahasa dan ilmunya tidaklah cuma-cuma. 

Antara bahasa Mudhar dan bahasa Himyar nampak persa- 
maan. Pada suku Mudhar, banyak objek bahasa Himyar dan 
tashrif kalimatnya berubah. Itu boleh diketahui melalui nukilan- 
nukilan yang ada pada kita. Ini berbeza dengan pendapat orang 
yang mengatakan merupakan adalah satu loghat. Bentukan loghat 
Himyar tersusun berdasar kias-kias loghat Mudhar dan kaedah- 
kaedahnya. Misalnya, sebahagian orang berpendapat bahawa kata 

al-qayl dalam bahasa Himyar berasal dari kata al~qawl. Dan 
banyak contoh serupa lainnya. Pendapat ini salah. Loghat Himyar 
adalah loghat lain yang berbeza dari loghat Mudhar pada 
kebanyakan keadaan, tashrif dan harakat Vrabnya, sebagaimana 
dapat dibandingkan antara loghat orang Arab dan loghat suku 
Mudhar pada masa kita ini. Hanya saja, perhatian terhadap bahasa 
Mudhar demi kepentingan syariat, seperti telah kami kemukakan, 
mengantar kepada penyimpulan dan deduksi. Dan kita, pada masa 
ini, tidak mempunyai alasan yang dapat merangsang serta 
mengajak kita kepada tindakan semacam itu. 

Pada bahasa generasi orang Arab kini, yang tinggal di 
daerah-daerah jauh, telah mengalami suatu perubahan. Misalnya, 
dalam cara mengejanya menurut makhraj yang ditulis para sarjana 
dalam kitab-kitab bahasa Arab, iaitu bahawa qaf dikeluarkan dari 
hujung akhir lidah melewati langit-langit atasnya. Demikian pula 
huruf kaf t tidak mereka eja dengan cara demikian - meskipun 
pengejaan yang sebenarnya terletak lebih rendah dari posisi qaf dan 
langit-langit atas sedikit ke depan - tetapi dengan makhraj pada 
pertengahan antara kaf dan qaf. Dan ini terdapat pada generasi 
Arab secara umum, di Barat atau Timur. Sehingga, hal itu menjadi 
ciri khas mereka di antara berbagai-bagai bangsa yang tiada 
persamaannya. Sehingga seseorang yang ingin berbahasa Arab, 
harus menyatu dengan generasi itu, dan masuk ke dalamnya, dia 
harus belajar cara pengejaan demikian. Menurut mereka, yang 
membezakan orang Arab asli dengan pendatang berbahasa Arab, 
dan orang kota, terletak pada pengejaan huruf qaf. Dengan ciri 
khas ini, nampak bahawa loghat tersebut adalah loghat Mudhar 
tersendiri. 

Dari generasi ini masih ada, dari golongan yang utama dan 
terkemuka, di Timur dan Barat, berasal daripada putera Mansur 
bin Ikrimah bin Khashfah bin Qais bin Ayalan dari Salim bin 
Mansur, dari bani ‘Amir bin Sha‘sha‘ah bin Mu‘awiyah bin Bakr 
bin Hawazin bin Mansur. Saat kini, mereka adalah puak yang 
paling banyak dan merupakan penduduk teramai di al-Ma‘mur. 
Merekalah keturunan Mudhar. Semua generasi mereka ikut 
mengeja qaf dengan cara itu. Loghat tersebut tidaklah diciptakan 
oleh generasi ini, tetapi mereka terima dari para pendahulunya 
secara berturutan. Dari sini nampak bahawa loghat itu adalah 
loghat suku Mudhar awal, dan barangkali loghat Nabi Muhammad 
s.a.w. Parfi fyqahp dari kalangan ahl l-bayt berpendapat demikian, 

dan mendakwa bahawa orang yang membaca Umm al-Kitab (al- 
Fatihah), “ Jhdina ash-Shirat al-mustaqim > ' tidak dengan mengeja 
qaf seperti yang ada pada generasi ini, maka bahasanya sudah 
menyimpang dan kerananya, solatnya tidak sah. Saya sendiri tidak 
tahu dari mana pendapat demikian berasal. Para penduduk kota 
tidak menciptanya. Mereka hanya saling menukilnya daripada 
orang-orang terdahulu, yang kebanyakan terdiri dari orang 
Mudhar, ketika mereka singgah di kota-kota sewaktu melakukan 
penaklukan. Generasi itu sendiri juga tidak menciptanya, hanya 
saja, dibanding penduduk kota, mereka lebih jauh bergaul dengan 
para pendatang asing. Loghat ini mengacu kepada loghat para 
pendahulu mereka. Inilah ejaan yang disepakati semua anggota 
generasi suku Mudhar, di Timur dan Barat, dan inilah loghat yang 
menjadi ciri pembeza yang khas antara seorang Arab dan 
peranakan kota. Hendaklah anda fahami hal ini. 

Allah penunjuk penjelas. 


49 Loghat penduduk kota adalah loghat tegak tersendiri yang 

berbeza daripada loghat suku Mudhar 

Ketahuilah bahawa percakapan yang dikenal di antara orang kota 
bukanlah loghat Mudhar kuno, dan bukan pula loghat anggota 
generasi Mudhar kini. Ia adalah loghat tersendiri yang jauh berbeza 
daripada loghat Mudhar dan loghat generasi Arab yang ada pada 
masa ini. Perbezaannya dengan loghat Mudhar lebih jauh lagi. 
Bahawa loghat itu adalah loghat tersendiri, sudah jelas, terbukti 
dari perubahan yang dianggap oleh ilmu nahu sebagai kata 
menyimpang. Di samping itu, loghat tersebut berbeza-beza 
menurut perbezaan istilah yang dipergunakan orang kota. Loghat 
penduduk Masyriq agak jelas bezanya dari loghat penduduk 
Maghribi. Demikian pula perbezaan loghat penduduk Andalusia 
dengan loghat penduduk Masyriq dan Maghribi. Mereka masing- 
masing mempergunakan loghatnya sendiri di dalam menyampaikan 
maksud dan menjelaskan kehendaknya. Inilah erti bahasa dan 
loghat. Tiadanya i'rab tidaklah menjadi masalah bagi mereka, 
sebagaimana telah kami katakan mengenai loghat orang Arab pada 
masa ini. 

Perbezaan sesuatu bahasa dari bahasa induk pada loghat 
generasi Arab ini timbul kerana pergaulan dan bahasa asing. 

Bahasa orang yang banyak bergaul dengan orang asing jauh 
menyimpang dari bahasa aslinya, sejauh pergaulannya, kerana, 
seperti telah kami katakan, keahlian diperoleh melalui pengajaran. 
Dalam hal loghat, ini adalah keahlian campuran antara keahlian 
berbahasa pertama yang ada pada orang Arab dan keahlian 
berbahasa kedua yang ada pada orang asing. Seberapa jauh bahasa 
asing didengar dan dipelajarinya, sejauh itu pula seseorang 
beranjak dari kehaliannya yang terdahulu. 

Perhatikanlah hal itu pada kota-kota Ifriqiyah, Maghribi. 
Andalusia dan Masyriq. Di Ifriqiyah dan Maghribi, misalnya, 
orang Arab berbaur dengan orang Barbar bukan Arab yang 
jumlahnya yang begitu banyak, sehingga mereka hadir pada setiap 
kota dan generasi. Bahasa asing menyisihkan bahasa Arab yang 
mereka kuasai sebelumnya, sampai menjadi suatu bahasa lain 
campuran. Bahasa asing menyisihkannya oleh sebab yang telah 
kami sebutkan sebelum ini. Dari bahasa yang asli, bahasa 
campuran begitu jauh menyimpang. Demikian pula di Masyriq, 
orang Arab menguasai bangsa-bangsa Persia dan Turki, dan 
berbaur dengan mereka. Bahasa mereka dipergunakan di antara 
para pembajak tanah, para petani, dan kaum sabi yang mereka 
jadikan sebagai inang penyusu. Bahasa mereka menjadi tercemar 
kerana rosaknya keahlian berbahasa asli mereka, sehingga 
kemudian berubah menjadi bahasa lain. Begitu pula halnya 
penduduk Andalusia yang bergaul dan berbaur dengan bangsa 
asing Galaleka dan Franka. Semua penduduk kota dari berbagai- 
bagai daerah ini lalu memiliki bahasa khusus yang berbeza dari 
bahasa Mudhar. Satu sama lain demikian berbezanya, seakan-akan 
ia suatu bahasa lain, kerana bahasa baru tersebut sudah menjadi 
keahlian yang kukuh dimiliki para anggota generasinya. 

Allah pencipta apa yang dikehendaki, dan memberi kadar. 


50 Pengajaran bahasa Arab Mudhar 

Ketahuilah, keahlian berbahasa Arab Mudhar pada masa kini telah 
punah dan tercemar. Bahasa generasi masa kini merupakan 
perubahan dari bahasa Mudhar, yang dengannya al-Quran dulu 
diturunkan. Bahasa kita sekarailg adalah bahasa lain yang lahir 
dari percampuran bahasa Arab dengan bukan Arab, sebagaimana 
telah disebutkan sebelum ini. Hanya saja, kerana bahasa adalah 

suatu disiplin ilmu - seperti telah diterangkan - maka selalu ada 
kemungkinan mempelajarinya, seperti semua disiplin ilmu lainnya. 

Cara pengajaran ta‘lim yang baik untuk mempelajarinya 
dapat dimulai dengan menghafazkan ucapan purba bangsa Arab, 
yang berasal daripada al-Quran dan hadis, ucapan orang salaf, dan 
pidatonya orang-orang pandai Arab serta sajak-sajak dan syair- 
syairnya. Hingga, setelah hafaz banyak puisi dan prosa, mereka 
menjadi seperti orang-orang yang lahir dan besar di antara bangsa 
Arab dan belajar cara menyatakan pendapat. Setelah itu, mereka 
harus mencuba melahirkan flkirannya sesuai dengan bentuk dan 
susunan kalimat Arab yang baku. Menghafalkan dan melahirkan 
pendapat dengan cara demikian dan dengan sering digunakannya 
dan diulang-ulang, memberikan kepada mereka suatu keahlian 
yang akan terus berkembang. 

Dalam pada itu, mereka memerlukan pengenalan watak dan 
pemahaman secara baik atas pelbagai kecenderungan orang Arab 
dan sistematik mereka di dalam penyusunan kalimat yang baik dan 
benar. Rasa dzauq-\ah yang membuktikannya. Ini timbul daripada 
keahlian, watak dan cara berfikir yang sihat yang akan kami 
terangkan lebih jauh. Dari penghafazan dan pengulangan pema- 
kaiannya, kadar keindahan akan muncul daripadanya, baik dalam 
bentuk pusi mahupun prosa. Yang memperoleh keahlian seperti ini 
seseorang akan memperoleh loghat Mudhar. Mereka berpan- 
dangan kritis dan tajam terhadap loghat dan balaghahnya.. 
Demikianlah seharusnya cara mempelajarinya. 

Dan Allah memberi petunjuk orang yang dikehendaki-Nya, 

dengan kumia dan keutamaan. 


51 Keahlian berbahasa ini tidak idektik dengan ketrampilan 
bahasa Arab dan yang terakhir ini tidak diperlukan di dalam 
pengajaran, ta‘lim 

Sebabnya kerana tatabahasa Arab adalah pengetahuan tentang 
kaedah-kaedahnya, khususnya ukuran-ukuran yang dipakai. 
Kerana itu ilmu bahasa Arab adalah “bagaimananya” itu sendiri. 
Ia bukan keahlian itu sendiri sama halnya dengan orang yang 
mengerti salah satu teori, yang mengetahui hanya ilmunya, dan 
tidak mengetahui amalannya. Misalnya, orang yang banyak 
mengetahui pekerjaan menjahit, tetapi tidak mengenal sama sekali 

praktik menjahitnya sendiri, sehingga dia akan menggambarkan 
pekerjaan menjahit sebagai berikut: 

“Menjahit ialah memasukkan hujung benang ke dalam lubang 
jarum, kemudian diikuti dengan menyisipkan jarum ke dalam 
dua tepi kain yang disatukan, dan mengeluarkannya dari tepi 
yang lain, kemudian mengembalikannya lagi ke tempat 
semula. Jarum dikeluarkan dengan jarak antara dua lubang 
yang pertama, kemudian dilanjutkan demikian seterusnya 
sampai pekerjaan yang lain selesai. Lalu bentuk sulaman 
diberikan, berupa timbul, bahagian terbuka”. 

Tetapi bila orang semacam itu diminta melakukan pekerjaan 
menjahit yang sebenarnya, ia sama sekali tidak akan dapat 
melakukannya. Demikian pula halnya orang yang mengaku tahu 
tentang pertukangan kayu, kalau ditanya tentang selok-belok 
pembuatannya dia akan menjawab: 

“Letakkan gergaji pada batang kayu, pegang hujungnya dan 
yang lainnya di hadapanmu. Pegang hujungnya yang lain dan 
tarik bergantian dari satu hujung ke hujung yang lain. Sisi-sisi 
gergaji bergigi tajam akan memotong apa yag dilaluinya 
pulang-balik hingga selesai.” 

Dia tahu tentang seluk-beluk cara memotong kayu dengan 
gergaji, tetapi kalau disuruh mengerjakannya, dia tidak akan dapat 
melakukannya. 

Demikian pula halnya hubungan hukum-hukum tatabahasa 
dalam Vrab dengan keahlian secara esensinya. Sebab pengetahuan 
tentang kaedah-kaedah Vrab adalah pengetahuan mengenai cara 
dan bukan pekerjaan itu sendiri. Kerana itu, sering kita temui ahli 
nahu, dan yang mahir berbahasa Arab serta menguasai kaedah- 
kaedahnya, tetapi bila diminta menulis sepatah dua kata untuk 
saudara, kekasihnya, atau menulis surah pengaduan, dan surat 
protes, acap membikin kesalahan dan tidak sanggup mendapatkan 
kata-kata yang tepat untuk melahirkan susunan kalimat yang kena. 

Sebaliknya, banyak yang mahir mengubah puisi dan prosa 
Arab, tetapi tidak dapat membezakan antara subjek dan predikat, 
antara bentuk nominatif dan aktif, yang mencerminkan tidak 
dikuasainya sama sekali pengetahuan tentang hukum tatabahasa 
bahasa Arab. Dari sini dapat disimpulkan bahawa ketrampilan 

menulis tidak sekaligus bererti ahli di dalam bidang tatabahasa 
Arab, dan bahawa kemampuan menulis tidak memerlukan 
penguasaan ketatabahasaan. 

Memang kita dapatkan juga ahli tatabahasa yang juga mahir 
menulis, tetapi ini jarang dan suatu kebetulan saja, dan khususnya 
terdapat di antara mereka yang mempelajari kitab-kitab Sibawayh. 
Soalnya, kitab Sibawayh tidak hanya membahas peraturan- 
peraturan tentang i'rab, tetapi juga memuat contoh-contoh 
peribahasa Arab, syair-syair, dan ungkapan-ungkapan. Dengan 
demikian, buku tersebut membantu sekali dalam memperoleh 
keahlian menulis, sehingga orang yang mempelajarinya mendapat- 
kan pengertian yang cukup tentang cara pemakaian bahasa Arab, 
yang mengendap di bawah sedar - yang keluar dengan sendirinya 
bila diperlukan - dan yang memberi mereka keahlian dan 
ketangkasan berbicara yang memadai. 

Tetapi banyak pula orang, yang mempelajari buku-buku 
Sibawayh yang tidak begitu memperhatikan contoh-contoh yang 
diberikan. Sehingga mereka memang memperoleh keahlian dihi- 
dang tatabahasa, tetapi tidak trampil dalam berbahasa. Adapun 
para pelajar yang memakai buku-buku tatabahasa semata-mata 
tanpa disertai contoh-contoh berupa prosa dan puisi - jarang sekali 
menyedari pentingnya keahlian itu. Sungguhpun demikian mereka 
mengira telah menguasai seni tulis menulis, padahal nyatanya 
mereka masih jauh dari ketrampilan tersebut. 

Para ahli dan guru tatabahasa Arab di Andalusia lebih 
mungkin mengembangkan keahlian bidang daripada golongan 
lainnya. Itu disebabkan kerana dalam tatabahasa yang menjadi 
bidang kajian itu mereka dilengkapi contoh-contoh puisi dan prosa 
Arab termasuk peribahasanya. Dan juga mereka di kelas-kelas 
bcTtafaqquh dalam susunan bahasanya, sehingga banyak kemam- 
puan berbahasa yang diserap murid pemula. 

Tetapi para ahli tatabahasa dari Maghribi dan Ifriqiyah, serta 
lainnya, mempelajari bahasa Arab dengan cara pendekatan yang 
sama terhadap berbagai-bagai cabang ilmu lain. Mereka tidak 
dengan sungguh-sungguh berusaha mengusai tafaqquh di dalam 
penyusunan kalimat bahasa Arab, kecuali mencuba melakukan 
penghuraian kata-kata dari segi rasio (akal) dan bukan dari sudut 
isi dan susunan bahasanya sendiri. Demikianlah pengetahuan 
tatabahasa Arab hampir menjadi bahagian daripada kaedah logik 
atau dialektik. Sehingga hubungannya dengan idiom dan ucapan- 

ucapan yang hidup, menjadi hilang, kerana tidak adanya contoh- 
contoh yang diambil daripada pengucapan-pengucapan yang se- 
benarnya, serta tidak adanya amalan. Padahal amalan adalah satu- 
satunya cara paling membantu untuk mendapatkan keahlian 
bidang bahasa. Hukum tatabahasa hanyalah alat belajar, tetapi 
para ahli tatabahasa membelokkan penggunaannya, dan meng- 
ubahnya menjadi ilmu murni. 

Anda dapat melihat dari penjelasan dalam bahagian ini, 
bahasa keahlian dalam bahasa Arab hanya dapat diperoleh melalui 
penghafazan ucapan-ucapan orang Arab. Dengan demikian, para 
pelajar mendapatkan gambaran yang jelas bagaimana menyusun 
kalimat bahasa Arab secara baik dan benar. Ibarat menenun 
pelajar bagai menenun di atas alat tenun yang sama. Mereka 
menjadi seperti orang yang dibesarkan di tengah-tengah bangsa 
Arab purba, bicara dengan mereka dengan bahasa mereka sendiri, 
sehingga menjadi ahli dalam melahirkan fikirannya dalam bahasa 
Arab. 


Allah penentu segala persoalan. Allah lebih mengetahui yang 
ghaib. 


52 Tafsiran dan pengertian yang sebenarnya tentang ‘rasa’, dzauq , 
menurut isitilah teknikal para pengkritik sastera, bayan . Suatu 
penjelasan mengapa orang bukan Arab yang berbahasa Arab 
sebagaimana lazimnya tidak memilikkinya? 

Perkataan ‘rasa’, dzauq , adalah digunakan di kalangan orang yang 
mengambil berat terhadap pelbagai abang ilmu kritikan sastera, 
bayan. Ia bermakna kefasihan lidah telah memiliki kepetahan 
balaghah. Balaghah adalah penyelarasan pembicaraan kepada apa 
yang mahu dimaksud, dalam setiap aspeknya. Ia diperoleh melalui 
gabungan perkataan. Pembicaraan yang fasih berbahasa Arab 
memilih bentuk pernyataan yang berupaya menghasilkan penye- 
larasan menurut kaedah dan cara percakapan orang-orang Arab. 
Dalam hubungan ini, dia ternyata tidak menyimpang daripada 
kefasihan, balaghah berbahasa Arab. 

Kebiasaan yang telah mantap dan telah bersebati pada 
tempatnya kelihatan seolah-olah pembawaan dan naluri. Dengan 
demikian, ramai orang tidak biasa dengan pentingnya kebiasaan 
itu, beranggapan bahawa penggunaan akhiran huruf vokal dan 

susunan bahasa, kalimat bahasa Arab di dalam bahasa mereka 
adalah suatu hal yang semula jadinya. Mereka mendakwa adalah 
tidak benar. Pembicaraan yang betul adalah suatu kebiasaan yang 
telah diwarisi dan mapan dalam penyusunan kalimat, hinggakan 
seakan-akannya ia sudah menjadi suatu hal yang semula jadinya 
atau pembawaan. 

Sungguhpun begitu, sebagaimana telah dijelaskan terdahulu, 
kebiasaan ini melalui latihan yang terus-menerus dalam bertutur 
dan daripada pendengaran yang berulang-ulang kalinya dan dari- 
pada pemahaman nilai-nilai khusus mengenai gabungan perkataan- 
perkataannya. Ia diperolehi melalui pengetahuan mengenai per- 
aturan-peraturan ilmu yang berlegar dalam kritikan sastera. Per- 
aturan-peraturan itu memberikan penguasaan tentang hukum- 
hukum tatabahasa sebagaimana dirumuskan para ahli tatabahasa 
Arab. Ia tidak memberikan seseorang itu kebiasaan sebenar pada 
tempat-tempatnya. Sekiranya hal itu dapat dimantapkan (dapatlah 
kita katakan) kefasihan lidah seorang pembicara yang fasih itu 
akan dibimbing oleh seorang yang betah ke arah pelbagai aspek 
merangkaikan kalimat dan mendapatkan susunan yang betul 
sejajar dengan susunan dan gabungan kalimat yang biasa diguna- 
kan oleh para penulis prosa dan puisi Arab. Sekiranya orang yang 
telah mempunyai kebiasaan (linguistik Arab) mencuba untuk 
menyimpang daripada kebiasaan itu dan gabungan perkataan 
yang khusus kepada cara bertutur Arab, dia tidak berupaya me- 
lakukannya. Lidahnya yang telah terbentuk itu tidak akan menurut 
pada penyimpangan-penyimpangan sebab ia tidak lazim dan juga 
kerana penguasaannya yang mendalam dengan sendirinya mende- 
saknya supaya menggunakan susunan kalimat yang betul. ... 

Di samping itu, bila dia menjumpai tulisan yang tidak sesuai 
dengan kaedah prosa Arab yang baik, dia akan menjauhi dan tidak 
menyenanginya serta menganggap tulisan-tulisan itu tidak tergo- 
long dalam bahasa Arab yang dikuasainya. Mungkin juga dia tidak 
dapat memberikan alasan bagi ketidaksenangannya, hal yang 
dengan mudah dapat diperoleh para ahli tatabahasa dan kritikan 
sastera. Soalnya, para ahli tatabahasa dan kritikan sastera mem- 
pergunakan kaedah-kaedah yang mereka dapatkan daripada hasil 
kajian tentang bentuk dan susunan kalimat. Sedang kelompok ter- 
dahulu dituntun oleh perasaan yang timbul daripada amalan berba- 
hasa Arab sudah lama membuatnya menyerupai orang Arab, iaitu 

orang-orang Arab dari zaman pra-Islam atau abad-abad Islam 
permulaan. 

Misalnya, jika seorang anak kecil dibiarkan tumbuh dan ter- 
didik di lingkungannya sendiri, anak itu tentunya akan belajar 
bahasa lingkungannya itu dan sehingga i'rab dan balaghahnya. akan 
mendarah mendaging, dan dia benar-benar menguasainya. Pe- 
nguasaan itu dicapai bukan dengan sesuatu ilmu yang teoretikal, 
tetapi kerana kefasihan lidah dan kemahiran bicaranya. Kemahiran 
seperti itu, diperoleh pula oleh kelompok yang datang kemudian, 
dengan memelihara dan menghafaz langgam pembicaraan, syair- 
syair, dan pidato-pidato mereka, serta terus-menerus mengamal- 
kan, sampai akhirnya memperoleh keahlian yang sama. Akhirnya 
mereka seakan-akan dibesarkan dan dididik dengan cara yang 
serupa. 

Kebiasaan ini, sekiranya telah kukuh dan mapan secara 
kiasannya disebut ‘rasa’, dzauq, suatu isitilah teknikal daripada sas- 
tera, bayan. ‘Rasa’, adalah daya yang ditimbulkan oleh makanan. 
Tapi, oleh sebab kebiasaan berbahasa adalah terletak di lidah, yang 
merupakan tempat berlakunya percakapan, di samping menjadi 
tempat merasakan makanan, maka istilah ‘rasa’ secara kiasannya 
digunakan untuk itu. Selanjutnya, ‘rasa’ adalah sesuatu yang 
intuitif yang diperhatikan oleh lidah, sama seperti makanan yang 
secara sensualnya dirasai olehnya. Dengan demikian, ia disebut 
sebagai ‘rasa’. 

Sekiranya hal ini sudah dijelas, ia akan membuat seseorang 
menyedari mengapa orang-orang bukan Arab - seperti bangsa 
Persia, Byzantium, Turki di Timur dan Barbar di Barat yang mana 
adalah orang asing terhadap bahasa Arab terpaksa menyerap dan 
berbicara dalam bahasa itu kerana hubungan langsungnya dengan 
orang-orang Arab - tidak memiliki rasa tersebut. Bangsa bukan 
Arab itu memiliki kebiasaan yang sebagaimana telah kami 
nyatakan. Sebelumnya mereka telah menguasai kebiasaan berba- 
hasa - bahasa ibundanya - dan pada sebahagian usia mereka telah 
berlalu sebelum, berkesempatan menuturkan bahasa Arab. Kini, 
apa yang dapat mereka lakukan ialah terlibat terus dengan 
perkataan-perkataan itu dan gabungan kata-kata dalam perca- 
kapan seharian dengan penduduk kota-kota Islam dan yang mana 
mereka lakukan kerana terpaksa. 

Kebiasaan berbahasa Arab kuno ini telah lenyap daripada 
penduduk kota-kota Isjam dan mereka terlalu asing padanya. 

Mereka telah memiliki ketrampilan berbahasa yang lainnya, yang 
mana ianya bukan bahasa Arab yang dimahukan. Orang yang tahu 
mengenai hukum tatabahasa Arab hanya mendapatkannya dalam 
buku-buku dan sama sekali tidak memiliki kebiasaan-kebiasaan- 
nya. Mereka hanya menguasai hukum-hukumnya sahaja. Padahal 
ketrampilan berbahasa hanya dapat diperoleh melalui amalan yang 
tetap, menjadi biasa dengan pembicaraan bahasa Arab, serta 
berulang-ulang mempergunakan dan mendengarkannya .... 

[*Telah dijelaskan bahawa Sibawayh, al-Farisi, az-Zamakh- 
syari, dan para ahli bahasa terkemuka lainnya adalah orang-orang 
bukan Arab yang telah mencapai keahlian bahasa Arab. Tentang 
hal itu, ketahuilah bahawa mereka adalah bukan Arab daripada 
segi keturunannya sahaja, namun yang memberikan pendidikan 
kepada mereka adalah orang-orang Arab yang ahli. Mempelajari- 
nya daripada orang-orang Arab sendiri membuat mereka mengua- 
sai bahasa Arab tanpa batas. Seakan akan mereka menguasainya 
sejak awal pertumbuhan, seperti orang Arab asli yang tumbuh di 
dalam lingkungannya, sehingga mereka mengetahui hakikat bahasa 
Arab dan menjadi ahlinya. Meskipun bukan Arab dalam 
keturunan, mereka bukanlah bukan Arab dalam bahasa dan 
pembicaraan. Sebab, mereka telah mengenal Islam sejak mula 
kehadirannya, ketika Arab bahasa masih dalam pertumbuhannya, 
dan jejak-jejak kekayaan bahasa belum lagi lenyap. Mereka bukan 
pula orang kota. Kemudian, mereka tekun berlatih dan mempela- 
jari bahasa Arab, hingga menguasainya benar-benar. 

Hari pertama seorang bukan Arab bergaul dengan ahli 
bahasa Arab di kota-kota, dia menemukan bahawa keahlian 
berbahasa Arab memiliki jejak-jejak penjang. Dia saksikan 
keahlian orang Arab yang khas, yang lain dari bahasanya sendiri. 
Dapat diandaikan, kita saksikan orang bukan Arab mulai berlatih 
berbicara bahasa Arab, mempelajari dan menghafaz syair-syair, 
namun tetap kecil kemungkinannya dia menjadi ahli bahasa Arab. 
Sebabnya, seperti telah dikemukakan di hadapan, bila pencapaian 
suatu keahlian telah didahului keahlian walaupun dia berada di 
tempat pertumbuhannya, keahlian itu didapat dalam keadaan tidak 
sempurna. Andaian yang lain, kalau seorang bukan Arab kerana 
keturunan juga secara bahasa berbaur sama sekali di dalam bahasa 
bukan Arab, dan mempelajari kaedah-kaedah kritik sastera ini 
berandaian bahawa orang bukan Arab dapat memperoleh ‘rasa’ 
itu. Andaian yang keliru. Kerana dia hanya akan mencapai 

keahlian tersebut bila itu diperoleh dalam kaedah-kaedah kritik 
sastera, dan bukan dari keahlian bersifat menyatakan sama sekali. 

“Dan Allah memberi petunjuk jalan yang lurus siapa yang 
dikehendaki-Ny a ’ ' ’ . 1 67 


53 Masyarakat bandar adalah pada umumnya lemah dalam mem- 
peroleh kepetahan berbahasa yang diakibatkan oleh pendidik- 
an. Semakin terpisahnya masyarakat bandar daripada bahasa 
Arab, semakin sukar pula untuk memperolehnya 

Sebabnya ialah kerana pelajar yang berkenaan telah terlebih 
dahulu memperoleh kebiasaan yang tidak selari dengan ketram- 
pilan berbahasa Arab. Sebabnya ialah dia telah dibesarkan dan 
berbicara menggunakan bahasa yang sudah maju, yang mana dia 
dipengaruhi oleh pertuturan bahasa bukan Arab pada suatu 
tingkatnya bahawa akhirnya keaslian bahasa Arab itu telah 
digantikan dengan bahasa lainnya. Kebiasaan bahasa itu meru- 
pakan bahasa penduduk penetap semasa. 

Dengan demikian, didapati guru-gurunya berusaha terlebih 
dahulu mengajarkan bahasa Arab. Para ahli nahu beranggapan 
bahawa ianya sebaik-baiknya dilakukan melalui pelajaran nahu. 
Tapi ini dilakukan melalui mengajarnya kebiasaan berbahasa 
secara hubungan langsung dengan bahasa dan pembicaraan- 
pembicaraan Arab. Adalah benar bahawa nahu itu lebih dekat 
(daripada yang lainnya) dalam mengadakan hubungan dengan 
benda-benda itu. Semakin kukuhnya penuturan kebiasaan bukan 
Arab di kalangan penduduk bandar adalah dan semakin tersisih ia 
daripada bahasa asli Arab, maka semakin kurang penuturnya 
dapat mempelajari* bahasa Arab tulen dan mendapatkan kebiasaan- 
kebiasaan daripadanya ... 

[*Di antara bahasa-bahasa loghat orang kota, ada yang 
mendarah-daging kenon-Arabannya, dan yang paling jauh, dari 
bahasa Arab Mudhar kuno. Orang yang berbahasa demikian tidak 
akan mampu mempelajari bahasa Arab mudhar serta memperoleh 
kebiasaan, kerana kemungkinan adanya keterasingan pada waktu 
itu. Bandingkan hal ini dengan orang-orang kota. Orang-orang 
Ifriqiyah dan Maghribi sangat bersebatinya bahasa bukan Arab- 


167 Al-Quraiy sirah 24 an-Nur ayat 24. 

nya, dan sangat jauh dari bahasa Arab murni. Dengan demikian, 
mereka memiliki keterbatasan yang sempurna dalam memperoleh 
keahlian bahasa itu melalui pengajaran, ta'lim. Ibn ar-Rafiq 
menukilkan bahawa sebahagian penulis al-Qairawan bersurat 
kepada sahabatnya: 

“Saudara, barang siapa tidak merasa kehilangan engkau, dia 
telah kehilangan dia. Abu Sa‘id memberitahu aku bahawa 
engkau mengakui engkau dan mereka telah kami datangi. 

Hari ini kami ada gangguan, sehingga kami tak siap keluar. 
Adapun orang-orang rumah bagaikan anjing mengenal 
tulisan. Mereka bohong. Ini salah. Ini bukan huruf. Demikian 
surat saya kepadamu. Saya rindu padamu. Insya-Allah .” 168 

Demikian keahlian mereka berbahasa Arab Mudhar, seperti 
contoh yang telah kami kemukakan. Demikian pula bangsa bukan 
Arab. Dan semua itu ada pada tangan daulat Dailam dan Saljuq. 
Mereka bercampur-baur dengan orang kota dan kaum penetap, 
hingga jarak mereka semakin jauh dari bahasa Arab dan 
keahliannya, sehingga banyak di antara pelajarnya tidak sempat 
meraih keahlian. Berdasar hal tersebut, dalam khazanah bahasa 
mereka pada saat ini hanya terdiri dari dua cabang sastera, puisi 
dan prosa, meskipun mereka telah berusaha berbuat lebih banyak. 

Allah menciptakan apa-apa yang dikehendaki dan dipilih- 
Nya. Allah Maha Suci dan Maha Tinggi, Dia lebih 
Mengetahui. Dengan-Nya diperoleh taufik. Tidak ada Tuhan 
selain Allah. 


54 Pembahagian pembicaraan kepada puisi dan prosa 

Bahasa Arab dan percakapan bahasa Arab adalah terbahagi 
kepada dua cabang. Satu di antaranya syair nadzoman. Ia adalah 
pembicaraan mengenai matra dan ritma, yang bermakna bahawa 
setiap barisnya berakhir pada satu huruf yang tertentu, yang 
disebut ‘ritma’, sajak. Cabang yang lainnya adalah prosa iaitu, 
pembicaraan yang tanpa matra. 

Setiap cabang mencakup pelbagai macam sub-cabang dan 


168 Teks surah ini sulit dimengerti kerana menyimpang dari tatabahasa Arab yang 
sebenarnya. Terjemahan ini harfiah sekali. 

cara-cara pengucapan. Puisi mencakup sajak-sajak pujian, madah, 
sajak kepahlawanan, dan elegi. Adapun prosa boleh berupa prosa 
bersajak. Prosa bersajak berakhiran putus, cola ending, pada ritma 
yang seluruhnya, atau kalimat-kalimat nadzoman secara sepasang- 
sepasang. Inilah yang disebut ‘prosa bersajak’. Prosa boleh jadi 
berupa ‘prosa langsung’, mursal. Dalam prosa mur sal, pembicaraan 
berlangsung terus dan tidak terbahagi kepada bahagian-bahagian 
yang terputus tapi terus lurus tanpa bahagian-bahagiannya baik 
berupa sajak atau apa pun juga. Prosa dipergunakan dalam 
khutbah-khutbah, doa, dan dalam pembicaraan-pembicaraan 
yang dimaksudkan untuk membesarkan hati atau menakut-nakuti 
masa . 169 

Al-Quran adalah berbentuk prosa. Namun, ia tidak termasuk 
ke dalam kedua kategori tersebut, dan tidak disebut prosa mursal 
atau prosa musajja , bersajak. Ia terbahagi dalam ayat-ayat, 
bahagian yang berakhir pada pemotongan-pemotongan maqathi 
di mana rasa, dzauq , yang mengharuskan seseorang menghentikan 
pembacaan di situ. Kemudian, pembicaraan ‘diulangi’ dan 
diteruskan pada ayat berikutnya. Pembacaan itu diulang tanpa 
keharusan huruf-huruf ritma dapat membuat jenis pembicaraan 
menjadi suatu prosa bersajak. 

Inilah makna firman Allah s. w. t.: 

“Allah telah menurunkan kumpulan perkataan yang paling 
baik, iaitu al-Quran, yang sama mutu ayat-ayatnya dan lagi 
berulang-ulang, membuat gementar orang-orang yang takut 
kepada Tuhannya .” 170 

Dan inilah firman-Nya yang lain: 

“Kami telah memisah-misah ayat-ayat .” 171 

[* Akhirnya ayat al-Quran disebut ‘pemisah’, fawashil , sebab 
ayat-ayat itu bukan sajak, dan tidak ada keharusan pengaturan 
ritma sebagaimana yang berlaku pada sajak. Ayat-ayat itu bukan 
pula ritma, qafiyah. Nama ‘yang diulang-ulang’, al-matsani. 


169 Ini juga salah satu tujuan yang dikehendaki Aristotles dengan retoriknya. 

170 Al-Quran surah 39 az-Zumar ayat 23. 

171 Al-Quran surah 6 al-An‘am ayat 126. 

diberikan kepada seluruh ayat-ayat al-Quran secara umum, dengan 
alasan yang telah kami sebutkan tadi. Dan nama itu diirikan oleh 
‘ummul Quran’, al-Fatihah, kerana surah itu amat sering diulang- 
ulang, seperti Fatihah disebut l as-Sab’ul-MatsanV , tujuh ayat yang 
diulang-ulang. Bandingkan hal ini dengan pendapat para mufassir 
dengan hujahan mereka dalam menamakan ayat-ayat al-Quran 
dengan al-matsani. Pasti terbukti bagi anda kebenaran peng- 
hujahan pendapat kami tadi]. 

Setiap cabang-cabang puisi memiliki kaedahnya yang tersen- 
diri, yang dianggap suatu khusus untuk para ahli yang terlibat di 
dalam cabangnya, serta tidak berlaku dan tidak digunakan bagi 
cabang lainnya. Misalnya nasib yang khusus untuk syair, pujian 
serta doa yang khusus untuk khutbah, doa yang khusus untuk 
percakapan, dan lain sebagainya. 

Para pengarang mutakhir telah mempergunakan bentuk- 
bentuk puisi dalam penulisan prosa dan pengukur-pengukur 
matranya, mawazin. Dalam tulisan itu mereka menggunakan 
banyak sekali prosa bersajak dan ritma-ritma yang menjadi 
keharusan, serta mendahulukan nasib. Jika seseorang menelitinya 
seseorang akan mendapat kesan bahawa prosa jenis tersebut benar- 
benar merupakan bentuk puisi syair. Prosa jenis ini hanya berbeza 
dengan puisi pada tiadanya matra. Pada masa-masa terbaharu, 
para setiausaha tetap mempergunakan cara ini di dalam surat- 
menyurat rasmi pemerintah. Mereka membatasi semua penulisan 
prosa pada gaya ini, yang mana memang mereka senangi. Mereka 
mencampur semua cara di dalamnya. Mereka menghindari prosa 
langsung mursal, khususnya orang-orang Timur. Di tangan setia- 
usaha-setiausaha yang dungu, surat-menyurat pemerintahan, seka- 
rang ini ditandatangani dengan cara yang telah disinggung tadi. 
Ditinjau daripada gaya bahasa yang baik, cara itu tidak benar, 
sebab dalam gaya yang baik seorang berusaha menemukan 
kesesuaian di antara apa yang dikatakan dan tuntutan-tuntutan 
suatu keadaan di mana pembicara dan orang yang diajak bicara 
menemukan diri. Maka, seharusnya surat-menyurat pemerintah- 
an dibebaskan dari gaya prosa ini. Kaedah puisi itu menerima 
kebijaksanaan, campuran antara jenaka dengan yang serius, 
deskripsi yang panjang, penggunaan pepatah-petitih secara bebas, 
dan banyak terdapat pernyataan perumpamaan dan gambaran- 
gambaran kiasan (meskipun) di mana satu pun tidak diperlukan 
dalam percakapan yang biasa. Ketetapan penggunaan ritma yang 

konstan adalah suatu kebijaksanaan dan hiasan. Semua ini adalah 
tidak sesuai dengan martabat kedaulatan dan kekuasaan pe- 
merintahan, dan dengan tugas membesarkan hati dan menakut- 
nakuti rakyat atas nama seorang raja. Di dalam surat-menyurat 
pemerintahan, yang dianggap terpuji, adalah menggunakan prosa 
mursal - pembicaraan yang terus terang dengan hanya mengguna- 
kan prosa secara kadang-kadang digunakan pada sajak prosa 
secara tidak dipaksakan - serta bentuk-bentuk pembicaraan yang 
sangat sesuai dengan tuntutan situasi tertentunya. Kedudukan dan 
situasi setiap pembicara adalah berbeza-beza. Pada setiap tempat 
berbicara, kita memiliki cara tersendiri, misalnya menggunakan 
deskripsi yang panjang atau pendek, memotong perkataan di sana 
dan di sini, atau memakai kalimat yang bernada menegaskan, 
menjelaskan, atau berupa isyarat, sindiran dan kiasan. 

Adapun surat-menyurat pemerintahan yang dibuat dengan 
cara sepertimana telah disebutkan di atas, dengan kaedah yang 
hanya sesuai untuk syair puisi, wajar dicela. Satu-satunya yang 
dilakukan oleh orang semasa adalah kerana kebiasaan pem- 
bicaraan bukan Arab begitu menguasai lidah mereka. Dan sebagai 
akibatnya, mereka tidak berupaya memberikan pembicaraan 
menurut kesesuaiannya dengan tuntutan suatu keadaan yang ada. 
Maka, mereka tidak berupaya untuk menggunakan pembicaraan 
secara terus-terang, mursal. Ia adalah pekerjaan yang sukar dan 
menghendaki usaha yang lama demi mencapai kefasihan berbicara. 
Mereka sangat suka menggunakan gaya prosa bersajak tersebut, 
yang dengan cara itu mereka berusaha menutupi ketidakmam- 
puannya untuk berbicara sesuai dengan jalan fikiran dan tuntutan 
keadaan yang khusus. Mereka mencari helah menutupi kelemahan- 
kelemahan mereka dengan cara menghiasai pembicaraan dengan 
prosa bersajak dan ungkapan retorik. Mereka melalaikan semua- 
nya yang lain. 

Para setiausaha hari ini dan penyair yang menetap di Timur 
telah menggunakan kaedah ini dan mengaplikasikannya dengan 
cara yang berlebih-lebihan di dalam segala bentuk pembicaraan. 
Bahkan mereka melampauinya hingga menambahkan akhiran- 
akhiran vokal dan infleksi-infleksi perkataan-perkataan untuk 
memperoleh akhiran ini ... [* apabila mereka dihadapkan kepada 
penentuan jenis dan kesesuaian yang kedua-duanya tidak dapat 
dipertemukan dengannya. Mereka juga mengada-adakan bentuk 
penentuan jenis, dan mengemukakan i 'rab serta merosak susunan 

kalimat dengan harapan secara kebetulan menemukan penentuan 
jenis itu. Maka, fikirkanlah hal ini berdasarkan keterangan yang 
telah kami kemukakan kepada anda, sehingga anda mendapatkan 
kebenaran seperti yang telah kami sebutkan. 

Allah pemberi taufik bagi kebenaran, dengan kumia dan 
karamah-Nya. Dan Allah yang Maha Tinggi lebih mengeta- 
hui. 


55 Keupayaan untuk menulis puisi dan prosa yang baik adalah 
suatu yang jarang sekali ditemui secara sekaligus oleh satu 
orang 

Sebab bagi keadaan ini ialah bahawa seperti telah kami terangkan, 
adalah suatu kebiasaan yang mana terdapat pada lidah. Sekiranya 
kebiasaan lainnya telah terlebih dahulu menguasai tempatnya, 
maka kebiasaan yang selanjutnya tidak mempunyai ruang yang 
cukup untuk berkembang sebab penerimaan dan pertumbuhan 
kebiasaan adalah lebih mudah dan lebih senang untuk tabiat 
( natur e ) yang berada pada fitrah asalnya. Sekiranya kebiasaan 
lainnya ia akan menyangkal kebiasaan yang baru dalam pengertian 
ia akan menerima kebiasaan yang baru. Kebiasaan yang pertama 
menghalanginya untuk dengan cepat menerima. Maka, akan 
tumbuhlah ketidaksesuaiannya. Adalah suatu yang tidak mungkin 
untuk kebiasaan yang baru berkembang dengan sempurna. Ia 
adalah pada umumnya, teijadi pada semua kebiasaan teknikal. Hal 
yang sama teijadi pada bahasa. Bahasa adalah kebiasaan yang ada 
kaitannya dengan lidah dan sama kedudukannya dengan kemahir- 
an-kemahiran. Ia dapat diperhatikan bagaimana orang-orang yang 
kecekapannya telah didahului oleh kebiasaan berbicara bukan 
Arab yang akan selalu kurang sempurna pengetahuan bahasa 
Arabnya. Orang-orang yang terlebih dahulu menguasai kebiasaan 
adalah jarang-jarang sekali menguasai atau fasih seluruhnya. 
[* Misalnya orang yang telah terlebih dahulu berbahasa Persia 
tidak akan menguasai bahasa Arab. Dan kalau pun dia mem- 
pelajarinya, dia masih juga akan tidak memperoleh kesempurnaan. 
Demikian pula seorang Barbar, Rom, dan Franka, jarang ada di 
antara mereka yang benar-benar mantap keahlian berbahasa 
Arabnya. Hal itu kerana ada keahlian bahasa lain yang telah 
mendahului menguasai lidah mereka. Sehingga, bila seorang pelajar 

daripada kalangan yang mempergunakan satu-satu bahasa tersebut 
mencarinya di kalangan yang berbahasa Arab, maka pengetahuan 
yang diperolehnya sama sekali tidak sempurna, kecuali dari segi 
bahasa. Sebelum ini telah dikemukakan, bahasa dan loghat tidak 
berbeza dengan ilmu eksakta. Dan telah dikemukakan pula bahawa 
kedua bidang keilmuan itu tidak mungkin terjejal pada diri 
seseorang, dan bahawa seseorang yang telah memiliki suatu 
keahlian dengan sempurna sebelumnya, jarang dia menguasai 
bidang keahlian lain dengan sempurna sebelumnya, jarang dia 
menguasai bidang lain dengan kadar kesempurnaan yang sama. 

“Dan Allah menciptakan kalian dan segala apa yang telah 

kamu ketahui”. 


56 Kemahiran menulis syair dan cara mempelajarinya 

Ini adalah salah satu di antara disiplin ilmu yang ada hubungannya 
dengan pertuturan bahasa Arab. Orang Arab menyebutnya ‘syiir’. 
Syair adalah terdapat dalam semua bahasa. Namun, di sini, kami 
hanya akan berbicara tentang syair Arab. Adalah mungkin bahawa 
penutur dalam bahasa lainnya akan menemukan benda-benda yang 
mereka ingin ungkapkan melalui pertuturan. Namun, setiap bahasa 
memiliki hukum-hukumnya yang tersendiri: berhubung dengan 
kefasihan, balaghahnya.. 

Syair dalam bahasa Arab adalah suatu yang indah menurut 
caranya ampuh. Syair adalah terbahagi kepada bahagian cola yang 
memiliki matra yang sama dan setiap bahagiannya dipersatukan 
oleh huruf-huruf akhir colon. Setiap bahagian cola itu mereka sebut 
‘bait’. Huruf akhir, di mana semua bait syair berakhir dengan bunyi 
yang bersamaan, disebut ‘huruf bersajak’. Dan keseluruhan 
penceritan daripada bait pertama hingga bait terakhir dinamakan 
sebuah “sajak”, qasidah atau kalimah. Setiap bait, iaitu gabungan 
perkataan-perkataan dengan sendirinya merupakan suatu unit 
yang mengandung pengertian. Dalam satu cara ia merupakan 
suatu ungkapan perasaan atau pernyataan yang terpisah daripada 
yang sebelumnya dan yang sesudahnya. Dengan sendirinya ia tetap 
sempurna sama ada sebagai suatu madah atau pernyataan erotik, 
atau sebuah alegi. Adalah menjadi hasrat penyair untuk memberi- 
kan erti yang bebas pada setiap baitnya. Lalu, pada bait 
selanjutnya, dia memulai sesuatu yang baru, dengan cara yang 

sama, dengan bahan yang lainnya. Dia mengubah-ubah daripada 
satu gaya kepada gaya puisi lamanya, dan daripada satu tajuk 
kepada tajuk lainnya. Dengan mempersiapkan judul yang pertama 
dan idea-idea yang terdapat di dalamnya dengan satu cara bahawa 
ia menjadi berhubungan dengan judul yang berikutnya. Pertentang- 
an yang keras adalah dihindarkan daripada puisi itu. Penyair 
selanjutnya mengubah daripada suatu pernyataan erotik kepada 
bermadah. Daripada suatu pernyataan padang pasir dan kesan 
runtuhan kawasan penempatan, dia berpindah kepada menyatakan 
tentang unta-unta dalam kafilah, atau kuda-kuda, atau kehadiran 
orang-orang yang disayangi di alam mimpinya. Daripada suatu 
pernyataan tentang orang yang hendak dipuji, sang penyair beralih 
kepada gambaran tentang rakyatnya dan pasukan tentera. 
Daripada suatu penyataan tentang kedudukacitaan dan belasung- 
kawa di dalam elegi, dia beralih kepada puji-pujian pada sang al- 
marhum, dan seterusnya. Perhatian adalah diberikan kepada 
pengekalan matra yang sama pada keseluruhan puisi demi 
menghindari kecenderungan semula jadi seseorang untuk peralih 
dari satu matra ke matra yang lain, yang seakan-akan dengannya 
oleh sebab matra-matra itu adalah mirip antara satu dengan yang 
lainnya, ramai orang tidak menyedari perlunya mengekalkan matra 
yang sama. 

Matra-matra ini adalah dikuasai oleh keadaan-keadaan yang 
sama dan hukum tertentu. Ia adalah tertakluk kepada ilmu per- 
sajakan ilmu-arudl. Menurut wataknya, tidak setiap matra sesuai 
untuk dipergunakan oleh orang Arab dalam disiplin ilmu ini. 
Tetapi, di sini terdapat matra-matra khusus yang oleh para ahli 
puisi diberi nama ‘bahr-bahr’. Mereka membatasi jumlahnya pada 
15, yang menunjukkan bahawa di dalam puisi syair mereka tidak 
menemukan penggunaan matra-matra alami lainnya orang-orang 
Arab. 

Orang-orang Arab menganggap syair sebagai s latu bentuk 
pembicaraan ayng dipandang mulia. Dengan demikian mereka 
menjadikannya sebagai perbendaharaan, diwan ilmu dan sejarah 
mereka, bukti di mana mereka anggap benar atau salah dan 
prinsip-prinsip dasar rujukan bagi sebahagian besar ilmu dan 
kebijaksanaan mereka. Ketabahan berpuisi telah benar-benar 
mapan di kalangan mereka, sepertimana semua kemahiran yang 
lainnya. Dan kemahiran bahawa Arab hanya dapat diperoleh 
melalui kecekapan teknikal dan amalan yang tetap dalam berbicara 

bahasa Arab. Akhirnya, beberapa tanda kepetahan berpuisi itu 
dapat dikuasai. 

Di antara bentuk-bentuk pembicaraan bersyair itu merupa- 
kan suatu kecekapan yang amat sukar dipelajari oleh orang-orang 
moden, sekiranya mereka mahu melakukannya sebagai suatu 
teknik pengkajian. Setiap baitnya merupakan kenyataan yang 
bebas daripada segi pengertian yang sesuai terkandung di 
dalamnya. Ia memerlukan kepetahan si penyair agar penyair 
mampu menuangkan pembicaraan puisinya ke dalam bentukan- 
bentukan yang sesuai dengan tema syair Arab. Penyair harus 
melahirkan suatu bait yang berdiri sendiri. Seperti menyempurna- 
kannya sesuai dengan apa yang ingin diungkapkan. Selanjutnya dia 
berusaha menciptakan suatu keharmonian di antara bait-baitnya, 
menurut perbezaan tajuk-tajuk tiap baik di dalam suatu q as idah. 

Syair adalah suatu kecenderungan yang amat sulit dan luar 
biasa dalam subjek bahannya. Dengan demikian, dalam proses 
penciptaannya menuntut semacam ujian yang ketat terhadap bakat 
semula jadi seseorang sekiranya dia ingin memiliki suatu 
pengetahuan yang baik tentang kaedah penciptaan puisi. Ke- 
inginan untuk memeras pembicaraan ke dalam bentukan-bentukan 
puisi akan menajamkan fikiran. Memiliki kemampuan berbahasa 
Arab pada umumnya adalah tidak memadai. Secara khusus, suatu 
kehalusan adalah dituntut, dan ketrampilan tertentu di dalam 
memerhatikan kaedah-kaedah puisi yang digunakan oleh orang- 
orang Arab. 

Eloklah kalau disebutkan di sini tentang ‘kaedah’, uslub, 
sebagaimana digunakan oleh para penyair dan apa yang mereka 
maksudkan dengannya. 

Suatu yang harus diketahuilah bahawa mereka mengguna- 
kannya untuk menyatakan kesamarannya di mana perkataan- 
perkataan adalah disusun atau diadunkan yang mana ke dalamnya 
ia disusun. Ia tidak digunakan untuk menyatakan apa yang dasar 
di mana maksud suatu pernyataan dinyatakan. Ia merupakan tugas 
akhiran vowel i'rab. Ia juga tidak digunakan untuk menyatakan 
pernyataan gagasan yang sempurna yang ditimbulkan daripada 
gabungan kata-kata. Itu adalah tugas balaghah dan gaya bayan. Ia 
juga tidak digunakan untuk menunjukkan matra, wazn, sebagai- 
mana dipakai orang Arab dalam hubungan dengan syair, yang 
menjadi tugas, arudl, ilmu persajakan. Ketiga ilmu ini, iaitu ilmu 

baiaghah ilmu bayan , dan ilmu-arudl, adalah berada di luar bidang 
tugas persajakan. 

Kaedah puitis itu tidak lain digunakan untuk menunjukkan 
suatu bentuk permikiran penyusunan kata-kata yang matrikal yang 
disusun secara nadloman, dan sifatnya adalah universal. Bentuk ini 
diabstraksikan oleh fikiran menjadi susunan kata-kata individual 
yang menonjol dan mendapat tempat dalam imajinasi yang dapat 
dibandingkan seperti suatu cetakan atau kehebatan pada fikiran. 
Susunan kata-kata yang dianggap benar oleh orang Arab bila 
memiliki i‘rab dan gaya bahasa, bayan, yang bagus. Rangkaian 
kata pilihan itu dimasukkan oleh fikiran ke dalam bentuk yang 
disebutkan sama seperti yang dilakukan pembina bangunan dengan 
cetakan atau tukang tenun dengan alat tenunannya. Akhirnya, 
cetakan itu menjadi cukup untuk menerima susunan kata-kata 
yang dengan sepenuhnya hendak mengungkapkan semua yang 
ingin dinyatakan oleh seseorang. Ia mengambil yang wajar dalam 
ertikata sesuai dengan kebinasaan bahasa Arab. 

Setiap puitisasi memiliki kaedah-kaedahnya tersendiri, dan di 
dalamnya terdapat cara-cara yang saling berbeza-beza ... 172 

Susunan kata-kata di dalam puisi, syair, boleh berupa kalimat 
atau bukan-kalimat. Dapat pula berupa perintah, insya-iyyah, atau 
pernyataan-pernyataan, khabariyyah, kalimah nominal atau verbal, 
yang diberi atau tidak diberi keterangan tambahan, terpisah atau 
berhubungan, sebagaimana lazimnya pada pembicaraan berbahasa 
Arab, yang letak setiap kata sehubungan dengan yang lainnya. Ini 
akan mengajar seseorang tentang bentuk universal syiir Arab yang 
dapat dipelajari melalui amalan yang tetap. Bentukan universal ini 
adalah suatu abstraksi, yang tersimpan di dalam fikiran, yang 
diambil dari susunan kata-kata khusus, yang bersesuaian secara 
keseluruhan. Seorang pengarang atau penyair itu tidak ubah seperti 
seorang pembina bangunan atau tukang tenun dengan perkakas 
tenunnya. Tukang bangunan yang membuang cetakannya, atau 
tukang tenun yang membuang alat tenunnya, tidak akan meraih 
kejayaan. 

Suatu yang tidak harus dikatakan ialah bahawa dengan 
pengetahuan tentang hukum baiaghah sahaja sudah memadai. 
Kami katakan: Ianya cuma peraturan ilmuah asas yang merupakan 
hasil pemikiran analogi, dan yang menunjuk pada cara pemikiran 


172 Beberapa contoh syair, yang kami lepas dari edisi ini. 

analogi, qiyas, bahawa susunan kata-kata dapat dibuat dalam 
bentukan-bentukan yang khas. Di sini kita memiliki pemikiran 
analogi ilmiah yang benar dan sudah difahami, seperti qiyas yang 
melahirkan hukum-hukum dalam i'rab. Tetapi kaedah-kaedah 
puitis yang ingin kita nyatakan di sini sama sekali bukan termasuk 
qiyas. Ia adalah suatu bentuk yang tertanam dalam jiwa. Hal itu 
timbul dari kesinambungan susunan kata-kata dalam syiir Arab 
ketika lidah mempergunakannya. Akhirnya, bentuk (susunan kata- 
kata itu) menjadi benar-benar mapan. Ia mengajar sang penyair 
penggunaan susunan kata-kata yang sama. Ia mengajarnya juga 
supaya meniru setiap susunan kata-kata yang hendak dituangkan 
ke dalam syiimya. 

Hukum ilmiah mengenai Vrab atau akhiran kata-kata atau 
tatabahasa dan gaya bayan, sama sekali tidak mengajarkan syiir. 
Tidak setiap yang benar menurut pemikiran analogi, qiyas, seperti 
mana dipakai dalam pembicaraan berbahasa Arab dan peraturan- 
peraturan tatabahasa ilmiah, digunakan oleh penyair* Mereka 
menggunakan beberapa cara (ekspresi) yang sudah dikenal dan 
dipelajari oleh para ahli yang arif tentang puitis dan bentuk-bentuk 
puisi yang langsung termasuk dalam hukum analogi itu. Apabila 
seseorang belajar syiir Arab melalui cara ini dan melalui kaedah 
cetakan seperti yang ditamsilkan tadi, itu bererti mempelajari 
susunan kata-kata yang lazim dipergunakan, bukan susunan kata- 
kata yang sesuai dengan pemikiran» analogi, qiyas. 

Dengan demikian, kami telah mengatakan bahawa bentuk- 
bentukan kata yang tersimpan di dalam fikiran adalah hasil yang 
lahir daripada pengetahuan memadai tentang syiir dan pembicara- 
an berbahasa Arab. Bentukan-bentukan tersebut tidak hanya 
terdapat pada syiir, tetapi juga pada prosa. Orang Arab 
menggunakan pembicaraan mereka ke dalam syiir dan prosa, dan 
menerapkan gaya kedua bentuk sastera itu ke dalam pembicaraan 
tadi. Di dalam Syiir, ada cola matris, potongan bermatra qath‘um 
mauzun, ada ritma-ritma fiyah muqayyadah yang sesuai, dan 
ternyata pula setiap cola mengandung suatu pernyataan sendiri. 
Di dalam prosa, sebagaimana harusnya, orang Arab memperha- 
tikan simetri dan paralelisme antara bahagian cola . Kadang- 
kadang, mereka menggunakan prosa bersajak, dan ada kalanya 
prosa langsung, mursal. Bentukan-bentukan untuk setiap macam 
(ekspresi) ini dikenal dalam bahasa Arab. 

Seseorang pengarang mengenai pengucapan membina ucap- 

annya di dalam bentukan-bentukan sebagaimana dimaklumi 
orang-orang Arab. Hanya diketahui oleh mereka yang arif tentang 
pembicaraan dalam bahasa Arab. Dengan demikian, dalam 
fikirannya terbentuk suatu bentuk universal, yang berasal dari 
bentukan-bentukan individual yang khusus. Mereka menggunakan 
bentuk universal itu sebagai model di dalam menyusun penuturan 
atau pembicaraan, sama seperti pembina bangunan menggunakan 
bentuk atau cetakan sebagai model, dan mirip tukang tenun 
menggunakan alat tenunnya. Dengan demikian itu, disiplin 
komposisi pembicaraan adalah berbeza daripada pengkajian ahli 
tatabahasa, ahli gaya bahasa dan pengkritik sastera, serta ahli ilmu 
persajakan. Adalah benar bahawa pemerhatian terhadap peratur- 
an-peraturan mengenai ilmu-ilmu itu memang harus dipatuhi dan 
tidak dapat dipisahkan daripada seseorang penyair. 

Apabila kesemua nilai-nilai ini secara keseluruhannya dapat 
diterapkan pada suatu pembicaraan, ia dapat dibezakan melalui 
suatu wawasan yang bijaksana di dalam bentukan-bentukan yang 
disebut ‘kaedah’, uslub. Dan hanya pengetahuan yang matang 
tentang syiir dan prosa Arab yang boleh memberikan wawasan itu. 

Sekarang tentang erti ‘kaedah’ itu sudah jelas, dan marilah 
kita definisikan atau nyatakan tentang syiir yang akan melahir- 
kannya ertinya yang sesungguhnya. Ini adalah suatu tugas yang 
sukar, sebab sejauh pengetahuan kami, belum ada suatu definisi 
pernah dibuat oleh seseorang sarjana terdahulu. Definisi para ahli 
ilmu arudl tentang persajakan, yang menyatakan bahawa syiir 
adalah pembicaraan bermatra yang bersajak, bukanlah definisi 
atau deskripsi dari jenis syiir hanya dari aspek. Persesuaian bait- 
bait sajak, dalam hubungannya dengan suku kata yang ada dan 
tidak ada huruf saksinya juga mengambil kira kesamaan bahagian 
akhirnya daripada ikatan awal bait sesuatu sajak kepada yang 
terakhir pada ikatan yang kedua. Ini adalah matra sahaja dan tidak 
ada kena mengenanya dengan perkataan-perkataan dan ertinya. 
Kita harus mempunyai suatu definisi yang dapat memberikan erti 
sebenar syiir pada pengertian kata yang sebenar-benarnya. 

Kami katakan: Syiir adalah pembicaraan yang fasih, baligh, 
yang didasarkan kepada kiasan dan deskripsi-deskripsi; yang 
terbahagi kepada cola-cola , bahagian-bahagian, yang sesuai 
dengan matra, wazn, dan ritma, serta setiap bahagiannya colon 
adalah bebas di dalam tujuan dan maksudnya daripada apa yang 
datang sebelum dan sesudahnya; dan menggunakan kaedah-kaedah 

yang secara khusus dipakai orang Arab. 

Ungkapan ‘pembicaraan yang fasih’ di dalam definisi kami 
lebih menunjukkan pada tempat daripada jenis. Ungkapan 
‘didasarkan kepada kiasan dan pernyataan, membezakan syiir 
dengan pembicaraan yang fasih yang tidak ada itu (dan yang harus 
dibezakan) sebab ia kebanyakannya bukanlah sajak. Ungkapan 
‘terbahagi kepada cola-cola, bahagian-bahagian yang menyetujui 
dalam matra dan huruf ritmanya yang membezakan syiir daripada 
segala macam karya prosa, dan tak seorang pun menyebutkan syiir . 
Ungkapan ‘setiap bahagian itu bebas di dalam tujuan dan 
maksudnya dibandingkan yang datang sebelum dah sesudahnya’ 
menerangkan erti yang sebenarnya mengenai syiir, sebab bait-bait 
syiir hanya dapat terbangun dengan cara demikian, hal ini tidak 
membezakan syiir daripada hal-hal yang lainnya. Ungkapan 
‘mengunakan kaedah-kaedah yang ... khusus ... untuk itu’ 
membezakan syiir dari pembicaraan yang tidak menggunakan 
kaedah syiir yang sudah dikenal. Tanpanya, tidak akan ada syiir, 
tapi kalaupun ada hanyalah pembicaraan yang puitis, sebab syiir, 
yang sesungguhnya memiliki kaedah-kaedah khusus yang tidak 
dimiliki oleh prosa. Demikian pula, prosa memiliki kaedah-kaedah 
yang tidak berlaku untuk syair. Pembicaraan bersajak yang tidak 
menggunakan kaedah-kaedah itu bukanlah syiir. Dan dengan 
pernyataan ini banyak ditemukan guru-guru terkemuka kita dalam 
bidang ilmu kesusasteraan, berpendapat bahawa nadloman-nadlo- 
man karya al-Mutanabbi dan al-Ma‘ri sama sekali bukan syiir , 
kerana keduanya tidka memakai kaedah tersebut. 

Ungkapan dalam definisi kami menggunakan ‘kaedah- 
kaedah orang Arab ....’ membezakan syiir orang Arab dan .syiir 
bangsa bukan Arab. Ini tertuju bagi yang menyatakan bahawa syiir 
wujud baik di kalangan orang Arab mahupun kalangan lainnya. 
Sebaliknya, orang yang berpendapat bahawa syiir hanya terdapat 
di kalangan orang-orang Arab tidak lagi memerlukan ungkapan 
itu. Mereka malah menyatakan; ‘mempergunakan kaedah-kaedah 
yang khusus untuk itu’ menghilangkan perkataan, ‘orang-orang 
Arab’. 

Setelah menyelesaikan perbincangan tentang hakikat sebenar 
sifat-sifat syiir, maka marilah kita kembali kepada pembicaraan 
tentang bagaimana syiir maka marilah kita kembali kepada 
pembicaraan tentang bagaimana syiir diciptakan. Kita katakan: 

Penciptaan syiir dan peraturan-peraturan yang bersangkut- 

paut dengan keahlian bersajak adalah keahlian yang patuh kepada 
beberapa keadaan. Syarat yang awal adalah memiliki pengetahuan 
yang sempurna tentang jenis-jenisnya iaitu jenis-jenis syiir. Orang 
Arab yang akhirnya akan dapat menimbulkan suatu kebinasaan di 
dalam jiwa, yang daripadanya sama seperti dengan alat tenun si 
pengait itu akan dapat merangkai. Bahan untuk dihafaz haruslah 
dipilih daripada yang benar-benar tulen dan yang paling murni, 
dari puisi yang pelbagai. Bahannya akan kurang mencukupi bila 
dipilihkan daripada karya kalangan penyair Muslim terkemuka, 
seperti Ibn Abi Rabi‘ah, Kutzayyir, Dzir-Rummah, Jarir, Abu 
Nuwwas, Hubaib, al-Buhturi, ar-Radliy, dan Abu Firas. Syiir 
pilihan lebih memadai adalah syiir Kitab al-Aghani, sebab buku ini 
mencakup keseluruhan syiir hanya para penyair Islam dan syiir 
pilihan karya orang Arab zaman jahiliah. 

Syiir para penyair yang tidak memiliki pengetahuan yang 
mantap tentang bahan puisi lama adalah rendah mutunya dan 
buruk. Kecemerlangan dan daya pukau syiir karya dicerna dengan 
bantuan pengetahuan dan hafaz banyak bahan syiir kuno. Mereka 
yang hanya menguasai sedikit atau tidak mengetahuinya sama 
sekali, tidak akan dapat menciptakan syiir yang bagus. Mereka 
hanya menghasilkan nadloman-nadloman yang rendah mutunya. 
Dan adalah lebih baik mereka menjauhkan diri daripada 
penciptaan syiir. 

Setelah penyair tadi menguasai bahan syiir dengan mengha- 
faznya dan telah mengasah bakatnya supaya dapat menciptakan 
karya-karya besar, seperti ditontoni daripada pendahulunya, dia 
pun memulai membuat nadloman-nadiomannya. untuk dirinya 
sendiri. Melalui latihan yang lebih banyak dan lebih banyak lagi, 
kebiasaan membuat nadloman akan benar-benar mapan dan sebati 
pada dirinya. 

Seringkali dikatakan bahawa salah satu syarat yang diperlu- 
kan dalam penciptaan syiir adalah merupakan bahan yang sudah 
dikuasai, lebih-lebih yang sudah menjadi penghafaznya, agar 
bentuk-bentuk huruflah luaran daripada penghafaz itu terhapus- 
kan, kerana ia kena mengganggu pengembangan keahliannya 
sendiri. Setelah jiwa itu dapat dibentuk olehnya, dan bahan hafaz 
telah dilupakan, kaedah syiir akan terukirkan pada jiwa, seakan- 
akan alat tenun yang di atasnya kata-kata terangkai dengan 
sendirinya. 

Tambahannya kepada (syarat-syarat yang telah disebutkan) 

ada lagi syarat yang lainnya. Si penyair haruslah berkeadaan 
tenang dan penuh ghairah kerja. Ini akan membuatkannya dapat 
mengutip dan lebih berbakat supaya dia dapat menenun apa yang 
ada di fikirannya. Suatu yang telah dikatakan: 

“Waktu yang paling baik untuk mencipta adalah pada awal 
hari sahaja bangun dari tidur ketika perut kosong dan fikiran 
bersemangat, dan ketika udaranya masih segar.” 

Seringkalinya pula dikatakan: 

“Di antara pelbagai rangsangan penciptaan syiir adalah 
perasaan cinta dan dalam keadaan mabuk” 

Ini disebutkan oleh Ibn Rasyid di dalam Kitab al-Umdah , 
sebuah kitab yang khusus membicarakan kemahiran mencipta 
syiir. Sebelumnya belum pernah ada seorang pun yang setaraf 
denganya yang menulis tentang itu, bahkah sesudah. Dikatakan 
pula: 


“Sekiranya si penyair mendapati amat sukar untuk mencipta 
syiir, setelah berusaha keras hendaklah dia meninggalkannya 
untuk kesempatan yang lain. Hendaknya dia tidak memaksa- 
kan dirinya untuk melakukan itu.” 

Si Penyair haruslah mengekalkan bait-bait syiir nya, di fikiran, 
apabila ritma yang pertama sudah terbentuk dan di rangkai. 
Hendaklah dia mengingatkannya dan membina pengucapan dari 
awal hinggalah akhir. Sebab sekiranya dia mengabaikannya untuk 
mengembangkan baik syiir nya di fikiran apabila dia membuat bait, 
maka akan sukar baginya menempatkan ritma pada tempatnya, 
kerana ritma itu seringkah goyah sehingga kendali atasnya mudah 
lepas. Apabila suatu bait cukup baik tapi tidak tepat dalam 
konteksnya, hendaknya disisihkan untuk tempat yang lebih wajar. 
Setiap bait adalah untuk yang bebas, dan hendaknya dilakukan 
dengan menempatkan bait menurut konteks di dalam syiir itu 
secara keseluruhan. Dengan demikian, si penyair bebas melakukan 
apa yang dikehendakinya. 

Setelah sebuah syair selesai dicipta, sang penyair perlu meng- 
ulanginya secara berhati-hati dan penuh sikap kritis. Dia tidak 
harus berasa ragu-ragu untuk membuangnya sekiranya ciptaannya 
itu tidak memuaskan. Setiap orang itu berasa gembira menatap 

karyanya sendiri, sebab ianya adaiah hasil daripada cetusan 
fikirannya dan penciptaan daripada bakatnya. 

Penyair hendaklah dapat menggunakan gabungan kata-kata 
yang paling baik dan bahasa yang bebas daripada poetic license 
kerana penggunaannya adalah suatu kelemahan dalam pandangan 
kebiasaan berbahasa. Dia harus mengelaknya, sebab ia boleh 
menghalang kefasihannya berbahasa. Para ahli bahasa terkemuka 
melarang para penyair muda daripada menggunakannya untuk 
maksud itu, sebab dengan mengelak diri daripadanya mereka akan 
memperoleh suatu kebiasaan berbahasa yang wajar di teladani. 
Penyair harus juga berusaha keras seboleh yang mungkin, daripada 
susunan kata-kata yang bergabung. Dia sepatutnya berusaha 
menggunakan pengertian dapat dimengertikan, lebih cepat dari- 
pada perkataan-perkataan yang bersifat individual. Demikian pula 
halnya dengan idea-idea yang dijejalkan di dalam satu bait, 
sehingga sukar difahami. Yang dipilih ialah bait yang kandungan 
perkataan ada sesuai dengan idea-idea atau lebih banyak daripada 
idea-ideanya. Sekiranya ia mengandungi terlalu banyak idea, 
baitnya akan menjadi terlalu sesak. Fikiran akan meneliti idea- 
idea itu dan menjadi terlalu kacau. Akibatnya, dzauq atau daya 
rasa sastera si pendengar akan terhalang daripada memahami 
sepenuh-penuhnya, sebagaimana harusnya pada balaghah, bait 
syair itu. Sebuah syair menjadi mudah difahami hanya apabila 
idea-ideanya lebih cepat ditangkap oleh fikiran daripada kata- 
katanya. Oleh sebab itu, guru-guru kita - semoga rahmah Allah 
dilimpahkan kepada mereka - mencela syair karya Abu Ishaq ibn 
Khafajah, penyair Andalusia Timur, kerana banyaknya dan 
bersesak-sesaknya idea-idea yang dikandung dalam satu baitnya. 
Mereka juga mengkritik syair-syair karya al-Mutanabbi dan al- 
Ma‘ri, kerana tidak dirangkai berdasarkan kaedah-kaedah penu- 
lisan syair bahasa Arab, sebagaimana telah disebutkan di muka. 
Syair mereka memuat penuturan nadloman yang lepas dari 
tingkatan syair; dan yang menghakiminya adalah dzauq. 

Penyair hendaklah juga menjauhkan dari daripada perka- 
taan-perkataan yang bertele-tele dan penuh kepalsuan. Dia juga 
seyogianya juga harus menghindarkan pemakaian perkataan- 
perkataan lucah, dan yang telah basi melalui penggunaannya. 
Penggunaan kata-kata semacam itu akan menghalang kefasihannya 
balaghah. Dia juga hendaknya menjauhkan diri dari idea-idea yang 
sudah basi oleh sebab telah diketahui umumnya. Penggunaannya 

juga, menghalang kefasihan pembicaraan. Ia telah menjadi basi dan 
hampir seluruhnya kurang bererti. Sebagai contoh, ungkapan- 
ungkapan seperti ‘Api itu panas’ dan ‘Syurga itu di atas kita’. 
Sekiranya syair itu menjadi kurang bererti, sedekat itu pula ia 
menjadi tidak petah, sebab kurang bererti adalah berada pada dua 
sisi yang saling bertentangan. Berdasarkan sebab itulah, syair 
tentang persoalan ketuhanan dan kenabian adalah tidak, sebagai- 
mana harusnya tidak begitu baik. Hanya penyair yang paling baik 
sahaja yang berupaya menciptakan syair yang terbaik tentangnya 
dan itu pun hanya sedikit jumlahnya sahaja dan dengan 
kepayahan, kerana idea-idea yang dibicarakan oleh syair semacam 
itu sudah secara umum diketahui oleh orang ramai, dan dengan 
demikian sudah menjadi suatu yang sudah basi .... 

Bila dengan semua penjelasan ini penyair masih sukar 
menciptakan syairnya, yang dapat dianjurkan adalah berlatihlah 
terus dan biasakanlah menciptakan syair dengan terus-menerus. 

Pokoknya, keahlian ini dan kajiannya telah dijelaskan secara 
komprehensif di dalam Kitab al-Umdah karya Ibn Rasyiq. Kami 
telah menyebutkannya seboleh mungkin. Siapa saja ingin lebih luas 
mempelajarinya, dipersilakan membaca kitab tersebut. Di dalam- 
nya bisa diperoleh banyak tentang keahlian ini. Demikian kilasan 
yang saya anggap cukup ini. 

Dan Allah Maha Penolong . 173 


57 Syair dan prosa berperanan melalui perkataan-perkataan dan 
bukan dengan idea-idea 

Syair dan prosa adalah berteraskan kekuatan kata-kata, dan 
bukannya pada idea-idea. Idea adalah sekunder kepada kata- 
kata. Kata-kata itu adalah bahan asasnya. 

Seseorang seniman yang berusaha mendapatkan ketrampilan 
mencipta syair dan prosa haruslah menggunakan kata-kata. Dia 
dapat menghafaz perkataan-perkataan yang sesuai daripada 
pembicaraan Arab, supaya dia dapat menggunakannya secara 


173 Setelah ini, Ibn Khaldun menukilkan syair panjang karya seorang penyair masa 
Bani Buwaih, bernama ‘Ali bin ‘Abdillah bin Washif. Syair itu membicarakan 
soal-soal yang berhubungan dengan cara-cara menggubah syair. Dalam edisi 
ini, syair itu kami gugurkan. 

kerap dan menerapkannya pada lidahnya. Akhirnya, kebiasaan 
berbahasa Arab klasik itu menjadi benar-benar mapan pada 
dirinya. Sebagaimana telah kami nyatakan terdahulu, hal ini 
adalah sebagaimana berikut. Bahasa adalah suatu kebiasaan yang 
ada hubungan dengan pembicaraan. Seseorang itu berusaha men- 
dapatkannya melalui amalan lisan secara berulang-ulang melalui 
lidah, hinggalah dia dapat menguasainya sebagaimana halnya 
dengan kebiasaan-kebiasaan lainnya. 

Kini, lidah dan pembicaraan hanya mengenai perkataan- 
perkataan. Idea-idea pula hanya terdapat di dalam keupayaan 
untuk menganggapnya menurut fikirannya apabila idea fikiran 
menghendakinya dan mahukan. Tidak ada teknik diperlukan 
untuk mengarangnya. Tetapi komposisi pembicaraan untuk 
maksud meluahkan idea-idea memerlukan suatu teknik. Pem- 
bicaraan itu dibentuk menjadi suatu bentukan untuk idea-idea. 
Bejana-bejana di mana ia digunakan untuk mengambil air dari laut 
boleh dibuat daripada emas, perak, kulit kerang yang besar, kaca 
atau tanah liat. Tetapi airnya tetap satu dan sama sahaja. Kualiti 
bejana-bejana yang diisi itu dibuat dan bukan pula menurut 
perbezaan air yang ada di dalamnya. Demikian pula halnya, kualiti 
bahasa dan balaghah menurut cara penggunaannya, adalah 
berbeza-beza sesuai dengan perbezaan tingkah komposisi pem- 
bicaraan, bergantung kepada cara di mana pengungkapannya 
sesuai dengan keadaan yang ingin diungkapkan. Tetapi ideanya 
adalah satu sama lain. 

Seseorang yang tidak betah menyusun komposisi pem- 
bicaraan dan tidak menguasai kaedah-kaedahnya, sebagaimana 
dituntut oleh keahlian bahasa Arab, dan yang tidak berhasil 
mengungkapkan apa yang ingin dia ungkapkan, adalah bagaikan 
seorang yang tepok yang berusaha untuk berdiri tapi tidak 
berupaya, sebab dia kekurangan kekuatan untuk melakukannya. 

Dan Allah mengajarkan kalian apa-apa yang tidak pernah 

kalian ketahui. 


58 Kebiasaan berbahasa adalah diperoleh dengan banyak meng- 
hafaz. Kualiti yang baik daripada kebiasaan berbahasa adalah 
hasil dari kualiti yang baik daripada bahan yang dihafazkan 

Kami telah menyebutkan sebelum ini bahawa mereka yang ingin 
mempelajari bahasa Arab haruslah menghafaz atau menguasai 

banyak bahan. Kualiti kebiasaan yang dihasilkan itu adalah 
tergantung kepada kualiti, jenis, dan jumlah bahan yang dihafaz. 
Maka siapa yang bahan hafazannya adalah syair Hubaib, atau al- 
‘Attabi 174 atau Ibn al-Mu‘tazz, atau Ibn Hani’, atau as-Syarif ar- 
Ridla, atau menghafaz risalah-risalah Ibn al-Muqaffa\ atau Sahal 
bin Harun, atau Ibn al-Zayyat, atau al-Badi’, atau ash-Shabi’, 
maka keahliannya akan lebih baik dan berada pada kedudukan 
dan tingkatan balaghah yang lebih tinggi daripada orang yang 
menghafaz syair Ibn Sahal, salah seorang penyair dari kalangan 
mutaakhkhirin, atau Ibn an-Nabih, atau prosa al-Bisani atau al- 
Imad al-Isfahani, sebab tingkatan mereka lebih rendah daripada 
para pendahulu mereka. Hal ini nampak begitu jelas bagi kaum 
terpelajar yang kritis yang memiliki dzauq , ‘rasa’ sastera. 

Kualiti pemakaian bahasa seseorang dari generasi sesudahnya 
adalah tergantung kepada kualiti bahan yang dipelajari atau yang 
dihafaz. Dengan meningkatkan bahan sastera yang dihafaz atau 
kuasai, keahlian yang diperoleh akan lebih meningkat, dan 
kekuatan suatu keahlian tumbuh dengan pemupukan. Hal ini 
terjadi sebagai berikut. Jiwa adalah satu kesatuan yang menunggal 
dengan manusia sesuai wataknya yang alami. Tapi ia berbeza-beza 
pada setiap manusia, tergantung pada besar kecilnya intensiti 
hubungannya dengan persepsi-persepsi. Perbezaan jiwa ini adalah 
akibat dari perbezaan persepsi, kebiasaan, dan warna-warna yang 
mengkeadaankannya dari luar. Keadaan ini menyebabkan eksi- 
tensinya berlangsung dan mengubahkan bentuknya, daripada 
kemungkinan kepada yang sebenarnya. 

Kebiasaan yang diperolehi oleh jiwa hanyalah didapat secara 
perlahan-lahan, sebagaimana telah kita sebutkan. Kebiasaan syair 
timbul dengan menghafaz prosa bersajak dan surat-menyurat 
prosa. Kebiasaan ilmiah muncul setelah ada hubungan dengan 
pelbagai cabang ilmu pengetahuan dan dengan bermacam persepsi, 
penyelidikan dan pemikiran. Kebiasaan ahli hukum fiqhiyyah, lahir 
dengan mengadakan hubungan dengan ilmu hukum, fiqih, dan 
melalui memperbandingkan masalah-masalah dan memisahkannya 
kepada cabang-cabangnya, serta dengan melepaskan perkara- 


174 Hubaib adalah Abu Tammam 788-845, penyair pada daulah Bani Abbas. Al- 
Attabi, penyair yang muncul di zaman Bani Abbas, setingkat dengan Abu 
Nuwwas, Abu al-Atahiyyah, dan Muslim, atau para penyair Bani Abbas 
angkatan kedua. 

perkara khusus dari prinsip-prinsip umum. Keahlian mistik, 
tasawuf muncul melalui serangkaian ibadah, zikir, dan dengan 
cara membekukan perasaan luar dengan cara berkhalwat, dan 
seboleh mungkin mengasingkan diri daripada orang banyak, 
sehingga yang melakukannya mengembangkan kebiasaan kepada 
batin dan rohnya, dan dia pun menjadi seorang rabbani , mistik. Hal 
sama juga terjadi pada semua bidang keahlian yang lain. Setiap 
keahlian memberikan kepada jiwa suatu warna khusus yang 
mengkeadaankannya. 

Baik dan buruknya kualiti suatu kebiasaan tertentu adalah 
tergantung kepada keadaan tempat kebiasaan itu muncul. 
Kebiasaan balaghah tingkat tinggi diperoleh hanya dengan 
menghafaz bahan bahasa tingkat tinggi. Inilah sebabnya mengapa 
semua ahli fikah dan sarjana tidak sempurna di dalam balaghah. Itu 
kerana ciri-ciri asli daripada bahan yang mereka pelajari dan hafaz 
yang disarati hukum-hukum ilmiah serta ungkapan-ungkapan 
hukum yang keluar daripada kaedah balaghah dan yang rendah 
tingkatannya. Ungkapan-ungkapan yang dikenakan pada hukum 
dan sebagai ilmu itu sama sekali tidak diambil bahagian di dalam 
balaghah. Apabila bahan penghafaz pada kesempatan pertama 
menguasai fikiran dan mewarnai jiwa sekadarnya saja, keahlian 
yang diperoleh pun sangat terbatas dan ungkapan-ungkapan yang 
berhubung dengannya menyimpang dari kaedah pembicaraan 
bahasa Arab. Demikianlah kita mendapatkan syair dari para ahli 
fikah, ahli nahu, ulama-ulama kalam, para falsafah dan orang lain 
yang tidak menguasai bahan pengfahaz mengenai pembicaraan 
bahasa Arab yang mumi. 

Sahabat kita yang mulia Abu al-Qasim bin Ridlwan, 
Setiausaha daulat Bani Marin, bercerita kepada saya. Katanya: 

“Suatu hari saya berbincang dengan sahabat kita Abu al- 
Abbas bin Syu‘air, Setiausaha, Sultan Abu al-Hasan dan 
orang yang paling kritis terhadap bahasa pada zamannya. 

Saya dendangkan kepadanya .permulaan qasidah Ibn an- 
Nahwi tanpa menyebutkan nama (Ibn an-Nahwi, pengarang- 
nya). Qasidah itu berbunyi demikian: 

Aku tak tahu, sewaktu berdiri di tanah tinggi 
apa beza antara yang baru dan yang usang. 

Langsung ketika itu pula (Abu al-Abbas) menebak: 

“Ini syair seorang ahli fikah 
Dari mana anda tahu itu? 

Saya bertanya kepadanya. Dan inilah jawabnya: 

“Dari kata apa beza (ma-l-farq Jitu. Sebab kata tersebut 
merupakan salah satu ungkapan yang digunakan para ahli 
fikah, dan bukan berasal dari kaedah pembicaraan bahasa 
Arab.” 

Lalu saya katakan padanya: 

‘Demi Tuhan! Tepat sekali, penyairnya adalah Ibn Nahwi.’ 

Adapun para setiausaha dan penyair tidaklah demikian. 
Sebab dengan hati-hati mereka memilih bahan haf azannya dan 
mereka banyak melakukan pembicaraan bahasa Arab. Mereka 
juga menguasai kaedah-kaedaa penciptaan prosa, dan mereka 
mampu menyerap pembicaraan yang baik. 

Pada suatu hari saya melakukan perbincangan dengan Abu 
Abdillah bin al-Khathib, wazir daripada raja-raja Bani Ahmar di 
Andalusia. Beliau juga tokoh terkemuka di dalam syair dan 
kesetiausahaan. Saya katakan padanya: 

‘Saya menemukan kesukaran untuk mengarang syair. Pada 
hal saya memahami syari dan mengetahui bahan bahasa yang 
baik di dalam al-Quran dan hadis, serta berbagai-bagai 
macam cabang pembicaraan bahasa Arab lainnya, walau 
yang saya hafaz tidaklah terlalu banyak. Wallahu a‘lam, itu 
boleh jadi kerana saya dipengaruhi oleh pengetahuan saya 
tentang syair-syair ilmiah dan kaedah-kaedah mengarang 
karya sastera. Saya telah menghafaz qasidah karya asy- 
Syathibi, baik yang besar mahupun yang kecil di dalam 
(ilmu) giraat. Saya sering mempelajari dua buku Ibn al-Hajib 
tentang fikah. dan ushul, buku al-Konji tentang logik, 
sebahagian isi buku at-Tashil, dan banyak mempelajari 
kaedah-kaedah pengajaran di majlis-majlis pertemuan. Itulah 
semua yang menguasai penghafazan saya dan merosak 
kebiasaan yang saya peroleh dengan menekuni bahan-bahan 
yang baik dari al-Quran, hadis, dan dokumen pembicaraan 
bahasa Arab. Hal itu menghalangi pengembangan bakat saya.’ 

Beberapa lamanya Ibn al-Khathib memandang saya dengan 
kehairanan. Seraya berkata penuh kagum: 

‘Anda! Demi Tuhan. Adakah orang lain yang menyatakan hal 
seperti Ini selain kamu? 

Dari fasal ini dan daripada keterangan-keterangan yang 
terkandung dalamnya tampak pada kita suatu rahsia yang lain, 
yang menerangkan mengapa syair dan prosa orang Arab Muslim 
berada pada tingkatan balaghah dan rasa sastera yang lebih tinggi 
daripada milik orang Arab jahiliah. Dapat disimpulkan bahawa 
syair karya Hasan bin Tasbit, Umar bin Abi Rabi'ah, al-Hathiah, 
Jarir, al-Farazdaq, Nushaib, Ghayalan Dzir-Rumah, al-Ahwash 
dan Bisyar, serta pembicaraan orang-orang Arab terdahulu pada 
masa daulat Bani Umaiyah dan permulaan daulat Abbasiyah, baik 
dalam pidato, karya prosa mereka, serta percakapan mereka 
dengan raja-raja, berada pada tingkatan balaghah yang lebih 
tinggi. Ini bila dibandingkan dengan syair karya an-Nabighah, 
Antarah, Ibn Kultsum, Zuhair, Alaqamah bin ‘Abadah, dan 
Tharafah bin al-‘Abd, dan daripada prosa serta percakapan orang 
Arab jahiliah. Fikiran yang sihat dan cita rasa yang benar akan 
menegaskan kebenaran observasi ini kepada kritik yang mahir 
dalam balaghah . 

Sebabnya adalah kerana para pengarang yang hidup dalam 
zaman Islam ini mempelajari bentuk-bentuk pembicaraan dalam al- 
Quran dan hadis yang paling tinggi yang tidak mampu ditandingi 
siapa pun. Semua itu masuk ke dalam hati mereka. Jiwa mereka 
terdidik dengan cara-cara ini, Akibatnya, watak mereka terbentuk 
dan berkembang, dan kebiasaan mereka dalam hal balaghah 
meningkat lebih tinggi daripada keahlian-keahlian yang diperoleh 
para pendahulu mereka dari kalangan jahiliah. Pendahulunya itu 
tidak pernah mempelajari bentuk pembicaraan yang tinggi, dan 
tidak pernah dibesarkan di dalamnya. Kerananya, tenunan prosa 
dan syair mereka lebih baik dan kecemerlangannya lebih mumi 
daripada para pendahulu mereka. Karya mereka lebih kukuh 
binaannya dan lebih mantap penciptaannya, kerana para penga- 
rangnya telah mempelajari bahasa tingkat tinggi dari al-Quran dan 
hadis. 

Suatu hari saya bertanya kepada syekh Syarif Abu al-Qasim 
ketua hakim Granada, tentang ipengapa orang-orang Arab Islam 
berada pada tingkatan balaghah yang lebih tinggi daripada orang- 
orang Arab jahiliah. Abu al-Qasim adalah orang terkemuka dalam 
syair, dan dia mempelajarinya di Ceuta pada syekh-syekh tertentu 
dari kalangan murid asy-Syalubin. Dia juga melakukan kajian 
mendalam tentang filologi dan memperoleh pengetahuan yang 
lebih sempurna tentang itu. Maka dia dengan dzauq nya dapat 

dipastikan akan dapat menjawab pernyataan tersebut. Dia 
bungkam beberapa lama, lantas mengatakan padaku: 

‘Demi Allah saya tidak tahu’. 

Lantas saya katakan padanya:' 

‘Saya akan mengemukakan kepada kamu pendapat yang 
berhubungan dengan masalah ini, yang muncul dalam benak 
saya, yang mungkin boleh menjelaskannya.’ 

Dan saya pun mengemukakan apa yang telah saya tulis di sini 
kepadanya. Dia diam kehairanan, lalu kemudiannya berkata: 

‘Ya fakih, doktor, ini adalah suatu perkataan yang patut 
ditulis dengan huruf-huruf emas.’ 

Sesudah itu, dia selalu memperlakukan saya dengan rasa 
hormat. Dia dengar apa-apa yang saya terangkan di dalam kelas 
dan menyatakan unggulnya mutu kesarjanaan saya. 

Allah menciptakan manusia dan mengajarkan keterangan, 
bayan. 


59 Suatu penjelasan tentang makna secara semula jadi dan ucapan 
yang dirancangkan, bagaimana ucapan dirancang itu sama ada 
bagus atau kurang bertenaga 

Suatu yang harus diketahui bahawa rahsia dan semangat 
pengucapan - iaitu pernyataan dan pidato - adalah terletak pada 
penyampaian pemikiran-pemikiran. Sekiranya tidak ada usaha 
dibuat untuk menyampaikan idea-idea ucapan itu bagaikan ‘tanah 
yang gersang’ yang tidak mendatang apa-apa manfaat. 

Cara yang paling sempurna untuk menyampaikan idea-idea 
adalah melalui balaghah atau kepetahan. Hal ini ditunjukkan oleh 
pengkritik sastera sebagai ahl l-bayan atau kepetahan mereka 
menyatakan bahawa balaghah atau kefasihan itu adalah kesesuaian 
pembicaraan terhadap keperluan-keperluan tuntutan keadaan. 
Pengetahuan tentang syarat-syarat dan hukum yang menuntut 
kesesuaian kata-kata yang digabungkan dengan keperluan-keper- 
luan keadaan adalah disiplin ilmu balaghah (retorika). Keadaan- 

keadaan dan hukum-hukumnya itu disimpulkan daripada bahasa 
Arab dan menjadi seakan-akan suatu peraturan. Cara yang 
digunakan untuk menggabungkan susunan kata-kata menandai 
wujudnya hubungan di antara dua bahagian yang saling bergan- 
tung ( musnad) bahagian suatu upacan. Itu terjadi dengan dukungan 
keadaan-keadaan dan hukum-hukum yang menjadi bahagian 
utama peraturan-peraturan bahasa Arab ... 

[*Hal-hal yang berhubungan dengan susunan kata-kata ini, 
seperti mendahulukan suatu kata yang mengenyampingkan kata 
yang lain, membuat sebuah kata benda yang dikenal arafah , dan 
yang tidak dikenal, nakirah. Atau, membuat suatu kata benda 
menjadi kata-ganti nama, dhamir , dan menjadikannya kata benda 
yang langsung, idlhar , atau membuatnya terikat atau tidak terikat 
(pada kata yang lain). Semua ini menunjuk pada soal dan idea-idea 
yang meliputi hubungan kata, isnad, dari luar letak kalimat, serta 
meliput kedua pembicara dengan syarat-syarat dan hukum-hukum 
- iaitu kaedah-kaedah suatu disiplin ilmu yang disebut ilmu ma ‘ani, 
yang salah satu di antaranya disiplin ilmu balaghah. Dengan 
demikian, kaedah-kaedah bahasa Arab termasuk pada kaedah ilmu 
ma'ani, sebab indikasinya terhadap isnad merupakan bahagian 
daripada indikasinya pada hal-hal yang meliputi isnad. Yang 
membatasi susunan kata-kata ini dalam mengindikasikan tuntutan 
situasi adalah rosaknya kaedah-kaedah i'rab atau kaedah-kaedah 
(ilmu) mn'n/n', sehingga keterbatasan itu merupakan suatu 
ketidaksempurnaan kesesuaian kerana tuntutan-tuntutan kea- 
daan. Dengan demikian, itu termasuk tidak terdapat usaha yang 
sempurna dalam menyampaikan idea-idea, yang menjadi kategori 
apa yang disebut ‘tanah yang gersang’.] 

Setelah tuntutan suatu keadaan situasi telah dinyatakan, 
muncul pula pelbagai-bagai cara di mana flkiran digerakkan di 
antara idea-idea dengan bantuan pelbagai makna perkataan. 
Menurut pengertian yang lazim suatu susunan perkataan menya- 
takan suatu idea yang khusus, tetapi kemudian fikiran bergerak 
kepada apa yang menjadi akibat atau sebagai akibatnya, idea itu 
kepada sesuatu yang seakan-akan dengannya, dan dengan 
demikian, menyatakan secara tidak langsungnya sebagai kiasan 
atau metonomi, majaz atau kinayah. Pergerakan berkeliling ini 
menyebabkan keselesaan yang diakibatkan daripada pernyataan 
suatu tuntutan (keadaan). Semuanya bermakna pencapaian suatu 
kesimpulan daripada penghujahan untuk membuktikannya dan 

mencapainya, sebagaimana seseorang mengetahuinya merupakan 
salah satu daripada perkara-perkara yang menimbulkan kesele- 
saan. 

Pelbagai cara gerak (fikiran) dalam cara ini juga memiliki 
syarat-syarat dan hukum-hukumnya seperti juga peraturan-per- 
aturan. Ia dijadikan suatu keahlian (khusus), dan disebut ilmu gaya 
bahasa, bayan. Ilmu ini adalah saudara kepada ilmu ma'ani ilmu 
yang mengungkapkan idea-idea yang menunjukkan keperluan- 
keperluan daripada suatu keadaan tertentu. Ilmu gaya bahasa 
mempunyai rujukan pada idea dan makna suatu gabungan kata- 
kata. Peraturan-peraturan tentang ilmu yang mengungkapkan idea 
mempunyai rujukan keadaan sebenar pada yang berlaku yang 
digunakan pada gabungan kata-kata selagi ia mempengaruhi pada 
pengertian. Kata dan idea saling bergantung antara satu dengan 
yang lain dan berdiri siri bersisi, sebagaimana seseorang mengeta- 
huinya. Maka, ilmu yang mengungkapkan idea, ilm l-ma'ani, dan 
ilmu gaya bahasa, ilm l-bayan , merupakan bahagian daripada 
balaghah atau retorika kedua-duanya menghasilkan suatu peringat- 
an yang sesuai dan selari terhadap keperluan-keperluan keadaan. 
Akibatnya, gabungan kata-kata yang tidak mencukupi pernyataan 
terhadap kesesuaian dan keselarasan adalah rendah dalam 
balaghah. Gabungan kata-kata tersebut adalah dihubungkait 
dengan bunyi yang dibuat oleh binatang yang bisu. Andaian yang 
dipilih ialah ianya bukan berbahasa Arab, sebab bahasa Arab itu 
merupakan suatu bentuk pembicaraan di mana pernyataannya 
adalah bersesuaian dengan keperluan-keperluan keadaan. Maka 
balaghah kefasihan adalah dasar asas, kecerdikan, semangat dan 
semula jadi pembicaraan Arab. 

Suatu yang selanjutnya harus diketahui ialah apabila para 
filologi membicarakan yang semula jadi, ini bermakna pem- 
bicaraan yang menyalurkan pengertian yang dimaksudkan dan 
dengan itu adalah sempurna di dalam semula jadinya dan cerdik 
sekadar bercakap bukanlah apa yang dimaksudkan dengan pem- 
bicaraan semula jadi sebagai suatu macam meluahkan dan ucapan 
khithab. Pembicara yang menggunakan pembicaraan yang semula 
jadi ingin menyampaikan apa yang tersimpan di dalam benaknya 
kepada pendengarnya dalam cara yang sempurna dan dengan cara 
yang amat pasti. 

Maka, setelah pernyataan yang sempurna daripada tuntutan- 
tuntutan keadaan telah diperolehi gabungan kata-kata, sekiranya 

diungkapkan menurut kecerdikan itu yang merupakan asas 
pembicaraan bahasa Arab memiliki pelbagai jenis hiasan artistik. 
Dalam satu cara, mereka memberinya suatu pembicaraan yang 
betul. Hiasan artistik jenis ini termasuk penggunaan solekan prosa 
bersajak, penggunaan ungkapan-ungkapan dari struktur yang 
serupa pada akhir bahagian yang berturut-turut, kiasan terhadap 
idea yang tidak jelas dengan suatu yang sebunyi, dan berlawanan 
supaya di sana terdapat perhubungan yang rapat antara perkataan- 
perkataan dan idea-idea yang digunakan. Hal ini menimbulkan 
keindahan pada pembicaraan dan keindahan pada telinga, dan 
kemanisan dan kecantikan, kesemuanya sebagai tambahan untuk 
menyatakan pengertiannya ... 

Keahlian ini terdapat dalam pembicaraan yang berkias di 
pelbagai tempat, seperti misalnya: 

“Demi malam bila menutupi cahaya. Demi siang bila muncul 
penuh kemenangan ”, 175 Dan seperti: 

Maka siapa yang suka memberi dan bertakwa kepada Tuhan, 
serta membenarkan adanya pahala yang terbaik ...” 

Dan seterusnya hingga akhir paragraf pada ayat tersebut. 

Dan juga: 

“Maka barang siapa congkak dan melampaui batas, dan 
mengutamakan hidup di dunia ...” 

Dan seterusnya hingga akhir ayat , 177 dan seperti juga: 

“Dan mereka mengira bahawa mereka berbuat yang baik ” 178 

Dan banyak lagi contoh-contoh lain semacamnya. Hal itu 
tercipta setelah sempurnanya penyataan pada dasar susunan kata- 
kata ini, sebelum terjadinya bentuk-bentuk retorik di dalamnya. 

Demikianlah hal tersebut terjadi pada pembicaraan orang 
Arab jahiliah, namun terjadi mendadak tanpa maksud dan tidak 
disengaja. Dikatakan bahawa itu terdapat pada syair Zuhair. 
Adapun pada orang Arab Muslim, hal itu terjadi dengan men- 


175 Al-Quran surah 92 (Al-Lail) ayat 1-2. 

176 Al-Quran surah 92 (Al-Lail) ayat 5—10: ” ... Kami sungguh memudahkan 
baginya jalan menuju bahagia. Tapi siapa yang bakhil, dan puas dengan dirinya 
sendiri, serta mendustakan adanya pahala yang terbaik, Kami akan mudahkan 
baginya jalan kepada kelangan”. 

177 Al-Quran surah 79 (an-Nazi‘at) ayat 37-41. 

178 Al-Quran surah .... 

dadak dan dengan maksud, dan mereka telah mendatangkan 
ketakjuban-ketakjuban. Orang pertama yang kukuh pada jalannya 
adalah Hubaib bin Aus, al-Buhturi, dan Musli bin al-Walid. 
Mereka amat gemar pada retorik yang kurang jelas dan dari- 
padanya mereka melahirkan karya yang menakjubkan. Dikatakan 
bahawa orang pertama yang memberikan perhatian kepadanya 
adalah Basysyar bin Burad dan Ibn Haramah. Keduanya adalah 
orang terakhir yang dengan syairnya menjadi saksi kehebatan 
bahasa Arab. Selanjutnya, setelah mereka adalah Kultsum bin 
Amru, al-Attabi, Mansur an-Namiri, Muslim bin al-Walid, dan 
Abu Nuwwas. Muncul mengikuti langkah-langkah mereka, Hubaib 
dan al-Buhturi. Kemudian muncul ibn al-Mu‘tazz, dan dia pun 
mengakhiri disiplin ilmu retorik gambaran-gambaran yang kurang 
jelas dan balaghah secara keseluruhan. 

Marilah kita sebutkan suatu contoh pembicaraan ciptaan 
yang lepas daripada balaghah. Misalnya syair Qays bin Dzuraih: 

Aku keluar di antara rumah-rumah 
barangkali aku dapatkan jiwamu bebas rahsia 

Dan syair Kutstsir: 

Aku. Kegilaanku pada kemuliaan, 

Setelah lepas dari ikatan antara kita 
bagai pengharap 

setiap turun dari awan bagi pemberi harap 
awan meredup. 

Perhatikan pembicaraan ciptaan yang lepas daripada bala- 
ghah, kerana kekukuhan komposisinya dan keindahan susunannya. 
Jiwa balaghah dimunculkan ke dalam susunan yang masih murni, 
pasti akan bertambah indah. 

Adapun pembicaraan ciptaan, banyak terdapat pada karya 
Basysyar, lalu Hubaib dan seangkatan mereka, kemudian Ibn al- 
Mu‘tazz penutup balaghah. Setelah mereka, para penyair belakang- 
an mengikuti jejak mereka.] 

Orang-orang yang mengembangkan gambaran-gambaran 
yang kurang jelas membezakan banyak subahagian dan menggu- 
nakan pelbagai peristilahan, untuk gambaran-gambaran retorik. 
Ramai di antara mereka yang menganggapnya sebagai bahagian 
balaghah, retorik, meskipun bentuk-bentuk itu adalah tidak ada 


846 



PELBAGAI MACAM ILMU PENGETAHUAN 


hubungannya dengan pernyataan erti pembicaraan, tetapi memberi 
hiasan dan kecemerlangan. Para ahli disiplin ilmu retorik awal 
menganggapnya bukan bahagian daripada balaghah. Dengan 
demikian, mereka menyebutnya sebagai sebahagian disiplin ilmu 
kesusasteraan yang tidak memiliki pokok persoalan (khusus yang 
ditakrifkan) dan itu pendapat Ibn Rasyid di dalam kitabnya al- 
Umdah, dan juga pendapat para sasterawan Andalusia. Di dalam 
penggunaan figur-figur retorik, mereka menyebutkan beberapa 
syarat. Di antaranya, hendaknya figur-figur retorik mengungkap- 
kan erti yang dimaksud dengan cara yang tidak dibuat-buat dan 
tanpa dipelajari. 

Perlakuan secara spontan dari figur-figur retotrik tidak lagi 
perlu diulasi, sebab dalam keadaan semacam itu figur-figur retorik 
kepada dari paksaan, dan pembicaraan yang terjadi dengan serta- 
merta tidak dapat dikritik sebagai cacat secara linguistik. Peng- 
gunaan yang dipaksakan dan dipelajari pada figur-figur retorik 
menyebabkan pengabaian terhadap susunan kata dasar, sehingga 
merosak seluruh dasar untuk pernyataan erti pembicaraan. Di 
samping itu, sekaligus ia melenyapkan balaghah dan hanya 
meninggalkan faktor-faktor keindahan saja pada pembicaraan. 
Situasi ini begitu menguasai orang-orang sekarang. Akan tetapi 
orang-orang yang memiliki cita rasa balaghah menganggap tercela 
kegila-gilaan mereka terhadap pelbagai figur retorik, dan berang- 
gapan pula bahawa kecenderungan itu sebagai ketidakmampuan 
melakukan yang lebih baik. Saya mendengar syekh kita ustaz Abu 
al-Barkat al-Ballafiqi - kritikus bahasa dan yang cita rasanya 
penuh bakat - menyatakan: 

“Yang paling menyenangkan jiwaku, ketika pada suatu hari 
aku menyaksikan orang yang berdisiplin figur retorik dalam 
nadzoman-nadzoman dan prosa-prosanya diseksa dan dising- 
kirkan.” 

Dia selalu mengingatkan hal ini kepada murid-muridnya 
supaya mereka mendalami keahlian figur-figur retorik dan 
melupakan balaghah . 

Syarat lain yang mempengaruhi penggunaan figur-figur 
retorik adalah bahawa ianya harus digunakan secara hemat dan 
tidak lebih dari dua atau tiga bait dalam suatu syair. Ini sudah 
cukup memperindah dan membuatnya cemerlang; mempergunakan 

banyak figur retorik akan menimbulkan aib. Pendapat ini 
dikemukakan oleh Ibn Rasyiq dan penyair yang lain. 

Syekh kita Abu al-Qasim asy-Syarif as-Sabti, orang terkemu- 
ka dalam pengembangan bahasa Arab pada zamannya, me- 
nyatakan: 

“Memakai pelbagai figur retorik boleh terjadi pada seorang 
penyair atau setiausaha, tetapi buruk bila dia menggunakan- 
nya dalam jumlah banyak. Ia bagaikan tahi lalat di wajah. 

Satu atau dua membuat wajah cantik, tapi membuatnya buruk 
bila terlalu banyak.” 

Prosa Pra-Islam, jahiliah , dan pada permulaan Islam 
mengikuti garis-garis yang sama seperti syair. Pada mulanya ia 
berkembang secara prosa mursal menitikberatkan hanya ciptaan 
dengan perimbangan di antara bahagian-bahagian yang paling 
besar yakni pembicaraan dan gabungan perkataan-perkataannya, 
untuk menyatakan bahawa hal itu diseimbangkan dengan cara cola 
lalu dibahagi-bahagikan tanpa terikat kepada ritma atau berke- 
naan dengan teknik mengikhtiarkan. Sehingga Ibrahim bin Hilal 
as-Shabi, setiausaha Bani Buwaihi yang cerdik, mendalami 
keahlian figur-figur retorik, dan daripadanya muncul karya-karya 
yang menakjubkan. Sejumlah orang menghinanya, kerana dia me- 
makainya dalam pidato-pidato kenegaraan. Dia tertarik melaku- 
kan itu kerana raja-raja pada masa itu adalah terdiri daripada 
orang-orang bukan Arab dan jauh dari pusat pemerintahan 
khalifah. Setelah itu prosa para penulis belakangan menjadi lebih 
tersusun lagi. Orang sudah lupa masa ketika prosa mursal dibuat. 
Surat-menyurat pemerintahan menjadi seakan-akan surah-menyu- 
rat peribadinya, dan bahasa Arab muncul seakan-akan bahasa 
yang umum. Baik dan buruk menjadi bercampur-baur satu sama 
lainnya. 

Kesemua pernyataan ini menunjukkan bahawa pembicaraan 
yang diikhtiarkan dipelajari atau dipaksakan adalah bermutu 
rendah daripada pembicaraan secara semula jadi, sebab ia tidak 
menitikberatkan kepada apa yang menjadi dasar balaghah. 
Hakimnya di dalam masalah-masalah ini ialah ‘rasa’ dzauq. 

Allah menciptakan kalian, dan mengajarkan kalian apa-apa 
yang tidak kalian ketahui. 

60 Orang-orang yang bermartabat adalah lebih daripada 

mengembangkan persyairan 

Syair adalah arkib, diwan orang-orang Arab, yang berisi ilmu, 
sejarah, dan kebijaksanaan mereka. Para pemuka Arab sering 
bersaing dalam usaha ini. Mereka berhenti di pasar Ukadz untuk 
membacakan syair. Masing-masing akan memperdengarkan karya- 
nya berisi kritikan terhadap orang-orang yang terkenal dan pandai. 
Akhirnya, syair-syair Arab bersaing untuk digantungkan pada 
pojok-pojok al-Bait al-Haram, tempat mereka melakukan ibadah 
haji dan Kaabah, sebagaimana dilakukan oleh Amru al-Qays bin 
Hujr dan an-Nabighah adz-Dzibyani, Zuhair bin Abi Sulma, 
Antarah bin Syaddad, Tharafah bin al-Abd, Alaqamah bin 
Abadah, al-A‘sya, dan lain-lain daripada kelompok mu'allagat 
yang tujuh. Hanya orang yang berpengaruh di kalangan rakyat, 
dan yang berkedudukan yang baik, yang berupaya menggantung- 
kan syairnya di pojok-pojok Kaabah. Salah satu alasan disebutnya 
dengan mu'allaqat. 

Kemudian, pada permulaan Islam, orang-orang Arab ber- 
henti melakukan kebiasaan itu. Mereka sibuk persoalan-persoalan 
Islam, dengan kenabian, dan wahyu. Mereka terpesona oleh 
kaedah dan bentuk al-Quran. Untuk beberapa waktu mereka 
tidak membicarakan soal syair dan prosa. Lalu, peristiwa-peristiwa 
besar terus berlangsung, dan petunjuk muncul sebagai sesuatu hal 
yang akrab bagi umat Islam. Tidak ada wahyu yang menyatakan 
bahawa syair diharamkan atau dilarang. Nabi Muhammad s.a.w. 
mendengar syair dan menghargai penyairnya. Dalam keadaan 
demikian, orang-orang Arab kembali kepada kebiasaan dalam 
kegiatan syair bersyair. Umar bin Abi Rabi‘ah, pembesar Quraisy 
pada masa itu, yang berkedudukan yang tinggi, juga memiliki 
tingkatan yang tinggi di dalam bidang syair. Banyak syairnya yang 
dibacakan pada Ibn Abbas, yang mendengarkannya dengan penuh 
takjub. 

Lalu di sana muncul kedaulatan yang kian besar dan dinasti 
yang makin hebat. Orang-orang Arab mendekati para khalifah 
dengan syair-syair pujian mereka, dan para khalifah mengupah 
mereka sesuai dengan kualiti syair dan kedudukan mereka di 
tengah rakyat. Para penyair begitu berkeinginan mempersembah- 
kan syair-syair mereka. Dari mereka para khalifah mempelajari 
cerita-cerita yang menakjubkan, sejarah, leksikografi, dan pembi- 

caran yang mulia. Orang-orang Arab menyuruh anak-anak mereka 
menghafazkan syair-syair. Situasi ini terus berlangsung selama 
masa Bani Umaiyah dan pada permulaan masa daulah Bani Abbas. 
Perhatikanlah apa yang dinukilkan oleh pengarang al-Iqd tentang 
kajian ar-Rasyid tentang al-Ashmu‘i dalam hal syair dan para 
penyair, dan anda akan menyimpulkan bahawa ar-Rasyid memiliki 
pengetahuan yang baik tentang masalah itu. Dia memberikan 
perhatian kepada pertubuhan syair. Dan dia mampu membezakan 
pembicaraan yang baik dengan pembicaraan yang buruk, di 
samping terkenal kemampuannya menghafaz syair. 

Setelah mereka, muncul orang-orang yang bahasanya bukan 
bahasa Arab, kerana mereka memiliki latar belakang bukan Arab 
dan pengetahuan yang tidak sempurna mengenai bahasa Arab, 
yang mereka cuba mempelajarinya sebagai suatu keahlian. Para 
penyair tidak lagi menulis syair-syair pujian untuk amir-amir 
bukan Arab, dan bila mereka melakukan itu hanyalah untuk 
mendapatkan kebaikan hati mereka, tanpa alasan lain lagi. 
Sebagaimana dilakukan oleh Hubaib, al-Buhturi, al-Mutanabbi, 
Ibn Hani, dan seterusnya para penyair sesudah mereka. Maka 
tujuan yang dominan daripada mencipta syair seringkali hanyalah 
kebohongan, sebab manfaat khusus yang dihasilkan orang-orang 
Arab terdahulu, sebagaimana telah kami sebutkan, telah lenyap. 
Inilah sebabnya mengapa orang-orang yang penuh cita-cita dan 
berpangkat di kalangan kaum Muslimin kemudian menghina syair. 
Dan situasi pun berubah. Memberikan perhatian terhadap syair 
dianggap suatu cacat dan hina bagi para pemuka dan berkedu- 
dukan tinggi. 

Allah pengubah malam dan siang. 


61 Syair orang Arab semasa, Badwi dan Bandar 

Ketahuilah bahawa syair itu tidak terbatas secara eksklusif dalam 
bahasa Arab. Ia terdapat dalam setiap bahasa, baik Arab mahupun 
bukan Arab. Penyair-penyair terdapat di kalangan bangsa Persia 
dan orang Yunani. Penyair Yunani, Homer, disebut dan dipuji oleh 
Aristotles di dalam Logic. Suku Himyar juga memiliki penyair- 
penyaimya pada masa-masa yang lampau. 

Selanjutnya bahasa lisan Mudhar dan bahasa tulisan telah 
merosakkan bahasa Arab. Ukuran-ukuran dan peraturan-peratur- 

an ditulis orang melalui buku. Pelbagai dialek-dialek kemudiannya 
telah berbeza menurut besar atau kecilnya hubungan dengan 
orang-orang bukan Arab dan besar atau kecilnya percampurannya 
dengan elemen-elemen bukan Arab. Sebagai akibatnya, orang- 
orang Arab Badwi sendiri berbicara dengan suatu bahasa yang 
sama sekali berbeza dengan bahasa nenek-moyang mereka dilihat 
hubungan dengan i'rab, dan berbeza dalam banyak halnya dalam 
hubungan dengan pengertian konvensyional dan bentuk kata. Di 
kalangan penduduk kota, lahir puak bahasa lain, yang berbeza 
dengan bahasa Arab klasik dalam hal i'rabnya, dan dengan sebaha- 
gian besar erti dan infleksi-infleksi kemahuannya. Ia berbeza juga 
daripada bahasa orang Badwi hari ini. Sekali lagi, ia berbeza dalam 
istilah-istilah di antara penduduk-penduduk di berbagai daerah. 
Maka, penduduk kota Timur pun berbicara dengan suatu dialek 
yang berbeza dalam dialek orang-orang Maghribi. Dan bahasa 
orang-orang kota di Andalusia berlainan dengan dialek Timur 
mahupun dialek Maghribi. 

Kemudian, secara semula jadinya syair kedapatan di 
kalangan para pembicara dari setiap bahasa, kerana matra-matra 
suatu susunan yang harmonis berselang-seli dengan konsonan yang 
tetap, tanpa dan huruf saksi, merupakan terdapat dalam semula 
jadinya di seluruh 1 umat manusia. Dengan demikian syair tidak 
akan pernah lenyap sebagai akibat lenyapnya sesuatu bahasa - 
dalam hal ini, bahasa orang-orang Arab Mudhar yang masih asli, 
yang sebagaimana diketahui, merupakan ahli-ahli syair yang 
terkemuka. Malah, setiap generasi dan kumpulan dialek Arab 
Badwi yang mendapat pengaruh bukan Arab, atau dialek 
penduduk kota, berusaha untuk menumbuhkan syair dan menata 
strukturnya dengan meniru pembicaraan mereka. 

Orang-orang Badwi semasa yang membiarkan bahasa nenek- 
moyang mereka dipengaruhi oleh bahasa bukan Arab, mencipta 
syair berdasarkan matra-matra yang diciptakan oleh orang-orang 
Arab terdahulu. Mereka membuat syair-syair panjang berdasar 
matra-matra itu. Syair-syair mereka menampilkan semua cara dan 
tujuan syair, yang erotis, yang bersifat pujian, yang alegi, dan yang 
penuh sindiran. Mereka membiarkan diri keluar daripada satu 
disiplin ke disiplin syair yang lain. Mungkin, pada awal pem- 
bicaraan mereka menyerang makna yang dimaksud. Kebanyakan, 
pada awal qasidah-qasidah, mereka memulainya dengan nama sang 
penyair, lalu meneruskan menisbahkan pembuatan syair. Orang- 

orang Arab yang tinggal di kota-kota Maghribi menyebut qasidah 
seperti ini dengan ashmu'iyyat , dinisbahkan kepada al-Ashmu‘i, 
perawi syair-syair Arab. Sedangkan orang-orang Arab di Timur 
menyebut qasidah semacam itu dengan Badwi. Mungkin mereka 
membuat beberapa kesalahan bahasa di dalamnya, secara seder- 
hana, menyimpang dari kaedah penggubahan muzikal, lalu mereka 
mendendangkannya. Mendendangkan syair itu mereka sebut 
hurani, dinisbahkan kepada Huran, satu daerah di pinggiran Iraq 
dan Syiria, kampung halaman orang-orang Arab badwiah hingga 
saat ini. 

Mereka memiliki bentuk syair yang lain yang secara luas 
dipergunakan di kalangan mereka. Mereka mempergunakan empat 
baris, yang baris yang keempat memiliki suatu ritma yang berbeza 
dari ketiga baris yang pertama. Lalu, ritma yang keempat 
diteruskan pada setiap stanza melalui keseluruhan syair, sama 
dengan kuatrain-kuatrain dan stanza-stanza dari lima baris yang 
diciptakan para penyair kemudian yang berasal-usul campuran 
Arab dan bukan Arab. Orang-orang Arab ini menampilkan 
balaghah menakjubkan dalam hal menggunakan jenis syair ini. Di 
kalangan mereka terdapat penyair terkemuka dan yang kurang 
terkemuka. 

Banyak sarjana, khususnya para filologis, yang tidak 
menyetujui jenis syair ini, dan mereka menolak menyebutnya 
syair. Mereka percaya bahawa ‘rasa sasteranya’ dzauqnya. hilang, 
kerana secara linguistik syair-syair mereka tidak benar dan i ‘rab 
lenyap daripadanya. Namun demikian, itu hanya akibat daripada 
tiadanya keahlian mempergunakan Vrab di dalam dialek orang 
Arab. Apabila para filologis ini memiliki keahlian bahasa yang 
sama dzauq, dan rasa alami akan membuktikan kepada mereka 
bahawa syair-syair itu fasih, baligh , membuktikan bahawa watak- 
watak alami mereka sendiri dan titik pandangan mereka tidaklah 
berubah. I'rab tidak berlaku apa-apa dengan balaghah. Balaghah 
adalah kesesuaian pembicaraan dengan apa ingin disampaikan 
seorang dan dengan tuntutan dari suatu situasi tertentu, tanpa 
memperhatikan apakah rafa’ akhiran -u menunjukkan subjek, 
atatikah nashb akhiran -a menunjukkan objek, atau sebaliknya. 
Hal-hal ini ditunjukkan oleh susunan sintaksis sebagaimana yang 
digunakan di dalam dialek tertentu oleh orang-orang Arab. 
Pengartian yang didasarkan kepada kebiasaan-kebiasaan teknikal 
dari orang-qrang yang memiliki suatu keahlian bahasa khusus. 

Ketika istilah tehnikal sebagaimana dipergunakan pada suatu 
keahlian bahasa tertentu secara umum telah dikenal, erti dalalah 
dapat dimengertikan benar. Dan apabila erti yang dimaksud sesuai 
dengan apa-apa ingin seseorang sampaikan dan dengan tuntutan- 
tuntutan keadaan, kita telah memiliki balaghah yang benar. 
Peraturan-peraturan yang dibuat oleh para ahli tatabahasa tidak 
ada kena mengena dengannya. 

Syair-syair orang Arab menampakkan seluruh kaedah dan 
bentuk syair yang benar. Apa yang kurang sempurna ialah f raknya 
di akhir pembicaraan mereka. Kebanyakan susunan kalimat yang 
mereka buat lemah pada bahagian akhirnya. Bagi mereka, antara 
subjek dan objek, subjek dan predikat, diperbezakan oleh susunan 
sintaksis dan bukan oleh harakat i'rab . 179 

ULASAN PENUTUP 

KAMI telah jauh menyimpang daripada maksudnya. Adalah 
hasrat kami untuk berhenti setakat Buku yang Pertama, yakni 
menitikberatkan sifat semula jadi peradaban dan peristiwa-peris- 
tiwa yang terjadi bersama-samanya. Kami telah memaparkan 
sebagaimana yang kami fikirkan, cukup dengan masalah-permas- 
alah yang berhubungan dengannya. Mungkin sarjana lain yang 
datang kemudian, yang dibantu oleh anugerah Allah s.w.t. berupa 
fikiran yang bernas dan kesarjanaan yang tulen akan dapat 
menembusi persoalan-persoalan ini secara jauh lebih mendalam 
daripada apa yang telah kami dapat lakukan di sini. Seseorang 
yang mencipta suatu disiplin ilmu yang baru tidak mempunyai 
tugas untuk memperkatakan segala persoalan yang berhubungan 
dengannya secara panjang lebarnya. Tugasnya adalah melakukan 
spesifikasi perkara daripada disiplin ilmu itu dan pelbagai 
cabangnya dan diskusi-diskusi yang ada hubungan dengannya. 
Lalu, para pelanjutnya dapat secara bertahap-tahap akan menam- 
bahkan permasalah-permasalahan itu, sehingga disiplin ilmu 
tersebut dapat disuguhkan dengan sempurna. 

Pengarang buku ini semoga Allah mengampuninya - 
menyatakan: Saya menyelesaikan komposisi dan draf dari fasal 


179 Fasal ini dilanjutkan ibn Khaldun dengan mengemukakan syair-syair 
Maghribi. Melihat bahasanya yang rumit dan tak mudah untuk dinikmati 
sengaja penteijemah melepasnya daripada edisi ini.] 

yang pertamanya, sebelum mengulangkaji dan membetulkannya, 
dalam waktu lima bulan berakhir pada pertengahan tahun 779 
(November 1377) selanjutnya, saya mengulangkaji dan membetul 
kan buku ini, dan saya tambahkan kepadanya sejarah pelbagai 
bangsa, sebagaimana telah saya sebutkan dan saya niatkan untuk 
melakukannya pada permulaan karya itu. 

Ilmu pengetahuan hanya datang daripada Allah s.w.t. yang 
Berkuasa, yang Maha Bijaksana. 


* Terjemahan berpandukan teks edisi bahasa Inggeris. Suntingan didasarkan 
pada teks edisi bahasa Indonesia iaitu terjemahan daripada edisi Arab/Inggeris. 
[*] Teks ‘gugur’ edisi bahasa Indonesia/Inggeris dikekalkan — Editor. 

